text:
 |
 52011PC0452
 PriekšlikumsEIROPAS PARLAMENTA UN PADOMES REGULA par kredītiestāžu un ieguldījumu sabiedrību konsultatīvās uzraudzības prasībām1.Daļa(Dokuments attiecas uz EEZ) /* COM/2011/0452 galīgā redakcija */
 PASKAIDROJUMA
 RAKSTS
 1.
 priekšlikuma konteksts
 1.1.
 Priekšlikuma pamatojums un mērķi
 Finanšu krīzes apmērs atklāja
 nevēlamos riskus, ar ko saistīts spēkā esošais
 regulējums attiecībā uz finanšu iestādēm.
 Saskaņā ar Starptautiskā Valūtas fonda (turpmāk — SVF)
 aprēķiniem ar krīzi saistītie zaudējumi, kas Eiropas
 kredītiestādēm ir radušies laikposmā no
 2007. līdz 2010. gadam, veido gandrīz 1 triljonu euro
 jeb 8 % no ES IKP.
 Lai atjaunotu stabilitāti banku
 pakalpojumu nozarē un nodrošinātu, ka turpinās kredītu
 plūsma uz reālo ekonomiku, gan ES, gan tās dalībvalstis
 pieņēma daudzus iepriekš neizmantotus pasākumus, kuru
 rezultātā izmaksas galu galā bija jāsedz nodokļu
 maksātājam. Šajā kontekstā Komisija līdz
 2010. gada oktobrim apstiprināja valsts atbalsta pasākumus finanšu
 iestādēm 4,6 triljonu euro apmērā, no kuriem
 vairāk nekā 2 triljoni euro tika efektīvi izmantoti
 2008. un 2009. gadā.
 Kredītiestādēm sniegtā
 fiskālā atbalsta līmenis ir jāapvieno ar stingru reformu,
 ar kuras palīdzību varētu risināt regulatīvas nepilnības,
 kas atklājās krīzes laikā. Šajā saistībā
 Komisija jau ierosināja vairākus grozījumus banku pakalpojumu
 nozares tiesību aktos, un tie stājās spēkā
 2009. gadā (Kapitāla prasību direktīva II
 (turpmāk — KPD II) un 2010. gadā (KPD III).
 Šis priekšlikums ietver globāli izstrādātus un noteiktus
 kredītiestāžu kapitāla un likviditātes standartu elementus,
 ko sauc arī par „Bāzeli III”, un saskaņo citus
 spēkā esošo tiesību aktu noteikumus. Veiktās
 regulatīvās izvēles ir detalizēti paskaidrotas
 5. iedaļā turpmāk.
 Eiropas Parlamenta un Padomes 2006. gada
 14. jūnija Direktīva 2006/48/EK par kredītiestāžu
 darbības sākšanu un veikšanu paredz noteikumus, kas ir cieši
 saistīti ar piekļuvi kredītiestāžu uzņēmējdarbībai
 (piemēram, noteikumus, kuri reglamentē uzņēmējdarbības
 atļaušanu, uzņēmējdarbības veikšanas
 brīvības izmantošanu, izcelsmes dalībvalsts un
 uzņēmējas dalībvalsts uzraudzības iestādes
 pilnvaras šajā saistībā, kā arī
 kredītiestāžu uzraudzības pārbaudi). Šie elementi ir
 ietverti priekšlikumā Direktīvai par piekļuvi
 kredītiestāžu darbībai un kredītiestāžu un
 ieguldījumu sabiedrību konsultatīvo uzraudzību, ar ko šis
 priekšlikums kopā veido tiesību aktu kopumu. Tomēr
 Direktīvā 2006/48/EK un it sevišķi tās pielikumos ir
 paredzēti arī konsultatīvās uzraudzības noteikumi. Lai
 turpinātu tuvināt tiesību aktu noteikumus, kas izriet no
 Direktīvas 2006/48/EK un Direktīvas 2006/49/EK
 transponēšanas dalībvalstu tiesību aktos, kā arī lai
 nodrošinātu, ka uz tiem tieši attiecas tie paši konsultatīvās
 uzraudzības noteikumi, jo tas ir būtiski, lai darbotos iekšējais
 tirgus, šiem konsultatīvās uzraudzības noteikumiem piemēro
 šo regulas priekšlikumu.
 Skaidrības labad šis priekšlikums
 arī apvieno konsultatīvās uzraudzības prasības
 kredītiestādēm un tām ieguldījumu
 sabiedrībām, uz kurām attiecas Direktīva 2006/49/EK.
 1.1.1.
 Risinātās
 problēmas — jauni elementi saskaņā ar
 „Bāzeli III”
 Priekšlikums ir izstrādāts tā,
 lai tas risinātu regulatīvas nepilnības turpmāk
 uzskaitītajās jomās.
 Likviditātes risku parvaldība
 (VI daļa). Krīze ļāva
 pārliecināties, ka spēkā esošās likviditātes risku
 parvaldības prakses ir nepietiekamas, lai pilnībā ietvertu
 riskus, kas saistīti ar vērtspapīrošanu atbilstoši „radi un
 izdali” (originate-to-distribute) modelim, sarežģītu finanšu
 instrumentu izmantošanu un paļaušanos uz sindicētajiem aizdevumiem ar
 īstermiņa parāda instrumentiem. Tas veicināja vairāku
 finanšu iestāžu darbības pārtraukšanu un būtiski
 iedragāja daudzu citu finanšu iestāžu finansiālo stāvokli,
 apdraudot finanšu stabilitāti un izraisot valsts atbalsta
 nepieciešamību. Lai gan vairākas dalībvalstis pašlaik
 likviditātei piemēro kādu kvantitatīvu regulatīvu
 standartu, ES līmenī nav saskaņotas un pietiekami skaidras
 regulatīvas pieejas attiecībā uz atbilstīgiem
 īstermiņa un ilgtermiņa likviditātes līmeņiem.
 Dažādība pašreizējos valstu standartos kavē saziņu
 starp uzraudzības iestādēm un rada papildu pārskatu
 sniegšanas izmaksas pārrobežu iestādēm.
 Kapitāla noteikšana
 (II daļas I sadaļa). Sākoties
 krīzei, iestāžu rīcībā bija nepietiekamas
 kvantitātes un kvalitātes kapitāls. Ņemot vērā
 riskus, ar kuriem iestādes saskārās, daudzām no tām
 nebija pietiekams daudzums augstākās kvalitātes kapitāla vērtspapīru,
 kas varētu efektīvi absorbēt zaudējumu palielināšanos,
 palīdzot saglabāt iestādes darbību. Praksē
 atklājās, ka nav efektīvi 1. līmeņa jaukti kapitāla
 vērtspapīri (hibrīdi), ko iepriekš uzskatīja par
 spējīgiem absorbēt zaudējumus iestādē, kas
 turpina darboties. Savukārt 2. līmeņa kapitāla vērtspapīri
 nespēja nodrošināt savu zaudējumu absorbēšanas funkciju,
 kad iestāde kļuva maksātnespējīga, jo šīm
 iestādēm nereti nebija atļauts bankrotēt. Neparedzētu,
 tirdzniecības portfeļa risku izraisītu zaudējumu
 absorbēšanai nepieciešamo kapitāla vērtspapīru
 kvalitāti atzina par tikpat augstu, cik augsta tā ir
 saistībā ar netirdzniecības portfeļa veikto darījumu
 riskiem, savukārt par 3. līmeņa kapitāla vērtspapīriem
 secināja, ka to kvalitāte ir nepietiekama. Lai aizsargātu
 finanšu stabilitāti, valdības daudzās valstīs banku
 pakalpojumu nozarei sniedza iepriekš neizmantotu atbalstu. Kapitāla
 definīcijas nepietiekama saskaņotība ES bija šīs
 situācijas katalizators, un dalībvalstīs piemēroja
 būtiski atšķirīgas pieejas attiecībā uz to, kādi
 kapitāla elementi būtu jāiekļauj pašu kapitālā
 vai jāizslēdz no tā. Kopā ar to, ka regulatīvie
 rādītāji precīzi neatspoguļoja iestādes patieso
 spēju absorbēt zaudējumus, tas iedragāja tirgus spēju
 pareizi un konsekventi novērtēt ES iestāžu
 maksātspēju. Tas savukārt palielināja ES finanšu
 nestabilitāti.
 Darījuma partnera kredītrisks
 (III daļas II sadaļas 6. nodaļa). Krīze atklāja vairākas nepilnības
 pašreizējā regulatīvajā pieejā attiecībā uz
 darījuma partnera kredītrisku, kas izriet no atvasināto finanšu instrumentu,
 repo darījumu un vērtspapīru finansēšanas
 darbībām. Tas parādīja, ka spēkā esošie noteikumi
 nenodrošina pienācīgu pārvaldību un pietiekamu
 kapitālu šāda veida riskam. Spēkā esošie noteikumi arī
 nenodrošināja pietiekamus stimulus, lai ārpusbiržas atvasināto
 līgumu divpusējas tīrvērtes vietā veikt
 daudzpusēju tīrvērti ar centrālo darījuma partnerus
 palīdzību.
 Izvēles iespējas,
 rīcības brīvība un saskaņošana (visa regula). Septiņas banku pakalpojumu direktīvas 2000. gadā
 tika aizstātas ar vienu direktīvu. Šo direktīvu
 pārstrādāja 2006. gadā, Eiropas Savienībā
 ieviešot “Bāzeles II” regulējumu. Rezultātā tās
 pašreizējie noteikumi ietver vairākas izvēles iespējas un
 rīcības brīvību. Turklāt dalībvalstīm ir
 atļauts piemērot noteikumus, kas ir stingrāki par direktīvas
 noteikumiem. Tādēļ pastāv lielas atšķirības, kas
 rada sevišķu slogu uzņēmumiem, kuri veic pārrobežu
 darbību. Tas arī izraisa juridisko neskaidrību un
 nevienlīdzīgus konkurences nosacījumus.
 1.1.2.
 Priekšlikuma mērķi
 Šīs iniciatīvas galvenais
 mērķis ir nodrošināt, ka tiek nostiprināta iestāžu
 kapitāla reglamentēšanas efektivitāte ES un tiek ierobežota
 tās negatīvā ietekme uz noguldītāju aizsardzību,
 kā arī finanšu sistēmas procikliskumu, vienlaikus
 saglabājot ES banku pakalpojumu nozares konkurētspējīgu
 pozīciju.
 1.2.
 Vispārīgais konteksts
 Finanšu krīze rosināja plašus ES un
 starptautiskos centienus izstrādāt efektīvus politikas
 virzienus, lai risinātu pamatā esošās problēmas. Augsta
 līmeņa grupa Jacques de Larosière vadībā
 ierosināja ieteikumus Eiropas finanšu uzraudzības un regulējuma
 reformai. Komisijas 2009. gada marta paziņojumā šos ieteikumus
 izvērsa. Šis priekšlikums ietver vairākus pārskatītus
 politikas virzienus, kas ir uzskaitīti šajā paziņojumā
 ietvertajā detalizētajā rīcības plānā.
 Pasaules mērogā G20 valstu
 2009. gada 2. aprīļa deklarācijā bija ietverta
 apņemšanās risināt krīzi, piemērojot starptautiski
 saskaņotus centienus, lai uzlabotu banku sistēmas kapitāla
 kvantitāti un kvalitāti, ieviestu papildu ar riskiem nesaistītu
 pasākumu ar mērķi ierobežot aizņemto līdzekļu
 uzkrāšanos, izstrādāt regulējumu
 spēcīgākām likviditātes rezervēm finanšu
 iestādēs un īstenot Finanšu stabilitātes padomes
 (turpmāk — FSP) ieteikumus, lai mazinātu procikliskumu.
 Reaģējot uz G20 valstu
 piešķirto mandātu, 2009. gada septembrī Centrālās
 bankas uzraudzības direktoru un vadītāju grupa
 (turpmāk — GHOS), kas ir Bāzeles Banku
 uzraudzības komitejas (turpmāk — BCBS)[1]
 uzraudzības struktūra, vienojās par vairākiem
 pasākumiem, lai nostiprinātu regulējumu banku pakalpojumu
 nozarē. FSP un G20 valstu vadītāji šos pasākumus
 apstiprināja 2009. gada 24. un 25. septembra augstākā
 līmeņa sanāksmē Pitsburgā.
 BCBS
 2010. gada decembrī izdeva jaunus detalizētus noteikumus par
 jauniem vispārējiem regulatīvajiem standartiem
 attiecībā uz kredītiestāžu kapitāla pietiekamību
 un likviditāti, un šos standartus visus kopā sauc par „Bāzeli III”.
 Šis priekšlikums ir tieši saistīts ar „Bāzelē III”
 iekļautajiem regulatīvajiem standartiem.
 Komisija, īstenojot savas BCBS
 novērotāja pilnvaras, cieši sadarbojās ar BCBS,
 izstrādājot šos standartus, kā arī novērtējot to
 ietekmi. Tādēļ ierosinātajos pasākumos ir
 rūpīgi ievērota „Bāzeles III” principu
 būtība. Lai sasniegtu divkāršo mērķi, proti, uzlabot
 pasaules finanšu sistēmas elastīgumu un nodrošināt
 vienlīdzīgus konkurences nosacījumus, ir obligāti visā
 pasaulē konsekventi jāpiemēro stingrākas konsultatīvās
 uzraudzības prasības.
 Vienlaikus šā tiesību akta
 priekšlikuma izstrādes laikā Komisija ir veikusi īpašus
 centienus, lai nodrošinātu, ka tiek atbilstīgi risināti
 konkrēti Eiropai raksturīgi jautājumi un problēmas. Šajā
 kontekstā jāatgādina, ka Eiropas Savienībā —
 pretēji dažām citām lielām tautsaimniecībām —
 vispārēju regulatīvo principu piemērošana BCBS
 uzraudzībā neattiecas tikai uz starptautiski aktīvām
 bankām. Šos standartus ES piemēro visā banku pakalpojumu
 nozarē, ietverot visas kredītiestādes un parasti arī
 ieguldījumu sabiedrības. Kā paskaidrots turpmāk 4.2.
 iedaļā, ES vienmēr ir uzskatījusi, ka tikai šāda
 pieeja nodrošinātu patiesi vienlīdzīgus konkurences nosacījumus
 ES, vienlaikus maksimizējot ar to saistītos finanšu stabilitātes
 ieguvumus.
 Tas ir viens no iemesliem,
 kādēļ šķiet pamatoti konkrēti „Bāzeles III”
 principu pielāgojumi, kas atbilstīgi risinātu Eiropai
 raksturīgus jautājumus un problēmas. Tomēr šie pielāgojumi
 ir saskaņā ar „Bāzeles III” reformas būtību un
 mērķiem.
 Plašākā kontekstā
 jāatzīmē, ka viena no Komisijas prioritātēm
 saistībā ar ES Finanšu pakalpojumu regulas reformu ir bijusi
 nodrošināt banku pakalpojumu nozares spēju īstenot savu
 pamatmērķi, proti, nodrošināt aizdevumus reālajai
 ekonomikai un sniegt pakalpojumus Eiropas pilsoņiem un
 uzņēmumiem. Šajā saistībā Komisija
 18. jūlijā pieņēma Ieteikumu par piekļuvi
 pamatmaksājumu kontam[2].
 2.
 Apspriešanās ar ieinteresētajām personām un
 ietekmes novērtējuma rezultāti
 2.1.
 Apspriešanās ar ieinteresētajām
 personām
 Komisijas
 dienesti ir cieši uzraudzījuši starptautiskos forumus, it sevišķi BCBS,
 kas bija atbildīga par „Bāzeles III” regulējuma
 izstrādi, un piedalījušies to darbā. Procesā plaši
 iesaistījās un apspriedās ar Eiropas Banku komiteju
 (turpmāk — EBC) un Eiropas Banku uzraudzītāju
 komiteju (turpmāk — CEBS), kā arī tās
 pēcteci, sākot no 2011. gada, proti, Eiropas Banku iestādi
 (turpmāk — EBI). Šo struktūru viedokļi ir
 sekmējuši šā priekšlikuma un pievienotā ietekmes novērtējuma
 izstrādi.
 2.1.1.
 Eiropas Banku uzraudzītāju komiteja
 CEBS veica
 vispusīgu kvantitatīvu ietekmes pētījumu
 (turpmāk — KIP) par šā tiesību akta priekšlikuma
 ietekmi uz ES banku pakalpojumu nozari. Pētījumā
 piedalījās 246 kredītiestādes. CEBS arī
 īstenoja plašas sabiedriskās apspriešanas un 2008. gada
 oktobrī iesniedza tehnisku ieteikumu par valstu izvēles
 iespējām un rīcības brīvību.
 2.1.2.
 Kapitāla prasību direktīvas darba
 grupa
 Saistībā ar valstu izvēles
 iespējām un rīcības brīvību laikposmā no
 2008. līdz 2011. gadam Komisijas dienesti organizēja sešas
 sanāksmes Kapitāla prasību direktīvas darba grupai
 (turpmāk — CRDWG), kuras locekļus ir iecēlusi EBC.
 Turklāt arī CRDWG apakšgrupas ir paveikušas vēl
 tehniskāka līmeņa darbu likviditātes, kapitāla
 noteikšanas, aizņemto līdzekļu rādītāja un
 darījuma partnera kredītriska jomā.
 2.1.3.
 Citas sabiedriskās apspriešanas
 Komisija 2009., 2010. un 2011. gadā
 organizēja četras sabiedriskās apspriešanas, ietverot visus
 šā priekšlikuma elementus. Komisijas dienesti 2010. gada
 aprīlī īstenoja šā priekšlikuma atklātu izskatīšanu,
 kurā piedalījās visas ieinteresētās personas.
 Atbildes uz sabiedrisko apspriešanu un
 atklātajā izskatīšanā paustie viedokļi ir
 izklāstīti pievienotajā ietekmes novērtējuma pārskatā.
 Atsevišķas atbildes ir pieejamas Komisijas tīmekļa vietnē.
 Turklāt Komisija organizēja atsevišķas
 apspriešanas ar nozares pārstāvjiem, tai skaitā ar Ekspertu
 grupu banku pakalpojumu jautājumos (turpmāk — GEBI),
 ko izveidojusi Komisija un dažādas ES banku pakalpojumu nozares
 asociācijas un atsevišķas iestādes.
 2.2.
 Ietekmes novērtējums
 Kopā ir novērtētas un
 salīdzinātas 27 politikas izvēles, lai risinātu
 dažādas konstatētās problēmas[3].
 Tabulā turpmāk ir uzskaitītas atsevišķās izvēles,
 kas apsvērtas katrā politikas kopumā, un tās
 sakārtotas kategorijās atkarībā no to efektivitātes[4] un
 lietderības[5]
 attiecīgo ilgtermiņa politikas mērķu sasniegšanā.
 Izraudzītās iespējas, kas noteiktas, pamatojoties uz šīm
 kategorijām, ir iezīmētas un apsvērtas šīs
 sadaļas turpmākajā daļā.
 Politikas izvēļu kopums || Politikas izvēles || Politikas izvēļu salīdzināšanas kritēriji
 Efektivitāte || Lietderīgums
 Uzlabo kapitāla prasību pietiekamību || Uzlabo banku risku pārvaldību || Novērš regulatīvās patvaļas iespējas || Uzlabo juridisko skaidrību || Samazina atbilstības nodrošināšanas slogu || Uzlabo vienlīdzīgus konkurences nosacījumus || Uzlabo sadarbību un konverģenci uzraudzības jomā || Uzlabo sistēmiskām finanšu iestādēm piemērojamās konsultatīvās uzraudzības prasības ar šo iestāžu radīto risku || Samazina nodrošinājuma un kapitāla prasību cikliskumu
 Likviditāte — likviditātes seguma koeficients (LSK) || Saglabāt esošo pieeju || 3 || 3 || || || || || || || || 3
 Ieviest LSK, kā noteikts 2010. g. februāra sabiedriskajā apspriešanā || 2 || 2 || || || || || || || || 1
 Ieviest LSK, ko pieņēmusi Bāzeles komiteja un kam piemēro novērošanas periodu || 1 || 1 || || || || || || || || 2
 Likviditāte — neto finansējuma stabilitātes rādītājs (NFSR) || Saglabāt esošo pieeju || 3 || 3 || || || || || || || || 3
 Ieviest NFSR, kā noteikts 2010. g. februāra sabiedriskajā apspriešanā || 2 || 2 || || || || || || || || 2
 Ieviest NFSR, ko pieņēmusi Bāzeles komiteja un kam piemēro novērošanas periodu || 1 || 1 || || || || || || || || 1
 Kapitāla vērtspapīru atbilstība un regulatīvo korekciju piemērošana || Saglabāt esošo pieeju || 5 || 5 || 5 || || || 5 || || 5 || 5 || 5
 Mainīt tikai atbilstības kritērijus, kā noteikts 2010. g. februāra sabiedriskajā apspriešanā || 4 || 4 || 4 || || || 4 || || 4 || 4 || 4
 Mainīt atbilstības kritērijus un regulatīvās korekcijas, kā noteikts 2010. g. februāra sabiedriskajā apspriešanā || 1-3 || 1-3 || 1-3 || || || 2-3 || || 1 || 1-3 || 3
 Mainīt atbilstības kritērijus un regulatīvās korekcijas, pamatojoties uz Bāzeles pieeju || 1-3 || 1-3 || 1-3 || || || 2-3 || || 2-3 || 1-3 || 2
 Mainīt atbilstības kritērijus un regulatīvās korekcijas, pamatojoties uz Bāzeles pieeju, bet ieviešot dažas korekcijas ES raksturīgajām iezīmēm || 1-3 || 1-3 || 1-3 || || || 1 || || 2-3 || 1-3 || 1
 Darījuma partnera kredītrisks (CCR) || Saglabāt esošo pieeju || 3 || 3 || || || || || || 3 || 3 || 3
 Uzlabot CCR prasību || 2 || 2 || || || || || || 2 || 2 || 2
 Uzlabot CCR prasības un piemērot atšķirīgu pieeju svarīgāko otro pušu riskiem || 1 || 1 || || || || || || 1 || 1 || 1
 Aizņemto līdzekļu rādītājs || Saglabāt esošo pieeju || 3 || 3 || || || || || || || 3 || 3
 Ieviest aizņemto līdzekļu rādītāju, kā noteikts 2010. g. februāra sabiedriskajā apspriešanā || 2 || 2 || || || || || || || 2 || 2
 Īstenot aizņemto līdzekļu rādītāja plašu uzraudzību || 1 || 1 || || || || || || || 1 || 1
 Kapitāla rezerves || Saglabāt esošo pieeju || 4 || 4 || || || || || || || 4 || 4
 Kapitāla saglabāšanas rezerves || 1-2 || 1-3 || || || || || || || 3 || 2-3
 Pretcikliskas kapitāla rezerves || 3 || 1-3 || || || || || || || 1-2 || 2-3
 Dubultās kapitāla rezerves || 1-2 || 1-3 || || || || || || || 1-2 || 1
 Vienots noteikumu kopums || Saglabāt esošo pieeju || || || 4 || 4 || 4 || 4 || 4 || || || 4
 Minimāla saskaņošana || || || 3 || 3 || 1-3 || 3 || 3 || || || 1-3
 Maksimāla saskaņošana || || || 1-2 || 1 || 1-3 || 1 || 1 || || || 1-3
 Maksimāla saskaņošana ar dažiem izņēmumiem || || || 1-2 || 2 || 1-3 || 2 || 2 || || || 1-3
 Politikas instrumenta izvēle || KPD grozīšana || || || 2 || 2 || 2 || || 2 || || || 2
 KPD piemērošanas jomas ierobežošanas un regulas ierosināšana || || || 1 || 1 || 1 || || 1 || || || 1
 Izvēļu kategoriju mērogs: 1=
 efektīvākā/lietderīgākā, 5=
 neefektīvākā/nelietderīgākā
 2.2.1.
 Atsevišķi politikas pasākumi
 Likviditātes risku parvaldība
 (VI daļa). Lai uzlabotu finanšu iestāžu
 likviditātes riska profila īstermiņa elastīgumu, pēc
 novērošanas un novērtēšanas perioda 2015. gadā
 ieviesīs likviditātes seguma koeficientu (turpmāk — LCR).
 Saistībā ar LSK iestādēm būs jāsaskaņo savas
 neto likviditātes izejošās naudas plūsmas 30 dienu
 laikposmā ar „kvalitatīvu” apgrozāmo līdzekļu
 rezervēm. Ietvertās izejošās naudas plūsmas (saucējs)
 atspoguļotu gan konkrētās iestādes, gan sistēmiskus
 satricinājumus, kuru pamatā būtu faktiski pieredzētie
 apstākļi pasaules finanšu krīzes laikā. Kvalitatīvu
 apgrozāmo līdzekļu (skaitītājs) nodrošinājumam šo
 izejošās naudas plūsmu segšanai ir jānodrošina, ka šiem
 līdzekļiem ir augsta kredītu un likviditātes
 kvalitāte. Pamatojoties uz LCR definīciju, kas ietverta
 „Bāzelē III”, prognozē, ka atbilstība šai
 prasībai nodrošinās neto gada IKP ieguvumus no 0,1 % līdz
 0,5 % apmērā, pateicoties sistēmisku krīžu
 prognozētās regularitātes samazinājumam.
 Lai risinātu finansēšanas
 problēmas, kas izriet no aktīvu un saistību termiņu
 neatbilstībām, Komisija pēc novērošanas un
 novērtēšanas perioda 2018. gadā apsvērs iespēju
 ierosināt neto finansējuma stabilitātes rādītāju
 (turpmāk — NFSR). Pateicoties NFSR,
 iestādēm būtu jāsaglabā stabila finansēšanas
 struktūra uz vienu gadu saskaņā ar paplašinātu,
 konkrētam uzņēmumam pielāgotu stresa scenāriju,
 piemēram, būtisku uzņēmuma rentabilitātes vai
 maksātspējas samazinājumu. Šajā nolūkā pašlaik
 finansētie aktīvi un jebkādas iespējamās
 saistības nodrošināt finansējumu būtu zināmā
 mērā jāsaskaņo ar stabila finansējuma avotiem.
 Kapitāla noteikšana
 (II daļa). Ierosinājuma pamatā ir
 KPD 2 ieviestās izmaiņas, lai turpinātu nostiprināt
 kapitāla vērtspapīru atbilstības kritērijus.
 Turklāt tas paredz būtisku to korekciju saskaņošanu, kas
 ieviestas attiecībā uz pamatkapitāla uzskaiti, lai noteiktu
 pamatkapitāla summu, kuru saskaņā ar piesardzības principu
 varētu atzīt regulatīvos nolūkos. Šī jaunā
 saskaņotā definīcija būtiski palielinātu
 pamatkapitāla summu, kāda nepieciešama iestādēs.
 Jaunās prasības attiecībā
 uz regulējošām prasībām atbilstošu kapitālu, kas sedz
 zaudējumus iestādes parastās darbības laikā — 1.
 līmeņa pamata kapitālu un 1. līmeņa
 kapitālu — tiktu īstenotas pakāpeniski laikposmā
 no 2013. līdz 2015. gadam. Jaunos konsultatīvās
 uzraudzības pielāgojumus arī ieviestu pakāpeniski, proti,
 20 % gadā, sākot no 2014. gada, sasniedzot 100 %
 2018. gadā. Attiecībā uz konkrētiem kapitāla vērtspapīriem10 gadus
 piemērotu arī tiesības saglabāt iepriekš spēkā
 esošos nosacījumus, lai palīdzētu nodrošināt vienmērīgu
 pāreju uz jaunajiem noteikumiem.
 Darījuma partnera kredītrisks
 (III daļas II sadaļas 6. nodaļa). Tiks nostiprinātas darījuma partnera kredītriska
 pārvaldības un kapitāla nodrošināšanas prasības.
 Iestādēm piemērotu papildu kapitāla prasību par iespējamiem
 zaudējumiem, kas saistīti ar darījuma partnera
 kredītspējas pasliktināšanos. Tas sekmētu atbilstīgas
 prakses šā risku pārvaldīšanai un atzītu tā
 nodrošināšanu, kas iestādēm ļautu mazināt šīs
 kapitāla prasības ietekmi. Relatīvi attiecībā pret to
 uzņēmumu nozari, kuri nav saistīti ar finanšu pakalpojumiem,
 tiks palielināts riska pakāpe finanšu iestāžu riskiem.
 Sagaidāms, ka šis grozījums veicinās darījuma partnera
 riska diversificēšanu mazākās iestādēs un kopumā
 sekmēs savstarpējības samazināšanos starp lielām vai
 sistēmiski nozīmīgām iestādēm. Priekšlikums
 arī uzlabotu stimulus ārpusbiržas finanšu instrumentu
 tīrvērtei ar centrālo darījuma partneru
 palīdzību. Sagaidāms, ka šie priekšlikumi galvenokārt
 ietekmēs lielākās ES iestādes, jo darījuma partnera
 risks skar tikai bankas ar būtiskām ārpusbiržas atvasināto
 finanšu instrumentu un vērtspapīru finansēšanas
 darbībām.
 Aizņemto līdzekļu rādītājs
 (VII daļa). Lai ierobežotu aizņemto
 līdzekļu pārmērīgu uzkrāšanos
 kredītiestāžu un ieguldījumu sabiedrību bilancēs,
 kā arī tādējādi palīdzētu ierobežot
 aizdevumu cikliskumu, Komisija arī ierosina ieviest ar riskiem
 nesaistītu aizņemto līdzekļu rādītāju.
 Kā vienojusies BCBS, to ieviesīs kā instrumentu, lai
 veiktu iestāžu uzraudzības pārbaudi. Šī rādītāja
 ietekmi uzraudzīs, lai 2018. gadā to pārvietotu uz saistošu
 1. pīlāra pasākumu, pamatojoties uz atbilstīgu
 pārskatu un standartizēšanu saskaņā ar starptautiskajiem
 nolīgumiem.
 Vienots noteikumu kopums (visa regula). Priekšlikums saskaņo atšķirīgās valstu
 uzraudzības pieejas, gandrīz pilnībā likvidējot
 izvēles iespējas un rīcības brīvību.
 Izņēmums ir dažas konkrētas, precīzi noteiktas jomas,
 kurās atšķirības izriet no riska novērtējuma
 apsvērumiem, tirgum vai produktam raksturīgām iezīmēm
 un dalībvalstu tiesiskajiem regulējumiem, kā rezultātā
 dalībvalstis varēs pieņemt stingrākus noteikumus.
 2.2.2.
 Politikas instruments
 Saskaņā ar šo priekšlikumu tiks
 faktiski nošķirtas konsultatīvās uzraudzības prasības
 no abām pārējām Direktīvas 2006/48/EK un
 Direktīvas 2006/49/EK jomām, t. i., atļauju
 piešķiršana un pastāvīga uzraudzība, ko turpinātu
 piemērot kā direktīvu, kura kopā ar šo priekšlikumu veido
 tiesību aktu kopumu. Tas atspoguļo temata, būtības un adresātu
 atšķirības.
 2.2.3.
 Tiesību aktu kopuma kopējā ietekme
 Lai papildinātu savu novērtējumu
 par „Bāzele III” ietekmi, Komisija pārskatīja vairākus
 pētījumus, ko sagatavojuši gan valsts, gan privātā sektora
 pārstāvji. Galveno rezultātu kopsavilkums ir izklāstīts
 turpmāk.
 Tiek lēsts, ka šis priekšlikums kopā
 ar KPD III palielinās lielu kredītiestāžu riska
 svērtos aktīvus par 24,5 %, savukārt mazu
 kredītiestāžu — tikai par 4,1 %. Vajadzība
 palielināt jauno pašu kapitālu saskaņā ar jauno
 prasību un kapitāla saglabāšanas rezervēm tiek lēsta
 84 miljonu euro apmērā līdz 2015. gadam un
 460 miljonu euro apmērā līdz 2019. gadam.
 Sagaidāmi skaidri neto ilgtermiņa
 ekonomiskie ieguvumi ES IKP ikgadēja pieauguma veidā, proti, no
 0,3 % līdz 2 % apmērā. Tie izriet no turpmāku
 sistēmisku krīžu prognozētās regularitātes un
 iespējamības samazinājuma.
 Tiek lēsts, ka priekšlikums
 samazinātu sistēmiskas banku krīzes iespējamību
 septiņās dalībvalstīs no 29 % līdz 89 %
 apmērā, kad kredītiestādes veiks rekapitalizāciju līdz
 kopējam kapitāla rādītājam vismaz 10,5 %
 apmērā.
 Turklāt augstākām
 kapitāla, arī pretciklisku kapitāla rezervju, un
 likviditātes prasībām jāsamazina normālu
 uzņēmējdarbības ciklu amplitūda. Tas ir īpaši
 svarīgi maziem un vidējiem uzņēmumiem, kas ir relatīvi
 atkarīgāki no kredītiestāžu finansējuma ekonomikas
 ciklā nekā lieli uzņēmumi.
 2.2.4.
 Administratīvais slogs
 Iestādes ar plašāku pārrobežu
 darbību būtu vislielākās ieguvējas no valstu
 spēkā esošo noteikumu saskaņošanas, jo izrietošais
 administratīvā sloga samazinājums mazinās viņu slogus,
 kas saistīti ar „Bāzeles III” pasākumiem.
 3.
 Uzraudzība un vērtēšana
 Ierosinātie grozījumi ir
 saistīti ar Direktīvu 2006/48/EK un
 Direktīvu 2006/49/EK, ko pieņēma pirms šīs regulas.
 Tas nozīmē, ka iepriekšējās direktīvas abi elementi un
 ar šo regulu ieviestie jaunie elementi tiks cieši uzraudzīti.
 Aizņemto līdzekļu rādītājam un jauno
 likviditātes pasākumu uzraudzībai piemēros īpaši
 rūpīgu pārbaudi, pamatojoties uz apkopotajiem datiem
 saskaņā ar šā priekšlikuma noteikumiem. Uzraudzība un
 vērtēšana notiks gan ES (EBI/ Eiropas Centrālā banka
 (turpmāk — ECB), gan starptautiskā līmenī (BCBS).
 4.
 Priekšlikuma juridiskie aspekti
 4.1.
 Juridiskais pamats
 Līguma par Eiropas Savienības
 darbību (turpmāk — LESD) 114. panta 1. punkts
 nodrošina juridisko pamatu Regulai, ar ko izveido vienotus noteikumus, kuri
 vērsti uz iekšējā tirgus darbību. Tā kā
 priekšlikums Direktīvai [inserted by OP] reglamentē
 piekļuvi uzņēmumu darbībai un ir pamatots ar LESD
 53. pantu, nepieciešamība nošķirt šos noteikumus no noteikumiem
 par to, kā šīs darbības tiek veiktas, pamato jauna
 juridiskā pamata izmantošanu pēdējiem minētajiem
 noteikumiem.
 Ņemot vērā
 konsultatīvās uzraudzības prasības, nosaka kritērijus
 tāda riska novērtēšanai, kas saistīts ar
 konkrētām banku darbībām un līdzekļiem, kuri
 vajadzīgi šo risku atsvēršanai. Tādēļ tās
 nereglamentē piekļuvi noguldījumu pieņemšanas
 darbībām, bet reglamentē veidu, kādā šādas
 darbības veic, lai nodrošinātu noguldītāju aizsardzību
 un finanšu stabilitāti. Ierosinātā regula racionalizē
 kredītiestāžu un ieguldījumu sabiedrību
 konsultatīvās uzraudzības prasības, kuras pašlaik ir noteiktas
 divās atšķirīgās direktīvās (2006/48/EK un
 2006/49/EK), ietverot tās vienā juridiskā instrumentā, kas
 būtiski vienkāršo piemērojamo tiesisko regulējumu.
 Kā norādīts iepriekš
 (1.1.1. un 2.2.1. sadaļā), pašreizējie noteikumi
 ietver būtisku skaitu izvēles iespēju un rīcības
 brīvību, kā arī ļauj dalībvalstīm
 piemērot stingrākus noteikumus par tiem, kādi paredzēti
 Direktīvā 2006/48/EK un Direktīvā 2006/49/EK.
 Rezultātā rodas lielākas atšķirības, kas var ne tikai
 radīt problēmas finanšu stabilitātes jomā, kā
 izklāstīts 1.1.1. iedaļā iepriekš, bet arī
 kavē pakalpojumu sniegšanu pāri robežām un uzņēmumu
 dibināšanu citā dalībvalstī, jo katru reizi, kad
 iestāde vēlas sākt darbību citā dalībvalstī,
 tai jāievēro atšķirīgi noteikumi. Tas rada
 nevienlīdzīgus konkurences nosacījumus, kaitējot
 iekšējam tirgum un arī juridiskajai skaidrībai. Tā kā
 iepriekš veiktās kodifikācijas un pārstrādātās
 redakcijas nenodrošināja atšķirību mazināšanos, ir
 jāpieņem regula, lai ieviestu vienotus noteikumus visās
 dalībvalstīs ar mērķi nodrošināt iekšējā
 tirgus pilnvērtīgu darbību.
 Konsultatīvās uzraudzības
 prasību noteikšana regulā nodrošinātu, ka šīs prasības
 būs tieši piemērojamas iestādēm. Tas nodrošinātu
 godīgus konkurences nosacījumus, nepieļaujot
 atšķirīgas valstu prasības, ko izraisītu direktīvas
 transponēšana. Ierosinātā regula skaidri parādītu, ka
 iestādes ievēro vienādus noteikumus visos ES tirgos, kas
 arī vairotu pārliecību par iestāžu stabilitāti ES.
 Regula arī ļautu ES ātrāk īstenot jebkādas
 turpmākas izmaiņas, jo grozījumus var piemērot gandrīz
 tūlīt pēc pieņemšanas. Tas nodrošinātu, ka ES
 spēj ievērot starptautiski noteiktus īstenošanas termiņus
 un sekot būtiskām tirgus tendencēm.
 4.2.
 Subsidiaritāte
 Saskaņā ar subsidiaritātes un
 proporcionalitātes principiem, kas noteikti LESD 5. pantā,
 ierosinātās rīcības mērķus nav iespējams
 pietiekamā mērā sasniegt dalībvalstu līmenī, un
 tāpēc šie mērķi ir labāk sasniedzami ES līmenī.
 Tādējādi tiks pieņemti tikai tādi noteikumi, kas ir
 patiešām nepieciešami, lai sasniegtu noteiktos mērķus. Tikai ES
 mēroga pasākumi var nodrošināt, ka iestādēm un
 ieguldījumu sabiedrībām, kas darbojas vairāk nekā
 vienā dalībvalstī, piemēro vienādas
 konsultatīvās uzraudzības prasības un
 tādējādi nodrošina vienlīdzīgus konkurences
 nosacījumus, samazina regulatīvo sarežģītību,
 novērš nepamatotas atbilstības izmaksas par pārrobežu
 darbībām, veicina labāku integrāciju ES tirgū un
 palīdz novērst regulatīvās patvaļas iespējas.
 Turklāt ES mēroga pasākumi nodrošina augsta līmeņa
 finanšu stabilitāti ES. To apstiprina tas, ka priekšlikumā
 izklāstītās konsultatīvās uzraudzības
 prasības ir bijušas noteiktas ES tiesību aktos jau vairāk
 nekā 20 gadus.
 LESD 288. pants ļauj
 izvēlēties starp dažādiem juridiskajiem instrumentiem.
 Tādēļ regulai subsidiaritātes principu piemēro tāpat
 kā citiem juridiskajiem instrumentiem. Subsidiaritāte ir
 jālīdzsvaro ar citiem Līgumu principiem, piemēram,
 pamatbrīvību principu. Direktīva 2006/48/EK un
 Direktīva 2006/49/EK formāli ir vērstas uz
 dalībvalstīm, bet laika gaitā tiek adresētas
 uzņēmumiem. Regula nodrošina godīgākus konkurences
 nosacījumus, jo tā ir tieši piemērojama un nav
 jānovērtē tiesību akti citās dalībvalstīs,
 pirms uzsāk uzņēmējdarbību, jo noteikumi ir
 pilnīgi vienādi. Tas iestādēm rada mazāku slogu.
 Pieņemot regulu, ir arī iespējams izvairīties no
 direktīvu transponēšanas kavējumiem.
 4.3.
 EBI nozīme un atbilstība LESD 290. un
 291. pantam
 Vairāk nekā 50 šā
 priekšlikuma noteikumos EBI tiek prasīts iesniegt Komisijai
 regulatīvus un īstenošanas tehniskos standartus, lai precizētu
 šīs regulas dažos noteikumos izklāstītos kritērijus un lai
 nodrošinātu regulas konsekventu piemērošanu. Komisija ir pilnvarota
 tos pieņemt kā deleģētos un īstenošanas aktus.
 Komisija 2009. gada
 23. septembrī pieņēma priekšlikumus regulām, ar ko
 izveido EBI, Eiropas Apdrošināšanas un aroda pensiju iestādi
 (turpmāk — EAAPI) un Eiropas Vērtspapīru un tirgu
 iestādi (turpmāk — EVTI)[6]. Šajā sakarā Komisija vēlas
 atkārtot savus izteikumus par LESD 290. un 291. pantu
 saistībā ar regulu par Eiropas uzraudzības iestādēm
 pieņemšanu: „Attiecībā uz regulatīvo standartu
 pieņemšanas procesu Komisija akcentē finanšu pakalpojumu nozares
 unikālo raksturu, kas izriet no Lamfalisī struktūras un ir
 nepārprotami atzīts LESD pievienotajā
 39. deklarācijā. Tomēr Komisija nopietni šaubās, vai tās
 lomas ierobežojumi deleģēto aktu un īstenošanas pasākumu
 pieņemšanā atbilst LESD 290. un 291. pantam.”
 4.4.
 Paketes elementu mijiedarbība un konsekvence
 Šī regula kopā ar ierosināto
 Direktīvu [inserted by OP] veido tiesību aktu paketi. Šī pakete
 aizstātu Direktīvu 2006/48/EK un Direktīvu 2006/49/EK.
 Tas nozīmē, ka gan šī direktīva, gan regula attiektos
 kā uz kredītiestādēm, tā uz ieguldījumu
 sabiedrībām. Patlaban Direktīva 2006/49/EK tikai „pievieno”
 ieguldījumu sabiedrības Direktīvai 2006/48/EK. Tā
 lielā mērā tikai ietver atsauces uz Direktīvu 2006/48/EK.
 Apvienojot noteikumus, kas piemērojami abiem paketē ietvertajiem
 uzņēmumiem, uzlabotos reglamentējošo noteikumu
 lasāmība. Turklāt Direktīvas 2006/48/EK un
 Direktīvas 2006/49/EK apjomīgos pielikumus iekļautu
 pamatdaļā, tādējādi vēl vairāk
 vienkāršojot to piemērošanu.
 Konsultatīvās uzraudzības
 noteikumi, kas tieši piemērojami iestādēm, ir
 izklāstīti regulas priekšlikumā. Direktīvas
 priekšlikumā ir saglabāti noteikumi par atļauju piešķiršanu
 kredītiestādēm un brīvību veikt
 uzņēmējdarbību un pakalpojumu brīvas aprites
 izmantošanu. Tas neattiektos uz ieguldījumu sabiedrībām, jo
 attiecīgās tiesības un pienākumus reglamentē
 Direktīva 2004/39/EK (MiFiD direktīva). Direktīvā
 arī tiktu saglabāti iestāžu uzraudzības vispārīgie
 principi, kas ir adresēti dalībvalstīm un ir
 jātransponē, kā arī ir saistīti ar rīcības
 brīvības izmantošanu. Tie jo īpaši ietver informācijas
 apmaiņu, uzdevumu sadali starp izcelsmes un uzņēmējas
 valsts uzraudzības iestādēmiem un sankciju pilnvaru izmantošanu
 (ko ieviestu no jauna). Šī direktīva joprojām ietver noteikumus,
 kuri reglamentē iestāžu uzraudzības pārbaudi, ko veic
 dalībvalstu kompetentās iestādes. Šie noteikumi papildina
 regulā paredzētās iestāžu vispārējās
 konsultatīvās uzraudzības prasības ar atsevišķiem
 pasākumiem, ko izvēlas kompetentās iestādes, ņemot
 vērā katras atsevišķas kredītiestādes un
 ieguldījumu sabiedrības pastāvīgo uzraudzības
 pārbaudi. Tā kā kompetentajām iestādēm
 jāspēj izlemt, kuri pasākumi ir jāīsteno,
 direktīvā noteiktu vairākus šādus uzraudzības
 pasākumus. Tas ietver iestādes iekšējos procesus sevišķi
 attiecībā uz no jauna ieviesto risku pārvaldību un
 korporatīvās pārvaldības prasībām.
 5.
 Priekšlikuma detalizēts paskaidrojums un
 salīdzinājums ar „Bāzeli III”
 Lai nodrošinātu „Bāzeles III”
 līdzsvarotu piemērošanu ES iestādēm, Komisijai bija
 jāizdara vairākas regulatīvas izvēles, kas ir paskaidrotas
 šajā nodaļā.
 5.1.
 Maksimāla saskaņošana (visa regula)
 Lai sasniegtu patiesi vienotu noteikumu
 kopumu, vajadzīga maksimāla saskaņošana. Neatbilstīgas un
 nekoordinētas stingrākas prasības atsevišķās
 dalībvalstīs varētu pārvietot pamatā esošos riska
 darījumus un riskus uz „ēnu” banku pakalpojumu nozari vai no vienas
 dalībvalsts uz citu.
 Turklāt Bāzeles komitejas un Eiropas
 Komisijas veikto ietekmes novērtējumu pamatā ir konkrētie
 pieņemtie kapitāla rādītāji. Nav skaidrs, kāda
 būtu iespējamā ietekme izmaksu un izaugsmes ziņā, ja
 vienā vai vairākās dalībvalstīs būtu
 augstākas kapitāla prasības, ko, iespējams, ar
 „sacenšanās” mehānismu izvērstu visā ES.
 Ja ES līmenī ir
 vajadzīgas stingrākas konsultatīvās uzraudzības
 prasības, jānodrošina veidi, kā uz noteiktu laiku attiecīgi
 grozīt vienoto noteikumu kopumu. Komisija varētu pieņemt
 deleģētos aktus, kas uz noteiktu laiku paaugstinātu
 kapitāla prasību līmeni un riska pakāpes konkrētiem
 riska darījumiem, un piemērot stingrākas konsultatīvās
 uzraudzības prasības visiem riska darījumiem vai riska
 darījumiem vienā vai vairākās nozarēs, reģionos
 vai dalībvalstīs, ja ir jārisina mikrouzraudzības un makrouzraudzības
 risku intensitātes izmaiņas, kuras izraisa tirgus tendences, kas
 attīstījušās pēc regulas stāšanās
 spēkā, it sevišķi pēc Eiropas Sistēmisko risku
 kolēģijas (turpmāk — ESRK) ieteikuma vai atzinuma.
 Šis priekšlikums un pievienotais
 direktīvas priekšlikums jau ietver trīs iespējas kompetentajām
 iestādēm risināt makrouzraudzības problēmas valsts
 līmenī:
 –
 aizdevumiem, kas nodrošināti ar nekustamo
 īpašumu, dalībvalstis varētu pielāgot kapitāla
 prasības;
 –
 dalībvalstis varētu piemērot papildu
 kapitāla prasības atsevišķām iestādēm vai
 iestāžu grupām, ja to pamato īpaši apstākļi
 saskaņā ar tā saukto „2. pīlāru”;
 –
 dalībvalstis nosaka pretciklisku kapitāla
 rezervju līmeni, atspoguļojot attiecīgās dalībvalsts
 konkrētos makroekonomikas riskus. Faktiski tas būtiski izmainītu
 kapitāla prasības.
 Turklāt dalībvalstīm būtu
 atļauts priekšlaikus piemērot dažus no jaunajiem stingrākiem
 noteikumiem, pamatojoties uz „Bāzeli III”, pārejas periodā,
 t. i., īstenot tos ātrāk, nekā noteikts
 „Bāzelē III”.
 5.2.
 Kapitāla noteikšana (II daļa)
 5.2.1.
 Būtiskas līdzdalības
 apdrošināšanas sabiedrībās un finanšu konglomerātos
 atskaitīšana
 „Bāzelē III” noteikts, ka
 starptautiski aktīvām bankām no sava pašu kapitāla
 jāatskaita būtiski ieguldījumi nekonsolidētās
 apdrošināšanas sabiedrībās. Šā nosacījuma
 mērķis ir nodrošināt, ka bankai nav atļauts savā pašu
 kapitālā ieskaitīt kapitālu, ko izmanto
 meitasuzņēmums, kas ir apdrošināšanas sabiedrība.
 Direktīvā 2002/87/EK par finanšu konglomerātiem ir
 paredzēti īpaši noteikumi, lai risinātu šādu kapitāla
 „dubulto uzskaiti” saistībā ar grupām, kas veic būtiskas
 banku pakalpojumu vai ieguldījumu un apdrošināšanas darbības.
 Direktīvas 2002/87/EK pamatā ir starptautiski noteikti principi
 attiecībā uz starpnozaru risku. Šis priekšlikums nostiprina to,
 kā banku un ieguldījumu sabiedrību grupām piemēro šos
 finanšu konglomerātu noteikumus, nodrošinot to stabilu un konsekventu
 piemērošanu. Jebkādas turpmākas vajadzīgās
 izmaiņas tiks risinātas, pārskatot
 Direktīvu 2002/87/EK 2012. gadā.
 5.2.2.
 Kvalitatīvākais pašu
 kapitāls — kritēriji, pakāpeniska izslēgšana un
 tiesības saglabāt iepriekš spēkā esošos nosacījumus
 Saskaņā ar „Bāzeli III”
 kvalitatīvākie pašu kapitāla vērtspapīri starptautiski
 aktīvām bankām, kas ir akciju sabiedrības, drīkst
 ietvert tikai „parastās akcijas”, kas atbilst stingriem kritērijiem.
 Ar šo priekšlikumu tiek īstenoti šie „Bāzeles III” stingrie
 kritēriji. Tas neierobežo to iestāžu-akciju sabiedrību
 emitētā kvalitatīvākā kapitāla juridisko formu un
 attiecina to tikai uz parastām akcijām. Parastu akciju definīcija
 atšķiras atkarībā no valsts uzņēmējdarbības
 tiesībām. Šajā priekšlikumā noteiktie stingrie
 kritēriji nodrošinās, ka tikai kvalitatīvākos vērtspapīrus
 atzīst par kvalitatīvāko pamatkapitālu. Saskaņā
 ar šiem kritērijiem tikai tiem instrumentiem, kuru kvalitāte ir
 tikpat augsta kā parasto akciju kvalitāte, piemēros šo
 definīciju. Lai nodrošinātu atzīto vērtspapīru
 pilnīgu pārredzamību, priekšlikumā ir paredzēts, ka
 EBI ir jāapkopo, jāuztur un jāpublicē saraksts ar
 atzīto vērtspapīru veidiem.
 „Bāzelē III” paredz
 10 gadu pakāpeniskas atcelšanas periodu konkrētiem
 instrumentiem, ko emitējušas sabiedrības, kuras nav akciju
 sabiedrības, un kas neatbilst jaunajiem noteikumiem. Saskaņā ar
 grozījumiem, kas attiecībā uz pašu kapitālu ir ieviesti ar
 Direktīvu 2009/111/EK un atbilstīgi nepieciešamībai
 nodrošināt konsekventu piemērošanu attiecībā pret
 atšķirīgām uzņēmuma juridiskajām formām, šis
 priekšlikums (X daļas I sadaļas 2. nodaļa) paredz
 šādas tiesības saglabāt iepriekš spēkā esošos
 nosacījumus arī attiecībā uz akciju sabiedrību
 emitētajiem kvalitatīvākajiem vērtspapīriem, kuri nav parastās
 akcijas, kā arī attiecībā uz saistītajiem akciju
 emisijas uzcenojuma kontiem.
 „Bāzelē III” paredz
 pakāpeniski izslēgt no pamatkapitāla vērtspapīrus, kas
 neatbilst jaunajiem noteikumiem un kas ir emitēti pirms 2010. gada
 12. septembra, lai nodrošinātu vienmērīgu pāreju uz
 jaunajiem noteikumiem. To sauc par pārejas pasākumu „robeždatumu”.
 Visi vērtspapīri, kas neatbilst jaunajiem noteikumiem un ir
 emitēti pēc robeždatuma, tiktu pilnībā izslēgti no
 pamatkapitāla, sākot ar 2013. gadu. Šajā priekšlikumā
 kā robeždatums ir noteikts šā priekšlikuma pieņemšanas datums
 Komisijā. Tas ir vajadzīgs, lai izvairītos no priekšlikuma
 prasību piemērošanas ar atpakaļejošu datumu, kas juridiski nebūtu
 iespējams.
 5.2.3.
 Savstarpējas sabiedrības,
 kooperatīvās bankas un līdzīgas iestādes
 „Bāzelē III” tiek
 nodrošināts, ka jaunos noteikumus var piemērot
 kvalitatīvākajiem kapitāla vērtspapīriem
 sabiedrībās, kas nav akciju
 sabiedrības — piemēram, savstarpējām sabiedrībās,
 kooperatīvajās bankās un līdzīgās
 iestādēs. Šajā priekšlikumā ir precīzāk noteikta
 „Bāzeles III” kapitāla definīcijas piemērošana
 kvalitatīvākajiem kapitāla vērtspapīriem, ko
 emitējušas sabiedrības, kuras nav akciju sabiedrības.
 5.2.4.
 Mazākuma līdzdalība un konkrēti
 kapitāla vērtspapīri, ko emitējuši meitasuzņēmumi
 Mazākuma līdzdalība ir
 konkrētu meitasuzņēmumu kapitāls, kas pieder mazākuma
 akcionāram, kurš nepieder konkrētajai grupai.
 „Bāzelē III” mazākuma līdzdalība — un
 konkrēts, meitasuzņēmumu emitēts
 pamatkapitāls — ir atzīta tikai tiktāl, ciktāl
 šie meitasuzņēmumi ir iestādes (vai ja tām piemēro tos
 pašus noteikumus) un kapitālu izmanto, lai nodrošinātu
 atbilstību kapitāla prasībām un jaunajām kapitāla
 saglabāšanas rezervēm, kas ir jaunās kapitāla rezerves,
 kuras paredz jaunus ierobežojumus attiecībā uz dividenžu
 maksājumiem un konkrētiem pabalstiem un piemaksām. Otras
 jaunās kapitāla rezerves — pretcikliskas
 rezerves — ir svarīgs makrouzraudzības instruments, ko var
 piemērot uzraudzības iestādesi, lai ierobežotu vai
 atbalstītu aizdevumus kredītu cikla dažādos posmos. Šajā
 priekšlikumā ir noteikti stabili ES procesi, ar kuriem koordinē to,
 kā dalībvalstis izmanto pretcikliskas rezerves. Šajā priekšlikumā
 izklāstītā pieeja mazākuma līdzdalībai un konkrētam
 citam meitasuzņēmumu emitētam kapitālam atzīst
 pretcikliskas rezerves, kad tās izmanto. Tas apliecina rezervju un to
 nodrošināšanai izmantotā kapitāla nozīmi, kā arī
 likvidē iespējamos ierobežojumus attiecībā uz rezervju
 nepieciešamību.
 5.2.5.
 Atlikto nodokļu aktīvu atskaitīšana
 Atliktie nodokļu aktīvi ir bilances
 aktīvs, ko var izmantot, lai samazinātu nākamā perioda
 ienākuma nodokļa izdevumus. „Bāzelē III” ir noteikts,
 ka konkrētiem atliktā nodokļa aktīviem nav vajadzīga
 atskaitīšana no kapitāla. Šajā priekšlikumā ir
 precizēts, ka atliktā nodokļa aktīvi, kas ietver
 aktīvus, kuri automātiski konvertējas par prasījumiem pret
 valsti, ja uzņēmumam ir zaudējumi, nav jāatskaita ar
 nosacījumu, ka nepieciešamības gadījumā ir nodrošināta
 to spēja absorbēt zaudējumus.
 5.3.
 Pieeja konkrētiem riska darījumiem
 (III daļas II sadaļas 2. nodaļa)
 5.3.1.
 Pieeja MVU riska darījumiem
 Saskaņā ar spēkā esošajiem
 ES tiesību aktiem bankas var izmantot preferenciālas riska pakāpes,
 ko piemēro MVU riska darījumiem. Šīs preferenciālā
 pieeja būs spēkā arī saskaņā ar
 „Bāzeli III”, kā arī šo priekšlikuma projektu. Lai
 nodrošinātu labvēlīgākas kapitāla prasības
 attiecībā uz MVU riska darījumiem, būtu pirmām
 kārtām jāpārskata starptautiskais Bāzeles
 regulējums. Priekšlikumā šim jautājumam ir piemērota
 pārskatīšanas klauzula.
 Ir ļoti svarīgi rūpīgi
 novērtēt MVU aizdevumu riska pakāpes. Tādēļ EBI
 tiek prasīts analizēt un līdz 2012. gada 1. septembrim
 iesniegt pārskatu par pašreizējām riska pakāpēm,
 izskatot samazināšanas iespējas, ņemot vērā
 scenāriju, kas paredz samazinājumu par vienu trešdaļu
 salīdzinājumā ar pašreizējo situāciju. Šajā
 sakarā Komisija plāno sniegt pārskatu Eiropas Parlamentam un
 Padomei par šo analīzi un atbilstīgi ierosināt tiesību akta
 priekšlikumus par MVU riska pakāpju pārskatīšanu.
 Turklāt Komisija, apspriežoties ar EBI,
 24 mēnešu laikā kopš šīs regulas stāšanās
 spēkā sniegs pārskatu par aizdevumiem maziem un vidējiem
 uzņēmumiem un fiziskām personām, kā arī iesniegs
 šo pārskatu Eiropas Parlamentam un Padomei kopā ar atbilstīgu
 priekšlikumu.
 5.3.2.
 Pieeja ar tirdzniecības finansēšanu
 saistītiem riska darījumiem
 Sagaidāms, ka BCBS pabeigs sava
 viedokļa izstrādi attiecībā uz to, vai
 labvēlīgākas kapitāla prasības tirdzniecības
 finansēšanai būtu jānosaka tikai 2011. gada beigās.
 Tādēļ tas nav atspoguļots šajā priekšlikumā, bet
 ir paredzēta pārskatīšanas klauzula attiecībā uz
 pieeju šiem riska darījumiem.
 5.4.
 Darījuma partnera kredītrisks
 (III daļas II sadaļas 6. nodaļa)
 Saskaņā ar „Bāzeli III”
 bankām būs jānodrošina papildu kapitāls pret risku, ka
 varētu pasliktināties darījuma partnera kredīta
 kvalitāte. Ar šo priekšlikumu tiktu ieviesta šī jaunā
 kapitāla prasība. Tomēr „Bāzelē III” ļoti
 ierobežotā mērā ir atzīti zaudējumi, ko banka
 sākumā noraksta un kam ir tūlītēja ietekme uz
 peļņas un zaudējumu uzskaiti (kredītvērtējuma
 korekcijas). Pamatojoties uz Komisijas 2011. gada februāra/marta
 apspriežu rezultātiem saistībā ar šo jautājumu, kā
 arī saņemot lielākās daļas dalībvalstu atbalstu,
 šis priekšlikums ļautu bankām izmantot progresīvāku pieeju
 kredītriskam, kā arī plašāku, tomēr piesardzīgu,
 šādu zaudējumu atzīšanu un tādēļ arī
 labāk atspoguļot kopējo praksi attiecībā uz
 nodrošinājumu pret turpmākiem zaudējumiem, kādu
 piemēro daudzas ES bankas.
 5.5.
 Likviditāte (VI daļa)
 5.5.1.
 Likviditātes seguma prasība
 Komisija ir cieši apņēmusies
 līdz 2015. gadam sasniegt saskaņotu likviditātes seguma
 prasību. Tajā pašā laikā ļoti nopietni ir
 jāizturas pret nenoteiktību saistībā ar iespējamām
 nejaušajām sekām un „Bāzeles III” novērošanas periodu.
 Turpmākie elementi nodrošina saistošas prasības ieviešanu tikai
 pēc pienācīga novērtējuma:
 –
 sākot no 2013. gada, bankām
 piemēro vispārīgu prasību pirmām kārtām
 nodrošināt atbilstīgu likviditātes segumu;
 –
 pienākums sniegt pārskatu valstu
 iestādēm par elementiem, par kuriem jāpārliecinās, ka
 tie nodrošina pietiekamu likviditātes segumu, pamatojoties uz vienotiem pārskatu
 sniegšanas formātiem, ko izstrādājusi EBI, lai
 pārbaudītu „Bāzeles III” kritērijus;
 –
 Komisijas pilnvaras precizēt likviditātes
 seguma prasību saskaņā ar secinājumiem novērošanas
 perioda laikā un saistībā ar starptautiskajām
 tendencēm. Izvairīšanās no
 ilgstošas parastās likumdošanas procedūras (ar koplēmumu)
 ļautu maksimāli izmantot novērošanas periodu un ļautu
 atlikt kalibrēšanu uz šā novērošanas perioda beigām.
 Likviditātes seguma prasība
 kredītiestāžu vai ieguldījumu sabiedrību vai abu šo sabiedrību
 grupās principā tiks piemērota katras atsevišķas
 kredītiestādes vai ieguldījumu sabiedrības
 līmenī. Pretēji filiālēm, kam nav juridiskas personas
 statusa, kredītiestādes vai ieguldījumu sabiedrības pašas
 ir pakļautas maksājumu saistībām, kas var sekmēt
 likviditātes izejošās naudas plūsmas saspringtos
 apstākļos. Nedrīkst uzskatīt par pašsaprotamu to, ka
 kredītiestādes vai ieguldījumu sabiedrības saņems
 likviditātes atbalstu no citām kredītiestādēm vai
 ieguldījumu sabiedrībām, kas pieder tai pašai grupai, kad
 tās saskarsies ar grūtībām, īstenojot savas
 maksājumu saistības. Tomēr saskaņā ar stingrākiem
 nosacījumiem kompetentās iestādes varēs to nepiemērot
 atsevišķām kredītiestādēm vai ieguldījumu
 sabiedrībām un piemērot tām konsolidētu prasību.
 Šie stingrākie nosacījumi ir ietverti 7. panta
 1. punktā un, inter alia, nodrošina, ka
 kredītiestādēm vai ieguldījumu sabiedrībām
 juridiski saistošā veidā piemēro pienākumu atbalstīt
 citai citu un ka tām ir reāla iespēja to darīt.
 Lai būtu pieejama atsevišķu
 prasību atcelšanas iespēja, vairākās dalībvalstīs
 esošu kredītiestāžu vai ieguldījumu sabiedrības grupas
 gadījumā visām atsevišķu kredītiestāžu vai
 ieguldījumu sabiedrību kompetentajām iestādēm ir kopā
 jāvienojas, ka tiks nodrošināta atbilstība atcelšanas
 nosacījumiem. Šādās pārrobežu situācijās papildus
 nosacījumiem 7. panta 1. punktā turpmāki
 nosacījumi ir paredzēti 7. panta 2. punktā. Šie
 turpmākie nosacījumi paredz, ka visām atsevišķām kompetentajām
 iestādēm ir jābūt apmierinātām ar grupas
 likviditātes pārvaldību un ar to, cik liela ir atsevišķu
 grupas kredītiestāžu vai ieguldījumu sabiedrību
 likviditāte. Ja nav šādas vienprātības, katra
 atsevišķas kredītiestādes vai ieguldījumu sabiedrības
 kompetentā iestāde pati izlems par to, vai atcelšanu var
 piemērot.
 EBI ir papildu iespēja darboties kā
 starpniecei, ja starp kompetentajām iestādēm ir
 nevienprātība. Tomēr starpniecības rezultāts ir
 saistošs tikai attiecībā uz 7. panta 1. punkta nosacījumiem.
 Atsevišķas kompetentās iestādes saglabā galīgā
 lēmuma tiesības saistībā ar 7. panta 2. punkta
 nosacījumiem, t. i., attiecībā uz grupas likviditātes
 pārvaldības pietiekamību un atsevišķu
 kredītiestāžu vai ieguldījumu sabiedrību likviditātes
 pietiekamību.
 5.5.2.
 Neto finansējuma stabilitātes
 prasība
 Komisija ir cieši apņēmusies
 sasniegt obligāto standartu attiecībā uz neto finansējuma
 stabilitātes prasību līdz 2018. gada 1. janvārim.
 Tā kā „Bāzelē III” šajā saistībā ir
 paredzēts novērošanas periods līdz 2018. gadam, tas
 būtu pietiekams laiks, lai sagatavotu stabila finansējuma
 prasību koplēmuma priekšlikuma veidā, par ko būtu
 jāvienojas Parlamentam un Padomei pirms novērošanas perioda
 beigām.
 5.6.
 Aizņemtie līdzekļi (VII daļa)
 Aizņemto līdzekļu rādītājs
 ir jauns ES regulatīvais instruments. Saskaņā ar
 „Bāzeli III” Komisija pašlaik ierosina aizņemto
 līdzekļu rādītāju nevis kā saistošu instrumentu,
 bet pirmām kārtām kā papildu kritēriju, ko var
 piemērot atsevišķām bankām pēc uzraudzības
 iestāžu ieskatiem, lai pārietu uz saistošu (1. pīlāra)
 pasākumu 2018. gadā, pamatojoties uz atbilstīgu
 novērtējumu un kalibrēšanu. Pārskatu sniegšanas
 pienākumi ļautu veikt novērtējumu un pieņemt
 informētu lēmumu par tā ieviešanu saistošas prasības
 veidā 2018. gadā. Saskaņā ar „Bāzeli III”
 iestādēm tiek ierosināts publicēt to aizņemto
 līdzekļu rādītājus, sākot no 2015. gada.
 5.7.
 „Bāzeles I” ierobežojums
 (XIII daļa)
 „Bāzelē II” ir noteikts, ka
 riskantākiem darījumiem vajadzīgs lielāks kapitāls
 nekā „Bāzelē I” noteiktais. Mazāk riskantiem darījumiem
 „Bāzelē II” ir noteikts, ka vajadzīgs mazāks
 kapitāls nekā „Bāzelē I” noteiktais. Tas tā ir
 tādēļ, ka „Bāzele II” bija vairāk
 piesaistīta riska rādītājiem.
 Lai novērstu to, ka bankām
 piemēro neatbilstīgi zemas kapitāla prasības,
 „Bāzelē II” nepieļauj kapitālu, kas ir zemāks par
 80 % no kapitāla, kurš būtu bijis vajadzīgs
 saskaņā ar „Bāzeli I”. Šīs prasības
 spēkā esība beidzās 2009. gada beigās, bet Direktīvā 2010/76/EK
 to atjaunoja, nosakot tās piemērošanu līdz 2011. gada
 beigām. Pamatojoties uz šīs prasības piemērošanas
 pagarinājumu saskaņā ar BCBS vienošanos 2009. gada
 jūlijā, priekšlikuma projektā tās piemērošana ir
 atjaunota līdz 2015. gadam. Kompetentās iestādes pēc
 apspriešanās ar EBI var nepiemērot „Bāzeles I” ierobežojumu
 iestādei, ja ir izpildītas visas prasības par progresīvo
 pieeju izmantošanu attiecībā uz kredītriskiem un
 operacionālajiem riskiem.
 6.
 Ietekme uz budžetu
 EBI
 būs būtiska nozīme šīs regulas mērķa
 sasniegšanā, jo priekšlikumos ir paredzēts, ka tai
 jāizstrādā vairāk nekā 50 saistoši tehniskie
 standarti (turpmāk — STS) par dažādiem politikas
 jautājumiem. STS, ko laika gaitā apstiprinātu Komisija, būs
 svarīgākais aspekts, lai nodrošinātu, ka visā ES
 saskaņoti īsteno tehniskus noteikumus un ka ierosinātie
 politikas virzieni darbojas saskaņā ar iecerēto. Šim
 būtiskajam darbam EBI būtu vajadzīgs vairāk resursu
 nekā jau nodrošinātie saistībā ar tās izveidi
 saskaņā ar Regulu (ES) Nr. 1093/2010. Turpmāka informācija
 ir izklāstīta pievienotajā tiesību akta priekšlikuma
 finanšu pārskatā.
 2011/0202 (COD)
 Priekšlikums
 EIROPAS PARLAMENTA UN PADOMES REGULA
 par kredītiestāžu un
 ieguldījumu sabiedrību konsultatīvās uzraudzības
 prasībām
 (Dokuments
 attiecas uz EEZ)
 EIROPAS PARLAMENTS UN EIROPAS
 SAVIENĪBAS PADOME,
 ņemot vērā Līgumu par
 Eiropas Savienības darbību un jo īpaši tā 114. pantu,
 ņemot vērā Eiropas Komisijas
 priekšlikumu,
 pēc tiesību akta projekta
 nosūtīšanas valstu parlamentiem,
 ņemot vērā Eiropas Ekonomikas
 un sociālo lietu komitejas atzinumu[7],
 saskaņā ar parasto likumdošanas
 procedūru,
 tā kā:
 (1)
 G20 valstu 2009. gada
 2. aprīļa Deklarācijā par finanšu sistēmas
 nostiprināšanu[8]
 aicināja piemērot starptautiski saskaņotus centienus, kuru
 mērķis ir nostiprināt pārredzamību,
 pārskatatbildību un regulējumu, uzlabojot banku
 sistēmā esošā kapitāla daudzumu un kvalitāti pēc
 tam, kad būs nodrošināta ekonomikas atveseļošanās. Deklarācijā
 arī aicināja ieviest papildu ar risku nesaistītu pasākumu,
 lai ierobežotu aizņemto līdzekļu uzkrāšanos banku
 sistēmā, un izstrādāt regulējumu
 spēcīgākām likviditātes rezervēm.
 Reaģējot uz G20 valstu piešķirto mandātu,
 2009. gada septembrī Centrālās bankas uzraudzības
 direktoru un vadītāju grupa (turpmāk — GHOS)
 vienojās par vairākiem pasākumiem, lai nostiprinātu
 regulējumu banku pakalpojumu nozarē. G20 valstu
 vadītāji šos pasākumus apstiprināja 2009. gada 24. un
 25. septembra augstākā līmeņa sanāksmē
 Pitsburgā, savukārt detalizēti tos izklāstīja
 2009. gada decembrī. GHOS 2010. gada
 jūlijā un septembrī izdeva divus turpmākus paziņojumus
 par šo jauno pasākumu izstrādi un kalibrēšanu, un Bāzeles
 Banku uzraudzības komiteja (turpmāk — BCBS)
 2010. gada decembrī publicēja galīgos pasākumus, ko
 sauc par „Bāzeli III”.
 (2)
 ES finanšu uzraudzības jautājumu augsta
 līmeņa darba grupa, ko vada Jacques de Larosière,
 aicināja Eiropas Savienību izstrādāt saskaņotāku
 finanšu jomas regulējumu. Saistībā ar turpmāko
 Eiropas uzraudzības procedūru 2009. gada 18. un
 19. jūnija Eiropadomē arī uzsvēra vajadzību
 izveidot „Eiropas vienotu noteikumu kopumu”, kas piemērojams visām
 kredītiestādēm un ieguldījumu sabiedrībām
 vienotajā tirgū.
 (3)
 Vairākos gadījumos ir būtiski
 grozīta Eiropas Parlamenta un Padomes 2006. gada 14. jūnija
 Direktīva 2006/48/EK[9] par
 kredītiestāžu darbības sākšanu un veikšanu un Eiropas
 Parlamenta un Padomes 2006. gada 14. jūnija
 Direktīva 2006/49/EK[10]
 par ieguldījumu sabiedrību un kredītiestāžu
 (turpmāk — iestādes) kapitāla pietiekamību. Daudzi
 Direktīvas 2006/48/EK un Direktīvas 2006/49/EK noteikumi ir
 piemērojami gan kredītiestādēm, gan ieguldījumu
 sabiedrībām. Lai nodrošinātu šo noteikumu saskaņotu
 piemērošanu, būtu vēlams apvienot šos noteikumus jaunā
 tiesību aktā, kas piemērojams gan kredītiestādēm,
 gan ieguldījumu sabiedrībām. Skaidrības labad šo
 direktīvu pielikumu noteikumi būtu jāietver šā jaunā
 tiesību akta pamatdaļā.
 (4)
 Šim jaunajam tiesību aktam būtu
 jāsastāv no diviem atšķirīgiem juridiskajiem
 instrumentiem — direktīvas un šīs regulas. Kopā
 abiem juridiskajiem instrumentiem būtu jāveido tiesiskais
 regulējums, kas reglamentē kredītiestāžu un ieguldījumu
 sabiedrību piekļuvi darbību veikšanai, kā
 arī šo iestāžu uzraudzības sistēmu un
 konsultatīvās uzraudzības noteikumus. Tādēļ šī
 regula ir jāinterpretē saistībā ar minēto
 direktīvu.
 (5)
 Direktīvā [inserted by OP], kuras
 pamatā ir LESD 53. panta 1. punkts, būtu jāietver
 noteikumi par piekļuvi kredītiestāžu un ieguldījumu
 sabiedrību darbībai, kā arī par to pārvaldības
 veidiem un uzraudzības sistēmu, piemēram, noteikumi, kas
 reglamentē uzņēmējdarbības atļaušanu, būtiskas
 līdzdalības iegādi, uzņēmējdarbības
 veikšanas brīvības un pakalpojumu sniegšanas brīvības
 izmantošanu, izcelsmes dalībvalsts un uzņēmējas
 dalībvalsts uzraudzības iestādes pilnvaras šajā
 saistībā, kā arī kredītiestāžu un
 ieguldījumu sabiedrību uzraudzības pārbaudi.
 (6)
 Šajā regulā būtu jāietver
 kredītiestāžu un ieguldījumu sabiedrību konsultatīvās
 uzraudzības prasības, kas saistītas konkrēti ar banku
 pakalpojumu un finanšu pakalpojumu tirgu darbību un kas paredzētas,
 lai nodrošinātu šo tirgu dalībnieku finanšu stabilitāti, kā
 arī augsta līmeņa aizsardzību ieguldītājiem un
 noguldītājiem. Šā tieši piemērojamā tiesību akta
 mērķis ir noteikti sekmēt iekšējā tirgus
 vienmērīgu darbību, tādēļ tā pamatā
 vajadzētu būt LESD 114. pantam, kā interpretēts
 saskaņā ar Eiropas Savienības Tiesas pastāvīgo
 judikatūru.
 (7)
 Lai gan ar Direktīvu 2006/48/EK un Direktīvu 2006/49/EK
 zināmā mērā saskaņoja dalībvalstu noteikumus
 konsultatīvās uzraudzības jomā, šīs direktīvas
 ietver ievērojamu skaitu izvēles iespēju un rīcības
 brīvību, kā arī joprojām ļauj
 dalībvalstīm piemērot stingrākus noteikumus par tiem,
 kādi paredzēti minētajās direktīvās. Tas
 rada atšķirības starp valstu noteikumiem, un šīs
 atšķirības ierobežo pamatbrīvības, tādējādi
 tieši ietekmējot iekšējā tirgus darbību un radot
 būtiskus konkurences izkropļojumus. Šādas
 atšķirības it sevišķi kavē pakalpojumu sniegšanu pāri
 robežām un meitasuzņēmumu dibināšanu citā
 dalībvalstī, jo katru reizi dalībniekiem, kad tie veic
 darbības citā dalībvalstī, ir jānovērtē un
 jāievēro atšķirīgi noteikumi. Turklāt
 kredītiestādēm un ieguldījumu sabiedrībām, kam
 atļauts veikt darbības dažādās dalībvalstīs,
 nereti piemēro atšķirīgas prasības, un
 tādējādi tiek radīti būtiski konkurences
 izkropļojumi. Valstu tiesību aktu atšķirīga izstrāde
 rada iespējamus un faktiskus ierobežojumus iekšējā tirgus
 vienmērīgai darbībai, jo ir nevienlīdzīgi
 darbības nosacījumi un sarežģījumi
 kredītiestādēm un ieguldījumu sabiedrībām, kas
 darbojas dažādās Savienības tiesību sistēmās.
 (8)
 Lai likvidētu pārējos
 tirdzniecības ierobežojumus un būtiskus konkurences
 izkropļojumus, ko rada valstu tiesību aktu atšķirības,
 kā arī lai novērstu jebkādu turpmāku iespējamo
 tirdzniecības ierobežojumu un būtisku konkurences izkropļojumu
 rašanos, ir jāpieņem regula, ar kuru nosaka vienotus noteikumus, kas
 piemērojami visās dalībvalstīs.
 (9)
 Konsultatīvās uzraudzības prasību
 noteikšana regulā nodrošinātu, ka šīs prasības būs
 tieši piemērojamas iestādēm. Tas nodrošinātu vienotus
 nosacījumus, nepieļaujot atšķirīgas valstu prasības,
 ko izraisītu direktīvas transponēšana. Šī regula nozīmētu, ka iestādes ievēro
 vienādus noteikumus visā Savienībā, kas arī
 veicinātu pārliecību par kredītiestāžu un
 ieguldījumu sabiedrību stabilitāti, it sevišķi stresa
 gadījumā. Regula arī samazinātu
 regulatīvo sarežģītību un uzņēmuma
 atbilstības izmaksas, it sevišķi kredītiestādēm un
 ieguldījumu sabiedrībām, kas veic pārrobežu darbības,
 kā arī sekmētu konkurences izkropļojumu likvidēšanu. Attiecībā
 uz nekustamo īpašumu tirgu īpatnībām, kurus raksturo
 ekonomikas tendences un jurisdikciju atšķirības, kas ir
 konkrētajā dalībvalstī, reģionā vai
 pašvaldībā, kompetentajām iestādēm būtu
 jāļauj noteikt augstākas riska pakāpes vai piemērot
 stingrākus kritērijus riska darījumiem, kuri nodrošināti ar
 nekustamo īpašumu hipotēkām konkrētos reģionos,
 pamatojoties uz pieredzi attiecībā uz saistību neizpildi un
 paredzētajām tirgus tendencēm.
 (10)
 Dalībvalstis būtu jāpilnvaro
 saglabāt vai ieviest valsts līmeņa noteikumus gadījumos,
 kad šī regula neparedz vienotus noteikumus, ar nosacījumu, ka šie
 valsts noteikumi nav pretrunā Savienības tiesību aktiem un
 netraucē to piemērošanu.
 (11)
 Ja dalībvalstis pieņem
 vispārīgas pamatnostādnes, it sevišķi jomās,
 kurās Komisija vēl nav pieņēmusi tehnisko standartu
 projektus, šīs pamatnostādnes nedrīkst būt pretrunā
 Savienības tiesību aktiem un traucēt to piemērošanu.
 (12)
 Šī regula ļauj
 dalībvalstīm piemērot līdzvērtīgas prasības
 uzņēmumiem, kas neietilpst tās darbības jomā.
 (13)
 Šajā regulā noteiktās
 vispārīgās konsultatīvās uzraudzības
 prasības papildina ar atsevišķiem pasākumiem, ko izvēlas
 kompetentās iestādes, ņemot vērā uzraudzības
 pārbaudi, kuru tās īsteno attiecībā uz katru
 atsevišķu kredītiestādi un ieguldījumu sabiedrību.
 Tā kā kompetentajām iestādēm jāspēj izlemt,
 kuri pasākumi būtu jāpiemēro, direktīvā šādi
 uzraudzības pasākumi būtu jāuzskaita.
 (14)
 Šī regula nedrīkst skart
 kompetento iestāžu spēju piemērot konkrētas prasības
 saskaņā ar uzraudzības pārbaudes un novērtēšanas
 procesu, kas izklāstīts Direktīvā [inserted by OP] un kas
 jāpielāgo kredītiestāžu un ieguldījumu sabiedrību
 konkrētajam riska profilam.
 (15)
 Ar Eiropas Parlamenta un Padomes 2010. gada
 24. novembra Regulu (ES) Nr. 1093/2010, ar ko izveido Eiropas Uzraudzības iestādi[11],
 izveidoja Eiropas Banku iestādi (turpmāk — EBI). Minētās regulas mērķis ir uzlabot valstu
 uzraudzības kvalitāti un konsekvenci, kā arī stiprināt
 pārrobežu grupu uzraudzību.
 (16)
 Regulā (ES) Nr. 1093/2010 ir noteikts, ka EBI
 jārīkojas Direktīvas 2006/48/EK un
 Direktīvas 2006/49/EK darbības jomā. EBI ir
 jārīkojas arī kredītiestāžu un ieguldījumu
 sabiedrību darbību jomā saistībā ar jautājumiem,
 kas nav tiešā minēto direktīvu darbības jomā, ja
 šādas EBI darbības ir vajadzīgas, lai nodrošinātu
 minēto tiesību aktu efektīvu un saskaņotu piemērošanu.
 Šajā regulā būtu jāņem vērā EBI nozīme
 un funkcija, kā arī jāveicina minētajā regulā
 paredzēto EBI pilnvaru īstenošana.
 (17)
 Jāizvirza vienādas finanšu prasības
 kredītiestādēm un ieguldījumu sabiedrībām, lai
 nodrošinātu līdzīgus aizsardzības pasākumus
 noguldītājiem un godīgus konkurences apstākļus
 salīdzināmām kredītiestāžu un ieguldījumu
 sabiedrību grupām.
 (18)
 Sakarā ar to, ka iekšējā tirgū
 kredītiestādes un ieguldījumu sabiedrības ir
 iesaistītas tiešā konkurencē, uzraudzības
 prasībām visā Savienībā vajadzētu būt
 vienādām.
 (19)
 Tajos gadījumos, kad uzraudzības
 gaitā ir jānosaka kredītiestāžu un ieguldījumu
 sabiedrību konsolidētā pašu kapitāla summa,
 aprēķini būtu jāveic saskaņā ar šo regulu.
 (20)
 Saskaņā ar šo regulu pašu
 kapitāla prasības piemēro individuāli un konsolidācijas
 līmenī, ja vien kompetentās iestādes atbilstīgos
 gadījumos nav lēmušas nepiemērot atsevišķu uzraudzību.
 Atsevišķa, konsolidēta un pārrobežu konsolidētā
 uzraudzība ir noderīgs kredītiestāžu un ieguldījumu
 sabiedrību uzraudzības līdzeklis.
 (21)
 Lai nodrošinātu atbilstīgu
 maksātspēju tādām kredītiestādēm un
 ieguldījumu sabiedrībām, kas ietilpst grupā, ir
 svarīgi piemērot kapitāla prasības, pamatojoties uz grupas
 konsolidēto situāciju. Lai nodrošinātu to, ka pašu kapitāls
 ir pareizi sadalīts grupā un spēj nepieciešamības
 gadījumā nodrošināt aizsardzību ietaupījumiem,
 kapitāla prasības būtu jāpiemēro atsevišķām
 grupas kredītiestādēm un ieguldījumu sabiedrībām,
 ja vien šis mērķis nav efektīvi sasniedzams citādi.
 (22)
 Konkrētajā grāmatvedības
 metodē, ko izmantos, lai aprēķinātu pašu kapitālu,
 tā pietiekamību saistībā ar riskiem, kuriem
 kredītiestāde vai ieguldījumu sabiedrība ir pakļauta,
 un lai novērtētu riska darījumu koncentrāciju, būtu
 jāņem vērā noteikumi, kas paredzēti Padomes
 1986. gada 8. decembra Direktīvā 86/635/EEK par banku
 un citu finanšu iestāžu gada pārskatiem un konsolidētajiem
 pārskatiem[12],
 kura ietver Padomes 1983. gada 13. jūnija Septītās
 Direktīvas 83/349/EEK par konsolidētajiem pārskatiem[13]noteikumu
 konkrētus pielāgojumus, vai Eiropas Parlamenta un Padomes
 2002. gada 19. jūlija Regulā (EK) Nr. 1606/2002 par
 starptautisko grāmatvedības standartu piemērošanu[14],
 atkarībā no tā, kurš no minētajiem tiesību aktiem
 reglamentē kredītiestāžu un ieguldījumu sabiedrību
 grāmatvedību saskaņā ar valsts tiesību aktiem.
 (23)
 Lai nodrošinātu atbilstīgu
 maksātspēju, ir svarīgi noteikt tādas kapitāla
 prasības, kas aktīvus un ārpusbilances posteņus
 novērtē atkarībā no riska pakāpes.
 (24)
 BCBS
 2004. gada 26. jūnijā pieņēma vispārēju
 vienošanos par kapitāla aprēķināšanas starptautisko
 konverģenci un kapitāla prasībām
 (turpmāk — „Bāzeles II” vienošanās). Direktīvu 2006/48/EK
 un 2006/49/EK
 noteikumi, ko šī regula ir pārņēmusi, ir
 identi „Bāzeles II” vispārējās vienošanās
 noteikumiem. Tādējādi, šajā regulā ietverot papildu
 elementus no „Bāzeles III”, tās noteikumi kļūst identi
 „Bāzeles II” un „Bāzeles III” vienošanās noteikumiem.
 (25)
 Ir ļoti svarīgi ņemt vērā
 Savienības kredītiestāžu un ieguldījumu sabiedrību
 dažādību, piedāvājot alternatīvas pieejas
 kredītrisku kapitāla prasību aprēķinam, paredzot
 dažādus riska jutīguma līmeņus un dažādas
 sarežģītības pakāpes. Paredzot iespēju lietot
 ārējos reitingus, kā arī kredītiestāžu un
 ieguldījumu sabiedrību pašu vērtējumu individuālo
 kredītrisku rādītājiem, ir panākts būtisks
 uzlabojums kredītrisku noteikumu riska jutīgumam un
 saprātīgai piesardzībai. Būtu jāparedz piemēroti
 stimuli kredītiestādēm un ieguldījumu
 sabiedrībām, lai tās vairāk lietotu pieejas, kas ir
 jutīgākas pret risku. Veicot vērtējumu, kas vajadzīgs,
 lai piemērotu šīs regulas pieeju kredītriskam,
 kredītiestādēm un ieguldījumu sabiedrībām
 būtu jāpielāgo savi kredītriska noteikšanas un
 pārvaldības procesi, lai izstrādātu tādas metodes kredītiestāžu
 un ieguldījumu sabiedrību tiesību aktos noteiktā pašu
 kapitāla noteikšanai, kuras atspoguļo atsevišķu
 kredītiestāžu un ieguldījumu sabiedrību procesu
 sarežģītības pakāpi. Šajā sakarā jāuzskata,
 ka datu apstrāde saistībā ar riska darījumu noslēgšanu
 un to pārvaldību attiecībā pret klientiem ietver
 kredītrisku pārvaldīšanas un noteikšanas sistēmu
 izstrādi un apstiprināšanu. To izmanto ne tikai
 kredītiestāžu un ieguldījumu sabiedrību likumīgo
 interešu nodrošināšanai, bet arī šīs regulas mērķim,
 proti, izmantot labākas riska noteikšanas un pārvaldības
 metodes, kā arī tās izmantot tiesību aktos noteiktā
 pašu kapitāla nolūkiem.
 (26)
 Kapitāla prasībām ir jābūt
 samērīgām ar riskiem, kam tās ir paredzētas.
 Prasībās īpaši jāņem vērā riska
 līmeņu samazinājums, ko rada liels skaits relatīvi maza
 apjoma riska darījumu.
 (27)
 Saskaņā ar BCBS lēmumu, ko GHOS
 apstiprināja 2011. gada 10. janvārī, visi
 iestādes papildu 1. un 2. līmeņa instrumenti ir
 pilnībā un pastāvīgi jānoraksta vai pilnībā
 jākonvertē par 1. līmeņa pamata kapitālu
 brīdī, kad iestāde ir zaudējusi savu dzīvotspēju.
 (28)
 Šīs regulas nosacījumi atbilst
 proporcionalitātes principam, jo īpaši ņemot vērā
 atšķirības starp dažādu kredītiestāžu un
 ieguldījumu sabiedrību izmēriem, veikto darījumu apjomiem
 un darbību spektru. Proporcionalitātes principa ievērošana
 nozīmē arī to, ka maza riska darījumu gadījumā
 pat atbilstīgi uz iekšējiem reitingiem balstītajai metodei
 (turpmāk — IRB metode) tiek atzītas
 vienkāršākās iespējamās reitinga procedūras.
 (29)
 Šīs regulas „pakāpeniskas attīstības”
 būtība dod iespēju kredītiestādēm un
 ieguldījumu sabiedrībām izvēlēties starp trim
 dažādas sarežģītības pieejām. Lai īpaši
 mazām kredītiestādēm un ieguldījumu
 sabiedrībām ļautu izvēlēties IRB metodi, kas ir
 jutīgāka pret risku, attiecīgie noteikumi visā regulā
 būtu jāinterpretē šādi: riska darījumu kategorijas
 ietver visus riska darījumus, kas tieši vai netieši ir
 līdzvērtīgi šīm kategorijām. Vispārēji
 kompetentajām iestādēm attiecībā uz uzraudzības
 pārbaudes procesu būtu pret visām trim pieejām jāizturas
 vienādi, t. i., kredītiestādes un ieguldījumu
 sabiedrības, kas darbojas saskaņā ar standartizētās
 pieejas noteikumiem, nedrīkstētu uzraudzīt stingrāk tikai
 šā iemesla dēļ.
 (30)
 Vajadzētu paplašināt kredītriska
 mazināšanas metožu atzīšanu tādu noteikumu sistēmā,
 kas izstrādāti, lai nodrošinātu, ka maksātspēju
 neapdraud to nepietiekama atzīšana. Iespēju robežās gan
 standarta metodē, gan citās metodēs kredītrisku
 mazināšanai ir jāatzīst jau līdz šim attiecīgo
 dalībvalstu bankās pieņemtais nodrošinājums.
 (31)
 Lai nodrošinātu to, ka riski un riska
 samazinājums, ko rada kredītiestāžu un ieguldījumu
 sabiedrību vērtspapīrošanas darbības un ieguldījumi,
 ir atbilstīgi ņemti vērā kredītiestāžu un
 ieguldījumu sabiedrību kapitāla prasībās, ir
 nepieciešams iekļaut noteikumus, kuri attiecībā uz šīm
 darbībām un ieguldījumiem paredz pieeju, kas ir jutīga pret
 risku un ir piesardzīgi saprātīga.
 (32)
 Operacionālais risks ir būtisks
 kredītiestāžu un ieguldījumu sabiedrību risks, kam
 nepieciešams pašu kapitāla segums. Ir ļoti svarīgi ņemt
 vērā Savienības kredītiestāžu un ieguldījumu
 sabiedrību dažādību, piedāvājot alternatīvas
 pieejas operacionālā riska prasību aprēķināšanai,
 paredzot dažādus riska jutīguma līmeņus un dažādas
 sarežģītības pakāpes. Būtu jāparedz
 piemēroti stimuli kredītiestādēm un ieguldījumu
 sabiedrībām, lai tās vairāk lietotu pieejas, kas ir
 jutīgākas pret risku. Ņemot vērā jaunāko
 attīstību operacionālā riska aprēķināšanā
 un pārvaldīšanā, noteikumi būtu pastāvīgi
 jāpārskata un attiecīgos gadījumos jāatjaunina,
 tostarp attiecībā uz maksājumiem par dažādām
 uzņēmējdarbības līnijām un attiecībā uz
 riska mazināšanas metožu atzīšanu. Šajā sakarā īpaša
 uzmanība būtu jāpievērš tam, kā vienkāršajās
 metodēs operacionālā riska kapitāla prasību
 aprēķināšanai tiek ņemta vērā apdrošināšana.
 (33)
 Kredītiestāžu riska darījumu
 uzraudzībai un kontrolei jābūt kredītiestāžu
 uzraudzības neatņemamai sastāvdaļai. Tas ir
 tāpēc, ka pārmērīga riska darījumu koncentrācija
 vienam klientam vai saistītu klientu grupai var radīt
 nepieļaujamu zaudējuma risku. Šādu situāciju var
 uzskatīt par bīstamu attiecībā uz kredītiestādes
 maksātspēju.
 (34)
 Nosakot saistītu klientu grupas
 pastāvēšanu un tādējādi arī riska darījumus,
 kas veido vienotu risku, ir svarīgi ņemt vērā arī
 riskus, kuri rodas no būtiska finansējuma kopēja avota, ko
 nodrošina pati kredītiestāde vai ieguldījumu sabiedrība,
 tās finanšu grupa vai saistītās puses.
 (35)
 Lai gan ir vēlams riska darījumu
 vērtības aprēķinus balstīt uz tiem
 aprēķiniem, kas paredzēti pašu kapitāla prasību
 nolūkā, ir lietderīgi pieņemt noteikumus lielu riska
 darījumu uzraudzībai, nepiemērojot riska pakāpes vai riska līmeņus.
 Turklāt maksātspējas režīmā izmantotās
 kredītriska mazināšanas metodes tika izstrādātas ar
 pieņēmumu par pietiekami dažādotu kredītrisku. Lielos riska
 darījumos ar riska koncentrāciju vienuviet šis kredītrisks nav
 pietiekami dažādots. Tādēļ šo metožu rezultātiem
 būtu jāpiemēro konsultatīvās uzraudzības
 aizsardzības pasākumi. Šādā kontekstā ir
 jānodrošina efektīva kredītaizsardzības atgūšana
 attiecībā uz lieliem riska darījumiem.
 (36)
 Zaudējums, kas rodas no riska darījuma ar
 kredītiestādi vai ieguldījumu sabiedrību, var būt
 tikpat liels, cik zaudējums no jebkura cita riska darījuma,
 tāpēc šādiem riska darījumiem būtu jāpiemēro
 tāda pati kārtība un par tiem jāziņo tāpat
 kā par jebkuru citu riska darījumu. Tomēr ir ieviests
 alternatīvs kvantitatīvais ierobežojums, lai mazinātu šādas
 pieejas ietekmi uz mazākām iestādēm. Turklāt ļoti
 īsa termiņa riska darījumi, kas saistīti ar naudas
 pārskaitīšanu, tostarp ar maksājumu pakalpojumu veikšanu un
 tīrvērti, norēķinu un glabāšanas pakalpojumiem
 klientiem, ir atbrīvojami no šīm prasībām, lai sekmētu
 finanšu tirgu un saistītās infrastruktūras netraucētu
 darbību. Šajos pakalpojumos ir ietverta, piemēram, skaidras naudas
 tīrvērte un norēķinu pakalpojumu izpilde un
 līdzīgas darbības, kas atvieglo norēķinus.
 Saistītie riska darījumi ietver riska darījumus, kuri var
 būt neparedzami un kurus kredītiestāde tādēļ
 nespēj pilnīgi kontrolēt, piemēram, starpbanku kontu
 atlikumus, kas radušies no klientu maksājumiem, tostarp
 kreditētām vai debetētām maksām un procentiem, un no
 citiem maksājumiem par pakalpojumiem klientam, kā arī no
 dotā vai saņemtā nodrošinājuma.
 (37)
 Ir svarīgi novērst
 nesaskaņotību starp to uzņēmumu interesēm, kas
 „pārdala” aizdevumus tirgojamos vērtspapīros un citos finanšu
 instrumentos (iniciatori vai sponsori), un to uzņēmumu
 interesēm, kuri iegulda šajos vērtspapīros vai instrumentos
 (ieguldītāji). Ir svarīgi arī saskaņot iniciatoru vai
 sponsoru intereses ar ieguldītāju interesēm. Šajā
 nolūkā iniciators vai sponsors saglabā būtisku
 līdzdalību bāzes aktīvos. Tāpēc ir svarīgi,
 lai iniciatori vai sponsori uzņemtos daļu riska no attiecīgajiem
 aizdevumiem. Kopumā pārvēršanas vērtspapīros
 darījumus nevajadzētu strukturēt tā, lai izvairītos no
 saglabāšanas prasības, jo īpaši, izmantojot maksu vai
 prēmiju vai abu šo veidu struktūru. Šāda saglabāšana
 būtu jāpiemēro visās situācijās, kad ir
 piemērojama vērtspapīrošanas ekonomiskā būtība,
 neatkarīgi no tā, kādas juridiskas struktūras vai
 instrumentus izmanto ekonomiskās būtības iegūšanai. Jo
 īpaši tad, kad kredītrisku pārceļ, veicot
 vērtspapīrošanu, ieguldītājiem būtu jāpieņem
 lēmums tikai pēc uzticamības pārbaudes veikšanas, un
 tādēļ tiem nepieciešama attiecīga informācija par
 vērtspapīrošanu.
 (38)
 Saglabāšanas prasību nedrīkst
 piemērot vairākkārt. Attiecībā uz katru
 vērtspapīrošanu ir pietiekami, ja šo prasību piemēro tikai
 vienam no iniciatoriem, sponsoriem vai sākotnējiem aizdevējiem.
 Tāpat arī gadījumā, kad vērtspapīrošanas
 darījumi ir balstīti uz citiem, bāzes vērtspapīrošanas
 darījumiem, saglabāšanas prasība būtu jāpiemēro
 tikai tai vērtspapīrošanai, kas saistīta ar ieguldījumu.
 Pārpirktiem debitoru parādiem nevajadzētu piemērot
 saglabāšanas prasību, ja to pamatā ir korporatīva
 darbība, ar kuru tos piešķir vai pārdod ar atlaidi, lai
 finansētu šādu darbību. Kompetentajām iestādēm
 būtu jāpiemēro riska pakāpes saistībā ar uzticamības
 pārbaudes un risku pārvaldīšanas pienākumu
 neievērošanu, veicot vērtspapīrošanu, par būtiskiem
 politikas un procedūras pārkāpumiem, kam ir nozīme
 attiecīgo risku analīzē.
 (39)
 Uzticamības pārbaude būtu jāveic,
 lai pareizi novērtētu riskus, kas tirdzniecības portfelī un
 ārpus tā rodas no riska darījumiem saistībā ar
 vērtspapīrošanu. Turklāt uzticamības pārbaudei
 jābūt samērīgai. Uzticamības pārbaudes
 procedūrām būtu jāveicina lielāka
 uzticēšanās starp iniciatoriem, sponsoriem un
 ieguldītājiem. Tādēļ būtu vēlams
 pienācīgi publiskot attiecīgu informāciju par uzticamības
 pārbaudes procedūrām.
 (40)
 Īpaša piesardzība vajadzīga
 gadījumos, kad kredītiestādei vai ieguldījumu
 sabiedrībai ir riska darījums ar tās
 mātesuzņēmumu vai ar citiem šā mātesuzņēmuma
 meitasuzņēmumiem. Kredītiestāžu un ieguldījumu sabiedrību
 riska darījumu pārvaldība būtu jāveic pilnīgi
 atsevišķi saskaņā ar pareizas banku pārvaldības
 principiem, neņemot vērā nekādus citus apsvērumus.
 Lielu riska darījumu jomā būtu jānosaka īpaši
 standarti, tostarp stingrāki ierobežojumi, kredītiestādes riska
 darījumiem savā grupā. Šādus standartus tomēr nevajag
 piemērot, ja mātesuzņēmums ir finanšu kontrolakciju
 sabiedrība vai kredītiestāde vai ja pārējie
 meitasuzņēmumi ir kredītiestādes, finanšu iestādes vai
 pakalpojumu palīguzņēmumi, ar nosacījumu, ka uz visiem šiem
 uzņēmumiem attiecas kredītiestādes konsolidētā
 uzraudzība.
 (41)
 Ņemot vērā ar kapitāla
 prasībām saistīto noteikumu riska jutīgumu, ir vēlams
 sekot tam, vai tām ir būtiska ietekme uz ekonomikas ciklu. Komisija,
 ņemot vērā Eiropas Centrālās bankas
 ierosinājumus, ziņo par šiem jautājumiem Eiropas Parlamentam un
 Padomei.
 (42)
 Būtu jāpārskata kapitāla
 prasības attiecībā uz preču tirgotājiem, tostarp
 tirgotājiem, uz kuriem šobrīd neattiecas
 Direktīvas 2004/39/EK prasības.
 (43)
 Gāzes un elektroenerģijas tirgu
 liberalizācija ir nozīmīgs Savienības mērķis gan
 saimnieciskā, gan politiskā ziņā. Tādēļ šo
 tirgu dalībniekiem piemērotajām kapitāla prasībām
 un citiem konsultatīvās uzraudzības noteikumiem jābūt
 samērīgiem, tiem nevajadzētu kavēt liberalizācijas
 mērķa īstenošanu. Šis mērķis jo īpaši
 jāņem vērā, īstenojot šajā regulā
 minētās pārbaudes.
 (44)
 Kredītiestādēm un ieguldījumu
 sabiedrībām, kas veic ieguldījumus atkārtotas
 vērtspapīrošanas darījumos, būtu jāveic
 uzticamības pārbaude arī attiecībā uz to bāzes
 vērtspapīrošanas darījumiem un attiecīgi arī uz
 sākotnējiem bāzes riska darījumiem.
 Kredītiestādēm un ieguldījumu sabiedrībām
 būtu jānovērtē, vai riska darījumi, kas saistīti
 ar programmām ar aktīviem nodrošinātiem komerciāliem
 vērtspapīriem, ir atkārtotas vērtspapīrošanas
 darījumi, tostarp tādi darījumi, kas saistīti ar
 programmām, kuras iegādājas dažādu veselu aizdevumu
 portfeļu augstākas prioritātes vērtspapīru laidienus,
 kur neviens no šiem aizdevumiem nav ne vērtspapīrošanas riska
 darījums, ne arī atkārtotas vērtspapīrošanas riska
 darījums un kur katra ieguldījuma pirmās kārtas
 zaudējumu aizsardzību nodrošina aizdevuma pārdevējs.
 Pēdējā minētajā gadījumā portfeļa
 likviditātes nodrošinājumu vispār nevajadzētu uzskatīt
 par atkārtotu vērtspapīrošanas darījumu, jo tas ir viena
 aktīvu portfeļa laidiens (tas ir, veseliem aizdevumiem
 piemērojams portfelis), kurā nav vērtspapīrošanas riska
 darījumu. Savukārt visas programmas kredīta uzlabojums, kas
 papildus pārdevēja nodrošinātai aizsardzībai attiecas tikai
 uz dažiem zaudējumiem dažādos portfeļos, parasti
 nozīmētu tikai riska sadalījumu vairāku aktīvu
 portfelim, kurā ir vismaz viens vērtspapīrošanas riska
 darījums, un tādējādi tas būtu atkārtots
 vērtspapīrošanas riska darījums. Tomēr, ja šādas
 programmas finansējums kopumā ir tikai vienas kategorijas
 komerciāls vērtspapīrs un ja visas programmas kredīta
 uzlabojums nav atkārtota vērtspapīrošana vai ja komerciālu
 vērtspapīru pilnībā nodrošina sponsorējošā
 kredītiestāde vai ieguldījumu sabiedrība,
 ieguldītāju komerciālos vērtspapīros faktiski
 pakļaujot sponsora saistību neizpildes riskam, nevis tam pamatā
 esošu portfeļu vai aktīvu riskam, tad šo komerciālo
 vērtspapīru vispār nevajadzētu uzskatīt par
 atkārtotu vērtspapīrošanas riska darījumu.
 (45)
 Tirdzniecības portfeļa uzraudzības
 novērtēšanas noteikumi būtu jāpiemēro visiem
 kredītiestāžu un ieguldījumu sabiedrību tirdzniecības
 portfeļa vai netirdzniecības portfeļa instrumentiem, ko
 mēra saskaņā ar to patieso vērtību. Būtu
 jānorāda, ka gadījumos, ja uzraudzības
 novērtēšanas piemērošana var radīt zemāku bilances
 vērtību, nekā patiesībā novērtēts
 grāmatvedībā, šīs starpības absolūtā
 vērtība būtu jāatskaita no pašu kapitāla.
 (46)
 Kredītiestādēm un ieguldījumu
 sabiedrībām vajadzētu būt iespējai
 izvēlēties, vai piemērot kapitāla prasības vai
 arī atskaitīt no kopējā 1. līmeņa pamata
 kapitāla tās vērtspapīrošanas pozīcijas, kas
 atbilstīgi šai regulai sasniedz 1250 % riska pakāpi,
 neatkarīgi no tā, vai šīs pozīcijas ir iekļautas
 tirdzniecības portfelī vai netirdzniecības portfelī.
 (47)
 Nevajadzētu pieļaut, ka iniciatores
 iestādes vai sponsori varētu apiet aizliegumu sniegt netiešu
 atbalstu, šāda atbalsta sniegšanai izmantojot savus tirdzniecības
 portfeļus.
 (48)
 Saskaņā ar Direktīvu 2006/48/EK
 ir ieviests preferenciālā riska pakāpe atbilstīgi
 standartizētai pieejai attiecībā uz riska darījumiem ar
 maziem vai vidējiem uzņēmumiem vai fiziskām personām,
 kā arī iespēja iestādēm piemērot uz
 iekšējiem reitingiem balstītas pieejas, kad tās pašas
 aprēķina riska pakāpi, atspoguļojot savu konkrēto
 parakstīšanas kritēriju atbilstību. Būtu jāturpina
 piemērot preferenciālās riska pakāpes arī
 saskaņā ar šo regulu. Tomēr 24 mēnešu laikā
 pēc šīs regulas stāšanās spēkā būtu
 jāpārskata iespējas samazināt riska pakāpes vai
 paplašināt to piemērošanu attiecībā uz lielāku skaitu
 riska darījumu. Šādu pārskatu pamatā vajadzētu
 būt liecībām, un tajos jāņem vērā uzticami
 dati par kredīta zaudējumiem riska darījumos ar maziem vai
 vidējiem uzņēmumiem vai fiziskām personām pilna
 ekonomikas cikla laikā. Saistībā ar minēto pārskatu
 īpaša uzmanība jāpievērš ietekmei uz aizdevumu
 nodrošināšanu patērētājiem.
 (49)
 Neskarot noteikumus, kas skaidri noteikti šajā
 regulā attiecībā uz sniedzamo informāciju, prasību par
 informācijas sniegšanu mērķim būtu jābūt tirgus
 dalībnieku nodrošināšanai ar pareizu un vispusīgu informāciju
 par konkrēto iestāžu riska profilu. Tāpēc
 kredītiestādēm un ieguldījumu sabiedrībām
 būtu jāsniedz papildu informācija, kas nav precīzi
 norādīta šajā regulā, ja tas ir nepieciešams šā
 mērķa sasniegšanai.
 (50)
 Ja, veicot vērtspapīrošanas
 pozīcijas ārējo kredītu novērtējumu,
 konstatē, ka kredītu aizsardzību nodrošina pati ieguldījumu
 iestāde, tad nevajadzētu pieļaut, ka šī iestāde
 gūst priekšrocības no zemākas riska pakāpes, ko rada
 šāda aizsardzība. Tam nav jābūt par iemeslu
 atskaitījumiem no vērtspapīrošanas kapitāla, ja ir pieejami
 citi veidi, kā noteikt riska pakāpi saskaņā ar šīs pozīcijas
 patieso risku, neņemot vērā šādu kredītu
 aizsardzību.
 (51)
 Ņemot vērā to nesenos zemos
 rezultātus, būtu jānostiprina iekšējo modeļu standarti
 tirgus riska kapitāla prasību aprēķināšanai.
 Īpaši jāpilnveido tirdzniecības portfeļu kredītrisku
 pārvaldība. Turklāt kapitāla prasībās
 jāiekļauj daļa, kas attiecas uz stresa apstākļiem, lai
 nostiprinātu kapitāla prasības tirgus apstākļu
 pasliktināšanās gadījumos un lai samazinātu
 varbūtējo procikliskumu. Kredītiestādēm un
 ieguldījumu sabiedrībām būtu arī jāveic atgriezeniskā
 stresa testi, lai pārbaudītu, kādi attīstības
 modeļi varētu apdraudēt konkrētās iestādes
 dzīvotspēju, izņemot gadījumus, kad tās var
 pierādīt, ka šāds tests nav obligāts. Ņemot
 vērā neseno īpaši sarežģīto situāciju, kad
 iestādes vērtspapīrošanas pozīcijām izmanto pieejas,
 kas balstās uz iekšējiem modeļiem, būtu jāierobežo
 kredītiestāžu un ieguldījumu sabiedrību spēja
 modelēt vērtspapīrošanas riskus tirdzniecības portfeļos
 un pēc noklusējuma būtu jāpieprasa standartizētas
 kapitāla prasības vērtspapīrošanas pozīcijām
 tirdzniecības portfelī.
 (52)
 Šajā regulā ir paredzēti
 atsevišķi izņēmumi konkrētām korelācijas
 tirdzniecības darbībām, kad iestādei tās uzraudzības
 iestādes var atļaut aprēķināt vispusīgu riska
 kapitāla prasību, ievērojot stingras prasības. Šādos
 gadījumos iestādei vajadzētu prasīt tās
 attiecināt uz kapitāla prasību, kas ir
 līdzvērtīga augstākajai kapitāla prasībai
 atbilstīgi iekšējai izstrādātajai pieejai un 8 %
 konkrētā riska kapitāla prasības atbilstīgi
 standartizētā mērījuma metodei. Nevajadzētu
 prasīt, lai šiem riska darījumiem piemēro pieaugošu riska
 kapitāla prasību, bet šie darījumi būtu jāiekļauj
 gan riska vērtības pasākumos, gan stresam pakļautās
 riska vērtības pasākumos.
 (53)
 Ņemot vērā kredītiestāžu
 un ieguldījumu sabiedrību negaidītu zaudējumu
 būtību un apmēru finanšu un ekonomikas krīzes laikā,
 ir vēl vairāk jāuzlabo tā pašu kapitāla kvalitāte
 un saskaņošana, kam saskaņā ar prasībām
 jābūt kredītiestāžu un ieguldījumu sabiedrību
 rīcībā. Tam vajadzētu ietvert jaunas
 definīcijas ieviešanu attiecībā uz tā kapitāla
 pamatelementiem, kas pieejams, lai absorbētu negaidītus radušos
 zaudējumus, kā arī ietvert hibrīdā kapitāla
 definīcijas uzlabojumus un vienotas uzraudzības korekcijas
 attiecībā uz pašu kapitālu. Ir arī
 būtiski jāpalielina pašu kapitāla līmenis, ietverot jaunus kapitāla
 rādītājus, kas galveno vērību pievērš tā
 pašu kapitāla pamatelementiem, kas ir pieejams radušos zaudējumu
 absorbēšanai.
 (54)
 Lai nostiprinātu tirgus disciplīnu
 un uzlabotu finanšu stabilitāti, ir jāievieš detalizētākas
 prasības attiecībā uz informācijas sniegšanu par regulējošām
 prasībām atbilstošu kapitālu un veiktajām piesardzīgajām
 korekcijām, lai nodrošinātu, ka ieguldītāji un
 noguldītāji ir pietiekami labi informēti par
 kredītiestāžu un ieguldījumu sabiedrību maksātspēju.
 (55)
 Kapitāla jauno definīciju un regulējošām
 prasībām atbilstoša kapitāla prasības vajadzētu
 ieviest, ņemot vērā to, ka valstīm ir atšķirīgi
 sākumpunkti un apstākļi, un sākotnējās
 atšķirības saistībā ar jaunajiem standartiem mazināsies
 pārejas periodā. Lai nodrošinātu pašu kapitāla
 līmeņa pienācīgu nepārtrauktību, pastāvošai
 valsts sektora kapitāla iepludināšanai piemēro tiesības
 saglabāt iepriekš spēkā esošos nosacījumus, ko attiecina uz
 pārejas periodu.
 (56)
 Saskaņā ar
 Direktīvu 2006/48/EK kredītiestādēm līdz
 2011. gada 31. decembrim ir jānodrošina pašu kapitāls, kas
 ir vismaz līdzvērtīgs noteiktajām minimālajām
 summām. Ņemot vērā to, ka banku pakalpojumu nozarē
 joprojām jūtama finanšu krīzes ietekme, un BCBS pieņemto
 kapitāla prasību pārejas pasākumus, ir piemēroti uz
 ierobežotu laiku atkārtoti ieviest zemāku ierobežojumu, līdz ir
 iegūts pietiekams pašu kapitāls saskaņā ar pašu
 kapitāla pārejas pasākumiem, kas paredzēti šajā
 regulā, kuru pakāpeniski ieviesīs no 2013. līdz
 2019. gadam. Grupām, kuru būtiska uzņēmējdarbības
 daļa ir banku pakalpojumi, ieguldījumu pakalpojumi un
 apdrošināšanas pakalpojumi, Direktīvā 2002/87/EK par finanšu
 konglomerātiem paredzēti īpaši noteikumi, lai izvairītos no
 šādas dubultas kapitāla uzskaites. Direktīva 2002/87/EK ir
 balstīta uz starptautiski atzītiem principiem starpnozaru riska
 mazināšanai. Šis priekšlikums stiprina finansu konglomerātus
 regulējošo nosacījumu piemērošanas veidu banku un
 ieguldījumu sabiedrību grupām, nodrošinot to noteiktu un
 konsekventu piemērošanu. Jebkuras turpmākas izmaiņas tiks
 iekļautas Direktīvas 2002/87/EK pārskatīšanā, kas
 plānota 2012. gadā.
 (57)
 Finanšu krīze atklāja, ka
 kredītiestādes un ieguldījumu sabiedrības bija lielā
 mērā pārāk zemu novērtējušas darījuma
 partnera riska līmeni, kas saistīts ar ārpusbiržas
 (turpmāk — OTC) atvasinātajiem finanšu
 instrumentiem. Tas pamudināja G20 valstu vadītājus
 2009. gada septembrī aicināt veikt tīrvērti
 lielākam skaitam OTC atvasināto finanšu instrumentu,
 izmantojot centrālo darījuma partneri (turpmāk — CCP). Turklāt
 G20 valstu vadītāji prasīja piemērot augstākas pašu
 kapitāla prasības tiem OTC atvasinātajiem finanšu
 instrumentiem, kam tīrvērti nevarēja veikt centralizēti,
 lai pienācīgi atspoguļotu ar tiem saistīto augstāku
 riska līmeni.
 (58)
 Pēc G20 valstu vadītāju izteiktā
 aicinājuma BCBS „Bāzeles III” ietvaros būtiski
 izmainīja darījuma partnera kredītriska režīmu. Paredzams,
 ka „Bāzele III” būtiski paaugstinās pašu kapitāla
 prasības, kas saistītas ar kredītiestāžu un
 ieguldījumu sabiedrību OTC atvasināto finanšu instrumentu
 un vērtspapīru finansēšanas darījumiem, kā arī
 nodrošinās svarīgus stimulus kredītiestādēm un
 ieguldījumu sabiedrībām izmantot CCP. Vēl ir
 paredzams, ka „Bāzele III” nodrošinās turpmākus stimulus
 attiecībā uz darījuma partnera kredītrisku
 pārvaldīšanas nostiprināšanu un pašreizējā
 regulējuma pārskatīšanu attiecībā uz darījumu
 partnera kredītrisku riska darījumos ar CCP.
 (59)
 Iestādēm arī būtu
 jābūt papildu pašu kapitālam saistībā ar
 kredītvērtējuma korekcijas risku, ko rada OTC
 atvasinātie finanšu instrumenti. Iestādēm arī
 būtu jāpiemēro augstāka aktīvu vērtības
 korelācija, aprēķinot pašu kapitāla prasības
 attiecībā uz darījuma partnera kredītrisku, ko rada OTC
 atvasināto finanšu instrumentu un vērtspapīru finansēšanas
 darījumi ar konkrētām finanšu iestādēm. Kredītiestādēm
 un ieguldījumu sabiedrībām vajadzētu arī būtiski
 uzlabot darījuma partnera kredītriska aprēķināšanu un
 pārvaldību, labāk izvērtējot korelācijas risku,
 darījuma partnerus ar lieliem aizņemtajiem līdzekļiem un
 nodrošinājumu, kā arī atbilstīgi uzlabojot
 atpakaļejošās pārbaudes un stresa testēšanu.
 (60)
 Tirdzniecības riska darījumi ar CCP
 parasti rada ieguvumus no daudzpusējā ieskaita un zaudējumu
 dalīšanas mehānisma, ko nodrošina CCP. Rezultātā
 tie saistīti ar ļoti zemu darījuma partnera kredītrisku,
 tādēļ tiem jāpiemēro ļoti zemas pašu
 kapitāla prasības. Tajā pašā laikā šīs
 prasības ietekmei jābūt pozitīvai, lai nodrošinātu, ka
 kredītiestādes un ieguldījumu sabiedrības izseko un uzrauga
 savus riska darījumus ar CCP saistībā ar labu risku
 pārvaldīšanu, kā arī lai parādītu, ka pat
 tirdzniecības riska darījumi ar CCP nav pilnīgi bez
 riska.
 (61)
 CCP rezerves fonds ir
 mehānisms, kas ļauj dalīt (savstarpēji sadalīt)
 zaudējumus starp CCP tīrvērtes dalībniekiem. To
 izmanto tādu zaudējumu gadījumā, ar ko CCP ir saskāries
 pēc tīrvērtes dalībnieka saistību neizpildes un kas ir
 lielāki par peļņu un rezerves fonda iemaksām, kuras
 nodrošinājis šis tīrvērtes dalībnieks, un jebkuriem citiem
 aizsardzības līdzekļiem, ko CCP var izmantot pirms
 pārējo tīrvērtes dalībnieku rezerves fonda iemaksu
 izmantošanas. Ņemot vērā iepriekš sacīto,
 zaudējumu risks, kas saistīts ar riska darījumiem
 saistībā ar rezerves fonda iemaksām, ir lielāks par risku,
 kurš saistīts ar tirdzniecības riska darījumiem. Tāpēc
 šādiem riska darījumiem jāpiemēro augstākas pašu
 kapitāla prasības.
 (62)
 CCP
 „hipotētiskajam kapitālam” vajadzētu būt mainīgam
 lielumam, kas nepieciešams, lai noteiktu pašu kapitāla prasību
 tīrvērtes dalībnieka riska darījumiem saistībā ar
 tā iemaksām CCP rezerves fondā. To nedrīkst
 uztvert kā kaut ko citu. It sevišķi to nedrīkst uztvert
 kā kapitāla apjomu, kādam jābūt CCP
 rīcībā saskaņā ar kompetentās iestādes
 prasībām.
 (63)
 Darījuma partnera kredītriska
 regulējuma pārskatīšana un it sevišķi augstāku pašu
 kapitāla prasību piemērošana attiecībā uz
 divpusējiem atvasinājuma līgumiem, lai atspoguļotu
 augstāku risku, ko šādi līgumi rada finanšu sistēmai, ir
 Komisijas centienu neatņemama sastāvdaļa, lai nodrošinātu
 efektīvus, drošus un pareizus atvasināto finanšu instrumentu tirgus. Tādējādi
 šī regula papildina Komisijas 2010. gada 15. septembra
 priekšlikumu Regulai par ārpusbiržas atvasinājumiem,
 centrālajiem darījumu starpniekiem un darījumu reģistriem[15].
 (64)
 Gados pirms finanšu krīzes bija
 raksturīga kredītiestāžu un ieguldījumu sabiedrību
 riska darījumu pārmērīga uzkrāšanās
 saistībā ar to pašu kapitālu (aizņemtie
 līdzekļi). Finanšu krīzes laikā
 zaudējumu un finansējuma trūkuma dēļ
 kredītiestādes un ieguldījumu sabiedrības bija spiestas
 īsā laikposmā būtiski samazināt savus aizņemtos
 līdzekļus. Tas palielināja lejupējo
 spiedienu uz aktīvu cenām, radot turpmākus zaudējumus gan
 kredītiestādēm, gan ieguldījumu sabiedrībām, un
 šie zaudējumi savukārt veicināja iestāžu pašu kapitāla
 turpmāku samazināšanos. Galīgais šīs
 negatīvās tendences rezultāts bija kredīta pieejamības
 samazināšanās reālajai ekonomikai, kā arī
 dziļāka un ilgstošāka krīze.
 (65)
 Lai nodrošinātu pietiekamu pašu
 kapitālu negaidītu zaudējumu segšanai, ir svarīgas uz risku
 pamatotas pašu kapitāla prasības. Tomēr
 krīze ir parādījusi, ka ar šīm prasībām vien
 nepietiek, lai novērstu to, ka kredītiestādes un
 ieguldījumu sabiedrības uzņemas pārmērīgu un
 nepieņemamu aizņemto līdzekļu risku.
 (66)
 G20 valstu vadītāji 2009. gada
 septembrī apņēmās izstrādāt starptautiski
 atzītus noteikumus, lai novērstu pārmērīgu aizņemto
 līdzekļu apjomu. Šajā nolūkā tie
 atbalstīja aizņemto līdzekļu īpatsvara
 rādītāja ieviešanu kā papildu pasākumu
 „Bāzeles II” regulējumam.
 (67)
 BCBS 2010. gada
 decembrī publicēja pamatnostādnes, nosakot metodiku
 aizņemto līdzekļu rādītāja
 aprēķināšanai. Šajos noteikumos ir paredzēts
 novērošanas periods, kurš ilgs no 2013. gada 1. janvāra
 līdz 2017. gada 1. janvārim un kura laikā
 uzraudzīs aizņemto līdzekļu rādītāju,
 tā sastāvdaļas un tendences saistībā ar prasību,
 kas pamatota uz risku. Pamatojoties uz novērošanas perioda
 rezultātiem, BCBS ir paredzējusi veikt galīgās
 korekcijas attiecībā uz aizņemto līdzekļu rādītāja
 noteikšanu un kalibrēšanu 2017. gada pirmajā pusgadā, lai
 pārietu uz saistošu prasību 2018. gada
 1. janvārī, pamatojoties uz atbilstīgu pārskatīšanu
 un kalibrēšanu. BCBS pamatnostādnēs
 arī paredzēs informācijas sniegšanu par aizņemto
 līdzekļu rādītāju un tā
 sastāvdaļām, sākot no 2015. gada 1. janvāra.
 (68)
 Aizņemto līdzekļu rādītājs
 ir jauns Savienības reglamentācijas un uzraudzības instruments. Saskaņā
 ar starptautiskiem nolīgumiem tas pirmām kārtām būtu
 jāievieš kā papildu elements, ko var piemērot
 atsevišķām iestādēm pēc uzraudzības iestāžu
 ieskatiem. Iestāžu pārskatu sniegšanas pienākumi
 nodrošinātu pienācīgas pārskatīšanas un
 kalibrēšanas veikšanu, lai pārietu uz saistošu pasākumu
 2018. gadā.
 (69)
 Pārskatot aizņemto
 līdzekļu rādītāja ietekmi uz dažādiem
 uzņēmējdarbības modeļiem, īpašu uzmanību
 vajadzētu pievērst tiem uzņēmējdarbības
 modeļiem, kas tiek uzskatīti par saistītiem ar zemu risku, piemēram,
 hipotēku aizdevumiem un specializētiem aizdevumiem
 reģionālo pašvaldību, vietējo pašpārvalžu vai
 publiskā sektora struktūrām.
 (70)
 Lai sekmētu pārskatīšanu,
 kredītiestādēm un ieguldījumu sabiedrībām
 novērošanas periodā būtu jāuzrauga aizņemto
 līdzekļu rādītāja līmenis un izmaiņas,
 kā arī aizņemto līdzekļu risks saistībā ar
 iekšējā kapitāla pietiekamības novērtējuma
 procesu (turpmāk — ICAAP). Šāda
 uzraudzība būtu jāiekļauj uzraudzības pārbaudes
 procesā.
 (71)
 Svarīgs elements, lai nodrošinātu to, ka
 kredītiestādes un ieguldījumu sabiedrības atjauno savus
 kapitāla līmeņus, darbojoties kapitāla rezervju
 robežās, ir mainīgā atalgojuma ierobežojumi. Kredītiestādēm
 un ieguldījumu sabiedrībām jau piemēro principu, ka
 piemaksām un diskrecionāriem mainīgā atalgojuma
 maksājumiem tiem darbiniekiem, kuru profesionālajai darbībai ir
 būtiska ietekme uz iestādes riska profilu, jābūt ilgtspējīgiem,
 ņemot vērā iestādes finansiālo situāciju. Lai
 nodrošinātu, ka iestāde laikus atjauno savu pašu kapitāla
 līmeni, ir piemēroti saskaņot mainīgā atalgojuma un
 diskrecionāro pensijas pabalstu maksājumus ar iestādes
 peļņas situāciju jebkurā laikposmā, kad nav ievērota
 apvienoto rezervju prasība.
 (72)
 Saprātīgai atalgojuma politikai
 būtiskas ir labas pārvaldes shēmas, pārredzamība un
 informācijas sniegšana. Lai nodrošinātu savu atalgojuma shēmu un
 ar tām saistīto risku atbilstīgu pārredzamību
 tirgū, kredītiestādēm un ieguldījumu
 sabiedrībām vajadzētu sīki informēt par savu atalgojuma
 politiku, praksi un konfidencialitātes nolūkos to darbinieku
 kopējo skaitu, kuru profesionālā darbība būtiski
 ietekmē kredītiestādes vai ieguldījumu sabiedrības
 riska profilu. Šādai informācijai vajadzētu būt pieejamai
 visām ieinteresētajām pusēm.
 (73)
 Šīs regulas nolūkos veiktajai
 personas datu apstrādei būtu pilnībā jāpiemēro
 Eiropas Parlamenta un Padomes 1995. gada 24. oktobra Direktīva
 95/46/EK par personu aizsardzību attiecībā uz personas datu
 apstrādi un šādu datu brīvu apriti[16] un
 Eiropas Parlamenta un Padomes 2000. gada 18. decembra Regula (ES)
 Nr. 45/2001 par fizisku personu aizsardzību attiecībā uz
 personas datu apstrādi Kopienas iestādēs un struktūrās
 un par šādu datu brīvu apriti[17].
 (74)
 Kredītiestādēm un ieguldījumu
 sabiedrībām vajadzētu būt likvīdo aktīvu
 krājumam, ko tās var izmantot, lai segtu likviditātes
 vajadzības īstermiņa likviditātes stresa
 gadījumā. Kad iestādes izmanto minēto
 krājumu, tām būtu jāievieš plāns, lai atjaunotu savus
 turētos likvīdos aktīvus, un kompetentajām
 iestādēm būtu jānodrošina plāna atbilstība un
 tā īstenošana.
 (75)
 Likvīdo aktīvu krājumam
 vajadzētu būt pieejamam jebkurā laikā, lai segtu
 likvīdo aktīvu samazināšanos. Likviditātes
 vajadzību līmeni īstermiņa likviditātes stresa
 gadījumā vajadzētu noteikt standartizēti, lai
 nodrošinātu vienotas kvalitātes standartu un vienlīdzīgus
 konkurences nosacījumus. Vajadzētu nodrošināt, ka
 šādai standartizētai noteikšanai nav neparedzētas ietekmes uz
 finanšu tirgiem, kredītu termiņu pagarināšanu un ekonomikas
 izaugsmi, ņemot arī vērā kredītiestāžu un
 ieguldījumu sabiedrību dažādos
 uzņēmējdarbības modeļus un finansēšanas vides
 Savienībā. Šajā nolūkā
 likviditātes seguma prasībai būtu jāpiemēro
 novērošanas periods. Pamatojoties uz novērojumiem, kā
 arī ar EBI atbalstu Komisijai vajadzētu apstiprināt vai
 koriģēt likviditātes seguma prasību, izmantojot
 deleģēto aktu.
 (76)
 Papildus īstermiņa likviditātes
 vajadzībām kredītiestādēm un ieguldījumu
 sabiedrībām būtu arī jāpieņem finansēšanas
 struktūras, kas ir stabilas ilgākā termiņā. BCBS
 2010. gada decembrī piekrita, ka NSFR līdz
 2018. gada 1. janvārim kļūs par minimālo
 standartu un ka BCBS ieviesīs stingrus pārskatu sniegšanas
 procesus, lai uzraudzītu šo rādītāju pārejas
 periodā, un turpinās pārskatīt šo standartu ietekmi uz
 finanšu tirgiem, kredītu termiņu pagarināšanu un ekonomikas
 izaugsmi, vajadzības gadījumā novēršot neparedzētas sekas. Tādējādi
 BCBS piekrita, ka NSFR piemēros novērošanas periodu un
 ietvers pārskatīšanas klauzulu. Šajā
 kontekstā EBI, pamatojoties uz šajā regulā paredzēto pārskatu
 sniegšanu, vajadzētu novērtēt, kā būtu
 jāizstrādā stabila finansējuma prasība. Pamatojoties
 uz šo novērtējumu, Komisijai vajadzētu iesniegt Padomei un
 Eiropas Parlamentam ziņojumu kopā ar atbilstīgiem
 priekšlikumiem, lai ieviestu šādu prasību līdz 2018. gadam.
 (77)
 Vairāku kredītiestāžu un ieguldījumu
 sabiedrību korporatīvās pārvaldības nepilnības ir
 veicinājušas pārmērīga un nepārdomāta riska
 uzņemšanos banku pakalpojumu nozarē, kas sekmēja atsevišķu
 iestāžu bankrotu un sistēmiskas problēmas.
 (78)
 Lai veicinātu iestāžu korporatīvās
 pārvaldības prakšu uzraudzību un uzlabotu tirgus
 disciplīnu, kredītiestādēm un ieguldījumu
 sabiedrībām vajadzētu publiskot informāciju par saviem
 korporatīvās pārvaldības pasākumiem. To
 vadības struktūrām būtu jāapstiprina un
 jāpublisko paziņojums, sniedzot sabiedrībai
 pārliecību, ka šie pasākumi ir pietiekami un efektīvi.
 (79)
 Lai nodrošinātu pakāpenisku
 konverģenci starp pašu kapitāla līmeni un konsultatīvas
 uzraudzības korekcijām, ko piemēro pašu kapitāla
 noteikšanai Savienībā un pašu kapitāla noteikšanai
 saskaņā ar šo regulu pārejas periodā, būtu
 pakāpeniski jāievieš šīs regulas prasības
 attiecībā uz pašu kapitālu. Ir svarīgi
 nodrošināt, ka šī pakāpeniskā ieviešana ir saskaņota
 ar nesenajiem uzlabojumiem, ko īstenojušas dalībvalstis
 attiecībā uz pašu kapitāla vajadzīgajiem
 līmeņiem, un dalībvalstīs ieviesto pašu kapitāla
 definīciju. Šajā nolūkā pārejas periodā
 kompetentajām iestādēm — noteikta zemākā un
 augstākā ierobežojuma amplitūdā — būtu
 jānosaka, kā ātri ieviest šajā regulā noteikto
 vajadzīgo pašu kapitāla līmeni un konsultatīvas
 uzraudzības korekcijas.
 (80)
 Lai veicinātu vienmērīgu pāreju
 no atšķirīgām konsultatīvas uzraudzības
 korekcijām, ko pašreiz piemēro dalībvalstīs, uz šajā
 regulā noteikto konsultatīvas uzraudzības korekciju kopumu,
 kompetentajām iestādēm būtu jāspēj pārejas
 periodā turpināt iestādēm zināmā mērā
 pieprasīt veikt konsultatīvas uzraudzības korekcijas
 attiecībā uz pašu kapitālu, kurš atbrīvots no šīs
 regulas piemērošanas.
 (81)
 Lai nodrošinātu, ka iestāžu
 rīcībā ir pietiekams laiks, lai panāktu atbilstību
 jauniem vajadzīgiem līmeņiem un pašu kapitāla
 definīcijai, konkrēti kapitāla instrumenti, kas neatbilst
 šajā regulā noteiktajai pašu kapitāla definīcijai,
 būtu pakāpeniski jāizslēdz laikposmā no
 2013. gada 1. janvāra līdz 2021. gada 31. decembrim.
 Turklāt konkrēti valsts ieguldīti instrumenti uz ierobežotu
 laiku būtu pilnīgi jāatzīst pašu kapitālā.
 (82)
 Lai nodrošinātu pakāpenisku
 konverģenci vienotu noteikumu virzībā attiecībā uz
 iestāžu īstenotās informācijas sniegšanu, lai tirgus
 dalībniekiem sniegtu precīzu un vispusīgu informāciju par
 atsevišķu iestāžu riska profilu, pakāpeniski būtu
 jāievieš informācijas sniegšanas prasības.
 (83)
 Lai ņemtu vērā tirgus
 tendences un pieredzi saistībā ar šīs regulas piemērošanu,
 vajadzētu pieprasīt Komisijai iesniegt ziņojumus Eiropas
 Parlamentam un Padomei — atbilstīgi kopā ar jebkādiem tiesību
 aktu priekšlikumiem — par kapitāla prasību iespējamo
 ietekmi uz ekonomikas ciklu, minimālajām pašu kapitāla
 prasībām attiecībā uz riska darījumiem nodrošinātu
 obligāciju veidā, lieliem riska darījumiem, likviditātes
 prasībām, aizņemtajiem līdzekļiem, riska
 darījumiem attiecībā uz pārceltu kredītrisku,
 darījuma partnera kredītrisku un sākotnējo riska metodi,
 maziem riska darījumiem, par atbilstošā kapitāla
 definīciju, kā arī šīs regulas piemērošanas
 līmeni.
 (84)
 Lai precizētu šajā regulā noteiktās
 prasības, Komisija būtu jāpilnvaro pieņemt tiesību
 aktus saskaņā ar LESD 290. pantu attiecībā uz šīs
 regulas tehniskajiem pielāgojumiem, paskaidrojot definīcijas,
 nolūkā nodrošināt šīs regulas vienotu
 piemērošanu vai ņemt vērā tendences finanšu tirgos;
 saskaņot terminoloģiju un pamatdefinīcijas atbilstīgi
 turpmākajiem būtiskajiem aktiem; pielāgot minētās
 regulas noteikumus par pašu kapitālu, lai ņemtu vērā
 izmaiņas grāmatvedības standartos vai Savienības
 tiesību aktos, vai attiecībā uz uzraudzības prakses
 konverģenci; paplašināt riska darījuma kategoriju sarakstus
 standartizētās metodes vai IRB metodes vajadzībām,
 lai ņemtu vērā izmaiņas finanšu tirgos; pielāgot dažus
 daudzumus, kas ir būtiski šīm riska darījuma kategorijām,
 lai ņemtu vērā inflācijas ietekmi; pielāgot
 ārpusbilances posteņu uzskaitījumu un klasifikāciju;
 pielāgot īpašus noteikumus un tehniskos kritērijus
 attiecībā uz darījuma partnera kredītriska apstrādi,
 standartizēto metodi un IRB metodi, kredītriska
 mazināšanu, vērtspapīrošanu, operacionālo risku, tirgus
 risku, likviditāti, kapitāla rezervēm, aizņemtajiem
 līdzekļiem un informācijas sniegšanu, lai ņemtu
 vērā izmaiņas finanšu tirgos vai grāmatvedības
 standartos, vai Savienības tiesību aktos, vai attiecībā uz
 uzraudzības prakses un riska mērīšanas konverģenci, kā
 arī lai ņemtu vērā dažādu tādu jautājumu
 pārskatīšanu, kas saistīti ar Direktīvu 2004/39/EK.
 (85)
 Komisija arī būtu jāpilnvaro pieņemt
 aktus saskaņā ar LESD 290. pantu attiecībā uz
 regulā paredzētā pašu kapitāla līmeņa vai riska pakāpju
 pagaidu pazemināšanu, lai ņemtu vērā īpašus
 apstākļus; precizētu dažu riska
 darījumu atbrīvojumu no minētās regulas noteikumiem par
 liela riska darījumiem; noteiktu summas, kas ir būtiskas
 tirdzniecības portfeļa kapitāla prasību
 aprēķinos, lai ņemtu vērā attīstību ekonomikas
 un monetārajā jomā; pielāgotu to ieguldījumu
 sabiedrību kategorijas, kuras ir atbilstīgas saņemt dažas
 atkāpes attiecībā uz noteikto pašu kapitāla līmeni,
 lai ņemtu vērā izmaiņas finanšu tirgos; paskaidrotu prasību, ka
 ieguldījumu sabiedrībām būtu jāuztur pašu
 kapitāls, kas ir vienāds ar ceturto daļu no
 iepriekšējā gada fiksētajiem pieskaitāmajiem izdevumiem,
 lai nodrošinātu minētās regulas vienotu piemērošanu;
 noteiktu
 pašu kapitāla elementus, no kuriem būtu jāatskaita iestādes
 turējumā esošie attiecīgo sabiedrību finanšu instrumenti;
 ieviestu papildu pārejas noteikumus attiecībā uz aktuāro
 guvumu un zaudējumu apstrādi, aprēķinot iestāžu
 noteiktās pensiju pabalstu saistības; uz laiku palielinātu pašu
 kapitāla līmeni; kā arī noteiktu likviditātes prasības.
 (86)
 Īpaši svarīgi ir, lai Komisija, veicot
 sagatavošanas darbus, atbilstīgi apspriestos, proti, arī ekspertu
 līmenī. Komisijai, sagatavojot un izstrādājot
 deleģētos aktus, būtu jānodrošina, lai attiecīgos
 dokumentus vienlaikus, laikus un regulāri nosūta Eiropas Parlamentam
 un Padomei.
 (87)
 Komisija arī būtu jāpilnvaro
 saskaņā ar steidzamu procedūru pieņemt pašu kapitāla
 līmeņa, riska pakāpju vai jebkuru citu konsultatīvās
 uzraudzības prasību pagaidu paaugstinājumu, kas vajadzīgs,
 lai reaģētu uz tirgus tendencēm. Šādi
 noteikumi būtu jāpiemēro uz laikposmu, kas nepārsniedz
 6 mēnešus, ja vien Eiropas Parlaments vai Padome sešu
 nedēļu laikā nav iebilduši pret deleģēto aktu. Komisijai
 būtu jāpamato steidzamības procedūras nepieciešamība.
 (88)
 Tehniskajiem standartiem finanšu pakalpojumu jomā
 būtu jānodrošina saskaņošana, vienoti nosacījumi un
 noguldītāju, ieguldītāju un patērētāju
 atbilstīga aizsardzība Savienībā. EBI ir struktūra,
 kam ir specializētas zināšanas, tādēļ būtu
 efektīvi un piemēroti tai uzticēt ar politikas izvēlēm
 nesaistītu regulatīvu un īstenošanas tehnisko standartu projektu
 izstrādi un to iesniegšanu Komisijai.
 (89)
 Komisijai būtu jāpieņem EBI
 izstrādātie regulatīvo tehnisko standartu projekti
 tādās jomās kā kooperatīvās sabiedrības vai
 līdzīgas iestādes, konkrēti pašu kapitāla instrumenti,
 uzraudzības korekcijas, atskaitīšana no pašu kapitāla, papildu
 pašu kapitāla instrumenti, mazākuma līdzdalība, ar banku
 darbību saistīti pakalpojumi, kredītriska korekcijas
 apstrāde, saistību nepildīšanas varbūtība,
 zaudējumi, kas var rasties saistību nepildīšanas gadījumā,
 korporatīvā pārvaldība, pieejas aktīvu riska pakāpēm,
 uzraudzības prakses konverģence, likviditāte un pašu
 kapitāla pārejas noteikumi, pieņemot deleģētos aktus
 saskaņā ar LESD 290. pantu un Regulas (ES) Nr. 1093/2010
 10.–14. pantu. Īpaši svarīgi, lai Komisija, veicot sagatavošanas
 darbus, atbilstīgi apspriestos, proti, arī ekspertu līmenī.
 (90)
 Komisija arī būtu jāpilnvaro pieņemt
 īstenošanas tehniskos standartus, pieņemot īstenošanas aktus
 saskaņā ar LESD 291. pantu un Regulas
 (ES) Nr. 1093/2010 15. pantu. EBI būtu jāpilnvaro
 izstrādāt īstenošanas tehniskos standartus iesniegšanai
 Komisijā attiecībā uz konsolidāciju, kopējiem
 lēmumiem, pārskatu sniegšanu, informācijas sniegšanu, ar
 hipotēkām nodrošinātiem riska darījumiem, riska
 novērtējumu, pieejām aktīvu riska pakāpēm, riska pakāpēm
 un konkrētu riska darījumu noteikšanu, iespējas līgumu un
 garantiju apstrādi, akciju kapitāla un ārvalstu valūtu
 maiņas pozīcijām, iekšējo modeļu izmantošanu,
 aizņemtajiem līdzekļiem un ārpusbilances posteņiem.
 (91)
 Lai nodrošinātu vienotus nosacījumus šīs
 regulas īstenošanai, īstenošanas pilnvaras būtu
 jāpiešķir Komisijai. Šīs pilnvaras būtu jāizmanto
 saskaņā ar Eiropas Parlamenta un Padomes Regulu (ES)
 Nr. 182/2011, ar ko nosaka normas un vispārīgus principus par
 dalībvalstu kontroles mehānismiem, kuri attiecas uz Komisijas
 īstenošanas pilnvaru izmantošanu,
 IR
 PIEŅĒMUŠI ŠO REGULU.
 PIRMĀ DAĻA
 VISPĀRĪGI NOTEIKUMI
 I sadaļa
 Priekšmets, darbības joma un definīcijas
 1. pants
 Darbības joma
 Šajā regulā ir paredzēti
 vienoti noteikumi par vispārīgām konsultatīvās
 uzraudzības prasībām, kādām jāatbilst visām
 iestādēm, ko uzrauga saskaņā ar Direktīvu [inserted by
 OP], un šai atbilstībai jāattiecas uz šādiem aspektiem:
 a)
 pašu kapitāla prasībām, kas attiecas
 uz pilnībā kvantificējamiem, vienotiem un standartizētiem
 kredītriska, tirgus riska un operacionālā riska elementiem;
 b)
 prasībām, kas ierobežo lielus riska
 darījumus;
 c)
 pēc 444. pantā minētā
 deleģētā akta stāšanās
 spēkā — likviditātes prasībām, kas attiecas
 uz pilnībā kvantificējamiem, vienotiem un standartizētiem
 likviditātes riska elementiem;
 d)
 pārskatu sniegšanas prasībām, kas
 saistītas ar a)–c) apakšpunktu un aizņemtajiem
 līdzekļiem;
 e)
 publiskošanas prasībām.
 Regulas 299. pantu piemēro
 centrālajiem darījuma partneriem.
 Ar šo regulu nenosaka publiskošanas
 prasības kompetentajām iestādēm konsultatīvās
 uzraudzības noteikumu un iestāžu uzraudzības jomā, kā
 noteikts Direktīvā [inserted by OP].
 2. pants
 Uzraudzības pilnvaras
 Lai nodrošinātu atbilstību šai regulai,
 kompetentajām iestādēm ir piešķirtas
 Direktīvā [inserted by OP] noteiktās pilnvaras
 un tās ievēro šajā direktīvā noteiktās
 procedūras.
 3. pants
 Stingrāku prasību piemērošana iestādēs
 Šī regula neliedz iestādēm
 uzturēt pašu kapitāla līmeni un tā sastāvdaļas,
 kas pārsniedz šajā regulā prasīto, vai piemērot
 pasākumus, kas ir stingrāki par šajā regulā
 prasītajiem.
 4. pants
 Definīcijas
 Šajā regulā piemēro šādas
 definīcijas:
 1)
 „kredītiestāde” ir uzņēmums,
 kura darbība ir pieņemt noguldījumus vai citus atmaksājamus
 līdzekļus no iedzīvotājiem un savā vārdā piešķirt
 aizdevumus;
 2)
 „kompetentās iestādes” ir publiskas
 iestādes vai valsts tiesību aktos oficiāli atzītas
 iestādes, kas saskaņā ar valsts tiesību aktiem ir
 pilnvarotas uzraudzīt kredītiestādes vai ieguldījumu
 sabiedrības uzraudzības sistēmas ietvaros, kura darbojas
 attiecīgajā dalībvalstī;
 3)
 „finanšu iestāde” ir uzņēmums, kurš
 nav kredītiestāde un kura galvenā darbība ir
 līdzdalības iegāde vai viena vai vairākas no
 Direktīvas [inserted by OP] I pielikuma 2.–12. un
 15. punktā uzskaitītajām darbībām;
 4)
 „iestāde” ir kredītiestāde un
 ieguldījumu sabiedrība;
 5)
 „konsolidētās uzraudzības
 iestāde” ir kompetentā iestāde, kas atbildīga par
 konsolidētas uzraudzības īstenošanu attiecībā uz ES
 iestādēm, kuras ir mātesuzņēmumi, un
 iestādēm, kuras kontrolē ES mātesuzņēmumi, kas ir
 finanšu kontrolakciju sabiedrības, vai ES mātesuzņēmumi,
 kas ir jauktas finanšu kontrolakciju sabiedrības;
 6)
 „atzītas trešo valstu ieguldījumu
 sabiedrības” ir sabiedrības, kas atbilst šādiem
 nosacījumiem:
 a) sabiedrības,
 uz kurām attiektos ieguldījumu sabiedrības definīcija, ja
 tās būtu reģistrētas Savienībā;
 b) sabiedrības,
 kurām atļauja piešķirta kādā trešā valstī;
 c) sabiedrības,
 uz kurām attiecina un kuras izpilda konsultatīvās
 uzraudzības noteikumus, ko kompetentās iestādes uzskata par
 vismaz tikpat stingriem kā šīs regulas vai Direktīvas [inserted
 by OP] noteikumus;
 7)
 „vietējā sabiedrība” ir
 sabiedrība, kas slēdz darījumus savā vārdā
 standartizētu vai iespēju līgumu tirgos vai citos
 atvasināto finanšu instrumentu vai naudas tirgos ar vienīgo
 mērķi ierobežot pozīcijas risku atvasināto finanšu
 instrumentu tirgos vai kas slēdz darījumus citu dalībnieku vārdā
 šajos tirgos un ko garantē to pašu tirgu tīrvērtes
 dalībnieki, turklāt atbildību par šādu sabiedrību slēgto
 līgumu izpildi uzņemas to pašu tirgu tīrvērtes
 dalībnieki;
 8)
 „ieguldījumu sabiedrības” ir
 iestādes, kā tās definētas Direktīvas 2004/39/EK
 4. panta 1. punkta 1. apakšpunktā, uz ko attiecas
 minētajā direktīvā noteiktās prasības,
 izņemot:
 a) kredītiestādes,
 b) vietējās sabiedrības;
 c) sabiedrības, kam ir tiesības
 tikai piedāvāt ieguldījumu konsultācijas vai saņemt un
 pārsūtīt ieguldītāju rīkojumus, nepārvaldot
 saviem klientiem piederošu naudu vai vērtspapīrus, un kas
 tādēļ nekad nedrīkst būt savu klientu parādnieki;
 9)
 „kolektīvo ieguldījumu
 uzņēmums” (turpmāk — CIU) ir alternatīvo
 ieguldījumu fonds, kā definēts 4. panta 1. punkta
 a) apakšpunktā Eiropas Parlamenta un Padomes 2011. gada
 8. jūnija Direktīvā 2011/61/ES par alternatīvo
 ieguldījumu fondu pārvaldniekiem, vai pārvedamu
 vērtspapīru kolektīvo ieguldījumu uzņēmums
 (turpmāk — PVKIU), kā definēts 1. pantā
 Eiropas Parlamenta un Padomes Direktīvā 2009/65/EK par
 normatīvo un administratīvo aktu koordināciju
 attiecībā uz pārvedamu vērtspapīru kolektīvo
 ieguldījumu uzņēmumiem (PVKIU);
 10)
 „atļauja” ir jebkādas formas dokuments,
 ko izdod attiecīgās iestādes un kas dod tiesības veikt
 uzņēmējdarbību;
 11)
 „konsolidētais finanšu stāvoklis”
 ir stāvoklis, ko nodrošina šīs regulas prasību piemērošana
 saskaņā ar II sadaļas 2. nodaļu vienai
 iestādei tā, it kā šīs iestāde kopā ar vienu vai
 vairākām sabiedrībām veido vienu vienīgu iestādi;
 12)
 „konsolidēti” nozīmē
 pamatoties uz konsolidēto finanšu stāvokli;
 13)
 „novērtēšana pēc tirgus cenas” ir
 pozīciju novērtējums, kas balstās uz brīvi pieejamu
 noslēguma cenu, kas iegūta no neitrāliem avotiem, tai
 skaitā apmaiņas cenu, datorā atrodamo vērtspapīru cenu
 vai vairāku neatkarīgu, tirgū atzītu brokeru noteikto cenu;
 14)
 „pārvērtēšana, izmantojot modeli” ir
 jebkura pārvērtēšana, ko veido tirgus vērtība, kura ir
 kritērijs, ir ekstrapolēta vai citādi aprēķināta
 pēc tirgus sākotnējām izmaksām;
 15)
 „neatkarīga cenu pārbaude” ir
 process, ar ko regulāri novērtē tirgus cenas vai
 sākotnējās izmaksas, kuras attiecināmas uz
 pārvērtēšanu, izmantojot modeli, lai iegūtu precīzus
 un neatkarīgus datus;
 16)
 „filiāle” ir
 uzņēmējdarbības vieta, kas ir kredītiestādes
 juridiski atkarīga daļa un kur tieši veic visus vai dažus
 darījumus, kuri raksturīgi kredītiestāžu
 uzņēmējdarbībai;
 17)
 „finanšu iestāde” ir uzņēmums, kurš
 nav kredītiestāde un kura galvenā darbība ir
 līdzdalības iegāde vai viena vai vairākas no
 Direktīvas [inserted by OP] I pielikuma 2.–12. un
 15. punktā uzskaitītajām darbībām;
 18)
 „izcelsmes dalībvalsts” ir dalībvalsts,
 kur kredītiestādei ir piešķirta atļauja;
 19)
 „uzņēmēja dalībvalsts” ir
 dalībvalsts, kur kredītiestādei ir filiāle vai kur tā
 sniedz pakalpojumus;
 20)
 „kontrole” ir saistība starp
 mātesuzņēmumu un meitasuzņēmumu, kā definēts
 1. pantā Padomes 1983. gada 13. jūnija
 Septītajā Direktīvā 83/349/EEK, kas pamatojas uz Līguma
 54. panta 3. punkta g) apakšpunktu un attiecas uz
 konsolidētajiem pārskatiem[18],
 vai līdzīga saistība starp kādu fizisku vai juridisku
 personu un uzņēmumu;
 21)
 „būtiska līdzdalība” ir tāda
 tieša vai netieša līdzdalība uzņēmumā, kura ir
 10 % vai vairāk no kapitāla vai balsstiesībām vai kura
 ļauj ievērojami ietekmēt attiecīgā uzņēmuma
 vadību;
 22)
 „publiskas struktūras” ir nekomerciālas
 pārvaldes iestādes, kuras ir pakļautas centrālām
 valdībām, reģionālajām pašvaldībām vai
 vietējām pašpārvaldēm, vai iestādēm, kas pēc
 kompetento iestāžu atzinuma pilda tādus pašus uzdevumus kā
 reģionālās un vietējās pašpārvaldes, vai
 bezpeļņas uzņēmumi, kuri pieder centrālām
 valdībām, reģionu pašvaldībām vai vietējām
 pašpārvaldēm un kuriem ir skaidri noteiktas garantijas, un tās
 var ietvert pašpārvaldes struktūras, ko reglamentē tiesību
 akti un kas ir valsts uzraudzībā;
 23)
 „atbilstošais kapitāls” II daļas
 IV sadaļas un V daļas izpratnē ir turpmāk
 nosaukto vienību summa:
 a) 1. līmeņa pamata kapitāls,
 b) 1. līmeņa papildu
 kapitāls,
 c) 2. līmeņa kapitāls, kas
 atbilst 25 % vai mazākai daļai no pašu kapitāla,
 24)
 „operacionālais risks” ir zaudējumu
 risks, ko rada nepiemērotas vai kļūdainas iekšējās
 procedūras, cilvēki un sistēmas vai ārēji notikumi, un
 tas ietver juridisku risku;
 25)
 „centrālās bankas” ir valstu
 centrālās bankas, kas ir Eiropas Centrālo banku sistēmas un
 Eiropas Centrālās bankas biedri, ja vien nav norādīts
 citādi;
 26)
 „atgūstamās vērtības samazinājuma
 risks” ir risks, ka parādnieka parāds var samazināties par
 naudas kredītu vai citā veidā piešķirto kredītu
 parādniekam;
 27)
 „saistību nepildīšanas
 varbūtība” ir varbūtība, ka darījuma partneris
 nepildīs savas saistības gada laikā;
 28)
 „zaudējumi”
 III daļas II sadaļas izpratnē ir ekonomiski
 zaudējumi, tostarp faktisks vērtības zudums, un faktiskas tiešās
 un netiešās izmaksas, kas saistītas ar atgūstamo instrumentu;
 29)
 „zaudējumi, kas var rasties saistību
 nepildīšanas gadījumā” (turpmāk — LGD) ir
 riska darījuma zaudējumu attiecība pret nenokārtajām
 saistībām uz brīdi, kad pārtraukta saistību izpilde;
 30)
 „korekcijas pakāpe” ir rādītājs
 tai pagaidām neizmantotajai saistību summai, kas tiks izsniegta un ir
 neatmaksāta saistību nepildīšanas brīdī, attiecībā
 pret pagaidām neizmantotu saistību summu; saistību summu nosaka
 ieteiktais limits, ja vien neieteiktais limits nav augstāks;
 31)
 „paredzamie zaudējumi”
 (turpmāk — PZ) III daļas II sadaļas
 izpratnē ir attiecība starp summu, kuras zaudējums riska
 darījumā ir paredzams gadījumā, ja darījuma partneris
 nepilda savas saistības, vai gadījumā, ja
 pasliktināšanās pārsniedz vienu gadu, un neatmaksātā
 parāda summu saistību nepildīšanas brīdī;
 32)
 „kredītriska mazināšana” ir metode, kuru
 iestāde izmanto, lai mazinātu kredītrisku, kas saistīts ar
 riska darījumu vai riska darījumiem, kuros ir iesaistīta
 iestāde;
 33)
 „fondētā kredīta aizsardzība”
 ir kredītriska mazināšanas metode, kur gadījumā, ja
 darījuma partneris nepilda savas saistības vai darījuma partneri
 skar citi noteikti kredīta notikumi, iestādes riska darījuma
 kredītriska samazinājums tiek panākts ar iestādes
 tiesībām likvidēt, panākt nodošanu vai atsavināšanu
 vai paturēt noteiktus aktīvus, vai samazināt riska darījuma
 summu par summu, vai aizstāt to ar šādu summu, kas ir starpība
 starp riska darījuma summu un prasījuma summu pret iestādi;
 34)
 „nefondētā kredīta aizsardzība”
 ir riska mazināšanas metode, kur iestādes riska darījuma
 kredītriska samazinājums tiek panākts, trešai personai
 uzņemoties nomaksāt summu aizņēmēja saistību
 nepildīšanas gadījumā vai citu noteiktu kredīta notikumu
 gadījumos;
 35)
 „repo darījums” ir jebkurš darījums, ko regulē
 līgums, kurš ir definēts kā „atpirkuma līgums” vai
 „atpakaļpirkuma līgums”;
 36)
 „naudai pielīdzināmais instruments” ir
 noguldījumu sertifikāts, obligācijas, tostarp segtas
 obligācijas vai jebkurš cits iestādes izdots nepakārtots
 instruments, par ko iestāde jau ir saņēmusi pilnu maksājumu
 un par ko iestāde atmaksās tā nominālvērtību,
 nepiemērojot nekādus nosacījumus;
 37)
 „vērtspapīrošana” ir darījums vai
 shēma, ar ko atsevišķos laidienos sadala kredītrisku, kurš
 saistīts ar riska darījumu vai ar riska darījumu portfeli, un
 kam ir šādas pazīmes:
 a)
 darījuma vai shēmas maksājumi ir
 atkarīgi no riska darījuma vai riska darījumu portfeļa
 saistību izpildes,
 b)
 laidienu iedalījums nosaka zaudējumu
 sadali darījuma vai shēmas darbības laikā,
 38)
 „laidiens” ir ar līgumu noteikts
 kredītriska segments, kas saistīts ar riska darījumu vai
 vairākiem riska darījumiem, kur pozīcija šajā segmentā
 satur lielāku vai mazāku kredīta zaudējumu risku nekā
 pozīcija ar tādu pašu summu citos segmentos, neņemot
 vērā kredīta aizsardzību, ko nodrošina trešās personas
 pozīciju turētājiem šajā segmentā vai citos segmentos;
 39)
 „vērtspapīrošanas pozīcija” ir riska
 darījums ar vērtspapīrošanu;
 40)
 „atkārtota vērtspapīrošana” ir
 vērtspapīrošana, ja risks, kas saistīts ar pamatā esošo
 riska darījumu portfeli, ir sadalīts vairākos laidienos un
 vismaz viens pamatā esošais riska darījums ir
 vērtspapīrošanas pozīcija;
 41)
 „atkārtotas vērtspapīrošanas
 pozīcija” ir riska darījums ar atkārtotu
 vērtspapīrošanu;
 42)
 „iniciators” ir:
 a)
 juridiska persona, kas pati vai ar saistītu
 juridisku personu starpniecību, tieši vai netieši, ir saistīta ar
 sākotnējo līgumu, kas uzliek saistības vai potenciālas
 saistības parādniekam vai potenciālajam parādniekam un kas
 kļūst par vērtspapīrošanai pakļauto riska
 darījumu,
 b)
 juridiska persona, kas savā vārdā iegādājas
 trešās personas riska darījumus un pēc tam veic to vērtspapīrošanu,
 43)
 „sponsors” ir iestāde, kas nav iniciatore
 iestāde un kas izveido un pārvalda ar aktīviem segtu
 vērtspapīru komercprogrammu vai citu vērtspapīrošanas
 shēmu, kur riska darījumi tiek iepirkti no trešām
 juridiskām personām;
 44)
 „kredīta kvalitātes uzlabošana” ir
 līguma noteikumi, ar kuriem uzlabo vērtspapīrošanas
 pozīcijas kredīta kvalitāti salīdzinājumā ar
 stāvokli, kāds būtu bijis, ja šādi uzlabojumi netiktu
 veikti, tostarp arī tādi uzlabojumi, ko nodrošina
 vērtspapīrošanas zemākas prioritātes laidieni vai cita
 veida kredīta aizsardzība;
 45)
 „īpašam nolūkam izveidota struktūra,
 kas veic vērtspapīrošanu” (turpmāk — SSPE) ir
 trasta sabiedrība vai cita sabiedrība, kas nav iestāde un kas ir
 izveidota, lai veiktu vērtspapīrošanu vai vairākus
 vērtspapīrošanas darījumus; tās darbība ir ierobežota
 ar šim mērķim piemērotajiem pasākumiem, un tās
 struktūra nodrošina SSPE saistību nošķiršanu no
 iniciatores iestādes saistībām; tās daļu
 turētājiem ir tiesības ieķīlāt vai mainīt
 šīs daļas bez ierobežojumiem;
 46)
 „saistītu klientu grupa” ir:
 a)
 divas vai vairāk fiziskās vai
 juridiskās personas, kas — ja vien nav norādīts
 citādi — rada vienu risku, jo viena no tām tieši vai
 netieši kontrolē otru personu vai pārējās personas, ja vien
 nepiemēro c) apakšpunktā noteikto procedūru;
 b)
 divas vai vairāk fiziskās vai
 juridiskās personas, kuras cita citu nekontrolē, kā
 aprakstīts a) apakšpunktā, bet kuras ir uzskatāmas par
 tādām, kas veido vienu risku, jo tās ir savstarpēji
 saistītas tā, ka tajā gadījumā, ja vienai no tām
 rastos finansiālas grūtības, jo sevišķi finansēšanas
 vai atmaksāšanas grūtības, otrai vai visām
 pārējām arī varētu būt finansēšanas vai
 atmaksāšanas grūtības;
 c)
 ja centrālā valdība kontrolē
 vienu vai vairākas sabiedrības un riska darījumi ar šo
 centrālo valdību saņem 0 % riska pakāpi
 saskaņā ar 109. pantu, kā arī ja šī
 centrālā valdība ir nodrošinājusi skaidri noteiktas
 garantijas visām šādu sabiedrību saistībām, šī
 kontrole neveido saistītu klientu grupu starp centrālo valdību
 un minētajām sabiedrībām; tas pats
 attiecas uz reģionu valdībām vai pašvaldībām, ja riska
 darījumi ar reģionālajām pašvaldībām vai
 vietējām pašpārvaldēm saņem 0 % riska pakāpi
 saskaņā ar 110. pantu, kā arī ja reģionu
 valdības vai pašvaldības ir nodrošinājušas skaidri noteiktas
 garantijas visām šādu sabiedrību saistībām;
 47)
 „regulēti tirgi” ir biržas, kas atbilst
 šādiem nosacījumiem:
 a)
 tās ir tirgus, kas minēts sarakstā,
 kuru publicēs Eiropas Vērtspapīru un tirgu iestāde
 (turpmāk — EVTI) saskaņā ar
 Direktīvas 2004/39/EK 47. pantu,
 b)
 tām ir tīrvērtes sistēma, ar
 kuru uz IV pielikumā uzskaitītajiem līgumiem attiecina
 normatīvus dienas drošības rezerves jomā, kas, pēc
 kompetento iestāžu uzskata, nodrošina atbilstīgu aizsardzību;
 48)
 „diskrecionāri pensiju pabalsti” ir papildu
 pensiju pabalsti, kurus iestāde diskrecionāri piešķir
 darbiniekam kā daļu no šā darbinieka kopējā
 mainīgā atalgojuma; šajās prēmijās neiekļauj
 uzkrātos pabalstus, ko piešķir darbiniekam saskaņā ar
 uzņēmuma pensiju shēmas nosacījumiem;
 49)
 „līdzdalība” ir līdzdalība
 Padomes 1978. gada 25. jūlija Ceturtās
 Direktīvas 78/660/EEK, kas attiecas uz noteiktu veidu sabiedrību
 gada pārskatiem[19],
 17. panta pirmā teikuma izpratnē vai tiešas vai netiešas
 īpašumtiesības vismaz uz 20 % balsstiesību vai kapitāla
 kādā uzņēmumā;
 50)
 „riska darījums” III daļas
 II sadaļas izpratnē ir aktīvs vai ārpusbilances
 postenis;
 51)
 „hipotekārā vērtība” ir
 nekustamā īpašuma vērtība, kas noteikta, pietiekami
 novērtējot īpašuma pārdošanas iespējas
 nākotnē, ņemot vērā noturīgus ilgtermiņa
 aspektus, parastos un vietējos tirgus nosacījumus, īpašuma
 pašreizējo izmantojumu un citu tā iespējamu izmantojumu;
 52)
 „tirgus vērtība” ir
 novērtētā summa, par kādu labprātīgs
 pārdevējs nekustamo īpašumu varētu nodot
 labprātīgam pircējam novērtēšanas dienā
 nesaistītu pušu darījumu nosacījumiem atbilstošā
 darījumā pēc attiecīga piedāvājuma, kur abas
 puses ir rīkojušās zinoši, piesardzīgi un bez piespiešanas;
 53)
 „attiecīgais grāmatvedības
 regulējums” ir grāmatvedības noteikumi, ko iestādei
 piemēro saskaņā ar Eiropas Parlamenta un Padomes 2002. gada
 19. jūlija Regulu (EK) Nr. 1606/2002 par starptautisko
 grāmatvedības standartu piemērošanu[20] un
 Padomes 1986. gada 8. decembra Direktīvu 86/635/EEK par
 banku un citu finanšu iestāžu gada pārskatiem un konsolidētajiem
 pārskatiem[21];
 54)
 „saistību neizpildes viena gada likme” ir
 starpība starp to saistību neizpildes gadījumu skaitu, kas
 notikuši laikposmā, kurš sākas vienu gadu pirms datuma T, un
 parādnieku skaitu, kuriem piešķirta šī kategorija vai portfelis
 vienu gadu pirms šī datuma;
 55)
 „nekustamā īpašuma finansēšanas
 spekulācijas” ir aizdevumi, kuru mērķis ir zemes iegāde vai
 attīstība, vai apbūve saistībā ar šādu
 īpašumu, lai to tālākpārdotu peļņas gūšanai;
 56)
 „atpirkuma līgums” un „atpakaļpirkuma
 līgums” ir visi līgumi, ar kuriem iestāde vai tās
 darījuma partneris nodod vērtspapīrus vai preces, vai
 garantētas tiesības attiecībā uz:
 a) īpašuma tiesībām uz
 vērtspapīriem vai precēm, ja šo garantiju dod regulēts
 tirgus, kas attiecībā uz attiecīgiem vērtspapīriem vai
 precēm ir šo tiesību turētāja, un attiecīgais
 līgums liedz iestādei nodot vai ieķīlāt konkrēto
 vērtspapīru vai preci vairāk nekā vienai darījuma
 pusei vienlaicīgi, ievērojot saistību atpirkt tos;
 b) tādiem pašiem aizstātiem
 vērtspapīriem vai precēm — par noteiktu cenu
 noteiktā dienā nākotnē vai dienā, ko noteiks persona,
 kura nodod īpašuma tiesības, un tad tas ir atpirkuma līgums
 iestādei, kas pārdod vērtspapīrus, un atpakaļpirkuma
 līgums iestādei, kas tos pērk;
 57)
 „finanšu instrumenti” ir visi turpmāk
 nosauktie:
 a)
 jebkura veida līgumi, kas vienai pusei rada
 finanšu aktīvu, bet otrai pusei finanšu saistības vai kapitāla
 instrumentu,
 b)
 jebkurš Direktīvas 2004/39/EK
 I pielikuma C iedaļā noteiktais instruments,
 c)
 atvasināts finanšu instruments,
 d)
 primārais finanšu instruments,
 e)
 naudas instruments;
 šā punkta a)–c) apakšpunktā
 minētie instrumenti ir finanšu instrumenti tikai tādā
 gadījumā, ja to vērtību aprēķina pēc pamata
 finanšu instrumenta cenas, likmes vai indeksa;
 58)
 „sākotnējais kapitāls” ir pašu
 kapitāla summa un veidi, kas attiecībā uz
 kredītiestādēm noteikti Direktīvas [inserted by OP]
 12. pantā un attiecībā uz ieguldījumu
 sabiedrībām — minētās direktīvas
 IV sadaļā;
 59)
 „pozīcijas, kuras tur, lai tirgotos” ir:
 a)
 īpašuma pozīcijas un pozīcijas, kas
 radušās klientu apkalpošanas un tirgus veidošanas rezultātā,
 b)
 pozīcijas, ko īstermiņā ir
 paredzēts tālākpārdot,
 c)
 pozīcijas, kuras tur ar nolūku gūt
 peļņu no esošās vai paredzētās īstermiņa
 cenu starpības starp pirkšanas un pārdošanas cenām vai no
 citām cenu vai procentu likmju atšķirībām;
 60)
 „mātesuzņēmums” ir:
 a) mātesuzņēmums, kā tas
 definēts Direktīvas 83/349/EEK 1. un 2. pantā,
 b) Direktīvas [inserted by OP] VII sadaļas
 3. un 4. nodaļas II iedaļas, kā arī
 VIII sadaļas un šīs regulas V daļas
 nolūkā — mātesuzņēmums
 Direktīvas 83/349/EEK 1. panta 1. punkta izpratnē un
 jebkurš uzņēmums, kas faktiski dominē citā
 uzņēmumā;
 61)
 „meitasuzņēmums” ir:
 a) meitasuzņēmums, kā tas
 definēts Direktīvas 83/349/EEK 1. un 2. pantā,
 b) meitasuzņēmums Direktīvas
 83/349/EEK 1. panta 1. punkta izpratnē un jebkurš
 uzņēmums, pār kuru mātesuzņēmums faktiski
 dominē;
 visi meitasuzņēmuma
 meitasuzņēmumi arī tiek uzskatīti par to
 sākotnējā mātesuzņēmuma
 meitasuzņēmumiem;
 62)
 „tirdzniecības portfelis” ir visas finanšu
 instrumentu pozīcijas un preces, ko iestāde tur, lai tirgotos vai lai
 ierobežotu risku attiecība uz citām pozīcijām, kuras tur,
 lai tirgotos;
 63)
 „finanšu kontrolakciju sabiedrība” ir finanšu
 iestāde, kuras meitasuzņēmumi ir vienīgi vai
 galvenokārt iestādes vai finanšu iestādes, no kurām vismaz
 viena ir iestāde, un kura nav jaukta finanšu kontrolakciju sabiedrība
 Direktīvas 2002/87/EK 2. panta 15. punkta izpratnē[22];
 64)
 „mātesuzņēmums, kas ir iestāde
 dalībvalstī” ir iestāde, kuras meitasuzņēmums ir
 iestāde vai finanšu iestāde vai kurai ir līdzdalība
 šādā iestādē un kura pati nav meitasuzņēmums
 citai tajā pašā dalībvalstī reģistrētai
 iestādei vai šajā dalībvalstī izveidotai finanšu
 kontrolakciju sabiedrībai vai jauktai finanšu kontrolakciju
 sabiedrībai;
 65)
 „ES mātesuzņēmums” ir
 mātesuzņēmums, kurš pats nav meitasuzņēmums citai
 iestādei, kam atļauja piešķirta jebkurā
 dalībvalstī, vai jebkurā dalībvalstī izveidotai
 finanšu kontrolakciju sabiedrībai vai jauktai finanšu kontrolakciju
 sabiedrībai;
 66)
 „mātesuzņēmums, kas ir finanšu
 kontrolakciju sabiedrība dalībvalstī” ir finanšu kontrolakciju
 sabiedrība, kas pati nav meitasuzņēmums iestādei, kurai
 piešķirta atļauja tajā pašā dalībvalstī, vai
 šajā dalībvalstī izveidotai finanšu kontrolakciju
 sabiedrībai vai jauktai finanšu kontrolakciju sabiedrībai;
 67)
 „ES mātesuzņēmums, kas ir finanšu
 kontrolakciju sabiedrība” ir mātesuzņēmums, kas ir finanšu
 kontrolakciju sabiedrība un kas nav meitasuzņēmums
 kredītiestādei, kurai atļauja piešķirta kādā
 dalībvalstī, vai jebkurā dalībvalstī izveidotai
 finanšu kontrolakciju sabiedrībai;
 68)
 „mātesuzņēmums, kas ir jaukta
 finanšu kontrolakciju sabiedrība dalībvalstī” ir jaukta finanšu
 kontrolakciju sabiedrība, kas pati nav meitasuzņēmums
 iestādei, kurai piešķirta atļauja tajā pašā
 dalībvalstī, vai šajā dalībvalstī izveidotai finanšu
 kontrolakciju sabiedrībai vai jauktai finanšu kontrolakciju
 sabiedrībai;
 69)
 „ES mātesuzņēmums, kas ir jaukta
 finanšu kontrolakciju sabiedrība” ir mātesuzņēmums, kas ir
 jaukta finanšu kontrolakciju sabiedrība un kas nav
 meitasuzņēmums iestādei, kurai piešķirta atļauja
 kādā dalībvalstī, vai jebkurā dalībvalstī
 izveidotai finanšu kontrolakciju sabiedrībai;
 70)
 „daudzpusējā tirdzniecības
 sistēma” ir sistēma, kā definēts
 Direktīvas 2004/39/EK 4. panta 15. punktā;
 71)
 „jauktas darbības kontrolakciju
 sabiedrība” ir mātesuzņēmums, kurš nav finanšu
 kontrolakciju sabiedrība, iestāde vai jaukta finanšu kontrolakciju
 sabiedrība un starp kura meitasuzņēmumiem ir vismaz viena
 iestāde;
 72)
 „ciešas attiecības” ir stāvoklis, kad
 starp divām vai vairāk fiziskajām vai juridiskajām
 personām pastāv kāda no šīm saiknēm:
 a)
 līdzdalība, kas ir īpašumtiesības — tiešas
 vai kontroles veidā — vismaz uz 20 % no uzņēmuma
 balsstiesībām vai kapitāla,
 b)
 kontrole,
 c)
 tas, ka abas vai visas personas ar vienu un to pašu
 trešo personu saista kontroles attiecības;
 73)
 „centrālais darījuma partneris”
 (turpmāk — CCP) ir juridiska persona, kas pats ir
 starpnieks starp tirdzniecības darījuma partneriem vienā vai
 vairākos finanšu tirgos, kļūstot par pircēju katram
 pārdevējam un par pārdevēju katram pircējam;
 74)
 „rezerves fonds” ir CCP izveidots fonds,
 kura mērķis ir savstarpēji sadalīt zaudējumus, ar ko CCP
 saskaras viena vai vairāku tīrvērtes dalībnieku
 saistības neizpildes vai maksātnespējas dēļ, ja ar
 peļņu un tīrvērtes dalībnieku iemaksām rezerves
 fondā nepietiek, lai segtu attiecīgos zaudējumus;
 75)
 „tirdzniecības riska darījums” ir riska
 darījumu summa, kas izriet no CCP uzrādītajiem
 aktīviem, novērtēšanas pēc tirgus cenas riska darījuma
 ar CCP un iespējamiem nākotnes riska darījumiem ar CCP;
 76)
 „apdrošināšanas sabiedrība” ir
 sabiedrība, kā definēts Direktīvas 2009/138/EK
 13. panta 1. punktā;
 77)
 „jauktas darbības apdrošināšanas
 pārvaldītājsabiedrība” ir sabiedrība, kā
 definēts Direktīvas 2009/138/EK 212. panta 1. punkta
 g) apakšpunktā;
 78)
 „pārapdrošināšanas sabiedrība” ir sabiedrība,
 kā definēts Direktīvas 2009/138/EK 13. panta
 4. punktā;
 79)
 „trešās valsts apdrošināšanas
 sabiedrība” ir sabiedrība, kā definēts
 Direktīvas 2009/138/EK 13. panta 3. punktā;
 80)
 „trešās valsts pārapdrošināšanas
 sabiedrība” ir sabiedrība, kā definēts
 Direktīvas 2009/138/EK 13. panta 6. punktā;
 81)
 „regulēts tirgus” ir tirgus, kas minēts
 sarakstā, kuru publicēs Eiropas Vērtspapīru un tirgu
 iestāde (turpmāk — EVTI) saskaņā ar
 Direktīvas 2004/39/EK 47. pantu;
 82)
 „vadības struktūra” ir iestādes
 pārvaldības struktūra, kura pilda uzraudzības un
 pārvaldības funkcijas un kura pieņem galīgos lēmumus
 un ir pilnvarota izstrādāt iestādes stratēģiju,
 mērķus un kopējo virzību; vadības struktūra
 ietver personas, kas faktiski vada iestādes
 uzņēmējdarbību;
 83)
 „vadības struktūra, pildot
 uzraudzības funkciju” ir pārvaldības struktūra, kas pilda
 savu uzraudzības funkciju, pārraugot pārvaldības
 lēmumu pieņemšanu;
 84)
 „augstākā vadība” ir tās
 personas, kas iestādē veic izpildfunkcijas un kas ir atbildīgas
 un pārskatatbildīgas vadības struktūrai par iestādes
 ikdienas pārvaldību;
 85)
 „jaukta finanšu kontrolakciju sabiedrība” ir
 mātesuzņēmums, kas nav regulēta vienība un kas
 kopā ar saviem meitasuzņēmumiem, no kuriem vismaz viens ir
 regulēta vienība ar galveno biroju Kopienā, un citām
 vienībām veido finanšu konglomerātu;
 86)
 „aizņemtie līdzekļi” ir
 iestādes aktīvu relatīvais apmērs, ārpusbilances
 saistības un iespējamās saistības, lai apmaksātu,
 nodrošinātu vai segtu nodrošinājumu, tostarp saistības
 attiecībā uz saņemto finansējumu, pieņemtajām
 saistībām, atvasinātiem instrumentiem vai atpirkuma
 līgumiem, bet neskaitot saistības, ko var īstenot tikai
 iestādes likvidēšanas gadījumā,
 salīdzinājumā ar iestādes pašu kapitālu.
 II sadaļa
 Prasību piemērošanas līmenis
 1. nodaļa
 Prasību individuāla piemērošana
 5. pants
 Vispārēji principi
 1.
 Iestādes II–V daļā
 noteiktās saistības izpilda individuāli.
 2.
 Katra iestāde, kas nav ne
 meitasuzņēmums dalībvalstī, kur tā ir
 saņēmusi atļauju un tiek uzraudzīta, ne
 mātesuzņēmums, un katra iestāde, kura nav iekļauta
 konsolidācijā saskaņā ar 17. pantu,
 84. pantā noteiktās saistības izpilda individuāli.
 3.
 Katra iestāde, kas nav ne
 mātesuzņēmums, ne meitasuzņēmums, un katra
 iestāde, kura nav iekļauta konsolidācijā saskaņā
 ar 17. pantu, šīs VIII daļā noteiktās saistības
 izpilda individuāli.
 4.
 Iestādes, kas nav ieguldījumu
 sabiedrības un kas nav saņēmušas atļauju sniegt
 ieguldījumu pakalpojumus, kuri uzskaitīti
 Direktīvas 2004/39/EK I pielikuma A iedaļas
 3.–6. punktā, 401. un 403. pantā noteiktās
 saistības izpilda individuāli.
 5.
 Iestādes VII daļā
 noteiktās saistības izpilda individuāli.
 6. pants
 Konsultatīvās uzraudzības prasību piemērošanas
 individuāls izņēmums
 1.
 Kompetentās iestādes var
 izvēlēties nepiemērot 5. panta 1. punktu jebkuram
 iestādes meitasuzņēmumam, ja attiecīgajā
 dalībvalstī gan uz meitasuzņēmumu, gan iestādi attiecas
 atļauju piešķiršana un uzraudzība un ja meitasuzņēmums
 ir iekļauts tās iestādes konsolidētajā
 uzraudzībā, kas ir mātesuzņēmums, un ja ir
 izpildīti visi turpmāk minētie nosacījumi, lai
 nodrošinātu pašu kapitāla atbilstīgu sadalījumu starp
 mātesuzņēmumu un meitasuzņēmumiem:
 a)
 nepastāv un nav paredzami nekādi
 būtiski praktiski vai juridiski šķēršļi, kas varētu
 kavēt mātesuzņēmumu veikt tūlītēju pašu
 kapitāla nodošanu vai saistību atmaksāšanu;
 b)
 vai nu mātesuzņēmums izpilda
 kompetentās iestādes prasības attiecībā uz
 meitasuzņēmuma piesardzīgu pārvaldību un ar
 kompetentās iestādes piekrišanu ir paziņojis, ka garantē
 meitasuzņēmuma saistības, vai arī meitasuzņēmuma
 riski ir nebūtiski;
 c)
 mātesuzņēmuma riska
 novērtēšanas, aprēķina un kontroles procedūras
 attiecas arī uz meitasuzņēmumu;
 d)
 mātesuzņēmumam ir vairāk
 nekā 50 % balsstiesību, kas saistītas ar
 meitasuzņēmuma akcijām, un/vai mātesuzņēmumam ir
 tiesības iecelt vai atcelt lielāko daļu meitasuzņēmuma
 vadības struktūras locekļu.
 2.
 Kompetentās iestādes var īstenot
 šā panta 1. punktā minēto iespēju, ja mātesuzņēmums
 ir finanšu kontrolakciju sabiedrība vai jaukta finanšu kontrolakciju
 sabiedrība, kas izveidota tajā pašā dalībvalstī, kur
 iestāde, ja uz to attiecas tāda pati uzraudzība kā uz iestādēm
 un jo īpaši 10. panta 1. punktā noteiktie standarti.
 3.
 Kompetentās iestādes var
 izvēlēties nepiemērot 5. panta 1. punktu
 mātesuzņēmumam, kas ir iestāde dalībvalstī, ja uz
 iestādi attiecas atbilstīgās dalībvalsts atļaujas un uzraudzība
 un ja tā ir iekļauta konsolidētajā uzraudzībā, un
 ja ir izpildīti visi turpmāk minētie nosacījumi, lai
 nodrošinātu pašu kapitāla atbilstīgu sadalījumu starp
 mātesuzņēmumu un meitasuzņēmumiem:
 a)
 nepastāv un nav paredzami nekādi
 būtiski praktiski vai juridiski šķēršļi
 tūlītējai pašu kapitāla pārskaitīšanai vai
 saistību atmaksāšanai mātesuzņēmumam, kas ir
 iestāde dalībvalstī;
 b)
 uz mātesuzņēmumu
 dalībvalstī attiecas konsolidētajai uzraudzībai
 atbilstīgas riska novērtēšanas, aprēķina un kontroles
 procedūras.
 Kompetentā iestāde, kas piemēro šo
 punktu, informē visu pārējo dalībvalstu kompetentās iestādes.
 7. pants
 Likviditātes prasību piemērošanas individuāls
 izņēmums
 1.
 Kompetentās iestādes pilnībā
 vai daļēji nepiemēro 401. pantu
 mātesuzņēmumam un visiem vai dažiem tā
 meitasuzņēmumiem Eiropas Savienībā un uzrauga tos kā
 vienas likviditātes apakšgrupu, ciktāl tie atbilst visiem
 turpmāk minētajiem nosacījumiem:
 a)
 mātesuzņēmums konsolidācijas
 līmenī vai — ja šāda apakšgrupa neietver ES
 mātesuzņēmumu — subkonsolidēti ievēro 401.
 un 403. pantā noteiktās saistības;
 b)
 mātesuzņēmums vienmēr uzrauga
 un pārrauga visu to grupas vai apakšgrupas iestāžu likviditātes
 pozīcijas, uz kurām attiecina minētā panta
 nepiemērošanu;
 c)
 iestādes ir noslēgušas līgumus, kas
 paredz līdzekļu brīvu pārvietošanu starp tām, lai
 ļautu iestādēm pildīt to aktuālās
 individuālās un kopējās saistības;
 d)
 nepastāv vai nav paredzami nekādi
 būtiski praktiski vai juridiski šķēršļi, kas kavētu
 c) apakšpunktā minēto līgumu izpildi.
 2.
 Ja visas vienas likviditātes apakšgrupas
 iestādes ir saņēmušas atļauju tajā pašā
 dalībvalstī, 1. punktu piemēro šīs dalībvalsts
 kompetentās iestādes.
 Ja vienas likviditātes apakšgrupas
 iestādes ir saņēmušas atļauju vairākās
 dalībvalstīs, 1. punktu piemēro tikai saskaņā ar
 19. pantā noteikto procedūru un tikai iestādēm, kuru
 kompetentās iestādes vienojas par šādiem elementiem:
 a)
 organizācijas atbilstība un
 likviditātes riska apstrāde saskaņā ar
 Direktīvas [inserted by OP] 84. pantu;
 b)
 apakšgrupā nepieciešamo
 aktīvu summu, atrašanās vietas un īpašumtiesību
 sadalījums;
 c)
 iestādēs, kam ir izlemts nepiemērot
 401. pantu, nepieciešamo likvīdo aktīvu obligātās
 summas;
 d)
 nepieciešamība noteikt stingrākus
 rādītājus, nekā paredzēts III sadaļas
 VI daļā.
 Kompetentās iestādes 1. punktu var
 piemērot arī iestādēm, kas ir to pašu institucionālo
 aizsardzības shēmu locekles, kā minēts 108. panta
 7. punkta b) apakšpunktā, ja tās atbilst visiem
 108. panta 7. punkta nosacījumiem. Tādā
 gadījumā kompetentās iestādes nosaka vienu no
 iestādēm, kam izlemj nepiemērot 401. pantu, pamatojoties uz
 vienas likviditātes apakšgrupas visu iestāžu konsolidēto finanšu
 stāvokli.
 3.
 Ja saskaņā ar 1. punktu izlemj
 nepiemērot minēto pantu, kompetentās iestādes var arī
 nepiemērot 403. pantu.
 8. pants
 Individuālā konsolidēšanas metode
 1.
 Ievērojot šā panta 2. un 3. punktu,
 kā arī Direktīvas [inserted by OP] 134. panta
 3. punktu, kompetentās iestādes, izskatot katru gadījumu
 atsevišķi, var atļaut mātesuzņēmumam iekļaut
 5. panta 1. punktā paredzētajā prasības
 aprēķinā meitasuzņēmumus, kuri atbilst 6. panta
 1. punkta c) un d) apakšpunkta nosacījumiem un kuru
 būtiskie riska darījumi vai saistības ir pret šo
 mātesuzņēmumu.
 2.
 Šā panta 1. punktā
 paredzētās darbības atļauj vienīgi tad, ja
 mātesuzņēmums sniedz kompetentajai iestādei pilnīgu
 skaidrojumu par apstākļiem un pasākumiem, tostarp juridiskiem
 pasākumiem, kas nodrošina, ka nepastāv un nav paredzami nekādi
 būtiski praktiski vai juridiski šķēršļi
 tūlītējai pašu kapitāla pārskaitīšanai vai
 meitasuzņēmuma saistību laicīgai atmaksāšanai
 mātesuzņēmumam.
 3.
 Ja kompetentā iestāde īsteno
 1. punktā paredzēto iespēju, tā regulāri un ne
 retāk kā reizi gadā informē visu pārējo
 dalībvalstu kompetentās iestādes par 1. punkta
 piemērošanu un par 2. punktā minētajiem
 apstākļiem un pasākumiem. Ja meitasuzņēmums atrodas
 kādā trešā valstī, tad kompetentās iestādes to
 pašu informāciju sniedz arī šīs trešās valsts kompetentajām
 iestādēm.
 9. pants
 Nepiemērošana kredītiestādēm, kuras ir pastāvīgi
 saistītas ar galveno iestādi
 Kompetentās iestādes var izlemt
 nepiemērot II–IV un VI–VIII daļas prasības vienai vai
 vairākām kredītiestādēm, kas atrodas tajā
 pašā dalībvalstī un kas ir pastāvīgi saistītas ar
 galveno iestādi, kura tās uzrauga un kura reģistrēta
 tajā pašā dalībvalstī, ja valsts tiesību akti paredz,
 ka:
 a)
 galvenās iestādes un ar to saistīto
 iestāžu saistības ir kopējas un vairākkārtējas
 vai ka galvenā iestāde pilnībā garantē tās
 saistīto iestāžu saistības;
 b)
 galvenās iestādes un visu saistīto
 iestāžu maksātspēju un likviditāti uzrauga kā vienotam
 veselumam, pamatojoties uz šo iestāžu konsolidētiem pārskatiem;
 c)
 galvenās iestādes vadība ir
 pilnvarota dot rīkojumus saistīto iestāžu vadībai.
 2. nodaļa
 Konsultatīvās uzraudzības konsolidācija
 1. iedaļa
 Konsolidēta prasību piemērošana
 10. pants
 Vispārējs režīms
 1.
 Ciktāl un kā tas paredzēts
 16. pantā, dalībvalsts mātesuzņēmumi ievēro
 II–IV un VII daļas saistības, pamatojoties uz to konsolidēto
 finanšu stāvokli.
 2.
 Ciktāl un kā tas paredzēts
 16. pantā, iestādes, kuras kontrolē
 mātesuzņēmums, kas ir finanšu kontrolakciju sabiedrība
 dalībvalstī, vai mātesuzņēmums, kas ir jaukta
 kontrolakciju sabiedrība dalībvalstī, ievēro II–IV un
 VII daļas saistības, pamatojoties uz šīs finanšu
 kontrolakciju sabiedrības vai jauktas finanšu kontrolakciju
 sabiedrības konsolidēto finanšu stāvokli.
 Ja mātesuzņēmums, kas ir finanšu
 kontrolakciju sabiedrība dalībvalstī, vai
 mātesuzņēmums, kas ir jaukta finanšu kontrolakciju
 sabiedrība dalībvalstī, kontrolē vairāk nekā
 vienu iestādi, šā punkta pirmo daļu piemēro tikai
 iestādei, uz kuru saskaņā ar Direktīvas [inserted by
 OP] 106. pantu attiecas konsolidētā uzraudzība.
 3.
 ES mātesuzņēmumi un iestādes,
 kuras kontrolē ES mātesuzņēmums, kas ir finanšu
 kontrolakciju sabiedrība, kā arī iestādes, kuras
 kontrolē ES mātesuzņēmums, kas ir jaukta kontrolakciju
 sabiedrība, ievēro 401. un 403. pantā noteiktās
 saistības, pamatojoties uz šī mātesuzņēmuma, finanšu
 kontrolakciju sabiedrības vai jauktas kontrolakciju sabiedrības
 konsolidēto finanšu stāvokli, ja grupa ietver vienu vai vairākas
 kredītiestādes vai ieguldījumu sabiedrības, kuras ir
 saņēmušas atļauju sniegt ieguldījumu pakalpojumus, kas
 uzskaitīti Direktīvas 2004/39/EK I pielikuma
 A iedaļas 3. un 6. punktā.
 4.
 Ja piemēro 9. pantu, šajā pantā
 minētā galvenā iestāde ievēro II–IV un
 VII daļas prasības, pamatojoties uz galvenās iestādes
 konsolidēto finanšu stāvokli. Galvenajai iestādei piemēro
 16. pantu, savukārt saistītās iestādes uzskata par
 galvenās iestādes meitasuzņēmumiem.
 11. pants
 Finanšu kontrolakciju sabiedrība vai jaukta kontrolakciju sabiedrība,
 kam ir gan meitasuzņēmums, kurš ir kredītiestāde, gan
 meitasuzņēmums, kurš ir ieguldījumu sabiedrība
 Ja finanšu kontrolakciju sabiedrībai vai
 jauktai kontrolakciju sabiedrībai ir vismaz viens
 meitasuzņēmums, kas ir kredītiestāde, un viens
 meitasuzņēmums, kas ir ieguldījumu sabiedrība,
 kredītiestādei piemēro prasības, kuras piemēro,
 pamatojoties uz finanšu kontrolakciju sabiedrības vai jauktas
 kontrolakciju sabiedrības konsolidēto finanšu stāvokli.
 12. pants
 Konsolidēta informācijas sniegšanas prasību piemērošana
 1.
 ES mātesuzņēmumi ievēro
 VIII daļā noteiktās saistības, pamatojoties uz savu
 konsolidēto finanšu stāvokli.
 ES mātesuzņēmumu būtiskie
 meitasuzņēmumi individuāli vai subkonsolidēti sniedz 424.,
 425., 435. un 436. pantā norādīto informāciju.
 2.
 Iestādes, kuras kontrolē ES
 mātesuzņēmums, kas ir finanšu kontrolakciju sabiedrība, vai
 ES mātesuzņēmums, kas ir jaukta finanšu kontrolakciju sabiedrība,
 ievēro VIII daļā noteiktās saistības,
 pamatojoties uz šīs finanšu kontrolakciju sabiedrības vai
 jauktās finanšu kontrolakciju sabiedrības konsolidēto finanšu
 stāvokli.
 ES mātesuzņēmumu, kas ir finanšu
 kontrolakciju sabiedrības, vai ES mātesuzņēmumu, kas ir
 jauktas finanšu kontrolakciju sabiedrības, būtiskie
 meitasuzņēmumi individuāli vai subkonsolidēti sniedz 424.,
 425., 435. un 436. pantā norādīto informāciju.
 3.
 Šā panta 1. un 2. punktu
 pilnībā vai daļēji nepiemēro ES
 mātesuzņēmumiem, ES mātesuzņēmumu, kas ir finanšu
 kontrolakciju sabiedrības, vai ES mātesuzņēmumu, kas ir
 jauktas finanšu kontrolakciju sabiedrības, kontrolētām
 iestādēm, ciktāl tās ir ietvertas trešā valstī
 reģistrēta mātesuzņēmuma
 līdzvērtīgā, konsolidācijas līmenī
 sniegtā informācijā.
 4. Ja piemēro
 9. pantu, šajā pantā minētā galvenā iestāde
 ievēro VIII daļas prasības, pamatojoties uz galvenās
 iestādes konsolidēto finanšu stāvokli. Galvenajai iestādei
 piemēro 16. panta 1. punktu, savukārt saistītās
 iestādes uzskata par galvenās iestādes
 meitasuzņēmumiem.
 13. pants
 V daļas prasību konsolidēta piemērošana
 1.
 Mātesuzņēmumi un to
 meitasuzņēmumi, uz kuriem attiecas šī regula,
 V daļā noteiktās saistības izpilda konsolidācijas
 līmenī vai subkonsolidēti, lai nodrošinātu, ka to
 pasākumi, procedūras un mehānismi ir konsekventi un
 pienācīgi saskaņoti un ka ir iespējams sniegt jebkurus
 datus un informāciju, kas nepieciešami uzraudzības mērķiem.
 Konkrētāk, tiem ir jānodrošina, lai meitasuzņēmumi, uz
 kuriem šī regula neattiecas, īsteno pasākumus, procedūras
 un mehānismus, lai nodrošinātu atbilstību minētajiem
 noteikumiem.
 2.
 Iestādes piemēro papildu riska
 pakāpi saskaņā ar 396. pantu, kad tās konsolidācijas
 līmenī vai subkonsolidēti piemēro 87. pantu, ja
 trešā valstī reģistrētas sabiedrības līmenī,
 kura ir ietverta konsolidēšanā saskaņā ar 16. pantu,
 ir pārkāptas 394. vai 395. panta prasības un ja
 pārkāpums ir būtisks saistībā ar grupas
 vispārējo riska profilu.
 3.
 Saistības, kas izriet no V daļas un
 kas attiecas uz meitasuzņēmumiem, uz kuriem šī regula neattiecas,
 nav piemērojamas, ja ES mātesuzņēmums vai iestādes,
 kuras kontrolē ES mātesuzņēmums, kas ir finanšu
 kontrolakciju sabiedrība, vai ES mātesuzņēmums, kas ir
 jaukta finanšu kontrolakciju sabiedrība, var kompetentajām
 iestādēm pierādīt, ka V daļas piemērošana ir
 nelikumīga saskaņā ar tās trešās valsts tiesību
 aktiem, kurā meitasuzņēmums ir reģistrēts.
 14. pants
 Izņēmums no pašu kapitāla prasību konsolidētas
 piemērošanas ieguldījumu sabiedrību grupām
 1.
 Kompetentās iestādes, kas
 konsolidēti uzrauga grupas, var, izskatot katru gadījumu
 atsevišķi, izlemt konsolidācijas līmenī nepiemērot
 pašu kapitāla prasības ar šādiem nosacījumiem:
 a)
 visas šādas grupas ES ieguldījumu
 sabiedrības kopējā riska darījumu summas
 aprēķināšanai izmanto 90. panta 2. punktā
 minēto alternatīvo metodi;
 b)
 visas šādas grupas ieguldījumu
 sabiedrības ietilpst 90. panta 1. punktā un 91. panta
 1. punktā minētajās kategorijās;
 c)
 katra šādas grupas ES ieguldījumu
 sabiedrība individuāli atbilst 90. panta prasībām un
 vienlaicīgi atskaita no sava 1. līmeņa pamata kapitāla
 jebkuras iespējamās saistības par labu ieguldījumu
 sabiedrībām, finanšu iestādēm, aktīvu
 pārvaldīšanas uzņēmumiem un pakalpojumu
 palīguzņēmumiem, kurus pretējā gadījumā
 konsolidētu;
 d)
 jebkurai finanšu kontrolakciju sabiedrībai,
 kura ir finanšu kontrolakciju sabiedrība, kas ir
 mātesuzņēmums dalībvalstī kādai šādas grupas
 ieguldījumu sabiedrībai, ir vismaz tāds pašu kapitāla
 apjoms, kas šeit definēts kā turpmāko elementu summa:
 i) šīs regulas 24. panta
 1. punktā, 48. panta 1. punktā un 59. panta
 1. punktā minētie posteņi,
 ii) pilnai jebkuras līdzdalības,
 pakārtotu prasījumu un instrumentu, kas norādīti
 minētās regulas 33. panta 1. punkta h) un
 i) apakšpunktā, 53. panta 1. punkta c) un
 d) apakšpunktā, kā arī 63. panta 1. punkta c) un
 d) apakšpunktā, uzskaites vērtībai, attiecībā uz
 ieguldījumu sabiedrībām, finanšu iestādēm aktīvu
 pārvaldīšanas sabiedrībām un pakalpojumu
 palīguzņēmumiem, ko pretējā gadījumā
 konsolidētu,
 iii) kopējais iespējamo
 saistību apjoms par labu ieguldījumu sabiedrībām, finanšu
 iestādēm, aktīvu pārvaldīšanas sabiedrībām
 un pakalpojumu palīguzņēmumiem, ko pretējā
 gadījumā konsolidētu;
 e)
 grupa neietver kredītiestādes.
 Ja pirmās
 daļas nosacījumi ir izpildīti, katrai ES sabiedrībai ir
 sistēma, lai grupas ietvaros uzraudzītu un kontrolētu visu
 finanšu kontrolakciju sabiedrību, ieguldījumu sabiedrību,
 finanšu iestāžu, aktīvu pārvaldīšanas uzņēmumu un
 pakalpojumu palīguzņēmumu kapitāla avotus un
 finansējumu.
 2.
 Kompetentās iestādes var arī
 piemērot izņēmumu, ja finanšu kontrolakciju sabiedrībām
 ir mazāka pašu kapitāla summa, nekā aprēķināts
 saskaņā ar 1. punkta d) apakšpunktu, taču ne
 zemāka par individuāli piemēroto pašu kapitāla summu
 ieguldījumu sabiedrībām, finanšu iestādēm, aktīvu
 pārvaldīšanas uzņēmumiem un pakalpojumu
 palīguzņēmumiem, ko pretējā gadījumā
 konsolidētu, un ieguldījumu sabiedrību kopējo
 iespējamo saistību apmēru par labu finanšu iestādēm,
 aktīvu pārvaldīšanas uzņēmumiem un pakalpojumu
 palīguzņēmumiem, ko pretējā gadījumā
 konsolidētu. Šajā punktā trešo valstu ieguldījumu sabiedrību,
 finanšu iestāžu, aktīvu pārvaldīšanas uzņēmumu un
 pakalpojumu palīguzņēmumu pašu kapitāla prasība ir
 nosacīta pašu kapitāla prasība.
 15. pants
 Tādu ieguldījumu sabiedrību uzraudzība, kam konsolidācijas
 līmenī nepiemēro pašu kapitāla prasības
 Grupā esošas ieguldījumu
 sabiedrības, kuras ir atbrīvotas no saistībām
 saskaņā ar 14. pantu, ziņo kompetentajām
 iestādēm par riskiem, kas varētu apdraudēt to
 finansiālo stāvokli, ieskaitot riskus, kuri saistīti ar to
 kapitāla struktūru, avotiem un finansējumu.
 Ja kompetentās iestādes konsolidācijas
 līmenī nepiemēro uzraudzības pienākumu, kā
 paredzēts 14. pantā, tās veic citus piemērotus
 pasākumus, lai uzraudzītu visas grupas riskus, proti, lielus riska
 darījumus, ieskaitot visus uzņēmumus, kuri neatrodas dalībvalstī.
 Ja kompetentās iestādes konsolidācijas
 līmenī nepiemēro pašu kapitāla prasības, kā
 paredzēts 14. pantā, individuāli piemēro
 VIII daļas prasības.
 2. iedaļa
 Konsultatīvās uzraudzības konsolidācijas metodes
 16. pants
 Konsultatīvās uzraudzības konsolidācijas metodes
 1.
 Iestādes, kam ir jāpilda
 1. iedaļas prasības, pamatojoties uz to konsolidēto finanšu
 stāvokli, pilnībā konsolidē visas iestādes un finanšu
 iestādes, kuras ir to meitasuzņēmumi vai — attiecīgā
 gadījumā — tā paša mātesuzņēmuma, kas
 ir finanšu kontrolakciju sabiedrība, vai mātesuzņēmuma, kas
 ir jaukta finanšu kontrolakciju sabiedrība, meitasuzņēmumi.
 Šā panta 2.–8. punktu nepiemēro, ja, pamatojoties uz
 iestādes konsolidēto finanšu stāvokli, piemēro 401. un
 403. pantu.
 2.
 Tomēr kompetentās iestādes var,
 izskatot katru gadījumu atsevišķi, atļaut proporcionālu
 konsolidāciju saskaņā ar kapitāla daļu, kas
 mātesuzņēmumam ir meitasuzņēmumā.
 Proporcionālu konsolidāciju var atļaut tikai tad, ja ir
 izpildīti visi turpmāk minētie nosacījumi:
 a)
 mātesuzņēmuma atbildība ir
 ierobežota un attiecas tikai uz kapitāla daļu, kas
 mātesuzņēmumam ir meitasuzņēmumā, ņemot
 vērā citu akcionāru vai dalībnieku atbildību;
 b)
 šo pārējo akcionāru vai
 dalībnieku maksātspēja ir apmierinoša;
 c)
 pārējo akcionāru vai dalībnieku
 atbildība ir skaidri noteikta juridiski saistošā veidā.
 3.
 Ja uzņēmumi ir saistīti
 atbilstīgi 12. panta 1. punktam
 Direktīvā 83/349/EEK, kompetentās iestādes nosaka to,
 kā veicama konsolidācija.
 4.
 Kompetentās iestādes, kas ir
 atbildīgas par konsolidēto uzraudzību, prasa, lai
 proporcionāli tiktu konsolidēta līdzdalība
 iestādēs vai finanšu iestādēs, kuras pārvalda
 kāds konsolidācijā iekļauts uzņēmums kopā ar
 vienu vai vairākiem uzņēmumiem, kas nav iekļauti
 konsolidācijā, ja šo uzņēmumu atbildība ir ierobežota
 un attiecas tikai uz to kapitālu.
 5.
 Cita veida līdzdalības vai kapitāla
 saikņu gadījumos, kas nav minēti 1. un 2. punktā,
 kompetentās iestādes nosaka, vai un kā ir veicama
 konsolidācija. Konkrētāk, tās var pieļaut vai
 pieprasīt pašu kapitāla metodes izmantojumu. Tomēr šī metode
 nenozīmē attiecīgo uzņēmumu iekļaušanu
 konsolidētajā uzraudzībā.
 6.
 Kompetentās iestādes nosaka, vai un
 kā ir veicama konsolidācija šādos gadījumos:
 a)
 ja pēc kompetento iestāžu atzinuma
 iestādei ir būtiska ietekme vienā vai vairākās
 iestādēs vai finanšu iestādēs, bet tai nav
 līdzdalības vai citu kapitāla saikņu šajās
 iestādēs;
 b)
 ja divām vai vairāk iestādēm
 vai finanšu iestādēm ir viena vadība, kas nav vadība, kura
 izveidota saskaņā ar dibināšanas dokumentiem vai statūtiem.
 Konkrētāk, kompetentās
 iestādes var atļaut vai prasīt Direktīvas 83/349/EEK
 12. pantā paredzētās metodes izmantojumu. Tomēr
 šī metode nenozīmē attiecīgo uzņēmumu
 iekļaušanu konsolidētajā uzraudzībā.
 7.
 EBI izstrādā regulatīvu tehnisko
 standartu projektus, lai paredzētu nosacījumus, ar kādiem veic
 konsolidāciju šā panta 2.–6. punktā minētajos
 gadījumos.
 EBI līdz 2016. gada 31. decembrim
 iesniedz šos regulatīvo tehnisko standartu projektus Komisijai.
 Komisija ir pilnvarota pieņemt pirmajā
 daļā minētos regulatīvos tehniskos standartus
 saskaņā ar procedūru, kas noteikta Regulas (ES)
 Nr. 1093/2010 15. pantā.
 8.
 Ja konsolidētā uzraudzība ir
 noteikta saskaņā ar Direktīvas [inserted by OP]
 106. pantu, pakalpojumu palīguzņēmumus un aktīvu
 pārvaldīšanas sabiedrības, kā tās definētas
 Direktīvā 2002/87/EK, iekļauj konsolidācijā
 šajā pantā noteiktajos gadījumos un saskaņā ar
 tajā noteiktajām metodēm.
 3. iedaļa
 Konsultatīvās uzraudzības konsolidācijas darbības joma
 17. pants
 Sabiedrības, ko neietver konsultatīvās uzraudzības
 darbības jomā
 1.
 Iestāde, finanšu iestāde vai pakalpojumu
 palīguzņēmums, kas ir meitasuzņēmums vai
 uzņēmums, kurā ir līdzdalība, nav jāiekļauj
 konsolidācijā, ja attiecīgā uzņēmuma aktīvu
 un ārpusbilances posteņu kopējā summa nepārsniedz
 mazāko no šiem rādītājiem:
 a) 10 miljoniem euro;
 b) 1 % no mātesuzņēmuma
 vai uzņēmuma, kam ir līdzdalība, aktīvu un
 ārpusbilances posteņu kopējā summas.
 2.
 Kompetentās iestādes, kas atbild par
 konsolidētās uzraudzības īstenošanu saskaņā ar
 Direktīvas [inserted by OP] 106. pantu, var, izskatot katru
 gadījumu atsevišķi, nolemt, ka nav nepieciešams
 konsolidācijā iekļaut iestādi, finanšu iestādi vai
 pakalpojumu palīguzņēmumu, kurš ir meitasuzņēmums vai
 kurā ir līdzdalība:
 a)
 ja attiecīgais uzņēmums atrodas
 kādā trešā valstī, kur pastāv juridiski
 šķēršļi nepieciešamās informācijas nodošanai;
 b)
 ja uzņēmums, kas būtu
 jāiekļauj, ir nebūtisks, ņemot vērā
 kredītiestāžu uzraudzības mērķus;
 c)
 ja par konsolidētās uzraudzības
 īstenošanu atbildīgās kompetentās iestādes uzskata, ka
 attiecīgā uzņēmuma finanšu stāvokļa
 konsolidācija būtu neatbilstīga vai maldinoša
 kredītiestāžu uzraudzības mērķu ziņā.
 3.
 Ja gadījumos, kas minēti
 1. punktā un 2. punkta b) apakšpunktā, iepriekš
 minētajiem kritērijiem atbilst vairāki uzņēmumi, tos
 tomēr iekļauj konsolidācijā, ciktāl kopā tie ir
 būtiski, ņemot vērā noteiktos mērķus.
 18. pants
 Kopēji lēmumi par konsultatīvās uzraudzības
 prasībām
 1.
 Kompetentās iestādes sadarbojas,
 pilnībā apspriežoties:
 a) attiecībā uz pieteikumiem
 Regulas [inserted
 by OP] 138. panta 1. punktā, 146. panta
 9. punktā, 301. panta 2. punktā, 277. pantā
 un 352. pantā minēto atļauju saņemšanai, kurus
 iesniedz ES mātesuzņēmums un tā meitasuzņēmumi,
 vai ES mātesuzņēmuma, kas ir finanšu kontrolakciju
 sabiedrība, vai ES mātesuzņēmuma, kas ir jaukta finanšu
 kontrolakciju sabiedrība, meitasuzņēmumi kopīgi, lai lemtu
 par pieprasītās atļaujas izsniegšanu vai neizsniegšanu un lai
 paredzētu noteikumus un nosacījumus, ja tādi būtu, kuriem
 būtu jāattiecas uz šādu atļauju;
 b) lai piemērotu grupas
 iekšējo procedūru, kas minēta šīs regulas 410. panta
 8. punktā un 413. panta 4. punktā attiecībā
 uz iestādēm, uz kurām neattiecas 7. panta atbrīvojums.
 Pieteikumus iesniedz vienīgi
 konsolidētās uzraudzības iestādei.
 Šīs regulas 301. panta
 2. punktā minētajā pieteikumā ir iekļauts
 tās metodikas apraksts, kuru izmanto, lai sadalītu operacionālo
 riska kapitālu starp dažādām grupas organizācijām.
 Pieteikumā norāda, vai un kādu diversifikācijas ietekmi
 paredzēts ņemt vērā riska aprēķina
 sistēmā.
 2.
 Kompetentās iestādes veic visus
 iespējamos pasākumus, lai sešos mēnešos panāktu kopēju
 lēmumu par:
 a)
 1. punkta a) apakšpunktā
 minēto pieteikumu;
 b)
 grupas iekšējo likviditātes
 procedūru, kas minēta 1. punkta b) apakšpunktā.
 Šo kopīgo lēmumu izklāsta
 dokumentā, kurā iekļauts pilnīgi pamatots lēmums, un
 1. punktā minētā kompetentā iestāde to nosūta
 pieteikuma iesniedzējam.
 3.
 Šā panta 2. punktā minētais
 periods sākas:
 a) dienā, kad konsolidētās
 uzraudzības iestāde ir saņēmusi pilnīgu 1. punkta
 a) apakšpunktā minēto pieteikumu; konsolidētās
 uzraudzības iestāde šo pieteikumu nekavējoties pārsūta
 citām iesaistītajām kompetentajām iestādēm;
 b) dienā, kad kompetentās iestādes ir
 saņēmušas pārskatu, kuru sagatavojusi konsolidētās
 uzraudzības iestāde, analizējot grupas dalībnieku
 saistības grupas iekšienē.
 4.
 Ja kompetentās iestādes sešu mēnešu
 laikā nepieņem kopēju lēmumu, konsolidētās
 uzraudzības iestāde pieņem pati savu lēmumu par
 1. punkta a) apakšpunkta un b) apakšpunkta piemērošanu. Konsolidētās
 uzraudzības iestādes lēmums par 1. panta
 b) apakšpunkta piemērošanu neierobežo kompetento iestāžu
 pilnvaras saskaņā ar Direktīvas [inserted by OP]100.a pantu.
 Šo lēmumu izklāsta dokumentā,
 kurā iekļauts pilnīgi pamatots lēmums, un tajā
 ņem vērā pārējo kompetento iestāžu viedokļus
 un atrunas, kas izteiktas sešu mēnešu termiņā.
 Konsolidētās uzraudzības
 iestāde lēmumu izsniedz ES mātesuzņēmumam, kas ir
 iestāde, vai ES mātesuzņēmumam, kas ir finanšu
 kontrolakciju sabiedrība, vai ES mātesuzņēmumam, kas ir
 jaukta finanšu kontrolakciju sabiedrība, un citām kompetentām
 iestādēm.
 Ja sešu mēnešu termiņa beigās
 kāda no attiecīgajām kompetentajām iestādēm ir
 nodevusi jautājumu EBI saskaņā ar Regulas (ES)
 Nr. 1093/2010 19. pantu, konsolidētās uzraudzības
 iestāde atliek savu lēmumu un gaida jebkādu lēmumu, ko EBI
 par tās lēmumu var pieņemt saskaņā ar
 minētās regulas 19. panta 3. punktu, un pieņem
 lēmumu atbilstīgi EBI lēmumam. Sešu mēnešu termiņu
 uzskata par samierināšanas termiņu šīs regulas nozīmē.
 EBI pieņem lēmumu viena mēneša laikā. Jautājumu
 nenodod EBI pēc sešu mēnešu termiņa beigām vai pēc
 kopēja lēmuma pieņemšanas.
 5.
 Ja ES mātesuzņēmums, kas ir
 iestāde, un tā meitasuzņēmumi, ES
 mātesuzņēmuma, kas ir finanšu kontrolakciju sabiedrība, vai
 ES mātesuzņēmuma, kas ir jaukta finanšu kontrolakciju sabiedrība,
 meitasuzņēmumi vienoti izmanto 301. panta 2. punktā
 minēto attīstītās mērīšanas pieeju vai
 138. pantā minēto IRB pieeju, kompetentās
 iestādes pieļauj kvalifikācijas kritērijus, kuri
 attiecīgi izklāstīti 310. un 311. pantā vai
 III daļas 3. nodaļas 6. iedaļā,
 izpildīt mātesuzņēmumam un tā
 meitasuzņēmumiem kopā, veidā, kas atbilst grupas
 struktūrai un tās risku pārvaldības sistēmām,
 procedūrām un metodikām.
 6.
 Šā panta 2. un 4. punktā
 minētie lēmumi ir saistoši kompetentajām iestādēm
 attiecīgajās dalībvalstīs.
 7.
 EBI izstrādā īstenošanas tehnisko
 standartu projektus, lai noteiktu kopējo lēmumu pieņemšanas
 procesu, kas minēts 1. punkta a) apakšpunktā,
 attiecībā uz pieteikumiem atļaujām, kuras minētas
 138. panta 1. punktā, 146. panta 9. punktā, 301. panta
 2. punktā, 277. pantā un 352. pantā, un
 attiecībā uz grupas iekšējo likviditātes procedūru,
 kas minēta 1. punkta b) apakšpunktā, lai atvieglotu
 kopēju lēmumu pieņemšanu.
 EBI līdz 2014. gada 31. decembrim
 iesniedz šos tehnisko standartus Komisijai.
 Komisija ir pilnvarota pieņemt pirmajā
 daļā minētos īstenošanas tehniskos standartus saskaņā
 ar procedūru, kas noteikta Regulas (ES)
 Nr. 1093/2010 15. pantā.
 19. pants
 Kopēji lēmumi par likviditātes prasību piemērošanas
 līmeni
 1.
 Pēc ES mātesuzņēmuma, kas ir
 iestāde, vai ES mātesuzņēmuma, kas ir finanšu kontrolakciju
 sabiedrība, vai ES mātesuzņēmuma, kas ir jaukta finanšu
 kontrolakciju sabiedrība, pieprasījuma konsolidētās
 uzraudzības iestāde un kompetentās iestādes, kuras
 atbildīgas par ES mātesuzņēmuma, kas ir iestāde, vai
 ES mātesuzņēmuma, kas ir finanšu kontrolakciju sabiedrība,
 vai ES mātesuzņēmuma, kas ir jaukta finanšu kontrolakciju
 sabiedrība, meitasuzņēmumu uzraudzību
 dalībvalstīs, veic visus to kompetencē esošos pasākumus,
 lai panāktu kopēju lēmumu, kurā ir noteikta vienas
 likviditātes apakšgrupa, kam piemērojams 7. pants.
 Šo kopējo lēmumu pieņem sešu
 mēnešu laikā pēc tam, kad konsolidētās
 uzraudzības iestāde ir iesniegusi pārskatu, kurā noteiktas
 vienas likviditātes apakšgrupas, pamatojoties uz 7. panta
 kritērijiem. Ja šo sešu mēnešu laikā izceļas strīds,
 konsolidētās uzraudzības iestāde pēc jebkuras citas
 iesaistītās kompetentās iestādes pieprasījuma
 konsultējas ar EBI. Konsolidētās uzraudzības iestāde
 var apspriesties ar EBI pēc pašas iniciatīvas.
 Kopējā lēmumā var būt
 iekļauti arī ierobežojumi attiecībā uz likvīdo
 aktīvu atrašanās vietu un īpašumtiesībām, un tajā
 var būt noteikts minimālais likvīdo aktīvu apjoms
 šajās kredītiestādēs, kuram nav jāpiemēro
 401. pants.
 Kopējam lēmumam ir jābūt
 pilnīgi pamatotam, un tajā ir jānorāda pamatojumi,
 kāpēc tas ir pieņemts. Konsolidētās uzraudzības
 iestāde lēmumu, ieskaitot pamatojumus, iesniedz likviditātes
 apakšgrupas mātesuzņēmumam.
 2.
 Ja kopējs lēmums netiek pieņemts
 sešu mēnešu laikā, katra kompetentā iestāde, kas ir
 atbildīga par individuālo uzraudzību, pieņem pati savu
 lēmumu.
 Tomēr ikviena kompetentā iestāde
 var sešu mēnešu laikā nodot EBI jautājumu, vai ir izpildīti
 7. panta 1. punkta a)–d) kritēriji, un lūgt EBI
 palīdzību saskaņā ar Regulas (ES) Nr. 1093/2010 19. pantu.
 Ja sešu mēnešu termiņa beigās kāda no
 attiecīgajām kompetentajām iestādēm ir tā
 rīkojusies, visas iesaistītās kompetentās iestādes
 atliek savus lēmumus un gaida lēmumu, ko pieņems EBI. Šādu
 lēmumu pieņem trīs mēnešu laikā pēc
 pieprasījuma saņemšanas. Tiklīdz EBI ir pieņēmusi savu
 lēmumu, kompetentās iestādes atbilstīgi EBI lēmumam
 pieņem savus lēmumus par 7. panta 1. punkta
 a)–d) apakšpunkta nosacījumiem. Jautājumu nenodod EBI pēc
 sešu mēnešu termiņa beigām vai pēc kopēja lēmuma
 pieņemšanas.
 Šā panta 1. punktā minētais
 kopējais lēmums un iepriekšējā daļā minētais
 lēmums ir saistoši saskaņā ar Regulas (ES) Nr. 1093/2010
 19. panta 3. punktu.
 3.
 Jebkura attiecīgā kompetentā
 iestāde var arī šo sešu mēnešu laikā konsultēties ar
 EBI par atbilstību 7. panta 2. punkta a)–d) apakšpunkta
 nosacījumiem. Šādā gadījumā EBI var īstenot savu
 nesaistošo starpnieka funkciju saskaņā ar Regulas (ES)
 Nr. 1093/2010 31. panta c) apakšpunktu. Šādā
 gadījumā visas iesaistītās kompetentās iestādes
 atliek savus lēmumus un gaida nesaistošās starpnieka funkcijas rezultātus.
 Ja starpniecības laikā kompetentās iestādes nepanāk
 vienošanos 3 mēnešu laikposmā, katra kompetentā
 iestāde, kas atbildīga par individuālo uzraudzību,
 pieņem pati savu lēmumu.
 4.
 EBI izstrādā īstenošanas tehnisko
 standartu projektus, lai noteiktu kopējo lēmumu pieņemšanas
 procesu, kas minēts šajā pantā, attiecībā uz
 7. panta piemērošanu, lai atvieglotu kopējo lēmumu
 pieņemšanu.
 EBI līdz 2016. gada 31. decembrim
 iesniedz šos īstenošanas tehniskos standartu projektus Komisijai.
 Komisija ir pilnvarota pieņemt šā punkta
 pirmajā daļā minētos īstenošanas tehniskos standartus
 saskaņā ar procedūru, kas noteikta Regulas (ES)
 Nr. 1093/2010 15. pantā.
 20. pants
 Subkonsolidācija trešo valstu struktūrvienību gadījumos
 Meitasuzņēmumi, kas ir
 iestādes, piemēro III daļas 84. pantā un
 V daļā noteiktās prasības, pamatojoties uz savu
 subkonsolidēto finanšu stāvokli, ja šīm iestādēm vai
 mātesuzņēmumam, ja tas ir finanšu kontrolakciju sabiedrība
 vai jaukta finanšu kontrolakciju sabiedrība, trešā valstī ir
 meitasuzņēmumi, kas ir iestādes, finanšu iestādes vai
 aktīvu pārvaldīšanas sabiedrības, kā tās
 definētas Direktīvas 2002/87/EK 2. panta 5. punktā,
 vai ja tiem ir līdzdalība šādos uzņēmumos.
 21. pants
 Uzņēmumi trešās valstīs
 Lai konsolidācijas līmenī
 īstenotu uzraudzību saskaņā ar šo nodaļu, termini
 „ieguldījumu sabiedrība”, „kredītiestāde”, „finanšu
 iestāde” un „iestāde” attiecas arī uz trešās valstīs
 reģistrētiem uzņēmumiem, kas, ja būtu
 reģistrēti Savienībā, atbilstu šo terminu definīcijām
 16. pantā.
 OTRĀ DAĻA
 PAŠU KAPITĀLS
 I sadaļa
 Definīcijas, kas attiecas uz pašu kapitālu
 22. pants
 Definīcijas:
 1)
 „citi uzkrātie ienākumi, kas netiek
 atspoguļoti peļņas vai zaudējumu aprēķinā”
 ir ienākumi atbilstīgi 1. starptautiskajam
 grāmatvedības standartam (turpmāk — SGS), kuru piemēro
 saskaņā ar Regulu (EK) Nr. 1606/2002;
 2)
 „papildu pašu kapitāla apdrošināšanas
 posteņi” ir pašu kapitāls Direktīvas 2009/138/EK
 89. panta izpratnē;
 3)
 „piemērojamais grāmatvedības
 standarts” ir attiecīgais grāmatvedības standarts, kas ir
 piemērojams saskaņā ar Direktīvu 86/635/EEK vai Regulu
 (EK) Nr. 1606/2002 un ko piemēro iestādei;
 4)
 „pamata pašu kapitāls” ir pamata pašu
 kapitāls Direktīvas 2009/138/EK 88. panta izpratnē;
 5)
 „1. līmeņa pašu kapitāla
 apdrošināšanas posteņi” ir tādu uzņēmumu pamata pašu
 kapitāla posteņi, kam piemēro Direktīvas 2009/138/EK
 prasības, ja šos posteņus klasificē 1. līmenī
 Direktīvas 2009/138/EK izpratnē saskaņā ar
 minētās direktīvas 94. panta 1. punktu;
 6)
 „1. līmeņa papildu pašu
 kapitāla apdrošināšanas posteņi” ir tādu uzņēmumu
 pamata pašu kapitāla posteņi, kam piemēro
 Direktīvas 2009/138/EK prasības, ja šos posteņus
 klasificē 1. līmeņa kapitālā
 Direktīvas 2009/138/EK izpratnē saskaņā ar
 minētās direktīvas 94. panta 1. punktu un ja šo
 posteņu ietveršanu ierobežo deleģētie akti, kuri pieņemti
 saskaņā ar minētās direktīvas 99. pantu;
 7)
 „2. līmeņa pašu kapitāla
 apdrošināšanas posteņi” ir tādu uzņēmumu pamata pašu
 kapitāla posteņi, kam piemēro Direktīvas 2009/138/EK
 prasības, ja šos posteņus klasificē 2. līmenī
 Direktīvas 2009/138/EK izpratnē saskaņā ar
 minētās direktīvas 94. panta 2. punktu;
 8)
 „3. līmeņa pašu kapitāla
 apdrošināšanas posteņi” ir tādu uzņēmumu pamata pašu
 kapitāla apdrošināšanas posteņi, kam piemēro
 Direktīvas 2009/138/EK prasības, ja šos posteņus
 klasificē 3. līmenī Direktīvas 2009/138/EK
 izpratnē saskaņā ar minētās direktīvas 94. panta
 3. punktu;
 9)
 „atliktie nodokļu aktīvi” ir aktīvi,
 kā definēts piemērojamā grāmatvedības
 standartā;
 10)
 „atliktie nodokļu aktīvi, kuru
 realizācija atkarīga no peļņas gūšanas
 nākotnē” ir atliktā nodokļa aktīvi, kuru nākotnes
 vērtību var realizēt tikai tādā gadījumā, ja
 iestāde nākotnē gūst ar nodokļiem apliekamu
 peļņu;
 11)
 „atliktās nodokļu saistības” ir
 saistības tādā nozīmē, kā definēts
 piemērojamā grāmatvedības standartā;
 12)
 „noteiktu pabalstu pensijas fondu aktīvi”
 atkarībā no situācijas ir noteikta pensijas fonda vai plāna
 aktīvi, ko aprēķina pēc tam, kad tos ir samazinājušas
 saistības saskaņā ar minēto fondu vai plānu;
 13)
 „peļņas sadale” ir jebkāda veida
 dividenžu vai procentu maksājumi;
 14)
 „finanšu sabiedrība” ir sabiedrība
 Direktīvas 2009/138/EK 13. panta 25. punkta b) un
 d) apakšpunkta izpratnē;
 15)
 „rezerves vispārējiem banku riskiem” ir
 rezerves Direktīvas 86/635/EEK 38. panta izpratnē;
 16)
 „nemateriālā vērtība” ir
 vērtība tādā nozīmē, kā definēts
 piemērojamā grāmatvedības standartā;
 17)
 „netieša līdzdalība” ir iestādes
 ieguldījums trešā personā, izmantojot riska darījumu ar
 kapitāla instrumentu, ko emitējusi attiecīgā sabiedrība,
 ja ieguldījums veikts nolūkā īstenot riska darījumu ar
 šo kapitāla instrumentu vai riska darījumu ar instrumentu, izmantojot
 citus līdzekļus, ja instrumenta vērtības zuduma
 gadījumā riska darījuma radītais zaudējums
 būtiski neatšķirtos no zaudējuma, ar kuru iestāde saskartos
 saistībā ar tiešu līdzdalību attiecībā uz šo
 instrumentu;
 18)
 „nemateriālie aktīvi” ir aktīvi,
 kā definēts piemērojamā grāmatvedības
 standartā;
 19)
 „jauktas darbības apdrošināšanas
 pārvaldītājsabiedrība” ir sabiedrība, kā
 definēts Direktīvas 2009/138/EK 212. panta 1. punkta
 g) apakšpunktā;
 20)
 „sabiedrība, kas īsteno darbības” ir
 sabiedrība, kura izveidota, lai tā pati gūtu peļņu;
 21)
 „citi kapitāla instrumenti” ir kapitāla
 instrumenti, ko emitējušas attiecīgās sabiedrības un ko
 neuzskata par 1. līmeņa pamata kapitāla, 1. līmeņa
 papildu kapitāla vai 2. līmeņa kapitāla instrumentiem,
 vai 1. līmeņa pašu kapitāla apdrošināšanas
 posteņiem, 1. līmeņa papildu pašu kapitāla
 apdrošināšanas posteņiem, 2. līmeņa pašu kapitāla
 apdrošināšanas posteņiem vai 3. līmeņa pašu
 kapitāla apdrošināšanas posteņiem;
 22)
 „citas rezerves” ir rezerves, kā definēts
 piemērojamā grāmatvedības standartā, par kurām ir
 jāatklāj informācija saskaņā ar piemērojamo
 grāmatvedības standartu, izņemot summas, kas jau ir ietvertas
 citos uzkrātajos ienākumos, kuri netiek atspoguļoti
 peļņas vai zaudējumu aprēķinā, vai
 nesadalītajā peļņā;
 23)
 „pašu kapitāls” ir 1. līmeņa
 kapitāla un 2. līmeņa kapitāla summa;
 24)
 „pašu kapitāla instrumenti” ir kapitāla
 instrumenti, ko emitējusi iestāde un ko uzskata par 1. līmeņa
 pamata kapitālu, 1. līmeņa papildu kapitālu vai
 2. līmeņa kapitāla instrumentiem;
 25)
 „peļņa” ir peļņa, kā
 definēts piemērojamā grāmatvedības standartā;
 26)
 „savstarpēja līdzdalība” ir
 iestādes līdzdalība attiecībā uz pašu kapitāla
 instrumentiem vai citiem kapitāla instrumentiem, ko emitējušas
 attiecīgās sabiedrības, ja šīm sabiedrībām ir
 arī pašu kapitāla instrumenti, kurus emitējusi iestāde;
 27)
 „attiecīgā sabiedrība” ir visi
 turpmāk nosauktie:
 a) cita iestāde,
 b) finanšu iestāde,
 c) apdrošināšanas sabiedrība,
 d) trešās valsts apdrošināšanas
 sabiedrība,
 e) pārapdrošināšanas
 sabiedrība,
 f) trešās valsts
 pārapdrošināšanas sabiedrība,
 g) finanšu sabiedrība,
 h) jauktas darbības apdrošināšanas
 pārvaldītājsabiedrība,
 i) uzņēmums, kas neietilpst
 Direktīvas 2009/138/EK darbības jomā saskaņā ar
 minētās direktīvas 4. panta prasībām;
 28)
 „nesadalītā peļņa” ir
 peļņa un zaudējumi, kas izriet no peļņas vai
 zaudējumu galīgās piemērošanas saskaņā ar
 piemērojamiem grāmatvedības standartiem;
 29)
 „akciju emisijas uzcenojuma konts” ir konts
 tādā nozīmē, kā definēts piemērojamā
 grāmatvedības standartā;
 30)
 „laika noviržu izraisīta pagaidu starpība”
 ir starpība tādā nozīmē, kā definēts
 piemērojamā grāmatvedības standartā.
 II sadaļa
 Pašu kapitāla elementi
 1. nodaļa
 1. līmeņa kapitāls
 23. pants
 1. līmeņa kapitāls
 Iestādes
 1. līmeņa kapitālu veido iestādes 1. līmeņa
 pamata kapitāla un 1. līmeņa papildu kapitāla summa.
 2. nodaļa
 1. līmeņa pamata kapitāls
 1. iedaļa
 1. līmeņa pamata kapitāla posteņi un instrumenti
 24. pants
 1. līmeņa pamata kapitāla posteņi
 1.
 Iestādes 1. līmeņa pamata
 kapitāla posteņus veido:
 a)
 kapitāla instrumenti, ja ir atbilstība
 26. panta nosacījumiem;
 b)
 akciju emisijas uzcenojuma konti, kas saistīti
 ar a) apakšpunktā minētajiem instrumentiem;
 c)
 nesadalītā peļņa;
 d)
 citi uzkrātie ienākumi, kas netiek
 atspoguļoti peļņas vai zaudējumu aprēķinā;
 e)
 citas rezerves;
 f)
 rezerves vispārējiem banku riskiem.
 2.
 Šā panta 1. punkta c) apakšpunkta vajadzībām
 iestādes var 1. līmeņa pamata kapitālā ietvert
 starpposma vai gada beigu peļņu, pirms iestāde ir
 pieņēmusi oficiālu lēmumu, ar ko apstiprina iestādes
 galīgo gada peļņu vai zaudējumus, taču tam ir
 vajadzīga kompetentās iestādes iepriekšēja piekrišana.
 Kompetentā iestāde sniedz piekrišanu, ja ir atbilstība
 šādiem nosacījumiem:
 a)
 šo peļņu ir pārskatījušas no
 iestādes neatkarīgas personas, kas ir atbildīgas par šīs
 iestādes kontu revīziju;
 b)
 iestāde ir kompetentajai iestādei
 pārliecinoši pierādījusi, ka no šīs peļņas
 apmēra ir atskaitītas jebkādas paredzamas maksas vai dividendes.
 Iestādes starpposma vai gada beigu
 peļņas pārskats nodrošina pietiekamu pārliecību, ka
 šī peļņa ir novērtēta saskaņā ar
 piemērojamā grāmatvedības standartā noteiktajiem
 principiem.
 3.
 EBI izstrādā regulatīvu tehnisko
 standartu projektus, kuros precizē jēdziena „paredzams” nozīmi,
 ko izmanto, konstatējot, vai ir atskaitītas jebkādas paredzamas
 maksas vai dividendes.
 EBI līdz 2013. gada
 1. janvārim iesniedz šos regulatīvo tehnisko standartu projektus
 Komisijai.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 4.
 EBI katrā dalībvalstī sagatavo,
 uztur un publicē to kapitāla instrumentu veidu sarakstu, kurus
 uzskata par 1. līmeņa pamata kapitāla instrumentiem. EBI šo
 sarakstu sagatavo un publicē līdz 2013. gada
 1. janvārim.
 25. pants
 Savstarpēju sabiedrību, kooperatīvo sabiedrību vai
 līdzīgu iestāžu kapitāla instrumenti 1. līmeņa
 pamata kapitāla posteņos
 1.
 1. līmeņa pamata kapitāla
 posteņi ietver kapitāla instrumentus, ko iestāde ir
 emitējusi saskaņā ar saviem statūtiem, ja ir izpildīti
 šādi nosacījumi:
 a)
 iestādes veids atbilst veidam, kas
 definēts spēkā esošajos valsts tiesību aktos un ko
 kompetentās iestādes uzskata par savstarpēju sabiedrību,
 kooperatīvo sabiedrību vai līdzīgu iestādi šīs
 regulas daļas vajadzībām;
 b)
 ir izpildīti 26. un 27. panta
 nosacījumi;
 c)
 instrumentam nav iezīmju, kas varētu
 izraisīt iestādes darbības pavājināšanos tirgus stresa
 gadījumā.
 2.
 EBI izstrādā regulatīvu tehnisko
 standartu projektus, lai precizētu:
 a)
 nosacījumus, ar kādiem kompetentās
 iestādes var noteikt, ka atbilstīgi valsts spēkā esošajiem
 tiesību aktiem atzītais sabiedrības veids ir savstarpēja
 sabiedrība, kooperatīvā sabiedrība vai līdzīga
 iestāde šīs regulas daļas vajadzībām;
 b)
 būtību un apmēru:
 i)
 iezīmēm, kas varētu izraisīt
 iestādes darbības pavājināšanos tirgus stresa
 gadījumā;
 ii) tirgus stresam, kurā šādas iezīmes varētu
 izraisīt iestādes darbības pavājināšanos.
 EBI līdz 2013. gada
 1. janvārim iesniedz šos regulatīvo tehnisko standartu projektus
 Komisijai.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 26. pants
 1. līmeņa pamata kapitāla instrumenti
 1.
 Kapitāla instrumentus uzskata par 1. līmeņa
 pamata kapitāla instrumentiem tikai gadījumā, ja ir
 izpildīti visi turpmāk minētie nosacījumi:
 a)
 instrumentus ir tieši emitējusi iestāde
 ar iestādes īpašnieku iepriekšēju apstiprinājumu vai, ja to
 atļauj spēkā esošie valsts tiesību akti, iestādes
 pārvaldības iestādes iepriekšēju apstiprinājumu;
 b)
 instrumenti ir apmaksāti, un to iegādi
 tieši vai netieši nefinansē iestāde;
 c)
 instrumenti atbilst visiem turpmāk
 minētajiem nosacījumiem attiecībā uz to klasificēšanu:
 i) tos uzskata par kapitālu
 Direktīvas 86/635/EEK 22. panta izpratnē,
 ii) tos uzskata par pašu kapitālu
 piemērojamā grāmatvedības standarta izpratnē,
 iii) tos uzskata par pamatkapitālu
 bilances maksātnespējas noteikšanas vajadzībām, ja tas ir
 piemēroti saskaņā ar valsts tiesību aktiem
 maksātnespējas jomā;
 d)
 instrumenti ir nepārprotami un atsevišķi
 uzrādīti iestādes bilancē finanšu pārskatā;
 e)
 instrumenti ir beztermiņa instrumenti;
 f)
 instrumentu pamatsummu nedrīkst samazināt
 vai atmaksāt, izņemot kādā no turpmāk minētajiem
 gadījumiem:
 i) iestādes likvidācija,
 ii) instrumentu diskrecionāra
 atpirkšana vai citi diskrecionāri kapitāla samazināšanas veidi,
 ja iestāde ir saņēmusi kompetentās iestādes
 iepriekšēju piekrišanu saskaņā ar 72. pantu;
 g)
 instrumentus reglamentējošie noteikumi tieši
 vai netieši nenosaka, ka instrumentu pamatsumma tiktu vai varētu tikt
 samazināta vai atmaksāta gadījumā, kurš nav iestādes
 likvidācija, un iestāde to nenosaka citādā veidā pirms
 instrumentu emitēšanas vai emitēšanas laikā, izņemot tos
 instrumentus, kas minēti 25. pantā, ja iestādes atteikšanos
 dzēst instrumentus aizliedz spēkā esošie valsts tiesību
 akti;
 h)
 instrumenti atbilst visiem turpmāk
 minētajiem nosacījumiem attiecībā uz peļņas
 sadali:
 i) nav preferenciālas
 peļņas sadales, arī saistībā ar citiem 1. līmeņa
 pamata kapitāla instrumentiem, un instrumentus reglamentējošie
 noteikumi neparedz preferenciālas tiesības uz peļņas
 sadales izmaksu;
 ii) peļņas sadali instrumentu
 turētājiem var izmaksāt tikai no sadalāmiem posteņiem;
 iii) instrumentus reglamentējošie
 noteikumi neietver peļņas sadales maksimālā
 līmeņa griestus vai citus ierobežojumus, izņemot
 25. pantā minēto instrumentu gadījumā;
 iv) peļņas sadales līmenis nav
 noteikts, pamatojoties uz summu, par kuru instrumentus iegādājās
 to emitēšanas brīdī, un nav kā citādi noteikts
 saskaņā ar minēto pamatojumu, izņemot 25. pantā
 minēto instrumentu gadījumā;
 v) instrumentus reglamentējošie
 noteikumi neparedz nekādu iestādes pienākumu īstenot
 peļņas sadali instrumentu turētājiem, un iestādei
 vispār netiek piemērots šāds pienākums;
 vi) peļņas nesadalīšana nav
 iestādes saistību nepildīšana;
 i)
 salīdzinājumā ar visiem
 iestādes emitētajiem kapitāla instrumentiem instrumenti sedz pirmo
 un proporcionāli lielāko daļu zaudējumu, kad tādi
 rodas, un katrs instruments sedz zaudējumus tādā pašā
 mērā kā visi pārējie 1. līmeņa pamata
 kapitāla instrumenti;
 j)
 instrumenti ierindojas pēc visiem citiem
 prasījumiem iestādes maksātnespējas vai likvidācijas
 gadījumā;
 k)
 instrumenti to īpašniekiem dod tiesības
 uz iestādes atlikušajiem aktīviem, kas iestādes
 likvidācijas gadījumā un pēc visu augstāka ranga
 prasījumu izmaksāšanas ir proporcionāli šādu instrumentu
 summai, kā arī kam nav noteikti vai piemēroti griesti,
 izņemot tos kapitāla instrumentus, kuri minēti
 25. pantā;
 l)
 instrumentus nenodrošina vai tiem nesniedz
 garantijas neviena no turpmāk minētajām sabiedrībām:
 i) iestāde vai tās
 meitasuzņēmumi,
 ii) mātesuzņēmums vai
 tā meitasuzņēmumi,
 iii) mātesuzņēmums, kas ir
 finanšu kontrolakciju sabiedrība, vai tā meitasuzņēmumi,
 iv) jauktas darbības kontrolakciju
 sabiedrība vai tās meitasuzņēmumi,
 v) jaukta finanšu kontrolakciju
 sabiedrība un tās meitasuzņēmumi,
 vi) jebkura sabiedrība, kam ir ciešas attiecības
 ar i)–v) daļā minētajām sabiedrībām;
 m)
 instrumentiem nepiemēro nekādu
 līgumisku vai citādu vienošanos, kas paaugstina prasījuma rangu
 attiecībā uz instrumentiem maksātnespējas vai
 likvidācijas gadījumā.
 2.
 Šā panta 1. punkta i) apakšpunkta
 nosacījumus pilda, neraugoties uz 1. līmeņa papildu
 kapitāla instrumentu pamatsummas pastāvīgu norakstīšanu.
 3.
 EBI izstrādā regulatīvu tehnisko
 standartu projektus, lai precizētu:
 a)
 kapitāla instrumentu netiešās
 finansēšanas piemērojamos veidus un būtību;
 b) sadalāmo posteņu nozīmi, lai noteiktu
 apmēru, kas pieejams sadalei iestādes pašu kapitāla instrumentu
 turētājiem.
 EBI līdz 2013. gada
 1. janvārim iesniedz šos regulatīvo tehnisko standartu projektus
 Komisijai.
 Komisijai
 tiek deleģētas pilnvaras pieņemt pirmajā daļā
 minētos regulatīvos tehniskos standartus saskaņā ar
 procedūru, kas noteikta Regulas (ES) Nr. 1093/2010
 10.–14. pantā.
 27. pants
 Savstarpēju sabiedrību, kooperatīvo sabiedrību un
 līdzīgu iestāžu emitētie kapitāla instrumenti
 1.
 Savstarpēju sabiedrību, kooperatīvo
 sabiedrību un līdzīgu iestāžu emitētos kapitāla
 instrumentus uzskata par 1. līmeņa pamata kapitāla
 instrumentiem tikai tad, ja ir izpildīti 26. panta un šā panta
 nosacījumi.
 2.
 Saistībā ar kapitāla instrumentu dzēšanu
 nodrošina atbilstību šādiem nosacījumiem:
 a)
 izņemot gadījumus, kad to aizliedz
 spēkā esošie valsts tiesību akti, iestāde var atteikties
 instrumentus dzēst;
 b)
 ja spēkā esošie valsts tiesību akti
 aizliedz iestādei atteikties dzēst instrumentus, instrumentus
 reglamentējošajos noteikumos iestādei paredz iespēju ierobežot
 to dzēšanu;
 c)
 atteikšanās dzēst instrumentus vai
 instrumentu dzēšanas ierobežošana attiecīgos gadījumos
 nedrīkst būt iestādes saistību nepildīšana.
 3.
 Kapitāla instrumenti var ietvert
 peļņas sadales maksimālā līmeņa
 robežvērtību vai ierobežojumu tikai tad, ja šie griesti vai
 ierobežojums ir noteikti saskaņā ar spēkā esošajiem valsts
 tiesību aktiem vai iestādes statūtiem.
 4.
 Ja kapitāla instrumenti to īpašniekam
 nodrošina tiesības uz iestādes rezervēm maksātnespējas
 vai likvidācijas gadījumā un ja šīs tiesības ierobežo
 instrumentu nominālvērtība, šādu ierobežojumu
 tādā pašā mērā attiecina uz visu pārējo
 šīs iestādes emitēto 1. līmeņa pamata
 kapitāla instrumentu turētājiem.
 5.
 Ja kapitāla instrumenti to īpašniekiem
 nodrošina prasījuma tiesības uz iestādes aktīviem
 maksātnespējas vai likvidācijas gadījumā un ja
 šīm tiesībām ir noteikts apmērs vai piemērota robežvērtība,
 šādu ierobežojumu tādā pašā mērā attiecina uz
 visu pārējo šīs iestādes emitēto 1. līmeņa
 pamata kapitāla instrumentu turētājiem.
 6.
 EBI izstrādā regulatīvu tehnisko
 standartu projektus, lai precizētu to dzēšanas ierobežojumu
 būtību, kas vajadzīgi gadījumā, ja spēkā
 esošie valsts tiesību akti aizliedz iestādei atteikties dzēst
 pašu kapitāla instrumentus.
 EBI līdz 2013. gada
 1. janvārim iesniedz šos regulatīvo tehnisko standartu projektus
 Komisijai.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 28. pants
 Neatbilstības sekas 1. līmeņa pamata kapitāla
 instrumentu nosacījumiem
 Tajā
 gadījumā, ja saistībā ar 1. līmeņa pamata
 kapitāla instrumentu vairs netiek nodrošināta atbilstība
 26. panta un attiecīgā gadījumā 27. panta
 nosacījumiem:
 a)
 šo instrumentu vairs neuzskata par 1. līmeņa
 pamata kapitāla instrumentu;
 b)
 akciju emisijas uzcenojuma kontus, kas
 saistīti ar šo instrumentu, vairs neuzskata par 1. līmeņa
 pamata kapitāla posteņiem.
 2. iedaļa
 Piesardzības pasākumi
 29. pants
 Vērtspapīrotie aktīvi
 1.
 Iestāde nevienā pašu kapitāla
 elementā neietver pašu kapitāla palielinājumu saskaņā
 ar piemērojamo grāmatvedības standartu, ja šo palielinājumu
 nodrošina vērtspapīrotie aktīvi, tostarp:
 a) palielinājumu, kas saistīts ar
 ienākumu gūšanu nākotnē no pārdošanas
 rezultātā gūtās peļņas;
 b) ja iestāde ir
 vērtspapīrošanas iniciatore — neto peļņu, ko
 nodrošina tādu nākotnes ienākumu kapitalizācija, kuri
 gūti no vērtspapīrotajiem aktīviem, kas nodrošina
 kredīta kvalitātes uzlabojumu vērtspapīrošanas
 pozīcijām.
 2.
 EBI izstrādā regulatīvu tehnisko
 standartu projektus, lai sīkāk precizētu jēdzienu „peļņa
 no pārdošanas”, kas minēts 1. punkta a) apakšpunktā.
 EBI līdz 2013. gada
 1. janvārim iesniedz šos regulatīvo tehnisko standartu projektus
 Komisijai.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 30. pants
 Naudas plūsmas riska ierobežošana un saistību vērtības
 izmaiņas
 Iestādes
 nevienā pašu kapitāla elementā neietver šādus
 posteņus:
 a)
 patiesās vērtības rezerves, kas
 saistītas ar tādu finanšu instrumentu naudas plūsmas risku
 ierobežošanas peļņu vai zaudējumiem, kuri nav
 novērtēti pēc to patiesās vērtības, tai skaitā
 prognozētās naudas plūsmas;
 b)
 iestādes peļņu vai zaudējumu no
 saistībām, kas novērtētas pēc to patiesās
 vērtības, kura izriet no iestādes pašas
 kredītstāvokļa.
 31. pants
 Papildu vērtības korekcijas
 1.
 Aprēķinot pašu kapitāla summu,
 iestādes piemēro 100. panta prasības visiem saviem
 aktīviem, kas novērtēti pēc to patiesās
 vērtības, un no 1. līmeņa pamata kapitāla
 atskaita visas nepieciešamās papildu vērtības korekciju summas.
 2.
 EBI izstrādā regulatīvu tehnisko
 standartu projektus, lai precizētu nosacījumus, ar kādiem
 1. punkta vajadzībām piemēro 100. panta prasības.
 EBI līdz 2013. gada
 1. janvārim iesniedz šos regulatīvo tehnisko standartu projektus
 Komisijai.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 32. pants
 Nerealizētā peļņa un zaudējumi, kas
 novērtēti pēc to patiesās vērtības
 Izņemot
 30. pantā minēto posteņu gadījumā, iestādes
 neveic korekcijas, lai no pašu kapitāla izslēgtu nerealizēto
 peļņu vai zaudējumus, kas izriet no to aktīviem vai saistībām,
 kuri novērtēti pēc to patiesās vērtības.
 3. iedaļa
 Atskaitījumi no 1. līmeņa pamata kapitāla
 posteņiem, atbrīvojumi un alternatīvas
 1. apakšiedaļa
 Atskaitījumi no 1. līmeņa pamata kapitāla
 posteņiem
 33. pants
 Atskaitījumi no 1. līmeņa pamata kapitāla posteņiem
 1.
 Iestādes no 1. līmeņa pamata
 kapitāla posteņiem atskaita:
 a)
 kārtējā finanšu gada
 zaudējumus;
 b)
 nemateriālos aktīvus;
 c)
 atliktos nodokļu aktīvus, kuru
 realizācija ir atkarīga no peļņas gūšanas
 nākotnē;
 d)
 iestādēm, kas riska darījumu riska svērtās
 summas aprēķina, izmantojot uz iekšējiem reitingiem
 balstītas pieejas — negatīvās summas, kuras izriet no
 154. un 155. pantā noteikto paredzamo zaudējumu summu
 aprēķināšanas;
 e)
 iestādes noteiktu pabalstu pensiju fondu
 aktīvus;
 f)
 iestādes tiešu un netiešu līdzdalību
 1. līmeņa pamata kapitāla instrumentos, tai skaitā tajos
 1. līmeņa pamata kapitāla instrumentos kas iestādei
 saskaņā ar faktiskām vai iespējamām
 saistībām ir jāiegādājas atbilstīgi
 spēkā esošām līgumsaistībām;
 g)
 līdzdalību attiecībā uz
 attiecīgo sabiedrību 1. līmeņa pamata kapitāla
 instrumentiem, ja šīm sabiedrībām kopā ar iestādi ir
 savstarpēja līdzdalība, kas, pēc kompetentās
 iestādes domām, ir izveidota, lai mākslīgi palielinātu
 iestādes pašu kapitālu;
 h)
 iestādes tiešu un netiešu līdzdalību
 attiecībā uz attiecīgo sabiedrību 1. līmeņa
 pamata kapitāla instrumentiem, ja iestādei nav būtiska
 ieguldījuma šajās sabiedrībās;
 i)
 iestādes tiešu un netiešu līdzdalību
 attiecībā uz attiecīgo sabiedrību 1. līmeņa
 pamata kapitāla instrumentiem, ja iestādei ir būtisks
 ieguldījums šajās sabiedrībās;
 j)
 to posteņu summu, kas saskaņā ar
 53. pantu ir jāatskaita no 1. līmeņa papildu
 kapitāla posteņiem un kura pārsniedz iestādes 1. līmeņa
 papildu kapitālu;
 k)
 turpmāko posteņu riska summu, kas atbilst
 riska pakāpei 1250 % apmērā, ja iestāde kā
 alternatīvu 1250 % riska pakāpes piemērošanai šo riska
 summu atskaita no 1. līmeņa pamata kapitāla:
 i) būtiska līdzdalība
 ārpus finanšu nozares,
 ii) vērtspapīrošanas
 pozīcijas saskaņā ar 238. panta 1. punkta
 b) apakšpunktu, 239. panta 1. punkta b) apakšpunktu un
 253. pantu;
 iii) bezmaksas piegādes
 saskaņā ar 369. panta 3. punktu;
 l)
 visus nodokļus, kas saistīti ar 1. līmeņa
 pamata kapitāla posteņiem, kuri ir prognozējami
 aprēķināšanas laikā, izņemot gadījumu, ja
 iestāde atbilstīgi pielāgo 1. līmeņa pamata
 kapitāla posteņu summu, ciktāl šādi nodokļi samazina
 apmēru, kādā šos posteņus var piemērot, lai segtu
 riskus vai zaudējumus.
 2.
 EBI izstrādā regulatīvu tehnisko
 standartu projektus, lai:
 a) sīkāk precizētu
 1. punkta, a), c), e) un l) apakšpunktā minētos atskaitījumus;
 b) noteiktu finanšu iestāžu, trešo
 valstu apdrošināšanas un pārapdrošināšanas sabiedrību,
 kā arī to uzņēmumu, kas saskaņā ar
 Direktīvas 2009/138/EK 4. pantu neietilpst minētās direktīvas
 darbības jomā, kapitāla instrumentu veidus, kurus atskaita no
 šādiem pašu kapitāla elementiem:
 i) 1. līmeņa pamata
 kapitāla posteņiem;
 ii) 1. līmeņa papildu
 kapitāla posteņiem;
 iii) 2. līmeņa kapitāla
 posteņiem.
 EBI līdz 2013. gada
 1. janvārim iesniedz šos regulatīvo tehnisko standartu projektus
 Komisijai.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 34. pants
 Nemateriālo aktīvu atskaitīšana
 Iestādes
 nosaka nemateriālos aktīvus, ko atskaita šādi:
 a)
 no atskaitāmās summas atņem
 saistītās atliktās nodokļu saistības, kas tiktu
 dzēstas, ja samazinātos nemateriālo aktīvu
 vērtība vai ja tiktu pārtraukta to atzīšana
 saskaņā ar attiecīgo grāmatvedības standartu;
 b)
 atskaitāmā summa ietver nemateriālo
 vērtību, kas ir ietverta iestādes būtisko ieguldījumu
 novērtējumā.
 35. pants
 No nākotnes rentabilitātes atkarīgo atlikto nodokļu
 aktīvu atskaitīšana
 1.
 Iestādes nosaka atlikto nodokļu
 aktīvu, kuru realizācija ir atkarīga no peļņas
 gūšanas nākotnē, summu, kura jāatskaita saskaņā
 ar šo pantu.
 2.
 Izņemot gadījumus, kad ir
 nodrošināta atbilstība 3. punkta nosacījumiem, atlikto
 nodokļu aktīvu, kuru realizācija ir atkarīga no
 peļņas gūšanas nākotnē, summu aprēķina,
 neatņemot no tās iestādes saistītās atliktās
 nodokļa saistības.
 3.
 No atlikto nodokļu aktīvu, kuru
 realizācija ir atkarīga no peļņas gūšanas
 nākotnē, summas var atņemt iestādes saistītās
 atliktās nodokļu saistības, ja ir nodrošināta atbilstība
 šādiem nosacījumiem:
 a)
 gan atliktie nodokļu aktīvi, gan
 saistītās atliktās nodokļu saistības izriet no vienas
 dalībvalsts vai trešās valsts tiesību aktiem nodokļu
 jomā;
 b)
 šīs dalībvalsts vai trešās valsts
 nodokļu iestāde ļauj izlīdzināt atliktos nodokļu
 aktīvus un saistītās atliktās nodokļu saistības.
 4.
 Iestādes saistītās atliktās
 nodokļu saistībās, ko izmanto 3. punkta
 vajadzībām, nedrīkst ietvert atliktajās nodokļu
 saistības, kuras samazina nemateriālo aktīvu vai noteiktu
 pabalstu pensiju fondu aktīvu atskaitāmo summu.
 5.
 Šā panta 4. punktā minēto
 saistīto atlikto nodokļa saistību summu sadala šādi:
 a)
 atliktie nodokļu aktīvi, kuru
 realizācija ir atkarīga no peļņas gūšanas
 nākotnē un izriet no laika noviržu izraisītas pagaidu
 starpības, kuru neatskaita saskaņā ar 45. panta
 1. punktu;
 b)
 visi pārējie atliktie nodokļu
 aktīvi, kuru realizācija ir atkarīga no peļņas
 gūšanas nākotnē.
 Iestādes sadala
 saistītās atliktās nodokļu saistības saskaņā
 ar atlikto nodokļu aktīvu daļu, kuru
 realizācija ir atkarīga no peļņas gūšanas
 nākotnē un kuru veido a) un
 b) apakšpunktā minētie posteņi.
 36. pants
 Atliktie nodokļu aktīvi, kuru realizācija nav atkarīga no
 peļņas gūšanas nākotnē
 1.
 Atliktajiem nodokļu aktīviem, kuru realizācija nav atkarīga no peļņas
 gūšanas nākotnē, iestādes piemēro
 riska pakāpi saskaņā ar III daļas II sadaļas
 2. vai 3. nodaļu pēc vajadzības.
 2.
 Atliktie nodokļu aktīvi, kuru realizācija nav atkarīga no peļņas
 gūšanas nākotnē, ietver:
 a)
 iestādes nodokļu pārmaksas par
 kārtējo gadu;
 b)
 uz iepriekšējiem gadiem pārnestos
 iestādes kārtējā gada nodokļu zaudējumus, kas
 iestādei dod prasījuma tiesības pret centrālo valdību
 vai tiesības saņemt maksājumu no centrālās
 valdības, reģionālās pašvaldības vai
 vietējās nodokļu iestādes;
 c)
 atliktos nodokļu aktīvus, kas izriet no laika
 noviržu izraisītas pagaidu starpības,
 kura — gadījumā, ja iestāde saskaras ar
 zaudējumiem, kļūst maksātnespējīga vai uzsāk
 likvidāciju — tiek obligāti un automātiski aizvietota
 saskaņā ar spēkā esošajiem valsts tiesību aktiem ar
 prasījumu pret tās dalībvalsts centrālo valdību,
 kurā iestāde ir reģistrēta, un šis prasījums sedz
 zaudējumus tādā pašā mērā kā 1. līmeņa
 pamata kapitāla instrumenti iestādes darbības laikā un
 tās maksātnespējas vai likviditātes gadījumā.
 37. pants
 Negatīvo summu atskaitīšana, kuras izriet no paredzamo zaudējumu
 aprēķiniem
 Saskaņā
 ar 33. panta 1. punkta d) apakšpunktu atskaitāmo summu
 nesamazina atlikto nodokļu aktīvu, kuru
 realizācija ir atkarīga no peļņas gūšanas
 nākotnē, līmeņa
 paaugstināšanās vai cita papildu nodokļu ietekme, kura
 varētu rasties, ja uzkrājumi paaugstinātu II sadaļas
 3. nodaļas 3. iedaļā minēto paredzamo
 zaudējumu līmeni.
 38. pants
 Noteiktu izmaksu pensijas fondu aktīvu atskaitīšana
 1.
 Šīs regulas 33. panta 1. punkta
 e) apakšpunkta vajadzībām noteiktu izmaksu pensiju fondu
 aktīvu atskaitāmo summu samazina:
 a)
 jebkādu saistīto atlikto nodokļu saistību
 summa, ko varētu dzēst, ja samazinātos aktīvu
 vērtība vai ja tiktu pārtraukta to atzīšana
 saskaņā ar piemērojamo grāmatvedības standartu;
 b)
 noteiktu pabalstu pensiju fondu aktīvu summa,
 ko iestāde var neierobežoti izmantot ar nosacījumu, ka iestāde
 ir saņēmusi kompetentās iestādes iepriekšēju
 piekrišanu. Atskaitāmās summas samazināšanai izmantotajiem
 aktīviem piemēro riska pakāpi saskaņā ar
 III daļas II sadaļas 2. vai 3. nodaļu pēc
 vajadzības.
 2.
 EBI izstrādā regulatīvu tehnisko
 standartu projektus, lai precizētu kritērijus, pēc kuriem
 kompetentā iestāde atļauj iestādei samazināt
 aktīvu summu noteiktu pabalstu pensiju fondā, kā paredzēts
 1. punkta b) apakšpunktā.
 EBI līdz
 2013. gada 1. janvārim iesniedz šos regulatīvo tehnisko
 standartu projektus Komisijai.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 39. pants
 Līdzdalības 1. līmeņa pamata kapitāla instrumentos
 atskaitīšana
 Šīs
 regulas 33. panta 1. punkta f) apakšpunkta vajadzībām
 iestādes aprēķina līdzdalību 1. līmeņa
 pamata kapitāla instrumentos, pamatojoties uz bruto garajām
 pozīcijām, ar šādiem izņēmumiem:
 a)
 iestādes var aprēķināt
 līdzdalības summu 1. līmeņa pamata kapitāla instrumentos
 tirdzniecības portfelī, pamatojoties uz neto garajām
 pozīcijām, ar nosacījumu, ka garās un īsās
 pozīcijas atrodas vienā bāzes riska darījumā un ka
 īsās pozīcijas neietver darījuma partnera risku;
 b)
 iestādes nosaka atskaitāmo summu
 attiecībā uz netiešām līdzdalībām
 tirdzniecības portfelī, kuras ir līdzdalības
 indeksētos vērtspapīros, aprēķinot bāzes riska
 darījumu 1. līmeņa pamata kapitāla instrumentiem, kas indeksēti;
 c)
 iestādes var kompensēt bruto garās
 pozīcijas to 1. līmeņa pamata kapitāla instrumentos
 tirdzniecības portfelī, kas izriet no līdzdalības
 indeksētos vērtspapīros, pret īsajām
 pozīcijām 1. līmeņa pamata kapitāla instrumentos,
 kas izriet no bāzes indeksu īsajām pozīcijām, tostarp arī
 tad, ja šīs īsās pozīcijas ietver darījuma partnera
 risku.
 40. pants
 Būtisks ieguldījums attiecīgajā sabiedrībā
 Atskaitīšanas vajadzībām
 uzskata, ka iestādei ir būtisks ieguldījums
 attiecīgajā sabiedrībā, ja ir izpildīts kāds no
 turpmāk minētajiem nosacījumiem:
 a)
 iestādei pieder vairāk nekā
 10 % no šīs sabiedrības emitētajiem 1. līmeņa
 pamata kapitāla instrumentiem;
 b)
 iestādei ir ciešas attiecības ar šo sabiedrību
 un tai pieder šīs sabiedrības emitētie 1. līmeņa
 pamata kapitāla instrumenti;
 c)
 iestādei pieder šīs sabiedrības
 emitētie 1. līmeņa pamata kapitāla instrumenti un sabiedrība
 nav ietverta konsolidācijā saskaņā ar I daļas
 II sadaļas 2. nodaļu, bet finanšu pārskatu
 vajadzībām saskaņā ar piemērojamo
 grāmatvedības standartu tā ir ietverta vienā
 grāmatvedības konsolidācijā ar iestādi.
 41. pants
 Līdzdalības attiecīgo sabiedrību 1. līmeņa
 pamata kapitāla instrumentos atskaitīšana un atskaitīšana
 gadījumos, kad iestādei ir savstarpēja līdzdalība, kas
 ir mākslīgi izveidota, lai palielinātu pašu kapitālu
 Iestādes veic 33. panta
 1. punkta g), h) un i) apakšpunktā minētos
 atskaitījumus saskaņā ar:
 a) līdzdalību attiecīgo sabiedrību
 1. līmeņa pamata kapitāla instrumentos un citos
 kapitāla instrumentos aprēķina, pamatojoties uz bruto
 garajām pozīcijām;
 b) atskaitīšanas
 vajadzībām 1. līmeņa pamata kapitāla
 apdrošināšanas posteņus uzskata par līdzdalību 1. līmeņa
 pamata kapitāla instrumentos.
 42. pants
 Līdzdalības attiecīgo sabiedrību 1. līmeņa
 pamata kapitāla instrumentos atskaitīšana
 Iestādes veic 33. panta
 1. punkta h) un i) apakšpunktā paredzētos
 atskaitījumus saskaņā ar šādiem noteikumiem:
 a)
 tās var aprēķināt
 līdzdalību attiecīgo sabiedrību kapitāla instrumentu
 tirdzniecības portfelī, pamatojoties uz neto garo pozīciju
 tajā pašā bāzes riska darījumā, ar nosacījumu, ka
 īsās pozīcijas termiņš sakrīt ar garās
 pozīcijas termiņu vai ka tai ir atlicis termiņš vismaz viena
 gada apmērā;
 b)
 tās nosaka atskaitāmo summu
 attiecībā uz netiešu līdzdalību attiecīgo sabiedrību
 kapitāla instrumentu tirdzniecības portfelī, kas ir
 līdzdalība indeksētos vērtspapīros,
 aprēķinot bāzes riska darījumu ar indeksos iekļauto
 attiecīgo sabiedrību kapitāla instrumentiem.
 43. pants
 Līdzdalības atskaitīšana gadījumos, kad iestādei nav
 būtiska ieguldījuma attiecīgā sabiedrībā
 1.
 Šīs regulas 33. panta 1. punkta
 h) apakšpunkta vajadzībām iestādes aprēķina
 piemērojamo atskaitāmo summu, reizinot a) apakšpunktā
 minēto summu ar koeficientu, kas iegūts no b) apakšpunktā
 minētā aprēķina:
 a)
 kopējā summa, par kādu iestādes
 tiešā un netiešā līdzdalība attiecīgo sabiedrību 1. līmeņa
 pamata kapitāla, 1. līmeņa papildu kapitāla un
 2. līmeņa kapitāla instrumentos pārsniedz 10 % no
 iestādes 1. līmeņa pamata kapitāla posteņiem, ko
 aprēķina pēc tam, kad 1. līmeņa pamata
 kapitāla posteņiem piemērots:
 i) 29.–32. pants,
 ii) 33. panta 1. punkta a)–g) un
 j)–l) apakšpunktā minētie atskaitījumi, izņemot
 atskaitāmo summu saistībā ar atliktajiem nodokļu
 aktīviem, kuru realizācija ir atkarīga no peļņas
 gūšanas nākotnē un izriet no laika noviržu izraisītas
 pagaidu starpības,
 iii) 41. un 42. pants;
 b)
 iestādes tiešā un netiešā
 līdzdalība attiecīgo sabiedrību 1. līmeņa
 pamata kapitāla instrumentos, ko dala ar iestādes tiešās un
 netiešās līdzdalības šo attiecīgo sabiedrību pašu
 kapitāla instrumentos kopējo apmēru.
 2.
 Iestādes 1. punkta
 a) apakšpunktā minētajā summā un 1. punkta
 b) apakšpunktā minētā reizinātāja
 aprēķināšanā neietver parakstītās pozīcijas,
 kas tiek turētas 5 vai mazāk darbdienas vai mazāk.
 3.
 Iestādes nosaka līdzdalības
 daļu 1. līmeņa pamata kapitāla instrumentos, ko
 atskaita saskaņā ar 1. punktu, dalot a) apakšpunktā
 norādīto summu ar b) apakšpunktā norādīto summu:
 a)
 līdzdalības apmērs, kas ir
 jāatskaita saskaņā ar 1. punktu;
 b)
 kopējais apmērs iestādes tiešai un
 netiešai līdzdalībai tādu attiecīgo sabiedrību pašu
 kapitāla instrumentos, kurās iestādei nav būtiska
 ieguldījuma.
 4.
 Šīs regulas 33. panta 1. punkta
 h) apakšpunktā minētās līdzdalības apmēru,
 kas vienāds ar vai mazāks par 10 % no iestādes 1. līmeņa
 pamata kapitāla posteņiem pēc tam, kad ir piemēroti
 1. punkta a) apakšpunkta i)–iii) daļas noteikumi,
 neatskaita, un uz to attiecina piemērojamo riska pakāpi
 saskaņā ar III daļas II sadaļas 2. vai
 3. nodaļu un III daļas IV sadaļas prasības
 pēc vajadzības.
 5.
 Iestādes nosaka līdzdalības
 daļu attiecībā uz pašu kapitāla instrumentiem, kam
 piemēro riska pakāpi, dalot a) apakšpunktā
 norādīto summu ar b) apakšpunktā norādīto summu:
 a)
 līdzdalības apmērs, kam
 jāpiemēro riska pakāpe saskaņā ar 4. punktu;
 b)
 kopējais apmērs iestādes tiešai un
 netiešai līdzdalībai attiecībā uz tādu attiecīgo sabiedrību
 pašu kapitāla instrumentiem, kurās iestādei nav būtiskas līdzdalības.
 44. pants
 Līdzdalības 1. līmeņa pamata kapitāla instrumentos
 atskaitīšana gadījumā, ja iestādei ir būtiska līdzdalība
 attiecīgā sabiedrībā
 Šīs
 regulas 33. panta 1. punkta i) apakšpunkta vajadzībām
 piemērojamā summā, kas jāatskaita no 1. līmeņa
 pamata kapitāla posteņiem, neietver parakstītās
 pozīcijas, kuras tiek turētas 5 vai mazāk darbdienas, un šo
 summu nosaka saskaņā ar 41. un 42. pantu un
 2. apakšiedaļu.
 2. apakšiedaļa
 Atbrīvojumi un alternatīvas saistībā ar 1. līmeņa
 pamata kapitāla posteņu atskaitījumiem
 45. pants
 Atbrīvojumu robežvērtības saistībā ar 1. līmeņa
 pamata kapitāla posteņu atskaitījumiem
 1.
 Veicot 33. panta 1. punkta c) un
 i) apakšpunktā paredzētos atskaitījumus, iestādes
 neatskaita a) un b) apakšpunktā uzskaitītos posteņus, kas
 kopā atbilst 15 % vai ir mazāk par 15 % no 1. līmeņa
 pamata kapitāla posteņiem, kuri ir atbrīvoti no
 atskaitīšanas:
 a)
 atliktie nodokļu aktīvi, kuru realizācija ir atkarīga no peļņas gūšanas
 nākotnē un izriet no laika noviržu izraisītas pagaidu
 starpības, kā arī kas kopā atbilst 10 % vai ir
 mazāk par 10 % no iestādes 1. līmeņa pamata
 kapitāla posteņiem, kurus aprēķina pēc tam, kad ir
 piemērots:
 i) 29.–32. pants,
 ii) 33. panta 1. punkta a)–h) un
 i)–l) apakšpunkts, izņemot atliktos nodokļu aktīvus, kuru
 realizācija ir atkarīga no peļņas gūšanas
 nākotnē un izriet no laika noviržu izraisītas pagaidu
 starpības;
 b)
 ja iestādei ir būtiska līdzdalība
 attiecīgā sabiedrībā — šīs iestādes
 tiešā un netiešā līdzdalība šo sabiedrību
 kopējā 1. līmeņa pamata kapitāla instrumentos,
 kas kopā atbilst 10 % vai ir mazāk par 10 % no
 iestādes 1. līmeņa pamata kapitāla posteņiem,
 kurus aprēķina pēc tam, kad ir piemērots:
 i) 29.–32. pants,
 ii) 33. panta 1. punkta a)–h) un
 i)–l) apakšpunkts, izņemot atliktos nodokļu aktīvus, kuru
 realizācija ir atkarīga no peļņas gūšanas
 nākotnē un izriet no laika noviržu izraisītas pagaidu
 starpības.
 2.
 Posteņiem, ko neatskaita saskaņā ar
 1. punktu, piemēro riska pakāpi 250 % apmērā,
 kā arī III daļas IV sadaļas prasības
 pēc vajadzības.
 46. pants
 Citi atbrīvojumi un alternatīvas saistībā ar
 atskaitījumiem, ja piemēro konsolidāciju
 1.
 Kā alternatīvu atskaitījumiem
 saistībā ar iestādes līdzdalību 1. līmeņa
 pamata kapitāla instrumentos, kas pieder apdrošināšanas
 sabiedrībām, pārapdrošināšanas sabiedrībām un
 apdrošināšanas pārvaldītājsabiedrībām, kurās
 iestādei ir būtiska līdzdalība, kompetentās
 iestādes var ļaut iestādēm piemērot
 Direktīvas 2002/87/EK I pielikumā paredzēto 1., 2. un
 3. metodi. Iestāde laika gaitā konsekventi piemēro
 izraudzīto metodi.
 Iestāde var piemērot 1. metodi
 (grāmatvedības konsolidācija) tikai tad, ja ir
 saņēmusi kompetentās iestādes iepriekšēju piekrišanu.
 Kompetentā iestāde var piešķirt šādu piekrišanu tikai tad,
 ja tā ir pārliecināta, ka pastāv pietiekams
 integrētās vadības un iekšējās kontroles līmenis
 attiecībā uz sabiedrībām, kas tiktu iekļautas
 konsolidācijas piemērošanas jomā saskaņā ar
 1. metodi.
 2.
 Lai individuāli aprēķinātu pašu
 kapitālu, iestādes, kam piemēro konsolidēto uzraudzību
 saskaņā ar I daļas II sadaļas
 2. nodaļu, neatskaita 33. panta 1. punkta h) un
 i) apakšpunktā minēto līdzdalību attiecībā
 uz attiecīgām sabiedrībām, kuras ir ietvertas konsolidētās
 uzraudzības darbības jomā.
 3.
 Kompetentās iestādes var atļaut
 iestādēm neatskaitīt līdzdalību attiecībā uz
 33. panta 1. punkta h) un i) apakšpunktā minēto
 posteni šādos gadījumos:
 a)
 ja līdzdalība attiecas uz attiecīgu
 iestādi, uz ko attiecina to pašu papildu uzraudzību, kādu
 piemēro iestādei saskaņā ar Direktīvu 2002/87/EK;
 b)
 ja 25. pantā minētajai iestādei
 ir līdzdalība citā šādā iestādē vai tās
 centrālajā vai reģionālajā
 kredītiestādē, kā arī ja ir atbilstība šādiem
 nosacījumiem:
 i) ja līdzdalība ir centrālā
 vai reģionālā kredītiestādē, iestāde, kam ir
 šī līdzdalība, ir saistīta ar šo centrālo vai
 reģionālo kredītiestādi tīklā, kuram piemēro
 tiesību normas vai noteikumus, un ja šī centrālā vai
 reģionālā kredītiestāde saskaņā ar
 minētajām normām vai noteikumiem ir atbildīga par skaidras
 naudas tīrvērtes operācijām šajā tīklā,
 ii) uz iestādēm attiecas tā
 pati institucionālās aizsardzības shēma, kas minēta
 108. panta 7. punktā,
 iii) kompetentās iestādes ir
 piešķīrušas 108. panta 7. punktā minēto
 atļauju,
 iv) ir izpildīti 108. panta
 7. punkta nosacījumi,
 v) iestāde sagatavo un
 kompetentajām iestādēm iesniedz konsolidētu bilanci, kas
 minēta 108. panta 7. punkta e) apakšpunktā, tikpat
 bieži, cik bieži tai ir jāziņo par pašu kapitāla prasībām
 saskaņā ar 95. pantu;
 c)
 ja reģionālai kredītiestādei ir
 līdzdalība tās centrālajā vai citā
 reģionālā kredītiestādē un ja ir izpildīti
 b) apakšpunkta i)–v) daļas nosacījumi.
 4.
 EBI, EAAPI un EVTI ar Apvienotās komitejas
 palīdzību izstrādā regulatīvu tehnisko standartu
 projektus, lai šā panta vajadzībām precizētu
 Direktīvas 2002/87/EK I pielikuma II daļā un
 228. panta 1. punktā uzskaitīto
 aprēķināšanas metožu piemērošanas nosacījumus ar
 mērķi noteikt alternatīvas attiecībā uz
 1. punktā un 3. punkta a) apakšpunktā minēto
 atskaitījumu.
 EBI, EAAPI un EVTI līdz 2013. gada
 1. janvārim iesniedz šos regulatīvo tehnisko standartu projektus
 Komisijai.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 5.
 EBI izstrādā regulatīvu tehnisko
 standartu projektus, lai precizētu 3. punkta b) apakšpunkta
 piemērošanas nosacījumus.
 EBI līdz 2013. gada
 1. janvārim iesniedz šos regulatīvo tehnisko standartu projektus
 Komisijai.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 3. iedaļa
 1. līmeņa pamata kapitāls
 47. pants
 1. līmeņa pamata kapitāls
 Iestādes 1. līmeņa
 pamata kapitālu veido 1. līmeņa pamata kapitāla
 posteņi pēc tam, kad ir veiktas 29.–32. pantā
 paredzētās korekcijas, 33. pantā paredzētie
 atskaitījumi un piemēroti 45., 46. un 74. pantā noteiktie
 atbrīvojumi un alternatīvas.
 3. nodaļa
 1. līmeņa papildu kapitāls
 1. iedaļa
 1. līmeņa papildu kapitāla posteņi un instrumenti
 48. pants
 1. līmeņa papildu kapitāla posteņi
 1. līmeņa papildu kapitāla
 posteņus veido:
 a)
 kapitāla instrumenti, ja ir izpildīti
 49. panta 1. punkta nosacījumi;
 b)
 akciju emisijas uzcenojuma konti, kas saistīti
 ar a) apakšpunktā minētajiem instrumentiem.
 49. pants
 1. līmeņa papildu kapitāla instrumenti
 1. Kapitāla instrumentus uzskata par 1. līmeņa papildu
 kapitāla instrumentiem tikai gadījumā, ja izpildīti šādi
 nosacījumi:
 a)
 instrumenti ir emitēti un apmaksāti;
 b)
 instrumentus nav iegādājusies kāda
 no turpmāk minētajām sabiedrībām:
 i) iestāde vai tās
 meitasuzņēmumi,
 ii) uzņēmums, kurā
 iestādei ir līdzdalība, kas ir
 īpašumtiesības — tiešas vai kontroles
 veidā — vismaz 20 % apmērā vai vairāk no
 uzņēmuma balsstiesībām vai kapitāla;
 c)
 instrumentu iegādi tieši vai netieši
 nefinansē iestāde;
 d)
 instrumentu rangs ir zemāks par
 2. līmeņa kapitāla instrumentiem iestādes
 maksātnespējas gadījumā;
 e)
 instrumentus nenodrošina vai tiem nesniedz
 garantijas neviena no turpmāk minētajām sabiedrībām:
 i) iestāde vai tās
 meitasuzņēmumi,
 ii) mātesuzņēmums vai
 tā meitasuzņēmumi,
 iii) mātesuzņēmums, kas ir
 finanšu kontrolakciju sabiedrība, vai tā meitasuzņēmumi,
 iv) jauktas darbības kontrolakciju
 sabiedrība vai tās meitasuzņēmumi,
 v) jaukta finanšu kontrolakciju
 sabiedrība un tās meitasuzņēmumi,
 vi) jebkura sabiedrība, kam ir ciešas attiecības
 ar i)–v) daļā minētajām sabiedrībām;
 f)
 instrumentiem nepiemēro nekādu
 līgumisku vai citādu vienošanos, kas paaugstina prasījuma rangu
 attiecībā uz instrumentiem maksātnespējas vai
 likvidācijas gadījumā;
 g)
 instrumenti ir beztermiņa instrumenti un to
 reglamentējošie noteikumi neietver stimulu, kas varētu motivēt
 iestādi tos dzēst;
 h)
 ja instrumentus reglamentējošie noteikumi
 ietver vienu vai vairākus atpirkšanas vai dzēšanas pirmstermiņa
 piedāvājumus, piedāvājumu pirkt vai dzēst pirms
 termiņa var izmantot vienīgi pēc emitētāja ieskatiem;
 i)
 instrumentus var piedāvāt atpirkt vai
 dzēst pirms termiņa, dzēst vai atpirkt tikai tad, ja izpildīti
 72. panta nosacījumi, un ne ātrāk kā 5 gadus
 pēc to emitēšanas;
 j)
 instrumentus reglamentējošie noteikumi tieši
 vai netieši nenorāda, ka instrumentus piedāvātu vai varētu piedāvāt
 atpirkt vai dzēst pirms termiņa, dzēst vai atpirkt, un
 iestāde to nenosaka citādā veidā;
 k)
 iestāde tieši vai netieši nenorāda, ka
 kompetentā iestāde piekristu pieprasījumam instrumentus atpirkt
 vai dzēst pirms termiņa, dzēst vai atpirkt;
 l)
 ar instrumentiem saistītā
 peļņas sadale atbilst šādiem nosacījumiem:
 i) to veic no sadalāmajiem
 posteņiem,
 ii) ar instrumentiem saistītās
 peļņas sadales līmenis netiks mainīts, pamatojoties uz
 iestādes, tās mātesuzņēmuma,
 mātesuzņēmuma, kas ir kas ir finanšu kontrolakciju
 sabiedrība, vai jauktas darbības kontrolakciju sabiedrības
 kredītstāvokli,
 iii) instrumentus reglamentējošie
 noteikumi paredz iestādei pilnīgu rīcības brīvību
 jebkurā laikā atsaukt ar instrumentiem saistīto peļņas
 sadali uz neierobežotu laiku un nekumulatīvi, un iestāde var neierobežoti
 izmantot šādus atsauktus maksājumus, lai nodrošinātu savas aktuālās
 saistības,
 iv) peļņas sadales atcelšana nav
 iestādes saistību nepildīšana,
 v) peļņas sadales atcelšanas
 rezultātā iestādei netiek piemēroti ierobežojumi;
 m)
 instrumenti nav faktors, kas liek konstatēt,
 ka iestādes saistības pārsniedz tās aktīvus, ja
 šāds konstatējums tiek izdarīts maksātnespējas testa
 ietvaros saskaņā ar spēkā esošajiem valsts tiesību
 aktiem;
 n)
 instrumentus reglamentējošie noteikumi paredz
 norakstīt instrumentu pamatsummu vai konvertēt instrumentus 1. līmeņa
 pamata kapitāla instrumentos izraisoša notikuma gadījumā;
 o)
 instrumentus reglamentējošie noteikumi
 neietver nosacījumus, kas varētu kavēt iestādes
 rekapitalizāciju;
 p)
 ja instrumentus neemitē tieši iestāde vai
 sabiedrība, kas veic darbības un kas ietverta konsolidācijā
 saskaņā ar I daļas II sadaļas
 2. nodaļu, vai mātesuzņēmums,
 mātesuzņēmums, kurš ir finanšu kontrolakciju sabiedrība,
 vai jauktas darbības kontrolakciju sabiedrība, ienākumi ir
 nekavējoties pieejami bez ierobežojumiem veidā, kas atbilst šā
 punkta nosacījumiem, un šādām sabiedrībām:
 i) iestādei,
 ii) sabiedrībai, kas veic
 darbības un kas ietverta konsolidācijā saskaņā ar
 I daļas II sadaļas 2. nodaļu,
 iii) mātesuzņēmumam,
 iv) mātesuzņēmumam, kas ir
 finanšu kontrolakciju sabiedrība,
 v) jauktas darbības kontrolakciju
 sabiedrībai.
 2. EBI izstrādā regulatīvu tehnisko standartu projektus,
 lai precizētu:
 a)
 dzēšanu veicinošu nosacījumu veidu un
 būtību;
 b)
 pamatsummas norakstīšanas veidu;
 c)
 procedūras un laiku šādiem aspektiem:
 i) izraisoša notikuma konstatēšana,
 ii) kompetentās iestādes un
 instrumenta turētāju informēšana, ka ir sācies izraisošs
 notikums un ka instrumenta pamatsumma tiks norakstīta vai ka instruments
 tiks konvertēts 1. līmeņa pamata kapitāla
 instrumentā pēc vajadzības saskaņā ar instrumentu
 reglamentējošiem noteikumiem,
 iii) instrumenta pamatsummas
 norakstīšana vai tā konvertēšana 1. līmeņa pamata
 kapitāla instrumentā pēc vajadzības;
 d)
 instrumentu īpatnības, kas varētu
 kavēt iestādes rekapitalizāciju;
 e)
 īpašiem nolūkiem paredzētu sabiedrību
 izmantošana, lai netieši emitētu pašu kapitāla instrumentus.
 EBI līdz 2013. gada
 1. janvārim iesniedz šos regulatīvo tehnisko standartu projektus
 Komisijai.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 50. pants
 Ierobežojumi attiecībā uz 1. līmeņa papildu
 kapitāla instrumentu peļņas sadales atcelšanu un nosacījumi,
 kas varētu kavēt iestādes rekapitalizāciju
 Šīs regulas 49. panta 1. punkta
 l) apakšpunkta v) daļas un o) apakšpunkta
 vajadzībām noteikumos, kas reglamentē 1. līmeņa
 papildu kapitāla instrumentus, it sevišķi nedrīkst ietvert:
 a)
 prasību par peļņas sadali
 attiecībā uz instrumentu, kas jāveic, ja tiek sadalīta
 peļņa, kura attiecas uz iestādes emitētu instrumentu, kas
 ir tāda paša līmeņa kā vai zemākas prioritātes nekā
 1. līmeņa papildu kapitāla instruments, tai skaitā 1. līmeņa
 pamata kapitāla instruments;
 b)
 prasību atcelt peļņas sadali
 attiecībā uz 1. līmeņa pamata kapitāla, 1. līmeņa
 papildu kapitāla vai 2. līmeņa kapitāla instrumentiem
 gadījumā, ja neveic peļņas sadali attiecībā uz
 šiem 1. līmeņa papildu kapitāla instrumentiem;
 c)
 pienākumu aizstāt procentu vai dividenžu
 maksājumu ar cita veida maksājumu. Citā gadījumā
 iestādei nepiemēro šādu pienākumu.
 51. pants
 1. līmeņa papildu kapitāla instrumentu norakstīšana
 vai konvertēšana
 Šīs
 regulas 49. panta 1. punkta n) apakšpunkta vajadzībām 1. līmeņa
 papildu kapitāla instrumentiem piemēro šādus noteikumus:
 a) izraisošais notikums sākas, kad
 87. panta a) punktā minētais iestādes kopējā
 1. līmeņa pamata kapitāla rādītājs ir
 mazāks par kādu no turpmāk nosauktajiem:
 i) 5,125 %,
 ii) līmeni, kas augstāks par
 5,125 %, ja to noteikusi iestāde un ja tas ir paredzēts
 instrumenta reglamentējošos noteikumos;
 b) ja instrumentus reglamentējošie
 noteikumi paredz izraisoša notikuma gadījumā tos konvertēt 1. līmeņa
 pamata kapitāla instrumentos, šajos noteikumos precizē kādu no
 turpmāk nosauktajiem lielumiem:
 i) šādas konvertēšanas likmi un
 atļautā konvertējamā apmēra ierobežojumu,
 ii) diapazonu, kādā instrumentus
 konvertēs 1. līmeņa pamata kapitāla instrumentos;
 c) ja instrumentus reglamentējošie
 noteikumi izraisošā notikuma gadījumā paredz pamatsummas
 norakstīšanu, norakstīšana samazina:
 i) instrumenta turētāja
 prasījumu iestādes likvidācijas gadījumā,
 ii) summu, kas ir jāizmaksā
 instrumenta atpirkšanas gadījumā,
 iii) ar instrumentu saistītā sadalīta
 peļņa.
 52. pants
 Neatbilstības sekas 1. līmeņa papildu kapitāla
 instrumentu nosacījumiem
 Tajā
 gadījumā, ja saistībā ar 1. līmeņa papildu
 kapitāla instrumentu vairs netiek nodrošināta atbilstība
 49. panta 1. punkta nosacījumiem:
 a)
 šo instrumentu vairs neuzskata par 1. līmeņa
 papildu kapitāla instrumentu;
 b)
 to akciju emisijas uzcenojuma kontu daļu, kas
 saistīta ar šo instrumentu, vairs neuzskata par 1. līmeņa
 papildu kapitāla posteņiem.
 2. iedaļa
 Atskaitījumi no 1. līmeņa papildu kapitāla
 posteņiem
 53. pants
 Atskaitījumi no 1. līmeņa papildu kapitāla
 posteņiem
 Iestādes
 no 1. līmeņa papildu kapitāla posteņiem atskaita:
 a)
 iestādes tiešo un netiešo līdzdalību
 pašas 1. līmeņa papildu kapitāla instrumentos, tai
 skaitā pašas 1. līmeņa papildu kapitāla instrumentos,
 ko iestādei varētu nākties iegādāties spēkā
 esošo līgumsaistību rezultātā;
 b)
 līdzdalību attiecīgo sabiedrību
 1. līmeņa papildu kapitāla instrumentos, ja iestādei
 ir savstarpēja līdzdalība, kas, pēc kompetentās
 iestādes domām, ir izveidota, lai mākslīgi palielinātu
 iestādes pašu kapitālu;
 c)
 tiešās un netiešās līdzdalības
 attiecīgo sabiedrību 1. līmeņa papildu kapitāla
 instrumentos piemērojamo apmēru, kas noteikts saskaņā ar
 57. pantu, ja iestādei šajās sabiedrībās nav
 būtiska līdzdalība;
 d)
 iestādes tiešo un netiešo līdzdalību
 attiecīgo sabiedrību 1. līmeņa papildu kapitāla
 instrumentos, ja iestādei šajās sabiedrībās ir būtiska
 līdzdalība, izņemot parakstītās pozīcijas, kas
 tiek turētas 5 vai mazāk darbdienas;
 e)
 to posteņu summu, kas saskaņā ar
 63. pantu ir jāatskaita no 2. līmeņa kapitāla
 posteņiem, kuri pārsniedz iestādes 2. līmeņa
 kapitālu;
 f)
 visus nodokļus, kas saistīti ar 1. līmeņa
 papildu kapitāla posteņiem, kuri ir prognozējami
 aprēķināšanas laikā, izņemot gadījumu, ja
 iestāde atbilstīgi pielāgo 1. līmeņa papildu
 kapitāla posteņu summu, ciktāl šādi nodokļi samazina
 summu, līdz kādai šos posteņus var piemērot, lai segtu
 riskus vai zaudējumus.
 54. pants
 Atskaitījumi attiecībā uz līdzdalību pašu 1. līmeņa
 papildu kapitāla instrumentos
 Šīs
 regulas 53. panta a) apakšpunkta vajadzībām iestādes
 aprēķina līdzdalību pašu 1. līmeņa papildu
 kapitāla instrumentos, pamatojoties uz bruto garajām
 pozīcijām, ar šādiem izņēmumiem:
 a)
 iestādes var aprēķināt
 līdzdalības apmēru pašu 1. līmeņa papildu
 kapitāla instrumentos tirdzniecības portfelī, pamatojoties uz
 neto garajām pozīcijām, ar nosacījumu, ka garās un
 īsās pozīcijas atrodas vienā bāzes riska
 darījumā un ka īsās pozīcijas neietver darījuma
 partnera risku;
 b)
 iestādes nosaka atskaitāmo summu
 attiecībā uz netiešu līdzdalību pašu 1. līmeņa
 papildu kapitāla instrumentu tirdzniecības portfelī, ja šī
 līdzdalība ir līdzdalība indeksētos
 vērtspapīros, aprēķinot bāzes riska darījumu ar
 pašu 1. līmeņa papildu kapitāla instrumentiem, kuri indeksēti;
 c)
 bruto garās pozīcijas pašu 1. līmeņa
 papildu kapitāla instrumentos tirdzniecības portfelī, kuras
 izriet no līdzdalības indeksētos vērtspapīros,
 iestādes var kompensēt pret īsajām pozīcijām pašu
 1. līmeņa papildu kapitāla instrumentos, kuras izriet no bāzes
 indeksu īsajām pozīcijām, turklāt arī tad, ja
 šīs īsās pozīcijas ietver darījuma partnera risku.
 55. pants
 Līdzdalības attiecīgo sabiedrību 1. līmeņa
 papildu kapitāla instrumentos atskaitījumi un atskaitījumi gadījumos,
 kad iestādei ir savstarpēja līdzdalība, kas ir
 mākslīgi izveidota, lai palielinātu pašu kapitālu
 Iestādes veic 53. panta b), c) un
 d) apakšpunktā paredzētos atskaitījumus šādi:
 a)
 līdzdalību 1. līmeņa
 papildu instrumentos aprēķina, pamatojoties uz bruto garajām
 pozīcijām;
 b)
 atskaitīšanas vajadzībām 1. līmeņa
 papildu pamata kapitāla apdrošināšanas posteņus uzskata par
 līdzdalību 1. līmeņa papildu kapitāla instrumentos.
 56. pants
 Līdzdalības attiecīgo sabiedrību 1. līmeņa
 papildu kapitāla instrumentos atskaitījumi
 Iestādes
 veic 53. panta c) un d) apakšpunktā paredzētos
 atskaitījumus šādi:
 a)
 tās aprēķina līdzdalību
 attiecīgo sabiedrību kapitāla instrumentu tirdzniecības
 portfelī, pamatojoties uz neto garo pozīciju tajā pašā bāzes
 riska darījumā, ar nosacījumu, ka īsās pozīcijas
 termiņš sakrīt ar garās pozīcijas termiņu vai ka tai
 ir atlicis termiņš vismaz viena gada apmērā;
 b)
 tās nosaka atskaitāmo summu
 attiecībā uz netiešu līdzdalību attiecīgo sabiedrību
 kapitāla instrumentu tirdzniecības portfelī, kas ir
 līdzdalība indeksētos vērtspapīros,
 aprēķinot bāzes riska darījumu ar indeksos uzskaitīto
 attiecīgo sabiedrību kapitāla instrumentiem.
 57. pants
 Līdzdalības 1. līmeņa papildu kapitāla
 instrumentos atskaitījumi gadījumos, kad iestādei nav
 būtiska līdzdalība attiecīgā sabiedrībā
 1.
 Šīs regulas 53. panta c) apakšpunkta
 vajadzībām iestādes aprēķina piemērojamo
 atskaitāmo summu, reizinot a) apakšpunktā minēto summu ar koeficientu,
 kas iegūts no b) apakšpunktā minētā
 aprēķina:
 a)
 kopējā summa, par kādu iestādes
 tiešā un netiešā līdzdalība attiecīgo sabiedrību 1. līmeņa
 pamata kapitāla, 1. līmeņa papildu kapitāla un
 2. līmeņa kapitāla instrumentos pārsniedz 10 % no
 iestādes 1. līmeņa pamata kapitāla posteņiem, ko
 aprēķina pēc tam, kad ir piemērots:
 i) 29.–32. pants,
 ii) 33. panta 1. punkta a)–g) un
 j)–l) apakšpunkts, izņemot atliktos nodokļu aktīvus, kuru
 realizācija ir atkarīga no peļņas gūšanas
 nākotnē un izriet no laika noviržu izraisītas pagaidu
 starpības,
 iii) 41. un 42. pants;
 b)
 iestādes tiešā un netiešā
 līdzdalība attiecīgo sabiedrību 1. līmeņa
 papildu kapitāla instrumentos, ko dala ar iestādes tiešās un
 netiešās līdzdalības kopējo apmēru šo attiecīgo sabiedrību
 1. līmeņa pamata kapitāla, 1. līmeņa papildu
 kapitāla un 2. līmeņa kapitāla instrumentos.
 2.
 Iestādes 1. punkta
 a) apakšpunktā minētajā summā un 1. punkta
 b) apakšpunktā minētā koeficienta
 aprēķināšanā neietver parakstītās pozīcijas,
 kas tiek turētas 5 vai mazāk darbdienas vai mazāk.
 3.
 Iestādes nosaka līdzdalības
 daļu 1. līmeņa papildu kapitāla instrumentos, ko
 atskaita, dalot a) apakšpunktā norādīto summu ar
 b) apakšpunktā norādīto summu:
 a)
 līdzdalības apmērs, kas ir
 jāatskaita saskaņā ar 1. punktu;
 b)
 kopējais apmērs iestādes tiešai un
 netiešai līdzdalībai tādu attiecīgo sabiedrību pašu
 kapitāla instrumentos, kurās iestādei nav būtiskas līdzdalības.
 3. iedaļa
 1. līmeņa papildu kapitāls
 58. pants
 1. līmeņa papildu kapitāls
 Iestādes 1. līmeņa
 papildu kapitālu veido 1. līmeņa papildu kapitāla
 posteņi pēc 53. pantā minēto posteņu
 atskaitīšanas un 74. panta piemērošanas.
 4. nodaļa
 2. līmeņa kapitāls
 1. iedaļa
 2. līmeņa kapitāla posteņi un instrumenti
 59. pants
 2. līmeņa kapitāla posteņi
 2. līmeņa kapitāla
 posteņus veido:
 a)
 kapitāla instrumenti, ja ir izpildīti
 60. panta nosacījumi;
 b)
 akciju emisijas uzcenojuma konti, kas saistīti
 ar a) apakšpunktā minētajiem instrumentiem;
 c)
 iestādēm, kas riska svērto
 vērtību aprēķina saskaņā ar II sadaļas
 2. nodaļu — vispārīgas kredītriska
 korekcijas, neņemot vērā nodokļu ietekmi, un līdz
 1,25 % no riska darījumu riska svērtās vērtības,
 kura aprēķināta saskaņā ar III daļas
 II sadaļas 2. nodaļu;
 d)
 iestādēm, kas riska svērto
 vērtību aprēķina saskaņā ar II sadaļas
 3. nodaļu — pozitīvās summas, neņemot
 vērā nodokļu ietekmi, kas izriet no 154. un 155. pantā
 noteiktā aprēķina, un līdz 0,6 % no riska darījumu
 riska svērtās vērtības, kura aprēķināta
 saskaņā ar III daļas II sadaļas
 3. nodaļu.
 60. pants
 2. līmeņa kapitāla instrumenti
 Kapitāla
 instrumentus uzskata par 2. līmeņa kapitāla instrumentiem
 tikai gadījumā, ja ir izpildīti šādi nosacījumiem:
 a)
 instrumenti ir emitēti un pilnībā
 apmaksāti;
 b)
 instrumentus nav iegādājusies kāda
 no turpmāk minētajām sabiedrībām:
 i) iestāde vai tās
 meitasuzņēmumi,
 ii) sabiedrība, kurā
 iestādei ir līdzdalība, kas ir
 īpašumtiesības — tiešas vai kontroles
 veidā — vismaz 20 % apmērā vai vairāk no
 uzņēmuma balsstiesībām vai kapitāla;
 c)
 instrumentu iegādi tieši vai netieši
 nefinansē iestāde;
 d)
 prasījums attiecībā uz instrumentu
 pamatsummu saskaņā ar instrumentu reglamentējošiem noteikumiem
 ir pilnīgi subordinēts visu nesubordinēto kreditoru
 prasījumiem;
 e)
 instrumentus nenodrošina vai tiem nesniedz
 garantijas neviena no turpmāk minētajām sabiedrībām:
 i) iestāde vai tās
 meitasuzņēmumi,
 ii) mātesuzņēmums vai
 tā meitasuzņēmumi,
 iii) mātesuzņēmums, kas ir
 finanšu kontrolakciju sabiedrība, vai tā meitasuzņēmumi,
 iv) jauktas darbības kontrolakciju
 sabiedrība vai tās meitasuzņēmumi,
 v) jaukta
 finanšu kontrolakciju sabiedrība un tās meitasuzņēmumi,
 vi) jebkura sabiedrība, kam ir ciešas attiecības
 ar i)–v) daļā minētajām sabiedrībām;
 f)
 instrumentiem nepiemēro nekādu
 vienošanos, kas paaugstina prasījuma prioritāti attiecībā
 uz instrumentiem;
 g)
 instrumentu sākotnējais termiņš ir
 vismaz 5 gadi;
 h)
 instrumentus reglamentējošie noteikumi
 neietver nosacījumus, kas varētu veicināt iestādi veikt to dzēšanu;
 i)
 ja instrumenti ietver vienu vai vairākus piedāvājumus
 atpirkt vai dzēst pirms termiņa, piedāvājumus dzēst
 vai atpirkt pirms termiņa var izmantot pēc emitenta ieskatiem;
 j)
 instrumentus var piedāvāt atpirkt pirms
 termiņa, dzēst vai atpirkt tikai tad, ja ir izpildīti
 72. panta nosacījumi, un ne ātrāk kā 5 gadus
 pēc to emitēšanas;
 k)
 instrumentus reglamentējošie noteikumi
 nenorāda un neierosina, ka instrumenti tiktu vai varētu tikt dzēsti
 vai atpirkti, izņemot termiņa beigās, un iestāde citādi
 nesniedz šādu norādi vai ierosinājumu;
 l)
 instrumentus reglamentējošie noteikumi
 neparedz turētājam tiesības paātrināt grafikā
 noteiktu nākotnes procentu vai pamatsummas maksājumu, izņemot
 iestādes maksātnespējas vai likvidācijas
 gadījumā;
 m)
 ar instrumentiem saistīto procentu vai
 dividenžu maksājumu līmenis netiks mainīts, pamatojoties uz
 iestādes, tās mātesuzņēmuma,
 mātesuzņēmuma, kas ir finanšu kontrolakciju sabiedrība, vai
 jauktas darbības kontrolakciju sabiedrības kredītstāvokli;
 n)
 ja instrumentus neemitē tieši iestāde vai
 sabiedrība, kas veic darbības un kas ietverta konsolidācijā
 saskaņā ar I daļas II sadaļas
 2. nodaļu, vai mātesuzņēmums,
 mātesuzņēmums, kurš ir finanšu kontrolakciju sabiedrība,
 vai jauktas darbības kontrolakciju sabiedrība, ienākumi ir
 nekavējoties pieejami bez ierobežojumiem veidā, kas atbilst šā
 punkta nosacījumiem, un šādām sabiedrībām:
 i) iestādei,
 ii) sabiedrībai, kas veic
 darbības un kas ietverta konsolidācijā saskaņā ar
 I daļas II sadaļas 2. nodaļu,
 iii) mātesuzņēmumam,
 iv) mātesuzņēmumam, kas ir
 finanšu kontrolakciju sabiedrība,
 v) jauktas darbības kontrolakciju
 sabiedrībai.
 61. pants
 2. līmeņa kapitāla instrumentu amortizācija
 To,
 kādā mērā 2. līmeņa kapitāla
 instrumentus var uzskatīt par 2. līmeņa kapitāla
 posteņiem instrumentu termiņa pēdējo 5 gadu
 laikā, aprēķina, reizinot rezultātu, kas iegūts
 a) apakšpunktā paredzētajā aprēķinā, ar
 b) apakšpunktā minēto summu, un to dara šādi:
 a)
 instrumentu vai subordinētu aizdevumu
 nominālvērtība līgumā noteiktā termiņa
 pēdējo 5 gadu pirmajā dienā, ko dala ar šā
 perioda kalendārajām dienām;
 b)
 instrumentu vai subordinētu aizdevumu
 līgumā noteiktā termiņa atlikušo kalendāro dienu
 skaits.
 62. pants
 Neatbilstības sekas 2. līmeņa kapitāla instrumentu
 nosacījumiem
 Tajā
 gadījumā, ja saistībā ar 2. līmeņa
 kapitāla instrumentu vairs netiek nodrošināta atbilstība
 60. panta nosacījumiem:
 a)
 šo instrumentu vairs neuzskata par
 2. līmeņa kapitāla instrumentu;
 b)
 to akciju emisijas uzcenojuma kontu daļu, kas
 saistīta ar šo instrumentu, vairs neuzskata par 2. līmeņa kapitāla
 posteņiem.
 2. iedaļa
 Atskaitījumi no 2. līmeņa kapitāla posteņiem
 63. pants
 Atskaitījumi no 2. līmeņa kapitāla posteņiem
 No 2. līmeņa kapitāla
 posteņiem atskaita:
 a)
 iestādes tiešo un netiešo līdzdalību
 pašu 2. līmeņa kapitāla instrumentos, tai skaitā pašu
 2. līmeņa kapitāla instrumentos, ko iestādei var
 nākties iegādāties spēkā esošo līgumsaistību
 rezultātā;
 b)
 līdzdalību attiecīgo sabiedrību
 2. līmeņa kapitāla instrumentos, ja iestādei ir
 savstarpēja līdzdalība, kas, pēc kompetentās
 iestādes domām, ir izveidota, lai mākslīgi palielinātu
 iestādes pašu kapitālu;
 c)
 tiešās un netiešās līdzdalības
 attiecīgo sabiedrību 2. līmeņa kapitāla
 instrumentos piemērojamo apmēru, kas noteikts saskaņā ar
 67. pantu, ja iestādei šajās sabiedrībās nav
 būtiskas līdzdalības;
 d)
 iestādes tiešo un netiešo līdzdalību
 attiecīgo sabiedrību 2. līmeņa kapitāla
 instrumentos, ja iestādei šajās sabiedrībās ir būtiska
 līdzdalība, izņemot parakstītās pozīcijas, kas
 tiek turētas mazāk par 5 darbdienām.
 64. pants
 Līdzdalības pašu 2. līmeņa kapitāla instrumentos
 un subordinētajos aizdevumos atskaitījumi
 Šīs
 regulas 63. panta a) apakšpunkta vajadzībām iestādes
 aprēķina līdzdalību, pamatojoties uz bruto garajām
 pozīcijām, ar šādiem izņēmumiem:
 a)
 iestādes var aprēķināt
 līdzdalības apmēru tirdzniecības portfelī,
 pamatojoties uz neto garajām pozīcijām, ar nosacījumu, ka
 garās un īsās pozīcijas atrodas vienā bāzes riska
 darījumā un ka īsās pozīcijas neietver darījuma
 partnera risku;
 b)
 iestādes nosaka atskaitāmo summu
 attiecībā uz netiešu līdzdalību tirdzniecības
 portfelī, kas ir līdzdalība indeksētos
 vērtspapīros, aprēķinot bāzes riska darījumu ar
 pašu 2. līmeņa kapitāla instrumentiem, kuri ietverti
 indeksos;
 c)
 iestādes var kompensēt bruto garās
 pozīcijas pašu 2. līmeņa kapitāla instrumentos
 tirdzniecības portfelī, kuras izriet no līdzdalības
 indeksētos vērtspapīros, attiecībā pret
 īsajām pozīcijām pašu 2. līmeņa
 kapitāla instrumentos, kuras izriet no pamatā esošo indeksu
 īsajām pozīcijām, turklāt arī tad, ja šīs
 īsās pozīcijas ietver darījuma partnera risku.
 65. pants
 Līdzdalības attiecīgo sabiedrību 2. līmeņa
 kapitāla instrumentos un subordinēto aizdevumu atskaitījumi un
 atskaitījumi gadījumos, kad iestādei ir savstarpēja
 līdzdalība, kas ir mākslīgi izveidota, lai palielinātu
 pašu kapitālu
 Iestādes veic 63. panta b), c) un
 d) apakšpunktā paredzētos atskaitījumus saskaņā
 ar šādiem noteikumiem:
 a)
 līdzdalību 2. līmeņa
 kapitāla instrumentos, tai skaitā subordinētos aizdevumus,
 aprēķina, pamatojoties uz bruto garajām pozīcijām;
 b)
 atskaitīšanas vajadzībām
 līdzdalību 2. līmeņa pašu kapitāla
 apdrošināšanas posteņos un 3. līmeņa pašu
 kapitāla apdrošināšanas posteņos uzskata par
 līdzdalību 2. līmeņa kapitāla instrumentos.
 66. pants
 Līdzdalības attiecīgo sabiedrību 2. līmeņa
 kapitāla instrumentos un subordinēto aizdevumu atskaitījumi
 Iestādes
 veic 63. panta c) un d) apakšpunktā paredzētos
 atskaitījumus šādi:
 a)
 tās var aprēķināt
 līdzdalību attiecīgo sabiedrību kapitāla instrumentu
 tirdzniecības portfelī, pamatojoties uz neto garo pozīciju
 tajā pašā bāzes riska darījumā, ar nosacījumu, ka
 īsās pozīcijas termiņš sakrīt ar garās
 pozīcijas termiņu vai ka tai ir atlicis termiņš vismaz viena
 gada apmērā;
 b)
 tās nosaka atskaitāmo summu
 attiecībā uz netiešu līdzdalību attiecīgo sabiedrību
 kapitāla instrumentu tirdzniecības portfelī, un tā ir
 līdzdalība indeksētos vērtspapīros, aplūkojot bāzes
 riska darījumu ar indeksos uzskaitīto attiecīgo sabiedrību
 kapitāla instrumentiem.
 67. pants
 2. līmeņa kapitāla instrumentu atskaitījumi, ja
 iestādei nav būtiskas līdzadalības attiecīgā sabiedrībā
 1.
 Šīs regulas 63. panta c) apakšpunkta
 vajadzībām iestādes aprēķina piemērojamo
 atskaitāmo summu, reizinot a) apakšpunktā minēto summu ar koeficientu,
 kas iegūts no b) apakšpunktā minētā
 aprēķina:
 a)
 kopējā summa, par kādu iestādes
 tiešā un netiešā līdzdalība attiecīgo sabiedrību 1. līmeņa
 pamata kapitāla, 1. līmeņa papildu kapitāla un
 2. līmeņa kapitāla instrumentos pārsniedz 10 % no
 iestādes 1. līmeņa pamata kapitāla posteņiem, ko
 aprēķina pēc tam, kad ir piemērots:
 i) 29.–32. pants,
 ii) 33. panta 1. punkta a)–g) un
 j)–l) apakšpunkts, izņemot atskaitāmo summu tādiem atliktajiem
 nodokļu aktīviem, kuru realizācija ir atkarīga no
 peļņas gūšanas nākotnē un izriet no laika
 noviržu izraisītas pagaidu starpības,
 iii) 41. un 42. pants;
 b)
 iestādes tiešā un netiešā
 līdzdalība attiecīgo sabiedrību 2. līmeņa
 kapitāla instrumentos, ko dala ar iestādes tiešās un
 netiešās līdzdalības kopējo summu šo attiecīgo sabiedrību
 1. līmeņa pamata kapitāla, 1. līmeņa papildu
 kapitāla un 2. līmeņa kapitāla instrumentos.
 2.
 Iestādes 1. punkta
 a) apakšpunktā minētajā summā un 1. punkta
 b) apakšpunktā minētā koeficienta
 aprēķināšanā neietver parakstītās pozīcijas,
 kas tiek turētas 5 vai mazāk darbdienas.
 3.
 Iestādes nosaka līdzdalības
 daļu 2. līmeņa kapitāla instrumentos, ko atskaita,
 dalot a) apakšpunktā norādīto summu ar
 b) apakšpunktā norādīto summu:
 a)
 līdzdalības kopējā summa, kas
 ir jāatskaita saskaņā ar 1. punktu;
 b)
 iestādes tiešās un netiešās
 līdzdalības kopējais apmērs tādu attiecīgo sabiedrību
 pašu kapitāla instrumentos, kurās iestādei nav būtiskas līdzdalības.
 3. iedaļa
 2. līmeņa kapitāls
 68. pants
 2. līmeņa kapitāls
 Iestādes
 2. līmeņa kapitālu veido iestādes
 2. līmeņa kapitāla posteņi pēc tam, kad ir veikti
 63. pantā minētie atskaitījumi un piemērots
 74. pants.
 5. nodaļa
 Pašu kapitāls
 69. pants
 Pašu kapitāls
 Iestādes
 pašu kapitālu veido tās 1. līmeņa kapitāla un
 2. līmeņa kapitāla summa.
 6. nodaļa
 Vispārīgas prasības
 70. pants
 Līdzdalība regulētu sabiedrību kapitāla instrumentos,
 ko neuzskata par regulējošām prasībām atbilstošu
 kapitālu
 Iestādes
 neveic atskaitījumus no pašu kapitāla elementiem, kuros tām ir līdzdalība
 regulētā finanšu sabiedrībā 137. panta 4. punkta
 2. apakšpunkta izpratnē un kurus neuzskata par šīs sabiedrības
 regulējošām prasībām atbilstošu kapitālu.
 Iestādes šādai līdzdalībai pēc vajadzības
 piemēro riska pakāpes saskaņā ar III daļas
 II sadaļas 2. vai 3. nodaļu.
 71. pants
 Netieša līdzdalība, kas izriet no ieguldījuma indeksētos
 vērtspapīros
 1.
 Kā alternatīvu tam, ka iestāde
 aprēķina savus riska darījumus ar indeksos iekļauto attiecīgo
 iestāžu 1. līmeņa pamata kapitāla, 1. līmeņa
 papildu kapitāla un 2. līmeņa kapitāla instrumentiem,
 ja kompetentā iestāde ir sniegusi iepriekšēju piekrišanu,
 iestāde var izmantot konservatīvas aplēses par iestādes bāzes
 riska darījumiem attiecībā uz indeksos iekļauto
 attiecīgo iestāžu 1. līmeņa pamata kapitāla, 1. līmeņa
 papildu kapitāla un 2. līmeņa kapitāla instrumentiem.
 2.
 Kompetentā iestāde sniedz savu piekrišanu
 tikai tad, ja iestāde ir kompetentajai iestādei pārliecinoši
 parādījusi, ka, ņemot vērā tās darbību,
 būtu apgrūtinoši uzraudzīt tās bāzes riska
 darījumus ar indeksos iekļauto attiecīgo iestāžu 1. līmeņa
 pamata kapitāla, 1. līmeņa papildu kapitāla un
 2. līmeņa kapitāla instrumentiem.
 3.
 EBI izstrādā regulatīvu tehnisko
 standartu projektus, lai precizētu:
 a)
 konservatīvisma apmēru, kāds
 vajadzīgs aplēsēs, ko izmanto kā alternatīvu
 1. punktā minētā pamatā esošā riska darījuma
 aprēķināšanai;
 b)
 jēdziena „apgrūtinošs, ņemot
 vērā darbību” nozīmi 2. punkta vajadzībām.
 EBI līdz 2013. gada
 1. janvārim iesniedz šos regulatīvo tehnisko standartu projektus
 Komisijai.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 72. pants
 Pašu kapitāla samazināšanas nosacījumi
 Iestādei
 ir vajadzīga kompetentās iestādes iepriekšēja piekrišana,
 lai:
 a)
 samazinātu vai atpirktu 1. līmeņa
 pamata kapitāla instrumentus, ko iestāde emitējusi
 saskaņā ar spēkā esošajiem valsts tiesību aktiem;
 b)
 īstenotu 1. līmeņa papildu
 kapitāla vai 2. līmeņa kapitāla instrumentu piedāvājumu
 dzēst vai atpirkt pirms termiņa, dzēst vai atpirkt pirms to
 līgumā noteiktā termiņa.
 73. pants
 Uzraudzības iestādes piekrišana par pašu kapitāla
 samazināšanu
 1.
 Kompetentā iestāde sniedz piekrišanu iestādei
 samazināt, atpirkt, piedāvāt dzēst vai atpirkt pirms
 termiņa vai dzēst 1. līmeņa pamata kapitāla, 1. līmeņa
 papildu kapitāla vai 2. līmeņa kapitāla instrumentus,
 ja ir izpildīti šādi nosacījumi:
 a)
 brīdī, kad veic 13. pantā
 minēto darbību, vai pirms tam iestāde aizstāj
 72. panta minētos instrumentus ar pašu kapitāla instrumentiem,
 kuru kvalitāte ir līdzvērtīga vai augstāka un kas
 spēj ilgtspējīgi nodrošināt iestādes ienākumus;
 b)
 iestāde ir kompetentajai iestādei
 pārliecinoši parādījusi, ka iestādes pašu
 kapitāls — pēc minētās darbības
 veikšanas — pārsniegtu 87. panta 1. punktā
 noteiktās prasības par tādu pakāpi, ko kompetentā
 iestāde uzskata par būtisku un atbilstīgu, un kompetentā
 iestāde uzskata, ka iestādes finansiālais stāvoklis
 arī citādi ir stabils.
 2.
 Ja iestāde veic 72. panta
 a) apakšpunktā minēto darbību un spēkā esošie
 valsts tiesību akti aizliedz atteikties dzēst 25. pantā
 minētos 1. līmeņa pamata kapitāla instrumentus,
 kompetentā iestāde var nepiemērot šā panta
 1. punktā paredzētos nosacījumus, ja kompetentā
 iestāde prasa iestādei atbilstīgi ierobežot šādu
 instrumentu dzēšanu.
 3.
 EBI izstrādā regulatīvu tehnisko
 standartu projektus, lai precizētu:
 a)
 jēdziena „ilgtspējīgi
 nodrošināt iestādes ienākumus” nozīmi;
 b)
 šā panta 2. punktā minētā dzēšanas
 ierobežojuma atbilstīgumu;
 c)
 procesu un datu prasības attiecībā
 uz pieteikumu, ko iestāde iesniedz, lai saņemtu kompetentās
 iestādes piekrišanu veikt 72. pantā minēto darbību,
 tai skaitā šāda pieteikuma apstrādes laiku.
 EBI līdz 2013. gada
 1. janvārim iesniedz šos regulatīvo tehnisko standartu projektus
 Komisijai.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 74. pants
 Pagaidu atbrīvojums attiecībā uz atskaitījumiem no pašu
 kapitāla
 1.
 Ja iestādei pagaidu turējumā ir
 attiecīgās sabiedrības akcijas, ko uzskata par 1. līmeņa
 pamata kapitāla, 1. līmeņa papildu kapitāla vai
 2. līmeņa kapitāla instrumentiem, un ja kompetentā
 iestāde attiecībā uz šo līdzdalību atzīst, ka tā
 finansiālas palīdzības operācijas vajadzībām ir
 izveidots, lai reorganizētu un glābtu šo sabiedrību,
 kompetentā iestāde var uz laiku nepiemērot noteikumus par
 atskaitījumiem, kas parasti šiem instrumentiem tiktu piemēroti.
 2.
 EBI izstrādā regulatīvu tehnisko
 standartu projektus, lai precizētu jēdziena „pagaidu” nozīmi
 1. punkta vajadzībām un nosacījumus, ar kādiem
 kompetentā iestāde var atzīt minēto pagaidu līdzdalību
 kā līdzdalību, kuras mērķis ir finansiālas
 palīdzības operācija, kas ir izveidota, lai reorganizētu un
 glābtu attiecīgo sabiedrību.
 EBI līdz 2013. gada
 1. janvārim iesniedz šos regulatīvo tehnisko standartu projektus
 Komisijai.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 75. pants
 Pašu kapitāla kvalitātes nepārtraukta pārbaude
 1.
 EBI uzrauga Savienības iestāžu
 emitēto pašu kapitāla instrumentu kvalitāti un nekavējoties
 paziņo Komisijai, ja pastāv vērā ņemamas liecības
 par šo instrumentu kvalitātes būtisku pasliktināšanos.
 2.
 Šādā paziņojumā ietver:
 a)
 detalizētu paskaidrojumu par
 konstatētās pasliktināšanās būtību un
 apmēru;
 b)
 tehnisku ieteikumu par Komisijas rīcību,
 ko EBI uzskata par vajadzīgu.
 3.
 EBI Komisijai sniedz tehnisku ieteikumu par
 jebkādām būtiskām izmaiņām, kas, pēc
 tās uzskata, vajadzīgas attiecībā uz pašu kapitāla
 noteikšanu un kas izriet no:
 a)
 attiecīgām tirgus standartu vai prakses
 tendencēm;
 b)
 attiecīgo juridisko vai
 grāmatvedības standartu izmaiņām;
 c)
 būtiskām tendencēm EBI stresa testu
 metodikā attiecībā uz iestāžu maksātspēju.
 4.
 EBI Komisijai sniedz tehnisku ieteikumu līdz
 2013. gada 31. decembrim par iespējamo citādāku rīcību
 attiecībā uz nerealizēto peļņu, kas
 novērtēta pēc tās patiesās vērtības, nekā
 tās ietveršanu ietveršanu 1. līmeņa pamata
 kapitālā, neveicot korekcijas. Šādos ieteikumos ņem
 vērā starptautisko grāmatvedības standartu
 attiecīgās tendences, kā arī attiecīgās tendences
 starptautiskos nolīgumos par banku konsultatīvās
 uzraudzības standartiem.
 III sadaļa
 Mazākuma līdzdalība un meitasuzņēmumu emitēti 1. līmeņa
 papildu un 2. līmeņa kapitāla instrumenti
 76. pants
 Mazākuma līdzdalība, kas atbilst iekļaušanai
 konsolidētajā 1. līmeņa pamata kapitālā
 1.
 Mazākuma līdzdalību veido
 meitasuzņēmuma 1. līmeņa pamata kapitāla
 instrumenti, kam pieskaita saistīto nesadalīto peļņu un
 akciju emisijas uzcenojuma kontus, ja ir izpildīti šādi
 nosacījumi:
 a)
 meitasuzņēmums ir vai nu:
 i) iestāde, vai
 ii) uzņēmums, kam atbilstīgi
 spēkā esošajiem valsts tiesību aktiem piemēro šīs
 regulas un Direktīvas [inserted by OP] prasības;
 b)
 meitasuzņēmums ir pilnībā
 ietverts konsolidācijā saskaņā ar I daļas
 II sadaļas 2. nodaļu;
 c)
 šie 1. līmeņa pamata kapitāla
 instrumenti pieder personām, kas nav uzņēmumi, kuri ietverti
 konsolidācijā saskaņā ar I daļas
 II sadaļas 2. nodaļu.
 2.
 Mazākuma līdzdalību, ko tieši vai
 netieši finansē mātesuzņēmums,
 mātesuzņēmums, kurš ir finanšu kontrolakciju sabiedrība,
 jauktas darbības kontrolakciju sabiedrība vai to meitasuzņēmumi,
 izmantojot īpašam nolūkam izveidotu sabiedrību vai citādi,
 neuzskata par konsolidētu 1. līmeņa pamata kapitālu.
 77. pants
 Kvalificēts 1. līmeņa papildu, 1. līmeņa un
 2. līmeņa kapitāls un kvalificēts pašu kapitāls
 Kvalificēts 1. līmeņa
 papildu, 1. līmeņa un 2. līmeņa kapitāls un
 kritērijiem atbilstīgs pašu kapitāls ietver
 meitasuzņēmuma mazākuma līdzdalību, 1. līmeņa
 papildu, 1. līmeņa vai 2. līmeņa kapitāla
 instrumentus pēc vajadzības, kam pieskaita saistīto
 nesadalīto peļņu un akciju emisijas uzcenojuma kontus, ja ir
 atbilstība šādiem nosacījumiem:
 a)
 meitasuzņēmums ir vai nu:
 i) iestāde, vai
 ii) uzņēmums, kam atbilstīgi
 spēkā esošajiem valsts tiesību aktiem piemēro šīs
 regulas un Direktīvas [inserted by OP] prasības;
 b)
 meitasuzņēmums ir pilnībā
 ietverts konsolidācijas piemērošanas jomā saskaņā ar
 I daļas II sadaļas 2. nodaļu;
 c)
 šie instrumenti pieder personām, kas nav
 uzņēmumi, kuri ietverti konsolidācijā
 saskaņā ar I daļas II sadaļas
 2. nodaļu.
 78. pants
 Kvalificēts 1. līmeņa papildu un 2. līmeņa
 kapitāls, ko emitējusi īpašam nolūkam izveidota sabiedrība
 1.
 Kvalificēta 1. līmeņa papildu,
 1. līmeņa un 2. līmeņa kapitālā vai
 kritērijiem atbilstīgā pašu kapitālā ietver
 īpašam nolūkam izveidotas sabiedrības emitētus 1. līmeņa
 papildu un 2. līmeņa kapitāla instrumentus, kā
 arī saistīto nesadalīto peļņu un akciju emisijas
 uzcenojuma kontus pēc vajadzības tikai tad, ja ir izpildīti
 šādi nosacījumi:
 a)
 īpašam nolūkam izveidotā sabiedrība,
 kas emitē šos instrumentus, ir pilnībā ietverta
 konsolidācijā saskaņā ar I daļas
 II sadaļas 2. nodaļu;
 b)
 instrumenti, kā arī saistītā
 nesadalītā peļņa un akciju emisijas uzcenojuma konti ir
 ietverti kvalificētā 1. līmeņa papildu
 kapitālā tikai tad, ja ir izpildīti 49. panta
 1. punkta nosacījumi;
 c)
 instrumenti, kā arī saistītā
 nesadalītā peļņa un akciju emisijas uzcenojuma konti ir
 ietverti kritērijiem atbilstīgā 2. līmeņa
 kapitālā tikai tad, ja ir izpildīti 60. panta
 nosacījumi;
 d)
 vienīgais īpašam nolūkam
 izveidotās sabiedrības aktīvs ir tās līdzdalība
 minētā meitasuzņēmuma pašu kapitālā, kas atbilst
 attiecīgajiem nosacījumiem, kuri paredzēti attiecīgi
 49. panta 1. punktā vai 60. pantā.
 Ja kompetentā iestāde uzskata, ka
 īpašam nolūkam izveidotās sabiedrības aktīvi ir
 minimāli un nebūtiski šādai sabiedrībai, kompetentā
 iestāde var nepiemērot d) apakšpunktā paredzēto nosacījumu.
 2.
 EBI izstrādā regulatīvu tehnisko
 standartu projektus, lai precizētu 1. punkta d) apakšpunktā
 minēto jēdzienu „minimāls” un „nebūtisks” nozīmi.
 EBI līdz
 2013. gada 1. janvārim iesniedz šos regulatīvo tehnisko
 standartu projektus Komisijai.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 79. pants
 Mazākuma līdzdalība, kas ietverta konsolidētajā 1. līmeņa
 pamata kapitālā
 Iestādes
 nosaka meitasuzņēmuma mazākuma līdzdalības
 apmēru, ko ietver konsolidētajā 1. līmeņa pamata
 kapitālā, no minētā uzņēmuma mazākuma
 līdzdalības atņemot rezultātu, ko iegūst, reizinot
 a) apakšpunktā minēto summu ar b) apakšpunktā
 minēto procentuālo attiecību:
 a)
 meitasuzņēmuma 1. līmeņa
 pamata kapitāls, no kā atņem mazāko no turpmāk
 minētajiem lielumiem:
 i) šī meitasuzņēmuma 1. līmeņa
 pamata kapitāla apmēru, kam jāatbilst 87. panta
 1. punkta a) apakšpunktā noteiktās prasības summai un
 Direktīvas [inserted by OP] 122. panta 2. punktā
 minētajām apvienotajām rezervēm,
 ii) ar šo meitasuzņēmumu
 saistīto konsolidēto 1. līmeņa pamata kapitāla
 apmēru, kam konsolidācijas līmenī jāatbilst
 87. panta 1. punkta a) apakšpunktā noteiktās
 prasības summai un Direktīvas [inserted by OP] 122. panta
 2. punktā minētajām apvienotajām rezervēm;
 b)
 meitasuzņēmuma mazākuma
 līdzdalība, ko izsaka kā procentuālo attiecību, kuru
 veido šā uzņēmuma visi 1. līmeņa pamata
 kapitāla instrumenti, kam pieskaita saistīto nesadalīto
 peļņu un akciju emisijas uzcenojuma kontus.
 80. pants
 Kvalificēti 1. līmeņa kapitāla instrumenti, kas
 ietverti konsolidētajā 1. līmeņa kapitālā
 Iestādes
 nosaka meitasuzņēmuma kvalificēto 1. līmeņa
 kapitālu, ko ietver konsolidētajā 1. līmeņa
 kapitālā, no minētā uzņēmuma kvalificētā
 1. līmeņa kapitāla atņemot rezultātu, kuru
 iegūst, reizinot a) apakšpunktā minēto summu ar
 b) apakšpunktā minēto procentuālo attiecību:
 a)
 mazāko no turpmāk minētajiem
 lielumiem:
 i) šī meitasuzņēmuma
 1. līmeņa kapitāla apmēru, kam jāatbilst
 87. panta 1. punkta b) apakšpunktā noteiktās
 prasības summai un Direktīvas [inserted by OP] 122. panta
 2. punktā minētajām apvienotajām rezervēm,
 ii) ar šo meitasuzņēmumu
 saistīto konsolidēto 1. līmeņa kapitāla
 apmēru, kam konsolidācijas līmenī jāatbilst
 87. panta 1. punkta b) apakšpunktā noteiktās
 prasības summai un Direktīvas [inserted by OP] 122. panta
 2. punktā minētajām apvienotajām rezervēm;
 b)
 kvalificēto meitasuzņēmuma
 1. līmeņa kapitālu, ko izsaka kā procentuālo attiecību
 pret visiem šā uzņēmuma 1. līmeņa kapitāla
 instrumentiem un saistīto nesadalīto peļņu un akciju
 emisijas uzcenojuma kontiem.
 81. pants
 Kvalificēts 1. līmeņa kapitāls, kas ietverts
 konsolidētajā 1. līmeņa papildu kapitālā
 Iestādes
 nosaka kvalificētā 1. līmeņa meitasuzņēmuma kapitāla
 apmēru, ko ietver konsolidētajā 1. līmeņa papildu
 kapitālā, no kvalificētā minētā
 uzņēmuma 1. līmeņa kapitāla, kuru ietver
 konsolidētajā 1. līmeņa kapitālā,
 atņemot šā uzņēmuma mazākuma līdzdalību, kas
 ietverta konsolidētajā 1. līmeņa pamata
 kapitālā.
 82. pants
 Kvalificēts pašu kapitāls, kas ietverts konsolidētajā pašu
 kapitālā
 Iestādes
 nosaka kvalificēto meitasuzņēmuma pašu kapitālu , ko ietver
 konsolidētajā pašu kapitālā, no minētā
 uzņēmuma kvalificētā pašu kapitāla atņemot
 rezultātu, kuru iegūst, reizinot a) apakšpunktā minēto
 summu ar b) apakšpunktā minēto procentuālo attiecību:
 a)
 mazāko no turpmāk minētajiem
 lielumiem:
 i) šī meitasuzņēmuma pašu
 kapitāla apmēru, kam jāatbilst 87. panta 1. punkta
 c) apakšpunktā noteiktās prasības summai un
 Direktīvas [inserted by OP] 122. panta 2. punktā
 minētajām apvienotajām rezervēm,
 ii) ar šo meitasuzņēmumu
 saistīto pašu kapitāla apmēru, kam konsolidācijas
 līmenī jāatbilst 87. panta 1. punkta
 c) apakšpunktā noteiktās prasības summai un
 Direktīvas [inserted by OP] 122. panta 2. punktā
 minētajām apvienotajām rezervēm;
 b)
 kvalificēto meitasuzņēmuma pašu
 kapitālu, ko izsaka kā procentuālo attiecību pret visiem
 šā uzņēmuma pašu kapitāla instrumentiem, kas ietverti 1. līmeņa
 pamata kapitāla, 1. līmeņa papildu kapitāla un
 2. līmeņa kapitāla posteņos, un saistīto
 nesadalīto peļņu un akciju emisijas uzcenojuma kontiem.
 83. pants
 Kvalificēti pašu kapitāla instrumenti, kas ietverti
 konsolidētajā 2. līmeņa kapitālā
 Iestādes
 nosaka meitasuzņēmuma kvalificētā pašu kapitāla
 apmēru, ko ietver konsolidētajā 2. līmeņa
 kapitālā, no minētā uzņēmuma kvalificētā
 pašu kapitāla, kuru ietver konsolidētajā pašu
 kapitālā, atņemot šā uzņēmuma kvalificēto
 1. līmeņa kapitālu, kas ietverts konsolidētajā
 1. līmeņa kapitālā.
 IV sadaļa
 Būtiska līdzdalība ārpus finanšu nozares
 84. pants
 Riska pakāpes un būtiskas līdzdalības aizliegums ārpus
 finanšu nozares
 1.
 Būtiskai līdzdalībai, kuras
 apmērs pārsniedz 15 % no iestādes atbilstošā
 kapitāla, uzņēmumā, kas nav viens no turpmāk
 nosauktajiem, piemēro 3. punkta noteikumus:
 a)
 attiecīgā sabiedrība;
 b)
 uzņēmums, kas nav attiecīgā sabiedrība
 un kas veic darbības, kuras kompetentā iestāde uzskata par:
 i) darbībām, kas tieši izriet no
 banku darbības,
 ii) ar banku darbību
 saistītām darbībām,
 iii) līzingu, faktoringu, kopīgu
 ieguldījumu fondu pārvaldību, datu apstrādes pakalpojumu
 pārvaldību vai citu līdzīgu darbību.
 2.
 Iestādes kopējam būtiskas
 līdzdalības apmēram attiecībā uz uzņēmumiem,
 kas nav 1. punkta a) un b) apakšpunktā minētie
 uzņēmumi, ja šāda būtiska līdzdalība
 pārsniedz 60 % no iestādes atbilstošā kapitāla,
 piemēro 3. punktā paredzētos noteikumus.
 3.
 Kompetentās iestādes attiecībā
 uz 1. un 2. punktā minēto iestāžu būtisko
 līdzdalību piemēro a) vai b) apakšpunktā
 noteiktās prasības:
 a)
 iestādes piemēro riska pakāpi
 1250 % apmērā šādiem elementiem:
 i) šā panta 1. punktā
 minētās būtiskās līdzdalības apmēram, kas
 pārsniedz 15 % no atbilstošā kapitāla,
 ii) šā panta 2. punktā
 minētās būtiskās līdzdalības kopējam
 apmēram, kas pārsniedz 60 % no iestādes atbilstošā
 kapitāla;
 b)
 kompetentās iestādes aizliedz
 iestādēm tādu 1. un 2. punktā minēto būtisko
 līdzdalību, kuras apmērs pārsniedz šajos punktos
 noteiktās atbilstošā kapitāla procentuālās
 attiecības.
 4.
 EBI izstrādā regulatīvu tehnisko
 standartu projektus, lai precizētu:
 a)
 darbības, kas tieši izriet no banku
 darbības;
 b)
 ar banku darbību saistītus pakalpojumus;
 c)
 līdzīgas darbības 1. punkta
 b) apakšpunkta iii) daļas vajadzībām.
 EBI līdz
 2013. gada 1. janvārim iesniedz šos regulatīvo tehnisko
 standartu projektus Komisijai.
 Komisijai tiek deleģētas pilnvaras pieņemt
 pirmajā daļā minētos regulatīvos tehniskos standartus
 saskaņā ar procedūru, kas noteikta Regulas (ES)
 Nr. 1093/2010 10.–14. pantā.
 85. pants
 Alternatīva 1250 % riska pakāpei
 Kā alternatīvu 1250 % riska pakāpes
 piemērošanai attiecībā uz summām, kas pārsniedz
 84. panta 1. un 2. punktā noteiktos ierobežojumus, iestādes
 var šīs summas atskaitīt no 1. līmeņa pamata
 kapitāla posteņiem saskaņā ar 33. panta 1. punkta
 k) apakšpunktu.
 86. pants
 Izņēmumi
 1.
 To uzņēmumu akcijas, kuri nav
 minēti 1. punkta a) un b) apakšpunktā, neietver
 aprēķinos par 84. pantā noteiktajiem atbilstošā
 kapitāla ierobežojumiem, ja ir atbilstība kādam no
 turpmākajiem nosacījumiem:
 a) akcijas ir turējumā uz laiku
 sakarā ar finansiālās palīdzības operāciju vai
 sanācijas nolūkā;
 b) turētās akcijas ir
 parakstītās pozīcijas, kas tiek turētas 5 vai
 mazāk darbdienas vai mazāk;
 c) akcijas ir turējumā
 iestādes vārdā un citu vārdā.
 2.
 Regulas 84. pantā minētajā
 aprēķinā neiekļauj akcijas, kas nav ilgtermiņa
 ieguldījumi, kā tie definēti Direktīvas 86/635/EEK
 35. panta 2. punktā.
 TREŠĀ DAĻA
 KAPITĀLA PRASĪBAS
 I sadaļa
 Vispārīgas prasības, novērtēšana un pārskati
 1. nodaļa
 Pašu kapitāla vajadzīgais līmenis
 1. iedaļa
 Pašu kapitāla prasības iestādēm
 87. pants
 Pašu kapitāla prasības
 1.
 Saskaņā ar regulas 88. un 89. pantu
 iestādes vienmēr nodrošina atbilstību šādām pašu
 kapitāla prasībām:
 a)
 1. līmeņa pamata kapitāla rādītājs
 4,5 % apmērā;
 b)
 1. līmeņa kapitāla
 rādītājs 6 % apmērā;
 c)
 kopējais kapitāla rādītājs
 8 % apmērā.
 2.
 Iestādes aprēķina savus
 kapitāla rādītājus šādi:
 a)
 1. līmeņa pamata kapitāla rādītājs
 ir iestādes 1. līmeņa pamata kapitāls, ko izsaka
 kā procentuālo attiecību no riska darījumu kopējā
 apmēra;
 b)
 1. līmeņa kapitāla rādītājs
 ir iestādes 1. līmeņa kapitāls, ko izsaka kā
 procentuālo attiecību no riska darījumu kopējā
 apmēra;
 c)
 kopējais kapitāla rādītājs
 ir iestādes pašu kapitāls, ko izsaka kā procentuālo
 attiecību no riska darījumu kopējā apmēra.
 3.
 Riska darījumu kopējo apmēru
 aprēķina, saskaitot a)–f) apakšpunktā norādītās
 summas pēc tam, kad ir ņemti vērā 4. punkta noteikumi:
 a)
 kredītriska un vērtības samazinājuma
 riska darījumu riska svērtās vērtības, ko
 aprēķina saskaņā ar III daļas
 II sadaļu, attiecībā uz visiem iestādes
 uzņēmējdarbības darījumiem, neskaitot riska darījumu
 riska svērtās vērtības no iestādes tirdzniecības
 portfeļa darījumiem;
 b)
 pašu kapitāla prasības, ko pēc
 vajadzības nosaka saskaņā ar III vai IV daļas
 IV sadaļu, attiecībā uz iestādes tirdzniecības
 portfeļa darījumiem:
 i) pozīcijas riskam,
 ii) lieliem riska darījumiem, kas
 pārsniedz 384.–390. pantā noteiktos ierobežojumus, ciktāl
 iestādei ir atļauts pārsniegt šos ierobežojumus;
 c)
 pašu kapitāla prasības, ko pēc
 vajadzības nosaka saskaņā ar III daļas
 IV sadaļu vai III daļas V sadaļu,
 attiecībā uz:
 i) ārvalstu valūtas risku,
 ii) norēķinu risku,
 iii) preču risku;
 d)
 pašu kapitāla prasības, ko
 aprēķina saskaņā ar VI sadaļu attiecībā
 uz kredītvērtējuma korekcijas risku ārpusbiržas
 atvasinātajiem finanšu instrumentiem, kas nav kredītu atvasinātie
 finanšu instrumenti, par kuriem ir atzīts, ka tie samazina
 kredītriska riska darījumu riska svērtās
 vērtības;
 e)
 pašu kapitāla prasības, ko nosaka
 saskaņā ar III daļas III sadaļu
 attiecībā uz operacionālo risku;
 f)
 riska darījumu riska svērtās
 vērtības, kas noteiktas saskaņā ar III daļas
 II sadaļu attiecībā uz darījuma partnera risku, kurš
 izriet no iestādes tirdzniecības portfeļa darījuma
 saistībā ar šādiem darījumiem un līgumiem:
 i) ārpusbiržas atvasinātajiem
 finanšu instrumentiem un kredītu atvasinātajiem finanšu
 instrumentiem,
 ii) repo darījumiem,
 vērtspapīru vai preču aizdevumiem vai aizņēmumiem, kas
 ir pamatoti ar vērtspapīriem vai precēm,
 iii) drošības depozīta aizdevumu
 darījumiem, kas ir pamatoti ar vērtspapīriem vai precēm,
 iv) ilgstoša norēķina
 darījumiem.
 4.
 Aprēķinot 3. punktā minēto
 riska darījumu kopējo apmēru, piemēro šādus
 noteikumus:
 a) šā punkta
 c)–e) apakšpunktā minētās pašu kapitāla prasības
 ietver prasības, kas izriet no iestādes
 uzņēmējdarbības darījumiem;
 b) iestādes reizina šā punkta
 b)–e) apakšpunktā minētās pašu kapitāla prasības
 ar 12,5.
 88. pants
 Sākotnējā kapitāla prasības, ja iestāde turpina
 darbu
 1.
 Iestādes pašu kapitāls nedrīkst
 būt mazāks par sākotnējā kapitāla apmēru,
 kāds bija vajadzīgs laikā, kad iestāde saņēma
 atļauju.
 2.
 Iestādes, kuras jau 1993. gada
 1. janvārī veica savas darbības un kuru pašu kapitāls
 nesasniedz vajadzīgā sākotnējā kapitāla
 apmēru, drīkst turpināt savas darbības. Tādā
 gadījumā šo iestāžu pašu kapitāls nedrīkst būt
 mazāks par lielāko apmēru, kāds sasniegts, sākot no
 1989. gada 22. decembra.
 3.
 Ja tādas iestādes kontroli, kura atbilst
 2. punktā minētajai kategorijai, iegūst fiziska vai
 juridiska persona, kas nav persona, kura iestādi kontrolēja iepriekš,
 šīs iestādes pašu kapitāls saglabājas vismaz
 vajadzīgā sākotnējā kapitāla līmenī.
 4.
 Tajos gadījumos, kad apvienojas divas vai
 vairāk iestādes, kas atbilst 2. punktā minētajai
 kategorijai, apvienošanās rezultātā izveidotās
 iestādes pašu kapitāls nedrīkst būt mazāks par
 apvienoto iestāžu pašu kapitāla summu apvienošanās laikā,
 kamēr nav sasniegts vajadzīgā sākotnējā kapitāla
 līmenis.
 5.
 Ja kompetentās iestādes uzskata, ka, lai
 nodrošinātu iestādes maksātspēju, ir jānodrošina
 atbilstība 1. punktā noteiktajai prasībai, 2.–4. punkta
 noteikumus nepiemēro.
 89. pants
 Izņēmums attiecībā uz maziem tirdzniecības
 portfeļa darījumiem
 1.
 Iestādes var aizstāt 87. panta
 3. punkta b) apakšpunktā minēto kapitāla prasību
 ar kapitāla prasību, ko aprēķina saskaņā ar
 minētā punkta a) apakšpunktu, attiecībā uz to
 tirdzniecības portfeļa darījumiem ar nosacījumu, ka to
 bilances un ārpusbilances tirdzniecības portfeļa darījumu
 apmērs atbilst šādiem nosacījumiem:
 a)
 parasti ir mazāks par 5 % no
 kopējiem aktīviem un mazāks par 15 miljoniem euro;
 b)
 nekad nepārsniedz 6 % no kopējiem
 aktīviem un nepārsniedz 20 miljonus euro.
 2.
 Aprēķinot bilances un ārpusbilances
 darījumu apmēru, parāda instrumentus novērtē pēc
 to tirgus cenām vai nominālvērtības, pašu kapitāla
 vērtību novērtē pēc tā tirgus cenām un
 atvasināto finanšu instrumentu vērtību — saskaņā
 ar to bāzes instrumentu nominālvērtību vai tirgus
 vērtību. Garās un īsās pozīcijas summē
 neatkarīgi no tā, vai tās ir pozitīvas vai negatīvas.
 3.
 Ja iestāde nenodrošina atbilstību
 1. punkta b) apakšpunkta nosacījumam, tā nekavējoties
 informē kompetento iestādi. Ja pēc novērtējuma
 veikšanas kompetentā iestāde konstatē — un
 attiecīgi informē iestādi —, ka nav izpildīta
 1. punkta a) apakšpunktā noteiktā prasība,
 iestāde pārtrauc izmantot 1. punktu, sākot ar
 nākamā pārskata sniegšanas datumu.
 2. sadaļa
 Pašu kapitāla prasības ieguldījumu sabiedrībām,
 kurām piešķirta ierobežota atļauja sniegt ieguldījumu
 pakalpojumus
 90. pants
 Pašu kapitāla prasības ieguldījumu sabiedrībām,
 kurām piešķirta ierobežota atļauja sniegt ieguldījumu
 pakalpojumus
 1.
 Šīs regulas 87. panta 3. punkta
 vajadzībām ieguldījumu sabiedrības, kas nav
 saņēmušas atļauju sniegt Direktīvas 2004/39/EK
 I pielikuma A iedaļas 3. un 6. punktā uzskaitītos
 ieguldījumu pakalpojumus, izmanto 2. punktā noteikto riska
 darījumu kopējā apmēra aprēķinu.
 2.
 Šā panta 1. punktā minētās
 ieguldījumu sabiedrības aprēķina riska darījumu
 kopējo apmēru kā lielāko no turpmāk minētajām
 lielumiem:
 a)
 šīs regulas 87. panta 3. punkta
 a)–d) un f) apakšpunktā minēto posteņu summu pēc
 tam, kad ir piemērots 87. panta 4. punkts;
 b)
 12,5, ko reizina ar 92. pantā noteikto lielumu.
 3.
 Šā panta 1. punktā
 minētajām ieguldījumu sabiedrībām piemēro visus
 citus noteikumus, kas attiecas uz operacionālo risku un kas paredzēti
 Direktīvas [inserted by OP] VII sadaļas
 3. nodaļas II iedaļas 1. apakšiedaļā.
 91. pants
 Pašu kapitāla prasības ieguldījumu sabiedrībām, kuru sākotnējais
 kapitāls atbilst Direktīvas [inserted by OP] 29. pantam
 1.
 Šīs regulas 87. panta 3. punkta
 vajadzībām turpmāk nosauktās ieguldījumu
 sabiedrību kategorijas, kuru sākotnējais kapitāls atbilst
 Direktīvas [inserted by OP] 29. pantam, izmanto
 2. punktā noteikto riska darījumu kopējā apmēra
 aprēķinu:
 a)
 ieguldījumu sabiedrības, kas savā
 vārdā veic darījumus, tikai izpildot vai veicot klienta
 pasūtījumu, vai ar mērķi iekļūt
 tīrvērtes un norēķinu sistēmā vai regulētā
 tirgū, ja tās darbojas aģentūras statusā vai izpilda
 klienta pasūtījumu;
 b)
 ieguldījumu sabiedrības, kuru turējumā
 nav klienta naudas vai vērtspapīru;
 c)
 ieguldījumu sabiedrības, kuras
 uzņemas veikt darījumus tikai savā vārdā;
 d)
 ieguldījumu sabiedrības, kurām nav
 ārēju klientu;
 e)
 ieguldījumu sabiedrības, kuru
 norēķini un darījumu izpilde ir tīrvērtes
 iestādes pārziņā, un šī tīrvērtes
 iestāde šos darījumus garantē.
 2.
 Šā panta1. punktā
 minētajām ieguldījumu sabiedrībām riska darījumu
 kopējais apmērs ir turpmāk minēto lielumu summa:
 a)
 šīs regulas 87. panta 3. punkta
 a)–d) un f) apakšpunkts pēc tam, kad ir piemērots 87. panta
 4. punkts;
 b)
 šīs regulas 92. pantā noteiktais lielums,
 ko reizina ar 12,5.
 3.
 Šā panta 1. punktā
 minētajām ieguldījumu sabiedrībām piemēro visus
 citus noteikumus, kas attiecas uz operacionālo risku un kas paredzēti
 Direktīvas [inserted by OP] VII sadaļas
 3. nodaļas II iedaļas 1. apakšiedaļā.
 92. pants
 Pašu kapitāls, kura pamatā ir fiksētie pieskaitāmie
 izdevumi
 1.
 Saskaņā ar 90. un 91. pantu
 ieguldījumu sabiedrībai ir atbilstošais kapitāls, kas ir
 vienāds vismaz ar ceturto daļu no ieguldījumu sabiedrības
 iepriekšējā gada fiksētajiem pieskaitāmajiem izdevumiem.
 2.
 Ja kopš iepriekšējā gada ir
 mainījusies ieguldījumu sabiedrības
 uzņēmējdarbība un kompetentā iestāde šīs
 izmaiņas uzskata par būtiskām, tā var koriģēt
 1. punktā noteikto prasību.
 3.
 Ja ieguldījumu sabiedrība nav veikusi
 uzņēmējdarbību vienu gadu, sākot no tās
 dibināšanas dienas, ieguldījumu sabiedrības atbilstošais
 kapitāls ir vienāds vismaz ar ceturto daļu no ieguldījumu
 sabiedrības uzņēmējdarbības plānā
 prognozētajiem fiksētajiem pieskaitāmajiem izdevumiem,
 izņemot gadījumus, kad kompetentā iestāde prasa
 uzņēmējdarbības plānā ieviest korekcijas.
 4.
 EBI izstrādā regulatīvu tehnisko
 standartu projektus, lai precizētu:
 a)
 prasības uzturēt atbilstošo
 kapitālu, kas vienāds vismaz ar ceturto daļu no
 iepriekšējā gada fiksētajiem pieskaitāmajiem izdevumiem,
 aprēķināšanu;
 b)
 nosacījumus par kompetentās iestādes
 korekcijām attiecībā uz prasību uzturēt atbilstošo
 kapitālu, kas vienāds vismaz ar ceturto daļu no
 iepriekšējā gada fiksētajiem pieskaitāmajiem izdevumiem;
 c)
 prognozēto fiksēto pieskaitāmo
 izdevumu aprēķināšanu tajā gadījumā, ja
 ieguldījumu sabiedrība vienu gadu nav veikusi
 uzņēmējdarbību.
 EBI līdz 2013. gada
 1. janvārim iesniedz šos regulatīvo tehnisko standartu projektus
 Komisijai.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 93. pants
 Pašu kapitāls konsolidācijā ietvertām ieguldījumu
 sabiedrībām
 1.
 Šīs regulas 90. panta 1. punktā
 minēto ieguldījumu sabiedrību grupas gadījumā, kura
 neietver kredītiestādes, mātesuzņēmums, kas ir
 ieguldījumu sabiedrība dalībvalstī, konsolidācijas
 līmenī piemēro 87. pantu:
 a)
 izmantojot riska darījumu kopējā
 apmēra aprēķinu, kā noteikts 90. panta
 2. punktā;
 b)
 pašu kapitālam, ko aprēķina,
 pamatojoties uz mātesuzņēmuma, kurš ir ieguldījumu
 sabiedrība, konsolidēto finanšu stāvokli.
 2.
 Šīs regulas 91. panta 1. punktā
 minēto ieguldījumu sabiedrību grupas gadījumā, kura
 neietver kredītiestādes, ieguldījumu sabiedrība, ko
 kontrolē finanšu kontrolakciju sabiedrība, konsolidācijas
 līmenī piemēro 87. pantu:
 a)
 izmantojot riska darījumu kopējā
 apmēra aprēķinu, kā noteikts 91. panta
 2. punktā;
 b)
 pašu kapitālam, ko aprēķina,
 pamatojoties uz mātesuzņēmuma, kurš ir ieguldījumu
 sabiedrība, konsolidēto finanšu stāvokli.
 2. nodaļa
 Aprēķinu un pārskatu sniegšanas prasības
 94. pants
 Novērtēšana
 Aktīvu un ārpusbilances posteņu
 novērtējumu veic atbilstīgi grāmatvedības
 regulējumam, ko iestādei piemēro saskaņā ar Regulu
 (EK) Nr. 1606/2002 un Direktīvu 86/635/EEK.
 95. pants
 Pārskati par pašu kapitāla prasībām
 1.
 Iestādes, kas aprēķina pašu
 kapitāla prasības attiecībā uz pozīcijas risku, vismaz
 reizi 3 mēnešos sniedz pārskatus par šīm pašu kapitāla
 prasībām.
 Šādi pārskati ietver finanšu
 informāciju, kas sagatavota atbilstīgi grāmatvedības
 regulējumam, kuru iestādei piemēro saskaņā ar Regulu
 (EK) Nr. 1606/2002 un Direktīvu 86/635/EEK, ciktāl
 šāda informācija ir vajadzīga, lai iegūtu vispusīgu
 pārskatu par iestādes darbību riska profilu.
 Iestādes sniedz pārskatus par
 87. pantā noteiktajiem pienākumiem vismaz divas reizes
 gadā.
 Iestādes paziņo rezultātus un visus
 vajadzīgos aprēķinu datus kompetentajām iestādēm.
 2.
 EBI izstrādā īstenošanas tehnisko
 standartu projektus, lai precizētu vienotus pārskatu formātus,
 to regularitāti un datumus, kā arī IT risinājumus, kas
 piemērojami Savienībā attiecībā uz šādiem pārskatiem.
 Pārskatu formāti ir proporcionāli iestāžu darbību veidam,
 mērogam un sarežģītībai.
 EBI līdz 2013. gada 1. janvārim
 iesniedz šos īstenošanas tehnisko standartu projektus Komisijai.
 Komisija ir pilnvarota pieņemt pirmajā
 daļā minētos īstenošanas standartus saskaņā ar
 procedūru, kas noteikta Regulas (ES)
 Nr. 1093/2010 15. pantā.
 96. pants
 Īpaši pārskatu sniegšanas pienākumi
 1.
 Iestādes kompetentajām iestādēm
 paziņo datus par:
 a)
 zaudējumiem no kredītiem, kuru
 nodrošinājums līdz 80 % no tirgus vērtības vai
 80 % no hipotekārās vērtības konkrētajā
 gadā ir mājokļa nekustamais īpašums, ja vien
 saskaņā ar 119. panta 2. punktu nav izlemts citādi;
 b)
 kopējiem zaudējumiem no kredītiem, kuru
 nodrošinājums ir mājokļa nekustamais īpašums
 konkrētajā gadā;
 c)
 zaudējumiem no kredītiem, kuru
 nodrošinājums līdz 50% no tirgus vērtības vai 60% no
 hipotekārās vērtības konkrētajā gadā ir komerciāls
 nekustamais īpašums, ja vien saskaņā ar 119. panta
 2. punktu nav izlemts citādi;
 d)
 kopējiem zaudējumiem no kredītiem, kuru
 nodrošinājums ir komerciāls nekustamais īpašums
 konkrētajā gadā.
 2.
 Kompetentās iestādes katru gadu apkopo un
 publisko 1. punkta a)–d) apakšpunktā noteiktos datus kopā
 ar vēsturiskiem datiem, ja tādi pieejami. Kompetentā
 iestāde pēc citas dalībvalsts kompetentās iestādes vai
 EBI pieprasījuma šai kompetentajai iestādei vai EBI sniedz detalizētāku
 informāciju par mājokļa vai komerciālā
 nekustāmā īpašuma tirgu stāvokli šajā
 dalībvalstī.
 3.
 EBI izstrādā īstenošanas tehnisko
 standartu projektus, lai precizētu:
 a)
 vienotus formātus, regularitāti un
 datumus pārskatiem, kuros jāsniedz 1. punktā minētie
 dati;
 b)
 vienotus formātus, regularitāti un
 datumus 2. punktā minēto apkopoto datu publicēšanai.
 EBI līdz 2013. gada
 1. janvārim iesniedz šos īstenošanas tehnisko standartu
 projektus Komisijai.
 Komisija ir pilnvarota
 pieņemt pirmajā daļā minētos īstenošanas
 tehniskos standartus saskaņā ar procedūru, kas noteikta Regulas
 (ES) Nr. 1093/2010 15. pantā.
 3. nodaļa
 Tirdzniecības portfelis
 97. pants
 Prasības attiecībā uz tirdzniecības portfeli
 1.
 Tirdzniecības portfeļa pozīcijas ir
 brīvas no ierobežojošiem nosacījumiem attiecībā uz to tirgojamību,
 vai arī to risku var ierobežot.
 2.
 Vēlme tirgoties ir jāpierāda ar
 stratēģijām, darbības plāniem un procedūrām,
 ko iestāde izveidojusi, lai saskaņā ar 98. pantu
 pārvaldītu pozīciju vai portfeli.
 3.
 Lai pārvaldītu savu tirdzniecības
 portfeli atbilstoši 99. un 100. pantam, iestādes izveido un uztur
 sistēmas un kontroles.
 4.
 Iestādes var iekšējos riska ierobežojumus
 iekļaut kapitāla prasību aprēķināšanā
 attiecībā uz pozīciju risku ar nosacījumu, ka šīs
 pozīcijas tiek turētas, lai tirgotos, un ka ir izpildītas
 98.–101. panta prasības.
 98. pants
 Tirdzniecības portfeļa pārvaldība
 Pārvaldot savas pozīcijas vai
 pozīciju kopumus tirdzniecības portfelī, iestāde nodrošina
 atbilstību šādām prasībām:
 a)
 iestādei ir ieviesta skaidri dokumentēta
 pozīciju/instrumentu vai portfeļu tirdzniecības
 stratēģija, ko apstiprinājusi augstākā vadība un
 kas ietver paredzamo turēšanas periodu;
 b)
 iestādei ir ieviesta skaidri noteikta
 kārtība un procedūras tādu pozīciju aktīvai
 pārvaldībai, kas uzņemtas tirdzniecības nodaļā;
 šajā kārtībā un procedūrās nosaka:
 i) kuras pozīcijas var uzņemt
 konkrētās tirdzniecības nodaļās,
 ii) pozīciju limitus un to
 atbilstības uzraudzību,
 iii) ka komercaģentiem ir tiesības
 patstāvīgi lemt par pozīciju uzņemšanu un
 pārvaldību saskaņā ar noteiktajiem limitiem un
 apstiprināto stratēģiju,
 iv) ka pozīcijas tiek paziņotas
 augstākajai vadībai un ka šādi pārskati ir iestādes
 risku pārvaldības procesa neatņemama sastāvdaļa,
 v) ka pozīcijas tiek aktīvi
 uzraudzītas atbilstīgi informācijas avotiem par tirgu un
 atbilstīgi pozīciju vai to riska daļu novērtējumam attiecībā
 uz pieprasījumu vai to spēju ierobežot risku, ieskaitot
 novērtējumu par tirgus sākotnējo izmaksu kvalitāti un
 tirgus datu pieejamību vērtēšanas procesā, tirgus
 apgrozījuma līmeni, kā arī tirgoto pozīciju lielumu;
 c)
 iestādei ir ieviesta skaidri noteikta politika
 un procedūras, lai uzraudzītu pozīcijas attiecībā pret
 iestādes tirdzniecības stratēģiju, ieskaitot pozīciju
 apgrozījuma uzraudzību un tādu pozīciju uzraudzību,
 kurām ir pārsniegts sākotnēji plānotais turēšanas
 periods.
 99. pants
 Iekļaušana tirdzniecības portfelī
 1.
 Iestādēm ir ieviesta skaidri noteikta
 politika un procedūras, lai noteiktu, kuras pozīcijas iekļaut
 tirdzniecības portfelī to kapitāla prasību
 aprēķināšanai saskaņā ar 97. pantā
 noteiktajām prasībām un tirdzniecības portfeļa
 noteikšanai saskaņā ar 4. pantu, ņemot vērā
 iestādes risku pārvaldības iespējas un praksi.
 Iestādes pilnībā dokumentē atbilstību šai politikai un
 procedūrām, kam piemēro regulāru iekšējo
 revīziju.
 2.
 Iestādēm ir ieviesta skaidri noteikta
 politika un procedūras tirdzniecības portfeļa
 vispārējai pārvaldībai. Šajā politikā un
 procedūrās nosaka vismaz:
 a)
 darbības, kuras iestāde uzskata par
 tirdzniecību un kas veido tirdzniecības portfeli kapitāla
 prasību vajadzībām;
 b)
 apmēru, kādā pozīcija var tikt
 ik dienas vērtēta pēc tirgus cenas ar atsauci uz aktīvu,
 likvīdu divvirzienu tirgu;
 c)
 pozīcijām, kas ir novērtētas,
 izmantojot modeli, — to, ciktāl iestāde spēj:
 i) noteikt visus pozīcijas
 būtiskos riskus,
 ii) ierobežot visus pozīcijas
 būtiskos riskus ar instrumentiem, kuriem pastāv aktīvs,
 likvīds divvirzienu tirgus,
 iii) iegūt ticamus galvenos modelī
 izmantotos pieņēmumus un parametrus;
 d)
 apmēru, kādā iestāde var un tai
 vajadzīgs veikt vērtējumus pozīcijai, ko
 saskaņotā veidā var apstiprināt ārēji;
 e)
 apmēru, kādā juridiskie ierobežojumi
 vai citas operacionālās prasības kavēs iestādes
 spēju veikt pozīcijas likvidāciju vai riska ierobežošanu
 īsā termiņā;
 f)
 apmēru, kādā iestāde var un tai
 vajadzīgs aktīvi pārvaldīt pozīciju riskus tās ar
 tirdzniecību saistītajā darbībā;
 g)
 apmēru, kādā iestāde var
 pārcelt risku vai pozīcijas no netirdzniecības uz
 tirdzniecības portfeli, un kritērijus šādai pārcelšanai.
 100. pants
 Uzraudzības vērtēšanas prasības
 1.
 Visām tirdzniecības portfeļa
 pozīcijām piemēro uzraudzības vērtēšanas
 standartus, kā norādīts šajā pantā. Iestādes jo
 īpaši nodrošina, ka to tirdzniecības portfeļa pozīciju
 piesardzīgai novērtēšanai ir atbilstīga noteiktības
 pakāpe, ņemot vērā tirdzniecības portfeļa
 pozīciju dinamisko būtību, saprātīgas
 piesardzības prasības un kapitāla prasību lietošanas veidu
 un mērķi attiecībā uz tirdzniecības portfeļa
 pozīcijām.
 2.
 Lai nodrošinātu piesardzīgas un ticamas
 vērtību aplēses, iestādes izveido un uztur sistēmas un
 kontroles. Šīs sistēmas un kontroles ietver vismaz šādus
 elementus:
 a)
 vērtēšanas procesa dokumentētu politiku
 un procedūras, tostarp skaidri noteiktus pienākumus
 attiecībā uz dažādām jomām, kas skar vērtību
 noteikšanu, tirgus informācijas avotus un pārskatus par tās
 atbilstību, nenovērojamu ievaddatu izmantošanas pamatnostādnes,
 kas, nosakot cenu pozīcijām, atspoguļo iestādes
 pieņēmumus par tirgus dalībnieku paredzamo uzvedību,
 neatkarīgas novērtēšanas biežumu, slēgšanas cenu grafiku,
 vērtējuma koriģēšanas procedūras, mēneša beigu un
 ad-hoc verificēšanas procedūras;
 b)
 skaidru un neatkarīgu (no tirdzniecības
 un klientu apkalpošanas struktūrvienības) atbildīgās
 nodaļas pārskatu sniegšanas kārtību.
 Pārskatu sniegšanas kārtība paredz,
 ka pārskati sasniedz vadības struktūras locekli.
 3.
 Iestādes vismaz reizi dienā
 tirdzniecības portfeļa pozīcijas novērtē no jauna.
 4.
 Iestādes, kad tas iespējams,
 vērtē savas pozīcijas pēc tirgus vērtības,
 arī kad tās nosaka tirdzniecības portfeļa kapitāla
 prasību.
 5.
 Vērtējot pēc tirgus vērtības,
 iestāde izmanto piesardzīgākos pieprasījuma un
 piedāvājuma lielumus, izņemot gadījumus, kad iestāde
 ir nozīmīgs tirgus līderis kādā noteiktā finanšu
 instrumenta vai preču jomā un darījuma noslēgšana ir
 iespējama par vidējo tirgus cenu.
 6.
 Ja novērtēšana pēc tirgus vērtības
 nav iespējama, iestādes veic savu pozīciju un portfeļu
 konservatīvu pārvērtēšanu, izmantojot modeli, tostarp aprēķinot
 pašu kapitāla prasības attiecībā uz tirdzniecības
 portfeļa pozīcijām.
 7.
 Ja iestādes pārvērtēšanu veic,
 izmantojot modeli, tās nodrošina atbilstību šādām
 prasībām:
 a)
 augstākā vadība ir informēta
 par tiem tirdzniecības portfeļa elementiem vai citām
 pozīcijām, ko mēra saskaņā ar to patieso
 vērtību, uz kuriem attiecas pārvērtēšana, izmantojot
 modeli, un tā arī apzinās to izraisīto neprecizitāšu būtiskumu
 attiecībā uz pārskatiem par uzņēmējdarbības
 risku/darbības rezultātu;
 b)
 iestādes datus par tirgu iespēju
 robežās iegūst atbilstoši tirgus cenām un bieži
 novērtē īpašu pozīciju atbilstību tirgus
 vērtībai un modeļa parametriem;
 c)
 ja iespējams, iestādes izmanto tirgus
 praksē pieņemtu novērtēšanas metodiku, kas attiecas uz
 konkrētiem finanšu instrumentiem vai precēm;
 d)
 ja iestāde pati ir izveidojusi modeli, tā
 pamatā ir atbilstīgi pieņēmumi, kurus izvērtējusi
 un pārbaudījusi pietiekami kvalificēta persona, kas ir
 neatkarīga no modeļa izstrādāšanas procesa;
 e)
 iestādēm ir ieviestas oficiālas izmaiņu
 kontroles procedūras, un tās uzglabā drošu šā modeļa
 kopiju, ko regulāri izmanto, lai pārbaudītu
 novērtējumus;
 f)
 riska pārvaldei ir zināmas šo izmantoto
 modeļu nepilnības un arī tas, kā tās labāk
 atspoguļot novērtējumā;
 g)
 iestādēm piemēro regulāru
 pārbaudi, lai noteiktu to rezultātu precizitāti, un šāda
 pārbaude ietver novērtējumu attiecībā uz to, vai
 pieņēmumi joprojām ir atbilstīgi, peļņas un
 zaudējumu novērtējumu pret riska faktoriem, kā arī
 faktiskās noslēguma vērtības salīdzināšanu ar
 modeļa rezultātiem.
 Šā punkta d) apakšpunkta
 vajadzībām modeli izstrādā vai apstiprina neatkarīgi
 no tirdzniecības nodaļas, un to izmēģina neatkarīgi,
 ietverot matemātisko aprēķinu novērtējumus,
 pieņēmumus un programmatūras ieviešanu.
 8.
 Iestādes — papildus ikdienas
 novērtēšanai pēc tirgus cenas vai izmantojot
 modeli — veic neatkarīgu cenu pārbaudi. Tirgus cenu un
 modeļa parametru pārbaudi veic persona vai nodaļa, kas ir
 neatkarīga no personām vai nodaļām, kuras ir ieguvējas
 no tirdzniecības portfeļa, un tā jāveic vismaz reizi
 mēnesī vai arī biežāk atkarībā no
 tirdzniecības vai realizācijas būtības. Ja nav pieejami
 neatkarīgi cenu noteikšanas avoti vai arī ja tie ir
 subjektīvāki, var būt atbilstīgi piemērot tādus uzraudzības
 filtrus kā vērtības korekcijas.
 9.
 Lai ņemtu vērā vērtības
 korekcijas, iestādes izveido un uztur procedūras.
 10.
 Iestādes formāli ņem vērā
 šādas vērtības korekcijas: nesaņemto kredītu
 ienākumu/izdevumu starpību, pozīcijas aizvēršanas vai
 likvidācijas izdevumus, operacionālos riskus, pirmstermiņa
 izbeigšanu, ieguldījumu un finansējumu izmaksas, paredzamos
 administratīvos izdevumus un vajadzības gadījumā
 modeļa risku.
 11.
 Iestādes izveido un uztur procedūras, lai
 aprēķinātu jebkuru mazāk likvīdu pozīciju
 pašreizējā novērtējuma korekcijas, ko it sevišķi var
 izraisīt tirgus tendences vai ar iestādi saistītas
 situācijas, piemēram, pozīciju koncentrācija un/vai
 pozīcijas, kurām ir pārsniegts sākotnēji
 plānotais turēšanas periods. Vajadzības gadījumā
 iestādes veic šādas korekcijas papildus jebkādām
 izmaiņām pozīcijas vērtībā, kas nepieciešamas
 finanšu atskaitēm, un iestādes šīs korekcijas izveido, lai
 atspoguļotu attiecīgās pozīcijas nelikviditāti.
 Saskaņā ar šīm procedūrām iestādes apsver
 vairākus faktorus, nosakot, vai vērtības korekcija ir
 vajadzīga mazāk likvīdām pozīcijām. Šajos
 faktoros ir ietverts:
 a)
 laiks, kas būtu nepieciešams, lai nosegtu
 pozīciju vai ierobežotu riskus, kuri atrodas pozīcijā;
 b)
 pieprasījuma/piedāvājuma klāsta
 nestabilitāte un vidējais lielums;
 c)
 tirgus kotāciju pieejamība (tirgus uzturētāju
 skaits un identitāte) un tirdzniecības apmēru nestabilitāte
 un vidējais lielums, arī tirdzniecības apmēri tirgus stresa
 laikā;
 d)
 tirgus koncentrācijas;
 e)
 pozīciju novecošana;
 f)
 tas, cik lielā mērā
 vērtēšana pamatojas uz modeļa izmantošanu;
 g)
 citu modeļa risku ietekme.
 12.
 Izmantojot trešo personu novērtējumus vai
 modeli, iestādes apsver, vai izmantot vērtības korekciju.
 Turklāt iestādes apsver vajadzību noteikt korekciju veikšanu mazāk
 likvīdām pozīcijām un regulāri pārbauda to
 lietderību.
 13.
 Attiecībā uz kompleksiem produktiem, tostarp
 vērtspapīrošanas darījumiem un n-tā saistību
 nepildīšanas gadījuma kredīta atvasinātajiem finanšu
 instrumentiem, iestādes tieši izvērtē vērtību
 korekciju vajadzību, lai atainotu modeļa risku, kas saistīts ar,
 iespējams, nepareizas vērtēšanas metodikas izmantošanu, un modeļa
 risku, kas saistīts ar nenovērojamu (un, iespējams, nepareizu)
 kalibrēšanas parametru izmantošanu vērtēšanas modelī.
 101. pants
 Iekšējo risku ierobežošana
 1.
 Iekšējo risku ierobežošana it sevišķi
 atbilst šādām prasībām:
 a)
 tā nav paredzēta, lai galvenokārt
 izvairītos no pašu kapitāla prasībām vai mazinātu
 tās;
 b)
 tā ir pienācīgi dokumentēta, un
 tai piemēro konkrētas iekšējās apstiprināšanas un
 revīzijas procedūras;
 c)
 tā jāīsteno saskaņā ar
 tirgus nosacījumiem;
 d)
 tirgus riska apmērs, ko rada iekšējo risku
 ierobežošana, tirdzniecības portfelī jāpārvalda dinamiski
 un atbilstīgi atļautajiem limitiem;
 e)
 to rūpīgi uzrauga.
 Uzraudzību nodrošina ar atbilstīgām
 procedūrām.
 2.
 Šā panta 1. punkta prasības
 piemēro, neskarot prasības, kas piemērojamas nodrošinātai
 pozīcijai netirdzniecības portfeļa.
 3.
 Neskarot 1. un 2. punktu, ja iestāde
 nodrošina netirdzniecības portfeļa esošu kredīta riska
 darījumu vai darījuma partnera riska darījumu, izmantojot
 kredīta atvasināto finanšu instrumentu, kas reģistrēts
 tās tirdzniecības portfelī ar iekšējo riska samazinājumu,
 netirdzniecības portfeļa esošais riska darījums vai
 darījuma partnera riska darījums netiek uzskatīts par
 nodrošinātu riska darījumu kopējā apmēra
 aprēķināšanas vajadzībām, ja vien iestāde no
 piemērota trešās personas aizsardzības nodrošinātāja
 neiegādājas kredīta atvasināto finanšu instrumentu, kurš
 atbilst prasībām attiecībā uz netirdzniecības
 portfeļa esoša nefondētā kredīta aizsardzību. Neskarot
 293. panta i) apakšpunktu, ja ir iegādāta šāda
 trešās personas aizsardzība un ir atzīts, ka tā ir netirdzniecības
 portfeļa esoša riska darījuma nodrošinājums kapitāla
 prasību aprēķināšanas vajadzībām, ne
 iekšējā, ne ārējā kredīta atvasinātā
 finanšu instrumenta nodrošinājums netiek iekļauts tirdzniecības
 portfelī kapitāla prasību aprēķināšanas
 vajadzībām.
 II sadaļa
 Kapitāla prasības attiecībā uz kredītrisku
 1. nodaļa
 Vispārēji principi
 102. pants
 Pieejas attiecībā uz kredītrisku
 Iestādes riska svērto
 vērtību aprēķiniem 87. panta 3. punkta a) un
 f) apakšpunkta vajadzībām piemēro 2. nodaļā
 paredzēto standartizēto pieeju vai 3. nodaļā
 paredzēto uz iekšējiem reitingiem balstīto pieeju, ja
 kompetentās iestādes to ir atļāvušas saskaņā ar
 138. pantu.
 103. pants
 Kredītriska mazināšanas metodes izmantošana saskaņā ar
 standartizēto pieeju un uz iekšējiem reitingiem balstīto pieeju
 1.
 Attiecībā uz riska darījumu, kam
 iestāde piemēro standartizēto pieeju saskaņā ar
 2. nodaļu vai uz iekšējiem reitingiem balstīto pieeju
 (turpmāk — IRB pieeja) saskaņā ar
 3. nodaļu, bet neizmanto pašu vērtējumus attiecībā
 uz LGD un korekcijas pakāpēm saskaņā ar
 146. pantu, tā var izmantot kredītriska mazināšanu
 atbilstīgi 4. nodaļai, lai aprēķinātu riska
 darījumu riska svērtās vērtības 87. panta
 3. punkta a) un f) apakšpunkta vajadzībām vai lai
 aprēķinātu paredzamo zaudējumu summas to aprēķinu
 nolūkiem, kuri minēti 33. panta 1. punkta
 d) apakšpunktā un 59. panta c) apakšpunktā.
 2.
 Attiecībā uz riska darījumu, kam
 iestāde piemēro IRB pieeju, izmantojot pašu
 vērtējumus attiecībā uz LGD un korekcijas
 pakāpēm saskaņā ar 146. pantu, tā var izmantot
 kredītriska mazināšanu atbilstīgi 3. nodaļai.
 104. pants
 Vērtspapīrotu riska darījumu procedūra saskaņā ar
 standartizēto pieeju un IRB pieeju
 1.
 Ja iestāde izmanto 2. nodaļā
 paredzēto standartizēto pieeju riska darījumu riska svērtās
 vērtības aprēķināšanai riska darījumu
 kategorijai, uz kuru atbilstīgi 107. pantam būtu
 attiecināmi vērtspapīroti riska darījumi, tā
 aprēķina riska svērto vērtību vērtspapīrotai
 pozīcijai saskaņā ar 240., 241. un 246.–253. pantu.
 Iestādes, kas izmanto standartizēto pieeju, var arī izmantot
 iekšējo novērtējumu pieeju, ja tas tiek atļauts
 saskaņā ar 254. panta 3. punktu.
 2.
 Ja iestāde izmanto 3. nodaļā
 paredzēto IRB pieeju riska darījumu riska svērtās
 vērtības aprēķināšanai riska darījumu
 kategorijai, uz kuru atbilstīgi 142. pantam būtu
 attiecināmi vērtspapīroti riska darījumi, tā
 aprēķina riska svērto vērtību saskaņā ar 240.,
 241. un 254.–261. pantu.
 Izņemot iekšējo novērtējumu
 pieeju, kurā IRB pieeju izmanto tikai attiecībā uz
 daļu vērtspapīrotu riska darījumu, kuri ir pamatā
 vērtspapīrošanai, iestāde izmanto pieeju, kas atbilst
 lielākajai daļai vērtspapīroto riska darījumu, kuri ir
 pamatā šai vērtspapīrošanai.
 105. pants
 Kredītriska korekcijas procedūra
 1.
 Iestādes, kas piemēro standartizēto
 pieeju, vispārīgas kredītriska korekcijas īsteno
 saskaņā ar 59. panta c) apakšpunktu.
 2.
 Iestādes, kas piemēro IRB pieeju,
 vispārīgas kredītriska korekcijas īsteno saskaņā
 ar 155. pantu.
 Šā panta 2. un 3. nodaļas
 vajadzībām vispārīgās un konkrētās
 kredītriska korekcijās neietver rezerves vispārējiem banku
 riskiem.
 3.
 Iestādes, kas izmanto IRB pieeju, bet konsolidācijas
 līmenī vai individuāli piemēro standartizēto pieeju
 attiecībā uz daļu no saviem riska darījumiem
 saskaņā ar 143. un 145. pantu, šādi nosaka
 vispārīgās kredītriska korekcijas daļu, uz ko
 attiecina vispārīgās kredītriska korekcijas režīmu saskaņā
 ar standartizēto pieeju un uz ko attiecina vispārīgās
 kredītriska korekcijas režīmu saskaņā ar IRB pieeju:
 a)
 attiecīgos gadījumos, ja
 konsolidācijā ietvertā iestāde piemēro tikai IRB
 pieeju, uz šīs iestādes vispārīgām kredītriska
 korekcijām attiecina 2. punktā izklāstīto režīmu;
 b)
 attiecīgos gadījumos, ja
 konsolidācijā ietvertā iestāde piemēro tikai
 standartizēto pieeju, uz šīs iestādes vispārīgām
 kredītriska korekcijām attiecina 1. punkta
 a) apakšpunktā izklāstīto režīmu;
 c)
 uz pārējo kredītriska korekciju
 proporcionāli attiecina riska svērto vērtību daļu, kam
 piemēro standartizēto pieeju un kam piemēro IRB pieeju.
 4.
 EBI izstrādā regulatīvu tehnisko
 standartu projektus, lai precizētu konkrētu kredītriska
 korekciju un vispārīgu kredītriska korekciju
 aprēķināšanu saskaņā ar attiecīgo
 grāmatvedības regulējumu attiecībā uz:
 a)
 riska darījuma vērtību
 saskaņā ar standartizēto pieeju, kā minēts 106. un
 122. pantā;
 b)
 riska darījuma vērtību
 saskaņā ar IRB pieeju, kā minēts 162. un
 164. pantā;
 c)
 paredzamo zaudējumu apmēra
 aprēķināšanu, kā minēts 155. pantā;
 d)
 riska darījuma vērtību riska
 svērto vērtību aprēķināšanai attiecībā
 uz vērtspapīrošanas pozīciju, kas minēta 241. un
 261. pantā;
 e)
 saistību nepildīšanas noteikšanu
 saskaņā ar 174. pantu;
 f)
 informāciju par konkrētu un
 vispārīgu kredītriska korekciju, kā minēts
 428. pantā.
 EBI līdz 2013. gada
 1. janvārim iesniedz šos regulatīvo tehnisko standartu projektus
 Komisijai.
 Komisijai tiek deleģētas pilnvaras
 pieņemt pirmajā daļā minētos regulatīvos
 standartus saskaņā ar procedūru, kas noteikta Regulas (ES)
 Nr. 1093/2010 10.–14. pantā.
 2. nodaļa
 Standartizētā pieeja
 1. iedaļa
 Vispārēji principi
 106. pants
 Riska darījuma vērtība
 1.
 Aktīvu posteņa riska darījuma
 vērtība ir tā grāmatvedības vērtība pēc
 konkrēto kredītriska korekciju piemērošanas. To ārpusbilances
 posteņu, kuri uzskaitīti I pielikumā, riska darījuma
 vērtība ir turpmāk tekstā nosauktā
 procentuālā attiecība no tā nominālvērtības
 pēc tam, kad ir atņemtas konkrētās kredītriska
 korekcijas:
 a)
 100 % postenim ar augstu riska pakāpi;
 b)
 50 % postenim ar vidēju riska
 pakāpi;
 c)
 20 % postenim ar vidēju/zemu riska
 pakāpi;
 d)
 0 % postenim ar zemu riska pakāpi.
 Pirmās rindkopas otrajā teikumā
 minētos ārpusbilances posteņus iedala riska kategorijās,
 kā tas norādīts I pielikumā.
 Ja iestāde izmanto finanšu
 nodrošinājuma paplašināto metodi saskaņā ar
 218. pantu, tad vērtspapīru vai preču pārdošanas,
 iegrāmatošanas vai aizdošanas saskaņā ar repo darījumu vai
 saskaņā ar vērtspapīru vai preču aizdevumiem vai
 aizņēmumiem un drošības depozīta aizdevumu darījumu
 riska darījuma vērtību paaugstina par tādu svārstīguma
 korekciju apmēru, kas ir piemērots šādiem
 vērtspapīriem vai precēm, kā noteikts
 218.–220. pantā.
 2.
 Regulas II pielikumā uzskaitīto atvasinātā
 finanšu instrumenta riska darījumu vērtību nosaka
 saskaņā ar 6. nodaļu, ņemot vērā
 pārjaunojuma līgumu un citu ieskaita līgumu ietekmi, ko ņem
 vērā šo metožu nolūkiem saskaņā ar
 6. nodaļu. Repo darījumu, vērtspapīru vai preču
 aizdevumu vai aizņēmumu darījumu, ilgstoša norēķina
 darījumu un drošības depozīta aizdevumu darījumu riska
 darījuma vērtību nosaka atbilstoši vai nu 6. nodaļai,
 vai 4. nodaļai.
 3.
 Ja riska darījumam ir fondētā
 kredīta aizsardzība, šim postenim piemērojamo riska
 darījuma vērtību var mainīt saskaņā ar
 4. nodaļu.
 107. pants
 Riska darījumu kategorijas
 Katru riska darījumu iedala vienā no
 šādām riska darījumu kategorijām:
 a)
 prasījumi vai iespējamie prasījumi
 pret centrālajām valdībām vai centrālajām
 bankām;
 b)
 prasījumi vai iespējamie prasījumi
 pret reģionālajām pašvaldībām vai vietējām
 pašpārvaldēm;
 c)
 prasījumi vai iespējamie prasījumi
 pret publiskā sektora struktūrām;
 d)
 prasījumi vai iespējamie prasījumi
 pret daudzpusējām attīstības bankām;
 e)
 prasījumi vai iespējamie prasījumi
 pret starptautiskajām organizācijām;
 f)
 prasījumi vai iespējamie prasījumi
 pret iestādēm;
 g)
 prasījumi vai iespējamie prasījumi
 pret komercsabiedrībām;
 h)
 prasījumi pret privātpersonām vai
 MVU vai iespējamie prasījumi pret privātpersonām vai MVU;
 i)
 prasījumi vai iespējamie prasījumi,
 kas nodrošināti ar nekustamo īpašumu hipotēkām;
 j)
 saistību nepildīšana saistībā
 ar riska darījumiem;
 k)
 prasījumi segto obligāciju veidā;
 l)
 vērtspapīrošanas pozīcijas;
 m)
 prasījumi pret iestādēm un
 komercsabiedrībām ar īstermiņa kredīta
 novērtējumu;
 n)
 prasījumi ieguldījumu apliecību vai
 akciju veidā kolektīvu ieguldījumu uzņēmumos
 (turpmāk — CIU);
 o)
 kapitāla instrumentu prasījumi;
 p)
 citi riska darījumi.
 108. pants
 Riska darījumu riska svērtās vērtības
 aprēķināšana
 1.
 Lai aprēķinātu riska darījumu
 riska svērtās vērtības, visiem riska darījumiem
 piemēro riska pakāpes, izņemot tās, ko atskaita no pašu
 kapitāla saskaņā ar 2. iedaļas noteikumiem. Riska pakāpes
 piemēro, pamatojoties uz riska darījuma kategoriju, kurai pieder
 riska darījums, un tā kredīta kvalitātes pakāpi,
 ciktāl tas paredzēts 2. iedaļā. Kredīta
 kvalitāti var noteikt, atsaucoties uz ārējo kredītu
 novērtēšanas institūciju (turpmāk — ĀKNI)
 kredītu novērtējumiem atbilstīgi 130. pantam vai
 eksporta kredītu aģentūru kredītu novērtējumiem
 saskaņā ar 3. iedaļu.
 2.
 Lai piemērotu riska pakāpi, kā
 minēts 1. punktā, riska darījuma vērtību reizina
 ar riska pakāpi, kas noteikts vai aprēķināts
 saskaņā ar 2. iedaļu.
 3.
 Ja riska darījumam ir kredīta
 aizsardzība, šim postenim piemērojamo riska pakāpi var
 mainīt saskaņā ar 4. nodaļu.
 4.
 Riska darījumu riska svērtās
 vērtības vērtspapīrotiem riska darījumiem
 aprēķina saskaņā ar 5. nodaļu.
 5.
 Riska darījumiem, kam 2. iedaļā
 nav paredzēta to aprēķināšana, piešķir riska pakāpi
 100 % apmērā.
 6.
 Izņemot riska darījumus, kas rada
 saistības, kuras ir 1. līmeņa pamata kapitāla, 1. līmeņa
 papildu kapitāla vai 2. līmeņa kapitāla posteņi,
 iestāde, saņemot kompetento iestāžu atļauju, var izlemt
 nepiemērot šā panta 1. punkta prasības saviem riska
 darījumiem ar darījuma partneri, kas ir tās
 mātesuzņēmums, meitasuzņēmums, tās
 mātesuzņēmuma meitasuzņēmums vai uzņēmums,
 ar kuru iestādi saista attiecības Direktīvas 83/349/EEK
 12. panta 1. punkta izpratnē. Kompetentās iestādes ir
 pilnvarotas atļaut šādu alternatīvu metodi, ja ir izpildīti
 turpmāk minētie nosacījumi:
 a)
 darījuma partneris ir iestāde, finanšu
 kontrolakciju sabiedrība vai jaukta finanšu kontrolakciju sabiedrība,
 finanšu iestāde, aktīvu pārvaldīšanas uzņēmums
 vai pakalpojumu palīguzņēmums, kam piemēro atbilstīgas
 konsultatīvās uzraudzības prasības;
 b)
 darījuma partneris ir pilnībā
 iekļauts tajā pašā konsolidācijā, kurā
 iekļauta attiecīgā iestāde;
 c)
 darījuma partnerim piemēro tās pašas
 riska novērtēšanas, aprēķinu un kontroles procedūras,
 ko piemēro attiecīgajai iestādei;
 d)
 darījuma partneris ir reģistrēts
 tajā pašā dalībvalstī, kurā ir reģistrēta
 attiecīgā iestāde;
 e)
 nepastāv un nav paredzami nekādi
 būtiski praktiski vai juridiski šķēršļi, kas varētu
 kavēt darījuma partneri veikt tūlītēju pašu
 kapitāla pārskaitīšanu vai saistību atmaksāšanu
 iestādei.
 Ja iestāde saskaņā ar šo punktu
 izlemj nepiemērot 1. punkta prasības, tā piešķir
 0 % riska pakāpi.
 7.
 Izņemot riska darījumus, kas rada
 saistības, kuras ir 1. līmeņa pamata kapitāla, 1. līmeņa
 papildu kapitāla vai 2. līmeņa kapitāla posteņi,
 iestādes, saņemot kompetento iestāžu atļauju, var izlemt
 nepiemērot šā panta 1. punkta prasības saviem riska
 darījumiem ar darījuma partneriem, ar ko iestāde ir
 iesaistījusies institucionālās aizsardzības
 shēmā, kura ir līgumiska vai likumiska atbildības
 nodrošināšanas vienošanās, kas aizsargā šīs iestādes
 un it sevišķi nodrošina to likviditāti un maksātspēju, lai nepieciešamības
 gadījumā izvairītos no bankrota. Kompetentās iestādes
 ir pilnvarotas atļaut šādu alternatīvu metodi, ja ir
 izpildīti turpmāk minētie nosacījumi:
 a)
 prasības, kas izklāstītas 6. punkta
 a), d) un e) apakšpunktā;
 b)
 minētā vienošanās nodrošina, ka
 institucionālās aizsardzības shēma saskaņā ar
 tās saistībām spēs sniegt vajadzīgo atbalstu no
 līdzekļiem, kuri tai pieejami bez kavēšanās;
 c)
 minētās institucionālās
 aizsardzības shēmas rīcībā ir piemērotas un
 vienādi noteiktas sistēmas riska uzraudzībai un
 klasifikācijai, kas sniedz visu individuālo locekļu riska
 situāciju un attiecīgās institucionālās
 aizsardzības shēmas pilnu pārskatu, ar atbilstīgām
 iejaukšanās iespējām; šīs sistēmas atbilstīgi
 uzrauga visus riska darījumus, kuros netiek pildītas saistības,
 saskaņā ar 174. panta 1. punktu;
 d)
 institucionālās aizsardzības
 shēma veic savu riska pārbaudi, ko dara zināmu tās
 individuālajiem locekļiem;
 e)
 institucionālās aizsardzības
 shēma reizi gadā sastāda un publicē vai nu konsolidētu
 atskaiti, kura ietver bilanci, peļņas un zaudējumu
 pārskatu, situācijas pārskatu un riska pārskatu, kas
 attiecas uz institucionālo aizsardzības shēmu kopumā, vai pārskatu,
 kas ietver apkopoto bilanci, apkopoto peļņas un zaudējumu
 pārskatu, situācijas pārskatu un riska pārskatu, kurš
 attiecas uz institucionālo aizsardzības shēmu kopumā;
 f)
 ja institucionālās aizsardzības
 shēmas locekļi vēlas pārtraukt savu dalību
 shēmā, tiem ir pienākums par to brīdināt vismaz
 24 mēnešus iepriekš;
 g)
 vairākkārtēja to elementu
 izmantošana, ar ko drīkst iekļaut pašu kapitāla
 aprēķināšanā (turpmāk — vairākkārtēja
 izmantošana), kā arī jebkāda neatbilstīga pašu
 kapitāla veidošana starp institucionālās aizsardzības
 shēmas locekļiem nav pieļaujama;
 h)
 institucionālās aizsardzības
 shēmas pamatā ir tādu kredītiestāžu plaša dalība,
 kurām pārsvarā ir viendabīgs darbības profils;
 i)
 šā punkta d) apakšpunktā minēto
 sistēmu atbilstību regulāri apstiprina un uzrauga
 attiecīgās kompetentās iestādes.
 Ja iestāde saskaņā ar šo punktu
 izlemj nepiemērot 1. punkta prasības, tā piešķir
 0 % riska pakāpi.
 8.
 Riska darījumu riska svērtās
 vērtības riska darījumiem, kas izriet no iestādes iepriekš
 finansētām iemaksām CCP rezerves fondā un no
 tirdzniecības riska darījumiem ar CCP, nosaka pēc
 vajadzības saskaņā ar 296.–300. pantu.
 2. iedaļa
 Riska pakāpes
 109. pants
 Riska darījumi ar centrālajām valdībām vai
 centrālajām bankām
 1.
 Riska darījumiem ar centrālajām
 valdībām un centrālajām bankām piešķir riska pakāpi
 100 % apmērā, ja vien nepiemēro 2.–5. punktā
 noteiktās procedūras.
 2.
 Riska darījumiem ar centrālajām
 valdībām un centrālajām bankām, par kurām ir
 pieejams norīkotas ĀKNI kredīta novērtējums,
 piešķir riska pakāpi saskaņā ar 1. tabulu, kas atbilst
 attiecīgās ĀKNI kredīta novērtējumam saskaņā
 ar 131. pantu.
 1. tabula
 Kredīta kvalitātes pakāpe || 1 || 2 || 3 || 4 || 5 || 6
 Riska pakāpe || 0 % || 20 % || 50 % || 100 % || 100 % || 150 %
 3.
 Riska darījumiem ar Eiropas Centrālo
 banku piemēro 0 % riska pakāpi.
 4.
 Riska darījumiem ar dalībvalstu
 centrālajām valdībām un centrālajām bankām,
 kuri denominēti un finansēti centrālās valdības un
 centrālās bankas dalībvalsts valūtā, piešķir
 0 % riska pakāpi.
 5.
 Ja kādas trešās valsts kompetentās
 iestādes, kas piemēro tādus uzraudzības un
 reglamentējošos pasākumus, kuri ir vismaz līdzvērtīgi
 Savienībā piemērotajiem pasākumiem, piešķir
 zemāku riska pakāpi, nekā norādīts
 1.–2. punktā, riska darījumiem ar to centrālo valdību
 un centrālo banku, kuri denominēti un finansēti
 vietējā valūtā, iestādes var šādiem riska
 darījumiem piemērot tādas pašas riska pakāpes.
 Šā punkta vajadzībām Komisija var,
 izmantojot īstenošanas aktus, pieņemt
 lēmumu — piemērojot pārbaudes procedūru, kas
 minēta 447. panta 2. punktā, — par to, vai trešā
 valsts piemēro uzraudzības un reglamentējošos pasākumus,
 kuri ir vismaz līdzvērtīgi Savienībā
 piemērotajiem pasākumiem. Ja šāds lēmums nav pieņemts,
 līdz 2014. gada 1. janvārim iestādes var turpināt
 piemērot šajā punktā noteikto procedūru attiecībā
 uz trešo valsti, ja attiecīgās kompetentās iestādes pirms
 2013. gada 1. janvāra ir apstiprinājušas šo trešo valsti
 kā atbilstīgu šādas procedūras piemērošanai.
 110. pants
 Riska darījumi ar reģionālajām pašvaldībām vai
 vietējām pašpārvaldēm
 1.
 Riska darījumiem ar
 reģionālajām pašvaldībām vai vietējām
 pašpārvaldēm piešķir riska pakāpes kā riska
 darījumiem ar iestādēm, ja vien tos neuzskata par riska
 darījumiem ar centrālajām valdībām saskaņā
 ar 2. vai 4. punktu. Nepiemēro īstermiņa riska
 darījumu preferenciālo režīmu, kā noteikts 115. panta
 2. punktā un 114. panta 2. punktā.
 2.
 Riska darījumus ar reģionālajām
 pašvaldībām vai vietējām pašpārvaldēm
 pielīdzina riska darījumiem ar to centrālo valdību, kuras
 jurisdikcijā tās atrodas, ja riska ziņā nepastāv atšķirības
 starp šādiem riska darījumiem, tāpēc ka
 reģionālajām pašvaldībām un vietējām
 pašpārvaldēm ir īpašas tiesības gūt ienākumus un
 tāpēc ka pastāv īpaša institucionāla
 kārtība, kas mazina saistību neizpildes risku.
 EBI izstrādā īstenošanas tehnisko
 standartu projektus, lai precizētu riska darījumus ar
 reģionālajām pašvaldībām un vietējām
 pašpārvaldēm, ko pielīdzina riska darījumiem ar
 centrālo valdību, pamatojoties uz iepriekšējā
 daļā izklāstītajiem kritērijiem.
 EBI līdz 2014. gada
 1. janvārim iesniedz šos tehnisko standartu projektus Komisijai.
 Komisija ir pilnvarota pieņemt otrajā
 daļā minētos īstenošanas tehniskos standartus
 saskaņā ar procedūru, kas noteikta Regulas (ES)
 Nr. 1093/2010 15. pantā.
 Pirms iepriekšējā daļā
 minēto tehnisko standartu stāšanās spēkā iestādes
 var turpināt piemērot pirmajā daļā noteikto
 režīmu, ja kompetentās iestādes ir šādu režīmu
 piemērojušas pirms 2013. gada 1. janvāra.
 3.
 Riska darījumi ar baznīcām vai
 reliģiskām apvienībām, kas ir publisko tiesību
 subjekti, ciktāl tās iekasē nodevas saskaņā ar
 tiesību aktiem, kuri tām piešķir šādas tiesības, ir
 pielīdzināmi riska darījumiem ar reģionālajām
 pašvaldībām un vietējām pašpārvaldēm. Tomēr
 šo 2. punktu nepiemēro. Šajā gadījumā netiek
 izslēgta iespēja 145. panta 1. punkta a) apakšpunkta
 vajadzībām atļaut piemērot standartizēto pieeju.
 4.
 Ja kādas trešās valsts jurisdikcijas kompetentās
 iestādes, kas piemēro tādus uzraudzības un
 reglamentējošos pasākumus, kuri ir vismaz līdzvērtīgi
 Savienībā piemērotajiem pasākumiem, riska darījumus ar
 reģionālajām pašvaldībām un vietējām
 pašpārvaldēm pielīdzina riska darījumiem ar savu
 centrālo valdību un ja riska ziņā nepastāv
 atšķirības starp šādiem riska darījumiem, jo
 reģionālajām pašvaldībām un vietējām
 pašpārvaldēm ir īpašas tiesības gūt ienākumus,
 kā arī pastāv īpaša institucionāla kārtība,
 kas mazina saistību neizpildes risku, iestādes var šādiem riska
 darījumiem ar reģionālajām pašvaldībām un
 vietējām pašpārvaldēm piemērot tādas pašas riska pakāpes.
 Šā punkta vajadzībām Komisija var,
 izmantojot īstenošanas aktus, pieņemt
 lēmumu — piemērojot pārbaudes procedūru, kas
 minēta 447. panta 2. punktā, — par to, vai
 trešā valsts piemēro uzraudzības un reglamentējošos
 pasākumus, kuri ir vismaz līdzvērtīgi Savienībā
 piemērotajiem pasākumiem. Ja šāds lēmums nav pieņemts,
 līdz 2014. gada 1. janvārim iestādes var turpināt
 piemērot šajā punktā noteikto procedūru attiecībā
 uz trešo valsti, ja attiecīgās kompetentās iestādes pirms
 2013. gada 1. janvāra ir apstiprinājušas šo trešo valsti
 kā atbilstīgu šādas procedūras piemērošanai.
 5.
 Riska darījumiem ar dalībvalstu
 reģionālajām pašvaldībām vai vietējām
 pašpārvaldēm, kuri nav minēti 2.–4. punktā un kuri
 denominēti un finansēti šīs reģionālās
 pašvaldības un vietējās pašpārvaldes vietējā
 valūtā, piešķir 20 % riska pakāpi.
 111. pants
 Riska darījumi ar publiskā sektora struktūrām
 1.
 Riska darījumiem ar publiskā sektora
 struktūrām, par kurām nav pieejams norīkotas ĀKNI
 kredīta novērtējums, piešķir riska pakāpi
 atbilstīgi kredīta kvalitātes pakāpei, ko piešķir
 riska darījumiem ar tās jurisdikcijas centrālo valdību,
 kurā atrodas publiskā sektora struktūra, un ko piešķir saskaņā
 ar 2. tabulu.
 2. tabula
 Kredīta kvalitātes pakāpe, kas piešķirta centrālajai valdībai || 1 || 2 || 3 || 4 || 5 || 6
 Riska pakāpe || 20 % || 50 % || 100 % || 100 % || 100 % || 150 %
 Riska darījumiem ar publiskā sektora
 struktūrām, kas atrodas valstīs, kur centrālajai
 valdībai nav piešķirts kredītreitings, riska pakāpe ir
 100 %.
 2.
 Riska darījumiem ar publiskā sektora
 struktūrām, par kurām ir pieejams norīkotas ĀKNI
 kredīta novērtējums, riska pakāpi piešķir
 saskaņā ar 115. pantu. Nepiemēro īstermiņa riska
 darījumu preferenciālo režīmu, kā noteikts 114. panta
 2. punktā un 115. panta 2. punktā.
 3.
 Riska darījumiem ar publiskā sektora
 struktūrām, kuru sākotnējais termiņš ir
 3 mēneši vai mazāks, riska pakāpe ir 20 %.
 4.
 Riska darījumus ar publiskā sektora
 struktūrām var pielīdzināt riska darījumiem ar
 centrālo valdību, kuras jurisdikcijā šīs struktūras
 atrodas, ja riska ziņā nepastāv atšķirības starp
 šādiem riska darījumiem, jo centrālā valdība dod
 atbilstīgu galvojumu.
 5.
 Šā punkta vajadzībām Komisija var,
 izmantojot īstenošanas aktus, pieņemt lēmumu — piemērojot
 pārbaudes procedūru, kas minēta 447. panta
 2. punktā, — par to, vai trešā valsts piemēro
 uzraudzības un reglamentējošos pasākumus, kuri ir vismaz
 līdzvērtīgi Savienībā piemērotajiem
 pasākumiem. Ja šāds lēmums nav pieņemts, līdz
 2014. gada 1. janvārim iestādes var turpināt
 piemērot šajā punktā noteikto procedūru attiecībā
 uz trešo valsti, ja attiecīgās kompetentās iestādes pirms
 2013. gada 1. janvāra ir apstiprinājušas šo trešo valsti
 kā atbilstīgu šādas procedūras piemērošanai.
 6.
 EBI izstrādā īstenošanas tehnisko
 standartu projektus, lai precizētu valsts sektora struktūras,
 kurām var piemērot 1. un 2. punktā noteikto režīmu.
 EBI līdz 2014. gada
 1. janvārim iesniedz šos tehnisko standartu projektus Komisijai.
 Komisija ir pilnvarota pieņemt pirmajā
 daļā minētos īstenošanas tehniskos standartus
 saskaņā ar procedūru, kas noteikta Regulas (ES)
 Nr. 1093/2010 15. pantā.
 Pirms pirmajā daļā minēto
 tehnisko standartu stāšanās spēkā iestādes var
 turpināt piemērot 1. punktā noteikto režīmu, ja
 kompetentās iestādes ir šādu režīmu piemērojušas pirms
 2013. gada 1. janvāra.
 112. pants
 Riska darījumi ar daudzpusējām attīstības bankām
 1.
 Riska darījumus ar daudzpusējām
 attīstības bankām, kas nav minētas 2. punktā,
 pielīdzina riska darījumiem ar iestādēm. Nepiemēro
 īstermiņa riska darījumu preferenciālo režīmu, kā
 noteikts 115. panta 2. punktā un 115. panta
 4. punktā.
 Ziemeļamerikas un Dienvidamerikas
 Investīciju korporācija, Melnās jūras reģiona
 Tirdzniecības un attīstības banka un Centrālamerikas
 Ekonomiskās integrācijas banka tiek uzskatītas par
 daudzpusējām attīstības bankām
 (turpmāk — MDB).
 2.
 Riska darījumiem ar turpmāk
 minētajām daudzpusējām attīstības bankām
 piešķir 0 % riska pakāpi:
 a)
 Starptautiskā Rekonstrukcijas un
 attīstības banka;
 b)
 Starptautiskā Finanšu korporācija;
 c)
 Ziemeļamerikas un Dienvidamerikas
 Attīstības banka;
 d)
 Āzijas Attīstības banka;
 e)
 Āfrikas Attīstības banka;
 f)
 Eiropas Padomes
 Attīstības banka;
 g)
 Ziemeļvalstu Investīciju banka;
 h)
 Karību jūras reģiona
 Attīstības banka;
 i)
 Eiropas Rekonstrukcijas un attīstības
 banka;
 j)
 Eiropas Investīciju banka;
 k)
 Eiropas Investīciju fonds;
 l)
 Daudzpusējo investīciju garantiju
 aģentūra;
 m)
 Starptautiskais Finanšu mehānisms
 imunizācijai;
 n)
 Islāmiskā Attīstības banka.
 3.
 Eiropas Investīciju fonda dalības
 kapitāla neapmaksātajai daļai piešķir 20 % riska pakāpi.
 113. pants
 Riska darījumi ar starptautiskām organizācijām
 Riska darījumiem ar turpmāk
 minētajām starptautiskajām organizācijām piešķir
 0 % riska pakāpi:
 a)
 Eiropas Savienība;
 b)
 Starptautiskais Valūtas fonds;
 c)
 Starptautisko norēķinu banka;
 d)
 Eiropas finanšu stabilitātes instruments;
 e)
 starptautiska finanšu iestāde, kuru
 reģistrējušas divas vai vairākas dalībvalstis un kuras
 mērķis ir mobilizēt finansējumu un sniegt finansiālu
 palīdzību iestādes locekļiem, kas saskārušies ar
 smagām finansējuma problēmām vai kam draud šādas
 problēmas.
 114. pants
 Riska darījumi ar iestādēm
 1.
 Riska darījumiem ar iestādēm, par
 kurām ir pieejams norīkotas ĀKNI kredīta
 novērtējums, piešķir riska pakāpi saskaņā ar
 115. pantu. Riska darījumiem ar iestādēm, par kurām
 nav pieejams norīkotas ĀKNI kredīta novērtējums,
 piešķir riska pakāpi saskaņā ar 116. pantu.
 2.
 Tiem riska darījumiem ar iestādēm,
 kuru atlikušais termiņš ir 3 mēneši vai mazāk un kuri
 denominēti un finansēti vietējā valūtā,
 piešķir riska pakāpi, kas ir par vienu kategoriju mazāk labvēlīga
 riska pakāpe nekā preferenciālā riska pakāpe, kura
 aprakstīts 109. panta 4. punktā un 109. panta
 5. punktā un kuru piešķir riska darījumiem ar tās
 centrālo valdību.
 3.
 Riska darījumiem, kuru atlikušais termiņš
 ir 3 mēneši vai mazāk un kuri denominēti un finansēti
 aizdevuma ņēmēja valsts valūtā, nepiešķir riska pakāpi,
 kas ir zemāka par 20 %.
 4.
 Riska darījumam ar iestādi obligāto
 rezervju veidā, kam jābūt iestādes rīcībā
 saskaņā ar ECB vai dalībvalsts centrālās bankas
 prasībām, var piešķirt tādu pašu riska pakāpi,
 kādu piešķir riska darījumiem ar attiecīgās
 dalībvalsts centrālo banku ar nosacījumu, ka:
 a)
 rezerves tiek nodrošinātas saskaņā
 ar Eiropas Centrālās bankas 2003. gada 12. septembra Regulu
 (EK) Nr. 1745/2003 par obligāto rezervju piemērošanu vai kādu
 tās vietā vēlāk pieņemtu regulu, vai dalībvalsts
 prasībām, kas visos būtiskajos aspektos ir
 līdzvērtīgas minētajai regulai;
 b)
 tās iestādes
 bankrota vai maksātnespējas gadījumā, kur atrodas rezerves,
 rezerves pilnībā un laikus atmaksā iestādei un
 nepakļauj citām iestādes saistībām.
 5.
 Riska darījumus ar finanšu iestādēm,
 kuras apstiprinājušas un uzrauga kompetentās iestādes, kā
 arī kurām piemēro konsultatīvās uzraudzības
 prasības, kas līdzvērtīgas prasībām, kuras
 piemēro iestādēm, pielīdzina riska darījumiem ar
 iestādēm.
 115. pants
 Riska darījumi ar iestādēm, kam piešķirts
 kredītreitings
 1.
 Riska darījumiem, kuru atlikušais termiņš
 pārsniedz 3 mēnešus, ar iestādēm, par ko ir pieejams
 norīkotas ĀKNI kredīta novērtējums, piešķir riska
 pakāpi saskaņā ar 3. tabulu, kura atbilst
 attiecīgās ĀKNI kredīta novērtējumam
 saskaņā ar 131. pantu.
 3. tabula
 Kredīta kvalitātes pakāpe || 1 || 2 || 3 || 4 || 5 || 6
 Riska pakāpe || 20 % || 50 % || 50 % || 100 % || 100 % || 150 %
 2.
 Riska darījumiem, kuru atlikušais termiņš
 nepārsniedz 3 mēnešus, ar iestādēm, par ko ir pieejams
 norīkotas ĀKNI kredīta novērtējums, piešķir riska
 pakāpi saskaņā ar 4. tabulu, kura atbilst
 attiecīgās ĀKNI kredīta novērtējumam
 saskaņā ar 131. pantu.
 4. tabula
 Kredīta kvalitātes pakāpe || 1 || 2 || 3 || 4 || 5 || 6
 Riska pakāpe || 20 % || 20 % || 20 % || 50 % || 50 % || 150 %
 3.
 Mijiedarbība starp īstermiņa
 kredīta novērtējuma režīmu saskaņā ar
 126. pantu un vispārējo preferenciālo režīmu
 attiecībā uz īstermiņa riska darījumiem, kā
 noteikts 2. punktā, ir šāda:
 a)
 ja nav īstermiņa riska darījuma
 novērtējuma, tad vispārējo preferenciālo režīmu
 īstermiņa riska darījumiem, kā norādīts
 2. punktā, piemēro visiem tiem riska darījumiem ar
 iestādēm, kuru atlikušais termiņš ir līdz trim
 mēnešiem;
 b)
 ja ir īstermiņa novērtējums un
 šāds novērtējums paredz piemērot labvēlīgāku
 vai tādu pašu riska pakāpi, kādu izmanto
 vispārējā preferenciālā režīmā
 īstermiņa riska darījumiem, kā norādīts
 2. punktā, tad īstermiņa novērtējumu izmanto
 vienīgi attiecībā uz šo īpašo riska darījumu; citiem
 īstermiņa riska darījumiem piemēro vispārējo
 preferenciālo režīmu īstermiņa darījumiem, kā
 norādīts 2. punktā;
 c)
 ja ir īstermiņa novērtējums un
 šāds novērtējums paredz piešķirt mazāk
 labvēlīgu riska pakāpi par to, kādu izmanto
 vispārējā preferenciālā režīmā
 īstermiņa riska darījumiem, kā norādīts
 2. punktā, tad vispārējais preferenciālais režīms
 īstermiņa riska darījumiem netiek izmantots un visiem
 īstermiņa prasījumiem bez reitinga piemēro tādu pašu
 riska pakāpi, kādu paredz konkrētais īstermiņa
 novērtējums.
 116. pants
 Riska darījumi ar iestādēm, kam nav piešķirts
 kredītreitings
 1.
 Riska darījumiem ar iestādēm, par
 kurām nav pieejams norīkotas ĀKNI kredīta
 novērtējums, piešķir riska pakāpi atbilstīgi
 kredīta kvalitātes pakāpei, ko piešķir riska
 darījumiem ar tās jurisdikcijas centrālo valdību, kurā
 atrodas iestāde, un ko piešķir saskaņā ar 5. tabulu.
 5. tabula
 Kredīta kvalitātes pakāpe, kas piešķirta centrālajai valdībai || 1 || 2 || 3 || 4 || 5 || 6
 Riska darījuma riska pakāpe || 20 % || 50 % || 100 % || 100 % || 100 % || 150 %
 2.
 Riska darījumiem ar iestādēm, kam
 nav piešķirts kredītreitings un kas atrodas valstīs, kur
 centrālajai valdībai nav piešķirts kredītreitings, riska pakāpe
 ir 100 %.
 3.
 Riska darījumiem, kuru sākotnējais
 termiņš ir 3 mēneši vai mazāks, ar iestādēm, kam
 nav piešķirts kredītreitings, riska pakāpe ir 20 %.
 117. pants
 Riska darījumi ar komercsabiedrībām
 1.
 Riska darījumiem, par kuriem ir pieejams
 norīkotas ĀKNI kredīta novērtējums, piešķir riska
 pakāpi saskaņā ar 6. tabulu, kas atbilst
 attiecīgās ĀKNI kredīta novērtējumam
 saskaņā ar 131. pantu.
 6. tabula
 Kredīta kvalitātes pakāpe || 1 || 2 || 3 || 4 || 5 || 6
 Riska pakāpe || 20 % || 50 % || 100 % || 100 % || 150 % || 150 %
 2.
 Riska darījumiem, kam nav pieejams šāds
 kredīta novērtējums, piešķir 100 % riska pakāpi vai
 tās centrālās valdības riska pakāpi atkarībā
 no tā, kura ir augstāka.
 118. pants
 Riska darījumi ar privātpersonām vai MVU
 Riska darījumiem, kas atbilst
 turpmāk minētajiem kritērijiem, piešķir 75 % riska pakāpi:
 a) riska darījuma partneris ir
 privātpersona vai privātpersonas, vai arī mazais vai
 vidējais uzņēmums;
 b) riska darījums ir viens no
 daudziem riska darījumiem ar līdzīgām iezīmēm,
 kur ar šādiem aizdevumiem saistītie riski būtiski
 samazinās;
 c) kopējā summa, ko
 aizņēmējs klients vai savstarpēji saistītu klientu
 grupa ir parādā iestādei, mātesuzņēmumiem un to
 meitasuzņēmumiem, ieskaitot visus riska darījumus, kuru
 saistības nav izpildītas, bet neskaitot prasījumus vai
 iespējamus prasījumus, kuri nodrošināti ar mājokļa
 hipotēku, ciktāl tas zināms iestādei, nepārsniedz
 1 miljonu euro; iestāde veic pamatotus pasākumus, lai
 iegūtu šādu informāciju.
 Vērtspapīrus nedrīkst
 iekļaut privātpersonu vai MVU riska darījumu kategorijā.
 Privātpersonu vai MVU minimālo nomas maksājumu pašreizējo vērtību
 var iekļaut privātpersonu vai MVU riska darījumu
 kategorijā.
 119. pants
 Riska darījumi, kas nodrošināti ar nekustamā īpašuma
 hipotēku
 1.
 Riska darījumam vai jebkurai riska
 darījuma daļai, kas ir pilnībā nodrošināta ar
 nekustamā īpašuma hipotēku, piešķir 100 % riska pakāpi,
 ja nav izpildīti 120. un 121. panta nosacījumi, izņemot
 jebkuru riska darījuma daļu, kuru klasificē cita riska
 darījumu kategorijā.
 Tā riska darījuma daļa, ko uzskata
 par daļu, kura ir pilnībā nodrošināta ar nekustamo
 īpašumu, nav lielāka par tirgus vērtības
 ieķīlāto summu vai — dalībvalstīs, kas
 tiesību aktu vai reglamentējošos noteikumos ir paredzējušas
 stingrus kritērijus attiecībā uz hipotekārās
 vērtības novērtēšanu, — attiecīgā
 īpašuma hipotekāro vērtību.
 2.
 Pamatojoties uz datiem, kas apkopoti
 saskaņā ar 96. pantu, un jebkādiem citiem attiecīgiem
 rādītājiem, kompetentās iestādes regulāri un
 vismaz reizi gadā novērtē, vai 35 % riska pakāpe
 attiecībā uz riska darījumiem, kuri nodrošināti
 mājokļa hipotēkām, kā minēts
 120. pantā, un 50 % riska pakāpe attiecībā uz
 riska darījumiem, kas nodrošināti ar komerciālu nekustamo
 īpašumu, kā minēts 121. pantā, un kas atrodas to
 teritorijā, ir atbilstīgas riska pakāpes, ņemot
 vērā saistību nepildīšanas pieredzi saistībā ar
 riska darījumiem, kuri nodrošināti ar nekustamo īpašumu, un
 ņemot vērā nekustamā īpašuma tirgus tendenču
 prognozes, un kompetentās iestādes pēc vajadzības var
 noteikt augstākas riska pakāpes vai stingrākus kritērijus,
 nekā paredzēts 120. panta 2. punktā un 121. panta
 2. punktā, pamatojoties uz finansiālās stabilitātes
 apsvērumiem. EBI koordinē kompetento iestāžu veiktos
 novērtējumus.
 Kompetentās iestādes apspriežas ar EBI
 par riska pakāpi un piemēroto kritēriju korekcijām. EBI
 publisko riska pakāpes un kritērijus, ko kompetentās
 iestādes ir noteikušas 120., 121. un 195. pantā minētajām
 riska pakāpēm.
 EBI izstrādā regulatīvus tehniskos
 standartus, lai precizētu nosacījumus, ko kompetentās
 iestādes ņem vērā, nosakot stingrākas riska pakāpes
 vai stingrākus kritērijus.
 EBI līdz 2014. gada 31. decembrim
 iesniedz šos tehnisko standartu projektus Komisijai.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 3.
 Vienas dalībvalsts iestādes piemēro
 riska pakāpes un kritērijus, ko ir noteikušas citas dalībvalsts
 kompetentās iestādes attiecībā uz riska darījumiem,
 kuri ir nodrošināti ar hipotēkām attiecībā uz
 komerciālu un mājokļa nekustamo īpašumu, kas atrodas
 šajā dalībvalstī.
 120. pants
 Riska darījumi, kas ir pilnībā nodrošināti ar
 mājokļa īpašumu
 1.
 Ja vien kompetentās iestādes nav
 noteikušas citādi saskaņā ar 119. panta 2. punktu,
 riska darījumiem, kas ir pilnībā nodrošināti ar
 mājokļa īpašumu, piemēro šādu režīmu:
 a)
 riska darījumiem vai to daļām, kas
 ir pilnībā nodrošināti ar tāda mājokļa
 hipotēku, kuru īpašnieks vai — privāto
 ieguldījumu sabiedrības gadījumā — patiesais
 īpašnieks aizņem vai izīrē, piešķir 35 % riska pakāpi;
 b)
 riska darījumiem, kas ir pilnībā
 nodrošināti ar akcijām Somijas mājokļu
 sabiedrībās, kuras darbojas saskaņā ar Somijas
 1991. gada Mājokļu sabiedrību likumu vai turpmākiem līdzvērtīgiem
 tiesību aktiem, attiecībā uz mājokļa īpašumu, ko
 īpašnieks aizņem vai izīrē, piešķir 35 % riska pakāpi;
 c)
 riska darījumiem ar nomnieku īpašuma
 izpirkumnomas darījumos attiecībā uz dzīvojamo
 īpašumu, kad iestāde ir iznomātājs un nomniekam ir
 izpirkuma iespēja, piešķir 35 % riska pakāpi, ja
 iestādes riska darījums ir pilnībā nodrošināts ar
 tās īpašumtiesībām uz īpašumu.
 2.
 Šā panta 1. punkta vajadzībām
 iestādes uzskata riska darījumu vai tā daļas par
 pilnībā nodrošinātām tikai tad, ja ir izpildīti
 šādi nosacījumi:
 a)
 īpašuma vērtība nav būtiski
 atkarīga no aizņēmēja kredīta kvalitātes; nosakot
 minētās atkarības būtiskumu, iestādes var neņemt
 vērā situācijas, kurās tikai makroekonomikas faktori ietekmē
 gan īpašuma vērtību, gan aizņēmēja saistību
 izpildi;
 b)
 aizņēmēja risks nav būtiski atkarīgs
 no bāzes īpašuma vai projekta rezultātiem, bet ir atkarīgs
 no pamatā esošās aizņēmēja spējas atmaksāt
 parādu no citiem avotiem, tādēļ šādu
 līdzekļu atmaksāšana nav būtiski atkarīga no
 jebkādas naudas ienākošās naudas plūsmas, ko radījis bāzes
 īpašums, kuru izmanto nodrošinājumam; minētajiem citiem avotiem
 iestādes savu aizdevumu politikas ietvaros nosaka maksimālo
 kredīta apmēra attiecību pret ienākumu apmēru un
 iegūst atbilstīgu apliecinājumu par attiecīgajiem
 ienākumiem, kad piešķir aizdevumu;
 c)
 ir ievērotas prasības, kas noteiktas
 203. pantā, un novērtēšanas noteikumi, kuri paredzēti
 224. panta 1. punktā;
 d)
 tā aizdevuma daļa, kam ir piešķirta
 35 % riska pakāpe, ja vien saskaņā ar 119. panta
 2. punktu nav noteikts citādi, nepārsniedz 80 %, ja vien
 saskaņā ar 119. panta 2. punktu nav noteikts citādi,
 no attiecīgā īpašuma tirgus vērtības vai 80 % no
 hipotekārās vērtības, ja vien saskaņā ar
 119. panta 2. punktu nav noteikts citādi, no attiecīgā
 īpašuma dalībvalstīs, kas tiesību aktu vai
 reglamentējošos noteikumos ir paredzējušas stingrus kritērijus
 attiecībā uz hipotekārās vērtības
 novērtēšanu.
 3.
 Iestādes var nepiemērot 2. punkta
 b) apakšpunktu riska darījumiem, kas pilnībā
 nodrošināti ar tāda mājokļa hipotēku, kurš atrodas
 tādas dalībvalsts teritorijā, kuras kompetentā iestāde
 ir publicējusi pierādījumus, kas apliecina, ka tās
 teritorijā ir labi attīstīts un sens mājokļa
 nekustamā īpašuma tirgus, kura zaudējumu daļas
 nepārsniedz šādus ierobežojumus:
 a)
 zaudējumi no kredītiem, kas līdz
 80 % no tirgus vērtības vai 80 % no hipotekārās
 vērtības konkrētajā gadā nodrošināti ar
 mājokļa nekustamo īpašumu, ja vien saskaņā ar
 119. panta 2. punktu nav izlemts citādi, konkrētajā
 gadā nepārsniedz 0,3 % no neatmaksātajiem
 aizņēmumiem, kuri nodrošināti ar mājokļa īpašumu;
 b)
 kopējie zaudējumi no kredītiem, kas
 nodrošināti ar mājokļa nekustamo īpašumu,
 konkrētajā gadā nepārsniedz 0,5 % no
 neatmaksātajiem aizņēmumiem, kuri nodrošināti ar
 mājokļa īpašumu.
 4.
 Ja konkrētajā gadā netiek
 ievērots kāds no 3. punktā noteiktajiem ierobežojumiem, tad
 tiesības piemērot 3. punktu nav spēkā, un piemēro
 2. punkta b) apakšpunktā paredzēto nosacījumu,
 līdz kādā no turpmākajiem gadiem ir izpildīti
 3. punkta nosacījumi.
 121. pants
 Riska darījumi, kas ir pilnībā nodrošināti ar
 komerciālā nekustamā īpašuma hipotēku
 1.
 Ja vien kompetentās iestādes nav
 noteikušas citādi saskaņā ar 119. panta 2. punktu,
 riska darījumiem, kas ir pilnībā nodrošināti ar
 komerciālā nekustamā īpašuma hipotēku, piemēro
 šādu režīmu:
 a)
 riska darījumiem vai to daļām, kas
 ir pilnībā nodrošinātas ar biroju vai cita komerciāla
 nekustamā īpašuma hipotēku, piemēro riska pakāpi 50 %
 apmērā;
 b)
 riska darījumiem, kas ir pilnībā
 nodrošināti ar akcijām Somijas mājokļu
 sabiedrībās, kuras darbojas saskaņā ar Somijas
 1991. gada Mājokļu sabiedrību likumu vai turpmākiem
 līdzvērtīgiem tiesību aktiem, attiecībā uz
 birojiem vai citu komerciālu nekustamo īpašumu piemēro riska pakāpi
 50 % apmērā;
 c)
 riska darījumiem, kas saistīti ar
 īpašuma izpirkumnomas darījumiem attiecībā uz birojiem vai
 citu komerciālu nekustamo īpašumu, kad iestāde ir
 iznomātājs un nomniekam ir izpirkuma iespēja, piemēro riska
 pakāpi 50 % apmērā, ja iestādes riska darījums ir
 pilnībā nodrošināts ar tās īpašumtiesībām uz
 īpašumu.
 2.
 Šā panta 1. punktu piemēro, ja ir izpildīti
 šādi nosacījumi:
 a)
 īpašuma vērtība nav būtiski
 atkarīga no aizņēmēja kredīta kvalitātes; nosakot
 minētās atkarības būtiskumu, iestādes var neņemt
 vērā situācijas, kurās tikai makroekonomikas faktori
 ietekmē gan īpašuma vērtību, gan aizņēmēja
 saistību izpildi;
 b)
 aizņēmēja risks nav būtiski
 atkarīgs no bāzes īpašuma vai projekta rezultātiem, bet
 drīzāk gan ir atkarīgs no pamatā esošās aizņēmēja
 spējas atmaksāt parādu no citiem avotiem, tādēļ
 šādu līdzekļu atmaksāšana nav būtiski atkarīga no
 jebkādas naudas ienākošās naudas plūsmas, ko
 izraisījis bāzes īpašums, kuru izmanto nodrošinājumam;
 c)
 ir ievērotas prasības, kas noteiktas
 203. pantā, un novērtēšanas noteikumi, kuri paredzēti
 224. panta 1. punktā;
 d)
 50 % riska pakāpi, ja vien
 saskaņā ar 119. panta 2. punktu nav noteikts citādi,
 piemēro tai aizdevuma daļai, kas nepārsniedz 50 %, no
 attiecīgā īpašuma tirgus vērtības vai 60 % no
 hipotekārās vērtības, ja vien saskaņā ar
 119. panta 2. punktu nav noteikts citādi, no attiecīgā
 īpašuma dalībvalstīs, kas tiesību aktu vai
 reglamentējošos noteikumos ir paredzējušas stingrus kritērijus
 attiecībā uz hipotekārās vērtības
 novērtēšanu.
 3.
 Iestādes var nepiemērot 2. punkta
 b) apakšpunktu riska darījumiem, kas pilnībā
 nodrošināti ar tāda komerciālā īpašuma hipotēku,
 kurš atrodas tādas dalībvalsts teritorijā, kuras kompetentā
 iestāde ir publicējusi pierādījumus, kas apliecina, ka
 tās teritorijā ir labi attīstīts un sens
 komerciālā nekustamā īpašuma tirgus, kura zaudējumu
 daļas nepārsniedz šādus ierobežojumus:
 a)
 zaudējumi no kredītiem, kuri līdz 50
 % no tirgus vērtības vai 60 % no hipotekārās
 vērtības konkrētajā gadā ir nodrošināti ar
 komerciālu nekustamo īpašumu, ja vien saskaņā ar
 119. panta 2. punktu nav izlemts citādi, konkrētajā
 gadā nepārsniedz 0,3 % no neatmaksātajiem aizņēmumiem,
 kuri nodrošināti ar komerciālu nekustamo īpašumu;
 b)
 kopējie zaudējumi no kredītiem, kuri
 nodrošināti ar komerciālu nekustamo īpašumu,
 konkrētajā gadā nepārsniedz 0,5 % no neatmaksātajiem
 aizņēmumiem, kuri nodrošināti ar komerciālu nekustamo
 īpašumu.
 4.
 Ja konkrētajā gadā netiek
 ievērots kāds no 3. punktā noteiktajiem ierobežojumiem, tad
 tiesības piemērot 3. punktu nav spēkā, un tiek piemērots
 2. punkta b) apakšpunktā paredzētais nosacījums,
 līdz kādā no turpmākajiem gadiem ir izpildīti
 3. punktā noteiktie nosacījumi.
 122. pants
 Riska darījumi, kuros netiek pildītas saistības
 1.
 Jebkura posteņa nenodrošinātajai
 daļai, kurā netiek pildītas saistības saskaņā ar
 174. pantu, piemēro šādu riska pakāpi:
 a)
 150 %, ja konkrētās kredītriska
 korekcijas nepārsniedz 20 % no riska darījuma vērtības
 nenodrošinātās daļas, ja netiktu piemērotas šīs
 konkrētās kredītriska korekcijas;
 b)
 100 %, ja konkrētās kredītriska
 korekcijas nav mazākas par 20 % no riska darījuma
 vērtības nenodrošinātās daļas, ja netiktu
 piemērotas šīs konkrētās kredītriska korekcijas.
 2.
 Nosakot kavētā darījuma
 nodrošināto daļu, par pieņemamiem nodrošinājumiem un
 galvojumiem uzskata tos, kas tiek atzīti par pieņemamiem
 kredītriska mazināšanai saskaņā ar 4. nodaļu.
 3.
 Riska darījumiem, kas ir pilnībā
 nodrošināti ar mājokļa īpašuma hipotēku
 saskaņā ar 120. pantu, piemēro riska pakāpi 100 %
 apmērā, atņemot visas vērtību korekcijas, ja ir
 radusies saistību neizpilde saskaņā ar 174. pantu.
 4.
 Riska darījumiem, kas ir pilnībā
 nodrošināti ar komerciālā nekustamā īpašuma
 hipotēku saskaņā ar 121. pantu, piemēro riska pakāpi
 100 % apmērā, ja ir radusies saistību neizpilde
 saskaņā ar 174. pantu.
 123. pants
 Posteņi, kas saistīti ar īpaši augstu risku
 1.
 Iestādes attiecīgos gadījumos
 piemēro 150 % riska pakāpi riska darījumiem, kas
 saistīti ar īpaši augstiem riskiem, tostarp riska darījumiem
 akciju vai ieguldījumu apliecību veidā kolektīvu
 ieguldījumu uzņēmumos.
 2.
 Riska darījumi, kas saistīti ar
 īpaši augstiem riskiem, ietver jebkuru no turpmāk minētajiem
 instrumentiem:
 a) ieguldījumus riska kapitāla
 sabiedrībās;
 b) alternatīvo ieguldījumu fondus,
 kā noteikts Direktīvas 2011/61/ES 4. panta 1. punkta
 1. apakšpunktā;
 c) nekustamā īpašuma
 finansēšanas spekulācijas.
 3.
 Novērtējot, vai riska darījums, kas
 nav 2. punktā minētais riska darījums, ir saistīts ar
 īpaši augstiem riskiem, iestādes ņem vērā šādas
 riska iezīmes:
 a)
 pastāv augsts zaudējumu risks
 parādnieka saistību nepildīšanas rezultātā;
 b)
 nav iespējams pienācīgi
 novērtēt, vai riska darījums ietilpst a) apakšpunkta
 piemērošanas jomā.
 EBI izdod pamatnostādnes, precizējot,
 kuri riska darījumu veidi ir saistīti ar īpaši augstu risku un
 kādos apstākļos tas tā ir.
 Šīs pamatnostādnes pieņem
 saskaņā ar Regulas (ES) Nr. 1093/2010 16. pantu.
 124. pants
 Riska darījumi segto obligāciju veidā
 1.
 Lai varētu piemērot 3. punktā
 noteikto preferenciālo režīmu, „segtās obligācijas” ir
 obligācijas, kas definētas 52. panta 4. punkta Eiropas
 Parlamenta un Padomes 2009. gada 13. jūlija
 Direktīvā 2009/65/EK par normatīvo un administratīvo
 aktu koordināciju attiecībā uz pārvedamu
 vērtspapīru kolektīvo ieguldījumu uzņēmumiem
 (PVKIU)[23],
 kā arī kas ir nodrošinātas ar jebkuru no turpmāk
 minētajiem atbilstošajiem aktīviem:
 a)
 riska darījumi ar Savienības
 centrālajām valdībām, centrālajām bankām, publiskā
 sektora struktūrām, reģionālajām pašvaldībām
 un vietējām pašpārvaldēm vai riska darījumi, ko
 tās garantē;
 b)
 tādi riska darījumi ar trešo valstu
 centrālajām valdībām un centrālajām bankām
 ārpus ES, daudzpusējām attīstības bankām,
 starptautiskām organizācijām, kuri atbilst kredīta
 kvalitātes 1. pakāpei, kā izklāstīts šajā
 nodaļā, un tādi riska darījumi ar publiskā sektora
 struktūrām, reģionālajām pašvaldībām un
 vietējām pašpārvaldēm ārpus ES, kuriem riska pakāpi
 piemēro kā riska darījumiem ar iestādēm vai
 centrālajām valdībām un centrālajām bankām
 saskaņā ar attiecīgi 110. panta 1. punktu,
 110. panta 2. punktu, 111. panta 1. punktu, 111. panta
 2. punktu vai 111. panta 4. punktu un kuri atbilst kredīta
 kvalitātes 1. pakāpei, kā izklāstīts šajā
 nodaļā, un riska darījumi šā punkta nozīmē, kuri
 atbilst vismaz kredīta kvalitātes 2. pakāpei, kā
 izklāstīts šajā nodaļā, ar nosacījumu, ka
 šādi riska darījumi nepārsniedz 20 % no emitējušo
 iestāžu neatmaksāto segto obligāciju nominālvērtības;
 c)
 tādi riska darījumi ar
 iestādēm, kuri atbilst kredīta kvalitātes
 1. pakāpei, kā izklāstīts šajā nodaļā.
 Šādu riska darījumu kopapmērs nepārsniedz 15 % no emisijas
 iestādes neatmaksāto segto obligāciju
 nominālvērtības. Riska darījumi, ko izraisa ar nekustamo
 īpašumu nodrošinātu aizņēmumu parādnieku
 maksājumu nodošana un pārvaldība vai likvidācija, kas
 attiecas uz segto obligāciju turētājiem, netiek ietverti
 minētajā 15 % limitā. Riska darījumiem ar ES
 iestādēm, kuru termiņš nepārsniedz 100 dienas,
 nepiemēro 1. pakāpes prasības, tomēr šīs
 iestādes atbilst vismaz 2. kredīta kvalitātes pakāpei
 saskaņā ar šo nodaļu.
 Kompetentās
 iestādes var pēc apspriešanās ar EBI daļēji atcelt
 c) apakšpunkta piemērošanu un atļaut 2. kredīta
 kvalitātes pakāpi attiecībā uz ne vairāk kā
 10 % no emitējušās iestādes neatmaksāto segto
 obligāciju nominālvērtības riska kopapmēra ar
 nosacījumu, ka var dokumentēt liecības par iespējamām
 būtiskajām koncentrācijas problēmām
 attiecīgajās dalībvalstīs, ja tiktu piemērota
 1. kredīta kvalitātes pakāpes prasība
 saskaņā ar c) apakšpunktu;
 d)
 aizdevumi, kas ir nodrošināti ar
 mājokļa nekustamo īpašumu vai daļām Somijas
 mājokļu sabiedrībās, kā minēts 120. panta
 1. punkta b) apakšpunktā, līdz mazākajam no to
 ķīlas tiesību pamatparāda, kas ir apvienotas ar prioritārām
 ķīlas tiesībām, un 80 % no ieķīlāto
 īpašumu vērtības, vai aizdevumi, kas nodrošināti ar prioritārajām
 daļām, ko izdevis Francijas Fonds Communs de Créances vai
 līdzvērtīgas kādas dalībvalsts jurisdikcijas
 vērtspapīrošanu veicošas struktūras, kuras vērtspapīro
 ar mājokļa nekustamo īpašumu saistītus riska
 darījumus. Ja šādas augstākas prioritārās daļas
 izmanto kā ķīlu, īstenojot Eiropas Parlamenta un Padomes
 2009. gada 13. jūlija Direktīvas 2009/65/EK par
 normatīvo un administratīvo aktu koordināciju
 attiecībā uz pārvedamu vērtspapīru kolektīvo
 ieguldījumu uzņēmumiem (PVKIU) 52. panta 4. punktā
 noteikto obligāciju turētāju aizsardzībai paredzēto
 īpašo valsts uzraudzību, nodrošina, ka šo daļu bāzes
 aktīvi, kamēr tie ir ietverti portfelī, veido vismaz 90 %
 mājokļa nekustamo īpašumu hipotēkas, kas ir apvienotas ar prioritārām
 ķīlas tiesībām līdz mazākajam no to
 ķīlas tiesību pamatparāda, un 80 % no
 ieķīlāto īpašumu vērtības, ka šādas
 daļas atbilst šajā nodaļā noteiktajai kredīta
 kvalitātes 1. pakāpei un ka šādas daļas
 nepārsniedz 10 % no nesamaksāto obligāciju
 nominālvērtības.
 Riska darījumi, ko izraisa ar nekustamā
 īpašuma ķīlu nodrošinātu parādnieku maksājumu
 nodošana un pārvaldība vai likvidācija, aizdevumi, ko nodrošina
 pirmo daļu vai parāda vērtspapīru ķīlas, netiek
 ietverti 90 % limita aprēķinā;
 e)
 aizdevumi, kas ir nodrošināti ar
 komerciālo nekustamo īpašumu vai daļām Somijas
 mājokļu sabiedrībās, kā minēts 121. panta
 1. punkta b) apakšpunktā, līdz mazākajam no to
 ķīlas tiesību pamatparāda, kas ir apvienotas ar
 prioritārām ķīlas tiesībām, un 60 % no
 ieķīlāto īpašumu vērtības, vai aizdevumi, kas nodrošināti
 ar prioritārajām daļām, ko izdevis Francijas Fonds
 Communs de Créances vai līdzvērtīgas kādas
 dalībvalsts jurisdikcijas vērtspapīrošanu veicošas
 struktūras, kuras vērtspapīro ar komerciālo nekustamo
 īpašumu saistītus riska darījumus. Ja šādas prioritāras
 daļas izmanto kā ķīlu, īstenojot Eiropas Parlamenta un
 Padomes 2009. gada 13. jūlija Direktīvas 2009/65/EK
 52. panta 4. punktā noteikto obligāciju turētāju
 aizsardzībai paredzēto īpašo valsts uzraudzību, nodrošina,
 ka šo daļu bāzes aktīvi, kamēr tie ir ietverti
 portfelī, veido vismaz 90 % komerciālo nekustamo īpašumu
 hipotēkas, kas ir apvienotas ar prioritārām ķīlas
 tiesībām līdz mazākajam no to ķīlas tiesību
 pamatparāda, un 60 % no ieķīlāto īpašumu
 vērtības, ka šādas daļas atbilst šajā nodaļā
 noteiktajai kredīta kvalitātes 1. pakāpei un ka šādas
 daļas nepārsniedz 10 % no nesamaksāto obligāciju
 nominālvērtības. Par piemērotiem var atzīt ar
 komerciālu nekustamo īpašumu nodrošinātus aizdevumus, ja
 attiecība starp aizdevumu un ieķīlāto vērtību 60 %
 apmērā ir pārsniegta līdz maksimālajam līmenim
 70 % apmērā, ja kopējā to aktīvu
 vērtība, kas ieķīlāti segto obligāciju
 nodrošināšanai, vismaz par 10 % pārsniedz segtās
 obligācijas neatmaksāto nominālvērtību un ja
 obligāciju turētāja prasījums atbilst tiesiskās
 noteiktības prasībām, kuras izklāstītas
 4. nodaļā. Obligāciju turētāja prasījumam
 jābūt prioritāram attiecībā pret visiem
 pārējiem prasījumiem pret ķīlu. Riska darījumi,
 ko izraisa ar nekustamā īpašuma ķīlu nodrošinātu
 parādnieku maksājumu nodošana un pārvaldība vai
 likvidācija, aizdevumi, ko nodrošina pirmo daļu vai parāda
 vērtspapīru ķīlas, netiek ietverti 90 % limita
 aprēķinā;
 f)
 aizdevumi, kas ir nodrošināti ar kuģiem,
 ciktāl ķīlas tiesības kopā ar jebkādām
 prioritārām ķīlas tiesībām nepārsniedz 60 %
 no ieķīlātā kuģa vērtības.
 Šā panta a)–f) apakšpunktā
 izklāstītās situācijas ietver arī ķīlu, kas
 saskaņā ar tiesību aktiem ir atbilstoša tikai obligāciju
 turētāju aizsardzībai pret zaudējumiem.
 2.
 Attiecībā uz segtajām
 obligācijām, kas nodrošinātas ar nekustamo īpašumu,
 iestādes nodrošina atbilstību 203. panta prasībām un
 224. panta 1. punkta novērtēšanas noteikumiem.
 3.
 Segtām obligācijām, par kurām
 ir pieejams norīkotas ĀKNI kredīta novērtējums,
 piešķir riska pakāpi saskaņā ar 6.a tabulu, kas
 atbilst attiecīgās ĀKNI kredīta novērtējumam
 saskaņā ar 131. pantu.
 6.a tabula
 Kredīta kvalitātes pakāpe || 1 || 2 || 3 || 4 || 5 || 6
 Riska pakāpe || 10 % || 20 % || 20 % || 50 % || 50 % || 100 %
 4.
 Segtām obligācijām, par kurām
 nav pieejams norīkotas ĀKNI kredīta novērtējums,
 piešķir riska pakāpi, pamatojoties uz riska pakāpi, ko
 piemēro augstākas prioritātes nenodrošinātiem riska
 darījumiem ar iestādi, kura tās emitē. Starp riska pakāpēm
 pastāv šāda attiecība:
 a)
 ja riska darījumiem ar iestādi
 piešķir 20 % riska pakāpi, tad segtajai obligācijai
 piešķir 10 % riska pakāpi;
 b)
 ja riska darījumiem ar iestādi
 piešķir 50 % riska pakāpi, tad segtajai obligācijai
 piešķir 20 % riska pakāpi;
 c)
 ja riska darījumiem ar iestādi
 piešķir 100 % riska pakāpi, tad segtajai obligācijai
 piešķir 50 % riska pakāpi;
 d)
 ja riska darījumiem ar iestādi
 piešķir 150 % riska pakāpi, tad segtajai obligācijai
 piešķir 100 % riska pakāpi.
 5.
 Segtām obligācijām, kas
 emitētas pirms 2007. gada 31. decembra, nepiemēro 1. un
 2. punkta prasības. Tām līdz to termiņa sasniegšanai var
 piemērot preferenciālo režīmu saskaņā ar
 3. punktu.
 125. pants
 Riska darījumi, kas atspoguļo vērtspapīrošanas
 pozīcijas
 Riska darījumu riska svērtās
 vērtības vērtspapīrošanas pozīcijām nosaka
 saskaņā ar 5. nodaļu.
 126. pants
 Riska darījumi ar iestādēm un komercsabiedrībām, par
 kurām ir pieejams īstermiņa kredīta novērtējums
 Riska darījumiem ar iestādēm un
 komercsabiedrībām, par kuriem ir pieejams īstermiņa
 kredīta novērtējums, piešķir riska pakāpi
 saskaņā ar 7. tabulu, kas atbilst attiecīgās ĀKNI
 kredīta novērtējumam saskaņā ar 131. pantu.
 7. tabula
 Kredīta kvalitātes pakāpe || 1 || 2 || 3 || 4 || 5 || 6
 Riska pakāpe || 20 % || 50 % || 100 % || 150 % || 150 % || 150 %
 127. pants
 Riska darījumi akciju veidā kolektīvu ieguldījumu
 uzņēmumos
 1.
 Riska darījumiem ieguldījumu
 apliecību vai akciju veidā kolektīvu ieguldījumu uzņēmumos
 (turpmāk — CIU) piešķir 100 % riska pakāpi,
 ja vien iestāde nepiemēro 2. punktā noteikto
 kredītriska novērtēšanas metodi, 4. punktā noteikto
 „caurskatāmības” pieeju vai 5. punktā noteikto
 vidējā riska svēruma pieeju, ja ir atbilstība
 3. punkta nosacījumiem.
 2.
 Riska darījumiem akciju veidā CIU,
 par kuriem ir pieejams norīkotas ĀKNI kredīta
 novērtējums, piešķir riska pakāpi saskaņā ar 8. tabulu,
 kas atbilst attiecīgās ĀKNI kredīta novērtējumam
 saskaņā ar 131. pantu.
 8. tabula
 Kredīta kvalitātes pakāpe || 1 || 2 || 3 || 4 || 5 || 6
 Riska pakāpe || 20 % || 50 % || 100 % || 100 % || 150 % || 150 %
 3.
 Iestādes var noteikt CIU riska pakāpi,
 ja ir ievēroti šādi atbilstības kritēriji:
 a)
 CIU pārvalda
 tāds uzņēmums, kas ir pakļauts uzraudzībai
 dalībvalstī, vai — trešās valsts CIU gadījumā — ja
 ir atbilstība šādiem nosacījumiem:
 i) CIU pārvalda
 uzņēmums, kas ir pakļauts tādai uzraudzībai, ko
 uzskata par līdzvērtīgu Savienības tiesību aktos
 paredzētajai uzraudzībai,
 ii) ir nodrošināta pietiekama
 sadarbība kompetento iestāžu starpā;
 b)
 CIU prospektā vai
 līdzvērtīgā dokumentā ir iekļautas:
 i) aktīvu kategorijas, kurās CIU
 ir atļauts ieguldīt,
 ii) ja pastāv ieguldījumu
 ierobežojumi — relatīvie ierobežojumi un to
 aprēķināšanas metodika;
 c)
 par CIU darbību kompetentajai
 iestādei ziņo vismaz reizi gadā, lai varētu veikt
 novērtējumu attiecībā uz aktīviem un pasīviem,
 ienākumiem un darījumiem pārskata periodā.
 Šā panta a) apakšpunkta
 vajadzībām Komisija var, izmantojot īstenošanas aktus,
 pieņemt lēmumu — piemērojot pārbaudes
 procedūru, kas minēta 447. panta 2. punktā, — par
 to, vai trešā valsts piemēro uzraudzības un reglamentējošos
 pasākumus, kuri ir vismaz līdzvērtīgi Eiropas
 Savienībā piemērotajiem pasākumiem. Ja šāds
 lēmums nav pieņemts, līdz 2014. gada 1. janvārim
 iestādes var turpināt piemērot šajā punktā noteikto
 procedūru attiecībā uz trešo valsti, ja attiecīgās
 kompetentās iestādes pirms 2013. gada 1. janvāra ir
 apstiprinājušas šo trešo valsti kā atbilstīgu šādas
 procedūras piemērošanai.
 4.
 Ja iestādei ir zināms par CIU bāzes
 riska darījumiem, tā var caurskatīt šos bāzes riska
 darījumus, lai aprēķinātu vidējo riska pakāpi
 riska darījumiem CIU akciju veidā saskaņā ar
 šajā nodaļā izklāstītajām metodēm. Ja CIU
 bāzes riska darījums ir riska darījums akciju veidā
 citā CIU, kas atbilst 3. punkta kritērijiem, iestāde
 var caurskatīt šī CIU bāzes riska darījumus.
 5.
 Ja iestādei nav zināms par CIU bāzes
 riska darījumiem, tā var aprēķināt vidējo riska pakāpi
 saviem riska darījumiem CIU daļu vai akciju veidā
 saskaņā ar šajā nodaļā izklāstītajām
 metodēm, pieņemot, ka CIU vispirms veic ieguldījumus
 maksimāli pieļautajā apmērā riska darījumu
 kategorijās, kam noteiktas augstākās kapitāla
 prasības, un tālāk veic ieguldījumus lejupējā
 secībā, līdz sasniegta maksimālā kopējā
 ieguldījumu robeža.
 Iestādes var uzdot trešai personai
 saskaņā ar 4. un 5. punktā izklāstītajām
 metodēm aprēķināt un sniegt pārskatus par riska pakāpi
 attiecībā uz CIU:
 a)
 CIU noguldījumu
 iestādei vai noguldījumu finanšu iestādei ar nosacījumu, ka
 CIU iegulda tikai vērtspapīros un nogulda visus
 vērtspapīrus šajā noguldījumu iestādē vai
 noguldījumu finanšu iestādē;
 b)
 iepriekšējā a) apakšpunktā
 neietverto CIU gadījumā — CIU pārvaldības
 uzņēmumam ar nosacījumu, ka CIU pārvaldības
 uzņēmums atbilst 3. punkta a) apakšpunktā noteiktajiem
 kritērijiem.
 Pirmajā daļā minētā
 aprēķina pareizību apstiprina ārējais revidents.
 128. pants
 Kapitāla instrumentu riska darījumi
 1. Kapitāla instrumentu
 riska darījumu kategorijā ietver šādus riska darījumus:
 a) neparāda riska darījumi, kas
 satur pakārtotu atlikušu prasījumu pret emitenta aktīviem vai
 ieņēmumiem;
 b) parāda riska darījumi un citi
 vērtspapīri, partnerības, atvasinātie finanšu instrumenti
 vai citi transportlīdzekļi, kas pēc saimnieciskās
 būtības ir līdzīgi a) apakšpunktā norādītajiem
 riska darījumiem.
 2. Kapitāla vērtspapīru
 riska darījumiem piemēro 100 % riska pakāpi, ja vien tie
 saskaņā ar II daļu nav jāatskaita, tiem nav
 jāpiemēro 250 % riska pakāpe saskaņā ar
 45. panta 2. punktu, 1250 % riska pakāpe saskaņā
 ar 84. panta 3. punktu vai tie nav jāpielīdzina augsta
 riska posteņiem saskaņā ar 123. pantu.
 3. Ieguldījumus iestāžu emitētos kapitāla vai regulējošām
 prasībām atbilstoša kapitāla instrumentos ietver kapitāla
 prasījumu kategorijā, ja vien tos neatskaita no pašu kapitāla
 vai ja tiem nepiemēro 250 % riska pakāpi saskaņā ar 45. panta
 2. punktu, vai tie nav jāpielīdzina augsta riska posteņiem
 saskaņā ar 123. pantu.
 129. pants
 Citi posteņi
 1.
 Materiāliem aktīviem
 Direktīvas 86/635/EEK 4. panta 10. punkta nozīmē
 piešķir 100 % riska pakāpi.
 2.
 Avansa maksājumiem un uzkrātajiem
 ienākumiem, kurus iestāde nevar attiecināt uz konkrētu
 darījuma partneri saskaņā ar Direktīvu 86/635/EEK,
 piešķir 100 % riska pakāpi.
 3.
 Skaidras naudas posteņiem to iekasēšanas
 procesā piešķir 20 % riska pakāpi. Kasē esošajai
 skaidrajai naudai un līdzvērtīgiem naudas posteņiem
 piešķir 0 % riska pakāpi.
 4.
 Zeltam, kas atrodas pašu glabātavās vai
 ir nodots glabāšanā, ciktāl tas segts ar dārgmetālu
 saistībām, piešķir 0 % riska pakāpi.
 5.
 Aktīvu pārdošanas un atpirkšanas
 līgumu un nākotnes pirkumu par tūlītēju samaksu
 gadījumā riska pakāpis piešķir konkrētajiem
 aktīviem, nevis darījuma partneriem.
 6.
 Ja iestāde nodrošina kredīta
 aizsardzību virknei riska darījumu ar nosacījumu, ka šajos riska
 darījumos n-tā saistību neizpilde ir slieksnis, kura
 sasniegšanas rezultātā jānotiek apmaksai, un ka šis kredīta
 notikums pārtrauc līgumu, tad piešķir 5. nodaļā
 paredzētos riska pakāpes, ja produktam ir piemērots
 ārējās kredītu novērtēšanas institūcijas
 (ĀKNI) ārējais kredītu novērtējums. Ja produktam
 nav atbilstīgas ārējās kredītu novērtēšanas
 institūcijas (ĀKNI) vērtējuma, tad produktu grozā
 iekļautajiem riska darījumiem, izņemot n-1 riska darījumu,
 riska pakāpes tiek summēti līdz maksimāli
 pieļaujamajam apmēram 1250 % un, lai iegūtu riska
 svērto vērtību, reizināti ar nominālo summu, ko
 nodrošina kredīta atvasinātais finanšu instruments. Nosakot
 kopsummā neiekļaujamos n-1 riska darījumus, balstās uz to,
 ka katram no šiem riska darījumiem riska darījumu riska svērtā
 vērtība ir mazāka nekā riska darījumu riska
 svērtā vērtība jebkuram no kopsummā iekļautajiem
 riska darījumiem.
 7.
 Riska darījuma vērtība nomai ir
 diskontētie obligātie nomas maksājumi. Obligātie nomas
 maksājumi ir maksājumi nomas periodā, kuri tiek prasīti vai
 kurus var prasīt no nomnieka, un jebkāds iespējas darījums,
 par kuru var pamatoti uzskatīt, ka šī iespēja tiks izmantota. No
 personas, kas nav nomnieks, var pieprasīt veikt maksājumu
 saistībā ar izpirkumnomas atlikušo vērtību, un šīs
 maksājuma saistības atbilst 197. panta nosacījumu kopumam
 par piegādātāju aizsardzības atbilstību, kā
 arī prasībām par cita veida garantiju atzīšanu
 saskaņā ar 208. un 210. pantu, un šo maksājuma
 saistību var ņemt vērā kā nefondētā
 kredīta aizsardzību atbilstīgi 4. nodaļai. Šiem riska
 darījumiem piešķir atbilstošo riska darījumu kategoriju
 saskaņā ar 107. pantu. Ja riska darījums ir iznomāto
 īpašumu atlikusī vērtība, riska svērto
 vērtību aprēķina šādi: 1/t * 100 % * riska
 darījuma vērtība, kur t ir lielāks nekā 1 un ir skaitlis,
 kas ir vistuvākais nomas līguma atlikušo pilno gadu skaitam.
 3. iedaļa
 Kredītriska novērtējuma atzīšana un samērošana
 1. apakšiedaļa
 ĀKNI atzīšana
 130. pants
 ĀKNI
 1.
 Ārējo kredīta novērtējumu,
 lai noteiktu riska darījuma riska pakāpi saskaņā ar šo
 nodaļu, var izmantot tikai tad, ja šādu novērtējumu ir
 izdevusi atbilstīga ĀKNI vai ja to ir apstiprinājusi
 atbilstīga ĀKNI saskaņā ar Regulu (EK) Nr. 1060/2009.
 2.
 Atbilstīgas ĀKNI ir visas
 kredītvērtējuma aģentūras, kas ir
 reģistrētas vai sertificētas saskaņā ar Regulu (EK)
 Nr. 1060/2009, un centrālās bankas, kuras piesķir
 kredītreitingus, kam nepiemēro Regulu (EK) Nr. 1060/2009.
 3.
 EBI publicē sarakstu ar
 atbilstīgajām ĀKNI.
 2. apakšiedaļa
 ĀKNI kredīta novērtējumu samērošana
 131. pants
 ĀKNI kredīta novērtējumu samērošana
 1.
 EBI izstrādā īstenošanas standartu
 projektus, lai visām atbilstīgajām ĀKNI noteiktu,
 kādām 2. nodaļā izklāstītajām
 kredīta kvalitātes pakāpēm atbilst attiecīgie
 atbilstīgas ĀKNI kredīta novērtējumi
 (samērošana). Šī atbilstības noteikšana ir objektīva un
 konsekventa.
 EBI līdz 2014. gada
 1. janvārim iesniedz šos īstenošanas tehnisko standartu
 projektus Komisijai, kā arī vajadzības gadījumā iesniedz
 pārskatītos tehniskos standartus.
 Komisija ir pilnvarota pieņemt pirmajā
 daļā minētos īstenošanas tehniskos standartus
 saskaņā ar procedūru, kas noteikta Regulas (ES)
 Nr. 1093/2010 15. pantā.
 2.
 Nosakot kredīta novērtējumu
 samērošanu, EBI ievēro šādas prasības:
 a)
 lai diferencētu katrā kredīta
 novērtējumā izteiktās relatīvās riska
 pakāpes, EBI nosaka kvantitatīvos kritērijus, piemēram,
 ilgstošas saistību neizpildes procents saistībā ar visiem
 kredītiem, kam piešķirts viens un tas pats kredīta
 novērtējums; ja kāda ĀKNI ir dibināta nesen vai ir
 apkopojusi pārskatu par datiem tikai īsā laikposmā, EBI
 pieprasa šādai ĀKNI sniegt vērtējumu par ilgstošas
 saistību nepildīšanas rādītāju attiecībā uz
 visiem kredītiem, kam piešķirts viens un tas pats kredītu
 novērtējums;
 b)
 lai diferencētu katrā kredīta
 novērtējumā izteiktās relatīvās riska
 pakāpes, EBI nosaka kvantitatīvos kritērijus, piemēram,
 ĀKNI aptverto emitentu kopums, ĀKNI piešķirto kredīta
 novērtējumu amplitūda, katra kredīta novērtējuma
 nozīme un tas, kā šī ĀKNI definē saistību
 neizpildi;
 c)
 EBI salīdzina saistību nepildīšanas
 procentus, kas iegūti par katru kādas ĀKNI kredīta
 novērtējumu, un salīdzina tos ar standartu, kurš pieņemts,
 pamatojoties uz saistību nepildīšanas rādītājiem, kas
 iegūti par citām ĀKNI attiecībā uz emitentu kopu,
 kura, pēc kompetentās iestādes uzskatiem, pārstāv
 līdzvērtīgu kredītriska līmeni;
 d)
 ja saistību nepildīšanas rādītāji,
 kas iegūti par kādas konkrētas ĀKNI kredītu
 novērtējumu, būtiski un regulāri pārsniedz standartu,
 EBI šīs ĀKNI kredītu novērtējumam piešķir
 augstāku kredīta kvalitātes pakāpi kredītu
 kvalitātes pakāpes novērtējuma skalā;
 e)
 ja EBI ir palielinājusi kādas ĀKNI
 konkrētam kredīta novērtējumam piesaistīto riska
 pakāpi un ja šīs ĀKNI saistību neizpildes rādītāji,
 kas konstatēti tās kredītu novērtējumam, vairs
 būtiski un regulāri nepārsniedz standartu, EBI izlemj atjaunot
 sākotnējo kredīta kvalitātes pakāpi kredīta
 kvalitātes pakāpes novērtējuma skalā
 attiecībā uz ĀKNI kredītu novērtējumu.
 3.
 EBI izstrādā īstenošanas tehnisko
 standartu projektus, lai precizētu 2. punkta a) apakšpunktā
 minētos kvantitatīvos faktorus, b) apakšpunktā minētos
 kvalitatīvos faktorus un c) apakšpunktā minēto standartu.
 EBI līdz 2014. gada
 1. janvārim iesniedz šos īstenošanas tehnisko standartu
 projektus Komisijai.
 Komisija ir pilnvarota pieņemt pirmajā
 daļā minētos īstenošanas tehniskos standartus
 saskaņā ar procedūru, kas noteikta Regulas (ES)
 Nr. 1093/2010 15. pantā.
 3. apakšiedaļa
 Eksporta kredīta aģentūru kredīta novērtējumu
 izmantošana
 132. pants
 Eksporta kredīta aģentūru kredīta novērtējumu
 izmantošana
 1.
 Šīs regulas 109. panta
 vajadzībām iestādes var izmantot eksporta kredīta
 aģentūras kredīta novērtējumus, ja ir atbilstība
 vienam no turpmāk minētajiem nosacījumiem:
 a)
 tādu eksporta kredīta aģentūru
 vienprātīgs riska novērtējums, kas ir ESAO „Vienošanās
 par pamatnostādnēm attiecībā uz oficiāli
 atbalstītiem eksporta kredītiem” dalībnieces;
 b)
 eksporta kredītu aģentūra publisko
 savus kredīta novērtējumus, šī eksporta kredītu
 aģentūra ievēro ESAO metodiku, un kredīta
 novērtējums ir saistīts ar vienu no astoņām
 minimālajām eksporta apdrošināšanas prēmijām
 (turpmāk — MEIP), ko paredz metodika, par kuru
 vienojusies ESAO.
 2.
 Riska darījumiem, kam riska svēruma
 noteikšanai ir atzīts kredīta novērtējums, ko veikusi
 eksporta kredīta aģentūra, piešķir riska pakāpi
 saskaņā ar 9. tabulu.
 9. tabula
 MEIP || 0 || 1 || 2 || 3 || 4 || 5 || 6 || 7
 Riska pakāpe || 0 % || 0 % || 20 % || 50 % || 100 % || 100 % || 100 % || 150 %
 3. EBI saskaņā ar
 Regulas (ES) Nr. 1093/2010 16. pantu līdz 2014. gada
 1. janvārim izdod pamatnostādnes par eksporta kredītu
 aģentūrām, ko iestādes var izmantot saskaņā ar
 1. punktu.
 4. iedaļa
 ĀKNI kredīta novērtējumu izmantošana riska svēruma
 noteikšanai
 133. pants
 Vispārīgas prasības
 Iestāde var norīkot vienu vai
 vairākas atbilstīgas ĀKNI, ko izmanto, lai noteiktu riska pakāpes,
 kuri piešķirami aktīvu un ārpusbilances posteņiem.
 Kredīta novērtējumus nedrīkst izmantot selektīvi.
 Izmantojot kredīta novērtējumus, iestādes ievēro
 šādas prasības:
 a) iestāde, kas nolemj izmantot
 kredītu novērtējumus, kurus veikusi atbilstīga ĀKNI
 kādai noteiktai posteņu grupai, šos kredītu
 novērtējumus izmanto konsekventi attiecībā uz visiem
 šīs grupas riska darījumiem;
 b) iestāde, kas nolemj izmantot
 kredītu novērtējumus, kurus veikusi atbilstīga ĀKNI,
 tos izmanto nepārtraukti un konsekventi;
 c) iestāde izmanto vienīgi
 tādus ĀKNI kredītu novērtējumus, kuros ņemtas
 vērā gan kapitāla pamatsummas, gan atbilstošās procentu summas;
 d) ja attiecībā uz posteni ar
 reitingu ir pieejams tikai viens kādas norīkotas ĀKNI
 novērtējums, šo novērtējumu izmanto, lai noteiktu
 attiecīgā posteņa riska pakāpi;
 e) ja ir pieejami divi norīkotu
 ĀKNI kredīta novērtējumi un abi atbilst
 atšķirīgiem riska pakāpēm kādam postenim, kam
 piešķirts kredītreitings, tad piešķir augstāko riska pakāpi;
 f) Ja ir pieejami vairāk
 nekā divi norīkotu ĀKNI kredīta novērtējumi
 kādam postenim, kam piešķirts kredītreitings, tad ņem divus
 tos novērtējumus, kas veido divus zemākās riska pakāpes.
 Ja abas zemākās riska pakāpes savstarpēji atšķiras,
 piešķir augstāko no šīm riska pakāpēm. Ja abas
 zemākās riska pakāpes ir vienādas, piešķir šo riska pakāpi.
 134. pants
 Emitentu un emisiju kredītnovērtējums
 1.
 Ja pastāv kredīta novērtējums
 kādai konkrētai emisijas programmai vai kreditēšanas
 shēmai, kurā ietilpst postenis, kas veido riska darījumu, šo
 kredīta novērtējumu izmanto, lai noteiktu šim postenim
 piešķiramo riska pakāpi.
 2.
 Ja attiecībā uz konkrētu posteni
 nepastāv tieši piemērojams kredīta novērtējums, bet
 pastāv kredīta novērtējumi konkrētai emisijas
 programmai vai kreditēšanas shēmai, kurā neietilpst postenis,
 kas veido riska darījumu, vai ja pastāv emitenta vispārīgs
 kredīta novērtējums, tad šo kredīta novērtējumu
 izmanto jebkurā no šādiem gadījumiem:
 a)
 tas rada augstāku riska pakāpi nekā
 būtu citā gadījumā, un attiecīgais riska darījums
 ir līdzvērtīgs vai nu ar zemāku prioritāti
 attiecībā pret konkrēto emisijas programmu vai kreditēšanas
 shēmu, vai pret šā emitenta augstākas prioritātes nenodrošinātiem
 riska darījumiem, atkarībā no konkrētā gadījuma;
 b)
 tas rada mazāku riska pakāpi, un
 attiecīgais riska darījums ir līdzvērtīgs vai nu ar
 augstāku prioritāti attiecībā pret konkrēto emisijas
 programmu vai kreditēšanas shēmu, vai pret šā emitenta
 augstākas prioritātes nenodrošinātiem riska darījumiem, atkarībā
 no konkrētā gadījuma.
 Visos citos gadījumos riska darījumu
 uzskata par riska darījumu, kam nav piešķirts kredītreitings.
 3.
 Šā panta 1. un 2. punkta piemērošana
 nedrīkst kavēt 124. panta piemērošanu.
 4.
 Kredīta novērtējumus emitentiem
 kādas komercsabiedrību grupas ietvaros nevar izmantot par
 kredīta novērtējumu attiecībā uz kādu citu
 emitentu tajā pašā komercsabiedrību grupā.
 135. pants
 Ilgtermiņa un īstermiņa kredīta novērtējumi
 1.
 Īstermiņa kredīta
 novērtējumus var izmantot vienīgi attiecībā uz īstermiņa
 aktīvu un ārpusbilances posteņiem, kas veido riska
 darījumus ar iestādēm un komercsabiedrībām.
 2.
 Jebkādu īstermiņa kredīta
 novērtējumu var piemērot vienīgi tam postenim, uz kuru šis
 īstermiņa kredīta novērtējums attiecas, un to
 neizmanto, lai iegūtu riska pakāpes jebkādam citam postenim,
 izņemot šādus gadījumus:
 a)
 ja īstermiņa kreditēšanas
 shēmai, kam ir kredītreitings, piešķir 150 % riska pakāpi,
 tad visiem šā parādnieka nenodrošinātajiem riska
 darījumiem, kuriem nav kredītreitinga, gan īstermiņa, gan
 ilgtermiņa, arī piešķir 150 % riska pakāpi;
 b)
 ja īstermiņa kreditēšanas
 shēmai, kam ir kredītreitings, piešķir 50 % riska pakāpi,
 tad nevienam īstermiņa riska darījumam, kuram nav
 kredītreitinga, nepiešķir riska pakāpi, kas būtu
 zemāks par 100 %.
 136. pants
 Posteņi vietējā un ārvalstu valūtā
 Kredīta novērtējumu, kas
 attiecas uz kādu posteni, kurš denominēts parādnieka valsts
 valūtā, nevar izmantot, lai iegūtu riska pakāpi citam
 tā paša parādnieka riska darījumam, kas denominēts
 ārvalstu valūtā.
 Ja riska darījumu rada iestādes
 dalība aizņēmumā, ko piešķīrusi daudzpusēja
 attīstības banka, kuras privileģēta kreditora statuss ir
 atzīts tirgū, riska svēruma noteikšanai var izmantot kredīta
 novērtējumu parādnieka vietējās valūtas postenim.
 3. nodaļa
 Uz iekšējiem reitingiem balstīta pieeja
 1. iedaļa
 Kompetento iestāžu atļauja izmantot IRB pieeju
 137. pants
 Definīcijas
 1.
 Šajā nodaļā izmanto šādas
 definīcijas:
 1) „reitingu sistēma” aptver visas
 tās metodes, procesus, pārbaudes, datu vākšanu un
 informācijas tehnoloģiju sistēmas, kas palīdz
 novērtēt kredītrisku, grupēt riska darījumus
 kategorijās vai portfeļos un kvantitatīvi noteikt saistību
 nepildīšanas un zaudējumu aplēses noteiktam riska darījuma
 veidam;
 2) „riska darījumu veids” ir
 viendabīgi pārvaldītu riska darījumu grupa, ko veido
 konkrētas kreditēšanas shēmas un kas var attiekties uz vienu sabiedrību
 vai vienu sabiedrību apakškopu grupā ar nosacījumu, ka
 citās grupas sabiedrībās to pašu riska darījumu veidu
 pārvalda citādi;
 3) „uzņēmējdarbības
 vienība” ir jebkura atsevišķa organizatoriska vai juridiska
 struktūra, uzņēmējdarbības līnija vai
 ģeogrāfiskā atrašanās vieta;
 4) „regulēta finanšu sabiedrība”
 ir visi turpmāk nosauktie:
 a) turpmāk minētās sabiedrības,
 tai skaitā trešo valstu sabiedrības, kas veic līdzīgas darbības,
 kurām saskaņā ar ES tiesību aktiem piemēro
 konsultatīvo uzraudzību vai kurām saskaņā ar
 trešās valsts tiesību aktiem piemēro konsultatīvās
 uzraudzības un regulatīvās prasības, kas ir vismaz
 līdzvērtīgas Savienībā piemērotajām
 prasībām:
 i) kredītiestāde,
 ii) ieguldījumu sabiedrība,
 iii) apdrošināšanas sabiedrība,
 iv) finanšu kontrolakciju sabiedrība,
 v) jauktas darbības kontrolakciju
 sabiedrība;
 b) jebkura cita sabiedrība, kas atbilst
 šādiem nosacījumiem:
 i) tā veic vienu vai vairākas no
 darbībām, kas uzskaitītas Direktīvas [inserted by OP]
 I pielikumā vai Direktīvas 2004/39/EK
 I pielikumā,
 ii) tā ir regulētas finanšu sabiedrības
 meitasuzņēmums,
 iii) tai piemēro konsultatīvo
 uzraudzību grupas konsolidācijas līmenī;
 c) jebkura a) apakšpunkta
 i)–v) daļā minētā sabiedrība, kam nepiemēro
 konsultatīvās uzraudzības un regulatīvās
 prasības, kuras ir vismaz līdzvērtīgas Savienībā
 piemērotajām prasībām, bet kas ietilpst grupā, kurai konsolidācijas
 līmenī piemēro šos pasākumus;
 5) „liela regulēta finanšu sabiedrība”
 ir jebkura regulēta finanšu sabiedrība, kuras aktīvu apjoms atsevišķa
 uzņēmuma līmenī vai grupas konsolidācijas
 līmenī ir vienāds ar vai lielāks par 70 miljardiem
 euro, ar nosacījumu, ka šā apjoma noteikšanai izmanto
 mātesuzņēmuma un konsolidēto meitasuzņēmumu
 jaunāko revidēto finanšu pārskatu;
 6) „neregulēta finanšu sabiedrība”
 ir jebkura cita finanšu sabiedrība, kas nav regulēta sabiedrība,
 bet kas veic vienu vai vairākas no darbībām, kuras
 uzskaitītas Direktīvas [inserted by OP] I pielikumā
 vai Direktīvas 2004/39/EK I pielikumā;
 7) „parādnieka kategorija” ir riska
 kategorija reitingu sistēmas parādnieku reitingu sistēmā,
 kurā grupē parādniekus, balstoties uz noteiktu un skaidru
 reitinga kritēriju kopumu, no kā iegūst PD aplēses;
 8) „kreditēšanas kategorija” ir riska
 kategorija reitingu sistēmas kreditēšanas skalā, kurā
 grupē riska darījumus, balstoties uz noteiktu un skaidru reitinga
 kritēriju kopumu, no kā iegūst LGD aplēses;
 9) „apkalpotājfirma” ir
 organizācija, kas katru dienu pārvalda nopirkto debitoru parādu
 portfeli vai bāzes kredīta riska darījumus.
 2.
 EBI izstrādā regulatīvu tehnisko
 standartu projektus, lai paredzētu nosacījumus, ar kādiem
 kompetentās iestādes novērtē trešo valstu tiesību
 aktos noteikto konsultatīvās uzraudzības un regulatīvo prasību
 atbilstību.
 EBI līdz 2014. gada
 1. janvārim iesniedz šos regulatīvo tehnisko standartu projektus
 Komisijai.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 138. pants
 Atļauja izmantot IRB pieeju
 1.
 Ja ir izpildīti šajā nodaļā
 paredzētie nosacījumi, kompetentā iestāde atļauj
 iestādēm aprēķināt to riska darījumu riska svērtās
 vērtības summas, izmantojot uz iekšējiem reitingiem balstītu
 pieeju (turpmāk — IRB pieeja).
 2.
 Atļauja izmantot IRB pieeju, arī
 pašu aplēses attiecībā uz zaudējumiem, kas var rasties
 saistību nepildīšanas gadījumā (turpmāk — LGD),
 un korekcijas pakāpes, ir vajadzīga katrai izmantotajai reitinga
 sistēmai un iekšējo modeļu pieejām attiecībā uz
 kapitāla vērtspapīru riska darījumiem, kā arī
 pieejai attiecībā uz LGD un korekcijas pakāpju
 noteikšanu.
 3.
 Iestādēm ir jāsaņem kompetento
 iestāžu atļauja saistībā ar:
 a)
 reitingu sistēmas vai iekšējo modeļu
 pieejas piemērošanas jomas izmaiņām saistībā ar
 kapitāla instrumentu riska darījumiem, par kuriem iestāde ir
 saņēmusi atļauju to izmantošanai;
 b)
 reitingu sistēmas vai iekšējo modeļu
 pieejas būtiskām izmaiņām saistībā ar
 kapitāla instrumentu riska darījumiem, par kuriem iestāde ir saņēmusi
 atļauju to izmantošanai.
 Reitingu sistēmas piemērošanas jomā
 ietver visus attiecīgā riska darījumu veida riska
 darījumus, kam ir izstrādāta konkrētā reitingu
 sistēma.
 4.
 Iestādes informē kompetentās
 iestādes par visām reitingu sistēmu un iekšējo modeļu
 pieeju izmaiņām saistībā ar riska darījumiem.
 5.
 EBI izstrādā regulatīvu tehnisko
 standartu projektus, lai precizētu nosacījumus, ar kādiem
 iestādes novērtē reitingu sistēmu vai iekšējo
 modeļu pieeju saistībā ar riska darījumiem tādu
 izmaiņu būtiskumu atbilstīgi 1. punktā minētajai IRB
 pieejai, kurām vajadzīga papildu atļauja vai paziņojums.
 EBI līdz
 2013. gada 31. decembrim iesniedz šos regulatīvo tehnisko
 standartu projektus Komisijai.
 Komisijai tiek
 deleģētas pilnvaras pieņemt pirmajā daļā
 minētos regulatīvos tehniskos standartus saskaņā ar
 procedūru, kas noteikta Regulas (ES) Nr. 1093/2010
 10.–14. pantā.
 139. pants
 Pieteikuma IRB pieejas izmantošanai novērtēšana kompetentajās
 iestādēs
 1.
 Kompetentā iestāde saskaņā ar
 138. pantu piešķir atļauju iestādei izmantot IRB
 pieeju, tostarp pašu aplēses attiecībā uz LGD un korekcijas
 pakāpes, tikai tad, ja kompetentā iestāde ir
 pārliecināta, ka ir nodrošinātas šajā nodaļā
 noteiktās prasības, it sevišķi tās, kas noteiktas
 6. iedaļā, un ka iestādes sistēmas, kuras izmanto
 kredītriska riska darījumu pārvaldībai un
 novērtēšanai, ir atbilstīgas un godprātīgi
 īstenotas, kā arī it sevišķi, ka iestāde ir
 kompetentajai iestādei pārliecinoši parādījusi, ka tā atbilst
 šādiem standartiem:
 a)
 iestādes reitingu sistēmas sniedz pamatotu
 parādnieka un darījumu iezīmju novērtējumu, nodrošina pamatotu
 riska diferencēšanu un precīzu un konsekventu riska kvantitatīvo
 novērtējumu;
 b)
 iekšējiem reitingiem un saistību
 nepildīšanas un zaudējumu novērtējumiem, ko izmanto
 kapitāla prasību aprēķināšanai, un ar tiem
 saistītajām sistēmām un procedūrām ir
 būtiska nozīme risku pārvaldības un lēmumu
 pieņemšanas procedūrās, kā arī iestādes
 kredītu apstiprināšanas, iekšējās kapitāla sadales un
 korporatīvās pārvaldības funkcijās;
 c)
 iestādei ir kredītriska kontroles
 struktūra, kas ir atbildīga par iestādes reitingu
 sistēmām un ir atbilstīgi neatkarīga, un šīs
 struktūras darbība netiek ietekmēta;
 d)
 iestāde apkopo un uzglabā visus
 attiecīgos datus, lai efektīvi nodrošinātu tās kredītriska
 mērīšanas un pārvaldīšanas procedūras;
 e)
 iestāde dokumentē savas reitingu
 sistēmas un to uzbūves pamatojumu un apstiprina savas reitingu
 sistēmas;
 f)
 iestāde ir apstiprinājusi savas reitingu
 sistēmas atbilstīgā laikposmā, pirms tā ir
 atļāvusi šīs reitingu sistēmas vai iekšējo modeļu
 pieeju izmantot attiecībā uz kapitāla instrumentu riska
 darījumiem, un minētajā laikposmā ir novērtējusi,
 vai šīs reitingu sistēmas un iekšējo modeļu pieejas
 attiecībā uz kapitāla vērtspapīru riska
 darījumiem ir piemērotas reitingu sistēmas piemērošanas
 jomai, kā arī saistībā ar minēto novērtējumu
 ir veikušas vajadzīgās izmaiņas šajās reitingu
 sistēmās un iekšējo modeļu pieejās attiecībā
 uz kapitāla vērtspapīru riska darījumiem;
 g)
 iestāde ir saskaņā ar IRB
 pieeju aprēķinājusi pašu kapitāla prasības, kas izriet
 no tās riska rādītāju aplēsēm, un var iesniegt pārskatu
 saskaņā ar 95. pantu.
 Prasības izmantot IRB
 pieeju, arī pašu aplēses attiecībā uz LGD un korekcijas
 pakāpēm, piemēro arī tad, ja iestāde ir ieviesusi
 reitingu sistēmu vai reitingu sistēmā izmantotu modeli, ko
 tā ir iegādājusies no trešās personas.
 2.
 EBI izstrādā regulatīvus tehniskos
 standartus, lai noteiktu procesus, ko kompetentās iestādes
 ievēro, lai novērtētu iestādes atbilstību
 prasībām izmantot IRB pieeju.
 EBI līdz
 2014. gada 31. decembrim iesniedz šos regulatīvo tehnisko
 standartu projektus Komisijai.
 Komisija ir pilnvarota
 pieņemt pirmajā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 15. pantā.
 140. pants
 Iepriekšēja pieredze attiecībā uz IRB pieeju izmantošanu
 1.
 Iestādei, kas iesniedz pieteikumu, lai
 sāktu izmantot IRB pieeju, vismaz trīs gadus pirms tā
 būs tiesīga izmantot IRB pieeju attiecīgajām IRB
 pieejas riska darījumu kategorijām ir izmantojusi reitingu
 sistēmas, kuras kopumā atbilst 6. iedaļā
 noteiktajām prasībām iekšējā riska
 aprēķināšanai un pārvaldības vajadzībām,.
 2.
 Iestādei, kas iesniedz pieteikumu, lai
 sāktu izmantot pašu aplēses attiecībā uz LGD un korekcijas
 pakāpēm, ir kompetentajām iestādēm pārliecinoši
 jāpierāda, ka tā ir veikusi LGD un korekcijas
 pakāpju novērtēšanu un izmantojusi šos novērtējumus
 tādā veidā, ka tas kopumā atbilst prasībām šo
 rādītāju pašu aplēšu aprēķināšanai, kuras
 noteiktas 6. iedaļā, vismaz trīs gadus pirms pieteikuma
 iesniegšanas par pašu aplēšu izmantošanu LGD un korekcijas
 pakāpēm.
 3.
 Ja iestāde paplašina IRB pieejas
 izmantošanas jomu pēc sākotnējās atļaujas
 saņemšanas, iestādes pieredzei jābūt pietiekamai, lai
 nodrošinātu atbilstību 1. un 2. punkta prasībām
 attiecībā uz ietvertajiem papildu riska darījumiem. Ja reitingu
 sistēmu piemērošanas jomu paplašina, ietverot riska darījumus,
 kas būtiski atšķiras no pašreizējās piemērošanas
 jomas, un ja nevar pamatoti pieņemt, ka esošā pieredze ir pietiekama,
 lai nodrošinātu atbilstību minēto noteikumu prasībām
 attiecībā uz ietvertajiem papildu riska darījumiem, tad 4. un
 5. punkta prasības piemēro individuāli attiecībā
 uz papildu riska darījumiem.
 141. pants
 Pasākumi, kas jāveic, ja vairs nav atbilstības šīs
 nodaļas prasībām
 Ja iestāde vairs nenodrošina
 atbilstību šajā nodaļā noteiktajām prasībām,
 tā informē kompetento iestādi un veic vienu no turpmāk
 minētajiem pasākumiem:
 a) iesniedz kompetentajai iestādei
 plānu par laicīgu atbilstības atjaunošanu;
 b) kompetentajām
 iestādēm pārliecinoši parāda, ka tās neatbilstības
 ietekme ir nebūtiska.
 142. pants
 Metodika, ko izmanto riska darījumu iedalīšanai riska darījumu
 kategorijās
 1.
 Metodika, ko iestādes izmanto riska
 darījumu iedalīšanai dažādās riska darījumu
 kategorijās, ir piemērota un ilgtermiņā konsekventa.
 2.
 Katru riska darījumu iedala vienā no
 šādām riska darījumu kategorijām:
 a)
 prasījumi vai iespējamie prasījumi
 pret centrālajām valdībām un centrālajām
 bankām;
 b)
 prasījumi vai iespējamie prasījumi
 pret iestādēm;
 c)
 prasījumi vai iespējamie prasījumi
 pret komercsabiedrībām;
 d)
 prasījumi pret privātpersonām vai
 MVU vai iespējamie prasījumi pret privātpersonām vai MVU;
 e)
 kapitāla vērtspapīru prasījumi;
 f)
 vērtspapīrošanas pozīcijas;
 g)
 citi aktīvi, kas nav kredītu
 saistības.
 3.
 Šā panta 2. punkta
 a) apakšpunktā noteiktajā kategorijā ietver šādus
 riska darījumus:
 a)
 tādus riska darījumus ar
 reģionālajām pašvaldībām, vietējām
 iestādēm vai valsts sektora struktūrām, kurus
 saskaņā ar 110. un 111. pantu uzskata par riska darījumiem
 ar centrālajām valdībām;
 b)
 tādus riska darījumus ar 112. panta
 2. punktā minētajām daudzpusējām
 attīstības bankām un 113.pantā minētajām starptautiskām
 organizācijām, kuru riska pakāpe atbilstoši minētajos
 pantos noteiktajam ir 0 %.
 4.
 Šā panta 2. punkta
 b) apakšpunktā noteiktajā kategorijā ietver šādus
 riska darījumus:
 a)
 tādus riska darījumus ar
 reģionālajām pašvaldībām un vietējām
 iestādēm, kurus saskaņā ar 110. pantu neuzskata par
 riska darījumiem ar centrālajām valdībām;
 b)
 tādus riska darījumus ar valsts sektora
 struktūrām, kurus saskaņā ar 111. panta 2. punktu
 uzskata par riska darījumiem ar iestādēm;
 c)
 tādus riska darījumus ar
 daudzpusējām attīstības bankām, kuru riska pakāpe
 saskaņā ar 112. pantu nav 0 %.
 5.
 Lai riska darījumus varētu iedalīt
 riska darījumu kategorijā ar privātpersonām un MVU, kas
 minēta 2. punkta d) apakšpunktā, riska darījumi
 atbilst šādiem kritērijiem:
 a)
 tiem jābūt ar vienu no turpmāk
 nosauktajiem subjektiem:
 i) riska darījuma partneris ir
 fiziska persona vai personas,
 ii) riska darījuma partneris ir mazais
 vai vidējais uzņēmums, ja pēdējā
 minētajā gadījumā kopējā summa, ko
 aizņēmējs klients vai savstarpēji saistītu klientu
 grupa ir parādā iestādei, mātesuzņēmumiem un to
 meitasuzņēmumiem, ieskaitot visus kavētos riska darījumus,
 bet neskaitot prasījumus vai iespējamus prasījumus, kas
 nodrošināti ar mājokļa hipotēku, nepārsniedz
 1 miljonu euro, ciktāl tas zināms iestādei, kura veic saprātīgus
 pasākumus, lai iegūtu šādu informāciju;
 b)
 iestādes risku parvaldība
 attiecībā uz šādiem riska darījumiem ir konsekventa
 ilgtermiņā un notiek līdzīgā veidā;
 c)
 tie netiek pārvaldīti tik atsevišķi
 kā riska darījumi uzņēmumu riska darījumu
 kategorijā;
 d)
 katrs no tiem ir viens no daudziem
 līdzīgi pārvaldītiem riska darījumiem.
 Papildus pirmajā daļā
 uzskaitītajiem riska darījumiem darījumu kategorijā ar
 privātpersonām vai MVU ietver darījumu ar privātpersonām
 vai MVU minimālo nomas maksājumu pašreizējo vērtību.
 6.
 Šā panta 2. punkta
 e) apakšpunktā noteiktajā kapitāla instrumentu riska
 darījumu kategorijā ietver šādus riska darījumus:
 a)
 neparāda riska darījumus, kas satur
 pakārtotu atlikušu prasījumu pret emitenta aktīviem vai
 ieņēmumiem;
 b)
 parāda riska darījumus un citus
 vērtspapīrus, partnerības, atvasinātos finanšu instrumentus
 vai citas īpaši izveidotas struktūras, kuru saimnieciskā
 būtība ir līdzīga a) apakšpunktā
 norādītajiem riska darījumiem.
 7.
 Jebkuras kredīta saistības, kas nav
 iekļautas 2. punkta a), b), d) e) un f) apakšpunktā
 minētajās riska darījumu kategorijās, tiek iekļautas
 minētā punkta c) apakšpunktā minētajā riska
 darījumu kategorijā.
 8.
 Uzņēmumu riska darījumu
 kategorijā, kas noteikta 2. punkta c) apakšpunktā,
 iestādes īpaši izdala specializētās kreditēšanas riska
 darījumus ar šādām iezīmēm:
 a)
 riska darījums ir noslēgts ar
 struktūru, kas īpaši izveidota, lai finansētu vai veiktu
 darbības ar fiziskiem aktīviem;
 b)
 līguma noteikumi piešķir aizdevējam būtisku
 kontroli pār aktīviem un to radītiem ieņēmumiem;
 c)
 saistību atmaksas primārais avots ir
 finansēto aktīvu radītie ieņēmumi, nevis plaša apjoma
 komercuzņēmuma neatkarīgā maksātspēja.
 9.
 Izpirkumnomas atlikušo vērtību iedala
 2. punkta g) apakšpunktā noteiktajā riska darījumu
 kategorijā, izņemot to, ciktāl šī atlikusī
 vērtība jau ir iekļauta 162. panta 4. punktā
 noteiktajā nomas riska darījumā.
 143. pants
 IRB pieejas īstenošanas nosacījumi attiecībā uz
 dažādām riska darījumu kategorijām un
 uzņēmējdarbības vienībām
 1.
 Iestādes un ikviens
 mātesuzņēmums un tā meitasuzņēmumi īsteno IRB
 pieeju attiecībā uz visiem riska darījumiem, ja vien šīs
 iestādes un uzņēmumi nav saņēmuši kompetento
 iestāžu atļauju pastāvīgi izmantot standartizēto
 pieeju saskaņā ar 145. pantu.
 Ņemot vērā kompetento iestāžu
 atļauju, īstenošanu var veikt secīgi dažādām
 142. pantā minētajām riska darījumu kategorijām
 vienā uzņēmējdarbības vienībā, secīgi
 dažādās uzņēmējdarbības vienībās
 vienā grupā vai nolūkā izmantot pašu LGD
 aplēses vai korekcijas pakāpes, lai aprēķinātu riska pakāpi
 riska darījumiem ar komercsabiedrībām, iestādēm,
 kā arī centrālajām valdībām un
 centrālajām bankām.
 Šīs regulas 142. panta
 5. punktā minētās riska darījumu kategorijas ar
 privātpersonām vai MVU gadījumā īstenošanu var veikt
 secīgi riska darījumu kategorijām, kurām atbilst
 dažādas korelācijas 149. pantā.
 2.
 Kompetentā iestāde nosaka laikposmu,
 kurā iestādei, ikvienam mātesuzņēmumam un tā
 meitasuzņēmumiem ir jāīsteno IRB pieeja
 attiecībā uz visiem riska darījumiem. Šis laikposms ir
 laikposms, ko kompetentās iestādes uzskata par atbilstīgu,
 pamatojoties uz iestāžu, ikviena mātesuzņēmuma un tā
 meitasuzņēmumu būtību un apmēru, kā arī uz
 īstenojamo reitingu sistēmu skaitu un būtību.
 3.
 Iestādes īsteno IRB pieeju
 saskaņā ar kompetento iestāžu paredzētajiem
 nosacījumiem. Kompetentā iestāde šos nosacījumus
 izstrādā tā, lai nodrošinātu, ka 1. punktā
 paredzētā elastība netiek izmantota selektīvi kapitāla
 prasību samazināšanai attiecībā uz šīm riska
 darījumu kategorijām vai uzņēmējdarbības
 vienībām, kurām vēl netiek piemērota IRB
 pieeja, vai attiecībā uz pašu vērtējumu izmantošanu LGD
 un korekcijas pakāpēm.
 4.
 Iestādes, kas IRB pieeju sāka
 izmantot tikai pēc 2013. gada 1. janvāra, saglabā
 iespēju aprēķināt kapitāla prasības, izmantojot
 standartizēto pieeju attiecībā uz visiem saviem riska
 darījumiem īstenošanas laikposmā, līdz kompetentās
 iestādes tās informē, ka ir pārliecinājušās, ka IRB
 pieejas īstenošanas tiks pabeigta ar pamatotu pārliecību.
 5.
 Iestādei, kam ir atļauts izmantot IRB
 pieeju attiecībā uz jebkādu riska darījumu kategoriju, ir
 atļauts IRB pieeju izmantot arī attiecībā uz
 kapitāla vērtspapīru riska darījumu kategoriju,
 izņemot gadījumus, kad iestādei ir atļauts piemērot
 standartizēto pieeju attiecībā uz kapitāla vērtspapīru
 riska darījumiem saskaņā ar 145. pantu.
 6.
 EBI izstrādā regulatīvu tehnisko
 standartu projektus, lai paredzētu nosacījumus, ar kādiem
 kompetentās iestādes izstrādā nosacījumus, ar kuriem
 iestādēm prasa īstenot IRB pieeju atbilstīgi šim
 pantam.
 EBI līdz 2014. gada 31. decembrim
 iesniedz šos regulatīvo tehnisko standartu projektus Komisijai.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 144. pants
 Nosacījumi, lai atsāktu izmantot vienkāršākas pieejas
 1.
 Iestāde, kas izmanto IRB pieeju,
 nepārtrauc to izmantot un tā vietā neizmanto standartizēto
 pieeju, lai aprēķinātu riska darījumu riska svērtās
 vērtības, izņemot, ja ir izpildīti šādi
 nosacījumi:
 a)
 iestāde ir kompetentajai iestādei
 pārliecinoši pierādījusi, ka standartizētās pieejas
 izmantošana netiek ierosināta, lai samazinātu iestādes pašu
 kapitāla prasības, ka tā ir vajadzīga, pamatojoties uz
 iestādes būtību un sarežģītību, un ka tai
 nebūtu būtiskas negatīvas ietekmes uz iestādes
 maksātspēju vai tās spēju efektīvi pārvaldīt
 risku;
 b)
 iestāde ir saņēmusi kompetentās
 iestādes iepriekšēju atļauju.
 2.
 Iestādes, kas ir saņēmušas
 atļauju saskaņā ar 146. panta 9. punktu izmantot pašu
 aplēses attiecībā uz LGD un korekcijas pakāpēm,
 neatsāk izmantot 146. panta 8. punktā minētās LGD
 vērtības un korekcijas pakāpes, izņemot, ja ir
 izpildīti šādi nosacījumi:
 a) iestāde ir kompetentajai
 iestādei pārliecinoši pierādījusi, ka 146. panta
 8. punktā minēto LGD vērtību un korekcijas
 pkāpju izmantošana netiek ierosināta, lai samazinātu
 iestādes pašu kapitāla prasības, ka tā ir vajadzīga,
 pamatojoties uz iestādes būtību un sarežģītību,
 un ka tai nebūtu būtiskas negatīvas ietekmes uz iestādes
 maksātspēju vai tās spēju efektīvi pārvaldīt
 risku;
 b) iestāde ir saņēmusi
 kompetentās iestādes iepriekšēju atļauju.
 3.
 Šā panta 1. un 2. punkta piemērošana
 ir atkarīga no IRB pieejas pakāpeniskas ieviešanas
 nosacījumiem, ko paredz kompetentās iestādes saskaņā
 ar 143. pantu, un atļaujas attiecībā uz
 145. pantā minēto pastāvīgu daļēju
 izmantošanu.
 145. pants
 Pastāvīgas daļējas izmantošanas nosacījumi
 1.
 Ja iestādes ir saņēmušās
 kompetento iestāžu iepriekšēju atļauju, iestādes, kam ir
 atļauts izmantot IRB pieeju riska svērto vērtību un sagaidāmo
 zaudējumu aprēķināšanai vienai vai vairākām riska
 darījumu kategorijām, var piemērot standartizēto pieeju
 šādiem riska darījumiem:
 a)
 riska darījumu kategorijai, kas minēta
 142. panta 2. punkta a) apakšpunktā, ja nozīmīgo
 darījumu partneru skaits ir ierobežots un reitingu sistēmas ieviešana
 šiem darījumu partneriem iestādei būtu nesamērīgi
 apgrūtinoša;
 b)
 riska darījumu kategorijai, kas minēta
 142. panta 2. punkta b) apakšpunktā, ja nozīmīgo
 darījumu partneru skaits ir ierobežots un reitingu sistēmas ieviešana
 šiem darījumu partneriem iestādei būtu nesamērīgi
 apgrūtinoša;
 c)
 riska darījumi nebūtiskās
 uzņēmējdarbības vienībās, kā arī riska
 darījumu kategorijām, kas pēc sava lieluma un riska profila ir
 nebūtiskas;
 d)
 riska darījumi ar dalībvalstu
 centrālajām valdībām un to reģionālajām
 pašvaldībām, vietējām iestādēm un
 administratīvajām struktūrām, ja:
 i) nepastāv risku
 atšķirības starp riska darījumiem ar šo centrālo
 valdību un citiem šāda veida riska darījumiem, pamatojoties uz
 īpašiem valsts pasākumiem,
 ii) riska darījumiem ar centrālo
 valdību saskaņā ar 109. panta 4. punktu ir
 piešķirts 0 % riska pakāpe;
 e)
 iestādes riska darījumi ar darījumu
 partneri, kas ir tās mātesuzņēmums,
 meitasuzņēmums vai tās mātesuzņēmuma
 meitasuzņēmums, ja darījumu partneris ir iestāde vai finanšu
 kontrolakciju sabiedrība, jaukta finanšu kontrolakciju sabiedrība,
 finanšu iestāde, aktīvu pārvaldīšanas uzņēmums
 vai pakalpojumu palīguzņēmums, kuram piemēro
 atbilstīgas konsultatīvās uzraudzības prasības, vai
 uzņēmums, ar kuru ir saistība Direktīvas 83/349/EEK
 12. panta 1. punkta nozīmē;
 f)
 riska darījumi starp iestādēm, kas
 atbilst 108. panta 7. punktā izklāstītajām
 prasībām;
 g)
 kapitāla vērtspapīru riska
 darījumi ar sabiedrībām, kuru kredītsaistībām
 saskaņā ar 2. nodaļu piešķir 0 % riska pakāpi,
 tostarp publiskā sektora finansētām sabiedrībām, kam
 var piemērot 0 % riska pakāpi;
 h)
 kapitāla vērtspapīru riska
 darījumi, kas saistīti ar likumdošanas programmām īpašu
 ekonomikas nozaru veicināšanai, kur iestāde saņem
 ievērojamas subsīdijas saviem ieguldījumiem un kur noteikta
 zināma valdības pārraudzība un ierobežojumi kapitāla
 ieguldījumiem, ja šādiem riska darījumiem var nepiemērot IRB
 pieeju tikai tādā apmērā, ciktāl tie kopā veido
 līdz 10 % no pašu kapitāla;
 i)
 riska darījumi saskaņā ar 114. panta
 4. punktu, kas atbilst tajā paredzētajiem nosacījumiem;
 j)
 valsts un valsts pārapdrošinātas
 garantijas saskaņā ar 210. panta 2. punktu.
 Kompetentās iestādes atļauj
 piemērot standartizēto pieeju attiecībā uz g) un
 h) apakšpunktā minētajiem kapitāla instrumentu riska
 darījumiem, kuriem šīs pieejas izmantošana jau ir atļauta
 citās dalībvalstīs.
 2.
 Šā panta 1. punkta vajadzībām
 iestādes kapitāla vērtspapīru riska darījumu
 kategoriju uzskata par nozīmīgu, ja to kopējā
 vērtība, atņemot kapitāla vērtspapīru riska
 darījumus, kas radušies saistībā ar 1. punkta
 g) apakšpunktā minētajām likumdošanas programmām,
 pārsniedz 10 % no iestādes pašu kapitāla, salīdzinot
 ar iepriekšējā gada vidējo rādītāju. Ja šo
 kapitāla vērtspapīru riska darījumu skaits ir mazāks
 par 10 atsevišķām līdzdalībām, iepriekš
 minētais slieksnis ir 5 % no iestādes pašu kapitāla.
 3.
 EBI izstrādā regulatīvu tehnisko
 standartu projektus, lai noteiktu 1. punkta a), b) un c) apakšpunkta
 piemērošanas nosacījumus.
 EBI līdz 2013. gada 31. decembrim
 iesniedz šos regulatīvo tehnisko standartu projektus Komisijai.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 4.
 Šā panta 1. punkta vajadzībām
 iestādes uzskata kapitāla instrumentu riska darījumu kategoriju
 par nozīmīgu, ja to kopējā vērtība, atņemot
 kapitāla vērtspapīru riska darījumus, kas radušies
 saistībā ar 1. punkta g) apakšpunktā
 minētajām likumdošanas programmām, pārsniedz 10 % no
 iestādes pašu kapitāla, salīdzinot ar iepriekšējā gada
 vidējo rādītāju. Ja šo kapitāla instrumentu riska
 darījumu skaits ir mazāks par 10 atsevišķām
 līdzdalībām, iepriekš minētais slieksnis ir 5 % no iestādes
 pašu kapitāla.
 2. iedaļa
 Riska darījumu riska svērtās vērtības
 aprēķināšana
 1. apakšiedaļa
 Režīms atkarībā no riska darījuma kategorijas
 146. pants
 Režīms atkarībā no riska darījuma kategorijas
 1.
 Riska darījumu riska svērtās
 vērtības riska darījumiem, kas ietilpst vienā no
 142. panta 2. punkta a)–e) un g) apakšpunktā
 minētajām riska darījumu kategorijām,
 aprēķina — ja vien tos neatskaita no pašu
 kapitāla — saskaņā ar 2. apakšiedaļu,
 izņemot gadījumus, kad šos riska darījumus atskaita no 1. līmeņa
 pamata kapitāla, 1. līmeņa papildu kapitāla vai
 2. līmeņa kapitāla posteņiem.
 2.
 Nopirkto debitoru parādu riska darījumu
 riska svērtās vērtības aprēķinu
 atgūstamās vērtības samazinājuma riskam veic saskaņā
 ar 153. pantu. Ja iestādei ir pilna rīcības
 brīvība attiecībā uz nopirkto debitoru parādu
 pārdevēju saistību neizpildes riska un vērtības samazināšanās
 riska gadījumā, nopirkto debitoru parādu pārdevējam
 nepiemēro šā panta, 147. panta un 154. panta
 1.–4. punkta prasības attiecībā uz nopirktajiem debitoru
 parādiem un riska darījumu uzskata par nodrošinātu riska
 darījumu.
 3.
 Riska darījumu riska svērtās
 vērtības aprēķinus kredītriskam un vērtības
 samazināšanās riskam pamato ar attiecīgajiem parametriem, kas
 saistīti ar attiecīgo riska darījumu. Tie ietver saistību
 nepildīšanas varbūtību (turpmāk — PD), LGD,
 termiņu un riska darījuma vērtību. Saskaņā ar 4. iedaļu
 PD un LGD var ņemt vērā kopā vai
 atsevišķi.
 4.
 Iestādes aprēķina riska darījumu
 riska svērtās vērtības kredītriskam visos riska
 darījumos, kas ietilpst 142. panta 2. punkta
 e) apakšpunktā minētajā „kapitāla vērtspapīru”
 riska darījumu kategorijā, saskaņā ar 142. panta 2.
 punktu, ja iestādes ir saņēmušas kompetento iestāžu
 iepriekšēju atļauju izmantot IRB pieeju. Kompetentās
 iestādes piešķir iestādei atļauju izmantot 150. panta
 4. punktā izklāstīto iekšējo modeļu pieeju ar
 nosacījumu, ka iestāde atbilst 6. iedaļas
 4. apakšiedaļā noteiktajām prasībām.
 5.
 Riska darījumu riska svērtās
 vērtības aprēķinu kredītriskam specializētās
 kreditēšanas riska darījumos veic saskaņā ar
 148. panta 4. punktu.
 6.
 Riska darījumiem, kas pieskaitāmi
 142. panta 2. punkta a)–d) apakšpunktā minētajām
 riska darījumu kategorijām, iestādes nodrošina pašu aplēses
 attiecībā uz PD saskaņā ar 138. pantu un
 6. iedaļu.
 7.
 Riska darījumiem, kas pieskaitāmi
 142. panta 2. punkta d) apakšpunktā minētajām
 riska darījumu kategorijām, iestādes nodrošina pašu aplēses
 attiecībā uz LGD un korekcijas pakāpēm
 saskaņā ar 138. pantu un 6. iedaļu.
 8.
 Riska darījumiem, kas pieskaitāmi
 142. panta 2. punkta a)–c) apakšpunktā minētajām
 riska darījumu kategorijām, iestādes piemēro LGD vērtības,
 kā izklāstīts 157. panta 1. punktā, un korekcijas
 pakāpes, kā izklāstīts 162. panta 8. punkta
 a)–d) apakšpunktā, ja vien iestādei nav atļauts izmantot
 pašu aplēses attiecībā uz LGD un korekcijas
 pakāpēm saistībā ar minētajiem riska darījumiem
 saskaņā ar 9. punktu.
 9.
 Visiem riska darījumiem, kas pieskaitāmi
 142. panta 2. punkta a)–c) apakšpunktā minētajām
 riska darījumu kategorijām, kompetentās iestādes
 atļauj iestādēm izmantot pašu aplēses attiecībā
 uz LGD un korekcijas pakāpēm saskaņā ar
 138. pantu.
 10.
 Vērtspapīrošanas riska darījumu riska
 svērtās vērtības un tādu riska darījumu riska
 svērtās vērtības, kas pieskaitāmi 142. panta
 2. punkta f) apakšpunktā minētajām riska darījumu
 kategorijām, aprēķina saskaņā ar 5. nodaļu.
 147. pants
 Režīms attiecībā uz riska darījumiem akciju veidā kolektīvu
 ieguldījumu uzņēmumos (CIU)
 1.
 Ja riska darījumi akciju veidā
 kolektīvu ieguldījumu uzņēmumos atbilst 127. panta
 3. punkta kritērijiem un ja iestādei ir zināmi visi
 kolektīvu ieguldījumu uzņēmumu attiecīgie riska
 darījumi vai daļa no tiem, iestāde caurskata minētos
 attiecīgos riska darījumus, lai aprēķinātu riska darījumu
 riska svērtās vērtības un sagaidāmo zaudējumu
 apmēru saskaņā ar šajā nodaļā
 izklāstītajām metodēm.
 Ja CIU bāzes riska darījums ir
 cits riska darījums ieguldījumu apliecību vai akciju veidā
 citā CIU, pirmā iestāde arī caurskata šī otra CIU
 bāzes riska darījumus.
 2.
 Ja iestāde neatbilst nosacījumiem, lai
 varētu izmantot šajā nodaļā minētās metodes
 visiem kolektīvu ieguldījumu uzņēmumu attiecīgajiem
 riska darījumiem vai to daļai, riska darījumu riska svērtās
 vērtības un sagaidāmo zaudējumu apmēru
 aprēķina saskaņā ar šādām pieejām:
 a)
 riska darījumiem, kas ietilpst 142. panta
 2. punkta e) apakšpunktā minētajā „kapitāla vērtspapīru”
 riska darījumu kategorijā, iestādes piemēro vienkāršo
 riska pakāpju pieeju, kā izklāstīts 150. panta
 2. punktā;
 b)
 pārējiem 1. punktā
 minētajiem bāzes riska darījumiem iestādes piemēro
 standartizēto pieeju, kas noteikta 2. nodaļā,
 saskaņā ar šādiem nosacījumiem:
 i) riska darījumiem, kuriem
 piemēro īpašu riska pakāpi, kas paredzēts pie
 kategorijām nepiederošiem riska darījumiem, vai kuriem piemēro
 kredīta kvalitātes pakāpi, nosakot augstāko riska pakāpi
 attiecīgajā riska darījumu kategorijā, riska pakāpi
 reizina ar koeficientu divi, bet tas nedrīkst pārsniegt 1250 %,
 ii) pārējiem riska
 darījumiem riska pakāpe jāreizina ar koeficientu 1,1, un tas ir
 vismaz 5 %.
 Ja a) apakšpunkta vajadzībām
 iestāde nespēj noteikt atšķirību starp biržā netirgoto
 kapitāla vērtspapīru, biržā tirgoto un citu kapitāla vērtspapīru
 riska darījumiem, tā attiecīgos riska darījumus
 pielīdzina citiem kapitāla vērtspapīru riska
 darījumiem. Ja šie riska darījumi kopā ar iestādes
 tiešajiem riska darījumiem šajā riska darījumu kategorijā
 nav nozīmīgi 145. panta 2. punkta izpratnē, tad
 minētā 145. panta 1. punktu var piemērot pēc
 kompetento iestāžu atļaujas saņemšanas.
 3.
 Ja riska darījumi CIU daļu vai
 akciju veidā neatbilst 127. panta 3. punktā noteiktajiem
 kritērijiem vai ja iestādei nav zināmi visi kolektīvu
 ieguldījumu uzņēmumu bāzes riska darījumi vai tie CIU
 bāzes riska darījumi, kas ir riska darījumi CIU ieguldījumu
 apliecību vai akciju veidā, iestāde caurskata šos bāzes
 riska darījumus un aprēķina riska darījumu riska svērtās
 vērtības un sagaidāmo zaudējumu apmērus
 saskaņā ar vienkāršo riska pakāpju pieeju, kā
 izklāstīts 150. panta 2. punktā.
 Ja iestāde nespēj noteikt
 atšķirību starp biržā netirgoto kapitāla
 vērtspapīru, biržā tirgoto un citu kapitāla
 vērtspapīru riska darījumiem, tā attiecīgos riska
 darījumus pielīdzina citiem kapitāla vērtspapīru riska
 darījumiem. Iestāde riska darījumus, kas nav kapitāla vērtspapīru
 riska darījumi, iedala citā kapitāla vērtspapīru
 kategorijā.
 4.
 Kā alternatīvu 4. punktā
 aprakstītajai metodei iestādes var pašas aprēķināt vai
 izmantot trešo personu aprēķinātās un paziņotās
 vidējās riska darījumu riska svērtās
 vērtības, kuru pamatā ir CIU bāzes riska
 darījumi, saskaņā ar 2. punkta a) un
 b) apakšpunktā minētajām pieejām:
 a)
 CIU noguldījumu
 iestādei vai noguldījumu finanšu iestādei ar nosacījumu, ka
 CIU iegulda tikai vērtspapīros un nogulda visus
 vērtspapīrus šajā noguldījumu iestādē vai
 noguldījumu finanšu iestādē;
 b)
 pārējo CIU
 gadījumā — CIU pārvaldības
 uzņēmumam ar nosacījumu, ka CIU pārvaldības
 uzņēmums atbilst 127. panta 3. punkta
 a) apakšpunktā noteiktajiem kritērijiem.
 Aprēķinu pareizību apstiprina
 ārējais revidents.
 5.
 EBI izstrādā regulatīvu tehnisko
 standartu projektus, lai paredzētu nosacījumus, ar kādiem
 kompetentās iestādes var atļaut iestādēm izmantot
 145. panta 1. punktu saskaņā ar 2. punkta
 b) apakšpunktu.
 EBI līdz 2013. gada 31. decembrim
 iesniedz šos regulatīvo tehnisko standartu projektus Komisijai.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 2. apakšiedaļa
 Riska darījumu riska svērtās vērtības
 aprēķināšana kredītriskam
 148. pants
 Riska darījumu riska svērtā vērtība riska
 darījumiem ar komercsabiedrībām, iestādēm,
 centrālajām valdībām un centrālajām bankām
 1.
 Piemērojot 2., 3. un 4. punktā
 paredzētos īpašos režīmus, riska darījumu riska svērtās
 vērtības riska darījumiem ar komercsabiedrībām,
 iestādēm, centrālajām valdībām un
 centrālajām bankām aprēķina ar šādām
 formulām:
 Riska darījumu riska svērtā
 vērtība = RW ∙ riska darījuma vērtība,
 kur riska pakāpi RW izsaka kā:
 i) ja PD = 0, tad RW ir 0,
 ii) ja PD = 1, t. i., riska
 darījumiem, kuros nav izpildītas saistības:
 –
 ja iestādes piemēro 157. panta
 1. punktā noteiktās LGD vērtības, RW ir
 0,
 –
 ja iestādes izmanto pašu aplēses
 attiecībā uz LGD, RW ir: ,
 ja paredzamo zaudējumu iespējami
 precīzas aplēses (turpmāk — ELBE) ir
 iestādes paredzamo zaudējumu precīzākās aplēses
 attiecībā uz riska darījumu, kurā nav izpildītas
 saistības, saskaņā ar 177. panta 1. punkta
 h) apakšpunktu,
 iii) ja , t. i.,
 jebkurai vērtībai, kas nav i) vai ii) daļā
 paredzētā vērtība:
 kur
 N(x) = apzīmē standartizēti
 normāli sadalīta gadījuma lieluma kumulatīvo
 sadalījuma funkciju (t. i., varbūtību, ka normāli
 sadalīts gadījuma lielums ar vidējo vērtību 0 un
 dispersiju 1 ir mazāks vai vienāds ar x),
 G (Z) = apzīmē standartizēti
 normāli sadalīta gadījuma lieluma apgriezto kumulatīvo
 sadalījuma funkciju (t.i., rādītāju x tā, ka N(x) z),
 R = apzīmē korelācijas koeficientu,
 ko izsaka kā:
 b = termiņa
 korekcijas faktoru, ko izsaka kā:
 2.
 Visiem riska darījumiem ar lielām
 regulētām finanšu sabiedrībām un neregulētām
 finanšu sabiedrībām 1. punkta iii) daļā noteikto korelācijas
 koeficientu reizina ar 1,25 šādi:
 3.
 Riska svērto vērtību katram riska
 darījumam, kas atbilst 198. un 212. pantā noteiktajām prasībām,
 var koriģēt ar šādu formulu:
 Riska darījumu riska svērtā
 vērtība = RW ∙ riska darījuma
 vērtība ∙ (0,15+160 PDpp,)
 kur:
 PDpp = PD
 no nodrošinājuma sniedzēja.
 RW aprēķina,
 izmantojot atbilstošu riska svēruma formulu, kas noteikta
 3. punktā, parādnieka PD un salīdzināmās
 tiešās vērtības LGD nodrošinājuma sniedzējam.
 Termiņa faktoru b aprēķina, izmantojot zemāko
 nodrošinājuma sniedzēja PD un parādnieka PD.
 4.
 Attiecībā uz riska darījumiem ar
 uzņēmumiem, kas ir tādas konsolidētās grupas
 daļa, kurā kopējais gada apgrozījums ir mazāks
 nekā 50 miljoni euro, iestādes var izmantot 1. punkta iii)
 daļā norādīto atbilstības formulu riska svēruma
 aprēķināšanai riska darījumiem ar komercsabiedrībām.
 Šajā formulā S ir izteikts kā kopējais gada
 apgrozījums miljonos euro, kur 5 miljoni euro ≤= S ≤ 50 miljoni
 euro. Ja apgrozījums ir mazāks nekā 5 miljoni euro, to
 uzskata par vienādu ar 5 miljoniem euro. Attiecībā uz
 nopirktajiem debitoru parādiem kopējais ikgadējais
 apgrozījums ir portfeļa atsevišķo riska darījumu
 vidējā svērtā vērtība.
 Iestādes aizstāj kopējo gada
 apgrozījumu ar konsolidētās grupas kopējiem aktīviem,
 ja kopējais gada apgrozījums nav nozīmīgs
 rādītājs attiecībā uz uzņēmuma lielumu un
 kopējie aktīvi ir nozīmīgāks rādītājs
 nekā kopējais gada apgrozījums.
 5.
 Specializētajiem kreditēšanas riska
 darījumiem, kuriem iestāde nevar aprēķināt PD vai
 iestādes aplēses attiecībā uz PD neatbilst
 6. iedaļā noteiktajām prasībām, tā šiem
 riska darījumiem piešķir riska pakāpes saskaņā ar
 1. tabulu.
 1. tabula
 Atlikušais termiņš || 1. kategorija || 2. kategorija || 3. kategorija || 4. kategorija || 5. kategorija
 Mazāk nekā 2,5 gadi || 50 % || 70 % || 115 % || 250 % || 0 %
 2,5 gadi vai vairāk || 70 % || 90 % || 115 % || 250 % || 0 %
 Piešķirot riska pakāpes
 specializētās kreditēšanas riska darījumiem, iestādes
 ņem vērā šādus faktorus: finansiālie
 līdzekļi, politiskā un tiesību vide, darījuma un/vai
 aktīva īpašības, sponsora un attīstītāja
 iespējas, tostarp jebkāda ieņēmumu plūsma no publiskā
 un privātā sektora partnerības, nodrošinājuma pakete.
 6.
 Attiecībā uz to nopirktajiem komercsabiedrību
 debitoru parādiem iestādes atbilst prasībām, kas noteiktas
 180. pantā. Attiecībā uz nopirktajiem komercsabiedrību
 debitoru parādiem, kas turklāt atbilst 149. panta 5. punkta
 nosacījumiem, ja kādai iestādei būtu
 pārmērīgi apgrūtinoši izmantot attiecībā uz šiem debitoru
 parādiem 6. iedaļā noteiktos riska kvantitatīvās
 noteikšanas standartus riska darījumiem ar komercsabiedrībām,
 var izmantot 6. iedaļā noteiktos riska kvantitatīvās
 noteikšanas standartus mazajiem riska darījumiem.
 7.
 Attiecībā uz nopirktajiem komercsabiedrību
 debitoru parādiem atmaksājamās pirkšanas atlaides,
 nodrošinājumu vai daļējus galvojumus, kas nodrošina pirmās
 kārtas zaudējumu aizsardzību pret pirmās kārtas
 zaudējumiem no saistību nepildīšanas, vērtības
 samazināšanās zaudējumiem vai abiem zaudējumu veidiem, var
 skatīt kā pirmās kārtas zaudējumu pozīcijas IRB
 pieejas vērtspapīrošanas ietvaros.
 8.
 Ja iestāde nodrošina kredīta
 aizsardzību virknei riska darījumu ar nosacījumu, ka šajos riska
 darījumos n-tā saistību neizpilde ir slieksnis, kura
 sasniegšanas rezultātā jānotiek apmaksai, un ka šis kredīta
 notikums pārtrauc līgumu, tad piešķir 5. nodaļā
 paredzētās riska pakāpes, ja produktam ir piemērotas
 ārējās kredītu novērtēšanas institūcijas
 (ĀKNI) ārējais kredītu novērtējums. Ja kredīta
 produktam nav atbilstīgas ĀKNI kredīta novērtējuma,
 tad kredīta produktu grozā iekļautajiem riska darījumiem,
 izņemot n-1 riska darījumu, riska pakāpes tiek summēti
 tā, lai paredzamo zaudējumu summa reizinājumā ar 12,5 un
 riska darījumu riska svērtā vērtība nepārsniegtu
 nominālo summu, ko nodrošina kredīta atvasinātais vērtspapīrs,
 reizinājumā ar 12,5. Nosakot kopsummā neiekļaujamos n-1
 riska darījumus, pamatojas uz to, ka katram no šiem riska darījumiem
 riska darījumu riska svērtā vērtība ir mazāka nekā
 riska darījumu riska svērtā vērtība jebkuram no
 kopsummā iekļautajiem riska darījumiem. Tām groza
 pozīcijām, kam iestāde nevar noteikt riska pakāpi
 saskaņā ar IRB pieeju, piemēro 1250 % riska pakāpi.
 9.
 EBI izstrādā regulatīvu tehnisko
 standartu projektus, lai paredzētu nosacījumus, ar kādiem
 iestādes ņem vērā 5. punkta otrajā daļā
 minētos faktorus, piemērojot riska pakāpes
 specializētās kreditēšanas riska darījumiem.
 EBI līdz 2014. gada 31. decembrim
 iesniedz šos regulatīvo tehnisko standartu projektus Komisijai.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 149. pants
 Riska darījumu riska svērtās vērtības mazajiem riska
 darījumiem
 1.
 Katra mazā riska darījuma riska
 svērto vērtību aprēķina ar šādām
 formulām:
 Riska darījumu riska svērtā
 vērtība = RW ∙ vērtība,
 kur riska pakāpi RW izsaka kā:
 i) ja PD = 0, tad RW ir 0,
 ii) ja PD = 1, t. i., riska
 darījumiem, kuros nav izpildītas saistības, tad RW ir ,
 kur ELBE ir
 iestādes pašu iespējami precīzas aplēses
 attiecībā uz paredzamajiem zaudējumiem no riska darījumiem,
 kuros nav izpildīta saistības, saskaņā ar 177. panta
 1. punkta h) apakšpunktu,
 iii) ja , t. i.,
 jebkurai vērtībai, kas nav i) vai ii) daļā
 paredzētā vērtība:
 kur
 N(x) = apzīmē standartizēti
 normāli sadalīta gadījuma lieluma kumulatīvo
 sadalījuma funkciju (t. i., varbūtību, ka normāli
 sadalīts gadījuma lielums ar vidējo vērtību 0 un
 dispersiju 1 ir mazāks vai vienāds ar x),
 G (Z) = apzīmē standartizēti
 normāli sadalīta gadījuma lieluma apgriezto kumulatīvo
 sadalījuma funkciju (t.i., rādītāju x tā, ka N(x) z),
 R = korelācijas koeficients, ko izsaka
 kā:
 2.
 Riska darījumu riska svērto
 vērtību katram riska darījumam ar mazo un vidējo uzņēmumu,
 kā noteikts 142. panta 5. punktā, kas atbilst 198. un
 212. pantā noteiktajām prasībām, var
 aprēķināt saskaņā ar 148. panta 3. punktu.
 3.
 Mazajiem riska darījumiem, kas
 nodrošināti ar nekustamā īpašuma ķīlu, korelācijas
 koeficients R 0,15 aizstāj skaitli, ko iegūst pēc
 1. punktā sniegtās atbilstības formulas.
 4.
 Atbilstīgiem atjaunojamiem mazajiem riska
 darījumiem, kā noteikts a)–e) apakšpunktā, korelācijas
 koeficients R 0,04 aizstāj skaitli, ko iegūst pēc
 1. punktā sniegtās atbilstības formulas.
 Riska darījumus var uzskatīt par
 atbilstīgiem atjaunojamiem mazajiem riska darījumiem, ja tie atbilst
 šādiem nosacījumiem:
 a)
 tie ir riska darījumi ar fiziskām
 personām;
 b)
 riska darījumu ir atjaunojami, tie ir
 nenodrošināti, un iestāde var tos nekavējoties un bez nosacījumiem
 anulēt, ciktāl tie nav tikuši izlietoti; šajā kontekstā
 atjaunojamus riska darījumus definē kā tādus, kur atlikumi
 drīkst svārstīties, klientam pēc saviem ieskatiem veicot
 aizņēmumus un tos atmaksājot iestādes noteikto limitu
 robežās; neizmantotos piešķīrumus var uzskatīt par
 beznosacījumu kārtā anulējamiem, ja noteikumi ļauj
 iestādei tos anulēt tādā pilnā apmērā,
 kādu pieļauj tiesību akti patērētāju
 aizsardzības jomā un ar to saistītajās jomās;
 c)
 apakšportfelī maksimāli pieļaujamais
 riska darījums ar vienu personu ir 100 000 euro vai mazāks;
 d)
 šajā punktā sniegto atbilstības
 tabulu piemēro tikai attiecībā uz tādiem portfeļiem,
 kuru zaudējumu rādītāju svārstīgums ir mazs
 salīdzinājumā ar to zaudējumu rādītāju
 vidējo līmeni, jo īpaši jomās, kur saistību nepildīšanas
 varbūtība ir maza;
 e)
 atbilstīgo atjaunojamo riska darījumu ar
 privātpersonām vai MVU režīms atbilst apakšportfeļa
 pamatā esošajām riska raksturīgajām pazīmēm.
 Neskarot b) apakšpunktu, prasība par
 nenodrošinātību neattiecas uz nodrošinātām kreditēšanas
 shēmām, kas saistītas ar algas kontu. Šajā
 gadījumā šī nodrošinājuma atgūtās summas
 neņem vērā, aprēķinot LGD.
 Kompetentās iestādes pārbauda relatīvos
 zaudējumu svārstīguma rādītājus kvalificēto
 atjaunojamo riska darījumu ar privātpersonām vai MVU apakšportfeļos
 un atjaunojamo riska darījumu ar privātpersonām vai MVU kopējā
 portfelī un starp dalībvalstīm apmainās ar informāciju
 par kvalificēto atjaunojamo riska darījumu ar
 privātpersonām vai MVU zaudējumu rādītāju
 raksturīgajām pazīmēm.
 5.
 Lai nopirktajiem debitoru parādiem varētu
 piemērot riska darījumu ar privātpersonām vai MVU režīmu,
 tie atbilst 180. pantā noteiktajām prasībām un
 šādiem nosacījumiem:
 a)
 iestāde šos debitoru parādus ir
 iegādājusies no nesaistītām trešām personām, un
 iestādes riska darījums ar debitoru parāda parādnieku
 nesatur nekādus riska darījumus, kurus tieši vai netieši būtu
 izraisījusi pati iestāde;
 b)
 nopirktie debitoru parādi ir radušies
 nesaistītu pušu darījumā starp pārdevēju un
 parādnieku; par tādiem nevar uzskatīt starpuzņēmumu parādnieku
 saistības un saistības, ko veido tādu uzņēmumu
 savstarpējie norēķini, kuri veic savstarpēju
 tirdzniecību;
 c)
 iestādes, kas veic iegādi, prasījums
 attiecas uz visiem ieņēmumiem no nopirktajiem debitoru parādiem,
 vai arī tas uz šiem ieņēmumiem attiecas proporcionāli;
 d)
 nopirkto debitoru parādu portfelis ir
 pietiekami diversificēts.
 6.
 Attiecībā uz nopirktajiem debitoru
 parādiem atmaksājamās pirkšanas atlaides, nodrošinājumus
 ķīlas veidā vai daļējās garantijas, kas nodrošina
 pirmās kārtas zaudējumu aizsardzību pret zaudējumiem
 no saistību nepildīšanas, zaudējumiem no vērtības samazināšanās
 vai abiem zaudējumu veidiem, var uzskatīt par pirmās kārtas
 zaudējumu pozīcijām IRB pieejas
 vērtspapīrošanas ietvaros.
 7.
 Jauktu nopirkto riska darījumu ar
 privātpersonām vai MVU debitoru parādu portfeļu
 gadījumā, kad iestādes nevar atdalīt ar nekustamo
 īpašumu nodrošinātus riska darījumus un atbilstīgus
 atjaunojamus riska darījumus ar privātpersonām vai MVU no citiem
 riska darījumiem ar privātpersonām vai MVU, piemēro to riska
 darījumu ar privātpersonām vai MVU riska pakāpes funkciju,
 kas attiecībā uz minētajiem riska darījumiem veido
 vislielākās kapitāla prasības.
 150. pants
 Riska darījumu riska svērtās vērtības kapitāla vērtspapīru
 riska darījumiem
 1.
 Iestādes nosaka savas riska darījumu
 riska svērtās vērtības kapitāla vērtspapīru
 riska darījumiem, izņemot tos, ko atskaita saskaņā ar
 II daļu vai kam piemēro 250 % riska pakāpi
 atbilstīgi 45. pantam, saskaņā ar dažādām
 pieejām, kuras izklāstītas 2., 3. un 4. punktā, un
 piemēro tās dažādiem portfeļiem, ja iestāde pati
 iekšēji izmanto dažādas pieejas. Ja iestāde izmanto dažādas
 pieejas, izvēle ir konsekventa un to nenosaka regulatīvās
 patvaļas apsvērumi.
 Iestādes kapitāla vērtspapīru
 riska darījumiem ar pakalpojumu palīguzņēmumiem var
 piemērot citu aktīvu, kas nav kredītu saistības,
 režīmu.
 2.
 Saskaņā ar vienkāršo riska pakāpju
 pieeju riska svērto vērtību aprēķina, izmantojot
 turpmākās formulas.
 Riska pakāpe (RW) = 190 %
 biržā netirgotu kapitāla vērtspapīru riska darījumiem,
 kuru portfelis ir pietiekami diversificēts.
 Riska pakāpe (RW) = 290 %
 biržā tirgotu kapitāla vērtspapīru riska darījumiem.
 Riska pakāpe (RW) = 370 %
 visiem pārējiem kapitāla vērtspapīru riska
 darījumiem.
 Riska darījumu riska svērtā
 vērtība = RW * riska darījuma vērtība.
 Īsās naudas pozīcijas un
 atvasinātie finanšu instrumenti, kas nav ietverti tirdzniecības
 portfeļos, drīkst kompensēt garās pozīcijas tajos
 pašos individuālajos vērtspapīros, ja šie instrumenti tika
 īpaši paredzēti kā riska ierobežošana specifiskiem kapitāla
 vērtspapīru riska darījumiem un tie nodrošina riska samazināšanu
 vismaz vēl vienam gadam. Pārējās īsās
 pozīcijas uzskata par garajām pozīcijām un piešķir
 attiecīgo riska pakāpi katras pozīcijas absolūtajai
 vērtībai. Pozīciju termiņa nesakritības gadījumā
 lieto metodi, kas paredzēta riska darījumiem ar
 komercsabiedrībām, kā izklāstīts 158. panta
 5. punktā.
 Iestādes var atzīt nefondēta
 kredīta aizsardzību kapitāla vērtspapīru riska
 darījumam saskaņā ar IV nodaļā noteiktajām
 metodēm.
 3.
 Saskaņā ar PD/LGD pieeju
 riska darījumu riska svērtās vērtības
 aprēķina saskaņā ar 148. panta 1. punktā
 noteiktajām formulām. Ja iestādēm nav pietiekamas
 informācijas, lai lietotu saistību nepildīšanas definīciju,
 kas sniegta 174. pantā, riska pakāpēm piemēro
 koeficientu 1,5.
 Atsevišķo riska darījumu
 līmenī paredzamo zaudējumu summa reizinājumā ar 12,5
 un riska darījumu riska svērtā vērtība kopā
 nedrīkst pārsniegt riska darījuma vērtību
 reizinājumā ar 12,5.
 Iestādes var atzīt nefondēta
 kredīta aizsardzību kapitāla instrumentu riska darījumam
 saskaņā ar IV nodaļā noteiktajām metodēm.
 Tam priekšnosacījums ir LGD 90 % apmērā riska
 darījumam ar riska ierobežošanas sniedzēju. Biržā netirgotu
 kapitāla vērtspapīru riska darījumiem, kuru portfelis ir
 pietiekami diversificēts, var lietot LGD 65 %
 apmērā. Šim nolūkam M ir 5 gadi.
 4.
 Saskaņā ar iekšējo modeļu
 pieeju riska darījumu riska svērtā vērtība ir iespējamie
 zaudējumi no iestādes kapitāla vērtspapīru riska
 darījumiem, kas rodas, izmantojot iekšējos riska vērtības
 modeļus, ja tajos
 tiek piemērots 99. procentiles vienpusējs ticamības
 intervāls attiecībā uz starpību starp ceturkšņa
 ienākumiem un attiecīgajiem ilgtermiņa izlases ienākumiem,
 kas pārrēķināti aprēķina datumā, lietojot
 bezriska likmi, reizinājumā ar 12,5.
 Riska darījumu riska svērtās vērtības kapitāla
 portfeļa līmenī nav mazākas par šādu apmēru
 kopsummu:
 a)
 riska darījumu riska svērtās
 vērtības, ko paredz PD/LGD pieeja;
 b)
 attiecīgo paredzamo zaudējumu
 apmērs, ko reizina ar 12,5.
 Šā punkta a) un b) apakšpunktā
 minētos apmērus aprēķina, pamatojoties uz 161. panta
 1. punktā noteiktajām PD vērtībām un
 attiecīgajām LGD vērtībām, kas noteiktas
 161. panta 2. punktā.
 Iestādes var atzīt nefondētu
 kredītu aizsardzību kapitāla vērtspapīru
 pozīcijai.
 151 pants
 Riska darījumu riska svērtās vērtības kapitāla vērtspapīru
 riska darījumiem
 Riska darījumu riska svērtās
 vērības riska darījumiem, kas izriet no iestādes iepriekš
 finansētām iemaksām CCP rezerves fondā un no
 tirdzniecības riska darījumiem ar CCP, nosaka
 saskaņā ar 296.–300. pantu pēc vajadzības.
 152. pants
 Riska darījumu riska svērtās vērtības citiem
 aktīviem, kas nav kredīta saistības
 Citu aktīvu, kas nav kredītu
 saistības, riska svērto vērtību aprēķina ar
 šādām formulām:
 Riska darījumu riska svērtā
 vērtība = 100 % ∙ riska darījuma vērtība,
 izņemot:
 a) kasē esošajai skaidrajai naudai
 un līdzvērtīgiem naudas posteņiem, kā arī zeltam,
 kas atrodas pašu glabātavās vai ir nodots glabāšanā,
 ciktāl tas segts ar dārgmetālu saistībām, piešķir
 0 % riska pakāpi;
 b) ja riska darījums ir
 iznomāto īpašumu atlikusī vērtība, to
 aprēķina šādi:
 kur t ir lielāks nekā 1 un ir skaitlis,
 kas ir vistuvākais nomas līguma atlikušo pilno gadu skaitam.
 3. apakšiedaļa
 Riska svērto vērtību aprēķināšana nopirkto
 parādu vērtības samazināšanās riskam
 153. pants
 Riska darījumu riska svērtās vērtības nopirkto
 parādu vērtības samazināšanās riskam
 1.
 Iestādes aprēķina riska darījumu
 riska svērtās vērtības nopirkto komercsabiedrību debitoru
 parādu un riska darījumu ar privātpersonām vai MVU debitoru
 parādu vērtības samazināšanās riskam saskaņā
 ar 148. panta 1. punktā noteikto formulu.
 2.
 Iestādes nosaka PD un LGD atbilstošos
 rādītājus saskaņā ar 4. iedaļu.
 3.
 Iestādes nosaka riska darījuma
 vērtību saskaņā ar 5. iedaļu.
 4.
 Šā panta vajadzībām M ir viens gads.
 5.
 Kompetentās iestādes atbrīvo
 iestādi no prasībām attiecībā uz riska
 svērtajām vērtībām nopirkto komercsabiedrību debitoru
 parādu un riska darījumu ar privātpersonām vai MVU debitoru
 parādu vērtības samazināšanās riskam, ja iestāde
 ir kompetentajai iestādei pārliecinoši parādījusi, ka
 šāds vērtības samazināšanās risks ir iestādei
 nebūtisks.
 [1] Bāzeles Banku uzraudzības
 komiteja nodrošina regulāras sadarbības forumu banku
 uzraudzības jautājumos. Tā cenšas pasaules mērogā
 sekmēt un nostiprināt uzraudzības un risku
 pārvaldīšanas prakses. Komiteja ietver pārstāvjus no
 Amerikas Savienotajām Valstīm, Argentīnas, Austrālijas,
 Brazīlijas, Dienvidāfrikas, Honkongas (īpašais
 administratīvais reģions), Indijas, Indonēzijas, Japānas,
 Kanādas, Korejas, Krievijas, Ķīnas, Meksikas, Saūda
 Arābijas, Singapūras, Šveices, Turcijas un deviņām ES
 dalībvalstīm: Apvienotās Karalistes, Beļģijas,
 Francijas, Itālijas, Luksemburgas, Nīderlandes, Spānijas,
 Vācijas un Zviedrijas.
 [2] C(2011) 4977.
 [3] Lai
 aplūkotu detalizētas diskusijas par visām politikas
 izvēlēm, lūdzu, skatiet pievienoto ietekmes
 novērtējumu.
 [4] Mēra,
 ciktāl izvēles sasniedz attiecīgos mērķus.
 [5] Mēra,
 ciktāl mērķus var sasniegt ar konkrētajiem resursiem.
 [6] COM(2009) 501, COM(2009) 502, COM(2009) 503.
 [7] OV C , , lpp.
 [8] http://www.g20.org/Documents/Fin_Deps_Fin_Reg_Annex_020409_-_1615_final.pdf.
 [9] OV L 177, 30.6.2006., 1. lpp.
 [10] OV L 177, 30.6.2006., 201. lpp.
 [11] OV L 331, 15.12.2010., 12. lpp.
 [12] OV L 372, 31.12.1986., 1. lpp.
 [13] OV L 193, 18.7.1983., 1. lpp.
 [14] OV L 243, 11.9.2002., 1. lpp.
 [15] COM/2010/0484 galīgā redakcija.
 [16] OV L 281, 23.11.1995., 31. lpp.
 [17] OV L 8, 12.1.2001., 1. lpp.
 [18] OV L 193, 18.7.1983., 1. lpp.
 [19] OV L 222, 14.8.1978., 11. lpp.
 [20] OV L 243, 11.9.2002., 1. lpp.
 [21] OV L 372, 31.12.1986., 1. lpp.
 [22] Eiropas
 Parlamenta un Padomes 2002. gada 16. decembra Direktīva
 2002/87/EK) par papildu uzraudzību kredītiestādēm,
 apdrošināšanas sabiedrībām un ieguldījumu
 sabiedrībām finanšu konglomerātos (OV L 35, 11.2.2003.,
 1. lpp.).
 [23] OV L 02,
 17.11.2009., 2. lpp.
 3. iedaļa
 Paredzamo zaudējumu summas
 154. pants
 Režīms atkarībā no riska darījuma veida
 1.
 Paredzamo zaudējumu summu aprēķins
 balstās uz tiem pašiem ievades skaitļiem PD, LGD un
 riska darījuma vērtībai, kurus izmanto riska darījumu riska
 svērtās vērtības aprēķināšanai
 saskaņā ar 146. pantu. Riska darījumos, kuros ir
 saistību neizpilde, kad iestādes piemēro savus iekšējos LGD
 aprēķinus, paredzamie zaudējumi (turpmāk — EL)
 atbilst iestādes iespējami precīzai EL aplēsei (ELBE)
 riska darījuma saistību neizpildes dēļ saskaņā ar
 177. panta 1. punkta h) apakšpunktu.
 2.
 Paredzamo zaudējumu summas
 vērtspapīrotiem riska darījumiem aprēķina
 saskaņā ar 5. nodaļu.
 3.
 Paredzamo zaudējumu summa riska
 darījumiem, kas iedalīti 142. panta 2. punkta
 g) apakšpunktā minētajā kategorijā „citi aktīvi,
 kas nav kredītu saistības”, ir nulle.
 4.
 Paredzamo zaudējumu summas no 147. pantā
 minētajiem riska darījumiem ar kolektīvo ieguldījumu
 uzņēmumu akcijām vai ieguldījumu apliecībām
 aprēķina saskaņā ar šajā pantā noteiktajām
 metodēm.
 5.
 Paredzamo zaudējumu summas riska
 darījumiem ar komercsabiedrībām, iestādēm,
 centrālajām valdībām un riska darījumiem ar
 privātpersonām vai MVU aprēķina ar šādām
 formulām:
 Riska darījumiem, kuros ir saistību
 neizpilde (PD = 1) un kuriem iestādes piemēro pašas
 savus LGD aprēķinus, EL ir ELBE,
 iestādes iespējami precīzākā aplēse paredzamajiem
 zaudējumiem tiem riska darījumiem, kuros ir saistību neizpilde,
 saskaņā ar 177. panta 1. punkta h) apakšpunktu.
 Riska darījumiem, kuriem piemēro
 148. panta 3. punktā noteikto režīmu, EL ir 0.
 6.
 Specializētiem kreditēšanas riska
 darījumiem, kur iestādes izmanto 148. panta 6. punktā
 izklāstītās metodes riska pakāpju noteikšanai, EL
 apmēru nosaka saskaņā ar 2. tabulu.
 2. tabula
 Atlikušais termiņš || 1. kategorija || 2. kategorija || 3. kategorija || 4. kategorija || 5. kategorija
 Mazāk nekā 2,5 gadi || 0 % || 0,4 % || 2,8 % || 8 % || 50 %
 2,5 gadi vai vairāk || 0,4 % || 0,8 % || 2,8 % || 8 % || 50 %
 7.
 Kapitāla vērtspapīriem, kam riska darījumu
 riska darījumu riska svērtā vērtība
 aprēķināta saskaņā ar vienkāršo riska pakāpes
 pieeju, paredzamo zaudējumu apmēru aprēķina ar šādu
 formulu:
 EL vērtības
 ir šādas:
 paredzamie zaudējumi (EL) = 0,8 %
 privātā kapitāla vērtspapīriem pietiekami diversificētā
 portfelī,
 paredzamie zaudējumi (EL) = 0,8 %
 biržā tirgotajiem kapitāla vērtspapīriem,
 paredzamie zaudējumi (EL) = 2,4 %
 visiem pārējiem kapitāla vērtspapīriem.
 8.
 Kapitāla vērtspapīriem, kam riska
 darījumu riska svērtā vērtība
 aprēķināta saskaņā ar PD/LGD pieeju,
 paredzamo zaudējumu apmēru aprēķina ar šādām
 formulām:
 9.
 Kapitāla vērtspapīriem, kam riska
 darījumu riska svērtā vērtība
 aprēķināta saskaņā ar iekšējo modeļu pieeju,
 paredzamo zaudējumu apmērs ir 0 %.
 10.
 Nopirkto debitoru parādu paredzamo
 zaudējumu apmēru atgūstamās vērtības
 samazinājuma riskam aprēķina ar šādu formulu:
 11.
 Riska darījumiem, kuri izriet no OTC
 atvasinātajiem finanšu instrumentiem, iestāde, kas riska
 darījumu riska svērtās vērtības aprēķina
 saskaņā ar šo nodaļu, var samazināt paredzamo
 zaudējumu apmēru noteiktai savstarpējā ieskaita kopai par
 kredīta vērtēšanas korekcijas summu savstarpējā
 ieskaita kopai, kuru iestāde jau ir atzinusi par norakstītu.
 Iegūtais paredzamo zaudējumu apmērs nevar būt mazāks
 par nulli.
 155. pants
 Režīms attiecībā uz paredzamo zaudējumu summu
 Iestādes paredzamo zaudējumu
 apmēru, kas aprēķināts saskaņā ar 154. panta
 2., 3. un 7. punktu, atņem no vispārējām un
 īpašajām kredītriska korekcijām, kuras saistītas ar
 šiem riska darījumiem. Diskontus bilances riska darījumiem, kuri
 nopirkti saistību neizpildes brīdī, saskaņā ar
 162. panta 1. punktu novērtē tāpat kā
 īpašās kredītrisku korekcijas. Īpašās kredītrisku
 korekcijas tādiem riska darījumiem, kuros ir saistību neizpilde,
 neizmanto, lai segtu paredzamos zaudējumus citiem riska darījumiem.
 Vērtspapīroto riska darījumu paredzamo zaudējumu
 apmēru un vispārējās un īpašās kredītriska
 korekcijas, kas saistītas ar šiem riska darījumiem, šajā
 aprēķinā neietver.
 4. iedaļa
 PD, LGD un termiņš
 1. apakšiedaļa
 Riska darījumi ar komercsabiedrībām, iestādēm,
 centrālajām valdībām un centrālajām bankām
 156. pants
 Saistību nepildīšanas varbūtība (PD)
 1.
 Riska darījumam ar komercsabiedrību vai
 iestādi PD ir vismaz 0,03 %.
 2.
 Ja attiecībā uz nopirktajiem debitoru
 komercsabiedrību parādiem iestāde nevar aprēķināt
 PD vai iestādes PD aprēķini neatbilst
 prasībām, kas izklāstītas 6. iedaļā, šiem
 riska darījumiem PD nosaka pēc šādām metodēm:
 (a)
 nopirkto debitoru komercsabiedrību parādu
 augstākā ranga prasījumiem PD ir iestādes pašas
 noteikti EL, dalīti ar šo debitoru parādu LGD;
 (b)
 nopirkto debitoru komercsabiedrību parādu
 pakārtotajiem prasījumiem PD ir iestādes pašas noteiktie EL;
 (c)
 ja iestāde ir saņēmusi kompetento
 iestāžu atļauju izmantot pašas noteiktos LGD
 attiecībā uz riska darījumiem ar komercsabiedrībām
 saskaņā ar 138. pantu un ja tā pašas noteiktos EL
 attiecībā uz nopirktajiem debitoru parādiem var sadalīt PD
 un LGD tādā veidā, kādu kompetentās
 iestādes uzskata par uzticamu, tad iestāde var izmantot šāda
 sadalījuma rezultātā noteikto PD.
 3.
 Parādnieku, kas nepilda saistības, PD
 ir 100 %.
 4.
 Nosakot PD, iestādes var ņemt
 vērā nefondēto kredīta aizsardzību saskaņā
 ar 4. nodaļas noteikumiem. Atgūstamās vērtības
 samazinājuma riska gadījumā papildus 197. panta
 1. punkta g) apakšpunktā minētajiem aizsardzības
 devējiem tāds ir arī nopirkto debitoru parādu
 pārdevējs, ja ir izpildīti šādi nosacījumi:
 a) uzņēmumam ir tāds
 atzītas ĀKNI kredīta novērtējums, ko EBI ir noteikusi
 saistīt ar 3. vai augstāku kredītu kvalitātes
 pakāpi saskaņā ar 2. nodaļas noteikumiem par riska
 pakāpēm riska darījumiem ar komercsabiedrībām;
 b) ja iestādes riska svērto
 vērtību un paredzamos zaudējumus aprēķina
 saskaņā ar IRB pieeju, uzņēmumus, kuriem nav
 atzītas ĀKNI kredītu novērtējuma un kuriem uz
 iekšējiem reitingiem balstītā novērtējumā PD
 ir novērtēta kā vienāda ar tādu saistību
 neizpildes iespēju, kas saistāma ar ĀKNI kredīta
 novērtējumiem, ko EBI ir noteikusi saistīt ar 3. vai
 augstāku kredītu kvalitātes pakāpi saskaņā ar
 2. nodaļas noteikumiem par riska pakāpēm riska
 darījumiem ar komercsabiedrībām.
 5.
 Iestādes, kas izmanto pašu noteiktos LGD,
 var atzīt nefondēto kredīta aizsardzību,
 koriģējot PD atbilstoši 157. panta 3. punkta
 noteikumiem.
 6.
 Atgūstamās vērtības
 samazinājuma riska noteikšanai PD attiecībā uz
 nopirktajiem debitoru komercsabiedrību parādiem ir iestādes
 noteiktie EL minētajam riskam. Ja iestāde saskaņā ar
 138. pantu ir saņēmusi kompetentās iestādes
 atļauju izmantot pašas noteiktos LGD attiecībā uz riska
 darījumiem ar komercsabiedrībām un ja tā pašas noteiktos EL
 attiecībā uz nopirkto debitoru komercsabiedrību parādu
 atgūstamās vērtības samazināšanās risku var sadalīt
 PD un LGD tādā veidā, kādu kompetentā
 iestāde uzskata par uzticamu, tad iestāde var izmantot šāda
 sadalījuma rezultātā noteikto PD. Nosakot PD,
 iestādes var atzīt nefondēto kredīta aizsardzību
 saskaņā ar 4. nodaļas noteikumiem. Atgūstamās
 vērtības samazinājuma riska gadījumā papildus
 aizsardzības devējiem, kas minēti 197. panta 1. punkta
 g) apakšpunktā, nopirkto parādu pārdevējs ir
 atbilstīgs, ja ir izpildīti 4. punkta nosacījumi.
 7.
 Neskarot 197. panta 1. punkta
 g) apakšpunkta, atbilstīgi ir uzņēmumi, kas atbilst
 4. punkta nosacījumiem.
 Ja iestāde saskaņā ar
 138. pantu ir saņēmusi kompetentās iestādes
 atļauju izmantot pašas noteiktos LGD attiecībā uz
 atgūstamās vērtības summas samazinājuma risku
 nopirktajiem debitoru komercsabiedrību parādiem, tā var
 atzīt nefondēto kredīta aizsardzību, koriģējot PD
 saskaņā ar 157. panta 3. punktu.
 157. pants
 Zaudējumi, kas var rasties saistību nepildīšanas
 gadījumā (LGD)
 1.
 Saskaņā ar 146. panta 8. punktu
 iestādes lieto šādus LGD lielumus:
 a) augstākā ranga riska
 darījumi bez pieņemama nodrošinājuma — 45 %;
 b) pakārtoti riska darījumi bez
 pieņemama nodrošinājuma — 75 %;
 c) iestādes var LGD
 atzīt fondētu un nefondētu kredīta aizsardzību
 saskaņā ar 4. nodaļu;
 d) segtajām obligācijām, kas
 definētas 124. pantā, var piemērot LGD vērtību
 11,25 %;
 e) nopirktajiem debitoru
 komercsabiedrību augstākā ranga parādiem, kuriem
 iestādes LGD aplēses neatbilst 6. iedaļā
 noteiktajām prasībām, — 45 %;
 f) pakārtotajiem nopirkto debitoru
 komercsabiedrību parādu riska darījumiem, kuriem iestāde
 nevar noteikt PD vai kuriem iestādes noteiktā PD
 neatbilst 6. iedaļā noteiktajām prasībām, —
 100 %;
 g) nopirkto debitoru komercsabiedrību
 parādiem atgūstamās vērtības samazinājuma riskam
 — 75 %.
 2.
 Atgūstamās vērtības
 samazināšanās riska un saistību nepildīšanas riska
 gadījumā, ja iestāde saskaņā ar 138. pantu ir
 saņēmusi kompetentās iestādes atļauju izmantot pašas
 noteiktos LGD attiecībā uz riska darījumiem ar
 komercsabiedrībām un ja tā pašas noteiktos EL
 attiecībā uz nopirkto debitoru komercsabiedrību parādu var
 sadalīt PD un LGD tādā veidā, kādu
 kompetentā iestāde uzskata par uzticamu, nopirkto debitoru
 komercsabiedrību parādiem var izmantot noteikto LGD.
 3.
 Ja iestāde saskaņā ar
 138. pantu no kompetentās iestādes ir saņēmusi
 atļauju izmantot pašas noteiktos LGD attiecībā uz riska
 darījumiem ar komercsabiedrībām, iestādēm,
 centrālajām valdībām un centrālajām bankām,
 tad var atzīt nefondētu kredīta aizsardzību, koriģējot
 noteiktos PD vai LGD saskaņā ar 6. daļā
 noteiktajām prasībām un ar kompetento iestāžu atļauju.
 Iestāde nekoriģē nodrošināto riska darījumu PD
 vai LGD, ja pēc korekcijas aprēķinātā riska pakāpe
 izrādās zemāka salīdzinājumā ar tiešajiem riska
 darījumiem ar galvotāju.
 4.
 Attiecībā uz 148. panta
 3. punktā minētajiem uzņēmumiem
 salīdzināmā tiešā riska darījuma ar aizsardzības
 devēju LGD ir jābūt vai nu LGD, kuri ir noteikti
 pret risku nenodrošinātām galvotāja saistībām, vai
 arī LGD, kuri ir noteikti pret risku nenodrošinātām
 parādnieka saistībām, atkarībā no tā, vai
 tajā gadījumā, kad abiem — gan galvotājam, gan
 parādniekam — iestāsies saistību nepildīšanas gadījums
 pret risku nodrošinātā darījuma laikā, ir pieejami
 pierādījumi un vai nodrošinājuma struktūra norāda uz
 to, ka atgūstamā vērtība varētu būt atkarīga
 attiecīgi no galvotāja vai parādnieka finansiālā stāvokļa.
 158. pants
 Termiņš
 1.
 Tādas iestādes, kas nav
 saņēmušas atļauju izmantot pašu noteikto LGD un
 korekcijas pakāpes riska darījumiem ar komercsabiedrībām,
 iestādēm vai centrālajām valdībām un
 centrālajām bankām, piemēro riska darījumiem, kuri
 izriet no repo darījumiem vai vērtspapīru vai preču
 aizdevuma vai aizņēmuma darījumiem, termiņu
 (turpmāk — M) 0,5 gadi un visiem pārējiem riska
 darījumiem M 2,5 gadi.
 Kā daļu no 138. pantā
 minētās atļaujas kompetentās iestādes pieņem
 lēmumu par to, vai iestāde izmanto termiņu (M) katram
 riska darījumam, kā ir noteikts 2. punktā.
 2.
 Tādas iestādes, kas saņēmušas
 kompetentās iestādes atļauju izmantot pašu noteiktos LGD
 un pašu korekcijas pakāpes riska darījumiem ar
 komercsabiedrībām, iestādēm, centrālajām
 valdībām vai centrālajām bankām saskaņā ar
 138. pantu, katram no šiem riska darījumiem aprēķina M,
 kā noteikts a) un e) apakšpunktā un ņemot vērā 3.
 līdz 5. punkta prasības. Visos gadījumos M
 nepārsniedz piecus gadus:
 a) instrumentam, uz kuru attiecas naudas
 plūsmas grafiks, M aprēķina ar šādu formulu:
 kur CFt apzīmē naudas
 plūsmas (pamatsumma, procentu maksājumi un komisijas maksa), ko
 saskaņā ar līgumu parādnieks maksā t periodā;
 b) savstarpējo prasījumu ieskaita
 jumta līgumā iekļautajiem atvasinātajiem finanšu instrumentiem
 M ir riska darījumu vidējais svērtais atlikušais
 termiņš, un M ir vismaz viens gads, un termiņa svēršana
 tiek veikta proporcionāli katra riska darījuma nosacītajai
 vērtībai;
 c) savstarpējo prasījumu ieskaita
 jumta līgumā iekļautajiem pilnīgi vai gandrīz
 pilnīgi nodrošinātajiem atvasinātajiem finanšu instrumentiem
 (uzskaitīti II pielikumā) un pilnīgi vai gandrīz
 pilnīgi nodrošinātajiem maržinālajiem aizdevumiem M ir
 riska darījuma vidējais svērtais atlikušais termiņš, un M
 ir vismaz 10 dienas.
 d) savstarpējo prasījumu ieskaita
 jumta līgumā iekļautajiem pilnīgi vai gandrīz
 pilnīgi nodrošinātajiem repo darījumiem vai
 vērtspapīru vai preču aizdevuma vai aizņēmuma
 darījumiem M ir darījumu vidējais svērtais
 atlikušais termiņš, un M ir vismaz piecas dienas; termiņa
 svēršana tiek veikta proporcionāli katra riska darījuma
 nosacītajai vērtībai;
 e) ja iestāde saskaņā ar
 138. pantu ir saņēmusi kompetentās iestādes
 atļauju izmantot pašas noteikto PD attiecībā uz
 nopirktajiem debitoru komercsabiedrību parādiem, izmantoto summu M
 ir vienāds ar nopirkto debitoru parādu vidēji svērto
 termiņu, bet ne mazāks kā 90 dienas; šo pašu M
 piemēro arī neizmantotajām kredītlīnijām, kas
 piešķirtas debitoru komercsabiedrību pirkšanai, ja kredīta
 līgumā ietverti efektīvi līguma nosacījumi,
 priekšlaicīgas amortizācijas mehānisms vai citi elementi, kuri
 visā kredīta pastāvēšanas laikā aizsargā
 iestādi, kas pērk parādus, pret turpmāk iespējamo
 iegādājamo debitoru parādu būtisku kvalitātes
 pasliktināšanos; ja nav šādas efektīvas aizsardzības, tad
 kredītlīnijas M aprēķina kā summu, kas veidojas
 no ilgākā potenciālā debitoru parāda saskaņā
 ar debitoru parādu pirkšanas līgumu un kredītlīnijas
 līguma atlikušā termiņa, un M ir vismaz 90 dienas;
 f) jebkuram citam instrumentam,
 izņemot tos, kas minēti šajā punktā, vai arī
 gadījumā, ja iestāde nespēj aprēķināt M
 saskaņā ar a) apakšpunkta prasībām, M ir
 maksimālais atlikušais laiks (izteikts gados), kas dots parādniekam
 līguma saistību nokārtošanai pilnā apmērā, un M
 ir vismaz viens gads;
 g) ja iestādes riska darījumu
 vērtības noteikšanai izmanto 6. nodaļas
 6. iedaļā izklāstīto iekšējo modeļu metodi,
 šādu savstarpējā ieskaita kopu, kuras ilgākā riska darījuma
 termiņš pārsniedz gadu, riska darījumu, uz kuriem attiecas
 šī metode, M aprēķina ar šādu formulu:
 kur:
 = fiktīvs
 mainīgais, kura vērtība nākotnes periodā tk
 ir vienāda ar 0, ja tk > 1 gads, un ar 1, ja tk ≤ 1;
 = paredzamā
 riska darījuma vērtība nākotnes periodam
 tk;
 = efektīvā
 paredzamā riska darījumu vērtība nākotnes periodam
 tk;
 = bezriska
 diskontēšanas likme nākotnes laika periodam tk;
 ;
 h) iestāde, kas izmanto
 iekšējos modeļus vienpusējai kredīta vērtības
 korekcijas apmēra noteikšanai (turpmāk — CVA),
 saņemot kompetento iestāžu atļauju, var izmantot kredīta
 modificēto ilgumu, ko saskaņā ar iekšējo modeli
 aprēķina kā M;
 saskaņā ar 2. punktu
 savstarpējā ieskaita kopā, kurā visu darījumu
 sākotnējais termiņš ir mazāks par vienu gadu, ir
 piemērojama a) apakšpunkta formula;
 i) iestādēm, kuras riska
 darījuma vērtību aprēķināšanai izmanto 6. nodaļas
 6. iedaļā paredzēto iekšējā modeļa metodi un
 kurām ir iekšējā modeļa atļauja īpašiem riskiem,
 kas saistīti ar tirgoto parādu pozīcijām saskaņā
 ar 5. nodaļas IV sadaļas 3. daļu, 148. panta
 1. punktā norādītajā formulā M ir 1 ar
 noteikumu, ka iestāde var pierādīt kompetentajām
 iestādēm, ka tās iekšējā modelī īpašam
 riskam, kas saistīts ar tirgoto parādu pozīcijām, kuras
 piemērotas 373. pantā, ir ietverta reitingu migrācijas
 ietekme;
 j) 148. panta 3. punkta
 nolūkā M ir kredīta aizsardzības faktiskais
 termiņš, kas nav mazāks kā viens gads.
 3.
 Ja dokumentācijā ir noteikts, ka katru
 dienu jāveic rezerves iemaksu pārskatīšana un
 pārvērtēšana, un ir ietverti noteikumi, kas ļauj
 saistību nepildīšanas vai rezerves iemaksu nepārskatīšanas
 gadījumā veikt tūlītēju likvidāciju vai
 nodrošinājuma ieskaitu, M ir ne mazāk kā viena diena:
 a) pilnīgi vai gandrīz
 pilnīgi nodrošinātiem atvasinātajiem finanšu instrumentiem, kas
 norādīti II pielikumā;
 b) pilnīgi vai gandrīz
 pilnīgi nodrošinātiem maržinālo aizdevumu darījumiem;
 c) repo darījumiem,
 vērtspapīru vai preču aizdevuma vai aizņēmuma
 darījumiem.
 Turklāt, lai kvalificētu
 īstermiņa riska darījumus, kuri neietilpst iestādes
 īstenotajā parādnieka finansēšanā, M ir ne
 mazāks par vienu dienu. Kvalificēti īstermiņa riska darījumu
 ietver:
 a) iestāžu riska darījumus, kas
 radušies, norēķinoties par ārvalstu valūtas
 saistībām;
 b) īstermiņa pašlikvidējošus
 tirdzniecības finansējuma darījumus, importa un eksporta
 akreditīvus un līdzīgus darījumus ar atlikušo termiņu
 līdz vienam gadam;
 c) riska darījumus, kas rodas, veicot
 maksājumu par vērtspapīru iegādi un pārdošanu
 parastajā piegādes periodā vai divās darba dienās;
 d) riska
 darījumus, kas rodas no skaidras naudas maksājumiem, veicot
 elektronisku pārskaitījumu, un no elektronisku maksājumu
 darījumiem un iepriekš apmaksātiem izdevumiem, ieskaitot
 pārtēriņa kredītus, kuri rodas neizdevušos darījumu
 dēļ, kas nepārsniedz nelielu, noteiktu darba dienu skaitu.
 4.
 Riska darījumiem ar
 komercsabiedrībām, kuras atrodas Savienībā un kuru konsolidētais
 apgrozījums un konsolidētie aktīvi ir mazāki par 500
 miljoniem euro, iestādes var izvēlēties konsekventi
 piemērot tādu M, kā noteikts 1. punktā, nevis
 2. punktā. Komercsabiedrībām, kurām pieder un kuras
 izīrē nespekulatīvu mājokļa īpašumu, 500 miljonu
 euro kopējo aktīvu vērtību var aizvietot ar 1 miljardu
 euro.
 5.
 Termiņu nesakritību iekļauj
 aprēķinā saskaņā ar 4. nodaļu.
 2. apakšiedaļa
 riska darījumi ar privātpersonām vai mvu
 159. pants
 Saistību nepildīšanas varbūtība
 1.
 Riska darījuma PD ir vismaz 0,03 %.
 2.
 Parādnieku PD vai obligāciju
 pieejas piemērošanas gadījumā tādu riska darījumu,
 kuros netiek pildītas saistības, PD ir 100 %.
 3.
 Nopirkto debitoru parādu atgūstamās
 vērtības samazinājuma riskam PD nosaka vienādu ar
 šādam riskam noteiktajiem EL. Ja iestāde EL nopirkto
 debitoru parādu atgūstamās vērtības samazinājuma
 riskam var pieņemami sadalīt PD un LGD, tad šādiem
 parādiem piemēro sadalījuma rezultātā iegūto PD.
 4.
 Nefondēto kredīta aizsardzību var
 ņemt vērā, koriģējot PD saskaņā ar
 160. panta 2. punktu. Atgūstamās vērtības
 samazinājuma riska gadījumā papildus 197. panta
 1. punkta g) apakšpunktā minētajiem aizsardzības
 devējiem tāds ir arī nopirkto debitoru parādu
 pārdevējs, ja ir izpildīti 156. panta 4. punkta
 nosacījumi.
 160. pants
 Zaudējumi, kas var rasties saistību nepildīšanas
 gadījumā (LGD)
 1.
 Ja iestādes saskaņā ar
 138. pantu ir saņēmušas kompetento iestāžu atļauju,
 tās var, ievērojot 6. sadaļā noteiktās
 prasības, pašas aprēķināt LGD. Nopirkto debitoru
 parādu atgūstamās vērtības samazinājuma riskam
 izmanto LGD 75 % apmērā. Ja iestāde pašas noteiktos EL
 attiecībā uz nopirkto debitoru parādu atgūstamās
 vērtības samazinājuma risku var droši sadalīt PD un LGD,
 tad tā var izmantot pašas noteiktos LGD.
 2.
 Ja kompetentā iestāde to ir
 atļāvusi, atsevišķiem riska darījumiem vai riska
 darījumu portfelim var ņemt vērā nefondēto
 kredīta aizsardzību, koriģējot pašu noteikto PD vai LGD
 saskaņā ar 179. panta 1., 2. un 3. punktā
 noteiktajām prasībām. Iestāde nekoriģē
 nodrošināto riska darījumu PD vai LGD, ja pēc
 korekcijas aprēķinātā riska pakāpe izrādās
 zemāka salīdzinājumā ar tiešajiem riska darījumiem ar
 galvotāju.
 3.
 Regulas 149. panta 2. punkta
 nolūkā salīdzināmā tiešā riska darījuma ar
 aizsardzības devēju LGD ir jābūt vai nu LGD,
 kuri ir noteikti pret risku nenodrošinātām galvotāja
 saistībām, vai arī LGD, kuri ir noteikti pret risku
 nenodrošinātām parādnieka saistībām,
 atkarībā no tā, vai tajā gadījumā, kad abiem —
 gan galvotājam, gan parādniekam — iestāsies
 saistību nepildīšanas gadījums pret risku nodrošinātā
 darījuma laikā, ir pieejami pierādījumi un vai
 nodrošinājuma struktūra norāda uz to, ka atgūstamā
 vērtība varētu būt atkarīga attiecīgi no
 galvotāja vai parādnieka finansiālā stāvokļa.
 4.
 Svērtie vidējie LGD visiem riska darījumiem
 ar privātpersonām vai MVU, kuri ir nodrošināti ar
 mājokļa īpašumu un kuriem nav centrālo valdību
 garantiju, nav mazāki par 10 %.
 Svērtie vidējie LGD visiem riska darījumiem
 ar privātpersonām vai MVU, kuri ir nodrošināti ar
 komerciālu nekustamu īpašumu un kuriem nav centrālo valdību
 garantiju, nav mazāki par 15 %.
 3. apakšiedaļa
 Kapitāla vērtspapīri, kuru riska svērto vērtību
 rēķina saskaņā ar PD/LGD metodi
 161. pants
 Kapitāla vērtspapīri, kuru riska svērto vērtību
 rēķina saskaņā ar PD/LGD metodi
 1.
 PD nosaka
 saskaņā ar riska darījumiem ar komercsabiedrībām
 paredzētajām metodēm.
 Piemēro šādas minimālās PD:
 a) 0,09 % riska darījumiem ar biržā
 tirgotiem kapitāla vērtspapīriem, ja ieguldījums notiek
 ilgtermiņa attiecību ietvaros;
 b) 0,09 % riska darījumiem ar biržā
 netirgotiem kapitāla vērtspapīriem, ja peļņa no
 ieguldījuma balstās uz regulārām un periodiskām naudas
 plūsmām, kuru avots nav kapitāla pieaugums;
 c) 0,40 % riska darījumiem ar biržā
 tirgotiem kapitāla vērtspapīriem, ieskaitot
 pārējās īsās pozīcijas, kā noteikts
 150. panta 2. punktā;
 d) 1,25 % riska darījumiem ar visiem
 pārējiem kapitāla vērtspapīriem, ieskaitot
 pārējās īsās pozīcijas, kā noteikts
 150. panta 2. punktā.
 2.
 Riska darījumiem ar privātā
 kapitāla vērtspapīriem, kuru portfelis ir pietiekami
 diversificēts, var piemērot LGD 65 % apmērā.
 Visiem pārējiem kapitāla vērtspapīriem piemēro LGD
 90 % apmērā.
 3.
 Visiem riska darījumiem piemēro
 termiņu (M) 5 gadi.
 5. iedaļa
 Riska darījumu vērtība
 162. pants
 Riska darījumi ar komercsabiedrībām, iestādēm,
 centrālajām valdībām un centrālajām bankām
 un riska darījumi ar privātpersonām vai MVU
 1.
 Ja nav norādīts citādi, bilances
 posteņu riska darījumu vērtība ir šādu darījumu
 uzskaites vērtība, neņemot vērā veiktās
 kredītriska korekcijas.
 Šis noteikums attiecas arī uz aktīviem,
 kas iegādāti par tādu cenu, kura atšķiras no parāda
 summas.
 Nopirktajiem aktīviem starpību starp
 parāda summu un iestādes bilancē iegrāmatoto
 vērtību pēc kredītriska korekcijām ņem
 vērā kā diskontu, ja parāda summa ir lielāka par
 iegādes vērtību, un kā prēmiju, ja parāda summa
 ir mazāka par iegādes vērtību.
 2.
 Ja iestādes repo darījumiem vai
 vērtspapīru vai preču aizdevuma vai aizņēmuma
 darījumiem piemēro savstarpējo prasījumu ieskaita jumta
 līgumu nosacījumus, tad riska darījuma vērtību
 aprēķina saskaņā ar 4. nodaļas
 prasībām.
 3.
 Aizdevumu un noguldījumu bilances posteņu
 riska darījumu vērtību ieskaitu iestādes veic, izmantojot
 4. nodaļā noteiktās metodes.
 4.
 Riska darījuma vērtība nomai ir
 diskontētie obligātie nomas maksājumi. Minimālie
 izpirkumnomas maksājumi ir saskaņā ar izpirkumnomas līgumu
 noteiktie maksājumi, kuri tiek pieprasīti vai var tikt
 pieprasīti no izpirkumnomas ņēmēja, un līgumā
 iekļautie iespējas darījumi (t. i., iespējas
 darījumi, kuru izpilde ir pamatoti paredzama). Ja pusei, kas nav
 izpirkumnomas ņēmējs, var pieprasīt veikt maksājumu
 saistībā ar nomāto aktīvu un šā maksājuma
 saistība atbilst 197. pantā izklāstītajam
 nosacījumu kopumam attiecībā uz aizsardzības devēju
 atbilstību, kā arī prasībām citu veidu galvojumu, kas
 noteikti 208. pantā, atzīšanai par piemērotiem,
 maksājuma saistību arī var ņemt vērā kā
 nefondētu kredīta aizsardzību saskaņā ar
 4. nodaļu.
 5.
 Ikviena posteņa, kas minēts
 II pielikumā, gadījumā riska darījuma
 vērtību nosaka, izmantojot 6. nodaļā
 izklāstītās metodes, un neņem vērā nekādas
 veiktās kredītriska korekcijas.
 6.
 Lai aprēķinātu nopirkto debitoru
 parādu riska darījumu svērto vērtību, riska
 darījumu vērtība ir vērtība saskaņā ar
 1. punktu, no kuras atskaitītas pašu kapitāla prasības
 attiecībā uz atgūstamās vērtības
 samazinājuma risku pirms kredītriska mazināšanas.
 7.
 Ja riska darījuma veids ir tādi
 vērtspapīri vai preces, kas pārdotas, pārvestas
 (pārgrāmatotas) citā kontā vai aizdotas repo
 darījumos, vērtspapīru vai preču aizdevuma vai
 aizņēmuma darījumos, ilgstošo norēķinu darījumos
 vai arī maržinālajos aizdevumos, riska darījuma
 vērtība ir vērtspapīru vai preču uzskaites
 vērtība, kas noteikta saskaņā ar 94. pantu. Ja
 iestāde riska mazināšanai lieto 218. pantā noteikto finanšu
 nodrošinājuma paplašināto metodi, tad minēto riska darījumu
 vērtību palielina par šajā pantā noteikto attiecīgo
 vērtspapīru un preču cenu svārstīguma korekciju. Repo
 darījumu, vērtspapīru vai preču aizdevuma vai
 aizņēmuma darījumu, ilgstošo norēķinu darījumu un
 maržinālo aizdevumu vērtības var noteikt vai nu
 saskaņā ar 6. nodaļu, vai 215. panta 2. punktu.
 8.
 Turpmāk uzskaitīto posteņu riska
 darījuma vērtību aprēķina, piešķirtas, bet
 vēl neizmantotas summas reizinot ar korekcijas pakāpi.
 Saskaņā ar 146. panta 8. punktu iestādes lieto šādas
 korekcijas pakāpes:
 a) kredītlīnijām, kuras
 iestāde var bez nosacījumiem un bez otras puses iepriekšējas
 brīdināšanas anulēt jebkurā laikā vai kuras faktiski
 tiek automātiski anulētas parādnieka kredītspējas
 pasliktināšanās dēļ, piemēro 0 % korekcijas
 pakāpi; lai varētu piemērot 0 % korekcijas pakāpi,
 iestādes aktīvi uzrauga parādnieka finansiālo
 stāvokli, un to iekšējās kontroles sistēmas ļauj
 tām nekavējoties atklāt parādnieka kredīta
 kvalitātes pasliktināšanos; neizmantotās kredītlīnijas
 var uzskatīt par beznosacījumu kārtā anulējamām,
 ja noteikumi ļauj iestādei tās anulēt tādā
 apmērā, kādu pieļauj tiesību akti
 patērētāju aizsardzības jomā un ar to
 saistītajās jomās;
 b) īstermiņa akreditīviem,
 kas izriet no preču aprites, gan izdevējai, gan apliecinošajai
 iestādei piemēro 20 % korekcijas pakāpi;
 c) piešķirtajām, bet vēl
 neizmantotajām kredītlīnijām atjaunojamo debitoru
 parādu pirkšanas līgumā, kuras iestāde var bez
 nosacījumiem un bez otras puses iepriekšējas brīdināšanas
 anulēt jebkurā laikā vai kuras tā faktiski var
 automātiski anulēt, piemēro 0 % korekcijas pakāpi; lai
 varētu piemērot 0 % korekcijas pakāpi, iestādes
 aktīvi uzrauga parādnieka finansiālo stāvokli, un to
 iekšējās kontroles sistēmas ļauj tām nekavējoties
 atklāt parādnieka kredīta kvalitātes pasliktināšanos;
 d) pārējām
 kredītlīnijām, parādzīmju emitēšanas sistēmas
 riska darījumiem (NIF) un atjaunojamas parakstīšanās
 sistēmas riska darījumiem (RUF) piemēro korekcijas
 pakāpi 75 % apmērā;
 e) iestādes, kas atbilst
 6. sadaļā noteiktajām prasībām, lai varētu
 izmantot pašu noteiktās korekcijas pakāpes, var, saņemot
 kompetento iestāžu atļauju, lietot pašu noteiktās korekcijas
 pakāpes dažādiem a) līdz d) apakšpunktā
 minētajiem produktu veidiem.
 9.
 Ja iespējamās saistības pret klientu
 attiecas uz kādu citu iespējamo saistību pagarinājumu, tad
 izmanto zemāko no abām atsevišķajām iespējamajām
 saistībām piemērojamajām korekcijas pakāpēm.
 10.
 Visiem ārpusbilances posteņiem,
 izņemot tos, kas minēti 1. līdz 8. punktā, riska
 darījuma vērtība atbilst šādai procentuālai tā
 vērtības daļai:
 a) 100 % postenim ar augstu riska līmeni;
 b) 50 % postenim ar vidēju riska līmeni;
 c) 20 % postenim ar vidēju/zemu
 riska līmeni;
 d) 0 % postenim ar zemu riska līmeni.
 Šā punkta nolūkā ārpusbilances
 posteņiem piešķir riska kategorijas saskaņā ar
 I pielikumu.
 163. pants
 Kapitāla vērtspapīri
 1.
 Kapitāla vērtspapīru riska
 darījuma vērtība ir uzskaites vērtība, kas atliek
 pēc īpašas kredītriska korekcijas piemērošanas.
 2.
 Riska darījuma vērtība
 ārpusbilances kapitāla vērtspapīriem ir nominālā
 vērtība pēc nominālās vērtības
 samazināšanas par īpašām kredītriska korekcijām šim
 riska darījumam.
 164. pants
 Citi aktīvi, kas nav kredītu saistības
 Riska darījuma
 vērtība citiem aktīviem, kas nav kredītu saistības, ir
 uzskaites vērtība, kura atliek pēc īpašas kredītriska
 korekcijas piemērošanas.
 6. sadaļa
 Prasības IRB pieejas izmantošanai
 1. apakšiedaļa
 Reitingu sistēmas
 165. pants
 Vispārējie principi
 1.
 Ja iestāde izmanto vairākas reitingu
 sistēmas, pamatojumu, kāda reitingu sistēma tiks piemērota
 attiecībā uz parādnieku vai darījumu, dokumentē un
 piemēro tādā veidā, kas pienācīgi atspoguļo
 tam piemītošo riska līmeni.
 2.
 Reitingu piešķiršanas kritērijus un
 procesus regulāri pārskata, lai noteiktu, vai tie joprojām
 atbilst attiecīgajam portfelim un ārējiem nosacījumiem.
 3.
 Ja iestāde izmanto riska
 rādītāju tiešas aplēses, tās var skatīt kā
 kategoriju rezultātus secīgā reitingu skalā.
 166. pants
 Reitingu sistēmu struktūra
 1.
 Reitingu sistēmu struktūra riska
 darījumiem ar komercsabiedrībām, iestādēm,
 centrālajām valdībām un centrālajām bankām
 atbilst šādām prasībām:
 a) reitingu sistēmā ņem vērā
 parādnieka un darījuma risku raksturojošos rādītājus;
 b) reitingu sistēmā tiek izveidota
 parādnieku reitingu skala, kurā atspoguļo vienīgi
 parādnieku saistību neizpildes risku skaitliskā izteiksmē;
 parādnieku reitingu skalā paredz vismaz septiņas kategorijas
 parādniekiem, kuri izpilda savas saistības, un
 vienu — parādniekiem, kuri nepilda saistības;
 c) iestāde dokumentē
 attiecības starp parādnieku kategorijām to saistību
 neizpildes riska līmeņa nozīmē, ko paredz katra kategorija,
 un kritērijiem, kurus izmanto, lai atšķirtu minēto saistību
 neizpildes riska līmeni;
 d) iestādes, kuru portfeļi
 koncentrēti kādā noteiktā tirgus segmentā un
 saistību neizpildes riska diapazonā, izveido pietiekami daudz
 parādnieku kategoriju šajā diapazonā, lai novērstu parādnieku
 nevajadzīgu koncentrēšanu kādā noteiktā
 kategorijā; būtisku koncentrēšanu kādā vienā
 kategorijā pamato ar pārliecinošiem empīriskiem
 pierādījumiem, ka parādnieku kategorija aptver pietiekami šauru PD
 intervālu un ka visu šajā kategorijā sagrupēto parādnieku
 saistību neizpildes risks ietilpst minētajā intervālā;
 e) lai iestādei varētu atļaut
 izmantot pašas noteiktos LGD pašu kapitāla prasības
 aprēķinam, reitingu sistēmā iekļauj atsevišķo
 darījumu reitingu skalu, kas atspoguļo vienīgi ar LGD
 saistītos darījumu raksturojošos rādītājus;
 darījuma kategorija ietver sevī gan to, kā riska darījumus
 grupē kategorijās, gan to, kādus kritērijus lieto, lai
 noteiktu riska pakāpi kategorijās;
 f) būtisku koncentrēšanu
 kādā vienā darījuma kategorijā pamato ar
 pārliecinošiem empīriskiem pierādījumiem tam, ka
 darījumu kategorija aptver pietiekami šauru LGD intervālu un
 ka visu šajā kategorijā nozīmēto riska darījumu risks
 ietilpst minētajā intervālā.
 2.
 Iestādes, kas izmanto 148. panta
 5. punktā noteiktās metodes riska pakāpju noteikšanai
 specializētās kreditēšanas riska darījumiem, ir
 atbrīvotas no prasības par parādnieku reitingu skalu, kurā
 atspoguļotu vienīgi parādnieka saistību neizpildes risku
 skaitliskā izteiksmē šiem riska darījumiem; šīs
 iestādes šādiem riska darījumiem paredz vismaz četras
 kategorijas saistības pildošajiem parādniekiem un vismaz vienu
 kategoriju parādniekiem, kas nepilda saistības.
 3.
 Reitingu sistēmas struktūra riska
 darījumiem ar privātpersona m vai MVU atbilst šādām
 prasībām:
 a) reitingu sistēmas atspoguļo gan
 parādnieku risku, gan darījumu risku un aptver visus attiecīgos
 parādniekus un darījumus raksturojošos rādītājus;
 b) riska diferencēšanas pakāpe
 nodrošina to, lai riska darījumu skaits kādā noteiktā
 kategorijā vai portfelī būtu pietiekams, lai varētu skaidri
 skaitliskā izteiksmē noteikt un apstiprināt zaudējumus
 raksturojošos rādītājus kategorijas vai portfeļa
 līmenī; riska darījumu un parādnieku sadalījums
 kategorijās vai portfeļos tiek veikts tādā veidā, lai
 novērstu to pārmērīgu koncentrāciju;
 c) process, kurā riska darījumu
 sadala kategorijās vai portfeļos, nodrošina pamatotu risku
 atšķirību un pietiekami viendabīgu riska darījumu
 grupēšanu vienā kategorijā un ļauj rūpīgi un konsekventi
 aplēst zaudējumus raksturojošos rādītājus kategorijas
 vai portfeļa līmenī; attiecībā uz nopirktajiem
 debitoru parādiem grupēšana atspoguļo pārdevēja
 kredītu piešķiršanas praksi un tā klientu daudzveidību.
 4.
 Iestādes, sadalot riska darījumus
 kategorijās vai portfeļos, ņem vērā šādus risku
 raksturojošos rādītājus:
 a) parādnieka risku raksturojošos
 rādītājus;
 b) darījuma risku raksturojošos
 rādītājus, tostarp produktu vai nodrošinājumu veidus;
 iestādes skaidri nosaka gadījumus, kad viens un tas pats
 nodrošinājums attiecas uz vairākiem riska darījumiem;
 c) kavējumus, ja vien iestāde
 nepierāda savai kompetentajai iestādei, ka šim riska darījumam
 kavējums nav būtisks risku nosakošais faktors.
 167. pants
 Grupēšana kategorijās vai portfeļos
 1.
 Iestādei ir izstrādātas īpašas
 definīcijas, procesi un kritēriji, lai riska darījumus sadalītu
 kategorijās vai portfeļos reitingu sistēmā, kas atbilst
 šādām prasībām:
 a) kategoriju un portfeļu
 definīcijas un kritēriji ir noteikti pietiekami detalizēti, lai
 tie, kam uzdots veikt riska darījumu reitingu piešķiršanu,
 varētu parādniekus vai darījumus ar līdzīgu risku
 konsekventi grupēt vienā un tajā pašā kategorijā vai
 portfelī; šo konsekvenci ievēro darbības veidos,
 struktūrvienībās un ģeogrāfiskā ziņā;
 b) reitinga noteikšanas procesa
 dokumentēšana ļauj trešām personām izprast riska
 darījumu iedalīšanu kategorijās vai portfeļos, veikt
 atkārtotu sadalīšanu kategorijās un portfeļos un
 novērtēt, vai šī sadalīšana kategorijās vai
 portfeļos ir atbilstoša;
 c) šie kritēriji arī atbilst
 iestādes iekšējiem aizdevumu standartiem un tās politikai
 attiecībā uz grūtībās nonākušiem
 parādniekiem un problemātiskiem darījumu veidiem.
 2.
 Iestāde, grupējot parādniekus un
 darījumus kategorijās vai portfeļos, ņem vērā
 visu attiecīgo informāciju. Šāda informācija ir
 aktuāla un ļauj iestādei prognozēt turpmāko riska
 darījuma gaitu. Jo mazāk informācijas ir kādai
 iestādei, jo piesardzīgāk tai jāveic riska darījumu
 grupēšana parādnieku un darījumu kategorijās vai
 portfeļos. Ja kāda iestāde, nosakot grupēšanu pēc
 iekšējā reitinga, kā pirmo faktoru izmanto ārējo
 novērtējumu, tad iestāde nodrošina, ka tiek ņemta
 vērā pārējā attiecīgā informācija.
 168. pants
 Riska darījumu grupēšana
 1.
 Riska darījumiem ar
 komercsabiedrībām, iestādēm, centrālajām
 valdībām un centrālajām bankām riska darījumu
 grupēšanu veic saskaņā ar šādiem kritērijiem:
 a) kredīta piešķiršanas
 procesā katru parādnieku grupē kādā no parādnieku
 kategorijām;
 b) iestādes, kuras saskaņā ar
 138. pantu ir saņēmušas kompetentās iestādes
 atļauju izmantot savus aprēķinātos LGD
 līmeņus un korekcijas pakāpes, kredīta piešķiršanas
 procesā katru riska darījumu grupē arī darījumu
 kategorijā;
 c) iestādes, kas izmanto
 148. panta 5. punktā aprakstītās metodes, lai noteiktu
 riska pakāpes specializētajiem kreditēšanas riska
 darījumiem, katru no šiem riska darījumiem grupē
 atbilstošajā kategorijā saskaņā ar 166. panta
 2. punkta noteikumiem;
 d) katru juridisko personu, ar kuru
 iestādei ir riska darījumi, novērtē atsevišķi;
 iestādei ir atbilstoša kārtība attiecībā uz
 individuāliem klientiem parādniekiem un saistīto klientu grupām;
 e) dažādus riska darījumus ar
 vienu un to pašu parādnieku grupē vienā un tajā pašā
 parādnieku kategorijā, neraugoties uz atšķirībām starp
 katra atsevišķā darījuma īpašībām; tomēr
 izņēmumi, kad viena un tā paša parādnieka atsevišķus
 riska darījumus atļauj grupēt vairākās
 kategorijās, ir šādi:
 i) valsts maiņas risks, kurš ir
 atkarīgs no tā, vai riska darījumus izsaka vietējā vai
 ārvalstu valūtā;
 ii) ar riska darījumu saistīto
 garantiju režīms var izpausties kā parādnieka kategorijas
 grupēšanas korekcija;
 iii) normatīvie akti
 attiecībā uz patērētāju aizsardzību, banku
 noslēpuma saglabāšanu vai citus aspektus reglamentējoši
 normatīvie akti aizliedz apmaiņu ar klientu datiem.
 2.
 Attiecībā uz riska darījumiem ar
 privātpersonām vai MVU katru riska darījumu kredīta
 apstiprināšanas procesā grupē kādā no kategorijām
 vai portfeļiem.
 3.
 Attiecībā uz grupēšanu
 kategorijās un portfeļos iestādes dokumentāri nosaka
 situācijas, kurās atļauj atkāpties no grupēšanas,
 pamatojoties uz ievadītajiem datiem vai to apstrādes rezultātiem,
 bet atļauj noteikt reitingu, pamatojoties uz subjektīvo
 vērtējumu, un personālu, kas atbildīgs par šādu
 atkāpju apstiprināšanu. Iestādes dokumentē šādus
 atkāpšanās gadījumus un darbiniekus, kas par to atbild.
 Iestādes analizē to riska darījumu gaitu, kuru grupēšana tikusi
 veikta, atkāpjoties no noteiktās kārtības. Šī
 analīze aptver izpildes faktisko novērtējumu tiem riska
 darījumiem, kuri grupēti, konkrētai personai atkāpjoties no
 parastās kārtības, sniedzot pārskatus par visām
 atbildīgajām personām.
 169. pants
 Grupēšanas procesa integritāte
 1.
 Riska darījumiem ar
 komercsabiedrībām, iestādēm, centrālajām
 valdībām un centrālajām bankām grupēšanas
 procesam ir jāatbilst šādām integritātes
 prasībām:
 a) grupēšanas un tās procesa
 regulāru pārskatīšanu veic vai apstiprina tāda neatkarīga
 persona, kas negūst tiešu labumu no lēmumiem par kredīta
 pagarināšanu;
 b) iestādes vismaz reizi
 gadā atjaunina iedalījumu grupās; attiecībā uz
 tādiem parādniekiem, kuru riska līmenis vērtējams
 kā augsts, kā arī problemātiskiem riska darījumiem pārskatīšanu
 veic biežāk; ja iestādēm kļūst pieejama būtiska
 informācija par parādnieku vai riska darījumu, tās veic
 jaunu grupēšanu;
 c) iestādei ir paredzēts
 efektīvs process attiecīgās informācijas iegūšanai un
 atjaunināšanai par tiem parādnieka rādītājiem, kas
 ietekmē PD, un par tiem darījuma rādītājiem,
 kas ietekmē LGD vai korekcijas pakāpes.
 2.
 Riska darījumiem ar privātpersonām
 vai MVU iestāde vismaz reizi gadā atjaunina parādnieku un
 darījumu grupēšanu vai attiecīgi pārskata zaudējumu
 rādītājus un kavējumu statusu katram riska portfelim, ja
 tas ir piemērojams. Iestāde arī vismaz reizi gadā
 reprezentatīvā izlasē pārskata atsevišķu riska
 darījumu statusu katrā portfelī, lai pārliecinātos, ka
 riska darījumus joprojām grupē pareizajā portfelī.
 3. EBI izstrādā regulatīvus
 tehniskos standartus, lai precizētu nosacījumus, ar kādiem
 iestādes nodrošina grupēšanas procesa integritāti un
 regulāru un neatkarīgu risku novērtēšanu.
 EBI pirmajā daļā minēto
 regulatīvo tehnisko standartu projektu iesniedz Komisijai līdz 2014. gada
 31. decembrim.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 170. pants
 Modeļu izmantošana
 Ja iestāde riska darījumu grupēšanai
 parādnieku vai darījumu kategorijās vai portfeļos izmanto
 statistiskos modeļus un citas automatizētas metodes, tad ir
 jābūt izpildītām šādām prasībām:
 a) izmantojot modeli, iespējams
 iegūt ticamas prognozes un tā lietošanas rezultātā netiek
 sagrozīta kapitāla prasība kredītriskam; ievadītie
 mainīgie lielumi veido saprātīgu un efektīvu pamatojumu
 modelēšanas rezultātā iegūtajām prognozēm;
 modeļa darbības rezultātus manuāli nav iespējams
 būtiski ietekmēt;
 b) iestādei ir izveidots
 modeļu datu ievades pārbaudes process, kas ietver datu
 precizitātes, pilnības un atbilstības novērtējumu;
 c) dati, ko izmanto modeļa
 veidošanā, ir reprezentatīvi attiecībā uz iestādes
 faktiskajiem parādniekiem vai riska darījumiem;
 d) iestādei pastāv
 regulārs modeļu novērtējuma cikls, kas ietver modeļu
 darbības un stabilitātes uzraudzību, modeļu
 specifikācijas pārskatīšanu un modeļu piemērošanas
 rezultātu salīdzināšanu ar faktiskajiem rezultātiem;
 e) iestāde papildina statistisko
 modeli ar subjektīvu spriedumu un darbinieku veiktu pārraudzību,
 lai pārskatītu uz modeļiem balstīto grupēšanu un
 nodrošinātu modeļu pienācīgu piemērošanu.
 Pārskatīšanas procedūru mērķis ir atklāt un
 ierobežot kļūdas, kas saistītas ar modeļa
 nepilnībām. Subjektīvajā spriedumā ņem
 vērā visu attiecīgo informāciju, kas nav tikusi
 ievērota modelī. Iestāde dokumentāri nosaka to, kā
 apvieno subjektīvā sprieduma un modeļa rezultātus.
 171. pants
 Reitingu sistēmu dokumentācija
 1.
 Iestādes dokumentē savu reitingu
 sistēmu uzbūvi un darbību. Dokumentācijā apliecina atbilstību
 šajā daļā noteiktajām prasībām un apraksta
 jautājumus, kas ietver nosacījumus portfeļu diferencēšanai,
 reitingu kritērijus, to personu atbildību, kuras novērtē
 parādniekus un riska darījumus, grupēšanas
 pārskatīšanas biežumu un reitinga piešķiršanas procesa
 administratīvo pārraudzību.
 2.
 Iestāde dokumentāri nosaka loģisko
 pamatojumu un analīzes metodes, uz kurām balstās reitinga
 kritēriju izvēle. Iestāde dokumentē visas
 lielākās izmaiņas riska reitinga piešķiršanas procesā,
 un šāda dokumentēšana palīdz konstatēt izmaiņas, kas
 veiktas riska reitinga piešķiršanas procesā pēc
 pēdējās pārskatīšanas, ko veikušas kompetentās
 iestādes. Iestāde dokumentē arī reitingu piešķiršanas
 organizāciju, kurā ietilpst arī pašu reitingu piešķiršanas
 process un iekšējās kontroles sistēmas struktūra.
 3.
 Iestādes dokumentē specifiskās
 iekšēji lietotās saistību nepildīšanas un zaudējumu
 definīcijas un nodrošina to atbilstību šajā regulā
 iekļautajām definīcijām.
 4.
 Ja iestāde reitinga piešķiršanas
 procesā izmanto statistiskos modeļus, tad iestāde dokumentē
 to metodoloģijas. Šie materiāli:
 a) detalizēti izklāsta teoriju,
 pieņēmumus vai matemātisko un empīrisko pamatu
 aplēsēm attiecībā uz grupēšanu kategorijās,
 atsevišķajiem parādniekiem, riska darījumiem vai portfeļiem
 un datu avotu (avotiem), ko izmanto modeļa aplēsēm;
 b) nosaka stingru statistisko procesu
 (arī ārpuskārtas un ārpusizlases darbības
 pārbaudes) modeļa apstiprināšanai;
 c) norāda apstākļus, kuros
 modelis darbojas neefektīvi.
 5.
 Ja iestāde ir ieguvusi reitingu sistēmu
 vai modeli, kuru izmanto reitingu sistēmā, no trešās personas
 pārdevēja un šis pārdevējs atsaka vai ierobežo
 iestādes piekļuvi informācijai, kas nepieciešama šīs
 reitingu sistēmas vai modeļa metodoloģijai, vai
 pamatinformācijai, kuru izmanto, lai izstrādātu šo metodoloģiju
 vai modeli, pamatojoties uz to, ka šī informācija ir tā
 īpašumā, iestādei ir jāpierāda kompetentajai
 iestādei, ka ir ievērotas šā panta prasības.
 172. pants
 Datu uzturēšana
 1.
 Iestādes vāc un uzglabā datus par
 saviem iekšējo reitingu aspektiem, kā ir noteikts astotajā
 daļā.
 2.
 Par riska darījumiem ar
 komercsabiedrībām, iestādēm, centrālajām
 valdībām un centrālajām bankām iestādes vāc
 un uzglabā šādus datus:
 a) pilnīgu reitingu vēsturi
 attiecībā uz parādniekiem un atzītiem galvotājiem;
 b) datumus,
 kuros veikta reitingu piešķiršana;
 c) pamatdatus
 un metodoloģiju, ko izmanto reitingu noteikšanai;
 d) personas
 datus, kura atbild par reitingu piešķiršanu;
 e) informāciju
 par to parādnieku un riska darījumu identitāti, kuriem
 iestājas saistību neizpilde;
 f) šādu
 saistību nepildīšanas datumu un apstākļus;
 g) datus
 par PD un realizētajiem saistību nepildīšanas procentiem
 saistībā ar reitingu kategorijām un reitingu migrāciju.
 3.
 Iestādes, kas neizmanto pašu noteiktos LGD
 un korekcijas pakāpes, vāc un uzglabā datus par salīdzinājumu
 starp realizētajiem LGD un vērtībām, kas noteiktas
 157. panta 1. punktā, un starp realizētajām korekcijas
 pakāpēm un vērtībām, kas noteiktas 162. panta
 8. punktā.
 4.
 Iestādes, kas izmanto pašu noteiktos LGD
 vai korekcijas pakāpes, vāc un uzglabā šādus datus:
 a) pilnīgu datu vēsturi par
 darījumu reitingiem, LGD un korekcijas pakāpēm
 saistībā ar katru reitinga skalu;
 b) datumus, kuros veikta reitingu
 piešķiršana un aplēses;
 c) pamatdatus un metodoloģiju, ko
 izmanto, lai iegūtu darījumu reitingus, LGD un
 korekcijas pakāpju aplēses;
 d) informāciju par personu, kas
 piešķīrusi darījuma reitingu, un personu, kas veikusi LGD
 un korekcijas pakāpes aplēses;
 e) datus par pašas noteiktajiem un
 faktiskajiem LGD un korekcijas pakāpēm saistībā ar
 katru riska darījumu, kuram iestājusies saistību neizpilde;
 f) datus par riska darījuma LGD
 pirms un pēc garantijas vai kredīta atvasinātā instrumenta
 ietekmes novērtēšanas, ja iestādes atspoguļo garantiju vai
 kredīta atvasināto instrumentu kredītriska mazināšanas
 efektu LGD aplēsēs;
 g) datus par katra tāda riska
 darījuma zaudējumu komponentiem, kur notikusi saistību
 neizpilde.
 5.
 Par riska darījumiem ar
 privātpersonām vai MVU iestādes vāc un uzglabā
 šādus datus:
 a) datus, ko izmanto procesā, kurā
 riska darījumus iedala kategorijās vai portfeļos;
 b) datus par pašu noteikto PD, LGD
 un korekcijas pakāpēm saistībā ar riska darījumu
 kategorijām vai portfeļiem;
 c) informāciju par to parādnieku
 un riska darījumu identitāti, kuriem iestājas saistību
 neizpilde;
 d) attiecībā uz riska darījumiem,
 kuros ir saistību neizpilde, — datus par kategorijām vai
 portfeļiem, kur tika grupēts riska darījums gada laikā
 pirms saistību neizpildes, un par faktiskajiem rezultātiem
 attiecībā uz LGD un korekcijas pakāpi;
 e) datus par riska darījumu ar privātpersonām
 vai MVU kvalificētu atjaunojamo riska darījumu zaudējumu
 rādītāju.
 173. pants
 Stresa testi kapitāla pietiekamības noteikšanai
 1.
 Iestādei ir pienācīgi stresa
 pārbaudes procesi, ko izmanto, lai novērtētu tās
 kapitāla pietiekamību. Stresa pārbaude ietver tādu
 iespējamo notikumu vai paredzamo izmaiņu ekonomiskajos
 nosacījumos identificēšanu, kuri varētu nelabvēlīgi
 ietekmēt iestādes kredītriskam pakļautos darījumus, un
 novērtēšanu attiecībā uz iestādes spēju
 pārvarēt šādas izmaiņas.
 2.
 Iestāde regulāri veic kredītriska
 stresa testus, lai izvērtētu dažādu īpašu nosacījumu
 ietekmi uz tās kredītriska kapitāla prasību. Testu
 izvēlas iestāde, un šo izvēli var pārskatīt
 uzraudzības instances. Izraudzītais tests ir jēgpilns, un
 tajā ņem vērā smagas, bet ticamas lejupslīdes
 scenāriju ietekmi. Iestāde stresa testa scenārija ietvaros
 izvērtē savu reitingu migrāciju. Portfeļi, kam veikti
 stresa testi, satur lielāko daļu iestādes riska darījumu.
 3.
 Iestādes, kas izmanto 148. panta
 3. punktā noteikto režīmu, izstrādājot savu stresa testu
 sistēmu, ņem vērā arī aizsardzības devēju
 kredīta kvalitātes pasliktināšanās ietekmi, īpaši
 tādu aizsardzības devēju ietekmi, kuri neatbilst
 atbilstības kritērijiem.
 4.
 EBI izstrādā īstenošanas tehnisko
 standartu projektus, lai sīkāk paskaidrotu 2. punktā
 minēto smagas, bet ticamas lejupslīdes scenāriju nozīmi.
 EBI līdz 2013. gada 1. janvārim iesniedz šos
 īstenošanas tehnisko standartu projektus Komisijai.
 Komisija ir pilnvarota pieņemt pirmajā daļā
 minētos īstenošanas tehniskos standartus saskaņā ar
 procedūru, kas noteikta Regulas (ES)
 Nr. 1093/2010 15. pantā.
 2. apakšiedaļa
 Riska kvantitatīvā noteikšana
 174. pants
 Parādnieka saistību neizpilde
 1.
 Kvantitatīvi nosakot riska parametrus, kas
 saistīti ar reitingu kategorijām un portfeļiem, iestādes,
 nosakot, vai parādnieks nav izpildījis saistības, piemēro
 šādas prasības. Šīs nodaļas nolūkos uzskata, ka
 konkrētā parādnieka saistību neizpilde ir notikusi, ja ir
 noticis kāds no šiem notikumiem:
 a) iestāde uzskata, ka parādnieks
 varētu nespēt pilnā apmērā apmaksāt savas
 kredītsaistības pret iestādi, tās
 mātesuzņēmumu, meitasuzņēmumiem vai
 mātesuzņēmuma meitasuzņēmumiem, ja iestāde
 neveiks papildpasākumus, piemēram, nodrošinājuma
 realizāciju;
 b) parādniekam ir vairāk nekā
 90 dienu kavējums attiecībā uz jebkādām
 būtiskām kredītsaistībām pret iestādi, tās
 mātesuzņēmumu, meitasuzņēmumiem vai
 mātesuzņēmuma meitasuzņēmumiem.
 Kavējuma dienas pārtēriņa
 kredītiem sāk skaitīt, tiklīdz parādnieks
 pārkāpj paziņoto limitu vai viņam paziņo limitu, kas
 ir mazāks nekā neatmaksātais parāda atlikums, vai arī
 viņš ir izņēmis kredītu bez apstiprinājuma, un šis
 pārtēriņa kredīts ir būtisks.
 Riska darījumu ar privātpersonām
 vai MVU gadījumā 2. punkta nolūkā ir aplūkojama
 arī saistību neizpilde darījuma līmenī.
 Paziņotajā limitā ir iekļauts
 jebkurš kredītlimits, kuru ir noteikusi iestāde un par kuru
 iestāde parādnieku ir informējusi.
 Kavējuma dienas kredītkartēm
 sāk skaitīt no dienas, kad jāveic minimālais
 maksājums.
 Visos gadījumos riska darījuma
 kavējums pārsniedz kompetento iestāžu noteikto slieksni. Šis
 slieksnis atspoguļo riska līmeni, kuru kompetentā iestāde
 uzskata par saprātīgu.
 Iestādēm ir dokumentēta
 kārtība attiecībā uz kavējuma dienu uzskaiti, it
 īpaši saistībā ar darījumu pārstrukturēšanu un
 pagarinājumu piešķiršanu, grozījumiem vai maksājumu
 atlikšanu, atjaunošanu un esošo kontu savstarpējo ieskaitu. Šo
 kārtību piemēro konsekventi laika gaitā, un tā ir
 saskaņā ar iestādes iekšējo riska pārvaldību un
 lēmumu pieņemšanas procesiem.
 2.
 Pirmā punkta a) apakšpunkta nolūkos
 par varbūtēju nespēju samaksāt parādu liecina
 šādi rādītāji:
 a) iestāde piešķir parādam
 ienākumus nenesoša parāda statusu;
 b) iestāde atzīst īpašu
 kredītriska korekciju, jo ir vērojama nozīmīga kredīta
 kvalitātes pasliktināšanās pēc tam, kad iestāde ir
 uzņēmusies riska darījumu;
 c) iestāde pārdod
 kredītsaistības ar ievērojamiem ar kredītu saistītiem
 ekonomiskiem zaudējumiem;
 d) iestāde piekrīt parāda
 pārstrukturēšanai problēmās nonākušajam
 parādniekam, ja tās rezultātā varētu panākt
 parādnieka finansiālo saistību samazināšanos, ko izraisa
 atteikšanās no būtiskas pamatsummas daļas, procentu
 maksājumu vai, attiecīgā gadījumā, apkalpošanas maksas
 atmaksas vai maksājumu atlikšana; kapitāla vērtspapīru
 gadījumā, kas tiek vērtēti, lietojot PD/LGD
 pieeju, notiek paša kapitāla pārstrukturēšana krīzes
 situācijā;
 e) iestāde ir pieprasījusi
 atzīt parādnieku par bankrotējušu vai veikusi līdzīgu
 pieprasījumu attiecībā uz parādnieka parādiem
 iestādei, tās mātesuzņēmumam,
 meitasuzņēmumiem vai mātesuzņēmuma
 meitasuzņēmumiem;
 f) parādnieks ir pieprasījis
 atzīt tā bankrotu, vai tam ir noteikta bankrota procedūra vai
 līdzīgs aizsardzības pasākums, kura rezultātā var
 netikt atmaksāts parāds iestādei, tās
 mātesuzņēmumam, meitasuzņēmumiem vai mātesuzņēmuma
 meitasuzņēmumiem vai šī atmaksa var aizkavēties.
 3.
 Iestāde, kas izmanto ārējos datus,
 kuri neatbilst 1. punktā noteiktajai saistību neizpildes
 definīcijai, veic pienācīgas korekcijas, lai panāktu to, ka
 koriģētie ārējie dati būtiskos aspektos atbilst
 saistību neizpildes definīcijai.
 4.
 Ja iestāde uzskata, ka uz riska darījumu,
 kam agrāk bijusi saistību neizpilde, vairs nav attiecināms
 neviens no saistību neizpildes definīcijas gadījumiem,
 iestāde piešķir reitingu parādniekam vai darījumam tā,
 it kā tam nebūtu iestājies saistību neizpildes
 gadījums. Ja vēlāk tiek iedarbināts saistību
 neizpildes definīcijas piemērošanas mehānisms, tad uzskata, ka
 ir iestājusies ar iepriekšējo nesaistīta saistību
 neizpilde.
 5.
 EBI izstrādā regulatīvu tehnisko
 standartu projektus, lai precizētu nosacījumus, ar kādiem
 kompetentā iestāde nosaka 1. punktā minēto slieksni,
 no kura riska darījums tiek kvalificēts par tādu, kurā
 iestājies kavējums.
 EBI līdz 2014. gada 31. decembrim
 iesniedz šos regulatīvo tehnisko standartu projektus Komisijai.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 6.
 EBI izdod pamatnostādnes par šā panta
 piemērošanu. Šīs pamatnostādnes pieņem saskaņā ar
 Regulas (ES) Nr. 1093/2010 16. pantu.
 175. pants
 Vispārējās prasības attiecībā uz
 aplēsēm
 1.
 Nosakot riska parametrus, kas jāsaista ar
 reitinga kategorijām vai portfeļiem, iestādes piemēro
 šādas prasības:
 a) iestādes aplēses
 attiecībā uz riska parametriem — PD, LGD,
 korekcijas pakāpi un EL — satur visus attiecīgos
 datus, informāciju un metodes; veicot aplēses, izmanto gan
 senāku pieredzi, gan empīriskos pierādījumus, un tās
 netiek balstītas vienīgi uz vērtējošiem pieņēmumiem;
 aplēses ir ticamas un saprātīgas, un tās balstās uz
 attiecīgo riska parametru būtiskiem noteikšanas faktoriem; jo
 mazāk datu ir kādai iestādei, jo piesardzīgāk tā
 veic aplēses;
 b) iestāde spēj iedalīt savu
 zaudējumu pieredzi no saistību neizpildes biežuma, LGD,
 korekcijas pakāpes vai zaudējumu aspekta, ja izmanto EL
 aplēses, tādos faktoros, kurus tā uzskata par attiecīgo
 riska parametru noteikšanas faktoriem; iestādes aplēses pamatojas uz
 lielu pieredzi.
 c) ņem vērā visas aizdevumu
 prakses vai piedziņas procesa izmaiņas 176. panta 1. punkta
 h) apakšpunktā, 176. panta 1. punkta j) apakšpunktā
 un 176. panta 2. punkta e) apakšpunktā, 177. panta 2. punkta
 otrajā daļā, 178. panta 1. punkta
 f) apakšpunktā un 178. panta 3. punkta otrajā
 daļā minētajos novērošanas laikposmos; iestādes
 aplēses atspoguļo tehnisko sasniegumu izmantošanu, jaunus datus un
 citu informāciju, kad tā kļūst pieejama; savas aplēses
 iestāde pārskata tad, kad atklājas jauna informācija, bet
 ne retāk kā reizi gadā;
 d) riska darījumu kopa, kas lietota
 aplēses noteikšanai izmantotajos datos, aizdošanas standarti, kurus
 izmanto datu ieguvē, un citi attiecīgie rādītāji ir
 salīdzināmi ar tiem, kas piemīt iestādes riska
 darījumiem un standartiem; datiem jābalstās uz tādiem
 ekonomiskiem vai tirgus nosacījumiem, kas atbilst esošajiem vai
 paredzamajiem nosacījumiem; datu izlasē ir pietiekams riska
 darījumu skaits, un datu laikposms, ko izmanto kvantitatīvajai
 noteikšanai, ir pietiekams, lai iestāde varētu būt
 pārliecināta par savu aplēšu precizitāti un ticamību;
 e) attiecībā uz nopirktajiem
 debitoru parādiem aplēsēs atspoguļo visu attiecīgo
 informāciju, kas pieejama iestādei pircējai par nopirkto
 debitoru parādu kvalitāti, ieskaitot datus par
 līdzīgām parādu izlasēm, ko nodrošina pārdevējs,
 iestāde pircēja vai citi ārējie avoti; iestāde
 pircēja izvērtē attiecīgo pārdevēja sniegto datu
 atbilstību iestādes prasībām;
 f) iestāde veic aplēses ar
 drošības rezervi, kuras lielumu nosaka aplēšu kļūdu
 paredzamais diapazons; ja iestāde vai kompetentā iestāde
 uzskata, ka metodes un dati nav pietiekami apmierinoši un aplēšu
 kļūdu paredzamais diapazons ir liels, arī drošības rezerve
 ir liela.
 Ja iestādes riska pakāpju
 aprēķinam un iekšējām vajadzībām izmanto
 atšķirīgas aplēses, to nosaka dokumentāri un tam
 jābūt pamatotam. Ja iestādes savām
 kompetentajām iestādēm var pierādīt, ka datiem, kas
 savākti pirms 2007. gada 1. janvāra, ir veiktas
 vajadzīgās korekcijas, lai panāktu, ka tie vispārējos
 aspektos atbilst 174. pantā noteiktajai saistību
 nepildīšanas vai zaudējumu definīcijai, tad kompetentās
 iestādes var atļaut iestādei zināmu elastīgumu,
 piemērojot datiem prasītos standartus.
 2.
 Ja iestāde izmanto datus, kas ir savākti
 kopā ar citām iestādēm, tai ir jāizpilda šādas
 prasības:
 a) tās reitingu sistēmas un
 kritēriji ir līdzīgi tiem, kas ir iestādēm, kuras
 kopīgi vāc datus;
 b) kopīgi savāktie dati ir
 reprezentatīvi attiecībā uz portfeli, kuram tos izmanto;
 c) iestāde visu laiku konsekventi
 izmanto kopīgos datus, veicot aplēses;
 d) iestāde joprojām ir
 atbildīga par savu reitingu sistēmu integritāti;
 e) iestāde pietiekami labi izprot savas
 reitingu sistēmas, ieskaitot spēju efektīvi uzraudzīt un
 pārbaudīt reitingu procesu.
 176. pants
 Īpašas prasības attiecībā uz PD aplēsēm
 1.
 Kvantitatīvi nosakot riska parametrus, kas
 saistāmi ar reitingu kategorijām vai portfeļiem, riska
 darījumiem ar komercsabiedrībām, iestādēm,
 centrālajām valdībām un centrālajām bankām,
 iestāde piemēro šādas īpašās prasības:
 a) iestādes aplēš PD
 parādnieku kategorijām, ņemot vērā ilga laikposma
 vidējos rādītājus par saistību neizpildes līmeni
 viena gada laikā; PD aplēses attiecībā uz
 parādniekiem ar ļoti lieliem parādiem vai parādniekiem,
 kuru aktīvi lielākoties ir tirgotie aktīvi, atspoguļo
 pakārtoto aktīvu rādītājus, pamatojoties uz uzsvērto
 svārstību periodiem;
 b) attiecībā uz nopirktajiem
 debitoru komercsabiedrību parādiem iestāde var aplēst
 paredzamos zaudējumus (turpmāk — EL) parādnieku
 kategorijām, pamatojoties uz ilga laikposma vidējiem
 rādītajiem par realizēto saistību neizpildes rādītāju
 viena gada laikā;
 c) ja iestāde ilgā laikposmā
 vidējās PD un LGD aplēses nopirktajiem debitoru
 komercsabiedrību parādiem iegūst no EL aplēsēm
 un atbilstošajām PD vai LGD aplēsēm, kopējo
 zaudējumu noteikšanas process atbilst šajā daļā
 noteiktajiem vispārējiem PD un LGD aplēšu
 standartiem un rezultāts atbilst 177. panta 1. punkta
 a) apakšpunktā noteiktajai LGD koncepcijai;
 d) iestādes izmanto PD
 aplēšu metodes tikai kopā ar analīzi; iestādes atzīst
 subjektīvā vērtējuma nozīmi, kombinējot
 dažādu metožu rezultātus un izdarot korekcijas saistībā ar
 metožu un informācijas ierobežojumiem;
 e) ciktāl iestāde izmanto
 iekšējās pieredzes datus par saistību neizpildes
 gadījumiem, lai aplēstu PD, tā savā
 analīzē parāda, ka aplēses atspoguļo
 sākotnējās izvietošanas standartus un jebkādas
 atšķirības tajā reitingu sistēmā, no kuras iegūti
 dati, un esošajā reitingu sistēmā; ja ir mainījušies
 sākotnējās izvietošanas standarti vai reitingu sistēmas,
 iestāde veic PD aplēses ar lielāku drošības rezervi;
 f) ciktāl iestāde saista vai
 saskaņo savas iekšējās kategorijas ar skalu, ko izmanto
 ĀKNI vai līdzīgas organizācijas, un tad
 ārējās organizācijas kategoriju saistību neizpildes
 līmeni attiecina uz iestādes kategorijām, šāda
 saskaņošana balstās uz iekšējo reitingu kritēriju
 salīdzināšanu ar tiem kritērijiem, ko izmanto
 ārējā organizācija, un uz iekšējo un ārējo
 reitingu salīdzināšanu visiem kopējiem parādniekiem;
 neobjektivitāte un nekonsekvence saskaņošanas pieejā vai
 pamatinformācijā nav pieļaujama; ārējo
 organizāciju kritēriji, kas ir pamatā datiem, kurus izmanto
 reitingu piešķiršanā, ir vērsti vienīgi uz saistību
 neizpildes risku un neatspoguļo darījuma rādītājus;
 iestādes analīze ietver izmantoto saistību neizpildes
 definīciju salīdzināšanu, ņemot vērā
 174. panta prasības; iestāde dokumentāri nosaka
 saskaņošanas pamatu;
 g) ciktāl iestāde izmanto statistiskos
 saistību neizpildes prognozes modeļus, tā drīkst
 aplēst PD kā atsevišķo parādnieku saistību
 nepildīšanas varbūtības vidējo aritmētisko
 kādā konkrētā kategorijā; šim nolūkam
 iestāde izmanto saistību nepildīšanas varbūtības
 modeļus atbilstoši 28. pantā noteiktajiem standartiem;
 h) neatkarīgi no tā, vai
 iestāde izmanto ārējos, iekšējos vai kopīgos datu
 avotus vai visu triju veidu kombināciju, PD aplēsēm par
 pamatu izmantotā vēsturiskā apsekojuma perioda ilgums vismaz
 vienam avotam ir ne mazāk kā pieci gadi. Ja pieejamais apsekojuma
 periods jebkuram avotam ietver ilgāku periodu un šie dati attiecas uz
 apskatāmo jautājumu, izmanto ilgāko periodu. Šis punkts attiecas
 arī uz PD/LGD pieeju kapitāla vērstpapīriem.
 Atbilstoši kompetento iestāžu atļaujai iestādes, kuras
 saskaņā ar 138. pantu nav saņēmušas kompetentās
 iestādes atļauju izmantot pašu aplēstos LGD un korekcijas
 pakāpes, ieviešot IRB pieeju, drīkst samazināt atbilstošo
 datu apsekojuma periodu līdz diviem gadiem. Minēto perioda ilgumu
 pakāpeniski palielina par vienu gadu, kamēr saistītie dati
 attiecas uz piecu gadu periodu.
 2.
 Riska darījumiem ar privātpersonām
 vai MVU ir piemērojamas šādas prasības:
 a) iestādes aplēš PD
 parādnieku kategorijām vai portfeļiem, ņemot vērā
 ilga laikposma vidējos rādītājus par saistību
 neizpildes līmeni viena gada laikā;
 b) PD aplēses var
 aprēķināt arī no faktiskajiem zaudējumiem un
 atbilstošajām LGD aplēsēm;
 c) iestādes uzskata
 iekšējos datus riska darījumu nozīmēšanai kategorijās
 vai portfeļos par primāro informācijas avotu, lai aplēstu
 zaudējumu rādītājus; kvantitatīvajai noteikšanai
 iestādes drīkst izmantot ārējos datus (arī kopīgi
 ar citām iestādēm savāktos datus) vai statistiskos
 modeļus, ja pastāv cieša saikne starp:
 i) iestādes procesu, kurā
 tā grupē riska darījumus kategorijās vai portfeļos, un
 procesu, ko izmanto ārējais datu avots;
 ii) iestādes iekšējo riska
 profilu un ārējo datu sastāvu;
 d) ja iestāde ilgā laikposmā
 veiktās vidējās PD un LGD aplēses riska
 darījumiem ar privātpersonām vai MVU iegūst no kopējo
 zaudējumu aplēsēm un atbilstošajām PD vai LGD
 aplēsēm, kopējo zaudējumu noteikšanas procesam
 jāatbilst šajā daļā noteiktajiem vispārējiem PD
 un LGD aplēšu standartiem un rezultātam jāatbilst
 177. panta 1. punkta a) apakšpunktā noteiktajai LGD
 koncepcijai;
 e) neatkarīgi no tā, vai
 iestāde izmanto ārējos, iekšējos vai kopīgos datu
 avotus vai visu triju veidu kombināciju, tās zaudējumu
 rādītāju aplēsēm par pamatu izmantotā
 vēsturiskā apsekojuma perioda ilgums vismaz vienam avotam ir ne
 mazāk kā pieci gadi; ja pieejamais apsekojuma periods jebkuram avotam
 ietver ilgāku periodu un šie dati attiecas uz apskatāmo
 jautājumu, izmanto ilgāko periodu; iestādei nav nepieciešams
 piešķirt vienlīdzīgu nozīmi senākiem datiem, ja jaunākajiem
 datiem iespējams labāk prognozēt zaudējumu līmeni;
 Saskaņā ar kompetento iestāžu atļauju iestāde,
 ieviešot IRB pieeju, var izmantot saistītos datus par divu gadu
 periodu; minēto perioda ilgumu pakāpeniski palielina par vienu gadu,
 kamēr tas sasniedz piecus gadus;
 f) iestādes identificē un
 analizē visā kredītrisku laikā paredzamās riska
 parametru izmaiņas (sezonālās izmaiņas).
 Nopirktajiem privātpersonu vai MVU debitoru
 parādiem iestādes var izmantot ārējos un iekšējos
 atsauces datus. Iestādes visus saistītos datu avotus izmanto kā
 salīdzinājuma punktus.
 3.
 EBI izstrādā regulatīvu tehnisko
 standartu projektus, lai precizētu:
 a) nosacījumus, ar kādiem
 kompetentās iestādes var piešķirt atļaujas, kas
 minētas 1. punkta h) apakšpunktā un 2. punkta
 e) apakšpunktā;
 b) nosacījumus, ar kādiem
 kompetentās iestādes novērtē iestādes metodiku PD
 aplēsēm saskaņā ar 138. pantu.
 EBI pirmajā daļā minēto
 regulatīvo tehnisko standartu projektu iesniedz Komisijai līdz
 2014. gada 31. decembrim.
 Komisijai tiek deleģētas pilnvaras
 pieņemt pirmajā daļā minētos regulatīvos tehniskos
 standartus saskaņā ar procedūru, kas noteikta Regulas (ES)
 Nr. 1093/2010 10.–14. pantā.
 177. pants
 Īpašās prasības
 attiecībā uz pašu veiktajām LGD aplēsēm
 1.
 Nosakot riska parametrus, kas jāsaista ar
 reitinga kategorijām vai portfeļiem, iestādes pašu veiktajām
 LGD aplēsēm piemēro šādas īpašās
 prasības:
 a) iestādes aplēš LGD
 darījumu kategorijām vai portfeļiem, pamatojoties uz
 vidējiem realizētajiem darījumu kategorijas vai portfeļa LGD,
 izmantojot visas saistību neizpildes, kas novērotas datu avotos (saistību
 neizpildes vidējais svērtais lielums);
 b) iestādes izmanto LGD
 aplēses, kurās ņemta vērā iespējamā
 ekonomikas lejupslīde, ja tās ir konservatīvākas nekā
 ilgtermiņa vidējais rādītājs; ciktāl ir
 paredzams, ka reitingu sistēma visu laiku uzrādīs
 pastāvīgus realizētos LGD katrai kategorijai vai
 portfelim, iestādes veic korekcijas savās kategorijas vai
 portfeļa riska parametru aplēsēs, lai ierobežotu ekonomikas
 lejupslīdes ietekmi uz kapitālu;
 c) iestāde ņem
 vērā atkarības līmeni starp parādnieka risku un nodrošinājuma
 vai nodrošinājuma devēja risku; tajos gadījumos, kad
 atkarības pakāpe ir augsta, rīkojas piesardzīgi;
 d) ja pakārtotais parāds un
 nodrošinājums ir denominēti atšķirīgās
 valūtās, iestāde, nosakot LGD, rīkojas
 piesardzīgi;
 e) ja LGD aplēsēs ņem
 vērā nodrošinājuma esību, šīs aplēses tomēr
 nebalstās tikai uz nodrošinājuma paredzamo tirgus vērtību; LGD
 aplēsēs ņem vērā ietekmi, kāda var būt, ja
 iestādes nespēj steidzamā kārtā iegūt kontroli
 pār savu nodrošinājumu un to realizēt;
 f) atbilstoši pakāpei, kādā
 iestāde, nosakot LGD, ņem vērā nodrošinājumu,
 iestādes izstrādā iekšējās prasības
 nodrošinājuma pārvaldīšanai, tiesiskai noteiktībai un riska
 pārvaldībai, kas vispārīgi atbilst 4. nodaļas
 3. iedaļā noteiktajām prasībām;
 g) tādā apmērā un
 veidā, kādā iestāde atzīst nodrošinājumu, nosakot
 riska darījuma vērtību darījumu partnera riska
 kapitāla prasības aprēķinam saskaņā ar
 6. nodaļas 5. vai 6. iedaļu, jebkura riska darījuma
 vērtības daļa, kuru ir paredzēts segt ar
 nodrošinājumu, netiek ņemta vērā, nosakot LGD;
 h) attiecībā uz īpašajiem
 gadījumiem, kad riska darījumiem jau ir saistību neizpilde,
 iestāde izmanto savu paredzamo zaudējumu maksimāli
 precīzāko aplēsi katram riska darījumam noteiktos ekonomiskajos
 apstākļos un riska darījuma statusā un papildu
 neparedzēto zaudējumu nodrošinājuma realizācijas laikā
 kopsummu;
 i) ciktāl nesamaksātās
 kavējumu komisijas maksas ir kapitalizētas iestādes
 peļņas vai zaudējumu aprēķinā, par to
 vērtību palielina iestādes riska darījuma vērtību
 un zaudējumu lielumu;
 j) riska darījumiem ar
 komercsabiedrībām, iestādēm, centrālajām
 valdībām un centrālajām bankām LGD
 aplēses balstās vismaz uz piecu gadu
 datiem, palielinot šo periodu katru gadu pēc ieviešanas, līdz tas
 sasniedz septiņus gadus vismaz vienam datu avotam. Ja pieejamais
 apsekojuma periods jebkuram avotam ietver ilgāku periodu un šie dati
 attiecas uz apskatāmo jautājumu, izmanto ilgāko periodu.
 2.
 Attiecībā uz riska darījumiem ar
 privātpersonām vai MVU iestādes var rīkoties šādi:
 a) LGD aplēses var iegūt
 no faktiskajiem zaudējumiem un atbilstošām PD
 aplēsēm;
 b) var atspoguļot turpmākos
 aizņēmumus vai nu savās korekcijas pakāpēs, vai
 arī savās LGD aplēsēs;
 c) nopirktajiem privātpersonu vai MVU
 debitoru parādiem var izmantot ārējos un iekšējos atsauces
 datus, lai aplēstu LGD.
 Attiecībā uz riska
 darījumiem ar privātpersonām vai MVU LGD aplēses
 balstās vismaz uz piecu gadu datiem. Iestādei nav nepieciešams
 piešķirt vienlīdzīgu nozīmi senākiem datiem, ja
 jaunākajiem datiem iespējams labāk prognozēt zaudējumu
 līmeni. Saskaņā ar kompetento iestāžu atļauju
 iestāde, ieviešot IRB pieeju, var izmantot saistītos datus par
 divu gadu periodu. Minēto perioda ilgumu pakāpeniski palielina par
 vienu gadu, kamēr saistītie dati attiecas uz piecu gadu periodu.
 3.
 EBI izstrādā regulatīvu tehnisko
 standartu projektus, lai precizētu:
 a) 1. punktā minētās
 ekonomikas lejupslīdes būtību, nopietnību un ilgumu;
 b) nosacījumus, ar kādiem
 kompetentā iestāde var atļaut un iestāde saskaņā
 ar 3. punktu var izmantot saistītos datus par divu gadu periodu, ja
 iestāde īsteno IRB pieeju.
 EBI pirmajā daļā minētos
 regulatīvo tehnisko standartu projektus iesniedz Komisijai līdz
 2014. gada 31. decembrim.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 178. pants
 Īpašās prasības
 attiecībā uz pašu korekcijas pakāpju
 aplēsēm
 1.
 Nosakot riska parametrus, kas jāsaista ar
 reitinga kategorijām vai portfeļiem, iestādes pašu korekcijas
 pakāpju aplēsēm piemēro šādas īpašās
 prasības:
 a) iestādes aplēš
 darījumu kategorijas vai portfeļa korekcijas pakāpes,
 pamatojoties uz darījumu kategorijas vai portfeļa vidējām
 faktiskajām korekcijas pakāpēm, izmantojot visas saistību
 neizpildes, kas novērotas datu avotos (saistību neizpildes
 vidējais svērtais lielums);
 b) iestādes izmanto korekcijas
 pakāpju aplēses, kurās ņemta vērā
 iespējamā ekonomikas lejupslīde, ja tās ir
 konservatīvākas nekā ilgtermiņa vidējais
 rādītājs; ciktāl ir paredzams, ka reitingu sistēma
 visu laiku sniegs pastāvīgas faktiskās korekcijas pakāpes
 katrai darījumu kategorijai vai portfelim,
 iestādes veic korekcijas savās riska parametru aplēsēs
 katrai darījumu kategorijai vai portfelim, lai ierobežotu ekonomikas
 lejupslīdes ietekmi uz kapitālu;
 c) iestādes korekcijas
 pakāpju aplēsēs atspoguļo iespēju parādniekam
 izņemt papildu summas līdz brīdim, kad iedarbojas saistību
 neizpildes notikuma mehānisms, un vēlāk; korekcijas pakāpju
 aplēsēm veido lielāku drošības rezervi, ja var pamatoti
 prognozēt, ka starp saistību neizpildes biežumu un korekcijas
 pakāpes lielumu būs izteikti pozitīva korelācija;
 d) sākot korekcijas pakāpju
 aplēses, iestādes ievēro savu īpašo kārtību un
 stratēģijas, kas pieņemtas attiecībā uz kontu
 pārraudzību un maksājumu veikšanu; iestādes ņem
 vērā arī savu spēju un gatavību novērst
 turpmāku kreditēšanu apstākļos, kas ir tuvi saistību
 neizpildei, piemēram, līguma nosacījumu pārkāpšanas
 vai citu tehnisku saistību neizpildes notikumu gadījumā;
 e) iestādēm ir atbilstošas
 sistēmas un procedūras, lai pārraudzītu iespējamos
 darījumu apmērus, izmantotās un neatmaksātās summas no
 piešķirtajām kredītlīnijām, kā arī katra
 parādnieka un katras parādnieku un darījumu kategorijas
 neatmaksātās summas; iestāde ir spējīga katru dienu
 pārraudzīt neatmaksāto atlikumu apmēru;
 f) ja iestādes riska darījumu
 riska svērtās vērtības aprēķinam un
 iekšējām vajadzībām izmanto atšķirīgas korekcijas
 pakāpju aplēses, to nosaka dokumentāri un tam jābūt
 pamatotam.
 2.
 Riska darījumiem ar
 komercsabiedrībām, iestādēm, centrālajām
 valdībām un centrālajām bankām korekcijas pakāpes
 aplēses balstās vismaz uz piecu gadu
 datiem, palielinot šo periodu katru gadu pēc ieviešanas, līdz tas
 sasniedz septiņus gadus vismaz vienam datu avotam. Ja pieejamais
 apsekojuma periods jebkuram avotam ietver ilgāku periodu un šie dati
 attiecas uz apskatāmo jautājumu, izmanto ilgāko periodu.
 3.
 Attiecībā uz riska darījumiem ar
 privātpersonām vai MVU iestādes var atspoguļot
 turpmākos aizņēmumus vai nu savās noteiktajās
 korekcijas pakāpēs, vai arī savās LGD aplēsēs.
 Attiecībā uz riska darījumiem ar
 privātpersonām vai MVU korekcijas pakāpes aplēses
 balstās vismaz uz piecu gadu datiem. Iestādei nav nepieciešams
 piešķirt vienlīdzīgu nozīmi senāku datu
 prasībām, kā ir norādīts 1. punkta a) apakšpunktā,
 ja jaunākajiem datiem iespējams labāk prognozēt
 zaudējumu līmeni. Saņemot kompetento iestāžu atļauju,
 iestādes, ieviešot IRB pieeju, var izmantot saistītos datus
 par divu gadu periodu. Minēto perioda ilgumu pakāpeniski palielina
 par vienu gadu, kamēr saistītie dati attiecas uz piecu gadu periodu.
 4.
 EBI izstrādā regulatīvu tehnisko
 standartu projektus, lai precizētu:
 a) 1. punktā minētās
 ekonomikas lejupslīdes būtību, nopietnību un ilgumu;
 b) nosacījumus, ar kādiem
 kompetentās iestādes var atļaut un iestādes var izmantot
 saistītos datus par divu gadu periodu, laikā, kad iestāde pirmo
 reizi īsteno IRB pieeju.
 EBI pirmajā daļā minētos
 regulatīvo tehnisko standartu projektus iesniedz Komisijai līdz
 2014. gada 31. decembrim.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 179. pants
 Prasības galvojumu un kredīta atvasināto instrumentu ietekmes
 novērtējumam riska darījumiem ar komercsabiedrībām,
 iestādēm, centrālajām valdībām un
 centrālajām bankām, ja iestāde izmanto savas LGD
 aplēses, un riska darījumiem ar privātpersonām vai MVU
 1.
 Atbilstīgiem galvotājiem un galvojumiem
 ir piemērojamas šādas prasības:
 a) iestādēm ir skaidri
 precizēti kritēriji tiem galvotāju veidiem, ko tās ņem
 vērā riska darījumu riska svērtās vērtības
 aprēķināšanai;
 b) atzītiem galvotājiem ir
 saistoši tie paši noteikumi, kas 167., 168. un 169. pantā
 izklāstīti attiecībā uz parādniekiem;
 c) galvojumu noformē rakstveidā,
 tas ir neatsaucams no galvotāja puses, tas ir spēkā līdz
 saistību pilnīgai apmierināšanai (galvojuma apmēra un
 satura ziņā), un to var likumīgi vērst pret galvotāju
 tajā jurisdikcijā, kurā galvotājam atrodas aktīvi,
 pret kuriem var vērst piedziņu. Galvojumu, kas paredz nosacījumus,
 kuros galvotājam var nebūt izpildes pienākuma, var atzīt ar
 kompetento iestāžu atļauju. Grupēšanas kritērijos ir
 atbilstoši ņemta vērā jebkāda riska mazināšanas efekta
 iespējamā samazināšanās.
 2.
 Iestādei ir skaidri precizēti
 kritēriji, lai pielāgotu kategorijas, portfeļus vai LGD
 aplēses un riska darījumu ar privātpersonām vai MVU un
 atbilstīgu nopirkto debitoru parādu gadījumā pielāgotu
 procesu, kurā riska darījumus sadala kategorijās vai
 portfeļos, lai tādējādi atspoguļotu galvojumu ietekmi,
 aprēķinot riska darījumu riska svērtās
 vērtības. Šie kritēriji atbilst 167. līdz
 169. pantā noteiktajām prasībām.
 Kritēriji ir ticami un saprātīgi.
 Tajos ņemta vērā galvotāja spēja un gatavība
 pildīt savas galvojumā noteiktās saistības,
 iespējamais grafiks, pēc kāda galvotājs veiks apmaksu,
 korelācijas pakāpe starp galvotāja spēju veikt
 galvojumā noteiktās saistības un parādnieka spēju
 atmaksāt aizdevumu un to, kādā mērā parādniekam
 saglabājas atlikušais risks.
 3.
 Šajā pantā noteiktās prasības
 galvojumiem attiecas arī uz parastajiem kredīta atvasinātajiem
 instrumentiem. Attiecībā uz nesakritību starp bāzes
 parādu un kredīta atvasinātā instrumenta atsauces
 parādu vai parādu, ko izmanto, lai noteiktu, vai ir iestājies
 kredīta notikums, ir spēkā 211. panta 2. punktā
 noteiktās prasības. Riska darījumu ar privātpersonām
 vai MVU un atbilstīgu nopirkto debitoru parādu gadījumā šis
 punkts attiecas uz riska darījumu iedalīšanu kategorijās vai
 portfeļos.
 Kritērijos paredz kredīta
 atvasinātā instrumenta maksājumu struktūru un piesardzīgu
 izvērtējumu ietekmei, kāda tam ir uz parādu atgūšanas
 līmeni un grafiku. Iestāde ņem vērā arī to,
 kādā mērā saglabājas citu veidu atlikušie riski.
 4.
 Prasības, kas noteiktas 1. līdz
 3. punktā, nepiemēro tādiem galvojumiem, ko nodrošina
 iestādes, centrālās valdības, centrālās bankas,
 un uzņēmumi, kas atbilst 197. panta 1. punkta
 g) apakšpunktā noteiktajām prasībām, ja iestāde
 ir saņēmusi atļauju šādām struktūrām
 piemērot standartizētas pieejas riska darījumiem
 saskaņā ar 145. pantu. Šādā gadījumā piemēro
 4. nodaļā noteiktās prasības.
 5.
 Riska darījumu ar privātpersonām vai
 MVU gadījumā 1. līdz 3. punkta prasības attiecas
 arī uz riska darījumu grupēšanu kategorijās vai
 portfeļos un uz PD aplēsēm.
 6.
 EBI izstrādā regulatīvu tehnisko
 standartu projektus, lai precizētu nosacījumus, ar kādiem
 kompetentās iestādes var atļaut atzīt nosacītus
 galvojumus.
 EBI pirmajā daļā minēto
 regulatīvo tehnisko standartu projektu iesniedz Komisijai līdz
 2014. gada 31. decembrim.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 180. pants
 Prasības nopirktajiem debitoru parādiem
 1.
 Kvantitatīvi nosakot riska parametrus, kas
 saistīti ar nopirkto debitoru parādu reitingu kategorijām vai
 portfeļiem, iestādēm ir jānodrošina, lai tiktu
 ievēroti 2. līdz 6. punktā paredzētie nosacījumi.
 2.
 Darījuma struktūra visos
 paredzētajos apstākļos nodrošina iestādes faktiskās
 īpašumtiesības un kontroli pār visiem debitoru parādu
 maksājumiem. Ja parādnieks veic maksājumus tieši preču vai
 pakalpojumu pārdevējam, iestāde regulāri
 pārliecinās, vai maksājumi tiek veikti pilnībā un
 līgumā noteiktajos termiņos. Iestādēm ir
 procedūras, lai nodrošinātu to, ka īpašumtiesības uz
 debitoru parādiem un saņemamajiem maksājumiem ir
 aizsargātas pret kavējumiem saistībā ar bankrotu vai
 tiesisku apstrīdēšanu, kas varētu būtiski aizkavēt
 aizdevēja iespējas realizēt vai nodot trešai personai debitoru
 parādus vai saglabāt kontroli pār maksājumu saņemšanu.
 3.
 Iestāde uzrauga gan nopirkto debitoru
 parādu kvalitāti, gan pārdevēja un parādus
 apkalpojošās komercsabiedrības finanšu stāvokli. Ievēro
 turpmāk norādīto:
 a) iestāde izvērtē
 korelāciju starp nopirkto debitoru parādu kvalitāti un gan
 pārdevēja, gan parādus apkalpojošās komercsabiedrības
 finanšu stāvokli, un tai ir iekšējā kārtība un
 procedūras, kas nodrošina pietiekamu aizsardzību pret
 jebkādām neparedzētām situācijām, ieskaitot iekšējā
 reitinga noteikšanu katram pārdevējam un katrai parādus
 apkalpojošajai komercsabiedrībai;
 b) iestādei ir skaidra un efektīva
 kārtība un procedūras, lai noteiktu pārdevēja un
 parādus apkalpojošās komercsabiedrības atbilstību;
 iestāde vai tās pārstāvis regulāri pārbauda
 pārdevējus un parādus apkalpojošās komercsabiedrības,
 lai pārliecinātos par pārdevēja vai parādus
 apkalpojošās komercsabiedrības pārskatu precizitāti,
 atklātu krāpšanas gadījumus vai darbības nepilnības un
 pārliecinātos par pārdevēja kreditēšanas politiku
 kvalitāti un parādus apkalpojošās komercsabiedrības
 parādu iekasēšanas kārtības un procedūru
 kvalitāti; šajās pārbaudēs atklātos faktus
 dokumentē;
 c) iestāde izvērtē
 īpašības, kas piemīt nopirkto debitoru parādu
 portfeļiem, ieskaitot pārsniegtos avansus, datus par
 pārdevēja kavētajiem maksājumiem, zaudētajiem
 parādiem un nedrošo parādu uzkrājumiem, maksājumu
 termiņiem un nosacījumiem un iespējamiem kontrārajiem
 kontiem;
 d) iestādei ir efektīva
 kārtība un procedūras, lai apkopotā veidā
 uzraudzītu atsevišķu debitoru koncentrēšanu vai nu nopirkto
 debitoru parādu portfeļu ietvaros, vai starp tiem;
 e) iestāde pārliecinās, ka
 tā no parādus apkalpojošās komercsabiedrības saņem
 laicīgus un pietiekami detalizētus pārskatus par debitoru
 parādu kavējumu ilgumu un atgūstamās vērtības
 samazinājuma apmēru, lai nodrošinātu atbilstību
 iestādes noteiktajiem kritērijiem un avansu izsniegšanas politikai,
 kas reglamentē nopirktos debitoru parādus, un nodrošina
 efektīvus līdzekļus, ar kuriem pārraudzīt un
 ievērot parādu pārdevēja pārdošanas nosacījumus
 un atgūstamās vērtības samazinājumu.
 4.
 Iestādei ir izstrādātas
 sistēmas un procedūras, lai jau sākuma posmā atklātu
 pārdevēja finanšu stāvokļa un nopirkto debitoru parādu
 kvalitātes pasliktināšanos un proaktīvi novērstu problēmas,
 kas radušās. Konkrētāk, iestāde izstrādā skaidru
 un efektīvu politiku, procedūras un informācijas sistēmas,
 lai uzraudzītu līguma nosacījumu pārkāpumus, un
 skaidru un efektīvu kārtību un procedūras, lai
 ierosinātu sākt tiesvedību un rīkotos ar
 problemātiskajiem nopirktajiem debitoru parādiem.
 5.
 Iestādei ir izstrādāta skaidra un
 efektīva politika un procedūras, kas nosaka nopirkto debitoru
 parādu, kredītu un naudas līdzekļu kontroli.
 Konkrētāk, rakstveida iekšējā kārtība nosaka
 visus debitoru parādu pirkšanas programmas būtiskos elementus, starp
 tiem arī avansa līmeni, atbilstīgu nodrošinājumu,
 vajadzīgo dokumentāciju, koncentrācijas limitus un veidu,
 kā jārīkojas ar ienākošajiem naudas līdzekļiem.
 Šajos elementos ir pienācīgi ņemti vērā visi attiecīgie
 un būtiskie faktori, ieskaitot pārdevēja un parādus
 apkalpojošās komercsabiedrības finanšu stāvokli, riska
 koncentrāciju, nopirkto debitoru parādu kvalitātes tendences,
 pārdevēja klientus, un iekšējās sistēmas nodrošina,
 lai maksājumi avansā notiktu tikai pret noteikto nodrošinājumu
 un dokumentāciju.
 6.
 Iestādei ir efektīvs iekšējais
 process, lai izvērtētu atbilstību visiem iekšējiem
 politikas virzieniem un procedūrām. Procesā ietilpst
 iestādes nopirkto debitoru parādu programmas visu kritisko fāžu
 regulāras pārbaudes, pārliecināšanās par
 pienākumu sadalīšanu, pirmkārt, starp pārdevēja un
 parādus apkalpojošās komercsabiedrības
 novērtēšanā un parādnieka novērtēšanā
 iesaistīto personālu un, otrkārt, starp pārdevēja un
 parādus apkalpojošās komercsabiedrības
 novērtēšanā un pārdevēja un parādus
 apkalpojošās komercsabiedrības klātienes pārbaudēs iesaistīto
 personālu, kā arī grāmatvedības daļas
 darbības izvērtēšana, īpašu uzmanību pievēršot
 personāla kvalifikācijai, pieredzei, darbinieku skaitam un
 automatizētajām sistēmām.
 3. apakšiedaļa
 Iekšējo aplēšu apstiprinājums
 181. pants
 Iekšējo aplēšu apstiprinājums
 Iestādes apstiprina savas
 iekšējās aplēses saskaņā ar šādām
 prasībām:
 a) iestādei ir stabilas
 sistēmas, lai apstiprinātu reitingu sistēmu, procesu un visu
 attiecīgo riska parametru aplēšu precizitāti un konsekvenci;
 iekšējais apstiprinājuma process iestādei ļauj konsekventi
 un saprātīgi izvērtēt iekšējo reitingu un riska
 parametru aplēšu sistēmu darbību;
 b) iestādes regulāri
 salīdzina faktisko saistību nepildīšanas līmeni ar katrai
 kategorijai aplēsto PD, un, ja faktiskais saistību neizpildes
 līmenis neiekļaujas šai kategorijai paredzētajā
 intervālā, iestādes īpaši analizē novirzes iemeslus;
 iestādes, kas izmanto savas LGD aplēses vai korekcijas
 pakāpes, veic analoģisku analīzi arī šīm
 aplēsēm; šādos salīdzinājumos izmanto senākus
 datus, kas aptver pēc iespējas ilgāku laikposmu; iestāde
 dokumentē metodes un datus, kas izmantoti šādai
 salīdzināšanai; šo analīzi un dokumentāciju atjaunina
 vismaz reizi gadā;
 c) iestādes izmanto
 arī kvantitatīvās apstiprināšanas paņēmienus un
 salīdzinājumu ar attiecīgajiem ārējo datu avotiem;
 analīze balstās uz datiem, kas attiecas uz konkrēto portfeli, un
 tie tiek regulāri atjaunināti un aptver attiecīgo
 novērošanas laikposmu; iestādes iekšējie novērtējumi
 attiecībā uz tās reitingu sistēmu darbību balstās
 uz pēc iespējas ilgāku laikposmu;
 d) metodes un
 datus kvantitatīvajai apstiprināšanai izmanto konsekventi visu laiku;
 aplēšu un apstiprinājuma metožu un datu izmaiņas (gan
 attiecībā uz datu avotiem, gan aptverto laikposmu) dokumentē;
 e) iestādei ir stabili iekšējie
 standarti tādām situācijām, kad faktisko PD, LGD,
 korekcijas pakāpju un kopējo zaudējumu, ja izmanto EL
 aplēses, novirzes no sagaidāmā rādītāja
 kļūst pietiekami nozīmīgas, lai apšaubītu aplēšu
 derīgumu. Šajos standartos ir ņemti vērā biznesa cikli un
 līdzīgs sistemātiskais mainīgums saistību neizpildes
 pieredzē. Ja faktiskās vērtības joprojām ir
 lielākas nekā paredzamās vērtības, iestādes
 pārskata aplēses, tās paaugstinot, lai tās atspoguļotu
 saistību neizpildes un zaudējumu pieredzi.
 4. apakšiedaļa
 Prasības kapitāla vērtspapīru riskiem saskaņā ar
 iekšējo modeļu pieeju
 182. pants
 Pašu kapitāla prasības un riska kvantitatīvā noteikšana
 Aprēķinot pašu kapitāla
 prasības, iestādes ievēro šādus standartus:
 (a)
 iespējamo zaudējumu aplēses ir
 noturīgas pret negatīvām tirgus tendencēm, kas attiecas uz
 iestādes specifisko portfeļu ilgtermiņa riska profilu; dati, ko
 izmanto, lai iegūtu ieņēmumu sadalījumu, atspoguļo
 ilgāko izlases periodu, par kuru ir pieejami dati, un tie
 saprātīgi atspoguļo iestādes specifisko kapitāla
 vērtspapīru riska profilu; izmantotie dati ir pietiekami, lai
 nodrošinātu konservatīvas, statistiski ticamas un stabilas
 zaudējumu aplēses, kas nebalstās tikai uz subjektīviem
 spriedumiem; piemērotais šoka aprēķins nodrošina iespējamo
 zaudējumu piesardzīgas aplēses attiecīgajā
 ilgtermiņa tirgū vai biznesa ciklā; iestāde kombinē
 pieejamo datu empīrisku analīzi ar korekcijām, kas balstās
 uz dažādiem faktoriem, lai panāktu tādus modeļa
 rezultātus, kuri ir pietiekami reāli un konservatīvi; veidojot
 riskam pakļautas vērtības (RPV) modeļus, ar ko nosaka
 iespējamos ceturkšņa zaudējumus, iestādes var izmantot
 ceturkšņa datus vai pārvērst īsāka laikposma datus
 ceturkšņa ekvivalentā, izmantojot analītiskā ziņā
 piemērotu metodi, kuru pamato empīriska pieredze, ar labi
 pārdomāta un izstrādāta procesa un analīzes
 palīdzību; šādu pieeju piemēro visu laiku konservatīvi
 un konsekventi; ja ir pieejami vienīgi ierobežoti attiecīgie dati,
 iestāde piemēro atbilstošu drošības rezervi;
 (b)
 izmantotie modeļi spēj atbilstoši aptvert
 visus nozīmīgos riskus, ko satur ieņēmumi no kapitāla
 vērtspapīriem, ieskaitot iestādes kapitāla
 vērtspapīru portfeļa vispārējo un specifisko risku;
 iekšējie modeļi atbilstoši izskaidro cenu izmaiņas laika
 gaitā, aptver gan iespējamo koncentrācijas lielumu, gan tās
 sastāva izmaiņas un ir noturīgi attiecībā pret
 negatīvām tirgus tendencēm; riska parametri, kas ietverti datos,
 kurus izmanto aplēsēm, ir saskaņoti vai vismaz
 salīdzināmi ar datiem par iestādes kapitāla
 vērtspapīriem;
 (c)
 iekšējais modelis ir atbilstošs iestādes
 kapitāla vērtspapīru portfeļa riska profilam un
 sarežģītībai; ja iestādei ir būtiski portfeļi,
 kuru vērtības izmaiņas ir izteikti nelineāras, tad
 iekšējos modeļus izveido tā, lai pienācīgi ietvertu ar
 šādiem vērtspapīriem saistītos riskus;
 (d)
 atsevišķo pozīciju saskaņošana ar
 starpnieku pozīcijām, tirgus indeksiem un riska faktoriem ir ticama,
 saprātīga un konceptuāli nevainojama;
 (e)
 iestādes ar empīriskas analīzes
 palīdzību pierāda riska faktoru piemērotību, ieskaitot
 to spēju aptvert gan vispārējo, gan specifisko risku;
 (f)
 kapitāla vērtspapīru
 ieņēmumu svārstīguma aplēses ietver attiecīgus un
 pieejamus datus, informāciju un metodes; izmanto neatkarīgi
 pārskatītus iekšējos datus vai ārējo avotu datus
 (ieskaitot ar citām iestādēm kopīgos datus);
 (g)
 pastāv stingra un vispusīga stresa
 pārbaudes programma.
 183. pants
 Riska pārvaldības process un kontrole
 Pašu kapitāla prasību
 aprēķinam paredzētu iekšējo modeļu
 izstrādāšanai un izmantošanai iestādes izstrādā un
 ievieš kārtību, procedūras un kontroli, lai nodrošinātu
 modeļa un modelēšanas procesa integritāti. Šajā
 politikā, procedūrās un kontrolē ietilpst:
 (a)
 iekšējā modeļa pilnīga
 integrācija visās iestādes pārvaldīšanas
 informācijas sistēmās un iestādes portfelī
 iekļauto kapitāla vērtspapīru portfeļa pārvaldīšanā;
 iekšējie modeļi ir pilnībā integrēti iestādes
 riska pārvaldības infrastruktūrā, ja tos konkrēti
 lieto šādiem mērķiem: kapitāla vērtspapīru
 portfeļa darbības rezultāta noteikšanai un
 izvērtēšanai (arī to pārvērtēšanai, pamatojoties
 uz to riska lielumu), ekonomiskā kapitāla iedalīšanai
 kapitāla vērtspapīriem un kopējās kapitāla
 pietiekamības un ieguldījumu pārvaldīšanas procesa
 novērtēšanai;
 (b)
 pārvaldīšanas sistēmu,
 procedūru un kontroles funkciju izveidošana, lai nodrošinātu visu
 iekšējā modelēšanas procesa elementu periodisku un
 neatkarīgu pārskatīšanu, ieskaitot modeļu
 pārskatīšanas rezultātu apstiprināšanu, modeļu
 ievaddatu pārbaudīšanu un modeļu rezultātu
 pārskatīšanu, piemēram, riska aprēķinu tiešu
 pārbaudi; šajos pārskatos novērtē modeļu ievaddatu un
 rezultātu precizitāti, pilnīgumu un piemērotību, un
 tie ir vērsti gan uz tādu iespējamo kļūdu
 atklāšanu un ierobežošanu, kas saistītas ar zināmām
 nepilnībām, gan uz vēl nezināmu modeļa nepilnību
 identificēšanu; šādu pārskatīšanu var veikt iekšēja
 neatkarīga struktūrvienība vai neatkarīga ārēja
 trešā persona;
 (c)
 atbilstošas sistēmas un procedūras, lai
 uzraudzītu ieguldījumu limitus un kapitāla vērtspapīru
 riska darījumu apmēru;
 (d)
 struktūrvienības, kas atbild par
 modeļa izstrādāšanu un piemērošanu, nav funkcionāli atkarīgas
 no struktūrvienībām, kas atbild par atsevišķo
 ieguldījumu pārvaldīšanu;
 (e)
 atbildīgajiem par jebkuru modelēšanas
 procesu ir atbilstoša kvalifikācija; vadība norīko
 modelēšanas vajadzībām pietiekami prasmīgu un kompetentu
 personālu.
 184. pants
 Apstiprināšana un dokumentēšana
 Iestādēs ir stabilas sistēmas,
 lai apstiprinātu savu iekšējo modeļu un modelēšanas procesu
 precizitāti un konsekvenci. Visi iekšējo modeļu un
 modelēšanas procesa būtiskie elementi un apstiprināšanas process
 tiek dokumentēti.
 Iestādes iekšējo modeļu un
 modelēšanas procesu apstiprināšanai un dokumentēšanai ir
 jāatbilst šādām prasībām:
 (a)
 iestādes izmanto iekšējās
 apstiprināšanas procesus, lai konsekventi un saprātīgi
 izvērtētu savu iekšējo modeļu un procesu darbību;
 (b)
 metodes un datus kvantitatīvajai
 apstiprināšanai izmanto konsekventi visu laiku; aplēšu un
 apstiprinājuma metožu un datu izmaiņas (gan attiecībā uz
 datu avotiem, gan aptverto laikposmu) dokumentē;
 (c)
 iestādes regulāri salīdzina faktisko
 kapitāla vērtspapīru peļņu, kas
 aprēķināta, izmantojot realizētos un nerealizētos
 ieņēmumus un zaudējumus, ar modelētajām
 prognozēm; šādos salīdzinājumos izmanto senākus datus,
 kas aptver pēc iespējas ilgāku laikposmu; iestāde
 dokumentē metodes un datus, kas izmantoti šādai
 salīdzināšanai; šo analīzi un dokumentāciju atjaunina
 vismaz reizi gadā;
 (d)
 iestādes izmanto citus kvantitatīvās
 apstiprināšanas paņēmienus un salīdzinājumu ar
 ārējo datu avotiem; analīze balstās uz datiem, kas attiecas
 uz konkrēto portfeli, un tie tiek regulāri atjaunināti un aptver
 attiecīgo novērošanas laikposmu; iestādes iekšējie
 novērtējumi attiecībā uz tās modeļu darbības
 rezultātiem balstās uz pēc iespējas ilgāku laikposmu;
 (e)
 iestādēm ir stabili iekšējie
 standarti rīcībai tādās situācijās, kurās
 faktiskās kapitāla vērtspapīru peļņas
 salīdzinājums ar modelētajām prognozēm liek
 apšaubīt aplēšu vai pašu modeļu derīgumu; šajos standartos
 ir ņemti vērā biznesa cikli un līdzīgs
 sistemātiskais mainīgums kapitāla vērtspapīru
 peļņā; visas iekšējo modeļu korekcijas, kas veiktas
 modeļu pārskatīšanas rezultātā, nosaka
 dokumentāri, un tās tiek veiktas saskaņā ar iestādes
 modeļu pārskatīšanas standartiem;
 (f)
 iekšējais modelis un modelēšanas process
 tiek dokumentēti, ieskaitot modelēšanā iesaistīto personu
 atbildību, modeļu apstiprināšanu un modeļu
 pārskatīšanas procesu.
 5. apakšiedaļa
 Iekšējā pārvaldība un uzraudzība
 185. pants
 Korporatīvā pārvaldība
 1.
 Visus reitingu piešķiršanas un aplēšu
 procesa nozīmīgos aspektus apstiprina iestādes vadības
 struktūra vai tās iecelta komiteja un augstākā vadība.
 Šīm personām ir vispārēja izpratne par iestādes
 reitingu sistēmām, un tās detalizēti izprot ar tiem
 saistītos vadības pārskatus.
 2.
 Augstākā vadība izpilda šādas
 prasības:
 a) tā ziņo vadības
 struktūrai vai ieceltajai komitejai par nozīmīgām
 izmaiņām vai atkāpēm no noteiktās kārtības,
 kas būtiski ietekmēs iestādes reitingu sistēmu
 darbību;
 b) tai ir laba izpratne par reitingu
 sistēmu uzbūvi un darbību;
 c) tā pastāvīgi
 nodrošina, lai reitingu sistēmas darbotos pienācīgi.
 Struktūrvienības, kas realizē
 kredītriska kontroles funkciju, regulāri informē augstāko
 vadību par reitingu procesa darbības kvalitāti, jomām,
 kurās nepieciešami uzlabojumi, un agrāk atklāto trūkumu
 novēršanas gaitu.
 3.
 Uz iekšējiem reitingiem balstīta
 iestādes kredītriska profila analīze ir būtiska daļa
 vadības pārskatos komitejai un augstākajai vadībai.
 Vadības pārskati ietver vismaz reitingu kategorijām atklāto
 riska profilu, riska darījumu migrāciju starp kategorijām,
 attiecīgo parametru aplēses katrai kategorijai, kā arī
 realizēto saistību neizpildes līmeni un pašu noteikto LGD
 un korekcijas pakāpju salīdzinājumu ar aplēsēm un
 stresa testu rezultātiem. Pārskatu sniegšanas biežums ir
 atkarīgs no informācijas nozīmīguma un veida un
 saņēmēja hierarhijas pakāpes.
 4.
 EBI izstrādā regulatīvu tehnisko
 standartu projektus, lai papildus precizētu šajā pantā
 paredzētās prasības attiecībā uz vadības
 struktūru, tās ieceltu komiteju un augstāko vadību.
 EBI pirmajā daļā minēto
 regulatīvo tehnisko standartu projektu iesniedz Komisijai līdz
 2014. gada 31. decembrim.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 186. pants
 Kredītriska kontrole
 1.
 Struktūrvienība, kas realizē
 kredītriska kontroles funkciju, nav atkarīga no personāla un
 vadītājiem, kas atbild par riska darījumu sākšanu vai
 atjaunošanu, un ir tieši pakļauta augstākajai vadībai.
 Struktūrvienība ir atbildīga par reitingu sistēmu
 izveidošanu vai izvēli, to īstenošanu, uzraudzību un darbību.
 Tā regulāri sagatavo un analizē pārskatus par reitingu
 sistēmu rezultātiem.
 2.
 Struktūrvienību, kas realizē
 kredītriska kontroles funkcijas, atbildības jomas ietver:
 a) reitingu kategoriju un portfeļu
 testēšanu un uzraudzīšanu;
 b) iestādes reitingu sistēmu
 kopsavilkuma vadības pārskatu sagatavošanu un analīzi;
 c) tādu procedūru ieviešanu, ar ko
 pārbauda, vai kategorijas un portfeļa definīcijas tiek
 konsekventi piemērotas struktūrvienībās un
 ģeogrāfiskā ziņā;
 d) jebkādu reitingu piešķiršanas
 procesa pārskatīšanu un grozīšanu, ieskaitot arī
 izmaiņu iemeslu pārskatīšanu;
 e) reitingu kritēriju
 pārskatīšanu, lai izvērtētu, vai tie joprojām
 ļauj prognozēt risku; izmaiņas reitingu piešķiršanas
 procesā, kritērijos vai individuālā reitinga parametros
 dokumentē, un šo dokumentāciju saglabā;
 f) aktīvu piedalīšanos reitingu
 piešķiršanas procesā izmantoto modeļu izveidē vai
 izvēlē, to ieviešanā un apstiprināšanā;
 g) reitingu piešķiršanas procesā
 izmantoto modeļu uzraudzību un pārraudzību;
 h) reitingu piešķiršanas procesā
 izmantoto modeļu pastāvīgu pārskatīšanu un
 grozījumu veikšanu.
 3.
 Iestāde, kas izmanto ar citām
 iestādēm kopīgus datus saskaņā ar 175. panta 2.
 un 3. punktu var izmantot ārpakalpojumus šādiem uzdevumiem:
 a) informācijas sagatavošanai
 attiecībā uz kategoriju un portfeļu testēšanu un
 uzraudzību;
 b) iestādes reitingu sistēmu
 kopsavilkuma vadības pārskatu sagatavošanai;
 c) informācijas sagatavošanai
 attiecībā uz reitingu kritēriju pārskatīšanu, lai
 izvērtētu, vai tie joprojām ļauj prognozēt risku;
 d) reitingu piešķiršanas procesa,
 kritēriju vai individuālā reitinga parametru izmaiņu
 dokumentēšanai;
 e) informācijas sagatavošanai
 attiecībā uz reitingu piešķiršanas procesā izmantoto
 modeļu pastāvīgu pārskatīšanu un to grozījumiem.
 4.
 Iestādes, kas izmanto 3. punktā paredzētās
 iespējas, pārliecinās, ka kompetentajām iestādēm
 ir piekļuve visai attiecīgajai informācijai, kas nepieciešama,
 lai pārbaudītu atbilstību prasībām, un ka kompetentās
 iestādes var veikt pārbaudes klātienē tādā
 pašā mērā kā iestādē.
 187. pants
 Iekšējā revīzija
 Iekšējā revīzija vai cita
 līdzvērtīga neatkarīga revīzijas
 struktūrvienība vismaz reizi gadā pārskata iestādes
 reitingu sistēmas un to darbību, ieskaitot kreditēšanas funkciju
 realizāciju un PD, LGD, EL un korekcijas pakāpju
 aplēses. Pārskatā ietver visu spēkā esošo prasību
 ievērošanas analīzi.
 4. nodaļa
 Kredītriska mazināšana
 1. iedaļa
 Definīcija un vispārējās prasības
 188. pants
 Definīcijas
 Šajā nodaļā izmanto šādas
 definīcijas:
 (1)
 „aizdevēja iestāde” ir iestāde,
 kurai ir attiecīgais riska darījums;
 (2)
 „nodrošinātais kreditēšanas
 darījums” ir jebkāds darījums, kas izraisa riska darījumu,
 kuram ir nodrošinājums, un darījuma dokumentācija neparedz
 iestādei tiesības veikt biežu drošības rezerves pārskatīšanu;
 (3)
 „kapitāla tirgus darījums” ir
 jebkāds darījums, kas izraisa riska darījumu, kuram ir
 nodrošinājums, un darījuma dokumentācija paredz iestādei
 tiesības veikt biežu drošības rezerves pārskatīšanu;
 (4)
 „pakārtotais kolektīvo ieguldījumu
 uzņēmums” ir kolektīvo ieguldījumu uzņēmums, kurš
 ir veicis ieguldījumu cita kolektīvo ieguldījumu
 uzņēmuma akcijās vai apliecībās.
 189. pants
 Kredītriska mazināšanas metožu efekta atzīšanas principi
 1.
 Nevienam riska darījumam, kuram ir atzīta
 kredītriska mazināšana, nedrīkst būt lielāka riska
 darījuma riska svērtā vērtība vai paredzamo
 zaudējumu summa kā identiskam riska darījumam, kuram nav
 piemērota kredītriska mazināšana.
 2.
 Ja riska darījumu riska svērtās
 vērtības aprēķinā jau ir ņemta vērā
 kredīta aizsardzība atbilstoši attiecīgi 2. vai
 3. nodaļai, iestādes neņem vērā šā kredīta
 aizsardzību, veicot aprēķinus saskaņā ar šo
 nodaļu.
 3.
 Ja 2. un 3. iedaļas noteikumi ir
 ievēroti, iestādes var grozīt kopējo riska svērto
 summu aprēķinu saskaņā ar standartizēto pieeju un
 kopējo riska svērto summu un paredzamo zaudējumu summu aprēķinu
 saskaņā ar IRB pieeju atbilstoši 4., 5. un
 6. iedaļas noteikumiem.
 4.
 Skaidrās naudas līdzekļi,
 vērtspapīri vai preces, ko iestāde iegādājas,
 aizņemas vai saņem repo darījumā vai vērtspapīru
 vai preču aizdevuma vai aizņēmuma darījumā, tiek
 uzskatīti par nodrošinājumu.
 5.
 Ja iestādei, aprēķinot riska
 darījumu riska svērtās vērtības saskaņā ar
 standartizēto pieeju, ir vairāk nekā viens kredītriska
 mazināšanas veids, kas attiecas uz vienu un to pašu riska darījumu,
 tā rīkojas šādi:
 a) sadala riska darījumu
 daļās, kuras katra ir segta ar atsevišķu kredītriska
 mazināšanas instrumenta veidu;
 b) riska svērto vērtību
 aprēķina katrai a) apakšpunktā minētajai aktīva
 daļai atsevišķi saskaņā ar 2. nodaļas un šās
 nodaļas noteikumiem.
 6.
 Ja iestāde, aprēķinot riska
 darījumu riska svērtās vērtības saskaņā ar
 standartizēto pieeju, ietver vienu riska darījumu ar kredīta
 aizsardzību, kuru nodrošina viens aizsardzības devējs un kurai
 ir dažādi termiņi, tā rīkojas šādi:
 a) sadala riska darījumu
 daļās, kuras katra ir segta ar atsevišķu kredītriska
 mazināšanas instrumentu;
 b) riska svērto vērtību
 aprēķina katrai a) apakšpunktā minētajai aktīva
 daļai atsevišķi saskaņā ar 2. nodaļas un šās
 nodaļas noteikumiem.
 190. pants
 Kredītrisku mazināšanas metožu atbilstības noteikšanas principi
 1.
 Metodes, ko aizdevēja iestāde izmanto
 kredīta aizsardzībai, kopā ar īstenotajām
 darbībām un pasākumiem, kā arī aizdevējas
 iestādes īstenotā kārtība un procedūras nodrošina
 tādus kredīta aizsardzības pasākumus, lai tie būtu
 tiesiski un izpildāmi visās attiecīgajās jurisdikcijās.
 2.
 Aizdevēja iestāde veic attiecīgus
 pasākumus, lai nodrošinātu kredīta aizsardzības
 pasākumu efektivitāti un ņemtu vērā ar pasākumiem
 saistītos riskus.
 3.
 Fondētās kredīta aizsardzības
 gadījumā aktīvus, kurus izvēlas aizsardzībai,
 kvalificē par atbilstīgiem aktīviem kredītriska
 mazināšanai vienīgi tad, ja tie atbilst abiem turpmāk
 minētajiem nosacījumiem:
 a) tie ir iekļauti atbilstīgo
 aktīvu sarakstā, kas izklāstīts attiecīgi 193.
 līdz 196. pantā;
 b) tie ir pietiekami likvīdi, un to
 vērtība laika gaitā ir pietiekami stabila, lai ticami noteiktu
 kredīta aizsardzības apmēru, ņemot vērā riska
 darījumu riska svērtās vērtības
 aprēķināšanas metodes un pieļaujamo atzīšanas
 līmeni.
 4.
 Fondētās kredīta aizsardzības
 gadījumā aizdevējai iestādei ir tiesības laikus
 likvidēt vai paturēt aktīvus, kas nodrošina aizsardzību
 parādnieka un, attiecīgā gadījumā, nodrošinājuma
 turētāja saistību nepildīšanas, maksātnespējas
 vai bankrota gadījumā vai citos darījuma dokumentācijā
 noteiktos kredīta notikumos. Korelācijas pakāpe starp
 aizsardzībai paredzēto aktīvu vērtību un
 aizņēmēja kredītspēju nedrīkst būt
 pārāk augsta.
 5.
 Nefondētās kredīta aizsardzības
 gadījumā aizsardzības devējs ir kvalificējams par
 atbilstīgu aizsardzības devēju vienīgi tad, ja ir
 izpildīti šādi nosacījumi:
 a) aizsardzības devējs ir
 iekļauts 2. iedaļā izklāstītajā
 atbilstīgo aizsardzības devēju sarakstā;
 b) aizsardzības devējs ir
 pietiekami uzticams;
 c) aizsardzības līgums atbilst
 6. punktā noteiktajām prasībām.
 6.
 Nefondētās kredīta aizsardzības
 gadījumā aizsardzības līgums ir kvalificējams par
 atbilstīgu aizsardzības līgumu vienīgi tad, ja ir
 izpildīti abi turpmāk minētie nosacījumi:
 a) tas ir iekļauts atbilstīgo
 aizsardzības līgumu sarakstā, kas izklāstīts
 attiecīgi 197. līdz 199. pantā;
 b) tas ir tiesisks un izpildāms
 visās attiecīgajās jurisdikcijās, lai ticami noteiktu
 kredīta aizsardzības apmēru, ņemot vērā riska
 darījumu riska svērtās vērtības
 aprēķināšanas metodes un pieļaujamo atzīšanas
 līmeni.
 7.
 Kredīta aizsardzībai ir jāatbilst
 3. iedaļā noteiktajām prasībām.
 8.
 Iestāde spēj pierādīt
 kompetentajām iestādēm, ka tai ir atbilstošs riska
 pārvaldības process, lai kontrolētu tādus riskus, kādi
 iestādei var rasties sakarā ar kredītriska mazināšanas
 paņēmienu pielietošanu.
 9.
 Neatkarīgi no kredītriska
 mazināšanas, kas ņemta vērā, aprēķinot riska
 darījumu riska svērtās vērtības un,
 attiecīgā gadījumā, paredzamos zaudējumus,
 iestādes turpina veikt pakārtotā riska darījuma
 pilnīgu novērtēšanu un spēj pierādīt
 kompetentajām iestādēm šīs prasības izpildi. Repo
 darījumu un vērtspapīru vai preču aizdevuma vai
 aizņēmuma darījumu gadījumā par pakārtotu riska
 darījumu vienīgi šā punkta nozīmē uzskata riska
 darījuma tīro summu.
 10.
 EBI izstrādā regulatīvu tehnisko
 standartu projektus, lai precizētu:
 a) kas ir pietiekami likvīdi aktīvi
 un kad aktīva vērtības var uzskatīt par pietiekami
 stabilām 3. punkta nolūkā;
 b) kāda korelācijas pakāpe
 starp aizsardzībai paredzēto aktīvu vērtību un
 aizņēmēja kredītspēju ir uzskatāma par
 pārāk augstu 4. punkta nolūkā;
 c) kad aizsardzības devējs ir uzskatāms
 par pietiekami uzticamu 5. punkta b) apakšpunkta nolūkā.
 EBI izstrādā šos
 regulatīvo tehnisko standartu projektus iesniegšanai Komisijā
 līdz 2013. gada 31. decembrim.
 Komisijai tiek
 deleģētas pilnvaras pieņemt pirmajā daļā
 minētos regulatīvos tehniskos standartus saskaņā ar
 procedūru, kas noteikta Regulas (ES) Nr. 1093/2010
 10.–14. pantā.
 2. iedaļa
 Atbilstīgie kredītriska mazināšanas veidi
 1. apakšiedaļa
 Fondētā kredīta aizsardzība
 191. pants
 Bilances posteņu savstarpējo prasījumu ieskaits
 Iestāde kā atbilstīgu
 kredītriska mazināšanas veidu var izmantot bilances posteņu
 savstarpējo prasījumu ieskaitu starp sevi un savu darījumu
 partneri.
 Neskarot 192. pantu, atbilstība ir
 ierobežota līdz līdzvērtīgām naudas bilancēm
 starp iestādi un darījumu partneri. Iestādes var mainīt riska
 darījumu riska svērtās vērtības riska darījumiem
 un, atbilstīgā gadījumā, paredzamo zaudējumu
 vērtības vienīgi aizdevumiem un depozītiem, kurus tās
 ir saņēmušas pašas un uz kuriem attiecas bilances posteņu
 savstarpējo prasījumu ieskaita līgums.
 192. pants
 Savstarpējo prasījumu ieskaita jumta līgumi, kas attiecas uz
 repo darījumiem vai vērtspapīru vai preču aizdevuma vai
 aizņēmuma darījumiem, vai citiem ar kapitāla tirgu
 saistītiem darījumiem
 Iestādes, kas pieņem
 218. pantā noteikto finanšu nodrošinājuma paplašināto
 metodi, var atzīt efektu, kas izriet no bilances posteņu
 savstarpējo prasījumu ieskaita divpusējiem līgumiem, kas
 aptver repo darījumus, vērtspapīru vai preču aizdevuma vai
 aizņēmuma darījumus vai citus kapitāla tirgus darījumus
 ar darījumu partneri. Neskarot 293. pantu, šādu līgumu vai
 darījumu ietvaros ņemtais nodrošinājums un veiktais
 vērtspapīru vai preču aizņēmums atbilst 193. un
 194. pantā noteiktajām nodrošinājuma atbilstības
 prasībām.
 193. pants
 Nodrošinājuma atbilstība jebkuras pieejas un metodes
 gadījumā
 1.
 Par atbilstīgu nodrošinājumu jebkuras
 pieejas un metodes gadījumā iestādes var atzīt šādus
 posteņus:
 a) skaidras naudas noguldījumus vai
 citus būtībā līdzīgus finanšu instrumentus, kas
 atrodas aizdevējas iestādes turējumā;
 b) centrālo valdību vai
 centrālo banku emitētus parāda vērtspapīrus, kuriem
 ĀKNI vai eksporta kredīta aģentūra ir piešķīrusi
 kredīta novērtējumu, kas atzīts par atbilstīgu
 2. nodaļas nolūkos, ko EBI ir noteikusi saistīt ar 4. vai
 augstāku kredīta kvalitātes pakāpi saskaņā ar
 noteikumiem par centrālo valdību un centrālo banku riska
 darījumu riska pkaāpi saskaņā ar 2. nodaļu;
 c) parāda vērtspapīrus, ko
 emitējušas iestādes, kuru vērtspapīriem ir tāds
 atbilstīgas ĀKNI kredīta novērtējums, ko EBI ir noteikusi
 saistīt ar kredīta kvalitātes 3. pakāpi vai augstāku
 pakāpi saskaņā ar 2. nodaļas noteikumiem par riska pakāpi
 riska darījumiem ar iestādēm;
 d) parāda vērtspapīrus, ko
 emitējušas citas sabiedrības, kuru vērtspapīriem ir
 tāds atbilstīgas ĀKNI kredīta novērtējums, ko EBI
 ir noteikusi saistīt ar kredītu kvalitātes trešo pakāpi vai
 augstāku pakāpi saskaņā ar 2. nodaļas noteikumiem
 par riska pakāpi riska darījumiem ar komercsabiedrībām;
 e) parāda vērtspapīrus ar
 atbilstīgas ĀKNI īstermiņa kredīta novērtējumu,
 ko EBI ir noteikusi saistīt ar kredītu kvalitātes trešo
 pakāpi vai augstāku pakāpi saskaņā ar
 2. nodaļas noteikumiem par riska pakāpi īstermiņa
 riska darījumiem;
 f) akcijas vai konvertējamas
 obligācijas, kas iekļautas galvenajā indeksā;
 g) zeltu;
 h) vērtspapīrošanas
 pozīcijas, kuras nav atkārtotas vērtspapīrošanas
 pozīcijas, kurām ir atbilstīgas ĀKNI ārējais
 kredīta novērtējums, ko EBI ir noteikusi saistīt ar
 3. vai augstāku kredītu kvalitātes pakāpi
 saskaņā ar noteikumiem par vērtspapīrošanas riska
 darījumu riska pakāpi saskaņā ar 5. sadaļas,
 3. iedaļas 3. apakšiedaļā noteikto pieeju.
 2.
 Šī panta 1. punkta b) apakšpunkta
 nolūkā „centrālo valdību vai centrālo banku
 emitētie parāda vērtspapīri” ietver:
 a) parāda vērtspapīrus, ko emitējušas
 reģionālās pašvaldības vai vietējās
 pašpārvaldes, ar kurām veiktos riska darījumus pielīdzina
 riska darījumiem ar centrālo valdību, kuras jurisdikcijā
 tās atrodas, kā noteikts 110. panta 2. punktā;
 b) parāda vērtspapīrus, ko
 emitējušas valsts sektora struktūras, ar kurām veiktos riska
 darījumus pielīdzina riska darījumiem ar centrālo
 valdību, kā noteikts 111. panta 4. punktā;
 c) parāda vērtspapīrus, ko
 emitējušas daudzpusējās attīstības bankas, ar
 kurām veiktajiem riska darījumiem piešķir 0 % riska pakāpi,
 kā noteikts 112. panta 2. punktā;
 d) parāda vērtspapīrus, ko
 emitējušas starptautiskās organizācijas, ar kurām
 veiktajiem riska darījumiem piešķirts 0 % riska pakāpe,
 kā noteikts 113. pantā.
 3.
 Šā panta 1. punkta c) apakšpunkta
 nolūkā „iestāžu emitētie parāda vērtspapīri”
 ir:
 a) parāda vērtspapīri, ko
 emitējušas citas reģionālās pašvaldības vai
 vietējās pašpārvaldes, nevis tās, ar kurām veiktos
 riska darījumus pielīdzina riska darījumiem ar centrālo
 valdību, kuras jurisdikcijā tās atrodas, kā noteikts
 110. pantā;
 b) parāda vērtspapīri, ko
 emitējušas valsts sektora struktūras, ar kurām veiktos riska
 darījumus apstrādā saskaņā ar 111. panta 1. un
 2. punktu;
 c) parāda vērtspapīri, ko
 emitējušas citas daudzpusējās attīstības bankas, nevis
 tās, ar kurām veiktajiem riska darījumiem piešķir 0 %
 riska pakāpi, kā noteikts 112. panta 2. punktā.
 4.
 Iestāde var izmantot parāda
 vērtspapīrus, kurus izdevušas citas iestādes un kuriem nav
 atbilstīgas ĀKNI kredīta novērtējuma, kā
 atbilstīgu nodrošinājumu, ja šie parāda vērtspapīri
 atbilst šādiem kritērijiem:
 a) tie ir reģistrēti regulētā
 tirgū;
 b) tie ir kvalificēti par pirmās
 kārtas parādu;
 c) citiem šīs iestādes tādas
 pašas kārtas parāda vērtspapīriem ir atbilstīgas
 ĀKNI kredīta novērtējums, ko EBI ir noteikusi saistīt
 ar kredītu kvalitātes 3. pakāpi vai augstāku
 pakāpi saskaņā ar 2. nodaļas noteikumiem par riska pakāpi
 riska darījumiem ar iestādēm vai īstermiņa riska
 darījumiem;
 d) aizdevējai iestādei nav
 informācijas, kura var liecināt, ka konkrētajam laidienam
 varētu būt zemāks kredīta novērtējums, nekā
 minēts šā pielikuma c) punktā;
 e) šā instrumenta tirgus
 likviditāte šiem nolūkiem ir pietiekama.
 5.
 Iestādes kā atbilstīgu
 nodrošinājumu var izmantot ieguldījumu apliecības vai akcijas
 kolektīvo ieguldījumu uzņēmumos, ja ir izpildīti abi
 šie nosacījumi:
 a) ieguldījumu apliecībām vai
 akcijām ik dienu tiek publicētas cenas;
 b) kolektīvo ieguldījumu
 uzņēmumi drīkst ieguldīt vienīgi finanšu instrumentos,
 kuri ir atbilstīgi atzīšanai saskaņā ar 1. un
 2. punktu.
 Ja CIU veic ieguldījumu cita CIU
 akcijās vai apliecībās, pirmās daļas a) un
 b) apakšpunktā paredzētie nosacījumi ir vienlīdz
 piemērojami šādam pakārtotam CIU.
 Ja kāds kolektīvo ieguldījumu
 uzņēmums izmanto atvasinātos finanšu instrumentus, lai
 ierobežotu risku atļautiem ieguldījumiem, tas nav šķērslis,
 lai ieguldījumu apliecības vai akcijas šajā
 uzņēmumā atzītu par atbilstīgu nodrošinājumu.
 6.
 Piemērojot 5. punktu, ja kolektīvo
 ieguldījumu uzņēmumam vai kādam tā pakārtotam
 kolektīvo ieguldījumu uzņēmumam nav noteikts ieguldīt
 tikai finanšu instrumentos, kas ir atbilstīgi saskaņā ar 1. un
 4. punktu, iestādes šā CIU apliecības vai akcijas
 var izmantot kā nodrošinājumu tādā apmērā, kas
 līdzvērtīgs šā CIU turējumā esošo
 atbilstīgo aktīvu vērtībai, pieņemot, ka CIU
 vai kāds tā pakārtotais kolektīvo ieguldījumu
 uzņēmums ir veicis ieguldījumus maksimālajā
 pieļaujamajā apmērā nodrošinājumam neatbilstīgos
 aktīvos saskaņā ar tā attiecīgajām
 pilnvarām.
 Ja nodrošinājumam neatbilstīgo
 aktīvu vērtība ir negatīva tādu saistību vai
 iespējamo saistību dēļ, kas rodas no
 īpašumtiesībām, iestādes rīkojas šādi:
 a) aprēķina nodrošinājumam
 neatbilstīgo aktīvu kopējo vērtību;
 b) ja saskaņā ar
 a) apakšpunktu iegūtā summa ir negatīva, to atņem no
 atbilstīgo aktīvu kopējās vērtības.
 7.
 Attiecībā uz 1. punkta
 b) līdz e) apakšpunktu, ja nodrošinājumam ir piešķirti
 divi atbilstīgas ĀKNI kredīta novērtējumi,
 iestādes lieto mazāk labvēlīgo novērtējumu. Ja
 nodrošinājumam ir vairāk nekā divi atbilstīgas ĀKNI
 kredīta novērtējumi, iestādes lieto divus
 labvēlīgākos novērtējumus. Ja divi labvēlīgākie
 kredīta novērtējumi atšķiras, iestādes no šiem diviem
 lieto mazāk labvēlīgo novērtējumu.
 8.
 EVTI izstrādā regulatīvu tehnisko
 standartu projektus, lai precizētu nosacījumus galvenā indeksa
 identificēšanai, kas minēts 1. punkta f) apakšpunktā,
 194. panta 1. punkta a) apakšpunktā, 219. panta 1. un
 4. punktā un 293. panta 2. punkta e) apakšpunktā.
 EVTI šos regulatīvo tehnisko standartu
 projektus iesniedz Komisijai līdz 2013. gada 31. decembrim.
 Komisijai ir deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1095/2010 10. līdz 14. pantā.
 9.
 EBI izstrādā regulatīvu tehnisko
 standartu projektus, lai precizētu metodi, kā
 aprēķināt CIU apliecību vai akciju summu, kuru
 iestādes var izmantot kā nodrošinājumu, kas minēts
 6. punktā un 194. panta 2. punktā.
 EBI līdz 2013. gada 31. decembrim
 iesniedz šos regulatīvo tehnisko standartu projektus Komisijai.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 10.
 EVTI izstrādā īstenošanas tehnisko
 standartu projektus, lai precizētu:
 a) galvenos indeksus, kas identificēti
 saskaņā ar 8. punktā minētajiem nosacījumiem;
 b) regulēti tirgi, kas minēti
 4. punkta a) apakšpunktā un 194. panta 1. punkta
 a) apakšpunktā, 219. panta 1. un 4. punktā,
 293. panta 2. punkta e) apakšpunktā, 389. panta
 2. punkta k) apakšpunktā), 404. panta 3. punkta
 d) apakšpunktā, 415. panta 1. punkta c) apakšpunktā
 un IV pielikuma 3. daļas 17. punktā.
 EVTI šos īstenošanas tehnisko standartu
 projektus iesniedz Komisijai līdz 2014. gada 31. decembrim.
 Komisija ir pilnvarota pieņemt pirmajā
 daļā minētos īstenošanas tehniskos standartus
 saskaņā ar procedūru, kas noteikta Regulas (ES)
 Nr. 1095/2010 15. pantā.
 194. pants
 Nodrošinājuma papildu atbilstība finanšu nodrošinājuma
 paplašinātās metodes gadījumā
 1.
 Papildus 193. pantā noteiktajam
 nodrošinājumam, ja iestāde lieto 218. pantā noteikto
 finanšu nodrošinājuma paplašināto metodi, iestāde par atbilstošu
 nodrošinājumu var atzīt šādus posteņus:
 a) akcijas vai konvertējamas
 obligācijas, kas nav iekļautas galvenajā indeksā, bet ko
 tirgo regulētā tirgū;
 b) kolektīvo ieguldījumu
 uzņēmumu ieguldījumu apliecības vai akcijas, ja ir izpildīti
 abi šie nosacījumi:
 i) ieguldījumu apliecībām
 vai akcijām ik dienu tiek publicētas cenas;
 ii) kolektīvo ieguldījumu
 uzņēmums veic ieguldījumus tikai tādos instrumentos, kas ir
 atbilstīgi, lai tos atzītu saskaņā ar 193. panta 1. un
 2. punkta noteikumiem, un posteņos, kas minēti šā punkta
 a) apakšpunktā.
 Ja CIU veic ieguldījumus cita CIU
 ieguldījumu apliecībās vai akcijās, šā punkta a) un
 b) apakšpunkta nosacījumi vienlīdz ir piemērojami jebkuram
 šādam pakārtotam CIU.
 Ja kāds kolektīvo ieguldījumu uzņēmums
 izmanto atvasinātos finanšu instrumentus, lai ierobežotu risku
 atļautiem ieguldījumiem, tas nav šķērslis, lai ieguldījumu
 apliecības vai akcijas šajā uzņēmumā atzītu par
 atbilstīgu nodrošinājumu.
 2.
 Ja kolektīvo ieguldījumu
 uzņēmumam vai kādam tā pakārtotam kolektīvo
 ieguldījumu uzņēmumam nav noteikts ieguldīt tikai finanšu
 instrumentos, kas ir atbilstīgi, lai tos atzītu saskaņā ar
 193. panta 1. un 2. punktu un 1. punkta a) apakšpunktā
 minētajiem posteņiem, iestādes šā CIU ieguldījumu
 apliecības vai akcijas var izmantot kā nodrošinājumu
 tādā apmērā, kas līdzvērtīgs šā CIU
 turējumā esošo atbilstīgo aktīvu vērtībai,
 pieņemot, ka CIU vai kāds tā pakārtotais
 kolektīvo ieguldījumu uzņēmums ir veicis ieguldījumus
 maksimālajā pieļaujamajā apmērā
 nodrošinājumam neatbilstīgos aktīvos saskaņā ar
 tā attiecīgajām pilnvarām.
 Ja nodrošinājumam neatbilstošo aktīvu
 vērtība ir negatīva tādu saistību vai iespējamo
 saistību dēļ, kas rodas no īpašumtiesībām,
 iestādes rīkojas šādi:
 a) aprēķina nodrošinājumam
 neatbilstīgo aktīvu kopējo vērtību;
 b) ja saskaņā ar
 a) apakšpunktu iegūtā summa ir negatīva, to atņem no
 atbilstīgo aktīvu kopējās vērtības.
 195. pants
 Papildu atbilstošais nodrošinājums IRB pieejas gadījumā
 1.
 Papildus 193. un 194. pantā noteiktajam
 nodrošinājumam, ja iestādes riska darījumu svērtās
 vērtības un paredzamo zaudējumu summas aprēķina
 saskaņā ar IRB pieeju, iestādes var izmantot arī
 šāda veida nodrošinājumu:
 a) nekustamā īpašuma
 ķīlu saskaņā ar 2. līdz 6. punktu;
 b) debitoru parādus saskaņā
 ar 7. punktu;
 c) citu lietisku nodrošinājumu
 saskaņā ar 8. līdz 10. punktu;
 d) izpirkumnomu saskaņā ar
 9. punktu.
 2.
 Ja vien 119. panta 2. punktā nav
 noteikts citādi, iestādes kā atbilstīgu nodrošinājumu
 var izmantot mājokļa īpašumu, ko apdzīvo vai apdzīvos,
 izīrē vai izīrēs īpašnieks
 vai — privāto ieguldījumu sabiedrības
 gadījumā — patiesais īpašnieks, un komerciālo
 nekustamo īpašumu, ieskaitot birojus un citas komerciālās
 telpas, ja ir izpildīti abi šie nosacījumi:
 a) īpašuma vērtība nav
 būtiski atkarīga no parādnieka kredīta kvalitātes.
 Nosakot minētās atkarības būtiskumu, iestādes var
 neņemt vērā situācijas, kurās tikai makroekonomikas
 faktori ietekmē gan īpašuma vērtību, gan
 aizņēmēja saistību izpildi;
 b) aizņēmēja risks nav
 būtiski atkarīgs no bāzes īpašuma vai projekta rezultātiem,
 bet ir atkarīgs no aizņēmēja pamata spējas
 atmaksāt parādu no citiem avotiem, tādēļ šādu
 līdzekļu atmaksāšana nav būtiski atkarīga no
 jebkādas naudas plūsmas, ko izraisījis pamata īpašums, kuru
 izmanto nodrošinājumam.
 3.
 Iestādes par atbilstošu mājokļa
 īpašuma nodrošinājumu var atzīt akcijas Somijas
 mājokļu sabiedrībās, kuras darbojas saskaņā ar
 Somijas 1991. gada Mājokļu sabiedrību likumu vai turpmākiem
 līdzvērtīgiem tiesību aktiem, attiecībā uz
 mājokļa īpašumu, kurā dzīvo vai dzīvos,
 izīrē vai izīrēs tā īpašnieks, ja ir
 izpildīti 2. punkta nosacījumi.
 4.
 Iestādes par atbilstošu komerciāla
 nekustamā īpašuma nodrošinājumu var atzīt akcijas Somijas
 mājokļu sabiedrībās, kuras darbojas saskaņā ar
 Somijas 1991. gada Mājokļu sabiedrību likumu vai turpmākiem
 līdzvērtīgiem tiesību aktiem, ja ir izpildīti 2.
 punkta nosacījumi.
 5.
 Iestādes var atkāpties no 2. punkta
 b) apakšpunkta prasībām attiecībā uz riska
 darījumiem, kuri nodrošināti ar mājokļa īpašumu, kas
 atrodas dalībvalsts teritorijā, ja šīs dalībvalsts kompetentā
 iestāde ir publiskojusi pierādījumus tam, ka šajā
 teritorijā pastāv labi attīstīts un stabils
 mājokļu īpašumu tirgus, kurā zaudējumu līmenis
 nepārsniedz nevienu no šīm robežām:
 a) zaudējumi, kas izriet no
 aizdevumiem, kuri nodrošināti ar mājokļa īpašumu līdz
 80 % no tirgus vērtības vai 80 % no hipotekārās
 vērtības, ja vien 119. panta 2. punktā nav noteikts
 citādi, nepārsniedz 0,3 % no neatmaksātajiem aizdevumiem,
 kas nodrošināti ar mājokļa īpašumu konkrētajā
 gadā;
 b) kopējie zaudējumi, kas izriet
 no aizdevumiem, kuri nodrošināti ar mājokļa īpašumu,
 nepārsniedz 0,5 % no neatmaksātajiem aizņēmumiem, kas
 nodrošināti ar mājokļa īpašumu konkrētajā
 gadā.
 6.
 Iestādes var atkāpties no 2. punkta
 b) apakšpunkta prasībām attiecībā uz komerciāliem
 nekustamiem īpašumiem, kas atrodas dalībvalsts teritorijā, ja
 šīs dalībvalsts kompetentā iestāde ir publicējusi
 pierādījumus tam, ka šajā teritorijā pastāv labi
 attīstīts un stabils komerciālo īpašumu tirgus, kurā
 zaudējumu līmenis nepārsniedz šādas robežas:
 (a)
 zaudējumi, kas izriet no aizdevumiem, kuri
 nodrošināti ar komerciālo nekustamo īpašumu līdz 50 % no
 tirgus vērtības vai 60 % no hipotekārās vērtības,
 nepārsniedz 0,3 % no neatmaksātajiem aizdevumiem, kas nodrošināti
 ar komerciālo nekustamo īpašumu konkrētajā gadā;
 (b)
 kopējie zaudējumi, kas izriet no
 aizdevumiem, kuri nodrošināti ar komerciālo nekustamo īpašumu,
 nepārsniedz 0,5 % no neatmaksātajiem aizņēmumiem, kuri
 nodrošināti ar komerciālo nekustamo īpašumu konkrētajā
 gadā.
 Ja konkrētajā gadā kāda no a)
 un b) apakšpunktos minētajām prasībām nav
 izpildīta, iestādes nedrīkst izmantot šajā daļā
 noteikto režīmu, kamēr abi nosacījumi nav izpildīti
 nākamajā gadā.
 7.
 Iestādes var izmantot kā atbilstīgus
 debitoru parādus, kas izriet no komercdarījumiem vai tādiem
 darījumiem, kuru sākotnējais termiņš nepārsniedz vienu
 gadu. Debitoru parādi, kas saistīti ar vērtspapīrošanu,
 pakārtotu līdzdalību vai kredīta atvasinātajiem
 instrumentiem, vai saistīto uzņēmumu parādi nav
 atbilstīgi debitoru parādi.
 8.
 Kompetentās iestādes atļauj
 iestādei kā atbilstīgu nodrošinājumu izmantot citu lietisku
 nodrošinājumu, kas nav minēts 2. līdz 6. punktā, ja ir
 izpildīti šādi nosacījumi:
 a) pastāv likvīds
 tirgus — to pierāda bieži darījumi —, kurā
 šo nodrošinājumu var realizēt bez aizkavēšanās un
 ekonomiski efektīvi; iestādes šo nosacījumu pārbauda
 regulāri un tad, ja informācija liecina par būtiskām
 izmaiņām tirgū;
 b) nodrošinājumam ir
 vispāratzītas un publiski pieejamas tirgus cenas; iestādes
 tirgus cenas var uzskatīt par vispāratzītām, ja tās
 iegūtas no uzticamiem informācijas avotiem, piemēram, publiskiem
 indeksiem, un atspoguļo darījumu cenu normālos
 apstākļos; iestādes tirgus cenas var uzskatīt par publiski
 pieejamām, ja šīs cenas ir paziņotas, viegli pieejamas un
 iegūstamas regulāri un bez nepamatota administratīvā vai
 finanšu sloga;
 c) iestāde analīzē tirgus
 cenas, laiku un izmaksas, kas nepieciešamas, lai realizētu
 nodrošinājumu un ieņēmumus no šā nodrošinājuma;
 d) iestāde pierāda, ka vairāk
 nekā 10 % visu realizācijas gadījumu attiecīgajam
 nodrošinājuma veidam ieņēmumi no nodrošinājuma nav
 mazāki par 70 % no nodrošinājuma vērtības; ja tirgus
 cenās vērojamas būtiskas svārstības,
 iestādēm ir jāpierāda kompetentajām iestādēm,
 ka to nodrošinājuma novērtējums ir pietiekami piesardzīgs.
 Iestādes dokumentē to, kā ir
 izpildīti pirmās daļas a) līdz d) apakšpunktā un
 205. pantā minētie nosacījumi.
 Pēc tam, kad ir stājušies
 spēkā 10. punktā minētie īstenošanas tehniskie
 standarti, kompetentās iestādes atļauj iestādēm
 izmantot vienīgi to veidu citus lietiskos nodrošinājumus, kuri ir
 iekļauti šajos standartos.
 9.
 Saskaņā ar 225. panta 2. punkta
 nosacījumiem, ja ir izpildītas 206. pantā noteiktās
 prasības, ar riska darījumiem, kas izriet no tādiem
 darījumiem, kuros iestāde nodod īpašumu izpirkumnomā trešai
 personai, rīkojas tāpat kā ar aizdevumiem, kas ir
 nodrošināti ar tāda veida īpašumu kā izpirkumnomā
 nodotais īpašums.
 10.
 EBI izstrādā īstenošanas tehnisko
 standartu projektus, lai precizētu lietisko nodrošinājumu veidus,
 kuriem ir izpildīti 8. punkta a) un b) apakšpunkta nosacījumi,
 pamatojoties uz šajos punktos minētajiem kritērijiem.
 EBI šos īstenošanas tehnisko standartu
 projektus iesniedz Komisijai līdz 2014. gada 31. decembrim.
 Komisija ir pilnvarota pieņemt pirmajā
 daļā minētos īstenošanas tehniskos standartus
 saskaņā ar procedūru, kas noteikta Regulas (ES)
 Nr. 1093/2010 15. pantā.
 196. pants
 Cita fondētā kredīta aizsardzība
 Iestādes kā atbilstīgu
 nodrošinājumu var izmantot šādu fondēto kredīta
 aizsardzību:
 a) noguldījumus vai citus
 būtībā līdzīgus finanšu instrumentus, kas atrodas
 citā iestādē un ir ieķīlāti par labu
 aizdevējai iestādei;
 b) dzīvības
 apdrošināšanas polises, kas ieķīlātas par labu
 aizdevējai iestādei;
 c) citas iestādes emitētus
 instrumentus, ko šī iestāde atpirks pēc pieprasījuma.
 2. apakšiedaļa
 Nefondētā kredīta aizsardzība
 197. pants
 Atbilstīgi aizsardzības devēji jebkuras pieejas
 gadījumā
 1.
 Par atbilstīgiem nefondētās
 kredīta aizsardzības devējiem iestādes var atzīt
 šādas personas:
 a) centrālās valdības un
 centrālās bankas;
 b) reģionālās
 pašvaldības vai vietējās pašpārvaldes;
 c) daudzpusējās
 attīstības bankas;
 d) starptautiskās organizācijas,
 ar kurām veiktajiem riska darījumiem piešķir 0 % riska pakāpi,
 kā noteikts 112. pantā;
 e) valsts sektora struktūras, pret
 kurām izvirzītie prasījumi tiek apstrādāti saskaņā
 ar 111. pantu;
 f) iestādes;
 g) citi uzņēmumi, tostarp
 mātesuzņēmumi, meitasuzņēmumi un saistītie
 uzņēmumi, kuri atbilst kādam no šiem nosacījumiem:
 i) šiem citiem uzņēmumiem ir
 tāds atzītas ĀKNI kredīta novērtējums, ko EBI ir
 noteikusi saistīt ar 2. vai augstāku kredītu
 kvalitātes pakāpi saskaņā ar 2. nodaļas
 noteikumiem par riska pakāpi riska darījumiem ar
 komercuzņēmumiem;
 ii) tādu iestāžu
 gadījumā, kas aprēķina riska svērto vērtību
 un paredzamos zaudējumus saskaņā ar IRB pieeju, šiem
 komercuzņēmumiem nav atzītas ĀKNI kredīta
 novērtējuma un uz iekšējiem reitingiem balstītā
 novērtējumā to PD ir novērtēta kā
 vienāda ar tādu saistību neizpildes iespēju, kura
 saistāma ar ĀKNI kredītu novērtējumiem, ko EBI ir
 noteikusi saistīt ar 2. vai augstāku kredītu kvalitātes
 pakāpi saskaņā ar 2. nodaļas noteikumiem par riska pakāpi
 riska darījumiem ar komercuzņēmumiem.
 2.
 Ja iestādes riska svērto
 vērtību un paredzamo zaudējumu summas aprēķina
 saskaņā ar IRB pieeju, galvotāju var uzskatīt par
 atbilstīgu nefondētās kredīta aizsardzības devēju
 vienīgi tad, ja tam ir piešķirts iestādes iekšējais
 reitings saskaņā ar 3. nodaļas 6. iedaļu.
 Iestādes par atbilstīgiem
 nefondētās kredīta aizsardzības devējiem var izmantot
 citas finanšu iestādes, ko apstiprina un uzrauga par iestāžu apstiprināšanu
 un uzraudzību atbildīgas kompetentās iestādes,
 ievērojot konsultatīvās uzraudzības prasības, kuras
 līdzvērtīgas tām, ko piemēro attiecībā uz
 iestādēm.
 Kompetentās iestādes publicē un
 uztur šo citu atbilstīgo nefondētās kredīta
 aizsardzības devēju sarakstu — vai arī galvenos
 kritērijus šādu citu atbilstīgo nefondētās
 kredīta aizsardzības devēju
 identificēšanai — kopā ar piemērojamo
 konsultatīvās uzraudzības prasību aprakstu, kā
 arī kopīgo savu sarakstu ar citām kompetentajām
 iestādēm saskaņā ar Direktīvas [inserted by OP]
 112. pantu.
 198. pants
 Aizsardzības devēju atbilstība pēc IRB pieejas, kuri
 kvalificējas atbilstības iegūšanai saskaņā ar 148. panta
 4. punktu
 Iestāde var izmantot iestādes,
 apdrošināšanas un pārapdrošināšanas uzņēmumus un
 eksporta kredīta aģentūras par atbilstīgiem
 nefondētās kredīta aizsardzības devējiem, kuri
 kvalificējas atbilstības iegūšanai saskaņā ar
 148. panta 4. punktu, ja ir izpildīti šādi nosacījumi:
 a) tiem ir pietiekama pieredze
 nefondētās kredīta aizsardzības sniegšanā;
 b) tie ir pakļauti
 uzraudzībai, kuras prasības ir līdzvērtīgas šajā
 regulā noteiktajām prasībām, vai arī tiem atzītas
 ĀKNI piešķirtais kredīta novērtējums kredīta
 aizsardzības došanas laikā atbilst pakāpei, ko EBI ir noteikusi
 saistīt ar kredīta kvalitātes trešo vai augstāku
 pakāpi saskaņā ar riska darījumu riska pakāpes
 nosacījumiem komercsabiedrībām, kuri paredzēti
 2. nodaļā;
 c) kredīta
 aizsardzības sniegšanas laikā vai jebkurā vēlākā
 laikā to iekšējais reitings bija ar tādu PD, kas atbilst
 vai ir zemāka par PD, kas atbilst kredīta kvalitātes
 otrajai vai augstākai pakāpei saskaņā ar riska
 darījumu riska pakāpes nosacījumiem komercsabiedrībām,
 kuri paredzēti 2. nodaļā;
 d) tiem ir iekšējais reitings ar
 tādu PD, kas atbilst vai ir zemāka par PD, kas atbilst
 kredīta kvalitātes trešajai vai augstākai pakāpei
 saskaņā ar riska darījumu riska pakāpes nosacījumiem
 komercsabiedrībām, kuri paredzēti 2. nodaļā.
 Piemērojot šo pantu, ja kredīta
 aizsardzību sniedz eksporta kredīta aģentūras, nekāda
 centrālās valdības sniegta atbalsta garantija netiek ņemta
 vērā.
 3. apakšiedaļa
 Kredīta atvasināto instrumentu veidi
 199. pants
 Kredīta atvasināto instrumentu atbilstībakorek
 1.
 Par atbilstošiem iestādes var atzīt
 turpmāk minētos kredīta atvasināto instrumentu veidus un
 instrumentus, kas var sastāvēt no šādiem kredīta
 atvasinātajiem instrumentiem vai kas ir līdzīgi ekonomiskās
 izpausmes ziņā:
 a) kredītsaistību neizpildes
 mijmaiņas līgumi;
 b) kopējo ieņēmumu
 mijmaiņas līgumi;
 c) kredītriskam piesaistītās
 parādzīmes, ciktāl tās ir segtas ar skaidrās naudas
 līdzekļiem.
 Ja iestāde pērk kredīta
 aizsardzību kopējo ieņēmumu mijmaiņas
 darījumā un par mijmaiņu saņemtos tīros
 maksājumus iegrāmato kā tīro ienākumu, bet
 kompensācijai neiegrāmato aizsargātā aktīva
 vērtības pazemināšanos (vai nu samazinot patieso
 vērtību, vai papildinot rezerves), šāda kredīta
 aizsardzība netiek atzīta par atbilstošu.
 2.
 Ja iestāde veic iekšēju ierobežošanu,
 izmantojot kredītu atvasināto instrumentu, lai kredīta
 aizsardzība tiktu kvalificēta par atbilstīgu kredīta
 aizsardzību šīs nodaļas nolūkā, kredītrisks, kas
 pārvietots uz tirdzniecības portfeli, tiks pārvietots uz trešo
 personu vai personām.
 Ja iekšējā
 ierobežošana ir veikta saskaņā ar pirmo daļu un ja ir
 izpildītas otrās daļas prasības, tad iestādes, kad
 tās saņem nefondēto kredīta aizsardzību, riska
 darījumu riska svērtās vērtības un paredzamo
 zaudējumu summas aprēķināšanai piemēro 4. līdz
 6. sadaļā minētos noteikumus.
 3. iedaļa
 Prasības
 1. apakšiedaļa
 Fondētā kredīta aizsardzība
 200. pants
 Prasības bilances posteņu savstarpējo prasību ieskaita
 līgumiem (izņemot savstarpējo prasību ieskaita jumta
 līgumus, kas aptver repo darījumus, vērtspapīru vai
 preču aizdevuma vai aizņēmuma darījumus vai citus
 kapitāla tirgus darījumus)
 Bilances posteņu savstarpējo
 prasību ieskaita līgumus, izņemot savstarpējo prasību
 ieskaita jumta līgumus, kas aptver repo darījumus,
 vērtspapīru vai preču aizdevuma vai aizņēmuma
 darījumus vai citus kapitāla tirgus darījumus, var atzīt
 par atbilstošu kredītriska mazināšanas veidu tad, ja ir izpildīti
 šādi nosacījumi:
 a) līgumi ir tiesiski un
 izpildāmi visās attiecīgajās jurisdikcijās, arī
 darījuma partnera maksātnespējas vai bankrota
 gadījumā;
 b) iestāde ir spējīga
 jebkurā laikā noteikt tos aktīvus un pasīvus, uz kuriem
 attiecas līgumi;
 c) iestāde nepārtraukti
 uzrauga un kontrolē riskus, kas saistīti ar kredīta
 aizsardzības beigšanos;
 d) iestāde nepārtraukti
 uzrauga un kontrolē attiecīgos riska darījumus uz
 tīrās pozīcijas pamata (pēc neto principa).
 201. pants
 Prasības savstarpējo prasību ieskaita jumta līgumiem, kas
 aptver repo darījumus vai vērtspapīru vai preču aizdevuma
 vai aizņēmuma darījumus, vai citus kapitāla tirgus
 darījumus
 Savstarpējo prasību ieskaita jumta
 līgumus, kas aptver repo darījumus, vērtspapīru vai
 preču aizdevuma vai aizņēmuma darījumus vai citus
 kapitāla tirgus darījumus, var atzīt par atbilstošu
 kredītriska mazināšanas veidu, ja nodrošinājums, kas sniegts
 saskaņā ar šiem līgumiem, atbilst 202. panta 1. punkta
 prasībām un ja ir izpildīti šādi nosacījumi:
 a) tie ir tiesiski un izpildāmi
 visās attiecīgajās jurisdikcijās, arī darījuma
 partnera bankrota vai maksātnespējas gadījumā;
 b) saistību neizpildes
 gadījumā, ieskaitot darījuma partnera bankrota vai
 maksātnespējas gadījumu, tie dod tiesības tai pusei, kurai
 nav saistību neizpildes, laikus pārtraukt un izbeigt visus
 darījumus līguma ietvaros;
 c) tajos paredzēts, ka līguma
 ietvaros veikto darījumu peļņas un zaudējumu ieskaita
 rezultātā viena puse ir parādā otrai vienu konkrētu
 tīro summu.
 202. pants
 Prasības finanšu nodrošinājumam
 1.
 Jebkuras pieejas un metodes gadījumā
 finanšu nodrošinājumu un zeltu atzīst par atbilstošu
 nodrošinājumu, ja ir izpildītas 2. līdz 4. punkta
 prasības.
 2.
 Nepastāv parādnieka
 kredītspējas un nodrošinājuma vērtības būtiska
 pozitīva korelācija.
 Vērtspapīri, kurus emitējis
 parādnieks vai komercsabiedrība, kas pieder ar parādnieku
 saistītai grupai, netiek uzskatīti par atbilstošu nodrošinājumu.
 Tomēr paša parādnieka emitētās segtās
 obligācijas, kuras atbilst noteikumu 124. panta prasībām,
 ir atzīstamas par atbilstošu nodrošinājumu, ja tās izmanto par
 nodrošinājumu repo darījumiem, ar noteikumu, ka tiek ievērots
 pirmajā daļā minētais nosacījums.
 3.
 Iestādes izpilda visas līgumos un likumos
 paredzētās prasības un veic visus nepieciešamos pasākumus,
 lai nodrošinātu nodrošinājuma līgumu izpildāmību
 saskaņā ar tiesību aktiem, kas attiecas uz to nodrošinājuma
 tiesībām.
 Iestādes veic pietiekamas juridiskas
 pārbaudes, kas apstiprina, ka nodrošinājuma līgumi ir
 izpildāmi visās attiecīgajās jurisdikcijās.
 Nepieciešamības gadījumā tās veic atkārtotas
 pārbaudes, lai pārliecinātos, ka izpildāmība
 saglabājas.
 4.
 Iestādes izpilda šādas
 operacionālās prasības:
 a) tās pienācīgi
 dokumentē nodrošinājuma līgumus, un tām ir paredzētas
 skaidras un stingras procedūras laicīgai nodrošinājuma
 realizēšanai;
 b) tām ir stabilas procedūras un
 procesi tādu risku kontrolei, kuri izriet no nodrošinājuma
 izmantošanas, ieskaitot riskus, kuri rodas, ja kredīta aizsardzība
 netiek sniegta vai tiek sniegta nepilnā apmērā, vērtēšanas
 riskus, riskus, kuri saistīti ar kredīta aizsardzības
 izbeigšanu, koncentrācijas risku, kas izriet no nodrošinājuma
 izmantošanas, un mijiedarbību ar iestādes kopējo riska profilu;
 c) tām ir dokumentēta
 kārtība un procedūras, kas nosaka pieņemamos
 nodrošinājuma veidus un to apmēru;
 d) tās nosaka nodrošinājuma tirgus
 vērtību un pārvērtē to vismaz ik pēc sešiem
 mēnešiem un katru reizi, kad iestādes rīcībā
 nonāk informācija, kas varētu liecināt par būtisku
 nodrošinājuma tirgus vērtības pazemināšanos;
 e) ja nodrošinājums ir trešās personas
 turējumā, tās veic visus attiecīgos pasākumus, lai
 pārliecinātos, ka trešā persona nodrošinājumu nodala no
 saviem aktīviem;
 f) tās nodrošina to, ka tās velta
 pietiekamus resursus pienācīgai maržinālo līgumu pārvaldībai
 ar OTC atvasinātajiem finanšu instrumentiem un
 vērtspapīru finansēšanas darījumu partneriem,
 vērtējot pēc tā, cik laicīgi un precīzi ir to izejošie
 atpirkšanas vai pirmstermiņa dzēšanas piedāvājumi un
 kāds ir atbildes laiks uz ienākošajiem atpirkšanas vai
 pirmstermiņa dzēšanas piedāvājumiem;
 g) tām ir nodrošinājuma
 pārvaldības politika, lai kontrolētu, uzraudzītu un
 ziņotu par:
 i) riskiem kas izriet no maržināliem
 līgumiem;
 ii) atsevišķu nodrošinājuma
 aktīvu koncentrēšanās risku;
 iii) nodrošinājuma atteikumu, ieskaitot
 iespējamus likviditātes deficītus, kas radušies
 nodrošinājuma atteikuma dēļ, kurš saņemts no darījumu
 partneriem;
 iv) atteikšanos no tiesībām uz
 nodrošinājumu, ko iesnieguši darījumu partneri.
 5.
 Papildus 1. līdz 4. punktā
 noteiktajām prasībām, lai varētu atzīt finanšu nodrošinājumu
 atbilstoši finanšu nodrošinājuma vienkāršajai metodei,
 aizsardzības atlikuma termiņam jābūt vismaz tikpat ilgam
 kā riska darījuma atlikuma termiņš.
 203. pants
 Prasības nekustamā īpašuma nodrošinājumam
 1.
 Nekustamais īpašums ir uzskatāms par atbilstošu
 nodrošinājumu vienīgi tad, ja ir izpildītas 2. līdz
 5. punktā noteiktās prasības.
 2.
 Ir jābūt izpildītām
 šādām tiesiskās noteiktības prasībām:
 a) hipotēka vai prasība ir
 izpildāma visās jurisdikcijās, kas ir attiecīgas
 kredītlīguma noslēgšanas brīdī, un to atbilstoši un
 laikus reģistrē;
 b) ir izpildītas visas juridiskās
 prasības galvojuma nostiprināšanai;
 c) līgums par aizsardzību un
 tiesiskais process, uz ko tas balstīts, ļauj iestādei
 pieņemamā termiņā izmantot vērtību, ko satur
 aizsardzība.
 3.
 Ir jābūt izpildītām
 šādām prasībām attiecībā uz nekustamā
 īpašuma vērtības uzraudzību un īpašuma
 vērtēšanu:
 a) iestādes regulāri pārbauda
 īpašuma vērtību — vismaz reizi gadā
 komerciāliem nekustamajiem īpašumiem un reizi trijos gados
 mājokļa nekustamajiem īpašumiem; ja tirgū notikušas
 ievērojamas apstākļu izmaiņas, iestādes šādu
 pārbaudi veic biežāk;
 b) īpašuma vērtējumu
 pārskata, ja iestāžu rīcībā esošā
 informācija liecina par to, ka īpašuma vērtība var būt
 ievērojami samazinājusies attiecībā pret vispārējām
 tirgus cenām, un šo pārskatīšanu veic vērtētājs
 ar nepieciešamo kvalifikāciju, spēju un pieredzi
 novērtēšanas veikšanā, kurš nav saistīts ar lēmumu
 pieņemšanu saistībā ar kredītu. Aizdevumiem, kas
 pārsniedz 3 miljonus euro vai 5 % no iestādes pašu
 kapitāla, īpašuma vērtējumu šāds
 vērtētājs pārskata vismaz vienu reizi trijos gados.
 Lai pārbaudītu īpašuma
 vērtību un noteiktu, vai nepieciešams atkārtoti
 novērtēt īpašumu, iestādes var izmantot statistiskas
 metodes.
 4.
 Iestādes skaidri dokumentē to
 mājokļa un komerciālo nekustamo īpašumu veidus, kurus
 tās pieņem, kā arī to kreditēšanas nosacījumus.
 5.
 Iestādēm ir izstrādātas
 procedūras, lai pārbaudītu, vai kredīta aizsardzībai
 pieņemtais nekustamais īpašums ir pienācīgi
 apdrošināts pret bojājumu.
 204. pants
 Prasības debitoru parādiem
 1.
 Debitoru parādi ir uzskatāmi par atbilstošu
 nodrošinājumu vienīgi tad, ja ir izpildītas 2. un
 3. punktā noteiktās prasības.
 2.
 Ir jābūt izpildītām
 šādām tiesiskās noteiktības prasībām:
 a) tiesiskais mehānisms, ar kuru dod
 nodrošinājumu aizdevējai iestādei, ir stabils un efektīvs,
 un tas nodrošina aizdevējai iestādei nepārprotamas tiesības
 uz ieņēmumiem no debitoru parādiem;
 b) iestādes veic visus nepieciešamos
 pasākumus, lai izpildītu vietējās prasības
 attiecībā uz nodrošinājuma īstenošanas iespējām;
 aizdevējām iestādēm ir pirmās kārtas
 prasījums attiecībā uz nodrošinājumu, pat ja šis
 prasījums saskaņā ar tiesību aktu noteikumiem joprojām
 ir pakārtots attiecībā pret privileģēto kreditoru
 prasījumiem;
 c) iestādes ir veikušas pietiekamas
 juridiskas pārbaudes, kas apstiprina, ka nodrošinājuma līgumi ir
 izpildāmi visās attiecīgajās jurisdikcijās;
 d) iestādes pienācīgi
 dokumentē savus nodrošinājuma līgumus, un tām ir
 paredzētas skaidras un stingras procedūras laicīgai
 nodrošinājuma saņemšanai;
 e) iestādēm ir paredzētas
 procedūras, kas nodrošina, lai tiktu ievēroti visi juridiskie
 nosacījumi, kuri tiek prasīti, lai deklarētu
 aizņēmēja saistību neizpildi un laikus saņemtu
 nodrošinājumu;
 f) aizņēmēja finansiālu
 grūtību vai saistību neizpildes gadījumā iestādei
 ir juridiskas tiesības pārdot vai nodot debitoru parādus
 citām personām bez parādnieku piekrišanas.
 3.
 Attiecībā uz riska pārvaldību
 ir jābūt izpildītām šādām tiesiskās
 noteiktības prasībām:
 a) iestādei ir saprātīga
 procedūra kredītriska, kas saistīts ar debitoru parādiem,
 identificēšanai; šāda procedūra ietver aizņēmēja
 darbības un nozares analīzi, kā arī
 aizņēmēja klientu, ar kuriem aizņēmējam ir
 darījumi, analīzi; ja iestādes paļaujas uz klientu
 kredītriska novērtējumu, ko veic aizņēmējs,
 iestāde pārbauda aizņēmēja kredītriska
 novērtēšanas praksi, lai pārliecinātos par tās
 piemērotību un ticamību;
 b) starpība starp riska darījumu
 apmēru un debitoru parādu vērtību atspoguļo visus
 attiecīgos faktorus, ieskaitot iekasēšanas izmaksas,
 koncentrāciju debitoru parādu portfelī, ko
 ieķīlājis atsevišķs aizņēmējs, un
 iespējamo koncentrācijas risku iestādes kopējā riska
 darījumu portfelī, kas pārsniedz to, ko kontrolē
 kredītiestādes vispārējā metodoloģija;
 iestāde nodrošina nepārtrauktu debitoru parādiem piemērotu
 pārraudzību; regulāri tiek pārskatīta
 kredītlīgumu ierobežojošo nosacījumu ievērošana, vides
 ierobežojumu un citu juridisko prasību ievērošana;
 c) debitoru parādi, kurus
 ieķīlā aizņēmējs, ir diversificēti, un tiem
 nav pārmērīgas korelācijas ar aizņēmēju; ja
 pastāv būtiska pozitīva korelācija, tad iestāde
 saistītos riskus ņem vērā, nosakot nodrošinājuma
 portfeļa robežas kopumā;
 d) iestādes kā atbilstošu
 kredīta aizsardzību neizmanto debitoru parādus no sabiedrībām,
 kas saistītas ar aizņēmēju, tostarp filiālēm un
 darbiniekiem;
 e) iestādei ir dokumentēta
 procedūra debitoru parādu iekasēšanai krīzes
 situācijās. Iestādēm ir nepieciešamās spējas
 veikt iekasēšanu, pat ja parasti tās iekasēšanā
 paļaujas uz saviem aizņēmējiem.
 205. pants
 Prasības citam lietiskajam nodrošinājumam
 Citu lietisko nodrošinājumu, kas nav
 nekustamā īpašuma nodrošinājums, var atzīt par atbilstošu
 saskaņā ar IRB pieeju, ja ir izpildīti visi šie
 nosacījumi:
 a) nodrošinājuma līgums, ar
 kuru lietiskais nodrošinājums sniegts iestādei, ir tiesisks un izpildāms
 visās attiecīgajās jurisdikcijās, un tas ļauj
 iestādei saprātīgā termiņā realizēt
 nodrošinājumu;
 b) kā vienīgo
 izņēmumu pieļaujot 204. panta 2. punkta
 b) apakšpunktā minētos pirmās kārtas prasījumus,
 tikai pirmās kārtas aizturējuma tiesības vai maksājumi
 attiecībā uz nodrošinājumu ir kvalificējami par atbilstošu
 nodrošinājumu, un iestāde ir prioritārā stāvoklī
 pret visiem pārējiem kreditoriem attiecībā uz
 ieņēmumiem no nodrošinājuma realizācijas;
 c) iestādes pārbauda
 nodrošinājuma vērtību regulāri un vismaz reizi gadā;
 ja tirgū notikušas ievērojamas apstākļu izmaiņas,
 iestādes šādu pārbaudi veic biežāk;
 d) aizdevuma līgumā ir
 iekļauts sīks nodrošinājuma apraksts, kā arī sīks
 nodrošinājuma pārvērtēšanas kārtības un tās
 biežuma apraksts;
 e) iestādes iekšējā
 kredītpolitikā un procedūrās, kas pieejamas pārbaudei,
 skaidri dokumentē tā lietiskā nodrošinājuma veidus,
 kādus tās pieņem, kā arī to politiku un praksi
 attiecībā uz katra nodrošinājuma veida un riska darījuma
 apmēra attiecību;
 f) iestādes kredītpolitika
 attiecībā uz darījumu struktūru ietver atbilstošas
 nodrošinājuma prasības saistībā ar riska darījuma
 summu, nodrošinājuma ātras realizēšanas spēju,
 nodrošinājuma cenas vai tirgus vērtības objektīvas
 noteikšanas spēju, nodrošinājuma vērtības, ieskaitot profesionālā
 novērtējuma, vai noteikšanas biežumu un nodrošinājuma
 vērtības svārstīgumu vai netiešu svārstīgumu;
 g) gan sākotnējā
 vērtēšanā, gan atkārtotajā vērtēšanā
 ņem vērā jebkādu nodrošinājuma nolietošanos vai
 novecošanos; veicot vērtēšanu un atkārtoto vērtēšanu,
 iestādes īpašu uzmanību pievērš sākotnējās
 vērtības zudumam, ja nodrošinājumam ir būtisks modes vai
 laika faktors;
 h) iestādēm
 ir tiesības pārbaudīt nodrošinājumu klātienē;
 tām ir ieviesta kārtība un procedūras, kurās noteikts,
 kā tās īsteno savas tiesības veikt nodrošinājuma
 pārbaudi klātienē;
 i) nodrošinājumā
 pieņemtais īpašums ir pienācīgi apdrošināts pret
 bojājumu risku un iestādēm ir ieviestas procedūras, lai to
 uzraudzītu.
 206. pants
 Prasības, lai izpirkumnomas riska darījumus uzskatītu par
 nodrošinātiem
 Iestādes riska darījumus, kas izriet
 no izpirkumnomas darījumiem, var uzskatīt par nodrošinātiem ar
 izpirkumnomā nodotu īpašumu, ja ir ievēroti šādi
 nosacījumi:
 a) ir ievēroti nosacījumi,
 kas noteikti attiecīgi 203. vai 205. pantā par izpirkumnomā
 nodotu īpašumu kā atbilstīgu nodrošinājumu;
 b) iznomātāja riska
 pārvaldība attiecībā uz iznomāto īpašumu ir
 saprātīga, un tajā ir ņemti vērā
 iznomātā īpašuma izmantošanas mērķi, vecums un
 plānotais lietošanas ilgums, kā arī ir ietverta
 nodrošinājuma vērtības pienācīga uzraudzība;
 c) iznomātājam ir
 likumīgas īpašumtiesības uz aktīvu, un tas var laikus
 īstenot savas īpašumtiesības;
 d) ja nav jau noteikts,
 aprēķinot LGD, starpība starp neatmaksāto
 parāda summu un nodrošinājuma tirgus vērtību nedrīkst
 pārsniegt kredītriska mazināšanu attiecībā uz
 izpirkumnomā nodoto objektu.
 207. pants
 Prasības citai fondētajai kredīta aizsardzībai
 1.
 Lai noguldījums vai cits būtībā
 līdzīgs finanšu instruments, kurš atrodas trešās personas
 iestādē, tiktu aplūkots saskaņā ar 227. panta
 1. punktu, ir jābūt izpildītiem visiem šiem
 nosacījumiem:
 a) aizņēmēja prasījums
 pret trešās personas iestādi ir atklāti ieķīlāts
 vai nodots aizdevējai iestādei, un šis ķīlas vai nodošanas
 prasījums ir tiesisks un izpildāms visās attiecīgajās
 jurisdikcijās;
 b) trešās personas iestādei ir
 paziņots par ieķīlāšanu vai nodošanu;
 c) paziņojuma rezultātā
 trešās personas iestāde var veikt maksājumus vienīgi
 aizdevējai iestādei vai citām personām ar aizdevējas
 iestādes atļauju;
 d) ieķīlāšana vai objekta
 nodošana ir beznosacījumu un neatceļama.
 2.
 Lai dzīvības apdrošināšanas polise,
 kas ieķīlāta par labu aizdevējai iestādei, tiktu
 atzīta par atbilstīgu nodrošinājumu, jābūt
 izpildītiem visiem šiem nosacījumiem:
 a) dzīvības apdrošināšanas
 polise ir atklāti ieķīlāta par labu aizdevējai
 iestādei vai tai nodota;
 b) sabiedrībai, kas veic
 dzīvības apdrošināšanu, ir paziņots par
 ieķīlāšanu vai nodošanu, un tādējādi šī
 sabiedrība tās summas, kas maksājamas atbilstīgi
 līgumam, drīkst izmaksāt tikai ar aizdevējas iestādes
 piekrišanu;
 c) aizdevējai iestādei ir
 tiesības aizņēmēja saistību neizpildes
 gadījumā anulēt polisi un saņemt atpirkuma summu;
 d) aizdevēja iestāde ir
 informēta par jebkādiem maksājumiem, ko polises
 turētājs nav samaksājis par polisi;
 e) kredīta aizsardzībai
 jābūt nodrošinātai visu aizdevuma termiņa laiku; ja tas nav
 iespējams tāpēc, ka apdrošināšanas attiecības beidzas
 ātrāk nekā kredīta attiecības, tad iestādei
 jānodrošina, ka naudas summa, kas ienāk sakarā ar noslēgto
 apdrošināšanas līgumu, noder iestādei par nodrošinājumu
 līdz kredītlīguma termiņa beigām;
 f) ķīlas vai nodošanas
 prasība ir tiesiska un izpildāma visās jurisdikcijās, kas
 ir attiecīgas kredītlīguma noslēgšanas brīdī;
 g) apdrošināšanas sabiedrība, kas
 veic dzīvības apdrošināšanu, ir paziņojusi atpirkuma summu,
 un tā nav samazināma;
 h) apdrošināšanas sabiedrībai, kas
 veic dzīvības apdrošināšanu, atpirkuma summa ir
 jāmaksā laikus un pēc pieprasījuma;
 i) atpirkuma summu
 nevar pieprasīt bez iestādes piekrišanas;
 j) uz apdrošināšanas sabiedrību,
 kas veic dzīvības apdrošināšanu, attiecas Eiropas Parlamenta un
 Padomes Direktīva 2009/138/EK, vai arī tā ir pakļauta
 tādas trešās valsts kompetentās iestādes uzraudzībai,
 kura piemēro uzraudzības un normatīvos pasākumus, kas ir
 vismaz līdzvērtīgi tiem, kurus piemēro Savienībā.
 2. apakšiedaļa
 Nefondētā kredīta aizsardzība un kredītriskam
 piesaistītās parādzīmes
 208. pants
 Prasības, kas ir kopīgas garantijām un kredīta
 atvasinātajiem instrumentiem
 1.
 Saskaņā ar 209. panta 1. punktu
 kredīta aizsardzība, kas izriet no garantijas vai kredīta
 atvasinātā instrumenta, ir kvalificējama par atbilstīgu
 nefondēto kredīta aizsardzību, ja ir izpildīti visi šie
 nosacījumi:
 a) kredīta aizsardzība ir tieša;
 b) kredīta aizsardzības
 apmērs ir skaidri definēts;
 c) kredīta aizsardzības
 līgums nesatur tādus punktus, kuru izpildi aizdevējs nevar tieši
 kontrolēt un kuri:
 i) ļautu aizsardzības
 devējam vienpusēji atcelt aizsardzību;
 ii) aizsargātā riska
 darījuma kredīta kvalitātes pasliktināšanās
 dēļ palielinātu aizsardzības faktiskās izmaksas;
 iii) aizsardzības devēju
 varētu pasargāt no pienākuma laikus veikt nomaksu
 gadījumā, ja sākotnējais parādnieks kavēs
 maksājumus, vai arī, ja izpirkumnomas līguma termiņš
 būs beidzies, atzīt garantēto atlikušo vērtību
 saskaņā ar 129. panta 7. punktu un 162. panta
 4. punktu;
 iv) varētu ļaut aizsardzības
 devējam samazināt kredīta aizsardzības termiņu;
 d) tā ir tiesiska un izpildāma
 visās jurisdikcijās, kas ir attiecīgas kredītlīguma
 noslēgšanas brīdī.
 2.
 Iestāde pierāda kompetentajām
 iestādēm, ka tai ir sistēmas, lai pārvaldītu
 iespējamo riska koncentrēšanos, kas izriet no tā, ka
 iestāde izmanto garantijas un kredīta atvasinātos instrumentus.
 Iestādei jāspēj pierādīt kompetentajām
 iestādēm, kā tās stratēģija attiecībā
 uz kredīta atvasināto instrumentu un garantiju izmantošanu
 mijiedarbojas ar tās kopējā riska profila pārvaldību.
 3.
 Iestāde izpilda visas līgumos un
 tiesību aktos paredzētās prasības un veic visus
 nepieciešamos pasākumus, lai nodrošinātu nefondētās
 kredīta aizsardzības izpildāmību saskaņā ar tiesību
 aktiem, kas attiecas uz to kredīta aizsardzības interesēm.
 Iestāde ir veikusi pietiekamas juridiskas
 pārbaudes, kas apstiprina, ka nefondētā kredīta
 aizsardzība ir izpildāma visās attiecīgajās
 jurisdikcijās. Nepieciešamības gadījumā tā
 atkārto pārbaudes, lai pārliecinātos, ka
 izpildāmība saglabājas.
 209. pants
 Valsts vai citas publiskā sektora atbalsta garantijas
 1.
 Iestādes var uzskatīt 2. punktā
 uzskaitītos riska darījumus par aizsargātiem ar garantijām,
 ko nodrošina minētajā punktā uzskaitītās struktūras,
 ar noteikumu, ka ir izpildīti visi šie nosacījumi:
 a) atbalsta garantija aptver visus
 prasījuma riska elementus;
 b) gan sākotnējā garantija,
 gan atbalsta garantija atbilst 208. pantā un 210. panta
 1. punktā noteiktajām prasībām attiecībā uz
 garantijām, izņemot to, ka atbalsta garantijai nav jābūt
 tiešai;
 c) segums ir stabils, un vēsturiski
 nekas neliecina par to, ka atbalsta garantijas segums nebūtu vienlīdz
 efektīvs kā attiecīgās struktūras tiešā
 garantija.
 2.
 Pirmajā punktā minētā attieksme
 ir piemērojama riska darījumiem, ko aizsargā garantija, kurai
 atbalsta garantiju sniedz kāda no šīm struktūrām:
 a) centrālā valdība vai
 centrālā banka;
 b) reģionālā pašvaldība
 vai vietējā pašpārvalde;
 c) valsts sektora struktūra, pret kuru
 izvirzītie prasījumi ir pielīdzināti prasījumiem pret
 centrālo valdību saskaņā ar 111. panta 4. punktu;
 d) daudzpusēja attīstības
 banka vai starptautiska organizācija, kam piešķir 0 % riska pakāpi
 saskaņā ar vai pamatojoties uz 2. nodaļu;
 e) valsts sektora struktūra, pret kuru
 izvirzītie prasījumi tiek apstrādāti saskaņā ar
 111. panta 1. un 2. punktu.
 3.
 Iestādes pirmajā punktā minēto
 režīmu piemēro arī riska darījumam, kuram nav atbalsta
 garantijas, ko sniedz kāda no 2. punktā minētajām
 struktūrām, ja riska darījumam savukārt ir tieša atbalsta
 garantija, ko sniedz kāda no šīm struktūrām, un ir
 izpildīti 1. punktā minētie nosacījumi.
 210. pants
 Papildu prasības attiecībā uz garantijām
 1.
 Lai garantijas atzītu par atbilstīgu
 nefondēto kredīta aizsardzību, ir jābūt
 izpildītiem visiem 208. panta nosacījumiem un arī visiem
 šiem nosacījumiem:
 a) tiklīdz iestājusies
 darījumu partnera saistību neizpilde vai maksājumu neizpilde,
 aizdevējai iestādei ir tiesības laikus vērsties pret
 galvotāju attiecībā uz jebkurām summām, kas maksājamas
 pēc tā prasījuma, par kuru ir nodrošināta aizsardzība,
 un galvotāja pienākums maksāt nav saistīts ar to, vai
 aizdevēja iestāde vispirms ir vērsusies pret parādnieku;
 Tādas nefondētās kredīta
 aizsardzības gadījumā, kura attiecas uz mājokļa
 hipotēku kredītiem, 208. panta 1. punkta
 c) apakšpunkta iii) punkta un šā punkta pirmās daļas
 prasības ir jāizpilda tikai 24 mēnešus ilgā laikposmā;
 b) garantija ir skaidri dokumentētas
 saistības, ko uzņēmies galvotājs;
 c) ir izpildīts kāds no šiem
 nosacījumiem:
 i) garantija ietver visus maksājumu
 veidus, kuri parādniekam ir jāveic saistībā ar
 prasījumu;
 ii) ja kādu maksājumu veidu
 garantija neietver, aizdevēja iestāde garantijas vērtību
 koriģē, ņemot vērā limitēto segumu.
 2.
 Tādu garantiju gadījumā, kas dotas
 savstarpējo garantiju shēmu kontekstā vai ko nodrošina vai
 kā atbalsta garantiju sniedz juridiskās personas, kuras minētas
 209. panta 1. punktā, prasības, kas noteiktas 1. punkta a)
 apakšpunktā, uzskata par izpildītām, ja ir izpildīts
 kāds no šiem nosacījumiem:
 a) aizdevējai iestādei ir
 tiesības laikus saņemt no galvotāja provizorisku maksājumu,
 kas atbilst abiem šiem nosacījumiem:
 i) tas atspoguļo zaudējumu
 summas aptuvenas aplēses, ieskaitot zaudējumus, kas varētu
 rasties aizdevējai iestādei no procentu un cita veida maksājumu,
 kuri jāveic parādniekam, nemaksāšanas;
 ii) tas ir proporcionāls garantijas
 segumam;
 b) aizdevēja iestāde var
 pierādīt kompetentajām iestādēm, ka šādu
 rīcību var pamatot ar garantijas zaudējumu aizsardzības
 efektu, ieskaitot tādus zaudējumus, kas izriet no to procentu
 maksājumu un citu maksājumu nemaksāšanas, kuri
 aizņēmējam ir jāveic.
 211. pants
 Papildu prasības kredītu atvasinātajiem instrumentiem
 1.
 Lai kredītu atvasinātos instrumentus
 atzītu par atbilstīgu nefondēto kredīta aizsardzību,
 ir jābūt izpildītiem visiem 208. panta nosacījumiem un
 arī visiem šiem nosacījumiem:
 a) kredīta notikumi, kas definēti
 kredīta atvasinātā instrumenta līgumā, ietver:
 i) tādu summu nemaksāšanu, kas
 jāmaksā saskaņā ar bāzes saistību
 nosacījumiem, kuri ir spēkā šādas nemaksāšanas
 brīdī (ar atvieglojumu periodu, kas cieši saskan ar atvieglojumu
 periodu pakārtotām saistībām vai ir mazāks par to);
 ii) parādnieka bankrotu,
 maksātnespēju vai nespēju nomaksāt parādus, vai
 parādu nemaksāšanu, vai rakstisku atzīšanos par nespēju
 kopumā samaksāt parādus, kuriem pienāk kārtējais
 maksājuma termiņš, un analoģiskus notikumus;
 iii) bāzes saistību
 pārstrukturēšanu, ieskaitot parāda norakstīšanu vai
 pamatsummas, procentu maksājumu vai komisijas maksas atlikšanu, kā
 dēļ iestājies kredīta zaudējumu notikums;
 b) ja kredīta atvasināto
 instrumentu līgums paredz norēķināšanos skaidrā
 naudā:
 i) iestādēm ir ieviests skaidrs
 novērtēšanas process, lai ticami noteiktu zaudējumus;
 ii) ir skaidri noteikts laika periods,
 kurā jāsaņem pakārtoto saistību vērtības
 novērtējums pēc kredīta notikuma;
 c) ja norēķiniem ir nepieciešams,
 lai aizsardzības pircējam būtu tiesības un iespējas
 pārcelt pakārtotās saistības uz aizsardzības
 devēju, tad pakārtoto saistību noteikumi paredz, ka
 nedrīkst bez pamata atteikt jebkādu nepieciešamo atļauju
 šādai pārcelšanai;
 d) skaidri nosaka to pušu identitāti,
 kas atbild par noteikšanu, vai ir iestājies kredīta notikums;
 e) kredīta notikuma
 iestāšanās noteikšana nevar būt tikai aizsardzības
 devēja pienākums;
 f) aizsardzības pircējam ir
 tiesības vai iespēja informēt aizsardzības devēju par
 kredīta notikuma iestāšanos.
 Ja kredīta notikumi neietver sevī
 pakārtoto saistību pārstrukturēšanu, kā
 aprakstīts a) apakšpunkta iii) punktā, kredīta
 aizsardzību tomēr var atzīt par atbilstīgu ar noteikumu, ka
 tiek samazināta vērtība, kā noteikts 228. panta
 2. punktā.
 2.
 Nesakritība starp pakārtotajām
 saistībām un atsauces saistībām pēc kredīta
 atvasinātā instrumenta (t. i., saistības, ko izmanto, lai
 noteiktu naudas norēķinu vērtību vai izpildāmās
 saistības) vai starp pakārtotajām saistībām un
 saistībām, ko izmanto, lai noteiktu, vai ir iestājies
 kredīta notikums, ir pieļaujama vienīgi tad, ja ir
 izpildīti abi šie nosacījumi:
 a) atsauces saistības vai,
 attiecīgā gadījumā, saistības, ko izmanto, lai
 noteiktu, vai ir iestājies kredīta notikums, ir tādas pašas
 kārtas vai zemākas kārtas nekā pakārtotās
 saistības;
 b) pakārtotām saistībām,
 atsauces saistībām vai, attiecīgā gadījumā,
 saistībām, ko izmanto, lai noteiktu, vai ir iestājies
 kredīta notikums, ir viens un tas pats parādnieks, un pastāv
 tiesiski piemērojamas klauzulas.
 212. pants
 Kvalifikācijas prasības atbilstības iegūšanai
 saskaņā ar 148. panta 4. punktu
 1.
 Lai 148. panta 4. punktu varētu
 piemērot kredīta aizsardzībai, kas atvasināta no garantijas
 vai kredīta atvasinātā instrumenta, tai jāatbilst
 šādiem nosacījumiem:
 a) pakārtotās saistības
 attiecas uz vienu no šādiem riska darījumiem:
 i) riska darījums ar
 komercsabiedrību, kā ir definēts 142. pantā,
 izņemot apdrošināšanas un pārapdrošināšanas
 uzņēmumus;
 ii) riska darījums ar
 reģionālo pašvaldību, vietējo pašpārvaldi vai valsts
 sektora struktūru, kuru saskaņā ar 142. pantu neuzskata par
 riska darījumu ar centrālo valdību vai centrālo banku;
 iii) tāds riska darījums ar mazo
 vai vidējo uzņēmumu, kuru saskaņā ar 142. panta
 5. punktu klasificē kā riska darījumu ar privātpersonu vai
 MVU;
 b) pakārtotie parādnieki un
 aizsardzības devējs nav vienas grupas locekļi;
 c) riska darījums ir nodrošināts
 ar kādu no šiem instrumentiem:
 i) viena nosaukuma nefondētie
 kredīta atvasinātie instrumenti vai viena nosaukuma garantijas;
 ii) pirmā saistību
 nepildīšanas gadījuma groza produkti;
 iii) n-tā saistību
 nepildīšanas gadījuma groza produkti;
 d) kredīta aizsardzība atbilst
 208., 210. un 211. panta prasībām;
 e) pirms 148. panta 4. punkta
 piemērošanas riska darījumam noteiktā riska pakāpē
 nekādā veidā nav ņemta vērā kredīta
 aizsardzība;
 f) iestādei ir tiesības un
 izredzes saņemt maksājumu no aizsardzības devēja,
 neīstenojot nekādas juridiskas darbības, lai liktu darījumu
 partnerim veikt maksājumus; iestāde veic visus iespējamos
 pasākumus, lai nodrošinātu to, ka aizsardzības devējs
 nekavējoties labprātīgi veic maksājumu gadījumā,
 ja ir iestājies kredīta notikums;
 g) nopirktā kredīta
 aizsardzība sedz visus kredīta zaudējumus, kas radušies riska
 darījuma nodrošinātajā daļā līgumā
 paredzēto kredīta notikumu rezultātā;
 h) ja izmaksu struktūras dēļ
 vajadzīga fiziska maksājumu kārtošana, tad nepieciešama tiesiska
 noteiktība attiecībā uz aizdevuma pieejamību,
 obligācijām vai iespējamo atbildību;
 i) ja iestāde gatavojas nodot
 kādas citas saistības, nevis pakārtoto riska darījumu,
 tā pārliecinās, ka nododamās saistības ir pietiekami
 likvīdas, lai iestāde varētu tās nopirkt nodošanai
 saskaņā ar līgumu;
 j) gan aizsardzības devējs, gan
 iestāde rakstveidā juridiski apstiprina kredīta
 aizsardzības pasākumu noteikumus;
 k) iestādēm ir iekšēja
 procedūra, lai atklātu pārmērīgu korelāciju starp
 aizsardzības devēja un riska darījuma partnera kredīta
 vērtību, kas radusies sakarā ar viņu darbības
 rezultātu atkarību no vispārējiem faktoriem, nevis tikai no
 sistēmiska riska faktora;
 l) aizsardzības
 gadījumā pret atgūstamās vērtības
 samazinājuma risku nopirkto debitoru parādu pārdevējs un
 aizsardzības devējs nav vienas grupas locekļi.
 2.
 Regulas 1. punkta c) apakšpunkta ii) punkta
 nolūkā iestādes piemēro 148. panta 4. punktā
 paredzēto procedūru groza aktīvam ar viszemāko riska
 svērto vērtību.
 3.
 Piemērojot 1. punkta c) apakšpunkta
 iii) punktu, iegūtā aizsardzība ir atbilstīga
 izskatīšanai šajā sistēmā, ja iegūta arī
 atbilstīga (n-1) aizsardzība pret kavējumu vai ja grozā
 esošo aktīvu (n-1) jau ir nokavēts. Ja tā ir, iestādes
 piemēro 148. panta 4. punktā paredzētā
 procedūru groza aktīvam ar viszemāko riska svērto
 vērtību.
 4. iedaļa
 Kredītriska mazināšanas efekta aprēķināšana
 1. apakšiedaļa
 Fondētā kredīta aizsardzība
 213. pants
 Ar kredītu saistītas parādzīmes
 Lai varētu aprēķināt
 fondētās kredīta aizsardzības efektu saskaņā ar
 šo iedaļu, ieguldījumus ar kredītrisku saistītajās
 parādzīmēs var uzskatīt par naudas nodrošinājumu ar noteikumu,
 ka kredītsaistību neizpildes mijmaiņas līgums, kas ietverts
 ar kredītu saistītās parādzīmēs, ir
 uzskatāms par atbilstīgu nefondēto kredīta
 aizsardzību.
 214. pants
 Bilances posteņu savstarpējo prasījumu ieskaits
 Aizdevumi un noguldījumi
 aizdevējā iestādē, kuriem piemēro bilances
 posteņu savstarpējo prasījumu ieskaitu, ir uzskatāmi par
 naudas nodrošinājumu, lai varētu aprēķināt
 fondētās kredīta aizsardzības efektu tajā pašā
 valūtā denominētajiem aizdevumiem un noguldījumiem
 aizdevējā iestādē, kuriem piemēro bilances
 posteņu savstarpējo prasījumu ieskaitu.
 215. pants
 Uzraugu noteikto svārstību korekciju pieejas vai pašu
 vērtējuma svārstību korekciju pieejas izmantošana
 savstarpējā ieskaita jumta līgumiem
 1.
 Ja iestādes aprēķina
 „pilnībā koriģēto riska darījuma vērtību”
 (E*) riska darījumiem, uz kuriem attiecas atbilstīgs
 savstarpējā ieskaita jumta līgums, kas ietver repo
 darījumus vai vērtspapīru vai preču aizdevuma vai
 aizņēmuma darījumus, vai citus ar kapitāla tirgu
 saistītus darījumus, piemērojamās svārstību
 korekcijas aprēķina, izmantojot vai nu uzraugu noteikto
 svārstību korekciju pieeju, vai pašu vērtējuma
 svārstību korekciju pieeju („pašu vērtējuma pieeja”),
 kā attiecībā uz finanšu nodrošinājuma paplašināto
 metodi ir noteikts 218. līdz 221. pantā.
 Uz pašu vērtējuma pieejas izmantošanu
 attiecina tos pašus nosacījumus un prasības, kādus piemēro
 saskaņā ar finanšu nodrošinājuma paplašināto metodi.
 2.
 Lai aprēķinātu E*, ir
 jābūt izpildītiem šādiem nosacījumiem:
 a) iestādes aprēķina
 tīro pozīciju katrai vērtspapīru grupai vai katram
 preču veidam, i) punktā norādīto summu atņemot no
 ii) punktā norādītās summas:
 i) saskaņā
 ar savstarpējā ieskaita jumta līgumu aizdoto, pārdoto vai
 piegādāto viena veida vērtspapīru vai preču
 kopējā vērtība;
 ii) saskaņā
 ar minēto līgumu aizņemto, nopirkto vai saņemto viena veida
 vērtspapīru vai preču kopējā vērtība;
 b) iestādes aprēķina
 tīro pozīciju katrā valūtā, kas nav
 savstarpējā ieskaita jumta līguma norēķinu
 valūta, i) punktā norādīto summu atņemot no
 ii) punktā norādītās summas:
 i) šajā
 valūtā izteikto vērtspapīru, kas aizdoti, pārdoti vai
 piegādāti saskaņā ar savstarpējā ieskaita jumta
 līgumu, kopējā summa, kurai ir pieskaitīta
 saskaņā ar minēto līgumu aizdotā vai
 pārskaitītā naudas summa attiecīgajā
 valūtā;
 ii) šajā
 valūtā izteikto vērtspapīru, kas aizņemti, nopirkti
 vai saņemti saskaņā ar minēto līgumu, kopējā
 summa, kurai ir pieskaitīta saskaņā ar minēto līgumu
 aizņemtā vai saņemtā naudas summa
 attiecīgajā valūtā;
 c) svārstīguma korekciju, kas
 atbilst attiecīgajam vērtspapīru veidam vai naudas
 pozīcijai, iestādes piemēro šā veida vērtspapīru
 pozitīvās vai negatīvās tīrās pozīcijas
 absolūtajai vērtībai;
 d) svārstīguma korekciju
 ārvalstu valūtu riskam (fx) iestādes piemēro
 tīrajai pozitīvajai vai negatīvajai pozīcijai katrā valūtā,
 kas nav savstarpējā ieskaita jumta līguma norēķinu
 valūta.
 3.
 Iestādes aprēķina E* ar šādu
 formulu:
 kur:
 Ei = riska darījuma vērtība katram atsevišķam
 riska darījumam i saskaņā ar līgumu, kas piemērojams
 kredīta aizsardzības neesības gadījumā, kurā
 iestādes riska darījuma svērtās vērtības
 aprēķina saskaņā ar standartizēto pieeju vai kurā
 tās riska darījumu riska svērtās vērtības un
 paredzamo zaudējumu summas aprēķina saskaņā ar IRB
 pieeju;
 Ci = vērtība katras grupas vērtspapīriem vai
 viena veida precēm, kas aizņemtas, nopirktas vai saņemtas, vai
 naudai, kas aizņemta vai saņemta attiecībā uz katru riska
 darījumu I;
 = tīrā
 pozīcija (pozitīva vai negatīva) noteikta veida
 vērtspapīriem j;
 = tīrā
 pozīcija (pozitīva vai negatīva) noteiktā valūtā
 k, kas nav līguma norēķinu valūta, kā ir
 aprēķināts saskaņā ar 2. punkta
 b) apakšpunktu;
 = noteiktam
 vērtspapīru veidam j atbilstoša svārstīguma korekcija;
 = ārvalstu
 valūtas svārstīguma korekcija valūtai k.
 4.
 Lai aprēķinātu riska darījumu
 svērtās summas un paredzamo zaudējumu summas repo
 darījumiem vai vērtspapīru vai preču aizdevuma vai
 aizņēmuma darījumiem, vai cietiem ar kapitāla tirgu
 saistītiem darījumiem, uz kuriem attiecas savstarpējā
 ieskaita jumta līgumi, iestādes kā riska darījuma
 vērtību riska darījumam ar darījumu partneri izmanto E*,
 kas aprēķināta saskaņā ar 3. punktu un kas izriet
 no darījumiem, uz kuriem attiecas savstarpējā ieskaita jumta
 līgums 108. panta nolūkā saskaņā ar
 standartizēto pieeju vai 3. nodaļas nolūkā
 saskaņā ar IRB pieeju.
 5.
 Otrajā un trešajā punktā
 „vērtspapīru veids” nozīmē vērtspapīrus, kurus ir
 emitējusi viena un tā pati sabiedrība, tiem ir viens emisijas
 datums, vienāds termiņš, uz tiem attiecas vienādi noteikumi un
 nosacījumi, un tiem ir vienāds likvidācijas periods, kā ir
 norādīts attiecīgi 219. un 220. pantā.
 216. pants
 Iekšējo modeļu pieejas izmantošana savstarpējā ieskaita
 jumta līgumiem
 1.
 Kā alternatīvu uzraugu noteikto
 svārstīguma korekciju pieejas vai pašu vērtējuma
 svārstīguma korekciju pieejas izmantošanai, aprēķinot
 pilnībā pielāgoto riska darījuma vērtību (E*),
 kas radusies, piemērojot atbilstīgu savstarpējā ieskaita
 jumta līgumu, kurš attiecas uz repo darījumiem, vērtspapīru
 vai preču aizdevuma vai aizņēmuma darījumiem vai citiem ar
 kapitāla tirgu saistītiem darījumiem, kas nav darījumi ar
 atvasinātiem finanšu instrumentiem, iestādēm var atļaut
 izmantot uz iekšējiem modeļiem balstītu pieeju, kurā
 ņemta vērā korelācijas ietekme starp vērtspapīru
 pozīcijām, uz kurām neattiecas savstarpējā ieskaita
 jumta līgums, kā arī attiecīgo instrumentu
 likviditāte.
 2.
 Ar kompetento iestāžu atļauju
 iestādes var izmantot arī savus iekšējos modeļus
 maržināliem aizdevuma darījumiem, ja uz darījumiem attiecas
 divpusējs savstarpējā ieskaita līgums, kas atbilst
 6. nodaļas 7. iedaļas prasībām.
 3.
 Iestāde var izvēlēties uz
 iekšējiem modeļiem balstītas pieejas izmantošanu neatkarīgi
 no izvēles, kuru tā izdarījusi starp standartizēto pieeju
 un IRB pieeju riska darījumu riska svērtās
 vērtības aprēķināšanai. Tomēr, ja iestāde
 vēlas izmantot uz iekšējiem modeļiem balstītu pieeju, tai
 šī pieeja jāattiecina uz visiem darījumu partneriem un
 vērtspapīriem, izņemot nebūtiskus portfeļus, kuriem
 var izmantot uzraugu noteikto svārstīguma korekciju pieeju vai pašu
 vērtējuma svārstīguma korekciju pieeju, kā
 izklāstīts 215. pantā.
 Iestādes, kuras ir saņēmušas
 atļauju iekšējam riska pārvaldības modelim
 saskaņā ar 5. nodaļas IV daļu, var izmantot
 iekšējo modeļu pieeju. Ja iestāde nav saņēmusi
 šādu atļauju, tā joprojām var pieprasīt
 kompetentajām iestādēm atļauju izmantot iekšējo
 modeļu pieeju šā panta nolūkos.
 4.
 Kompetentās iestādes piešķir
 iestādēm atļauju iekšējā modeļa izmantošanai
 tikai tad, ja ir pārliecinātas, ka iestādes riska vadības
 sistēma attiecībā uz tiem riskiem, kas izriet no
 saskaņā ar savstarpējā ieskaita jumta līgumu
 veiktajiem darījumiem, ir konceptuāli droša un ka to īsteno
 godprātīgi, un ja ir izpildīti šādi kvalitatīvie
 standarti:
 a) iekšējais riska noteikšanas modelis,
 ko izmanto iespējamā cenu svārstīguma
 aprēķināšanai darījumiem, ir tieši iekļauts
 iestādes ikdienas riska vadības procesā un ir pamats
 ziņošanai par riska darījumiem iestādes augstākajai
 vadībai;
 b) iestādei ir riska kontroles
 struktūrvienība, kas atbilst šādām prasībām:
 i) ir
 neatkarīga no darījumu tirdzniecības
 struktūrvienībām un tieši pakļauta iestādes
 augstākajai vadībai;
 ii) tā ir
 atbildīga par iestādes riska pārvaldības sistēmas
 plānošanu un īstenošanu;
 iii) tā
 sagatavo un analizē dienas pārskatus par riska noteikšanas
 modeļa rezultātiem un attiecīgiem pasākumiem, kas
 īstenojami attiecībā uz pozīciju ierobežojumiem;
 c) riska kontroles
 struktūrvienības sagatavotos dienas pārskatus izskata tāda
 līmeņa vadība, kuras pilnvaras ir pietiekamas, lai mazinātu
 gan esošās pozīcijas, gan arī iestādes kopējo risku;
 d) iestādei ir pietiekams darbinieku
 skaits ar atbilstošu kvalifikāciju, lai izmantotu sarežģītus
 modeļus riska kontroles struktūrvienībā;
 e) iestādei ir izstrādātas
 procedūras riska noteikšanas sistēmas vispārējās
 darbības pārraudzībai un kontrolei, lai nodrošinātu
 tās atbilstību iestādes iekšējai politikai, kas
 dokumentāri apstiprināta;
 f) riska aprēķina rezultāti,
 ko ģenerē iestādes modeļi, ir precīzi, ko apliecina šo
 rezultātu atpakaļejoša pārbaude, izmantojot vismaz viena gada
 datus;
 g) iestāde bieži veic stresa
 testēšanu ar stingriem nosacījumiem, un šos testēšanas
 rezultātus izskata iestādes augstākā vadība, un tie
 tiek ņemti vērā tās noteiktajā politikā un ierobežojumos;
 h) iestāde kā daļu no
 tās iekšējās kontroles procesa veic neatkarīgu
 iestādes riska noteikšanas sistēmas revīziju; šajā
 pārbaudē aptver gan darījumu tirdzniecības
 struktūrvienību darbību, gan neatkarīgās riska
 kontroles struktūrvienības darbību;
 i) iestāde vismaz reizi gadā veic
 tās riska pārvaldības sistēmas pārbaudi;
 j) iekšējais modelis atbilst
 286. panta 8. un 9. punkta un 288. panta prasībām.
 5.
 Iekšējais riska noteikšanas modelis ietver
 pietiekamu skaitu riska faktoru, lai ietvertu visus būtiskos cenu riskus.
 Iestādes var izmantot empīriskas
 korelācijas riska kategorijās un starp riska kategorijām, ja to
 korelāciju aprēķināšanas sistēma ir droša un ir
 īstenota godprātīgi.
 6.
 Iestādes, kas izmanto iekšējo modeļu
 pieeju, aprēķina E* ar šādu formulu:
 kur:
 Ei = riska darījuma vērtība katram atsevišķam
 riska darījumam i saskaņā ar līgumu, kas piemērojams
 kredīta aizsardzība neesības gadījumā, kurā
 iestādes riska darījumu riska svērtās vērtības
 aprēķina saskaņā ar standartizēto pieeju vai kurā
 tās riska darījumu riska svērtās vērtības un
 paredzamo zaudējumu summas aprēķina saskaņā ar IRB
 pieeju;
 Ci
 = aizņemto, nopirkto vai saņemto
 vērtspapīru vērtība vai aizņemtā vai
 saņemtā naudas summa attiecībā uz katru šādu riska
 darījumu i;
 Aprēķinot riska svērto vērtību,
 izmantojot iekšējos modeļus, iestādes izmanto
 iepriekšējās darba dienas modeļa rezultātu.
 7.
 Šā panta 6. punktā minētās
 vērtības iespējamo izmaiņu aprēķināšanai ir
 jāatbilst visiem šiem standartiem:
 a) tā jāveic vismaz vienu reizi
 dienā;
 b) tā balstās uz 99. procentili,
 vienpusējas ticamības intervālu;
 c) tā balstās uz piecu dienu
 likvidācijas periodu, izņemot darījumiem, kas nav
 vērtspapīru repo darījumi vai vērtspapīru aizdevuma
 vai aizņēmuma darījumi, kad izmanto 10 dienu likvidācijas
 periodu;
 d) tā balstās vismaz uz viena gada
 faktiskas vēsturiskas novērošanas periodu, izņemot
 gadījumu, kad īsāku novērošanas periodu attaisno
 nozīmīgas cenu svārstības;
 e) aprēķinā izmantoto datu
 kopumu atjaunina ik pēc trīs mēnešiem.
 Ja iestādei ir repo darījums, vērtspapīru
 vai preču aizdevuma vai aizņēmuma darījums un
 maržināls aizdošanas vai līdzīgs darījums, vai
 savstarpējā ieskaita kopa, kas atbilst 279. panta 2. un
 3. punktā noteiktajiem kritērijiem, minimālais
 turēšanas periods tiek pielīdzināts maržinālajam riska
 periodam, kas tiktu piemērots saskaņā ar šiem punktiem un
 279. panta 4. punktu.
 8.
 Lai aprēķinātu riska
 darījumu svērtās summas un paredzamo zaudējumu summas repo
 darījumiem vai vērtspapīru vai preču aizdevuma vai
 aizņēmuma darījumiem, vai cietiem ar kapitāla tirgu
 saistītiem darījumiem, uz kuriem attiecas savstarpējā
 ieskaita jumta līgumi, iestādes kā riska darījuma
 vērtību riska darījumam ar darījumu partneri izmanto E*,
 kas aprēķināta saskaņā ar 6. punktu un kas izriet
 no darījumiem, uz kuriem attiecas savstarpējā ieskaita jumta
 līgums 108. panta nolūkā saskaņā ar
 standartizēto pieeju vai 3. nodaļas nolūkā
 saskaņā ar IRB pieeju.
 9.
 EBI izstrādā regulatīvu tehnisko
 standartu projektus, lai precizētu:
 a) kas ir nebūtisks portfelis
 3. punkta nolūkā;
 b) kritērijus, kas nosaka, vai
 iekšējais modelis ir drošs un ir īstenots godprātīgi 4. un
 5. punkta nolūkā.
 EBI līdz 2014. gada 31. decembrim
 iesniedz šos regulatīvo tehnisko standartu projektus Komisijai.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 217. pants
 Finanšu nodrošinājuma vienkāršā metode
 1.
 Iestādes var izmantot finanšu
 nodrošinājuma vienkāršo metodi tad, ja riska svērto
 vērtību aprēķina saskaņā ar standartizēto
 pieeju. Iestāde nedrīkst vienlaicīgi izmantot gan finanšu
 nodrošinājuma vienkāršo metodi, gan finanšu nodrošinājuma
 paplašināto metodi, izņemot gadījumus, kad piemēro
 143. panta 1. punktu un 145. panta 1. punktu. Iestādes
 nedrīkst šo izņēmumu izmantot selektīvi, ar mērķi
 panākt samazinātas pašu kapitāla prasības vai ar
 mērķi veikt regulējuma arbitrāžu.
 2.
 Saskaņā ar finanšu nodrošinājuma
 vienkāršo metodi iestādes piešķir atbilstīgam finanšu
 nodrošinājumam vērtību, kas ir līdzvērtīga
 tā tirgus vērtībai, kura noteikta saskaņā ar
 202. panta 4. punktu.
 3.
 Tām nodrošinātajām riska
 darījumu daļām, kuras sedz atbilstīga nodrošinājuma
 tirgus vērtība, iestādes piemēro tādu riska pakāpi,
 kādu piemērotu saskaņā ar 2. nodaļu, ja
 aizdevējai iestādei būtu tiešs riska darījums ar
 nodrošinājuma instrumentu. Šim nolūkam riska darījuma
 vērtība I pielikumā minētajam ārpusbilances postenim
 ir 100 % no tā vērtības, nevis 106. panta
 1. punktā minētā riska darījuma vērtība.
 Nodrošinātās daļas riska pakāpe
 ir vismaz 20 %, izņemot gadījumus, kas noteikti 4. līdz
 6. punktā. Atlikušajai riska darījuma vērtībai
 iestādes piemēro tādu riska pakāpi, kādu
 piemērotu nenodrošinātam riska darījumam ar darījuma
 partneri saskaņā ar 2. nodaļu.
 4.
 Nodrošinātajai riska darījumu daļai,
 ja darījums ir repo darījums un vērtspapīru aizdevuma vai
 aizņēmuma darījumi un ja tas atbilst 222. pantā
 uzskaitītajiem kritērijiem, iestādes piemēro 0 % riska
 pakāpi. Tomēr, ja darījumu partneris nav galvenais tirgus
 dalībnieks, nodrošinātajai riska darījuma daļai
 piemēro 10 % riska pakāpi.
 5.
 Nodrošinātajai riska darījumu daļai
 iestādes piemēro 0 % riska pakāpi tādiem riska
 darījumiem, kuru vērtība tiek noteikta saskaņā ar
 6. nodaļu, un tādiem atvasinātajiem finanšu instrumentiem,
 kuri uzskaitīti II pielikumā un kuri tiek novērtēti ik
 dienu pēc tirgus cenām, nodrošināti ar naudu vai naudas
 ekvivalentiem, ja nav valūtu nesakritības.
 Nodrošinātajai riska darījumu daļai
 iestādes piemēro 10 % riska pakāpi, ja šādi riska
 darījumi ir nodrošināti ar centrālo valdību vai
 centrālo banku emitētiem parāda vērtspapīriem, kuriem
 saskaņā ar 2. nodaļu ir piešķirta 0 % riska
 pakāpe.
 6.
 Citiem darījumiem, kas nav minēti 4. un
 5. punktā, iestādes var piešķirt 0 % riska pakāpi,
 ja riska darījums un nodrošinājums ir denominēti vienā
 valūtā un ir izpildīts kāds no šiem nosacījumiem:
 a) nodrošinājums ir nauda
 noguldījumā vai naudai pielīdzināms instruments;
 b) nodrošinājums ir tādi
 parāda vērtspapīri, ko emitējušas centrālās
 valdības vai centrālās bankas, kurām saskaņā ar
 109. pantu var piešķirt 0 % riska pakāpi, un tā tirgus
 vērtība ir diskontēta par 20 %.
 7.
 Regulas 5. un 6. punkta nolūkā
 parāda vērtspapīri, ko emitējušas centrālās
 valdības vai centrālās bankas ietver:
 a) parāda vērtspapīrus, ko
 emitējušas reģionālās pašvaldības vai
 vietējās pašpārvaldes, ar kurām veiktos riska
 darījumus pielīdzina riska darījumiem ar centrālo
 valdību, kuras jurisdikcijā tās atrodas, kā noteikts
 110. pantā;
 b) parāda vērtspapīrus, ko
 emitējušas daudzpusējās attīstības bankas, ar
 kurām veiktajiem riska darījumiem piešķirta 0 % riska
 pakāpe, kā noteikts 112. panta 2. punktā;
 c) parāda vērtspapīrus, ko
 emitējušas starptautiskās organizācijas, ar kurām
 veiktajiem riska darījumiem piešķirta 0 % riska pakāpe,
 kā noteikts 113. pantā.
 218. pants
 Finanšu nodrošinājuma paplašinātā metode
 1.
 Vērtējot finanšu nodrošinājumu
 saskaņā ar finanšu nodrošinājuma paplašināto metodi,
 iestādes, lai ņemtu vērā vērtības
 svārstības, nodrošinājuma tirgus vērtībai piemēro
 svārstīguma korekcijas, kā ir noteikts 219. līdz
 222. pantā.
 Ja nodrošinājums ir denominēts
 valūtā, kas atšķiras no valūtas, kurā ir
 denominēts bāzes riska darījums, iestādes
 svārstīguma korekcijām, kas atbilstīgas nodrošinājumam
 saskaņā ar 219. līdz 222. pantu, pievieno korekcijas, kas
 atspoguļo valūtas svārstīgumu.
 OTC atvasināto
 finanšu instrumentu darījumiem, uz kuriem attiecas savstarpējā
 ieskaita līgumi, kurus kompetentās iestādes atzinušas
 saskaņā ar 6. nodaļu, iestādes piemēro
 svārstīguma korekcijas, kas atspoguļo valūtas
 svārstīgumu, ja pastāv nesakritības starp
 nodrošinājuma valūtu un norēķinu valūtu. Arī tad,
 ja darījumos, uz kuriem attiecas savstarpējā ieskaita
 līgums, ir iesaistītas vairākas valūtas, iestādes
 piemēro tikai vienu svārstīguma korekciju.
 2.
 Iestādēm, aprēķinot
 nodrošinājuma vērtību (CVA), kurai piemērota
 svārstīguma korekcija, ir jāņem vērā:
 kur:
 C = nodrošinājuma vērtība;
 HC = uz nodrošinājumu attiecināma svārstīguma
 korekcija, kas aprēķināta saskaņā ar 219. un
 222. pantu;
 Hfx = uz valūtu nesakritību attiecināma
 svārstīguma korekcija, kas aprēķināta
 saskaņā ar 219. un 222. pantu;
 Iestādes izmanto šajā punktā
 norādīto formulu, aprēķinot nodrošinājuma no
 svārstīguma izrietošo koriģēto vērtību visiem
 darījumiem, izņemot tos darījumus, uz kuriem attiecas
 atzīti savstarpējā ieskaita jumta līgumi, kuriem ir
 piemērojami 215. un 216. pantā izklāstītie noteikumi.
 3.
 Iestādēm, aprēķinot riska
 darījuma vērtību (EVA), kurai piemērota
 svārstīguma korekcija, ir jāņem vērā:
 kur:
 E = riska darījuma vērtība, kāda tā
 būtu noteikta saskaņā ar 2. vai 3. nodaļu, pēc
 vajadzības, ja riska darījums nebūtu nodrošināts;
 HE = uz riska darījumu attiecināma svārstīguma
 korekcija, kas aprēķināta saskaņā ar 219. un
 222. pantu;
 OTC
 atvasinātajiem darījumiem iestādes EVA aprēķina
 šādi:
 .
 4.
 Lai saskaņā ar 3. punktu
 aprēķinātu E, jāpiemēro:
 a) iestādēm, kas riska
 darījumu riska svērtās vērtības aprēķina
 saskaņā ar standartizēto pieeju, I pielikumā
 minētajam ārpusbilances postenim riska darījuma
 vērtība ir 100 % no tā vērtības, nevis 106. panta 1.
 punktā minētā riska darījuma vērtība;
 b) iestādēm, kas riska
 darījumu riska svērtās vērtības aprēķina
 saskaņā ar IRB pieeju, 162. panta 8. līdz
 10. pantā minēto posteņu riska darījumu
 vērtību aprēķina, izmantojot 100 % korekcijas
 pakāpi, nevis korekcijas pakāpes vai procentuālos daudzumus, kas
 minēti šajos punktos.
 5.
 Riska darījuma pilnībā
 koriģēto vērtību, kurā ņemts vērā gan
 svārstīgums, gan nodrošinājuma risku mazinoša ietekme,
 iestādes aprēķina šādi:
 kur:
 CVAM = CVA, kas ir turpmāk koriģēta,
 novēršot jebkādu termiņu nesakritību saskaņā ar
 5. iedaļas noteikumiem;
 E* = riska darījuma pilnībā koriģētā
 vērtība.
 6.
 Iestādes var aprēķināt
 svārstīguma korekcijas, izmantojot vai nu uzraugu noteikto
 svārstīguma korekciju pieeju, kas minēta 219. pantā,
 vai pašu vērtējuma svārstīguma korekciju pieeju, kas
 minēta 220. pantā.
 Iestāde var izvēlēties uzraugu
 noteikto svārstīguma korekciju pieeju vai pašu vērtējuma
 svārstīguma korekciju pieeju izmantošanu neatkarīgi no
 izvēles, kuru tā izdarījusi starp standartizēto pieeju un IRB
 pieeju riska darījumu riska svērtās vērtības
 aprēķināšanai.
 Tomēr, ja iestāde vēlas izmantot
 pašu vērtējuma korekciju pieeju, tai šī pieeja ir
 jāattiecina uz visu instrumentu veidu diapazonu, izņemot
 nebūtiskus portfeļus, kuriem var izmantot uzraugu noteikto
 svārstīguma korekciju pieeju.
 7.
 Ja nodrošinājumu veido vairāki
 atbilstīgi posteņi, iestādes svārstīguma korekciju
 aprēķina šādi:
 kur:
 ai = atbilstīgā posteņa i vērtības
 īpatsvars nodrošinājumā kopējā vērtībā;
 Hi
 = svārstīguma korekcija, kas ir
 piemērojama šim atbilstīgajam postenim i.
 219. pants
 Uzraugu noteiktās svārstīguma korekcijas saskaņā ar
 finanšu nodrošinājuma paplašināto metodi
 1.
 Svārstīguma korekcijas, kas
 iestādēm ir jāpiemēro, lietojot uzraugu noteiktās
 svārstīguma korekcijas pieeju (ar nosacījumu, ka
 pārvērtēšana notiek ik dienu), ir noteiktas šā punkta 1.–4.
 tabulā.
 SVĀRSTĪGUMA
 KOREKCIJAS
 1. tabula
 Kredīta kvalitātes pakāpe, kas atbilst parāda vērtspapīra kredīta novērtējumam || Atlikušais termiņš || Svārstīguma korekcijas parāda vērtspapīriem, ko emitējušas 193. panta 1. punkta b) apakšpunktā minētās sabiedrības || Svārstīguma korekcijas parāda vērtspapīriem, ko emitējušas 193. panta 1. punkta c) un d) apakšpunktā minētās sabiedrības || Svārstīguma korekcijas vērtspapīrošanas pozīcijām un kas atbilst 193. panta 1. punkta h) apakšpunkta kritērijiem
 || || 20 dienu likvidācijas periods (%) || 10 dienu likvidācijas periods (%) || 5 dienu likvidācijas periods (%) || 20 dienu likvidācijas periods (%) || 10 dienu likvidācijas periods (%) || 5 dienu likvidācijas periods (%) || 20 dienu likvidācijas periods (%) || 10 dienu likvidācijas periods (%) || 5 dienu likvidācijas periods (%)
 1 || ≤ 1 gads || 0,707 || 0,5 || 0,354 || 1,414 || 1 || 0,707 || 2,829 || 2 || 1,414
 || >1 ≤ 5 gadi || 2,828 || 2 || 1,414 || 5,657 || 4 || 2,828 || 11,314 || 8 || 5,657
 || > 5 gadi || 5,657 || 4 || 2,828 || 11,314 || 8 || 5,657 || 22,628 || 16 || 11,313
 2-3 || ≤ 1 gads || 1,414 || 1 || 0,707 || 2,828 || 2 || 1,414 || 5,657 || 4 || 2,828
 || >1 ≤ 5 gadi || 4,243 || 3 || 2,121 || 8,485 || 6 || 4,243 || 16,971 || 12 || 8,485
 || > 5 gadi || 8,485 || 6 || 4,243 || 16,971 || 12 || 8,485 || 33,942 || 24 || 16,970
 4 || ≤ 1 gads || 21,213 || 15 || 10,607 || Nav norādīts || Nav norādīts || Nav norādīts || Nav norādīts || Nav norādīts || Nav norādīts
 || >1 ≤ 5 gadi || 21,213 || 15 || 10,607 || Nav norādīts || Nav norādīts || Nav norādīts || Nav norādīts || Nav norādīts || Nav norādīts
 || > 5 gadi || 21,213 || 15 || 10,607 || Nav norādīts || Nav norādīts || Nav norādīts || Nav norādīts || Nav norādīts || Nav norādīts
 2. tabula
 Kredīta kvalitātes pakāpe, kas atbilst īstermiņa parāda vērtspapīra kredīta novērtējumam || Svārstīguma korekcijas parāda vērtspapīriem, ko emitējušas 193. panta 1. punkta b) apakšpunktā minētās sabiedrības ar īstermiņa kredīta novērtējumu || Svārstīguma korekcijas parāda vērtspapīriem, ko emitējušas 193. panta 1. punkta c) un d) apakšpunktā minētās sabiedrības ar īstermiņa kredīta novērtējumu
 || 20 dienu likvidācijas periods (%) || 10 dienu likvidācijas periods (%) || 5 dienu likvidācijas periods (%) || 20 dienu likvidācijas periods (%) || 10 dienu likvidācijas periods (%) || 5 dienu likvidācijas periods (%)
 1 || 0,707 || 0,5 || 0,354 || 1,414 || 1 || 0,707
 2-3 || 1,414 || 1 || 0,707 || 2,828 || 2 || 1,414
 3. tabula
 Citi nodrošinājuma vai riska darījumu veidi
 || 20 dienu likvidācijas periods (%) || 10 dienu likvidācijas periods (%) || 5 dienu likvidācijas periods (%)
 Akcijas un konvertējamās obligācijas, kas ir iekļautas galvenajos indeksos || 21,213 || 15 || 10,607
 Citas akcijas vai konvertējamās obligācijas, kas tiek kotētas regulētajā tirgū || 35,355 || 25 || 17,678
 Nauda || 0 || 0 || 0
 Zelts || 21,213 || 15 || 10,607
 4. tabula
 Svārstīguma korekcijas valūtu nesakritībai
 20 dienu likvidācijas periods (%) || 10 dienu likvidācijas periods (%) || 5 dienu likvidācijas periods (%)
 11,314 || 8 || 5,657
 2.
 Svārstīguma korekciju
 aprēķināšanai saskaņā ar 1. punktu ir
 jāatbilst šādiem nosacījumiem:
 a) nodrošinātiem aizdevuma
 darījumiem likvidācijas periods ir 20 darba dienas;
 b) repo darījumiem (izņemot to,
 ciktāl šādi darījumi ietver preču vai garantēto
 tiesību uz precēm pārcelšanu) un vērtspapīru aizdevuma
 vai aizņēmuma darījumiem likvidācijas periods ir
 piecas darba dienas;
 c) citiem ar kapitāla tirgu
 saistītiem darījumiem likvidācijas periods ir 10 darba
 dienas.
 Ja iestādei ir darījumu vai
 savstarpējā ieskaita kopa, kas atbilst 279. panta 2. un
 3. punktā noteiktajiem kritērijiem, minimālais
 turēšanas periods tiek pielīdzināts riska maržinālajam
 periodam, kas tiktu piemērots saskaņā ar šiem punktiem.
 3.
 Kredīta kvalitātes pakāpe, ar kuru
 ir saistīts parāda vērtspapīra kredīta
 novērtējums, 1. punkta 1. līdz 4. tabulā un 4.
 līdz 6. punktā ir kredīta kvalitātes pakāpe, kuru EBI
 nosaka kā saistāmu ar kredīta novērtējumu
 saskaņā ar 2. nodaļu.
 Lai noteiktu kredīta kvalitātes
 pakāpi, ar kuru ir saistīts pirmajā daļā minētais
 parāda vērtspapīra kredīta novērtējums,
 piemēro arī 193. panta 7. punktu.
 4.
 Neatbilstīgiem vērtspapīriem vai
 precēm, kurus aizdod vai pārdod repo darījumos vai
 vērtspapīru vai preču aizdevuma vai aizņēmuma
 darījumos, svārstīguma korekcija ir tāda pati kā
 ārpus galvenā indeksa esošiem kapitāla vērtspapīriem regulētā
 tirgū.
 5.
 Atbilstīgām kolektīvo
 ieguldījumu uzņēmumu apliecībām svārstīguma
 korekcija ir svērtā vidējā svārstīguma korekcija,
 kādu, ņemot vērā darījuma likvidācijas periodu,
 kā precizēts 2. punktā, piemērotu aktīviem, kuros
 fonds veic ieguldījumus.
 Ja iestādei nav zināms, kādos
 aktīvos fonds veic ieguldījumus, svārstīguma korekcija ir
 visaugstākā, kādu piemērotu jebkāda veida
 aktīviem, kuros fondam ir tiesības veikt ieguldījumus.
 6.
 Iestāžu emitētiem parāda
 vērtspapīriem, kam nav piešķirts kredīta novērtējums
 un kas atbilst 193. panta 4. punktā minētajiem
 atbilstības kritērijiem, svārstīguma korekcija ir tāda
 pati kā vērtspapīriem, kurus emitē iestādes vai
 komercsabiedrības ar ārējo kredīta novērtējumu,
 kas saistāms ar 2. vai 3. kvalitātes pakāpi.
 220. pants
 Pašu vērtējuma svārstīguma korekcijas saskaņā ar
 finanšu nodrošinājuma paplašināto metodi
 1.
 Kompetentās iestādes ļauj
 iestādēm izmantot pašu svārstīguma vērtējumu,
 aprēķinot svārstīguma korekcijas, kas piemērojamas
 nodrošinājumam un riska darījumiem, ja šīs iestādes atbilst
 2. un 3. punktā noteiktajām prasībām. Iestādes,
 kuras ir saņēmušas atļauju izmantot pašu svārstīguma
 vērtējumu, vairs neizmanto citas metodes, izņemot
 pierādīta pamatota iemesla dēļ un ar kompetento
 iestāžu atļauju.
 Ja parāda vērtspapīriem ir
 atzītas ĀKNI kredīta novērtējums, kas ir vienāds
 ar ieguldījumu pakāpi vai augstāks par to, iestādes
 drīkst aprēķināt svārstīgumu katrai
 vērtspapīru kategorijai.
 Parāda vērtspapīriem, kuriem ir
 atzītas ĀKNI kredīta novērtējums, kas ir zemāks
 par ieguldījumu pakāpi, un citiem atbilstīgiem
 nodrošinājuma veidiem iestādes svārstīguma korekcijas
 aprēķina katram postenim atsevišķi.
 Iestādes, kuras izmanto pašu
 vērtējuma pieeju, nodrošinājuma vērtības
 svārstīgumu vai ārvalstu valūtu nesakritības
 svārstīgumu aplēš, neņemot vērā korelāciju
 starp nenodrošināto riska darījumu, nodrošinājumu vai
 maiņas kursiem.
 Nosakot attiecīgās kategorijas,
 iestādes ņem vērā vērtspapīra emitenta veidu,
 vērtspapīru ārējo kredīta novērtējumu, to
 atlikušo termiņu un to mainīto termiņu. Svārstīguma
 aplēsēm ir jāraksturo vērtspapīri, kurus iestāde
 iekļāvusi kategorijā.
 2.
 Svārstīguma korekcijas
 aprēķinam ir jāatbilst šādiem kritērijiem:
 a) iestādes aprēķinu balsta
 uz 99. procentiles vienpusēju ticamības intervālu;
 b) iestādes aprēķinu balsta
 uz šādiem likvidācijas periodiem:
 i) 20 darba
 dienas nodrošinātiem aizdevuma darījumiem;
 ii) 5 darba
 dienas repo darījumiem (izņemot to, ciktāl šādi
 darījumi ietver preču vai garantēto tiesību uz precēm
 pārcelšanu) un vērtspapīru aizdevuma vai aizņēmuma
 darījumiem;
 iii) 10 darba
 dienas citiem ar kapitāla tirgu saistītiem darījumiem;
 c) iestādes var izmantot
 svārstīguma korekciju skaitļus, kas aprēķināti
 īsākiem vai garākiem likvidācijas periodiem, pamatojoties
 uz b) apakšpunktā minēto likvidācijas periodu
 attiecīgajam darījuma veidam, izmantojot laika kvadrātsaknes
 formulu:
 kur:
 TM = attiecīgais
 likvidācijas periods;
 HM = svārstīguma
 korekcija, kuras pamatā ir likvidācijas periods TM;
 HN = svārstīguma
 korekcija, kuras pamatā ir likvidācijas periods TN;
 d) iestādes ņem vērā
 zemākas kvalitātes aktīvu nelikviditāti; likvidācijas
 periodu koriģē augšup gadījumos, kad ir šaubas par
 nodrošinājuma likviditāti; tās arī konstatē, ja
 vēsturiskie dati norāda pārāk zemu iespējamo
 svārstīgumu; šādiem gadījumiem piemēro stresa
 scenāriju;
 e) vēsturiskā apsekojuma periods,
 kuru iestādes izmanto svārstīguma korekciju
 aprēķināšanai, ir vismaz viens gads; iestādēm, kuras
 vēsturiskā apsekojuma periodam izmanto svēruma shēmu vai
 citas metodes, faktiskais apsekojuma periods ir vismaz viens gads;
 kompetentās iestādes var arī pieprasīt iestādei
 aprēķināt tās svārstīguma korekcijas, izmantojot
 īsāku apsekojuma periodu, ja, pēc kompetento iestāžu ieskatiem,
 to attaisno nozīmīgs pacēlums cenas svārstīgumā.
 f) iestādes atjaunina savu datu kopu
 un aprēķina svārstīguma korekcijas vismaz reizi trīs
 mēnešos; tās arī pārvērtē datus ikreiz, kad
 tirgus cenas ir pakļautas būtiskām izmaiņām.
 3.
 Svārstīguma korekciju aplēses
 atbilst visiem šiem kvalitatīvajiem kritērijiem:
 a) iestādes svārstīguma
 aplēses izmanto ikdienas riska pārvaldības procesā,
 arī nosakot riska darījumu iekšējos limitus;
 b) ja likvidācijas periods, ko
 iestāde izmanto savā ikdienas riska pārvaldības
 procesā, ir garāks, nekā šajā iedaļā noteikts
 attiecīgajam darījuma veidam, iestāde koriģē
 svārstīguma korekcijas (aprēķina augšupēji)
 saskaņā ar 2. punkta c) apakšpunktā norādīto
 laika kvadrātsaknes formulu;
 c) iestādei ir izstrādātas
 procedūras, lai nodrošinātu svārstīguma korekciju
 aplēšu sistēmas atbilstību iekšējai iestādes
 kārtībai, kas dokumentāri apstiprināta, tās
 darbības kontroli un aplēšu rezultātu iestrādāšanu
 iestādes riska pārvaldības procesā;
 d) iestādes svārstīguma
 korekciju aplēšu sistēma regulāri tiek pārskatīta
 iestādes iekšējās revīzijas procesa ietvaros; vismaz reizi
 gadā tiek pārskatīta visa sistēma svārstīguma
 korekciju aprēķināšanai un šo aplēšu
 iestrādāšanai iestādes riska pārvaldības procesā;
 pārskatā aplūko vismaz šādus aspektus:
 i) svārstīguma korekciju
 aplēšu iestrādāšana ikdienas riska pārvaldības procesā;
 ii) visu būtisko izmaiņu
 svārstīguma korekciju aprēķina procesā
 apstiprināšana;
 iii) datu, kas tiek izmantoti
 svārstīguma korekciju aprēķināšanas sistēmā,
 kvalitātes pārbaude: to konsekvence, laicīgums un
 ticamība, arī šādu datu avotu neatkarība;
 iv) pieņēmumu, uz kuriem
 balstās svārstīguma korekciju aprēķināšana,
 precizitāte un atbilstība.
 221. pants
 Svārstīguma korekciju koriģēšana augšup saskaņā
 ar finanšu nodrošinājuma paplašināto metodi
 Svārstīguma korekcijas, kas
 minētas 219. pantā, ir svārstīguma korekcijas, kuras
 iestāde piemēro katras dienas pārvērtēšanai.
 Līdzīgi, ja iestāde izmanto svārstīguma korekciju pašu
 novērtējumu saskaņā ar 220. pantu, tās vispirms
 ir jāaprēķina, pamatojoties uz dienas
 pārvērtēšanu. Ja pārvērtēšana notiek retāk
 nekā reizi dienā, iestādes piemēro lielākas
 svārstīguma korekcijas. Iestādes tās aprēķina,
 augšupēji aprēķinot svārstīguma korekciju dienas
 pārvērtējumu, ar šādu laika kvadrātsaknes formulu:
 kur:
 H = piemērojamā
 svārstīguma korekcija;
 HM = svārstīguma
 korekcija, ja notiek dienas pārvērtēšana;
 NR = faktiskais darba dienu
 skaits starp pārvērtēšanām;
 TM = likvidācijas
 periods attiecīgajam darījuma veidam.
 222. pants
 Nosacījumi 0 % svārstīguma korekcijas piemērošanai
 saskaņā ar finanšu nodrošinājuma paplašināto metodi
 1.
 Repo darījumiem un vērtspapīru
 aizdevuma vai aizņēmuma darījumiem, ja iestāde izmanto
 uzraugu noteikto svārstību korekciju pieeju saskaņā ar
 219. pantu vai pašu vērtējuma svārstību korekciju
 pieeju saskaņā ar 220. pantu un ja ir ievēroti
 2. punkta a) līdz h) apakšpunktā izklāstītie
 nosacījumi, iestādes var svārstīguma korekcijas, ko
 aprēķina saskaņā ar 219. līdz 221. pantu,
 vietā piemērot 0 % svārstīguma korekciju. Šo
 iespēju nevar izmantot tās iestādes, kuras lieto iekšējo
 modeļu pieeju, kas izklāstīta 216. pantā.
 2.
 Iestādes var piemērot 0 %
 svārstīguma korekciju, ja ir izpildīti visi šie nosacījumi:
 a) gan riska darījums, gan
 nodrošinājums ir naudas līdzekļi vai parāda
 vērtspapīri, kurus ir emitējušas centrālās
 valdības vai centrālās bankas 193. panta 1. punkta
 b) apakšpunkta izpratnē un uz kuriem attiecas 0 % riska
 pakāpe saskaņā ar 2. nodaļu;
 b) gan riska darījums, gan
 nodrošinājums ir izteikts vienā un tajā pašā
 valūtā;
 c) vai nu darījuma termiņš nav
 ilgāks par vienu dienu, vai arī katru dienu pēc tirgus vērtības
 novērtē riska darījumu un nodrošinājumu vai pārskata
 rezerves iemaksu;
 d) laiks starp pēdējo
 novērtējumu pēc tirgus vērtības pirms tam, kad
 darījuma partneris nebija spējīgs nodrošināt rezerves
 iemaksu, un nodrošinājuma likvidāciju ir ne vairāk kā
 četras darba dienas;
 e) darījums tiek veikts, izmantojot
 šāda veida darījumiem piemērotu norēķinu sistēmu;
 f) līguma vai darījuma
 dokumentācija ir standarta tirgus dokumentācija repo darījumiem
 vai šāda veida vērtspapīru aizdevuma vai aizņēmuma
 darījumiem;
 g) līguma dokumentācija ietver
 nosacījumu, ar kuru, ja darījuma partneris neizpilda saistības
 piegādāt naudas līdzekļus vai vērtspapīrus vai
 nodrošināt rezerves iemaksu vai citādi nepilda saistības,
 darījums nekavējoties ir pārtraucams;
 h) kompetentās iestādes uzskata
 darījumu partneri par galveno tirgus dalībnieku.
 3.
 Šā panta 2. punkta
 h) apakšpunktā minētie galvenie tirgus dalībnieki ir
 šādas sabiedrības:
 a) struktūras, kas minētas
 193. panta 1. punkta b) apakšpunktā, ar kurām
 veiktajiem riska darījumiem piešķir 0 % riska pakāpi
 saskaņā ar 2. nodaļu;
 b) iestādes;
 c) citas finanšu sabiedrības (tostarp
 apdrošināšanas sabiedrības), ar kurām veiktajiem riska
 darījumiem saskaņā ar standartizēto pieeju piešķir
 20 % riska pakāpi vai kurām, ja tās ir iestādes, kas
 aprēķina riska svērto vērtību un paredzamās
 zaudējumu summas saskaņā ar IRB pieeju, nav atzītas
 ĀKNI piešķirta kredīta novērtējuma un ja tās
 iekšēji ir novērtētas kā tādas, kurām ir PD,
 kas ir līdzvērtīga tai, kura ir saistāma ar kompetento
 iestāžu noteiktu ĀKNI piešķirtiem kredīta
 novērtējumiem, kas ir saistāmi ar kredīta kvalitātes
 2. vai augstāku pakāpi saskaņā ar noteikumiem par riska
 pakāpi riska darījumiem ar komercuzņēmumiem
 saskaņā ar 2. nodaļu;
 d) regulētie kolektīvo
 ieguldījumu uzņēmumi, kuriem ir saistošas kapitāla vai
 saistību proporcijas rādītāja prasības;
 e) regulētie pensiju fondi;
 f) atzītas tīrvērtes
 organizācijas.
 223. pants
 Riska darījumu riska svērtās vērtības un paredzamo
 zaudējumu summas aprēķināšana saskaņā ar finanšu
 nodrošinājuma paplašināto metodi
 1.
 Saskaņā ar standartizēto pieeju
 iestādes izmanto E*, ko aprēķina saskaņā ar
 218. panta 5. punktu, kā riska darījuma vērtību
 108. panta nolūkā. I pielikumā minēto
 ārpusbilances posteņu gadījumā iestādes izmanto E*
 kā vērtību, kurai piemēro 106. panta
 1. punktā norādīto procentu likmi, lai noteiktu riska
 darījuma vērtību.
 2.
 Saskaņā ar IRB pieeju
 iestādes izmanto faktisko LGD (LGD*) kā LGD
 3. nodaļas nolūkā. Iestādes LGD*
 aprēķina šādi:
 kur:
 LGD = LGD, ko saskaņā ar 3. nodaļu
 piemērotu riska darījumam, ja riska darījums nebūtu
 nodrošināts;
 E = riska darījuma vērtība, kas
 izklāstīta 29. panta 2. punktā;
 E* = pilnībā koriģēta riska darījuma
 vērtība, kas aprēķināta, kā noteikts
 29. panta 2. punktā;
 224. pants
 Novērtēšanas principi citam atbilstīgam nodrošinājumam
 saskaņā ar IRB pieeju
 1.
 Nekustamā īpašuma nodrošinājumu
 vērtē neatkarīgs vērtētājs atbilstoši
 nodrošinājuma tirgus vērtībai vai zemāk. Iestāde
 pieprasa neatkarīgajam vērtētājam pārredzami un
 skaidri dokumentēt tirgus vērtību.
 Savukārt tajās dalībvalstīs,
 kuras normatīvajos aktos ir definējušas stingrus
 hipotekārās vērtības novērtēšanas
 kritērijus, neatkarīgs vērtētājs īpašumu var
 novērtēt hipotekārās vērtības apmērā
 vai zemāk. Neatkarīgais vērtētājs,
 novērtējot hipotekāro vērtību, neņem
 vērā spekulatīvos elementus un dokumentē vērtību
 pārredzami un skaidri.
 Nodrošinājuma vērtība ir tirgus
 vērtība vai hipotekārā vērtība, kas ir
 attiecīgi samazināta, atspoguļojot 203. panta
 3. punktā prasītās uzraudzības rezultātus un
 ņemot vērā jebkādus iepriekšējus prasījumus par
 īpašumu.
 2.
 Debitoru parādu vērtība ir debitoru
 parādu summa.
 3.
 Lietisko nodrošinājumu, kas nav nekustamais
 īpašums, iestādes vērtē saskaņā ar to tirgus
 vērtību, kuru tās aprēķina kā aplēstu summu,
 par kādu vērtēšanas dienā labprātīgs pircējsīpašumu
 varētu nodot labprātīgam pārdevējam godīgas
 konkurences apstākļos.
 225. pants
 Riska darījumu riska svērtās vērtības un paredzamo
 zaudējumu summas aprēķināšana cita veida atbilstīgam
 nodrošinājumam saskaņā ar IRB pieeju
 1.
 Iestādes izmanto LGD*, kas
 aprēķināts saskaņā ar šo punktu un 2. punktu,
 kā LGD 3. nodaļas vajadzībām.
 Ja nodrošinājuma vērtības
 attiecība pret riska darījuma vērtību ir zemāka par
 pieprasīto minimālo riska darījuma nodrošinājuma
 līmeni (C*), kā noteikts 5. tabulā, LGD* ir LGD,
 kas 3. nodaļā noteikts nenodrošinātiem riska
 darījumiem ar darījumu partneri. Šim nolūkam riska darījuma
 vērtību 162. panta 8. līdz 10. punktā
 uzskaitītajiem posteņiem iestādes aprēķina, izmantojot
 100 % korekcijas pakāpi vai procentuālo daļu, nevis minētajos
 punktos norādītās korekcijas pakāpes vai
 procentuālās daļas.
 Ja nodrošinājuma vērtības
 attiecība pret riska darījuma vērtību pārsniedz otru,
 augstāku, sliekšņa līmeni (C**), kā noteikts
 5. tabulā, LGD* ir tāds, kā noteikts
 5. tabulā.
 Ja pieprasītais nodrošinājuma
 līmenis C** attiecībā uz nodrošinājumu kopumā nav
 sasniegts, iestādes riska darījumu uzskata par diviem riska
 darījumiem — to daļu, kurai ir sasniegts pieprasītais
 nodrošinājuma līmenis C**, un atlikušo daļu.
 2.
 Piemērojamie LGD* un pieprasītie
 nodrošinājuma līmeņi riska darījumu
 nodrošinātajām daļām ir norādīti šā punkta
 5. tabulā.
 5. tabula
 LGD minimums riska darījumu nodrošinātajām daļām
 || LGD* augstākā ranga prasījumiem vai iespējamiem prasījumiem || LGD* pakārtotiem prasījumiem vai iespējamiem prasījumiem || Pieprasītais riska darījuma minimālais nodrošinājuma līmenis (C*) || Pieprasītais riska darījuma minimālais nodrošinājuma līmenis (C**)
 Debitoru parādi || 35 % || 65 % || 0 % || 125 %
 Mājokļa nekustamais īpašums/ komerciālais nekustamais īpašums || 35 % || 65 % || 30 % || 140 %
 Pārējie nodrošinājuma veidi || 40 % || 70 % || 30 % || 140 %
 3.
 Ja ir izpildīti visi 195. panta
 6. punkta nosacījumi, iestādes kā alternatīvu 1. un
 2. punktā paredzētajai rīcībai un saskaņā ar
 119. panta 2. punktu var piemērot 50 % riska pakāpi
 tai riska darījuma daļai, kura, attiecīgi 120. panta
 2. punkta d) apakšpunktā un 121. panta 2. punkta
 d) apakšpunktā noteiktajās robežās, ir pilnībā
 nodrošināta ar mājokļa īpašumu vai komerciālo
 nekustamo īpašumu, kas atrodas dalībvalsts teritorijā.
 226. pants
 Riska darījumu riska svērtās vērtības un paredzamo
 zaudējumu summas aprēķināšana jauktiem nodrošinājumu
 portfeļiem
 1.
 Iestāde aprēķina LGD*
 vērtību, kura tai ir jāizmanto kā LGD
 vērtība 3. nodaļas nolūkā, saskaņā ar
 2. un 3. punktu, ja ir izpildīti abi šie nosacījumi:
 a) lai aprēķinātu riska
 svērto vērtību un paredzamo zaudējumu summas, iestāde
 izmanto IRB pieeju;
 b) riska darījumu nodrošina gan finanšu
 nodrošinājums, gan cits atbilstīgs nodrošinājums.
 2.
 Iestādēm ir prasīts riska
 darījuma no svārstīguma izrietošo koriģēto
 vērtību, kas iegūta, riska darījuma vērtībai
 piemērojot 218. panta 5. punktā norādīto
 svārstīguma korekciju, sadalīt sīkāk tā, lai
 iegūtu, atbilstīgi, daļu, kuru sedz finanšu nodrošinājums,
 daļu, kuru sedz debitora parādi, daļu, kuru sedz komerciālā
 nekustamā īpašuma nodrošinājums vai mājokļa
 īpašuma nodrošinājums, daļu, kuru sedz cits atbilstīgs
 nodrošinājums, un daļu bez nodrošinājuma.
 3.
 Iestādes aprēķina LGD* katrai
 riska darījuma daļai, kas iegūta saskaņā ar
 2. punktu, atsevišķi, saskaņā ar saistītajiem
 nodaļas noteikumiem.
 227. pants
 Cita fondētā kredīta aizsardzība
 1.
 Ja ir izpildīti 207. panta 1. punkta
 nosacījumi, depozītus trešās personas iestādēs var
 uzskatīt par trešās personas iestādes galvojumu.
 2.
 Ja ir izpildīti 207. panta 2. punkta
 nosacījumi, iestādes to riska darījuma daļu, kas
 nodrošināta ar dzīvības apdrošināšanas polises, kura
 ieķīlāta par labu aizdevējai iestādei, pašreizējo
 atpirkuma summu, apstrādā šādi:
 a) ja riska darījumam piemēro
 standartizēto pieeju, tā riska pakāpi nosaka, izmantojot
 3. punktā noteiktās riska pakāpes;
 b) ja riska darījumam piemēro IRB
 pieeju, bet tam nepiemēro iestādes pašas LGD aplēses,
 tā piemēro LGD 40 % apmērā.
 Valūtu nesakritību gadījumā
 pašreizējo atpirkuma summu iestādes samazina saskaņā ar
 228. panta 3. punktu, un kredīta aizsardzības
 vērtība ir dzīvības apdrošināšanas polises
 pašreizējā atpirkuma summa.
 3.
 Šā panta 2. punkta a) apakšpunkta
 nolūkā iestādes piešķir turpmāk uzskaitītās riska
 pakāpes, pamatojoties uz riska pakāpi, kas piešķirta
 augstāka ranga nenodrošinātam riska darījumam ar
 apdrošināšanas sabiedrību, kura veic dzīvības
 apdrošināšanu:
 a) 20 % riska pakāpi, ja
 augstāka ranga nenodrošinātajam riska darījumam ar
 apdrošināšanas sabiedrību, kura veic dzīvības
 apdrošināšanu, ir piešķirta 20 % riska pakāpe;
 b) 35 % riska pakāpi, ja
 augstāka ranga nenodrošinātajam riska darījumam ar
 apdrošināšanas sabiedrību, kura veic dzīvības
 apdrošināšanu, ir piešķirta 50 % riska pakāpe;
 c) 70 % riska pakāpi, ja
 augstāka ranga nenodrošinātajam riska darījumam ar apdrošināšanas
 sabiedrību, kura veic dzīvības apdrošināšanu, ir
 piešķirta 100 % riska pakāpe;
 d) 150 % riska pakāpi, ja
 augstāka ranga nenodrošinātajam riska darījumam ar
 apdrošināšanas sabiedrību, kura veic dzīvības
 apdrošināšanu, ir piešķirta 150 % riska pakāpe.
 4.
 Iestādes saskaņā ar 196. panta
 c) apakšpunktu var atbilstīgos instrumentus, kas atpirkti pēc
 pieprasījuma, uzskatīt par emitentiestādes garantiju.
 Atbilstīgās kredīta aizsardzības vērtība ir
 šāda:
 a) ja instrumentu
 atpirks par tā nominālvērtību, aizsardzības
 vērtība ir attiecīgā summa;
 b) ja instrumentu atpirks par tirgus cenu,
 aizsardzības vērtība ir tāda instrumenta vērtība,
 kurš novērtēts tādā pašā veidā kā
 parāda vērtspapīri, kas noteikti 193. panta 4. punktā.
 2. apakšiedaļa
 Nefondētā kredīta aizsardzība
 228. pants
 Novērtēšana
 1.
 Lai aprēķinātu nefondētās
 kredīta aizsardzības ietekmi saskaņā ar šo
 apakšiedaļu, nefondētās kredīta aizsardzības
 vērtība (G) ir summa, ko aizsardzības devējs ir apņēmies
 izmaksāt aizņēmēja saistību neizpildes
 gadījumā vai citādi definētu kredīta notikumu
 gadījumā.
 2.
 Atvasināto kredīta instrumentu
 gadījumā, ja kredīta notikuma definīcijā nav
 iekļauta pakārtoto saistību pārstrukturēšana,
 kurā ietilpst pamatsummas, procentu maksājumu vai apkalpošanas maksas
 norakstīšana vai atlikšana, kas rada kredīta zaudējumu notikumu,
 ir jāpiemēro turpmāk norādītais:
 a) ja summa, ko apņēmies
 samaksāt aizsardzības devējs, nepārsniedz riska
 darījuma vērtību, kredīta aizsardzības
 vērtību, ko aprēķina saskaņā ar 1. punktu,
 samazina par 40 %;
 b) ja summa, ko apņēmies
 samaksāt aizsardzības devējs, pārsniedz riska darījuma
 vērtību, kredīta aizsardzības vērtība nav
 lielāka par 60 % no riska darījuma vērtības.
 3.
 Ja nefondēto kredīta aizsardzību
 izsaka valūtā, kas atšķiras no valūtas, kurā ir
 izteikts riska darījums, iestādes samazina kredīta
 aizsardzības vērtību, piemērojot svārstīguma
 korekciju šādi:
 kur:
 G* = riska aizsardzības vērtība, kas ir
 koriģēta, ņemot vērā ārvalstu valūtas risku;
 G
 = kredīta aizsardzības
 nominālā vērtība;
 Hfx = svārstīguma korekcija valūtas nesakritības
 starp kredīta aizsardzību un pakārtotajām
 saistībām novēršanai, kas noteikta saskaņā ar
 4. punktu.
 Ja valūtu nesakritība nepastāv, Hfx
 ir vienāda ar nulli.
 4.
 Iestādes svārstīguma korekcijas
 jebkurām valūtu nesakritībām balsta uz 10 darba dienu
 likvidācijas periodu, ņemot vērā dienas
 pārvērtēšanu, un var tās aprēķināt,
 izmantojot uzraugu noteikto svārstību korekciju pieeju vai pašu
 vērtējuma pieeju, kā ir noteikts attiecīgi 219. un
 220. pantā. Iestādes paaugstina svārstīguma korekcijas
 saskaņā ar 221. pantu.
 229. pants
 Riska darījumu riska svērtās vērtības un paredzamo
 zaudējumu summas aprēķināšana daļējas
 aizsardzības gadījumā un sadalīšana laidienos
 Ja iestāde pārceļ daļu no
 aizdevuma riska vienā vai vairākos laidienos, ir piemērojami
 5. nodaļā paredzētie noteikumi. Iestādes var
 būtisko slieksni, zem kura zaudējumu gadījumā
 maksājumi netiks veikti, uzskatīt par paturētu pirmās
 kārtas zaudējumu pozīciju, kā arī uzskatīt, ka
 tas rada dalītu riska pārcelšanu.
 230. pants
 Riska darījumu riska svērtās vērtības un paredzamo
 zaudējumu summas aprēķināšana saskaņā ar
 standartizēto pieeju
 1.
 Regulas 108. panta 3. punkta
 nolūkā iestādes riska darījumu riska svērtās
 vērtības aprēķina ar šādu formulu:
 kur:
 E = riska darījuma vērtība saskaņā ar
 106. pantu; šim nolūkam — II pielikumā minētajos
 ārpusbilances posteņos iekļautā riska darījuma
 vērtība ir 100 % no tā vērtības, nevis riska
 darījuma vērtība, kas norādīta 106. panta
 1. punktā;
 GA = kredītriska aizsardzības summa, kas aprēķināta
 saskaņā ar 228. panta 3. punktu (G*), turpmāk
 koriģēta, lai novērstu termiņu nesakritību, kā ir
 noteikts 5. iedaļā;
 r = riska pakāpe riska darījumiem ar parādnieku,
 kā noteikts 2. nodaļā;
 g = riska pakāpe riska darījumiem ar aizsardzības
 devēju, kā noteikts 2. nodaļā;
 2.
 Ja aizsargātā summa (GA) ir
 mazāka par riska darījumu (E), iestādes 1. punktā
 norādīto formulu var piemērot vienīgi tad, ja riska
 darījuma aizsargātā un neaizsargātā daļa ir
 vienāda ranga.
 3.
 Iestādes var attiecināt 109. panta
 4. un 5. punktā paredzēto režīmu uz riska darījumiem
 vai riska darījumu daļām, kurām galvojumu sniedz
 centrālā valdība vai centrālā banka, ja garantija ir
 denominēta aizņēmēja vietējā valūtā un
 riska darījums ir fondēts šajā valūtā.
 231. pants
 Riska darījumu riska svērtās vērtības un paredzamo
 zaudējumu summas aprēķināšana saskaņā ar IRB
 pieeju
 1.
 Riska darījuma vērtības (E)
 nodrošinātajai daļai (pamatojoties uz kredīta aizsardzības
 koriģēto vērtību GA) PD
 3. nodaļas 3. iedaļas nolūkā var būt
 aizsardzības devēja PD vai PD starp
 aizņēmēja PD un galvotāja PD, ja uzskata, ka
 pilnīga aizstāšana nav pamatota. Pakārtotu riska darījumu
 un nepakārtotas nefondētās aizsardzības gadījumā LGD,
 kas iestādēm jāpiemēro 3. nodaļas
 3. iedaļas nolūkā, var būt LGD, kas
 saistāmi ar augstāka ranga prasījumiem.
 2.
 Jebkurai riska darījuma vērtības (E)
 nenodrošinātai daļai PD ir aizņēmēja PD
 un LGD ir atbilstošā riska darījuma LGD.
 3.
 GA ir G* vērtība, kuru
 aprēķina saskaņā ar 228. panta 3. punktu un kuru
 turpmāk koriģē, lai novērstu jebkādu termiņu nesakritību,
 kā noteikts 5. iedaļā. E ir riska darījuma
 vērtība saskaņā ar 3. nodaļas
 4. iedaļu. Šim nolūkam posteņiem, kas norādīti
 162. panta 8. līdz 10. punktā, iestādes
 aprēķina riska darījuma vērtību, izmantojot korekcijas
 pakāpi vai 100 % procentuālo daļu, nevis korekcijas
 pakāpes vai procentuālās daļas, kas norādītas
 šajos punktos.
 5. iedaļa
 Termiņu nesakritība
 232. pants
 Termiņu nesakritība
 1.
 Riska darījumu riska svērtās
 vērtības aprēķināšanas nolūkā, ja
 kredīta aizsardzības atlikušais termiņš ir mazāks nekā
 aizsargātā riska darījuma termiņš, rodas termiņu
 nesakritība. Ja aizsardzības atlikušais termiņš ir mazāks
 par trīs mēnešiem un aizsardzības termiņš ir mazāks
 par pakārtotā riska darījuma termiņu, šī
 aizsardzība nav uzskatāma par atbilstīgu riska aizsardzību.
 2.
 Ja pastāv termiņa nesakritība,
 kredīta aizsardzība nav uzskatāma par atbilstīgu, ja ir
 izpildīts kāds no šiem nosacījumiem:
 a) aizsardzības sākotnējais
 termiņš ir mazāks par vienu gadu;
 b) riska darījums ir
 īstermiņa riska darījums, kuru kompetentās iestādes ir
 norādījušas kā tādu, uz kuru attiecas vienas dienas
 zemākais slieksnis, nevis viena gada zemākais slieksnis
 attiecībā uz termiņa (M) vērtību
 saskaņā ar 158. panta 3. punktu.
 233. pants
 Kredīta aizsardzības termiņš
 1.
 Ievērojot piecu gadu maksimumu, riska
 darījuma faktiskais termiņš ir iespējami visilgākais
 atlikušais laiks līdz dienai, kad parādniekam saskaņā ar
 grafiku ir jāizpilda saistības. Ievērojot 2. punktu,
 kredīta aizsardzības termiņš ir laiks līdz iespējami
 agrākajai dienai, kurā aizsardzība var izbeigties vai to var
 pārtraukt.
 2.
 Ja pastāv iespēja pārtraukt
 aizsardzību, kas ir aizsardzības pret kredītrisku
 pārdevēja ziņā, iestādes par aizsardzības
 termiņu uzskata laiku līdz agrākajai dienai, kad šo iespēju
 var īstenot. Ja ir iespēja pārtraukt aizsardzību, kas ir
 aizsardzības pret kredītrisku pircēja ziņā, un
 vienošanās noteikumi, uzsākot aizsardzību, ietver pozitīvu
 stimulu iestādei atsaukt darījumu pirms līgumā noteiktā
 termiņa, iestāde par aizsardzības termiņu uzskata laiku
 līdz agrākajai dienai, kad šo iespēju var īstenot;
 pretējā gadījumā iestāde var uzskatīt, ka
 šāda iespēja neietekmē aizsardzības termiņu.
 3.
 Ja nenovērš kredīta atvasinātā
 instrumenta izbeigšanos līdz jebkāda atvieglinājuma perioda
 beigām, kas ir prasīts atbilstošo saistību nepildīšanas
 gadījumam, ja netiek veikti maksājumi, aizsardzības termiņu
 samazina par atvieglinājuma perioda ilgumu.
 234. pants
 Aizsardzības novērtēšana
 1.
 Finanšu darījumiem, kuriem piemēro
 fondēto kredīta aizsardzību saskaņā ar finanšu
 nodrošinājuma vienkāršo metodi, ja pastāv nesakritība starp
 riska darījuma termiņu un kredīta aizsardzības
 termiņu, nodrošinājums nav atzīstams par atbilstīgu
 fondēto kredīta aizsardzību.
 2.
 Finanšu darījumiem, kuriem piemēro
 fondēto kredīta aizsardzību saskaņā ar finanšu nodrošinājuma
 paplašināto metodi, iestādes atspoguļo kredīta
 aizsardzības un riska darījuma termiņu koriģētajā
 nodrošinājuma vērtībā saskaņā ar šādu
 formulu:
 kur:
 CVA = nodrošinājuma svārstīguma koriģētā
 vērtība, kas precizēta 218. panta 2. punktā, vai
 riska darījuma vērtība, ja tā ir zemāka;
 t = gadu skaits, kas atlicis līdz kredīta
 aizsardzības termiņa beigām, ko aprēķina
 saskaņā ar 233. pantu, vai T vērtība, ja tā
 ir zemāka;
 T = gadu skaits, kas atlicis līdz riska darījuma
 termiņa beigām, ko aprēķina saskaņā ar
 233. pantu, vai pieci gadi, ja tas ir zemāks rādītājs;
 t* = 0,25.
 Iestādes izmanto CVAM kā
 CVA, kura ir turpmāk koriģēta, lai novērstu
 termiņu nesakritību, un kura ir iekļaujama riska darījuma
 pilnībā koriģētās vērtības (E*)
 aprēķina formulā, kas noteikta 218. panta
 5. punktā.
 3.
 Finanšu darījumiem, kuriem piemēro
 nefondēto kredīta aizsardzību, iestādes atspoguļo
 kredīta aizsardzības un riska darījuma termiņu
 koriģētajā kredīta aizsardzības vērtībā
 saskaņā ar šādu formulu:
 kur:
 G*
 = aizsardzības apmērs, kas
 koriģēts, lai novērstu jebkādu valūtu
 nesakritību;
 GA
 = G*, kas koriģēts, lai novērstu
 jebkādu termiņu nesakritību;
 t
 = gadu skaits, kas atlicis līdz
 kredīta aizsardzības izbeigšanas termiņa beigām, ko
 aprēķina saskaņā ar 233. pantu, vai T
 vērtība, ja tā ir zemāka;
 T = gadu skaits, kas atlicis līdz riska darījuma
 termiņa beigām, ko aprēķina saskaņā ar
 233. pantu, vai pieci gadi, ja tas ir zemāks rādītājs;
 t* = 0,25.
 Iestādes uzskata GA par
 aizsardzības vērtību 228. līdz 231. panta
 nolūkā.
 6. iedaļa
 Kredītriska mazināšanas groza metodes
 235. pants
 Pirmā saistību nepildīšanas gadījuma kredīta
 atvasinātie instrumenti
 Ja iestāde pērk kredīta
 aizsardzību vairākiem riska darījumiem ar nosacījumu, ka
 pirmais saistību nepildīšanas gadījums riska darījumu starpā
 izraisa maksājumu un ka šis kredīta notikums pārtrauc
 līgumu, iestāde var koriģēt riska darījuma riska
 darījumu riska svērtās vērtības
 aprēķināšanu un, attiecīgi, paredzamo zaudējumu summu
 tam riska darījumam, kas, ja nebūtu kredīta aizsardzības,
 veidotu zemāko no turpmāk minētajām summām
 saskaņā ar šo nodaļu, bet tikai tad, ja riska darījuma
 vērtība ir zemāka nekā kredīta aizsardzības
 vērtība vai vienāda ar to:
 a) riska darījumu riska
 svērtā vērtība saskaņā ar standartizēto
 pieeju;
 b) riska darījumu riska
 svērtā vērtība saskaņā ar IRB pieeju plus
 paredzamā zaudējumu summa, kas reizināta ar 12,5.
 236. pants
 N-tā saistību nepildīšanas gadījuma kredīta
 atvasinātie instrumenti
 Ja n saistību
 nepildīšanas gadījums riska darījumu starpā izraisa
 maksājumu saskaņā ar kredīta aizsardzības līgumu,
 iestāde, kura pērk šo aizsardzību, var atzīt šo
 aizsardzību tikai riska darījumu riska svērtās
 vērtības un, attiecīgi, paredzamās zaudējumu summas
 aprēķināšanai, ja aizsardzība ir tikusi iegūta
 arī iepriekšējiem saistību nepildīšanas gadījumiem (no
 1 līdz n-1), vai tad, ja n-1 saistību nepildīšanas
 gadījumi jau ir notikuši. Šādos gadījumos iestādes var
 mainīt riska darījuma riska darījumu riska svērtās
 vērtības aprēķināšanu un, atbilstīgi, riska
 darījuma paredzamo zaudējumu aprēķināšanu, kas
 gadījumā, ja nebūtu kredīta aizsardzības, radītu
 n mazāko no divām summām, kuras minētas 235. panta
 a) un b) apakšpunktā.
 Visiem groza riska
 darījumiem ir jāatbilst 199. panta 2. punktā un
 211. panta 1. punkta d) apakšpunktā noteiktajām prasībām.
 5. nodaļa
 Vērtspapīrošana
 1. iedaļa
 Definīcijas
 237. pants
 Definīcijas
 Šajā nodaļā izmanto šādas
 definīcijas:
 (1)
 „atlikusī starpība” ir finanšu
 maksājumi un citi ienākumi, kas saņemti saistībā ar
 vērtspapīrošanas riska darījumiem, no kuriem atskaitītas
 attiecīgās izmaksas un izdevumi;
 (2)
 „dzēšanas iespēja” ir
 līgumā paredzēta iespēja iniciatoram atpirkt vai dzēst
 vērtspapīrošanas pozīcijas, pirms visi pakārtotie riska
 darījumi tiek atmaksāti, ja neatmaksāto pakārtoto riska
 darījumu apmērs kļūst mazāks par noteikto līmeni;
 (3)
 „vienošanās par likviditātes
 nodrošināšanu” ir vērtspapīrošanas pozīcija, kura
 izriet no līguma par finansējuma nodrošināšanu, lai
 garantētu maksājumu laicīgumu ieguldītājiem;
 (4)
 „KIRB” ir 8 % no riska
 svērtajām vērtībām, kas saskaņā ar 3. nodaļu
 būtu aprēķinātas vērtspapīrotajiem riska
 darījumiem, ja tie nebūtu vērtspapīroti, kam
 pieskaitīta paredzamo zaudējumu summa saistībā ar šiem
 riska darījumiem, ko aprēķina saskaņā ar šo
 nodaļu;
 (5)
 „uz reitingiem balstītā metode” ir riska
 darījumu riska svērtās vērtības
 aprēķināšanas metode vērtspapīrošanas
 pozīcijām saskaņā ar 256. pantu;
 (6)
 „uzraudzības formulas metode” ir riska
 darījumu riska svērtās vērtības
 aprēķināšanas metode vērtspapīrošanas
 pozīcijām saskaņā ar 257. pantu;
 (7)
 „pozīcija bez reitinga” ir
 vērtspapīrošanas pozīcija, kurai nav atbilstīgas ĀKNI
 piešķirta atbilstīga kredīta novērtējuma, kā
 noteikts 4. iedaļā;
 (8)
 „pozīcija ar reitingu” ir
 vērtspapīrošanas pozīcija, kurai ir atbilstīgas ĀKNI
 piešķirts atbilstīgs kredīta novērtējums, kā
 noteikts 4. iedaļā;
 (9)
 „uz aktīviem balstīto komerciālo
 vērtspapīru programma (ABKV)” ir vērtspapīrošanas
 programma, kuras rezultātā emitētie vērtspapīri
 galvenokārt ir komerciāli vērtspapīri, kuru
 sākotnējais termiņš ir viens gads vai mazāk;
 (10)
 „tradicionālā vērtspapīrošana”
 ir vērtspapīrošana, kas ietver vērtspapīrotu riska
 darījumu ekonomisku nodošanu; to veic, pārņemot no iestādes
 iniciatores īpašuma tiesības uz vērtspapīrotajiem riska
 darījumiem vai izmantojot pakārtotu līdzdalību;
 emitētie vērtspapīri neuzliek maksājuma saistības
 iestādei iniciatorei;
 (11)
 „sintētiskā vērtspapīrošana” ir
 vērtspapīrošana, kurā riska nodošana tiek panākta,
 izmantojot riska atvasinātos instrumentus vai galvojumus, un
 vērtspapīrotie riska darījumi paliek iestādes iniciatores
 bilancē;
 (12)
 „atjaunojams riska darījums” ir riska
 darījums, kur klienta neapmaksātajiem atlikumiem ir pieļaujamas
 svārstības līdz noteiktai robežai, pamatojoties uz to
 lēmumiem aizņemties un atmaksāt;
 (13)
 „priekšlaicīgas amortizācijas
 nosacījums” ir līguma noteikums atjaunojamu riska darījumu
 vērtpapīrošanā, kas, iestājoties noteiktiem
 gadījumiem, pieprasa, lai ieguldītāju pozīcijas tiktu
 atpirktas pirms emitēto vērtspapīru sākotnējā
 termiņa beigām;
 (14)
 „pirmās kārtas zaudējumu laidiens”
 ir vērtspapīrošanas vissubordinētākais laidiens, kas nes
 pirmos zaudējumus, kurus radījuši vērtspapīrotie riska
 darījumi, un tādēļ nodrošina aizsardzību otrajam
 zaudējumam un, atbilstīgos gadījumos, augstāka ranga
 laidieniem.
 2. iedaļa
 Būtiskas riska nodošanas atzīšana
 238. pants
 Tradicionālā vērtspapīrošana
 1.
 Iestāde iniciatore tradicionālajā
 vērtspapīrošanā var izslēgt vērtspapīrotos riska
 darījumus no riska darījumu riska svērto vērtību un
 paredzamo zaudējumu summu aprēķiniem, ja ir izpildīts
 kāds no šādiem nosacījumiem:
 a) ir uzskatāms, ka
 vērtspapīroto riska darījumu būtiskais kredītrisks ir
 pārcelts trešām personām;
 b) iestāde iniciatore piemēro
 1250 % riska pakāpi visām paturētajām
 vērtspapīrošanas pozīcijām šajā
 vērtspapīrošanā vai saskaņā ar 33. panta
 1. punkta k) apakšpunktu par šādu vērtspapīrošanas
 pozīciju vērtību samazina kopējā 1. līmeņa
 pamata kapitāla posteņus.
 2.
 Būtiska kredītriska pārcelšana
 trešai personai tiek atzīta šādos gadījumos:
 a) mezanīna vērtspapīrošanas
 pozīciju, kuras šajā vērtspapīrošanā patur
 iestāde iniciatore, riska svērto vērtību kopsumma
 nepārsniedz 50 % no visu šādu mezanīna
 vērtspapīrošanas pozīciju riska svērto vērtību
 kopsummas;
 b) ja konkrētā
 vērtspapīrošanas darījumā nav mezanīna
 vērtspapīrošanas pozīciju un iestāde iniciatore var
 pierādīt, ka tādas vērtspapīrošanas pozīcijas,
 par kuru vērtību būtu samazināms pašu kapitāls vai
 kurām būtu piemērojama 1250 % riska pakāpe,
 būtiski pārsniedz vērtspapīroto riska darījumu
 paredzamo zaudējumu pamatotu novērtējumu, iestādei
 iniciatorei nepieder vairāk par 20 % no minētās
 vērtspapīrošanas pozīcijas, kuru atskaitītu no pašu
 kapitāla vai kurai piemērotu 1250 % riska pakāpi.
 Ja iespējama riska darījuma riska
 darījumu riska svērtās vērtības samazināšana,
 kuru iestāde iniciatore sasniegtu, veicot šo vērtspapīrošanu,
 nav pamatota ar proporcionālu kredītriska pārcelšanu trešām
 personām, kompetentā iestāde katrā atsevišķā
 gadījumā var nolemt, ka būtisks kredītrisks nav
 uzskatāms par pārceltu trešām personām.
 3.
 Šā panta 2. punkta nolūkā
 mezanīna vērtspapīrošanas pozīcijas nozīmē
 vērtspapīrošanas pozīcijas, kurām piemēro zemāku riska
 pakāpi par 1250 % riska pakāpi un kuras ir zemākas
 kārtas pozīcijas nekā visaugstākās kārtas
 pozīcija šajā vērtspapīrošanas darījumā, un kuras
 ir zemākas kārtas pozīcijas nekā jebkura pozīcija šajā
 vērtspapīrošanas darījumā, kurai piemēro turpmāk
 minēto saskaņā ar 4. iedaļu:
 a) tās vērtspapīrošanas
 pozīcijas gadījumā, kurai piemēro 3. iedaļas
 3. apakšiedaļu — 1. riska kvalitātes pakāpi;
 b) tās vērtspapīrošanas
 pozīcijas gadījumā, kurai piemēro 3. iedaļas
 4. apakšiedaļu — 1. vai 2. riska kvalitātes
 pakāpi;
 4.
 Kā alternatīvu 2. un 3. punktam
 kompetentās iestādes iestādēm iniciatorēm piešķir
 atļauju uzskatīt būtisku kredītrisku par tādu, kas ir
 pārcelts, ja iestāde iniciatore var visos vērtspapīrošanas
 gadījumos pierādīt, ka pašu kapitāla samazināšanas
 prasības, kuras iniciatore sasniedz, veicot vērtspapīrošanu, ir
 pamatotas ar proporcionālu kredītriska pārcelšanu trešām
 personām.
 Atļauja tiek piešķirta tikai tad, ja
 iestāde izpilda šādus nosacījumus:
 a) iestādei ir ieviesta atbilstīga
 pret risku jutīga kārtība un metodes, kā novērtēt
 riska pārcelšanu;
 b) iestāde ir arī katrā
 atsevišķā gadījumā atzinusi kredītriska
 pārcelšanu trešām personām iestādes iekšējās
 riska pārvaldības un tās iekšējā kapitāla sadales
 nolūkos.
 5.
 Papildus attiecīgi 1. līdz
 4. punktā noteiktajām prasībām ir jābūt
 izpildītiem visiem šiem nosacījumiem:
 a) vērtspapīrošanas darījuma
 dokumenti atspoguļo darījuma ekonomisko būtību;
 b) vērtspapīrotie riska
 darījumi nav pieejami iestādei iniciatorei un tās kreditoriem,
 tostarp bankrota un tiesvedības gadījumā; to apliecina
 kvalificēta juridiskā padomdevēja atzinums;
 c) emitētie vērtspapīri
 neuzliek maksājuma saistības iestādei iniciatorei;
 d) iestāde
 iniciatore nesaglabā faktisku vai netiešu kontroli pār pārceltajiem
 riska darījumiem; tiek uzskatīts, ka iniciators ir saglabājis
 faktisku kontroli pār pārceltajiem riska darījumiem, ja tam ir
 tiesības no pārņēmēja pārpirkt iepriekš
 pārceltos riska darījumus, lai gūtu labumu no tiem, vai ja
 tā pienākums ir no jauna uzņemties pārcelto risku; ja
 iestāde iniciatore saglabā apkalpošanas tiesības vai
 pienākumus attiecībā uz pārceltajiem riska darījumiem,
 tas nenozīmē riska darījumu netiešu kontroli;
 e) vērtspapīrošanas darījuma
 dokumentācija atbilst šādiem nosacījumiem:
 i) tā nesatur noteikumus, kas,
 atšķirībā no priekšlaicīgas amortizācijas noteikumiem,
 pieprasa iestādei iniciatorei uzlabot vērtspapīrošanas
 pozīcijas, arī, bet ne tikai, izmainot pakātotā kredītriska
 darījumus vai palielinot ienesīgumu, kas izmaksājams ieguldītājiem,
 reaģējot uz vērtspapīroto riska darījumu kredītu
 kvalitātes pasliktināšanos;
 ii) tā nesatur noteikumus, kas
 palielina ienesīgumu, kurš izmaksājams vērtspapīrošanas
 pozīciju turētājiem, reaģējot uz pakārtotā
 portfeļa kredītu kvalitātes pasliktināšanos;
 iii) tā skaidri nosaka,
 atbilstīgos gadījumos, ka jebkura vērtspapīrošanas
 pozīciju pirkšana vai pārpirkšana, ko iniciators vai sponsors veic,
 pārsniedzot savas līgumā noteiktās saistības,
 drīkst notikt vienīgi godīgas konkurences apstākļos;
 f) ja pastāv dzēšanas
 iespēja, šai iespējai ir jāatbilst arī šādiem
 nosacījumiem:
 i) dzēšanas iespēja ir
 īstenojama pēc iestādes iniciatores izvēles;
 ii) to var īstenot vienīgi tad,
 ja 10 % vai mazāk no vērtspapīroto riska darījumu
 sākotnējās vērtības paliek neamortizēti;
 iii) tā nav strukturēta tā,
 lai zaudējumu gadījumā neattiecinātu tos uz kredīta
 kvalitātes uzlabošanas pozīciju vai citām ieguldītāju
 pozīcijām, un nav arī citādi strukturēta, lai
 nodrošinātu kredīta kvalitātes uzlabošanu.
 6.
 Kompetentās iestādes nepārtraukti
 informē EBI par īpašiem gadījumiem, kas minēti
 2. punktā, kad riska darījuma riska darījumu riska
 svērtās vērtības varbūtējā samazināšana
 nav pamatota ar proporcionālu kredītriska pārcelšanu trešām
 personām un iestāžu ieguvumu, piemērojot 4. punktu. EBI
 uzrauga dažādās prakses šajā jomā un pieņem
 pamatnostādnes saskaņā ar Regulas (ES) Nr. 1093/2010
 16. pantu.
 239. pants
 Sintētiskā vērtspapīrošana
 1.
 Iestāde iniciatore sintētiskajā
 vērtspapīrošanā var aprēķināt riska darījumu
 riska svērtās vērtības un attiecīgi paredzamās
 zaudējumu summas vērtspapīrošanas riska darījumiem
 saskaņā ar 244. pantu, ja ir izpildīts kāds no šiem
 nosacījumiem:
 a) tiek uzskatīts, ka būtisks
 kredītrisks ir pārcelts trešām personām vai nu ar
 fondēto, vai nefondēto kredīta aizsardzību;
 b) iestāde iniciatore piemēro
 1250 % riska pakāpi visām paturētajām
 vērtspapīrošanas pozīcijām šajā
 vērtspapīrošanā vai saskaņā ar 33. panta
 1. punkta k) apakšpunktu par šādu vērtspapīrošanas
 pozīciju vērtību samazina kopējā 1. līmeņa
 pamata kapitāla posteņus.
 2.
 Būtisks kredītrisks ir uzskatāms par
 pārceltu trešai personai, ja ir izpildīts kāds no šiem
 nosacījumiem:
 a) mezanīna vērtspapīrošanas
 pozīciju, kuras šajā vērtspapīrošanā patur
 iestāde iniciatore, riska svērto vērtību kopsumma
 nepārsniedz 50 % no visu šādu mezanīna
 vērtspapīrošanas pozīciju riska svērto vērtību
 kopsummas;
 b) ja konkrētā
 vērtspapīrošanas darījumā nav mezanīna
 vērtspapīrošanas pozīciju un iestāde iniciatore var
 pierādīt, ka tādas vērtspapīrošanas pozīcijas,
 par kuru vērtību būtu samazināms pašu kapitāls vai
 kurām būtu piemērojama 1250 % riska pakāpe,
 būtiski pārsniedz vērtspapīroto riska darījumu
 paredzamo zaudējumu pamatotu novērtējumu, iestāde
 iniciatore nepatur vairāk par 20 % no minētās
 vērtspapīrošanas pozīcijas, par kuras vērtību
 būtu samazināms pašu kapitāls vai kurai būtu
 piemērojama 1250 % riska pakāpe;
 c) ja riska darījumu riska
 svērtās vērtības varbūtējā
 samazināšana, kuru iestāde iniciatore sasniegtu, veicot šo
 vērtspapīrošanu, nav pamatota ar proporcionālu kredītriska pārcelšanu
 trešām personām, kompetentā iestāde katrā
 atsevišķā gadījumā var nolemt, ka būtisks
 kredītrisks nav uzskatāms par pārceltu trešām
 personām.
 3.
 Šā panta 2. punkta nolūkā
 mezanīna vērtspapīrošanas pozīcijas nozīmē
 vērtspapīrošanas pozīcijas, kurām piemēro zemāku riska
 pakāpi par 1250 % riska pakāpi un kuras ir zemākas
 kārtas pozīcijas nekā visaugstākās kārtas
 pozīcija šajā vērtspapīrošanas darījumā, un kuras
 ir zemākas kārtas pozīcijas nekā jebkuras pozīcijas
 šajā vērtspapīrošanas darījumā, kurām piemēro
 turpmāk minēto saskaņā ar 4. iedaļu:
 a) tās vērtspapīrošanas
 pozīcijas gadījumā, kurai piemēro 3. iedaļas
 3. apakšiedaļu — 1. riska kvalitātes pakāpi;
 b) tās vērtspapīrošanas
 pozīcijas gadījumā, kurai piemēro 3. iedaļas
 4. apakšiedaļu — 1. vai 2. riska kvalitātes
 pakāpi.
 4.
 Kā alternatīvu 2. un 3. punktam
 kompetentās iestādes iestādēm iniciatorēm piešķir
 atļauju uzskatīt būtisku kredītrisku par tādu, kas ir
 pārcelts, ja iestāde iniciatore var visos vērtspapīrošanas
 gadījumos pierādīt, ka pašu kapitāla samazināšanas
 prasības, kuras iniciatore sasniedz, veicot vērtspapīrošanu, ir
 pamatotas ar proporcionālu kredītriska pārcelšanu trešām
 personām.
 Atļauja tiek piešķirta tikai tad, ja
 iestāde izpilda šādus nosacījumus:
 a) iestādei ir ieviesta atbilstīga
 pret risku jutīga kārtība un metodes, kā novērtēt
 riska pārcelšanu;
 b) iestāde ir arī katrā
 atsevišķā gadījumā atzinusi kredītriska
 pārcelšanu trešām personām iestādes iekšējās
 riska pārvaldības un tās iekšējā kapitāla sadales
 nolūkos.
 5.
 Papildus attiecīgi 1. līdz 4. punktā
 noteiktajām prasībām kredītriska pārcelšanai ir
 jāatbilst visiem šiem nosacījumiem:
 a) vērtspapīrošanas darījuma
 dokumenti atspoguļo darījuma ekonomisko būtību;
 b) kredīta aizsardzība, ar kuru
 kredītrisks ir pārcelts, atbilst 242. panta 2. punktam;
 c) instrumentos, ko izmanto, lai
 pārceltu kredītrisku, nav noteikumu vai nosacījumu, kuri:
 i) nosaka augstus būtiskuma
 sliekšņus, kuru piemērošanas dēļ kredīta
 aizsardzība nedarbojas kredīta notikuma gadījumā;
 ii) dod iespēju pārtraukt
 aizsardzību saistībā ar pakārtoto riska darījumu
 kredīta kvalitātes pasliktināšanos;
 iii) izņemot priekšlaicīgas
 amortizācijas nosacījumus, pieprasa iestādei iniciatorei uzlabot
 vērtspapīrošanas pozīciju kvalitāti;
 iv) palielina iestādes izmaksas par
 kredīta aizsardzību vai ienesīgumu, kas izmaksājams
 vērtspapīrošanas pozīciju turētājiem,
 reaģējot uz pakārtotā portfeļa kredītu
 kvalitātes pasliktināšanos;
 d) iegūts kvalificēta
 juridiskā padomnieka atzinums, kas apstiprina kredīta
 aizsardzības piemērojamību visās attiecīgajās
 jurisdikcijās;
 e) vērtspapīrošanas
 dokumentācijā ir skaidri jānosaka, atbilstīgos
 gadījumos, ka jebkura vērtspapīrošanas pozīciju pirkšana
 vai pārpirkšana, ko iniciators vai sponsors veic, pārsniedzot savas līgumā
 noteiktās saistības, drīkst notikt vienīgi godīgas
 konkurences apstākļos;
 f) ja pastāv dzēšanas
 iespēja, šai iespējai ir jāatbilst šādiem
 nosacījumiem:
 i) dzēšanas iespēja ir
 īstenojama pēc iestādes iniciatores izvēles;
 ii) to var
 īstenot vienīgi tad, ja 10 % vai mazāk no
 vērtspapīroto riska darījumu sākotnējās
 vērtības paliek neamortizēti;
 iii) tā nav strukturēta tā,
 lai zaudējumu gadījumā neattiecinātu tos uz kredīta
 kvalitātes uzlabošanas pozīciju vai citām ieguldītāju
 pozīcijām, un nav arī citādi strukturēta, lai
 nodrošinātu kredīta kvalitātes uzlabošanu.
 6.
 Kompetentās iestādes nepārtraukti
 informē EBI par īpašiem gadījumiem, kas minēti
 2. punktā, kad riska darījuma riska svērtās
 vērtības varbūtējā samazināšana nav pamatota ar
 proporcionālu kredītriska pārcelšanu trešām personām
 un iestāžu ieguvumu, piemērojot 4. punktu. Eiropas Banku
 iestāde uzrauga dažādās prakses šajā jomā un
 pieņem pamatnostādnes saskaņā ar Regulas (ES)
 Nr. 1093/2010 16. pantu.
 3. iedaļa
 Riska darījumu riska svērtās vērtības
 aprēķināšana
 1. apakšiedaļa
 Principi
 240. pants
 Riska darījumu riska svērtās vērtības
 aprēķināšana
 1.
 Ja iestāde iniciatore ir pārcēlusi
 būtisku kredītrisku, kas saistīts ar vērtspapīrotajiem
 riska darījumiem saskaņā ar 2. iedaļu, šī
 iestāde var:
 a) tradicionālās
 vērtspapīrošanas gadījumā izslēgt no riska darījumu
 riska svērtās vērtības aprēķina vai,
 attiecīgajos gadījumos, paredzamo zaudējumu aprēķina
 riska darījumus, kas pakļauti vērtspapīrošanai;
 b) sintētiskās
 vērtspapīrošanas gadījumā aprēķināt riska
 svērto vērtību un, attiecīgajos gadījumos, paredzamo
 zaudējumu summu vērtspapīrošanas riska darījumiem
 atbilstoši 244. un 245. pantam.
 2.
 Ja iestāde iniciatore ir nolēmusi
 piemērot 1. punktu, tā aprēķina šajā
 nodaļā aprakstītās riska darījumu riska
 svērtās vērtības pozīcijām, kuras varētu
 būt tās turējumā vērtspapīrošanā.
 Ja iestāde iniciatore nav pārcēlusi
 būtisku kredītrisku vai ir nolēmusi nepiemērot
 1. punktu, tai nav jāaprēķina riska darījumu riska
 svērtās vērtības nevienai pozīcijai, kas tai
 varētu būt attiecīgajā vērtspapīrošanā, bet
 ir jāturpina iekļaut vērtspapīrotos riska darījumus
 savos riska darījumu riska svērtās vērtības
 aprēķinos tā, it kā tie nebūtu
 vērtspapīroti.
 3.
 Ja riska darījums notiek ar vairākiem
 vērtspapīrošanas laidieniem, riska darījumu katrā
 laidienā uzskata par atsevišķu vērtspapīrošanas pozīciju.
 Uzskata, ka vērtspapīrošanas pozīciju kredīta
 aizsardzības nodrošinātāji ir vērtspapīrošanas
 pozīciju turētāji. Vērtspapīrošanas pozīcijas
 ietver arī vērtspapīrošanas riska darījumus ar procentu
 likmēm vai valūtas atvasināto instrumentu līgumiem.
 4.
 Ja vien vērtspapīrošanas pozīcija
 nav atņemta no kopējā 1. līmeņa pamata
 kapitāla posteņiem saskaņā ar 33. panta 1. punkta
 k) apakšpunktu, riska svērto vērtību iekļauj
 iestādes kopējā risku svērtajā vērtībā
 87. panta 3. punkta nolūkā.
 5.
 Vērtspapīrošanas pozīcijas riska
 svērto vērtību aprēķina, pozīcijas riska
 darījuma vērtībai, kas aprēķināta
 saskaņā ar 241. pantu, piemērojot saistīto kopējo
 riska pakāpi.
 6.
 Kopējo riska pakāpi nosaka kā
 šajā nodaļā noteiktās riska pakāpes un jebkuras
 papildu riska pakāpes summu saskaņā ar 396. pantu.
 241. pants
 Riska darījuma vērtība
 1.
 Riska darījuma vērtību
 aprēķina šādi:
 a) ja iestāde riska svērto
 vērtību aprēķina saskaņā ar
 3. apakšiedaļu, bilances vērtspapīrošanas pozīcijas
 riska darījuma vērtība ir tās uzskaites vērtība,
 kas paliek pēc tam, kad ir piemērotas īpašas kredītriska
 korekcijas;
 b) ja iestāde riska svērto
 vērtību aprēķina saskaņā ar
 4. apakšiedaļu, bilances vērtspapīrošanas pozīcijas
 riska darījuma vērtība ir tās uzskaites vērtība,
 kas aprēķināta, neņemot vērā nekādas
 veiktās kredītriska korekcijas;
 c) ja iestāde riska svērto
 vērtību aprēķina saskaņā ar
 3. apakšiedaļu, ārpusbilances vērtspapīrošanas
 pozīcijas riska darījuma vērtība ir tās
 nominālā vērtība, atņemot jebkuras specifiskās
 vērtspapīrošanas pozīcijas kredītriska korekcijas,
 reizināta ar korekcijas pakāpi, kā ir aprakstīts šajā
 nodaļā. Korekcijas pakāpe ir 100 %, ja vien nav
 norādīts citādi;
 d) ja iestāde riska svērto
 vērtību aprēķina saskaņā ar
 4. apakšiedaļu, ārpusbilances vērtspapīrošanas
 pozīcijas riska darījuma vērtība ir tās
 nominālā vērtība, reizināta ar korekcijas pakāpi,
 kā ir aprakstīts šajā nodaļā. Korekcijas pakāpe
 ir 100 %, ja vien nav norādīts citādi;
 e) riska darījuma vērtību
 darījuma partnera II pielikumā norādīto
 atvasināto finanšu instrumentu kredītriskam nosaka saskaņā
 ar 6. nodaļu.
 2.
 Ja iestādei ir divas vai vairākas
 vērtspapīrošanas pozīcijas, kas pārklājas,
 iestāde tādā mērā, kā tās
 pārklājas, iekļauj riska darījumu riska svērtās
 vērtības aprēķinā tikai to pozīciju vai
 pozīcijas daļu, kura rada lielākās riska darījumu
 riska svērtās vērtības. Iestāde var arī
 atzīt šādu pārklāšanos starp konkrētā riska pašu
 kapitāla prasībām pozīcijām tirdzniecības
 portfelī un pašu kapitāla prasībām vērtspapīrošanas
 pozīcijām netirdzniecības portfelī ar noteikumu, ka
 iestāde spēj aprēķināt un salīdzināt pašu
 kapitāla prasības saistītajām pozīcijām. Šā
 punkta nolūkā pārklāšanās notiek, ja pozīcijas
 pilnīgi vai daļēji atspoguļo riska darījumus ar vienu
 un to pašu risku tā, ka pārklāšanās apjomā tas ir
 viens riska darījums.
 3.
 Ja pozīcijām ABKV ir piemērojams
 263. panta c) punkts, iestāde var izmantot riska pakāpi,
 kas piešķirta saskaņā ar vienošanos par likviditātes
 nodrošināšanu, lai aprēķinātu riska svērto
 vērtību ABKV, ar noteikumu, ka 100 % ABKV, kuri emitēti programmas
 ietvaros, sedz šī vai cita vienošanās par likviditātes
 nodrošināšanu un visu šo vienošanos par likviditātes
 nodrošināšanu rangi ir vienādi ar ABKV tā, ka tie veido
 pārklājušās pozīcijas.
 Iestāde paziņo kompetentajām
 iestādēm par labumu, ko tā gūst no šāda veida pieejas.
 242. pants
 Kredītriska mazināšanas atzīšana vērtspapīrošanas
 pozīcijām
 1.
 Iestāde var atzīt fondēto vai
 nefondēto kredīta aizsardzību, kas saņemta
 attiecībā uz vērtspapīrošanas pozīciju
 saskaņā ar 4. nodaļu un saskaņā ar šajā nodaļā
 un 4. nodaļā izklāstītajām prasībām.
 Atbilstīga fondētā kredīta
 aizsardzība tiek attiecināta uz finanšu nodrošinājumu, kas ir
 atbilstīgs riska darījumu riska svērtās vērtības
 aprēķināšanai saskaņā ar 2. nodaļu, kā
 ir noteikts 4. nodaļā, un tā atzīšana ir saistāma
 ar attiecīgo prasību izpildi, kuras noteiktas
 4. nodaļā.
 2.
 Atbilstīga nefondētā kredīta
 aizsardzība un nefondētās kredīta aizsardzības
 devēji ir tikai tādi, kas ir atbilstīgi saskaņā ar
 4. nodaļu, un to atzīšana ir saistāma ar attiecīgo
 prasību izpildi, kuras noteiktas saskaņā ar šo
 4. nodaļu.
 3.
 Neskarot 2. punktu, atbilstīgiem
 nefondētās kredīta aizsardzības devējiem, kas
 uzskaitīti 197. pantā, ir jābūt atzītas ĀKNI
 kredīta novērtējumam, kurš saskaņā ar 131. pantu
 ir jāsaista ar kredīta kvalitātes 3. pakāpi un
 augstāku un kuram brīdī, kad kredīta aizsardzība
 atzīta pirmo reizi, ir jābūt saistītam ar kredīta
 kvalitātes 2. pakāpi vai augstāku. Iestādes,
 kurām ir atļauja piemērot IRB metodi tiešam riska darījumam
 ar aizsardzības devēju, var novērtēt atbilstību
 saskaņā ar pirmo teikumu, pamatojoties uz aizsardzības
 devēja PD līdzvērtīgumu PD, kas saistīta
 ar kredīta kvalitātes pakāpēm, kuras minētas 131. pantā.
 4.
 Neskarot 2. punktu, SSPE ir
 atbilstīgi aizsardzības devēji, ja tiem pieder aktīvi, kuri
 atzīstami par atbilstīgu finanšu nodrošinājumu un uz kuriem nav
 iepriekšēju tiesību vai iespējamu tiesību, vai tādu,
 kas ir līdzvērtīgas iespējamām tiesībām
 iestādēm, kuras saņem nefondēto kredīta
 aizsardzību, un ja ir izpildītas visas 4. nodaļā
 iekļautās prasības par finanšu nodrošinājuma atzīšanu.
 Šādos gadījumos GA (aizsardzības summa, kas
 koriģēta saistībā ar valūtu nesakritību un
 termiņa nesakritību saskaņā ar 4. nodaļas
 nosacījumiem) nepārsniedz šo aktīvu svārstīguma dēļ
 koriģēto tirgus vērtību un g (riska darījumu ar
 aizsardzības devēju riska pakāpe, kā ir norādīts
 saskaņā ar standartizēto metodi) nosaka kā vidēji
 svērto riska pakāpi, kas būtu piemērojama šiem
 aktīviem kā finanšu nodrošinājumam saskaņā ar
 standartizēto metodi.
 243. pants
 Netiešs atbalsts
 1.
 Iestāde sponsore vai iestāde iniciatore,
 kura attiecībā uz vērtspapīrošanas riska darījumu
 riska svērtās vērtības aprēķināšanu ir
 izmantojusi 240. panta 1. un 2. punktu vai ir pārdevusi sava
 tirdzniecības portfeļa finanšu instrumentus tā, ka tai vairs nav
 jāpatur pašu kapitāls saistībā ar šo instrumentu risku,
 nevar nodrošināt atbalstu vērtspapīrošanai, pārsniedzot
 savas līgumsaistības, ar mērķi samazināt
 ieguldītāju iespējamos vai faktiskos zaudējumus.
 Darījums nav uzskatāms par atbalsta sniegšanu, ja tas ir noticis
 godīgas konkurences apstākļos un ir ņemts vērā,
 novērtējot būtisku riska pārcelšanu. Neraugoties uz to, vai
 tas sniedz atbalstu, par jebkuru šādu darījumu ir jāziņo
 kompetentajām iestādēm un tam ir jāveic iestādes
 kredīta pārbaudes un apstiprināšanas process. Iestāde,
 novērtējot to, vai darījums nav strukturēts tā, lai
 sniegtu atbalstu, pienācīgi apsver vismaz turpmāk
 uzskaitīto:
 a) atpirkšanas cenu;
 b) iestādes kapitāla un
 likviditātes pozīcijas pirms un pēc pārpirkšanas;
 c) vērtspapīroto riska
 darījumu izpildījumu;
 d) vērtspapīrošanas pozīciju
 izpildījumu.
 2.
 EBI saskaņā ar Regulas
 (ES) Nr. 1093/2010 16. pantu pieņem pamatnostādnes par
 to, kas ir uzskatāms par godīgas konkurences apstākļiem un
 kad darījums nav strukturēts tā, lai sniegtu atbalstu.
 3.
 Ja iestāde iniciatore vai
 iestāde sponsore neievēro 1. punkta noteikumus
 attiecībā uz vērtspapīrošanu, šīs iestādes
 rīcībā ir jābūt vismaz tādam pašu kapitālam
 par visiem vērtspapīrošanas riska darījumiem, it kā tiem
 nebūtu piemērota vērtspapīrošana.
 2. apakšiedaļa
 Iestādes iniciatores veiktais riska darījumu riska svērtās
 vērtības aprēķins sintētiskā
 vērtspapīrošanā vērtspapīrotiem riska darījumiem
 244. pants
 Vispārēja pieeja
 Aprēķinot riska svērto
 vērtību vērtspapīrotajiem riska darījumiem, ja ir
 izpildīti 239. panta nosacījumi, sintētiskās
 vērtspapīrošanas iestāde iniciatore, ievērojot
 245. pantu, izmanto atbilstošās aprēķina metodes, kas
 norādītas šajā iedaļā, nevis tās, kas
 norādītas 2. nodaļā. Iestādēm, kuras riska
 darījumu riska svērtās vērtības un paredzamo
 zaudējumu summas aprēķina saskaņā ar
 3. nodaļu, paredzamo zaudējumu summa šādiem riska
 darījumiem ir nulle.
 Pirmajā daļā noteiktās
 prasības ir piemērojamas visam vērtspapīrošanā
 iekļauto riska darījumu portfelim. Saskaņā ar
 245. pantu iestāde iniciatore aprēķina riska darījumu
 riska svērtās vērtības attiecībā uz visiem
 vērtspapīrošanas laidieniem saskaņā ar šīs
 iedaļas noteikumiem, ieskaitot tos laidienus, kuriem iestāde
 atzīst kredītriska mazināšanu saskaņā ar
 242. pantu, un tādā gadījumā riska pakāpi, kas
 piemērojama šai pozīcijai, var grozīt saskaņā ar
 4. nodaļu, ja ir ievērotas šajā nodaļā
 noteiktās prasības.
 245. pants
 Pieeja termiņu nesakritībai sintētiskajā
 vērtspapīrošanā
 Lai aprēķinātu riska
 darījumu riska svērtās vērtības saskaņā ar
 244. pantu, jebkādu termiņu nesakritību starp kredīta
 aizsardzības, ar kuras palīdzību panāk sadalīšanu
 laidienos, termiņu un vērtspapīroto riska darījumu
 termiņu ņem vērā šādi:
 a) par vērtspapīroto riska
 darījumu termiņu uzskata ilgāko termiņu jebkuram no šiem
 riska darījumiem, ievērojot piecu gadu maksimumu. Kredīta
 aizsardzības termiņu nosaka saskaņā ar 4. nodaļu;
 b) iestāde iniciatore
 ignorē jebkādu termiņu nesakritību, aprēķinot riska
 darījumu riska svērtās vērtības laidieniem, kurus
 šīs iedaļas ietvaros saista ar 1250 % riska pakāpi. Visiem
 citiem laidieniem piemēro 4. nodaļā izklāstīto
 termiņu nesakritības pieeju, izmantojot šādu formulu:
 kur:
 RW* = riska darījumu riska
 svērtās vērtības 87. panta a) apakšpunkta
 nolūkā;
 RWAss = riska darījumu riska svērtās vērtības
 riska darījumiem, ja tie nebūtu vērtspapīroti,
 aprēķinātas proporcionāli;
 RWSP = riska darījumu riska svērtās vērtības, kas
 aprēķinātas saskaņā ar 244. pantu, ja nav
 termiņu nesakritības;
 T = pakārtoto
 riska darījumu termiņš, kas izteikts gados;
 t = kredīta
 aizsardzības termiņš, kas izteikts gados;
 t* = 0,25.
 3. apakšiedaļa
 Riska darījumu riska svērtās vērtības
 aprēķināšana saskaņā ar standartizēto metodi
 246. pants
 Riska pakāpes
 Saskaņā
 ar 247. pantu vērtspapīrošanas pozīcijas, kurai
 piešķirts reitings, vai atkārtotas vērtspapīrošanas
 pozīcijas riska svērto vērtību iestāde
 aprēķina, piemērojot riska darījumu vērtībai
 attiecīgo riska pakāpi.
 Attiecīgā
 riska pakāpe ir 1. tabulā norādītā riska
 pakāpe, ar kuru ir saistīts pozīcijas kredīta
 novērtējums saskaņā ar 4. iedaļu.
 1. tabula
 Kredīta kvalitātes pakāpe || 1 || 2 || 3 || 4 (tikai tiem kredīta novērtējumiem, kas nav īstermiņa kredīta novērtējumi) || Visas pārējās kredīta kvalitātes pakāpes
 Vērtspapīrošanas pozīcijas || 20 % || 50 % || 100 % || 350 % || 1250 %
 Atkārtotas vērtspapīrošanas pozīcijas || 40 % || 100 % || 225 % || 650 % || 1250 %
 Ievērojot 247. līdz 250. panta
 prasības, vērtspapīrošanas pozīcijai bez reitinga riska
 svērto vērtību aprēķina, piemērojot 1250 % riska
 pakāpi.
 247. pants
 Iestāde iniciatore un iestāde sponsore
 Iestāde iniciatore vai iestāde
 sponsore riska darījumu riska svērtās vērtības, kas
 aprēķinātas iestādes vērtspapīrošanas
 pozīcijām, individuālā vērtspapīrošanā var
 noteikt ne lielākas kā riska darījumu riska svērtās
 vērtības summām, kuras aprēķina
 vērtspapīrošanas riska darījumiem, pieņemot, ka tie
 nebūtu vērtspapīroti, ar nosacījumu, ka 150 % riska
 pakāpe tiek piemērota:
 a) visiem posteņiem, kuros
 tobrīd ir saistību neizpilde;
 b) visiem posteņiem, kas
 saistīti ar īpaši augstu risku starp vērtspapīrotajiem
 riska darījumiem saskaņā ar 123. pantu.
 248. pants
 Pozīcijas bez reitinga
 1.
 Lai aprēķinātu
 vērtspapīrošanas pozīcijas bez reitinga riska darījumu
 riska svērto vērtību, iestāde var piemērot riska
 vidējo svērto vērtību, kuru iestāde, kas ir riska
 darījuma turētāja, piemērotu vērtspapīrotajam
 darījumam saskaņā ar 2. nodaļu, reizinot to ar
 2. punktā minēto koncentrācijas koeficientu. Šim
 nolūkam iestāde zina vērtspapīroto riska darījumu
 portfeļa, kas vienmēr ir vērtspapīrots, sastāvu.
 2.
 Šis koncentrācijas koeficients ir vienāds
 ar visu laidienu nominālo vērtību summu, ko dala ar
 nominālo vērtību summu visiem laidieniem, kuri ir zemākas
 kārtas vai tās pašas kārtas ar laidienu, kurā ir šī
 pozīcija, ieskaitot arī šo laidienu. Aprēķinātā riska
 pakāpe nedrīkst būt augstāka par 1250 % vai zemāka
 par jebkuru riska pakāpi, ko piešķir augstākam laidienam ar
 reitingu. Ja iestāde nevar noteikt riska pakāpes, kas būtu
 piešķiramas vērtspapīrojamiem riska darījumiem
 saskaņā ar 2. nodaļu, tā šai pozīcijai piešķir
 1250 % riska pakāpi.
 249. pants
 Vērtspapīrošanas pozīcijas otrās kārtas zaudējumu
 laidienā vai labākā laidienā ABKV programmā
 Ja ir iespējama izdevīgāka
 pieeja attiecībā uz vienošanos par likviditātes
 nodrošināšanu bez reitinga saskaņā ar 250. panta noteikumiem,
 iestāde var piemērot vērtspapīrošanas pozīcijām,
 kas atbilst turpmāk minētajiem nosacījumiem, riska pakāpi,
 kura ir lielāka par 100 %, vai augstāko no riska pakāpēm,
 ko iestāde, kurai pieder riska darījumi, varētu piemērot
 jebkuram no vērtspapīrojamiem riska darījumiem saskaņā
 ar 2. nodaļu:
 a) vērtspapīrošanas
 pozīcija ir laidienā, kurš ekonomiski ir otrās kārtas
 zaudējumu pozīcijā vai labākā pozīcijā
 vērtspapīrošanā, un pirmās kārtas zaudējumu laidienam
 jānodrošina jēgpilna kredīta uzlabošana otrās kārtas
 zaudējumu laidienam;
 b) vērtspapīrošanas
 pozīcijas kvalitāte ir līdzvērtīga ieguldījumu
 pakāpei vai augstāka;
 c) vērtspapīrošanas
 pozīcijas turētāja ir iestāde, kura nav pozīcijas
 turētāja pirmajā zaudējumu laidienā.
 250. pants
 Vienošanās par likviditātes nodrošinājumiem bez reitinga
 1.
 Lai noteiktu vienošanās par likviditātes
 nodrošinājumiem bez reitinga riska darījuma vērtību,
 iestādes var piemērot 50 % korekcijas pakāpi tās
 nominālai vērtībai, ja ir izpildīti šādi
 nosacījumi:
 a) vienošanās par likviditātes
 nodrošinājumu dokumentācijā skaidri norāda un ierobežo
 apstākļus, kādos nodrošinājumu var izmantot;
 b) likviditātes nodrošinājumu
 nedrīkst izmantot zaudējumu segšanai, kas likviditātes
 nodrošinājuma izmantošanas brīdī jau ir radušies, un it īpaši
 nodrošināt likviditāti attiecībā uz riska darījumiem,
 kuros saistības netiek pildītas izmantošanas brīdī, vai
 iegādājoties aktīvus par augstāku cenu nekā to
 patiesā vērtība;
 c) likviditātes nodrošinājumu
 nedrīkst izmantot, lai nodrošinātu pastāvīgu vai regulāru
 finansējumu vērtspapīrošanas darījumiem;
 d) izmantotā likviditātes
 nodrošinājuma atmaksāšana nedrīkst būt pakārtota
 ieguldītāju prasījumiem, izņemot prasījumus, kas
 izriet no procentu likmju vai valūtas atvasināto finanšu instrumentu
 līgumiem, apkalpošanas vai līdzīgiem maksājumiem.
 Atmaksāšanu nedrīkst arī atlikt vai atteikties no tās;
 e) likviditātes nodrošinājumu
 nedrīkst izmantot, ja viss kredīta kvalitātes uzlabojums, kurš
 atbalsta likviditātes nodrošinājumu, jau ir izmantots;
 f) vienošanās par likviditātes
 nodrošinājumu ietver noteikumu, kas paredz automātisku šīs
 summas samazinājumu par tādu riska darījumu summu, kuros netiek
 pildītas saistības, ja „saistību
 nepildīšana” atbilst 3. nodaļā sniegtajai definīcijai
 vai vērtspapīroto riska darījumu portfelis sastāv no
 instrumentiem ar reitingu, un vienošanās par likviditātes
 nodrošinājumu tiek pārtraukta, ja portfeļa vidējā
 kvalitāte ir kļuvusi zemāka par ieguldījumu pakāpi.
 Piemērojamā riska pakāpe ir
 augstākā riska pakāpe, ko jebkuram no vērtspapīrotajiem
 riska darījumiem būtu piemērojusi iestāde, kurai ir šie
 riska darījumi, saskaņā ar 2. nodaļu.
 2.
 Lai noteiktu vienošanās par naudas
 aizdevumu riska darījuma vērtību, var piemērot 0 %
 korekcijas pakāpi vienošanās par likviditātes nodrošinājumu
 nominālai vērtībai, ja tā ir bez nosacījumiem
 atsaucama, pieņemot, ka tiek izpildīti 1. punkta nosacījumi
 un ka prasījums atmaksāt aizdoto naudu ir augstāka ranga
 prasījums attiecībā pret citiem prasījumiem par naudas
 plūsmām no vērtspapīrotajiem riska darījumiem.
 251. pants
 Papildu pašu kapitāla prasības atjaunojamu riska darījumu
 vērtspapīrošanai ar priekšlaicīgas amortizācijas
 nosacījumiem
 1.
 Ja notiek tādu atjaunojamu riska darījumu
 vērtspapīrošana, kuriem piemēro priekšlaicīgas
 amortizācijas nosacījumu, tad iestāde iniciatore atbilstoši
 šim pantam aprēķina papildu riska svērto vērtību,
 ņemot vērā, ka kredītriska līmenis var
 palielināties priekšlaicīgas amortizācijas nosacījuma piemērošanas
 rezultātā.
 2.
 Iestāde aprēķina riska darījumu
 riska svērto vērtību attiecībā uz iniciatores
 līdzdalības un ieguldītāju līdzdalības riska darījumu
 vērtības summu.
 Ja vērtspapīrošanas riska darījumi
 ietver gan atjaunojamus riska darījumus, gan neatjaunojamus riska
 darījumus, iestāde iniciatore piemēro 3. līdz
 6. punktā izklāstīto metodi tai pakārtoto
 portfeļa daļai, kas satur atjaunojamus riska darījumus.
 Iniciatores līdzdalības riska
 darījuma vērtība ir riska darījuma vērtība, ko
 veido vērtspapīrotā portfeļa
 izmantotā nosacītā daļa un kuras proporcija
 attiecībā pret kopējo šā portfeļa summu nosaka
 proporciju naudas plūsmai, kuru rada pamatsummas un procentu
 saņemšana un citas saistītās summas, kas nav atbilstošas
 maksājumiem vērtspapīrošanas pozīciju turētājiem.
 Iniciatores līdzdalība nav pakārtota ieguldītāju
 līdzdalībai. Ieguldītāju līdzdalības riska
 darījuma vērtība ir riska darījuma vērtība, ko
 veido portfeļa izmantoto summu atlikusī nosacītā daļa.
 Riska svērto vērtību
 attiecībā uz iniciatores riska darījuma vērtību
 aprēķina kā proporcionālu riska darījumu daļu
 vērtspapīrotajiem riska darījumiem, pieņemot kā tie
 nebūtu vērtspapīroti.
 3.
 No 1. punktā noteiktās papildu riska
 darījumu riska svērtās vērtības
 aprēķināšanas ir atbrīvotas šādu
 vērtspapīrošanas veidu iniciatores:
 a) atjaunojamu riska darījumu
 vērtspapīrošana, kurā ieguldītāji pilnībā
 uzņemas risku, kas izriet no aizņēmēju rīcības
 nākotnē, tā, ka iestāde iniciatore neuzņemas
 risku pat pēc tam, kad ir notikusi priekšlaicīga amortizācija;
 b) vērtspapīrošana, kurā
 priekšlaicīgu amortizāciju izraisa tikai tādi notikumi, kas nav
 saistīti ar vērtspapīroto aktīvu kvalitāti vai
 iestādes iniciatores darbības rezultātiem, piemēram,
 būtiskas izmaiņas nodokļu likumos vai regulās.
 4.
 Iestādei iniciatorei, kas veic papildu riska
 darījumu riska svērtās vērtības
 aprēķināšanu saskaņā ar pirmo punktu, kopējā
 riska darījumu riska svērtā vērtība
 attiecībā uz tās pozīcijām ieguldītāju
 līdzdalībā un riska darījumu riska svērtā
 vērtība, kas aprēķināta saskaņā ar
 1. punktu, nedrīkst būt lielāka par lielāko no:
 a) riska svērtajām
 vērtībām, kas aprēķinātas iestādes
 pozīcijai ieguldītāju līdzdalībā;
 b) riska svērtajām
 vērtībām, ko vērtspapīrotajiem riska darījumiem
 apmērā, kurš ir vienāds ar ieguldītāju
 līdzdalību, būtu aprēķinājusi iestāde, kam
 ir šie vērtspapīrotie riska darījumi, pieņemot, ka tie
 nebūtu vērtspapīroti.
 Tīro ienākumu atskaitījumus, ja
 tādi ir, kas rodas no gaidāmo ienākumu kapitalizācijas,
 kura tiek pieprasīta saskaņā ar 29. panta 1. punktu,
 neiekļauj iepriekšējā daļā minētajā
 maksimālajā summā.
 5.
 Riska svērto vērtību, kas
 aprēķināma saskaņā ar 1. punktu, nosaka, reizinot
 ieguldītāju līdzdalības riska darījuma
 vērtību ar attiecīgu korekcijas pakāpi, kā
 norādīts šā panta 6. līdz 9. punktā, un ar
 vidējo svērto riska pakāpi, kura būtu piemērojama
 vērtspapīrotajiem riska darījumiem, pieņemot, ka tie
 nebūtu vērtspapīroti.
 Priekšlaicīgas amortizācijas
 nosacījums uzskatāms par kontrolētu, ja ir izpildīti
 šādi nosacījumi:
 a) iestādei iniciatorei ir
 izstrādāts atbilstošs kapitāla/likviditātes plāns, lai
 nodrošinātu pietiekamu pašu kapitālu un likviditāti
 priekšlaicīgas amortizācijas gadījumā;
 b) darījuma termiņa laikā
 procentu un pamatsummas maksājumi, izdevumi, zaudējumi un
 atgūstamās summas tiek sadalītas proporcionāli iniciatores
 un ieguldītāju līdzdalībai, pamatojoties uz debitoru
 parādu atlikumu katra mēneša noteiktā(-os) datumā(-os);
 c) amortizācijas periodu uzskata par
 pietiekamu, ja priekšlaicīgas amortizācijas perioda sākumā
 ir atmaksāti vai atzīti par saistības nepildošiem 90 % no
 kopējā parāda (iniciatores un ieguldītāju
 līdzdalība);
 d) atmaksāšanas ātrums nav
 lielāks par ātrumu, kāds būtu bijis, ja amortizācija
 būtu notikusi lineāri periodā, kas noteikts c) punktā.
 6.
 Ja tiek vērtspapīroti bez saistību
 uzņemšanās un bez nosacījumiem un iepriekšēja
 brīdinājuma atsaucamie riska darījumi ar privātpersonām
 vai MVU un ja vērtspapīrošanas darījums satur
 priekšlaicīgas amortizācijas nosacījumu, un priekšlaicīgu
 amortizāciju izraisa atlikusī starpība, kas ir kļuvusi
 zemāka par noteikto līmeni, iestādes salīdzina triju
 mēnešu vidējo atlikušo starpību ar atlikušo starpību, kura
 iestādei jānodrošina.
 Ja vērtspapīrošana nepieprasa
 atlikušās starpības atrašanos noteiktā līmenī, par
 atsauces līmeni uzskata tādu, kas ir par 4,5 procentu punktiem
 augstāks nekā atlikušās starpības līmenis, kas izraisa
 priekšlaicīgu amortizāciju.
 Piemērojamo korekcijas pakāpi nosaka
 atkarībā no aktuālā triju mēnešu vidējā
 atlikušās starpības līmeņa, saskaņā ar
 2. tabulu.
 2. tabula
 || Vērtspapīrošana ar kontrolētu priekšlaicīgu amortizāciju || Vērtspapīrošana ar nekontrolētu priekšlaicīgu amortizāciju
 3 mēnešu vidējā atlikusī starpība || Korekcijas pakāpe || Korekcijas pakāpe
 Virs A līmeņa || 0 % || 0 %
 A līmenis || 1 % || 5 %
 B līmenis || 2 % || 15 %
 C līmenis || 10 % || 50 %
 D līmenis || 20 % || 100 %
 E līmenis || 40 % || 100 %
 kur:
 a) „A līmenis” nozīmē
 atlikušo starpību, kas ir mazāka par 133,33 % no atlikušās
 starpības atsauces līmeņa, taču ne mazāka par
 100 % no šā atsauces līmeņa;
 b) „B līmenis” nozīmē
 atlikušo starpību, kas ir mazāka par 100 % no atlikušās
 starpības atsauces līmeņa, taču ne mazāka par
 75 % no šā atsauces līmeņa;
 c) „C līmenis” nozīmē
 atlikušo starpību, kas ir mazāka par 75 % no atlikušās
 starpības atsauces līmeņa, taču ne mazāka par
 50 % no šā atsauces līmeņa;
 d) „D līmenis” nozīmē
 atlikušo starpību, kas ir mazāka par 50 % no atlikušās
 starpības atsauces līmeņa, taču ne mazāka par
 25 % no šā atsauces līmeņa;
 e) „E līmenis” nozīmē
 atlikušo starpību, kas ir mazāka par 25 % no atlikušās
 starpības atsauces līmeņa.
 7.
 Ja tiek vērtspapīroti bez saistību
 uzņemšanās un bez nosacījumiem un iepriekšēja
 brīdinājuma atsaucamie riska darījumi ar
 privātpersonām vai MVU un ja vērtspapīrošanas darījums
 satur priekšlaicīgas amortizācijas nosacījumu, un
 priekšlaicīgu amortizāciju izraisa kvantitatīvā
 vērtība attiecībā uz kaut ko citu, nevis triju mēnešu
 vidējo atlikušo starpību, saņemot kompetento iestāžu
 atļauju, iestādes, nosakot norādīto korekcijas pakāpi,
 var piemērot pieeju, kas līdzīga 6. punktā
 aprakstītajam. Kompetentā iestāde piešķir atļauju, ja
 ir izpildīti šādi nosacījumi:
 a) šī pieeja ir piemērotāka,
 jo firma var izveidot kvantitatīva mērījuma ekvivalentu
 attiecībā uz kvantitatīvu vērtību, kas ierosina
 priekšlaicīgu amortizāciju, atlikušās starpības atsauces
 līmenim;
 b) šī pieeja noved pie riska
 mērījuma, kad kredītrisks, kuram iestāde ir pakļauta,
 var palielināties pēc tam, kad iedarbojas priekšlaicīgas
 amortizācijas nosacījums, kurš ir tik piesardzīgs, cik
 aprēķināts saskaņā ar 6. punktu.
 8.
 Visos citos atjaunojamu riska darījumu
 vērtspapīrošanas darījumos, kas satur kontrolētas
 priekšlaicīgas amortizācijas nosacījumu, piemēro 90 %
 korekcijas pakāpi.
 9.
 Visos citos atjaunojamu riska darījumu
 vērtspapīrošanas darījumos, kas satur nekontrolētas
 priekšlaicīgas amortizācijas nosacījumu, piemēro 100 %
 korekcijas pakāpi.
 252. pants
 Kredītriska mazināšana vērtspapīrošanas pozīcijām
 saskaņā ar standartizēto metodi
 Ja vērtspapīrošanas pozīcijai
 ir iegūta kredīta aizsardzība, riska darījumu riska
 svērtās vērtības aprēķinu iespējams
 mainīt saskaņā ar 4. nodaļu.
 253. pants
 Riska darījumu riska svērtās vērtības mazināšana
 Kā ir paredzēts
 33. panta 1. punkta k) apakšpunktā, attiecībā uz
 vērtspapīrošanas pozīcijām, kurām piemēro
 1250 % riska pakāpi, iestāde var kā alternatīvu
 pozīcijas iekļaušanai riska darījumu riska svērtās
 vērtības aprēķinā samazināt pašu kapitālu
 par šīs pozīcijas riska darījuma vērtību. Šim
 nolūkam riska darījuma vērtības aprēķinā var
 ņemt vērā atbilstīgu fondēto kredīta
 aizsardzību saskaņā ar 252. pantu.
 Ja iestāde iniciatore izmanto šo
 alternatīvu, tā var summu, kas ir 12,5 reizes lielāka par summu,
 kas samazināta saskaņā ar 33. panta 1. punkta
 k) apakšpunktu, atskaitīt no summas, kas 247. pantā
 minēta kā riska darījumu riska svērtā
 vērtība, kura tobrīd jāaprēķina
 vērtspapīrotajiem riska darījumiem, ja tie nebūtu
 vērtspapīroti.
 4. apakšiedaļa
 Riska darījumu riska svērtās vērtības
 aprēķināšana saskaņā ar IRB metodi
 254. pants
 Metožu hierarhija
 1.
 Iestādes izmanto metodes saskaņā ar
 šādu hierarhiju:
 a) pozīcijai ar reitingu vai
 pozīcijai, uz kuru var attiecināt iespējamo reitingu, riska
 svērto vērtību aprēķina, izmantojot
 256. pantā noteikto uz reitingiem balstīto metodi;
 b) pozīcijai bez reitinga iestāde
 var izmantot 257. pantā noteikto uzraudzības formulas metodi, ja
 tā var nodrošināt PD aplēses un, atbilstīgā
 gadījumā, EAD un LGD kā ievaddatus
 uzraudzības formulas metodei atbilstoši prasībām šo parametru
 aplēšu noteikšanai saskaņā ar uz iekšējiem reitingiem
 balstīto metodi atbilstoši 3. nodaļai. Iestāde, kura nav
 iestāde iniciatore, uzraudzības formulas metodi var izmantot tikai ar
 kompetentu iestāžu atļauju, kuru piešķir tad, ja iestāde
 izpilda iepriekšējā teikumā minētās prasības;
 c) kā alternatīvu
 b) apakšpunktam un vienīgi pozīcijām bez reitinga ABKV
 programmās iestāde var izmantot iekšējās
 novērtēšanas metodi, kā ir norādīts
 3. punktā, ja kompetentās iestādes ir atļāvušas
 to darīt;
 d) visos pārējos gadījumos
 vērtspapīrošanas pozīcijām bez reitinga piešķir
 1250 % riska pakāpi.
 2.
 Lai varētu izmantot iespējamos reitingus,
 iestāde pozīcijai bez reitinga piešķir iespējamo
 kredīta novērtējumu, kas ir ekvivalents kredīta novērtējumam
 tām atsauces pozīcijām ar reitingu, kuras ir
 visaugstākās kārtas pozīcijas, kas ir visos aspektos
 pakārtotas attiecīgajai vērtspapīrošanas pozīcijai bez
 reitinga, ja ir izpildīti šādi nosacījumi:
 a) atsauces pozīcijas visos aspektos ir
 pakārtotas vērtspapīrošanas pozīcijai bez reitinga;
 b) atsauces pozīciju termiņš ir
 vienāds vai garāks par attiecīgās pozīcijas bez
 reitinga termiņu;
 c) jebkuru iespējamo reitingu
 pastāvīgi atjaunina, lai atspoguļotu jebkādas izmaiņas
 atsauces pozīciju kredīta novērtējumā.
 3.
 Kompetentās iestādes piešķir iestādēm
 atļauju izmantot „iekšējās novērtēšanas metodi”, kas
 izklāstīta 4. punktā, ja ir izpildīti visi
 turpmāk minētie nosacījumi:
 a) komerciālo vērtspapīru,
 kas emitēti ABKV programmā, pozīcijām jābūt
 piešķirtam reitingam;
 b) pozīcijas kredīta
 kvalitātes iekšējais novērtējums atspoguļo vienas vai
 vairāku atbilstīgu ĀKNI vērtspapīrošanas
 metodoloģiju vērtspapīru reitingu noteikšanai, kas ir nodrošināti
 ar tāda paša veida riska darījumiem kā vērtspapīrotie
 riska darījumi;
 c) to ĀKNI skaitā, kuru
 metodoloģija jāievēro, kā pieprasīts b) punktā,
 ir iekļautas tās ĀKNI, kuras ir sniegušas ārējo
 reitingu ABKV programmā emitētajiem komerciālajiem vērtspapīriem.
 Kvantitatīviem elementiem, piemēram, stresa faktoriem, kurus izmanto,
 piešķirot pozīcijai noteiktu kredīta kvalitāti,
 jābūt vismaz tikpat konservatīviem kā tie, kurus
 attiecīgajā novērtēšanas metodoloģijā izmanto
 minētās ĀKNI;
 d) izstrādājot savu
 iekšējās novērtēšanas metodoloģiju, iestādei
 jāņem vērā attiecīgās atbilstīgo ĀKNI
 publicētās reitingu metodoloģijas, ar kurām
 novērtē ABKV programmas komerciālos vērtspapīrus. Šo
 apsvērumu iestāde dokumentē un regulāri atjaunina, kā
 izklāstīts g) apakšpunktā;
 e) iestādes iekšējās
 novērtēšanas metodoloģijā iekļauj reitingu kategorijas;
 ir jābūt atbilstībai starp šīm reitingu kategorijām un
 atbilstīgo ĀKNI kredītu novērtējumiem. Šī
 atbilstība ir precīzi dokumentējama;
 f) iekšējās
 novērtēšanas metodoloģiju izmanto iestādes iekšējos
 riska pārvaldības procesos, tostarp lēmumu pieņemšanā,
 vadības informācijā un iekšējā kapitāla sadales
 procesos;
 g) iekšējie vai ārējie
 revidenti, ĀKNI vai iestādes iekšējā kredītu
 uzraudzības vai riska pārvaldības struktūrvienība
 regulāri pārskata iekšējās novērtēšanas procesu
 un iekšējo novērtējumu kvalitāti iestādes riska
 darījumu kvalitātei ABKV programmā. Ja iestādes
 iekšējie revidenti, kredītu uzraudzības vai riska
 pārvaldības struktūrvienības veic šādu pārskatu,
 šīm funkcijām ir jābūt neatkarīgām no ABKV
 programmas darījumu līnijas, kā arī no attiecībām
 ar klientiem;
 h) iestāde seko savu iekšējo
 reitingu attīstībai laika gaitā, lai novērtētu savas
 iekšējās novērtēšanas metodoloģijas darbības
 rezultātus, un nepieciešamības gadījumā veic šīs
 metodoloģijas korekcijas, ja riska darījumu rezultāti
 regulāri atšķiras no iekšējos reitingos norādītajiem;
 i) ABKV programmā iekļauj
 sākotnējās izvietošanas standartus kredītu un
 ieguldījumu pamatnostādņu veidā. Pieņemot lēmumu
 par aktīva iegādi, ABKV programmas pārvaldnieks ņem vērā
 iegādājamā aktīva veidu, to riska darījumu veidu un
 naudas vērtību, kas izriet no likviditātes nodrošināšanas
 un kredītu uzlabošanas noteikumiem, zaudējumu sadali un aktīvu
 juridisko un ekonomisko nodalīšanu no struktūras, kas šos aktīvus
 pārdod. Ir jāveic aktīvu pārdevēja riska profila kredītanalīze,
 iekļaujot tajā iepriekšējo un nākotnē paredzamo
 finanšu rezultātu analīzi, esošo tirgus situāciju,
 nākotnē paredzamo konkurētspēju, parādsaistību rādītāju,
 naudas plūsmu, procentu segumu un parādu reitingu. Turklāt
 jāveic arī pārdevēja sākotnējās izvietošanas
 standartu, klientu apkalpošanas spēju un iekasēšanas procesu
 analīze;
 j) ABKV programmas
 sākotnējās izvietošanas standartiem jānosaka obligātie
 aktīvu atbilstības kritēriji, kas jo īpaši:
 i) nepieļauj iespēju
 iegādāties aktīvus, kuriem ir būtisks kavējums vai par
 kuriem netiek pildītas saistības;
 ii) ierobežo pārmērīgu
 koncentrāciju attiecībā uz vienu parādnieku vai
 ģeogrāfisko apgabalu;
 iii) ierobežo iegādājamo
 aktīvu veidus;
 k) ABKV programmai ir kārtība un
 procedūras, kurās ņemta vērā apkalpojošās
 komercsabiedrības darbības spēja un kredīta kvalitāte.
 ABKV programma mazina pārdevēja un apkalpojošās
 komercsabiedrības risku, izmantojot dažādas metodes, piemēram,
 mehānismus, kuru pamatā ir pašreizējā kredīta
 kvalitāte, kas varētu nepieļaut līdzekļu sajaukšanos;
 l) apkopoto zaudējumu aplēsē
 aktīvu portfelī, kura iegāde tiek apsvērta ABKV
 programmā, ņem vērā visus iespējamos riska avotus,
 piemēram, kredītrisku un atgūstamās vērtības
 samazinājuma risku. Ja kredīta kvalitātes uzlabošanas apjoms,
 kuru sniedz aktīvu pārdevējs, ir noteikts, pamatojoties tikai uz
 kredītrisku, izveido atsevišķu rezervi atgūstamās
 vērtības samazinājuma riskam, ja atgūstamās
 vērtības samazinājuma risks attiecīgajam riska
 darījumu portfelim ir būtisks. Turklāt, aprēķinot
 pieprasīto uzlabošanas līmeni, programmā izskata vēsturisko
 informāciju par vairākiem gadiem, iekļaujot arī
 zaudējumus, kavējumus, atgūstamās vērtības
 samazinājumu un debitoru parādu apgrozījumu;
 m) ABKV programmā iekļauj
 strukturālus mehānismus, piemēram, pakāpeniskas
 likvidēšanas mehānismus, riska darījumu iegādei, lai
 mazinātu pakārtotā portfeļa iespējamo kredīta
 kvalitātes pasliktināšanos.
 4.
 Saskaņā ar iekšējā
 novērtējuma metodi iestāde pozīcijai bez reitinga
 piešķir vienu no reitingu kategorijām, kas aprakstītas
 3. punkta e) apakšpunktā. Pozīcijai tiek piešķirts
 atvasināts reitings, kas atbilst kredīta novērtējumam, kurš
 atbilst šai reitingu kategorijai, kā noteikts 3. punkta
 e) apakšpunktā. Ja šis atvasinātais reitings, sākot
 vērtspapīrošanu, atbilst ieguldījumu kategorijai vai ir
 augstāks, tas ir pielīdzināms atbilstīgam kredīta
 novērtējumam, ko sniegusi atbilstīga ĀKNI riska
 darījumu riska svērtās vērtības aprēķina
 nolūkiem.
 5.
 Iestādes, kuras ir saņēmušas
 atļauju izmantot iekšējā novērtējuma metodi, neatgriežas
 pie citu metožu izmantošanas, ja vien nav izpildīti šādi
 nosacījumi:
 a) iestāde ir pierādījusi
 kompetentajai iestādei, ka iestādei ir pamatots iemesls to
 darīt;
 b) iestāde ir saņēmusi
 kompetentās iestādes iepriekšēju atļauju.
 255. pants
 Maksimālā riska darījumu riska svērtā
 vērtība
 Iestādei iniciatorei, iestādei
 sponsorei vai citām iestādēm, kuras var
 aprēķināt KIRB, riska svērto
 vērtību, kas aprēķināta attiecībā uz
 vērtspapīrošanas pozīcijām, var ierobežot līdz
 tādai summai, kura izpildītu pašu kapitāla prasību
 saskaņā ar 87. panta 3. punktu un ir vienāda ar
 8 % no riska darījumu riska svērtās vērtības, kas
 rastos, ja vērtspapīrotie aktīvi netiktu vērtspapīroti
 un būtu iekļauti iestādes bilancē, pieskaitot paredzamos
 zaudējumus no šiem riska darījumiem.
 256. pants
 Uz reitingiem balstītā metode
 1.
 Saskaņā ar uz reitingiem balstīto
 metodi vērtspapīrošanas pozīcijas, kurai piešķirts
 reitings, vai atkārtotas vērtspapīrošanas pozīcijas riska
 svērto vērtību iestāde aprēķina, piemērojot
 riska darījumu vērtībai attiecīgo riska pakāpi un
 rezultātu reizinot ar 1,06.
 Attiecīgā riska pakāpe ir
 4. tabulā norādītā riska pakāpe, ar kuru ir
 saistīts pozīcijas kredīta novērtējums
 saskaņā ar 4. iedaļu.
 4. tabula
 Kredīta kvalitātes pakāpe || Vērtspapīrošanas pozīcijas || Atkārtotas vērtspapīrošanas pozīcijas
 Kredīta novērtējums, izņemot īstermiņa || Īstermiņa kredīta novērtējums || A || B || C || D || E
 1 || 1 || 7 % || 12 % || 20 % || 20 % || 30 %
 2 || || 8 % || 15 % || 25 % || 25 % || 40 %
 3 || || 10 % || 18 % || 35 % || 35 % || 50 %
 4 || 2 || 12 % || 20 % || || 40 % || 65 %
 5 || || 20 % || 35 % || || 60 % || 100 %
 6 || || 35 % || 50 % || 100 % || 150 %
 7 || 3 || 60 % || 75 % || 150 % || 225 %
 8 || || 100 % || 200 % || 350 %
 9 || || 250 % || 300 % || 500 %
 10 || || 425 % || 500 % || 650 %
 11 || || 650 % || 750 % || 850 %
 Visi pārējie, kam nav piešķirts reitings || 1 250 %
 Šīs 4. tabulas C slejā
 norādītos svērumus piemēro tad, ja vērtspapīrošanas
 pozīcija nav atkārtotas vērtspapīrošanas pozīcija un
 ja vērtspapīroto riska darījumu faktiskais skaits ir mazāks
 par seši.
 Pārējām vērtspapīrošanas
 pozīcijām, kas nav atkārtotas vērtspapīrošanas
 pozīcijas, piemēro riska pakāpes, kuras norādītas B slejā;
 riska pakāpes, kas norādītas A slejā, piemēro
 tikai tad, ja šī pozīcija ir augstākas prioritātes
 laidiens.
 Atkārtotas vērtspapīrošanas
 pozīcijām piemēro E slejā norādītos
 svērumus, D slejā norādītās riska pakāpes
 piemēro tikai tad, ja šī atkārtotās
 vērtspapīrošanas pozīcija ir atkārtotas
 vērtspapīrošanas pozīcijas augstākas prioritātes
 laidiens un neviens no pakārtotajiem riska darījumiem nav riska
 darījumu atkārtota vērtspapīrošana.
 Lai noteiktu, kurš laidiens ir augstākas
 prioritātes, nav nepieciešams ņemt vērā summas, kas
 pienākas par procentu likmju vai valūtas atvasināto instrumentu
 līgumiem, maksājamām apkalpošanas maksām vai citiem
 līdzīgiem maksājumiem.
 Aprēķinot riska darījumu faktisko
 skaitu, vairākus vērtspapīrošanas riska darījumus ar vienu
 parādnieku uzskata par vienu riska darījumu. Riska darījumu
 faktisko skaitu aprēķina:
 kur EADi ir riska darījumu
 vērtību summa visiem riska darījumiem ar i parādnieku. Ja
 ir pieejama portfeļa daļa, kas ir saistīta ar lielāko riska
 darījumu (C1), iestāde var aprēķināt N kā 1/C1.
 2.
 Kredītriska mazināšanu
 vērtspapīrošanas pozīcijās var atzīt saskaņā
 ar 259. panta 1. un 4. punktu, ievērojot 242. panta
 nosacījumus.
 257. pants
 Uzraudzības formulas metode
 1.
 Saskaņā ar uzraudzības formulas
 metodi vērtspapīrošanas pozīcijas riska pakāpi
 aprēķina tā, kā norādīts turpmāk,
 piemērojot 20 % minimumu atkārtotas vērtspapīrošanas
 pozīcijām un 7 % visām pārējām
 vērtspapīrošanas pozīcijām:
 kur:
 kur:
 ;
 ;
 ;
 ;
 ;
 ;
 ;
 ;
 ;
 τ
 = 1000;
 ω
 = 20.
 Beta
 [x; a, b] = kumulatīvs beta sadalījums ar parametriem a un b, kurus
 novērtē attiecībā pret x.
 T = laidiena
 apmērs, kurā atrodas pozīcija, kuru mēra kā a)
 laidiena nominālās summas attiecību pret b)
 vērtspapīroto riska darījumu vērtības
 nominālajām vērtībām. II pielikumā
 uzskaitīto atvasināto finanšu instrumentu gadījumā
 esošās aizvietošanas vērtības un iespējamā
 nākotnes kredītriska darījuma summu, ko aprēķina
 saskaņā ar 6. nodaļu, izmanto nominālās summas
 vietā.
 KIRBR
 = attiecība a) KIRB pret b) riska darījumu
 vērtību summa vērtspapīrojamiem riska darījumiem, ko
 izsaka decimālā formā.
 L = kredīta
 kvalitātes uzlabošanas līmenis, kuru mēra kā visu to
 laidienu, kas ir pakārtoti laidienam, kurā atrodas pozīcija,
 nominālās vērtības attiecību pret
 vērtspapīroto riska darījumu nominālo vērtību
 summu. Kapitalizētos nākotnes ieņēmumus neiekļauj L
 aprēķinā. Aprēķinot kredīta kvalitātes
 uzlabošanas līmeni, summas, kas pienākas no darījumu partneriem
 saistībā ar II pielikumā uzskaitītajiem
 atvasinātajiem finanšu instrumentiem un kas pret laidienu, kurā
 atrodas pozīcija, attiecināmas uz zemākas kārtas laidienu,
 var mērīt kā esošo aizvietošanas vērtību (neņemot
 vērā iespējamos nākotnes kredītriska darījumus).
 N = riska
 darījumu faktiskais skaits, kas aprēķināts
 saskaņā ar 256. pantu. Atkārtotas
 vērtspapīrošanas gadījumos iestāde izskata
 vērtspapīrojamo riska darījumu skaitu portfelī, nevis
 pakārtoto riska darījumu skaitu sākotnējos portfeļos,
 no kurienes cēlušies vērtspapīrojamie pakārtotie riska
 darījumi;
 ELGD = riska darījuma vidējie
 svērtie zaudējumi, kuri var rasties saistību nepildīšanas
 gadījumā un kurus aprēķina šādi:
 kur:
 LGDi
 = vidējais LGD visiem riska darījumiem ar i
 parādnieku, ja LGD nosaka saskaņā ar 3. nodaļu.
 Atkārtotas vērtspapīrošanas gadījumā
 vērtspapīrošanas pozīcijām piemēro 100 % LGD.
 Ja nopirkto debitoru parādu saistību nepildīšanas risku un
 atgūstamās vērtības samazinājuma risku vienā
 vērtspapīrošanā izskata apkopotā veidā, LGDi
 ievadi sastāda kā vidējo svērto LGD
 kredītriskam un 75 % LGD atgūstamās
 vērtības samazinājuma riskam. Pakāpes ir atsevišķs
 kapitāla nodrošinājums attiecīgi kredītriskam un
 atgūstamās vērtības samazinājuma riskam.
 2.
 Ja nominālā vērtība
 lielākajam vērtspapīrojamam riska darījumam, C1,
 nav lielāka par 3 % no nominālo vērtību summas
 vērtspapīrojamiem riska darījumiem, tad uzraudzības
 formulas metodes nolūkiem iestāde var noteikt LGD = 50 %
 un N kā vienādu ar kādu no turpmāk norādītajiem:
 kur:
 Cm
 = nominālo vērtību summas lielākajiem „m” riska
 darījumiem attiecība pret riska darījumu nominālo summu
 vērtspapīrojamiem riska darījumiem. Lielumam „m” līmeni var
 noteikt iestāde.
 Vērtspapīrošanai, kurā
 būtībā visi vērtspapīrotie riska darījumi ir
 riska darījumi ar privātpersonām vai MVU, iestādes var ar
 kompetentās iestādes atļauju izmantot uzraudzības formulas
 metodi, lietojot vienkāršojumus h=0 un v=0, ar noteikumu, ka faktiskais
 riska darījumu skaits nav zems un ka riska darījumi nav ļoti
 koncentrēti.
 3.
 Kompetentās iestādes pastāvīgi
 informē EBI par labumu, ko iestādes gūst, piemērojot
 iepriekšējo daļu. EBI uzrauga dažādās prakses šajā
 jomā un pieņem pamatnostādnes saskaņā ar Regulas
 (ES) Nr. 1093/2010 16. pantu.
 4.
 Kredītriska mazināšanu
 vērtspapīrošanas pozīcijās var atzīt saskaņā
 ar 259. panta 2. un 4. punktu, ievērojot 242. panta
 nosacījumus.
 258. pants
 Vienošanās par likviditātes nodrošināšanu
 1.
 Lai noteiktu riska darījuma vērtību
 vērtspapīrošanas pozīcijai bez reitinga vienošanās par
 naudas aizdošanu veidā, vienošanās par likviditātes
 nodrošināšanu, kas atbilst 250. panta 2. punktā
 paredzētajiem nosacījumiem, var piemērot korekcijas pakāpi
 0 % apmērā.
 2.
 Ja iestādei nav lietderīgi
 vērtspapīrotajiem riska darījumiem aprēķināt riska
 darījumu riska svērtās vērtības tā, it kā
 tie nebūtu vērtspapīroti, iestāde izņēmuma
 gadījumā var īslaicīgi piemērot 3. punktā
 paredzēto metodi, lai aprēķinātu riska darījumu riska
 svērtās vērtības vērtspapīrošanas
 pozīcijām bez reitinga vienošanās par likviditātes
 nodrošināšanu veidā, kas atbilst 250. panta 1. punkta
 nosacījumiem. Iestādes paziņo kompetentajām
 iestādēm par ieguvumu, ko tās gūst no pirmā teikuma,
 kā arī iemeslus un paredzēto izmantošanas laikposmu.
 3.
 Augstāko riska pakāpi, kas tiktu
 piemērota saskaņā ar 2. nodaļu jebkuram
 vērtspapīrotajam riska darījumam tā, it kā tas
 nebūtu vērtspapīrots, var piemērot
 vērtspapīrošanas pozīcijai, uz kuru attiecas vienošanās par
 likviditātes nodrošinājumu, kas atbilst 250. panta
 1. punktam. Lai noteiktu pozīcijas riska darījuma
 vērtību, ir jāpiemēro 100 % korekcijas pakāpe.
 259. pants
 Kredītriska mazināšana vērtspapīrošanas pozīcijām
 saskaņā ar IRB metodi
 1.
 Ja riska svērto vērtību
 aprēķina, izmantojot uz reitingiem balstīto metodi, riska
 darījumu vērtību vai riska svērto vērtību
 vērtspapīrošanas pozīcijai, kurai ir iegūta kredīta
 aizsardzība, var grozīt saskaņā ar 4. nodaļas
 noteikumiem, ciktāl tie attiecas uz riska darījumu riska
 svērtās vērtības aprēķināšanu
 saskaņā ar 2. nodaļu.
 2.
 Pilnīgas kredīta aizsardzības
 gadījumā, kad riska darījumu riska svērtās
 vērtības aprēķina, izmantojot uzraudzības formulas
 metodi, piemēro šādas prasības:
 a) iestāde nosaka pozīcijas
 „faktisko riska pakāpi”. Iestāde to nosaka, dalot pozīcijas
 riska svērto vērtību ar pozīcijas riska darījuma
 vērtību un rezultātu reizinot ar 100;
 b) fondētas kredīta
 aizsardzības gadījumā vērtspapīrošanas pozīcijas
 riska svērto vērtību aprēķina, reizinot pozīcijas
 riska darījuma summu, kas koriģēta atbilstoši fondētajai
 kredīta aizsardzībai (E*), kā ir aprēķināts
 saskaņā ar 4. nodaļu, riska darījumu riska
 svērtās vērtības aprēķināšanai
 saskaņā ar 2. nodaļu, pieņemot, ka
 vērtspapīrošanas pozīcijas summa ir E, ar faktisko riska
 pakāpi;
 c) nefondētas kredīta
 aizsardzības gadījumā vērtspapīrošanas pozīcijas
 riska svērto vērtību aprēķina, reizinot
 aizsardzības summu, kas koriģēta atbilstoši valūtas
 nesakritībai un termiņu nesakritībai (GA)
 saskaņā ar 4. nodaļu, ar aizsardzības devēja riska
 pakāpi un pieskaitot rezultātu summai, kas iegūta, reizinot
 vērtspapīrošanas pozīcijas summu, no kuras atņemts GA,
 ar faktisko riska pakāpi.
 3.
 Daļējas aizsardzības
 gadījumā, kad riska darījumu riska svērtās
 vērtības aprēķina, izmantojot uzraudzības formulas
 metodi, piemēro šādas prasības:
 a) ja kredītriska mazināšana sedz
 „pirmās kārtas zaudējumus” vai proporcionālus
 zaudējumus vērtspapīrošanas pozīcijā, iestāde var
 piemērot 2. punktu;
 b) citos gadījumos
 kredītiestāde uzskata vērtspapīrošanas pozīciju par
 divām vai vairākām pozīcijām, nesegto daļu
 uzskatot par pozīciju ar zemāko kredīta kvalitāti. Lai
 aprēķinātu riska svērto vērtību šai
 pozīcijai, piemēro 257. panta noteikumus, pieņemot, ka
 fondētās aizsardzības gadījumā T koriģē
 atbilstoši e*, bet nefondētās aizsardzības
 gadījumā — atbilstoši T-g, kur e* apzīmē E*
 attiecību pret kopējo nosacīto pakārtotā portfeļa
 vērtību, kur E* ir pārvēršanas vērtspapīros
 pozīcijas koriģētā riska darījuma summa, kas
 aprēķināta atbilstoši 4. nodaļas noteikumiem, kā
 tos piemēro riska darījumu riska svērtās vērtības
 aprēķināšanai saskaņā ar 2. nodaļu,
 pieņemot, ka vērtspapīrošanas pozīcijas summa ir E, un g ir
 kredīta aizsardzības nominālās vērtības (kas ir
 koriģēta atbilstoši valūtas nesakritībai un termiņu
 nesakritībai saskaņā ar 4. nodaļas noteikumiem)
 attiecība pret riska darījuma vērtību
 vērtspapīrošanas riska darījumos. Nefondētās
 kredīta aizsardzības gadījumā aizsardzības
 sniedzēja riska pakāpi piemēro tai pozīcijas daļai, ko
 neietver T koriģētā vērtība.
 4.
 Ja nefondētās kredīta
 aizsardzības gadījumā kompetentās iestādes ir
 piešķīrušas iestādei atļauju aprēķināt riska
 darījumu riska svērtās vērtības
 salīdzināmiem tiešiem riska darījumiem ar aizsardzības
 devēju saskaņā ar 3. nodaļu, riska darījumu ar
 aizsardzības devēju riska pakāpi g saskaņā ar
 230. pantu nosaka tā, kā ir paredzēts
 3. nodaļā.
 260. pants
 Papildu pašu kapitāla prasības atjaunojamo riska darījumu
 vērtspapīrošanai ar priekšlaicīgas amortizācijas
 nosacījumiem
 1.
 Atjaunojamu riska darījumu
 vērtspapīrošanas ar priekšlaicīgas amortizācijas
 nosacījumu gadījumā iestāde iniciatore saskaņā ar
 251. pantā izklāstīto metodiku aprēķina papildu
 riska svērto vērtību, ņemot vērā, ka
 kredītrisks var palielināties priekšlaicīgas amortizācijas
 rezultātā.
 2.
 Neskarot 251. pantu, iniciatores
 līdzdalības riska darījuma vērtība ir turpmāk
 minēto posteņu summa:
 a) riska darījuma vērtība,
 kuru veido vērtspapīrotā portfeļa
 izmantotā nosacītā daļa un kuras proporcija
 attiecībā pret kopējo šā portfeļa summu nosaka proporciju
 naudas plūsmai, ko rada pamatsummas un procentu saņemšana un citas
 saistītās summas, kuras nav atbilstošas maksājumiem
 vērtspapīrošanas pozīciju turētājiem;
 b) riska darījuma vērtība no
 tās kredītlīniju neizmantoto summu portfeļa daļas,
 kuras izmantotās summas ir pārdotas vērtspapīrošanai un
 kuru attiecība pret šādu neizmantoto summu kopsummu ir tāda pati
 kā a) apakšpunktā aprakstītās riska darījuma
 vērtības attiecība pret izmantoto summu, kas pārdotas
 vērtspapīrošanai, portfeļa riska darījuma vērtību.
 Iniciatores līdzdalība nav
 pakārtota ieguldītāju līdzdalībai.
 Ieguldītāju līdzdalības riska
 darījuma vērtība ir izmantoto summu, kas nav attiecināmas
 uz a) apakšpunktu, portfeļa nosacītās daļas riska
 darījuma vērtība plus riska darījuma vērtība tai
 kredītlīniju neizmantoto summu portfeļa daļai, kuras
 izmantotās summas ir pārdotas vērtspapīrošanai, un kas nav
 attiecināma uz b) apakšpunktu.
 3.
 Riska svērto vērtību
 attiecībā uz iniciatores līdzdalības riska darījuma
 vērtību saskaņā ar 2. punkta a) apakšpunktu
 aprēķina kā proporcionālu riska darījumu ar
 vērtspapīrotajiem izmantoto summu riska darījumiem tā, it
 kā tie nebūtu vērtspapīroti un proporcionāli riska
 darījumiem ar neizmantotajām kredītlīnijām, no
 kurām izmantotās summas ir pārdotas vērtspapīrošanai.
 261. pants
 Riska darījumu riska svērtās vērtības mazināšana
 1.
 Vērtspapīrošanas pozīcijas, kurai
 piešķir 1250 % riska pakāpi, riska svērto vērtību var
 samazināt par summu, kas ir 12,5 reizes lielāka par jebkuru
 konkrētu kredīta korekciju, kuru iestāde ir izmantojusi
 attiecībā uz vērtspapīrojamiem riska darījumiem.
 Tādā apjomā, kādā šīs konkrētās
 kredītriska korekcijas ir ņemtas vērā šim nolūkam,
 tās neņem vērā to aprēķinu nolūkiem, kas
 norādīti 155. pantā.
 2.
 Vērtspapīrošanas pozīcijas riska
 svērto vērtību var samazināt par summu, kas ir 12,5 reizes
 lielāka par jebkuru konkrētu kredītriska korekciju, kuru
 iestāde ir izmantojusi attiecībā uz šo pozīciju.
 3.
 Kā ir paredzēts 33. panta
 1. punkta k) apakšpunktā, attiecībā uz
 vērtspapīrošanas pozīcijām, kurām piešķir
 1250 % riska pakāpi, iestādes var, kā alternatīvu
 pozīcijas iekļaušanai savos riska darījumu riska
 svērtās vērtības aprēķinos, atskaitīt no
 pašu kapitāla šīs pozīcijas riska darījuma
 vērtību saskaņā ar turpmāk minētajiem
 nosacījumiem:
 a) pozīcijas riska darījuma
 vērtību var atvasināt no riska darījumu riska
 svērtās summas, ņemot vērā visus samazinājumus
 saskaņā ar 1. un 2. punktu;
 b) riska
 darījuma vērtības aprēķinā var ņemt
 vērā piemēroto fondēto aizsardzību tādā
 veidā, kas atbilst 242. un 259. pantā paredzētajai
 metodikai;
 c) ja ir izmantota uzraudzības formulas
 metode riska darījumu riska svērtās vērtības
 aprēķināšanai un L < KIRBR un [L+T] > KIRBR,
 pozīciju var uzskatīt par divām pozīcijām, kur L
 vienāds ar KIRBR pozīcijai ar augstāko
 prioritāti.
 4.
 Ja iestāde izmanto 3. punktā
 paredzēto iespēju, tā var summu, kas ir 12,5 reizes lielāka
 par summu, kas samazināta saskaņā šo punktu, atskaitīt no
 255. pantā minētās summas kā summas, līdz kurai
 var ierobežot riska svērto vērtību attiecībā uz
 tā vērtspapīrošanas pozīcijām.
 4. iedaļa
 Ārējie kredītu novērtējumi
 262. pants
 ĀKNI atzīšana
 1.
 Iestādes var izmantot ĀKNI kredīta
 novērtējumu, lai noteiktu vērtspapīrošanas pozīcijas riska
 pakāpi, vienīgi tad, ja kredīta novērtējumu ir
 izdevusi atbilstīga ĀKNI vai to ir apstiprinājusi
 atbilstīga ĀKNI saskaņā ar Regulu
 (EK) Nr. 1060/2009.
 2.
 Atbilstīgas ĀKNI ir visas
 kredītvērtējuma aģentūras, kas ir
 reģistrētas vai sertificētas saskaņā ar Regulu
 (EK) Nr. 1060/2009, un centrālās bankas, kuras izdod
 kredītreitingus, kam nepiemēro Regulu (EK) Nr. 1060/2009.
 3.
 EBI publicē sarakstu ar
 atbilstīgajām ĀKNI.
 263. pants
 Prasības ĀKNI kredītu novērtējumiem
 Lai aprēķinātu riska
 darījumu riska svērtās vērtības saskaņā ar
 3. iedaļu, iestādes var izmantot atbilstīgas ĀKNI
 kredīta novērtējumu vienīgi tad, ja ir izpildīti
 šādi nosacījumi:
 a) nav nesakritības starp
 kredīta novērtējumā atspoguļotajiem maksājumu
 veidiem un maksājumu veidiem, uz kuriem kredītiestādei ir
 tiesības saskaņā ar līgumu, kas ir pamatā attiecīgajai
 vērtspapīrošanas pozīcijai;
 b) kredīta novērtējumus,
 procedūras, metodiku pieņēmumus un galvenos elementus, kas ir
 novērtējumu pamatā, ir publicējusi ĀKNI. Tāpat
 ĀKNI publicē arī zaudējumu un naudas plūsmas analīzi,
 kā arī reitingu jutīgumu pret izmaiņām pakārtoto
 reitingu pieņēmumos, ieskaitot portfeļa aktīvu
 izpildījumu. Informācija, kas pieejama tikai konkrētam skaitam
 struktūru, nav uzskatāma par publicētu. Kredīta
 novērtējumus iekļauj ĀKNI pārejas matricā;
 c) kredīta novērtējumu
 nevar balstīt vai daļēji balstīt uz nefondēto
 atbalstu, kuru nodrošina pati iestāde. Šādā gadījumā
 iestādei ir jāapsver saistītā pozīcija, lai
 aprēķinātu riska darījumu riska svērtās
 vērtības šai pozīcijai saskaņā ar 3. nodaļu
 tā, it kā tai nebūtu reitinga.
 ĀKNI ir pienākums publicēt
 paskaidrojumus, kā portfeļa aktīvu izpildījums ietekmē
 šo kredīta novērtējumu.
 264. pants
 Kredīta novērtējumu izmantošana
 1.
 Iestāde var norīkot vienu vai
 vairākas atbilstīgas ĀKNI, kuru kredītu
 novērtējumus izmanto tās riska svērto vērtību
 aprēķināšanā saskaņā ar šo nodaļu („norīkotā
 ĀKNI”).
 2.
 Iestāde kredīta novērtējumu
 attiecībā uz savām vērtspapīrošanas
 pozīcijām izmanto konsekventi un neselektīvi, saskaņā
 ar šādiem principiem:
 a) iestāde nedrīkst
 izmantot vienas ĀKNI kredītu novērtējumus
 pozīcijām dažos laidienos un citas ĀKNI kredītu novērtējumus
 savām pozīcijām citos laidienos tajā pašā
 vērtspapīrošanā, kurai varētu vai nevarētu būt
 pirmās ĀKNI piešķirts reitings;
 b) ja pozīcijai ir divu norīkotu
 ĀKNI kredīta novērtējumi, iestāde izmanto mazāk
 labvēlīgo kredīta novērtējumu;
 c) ja pozīcijai ir vairāk
 nekā divu norīkotu ĀKNI kredīta novērtējumi,
 izmanto divus labvēlīgākos kredīta novērtējumus.
 Ja divi labvēlīgākie novērtējumi ir
 atšķirīgi, izmanto mazāk labvēlīgo no abiem.
 3.
 Ja kredīta aizsardzību, kas ir
 piemērota saskaņā ar 4. nodaļu, sniedz tieši SSPE
 un šī aizsardzība ir atspoguļota norīkotas ĀKNI
 veiktā pozīcijas kredīta novērtējumā, var
 izmantot ar šo kredīta novērtējumu saistīto riska
 svērto vērtību. Ja aizsardzība nav piemērota
 saskaņā ar 4. nodaļu, kredīta novērtējums
 nav atzīts. Ja kredīta aizsardzību sniedz nevis SSPE, bet
 tieši vērtspapīrošanas pozīcijai, kredīta
 novērtējums nav atzīts.
 265. pants
 Samērošana
 EBI izstrādā īstenošanas
 tehnisko standartu projektu, lai visām atbilstīgajām ĀKNI
 noteiktu, kādām šajā nodaļā
 izklāstītajām kredīta kvalitātes pakāpēm
 atbilst atbilstīgas ĀKNI kredīta novērtējumi. Šī
 noteikšana ir objektīva un konsekventa un tiek veikta saskaņā ar
 šādiem principiem:
 a) EBI diferencē katrā
 novērtējumā izteiktā riska relatīvās
 pakāpes;
 b) EBI ņem vērā
 kvantitatīvos faktorus, piemēram, saistību neizpildes un/vai
 zaudējumu līmeni, un katras ĀKNI kredīta
 novērtējumu vēsturisko izpildījumu dažādās
 aktīvu kategorijās;
 c) EBI ņem vērā
 kvantitatīvos faktorus, piemēram, ĀKNI novērtēto
 darījumu diapazonu, tās metodiku un tās kredīta
 novērtējumu nozīmi, it īpaši to, vai tas balstās uz
 paredzamajiem zaudējumiem vai pirmajiem euro zaudējumiem;
 d) EBI cenšas nodrošināt, lai
 vērtspapīrošanas pozīcijām, kurām ir piemērojams
 viena un tā pati riska pakāpe, pamatojoties uz atbilstīgas
 ĀKNI kredīta novērtējumu, tiktu piemērotas
 ekvivalentas kredītriska pakāpes. EBI apsver iespēju
 atbilstīgi grozīt savu noteikšanu attiecībā uz kredīta
 kvalitātes pakāpi, ar kuru tiks saistīts konkrēts
 kredīta novērtējums.
 EBI līdz
 2014. gada 1. janvārim iesniedz šos īstenošanas tehnisko
 standartu projektus Komisijai.
 Komisija ir pilnvarota pieņemt
 pirmajā daļā minētos īstenošanas tehniskos standartus
 saskaņā ar procedūru, kas noteikta Regulas (ES)
 Nr. 1093/2010 15. pantā.
 6. nodaļa
 Darījuma partnera kredītrisks
 1. iedaļa
 Definīcijas
 266. pants
 Riska darījuma vērtības noteikšana
 1.
 Iestādes II pielikumā noteikto
 atvasināto finanšu instrumentu riska darījuma vērtību
 nosaka saskaņā ar šo nodaļu.
 2.
 Iestāde var noteikt riska darījuma
 vērtību repo darījumiem, vērtspapīru vai preču
 aizdevuma vai aizņēmuma darījumiem, ilgstošo norēķinu
 darījumiem un maržinālo aizdevumu darījumiem saskaņā
 ar šo nodaļu, nevis izmantojot 4. nodaļu.
 267. pants
 Definīcijas
 Šajā nodaļā un
 VI sadaļā izmanto šādas definīcijas:
 Vispārīgie termini
 (15)
 „darījuma partnera kredītrisks”
 (turpmāk tekstā – „CCR”) ir risks, ko darījuma partneris
 var neizpildīt pirms darījuma naudas plūsmas gala
 norēķina;
 Darījumu
 veidi
 (16)
 „ilgstošo norēķinu darījums” ir
 darījums, kurā darījuma partneris uzņemas
 piegādāt nodrošinājumu, preci vai ārvalstu valūtas
 apmēru pret skaidru naudu, citiem finanšu instrumentiem vai precēm,
 vai otrādi, norēķinu vai piegādes datumā, kas
 līgumā precizēts vēlāk nekā tirgus standarts par
 šo konkrēto darījuma veidu vai piecas darba dienas pēc datuma,
 kurā iestāde iesaistās darījumā, atkarībā no
 tā, kurš iestājas ātrāk;
 (17)
 „maržinālo aizdevumu darījumi” ir
 darījumi, kuros iestāde pagarina kredītu attiecībā uz
 vērtspapīru pirkšanu, pārdošanu, glabāšanu vai tirgošanu.
 Maržinālo aizdevumu darījumi neietver citus aizdevumus, kas
 nodrošināti ar vērtspapīriem;
 Savstarpējo
 prasījumu ieskaita kopa, riska ierobežošanas kopa un saistītie
 termini
 (18)
 „savstarpējo prasījumu ieskaita kopa” ir
 darījumu grupa starp iestādi un vienu darījuma partneri, kuras
 darījumi ietverti tiesiski īstenojamā divpusējā
 savstarpējā ieskaita līgumā, kas atzīts
 saskaņā ar 7. iedaļu un 4. nodaļu;
 katrs
 darījums, kas nav ietverts tiesiski īstenojamā
 divpusējā savstarpējā ieskaita līgumā, kurš
 atzīts saskaņā ar 7. iedaļu, šās nodaļas
 nolūkos aplūkojams kā pašas savstarpējā ieskaita kopa;
 saskaņā
 ar 6. iedaļā noteikto iekšējā modeļa metodi visas
 savstarpējā ieskaita kopas ar vienu darījuma partneri var
 uzskatīt par vienu savstarpējā ieskaita kopu, ja atsevišķu
 savstarpējā ieskaita kopu negatīvas simulētās tirgus
 vērtības paredzamā riska darījuma (turpmāk
 tekstā — „EE”) aplēsēs ir noteiktas kā 0;
 (19)
 „riska pozīcija” ir darījuma apmēra
 skaitliskais novērtējums, kas tiek noteikts saskaņā ar
 5. iedaļas standartizētās metodes algoritmu;
 (20)
 „riska ierobežošanas kopa” ir tādu riska
 pozīciju grupa, kuru veido darījumi vienā savstarpējā
 ieskaita kopā, kurā riska darījumu vērtības
 noteikšanai atbilstoši šā pielikuma 5. iedaļā aprakstītajai
 standartizētajai metodei izmanto tikai riska pozīcijas saldo;
 (21)
 „maržinālā vienošanās” ir
 līgumiska vienošanās vai tādas vienošanās noteikumi, ar
 kuriem viens darījuma partneris pārskaita drošības rezervi otram
 darījuma partnerim, ja otra darījuma partnera riska darījuma
 vērtība pret pirmo darījuma partneri pārsniedz noteiktu
 līmeni;
 (22)
 „maržinālais slieksnis” ir lielākais
 nenomaksātais riska darījuma apmērs, pirms vienam darījuma
 partnerim ir tiesības pieprasīt nodrošinājumu;
 (23)
 „maržinālais riska periods” ir laika periods
 kopš pēdējās nodrošinājuma, kas sedz savstarpējā
 ieskaita kopas darījumus ar saistības nepildošo darījuma
 partneri, apmaiņas līdz brīdim, kad darījumi tiks
 izslēgti no kopas un atlikušais tirgus risks tiks ierobežots
 atkārtoti;
 (24)
 „efektīvs termiņš, piemērojot
 iekšējā modeļa metodi savstarpējā ieskaita kopai ar
 termiņu, kas ilgāks par vienu gadu” ir rādītājs, kuru
 rēķina, dalot savstarpējā ieskaita kopas visu paredzamo
 riska darījumu vērtību, kuri diskontēti ar bezriska
 procentu likmi, kopsummu ar savstarpējā ieskaita kopas paredzamo
 riska darījumu vērtību, kuri diskontēti ar bezriska
 procentu likmi un kuru termiņš pārsniedz vienu gadu, kopsummu;
 šādu
 efektīvo termiņu iespējams koriģēt, ņemot
 vērā pārinvestēšanas risku, aizvietojot paredzamās
 riska darījumu vērtības ar paredzamajām
 efektīvajām riska darījumu vērtībām, ko
 prognozē vienam gadam;
 (25)
 „dažādu produktu savstarpējs ieskaits” ir
 darījumu ar dažādām produktu kategorijām iekļaušana
 vienā savstarpējā ieskaita kopā atbilstoši šā
 pielikumā šajā nodaļā aprakstītajiem noteikumiem par
 dažādu produktu savstarpēju ieskaitu;
 (26)
 „pašreizējā tirgus vērtība”
 (turpmāk tekstā — „CMV”) 5. iedaļas
 nolūkā ir viena darījumu partnera darījumu portfeļa
 vienā savstarpējā ieskaita kopā tīrā tirgus
 vērtība, kur gan pozitīvās, gan negatīvās tirgus vērtības
 izmanto, aprēķinot CMV;
 Sadalījumi
 (27)
 „tirgus vērtību sadalījums” ir
 prognozējams savstarpējā ieskaita kopas darījumu tīro
 tirgus vērtību varbūtību sadalījums kādam
 nākotnes periodam (prognozējamais periods), pamatojoties uz šo
 darījumu realizēto tirgus vērtību līdz
 prognozējamā perioda sākuma dienai;
 (28)
 „riska darījumu vērtību
 sadalījums” ir prognozējams tirgus vērtību
 varbūtību sadalījums, kas tiek veidots, aizvietojot
 prognozē darījumu negatīvo tīro tirgus vērtību ar
 nulli;
 (29)
 „riska neitrālais sadalījums” ir tirgus
 vērtību vai riska darījumu vērtību sadalījums
 noteiktā laika periodā nākotnē, kurā sadalījumu
 aprēķina, izmantojot tirgum piemītošās netiešās
 vērtības, piemēram, tirgus cenu svārstības;
 (30)
 „faktiskais sadalījums” ir tirgus
 vērtību vai riska darījumu vērtību sadalījums
 noteiktā laika periodā nākotnē, kurā sadalījumu
 aprēķina, izmantojot vēsturiskās vērtības vai
 realizētās vērtības, piemēram, svārstības,
 ko aprēķina, pamatojoties uz cenu vai likmju izmaiņām
 pagātnē;
 Riska
 darījumu vērtību noteikšana un korekcijas
 (31)
 „pašreizējā riska darījumu vērtība”
 ir vērtība, kas lielāka par nulli vai savstarpējā
 ieskaita kopas darījuma vai darījumu portfeļa tirgus
 vērtību, kura darījuma partnera saistību nepildīšanas
 gadījumā tiks zaudēta, pieņemot, ka bankrota
 gadījumā šo darījumu vērtība nav atgūstama;
 (32)
 „maksimālā riska darījumu
 vērtība” ir riska darījumu sadalījuma augsta procentile
 jebkurā konkrētā dienā nākotnē pirms
 savstarpējā ieskaita kopas darījuma ilgākā termiņa
 beigām;
 (33)
 „sagaidāmā riska darījumu
 vērtība” (turpmāk tekstā — „EE”) ir riska
 darījumu sadalījumu vidējā vērtība
 konkrētā dienā nākotnē līdz savstarpējā
 ieskaita kopas darījuma ar ilgāko termiņu beigām;
 (34)
 „efektīvā sagaidāmā riska
 darījumu vērtība noteiktā dienā” (turpmāk —
 „efektīvā EE”) ir maksimālā sagaidāmā
 riska darījuma vērtība šajā noteiktajā dienā vai
 jebkurā iepriekšējā dienā;
 (35)
 „sagaidāmā pozitīvā riska
 darījumu vērtība” (turpmāk tekstā — „EPE”) ir
 vidēji svērtā sagaidāmā riska darījumu
 vērtība noteiktā laika periodā, kurā svērumi ir
 proporcija, kādā atsevišķa riska darījumu
 sagaidāmā vērtība pastāv visā laika periodā;
 rēķinot
 pašu kapitāla prasību, iestādes vidējo vērtību
 nosaka par pirmo gadu vai par laika periodu, kas atbilst darījumam ar
 ilgāko termiņu savstarpējā ieskaita kopā, ja visiem
 darījumiem termiņš ir īsāks par vienu gadu;
 (36)
 „efektīvā sagaidāmā
 pozitīvā riska darījumu vērtība” (turpmāk
 tekstā minētā kā „efektīvā EPE”) ir
 vidēji svērtā efektīvā sagaidāmā riska
 darījumu vērtība noteiktā laika periodā vai nu
 pirmajā gadā, vai arī laika periodā, kas atbilst
 darījumam ar ilgāko termiņu savstarpējā ieskaita
 kopā, kurā riska pakāpe nozīmē proporciju,
 kādā atsevišķa riska darījuma sagaidāmā
 vērtība pastāv visā laika periodā;
 Ar CCR
 saistītie riski
 (37)
 „pārinvestēšanas risks” ir summa, par
 kuru EPE ir novērtēta par zemu gadījumā, ja
 paredzams, ka arī turpmāk darījumi ar šo darījuma partneri
 notiks pastāvīgi;
 riska
 darījumu papildu vērtība, kas rodas no nākotnes
 darījumiem, nav iekļauta EPE aprēķinā;
 (38)
 „darījuma partneris” 7. iedaļas
 nolūkā ir juridiska vai fiziska persona, kas noslēgusi
 savstarpējā ieskaita līgumu un kam ir līgumspēja to
 darīt;
 (39)
 „līgumisks dažādu produktu
 savstarpējā ieskaita līgums” ir divpusēja līgumiska
 vienošanās starp iestādi un darījuma partneri, kura rada vienotu
 juridisku pienākumu (kas balstās uz ietverto darījumu
 savstarpējo ieskaitu), kurā ietverti visi divpusējie jumta
 līgumi un darījumi, kas pieder dažādām produktu
 kategorijām, kuras ir iekļautas līgumā;
 šās definīcijas nolūkos
 „dažādas produktu kategorijas” nozīmē:
 a) repo darījumus,
 vērtspapīru vai preču aizdevuma vai aizņēmuma
 darījumus;
 b) maržinālus aizdevuma darījumus;
 c) līgumus, kas
 minēti II pielikumā;
 (40)
 „maksājuma pozīcija” ir maksājums,
 par kuru panākta vienošanās OTC atvasināto finanšu
 instrumentu darījumā ar lineāru riska profilu, kas nosaka
 finanšu instrumenta apmaiņu pret maksājumu.
 Tādu darījumu gadījumā, kas
 nosaka maksājuma apmaiņu pret maksājumu, šīm divām
 maksājuma pozīcijām ir jāsastāv no līgumā
 atrunātiem bruto maksājumiem, ieskaitot darījuma nosacīto
 vērtību.
 2. iedaļa
 Metodes riska darījuma vērtības aprēķināšanai
 268. pants
 Metodes riska darījuma vērtības aprēķināšanai
 1.
 Iestādes II pielikumā minēto
 līgumu riska darījumu vērtības noteikšanai izvēlas
 vienu no metodēm, kas aprakstītas 3. līdz
 6. iedaļā saskaņā ar šo pantu.
 Iestāde, kura nav atbilstīga piemērot
 89. pantā noteikto režīmu, nedrīkst lietot
 sākotnējās vērtības metodi. Nosakot II pielikuma
 3. punktā minēto līgumu riska darījumu
 vērtību, iestāde nedrīkst lietot sākotnējās
 vērtības metodi.
 Iestāžu grupa drīkst pastāvīgi
 lietot 3. līdz 6. iedaļā aprakstīto metožu
 apvienojumu. Atsevišķas iestādes nedrīkst izmantot tirgus
 vērtības metodes un sākotnējās vērtības
 metodes apvienojumu, ja vien kāda no šīm metodēm netiek
 izmantota 276. panta 6. punktā noteiktajos gadījumos.
 2.
 Ja kompetentās iestādes to ir atļāvušas
 saskaņā ar 277. panta 1. un 2. punktu, šādām
 vienībām iestāde var noteikt riska darījuma
 vērtību, izmantojot iekšējā modeļa metodi, kas
 izklāstīta 6. iedaļā:
 a) līgumi, kas minēti
 II pielikumā;
 b) repo darījumi;
 c) vērtspapīru vai preču
 aizdevuma vai aizņēmuma darījumi;
 d) maržinālie aizdevuma darījumi;
 e) ilgstošo norēķinu
 darījumi.
 3.
 Ja iestāde ir nopirkusi kredīta
 atvasināto instrumentu aizsardzību pret netirdzniecības
 portfelī iekļauto riska darījumu vai darījuma partnera
 riska darījumu, tā var rēķināt pret kredītrisku
 ierobežotajam aktīvam nepieciešamo pašu kapitāla prasību
 saskaņā ar:
 a) 228. līdz 231. pantu;
 b) saskaņā ar 148. panta
 3. punktu vai 179. pantu, ja ir piešķirta atļauja
 saskaņā ar 138. pantu.
 CCR riska
 darījuma vērtība šiem kredīta atvasinātajiem
 instrumentiem ir nulle, ja vien iestāde nav piemērojusi
 293. panta 2. punkta h) apakšpunkta ii) punktā
 minēto pieeju.
 4.
 Neskarot 3. punktu, iestāde var
 izvēlēties konsekventi iekļaut visus netirdzniecības
 portfelī iekļautos kredīta atvasinātos instrumentus
 darījuma partnera kredītriska pašu kapitāla prasības
 aprēķinā, ja šādi kredīta atvasinātie instrumenti
 nav iekļauti tirdzniecības portfelī un ir iegādāti netirdzniecības
 portfeļa riska darījumu aizsardzībai pret kredītrisku, kas
 tiek atzīta par tādu saskaņā ar šo regulu.
 5.
 Ja iestādes pārdotos
 kredītsaistību nepildīšanas mijmaiņas līgumus
 iestāde uzskata par šās iestādes sniegto kredīta
 aizsardzību un tie ir pakļauti pašu kapitāla prasībai
 attiecībā uz pakārtoto kredītrisku visai nosacītajai
 vērtībai, CCR nolūkos netirdzniecības portfelī
 to riska darījumu vērtība ir nulle.
 6.
 Saskaņā ar visām 3. līdz
 6. iedaļā izklāstītajām metodēm riska
 darījuma vērtība konkrētajam darījuma partnerim ir
 vienāda ar riska darījumu vērtību summu, ko
 aprēķina šā darījuma partnera katrai savstarpējā
 ieskaita kopai.
 Ja iestāde
 aprēķina riska svērto vērtību, kas izriet no OTC
 atvasinātajiem finanšu instrumentiem saskaņā ar
 2. nodaļu, riska darījuma vērtība noteiktai OTC
 atvasināto finanšu instrumentu, kuri norādīti II pielikumā,
 savstarpējā ieskaita kopai, ko aprēķina saskaņā
 ar šo nodaļu, ir lielāka par nulli un starpību starp riska
 darījumu summu visās savstarpējā ieskaita kopās ar
 darījuma partneri un šā darījumu partnera CVA summu, kuru
 iestāde ir atzinusi par norakstītu.
 7.
 Riska darījumiem, kuri rodas no ilgstošo
 norēķinu darījumiem, iestādes nosaka riska darījuma
 vērtību, izmantojot jebkuru no 3. līdz
 6. iedaļā izklāstītajām metodēm, neatkarīgi
 no tā, kādu metodi iestāde ir izvēlējusies OTC
 atvasinātajiem finanšu instrumentiem, repo darījumiem,
 vērtspapīru vai preču aizdevuma vai aizņēmuma
 darījumiem un maržināliem aizdevumu darījumiem.
 Aprēķinot pašu kapitāla prasības ilgstošo
 norēķinu darījumiem, iestāde, kas izmanto
 3. nodaļā noteikto pieeju, var pastāvīgi un
 neatkarīgi no attiecīgo pozīciju būtiskuma piešķirt
 riska pakāpes saskaņā ar 2. nodaļā noteikto
 pieeju.
 8.
 Regulas 3. un 4. iedaļā
 paredzētajām metodēm iestāde pieņem konsekventu
 metodiku, kā noteikt nosacīto vērtību, un nodrošina, lai
 vērā ņemamā nosacītā vērtība nodrošinātu
 atbilstīgu līgumam piemītošā riska noteikšanu. Ja
 līgumā ir paredzēts daudzkāršot naudas plūsmas,
 iestādei ir jāpielāgo nosacītā summa, lai ņemtu
 vērā daudzkāršošanas sekas attiecībā uz līguma
 riska struktūru.
 3. iedaļa
 Tirgus vērtības metode
 269. pants
 Tirgus vērtības metode
 1.
 Lai noteiktu visu līgumu ar
 pozitīvām vērtībām esošo aizvietošanas
 vērtību, iestādes līgumiem piesaista esošās tirgus
 vērtības.
 2.
 Lai noteiktu iespējamos nākotnes
 kredītriska darījumus, iestādes reizina attiecīgi
 nosacītās summas vai pakārtotās vērtības ar
 1. tabulā norādītajiem procentuālajiem daudzumiem un
 saskaņā ar šādiem principiem:
 a) līgumus, kas neatbilst
 1. tabulā norādītajām piecām kategorijām,
 pielīdzina līgumiem par citām precēm, kuras nav
 dārgmetāli;
 b) līgumiem ar vairākām
 pamatsummas maiņām procenti jāreizina ar to atlikušo
 maksājumu skaitu, kuri vēl jāveic saskaņā ar
 līgumu;
 c) līgumiem, kas paredz atlikušo
 kredītu nokārtošanu saskaņā ar norādītajiem
 maksājuma datumiem un kam noteikumi tiek pielāgoti tā, ka
 līguma tirgus vērtība šajos norādītajos datumos ir
 nulle, atlikušais termiņš ir vienāds ar laiku līdz dienai, kad
 tiks izdarīta nākošā pielāgošana. Procentu likmju
 līgumiem, kuri atbilst šiem kritērijiem un kuru atlikušais
 termiņš ir vairāk nekā viens gads, procents nav zemāks par
 0,5 %.
 1. tabula
 Atlikušais termiņš || Procentu likmju līgumi || Līgumi par ārvalstu valūtas maiņas likmēm un zeltu || Līgumi par akcijām || Līgumi par dārgmetāliem, izņemot zeltu || Līgumi par precēm, kas nav dārgmetāli
 Viens gads vai mazāk || 0 % || 1 % || 6 % || 7 % || 10 %
 Vairāk nekā viens gads, mazāk nekā pieci gadi || 0,5 % || 5 % || 8 % || 7 % || 12 %
 Vairāk nekā pieci gadi || 1,5 % || 7,5 % || 10 % || 8 % || 15 %
 3.
 Līgumiem, kuri saistīti ar precēm,
 izņemot zeltu, un kuri minēti II pielikuma 3. punktā,
 iestāde, kā alternatīvu 1. tabulā
 norādītajiem procentiem, var piemērot 2. tabulā
 norādītos procentus ar noteikumu, ka iestāde ievēro
 pagarinātā termiņa sadalījuma pieeju, kas
 attiecībā uz šiem līgumiem noteikta 350. pantā.
 2. tabula
 Atlikušais termiņš || Dārgmetāli (izņemot zeltu) || Parastie metāli || Lauksaimniecības produkti (īslaicīgie) || Citi produkti, ieskaitot enerģijas produktus
 Viens gads vai mazāk || 2 % || 2,5 % || 3 % || 4 %
 Vairāk nekā viens gads, mazāk nekā pieci gadi || 5 % || 4 % || 5 % || 6 %
 Vairāk nekā pieci gadi || 7,5 % || 8 % || 9 % || 10 %
 4.
 Esošās aizvietošanas vērtības summa
 un iespējamais nākotnes kredītriska darījums ir riska
 darījuma vērtība.
 4. iedaļa
 Sākotnējā riska darījuma metode
 270. pants
 Sākotnējā riska darījuma metode
 1.
 Riska darījuma vērtība ir katra
 finanšu instrumenta nosacītā pamatsumma, kas reizināta ar
 3. tabulā norādītajiem procentiem.
 3. tabula
 Sākotnējais termiņš || Procentu likmju līgumi || Līgumi par ārvalstu valūtas maiņas likmēm un zeltu
 Viens gads vai mazāk || 0,5 % || 2 %
 Vairāk nekā viens gads, mazāk nekā divi gadi || 1 % || 5 %
 Papildu summa par katru papildu gadu || 1 % || 3 %
 2.
 Lai aprēķinātu riska darījuma
 vērtību procentu likmju līgumiem, iestāde var
 izvēlēties izmantot vai nu sākotnējo, vai atlikušo
 termiņu.
 5. iedaļa
 Standartizētā metode
 271. pants
 Standartizētā metode
 1.
 Standartizēto metodi (turpmāk tekstā
 — „SM”) iestādes var lietot tikai, lai aprēķinātu riska
 darījuma vērtību OTC atvasinātajiem finanšu
 instrumentiem un ilgstošo norēķinu darījumiem.
 2.
 Piemērojot SM, iestādes riska
 darījuma vērtību atsevišķi katrai savstarpējā
 ieskaita kopai bez nodrošinājuma aprēķina šādi:
 kur:
 CMV = darījumu
 portfeļa savstarpējā ieskaita pašreizējā tirgus
 vērtība, kas izteikta ar darījumu partneru bruto
 nodrošinājumu, kur:
 kur:
 CMVi = i
 darījuma pašreizējā tirgus vērtība;
 CMC =
 savstarpējā ieskaita kopai noteiktā nodrošinājuma
 esošā tirgus vērtība, kur:
 kur
 CMCl = l nodrošinājuma
 pašreizējā tirgus vērtība;
 i = darījuma
 indekss;
 l = nodrošinājuma
 indekss;
 j = indekss, ar
 kuru apzīmē riska ierobežošanas kopas kategoriju;
 šim nolūkam riska ierobežošanas kopa atbilst
 riska faktoriem, kam riska pozīcijas ar pretējo zīmi var
 savstarpēji ieskaitīt, lai iegūtu tīro riska pozīciju,
 uz kuru balstās riska darījumu vērtības noteikšana;
 RPTij = i
 darījuma riska pozīcija j riska ierobežošanas kopā;
 RPCij = i
 nodrošinājuma riska pozīcija j riska ierobežošanas kopā;
 CCRMj =
 5. tabulā noteiktais CCR reizinātājs j riska
 ierobežošanas kopai;
 β = 1,4.
 3.
 Lai veiktu aprēķinus saskaņā ar
 2. punktu:
 a) atbilstīgu nodrošinājumu, kas
 saņemts no darījuma partnera, iekļauj aprēķinā ar
 pozitīvo zīmi, bet nodrošinājumu, kas ir nodots darījuma
 partnerim, iekļauj aprēķinā ar negatīvo zīmi;
 b) SM var izmantot tikai
 nodrošinājumu, kas ir atbilstīgs saskaņā ar 193. panta
 2. punktu un 232. pantu;
 c) iestāde var neņemt
 vērā procentu likmes risku no maksājuma pozīcijām,
 kuru atlikušais termiņš ir īsāks par vienu gadu;
 d) iestāde darījumus, kas ietver
 divas maksājuma pozīcijas, kuras ir denominētas vienā
 valūtā, var noteikt par vienu darījumu. Maksājumu
 pozīcijas apstrādā kā vienotu darījumu.
 272. pants
 Darījumi ar lineāro riska profilu
 1.
 Iestādes samēro darījumus ar
 lineāro riska profilu ar riska pozīcijām saskaņā ar
 šādiem nosacījumiem:
 a) lineārā riska profila
 darījumus, kuru pakārtotais instruments ir kapitāla
 vērtspapīri (ieskaitot kapitāla vērtspapīru indeksus),
 zelts, citi dārgmetāli vai preces, iekļauj attiecīgā
 kapitāla vērtspapīra (vai kapitāla vērtspapīru
 indeksa) vai preces (ieskaitot zeltu un citus dārgmetālus) riska pozīcijā,
 un to maksājuma pozīciju — procentu likmes riska pozīcijā;
 b) lineārā riska profila
 darījumus, kuru pakārtotais instruments ir parāda instruments,
 samēro parāda instrumentu procentu likmes riska pozīcijā,
 bet maksājuma pozīciju iekļauj citā procentu likmes riska
 pozīcijā;
 c) lineārā riska profila
 darījumus, kas paredz maksājumu pret maksājumu, ieskaitot
 ārvalstu valūtas nākotnes darījumus, iekļauj katrai
 maksājuma pozīcijai atbilstošajā procentu likmes riska
 pozīcijā.
 Ja saskaņā ar a), b) vai
 c) punktā minēto darījumu maksājuma pozīcija vai
 pakārtotais parāda instruments ir denominēts ārvalstu
 valūtā, maksājuma pozīciju vai pakārtoto instrumentu
 arī samēro ar riska pozīciju šajā valūtā.
 2.
 Šā panta 1. punkta nolūkos riska
 pozīcijas no lineārā riska profila darījumiem apmērs
 ir pakārtoto finanšu instrumentu vai preču faktiskā
 nosacītā vērtība (tirgus cena, reizināta ar daudzumu),
 ko iestādes konvertē vietējā valūtā, reizinot ar
 attiecīgo valūtas kursu, izņemot parāda instrumentus.
 3.
 Parāda instrumentiem un maksājuma
 pozīcijām riska pozīcijas apmērs ir faktisko
 nenokārtoto bruto maksājumu nosacītā vērtība
 (tostarp nosacītais apmērs), kas attiecīgā
 gadījumā konvertēta iestādes dalībvalsts
 vietējā valūtā un reizināta ar parāda instrumenta
 vai maksājuma pozīcijas modificēto ilgumu.
 4.
 Neizpildīto kredītsaistību
 mijmaiņas līguma darījuma riska pozīcijas apmērs ir
 atsauces parāda nosacītā vērtība, reizināta ar
 atlikušo kredīta neizpildes mijmaiņas līguma termiņu.
 273. pants
 Darījumi ar nelineāro riska profilu
 1.
 Iestādes nosaka darījumu ar
 nelineāro riska profilu riska pozīciju apmēru saskaņā
 ar turpmākajiem punktiem.
 2.
 Riska pozīcijas apmērs OTC
 atvasinātajam finanšu instrumentam ar nelineāro riska profilu,
 ieskaitot iespējas līgumus un mijmaiņas iespējas
 līgumus, no kuriem pakārtotais instruments nav parāda
 instruments, ir darījuma pamatā esošā instrumenta
 efektīvās nosacītās vērtības delta ekvivalents,
 saskaņā ar 274. panta 1. punktu.
 3.
 Riska pozīcijas apmērs OTC
 atvasinātajam finanšu instrumentam ar nelineāru riska profilu,
 ieskaitot iespējas līgumus un mijmaiņas iespējas
 līgumus, kuru pamatā ir parāda instruments vai maksājuma
 pozīcija, ir parāda instrumenta vai maksājuma pozīcijas
 efektīvas nosacītās vērtības delta ekvivalents, kas
 reizināts ar attiecīgā parāda instrumenta vai
 attiecīgi maksājuma pozīcijas modificēto ilgumu.
 4.
 Lai noteiktu riska pozīciju, iestādes
 rīkojas ar nodrošinājumu šādi:
 a) nodrošinājumu, kas saņemts no
 darījuma partnera, uzskata par prasījumu pret darījuma partneri
 saskaņā ar atvasināto līgumu (garā pozīcija), kas
 maksājams dienā, kad veikta noteikšana;
 b) nodrošinājumu, kas iesniegts
 ar darījuma partneri, uzskata par saistību pret darījuma
 partneri (īsā pozīcija), kura maksājama dienā, kad
 veikta noteikšana.
 274. pants
 Riska pozīciju aprēķins
 1.
 Iestāde riska pozīcijas apmēru un
 zīmi nosaka šādi:
 a) visiem instrumentiem, kas nav parāda
 instrumenti:
 i) darījuma ar lineāro riska profilu gadījumā —
 kā efektīvo nosacīto vērtību;
 ii) darījuma ar
 nelineāro riska profilu gadījumā — kā delta
 ekvivalento nosacīto vērtību, ,
 kur:
 Pref = pakārtotā instrumenta
 cena, kas izteikta atsauces valūtā;
 V = finanšu instrumenta vērtība
 (iespējas līguma gadījumā — vērtība ir
 iespējas līguma cena);
 p = pakārtotā instrumenta cena, kas
 izteikta tajā pašā valūtā kā V;
 b) visu darījumu parāda
 instrumentiem un maksājumu pozīcijām:
 i) darījuma ar
 lineāro riska profilu gadījumā — kā efektīvo
 nosacīto vērtību, kas reizināta ar modificēto ilgumu;
 ii) darījuma ar nelineāro riska profila gadījumā —
 kā delta ekvivalento nosacīto vērtību, kas reizināta
 ar modificēto ilgumu, ,
 kur:
 V = finanšu instrumenta vērtība
 (iespējas gadījumā tā ir iespējas cena);
 r = procentu likmes līmenis.
 Ja V ir denominēts citā valūtā
 nekā atsauces valūta, atvasināto finanšu instrumentu
 konvertē atsauces valūtā, reizinot ar atbilstīgo
 valūtas kursu.
 2.
 Lai piemērotu 1. punktā dotās
 formulas, iestādes riska pozīcijas apkopo riska ierobežošanas
 kopās. Katrai riska ierobežošanas kopai aprēķina absolūto
 kopējo riska pozīciju summas vērtību apmēru.
 Aprēķina rezultāts ir riska tīrā pozīcija, un to
 1. punkta nolūkā aprēķina šādi:
 .
 275. pants
 Procentu likmju riska pozīcijas
 1.
 Lai aprēķinātu procentu likmju riska
 pozīcijas, iestādes piemēro turpmākajos punktos
 minētos noteikumus.
 2.
 Procentu likmju riska pozīcijām no
 turpmāk minētā:
 a) naudas noguldījumi, kas no
 darījuma partnera saņemti kā nodrošinājums;
 b) maksājuma pozīcijas;
 c) pakārtotie parāda instrumenti,
 uz kuriem katrā gadījumā
 saskaņā ar 325. panta 1. tabulu attiecas 1,60 % vai
 mazāka kapitāla prasība, iestādes šīs pozīcijas
 piešķir vienā no 4. tabulā minētajām sešām
 riska ierobežošanas kopām katrai valūtai.
 4. tabula
 || Valdības piesaistītas procentu likmes || Ārpus valdības piesaistītas procentu likmes
 Termiņš || < 1 gads >1 ≤ 5 gadi > 5 gadi || < 1 gads >1 ≤ 5 gadi > 5 gadi
 3.
 Procentu likmju riska pozīcijām
 pakārtotajiem parāda instrumentiem vai maksājuma
 pozīcijām, kuru procentu likmes ir saistītas ar atsauces
 procentu likmēm, kas atspoguļo vispārējo procentu likmju
 līmeni tirgū, atlikušais termiņš atbilst laika intervālam
 līdz nākamajai procentu likmju atkārtotai koriģēšanai.
 Visos citos gadījumos tas ir pakārtotā parāda instrumenta
 atlikušais laiks vai, maksājuma pozīcijas gadījumā,
 darījuma atlikušais laiks.
 276. pants
 Riska ierobežošanas kopas
 1.
 Iestādes izveido riska ierobežošanas kopas
 saskaņā ar 2. līdz 5. punktu.
 2.
 Katram atsauces parāda instrumenta emitentam
 ir viena riska ierobežošanas kopa, kas ir pamatā kredītsaistību
 neizpildes mijmaiņas darījumam.
 Uz „n-tās saistību neizpildes” groza
 kredītsaistību neizpildes mijmaiņas darījumiem attiecas
 šāda kārtība:
 a) riska pozīcijas apmērs atsauces
 parāda instrumentā, kas ir „n-tās saistību neizpildes”
 kredītsaistību neizpildes mijmaiņas darījuma pamatā
 esošajā grozā, ir atsauces parāda instrumenta
 efektīvās nosacītās vērtības reizinājums ar
 „n-tās saistību neizpildes” atvasinājuma modificēto ilgumu
 attiecībā uz izmaiņām atsauces parāda instrumenta
 kredīta starpībā;
 b) katram atsauces parāda instrumentam
 ir viena riska ierobežošanas kopa, kas ir „n-tās saistību neizpildes”
 kredītsaistību neizpildes mijmaiņas darījuma pamatā
 esošajā grozā. Riska pozīcijas no dažādiem „n-tās
 saistību neizpildes” kredītsaistību neizpildes mijmaiņas
 darījumiem neiekļauj vienā un tajā pašā riska
 ierobežošanas kopā;
 c) CCR reizinātājs, kas
 piemērojams katrai riska ierobežošanas kopai, kura radīta vienam no
 n-tās saistību neizpildes atvasinātā finanšu instrumenta
 atsauces parāda instrumentiem, ir šāds:
 i) 0,3 % atsauces parāda instrumentiem,
 kuriem ir atzītas ĀKNI kredīta novērtējums, kas
 ekvivalents kredīta kvalitātes 1. līdz
 3. pakāpei;
 ii) 0,6 % citiem parāda
 instrumentiem.
 3.
 Procentu likmju riska pozīcijām no:
 a) naudas noguldījumiem, kas nodoti
 darījuma partnerim kā nodrošinājums, ja šim darījuma
 partnerim nav nenomaksāto parāda saistību ar zemu specifisko
 risku;
 b) pakārtotiem parāda
 instrumentiem,
 kuriem saskaņā ar 325. panta
 1. tabulu piemēro lielāku kapitāla prasību nekā
 1,60 %, ir viena riska ierobežošanas kopa katram emitentam.
 Ja maksājumu pozīcija ir
 pielīdzināma šādam parāda instrumentam, arī tad katram
 atsauces parāda instrumenta emitentam ir viena riska ierobežošanas
 kopa.
 Iestāde var iekļaut vienā riska
 ierobežošanas kopā riska pozīcijas, kuras veido konkrēta
 emitenta parāda instrumenti vai šā emitenta parāda instrumentiem
 pielīdzināmas maksājumu pozīcijas, vai arī šā
 emitenta kredītsaistību nepildīšanas mijmaiņas līguma
 pamata parāda instrumentu pozīcijas.
 4.
 Pakārtotos finanšu instrumentus, kas nav
 parāda instrumenti, iekļauj vienā attiecīgajā riska
 ierobežošanas kopā tikai tad, ja tie ir identi vai līdzīgi
 instrumenti. Visos citos gadījumos tos iekļauj dažādās riska
 ierobežošanas kopās.
 Šā punkta nolūkos iestādes nosaka,
 vai pakārtotie instrumenti ir līdzīgi, saskaņā ar
 šādiem principiem:
 a) kapitāla vērtspapīriem
 pakārtotie instrumenti ir līdzīgi, ja tos emitējis viens un
 tas pats emitents. Kapitāla vērtspapīru indeksu uzskata par
 atsevišķa emitenta kapitāla vērtspapīru;
 b) dārgmetāliem pakārtotais
 instruments ir līdzīgs, ja tas ir tas pats materiāls.
 Dārgmetāla indeksu uzskata par atsevišķu dārgmetālu;
 c) elektroenerģijai pakārtotais
 instruments ir līdzīgs, ja piegādes tiesības un
 saistības nodrošina tādu pašu maksimālo slodzes vai pamata
 slodzes sasniegšanas intervālu 24 stundu laikā;
 d) precēm pakārtotais instruments
 ir līdzīgs, ja tā ir tā pati prece. Preces indeksu uzskata
 par atsevišķu preci.
 5.
 CCR
 reizinātāji (turpmāk tekstā — „CCRM”)
 dažādām riska ierobežošanas kopu kategorijām ir noteikti
 turpmākajā tabulā.
 5. tabula
 || Riska ierobežošanas kopu kategorijas || CCRM
 1. || Procentu likmes || 0,2 %
 2. || Procentu likmes atskaites parādu riska pozīcijām, kuras izriet no neizpildīto kredītsaistību mijmaiņas darījuma un uz kurām saskaņā ar IV sadaļas 2. nodaļas 1. tabulu attiecināma 1,60 % vai mazāka kapitāla prasība. || 0,3 %
 3. || Procentu likmes parāda instrumenta vai atsauces parāda instrumenta riska pozīcijām, uz kurām saskaņā ar IV sadaļas 2. nodaļas 1. tabulu attiecinātā kapitāla prasība ir lielāka par 1,60 %. || 0,6 %
 4. || Valūtas maiņas kursi || 2,5 %
 5. || Elektroenerģija || 4 %
 6. || Zelts || 5 %
 7. || Kapitāla vērtspapīri || 7 %
 8. || Dārgmetāli (izņemot zeltu) || 8,5 %
 9. || Citas preces (izņemot dārgmetālus un elektroenerģiju) || 10 %
 10. || OTC atvasināto finanšu instrumentu pakārtotie instrumenti, kas nav iekļauti nevienā no iepriekš minētajām kategorijām || 10 %
 5. tabulas
 10. punktā minētos OTC atvasināto finanšu
 instrumentu katras kategorijas pakārtotos instrumentus iekļauj
 atsevišķā riska ierobežošanas kopā.
 6.
 Nelineārā riska profila darījumiem,
 maksājumu pozīcijām un darījumiem ar parāda
 instrumentiem kā pakārtotiem instrumentiem, kuriem iestāde nevar
 noteikt attiecīgi delta ekvivalentu vai modificēto ilgumu, ar
 instrumenta modeli, kuru kompetentā iestāde ir apstiprinājusi,
 lai varētu noteikt pašu kapitāla prasības tirgus riskam,
 kompetentā iestāde vai nu piesardzīgi nosaka riska
 pozīcijas apmēru un piemērojamo CCRMjs, vai
 pieprasa iestādei izmantot 3. iedaļā izklāstīto
 metodi. Savstarpējais ieskaits netiek atzīts, t. i., riska
 darījuma vērtību nosaka tā, it kā būtu
 savstarpējā ieskaita kopa, kurā ir iekļauti tikai individuāli
 darījumi.
 7.
 Iestādei ir iekšējās
 procedūras, lai pirms darījuma iekļaušanas riska ierobežošanas
 kopā pārbaudītu darījuma segumu ar juridiski izpildāmu
 līgumisku vienošanos par savstarpējā ieskaita kopu, kā
 noteikts 7. iedaļā.
 8.
 Iestādei, kas izmanto nodrošinājumu, lai
 mazinātu savus CCR, ir iekšējās procedūras, lai pirms
 nodrošinājuma ietekmes atzīšanas savos aprēķinos
 pārbaudītu, vai nodrošinājums atbilst 4. nodaļā
 noteiktajiem tiesiskās noteiktības standartiem.
 6. iedaļa
 Iekšējā modeļa metode
 277. pants
 Iekšējā modeļa metode
 1.
 Ar noteikumu, ka kompetentās iestādes ir
 pārliecinājušās par to, ka iestāde ir izpildījusi
 2. punktā noteiktās prasības, tās atļauj šai
 iestādei izmantot iekšējā modeļa metodi (IMM), lai
 aprēķinātu riska darījuma vērtību jebkuram no
 turpmāk minētajiem darījumiem:
 a) 268. panta 2. punkta
 a) apakšpunktā minētie darījumi;
 b) 268. panta 2. punkta b),
 c) un d) apakšpunktā minētie darījumi;
 c) 268. panta 2. punkta a)
 līdz d) apakšpunktā minētie darījumi.
 Ja iestādei ir atļauts izmantot IMM, lai
 aprēķinātu riska darījuma vērtību jebkuram no
 iepriekšējās daļas a) līdz c) apakšpunktā
 minētajiem darījumiem, tā IMM var lietot arī
 268. panta 2. punkta e) apakšpunktā minētajiem
 darījumiem.
 Neskarot 268. panta 1. punkta
 trešo daļu, iestāde var izvēlēties nepiemērot šo
 metodi riska darījumiem, kuru apmērs un risks ir nebūtisks.
 Šādā gadījumā iestāde šiem riska darījumiem
 piemēro vienu no 3. līdz 5. iedaļā minētajām
 metodēm.
 2.
 Kompetentās iestādes atļauj
 iestādēm lietot IMM 1. punktā minētajiem
 aprēķiniem vienīgi tad, ja iestāde ir
 pierādījusi, ka tā atbilst šajā iedaļā
 noteiktajām prasībām, un kompetentās iestādes ir
 pārbaudījušas, vai iestādes īstenotās CCR
 pārvaldības sistēmas ir saprātīgas un
 pienācīgi īstenotas.
 3.
 Kompetentās iestādes var atļaut
 iestādēm ierobežotu laikposmu īstenot IMM secīgi
 dažādiem darījumu veidiem. Šajā secīgas izmantošanas
 laikposmā tiem darījumu veidiem, kuriem tās neizmanto IMM,
 iestādes var izmantot 3. iedaļā vai 5. iedaļā
 izklāstītās metodes.
 4.
 Visiem OTC atvasinātajiem finanšu
 instrumentiem un ilgstošo norēķinu darījumiem, kuriem
 iestāde nav saskaņā ar 1. punktu saņēmusi
 atļauju izmantot IMM, iestāde izmanto 3. iedaļā vai
 5. iedaļā izklāstītās metodes.
 Šīs metodes var izmantot pastāvīgi
 apvienojumā grupas ietvaros. Iestādes ietvaros šīs metodes
 apvienojumā var izmantot vienīgi tad, ja vienu no metodēm
 izmanto 276. panta 6. punktā noteiktajos gadījumos.
 5.
 Iestāde, kurai saskaņā ar
 1. punktu ir atļauja izmantot IMM, neatgriežas pie 3.
 iedaļā vai 5. iedaļa izklāstīto metožu
 izmantošanas, ja kompetentā iestāde nav atļāvusi to darīt.
 Kompetentās iestādes dod šādu atļauju, ja iestāde
 pierāda, ka tas ir pamatoti.
 6.
 Ja iestāde vairs nenodrošina atbilstību
 šajā iedaļā noteiktajām prasībām, tā
 informē kompetento iestādi un veic vienu no turpmāk
 minētajiem pasākumiem:
 (a)
 iesniedz kompetentajai iestādei plānu
 par laicīgu atbilstības atjaunošanu;
 (b)
 kompetentajām iestādēm
 pārliecinoši pierāda, ka tās neatbilstības ietekme ir
 nebūtiska.
 278. pants
 Riska darījuma vērtība
 1.
 Ja iestādei saskaņā ar
 277. panta 1. punktu ir atļauts izmantot IMM, lai
 aprēķinātu riska darījuma vērtību dažiem vai
 visiem šajā punktā minētajiem darījumiem, tai ir
 jānosaka šo darījumu riska darījuma vērtība
 savstarpējā ieskaita kopas līmenī.
 Modelis, kuru iestāde izmanto šim
 nolūkam:
 a) prognozē paredzamo izmaiņu
 sadali savstarpējās ieskaita kopas gadījumu tirgus
 vērtībā, ko izskaidro ar kopīgām
 pārmaiņām tirgus mainīgajos lielumos, piemēram,
 procentu likmēs un ārvalstu valūtas kursos;
 b) aprēķina riska darījuma
 vērtību savstarpējā ieskaita kopai visās dienās
 nākotnē, ņemot vērā kopīgas izmaiņas tirgus
 mainīgajos lielumos.
 2.
 Lai modelī ņemtu vērā
 drošības rezerves ietekmi, nodrošinājuma vērtības modelim
 ir jāatbilst IMM modeļa kvantitatīvajām,
 kvalitatīvajām un datu atbilstības prasībām saskaņā
 ar šo iedaļu, un iestādes savos savstarpējā ieskaita kopas
 tirgus vērtības izmaiņu prognozes sadalījumos var
 iekļaut vienīgi atbilstīgu finanšu nodrošinājumu, kā
 ir noteikts 193. panta 2. punktā un 232. pantā.
 3.
 Pašu kapitāla prasība darījuma
 partnera kredītriskam attiecībā uz CCR riska
 darījumiem, kuriem iestāde piemēro IMM, ir augstākā no
 turpmāk minētajām:
 a) pašu kapitāla prasību šiem
 riska darījumiem aprēķina, pamatojoties uz efektīvo EPE
 un izmantojot pašreizējos tirgus datus;
 b) pašu kapitāla prasību šiem
 riska darījumiem aprēķina, pamatojoties uz efektīvo EPE
 un izmantojot vienotu konsekventu stresa kalibrēšanu visiem CCR
 riska darījumiem, kuriem piemēro IMM.
 4.
 Izņemot darījuma partnerus, kuriem ir
 identificēts specifiskais korelācijas risks, uz kuru attiecas
 285. panta 4. un 5. punkts, iestādes riska darījuma
 vērtību aprēķina kā alfa (α) reizinājumu ar
 efektīvo EPE, t. i., šādi:
 kur:
 α = 1,4, ja vien kompetentās
 iestādes nepieprasa augstāku α vai saskaņā ar
 9. punktu ļauj iestādēm izmantot pašu aplēses;
 Efektīvo EPE aprēķina,
 aplēšot paredzamo riska darījumu (EEt) kā
 vidējo riska darījumu nākotnes datumā t, kur vidējo
 vērtību aprēķina, ņemot vērā attiecīgos
 tirgus riska faktorus.
 Modelis aprēķina EE virknei
 nākotnes datumu t1, t2, t3 utt.
 5.
 Efektīvo EE aprēķina
 rekursīvi kā:
 kur:
 aprēķina datumu apzīmē kā
 t0;
 efektīvā EEt0 ir
 vienāda ar pašreizējo riska darījuma vērtību.
 6.
 Efektīvā EPE ir vidējā
 efektīvā EE nākotnes riska darījumam pirmā gada
 laikā. Ja visiem līgumiem savstarpējā ieskaita kopā
 termiņš ir īsāks par vienu gadu, EPE ir vidējā EE
 līdz pēdējā līguma termiņa beigām savstarpējā
 ieskaita kopā. Efektīvo EPE aprēķina kā
 vidējo svērto efektīvo EE:
 kur svērumi ļauj
 aprēķināt nākotnes riska darījuma vērtību,
 ja datumi nav vienmērīgi sadalīti laika gaitā.
 7.
 Iestādes aprēķina EE vai
 maksimālo riska darījuma vērtību, pamatojoties uz riska
 darījumu sadalījumu, kas atspoguļo iespējamo novirzi no
 riska darījumu normālā sadalījuma.
 8.
 Iestāde jebkuram darījumu partnerim var
 izmantot sadalījuma novērtējumu, kas aprēķināts
 izmantojot modeli, kurš ir konservatīvāks nekā α un
 efektīvās EPE reizinājums saskaņā ar
 4. punktā norādīto vienādojumu.
 9.
 Neskarot 4. punktu, kompetentās
 iestādes var atļaut iestādēm izmantot viņu pašu alfa
 aplēses, ja:
 a) alfa ir vienāds ar iekšējā
 kapitāla attiecību no CCR simulācijas starp darījuma
 partneriem (skaitītājs) pret iekšējo kapitālu, kas
 balstīts uz EPE (saucējs);
 b) saucējā EPE lieto
 kā noteiktu nesamaksātu summu.
 Ja alfa aprēķina saskaņā ar šo
 punktu, tas nav mazāks par 1,2.
 10.
 Lai aprēķinātu alfa
 saskaņā ar 9. punktu, iestāde nodrošina, lai saucējs
 un skaitītājs tiktu aprēķināti tā, ka tie
 atbilstu modeļa metodikai, parametru specifikācijai un portfeļa
 sastāvam. Metodei, ko izmanto α aplēsēm, ir
 jābalstās uz iestādes iekšējā kapitāla metodi,
 jābūt kārtīgi dokumentētai, un tai jāveic
 neatkarīga apstiprināšana. Turklāt iestāde pārskata
 savas alfa aplēses vismaz reizi ceturksnī un vēl biežāk, ja
 laika gaitā mainās portfeļa sastāvs. Iestāde
 novērtē arī modeļa risku.
 11.
 Iestāde pierāda kompetentajām
 iestādēm, ka tās iekšējās alfa aplēses
 atspoguļo būtiskus skaitītāja atkarības no
 darījumu tirgus vērtības sadalījuma vai darījumu
 portfeļu starp darījuma partneriem avotus. Iekšējās alfa
 aplēsēs ņem vērā portfeļu granularitāti.
 12.
 Uzraugot saskaņā ar 9. punktu veikto
 aplēšu izmantošanu, kompetentajām iestādēm ir
 jāņem vērā būtiskās alfa aplēšu
 atšķirības, kas rodas no iespējamas modeļu, kurus izmanto
 skaitītājam, nepareizas specifikācijas, it īpaši, ja
 pastāv konveksitāte.
 13.
 Ja vajadzīgs, tirgus risku un kredītrisku
 vienotajā modelēšanā izmantoto tirgus riska faktoru svārstīgumu
 un korelācijas jāpamato ar kredītriska faktoru, lai
 atspoguļotu iespējamo svārstīguma vai korelācijas
 pieaugumu ekonomikas lejupslīdē.
 279. pants
 Savstarpējā ieskaita kopu, par kurām noslēgta
 maržināla vienošanās, riska darījuma vērtība
 1.
 Ja attiecībā uz savstarpējā
 ieskaita kopu ir noslēgta maržinālā vienošanās un katru
 dienu notiek vērtēšana pēc tirgus vērtības,
 iestāde var izmantot vienu no šādiem EPE mērījumiem:
 a) efektīvo EPE, neņemot
 vērā nekādu turējumā esošo vai iesniegto
 nodrošinājumu maržinālas vienošanās veidā, ar jebkādu
 nodrošinājumu, kas iesniegts darījuma partnerim, neatkarīgi no
 ik dienas novērtēšanas un drošības rezerves procesa vai
 esošā riska darījuma;
 b) pieaugumu, kas atspoguļo
 iespējamo riska darījuma palielināšanos riska maržinālā
 perioda laikā, pieskaitot lielāko no turpmāk minētajiem:
 i) pašreizējā riska
 darījuma vērtība, ieskaitot visus nodrošinājumus, kas ir
 turējumā vai ir nodoti, izņemot pieprasīto vai
 apstrīdēto nodrošinājumu;
 ii) lielāko tīro riska
 darījuma vērtību, ieskaitot nodrošinājumu saskaņā
 ar maržinālu vienošanos, kas var izraisīt nodrošinājuma
 pieprasījumu. Šī summa atspoguļo visus piemērojamos
 sliekšņus, minimālās pārskaitījuma summas, neatkarīgās
 summas un sākotnējās drošības rezerves saskaņā ar
 maržinālo vienošanos;
 c) ja modelis EE
 aprēķinā ietver maržinālās vienošanās ietekmi,
 iestādes ar kompetento iestāžu atļauju var izmantot modeļa EE
 aprēķinu tieši 13. panta 5. punkta vienādojumā.
 Kompetentās iestādes piešķir šādu atļauju
 vienīgi tad, ja ir pārbaudījušas, vai modelis EE
 aprēķinā ietver maržinālās vienošanās ietekmi.
 Piemērojot b) apakšpunktu, iestādes
 aprēķina palielinājumu kā darījumu sagaidāmas
 pozitīvās izmaiņas tirgus vērtībā riska
 maržinālā perioda laikā. Nodrošinājuma vērtības
 izmaiņas atspoguļo, izmantojot uzraudzības svārstīguma
 korekcijas saskaņā ar 4. nodaļas 3. iedaļu vai
 finanšu nodrošinājuma paplašinātās metodes svārstīguma
 korekciju pašu aplēses, bet nevar pieņemt, ka riska
 maržinālā perioda laikā tiks veikti nodrošinājuma
 maksājumi. Riska maržinālais periods ir atkarīgs no 2. līdz
 4. punktā noteiktajiem minimālajiem periodiem.
 2.
 Darījumiem, kuriem ik dienas tiek veikta
 rezerves iemaksu pārskatīšana un tirgus cenu novērtēšana,
 riska maržinālais periods, ko izmato riska darījuma
 vērtības ar maržinālo vienošanos modelēšanai, nav
 īsāks par:
 a) piecām darba dienām
 savstarpējā ieskaita kopām, kurās ietilps tikai repo
 darījumi, vērtspapīru vai preču aizdevuma vai
 aizņēmuma darījumi un maržinālo aizdevumu darījumi;
 b) desmit darba dienām visām
 pārējām savstarpējā ieskaita kopām.
 Uz a) un b) punktu attiecas šādi
 izņēmumi:
 i) savstarpējā ieskaita
 kopām, kurās jebkurā brīdī ceturkšņa laikā
 tirdzniecību skaits pārsniedz 5000, riska maržinālais periods
 nākamajam ceturksnim nedrīkst būt īsāks par
 20 darba dienām. Šis izņēmums neattiecas uz iestādes
 tirdzniecības riska darījumiem;
 ii) savstarpējā ieskaita
 kopām, kurās ir ietverta viena vai vairākas tirdzniecības,
 kas saistītas vai nu ar nelikvīdu nodrošinājumu, vai OTC
 atvasinātajiem finanšu instrumentiem, kurus nevar vienkārši
 aizvietot, riska maržinālais periods nedrīkst būt
 īsāks par 20 darba dienām.
 Iestāde nosaka, vai nodrošinājums ir
 nelikvīds un vai OTC atvasinātie finanšu instrumenti nav
 vienkārši aizvietojami tādos saspringtos tirgus apstākļos,
 ko raksturo nepārtraukti aktīvu tirgu trūkums, kuros
 darījuma partneris divu vai mazāk dienu laikā saņemtu
 vairākas cenu noteikšanas, kas nemainītu tirgu vai arī
 attēlotu cenu, kura atspoguļo tirgus diskontu (nodrošinājuma
 gadījumā) vai prēmiju (OTC atvasināto finanšu
 instrumentu gadījumā).
 Iestāde apsver, vai tirdzniecības vai
 vērtspapīri, ko tā tur kā nodrošinājumu, ir
 koncentrēti konkrētam darījuma partnerim un, ja šis
 darījuma partneris no tirgus aizgājis strauji, vai iestāde
 varēs aizvietot šīs tirdzniecības vai vērtspapīrus.
 3.
 Ja iestāde divu secīgu ceturkšņu,
 kas ilguši ilgāk nekā piemērojamais riska maržinālais
 periods saskaņā ar 2. punktu, laikā ir bijusi
 iesaistīta vairāk nekā divos maržinālo pieprasījumu
 strīdos par vienu savstarpējā ieskaita kopu vai darījuma
 partneri, iestāde šai savstarpējā ieskaita kopai nākamajos
 divos ceturkšņos izmanto riska maržinālo periodu, kas ir vismaz divas
 reizes garāks par 2. punktā norādīto periodu.
 4.
 Atkārtotai rezerves iemaksu
 pārskatīšanai, kuras periodiskums ir N dienas, maržinālais riska
 periods ir vismaz vienāds ar 2. punktā norādīto
 periodu F plus N dienas, mīnus viena diena. Tas ir:
 maržinālais riska periods = F + N – 1.
 5.
 Ja iekšējā modelī ir iekļauta
 maržinālā darījuma ietekme uz savstarpējā ieskaita
 kopas tirgus vērtības izmaiņām, iestāde modelē
 nodrošinājumu, kas nav nauda tādā pašā valūtā,
 kādā ir pats riska darījums, kopā ar riska darījumu
 tā riska darījuma vērtības aprēķinā OTC
 atvasinātajiem finanšu instrumentiem un vērtspapīru
 finansēšanas darījumiem.
 6.
 Ja iestāde nevar modelēt
 nodrošinājumu kopā ar riska darījumu, tā savas riska
 darījuma vērtības aprēķinos OTC
 atvasinātajiem finanšu instrumentiem un vērtspapīru
 finansēšanas darījumiem atzīst vienīgi tādu
 nodrošinājumu, kas ir tādā pašā valūtā kā
 pats riska darījums, ja vien tam izmanto vai nu svārstīguma
 korekciju, kas atbilst finanšu nodrošinājuma paplašinātās
 metodes standartiem ar pašu svārstīguma korekcijas
 aprēķiniem, vai standarta uzraudzības svārstīguma
 korekcijas saskaņā ar 4. nodaļu.
 7.
 Iestāde, kura izmanto IMM, savos
 modeļos ignorē riska darījuma vērtības
 samazinājuma ietekmi, kas radusies jebkāda nodrošinājuma
 līguma punkta dēļ, kurā ir prasīts pieņemt
 nodrošinājumu, ja darījuma partnera kredīta kvalitāte ir
 pasliktinājusies.
 280. pants
 CCR pārvaldība — kārtība, procesi un
 sistēmas
 1.
 Iestāde izveido un uztur CCR
 pārvaldības sistēmu, kuru veido:
 a) kārtība, procesi un
 sistēmas, lai nodrošinātu CCR identifikāciju,
 mērīšanu, pārvaldīšanu, apstiprināšanu un
 iekļaušanu iekšējos pārskatos;
 b) procedūras, lai nodrošinātu šo
 kārtību, procesu un sistēmu ievērošanu.
 Šī kārtība, procesi un
 sistēmas ir konceptuāli saprātīgi, īstenoti
 godīgi un tiek dokumentēti. Dokumentācijā ir iekļauts
 skaidrojums empīriskām metodēm, kuras izmanto CCR
 noteikšanai.
 2.
 CCR riska
 pārvaldības sistēmā, kas noteikta 1. punktā,
 ņem vērā tirgus, likviditātes, juridiskos un
 operacionālos riskus, kuri ir saistīti ar CCR. It īpaši
 sistēma nodrošina to, lai iestāde atbilstu šādiem principiem:
 a) tā nesāk darījumus ar
 darījumu partneri, pirms nav novērtējusi tā
 kredītspēju;
 b) tā pienācīgi ņem
 vērā norēķinu un pirmsnorēķinu kredītrisku;
 c) tā šādus riskus pārvalda
 pēc iespējas vispusīgi darījumu partnera līmenī
 (apkopojot CCR riska darījumus ar citiem riska darījumiem, kas
 tiek pakļauti kredītriskam) un iestādes līmenī.
 3.
 Iestāde, kas izmanto IMM, nodrošina, lai
 tās CCR riska pārvaldības sistēma atskaitītos
 kompetentajai iestādei par visa turpmāk minētā
 likviditātes riskiem:
 a) iespējamiem ienākošiem
 drošības rezerves pieprasījumiem variācijas drošības
 rezerves vai citu drošības rezervju veidu, piemēram,
 sākotnējās vai neatkarīgās drošības rezerves,
 apmaiņu kontekstā saskaņā ar nelabvēlīgiem tirgus
 satricinājumiem;
 b) iespējamiem ienākošiem
 pieprasījumiem nodot atpakaļ nodrošinājuma, kuru iesnieguši
 darījumu partneri, pārpalikumu;
 c) pieprasījumiem, kas izriet no
 iespējama ārējā kredīta kvalitātes pašu
 novērtējuma pazeminājuma.
 Iestāde nodrošina, ka nodrošinājuma
 atkārtotas izmantošanas būtība un periods atbilst tā
 likviditātes vajadzībām un neapdraud tās spēju laikus
 iesniegt vai nodot atpakaļ nodrošinājumu.
 4.
 Iestādes vadības struktūra un
 augstākā vadība aktīvi iesaistās CCR
 pārvaldībā un nodrošina, lai tai tiktu piešķirti
 atbilstīgi resursi. Iestādes augstākā vadība tiek
 informēta par izmantotā modeļa ierobežojumiem un
 pieņēmumiem, kā arī par ietekmi, kāda šiem
 ierobežojumiem un pieņēmumiem var būt uz rezultātu
 ticamību visa formālā procesa laikā. Iestādes
 augstākā vadība ņem vērā arī tirgus vides
 nepastāvību un operacionālos jautājumus, kā arī
 to atspoguļošanu modelī.
 5.
 Ik dienu sagatavotos pārskatus par
 iestādes CCR lielumu saskaņā ar 281. panta
 2. punkta b) apakšpunktu izskata tāda līmeņa
 vadītāji, kam ir pietiekams pilnvarojums pieprasīt
 samazināt gan kredītu daļas darbinieku vai individuālu
 tirgotāju pozīcijas, gan iestādes kopējo CCR
 lielumu.
 6.
 Iestādes CCR pārvaldīšanas
 sistēma, kas izveidota saskaņā ar 1. punktu, tiek lietota
 saskaņoti ar iekšējiem kredītu un tirdzniecības limitiem.
 Kredītu un tirdzniecības limitu ievērošana tiek pastāvīgi
 kontrolēta, lietojot riska noteikšanas modeli, un šo limitu
 ievērošanas nodrošināšanu modelī labi izprot kredītu
 daļas darbinieki, individuāli tirgotāji un augstākā
 vadība. Iestādei ir paredzēts formāls process, lai
 atbilstīgā līmeņa vadībai ziņotu par riska limitu
 pārkāpumiem.
 7.
 Iestādes CCR mērīšanas
 process iekļauj ikdienas un dienas laikā izlietoto
 kredītlīniju novērtējumu. Iestāde izvērtē
 pašreizējo riska darījuma vērtību, ņemot
 vērā nodrošinājumu (tīrā riska darījumu
 vērtība) un neņemot vērā nodrošinājumu.
 Portfeļa un darījuma partnera līmenī iestāde
 aprēķina un pārrauga maksimālo riska darījuma
 vērtību vai potenciālo nākamo riska darījuma
 vērtību ticamības intervālā, ko izvēlas iestāde.
 Iestāde pārrauga lielos riska darījumus vai
 koncentrētās pozīcijas, tajā skaitā savstarpēji
 saistītu darījumu partneru grupas riska darījumus,
 koncentrāciju vienā nozarē un tirgū.
 8.
 Iestāde izstrādā un uztur
 pastāvīgu un rūpīgu stresa testēšanas programmu. Šo
 stresa testu rezultātus regulāri un vismaz reizi ceturksnī
 izskata augstākā vadība, un tos atspoguļo CCR
 pārvaldīšanas kārtībā un limitos, kurus noteikusi
 vadības struktūra un augstākā vadība. Ja stresa testu
 laikā atklāj neaizsargātību pret noteiktu
 apstākļu kopu, iestāde nekavējoties veic pasākumus,
 lai pārvaldītu šos riskus.
 281. pants
 Organizācijas struktūras CCR riska pārvaldībai
 1.
 Iestāde, kas izmanto IMM, izveido un uztur:
 a) riska kontroles
 struktūrvienību, kas atbilst 2. punktam;
 b) nodrošinājuma pārvaldības
 struktūrvienību, kas atbilst 3. punktam.
 2.
 Riska kontroles struktūrvienība ir atbildīga
 par CCR pārvaldības izstrādi un īstenošanu,
 ieskaitot modeļa sākotnējo apstiprināšanu un
 apstiprināšanu darba gaitā, un īsteno šādas funkcijas un
 izpilda šādas prasības:
 a) tā ir atbildīga par
 iestādes CCR pārvaldības sistēmas izstrādi un
 īstenošanu;
 b) tā sagatavo katras dienas pārskatus
 un analizē iestādes riska noteikšanas modeļa rezultātu.
 Šajā analīzē ir iekļauts attiecību starp CCR
 riska darījumu vērtību un tirdzniecības limitiem
 novērtējums;
 c) tā kontrolē ievaddatu
 integritāti, sagatavo un analizē pārskatus par iestādes
 riska noteikšanas modeļa rezultātiem, ieskaitot attiecības starp
 riska darījumu vērtību un iestādes kredīta un
 tirdzniecības limitiem novērtējumu;
 d) tā ir neatkarīga no
 struktūrvienībām, kas ir atbildīgas par kredītu
 izsniegšanu, finanšu instrumentu darījumu noslēgšanu vai
 tirdzniecību, un tās darbība netiek ietekmēta;
 e) tai ir pietiekams skaits darbinieku;
 f) tā atskaitās tieši
 iestādes augstākajai vadībai;
 g) tās darbība ir cieši
 saistīta ar iestādes kredītriska ikdienas pārvaldīšanas
 procesu;
 h) darbības rezultāts ir
 iestādes kredītriska un vispārējā riska profila
 plānošanas, pārraudzības un kontroles procesa neatņemama
 sastāvdaļa.
 3.
 Nodrošinājuma pārvaldības
 struktūrvienība īsteno šādus uzdevumus un funkcijas:
 a) aprēķina un veic drošības
 rezerves pieprasījumus, pārvalda drošības rezerves
 pieprasījuma strīdus un rūpīgi ik dienas ziņo par
 neatkarīgo summu līmeni, sākotnējām drošības
 rezervēm un drošības rezervju variācijām;
 b) kontrolē datu, kas izmantoti, lai
 veiktu drošības rezerves pieprasījumus, integritāti un
 nodrošina, lai tie būtu konsekventi un regulāri saskaņoti ar
 saistītajiem datu avotiem iestādē;
 c) izseko nodrošinājuma atkārtotas
 lietošanas apmēru un jebkādas izmaiņas saistībā ar
 iestādes tiesībām uz vai saistībā ar
 nodrošinājumu, ko tā iesniedz;
 d) ziņo attiecīgajam vadības
 līmenim par atkārtoti lietoto nodrošinājuma aktīvu veidiem
 un šādas atkārtotas lietošanas noteikumiem, ieskaitot instrumentu,
 kredīta kvalitāti un termiņu;
 e) izseko koncentrēšanos uz
 individuāliem nodrošinājuma aktīvu veidiem, kurus pieņem
 iestāde;
 f) regulāri, bet vismaz reizi
 ceturksnī, ziņo augstākajai vadībai par nodrošinājuma
 pārvaldību, ieskaitot informāciju par saņemtā un
 iesniegtā nodrošinājuma veidu, apmēru, novecošanos un maržinālo
 pieprasījumu strīdu iemesliem. Šī iekšējā
 ziņošana atspoguļo arī izmaiņas šajos skaitļos.
 4.
 Augstākā vadība piešķir
 nodrošinājuma pārvaldības struktūrvienībai pietiekamus
 resursus, kas nepieciešami saskaņā ar 1. punkta
 b) apakšpunktu, lai nodrošinātu to, ka tās sistēmas
 sasniedz pienācīgu operatīvo rezultātu līmeni, kas
 noteikts pēc iestādes maržinālo pieprasījumu laicīguma
 un precizitātes un iestādes atbildes uz tās darījumu
 partneru maržinālajiem pieprasījumiem laicīguma.
 Augstākā vadība nodrošina, ka struktūrvienībai ir
 pietiekams darbinieku skaits, lai laikus apstrādātu
 pieprasījumus un strīdus arī smagu tirgus krīžu
 gadījumā un lai ļautu iestādei ierobežot tās lielo
 strīdu skaitu, kuri radušies tirdzniecības apmēru dēļ.
 282. pants
 CCR pārvaldības sistēmas pārbaude
 Iestāde regulāri veic
 neatkarīgu savas CCR pārvaldības sistēmas
 pārbaudi, izmantojot savu iekšējās revīzijas procesu.
 Šajā pārbaudē ir ietvertas gan kontroles, gan nodrošinājuma
 pārvaldības struktūrvienību darbības, kā ir
 noteikts 281. pantā, un tā it īpaši attiecas vismaz uz:
 (a)
 CCR
 pārvaldības sistēmas dokumentācijas un 280. pantā
 prasīto procesu atbilstību;
 (b)
 281. panta 1. punkta
 a) apakšpunktā noteiktās CCR kontroles
 struktūrvienības organizāciju;
 (c)
 281. panta 1. punkta
 b) apakšpunktā noteiktās nodrošinājuma
 pārvaldības struktūrvienības organizāciju;
 (d)
 CCR līdzekļu
 saskaņošanu ar ikdienas riska pārvaldību;
 (e)
 riska cenu noteikšanas modeļu un
 vērtēšanas sistēmu, ko izmanto administrācijas un neredzamo
 struktūrvienību personāls, apstiprināšanas procesu;
 (f)
 visu nozīmīgo izmaiņu CCR
 mērīšanas procesā apstiprināšanu;
 (g)
 CCR tvērumu, kas
 attēlots riska mērīšanas modelī;
 (h)
 pārvaldības informācijas
 sistēmas integritāti;
 (i)
 CCR datu
 precizitāti un pabeigtību;
 (j)
 rūpīgu nodrošinājuma un
 savstarpējā ieskaita līgumu juridisko terminu atveidi riska
 darījumu vērtības mērījumos;
 (k)
 modeļu darbībai izmantoto datu avotu
 konsekvences, laicīguma un ticamības apstiprinājumu, tostarp
 arī šādu datu avotu neatkarību;
 (l)
 svārstīguma vai korelācijas
 pieņēmumu precizitāti un piemērotību;
 (m)
 novērtēšanas un riska
 transformācijas aprēķinu precizitāti;
 (n)
 modeļu rūpīguma pārbaudi,
 izmantojot biežu 287. panta 1. punkta b) līdz
 e) apakšpunktā noteikto atpakaļejošo pārbaudi;
 (o)
 CCR kontroles
 struktūrvienības un nodrošinājuma pārvaldības
 struktūrvienības atbilstību attiecīgajām
 regulatīvajām prasībām.
 283. pants
 Izmantošanas tests
 1.
 Iestādes nodrošina, lai ar iekšējā
 modeļa palīdzību izveidoto riska darījumu sadalījums
 efektīvās EPE aprēķināšanai būtu cieši
 saistīts ar iestādes ikdienas CCR pārvaldības
 procesu un lai modeļa rezultātus ņemtu vērā
 kredītu apstiprināšanā, CCR pārvaldībā un
 iekšējā kapitāla piešķiršanā.
 2.
 Iestāde pierāda kompetentajām
 iestādēm, ka riska darījumu sadalījuma, uz kura pamata
 nosaka EPE, aprēķināšanai tā izmanto modeli, kas
 atbilst šajā iedaļā noteiktajām prasībām izmantot
 IMM vismaz vienu gadu, pirms to saskaņā ar 277. pantu apstiprina
 kompetentās iestādes.
 3.
 Modelis, ko izmanto CCR riska darījumu
 sadalījuma veidošanai, ir daļa no CCR pārvaldīšanas
 sistēmas, kura noteikta 280. pantā. Šajā sistēmā
 iekļauj kredītlīniju izmantošanas novērtējumu,
 apvienojot CCR riska darījumus ar citiem kredītriska
 darījumiem, un iekšējā kapitāla piešķiršanu.
 4.
 Papildus EPE iestāde novērtē
 un pārvalda pašreizējo riska darījumu vērtību. Ja ir
 nepieciešams, iestāde izvērtē pašreizējo riska
 darījuma vērtību, ņemot vērā nodrošinājumu
 (tīrā riska darījumu vērtība) un neņemot
 vērā nodrošinājumu. Izmantošanas tests uzskatāms par
 apmierinošu, ja iestāde izmanto arī citus CCR lieluma
 mērījumus, piemēram, maksimālo riska darījumu
 vērtību, pamatojoties uz riska darījumu sadalījumu, ko
 aprēķina ar to pašu modeli, kuru izmanto EPE
 aprēķināšanai.
 5.
 Iestādei ir sistēmas, ar kurām
 iespējams aprēķināt EE ik dienu, ja tas ir
 nepieciešams, ja vien tā nepierāda kompetentajām
 iestādēm, ka tās CCR lieluma noteikšanai ir pietiekami
 retāki aprēķini. Iestāde EE
 aprēķināšanai izmanto laika periodu, kas attiecīgi
 atspoguļo nākamo naudas plūsmu un līgumu termiņu
 struktūru, un aprēķinus veic, ņemot vērā riska
 darījumu būtiskumu un struktūru.
 6.
 Riska darījumu vērtību nosaka,
 uzrauga un kontrolē visu savstarpējā ieskaita kopu līgumu
 darbības laikā (ne tikai viena gada laikā). Iestāde
 izstrādā procedūras darījumu partneru risku
 identifikācijai un kontrolei gadījumos, kad riska darījuma
 ilgums pārsniedz vienu gadu. Prognozēto riska darījuma
 vērtības pieaugumu iekļauj iestādes iekšējā
 kapitāla modelī.
 284. pants
 Stresa testēšana
 7.
 Iestādei ir vispusīga stresa
 testēšanas programma, kura paredzēta CCR, kā arī
 izmantošanai pašu kapitāla prasību CCR novērtēšanai,
 kas atbilst 2. līdz 10. punktā noteiktajām
 prasībām.
 8.
 Tā identificē tādus iespējamos
 notikumus vai paredzamās izmaiņas ekonomiskajos nosacījumos, kas
 varētu nelabvēlīgi ietekmēt iestādes kredītriskam
 pakļautos darījumus, un novērtēšanu attiecībā uz
 iestādes spēju pārvarēt šādas izmaiņas.
 9.
 Stresa pasākumus saskaņā ar
 programmu salīdzina ar riska limitiem, un iestāde tos uzskata par
 daļu no procesa, kas izklāstīts Direktīvas [inserted by OP]
 79. pantā.
 10.
 Programma vispusīgi ietver tirdzniecības
 un sakopotos riska darījumus starp darījuma partnera visu veidu
 kredītriskiem konkrētu darījumu partneru līmenī
 pietiekamā laika periodā, lai veiktu regulārās stresa
 pārbaudes.
 11.
 Tā vismaz reizi mēnesī nodrošina
 stresa testu galvenajiem tirgus riska faktoriem, piemēram, procentu
 likmēm, FX, kapitāla vērtspapīriem, kredītu
 ienākumu/izdevumu starpībai un preču cenām, visiem
 iestādes darījumu partneriem, lai identificētu un ļautu
 iestādei vajadzības gadījumā samazināt
 pārmērīgu konkrēta virziena risku koncentrēšanos.
 Riska darījuma stresa testu, ieskaitot atsevišķa faktora,
 multifaktoru un būtiskus nekonkrēta virziena riskus, un riska
 darījuma un kredītspējas kopīgo stresa testu veic
 konkrētā darījuma partnera, darījuma partneru grupas un
 apkopotā iestāžu CCR līmenī.
 12.
 Tā vismaz reizi ceturksnī piemēro
 multifaktoru stresa testa scenārijus un novērtē būtiskus
 nekonkrēta virziena riskus, ieskaitot ienesīguma līknes riska
 darījumu un pamata riskus. Multifaktoru stresa testi attiecas vismaz uz šādiem
 scenārijiem, kuros notiek turpmāk norādītais:
 a) ir iestājušies sarežģīti
 ekonomiskie vai tirgus notikumi;
 b) ir būtiski mazinājusies plaša
 tirgus likviditāte;
 c) liels finanšu starpnieks likvidē
 pozīcijas.
 13.
 Pakārtoto riska faktoru satricinājuma
 smagums ir atbilstīgs stresa testa nolūkam. Novērtējot stresa
 situācijā esošo maksātspēju, pakārtoto riska faktoru
 satricinājums ir pietiekami smags, lai ietvertu vēsturiskos
 ārkārtējos tirgus apstākļus un
 ārkārtējos, bet ticamos stresa situācijā esošā
 tirgus nosacījumus. Stresa testos novērtē šādu
 satricinājumu ietekmi uz pašu kapitālu, pašu kapitāla
 prasībām un peļņu. Lai ik dienu veiktu portfeļa
 uzraudzību, riska ierobežošanu un koncentrēšanos
 pārvaldību, testēšanas programmā ir ņemti vērā
 arī vieglāki un iespējamāki scenāriji.
 14.
 Programmā atbilstīgā
 gadījumā ir iekļauti nosacījumi atgriezeniskām stresa
 pārbaudēm, lai noteiktu ārkārtējus, bet ticamus
 scenārijus, kas varētu radīt būtiskus
 nelabvēlīgus rezultātus. Atgriezeniskajā stresa
 testēšanā ņem vērā portfeļa būtiskas
 nelinearitātes ietekmi.
 15.
 Par stresa testu rezultātiem saskaņā
 ar programmu regulāri, vismaz reizi ceturksnī, ziņo
 augstākajai vadībai. Pārskatos un rezultātu
 analīzēs ietver lielāko ietekmi darījuma partnera
 līmenī visā portfelī, būtisku koncentrēšanos
 portfeļa segmentos (vienā nozarē vai reģionā) un
 saistīto portfeļu un darījuma partnera īpašās
 tendences.
 16.
 Augstākā vadība uzņemas vadošo
 lomu stresa testu iekļaušanā riska pārvaldības
 sistēmā un iestādes riska kultūrā un nodrošina, lai
 rezultāti būtu jēgpilni un tos izmantotu CCR
 pārvaldībā. Stresa testu rezultātus būtiskiem riska
 darījumiem novērtē, salīdzinot ar pamatnostādnēm,
 kas norāda uz iestādes tieksmi uz risku, un nosūta
 augstākajai vadībai pārrunām un rīcībai
 gadījumā, ja ir identificēti pārmērīgi vai
 koncentrēti riski.
 285. pants
 Korelācijas risks
 1.
 Šajā pantā:
 a) „vispārējs korelācijas
 risks” rodas, ja darījumu partneru saistību nepildīšanas
 varbūtība ir pozitīvi korelētā attiecībā
 pret vispārējiem tirgus risku faktoriem;
 b) „specifisks korelācijas risks”
 rodas, ja pastāv juridiska saistība starp darījuma partneri un OTC
 atvasinātā finanšu instrumenta vai darījumu finansējošo
 vērtspapīru pakārtotā instrumenta emitentu.
 2.
 Iestāde pienācīgi apsver riska
 darījumus, kuri rada būtisku specifiskā vai
 vispārējā korelācijas riska pakāpi.
 3.
 Lai apzinātu vispārējo
 korelācijas risku, iestāde izstrādā stresa testu un
 scenārija analīzes stresa riska faktoriem, kuri ir
 nelabvēlīgi saistīti ar darījuma partnera
 kredītspēju. Šāda testēšana risina smagu satricinājumu
 iespējamību, ja attiecības starp riska faktoriem ir
 mainījušās. Iestāde uzrauga vispārējo korelācijas
 risku atsevišķiem produktiem, reģioniem, nozarēm vai citām
 kategorijām, kas ir būtiskas darbībai.
 4.
 Kredītiestāde uztur procedūras, lai
 konstatētu, pārraudzītu un kontrolētu specifiskā
 korelācijas riska gadījumus katrai juridiskajai personai, sākot
 ar darījuma uzsākšanu un turpinot visā darījuma
 pastāvēšanas laikā. Tādiem darījumiem ar darījumu
 partneriem, kuros ir konstatēts specifisks korelācijas risks,
 piemēro 5. punktā paredzēto režīmu.
 5.
 Iestādes pašu kapitāla prasības CCR
 saistībā ar darījumu partneriem, ja ir konstatēts
 specifisks korelācijas risks, aprēķina saskaņā ar
 šādiem principiem:
 a) instrumentus, kuros pastāv
 specifisks korelācijas risks, neietver tajā pašā
 savstarpējā ieskaita kopā, kurā pārējos
 darījumus ar darījuma partneri, un katru uzskata par atsevišķu
 savstarpējā ieskaita kopu;
 b) katrā no šīm
 atsevišķajām savstarpējā ieskaita kopām viena
 nosaukuma kredītsaistību neizpildes mijmaiņas līgumiem
 riska darījuma vērtība ir vienāda ar pilniem paredzamajiem
 zaudējumiem no pakārtoto instrumentu atlikušās patiesās
 vērtības, pamatojoties uz pieņēmumu, ka pakārtotais
 emitents tiek likvidēts;
 c) iestādei, kas izmanto
 3. nodaļā izklāstīto metodi, LGD šādiem
 mijmaiņas darījumiem ir 100 %;
 d) iestādei, kas izmanto
 2. nodaļā izklāstīto metodi, piemērojamā riska
 pakāpe ir tāda pati kā nenodrošinātajam darījumam;
 e) visiem pārējiem
 darījumiem, kurus var attiecināt uz vienu nosaukumu jebkurā no
 šīm atsevišķajām savstarpējā ieskaita kopām,
 riska darījuma vērtība ir vienāda ar darījuma
 vērtību saskaņā ar pieņēmumu par
 pakārtotā darījuma pēkšņas saistību neizpildes
 risku;
 f) tādā apmērā,
 kādā šo esošo tirgus riska aprēķinu izmanto pašu
 kapitāla prasībām inkrementālam saistību neizpildes un
 migrācijas riskam, kā ir noteikts 4. iedaļas
 5. nodaļas IV sadaļā, kurā jau ir iekļauts LGD
 pieņēmums, formulā izmantotais LGD ir 100 %.
 6.
 Iestādes sniedz augstākajai vadībai
 un vadības struktūras atbilstošajai komitejai regulārus pārskatus
 gan par specifisko, gan vispārējo korelācijas risku un
 pasākumiem, kurus veic šo risku pārvaldībai.
 286. pants
 Modelēšanas procesa integritāte
 17.
 Iestāde nodrošina modelēšanas procesa
 integritāti, kā ir noteikts 278. pantā, pieņemot
 vismaz šādus pasākumus:
 a) modelis darījuma
 nosacījumus un specifikācijas atspoguļo laikus, pilnīgi un
 piesardzīgi;
 b) šie nosacījumi ietver vismaz
 līguma nosacīto vērtību, termiņus, atsauces
 aktīvus, maržinālās vienošanās un savstarpējā
 ieskaita līgumus;
 c) šos nosacījumus un
 specifikācijas uzglabā datu bāzē, kurai veic formālu
 un regulāru revīziju;
 d) procedūra par savstarpējā
 ieskaita līgumu atzīšanu nosaka, ka juristiem ir
 jāpārbauda, vai savstarpējais ieskaits saskaņā ar šiem
 līgumiem ir likumīgi izpildāms;
 e) d) punktā prasīto
 pārbaudi c) punktā minētajā datu bāzē ievada
 neatkarīga struktūrvienība;
 f) darījuma nosacījumu un
 specifikāciju datu ievadīšana EPE modelī ir pakļauta
 iekšējai revīzijai;
 g) pastāv procedūra
 formālai saskaņošanai starp modeli un avota datu sistēmām,
 lai pastāvīgi pārbaudītu, vai darījuma noteikumi un
 specifikācijas EPE noteikšanā ir atspoguļotas pareizi vai
 vismaz piesardzīgi.
 18.
 Modelī izmanto pašreizējos tirgus datus,
 lai aprēķinātu pašreizējo riska darījumu
 vērtību. Iestāde var kalibrēt savu EPE modeli,
 izmantojot vai nu vēsturiskos tirgus datus, vai tirgus pieņemtos
 datus, lai noteiktu pakārtoto varbūtisko procesu parametrus,
 piemēram, izmaiņas, svārstīgumu un korelāciju. Ja
 iestāde izmanto vēsturiskos datus, tā izmanto datus vismaz par
 trīs gadiem. Datus izmanto vismaz reizi ceturksnī un biežāk, ja
 ir jāatspoguļo tirgus apstākļi.
 Lai aprēķinātu efektīvo EPE,
 izmantojot stresa kalibrēšanu, iestāde kalibrē efektīvo EPE,
 izmantojot vai nu trīs gadu datus, kuros ir iekļauts tās
 darījuma partnera kredītsaistību neizpildes starpību stresa
 periods, vai tirgus pieņemtos datus par šādu stresa periodu.
 Šim nolūkam iestāde piemēro 3., 4.
 un 5. punktā paredzētos nosacījumus.
 19.
 Iestāde vismaz reizi ceturksnī
 pierāda kompetentajai iestādei, ka stresa periods, kuru izmanto
 aprēķinam saskaņā ar šo punktu, sakrīt ar
 paaugstināta kredītsaistību neizpildes mijmaiņas vai cita
 kredīta (piemēram, aizdevuma vai korporatīvas
 parādzīmes) starpības periodu reprezentatīvai tās
 darījumu partneru ar tirgotām kredītu starpībām
 atlasei. Situācijās, kad iestādei nav pienācīgu datu
 par darījuma partnera kredītsaistību starpību, tā
 samēro šo darījuma partneri ar specifiskiem datiem par
 kredītsaistību starpību, pamatojoties uz reģionu,
 iekšējo reitingu un darbības veidiem.
 20.
 EPE modelim visiem
 darījumu partneriem izmanto vai nu vēsturiskus vai pieņemtus
 datus, kuros ir iekļauti dati par kredīta stresa periodu un izmanto
 šos datus saskaņoti ar metodi, kuru izmanto EPE modeļa
 kalibrēšanai ar pašreizējiem datiem.
 21.
 Lai novērtētu to, cik efektīva ir
 tās EEPE stresa kalibrēšana, iestāde izmanto
 vairākus paraugportfeļus, kas ir neaizsargāti pret galvenajiem
 riska faktoriem, kuriem iestāde ir pakļauta. Šo paraugportfeļu
 riska darījuma vērtību aprēķina, izmantojot
 a) stresa metodiku, kas balstās uz pašreizējām tirgus
 vērtībām un modeļa parametriem, kuri kalibrēti tirgus
 stresa apstākļiem, un b) riska darījumu, kas radies stresa
 periodā, bet piemērojot šajā iedaļā
 izklāstīto metodi (stresa perioda beigu tirgus vērtība, svārstības
 un korelācijas no trīs gadu stresa perioda).
 Kompetentās iestādes pieprasa
 iestādei koriģēt stresa kalibrēšanu, ja šo
 paraugportfeļu riska darījumu vērtības būtiski
 atšķiras cita no citas.
 22.
 Iestāde modelim veic apstiprināšanas
 procesu, kas ir skaidri formulēts iestādes kārtībā un
 procedūrās. Apstiprināšanas procesā:
 a) precizē testēšanas veidu, kas
 nepieciešams, lai nodrošinātu modeļa integritāti un
 identificētu apstākļus, kuros modeļa pamatā esošie
 pieņēmumi ir nepiemēroti un tādēļ var radīt EPE
 pārmērīgu pazemināšanu;
 b) iekļauj modeļa
 vispusīguma pārskatu.
 23.
 Iestāde uzrauga saistītos riskus, un tai
 ir paredzētas procedūras, lai tad, kad šie riski kļūst
 būtiski, koriģētu savas EEPE aplēses. Ievērojot
 šo punktu, iestādes:
 a) identificē un pārvalda savus
 riska darījumus saistībā ar specifisku korelācijas risku,
 kas rodas, kā ir norādīts 285. panta 1. punkta
 b) apakšpunktā, un riska darījumus saistībā ar
 vispārēju korelācijas risku, kas rodas, kā ir
 norādīts 285. panta 1. punkta a) apakšpunktā;
 b) riska darījumiem ar augošu riska
 profilu pēc viena gada regulāri salīdzina saistītā
 riska darījuma mērījuma novērtējumu viena gada
 laikā ar to pašu riska darījuma mērījumu riska
 darījuma pastāvēšanas laikā;
 c) riska darījumiem ar atlikušo
 termiņu līdz vienam gadam regulāri salīdzina
 aizstāšanas izmaksas (pašreizējam riska darījumam) ar izveidoto
 riska darījuma profilu un uzglabā datus, kas pieļauj šādu
 salīdzinājumu.
 24.
 Iestādei ir iekšējās
 procedūras, lai pirms darījuma iekļaušanas savstarpējā
 ieskaita kopā pārbaudītu darījuma segumu ar juridiski
 izpildāmu līgumisku vienošanos par savstarpējā ieskaita
 kopu, kā noteikts 7. daļā.
 25.
 Iestādei, kas izmanto nodrošinājumu, lai
 mazinātu savus CCR, ir iekšējās procedūras, lai
 pirms nodrošinājuma ietekmes atzīšanas savos aprēķinos
 pārbaudītu, vai nodrošinājums atbilst 4. nodaļā
 izklāstītajiem tiesiskās noteiktības standartiem.
 26.
 EBI uzrauga dažādās prakses šajā
 jomā un saskaņā ar Regulas (ES) Nr. 1093/2010
 16. pantu pieņem pamatnostādnes par šā panta
 piemērošanu.
 287. pants
 Prasības riska pārvaldības sistēmai
 1.
 Iestādei ir jāizpilda šādas
 prasības:
 a) tā atbilst 5. nodaļas IV
 sadaļas trešajā daļā noteiktajām
 kvalitatīvajām prasībām;
 b) tā īsteno regulāru
 atpakaļejošas testēšanas programmu, salīdzinot riska
 mērījumus, kurus radījis modelis, ar realizētiem riska
 mērījumiem, un hipotētiskas izmaiņas, pamatojoties uz
 statiskām pozīcijām ar realizētiem mērījumiem;
 c) tā veic CCR riska
 darījuma modeļa un tā radīto riska mērījumu
 sākotnēju apstiprināšanu un periodisku pārskatīšanu
 darbības laikā. Apstiprināšana un pārskatīšana ir
 neatkarīgas no modeļa izstrādes;
 d) vadības struktūra un
 augstākā vadība ir iesaistītas riska kontroles procesā
 un nodrošina, lai kredīta un darījuma partnera kredītriska
 kontrolei tiktu veltīti pietiekami resursi. Saistībā ar to
 neatkarīgas riska kontroles struktūrvienības, kas izveidotas
 saskaņā ar 281. panta 1. punkta a) apakšpunktu, ik
 dienu sagatavotos pārskatus izskata tāda līmeņa
 vadītāji, kam ir pietiekams pilnvarojums pieprasīt
 samazināt gan individuālu tirgotāju pozīcijas, gan
 iestādes kopējo riska darījuma lielumu;
 e) iekšējo riska mērījuma
 riska darījuma modeli iekļauj iestādes ikdienas riska
 pārvaldības procesā;
 f) riska mērījuma sistēmu
 izmanto savienojumā ar iekšējiem tirdzniecības un riska
 darījuma limitiem. Attiecībā uz to riska darījuma limiti ir
 saistīti ar iestādes riska mērīšanas modeli tādā
 veidā, kurš ir konsekvents laika gaitā un kuru labi izprot
 individuāli tirgotāji, kredītu daļas darbinieki un
 augstākā vadība;
 g) iestāde nodrošina, lai tās
 riska pārvaldības sistēma būtu kārtīgi
 dokumentēta. Konkrētāk, tā uztur dokumentētu
 iekšējās kārtības, kontroles un procedūru kopumu
 attiecībā uz riska mērīšanas sistēmas darbību un
 veic pasākumus, lai nodrošinātu to, ka šī kārtība tiek
 ievērota;
 h) neatkarīgu riska mērīšanas
 sistēmas pārbaudi veic regulāri iestādes pašas iekšējās
 revīzijas procesā. Šajā pārbaudē aptver gan
 darījumu tirdzniecības struktūrvienību darbību,
 gan neatkarīgās riska kontroles struktūrvienības
 darbību. Kopējā riska pārvaldības procesa
 pārbaude notiek regulāri (ne retāk kā vienu reizi
 gadā), un tajā jo īpaši tiek aplūkoti vismaz visi
 282. pantā minētie punkti;
 i) darījuma partnera kredītriska
 modeļu apstiprināšanu darbības laikā, ieskaitot
 atpakaļejošu testēšanu, periodiski pārbauda tāda
 līmeņa vadība, kurai ir pietiekamas pilnvaras pieņemt lēmumu
 par rīcību, kas īstenojama, lai novērstu modeļu
 trūkumus.
 2.
 Kompetentās iestādes ņem
 vērā apmēru, kādā iestāde izpilda 1. punkta
 prasības, nosakot alfa līmeni, kā ir paredzēts
 278. panta 4. punktā. Vienīgi tām iestādēm,
 kas pilnībā atbilst šīm prasībām, ir tiesības piemērot
 minimālo reizināšanas faktoru.
 3.
 Iestāde tās CCR riska
 darījuma modeļa sākotnējās un
 pastāvīgās apstiprināšanas procesu un riska
 mērījumu, kurus radījuši modeļi, aprēķinus
 dokumentē tik detalizēti, lai trešās personas varētu no
 jauna radīt attiecīgi analīzi un riska mērījumus.
 Šajā dokumentācijā ir norādīts, cik bieži tiek veikta
 atpakaļejošās testēšanas analīze un cita veida
 pastāvīgā apstiprināšana, kā apstiprināšana tiek
 veikta attiecībā uz datu plūsmām un portfeļiem un
 kādas analīzes tiek izmantotas.
 4.
 Iestāde definē kritērijus, kuri ir
 jāizmanto, novērtējot tās CCR riska darījuma
 modeļus un modeļus, kurus izmanto riska darījuma
 vērtības aprēķināšanā, un tai ir rakstiska
 kārtība, kurā ir aprakstīts process, kā tiek
 identificēti un laboti nepieņemami rezultāti.
 5.
 Iestāde definē to, cik
 reprezentatīvi ir veidoti darījuma partnera portfeļi, lai
 varētu novērtēt CCR riska darījuma modeli un tā
 riska mērījumus.
 6.
 CCR riska darījuma
 modeļu un to riska mērījumu, kas rada prognozes sadalījumu,
 apstiprināšanā ņem vērā vairāk nekā vienu
 prognozes sadalījuma statistiku.
 288. pants
 Apstiprināšanas prasības EPE modeļiem
 1.
 Kā daļu no tās CCR riska
 darījuma modeļa un tā riska mērījumu
 sākotnējās un pastāvīgās apstiprināšanas
 iestāde nodrošina, lai būtu izpildītas šādas prasības:
 a) iestāde veic atpakaļejošu
 testēšanu, izmantojot vēsturiskos datus par tirgus riska faktoru
 izmaiņām pirms kompetentās iestādes atļaujas
 saskaņā ar 277. panta 1. punktu. Šajā atpakaļejošajā
 testēšanā ņem vērā noteiktu skaitu prognozēšanas
 laikposmu vismaz līdz vienam gadam, virkni dažādu
 inicializēšanas datumu un ietver plašu klāstu tirgus nosacījumu;
 b) iestāde, kas izmanto 278. panta
 12. punkta b) apakšpunktā izklāstīto pieeju,
 regulāri apstiprina savu modeli, lai pārbaudītu, vai
 realizētie esošie riska darījumi atbilst prognozēm visos
 maržinālajos periodos viena gada laikā. Ja dažu savstarpējā
 ieskaita kopu tirdzniecības termiņš ir īsāks par vienu gadu
 un savstarpējā ieskaita kopai bez šiem darījumiem ir
 augstāks riska faktora jutīgums, apstiprināšanā tas ir
 jāņem vērā;
 c) tā veic atpakaļejošu
 testēšanu CCR riska darījuma modelim un modeļa
 saistītajiem riska mērījumiem, kā arī tirgus riska
 faktora prognozēm. Nodrošinātajai tirdzniecībai vērā
 ņemtie prognozes laikposmi ietver tādus, kas atspoguļo tipiskus
 nodrošinātajā vai maržinālajā tirdzniecībā
 piemērotos riska maržinālos periodus;
 d) ja modeļa novērtējums
 liecina, ka efektīvā EPE ir novērtēta par zemu,
 iestāde attiecīgi rīkojas, lai novērstu modeļa
 trūkumus;
 e) tā testē izcenojumu
 modeļus, ko izmanto konkrēta scenārija CCR riska
 darījumiem nākotnes satricinājumu tirgus riska faktoriem,
 kā daļu no modeļu sākotnējās un
 pastāvīgās apstiprināšanas procesa. Izcenojumu modeļi
 pārdotiem iespēju līgumiem veido pārdoto iespēju
 līgumu nelinearitātes vērtību, ņemot vērā
 tirgus riska faktorus;
 f) CCR riska darījuma modelis
 attēlo darījumu informāciju, lai apkopotu riska darījumus
 savstarpējā ieskaita kopas līmenī. Iestāde
 pārbauda, vai darījumi modelī ir attiecināti uz attiecīgo
 savstarpējā ieskaita kopu;
 g) CCR riska darījuma modelis
 arī ietver darījumu informāciju, lai attēlotu drošības
 rezervju darījumu sekas. Tajā ņemta vērā
 pašreizējo drošības rezervju vērtība un drošības rezervju
 vērtība, par ko nākotnē vienosies darījuma partneri.
 Šāds modelis izskaidro maržinālu vienošanos (vienpusēju vai
 divpusēju) būtību, maržinālo pieprasījumu biežumu,
 maržinālo riska periodu, minimālo slieksni riska darījumiem,
 kuri nav maržināli un kurus iestāde vēlas pieņemt, un
 minimālo pārskaitījuma summu. Šāds modelis vai nu aplēš
 tirgus vērtības izmaiņas iesniegtā nodrošinājuma
 vērtībā, vai piemēro 4. nodaļā
 izklāstītos noteikums;
 h) modeļa apstiprināšanas
 procesā ir iekļauta statiska, vēsturiska
 reprezentatīvā darījuma partnera atpakaļejoša
 testēšana; iestāde regulāros laika intervālos veic
 šādu atpakaļejošo testēšanu vairākiem reprezentatīviem
 darījuma portfeļiem (reāliem vai hipotētiskiem).
 Reprezentatīvos portfeļus izvēlas, pamatojoties uz to
 jutīgumu pret būtiskiem riska faktoriem un tādiem riska faktoru
 apvienojumiem, kuriem iestāde ir pakļauta;
 i) iestāde veic atpakaļejošu
 testēšanu, kas izstrādāta, lai pārbaudītu CCR
 riska darījuma modeļa galvenos pieņēmumus un saistītos
 riska mērījumus, ieskaitot modelētās attiecības starp
 tiem, kuri pakļauti tādiem pašiem riska faktoriem, un
 modelētām attiecībām starp riska faktoriem;
 j) CCR riska darījuma
 modeļu un to riska mērījumu izpildījumu pakļauj
 atbilstīgai atpakaļejošas testēšanas praksei.
 Atpakaļejošās testēšanas programma spēj identificēt
 vāju EPE modeļa riska mērījumu izpildījumu;
 k) iestāde apstiprina savus CCR
 riska darījuma modeļus un visus riska mērījumus
 laikposmā, kas ir atbilstošs to darījumu termiņam, uz kuriem
 saskaņā ar 277. pantu attiecas IMM atteikšanās;
 l) iestāde modeļa
 pastāvīgās apstiprināšanas procesa ietvaros regulāri
 pārbauda izcenojumu modeļus, kurus izmanto, lai
 aprēķinātu darījuma partnera riska darījuma
 vērtību, salīdzinot ar atbilstīgiem neatkarīgiem
 kritērijiem;
 m) iestādes CCR riska
 darījuma modeļa un saistīto riska mērījumu
 pastāvīgajā apstiprināšanā ir iekļauts
 nesenākā izpildījuma atbilstīguma novērtējums;
 n) to, cik bieži
 tiek atjaunināti CCR riska darījuma parametri, iestāde
 novērtē sākotnējās un pastāvīgās
 apstiprināšanas procesā;
 o) sākotnējās un
 pastāvīgās CCR riska darījuma modeļu
 apstiprināšanas laikā novērtē to, vai darījuma
 partnera līmenis un savstarpējā ieskaita kopas riska
 darījuma vērtības aprēķini ir vai nav atbilstīgi.
 2.
 Ar kompetento iestāžu iepriekšēju
 atļauju to mērījumu, kas ir konservatīvāks par
 metrisko mērījumu, kurš izmantots, lai aprēķinātu
 regulatīvo riska darījuma vērtību katrai darījuma
 pusei, var izmantot, lai aizvietotu alfa, kas reizināts ar efektīvo EPE.
 Relatīvā konservatīvisma līmeni novērtē ar
 kompetento iestāžu sākotnējo atļauju un veicot
 regulāras EPE modeļu uzraudzības pārbaudes.
 Iestāde regulāri apstiprina konservatīvismu. Modeļa
 izpildījuma pastāvīgais novērtējums attiecas uz visiem
 darījumu partneriem, kuriem modeļi tiek izmantoti.
 3.
 Ja atpakaļejošā testēšana liecina,
 ka modelis nav pietiekami precīzs, kompetentās iestādes atsauc
 modeļa atļauju vai liek īstenot nepieciešamos pasākumus,
 kas nodrošinātu to, ka modeli nekavējoties uzlabo.
 7. iedaļa
 Savstarpējo prasījumu līgumiskais ieskaits
 289. pants
 Savstarpējo prasījumu līgumiskā ieskaita atzīšana par
 risku mazinošu
 1.
 Iestādes par risku mazinošiem
 saskaņā ar 292. pantu var uzskatīt vienīgi
 turpmāk minētos savstarpējo prasījumu līgumiskā
 ieskaita līgumu veidus, ja savstarpējo prasījumu ieskaita līgumus
 saskaņā ar 290. pantu ir atzinušas kompetentās
 iestādes un ja iestādes atbilst 291. pantā noteiktajām
 prasībām:
 a) divpusēji pārjaunojuma
 līgumi starp iestādi un tās darījuma partneri, ar kuriem
 savstarpējie prasījumi un saistības automātiski tiek
 apvienoti tādā veidā, ka pārjaunojums katru reizi, kad tas
 ir piemērojams, nosaka vienu tīro summu tā, lai veidotos viens
 jauns līgums, kas aizvieto visus iepriekšējos līgumus un visas
 saistības starp pusēm saskaņā ar šiem līgumiem un ir
 pusēm saistošs;
 b) citi divpusēji līgumi starp
 iestādi un tās darījuma partneri;
 c) līgumiskie dažādu produktu
 savstarpējā ieskaita līgumi iestādēm, kas izmanto
 6. iedaļā izklāstīto metodi darījumiem, kuri
 ietilpst šās metodes jomā.
 Savstarpējo prasījumu ieskaits starp
 darījumiem, kurus ieviesušas vienas grupas dažādas juridiskās
 personas, netiek atzīts pašu kapitāla prasību
 aprēķināšanai.
 290. pants
 Savstarpējo prasījumu līgumiskā ieskaita līgumu
 atzīšana
 27.
 Kompetentās iestādes savstarpējo
 prasījumu līgumiskā ieskaita līgumu atzīst tikai tad,
 ja ir izpildīti 2. punkta un atbilstīgā gadījumā
 3. punkta nosacījumi.
 28.
 Visiem savstarpējo prasījumu
 līgumiskā ieskaita līgumiem, kurus iestāde izmanto, lai
 saskaņā ar šo daļu noteiktu riska darījuma
 vērtību, ir jāatbilst šādiem nosacījumiem:
 a) iestāde ar savu darījuma
 partneri ir noslēgusi līgumu par savstarpējo prasījumu
 līgumisko ieskaitu, kas rada vienu likumīgu saistību, kura
 attiecas uz visiem iekļautajiem darījumiem tā, ka darījuma
 partnera saistību neizpildes gadījumā tai ir tiesības
 saņemt vai ir pienākums samaksāt vienīgi iekļauto
 individuālo darījumu tirgus vērtību pozitīvo vai
 negatīvo tīro summu;
 b) iestāde kompetentajām
 iestādēm ir darījusi pieejamus rakstiskus un pamatotus
 juridiskus atzinumus par to, ka tajā gadījumā, ja
 savstarpējo prasījumu ieskaita līgums tiktu
 apstrīdēts, iestādes prasījumi un saistības
 nepārsniegs to, kas minēts a) apakšpunktā. Juridiskais
 atzinums atsaucas uz piemērojamajiem tiesību aktiem:
 i) jurisdikcijā, kurā
 darījuma partneris ir reģistrēts;
 ii) ja ir iesaistīta
 uzņēmuma filiāle, kas atrodas citā valstī, nevis
 tajā, kurā ir reģistrēts uzņēmums,
 jurisdikcijā, kurā atrodas filiāle;
 iii) jurisdikcijā, kuras tiesību
 akti pārvalda individuālus darījumus, kas iekļauti
 savstarpējo prasījumu ieskaita līgumā;
 iv) jurisdikcijā, kuras tiesību
 akti pārvalda jebkuru vienošanos vai līgumu, kas nepieciešams, lai
 īstenotu savstarpējo prasījumu līgumisko ieskaitu;
 c) katram darījuma partnerim apkopo
 kredītrisku, lai noteiktu vienu juridisku kredītrisku visos
 darījumos. Šo apkopojumu reģistrē kredīta ierobežojuma
 mērķos un iekšējā kapitāla mērķos;
 d) līgumā nav iekļauts
 neviens punkts, kas darījuma partnera saistību neizpildes
 gadījumā ļauj darījuma partnerim, kurš izpilda
 saistības, veikt tikai ierobežotus maksājumus vai neveikt
 maksājumus nemaz pusei, kas neizpilda saistības, arī tad, ja puse,
 kas neizpilda saistības, ir tīrais kreditors.
 Kompetentās iestādes ir
 apmierinātas ar to, ka savstarpējo prasījumu līgumiskais
 ieskaits ir likumīgs un izpildāms saskaņā ar katras
 b) apakšpunktā minētās jurisdikcijas tiesību aktiem.
 Ja kāda no kompetentajām iestādēm nav apmierināta
 attiecībā uz to, savstarpējo prasījumu līgumiskā
 ieskaita līgumu neatzīst par tādu, kas mazina risku kādam
 no darījuma partneriem. Kompetentās iestādes attiecīgi
 informē cita citu.
 29.
 Juridiskos atzinumus, kas minēti
 b) apakšpunktā, var sagatavot, atsaucoties uz savstarpējo
 prasījumu līgumiskā ieskaita veidiem. Attiecībā uz
 dažādu produktu līgumiskā savstarpējā ieskaita
 līgumiem ir jābūt izpildītām šādām papildu
 prasībām:
 a) tīrā summa, kas minēta
 290. panta 2. punkta a) apakšpunktā, ir pozitīvo un
 negatīvo beigu vērtību tīrā summa visiem
 individuālajiem divpusējiem jumta līgumiem un atsevišķo
 darījumu pozitīvā vai negatīvā tirgus
 vērtība („dažādu produktu tīrā summa”);
 b) rakstiski un pamatoti juridiskie
 atzinumi, kas minēti 290. panta 2. punkta
 b) apakšpunktā, attiecas uz visa dažādu produktu
 līgumiskā savstarpējā ieskaita līguma derīgumu un
 izpildāmību saskaņā ar tā noteikumiem un
 savstarpējā ieskaita līguma ietekmi uz jebkura
 iekļautā individuālā divpusējā jumta līguma
 būtiskajiem noteikumiem.
 291. pants
 Iestāžu saistības
 1.
 Iestāde izveido un uztur procedūras, lai
 nodrošinātu to, ka tās savstarpējo prasījumu
 līgumiskā ieskaita likumība un izpildāmība tiek
 pārbaudīta saskaņā ar izmaiņām attiecīgās
 290. panta 2. punkta b) apakšpunktā minētās
 jurisdikcijas tiesību aktos.
 2.
 Iestāde saglabā visu nepieciešamo
 dokumentāciju saistībā ar tās savstarpējo
 prasījumu līgumisko ieskaitu.
 3.
 Iestāde savstarpējo prasījumu
 ieskaita ietekmi iekļauj katra darījuma partnera apkopotā
 kredītriska riska darījuma mērījumā, un iestāde
 pārvalda CCR, pamatojoties uz šo mērījumu ietekmi.
 4.
 Dažādu produktu savstarpējo
 prasījumu līgumiskā ieskaita līgumu, kas minēti
 289. pantā, gadījumā iestāde uztur procedūras
 saskaņā ar 290. panta 2. punkta c) apakšpunktu, lai
 pārbaudītu, vai 290. panta 2. punkta
 b) apakšpunktā minētais juridiskais atzinums attiecas uz katru
 darījumu, kuru iekļauj savstarpējo prasījumu ieskaita
 kopā.
 Ņemot vērā dažādu produktu
 savstarpējo prasījumu līgumiskā ieskaita līgumu,
 iestāde turpina atbilstīgi izpildīt prasības
 divpusējā savstarpējo prasību ieskaita atzīšanai un
 4. nodaļā iekļautās prasības kredītriska
 mazināšanas atzīšanai attiecībā uz katru iekļauto
 individuālo divpusējo jumta līgumu un darījumu.
 292. pants
 Savstarpējā ieskaita atzīšanas par risku mazinošu ietekme
 1.
 Savstarpējo prasījumu līgumiskā
 ieskaita līgumiem ir piemērojami šādi režīmi:
 a) savstarpējo prasījumu ieskaitu
 5. un 6. iedaļas nolūkā atzīst, kā noteikts
 minētajās iedaļās;
 b) svērumu var attiecināt uz
 pārjaunojuma līgumos noteiktajām vienīgajām neto
 summām, nevis attiecīgajām bruto summām;
 piemērojot 3. iedaļu, iestādes
 pārjaunojuma līgumus var ņemt vērā, nosakot:
 i) 269. panta 1. punktā
 minēto esošo aizvietošanas vērtību;
 ii) 269. panta 2. punktā
 minēto nosacīto pamatsummu vai pakārtotās
 vērtības;
 piemērojot 4. iedaļu,
 iestādes, nosakot 270. panta 1. punktā minēto
 nosacīto vērtību, var ņemt vērā pārjaunojuma
 līgumu, lai aprēķinātu nosacīto pamatsummu. Šādos
 gadījumos iestādes piemēro 3. tabulā
 norādītos procentus;
 c) citu savstarpējā ieskaita
 līgumu gadījumā iestādes 3. iedaļu piemēro
 šādi:
 i) regulas 269. panta
 1. punktā minēto pašreizējo aizvietošanas vērtību
 līgumiem, kuri iekļauti savstarpējo prasījumu ieskaita
 līgumā, aprēķina, ņemot vērā faktisko hipotētisko
 tīro aizstāšanas vērtību, kas izriet no līguma;
 tajā gadījumā, ja savstarpējais ieskaits rada neto
 saistības iestādei, kas aprēķina tīro aizvietošanas
 vērtību, pašreizējo aizvietošanas vērtību
 rēķina kā „0”;
 ii) rādītāju, kas izsaka
 varbūtējo nākotnes kredītrisku, kurš minēts
 269. panta 2. punktā, visiem līgumiem, kas iekļauti
 savstarpējo prasījumu ieskaita līgumā, samazina, izmantojot
 šādu formulu:
 kur:
 PCEred = varbūtējā
 nākotnes kredītriska samazinātais rādītājs visiem
 līgumiem ar konkrētu darījuma partneri, kuri ir iekļauti
 tiesiski spēkā esošā divpusējā ieskaita
 līgumā;
 PCEgross = varbūtējā
 nākotnes kredītriska rādītāju kopsumma visiem
 līgumiem ar konkrētu darījuma partneri, kuri ir iekļauti
 tiesiski spēkā esošā divpusējā ieskaita
 līgumā un aprēķināti, reizinot nosacītās
 pamatsummas ar 1. tabulā paredzētajiem procentiem;
 NGR = koeficients, kas noteikts pēc
 tīrās aizvietošanas vērtības visiem līgumiem, kuri
 iekļauti tiesiski spēkā esošā divpusējā ieskaita
 līgumā ar konkrētu darījuma partneri (skaitītājs),
 un bruto aizvietošanas izmaksas visiem līgumiem, kas iekļauti
 tiesiski spēkā esošā divpusējā ieskaita
 līgumā ar konkrētu darījuma partneri (saucējs).
 2.
 Varbūtējā nākotnes
 kredītriska aprēķinam saskaņā ar iepriekš
 norādīto formulu pilnīgi atbilstīgus līgumus, kas ir
 iekļauti savstarpējā ieskaita līgumā, var ņemt
 vērā kā vienu līgumu ar nosacītu pamatsummu, kura ir
 vienāda ar tīrajiem ieņēmumiem.
 Piemērojot 270. panta 1. punktu,
 iestādes pilnīgi atbilstīgus līgumus, kas ir iekļauti
 savstarpējā ieskaita līgumā, var ņemt vērā
 kā vienu līgumu ar nosacītu pamatsummu, kura ir vienāda ar
 tīrajiem ieņēmumiem, un nosacīto pamatsummu reizina ar
 3. tabulā norādītajiem procentiem.
 Šā punkta nolūkā pilnīgi
 atbilstīgi līgumi ir ārvalstu valūtas maiņas
 nākotnes līgumi vai līdzīgi līgumi, kuros
 nosacītā pamatsumma ir vienāda ar naudas plūsmu, ja
 tās termiņš ir viens un tas pats datums un ja tā pilnīgi
 izteikta vienā un tajā pašā valūtā.
 3.
 Visiem pārējiem līgumiem, uz ko
 attiecas savstarpējā ieskaita līgumi, piemērojamos
 procentus var samazināt, kā norādīts 6. tabulā:
 6. tabula
 Sākotnējais termiņš || Procentu likmju līgumi || Ārvalstu valūtas līgumi
 Viens gads vai mazāk || 0,35 % || 1,50 %
 Vairāk par vienu gadu, bet ne vairāk par diviem gadiem || 0,75 % || 3,75 %
 Papildu summa par katru papildu gadu || 0,75 % || 2,25 %
 4.
 Procentu likmju līgumu gadījumā
 iestādes var ar savu kompetento iestāžu piekrišanu
 izvēlēties vai nu sākotnējo, vai atlikušo termiņu.
 8. iedaļa
 Tirdzniecības portfeļa posteņi
 293. pants
 Tirdzniecības portfeļa posteņi
 1.
 Šā panta piemērošanas nolūkā
 II pielikumā ir iekļauta atsauce uz atvasinātajiem finanšu
 instrumentiem kredītriska pārcelšanai, kā ir minēts
 Direktīvas 2004/39/EK I pielikuma C iedaļas 8. punktā.
 2.
 Aprēķinot darījuma partnera
 tirdzniecības portfeļa posteņu riska darījumu riska
 svērtās vērtības, iestādes ievēro šādus
 principus:
 a) kopējo ieņēmumu
 mijmaiņas līgumu kredīta atvasināto finanšu instrumentu un
 kredītsaistību nepildīšanas mijmaiņas līgumu
 kredīta atvasināto finanšu instrumentu gadījumā, lai
 iegūtu potenciālā nākotnes riska darījuma rādītāju
 saskaņā ar 3. iedaļā izklāstīto metodi,
 instrumenta nominālo vērtību reizina ar šādiem procentiem:
 i) 5 %, ja noteiktā
 saistība, kas izraisa iestādei tiešu risku, ir kvalificēts
 postenis 2. nodaļas, IV sadaļas trešās daļas
 nolūkā;
 ii) 10 %, ja noteiktā
 saistība, kas izraisa iestādei tiešu risku, nav kvalificēts
 postenis 2. nodaļas, IV sadaļas trešās daļas
 nolūkā;
 kredītsaistību nepildīšanas
 mijmaiņas līguma gadījumā iestādei, kurai šis
 līgums tiek atspoguļots kā garā pozīcija bāzes
 parādā, ir atļauts potenciālā kredītekvivalenta
 aprēķinam izmantot reizinātāju 0 %, ja vien
 kredītsaistību nepildīšanas mijmaiņas līgumu
 pozīcijas nav jāslēdz komercsabiedrības, kurai mijmaiņas
 līgums tiek atspoguļots kā īsā pozīcija bāzes
 parādā, maksātnespējas dēļ, pat ja bāzes
 parādam nav iestājies saistību nepildīšanas gadījums.
 Ja kredīta atvasinātais instruments
 sniedz aizsardzību attiecībā uz n-to saistību
 nepildīšanas gadījumu bāzes parādu kopā, iestāde
 nosaka, kurš no iepriekš norādītajiem procentu
 reizinātājiem ir piemērojams, atsaucoties uz
 saistībām, sākot ar n-to parādu ar zemāko kredīta
 kvalitāti, kurš tajā gadījumā, ja tas iestātos
 iestādei, būtu kvalificēts postenis 2. nodaļas IV
 sadaļas 3. daļas izpratnē;
 b) iestādes, lai atzītu finanšu
 nodrošinājuma ietekmi, neizmanto 217. pantā izklāstīto
 finanšu nodrošinājuma vienkāršo metodi;
 c) repo darījumu un
 vērtspapīru vai preču aizdevuma vai aizņēmuma
 darījumu, kas iegrāmatoti tirdzniecības portfelī,
 gadījumā iestādes par atbilstīgu nodrošinājumu var
 atzīt finanšu instrumentus un preces, kuras ir atbilstīgas
 iekļaušanai tirdzniecības portfelī;
 d) riska darījumiem, kas izriet no OTC
 atvasinātajiem finanšu instrumentiem, kuri iegrāmatoti
 tirdzniecības portfelī, iestādes var atzīt preces, kas ir
 atbilstīgas, lai tiktu iekļautas tirdzniecības portfelī
 kā atbilstīgs nodrošinājums;
 e) lai aprēķinātu
 svārstīguma korekcijas, ja finanšu instrumenti vai preces, kas nav
 uzskatāmas par atbilstīgām saskaņā ar
 4. nodaļu, ir aizdotas, pārdotas vai nodrošinātas, vai
 aizņemtas, nopirktas vai saņemtas nodrošinājuma veidā vai
 citādi ar šāda darījuma starpniecību un ja iestāde
 piemēro uzraudzības svārstību korekciju metodi, kura
 paredzēta saskaņā ar 4. nodaļas 3. iedaļu,
 iestādes ar šādiem instrumentiem un precēm rīkojas
 tāpat kā ar ārpus galvenā indeksa kapitāla
 vērtspapīriem, kas kotēti regulētā tirgū;
 f) ja iestāde izmanto uz pašu
 aplēsēm balstītu svārstīguma korekciju metodi
 saskaņā ar 4. nodaļas 3. iedaļu
 attiecībā uz finanšu instrumentiem vai precēm, kas
 saskaņā ar 4. nodaļu nav uzskatāmas par
 atbilstīgām, tā svārstīguma korekcijas
 aprēķina katram individuālam postenim. Ja iestāde izmanto
 iekšējo modeļu metodi, kura definēta 4. nodaļā,
 tā šo metodi var piemērot arī tirdzniecības portfelī;
 g) saistībā ar tādu
 savstarpējā ieskaita jumta līgumu atzīšanu, kuri attiecas
 uz repo darījumiem vai vērtspapīru vai preču aizdevumu vai
 aizņēmumu darījumiem, vai citiem kapitāla tirgus
 darījumiem, iestādes atzīst vienīgi savstarpējo
 ieskaitu starp tirdzniecības portfeļa pozīcijām un
 pozīcijām netirdzniecības portfelī, ja ieskaitītie
 darījumi atbilst šādiem nosacījumiem:
 i) visi darījumi ik dienas tiek
 novērtēti pēc tirgus vērtības;
 ii) visus posteņus, kas aizņemti,
 nopirkti vai saņemti saskaņā ar darījumiem, var atzīt
 par atbilstīgu finanšu nodrošinājumu saskaņā ar
 4. nodaļu, nepiemērojot šā punkta c) līdz
 f) apakšpunktu;
 h) ja kredīta
 atvasinātais instruments, kas ietverts tirdzniecības portfelī,
 veido daļu no iekšējiem riska ierobežošanas darījumiem un
 kredīta aizsardzība ir atzīta saskaņā ar šīs regulas
 199. pantu, iestādes piemēro vienu no šādām
 pieejām:
 i) aplūko to
 tā, it kā šajā kredīta atvasinātajā
 instrumentā nebūtu nekāda darījuma partnera riska, kas
 rodas no pozīcijas;
 ii) pašu kapitāla prasību
 aprēķināšanas vajadzībām attiecībā uz
 darījuma partnera risku konsekventi ietver visus kredīta
 atvasinātos instrumentus, kas iekļauti tirdzniecības
 portfelī un veido daļu no iekšējiem riska ierobežošanas
 darījumiem vai nopirkti kā aizsardzība pret CCR riska
 darījumu, ja kredīta aizsardzība ir atzīta par
 atbilstīgu saskaņā ar 4. nodaļu.
 9. iedaļa
 Pašu kapitāla prasības riska darījumiem ar centrālo
 darījuma partneri
 294. pants
 Definīcijas
 Šajā iedaļā piemēro
 šādas definīcijas:
 (1)
 „bankrota attālinājums”
 saistībā ar aktīviem nozīmē to, ka pastāv
 efektīvi pasākumi, kas nodrošina, lai CCP vai
 tīrvērtes dalībnieka maksātnespējas gadījumā
 aktīvi nebūtu pieejami šā CCP vai tīrvērtes
 dalībnieka kreditoriem;
 (2)
 „ar CCP saistīts darījums” ir
 295. panta 1. punktā minēts līgums vai darījums
 starp klientu un tīrvērtes dalībnieku, kas ir tieši
 saistīts ar 295. panta 1. punktā norādīto
 līgumu vai darījumu starp tīrvērtes dalībnieku un CCP;
 (3)
 „tīrvērtes dalībnieks” ir
 uzņēmums, kas piedalās CCP un kas ir atbildīgs par
 finanšu saistību, kuras rodas šīs dalības dēļ,
 izpildi;
 (4)
 „klients” ir uzņēmums, kam ir
 līgumiskas attiecības ar tīrvērtes dalībnieku, kurš
 šim uzņēmumam dod iespēju nokārtot savas saistības ar
 šo CCP;
 (5)
 „priekšfinansētā iemaksa” ir
 iestādes veikta iemaksa CCP rezerves fondā.
 295. pants
 Materiālā darbības joma
 1.
 Šī iedaļa ir piemērojama
 turpmāk minētajiem līgumiem un darījumiem tik ilgi,
 kamēr tie nav nokārtoti ar CCP:
 a) II pielikumā minētie
 līgumi un kredīta atvasinātie instrumenti;
 b) repo darījumi;
 c) vērtspapīru vai preču
 aizdevuma vai aizņēmuma darījumi;
 d) ilgstošo norēķinu
 darījumi;
 e) maržinālie aizdevuma darījumi.
 2.
 Iestāde 297. un 298. pantā
 paredzēto režīmu piemēro 1. punktā minētajiem
 līgumiem un darījumiem, kas nav nokārtoti ar CCP, ar
 noteikumu, ka ir izpildīti visi šie nosacījumi:
 a) attiecīgajam CCP vai nu ir
 piešķirta savas dalībvalsts atļauja sniegt tīrvērtes
 pakalpojumus saskaņā ar valsts tiesību aktiem, vai ir
 atļauts, ja tas ir trešās valsts CCP vai CCP, kas
 sniedz pakalpojumus citā dalībvalstī, nevis savā
 dalībvalstī, sniegt tīrvērtes pakalpojumus šajā dalībvalstī
 saskaņā ar šīs dalībvalsts tiesību aktiem;
 b) CCP, kas minēts
 a) apakšpunktā, kompetentā iestāde ir publicējusi
 dokumentu, kas apliecina, ka CCP atbilst visiem ieteikumiem
 attiecībā uz centrālajiem darījumu partneriem, kurus ir
 publicējusi Maksājumu un norēķinu sistēmu komiteja un
 Starptautiskās Vērtspapīru komisiju organizācijas
 Tehniskā komiteja;
 c) CCP nav noraidījis
 līgumus vai darījumus.
 3.
 Ja viens vai vairāki no 2. punktā
 minētajiem kritērijiem nav izpildīti, iestādes piemēro
 300. pantā noteikto režīmu.
 296. pants
 Tīrvērtes dalībnieku un klientu darījumu apstrāde
 1.
 Iestādes uzrauga visus savus riska
 darījumus ar CCP un regulāri ziņo par šiem riska
 darījumiem savai augstākajai vadībai un attiecīgajai
 vadības struktūras komitejai vai komitejām.
 2.
 Ja iestāde darbojas kā
 tīrvērtes dalībnieks, tā vai nu saviem mērķiem,
 vai kā finanšu starpnieks starp klientu un CCP aprēķina
 pašu kapitāla prasības saviem riska darījumiem ar CCP
 saskaņā ar 297. līdz 300. pantu.
 3.
 Ja iestāde darbojas kā
 tīrvērtes dalībnieks un šādā statusā darbojas
 kā finanšu starpnieks starp klientu un CCP, tā pašu
 kapitāla prasības tiem saviem darījumiem ar klientu, kuri
 saistīti ar CCP, attiecīgi aprēķina
 saskaņā ar šās nodaļas atlikušajām iedaļām.
 4.
 Ja iestāde ir tīrvērtes
 dalībnieka klients, tai pašu kapitāla prasības tiem saviem
 darījumiem ar tīrvērtes dalībnieku, kuri saistīti ar CCP,
 ir attiecīgi jāaprēķina saskaņā ar šās
 nodaļas pārējām iedaļām.
 5.
 Kā alternatīvu 4. punktā
 noteiktajai pieejai, ja iestāde ir klients, tā pašu kapitāla
 prasības tiem saviem darījumiem ar tīrvērtes
 dalībnieku, kuri saistīti ar CCP, var aprēķināt
 saskaņā ar 297. līdz 300. pantu ar noteikumu, ka ir
 izpildīti abi šie nosacījumi:
 a) šās iestādes pozīcijas un
 aktīvi, kas saistīti ar šiem darījumiem, gan tīrvērtes
 dalībnieka, gan CCP līmenī ir izšķirti un
 nodalīti no tīrvērtes dalībnieka un šā
 tīrvērtes dalībnieka citu klientu pozīcijām un
 aktīviem, un šās nodalīšanas rezultātā šīs pozīcijas
 un aktīvi ir bankrota attālinājums šā tīrvērtes
 dalībnieka vai viena vai vairāku tā klienta saistību
 neizpildes vai maksātnespējas gadījumā;
 b) saistītie tiesību akti,
 regulas, noteikumi un līgumiskas vienošanās, kas ir piemērojamas
 vai saistošas šai iestādei vai CCP, tīrvērtes
 dalībnieka saistību neizpildes vai maksātnespējas gadījumā
 nodrošina iestādes pozīciju, kuras saistītas ar šiem
 līgumiem un darījumiem, un atbilstīgā nodrošinājuma
 nodošanu citam tīrvērtes dalībniekam saistītajā riska
 maržinālajā periodā.
 6.
 Ja iestāde, kas darbojas kā
 tīrvērtes dalībnieks, panāk līgumisku vienošanos ar
 cita tīrvērtes dalībnieka klientu, lai nodrošinātu šim
 klientam 5. punkta b) apakšpunktā minēto aktīvu un
 pozīciju pārnesamību, šī iestāde iespējamām
 saistībām, kuras radušās šās līgumiskās
 vienošanās dēļ, var piemērot riska darījuma nulles
 vērtību.
 297. pants
 Pašu kapitāla prasības tirdzniecības riska darījumiem
 1.
 Iestāde visu savu tirdzniecības
 darījumu ar CCP riska darījumu vērtībai piemēro
 2 % riska pakāpi.
 2.
 Neskarot 1. punktu, ja aktīvi, kas CCP
 vai tīrvērtes dalībniekam nodoti kā nodrošinājums, ir
 bankrota attālinājums gadījumā, ja CCP,
 tīrvērtes dalībnieks vai viens vai vairāki citi
 tīrvērtes dalībnieka klienti kļūst
 maksātnespējīgi, iestāde darījuma partnera
 kredītriska riska darījumiem ar šiem aktīviem var piemērot
 nulles riska darījuma riska vērtību.
 3.
 Iestāde savu tirdzniecības darījumu
 ar CCP riska darījuma vērtību aprēķina
 atbilstīgi saskaņā ar šās nodaļas pārējām
 iedaļām.
 4.
 Iestāde savu tirdzniecības riska
 darījumu ar CCP riska darījumu riska svērtās
 vērtības 108. panta 8. punkta un 151. panta
 nolūkos aprēķina kā tās tirdzniecības riska
 darījumu ar CCP riska darījumu vērtību, kuras
 aprēķinātas saskaņā ar 2. un 3. punktu, summu,
 reizinot to ar riska pakāpi, kas noteikta saskaņā ar
 1. punktu.
 5.
 Neskarot 1. un 2. punktu, ja iestāde
 iesniedz CCP aktīvus kā nodrošinājumu, tā šiem
 aktīviem piemēro riska pakāpi, kas citādi saskaņā
 ar 2. līdz 4. nodaļu ir piemērojama riska darījumu
 vērtībām, kuras aprēķinātas saskaņā ar
 3. punktu.
 298. pants
 Pašu kapitāla prasības rezerves fonda iemaksām
 1.
 Iestādēm, kas darbojas kā
 tīrvērtes dalībnieki, ir pašu kapitāls, lai segtu riska
 darījumus, kuri rodas no to iemaksām CDR rezerves fondā.
 Tās aprēķina pašu fonda prasības šiem riska darījumiem
 saskaņā ar šajā pantā izklāstīto metodiku.
 Ja CCP nav atsevišķu rezerves fondu
 darījumiem ar produktiem, kuriem ir tikai norēķinu riski,
 kā ir noteikts V sadaļā, un līgumiem un
 darījumiem, kas uzskaitīti 295. panta 1. punktā, bet
 tas to vietā izmanto to pašu rezerves fondu, lai savstarpēji
 nodrošinātu zaudējumus, kuri saistīti ar visiem šiem
 darījumiem un līgumiem, iestādes visiem saviem
 ieguldījumiem šajā rezerves fondā piemēro šajā
 pantā izklāstīto metodiku.
 2.
 Iestāde pašu kapitāla prasības (Ki),
 lai segtu riska darījumus, kas rodas no tās priekšfinansētā
 ieguldījuma (DFi) aprēķina šādi:
 kur:
 β = koncentrācijas faktors, kuru CCP ir
 paziņojis iestādei;
 N
 = tīrvērtes dalībnieku skaits,
 kuru CCP ir paziņojis iestādei;
 DFCM
 = visu CCP tīrvērtes dalībnieku
 priekšfinansēto iemaksu summa (), kuru CCP
 ir paziņojis iestādei;
 KCM
 = visu CCP tīrvērtes dalībnieku pašu
 kapitāla prasību summa, kas aprēķināta
 saskaņā ar 3. punktā norādīto piemērojamo
 formulu ().
 Ja CCP ar saviem tīrvērtes
 dalībniekiem ir saistoša līgumiska vienošanās, kas tam ļauj
 visu sākotnējo rezervi vai tās daļu, kura saņemta no
 tā tīrvērtes dalībniekiem, izmantot tā, it kā
 tās būtu priekšfinansētas iemaksas, tīrvērtes
 dalībnieks šajā punktā noteikto aprēķinu
 nolūkā šo sākotnējo rezervi uzskata par
 priekšfinansētām iemaksām.
 3.
 Iestādes KCM
 aprēķina šādi:
 a) ja KCCP ≤ DFCCP,
 iestādes izmanto šādu formulu:
 ;
 b) ja DFCCP < KCCP
 ≤DF*, iestādes izmanto šādu formulu:
 ;
 c) ja DF* <
 KCCP, iestādes izmanto šādu formulu:
 kur:
 DFCCP = CCP
 priekšfinansētie finanšu resursi, par kuriem CCP ir paziņojis
 iestādei;
 KCCP = CCP
 hipotētiskais kapitāls, par kuru CCP ir paziņojis
 iestādei;
 DF = kopējās
 priekšfinansētās iemaksas, par kurām CCP ir
 paziņojis iestādei;
 DF*= ;
 = ;
 = vidējais
 priekšfinansētais ieguldījums, , par kuru CCP
 ir paziņojis iestādei;
 c1 = kapitāla
 faktors, kas vienāds ar;
 c2 = kapitāla
 faktors, kas vienāds ar 100 %;
 μ = 1,2.
 4.
 Iestādes, kas darbojas kā
 tīrvērtes dalībnieki, pašu kapitāla prasības ()
 riska darījumiem, kuri rodas no to līgumā noteiktajiem
 ieguldījumiem (),
 aprēķina šādi:
 a) ja DF* ≥
 KCCP, iestādes izmanto šādu formulu:
 kur:
 c1= kapitāla faktors,
 kas vienāds ar;
 = visu
 saskaņā ar līgumu noteikto iemaksu summa (), par
 kuru CCP ir paziņojis iestādei;
 b) ja DF* <
 KCCP, iestādes izmanto šādu formulu:
 .
 5.
 Riska darījumu riska svērtās
 vērības riska darījumiem, kas izriet no iestādes
 priekšfinansētām iemaksām 108. panta 8. punkta un
 151. panta nolūkā, aprēķina kā pašu kapitāla
 prasību (Ki), kura noteikta saskaņā ar 2.
 līdz 4. punktu, reizinātu ar 12,5.
 6.
 „Līgumā noteiktā iemaksa” ir iemaksa
 CCP rezerves fondā, kas iestādei saskaņā ar
 līgumu ir jāmaksā konkrētā gadījumā, bet
 tā nav priekšfinansētā iemaksa.
 7.
 Ja CCP nav rezerves fonda un tam ar saviem
 tīrvērtes dalībniekiem nav saistošas līgumiskas
 vienošanās, kas tam ļautu visu sākotnējo rezervi vai
 tās daļu, kura saņemta no tīrvērtes dalībniekiem,
 izmantot tā, it kā tās būtu priekšfinansētas iemaksas,
 ir jāpiemēro turpmāk norādītais:
 a) iestādes aizvieto formulu, kas
 paredzēta 2. punktā, lai aprēķinātu pašu
 kapitāla prasības (Ki), ar šādu:
 kur:
 IMi= sākotnējā
 drošības rezerve, kuru CCP ir iesniedzis tīrvērtes
 dalībnieks i;
 IM= sākotnējās
 drošības rezerves summa, kuru CCP ir paziņojis iestādei;
 b) ja DFCCP ir
 vienāds ar nulli, iestādes 3. punktā norādītā
 aprēķina nolūkā izmanto c1 vērtību
 1,6 %.
 8.
 ja KCCP
 ir vienāds ar nulli, iestādes 3. un 4. punktā
 norādītā aprēķina nolūkā izmanto c1
 vērtību 1,6 %.
 299. pants
 CCP hipotētiskā kapitāla aprēķināšana
 1.
 Regulas 295. panta 1. punktā
 uzskaitītajiem līgumiem un darījumiem CCP
 hipotētisko kapitālu, kas nepieciešams tā tīrvērtes
 dalībniekiem šās iedaļas nolūkā, aprēķina
 šādi:
 kur:
 EBRMi= riska
 darījuma vērtība pirms riska mazināšanas, kas ir
 vienāda ar CCP riska darījuma ar tīrvērtes
 dalībnieku i vērtību, kura izriet no 295. panta
 1. punktā uzskaitītajiem līgumiem un darījumiem un
 kura aprēķināta, neņemot vērā šā
 tīrvērtes dalībnieka iesniegto nodrošinājumu;
 VMi= variācijas
 drošības rezerve, kas saistīta ar tīrvērtes dalībnieku
 i;
 IMi= sākotnējā
 drošības rezerve, kuru CCP ir iesniedzis tīrvērtes
 dalībnieks i;
 DFi= tīrvērtes dalībnieka i priekšfinansētā
 iemaksa;
 RW = riska
 pakāpe 20 %;
 Kapitāla rādītājs = 8 %.
 2.
 Lai veiktu aprēķinus saskaņā ar
 1. punktu, jāpiemēro turpmāk norādītais:
 a) CCP riska darījumu, kas tam
 ir ar tīrvērtes dalībniekiem, vērtību
 aprēķina saskaņā ar 269. pantā noteikto tirgus
 vērtības metodi. Aprēķinot šīs vērtības, CCP
 no sava riska darījuma atņem nodrošinājumu, kuru ir iesnieguši
 tā tīrvērtes dalībnieki, atbilstīgi samazinātu
 par uzraudzības noteiktajām svārstīguma korekcijām
 saskaņā ar 219. pantā noteikto finanšu nodrošinājuma
 paplašināto metodi;
 b) ja tīrvērtes dalībniekiem
 ir tiesības saņemt, bet tie vēl nav saņēmuši, no CCP
 variācijas drošības rezervi, CCP ievada vienādojumā
 atbilstošo VMi vērtību ar plusa zīmi. Savukārt,
 ja CCP ir tiesības saņemt, bet tas vēl nav
 saņēmis, no tīrvērtes dalībniekiem variācijas
 drošības rezervi, CCP ievada vienādojumā atbilstošo VMi
 vērtību ar mīnusa zīmi;
 c) ja CCP ir riska darījums ar vienu
 vai vairākiem CCP, tas uzskata katru no šiem riska darījumiem
 par tādu, kas ir riska darījums ar tīrvērtes
 dalībniekiem, un KCCP aprēķinā iekļauj
 jebkuru drošības rezervi vai priekšfinansētas iemaksas, kuras
 saņemtas no šiem CCP;
 d) ja CCP finanšu resursus izmanto
 paralēli un proporcionāli tīrvērtes dalībnieku
 priekšfinansētajām iemaksām, CCP šo resursu summas
 pieskaita DFCM;
 e) ja CCP ar saviem
 tīrvērtes dalībniekiem ir saistoša līgumiska
 vienošanās, kas tam ļauj visu sākotnējo rezervi vai
 tās daļu, kura saņemta no tā tīrvērtes
 dalībniekiem, izmantot tā, it kā tās būtu
 priekšfinansētas iemaksas, CCP 1. punktā noteikto
 aprēķinu nolūkā un 4. punkta b) apakšpunktā
 paredzētās paziņošanas nolūkā šo sākotnējo
 rezervi uzskata par priekšfinansētām iemaksām;
 f) CCP aizvieto 292. panta
 1. punkta c) apakšpunkta ii) punktā norādīto
 formulu ar šādu:
 ;
 g) ja CCP nevar
 aprēķināt NGR tā, kā ir norādīts
 292. panta 1. punkta c) apakšpunkta ii) punktā, tas
 rīkojas šādi:
 i) tiem tīrvērtes
 dalībniekiem, kas ir iestādes, paziņo, ka tas nespēj
 aprēķināt NGR;
 ii) lai veiktu f) apakšpunktā
 norādīto PCEred aprēķināšanu,
 trīs mēnešu laikposmam tas var izmantot NGR vērtību
 0,3;
 h) ja g) apakšpunkta
 ii) punktā norādītā perioda beigās CCP
 joprojām nespēj aprēķināt NGR
 vērtību, tas rīkojas šādi:
 i) pārtrauc aprēķināt KCCP;
 ii) tiem tīrvērtes
 dalībniekiem, kuri ir iestādes, paziņo, ka ir pārtraucis
 aprēķināt KCCP;
 i) lai aprēķinātu
 iespējas līgumu un mijmaiņas iespējas līgumu
 iespējamo nākotnes riska darījumu vērtību
 saskaņā ar 269. pantā norādīto tirgus
 vērtības metodi, CCP reizina līguma nosacīto summu
 ar iespējas līguma delta absolūto vērtību (),
 kā ir norādīts 274. panta 1. punkta
 a) apakšpunktā;
 j) ja CCP noteikumos ir
 paredzēts, ka tas daļu no saviem finanšu resursiem izmanto, lai segtu
 savus zaudējumus, kas radušies viena vai vairāku tīrvērtes
 dalībnieku saistību neizpildes dēļ, pēc tam, kad
 būs beidzies rezerves fonds, bet pirms tas būs pieprasījis
 līgumā noteiktās tīrvērtes dalībnieku iemaksas, CCP
 šo papildu finanšu resursu summu () pieskaita
 priekšfinansēto iemaksu kopsummai (DF):
 .
 3.
 CCP 1. punktā
 pieprasīto aprēķinu veic vismaz reizi ceturksnī vai
 biežāk, ja to pieprasa tīrvērtes dalībnieku, kuri ir
 iestādes, kompetentās iestādes.
 4.
 CCP tiem
 tīrvērtes dalībniekiem, kuri ir iestādes, un to
 kompetentajām iestādēm paziņo šādu informāciju:
 a) hipotētisko kapitālu (KCCP);
 b) vai nu priekšfinansēto iemaksu summu
 (DFCM), vai arī, ja CCP nav rezerves fonda un
 saistošas līgumiskas vienošanās ar tā tīrvērtes
 dalībniekiem, kas tam ļautu visas sākotnējās rezerves
 vai to daļu, kura saņemta no tā tīrvērtes
 dalībniekiem, izmantot tā, it kā tās būtu
 priekšfinansētās iemaksas, sākotnējās rezerves, kas
 saņemta no tā tīrvērtes dalībniekiem, summu ();
 c) to priekšfinansēto resursu summu,
 kuru saskaņā ar tiesību aktiem vai saskaņā ar
 līgumisku vienošanos ar tā tīrvērtes dalībniekiem ir
 pieprasīts izmantot, lai segtu tā zaudējumus pēc viena vai
 vairāku tīrvērtes dalībnieku saistību neizpildes un
 pirms pārējo tīrvērtes dalībnieku rezerves fonda
 iemaksu izmantošanas (DFCCP);
 d) vidējo priekšfinansēto iemaksu
 ();
 e) tā tīrvērtes
 dalībnieku kopskaitu (N);
 f) koncentrācijas faktoru (β),
 kā ir noteikts 5. punktā;
 g) līgumā noteikto iemaksu summu ().
 CCP tos
 tīrvērtes dalībniekus, kuri ir iestādes, informē
 vismaz reizi ceturksnī vai biežāk, ja to pieprasa šo
 tīrvērtes dalībnieku kompetentās iestādes.
 5.
 CCP koncentrācijas
 faktoru (β) aprēķina ar šādu formulu;
 kur:
 PCEred,i = iepriekš
 samazināts rādītājs iespējamam nākotnes
 kredītriska darījumam visiem CCP līgumiem un
 darījumiem ar tīrvērtes dalībnieku i.
 6.
 Iestādes informē savas kompetentās
 iestādes par to, ka ir saņēmušas 2. punkta g) un h) apakšpunktu
 i) punktā un 4. punktā minētos paziņojumus.
 7.
 EBI izstrādā īstenošanas tehniskos
 standartus, lai precizētu:
 a) 1. punktā noteikto
 aprēķinu biežumu un datumus;
 b) 4. punktā noteikto
 paziņojumu biežumu, datumus un vienoto formu;
 c) situācijas, kurās
 iestādes, kas darbojas kā tīrvērtes dalībnieks,
 kompetentās iestādes var pieprasīt lielāku
 aprēķināšanas un ziņošanas biežumu, nekā ir noteikts
 saskaņā ar a) un b) apakšpunktu.
 EBI līdz 2014. gada
 1. janvārim iesniedz šos īstenošanas tehnisko standartu
 projektus Komisijai.
 Komisija ir pilnvarota pieņemt pirmajā
 daļā minētos īstenošanas tehniskos standartus
 saskaņā ar procedūru, kas noteikta Regulas (ES)
 Nr. 1093/2010 15. pantā.
 300. pants
 Pašu kapitāla prasības riska darījumiem ar neatbilstīgu CCP
 un riska darījumiem no neatbilstīgiem darījumiem
 1.
 Ja ir izpildīti 295. panta
 3. punktā minētie nosacījumi, iestādes rīkojas
 šādi:
 a) lai aprēķinātu savu
 līgumu un darījumu ar CCP tirdzniecības riska
 darījumu vērtības un riska darījumu riska svērtās
 vērtības, tās piemēro kredītriska standartizēto
 metodi, kā ir noteikts 2. nodaļā;
 b) lai aprēķinātu pašu
 kapitāla prasības riska darījumiem, kas izriet no to
 priekšfinansētajām un līgumā noteiktajām
 iemaksām, tās piemēro šādu formulu;
 .
 Ja nav izpildīts tikai 295. panta
 2. punkta c) apakšpunkts, iestādes piemēro
 a) apakšpunktu saistībā ar tirdzniecības riska
 darījumiem, kas saistīti ar CCP noraidītajiem
 līgumiem un darījumiem, un režīmu, kurš 298. pantā ir
 noteikts riska darījumiem, kas radušies gan no to
 priekšfinansētajām, gan līgumā noteiktajām
 iemaksām.
 2.
 Iestādes aprēķina pašu kapitāla
 prasības saviem riska darījumiem ar CCP saskaņā ar
 3. punktu turpmāk minētajos apstākļos:
 a) tās no CCP ir
 saņēmušas 299. panta 2. punkta h) apakšpunkta
 ii) punktā prasīto paziņojumu par to, ka CCP ir
 pārtraucis aprēķināt KCCP;
 b) iestādēm pēc publiskiem
 paziņojumiem vai pēc šā CCP kompetentās
 iestādes vai paša CCP paziņojuma kļūst zināms,
 ka attiecīgais CCP vairs neatbilst 295. panta 2. punkta
 a) apakšpunktā paredzētajiem nosacījumiem;
 c) vairs netiek ievēroti
 295. panta 2. punkta b) apakšpunktā paredzētie
 nosacījumi.
 3.
 Trīs mēnešu laikā pēc
 2. punkta a) līdz c) apakšpunktā paredzēto
 apstākļu rašanās vai agrāk, ja iestādes
 kompetentā iestāde to pieprasa, iestāde pārtrauc
 piemērot 297. un 298. pantu, lai aprēķinātu pašu
 kapitāla prasības tirdzniecības riska darījumiem un
 rezerves fonda iemaksām, un tā vietā rīkojas šādi:
 a) tā pašu kapitāla prasības
 tirdzniecības riska darījumiem ar šo CCP aprēķina
 saskaņā ar 1. punkta a) apakšpunktu;
 b) tā pašu kapitāla prasības
 riska darījumiem, kas izriet gan no tās priekšfinansētajām,
 gan līgumā noteiktajām iemaksām šim CCP,
 aprēķina saskaņā ar 1. punkta b) apakšpunktu.
 III sadaļa
 Pašu kapitāla prasības attiecībā uz operacionālo risku
 1. nodaļa
 Vispārēji principi, kas attiecas uz dažādu pieeju
 izmantošanu
 301. pants
 Atļaujas un paziņošana
 1.
 Lai saņemtu tiesības izmantot
 standartizēto pieeju, iestādes papildus atbilstības
 nodrošināšanai vispārējiem riska pārvaldības
 standartiem, kas noteikti Direktīvas [inserted by OP] 73. un
 83. pantā, ievēro arī 309. pantā
 izklāstītos kritērijus. Iestādes informē kompetentās iestādes, pirms
 sāk izmantot standartizēto pieeju.
 Kompetentās iestādes atļauj
 iestādēm izmantot alternatīvu attiecīgo
 rādītāju attiecībā uz
 uzņēmējdarbības līnijām „privātpersonu vai
 MVU apkalpošana” un „korporatīvo klientu apkalpošana”, ja ir
 atbilstība 308. panta 2. punktā un 309. pantā
 paredzētajiem nosacījumiem.
 2.
 Kompetentās iestādes atļauj
 iestādēm izmantot attīstītās mērīšanas
 pieejas, pamatojoties uz iestāžu pašu operacionālā riska
 aprēķināšanas sistēmām, ja ir atbilstība visiem
 310. un 311. pantā noteiktajiem kvalitatīvajiem un
 kvantitatīvajiem standartiem un ja iestādes ievēro
 Direktīvas [inserted by OP] 73. un 83. pantā un
 minētās direktīvas VII sadaļas 3. nodaļas
 II iedaļā noteiktos vispārējos riska
 pārvaldības standartus.
 Iestādes arī iesniedz kompetentajām
 iestādēm pieteikumus, lai saņemtu atļauju, ja tās vēlas
 īstenot būtiskus šo attīstīto mērīšanas pieeju
 paplašinājumus un izmaiņas. Kompetentās iestādes piešķir atļauju tikai tad, ja
 iestādes pēc šo būtisko paplašinājumu un izmaiņu
 ieviešanas turpinātu nodrošināt atbilstību standartiem, kas
 norādīti pirmajā daļā.
 3.
 EBI izstrādā regulatīvu tehnisko
 standartu projektus, lai precizētu:
 a)
 novērtēšanas metodiku, ar kuru
 kompetentās iestādes atļauj iestādēm izmantot attīstītās
 mērīšanas pieejas;
 b)
 nosacījumus, ar kādiem novērtē attīstītās
 mērīšanas pieeju paplašinājumu un izmaiņu būtiskumu.
 EBI līdz 2013. gada 31. decembrim
 iesniedz šos regulatīvo tehnisko standartu projektus Komisijai.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 302. pants
 Vienkāršāku pieeju izmantošanas atsākšana
 1.
 Iestādes, kas izmanto standartizēto
 pieeju, neatsāk izmantot pamatrādītāja pieeju, ja vien nav
 atbilstības 3. punkta nosacījumiem.
 2.
 Iestādes, kas izmanto attīstītās
 mērīšanas pieeju, neatsāk izmantot standartizēto pieeju vai
 pamatrādītāja pieeju, ja vien nav atbilstības
 3. punkta nosacījumiem.
 3.
 Iestāde drīkst atsākt izmantot
 vienkāršāku pieeju attiecībā uz operacionālo risku
 tikai tad, ja ir atbilstība abiem šiem nosacījumiem:
 a) iestāde ir kompetentajai iestādei pārliecinoši
 pierādījusi, ka vienkāršākas pieejas izmantošana netiek
 ierosināta, lai samazinātu iestādes pašu kapitāla
 prasības saistībā ar operacionālo risku, ka tā ir
 vajadzīga, pamatojoties uz iestādes būtību un
 sarežģītību, un ka tai nebūtu būtiskas negatīvas
 ietekmes uz iestādes maksātspēju vai tās spēju
 efektīvi pārvaldīt operacionālo risku;
 b) iestāde ir saņēmusi
 kompetentās iestādes iepriekšēju atļauju.
 303. pants
 Dažādu pieeju izmantošana vienlaikus
 1.
 Iestādes var vienlaikus izmantot vairākas
 pieejas ar nosacījumu, ka tās saņem kompetento iestāžu
 atļauju. Kompetentās
 iestādes piešķir šādu atļauju, ja attiecīgi ir
 atbilstība 2.–4. punktā paredzētajām
 prasībām.
 2.
 Iestāde var izmantot attīstītās
 mērīšanas pieeju kopā ar pamatrādītāja pieeju vai
 standartizēto pieeju, ja ir atbilstība šādiem nosacījumiem:
 a)
 pieejas, ko iestāde vienlaikus izmantot,
 aptver visus tās operacionālos riskus, un kompetentās
 iestādes uzskata, ka iestādes izmantotā metodika ietver
 dažādas darbības, ģeogrāfiskās atrašanās vietas,
 juridiskās struktūras vai citus iekšēji noteiktus
 iedalījumus;
 b)
 ir nodrošināta atbilstība
 309. pantā izklāstītajiem kritērijiem un 310. un
 311. pantā noteiktajiem standartiem attiecīgi tai darbību
 daļai, uz ko attiecas standartizētā pieeja un uz ko attiecas attīstītās
 mērīšanas pieeja.
 3.
 Iestādēm, kas vēlas izmantot attīstītās
 mērīšanas pieeju kopā ar pamatrādītāja pieeju vai
 standartizēto pieeju, kompetentās iestādes var, izskatot katru
 gadījumu atsevišķi, piemērot šādus papildu
 nosacījumus, lai piešķirtu atļauju:
 (a)
 sākot īstenot attīstītās
 mērīšanas pieeju, būtiskai iestādes operacionālo risku
 daļai piemēro attīstītās mērīšanas pieeju;
 (b)
 iestāde apņemas paplašināt attīstītās
 mērīšanas pieejas izmantošanu, attiecinot to uz būtiskām
 savu operāciju daļām, atbilstoši grafikam, kas iesniegts un
 saskaņots ar kompetentajām iestādēm.
 4.
 Iestāde var pieprasīt atļauju
 vienlaikus izmantot pamatrādītāja pieeju un standartizēto
 pieeju tikai ārkārtas apstākļu gadījumā,
 piemēram, ja pēdējā laikā ir iegūta jauna
 darījumu joma, kam var būt nepieciešams pārejas periods
 standartizētās pieejas ieviešanai.
 Kompetentā iestāde piešķir
 šādu atļauju tikai tad, ja iestāde ir apņēmusies
 piemērot standartizēto pieeju saskaņā ar grafiku, kas
 iesniegts un saskaņots ar kompetento iestādi.
 5.
 EBI izstrādā regulatīvu tehnisko
 standartu projektus, lai precizētu:
 a)
 nosacījumus, ko kompetentās iestādes
 izmanto, novērtējot 2. punkta a) apakšpunktā
 minēto metodiku;
 b) nosacījumus, ko kompetentās iestādes izmanto,
 pieņemot lēmumu par to, vai piemērot 3. punktā
 minētos papildu nosacījumus.
 EBI līdz 2016. gada 31. decembrim
 iesniedz šos regulatīvo tehnisko standartu projektus Komisijai.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 2. nodaļa
 Pamatrādītāja pieeja
 304. pants
 Kapitāla prasība
 Atbilstīgi pamatrādītāja
 pieejai pašu kapitāla prasība attiecībā uz
 operacionālo risku atbilst 15 % no 305. pantā noteiktā
 attiecīgā rādītāja trīs gadu laikā
 iegūtā vidējā lieluma.
 Iestādes attiecīgā
 rādītāja trīs gadu laikā iegūto vidējo
 lielumu aprēķina, pamatojoties uz pēdējiem trīs
 divpadsmit mēnešu novērojumiem finanšu gada beigās. Ja nav pieejami revidēti dati, iestādes
 var izmantot darījumu aplēses.
 Ja kādā no
 konkrētiem novērojumiem attiecīgais rādītājs ir
 negatīvs vai vienāds ar nulli, iestādes šo
 rādītāju neņem vērā, aprēķinot
 trīs gadu laikā iegūto vidējo lielumu. Iestādes aprēķina
 trīs gadu laikā iegūto vidējo lielumu kā pozitīvo
 rādītāju summu, ko dala ar pozitīvo rādītāju
 skaitu.
 305. pants
 Attiecīgais rādītājs
 1.
 Iestādēm, kas piemēro
 Direktīvā 86/635/EEK noteiktos grāmatvedības
 standartus, pamatojoties uz grāmatvedības kategorijām
 iestāžu peļņas un zaudējumu uzskaitei saskaņā ar
 minētās direktīvas 27. pantu, attiecīgais
 rādītājs ir šajā pantā iekļautajā
 1. tabulā uzskaitīto elementu kopsumma. Iestādes katru elementu iekļauj kopsummā ar tiem
 atbilstošo pozitīvo vai negatīvo zīmi.
 1. tabula
 1. Procentu ienākumi un līdzīgi ienākumi
 2. Maksājamie procenti un līdzīgi maksājumi
 3. Ienākumi no akcijām un citiem mainīga/nemainīga ienesīguma vērtspapīriem
 4. Saņemtās komisijas naudas un maksas
 5. Maksājamās komisijas naudas un maksas
 6. Finanšu operāciju tīrā peļņa vai tīrie zaudējumi
 7. Pārējie saimnieciskās darbības ieņēmumi
 Iestādes šos elementus koriģē, lai
 atspoguļotu šādus aspektus:
 a)
 iestādes attiecīgo
 rādītāju aprēķina pirms rezervju un pamatdarbības
 izdevumu atskaitīšanas; iestādes
 pamatdarbības izdevumos iekļauj maksu par ārējiem
 pakalpojumiem, ko sniegušas trešās personas, kuras nav iestādes
 mātesuzņēmums vai meitasuzņēmums, vai tā
 mātesuzņēmuma meitasuzņēmums, kas ir arī
 iestādes mātesuzņēmums; iestādes var izmantot izdevumus par trešo personu sniegtiem
 pakalpojumiem, lai samazinātu attiecīgo rādītāju, ja
 izdevumus radījis uzņēmums, kam piemēro noteikumus, kuri ir
 saskaņā ar šo regulu vai tiem līdzvērtīgi;
 b)
 iestādes attiecīgā
 rādītāja aprēķināšanā neizmanto šādus
 elementus:
 i) iegūto peļņu/zaudējumus no netirdzniecības
 portfelī iekļautu posteņu pārdošanas,
 ii) ienākumus no ārkārtas vai nestandarta posteņiem,
 iii) ienākumus, kas saistīti ar apdrošināšanu;
 c)
 ja tirdzniecības posteņu
 pārvērtēšana ir daļa no peļņas un zaudējumu
 pārskata, iestādes to var iekļaut aprēķinā; ja iestādes piemēro
 Direktīvas 86/635/EEK 36. panta 2. punktu, tās
 aprēķinā iekļauj peļņas un zaudējumu
 pārskatā iegrāmatoto pārvērtēšanu.
 2.
 Ja iestādes piemēro
 grāmatvedības standartus, kas atšķiras no
 Direktīvā 86/635/EK noteiktajiem standartiem, tās
 attiecīgo rādītāju aprēķina, pamatojoties uz
 datiem, kuri visprecīzāk atbilst šajā pantā
 izklāstītajai definīcijai.
 3.
 EBI izstrādā regulatīvu tehnisko
 standartu projektus, lai precizētu metodiku 2. punktā
 minētā attiecīgā rādītāja
 aprēķināšanai.
 EBI līdz 2016. gada 31. decembrim
 iesniedz šos regulatīvo tehnisko standartu projektus Komisijai.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 3. nodaļa
 Standartizētā pieeja
 306. pants
 Pašu kapitāla prasība
 1.
 Atbilstīgi standartizētajai pieejai
 iestādes savas darbības iedala 4. punkta 2. tabulā
 noteiktajās uzņēmējdarbības līnijās un
 saskaņā ar 307. pantā noteiktajiem principiem.
 2.
 Iestādes aprēķina pašu kapitāla
 prasību attiecībā uz operacionālo risku kā trīs
 gadu vidējo lielumu ikgadējām pašu kapitāla
 prasībām visās 4. punkta 2. tabulā noteiktajās
 uzņēmējdarbības līnijās. Ikgadējā pašu
 kapitāla prasība katrai uzņēmējdarbības
 līnijai atbilst atbilstīgā beta faktora produktam, kā
 noteikts minētajā tabulā, un attiecīgā
 rādītāja daļai, kas samērota ar esošo
 uzņēmējdarbības līniju.
 3.
 Ikvienā gadā iestādes var bez
 ierobežojumiem kompensēt negatīvas pašu kapitāla prasības,
 ko rada attiecīgā rādītāja negatīvā
 daļa, jebkurā uzņēmējdarbības līnijā ar
 pozitīvām pašu kapitāla prasībām citās
 uzņēmējdarbības līnijās. Tomēr, ja visu
 uzņēmējdarbības līniju kopējās pašu
 kapitāla prasības attiecīgajā gadā ir negatīvas,
 tad iestādes šim gadam izmanto skaitītāju, kura
 vērtība ir nulle.
 4.
 Iestādes 2. punktā minēto
 trīs gadu laikā iegūto vidējo lielumu aprēķina,
 pamatojoties uz pēdējiem trīs divpadsmit mēnešu
 novērojumiem finanšu gada beigās. Ja nav pieejami revidēti dati,
 iestādes var izmantot darījumu aplēses.
 2. tabula
 Uzņēmējdarbības līnija || Darbību saraksts || Procenti (beta faktors)
 Finanšu pakalpojumi uzņēmumiem || Finanšu instrumentu izpirkšana sākotnējai izvietošanai un/vai sākotnējās izvietošanas laikā neizvietoto finanšu instrumentu izpirkšanas garantēšana Ar finanšu instrumentu izpirkšanu saistīti pakalpojumi Ieguldījumu konsultācijas Konsultācijas uzņēmumiem attiecībā uz kapitāla struktūru, darbības stratēģiju un ar to saistītiem jautājumiem, kā arī konsultācijas un pakalpojumi attiecībā uz uzņēmējsabiedrību apvienošanu un uzņēmumu pirkšanu Ieguldījumu izpēte, finanšu analīze un citi vispārīgi ieteikumi, kas saistīti ar finanšu instrumentu darījumiem || 18 %
 Tirdzniecība un pārdošana || Darījumu veikšana savā vārdā Starpniecība naudas tirgus darījumos Rīkojumu pieņemšana un nodošana izpildei attiecībā uz vienu vai vairākiem finanšu instrumentiem Rīkojumu izpilde klientu vārdā Finanšu instrumentu izvietošana, ja iestāde negarantē to izpirkšanu Daudzpusēju tirdzniecības sistēmu pārvaldīšana || 18 %
 Starpniecības pakalpojumi privātpersonām vai MVU (Darbības ar fiziskām personām vai maziem un vidējiem uzņēmumiem, kas atbilst 79. pantā noteiktajiem kritērijiem riska darījumu kategorijai ar privātpersonām vai MVU) || Rīkojumu pieņemšana un nodošana izpildei attiecībā uz vienu vai vairākiem finanšu instrumentiem Rīkojumu izpilde klientu vārdā Finanšu instrumentu izvietošana, ja iestāde negarantē to izpirkšanu || 12 %
 Korporatīvo klientu apkalpošana || Noguldījumu vai citu atmaksājamu līdzekļu pieņemšana Kreditēšana Finanšu līzings Garantijas un saistības || 15 %
 Privātpersonu vai MVU apkalpošana (Darbības ar fiziskām personām vai maziem un vidējiem uzņēmumiem, kas atbilst 79. pantā noteiktajiem kritērijiem riska darījumu kategorijai ar privātpersonām vai MVU) || Noguldījumu vai citu atmaksājamu līdzekļu pieņemšana Kreditēšana Finanšu noma Garantijas un saistības || 12 %
 Maksājumi un norēķini || Naudas pārskaitīšanas pakalpojumi Maksāšanas līdzekļu emisija un apkalpošana || 18 %
 Aģentūru pakalpojumi || Finanšu instrumentu glabāšana un pārvaldīšana klientu uzdevumā, arī vērtspapīru glabāšana bankā un saistīti pakalpojumi, tādi kā skaidras naudas un nodrošinājuma pārvaldīšana || 15 %
 Aktīvu pārvaldīšana || Portfeļa pārvaldība PVKIU pārvaldīšana Citi aktīvu pārvaldīšanas veidi || 12 %
 307. pants
 Uzņēmējdarbības līniju samērošanas principi
 1.
 Iestādes izstrādā un dokumentē
 standartizētā sistēmā, kas noteikta 306. pantā,
 īpašus politikas virzienus un kritērijus esošo
 uzņēmējdarbības līniju un darbību attiecīgā
 rādītāja samērošanai. Iestādes šos politikas virzienus
 un kritērijus vajadzības gadījumā pārskata un
 pielāgo jauniem vai mainīgiem darījumiem un riskiem.
 2.
 Iestādes piemēro šādus
 uzņēmējdarbības līniju samērošanas principus:
 (c)
 iestādes visas darbības samēro
 uzņēmējdarbības līnijās tā, lai tās
 būtu savstarpēji izslēdzošas un visaptverošas;
 (d)
 iestādes katru darbību, ko nav
 iespējams samērot uzņēmējdarbības līniju
 sistēmā, bet kas ir palīgdarbība sistēmā
 iekļautai darbībai, iekļauj tajā uzņēmējdarbības
 līnijā, kuru tā atbalsta; ja palīgdarbība atbalsta
 vairāk nekā vienu uzņēmējdarbības līniju,
 iestādes izmanto mērķu samērošanas kritēriju;
 (e)
 ja darbību nav iespējams samērot ar
 konkrētu uzņēmējdarbības līniju, iestādes
 izmanto uzņēmējdarbības līniju, kurā tai ir
 augstākā procentuālā daļa; tā pati
 uzņēmējdarbības līnija attiecas arī uz jebkuru
 palīgdarbību, kas saistīta ar minēto darbību;
 (f)
 iestādes var izmantot iekšējo izcenojumu
 metodes, lai sadalītu attiecīgo rādītāju
 uzņēmējdarbības līnijās; izmaksas, kas
 radušās vienā uzņēmējdarbības līnijā un
 kas attiecināmas uz citu uzņēmējdarbības līniju,
 iespējams pārvietot uz to uzņēmējdarbības
 līniju, uz kuru tās attiecas;
 (g)
 darbību samērošana
 uzņēmējdarbības līnijās operacionālā
 riska kapitāla nolūkiem atbilst kategorijām, ko iestādes
 izmanto kredītriskam un tirgus riskam;
 (h)
 iestādes augstākā vadība, ko
 kontrolē iestādes vadības struktūras, ir atbildīga par
 samērošanas politiku;
 (i)
 iestādes piemēro
 uzņēmējdarbības līniju samērošanas procesam
 neatkarīgu pārbaudi.
 3.
 EBI izstrādā īstenošanas tehnisko
 standartu projektus, lai precizētu nosacījumus attiecībā uz
 šajā pantā noteikto uzņēmējdarbības līniju
 samērošanas principu piemērošanu.
 EBI līdz 2017. gada 31. decembrim
 iesniedz šos īstenošanas tehnisko standartu projektus Komisijai.
 Komisija ir pilnvarota pieņemt pirmajā
 daļā minētos īstenošanas tehniskos standartus
 saskaņā ar procedūru, kas noteikta Regulas (ES)
 Nr. 1093/2010 15. pantā.
 308. pants
 Alternatīvā standartizētā pieeja
 1.
 Atbilstīgi alternatīvajai
 standartizētajai pieejai iestādes uzņēmējdarbības
 līnijām „privātpersonu un MVU apkalpošana” un „korporatīvo
 klientu apkalpošana” piemēro:
 a)
 attiecīgo rādītāju, kas ir
 izlīdzināts ienākumu rādītājs un ir vienāds
 ar aizdevumu un avansu nominālo summu, kura reizināta ar 0,035;
 b)
 aizdevumi un avansi ietver kopējās
 izmantotās summas no atbilstīgajiem kredītu portfeļiem; uzņēmējdarbības
 līnijā „korporatīvo klientu apkalpošana” iestādes aizdevumu
 un avansu nominālajā summā iekļauj arī
 netirdzniecības portfelī iekļautos vērtspapīrus.
 2.
 Iestādei atļauj izmantot alternatīvo
 standartizēto pieeju, ja tā atbilst šādiem nosacījumiem:
 a)
 tās privātpersonu vai MVU apkalpošana vai
 korporatīvo klientu apkalpošana veido vismaz 90 % no tās
 ienākumiem;
 b)
 būtisku daļu no tās privātpersonu
 un MVU vai korporatīvo klientu apkalpošanas veido aizdevumi ar augstu
 saistību nepildīšanas varbūtību;
 c)
 alternatīvā standartizētā
 pieeja nodrošina atbilstīgu pamatu pašu kapitāla prasības
 aprēķināšanai attiecībā uz operacionālo risku.
 3.
 EBI izstrādā regulatīvus tehniskos
 standartus, lai sīkāk precizētu 2. punktā
 minētās alternatīvās standartizētās pieejas izmantošanas
 nosacījumus.
 EBI līdz 2016. gada 31. decembrim
 iesniedz šos regulatīvo tehnisko standartu projektus Komisijai.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 309. pants
 Standartizētās pieejas kritēriji
 Šīs regulas 301. panta
 1. punkta pirmajā daļā minētie kritēriji ir
 šādi:
 a)
 iestādēm ir labi dokumentēta
 operacionālā riska novērtēšanas un pārvaldības
 sistēma, kurā skaidri norādītas atbildības jomas
 šajā sistēmā; iestādes
 nosaka savus operacionālos riskus un izseko attiecīgos
 operacionālā riska datus, tostarp datus par būtiskiem
 zaudējumiem; šai sistēmai
 veic regulāru neatkarīgu pārbaudi;
 b)
 iestādes operacionālā riska
 novērtēšanas sistēma ir cieši integrēta iestādes riska
 pārvaldības procesos; tās
 rezultāti ir iestādes operacionālā riska profila
 uzraudzības un kontroles procesa sastāvdaļa;
 c)
 iestādes ievieš ziņošanas sistēmu
 augstākajai vadībai, kas nodrošina operacionālā riska pārskatus
 attiecīgajām iestādes struktūrām;
 iestādēm ir procedūras piemērotu
 darbību veikšanai atbilstīgi vadības pārskatos sniegtajai
 informācijai.
 4. nodaļa
 Attīstītās mērīšanas pieejas
 1. iedaļa
 Atbilstības
 kritēriji
 310. pants
 Kvalitatīvie standarti
 Šīs regulas 301. panta
 2. punktā minētie kvalitatīvie standarti ir šādi:
 a)
 iestādes iekšējā
 operacionālā riska aprēķina sistēma ir cieši
 integrēta ikdienas riska pārvaldības procesos;
 b)
 iestādēm ir neatkarīga riska
 pārvaldības struktūra operacionālajam riskam;
 c)
 iestādes sagatavo regulārus pārskatus
 par operacionālā riska darījumiem un zaudējumu pieredzi,
 kā arī tām ir procedūras, lai īstenotu
 atbilstīgas korektīvas darbības;
 d)
 iestādes riska pārvaldības
 sistēma ir labi dokumentēta; iestāde ievieš kārtību, lai nodrošinātu
 atbilstību, un politikas virzienus attiecībā uz rīcību
 neatbilstības gadījumā;
 e)
 iestāde saviem operacionālā riska
 pārvaldības procesiem un aprēķina sistēmām veic
 regulāras pārbaudes, ko īsteno iekšējie vai
 ārējie revidenti;
 f)
 iestādes iekšējo apstiprināšanas
 procesu darbība ir pilnvērtīga un efektīva;
 g)
 datu plūsmas un procesi, kas saistīti ar
 iestādes riska aprēķina sistēmu, ir pārredzami un
 pieejami.
 311. pants
 Kvantitatīvie standarti
 1.
 Šīs regulas 301. panta
 2. punktā minētie kvantitatīvie standarti ietver
 standartus, kas saistīti ar procesu, iekšējiem datiem,
 ārējiem datiem, scenāriju analīzi,
 uzņēmējdarbības vidi un iekšējās kontroles
 faktoriem, kuri attiecīgi minēti 2. un 6. punktā.
 2.
 Ar procesu ir saistīti šādi standarti:
 a)
 iestādes aprēķina savas pašu kapitāla
 prasības, ietverot paredzamos un neparedzamos zaudējumus, ja vien
 paredzamie zaudējumi nav attiecīgi nodrošināti ar iestāžu
 iekšējām uzņēmējdarbības praksēm; operacionālā riska
 aprēķinā ietver notikumus ar mazu varbūtību, kuriem
 potenciāli var būt nopietnas sekas, sasniedzot piesardzības
 standartu, kas ir pielīdzināms 99,9 % ticamības
 intervālam viena gada laikā;
 b)
 iestādes iekšējā
 operacionālā riska aprēķina sistēma ietver
 iekšējo datu, ārējo datu, scenāriju analīzes, faktoru,
 kas atspoguļo uzņēmējdarbības vidi, un
 iekšējās kontroles sistēmu izmantošanu, kā
 izklāstīts 3.–6. punktā; iestādei ir ieviesta labi
 dokumentēta pieeja šo četru elementu proporcionālam lietojumam
 tās vispārējā operacionālā riska
 aprēķina sistēmā;
 c)
 iestādes riska aprēķina
 sistēmā ietver galvenos riska izraisītājus, kas
 ietekmē paredzamo zaudējumu līknes veidu;
 d)
 iestādes var atzīt operacionālā
 riska zaudējumu korelācijas attiecībā pret
 atsevišķām operacionālā riska aplēsēm
 vienīgi tad, ja to sistēmas korelāciju aprēķināšanai
 ir pilnvērtīgas, tiek īstenotas konsekventi un tajās ir
 ņemta vērā nenoteiktība, kas raksturīga šādiem
 korelācijas aprēķiniem, jo īpaši stresa periodos; iestādes apstiprina korelācijas
 pieņēmumus, izmantojot attiecīgas kvantitatīvās un
 kvalitatīvās metodes;
 e)
 iestādes riska aprēķina sistēma
 ir iekšēji konsekventa, un tajā jāizvairās no
 vairākkārtējas tādu kvalitatīvo vērtējumu
 vai riska mazināšanas metožu atzīšanas, kas jau ir atzītas
 citās šīs regulas jomās.
 3.
 Ar iekšējiem datiem ir saistīti šādi
 standarti:
 a)
 iestādes savus iekšēji veiktos
 operacionālā riska aprēķinus pamato uz minimālo
 vēsturisko apsekojuma periodu, kas ir pieci gadi; iestādei pirmo reizi sākot izmantot attīstītās
 mērīšanas pieeju, ir pieļaujams izmantot trīs gadu
 vēsturiskā apsekojuma periodu;
 b) iestādes spēj savus iekšējos vēsturiskos datus par
 zaudējumiem samērot ar uzņēmējdarbības
 līnijām, kas noteiktas 306. pantā, un ar notikumu veidiem,
 kuri izklāstīti 313. pantā, un pēc pieprasījuma
 iesniegt šos datus kompetentajām iestādēm; ārkārtas apstākļos iestāde var attiecināt
 zaudējumu notikumus, kas skar visu iestādi, uz papildu
 uzņēmējdarbības līniju „korporatīvie
 posteņi”; iestādēm ir
 dokumentēti objektīvie kritēriji zaudējumu
 attiecināšanai uz noteiktām uzņēmējdarbības
 līnijām un notikumu veidiem; iestādes savus operacionālā riska zaudējumus, kas
 ir saistīti ar kredītrisku un ko iestādes vēsturiski ir
 iekļāvušas iekšējās kredītriska datu bāzēs,
 reģistrē operacionālā riska datu bāzēs un nosaka
 tos atsevišķi; šādiem
 zaudējumiem nepiemēro operacionālā riska nodrošinājumu,
 kamēr vien iestādes pašu kapitāla prasību
 aprēķināšanas nolūkos tos turpina uzskatīt par
 kredītriskiem; iestādes
 iekļauj operacionālā riska zaudējumus, kas ir saistīti
 ar tirgus riskiem, operacionālā riska pašu kapitāla
 prasības jomā;
 c) iestādes iekšējie zaudējumu dati ir vispusīgi, lai
 ietvertu visas būtiskās darbības un riska darījumus no
 visām attiecīgajām apakšsistēmām un
 ģeogrāfiskajām atrašanās vietām; iestādes spēj pamatot, ka jebkuras neiekļautās
 darbības vai riska darījumi — atsevišķi un
 kopā — būtiski neietekmētu vispārējās
 riska aplēses; iestādes
 nosaka attiecīgus minimālos zaudējumu sliekšņus, lai
 apkopotu iekšējos datus par zaudējumiem;
 d) papildus informācijai par bruto zaudējumu summām,
 iestādes apkopo informāciju par zaudējumu notikuma datumu, bruto
 zaudējumu summu atgūšanu un aprakstošu informāciju par
 zaudējumu notikuma izraisītājiem vai cēloņiem;
 e) iestādēm ir īpaši kritēriji datu
 klasifikācijai zaudējumiem, kas rodas no zaudējumu notikuma ar
 centralizētu funkciju vai darbību, kura aptver vairāk nekā
 vienu uzņēmējdarbības līniju, kā arī no
 vairākiem saistītiem notikumiem laika gaitā;
 f) iestādēm ir dokumentētas procedūras vēsturisko
 zaudējumu datu pastāvīgā svarīguma
 novērtēšanai, ieskaitot tās situācijas, kurās
 iespējama lēmumu ignorēšana, mērogošana vai citas
 korekcijas, ciktāl tās drīkst izmantot, kā arī
 ņemot vērā, kas ir pilnvarots pieņemt šādus
 lēmumus.
 4.
 Ar ārējiem datiem ir saistīti
 šādi atbilstības standarti:
 a)
 iestādes operacionālā riska
 aprēķina sistēmā izmanto attiecīgus ārējos
 datus, jo īpaši tad, ja ir pamats uzskatīt, ka iestādei ir
 neregulāru, tomēr potenciāli nopietnu zaudējumu risks; iestādei ir sistemātisks process, lai
 noteiktu situācijas, kurām izmanto ārējos datus, un
 metodikas datu iekļaušanai tās aprēķina sistēmā;
 b)
 Iestādes regulāri pārskata
 ārējo datu izmantošanas nosacījumus un prakses, kā arī
 tos dokumentē un piemēro regulāru neatkarīgu pārbaudi.
 5.
 Iestāde izmanto ekspertu atzinumu
 scenārija analīzi saistībā ar ārējiem datiem, lai
 novērtētu tās pakļautību notikumiem ar
 spēcīgu ietekmi. Laika
 gaitā iestādes šādus novērtējumus apstiprina un
 atkārtoti izvērtē, veicot salīdzinājumu ar faktisko
 zaudējumu pieredzi, lai pārbaudītu to pamatotību.
 6.
 Ar uzņēmējdarbības vidi un
 iekšējās kontroles faktoriem ir saistīti šādi
 atbilstības standarti:
 a)
 iestādes visa uzņēmuma
 līmeņa riska novērtēšanas metodikā ietver
 uzņēmējdarbības vides un iekšējās kontroles
 galvenos faktorus, kas var mainīt iestādes operacionālā
 riska profilu;
 b)
 iestādes katra faktora izvēli pamato ar
 to, ka tas ir nozīmīgs riska izraisītājs, balstoties uz
 pieredzi un ņemot vērā ekspertu spriedumus
 attiecīgajās uzņēmējdarbības jomās;
 c)
 iestādes spēj kompetentajām
 iestādēm pamatot riska aprēķinu jutīgumu
 attiecībā pret faktoru izmaiņām un dažādu faktoru
 relatīvo nozīmi; papildus
 tam, ka tiek ņemtas vērā riska izmaiņas, ko rada riska
 kontroles uzlabojumi, iestādes riska aprēķina sistēmā
 ietver potenciālo riska pieaugumu, kuru rada lielāka darījumu
 sarežģītība vai lielāks darījumu apjoms;
 d)
 iestāde savu riska aprēķina sistēmu
 dokumentē un veic tai neatkarīgu pārbaudi iestādes
 ietvaros, un minētā sistēma ir pakļauta arī kompetento
 iestāžu neatkarīgai pārbaudei; laika gaitā iestādes apstiprina un atkārtoti
 novērtē procesu un tā rezultātus, salīdzinot ar
 iekšējiem datiem par faktisko zaudējumu pieredzi un attiecīgiem
 ārējiem datiem.
 7. EBI izstrādā regulatīvus tehniskos standartus, lai
 precizētu:
 a)
 nosacījumus, lai novērtētu, vai
 sistēma ir pilnvērtīga un tiek konsekventi īstenota
 2. punkta d) apakšpunkta vajadzībām;
 b)
 ārkārtas apstākļus, kuros
 iestāde var attiecināt zaudējumu notikumus uz papildu
 uzņēmējdarbības līniju, kā minēts
 3. punkta b) apakšpunktā.
 EBI līdz 2016. gada 31. decembrim
 iesniedz šos regulatīvo tehnisko standartu projektus Komisijai.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 312. pants
 Apdrošināšanas ietekme un citi riska nodošanas mehānismi
 1.
 Kompetentās iestādes ļauj
 iestādēm ņemt vērā apdrošināšanas ietekmi, ja
 apdrošināšana atbilst 2.–5. punktā izklāstītajiem
 nosacījumiem, un citus riska nodošanas mehānismus, ja iestāde
 var pierādīt, ka ir sasniegts ievērojams riska samazinājums.
 2.
 Pakalpojuma sniedzējs ir pilnvarots sniegt
 apdrošināšanas vai pārapdrošināšanas pakalpojumus, un tam ir
 piešķirts atbilstīgas ĀKNI, ko noteikusi EBI, minimālais
 prasījumu maksātspējas reitings, kas ir saistīts ar 3. vai
 augstāku kredīta kvalitātes pakāpi saskaņā ar
 2. nodaļas prasībām riska darījumu riska svērtās
 vērtības noteikšanai attiecībā uz riska darījumiem ar
 iestādēm.
 3.
 Apdrošināšanas un iestāžu
 apdrošināšanas shēma atbilst šādiem nosacījumiem:
 a)
 apdrošināšanas polises sākotnējais
 termiņš nav mazāks par vienu gadu; polisēm, kuru atlikušais termiņš ir mazāks par vienu
 gadu, iestāde veic atbilstošas pazemināšanas korekcijas, kas
 ievēro polises atlikušā termiņa samazināšanos, līdz
 100 % pazemināšanas korekcijai polisēm, kuru atlikušais
 termiņš ir 90 dienas vai īsāks;
 b)
 apdrošināšanas polises minimālais periods
 iepriekšējam pārskatam par līguma anulēšanu ir
 90 dienas;
 c)
 apdrošināšanas polisē nav paredzēti
 izņēmumi vai ierobežojumi, ko izraisa uzraudzības darbības,
 vai noteikumi, kuri iestādes maksātnespējas gadījumā
 neļautu tās pārņēmējam vai likvidatoram
 saņemt atlīdzību par ciestajiem zaudējumiem vai izdevumiem,
 kas radušies iestādei, izņemot notikumus, kuri risinājušies
 pēc iestādes pārņemšanas vai likvidācijas
 procedūras uzsākšanas attiecībā uz iestādi; tomēr no apdrošināšanas polises var
 izslēgt soda naudas, soda maksājumus vai zaudējumu
 kompensācijas, kas radušās kompetento iestāžu darbību
 rezultātā;
 d)
 riska mazināšanas aprēķinos
 apdrošināšanas segumu ņem vērā tā, lai būtu
 pārredzama tā saistība ar zaudējumu faktisko
 varbūtību un ietekmi, kuras izmanto operacionālā riska
 kapitāla vispārējai noteikšanai, un atbilstība tām;
 e)
 apdrošināšanu veic trešā juridiskā
 persona; ja apdrošināšanu veic kaptīvie
 un asociētie uzņēmumi, riska darījumu nodod
 neatkarīgai trešai juridiskajai personai, kas atbilst 2. punktā
 noteiktajiem atbilstības kritērijiem;
 f)
 apdrošināšanas atzīšanas sistēma ir
 labi pamatota un dokumentēta.
 4.
 Apdrošināšanas atzīšanas metodika ietver
 šādus elementus apdrošināšanas summas samazinājumu vai diskontu
 veidā:
 a)
 ja apdrošināšanas polises atlikušais
 termiņš ir mazāks par vienu gadu:
 i) apdrošināšanas polises atlikušo termiņu,
 ii) polises anulēšanas noteikumus;
 b)
 maksājumu nenoteiktību, kā arī
 nesakritību apdrošināšanas polišu segumos.
 5.
 Pašu kapitāla prasību samazinājums,
 ko rada apdrošināšanas atzīšana un citi riska pārcelšanas
 mehānismi, nepārsniedz 20 % no operacionālā riska pašu
 kapitāla prasības pirms riska mazināšanas metožu atzīšanas.
 313. pants
 Zaudējumu notikumu veidu klasifikācija
 Šīs regulas 311. panta
 3. punkta b) apakšpunktā minētie zaudējumu notikumu
 veidi ir uzskaitīti turpmākajā tabulā.
 3. tabula
 Notikumu veida kategorija || Definīcija
 Iekšējā krāpšana || Zaudējumi, kas saistīti ar tāda veida darbībām, kuru mērķis ir krāpšana, īpašuma piesavināšanās vai normatīvo aktu vai uzņēmuma kārtības apiešana, izņemot diskriminācijas vai kultūratšķirību gadījumus, kur iesaistīta vismaz viena iekšējā persona
 Ārējā krāpšana || Zaudējumi, kas saistīti ar tāda veida darbībām, kuru mērķis ir krāpšana, īpašuma piesavināšanās vai tiesību aktu apiešana, ko veic trešā persona
 Darba attiecību prakse un darba drošība || Zaudējumi, kas rodas no darbībām, kuras rodas no tādu tiesību aktu vai nolīgumu nolaidīgas neievērošanas, kas reglamentē darba attiecības, veselības aizsardzību vai drošību, no maksājumiem par prasījumiem saistībā ar personu traumām vai diskriminācijas un kultūratšķirību gadījumiem
 Klienti, produkti un darījumu prakse || Zaudējumi, kas rodas no nejaušas vai nolaidības rezultātā radušās profesionālo pienākumu neizpildes attiecībā uz konkrētiem klientiem (arī no uzticamības un piemērotības prasību neizpildes) vai no produkta būtības vai uzbūves
 Fizisko aktīvu zaudējumi || Zaudējumi, kas rodas no fizisko aktīvu zaudējumiem vai bojājumiem dabas katastrofās vai citos gadījumos
 Komercdarbības pārrāvumi un sistēmu kļūdas || Zaudējumi, kas rodas no komercdarbības pārrāvumiem un sistēmu kļūdām
 Izpilde, piegāde un procesu vadība || Zaudējumi no kļūmēm darījumu apstrādē vai procesu vadībā attiecībās ar tirdzniecības darījuma partneriem vai piegādātājiem
 IV sadaļa
 Pašu kapitāla prasības attiecībā uz tirgus risku
 1. nodaļa
 Vispārīgie noteikumi
 314. pants
 Atzīšana konsolidēto prasību vajadzībām
 1.
 Piemērojot 2. punktu, kā arī
 tikai neto pozīciju un pašu kapitāla prasību konsolidētas
 aprēķināšanas vajadzībām saskaņā ar šo
 sadaļu iestādes var izmantot pozīcijas vienā
 iestādē vai uzņēmumā, lai kompensētu
 pozīcijas citā iestādē vai uzņēmumā.
 2.
 Iestādes var piemērot 1. punktu
 tikai tad, ja ir saņēmušas kompetento iestāžu atļauju, ko
 piešķir, ja ir atbilstība visiem šiem nosacījumiem:
 grupā ir
 pietiekama pašu kapitāla sadale;
 (j)
 pārvaldes, juridiskā vai līgumu
 sistēma, kurā iestādes darbojas, nodrošina savstarpēju
 finansiālu atbalstu grupas iekšienē.
 3.
 Ja uzņēmumi atrodas trešās
 valstīs, papildus 2. punkta nosacījumiem nodrošina
 atbilstību arī visiem šādiem nosacījumiem:
 šādi
 uzņēmumi ir saņēmuši atļauju trešā valstī un
 vai nu atbilst kredītiestāžu definīcijai, vai ir atzītas
 trešās valsts ieguldījumu sabiedrības;
 (k)
 šādi uzņēmumi individuāli
 atbilst pašu kapitāla prasībām, kas līdzvērtīgas
 šajā regulā noteiktajām;
 (l)
 attiecīgajās trešās valstīs nav
 noteikumu, kas varētu būtiski ietekmēt līdzekļu
 nodošanu grupas iekšienē.
 2. nodaļa
 Pašu kapitāla prasības attiecībā uz pozīcijas risku
 1. iedaļa
 Vispārīgie noteikumi un īpaši instrumenti
 315. pants
 Pašu kapitāla prasības attiecībā uz pozīcijas risku
 Iestādes pašu kapitāla prasības
 attiecībā uz pozīcijas risku ir apmērs, ko iegūst,
 saskaitot pašu kapitāla prasības attiecībā uz iestādes
 parāda un kapitāla instrumentu pozīciju vispārējo un
 specifisko risku. Vērtspapīrošanas
 pozīcijas tirdzniecības portfelī uzskata par parāda
 instrumentiem.
 316. pants
 Ieskaits
 1.
 Iestādes garo (īso) pozīciju
 pārsvara absolūtā vērtība pār īsajām
 (garajām) pozīcijām tajā pašā kapitālā,
 parādos un konvertējamu vērtspapīru emisijās un
 vienādos standartizētos finanšu nākotnes līgumos,
 iespēju līgumos, galvojumos un nosegtos galvojumos ir šīs
 iestādes neto pozīcija visos šajos atšķirīgajos
 instrumentos. Aprēķinot
 neto pozīciju, pozīcijām atvasinātajos finanšu instrumentos
 piemēro režīmu saskaņā ar 317.–319. pantu. Pašas
 iestādes parāda instrumentus neņem vērā,
 aprēķinot kapitāla prasības attiecībā uz
 konkrēto risku saskaņā ar 325. pantu.
 2.
 Nedrīkst atļaut ieskaitu starp
 konvertējošo un kompensējošo pozīciju instrumentā, kas ir
 tā pamatā, ja vien kompetentās iestādes nepieņem
 pieeju, kurā tiek ņemta vērā iespēja, ka
 konkrētus konvertējamus vērtspapīrus konvertē, vai
 kurā nosaka pašu kapitāla prasību, lai segtu visus
 zaudējumus, ko varētu izraisīt konvertēšana. Šādas
 pieejas vai pašu kapitāla prasības paziņo EBI. EBI uzrauga
 prakšu kopumu šajā jomā un saskaņā ar Regulas (ES)
 Nr. 1093/2010 16. pantu pieņem pamatnostādnes.
 3.
 Visas neto pozīcijas neatkarīgi no to
 pazīmēm ir katru dienu pirms summēšanas jākonvertē
 iestādes pārskata valūtā pēc tūlītējā
 valūtas maiņas kursa.
 317. pants
 Standartizētie un nestandartizētie procentu likmes nākotnes
 līgumi
 Standartizētus un nestandartizētus
 procentu likmes nākotnes līgumus (turpmāk — FRA),
 kā arī nākotnes saistības par parāda instrumentu
 pirkšanu vai pārdošanu uzskata par garo un īso pozīciju
 apvienojumu. Tādējādi garās standartizētu procentu
 likmes nākotnes līgumu pozīcijas uzskata par apvienotu
 aizņēmumu, kam termiņš sākas standartizēta līguma
 piegādes dienā, un par tādu aktīvu turēšanu, kuru
 termiņš līdzinās instrumenta vai nosacītās
 pozīcijas termiņam, kura pamato attiecīgo standartizēto
 nākotnes līgumu. Līdzīgi pārdotu FRA uzskata
 par garo pozīciju, kuras termiņš atbilst norēķinu dienai,
 kam pieskaitīts līguma termiņš, un īso pozīciju, kuras
 termiņš atbilst norēķinu dienai. Gan aizņēmumu, gan
 aktīvu turēšanu iekļauj 325. pantā
 norādītās 1. tabulas pirmajā kategorijā, lai
 aprēķinātu pašu kapitālu, kas vajadzīgs, lai
 nodrošinātos pret standartizētu un nestandartizētu procentu
 likmes nākotnes līgumu konkrēto risku. Termiņa saistības
 pirkt parāda instrumentu uzskata par aizņēmuma, kura
 termiņš sākas piegādes dienā, un garo
 (tūlītēju) pozīciju apvienojumu pašā parāda
 instrumentā. Aizņēmumu iekļauj 325. pantā
 norādītās 1. tabulas pirmajā kategorijā
 konkrētā riska vajadzībām, savukārt parāda
 instrumentu iekļauj minētās tabulas atbilstīgajā
 slejā.
 4.
 Šā panta vajadzībām „garā
 pozīcija” ir pozīcija, kurā kāda iestāde ir noteikusi
 procentu likmi, ko tā saņems kādreiz nākotnē, un
 „īsā pozīcija” ir pozīcija, kurā tā noteikusi
 procentu likmi, ko tā izmaksās kādreiz nākotnē.
 318. pants
 Iespēju līgumi un garantijas
 1.
 Procentu likmes iespēju līgumus un
 galvojumus, parāda instrumentus, kapitāla instrumentus, pašu
 kapitāla rādītājus, standartizētos finanšu
 nākotnes līgumus, mijmaiņas līgumus un ārvalstu
 valūtas uzskata par pozīcijām, kuru vērtība atbilst
 pamatā esošā instrumenta apmēram, uz ko attiecas iespēju
 līgums, un to šīs nodaļas vajadzībām reizina ar
 tā delta koeficientu. Pēdējām
 nosauktajām pozīcijām var veikt savstarpējo ieskaitu
 attiecībā pret visām kompensējošām
 pozīcijām, kas attiecas uz identajiem pamatā esošajiem
 vērtspapīriem vai atvasinātajiem finanšu instrumentiem. Piemērotos gadījumos izmanto
 attiecīgās biržas delta koeficientu, ko aprēķina
 kompetentās iestādes vai ko aprēķina, saņemot kompetento
 iestāžu atļauju, ja tas nav pieejams, kā arī delta
 koeficientu — nestandartizētu iespēju līgumos —,
 kuru aprēķina pati iestāde, izmantojot atbilstīgu modeli. Atļauju piešķir, ja modelis
 pienācīgi aprēķina iespēju līguma vai galvojuma
 vērtības izmaiņu likmi saistībā ar nelielām
 izmaiņām pamatā esošā instrumenta tirgus cenā.
 2.
 Papildus delta riskam iestādes savās pašu
 kapitāla prasībās atbilstīgi atspoguļo citus riskus,
 kas saistīti ar iespēju līgumiem.
 3.
 EBI izstrādā regulatīvu tehnisko
 standartu projektus, definējot vairākas metodes, lai papildus delta
 riskam atspoguļotu pašu kapitāla prasībās citus riskus,
 kā minēts 2. punktā, tā, lai tiktu ievērota
 proporcionalitāte attiecībā pret iestāžu darbību
 apmēru un sarežģītību iespēju līgumu un garantiju
 jomā.
 EBI līdz 2013. gada
 1. janvārim iesniedz šos regulatīvo tehnisko standartu projektus
 Komisijai.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar Regulas (ES)
 Nr. 1093/2010 10. līdz 14. pantu.
 319. pants
 Mijmaiņas līgumi
 Mijmaiņas līgumiem procentu likmju
 riska nolūkiem piemēro tādu pašu režīmu, kādu
 piemēro bilances instrumentiem. Tādējādi
 uzskata, ka procentu likmes mijmaiņas līgums, ar ko iestāde
 saņem mainīgas procentu likmes un maksā noteiktas procentu
 likmes, ir līdzvērtīgs garajai pozīcijai mainīgas
 procentu likmes instrumentā, kura termiņš atbilst laikam līdz
 nākošajai procentu likmes noteikšanai, kā arī īsajai
 pozīcijai noteiktas procentu likmes instrumentā, kura termiņš
 atbilst paša mijmaiņas līguma termiņam.
 320. pants
 Procentu likmju risks saistībā ar atvasinātajiem finanšu
 instrumentiem
 1.
 Iestādes, kas tirgū nosaka un
 pārvalda procentu likmju risku saistībā ar atvasinātajiem
 finanšu instrumentiem saskaņā ar 317.–319. pantu, pamatojoties
 uz diskontētu naudas plūsmu un saņemot kompetento iestāžu
 atļauju, izmanto jutīguma modeļus, lai aprēķinātu
 iepriekš minētās pozīcijas, un var tos izmantot visām
 obligācijām, kuras dzēstas to termiņa laikā, nevis
 veicot vienu galīgo pamatsummas atmaksu. Atļauju piešķir, ja šie modeļi rada pozīcijas,
 kuras ir tikpat jutīgas pret izmaiņām procentu likmēs
 kā pakārtotā naudas plūsma. Šo jutīgumu novērtē, atsaucoties uz parauga likmju
 neatkarīgām kustībām ienākumu līknē, lai
 katrā termiņa intervālā, kas noteikts 328. pantā
 minētajā 2. tabulā, būtu vismaz viens jutīguma
 punkts. Pozīcijas iekļauj pasu kapitāla prasību
 aprēķinos attiecībā uz parāda instrumentiem.
 2.
 Iestādes, kas neizmanto 1. punktā
 minētos modeļus, var uzskatīt par pilnīgi
 kompensējošām visas atvasināto finanšu instrumentu
 pozīcijas, kuras minētas 317.–319. pantā un atbilst vismaz
 šādiem nosacījumiem:
 pozīciju
 vērtība ir vienāda, un tās ir denominētas tajā
 pašā valūtā;
 (m)
 atsauces likme (mainīgas likmes
 pozīcijām) vai kupons (noteiktas likmes pozīcijām) ir cieši
 saistīti;
 (n)
 nākamā procentu likmes noteikšanas diena
 vai — noteiktām kupona
 pozīcijām — atlikušais termiņš atbilst šādiem
 termiņiem:
 i) mazāk par mēnesi kopš šā
 brīža: tajā pašā dienā,
 ii) no viena mēneša līdz vienam
 gadam kopš šā brīža: septiņu dienu laikā,
 iii) vairāk par gadu kopš šā
 brīža: 30 dienu laikā.
 321. pants
 Kredīta atvasinātie instrumenti
 1.
 Aprēķinot pašu kapitāla prasību
 tās puses vispārējam un specifiskajam riskam, kura uzņemas
 kredītrisku („nodrošinājuma devējs”), ja nav norādīts
 citādi, izmanto kredīta atvasinātā instrumenta līguma
 nosacīto summu. Neatkarīgi
 no pirmā teikuma iestāde kredīta atvasinātā
 instrumenta nosacīto vērtību var aizstāt ar nosacīto
 vērtību, kam pieskaita kredīta atvasinātā instrumenta
 tirgus neto vērtības izmaiņas kopš tā laišanas
 tirdzniecībā, atņemot neto negatīvās izmaiņas no
 nodrošinājuma devēja perspektīvas ar negatīvu
 vērtību. Lai
 aprēķinātu specifiskā riska prasību, izņemot
 kopējās peļņas mijmaiņas līgumus, saistību
 termiņa vietā ir piemērojams kredīta atvasinātā
 instrumenta līguma termiņš. Pozīcijas nosaka šādi:
 kopējās
 peļņas mijmaiņas līgums rada atsauces saistības
 vispārējā riska garo pozīciju un valsts obligācijas ar
 termiņu, kas atbilst periodam līdz nākamajam procentu aprēķinam,
 vispārējā riska īso pozīciju, kurai saskaņā
 ar 2. nodaļas II sadaļu piešķir 0 % riska pakāpi;
 turklāt tiek radīta garā pozīcija attiecībā uz
 atsauces saistības specifisko risku;
 (o)
 kredītsaistību nepildīšanas
 mijmaiņas līgums nerada vispārējā riska pozīciju; specifiskā riska vajadzībām
 iestādei ir jāatzīmē sintētiskā garā
 pozīcija saistību atsauces vienībā, izņemot
 gadījumus, kad atvasinātajam finanšu instrumentam ir
 ārējais novērtējums, kā arī tas atbilst
 parāda posteņa nosacījumiem un kad tiek atzīmēta
 garā pozīcija atvasinātajā finanšu instrumentā; ja saistībā ar produktu veicami
 prēmiju vai procentu maksājumi, šīs naudas plūsmas valsts
 obligācijās ir jāapzīmē kā nosacītās
 pozīcijas;
 (p)
 viena nosaukuma kredītriskam
 piesaistītā parādzīme rada parādzīmes
 vispārējā riska garo pozīciju kā procentu likmes
 produktu; specifiskā riska
 vajadzībām izveido sintētisko garo pozīciju finansiālo
 saistību atsauces vienībā; papildu garo pozīciju izveido parādzīmes emitents; ja kredītriskam piesaistītai
 parādzīmei ir ārējais novērtējums un tas atbilst
 parāda posteņa nosacījumiem, tad jāuzrāda tikai viena
 parādzīmes garā pozīcija ar specifisko risku;
 (q)
 papildus parādzīmes emitenta garajai
 pozīcijai ar specifisko risku vairāku nosaukumu kredītam
 piesaistītā parādzīme, kas piedāvā
 proporcionālu aizsardzību, katrā atsauces vienībā rada
 pozīciju, kur kopējā nosacītā līguma summa ir
 piešķirta visām pozīcijām proporcionāli kopējam
 nosacītajam apmēram, kuru rada katrs riska darījums ar atsauces
 vienību; ja var
 izvēlēties vairāk nekā vienu atsauces vienības
 finansiālo saistību, specifisko risku nosaka saistībā ar
 augstāko riska pakāpi;
 ja vairāku nosaukumu kredītam
 piesaistītai parādzīmei ir ārējais
 novērtējums un tas atbilst parāda posteņa
 nosacījumiem, tad jāuzrāda tikai viena parādzīmes
 garā pozīcija ar specifisko risku;
 (r)
 saistību nepildīšanas zaudējumu
 segšanai noteiktais pirmās kārtas aktīvu kredīta
 atvasinātais instruments rada nosacītās summas pozīciju
 finansiālajās saistībās katrā atsauces
 vienībā; ja
 maksimālais maksājums kredīta notikuma gadījumā ir
 mazāks par pašu kapitāla prasību saskaņā ar šā
 punkta pirmajā teikumā norādīto metodi, tad maksimālo
 maksājuma apmēru var uzskatīt par specifiskā riska pašu
 kapitāla prasību.
 Saistību nepildīšanas zaudējumu
 segšanai noteiktais otrās kārtas aktīvu kredīta
 atvasinātais instruments rada nosacītās summas pozīciju
 finansiālajās saistībās katrā atsauces
 vienībā, kas mazāka par viens (vienība ar zemāko
 specifiskā riska pašu kapitāla prasību). Ja maksimālais maksājums kredīta notikuma
 gadījumā ir mazāks par pašu kapitāla prasību
 saskaņā ar šā punkta pirmajā teikumā
 norādīto metodi, tad šo apmēru var uzskatīt par
 specifiskā riska pašu kapitāla prasību.
 Ja n-to saistību nepildīšanas
 gadījuma kredīta atvasinātajiem instrumentiem ir
 ārējais novērtējums, nodrošinājuma devējs
 aprēķina specifiskā riska pašu kapitāla prasību,
 izmantojot atvasināto finanšu instrumentu, un pēc vajadzības
 piemēro attiecīgos vērtspapīrošanas riska pakāpes.
 2.
 Pusei, kas nodod kredītrisku
 („aizsardzības pircējs”), pozīcijas ir noteiktas pēc
 aizsardzības devēja spoguļa principa, izņemot ar
 kredītrisku saistītās parādzīmes (kas
 attiecībā uz emitentu nerada īso pozīciju). Aprēķinot pašu kapitāla
 prasību „nodrošinājuma pircējam”, izmanto kredīta
 atvasinātā instrumenta līguma nosacīto summu. Neatkarīgi no pirmā teikuma
 iestāde kredīta atvasinātā instrumenta nosacīto
 vērtību var aizstāt ar nosacīto vērtību, no
 kā atskaita kredīta atvasinātā instrumenta tirgus neto
 vērtības izmaiņas kopš tā laišanas tirdzniecībā,
 atņemot neto negatīvās izmaiņas no nodrošinājuma
 pircēja perspektīvas ar negatīvu vērtību. Ja kādā noteiktā laika
 posmā rodas pirkšanas iespējas līgums apvienojumā ar
 uzkrājumu, tad šis laika posms tiek uzskatīts par aizsardzības
 termiņu.
 322. pants
 Vērtspapīri, ko pārdod saskaņā ar atpirkuma
 līgumu vai aizdod
 Vērtspapīru vai garantētu
 tiesību atdevējs attiecībā uz vērtspapīru
 īpašumtiesībām atpirkuma līgumā un
 vērtspapīru aizdevējs vērtspapīru aizdevumā šos vērtspapīrus
 iekļauj pašu kapitāla prasības aprēķinā
 saskaņā ar šo nodaļu ar nosacījumu, ka šādi
 vērtspapīri ir tirdzniecības portfeļa pozīcijas.
 2. iedaļa
 parāda instrumenti
 323. pants
 Parāda instrumentu neto pozīcijas
 Neto pozīcijas klasificē pēc
 valūtas, kādā tās denominētas, un katrā
 valūtā atsevišķi aprēķina vispārējā un
 specifiskā riska pašu kapitāla prasību.
 1. apakšiedaļa
 Specifiskais risks
 324. pants
 Pašu kapitāla prasības griesti neto pozīcijai
 Iestāde var piemērot pašu
 kapitāla prasības griestus neto pozīcijas specifiskajam riskam
 parāda instrumentā maksimāli iespējamā ar
 saistību nepildīšanas risku saistītā zaudējuma
 līmenī. Īsajai
 pozīcijai šo ierobežojumu varētu aprēķināt kā
 vērtības maiņu saistībā ar to, ka nekavējoties
 tiek novērsts saistību nepildīšanas risks instrumentam vai
 pakārtotajām pozīcijām.
 325. pants
 Pašu kapitāla prasība parāda instrumentiem, kam neveic
 vērtspapīrošanu
 1.
 Iestāde savas neto pozīcijas norāda
 tirdzniecības portfelī instrumentos, kas nav
 vērtspapīrošanas pozīcijas, kā ir aprēķināts
 saskaņā ar 316. pantu, atbilstīgajās 1. tabulas
 kategorijās, pamatojoties uz to emitenta vai parādnieka iekšējo
 vai ārējo kredīta novērtējumu un atlikušo
 termiņu, un reizinot tos ar minētajā tabulā
 norādītajām pakāpēm. Svērtās pozīcijas, kas rodas, piemērojot šo pantu,
 saskaita neatkarīgi no tā, vai tās ir garas vai īsas, lai
 aprēķinātu specifiskā riska kapitāla prasību.
 1. tabula
 Kategorijas || Specifiskā riska pašu kapitāla prasība
 Parāda vērtspapīri, kas saņemtu 0 % riska pakāpi saskaņā ar standartizēto pieeju attiecībā uz kredītrisku. || 0 %
 Parāda vērtspapīri, kas saņemtu 20 % vai 50 % riska pakāpi saskaņā ar standartizēto pieeju attiecībā uz kredītrisku, un citi atbilstīgi posteņi, kā noteikts 6. punktā. || 0,25 % (atlikušais laiks līdz beigu termiņam ir seši mēneši vai mazāk) 1,00 % (atlikušais laiks līdz beigu termiņam ir vairāk nekā seši mēneši un līdz 24 mēnešiem ieskaitot) 1,60 % (atlikušais laiks līdz termiņam pārsniedz 24 mēnešus)
 Parāda vērtspapīri, kas saņemtu 100 % riska pakāpi saskaņā ar standartizēto pieeju attiecībā uz kredītrisku. || 8,00 %
 Parāda vērtspapīri, kas saņemtu 150 % riska pakāpi saskaņā ar standartizēto pieeju attiecībā uz kredītrisku. || 12,00 %
 2.
 Lai iestādes, kas piemēro IRB pieeju
 riska darījumu kategorijai, kurā ietilpst parāda instrumenta
 emitents, varētu piemērot riska pakāpi saskaņā ar
 standartizēto pieeju attiecībā uz kredītrisku, kā
 minēts 1. punktā, riska darījuma emitentam ir
 iekšējais novērtējums ar PD, kas atbilst tam vai ir
 mazāks par to, kas saistīts ar atbilstīgu kredīta
 kvalitātes pakāpi, kuru paredz standartizētā pieeja.
 3.
 Iestādes var aprēķināt
 specifiskā riska prasības jebkurām obligācijām, kas ir
 atbilstīgas, lai tām piemērotu 10 % riska pakāpi
 saskaņā ar 124. panta 3. punktā paredzēto
 režīmu, kā pusi no piemērojamās specifiskā riska pašu
 kapitāla prasības attiecībā uz 1. tabulā
 norādīto otro kategoriju.
 4.
 Kvalificēti ir arī šādi
 posteņi:
 garās un
 īsās pozīcijas aktīvos, kas atbilst kredīta
 kvalitātes pakāpei, kura atbilst vismaz ieguldījumu kategorijai
 saskaņā ar samērošanas procesu, kā paredz
 standartizētā pieeja attiecībā uz kredītrisku;
 (s)
 garās un īsās pozīcijas aktīvos,
 kuru saistību nepildīšanas varbūtība emitenta
 maksātspējas dēļ saskaņā ar IRB pieeju
 attiecībā uz kredītrisku nav augstāka kā
 aktīviem, kas uzskaitīti a) apakšpunktā;
 (t)
 garās un īsās pozīcijas
 aktīvos, kam nav pieejams ārējas kredītvērtējuma
 iestādes kredīta novērtējums un kas atbilst šādiem
 nosacījumiem:
 i) iestāde uzskata, ka tie ir pietiekami likvīdi,
 ii) to ieguldījumu kvalitāte, pēc pašas iestādes
 ieskata, ir vismaz tāda pati kā a) apakšpunktā
 uzskaitītajiem aktīviem,
 iii) tie ir iekļauti vismaz vienā kādas dalībvalsts
 regulētā tirgus sarakstā vai trešās valsts biržas
 sarakstā ar nosacījumu, ka šo biržu atzinušas attiecīgās
 dalībvalsts kompetentās iestādes;
 (u)
 garās un īsās pozīcijas
 aktīvos, ko emitējušas iestādes atbilstīgi pašu
 kapitāla prasībām, kuras noteiktas šajā regulā, un ko
 attiecīgā iestāde uzskata par pietiekami likvīdiem, kā
 arī kam ir ieguldījumu kvalitāte, kura, pēc iestādes
 ieskatiem, ir vismaz tāda pati kā aktīviem, kas minēti
 a) apakšpunktā;
 (v)
 vērtspapīri, kurus emitējušas
 iestādes un kurus uzskata par līdzvērtīgiem vai
 vērtīgākiem kredīta kvalitātes ziņā
 nekā tos, kas saistīti ar kredīta kvalitātes
 2. pakāpi atbilstīgi standartizētajai pieejai attiecībā
 uz riska darījumu kredītrisku iestādēm un kas ir
 saistīti ar uzraudzības un regulatīviem pasākumiem, kuri
 salīdzināmi ar šajā regulā un Direktīvā [inserted
 by OP] minētajiem pasākumiem.
 Iestādēm, kas piemēro c) vai
 d) apakšpunktu, ir dokumentēta metodika, lai novērtētu, vai
 aktīvi atbilst šajos apakšpunktos noteiktajām prasībām, un
 iestādes šo metodiku paziņo kompetentajām iestādēm.
 326. pants
 Pašu kapitāla prasība vērtspapīrošanas instrumentiem
 1.
 Attiecībā uz tirdzniecības
 portfelī iekļautajiem instrumentiem, kas ir
 vērtspapīrošanas pozīcijas, iestāde piemēro savām
 neto pozīcijām, kuras aprēķinātas saskaņā ar
 316. panta 1. punktu, šādas pakāpes:
 vērtspapīrošanas
 pozīcijām, kam piemērotu standartizēto pieeju
 attiecībā uz kredītrisku tās pašas iestādes netirdzniecības
 portfelī, piemēro 8 % riska pakāpi atbilstoši
 standartizētajai pieejai, kā noteikts 5. nodaļā;
 (w)
 vērtspapīrošanas pozīcijām, kam
 piemērotu uz iekšējiem reitingiem balstīto pieeju tās pašas
 iestādes netirdzniecības portfelī, piemēro 8 % riska pakāpi
 atbilstoši uz iekšējiem reitingiem balstītajai pieejai, kā
 noteikts 5. nodaļā.
 2.
 Var izmantot 257. pantā
 izklāstīto uzraudzības formulas metodi, ja iestāde var
 uzrādīt PD aplēses un attiecīgā
 gadījumā riska darījuma vērtības un LGD aplēses
 kā datus izmantošanai uzraudzības formulas metodē
 saskaņā ar prasībām, kas attiecas uz šo lielumu aprēķināšanu
 atbilstoši uz iekšējiem reitingiem balstītajai pieejai, kā
 noteikts 2. nodaļas 3. iedaļā.
 Iestāde, kas nav iestāde iniciatore un
 kas varētu to piemērot tādai pašai vērtspapīrošanas
 pozīcijai ārpus sava tirdzniecības portfeļa, var izmantot
 šo metodi tikai ar kompetento iestāžu atļauju, kuru piešķir, ja
 iestāde atbilst iepriekšējā teikumā
 izklāstītajiem nosacījumiem.
 PD un LGD aplēses
 kā datus izmantošanai uzraudzības formulas metodē var arī
 noteikt alternatīvi, pamatojoties uz aplēsēm, kas iegūtas
 no tādas iestādes IRC pieejas, kurai piešķirta
 atļauja attiecībā uz parāda instrumentu specifisko risku
 izmantot iekšējo modeli. Pēdējo
 aprakstīto alternatīvu var izmantot tikai ar kompetento iestāžu
 atļauju, ko piešķir, ja šīs aplēses atbilst kvantitatīvajam
 prasībām uz iekšējiem reitingiem balstītajai pieejai,
 kā izklāstīts 2. nodaļa 3. iedaļā.
 Saskaņā ar Regulas (ES)
 Nr. 1093/2010 16. pantu EBI pieņem pamatnostādnes par PD
 un LGD aplēšu kā datu izmantošanu, ja šo aplēšu
 pamatā ir IRC pieeja.
 3.
 Vērtspapīrošanas pozīcijām, kam
 piemēro papildu riska pakāpi saskaņā ar 396. pantu,
 piešķir 8 % kopējo riska pakāpi.
 4.
 Iestāde savas svērtās
 pozīcijas, kas rodas, piemērojot šo pantu, saskaita (neatkarīgi
 no tā, vai tās ir garas vai īsas), lai aprēķinātu
 specifiskā riska kapitāla prasību.
 5.
 Neskarot 4. punktu, pārejas periodā
 līdz 2013. gada 31. decembrim iestāde saskaita
 atsevišķi savas svērtās neto garās pozīcijas un savas
 svērtās neto īsās pozīcijas. Specifiskā riska pašu kapitāla prasību nosaka
 lielākās summas apmērā. Šajā pārejas periodā iestāde tomēr reizi
 ceturksnī informē izcelsmes dalībvalsts kompetento iestādi
 par savu svērto neto garo pozīciju un svērto neto īso
 pozīciju summu, parādot to sadalījumu pēc
 pakārtotajiem aktīviem.
 327. pants
 Pašu kapitāla prasība korelācijas tirdzniecības portfelim
 1.
 Korelācijas tirdzniecības portfelī
 ir vērtspapīrošanas pozīcijas un n-to saistību
 nepildīšanas gadījuma kredīta atvasinātie instrumenti, kas
 atbilst šādiem kritērijiem:
 pozīcijas
 nav ne atkārtotas vērtspapīrošanas pozīcijas, ne
 iespējas līgums uz vērtspapīrošanas laidieniem, ne arī
 kādi citi vērtspapīrošanas darījumu atvasinātie
 finanšu instrumenti, kas nenodrošina proporcionālas daļas no
 vērtspapīrošanas laidiena ieņēmumiem;
 (x)
 visi atsauces instrumenti ir viens no turpmāk nosauktajiem:
 i) viena nosaukuma instrumenti, tostarp viena nosaukuma kredīta
 atvasinātie instrumenti, kuriem pastāv likvīds divvirzienu
 tirgus,
 ii) parasti pārdodami indeksi, kas balstīti uz šīm atsauces
 vērtībām.
 Uzskata, ka divvirzienu tirgus pastāv tur,
 kur ir neatkarīgi godprātīgi piedāvājumi pirkt un
 pārdot tā, ka cena ir loģiski saistīta ar
 pēdējās tirdzniecības cenu un ka pašreizējās
 godprātīgās konkurējošās pirkšanas un pārdošanas
 kotācijas var noteikt vienas dienas laikā un nokārtot par
 šādu cenu samērā īsā laikā, kas atbilst
 tirdzniecības tradīcijām.
 2.
 Par korelācijas tirdzniecības
 portfeļa daļu nevar kļūt pozīcijas, kurām ir
 atsauce uz kādu no turpmāk minētajiem:
 bāzes
 instruments, ko var iekļaut riska darījumu kategorijā
 „prasījumi pret privātpersonām vai MVU vai iespējamie
 prasījumi pret privātpersonām vai MVU” vai riska darījumu
 kategorijā „prasījumi vai iespējamie prasījumi, kas
 nodrošināti ar nekustamo īpašumu hipotēkām”
 saskaņā ar standartizēto pieeju attiecībā uz
 iestādes netirdzniecības portfeļa kredītrisku;
 (y)
 prasījums pret īpašam nolūkam
 izveidoto struktūru.
 3.
 Iestāde korelācijas tirdzniecības
 portfelī var iekļaut pozīcijas, kas nav ne
 vērtspapīrošanas pozīcijas, ne n-to saistību
 nepildīšanas gadījuma kredīta atvasinātie instrumenti, bet
 kas ierobežo citu šī portfeļa pozīciju risku, ar
 nosacījumu, ka instrumentam vai tā pamatā esošajiem
 instrumentiem pastāv likvīds divvirzienu tirgus, kā
 aprakstīts 1. punkta pēdējā daļā.
 4.
 Iestāde nosaka lielāko no šādām
 summām kā specifiskā riska pašu kapitāla prasību
 korelācijas tirdzniecības portfelim:
 specifiskā
 riska pašu kapitāla prasību kopsummu, kas būtu piemērojama
 tikai korelācijas tirdzniecības portfeļa neto garajām
 pozīcijām;
 (z)
 specifiskā riska pašu kapitāla
 prasību kopsummu, kas būtu piemērojama tikai korelācijas
 tirdzniecības portfeļa neto īsajām pozīcijām.
 2. apakšiedaļa
 Vispārējais risks
 328. pants
 Vispārējā riska aprēķināšana, pamatojoties uz
 termiņu
 1.
 Lai aprēķinātu pašu kapitāla
 prasības attiecībā pret vispārējo risku, visām
 pozīcijām pakāpi nosaka saskaņā ar to termiņu,
 kā paskaidrots 2. punktā, ar mērķi
 aprēķināt pašu kapitāla apmēru, kas vajadzīgs,
 lai nodrošinātos pret to. Šo
 prasību samazina, ja vienā termiņa intervālā atrodas
 svērta pozīcija kopā ar pretēju svērtu pozīciju. Prasību samazina arī tad, ja
 pretēji svērtas pozīcijas atrodas dažādos termiņa
 intervālos, un šīs samazināšanas apmērs ir atkarīgs
 gan no tā, vai divas pozīcijas iekļaujas vienā zonā,
 gan arī no tā, kādās zonās tās iekļaujas.
 2.
 Iestāde savas neto pozīcijas ievieto
 4. punktā attēlotās 2. tabulas attiecīgajos
 termiņa intervālos 2. vai 3. slejā. Tas jādara,
 pamatojoties uz atlikušo termiņu, ja tie ir noteiktas procentu likmes
 instrumenti, un pamatojoties uz laiku, kamēr nosaka nākamo procentu
 likmi, ja tie ir instrumenti, kuru procentu likme pirms beigu termiņa
 mainās. Iestāde šķiro parāda instrumentus, kuru kupons ir
 3 % vai vairāk, un instrumentus, kuru kupons ir mazāk par
 3 %, un tādējādi ievieto tos 2. tabulas 2. vai
 3. slejā. Pēc tam tā katru no tiem reizina ar
 attiecīgā termiņa intervāla svērumu, kas
 norādīts 2. tabulas 4. slejā.
 3.
 Pēc tam iestādes summē
 svērtās garās pozīcijas un svērtās īsās
 pozīcijas katrā termiņa intervālā. Garo pozīciju
 summa, kas ir saskaņota ar īso pozīciju summu konkrētā
 termiņa intervālā, ir saskaņotās svērtās
 pozīcijas šajā intervālā, kamēr pārējās
 garās vai īsās pozīcijas ir tā paša intervāla
 nesaskaņotās svērtās pozīcijas. Tad aprēķina
 visu intervālu saskaņoto svērto pozīciju kopsummu.
 4.
 Iestāde aprēķina nesaskaņoto
 svērto garo pozīciju kopsummu intervāliem, kas iekļauti
 visās 2. tabulas zonās, lai atvasinātu katras zonas
 nesaskaņoto svērto garo pozīciju. Arī nesaskaņoto svērto īso pozīciju summu
 visos intervālos attiecīgajā zonā summē, lai
 minētajai zonai aprēķinātu nesaskaņoto svērto
 īso pozīciju. Minētās
 zonas nesaskaņotās svērtās garās pozīcijas
 daļa, kas saskaņota ar tās pašas zonas nesaskaņoto
 svērto īso pozīciju, ir minētās zonas svērtā
 pozīcija. Zonas
 nesaskaņotās garās vai nesaskaņotās īsās
 pozīcijas daļa, ko nevar šādi saskaņot, ir šīs zonas
 nesaskaņotā svērtā pozīcija.
 2. tabula
 Zona || Termiņa intervāls || ||
 Kupons ir 3 % vai vairāk || Kupons ir mazāk par 3 %
 Pirmā || 0 ≤ 1 mēnesi || 0 ≤ 1 mēnesi || 0,00 || —
 > 1 ≤ 3 mēnešiem || > 1 ≤ 3 mēnešiem || 0,20 || 1,00
 > 3 ≤ 6 mēnešiem || > 3 ≤ 6 mēnešiem || 0,40 || 1,00
 > 6 ≤ 12 mēnešiem || > 6 ≤ 12 mēnešiem || 0,70 || 1,00
 Otrā || > 1 ≤ 2 gadi || > 1,0 ≤ 1,9 gadi || 1,25 || 0,90
 > 2 ≤ 3 gadi || > 1,9 ≤ 2,8 gadi || 1,75 || 0,80
 > 3 ≤ 4 gadi || > 2,8 ≤ 3,6 gadi || 2,25 || 0,75
 Trešā || > 4 ≤ 5 gadi || > 3,6 ≤ 4,3 gadi || 2,75 || 0,75
 > 5 ≤ 7 gadi || > 4,3 ≤ 5,7 gadi || 3,25 || 0,70
 > 7 ≤ 10 gadi || > 5,7 ≤ 7,3 gadi || 3,75 || 0,65
 > 10 ≤ 15 gadi || > 7,3 ≤ 9,3 gadi || 4,50 || 0,60
 > 15 ≤ 20 gadi || > 9,3 ≤ 10,6 gadi || 5,25 || 0,60
 > 20 gadi || > 10,6 ≤ 12,0 gadi || 6,00 || 0,60
 || > 12,0 ≤ 20,0 gadi || 8,00 || 0,60
 || > 20 gadi || 12,50 || 0,60
 5.
 Nesaskaņotās svērtās garās
 vai īsās pozīcijas apmērs pirmajā zonā, kas
 saskaņota ar nesaskaņoto svērto īso vai garo pozīciju
 otrajā zonā, pēc tam ir saskaņota svērtā
 pozīcija starp pirmo un otro zonu. To pašu aprēķinu veic attiecībā uz
 nesaskaņotās svērtās pozīcijas atlikušo daļu otrajā
 zonā un nesaskaņoto svērto pozīciju trešajā zonā,
 lai aprēķinātu saskaņotu svērto pozīciju starp
 otro un trešo zonu.
 6.
 Iestāde var pretēji mainīt
 5. punkta noteikto kārtību, lai aprēķinātu
 saskaņoto svērto pozīciju starp otro un trešo zonu, pirms šo pozīciju
 aprēķina starp pirmo un otro zonu.
 7.
 Atlikušo nesaskaņotās svērtās
 pozīcijas daļu pirmajā zonā saskaņo ar trešajā
 zonā atlikušo pēc pēdējās saskaņošanas ar otro
 zonu, lai iegūtu saskaņoto svērto pozīciju starp pirmo un
 trešo zonu.
 8.
 Saskaita pozīcijas, kas paliek pāri
 pēc trim atsevišķiem saskaņošanas aprēķiniem 5., 6. un
 7. punktā.
 9.
 Iestādes pašu kapitāla prasību
 aprēķina, saskaitot:
 10 % no
 saskaņoto svērto pozīciju summas visos termiņu
 intervālos;
 40 %
 saskaņoto svērto pozīciju pirmajā zonā;
 30 % saskaņoto
 svērto pozīciju otrajā zonā;
 30 %
 saskaņoto svērto pozīciju trešajā zonā;
 40 %
 saskaņoto pozīciju starp pirmo un otro zonu un otro un trešo zonu;
 150 %
 saskaņoto svērto pozīciju starp pirmo un trešo zonu;
 100 %
 atlikušo nesaskaņoto svērto pozīciju.
 329. pants
 Vispārējā riska aprēķināšana, pamatojoties uz
 ilgumu
 1.
 Lai aprēķinātu pašu kapitāla
 prasību parāda instrumentu vispārējam riskam, iestādes
 var izmantot pieeju, kas atspoguļo ilgumu, tās pieejas vietā,
 kura noteikta 328. pantā, ar nosacījumu, ka šī iestāde
 to dara konsekventi.
 2.
 Lietojot uz ilgumu balstītu pieeju, kas
 minēta 1. punktā, iestāde izmanto katra noteiktas likmes
 parāda instrumenta tirgus vērtību un tad aprēķina
 ienākumu, kuru var gūt līdz termiņa beigām un kurš šim
 instrumentam ir piemērotā diskonta likme. Mainīgas likmes instrumentiem iestāde izmanto katra
 instrumenta tirgus vērtību un tad aprēķina tā
 ienākumu, pieņemot, ka pamatsumma ir pietiekama tad, kad nākamo
 reizi var mainīt procentu likmi.
 3.
 Iestāde pēc tam aprēķina katra
 parāda instrumenta mainīto termiņu, pamatojoties uz šādu
 formulu:
 mainītais termiņš = ((ilgums(D))/(1 + r)),
 kur:
 D = ilgums, kas aprēķināts ar
 šādu formulu:
 kur:
 R = ienākumi, ko var gūt līdz
 termiņa beigām;
 Ct = naudas maksājums laikā
 t;
 M = kopējais termiņš.
 Parāda instrumentu, kas pakļauti
 priekšapmaksas riskam, mainītā termiņa aprēķinā
 ievieš korekcijas. Saskaņā
 ar Regulas (ES) Nr. 1093/2010 16. pantu EBI pieņem
 pamatnostādnes par šādu korekciju piemērošanu.
 4.
 Iestāde katru parāda instrumentu iedala
 attiecīgajā 3. tabulas zonā. To veic, pamatojoties uz katra
 instrumentu mainīto termiņu.
 3. tabula
 Zona || Mainītais termiņš (gados) || Pieņemtā procentu likme (izmaiņas %)
 Pirmā || > 0 ≤ 1,0 || 1,0
 Otrā || > 1,0 ≤ 3,6 || 0,85
 Trešā || > 3,6 || 0,7
 5.
 Iestāde pēc tam katram instrumentam
 aprēķina pozīciju, kas svērta, pamatojoties uz tās
 ilgumu, reizinot tā tirgus cenu ar tā mainīto termiņu un ar
 pieņemtās procentu likmes izmaiņām instrumentam ar šādi
 mainītu termiņu (skatiet 3. tabulas 3. sleju).
 6.
 Iestāde katrai zonai aprēķina
 garās pozīcijas, kas svērtas, pamatojoties uz to ilgumu, un
 īsās pozīcijas, kas svērtas, pamatojoties uz to ilgumu. Pirmo nosaukto pozīciju apmērs, kas
 katrā zonā saskaņotas ar pēdējām
 nosauktajām, ir attiecīgās zonas pozīcija, kura
 svērta, pamatojoties uz tās ilgumu.
 Iestāde pēc tam katrai zonai
 aprēķina nesaskaņotās pozīcijas, kas svērtas,
 pamatojoties uz to ilgumu. Tā
 ievēro procedūras, kas noteiktas nesaskaņotām
 svērtām pozīcijām 328. panta 5.–8. punktā.
 7.
 Iestādes pašu kapitāla prasību
 aprēķina, saskaitot:
 2 %
 saskaņoto pozīciju katrā zonā, kas svērtas,
 pamatojoties uz to ilgumu;
 (aa) 40 % saskaņoto pozīciju starp pirmo un otro zonu un otro
 un trešo zonu, kas svērtas, pamatojoties uz to ilgumu;
 (bb) 150 % saskaņoto svērto pozīciju starp pirmo un
 trešo zonu, kas svērtas, pamatojoties uz to ilgumu;
 (cc)
 100 % atlikušo nesaskaņoto svērto
 pozīciju, kas svērtas, pamatojoties uz to ilgumu.
 3. iedaļa
 kapitāla instrumenti
 330. pants
 Kapitāla instrumentu neto pozīcijas
 1.
 Iestāde atsevišķi saskaita visas
 garās neto pozīcijas un visas īsās neto pozīcijas
 saskaņā ar 316. pantu. Divu skaitļu absolūtās
 vērtības summa veido tās kopējo bruto pozīciju.
 2.
 Iestāde katram tirgum atsevišķi
 aprēķina atšķirību starp garo neto pozīciju un
 īso neto pozīciju summām. Šo atšķirību absolūto
 vērtību summa ir iestādes kopējā neto pozīcija.
 3.
 EBI izstrādā regulatīvu tehnisko
 standartu projektus, definējot terminu „tirgus”, kas minēts
 2. punktā.
 EBI līdz 2013. gada
 1. janvārim iesniedz šos regulatīvo tehnisko standartu projektus
 Komisijai.
 Komisijai tiek deleģētas pilnvaras
 pieņemt iepriekšējā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 331. pants
 Kapitāla instrumentu specifiskais risks
 Iestāde reizina kopējo bruto
 pozīciju ar 8 %, lai aprēķinātu savu pašu
 kapitāla prasību attiecībā pret specifisko risku.
 332. pants
 Kapitāla instrumentu vispārējais risks
 Iestādes pašu kapitāla prasība
 attiecībā pret vispārējo risku ir tās kopējā
 neto pozīcija, kas reizināta ar 8 %.
 333. pants
 Akciju indeksi
 1.
 EBI izstrādā īstenošanas tehnisko
 standartu projektus, uzskaitot akciju indeksus, kam ir pieejams viens vai
 vairāki no 3. un 4. punktā uzskaitītajiem režīmiem.
 EBI līdz 2014. gada
 1. janvārim iesniedz šos tehnisko standartu projektus Komisijai.
 Komisija ir pilnvarota pieņemt pirmajā
 daļā minētos īstenošanas tehniskos standartus
 saskaņā ar procedūru, kas noteikta Regulas (ES)
 Nr. 1093/2010 15. pantā.
 2.
 Pirms 1. punktā minēto tehnisko
 standartu stāšanās spēkā iestādes var turpināt
 piemērot 3. un 4. punktā noteikto režīmu, ja
 kompetentās iestādes ir šādu režīmu piemērojušas pirms
 2013. gada 1. janvāra.
 3.
 Akciju indeksa standartizētos nākotnes
 līgumus, ar delta koeficentu svērtās izvēles ekvivalentus
 akciju indeksa standartizētajos nākotnes līgumos un akciju
 indeksus (turpmāk kopā sauktus par „akciju indeksa
 standartizētajiem nākotnes līgumiem”) var sadalīt
 pozīcijās visos tajos ietilpstošajos kapitāla instrumentos. Šīs pozīcijas var uzskatīt par
 seguma pozīcijām minētajos kapitāla instrumentos, un
 tām var veikt savstarpējo ieskaitu pret pretējām
 pozīcijām pakārtotajos kapitāla instrumentos. Iestādes paziņo kompetentajām
 iestādēm par to, kā tās izmanto šo režīmu.
 4.
 Ja akciju indeksa standartizētos nākotnes
 līgumus nesadala seguma pozīcijās, tos uzskata par
 atsevišķu kapitāla instrumentu. Tomēr specifisko risku šim atsevišķajam kapitāla
 instrumentam var neņemt vērā, ja minēto akciju indeksa
 standartizēto nākotnes līgumu tirgo biržā un tas
 atbilstīgi pārstāv ļoti diversificētu indeksu.
 4. iedaļa
 Parakstīšanās
 334. pants
 Neto pozīciju samazināšana
 1.
 Ja notiek parāda un kapitāla instrumentu
 parakstīšana, iestāde var izmantot turpmāk izklāstīto
 procedūru, lai aprēķinātu savas pašu kapitāla
 prasības. Vispirms iestāde
 aprēķina neto pozīcijas, atskaitot parakstītās pozīcijas,
 uz kurām parakstījušās vai kuras otrreiz parakstījušas
 trešās puses uz formālu līgumu pamata. Pēc tam iestāde samazina neto pozīcijas pēc
 4. tabulas samazināšanas faktoriem un aprēķina savas pašu
 kapitāla prasības, izmantojot samazinātās parakstītās
 pozīcijas.
 4. tabula
 0 darba dienā: || 100 %
 1. darba dienā: || 90 %
 2.–3. darba dienā: || 75 %
 4. darba dienā: || 50 %
 5. darba dienā: || 25 %
 Pēc 5. darba dienas: || 0 %
 „Nulles darba diena” ir
 tā darba diena, kurā iestādei bez nosacījumiem
 jāpieņem zināms vērtspapīru apjoms par norunātu
 cenu.
 2.
 Iestādes paziņo kompetentajām
 iestādēm, kā tās izmanto 1. punktu.
 5. iedaļa
 Specifiskā riska pašu kapitāla prasības attiecībā uz
 pozīcijām, kuru risks ir ierobežots ar kredīta
 atvasinātajiem instrumentiem
 335. pants
 Kredīta atvasināto instrumentu sniegtā riska ierobežojuma
 atzīšana
 1.
 Saskaņā ar 2.–6. punktā
 noteiktajiem principiem atzīst kredīta atvasināto instrumentu
 sniegto riska ierobežojumu.
 2.
 Iestādes uzskata, ka kredīta
 atvasinātā instrumenta pozīcija ir tās viena „puse” un ka
 pozīcija, kam ir ierobežots risks un tāds pats nominālais
 vai — attiecīgos gadījumos — nosacītais
 apmērs, ir tās otra „puse”.
 3.
 Pilnībā atzīst gadījumus, ja
 abu pozīcijas pušu vērtība vienmēr pārvietojas
 pretējā virzienā un visumā vienmērīgi. Tas notiek šādos gadījumos:
 abas
 pozīcijas puses sastāv no pilnīgi identiem instrumentiem;
 (dd) ja garās naudas pozīcijas risku ierobežo kopējais
 peļņas mijmaiņas līgums (vai otrādi) un starp atsauces
 finansiālo saistību un bāzes riska darījumu (proti, naudas
 pozīciju) ir precīza atbilsme; paša mijmaiņas līguma termiņš var atšķirties no
 bāzes riska darījuma termiņa.
 Šādos gadījumos specifiskā riska
 pašu kapitāla prasību neizmanto nevienā no pozīcijām.
 4.
 Ja abu pozīciju pušu vērtība
 vienmēr pārvietojas pretējā virzienā un pastāv
 precīza atbilsme starp atsauces finansiālo saistību, atsauces
 finansiālās saistības termiņu un kredīta
 atvasinātā instrumenta termiņu, kā arī bāzes
 riska darījuma valūtas termiņu, piemēro 80 %
 mijieskaitu. Turklāt
 kredīta atvasinātā instrumenta līguma pamatprincipi
 nedrīkst izraisīt kredīta atvasinātā instrumenta cenu
 svārstību būtisku atšķiršanos no naudas pozīcijas cenu
 svārstībām. Tādā
 pašā mērā kā šis darījums pārnes risku,
 piemēro 80 % specifiskā riska mijieskaitu tai darījuma
 pusei, kurai ir lielākas pašu kapitāla prasības, savukārt
 specifiskā riska prasības otrajā pusē ir nulle.
 5.
 Daļēji atzīst gadījumus, kas
 nav 3. un 4. punktā noteiktie gadījumi:
 uz
 pozīciju attiecas 2. punkta b) apakšpunkts, bet pastāv
 neatbilstība starp atsauces finansiālo saistību un bāzes
 riska darījumu; tomēr
 pozīcijas atbilst šādām prasībām:
 i) atsauces finansiālā saistība pēc hierarhijas ir
 līdzvērtīga pakārtotajai finansiālajai saistībai
 vai ierindojas aiz tās,
 ii) pakārtotajai finansiālajai saistībai un atsauces finansiālajai
 saistībai ir viens un tas pats parādnieks un ir juridiski
 pielietojamas saistību nepildīšanas vai negadījuma klauzulas;
 (ee) uz pozīciju attiecas 3. punkta a) apakšpunkts vai 4. punkts,
 bet pastāv valūtas vai termiņu neatbilstība starp
 kredīta aizsardzību un pakārtoto aktīvu; šādu valūtas neatbilstību ietver
 pašu kapitāla prasībā attiecībā uz ārvalstu
 valūtas risku;
 (ff)
 uz pozīciju attiecas 4. punkts, bet
 pastāv neatbilstība starp naudas pozīciju un kredīta
 atvasināto instrumentu; tomēr
 pakārtotais aktīvs ir iekļauts kredīta atvasinātā
 instrumenta dokumentācijas (īstenojamās) finansiālajās
 saistībās.
 Lai daļēji atzītu
 nodrošinājumu, nevis pievienotu specifiskā riska pašu kapitāla
 prasības katrai darījuma pusei, piemēro tikai augstāko no
 abām pašu kapitāla prasībām.
 6.
 Visos gadījumos, uz kuriem neattiecas
 3.–5. punkts, specifiskā riska pašu kapitāla prasību katrai
 pozīciju pusei aprēķina atsevišķi.
 336. pants
 Pirmajam un n-tajam saistību nepildīšanas gadījumam
 paredzēto kredīta atvasināto instrumentu sniegtā riska
 ierobežojuma atzīšana
 Līdz pirmajam saistību
 nepildīšanas gadījumam paredzēto kredīta atvasināto
 instrumentu un līdz n-tajam saistību nepildīšanas gadījumam
 paredzēto kredīta atvasināto instrumentu gadījumā
 piemēro šādu režīmu, lai tos varētu atzīt saskaņā
 ar 335. pantu:
 a)
 ja iestāde iegūst kredīta
 aizsardzību noteiktam skaitam atsauces vienību, kas ir kredīta
 atvasinātā instrumenta pamatā, ar nosacījumu, ka pirmā
 saistību nepildīšana starp aktīviem izraisa maksājumu un ka
 šis kredīta notikums izbeidz līgumu, tad iestāde var
 kompensēt specifisko risku attiecībā uz atsauces vienību,
 kurai no visām pamatā esošajām atsauces vienībām
 piemēro viszemāko specifiskā riska prasības procentuālo
 lielumu saskaņā ar 325. pantā ietverto 1. tabulu;
 b)
 ja maksājumu saskaņā ar kredīta
 aizsardzību izraisa n-tais saistību nepildīšanas gadījums
 starp riska darījumiem, tad aizsardzības pircējs specifisko
 risku var kompensēt tikai tad, ja aizsardzība ir iegūta arī
 pirmajam līdz n-1 saistību nepildīšanas gadījumam vai ja
 n-1 saistību nepildīšanas gadījums jau ir noticis; šādos gadījumos izmanto iepriekš
 izklāstīto metodi, kas paredzēta pirmā saistību
 nepildīšanas gadījuma kredīta atvasinātajiem instrumentiem,
 to atbilstoši pielāgojot n-tā saistību nepildīšanas
 gadījuma produktiem.
 6. iedaļa
 Pašu kapitāla prasības CIU
 337. pants
 Pašu kapitāla prasības CIU
 1.
 Neskarot citus šīs iedaļas noteikumus, CIU
 pozīcijām piemēro pozīcijas riska pašu kapitāla
 prasību 32 % apmērā attiecībā uz specifisko un
 vispārējo risku. Neskarot
 noteikumus, kas paredzēti 342. pantā vai 356. panta 2. punkta
 d) apakšpunktā kopā ar 342. pantu, kuros izmantota šajos
 punktos paredzētā modificētā zelta apstrāde, CIU
 pozīcijām piemēro pozīcijas riska, kas ietver specifisko un
 vispārējo risku, un ārvalstu valūtas riska pašu kapitāla
 prasību 40 % apmērā.
 2.
 Ja vien 339. pantā nav norādīts
 citādi, nav atļauts savstarpējais ieskaits starp CIU
 pamatā esošajiem ieguldījumiem un citām iestādei
 piederošajām pozīcijām.
 338. pants
 Vispārējie kritēriji attiecībā uz CIU
 CIU ir
 atbilstīgi 339. pantā noteiktās pieejas izmantošanai, ja ir
 izpildīti visi šie nosacījumi:
 a)
 CIU prospektā vai
 līdzvērtīgā dokumentā ir iekļauts turpmāk
 minētais:
 i) aktīvu kategorijas, kurās CIU ir atļauts
 ieguldīt,
 ii) ja pastāv ieguldījumu ierobežojumi — relatīvie
 ierobežojumi un to aprēķināšanas metodika,
 iii) ja ir atļauts aizņemto līdzekļu
 koeficients — tā maksimālais lielums,
 iv) ja ir atļauts ieguldīt nestandartizētu atvasināto
 finanšu instrumentu darījumos, repo darījumos vai ir atļauta
 vērtspapīru aizņemšanās vai
 aizdošana — darbības plāns darījuma partnera riska
 ierobežošanai, ko rada šādi darījumi;
 b)
 par CIU darbību tiek sniegts pusgada un
 gada pārskats, lai novērtētu aktīvus un pasīvus,
 ienākumus un darījumus pārskata perioda laikā;
 c)
 CIU akcijas vai
 ieguldījumu apliecības ir atmaksājamas skaidrā naudā
 no uzņēmuma aktīviem katru dienu pēc vienību
 turētāja pieprasījuma;
 d)
 ieguldījumus CIU atdala no CIU
 vadītāja aktīviem;
 e)
 ieguldītājiestāde veic atbilstošu CIU
 riska novērtējumu;
 f)
 CIU pārvalda
 personas, ko uzrauga saskaņā ar direktīvu (PVKIU) vai
 līdzvērtīgu tiesību aktu.
 339. pants
 Īpašas metodes, kas paredzētas CIU
 1.
 Ja iestādei ik dienu ir zināms par CIU
 pamatā esošajiem ieguldījumiem, iestāde var caurskatīt šos
 pamatā esošos ieguldījumus, lai aprēķinātu
 pozīcijas riska, kas ietver vispārējo un specifisko risku
 atbilstīgi šai pieejai, pašu kapitāla prasības, un
 pozīcijām CIU piemēro režīmu, kādu piemēro
 pozīcijām pamatā esošajos ieguldījumos CIU. Savstarpējais ieskaits starp
 pozīcijām CIU pamatā esošajos ieguldījumos un citām
 iestādei piederošajām pozīcijām ir atļauts, ja vien
 iestādei ir pietiekams daudzums akciju vai ieguldījumu
 apliecību, lai atļautu dzēšanu/radīšanu apmaiņā
 pret pamatā esošajiem ieguldījumiem.
 2.
 Iestādes var aprēķināt
 pozīcijas riska, kas ietver vispārējo un specifisko risku, pašu
 kapitāla prasības CIU pozīcijām, pieņemot
 pozīcijas, kuras pārstāv tās, kas ir nepieciešamas, lai
 reproducētu ārēji radīta indeksa vai fiksētā
 kapitāla instrumentu vai parāda vērtspapīru groza, kurš
 minēts šā punkta a) apakšpunktā, sastāvu un
 darbību, ja ir izpildīti šādi nosacījumi:
 a)
 CIU pilnvarojuma
 mērķis ir reproducēt ārēji radīta indeksa vai
 fiksētā kapitāla instrumentu vai parāda
 vērtspapīru groza sastāvu un darbību;
 b)
 minimālo korelāciju
 0,9 apmērā starp CIU un indeksa vai kapitāla
 instrumentu vai parāda vērtspapīru groza, ko tas izseko, dienas
 cenu svārstībām var skaidri noteikt minimālā laika
 posmā, kas ir seši mēneši; „korelācija”
 šajā kontekstā ir korelācijas koeficients starp dienas
 peļņu no CIU un indeksu vai kapitāla instrumentu vai
 parāda vērtspapīru grozu, ko tas izseko.
 3.
 Ja iestādei ik dienu nav zināms par CIU
 pamatā esošajiem ieguldījumiem, iestāde var
 aprēķināt pozīcijas riska, kas ietver vispārējo
 un specifisko risku, pašu kapitāla prasības, ja ir izpildīti
 šādi nosacījumi:
 a)
 pieņem, ka CIU sākumā iegulda
 tā pilnvarojumā atļauto maksimālo lielumu aktīvu
 kategorijās, kas piesaista pozīcijas riska augstāko pašu
 kapitāla prasību attiecībā uz vispārējo un
 specifisko risku atsevišķi, un pēc tam turpina ieguldīt
 dilstošā secībā, līdz ir sasniegts maksimālais
 kopējais ieguldījumu ierobežojums; pozīciju CIU uzskata par tiešu ieguldījumu
 pieņemtajās pozīcijās;
 b)
 aprēķinot pašu kapitāla prasību
 attiecībā uz vispārējo un specifisko risku atsevišķi,
 iestādes ņem vērā maksimālo netiešo riska
 darījumu, ko tās var sasniegt, ja tās ar CIU
 starpniecību uzņemas aizņemto līdzekļu pozīcijas,
 proporcionāli palielinot pozīciju CIU līdz
 maksimālajam riska darījumam attiecībā uz pamatā esošo
 ieguldījumu posteņiem, kuri izriet no pilnvarojuma;
 c)
 ja saskaņā ar šo apakšpunktu pašu
 kapitāla prasība attiecībā uz vispārējo un
 specifisko risku kopā pārsniedz 337. panta 1. punktā
 paredzēto, pašu kapitāla prasībai nosaka ierobežojumu
 minētajā līmenī.
 4.
 Iestādes var paļauties uz turpmāk
 norādīto trešo personu aprēķiniem un pārskatiem par
 pašu kapitāla prasībām attiecībā uz
 vispārējo un specifisko risku CIU pozīcijām, uz
 kurām attiecas 1.–4. punkts, atbilstoši šajā nodaļā
 noteiktajām metodēm:
 CIU noguldījumu iestāde, ja CIU iegulda tikai
 vērtspapīros un visus noguldījumus veic savā
 noguldījumu iestādē;
 (gg) pārējo CIU gadījumā — CIU vadības
 uzņēmums ar nosacījumu, ka CIU vadības
 uzņēmums atbilst 127. panta 3. punkta
 a) apakšpunktā noteiktajiem kritērijiem.
 Aprēķinu
 pareizību apstiprina ārējais revidents.
 3. nodaļa
 Pašu kapitāla prasības attiecībā uz ārvalstu
 valūtas risku
 340. pants
 De minimis un
 svēršana attiecībā uz ārvalstu valūtas risku
 Ja iestādes kopējā neto
 ārvalstu valūtas pozīciju un neto zelta pozīciju summa, ko
 aprēķina saskaņā ar 341. pantā
 izklāstīto procedūru, ietverot jebkādas ārvalstu
 valūtas un zelta pozīcijas, kurām pašu kapitāla
 prasības ir aprēķinātas atbilstīgi iekšējam
 modelim, pārsniedz 2 % no tās kopējā pašu kapitāla,
 iestāde aprēķina ārvalstu valūtas riska pašu
 kapitāla prasību. Ārvalstu
 valūtas riska pašu kapitāla prasība ir summa, ko iegūst,
 saskaitot iestādes kopējās neto ārvalstu valūtas
 pozīciju un tās neto zelta pozīciju pārskata
 valūtā, un ko reizina ar 8 %.
 341. pants
 Kopējās neto ārvalstu valūtas riska pozīcijas
 aprēķināšana
 1.
 Iestādes neto atklāto pozīciju
 katrā valūtā (ietverot arī pārskata valūtu) un
 zeltā aprēķina kā šādu elementu summu (pozitīvu
 vai negatīvu):
 neto
 tūlītējā pozīcija (t. i., visi aktīvu
 posteņi, no tiem atņem visus pasīvu posteņus, ieskaitot
 konkrētajā valūtā uzkrātos procentu maksājumus,
 vai zeltam — neto tūlītējā pozīcija
 zeltā);
 (hh) neto standartizētā nākotnes līguma pozīcija
 (t. i., visas summas, kas būs jāsaņem, no tām
 atņem visas summas, kas būs jāsamaksā, saskaņā ar
 standartizētiem valūtas un zelta maiņas nākotnes līgumiem,
 ieskaitot valūtas un zelta standartizētos nākotnes līgumus
 un valūtas mijmaiņas līgumu pamatsummu, kas nav iekļauta
 tūlītējā pozīcijā);
 (ii)
 neatsaucami galvojumi un līdzīgi
 instrumenti, kas noteikti tiks nosaukti un ko, visticamāk, nevar atsaukt;
 (jj)
 neto delta vai ar delta pamatots ekvivalents
 ārvalstu valūtas un zelta iespēju darījumu kopējai
 uzskaitei;
 (kk) pārējo iespēju līgumu tirgus vērtība.
 Delta, ko izmanto d) apakšpunkta
 vajadzībām, attiecīgā gadījumā ir
 attiecīgās valūtas delta, vai, ja ir saņemta kompetento
 iestāžu atļauja, tajos gadījumos, kad tā nav pieejama, vai
 ārpusbiržas nākotnes iespēju līgumiem — delta,
 kuru aprēķinājusi iestāde pati, izmantojot atbilstīgu
 modeli. Atļauju piešķir, ja
 modelis pienācīgi aprēķina iespēju līguma vai
 galvojuma vērtības izmaiņu likmi saistībā ar
 nelielām izmaiņām pamatā esošā instrumenta tirgus
 cenā.
 Iestāde var ietvert neto nākotnes
 ieņēmumus/izdevumus, kas vēl nav uzkrājušies, bet kam ir
 pilnībā ierobežots risks, ja tā to dara konsekventi.
 Iestāde var sadalīt neto pozīcijas
 saliktās valūtās saskaņā ar spēkā
 esošajām kvotām.
 2.
 Visas pozīcijas, ko iestāde ir
 apzināti pieņēmusi, lai ierobežotu negatīvu seku risku,
 kuras rada maiņas kurss tās kapitāla proporcijai,
 saskaņā ar 87. panta 1. punktu un ar kompetento iestāžu
 atļauju var izslēgt no neto atvērto valūtas pozīciju
 aprēķina. Šādām
 pozīcijām jābūt netirgojamām vai
 strukturālām, un, lai tās izslēgtu, visām
 izmaiņām to izslēguma noteikumos vajag kompetento iestāžu
 atsevišķu atļauju. To pašu
 režīmu, ievērojot tos pašus nosacījumus kā iepriekš, var
 piemērot iestādes pozīcijām, kas attiecas uz
 posteņiem, kuri ir jau atskaitīti, aprēķinot pašu
 kapitālu.
 3.
 Iestāde var izmantot neto pašreizējo
 vērtību, aprēķinot neto atklāto pozīciju
 visās valūtās un zeltā, ar nosacījumu, ka iestāde
 šo pieeju piemēro konsekventi.
 4.
 Visu valūtu neto īsās un garās
 pozīcijas, izņemot pārskata valūtu un neto garās vai
 īsās pozīcijas zeltā, konvertē pārskata
 valūtā atbilstoši dienas kursam. Tad tās atsevišķi summē, lai attiecīgi iegūtu
 neto īso pozīciju kopsummu un neto garo pozīciju kopsummu. Lielākā no kopsummām ir
 iestādes kopējā neto ārvalstu valūtas pozīcija.
 5.
 Papildus delta riskam iestādes savās pašu
 kapitāla prasībās atbilstoši atspoguļo citus riskus, kas
 saistīti ar iespēju līgumiem.
 6.
 EBI izstrādā regulatīvu tehnisko
 standartu projektus, nosakot vairākas metodes, ar mērķi papildus
 delta riskam atspoguļot pašu kapitāla prasības
 attiecībā uz citiem riskiem tā, lai tiktu ievērota
 proporcionalitāte attiecībā pret iestāžu darbību
 apmēru un sarežģītību iespēju līgumu un garantiju
 jomā.
 EBI līdz 2013. gada
 1. janvārim iesniedz šos regulatīvo tehnisko standartu projektus
 Komisijai.
 Komisijai tiek deleģētas pilnvaras
 pieņemt iepriekšējā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 342. pants
 Ārvalstu valūtas risks CIU
 1.
 Šīs regulas 341. panta
 vajadzībām attiecībā uz CIU ņem vērā CIU
 faktiskās ārvalstu valūtas pozīcijas.
 2.
 Saistībā ar CIU ārvalstu
 valūtas pozīcijām iestādes var paļauties uz
 turpmāk nosaukto trešo personu pārskatiem:
 CIU noguldījumu iestāde, ja CIU iegulda tikai
 vērtspapīros un visus noguldījumus veic savā
 noguldījumu iestādē;
 (ll)
 pārējo CIU
 gadījumā — CIU vadības uzņēmums ar
 nosacījumu, ka CIU vadības uzņēmums atbilst
 3. punkta a) apakšpunktā noteiktajiem kritērijiem.
 Aprēķinu pareizību apstiprina
 ārējais revidents.
 3.
 Ja iestādei nav zināmas CIU
 ārvalstu valūtas pozīcijas, pieņem, ka CIU
 ieguldīts līdz CIU pilnvarojumā atļautajai
 maksimālajai robežai ārvalstu valūtā, un iestādes, aprēķinot
 savu pašu kapitāla prasību ārvalstu valūtas riskam
 tirdzniecības portfeļa pozīcijām, ņem vērā
 maksimālo netiešo riska darījumu, ko tās var sasniegt,
 uzņemoties aizņemto līdzekļu pozīcijas ar CIU
 starpniecību. To panāk,
 proporcionāli palielinot CIU pozīciju līdz
 maksimālajam riskam pamatā esošo ieguldījumu posteņos, kas
 izriet no šī ieguldījumu pilnvarojuma. CIU pieņemto pozīciju ārvalstu
 valūtā uzskata par atsevišķu valūtu, tāpat kā
 ieguldījumus zeltā, ievērojot pārveidojumu, ka, ja
 iespējams virzīt CIU ieguldījumu, kopējo garo
 pozīciju var pieskaitīt kopējai garajai atvērtajai
 ārvalstu valūtas pozīcijai un kopējo īso pozīciju
 var pieskaitīt kopējai īsajai atvērtajai ārzemju
 valūtas pozīcijai. Šādu
 pozīciju starpā savstarpējais ieskaits nav atļauts pirms
 aprēķinu veikšanas.
 343. pants
 Cieši savstarpēji saistītas valūtas
 1.
 Iestādes var paredzēt zemākas pašu
 kapitāla prasības attiecībā pret pozīcijām cieši
 savstarpēji saistītās valūtās. Valūtu pāri uzskata par cieši saistītu tikai tad, ja
 zaudējuma iespējai, kas aprēķināta uz pēdējo
 trīs vai piecu gadu dienas kursu datu pamata, attiecībā uz
 vienādām vai pretējām pozīcijām šajās
 valūtās turpmākās 10 darba dienās, proti,
 4 % no konkrētās saskaņotās pozīcijas
 vērtības vai mazāk (vērtība noteikta pārskata valūtā),
 varbūtība ir vismaz 99 %, ja izmanto trīs gadu
 pārskata periodu, vai 95 %, ja izmanto piecu gadu pārskata
 periodu. Pašu kapitāla
 prasības saskaņotām pozīcijām divās cieši savstarpēji
 saistītās valūtās ir 4 % no saskaņotās
 pozīcijas vērtības.
 2.
 Aprēķinot šajā nodaļā
 noteiktās prasības, iestādes var izslēgt pozīcijas
 jebkurā valūtā, kura pakļauta juridiski saistošam
 starpvaldību nolīgumam, lai ierobežotu to atšķirības attiecībā
 pret citām valūtām, ko aptver tas pats nolīgums. Iestādes aprēķina savas saskaņotās
 pozīcijas šajās valūtās un attiecina uz tām pašu
 kapitāla prasības tā, lai maksimāli pieļaujamā
 atšķirība, kas noteikta konkrētā starpvaldību
 nolīgumā attiecībā uz aplūkojamo valūtu,
 nebūtu zemāka par pusi.
 3.
 EBI izstrādā īstenošanas tehnisko
 standartu projektus, uzskaitot valūtas, kas atbilst 1. punktā
 noteiktajām prasībām.
 EBI līdz 2014. gada
 1. janvārim iesniedz šos tehnisko standartu projektus Komisijai.
 Komisija ir pilnvarota pieņemt trešajā
 daļā minētos īstenošanas tehniskos standartus
 saskaņā ar procedūru, kas noteikta Regulas (ES)
 Nr. 1093/2010 15. pantā.
 4.
 Pašu kapitāla prasību
 saskaņotām pozīcijām to dalībvalstu valūtās,
 kas piedalās Ekonomikas un monetārās savienības otrajā
 posmā, var aprēķināt, reizinot šādu saskaņotu
 pozīciju vērtību ar 1,6 %.
 5.
 Tikai nesaskaņotās pozīcijas
 valūtās, kas minētas šajā pantā, ietver
 kopējā neto atvērtajā pozīcijā saskaņā
 ar 341. panta 4. punktu.
 4. nodaļa
 Pašu kapitāla prasības attiecībā uz preču risku
 344. pants
 Preču riska aprēķināšanas metodes izvēle
 Saskaņā ar 345.–347. pantu
 iestādes aprēķina pašu kapitāla prasību
 attiecībā uz preču risku, izmantojot vienu no 348., 349. un
 350. pantā noteiktajām metodēm.
 345. pants
 Papildu uzņēmējdarbības līnija, kas saistīta ar
 precēm
 Iestādes, kurām ir papildu
 uzņēmējdarbības līnija, kas saistīta ar
 lauksaimniecības precēm, var noteikt pašu kapitāla prasības
 attiecībā uz savu faktisko preču krājumu katra gada
 beigās nākamajam gadam, ja ir atbilstība visiem šiem
 nosacījumiem:
 jebkurā
 laikā gada gaitā iestādei ir riskam paredzēts pašu
 kapitāls, kas nav mazāks par vidējo pašu kapitāla
 prasību attiecībā uz šādu risku un kas konservatīvi
 aprēķināts nākamajam gadam;
 (mm) iestāde
 konservatīvi aprēķina paredzamo svārstīgumu
 attiecībā uz apmēru, ko aprēķina saskaņā ar
 a) apakšpunktu;
 (nn) iestādes vidējā pašu kapitāla prasība šim
 riskam nepārsniedz 5 % no tās pašu kapitāla vai
 1 miljonu euro, kā arī, ņemot vērā
 svārstīgumu, kas aprēķināts saskaņā ar
 b) apakšpunktu, paredzamās maksimālās pašu kapitāla
 prasības nepārsniedz 6,5 % no tās pašu kapitāla;
 (oo) iestāde regulāri uzrauga, vai aplēses, kas veiktas
 saskaņā ar a) un b) apakšpunktu, joprojām atspoguļo
 reālo situāciju.
 5.
 Iestādes paziņo kompetentajām
 iestādēm, kā tās izmanto 1. punktā paredzēto
 iespēju.
 346. pants
 Preču pozīcijas
 1.
 Visas preču vai preču atvasinājumu
 pozīcijas izsaka mērījumu standartvienībās. Katrai precei tūlītējo cenu izsaka
 pārskata valūtā.
 2.
 Zelta vai zelta atvasinājumu pozīcijas
 uzskata par tādām, kas pakļautas ārvalstu valūtas
 riskam, un, lai aprēķinātu preču risku, ar tām
 rīkojas attiecīgi saskaņā ar 3. vai 5. nodaļu
 pēc vajadzības.
 3.
 Šīs nodaļas vajadzībām var
 izslēgt pozīcijas, kas ir tikai krājumu finansējums.
 4.
 Šīs regulas 349. panta 1. punkta
 vajadzībām lielums, par kuru iestādes garās pozīcijas
 pārsniedz tās īsās pozīcijas — vai otrādi — attiecībā
 uz to pašu preci un tās pašas preces standartizētajiem nākotnes
 līgumiem, iespēju līgumiem un garantijām, ir tās neto
 pozīcija katrai precei. Ar
 atvasināto finanšu instrumentu pozīcijām rīkojas kā ar
 pamatā esošo preci, kā noteikts 347. pantā.
 5.
 Lai aprēķinātu preces pozīciju,
 turpmāk nosauktās pozīcijas uzskata par tās pašas preces
 pozīcijām:
 a) atšķirīgu apakšgrupu preču pozīcijas
 gadījumos, ja apakšgrupas ir savstarpēji piegādājamas;
 b) līdzīgu preču pozīcijas, ja tās ir tieši
 aizstājamas cita ar citu un ja var skaidri noteikt minimālo
 korelāciju 0,9 starp cenas svārstībām ne mazāk kā
 viena gada laikā.
 347. pants
 Īpaši instrumenti
 1.
 Preču standartizēto nākotnes
 līgumu un termiņa saistības pirkt vai pārdot
 atsevišķas preces iekļauj mērījumu sistēmā
 kā nosacītus lielumus standarta mērvienībās un nosaka
 termiņu ar atsauci uz beigu datumu.
 2.
 Preču mijmaiņas līgumus, kur
 darījumam no vienas puses ir fiksēta cena un no otras
 puses — pašreizējā tirgus cena, uzskata par tādu
 pozīciju virkni, kas ir vienādas ar līguma nosacīto summu,
 kur attiecīgā gadījumā viena pozīcija atbilst katram
 maksājumam saskaņā ar mijmaiņas līgumu un ir ievietota
 termiņa intervālos atbilstīgi 348. panta 1. punktam. Pozīcijas ir garās pozīcijas, ja
 iestāde maksā fiksētu cenu un saņem mainīgu cenu, un
 īsās pozīcijas, ja iestāde saņem fiksētu cenu un
 maksā mainīgu cenu. Par
 preču mijmaiņas līgumiem, kur darījuma objekti ir
 dažādas preces, jāziņo attiecīgā pārskata
 sadaļā par termiņu sadalījumu.
 3.
 Ar preču vai preču atvasinājumu
 iespēju līgumiem un garantijām rīkojas tā, it kā
 tie būtu pozīcijas, kuru vērtība ir vienāda ar tā
 pamatā esošā instrumenta vērtību, uz ko attiecas
 iespēju līgums, un šo vērtību šīs nodaļas
 vajadzībām reizina ar tā delta koeficientu.
 Pēdējām nosauktajām pozīcijām
 var veikt savstarpējo ieskaitu attiecībā pret visām
 kompensējošām pozīcijām, kas attiecas uz identu pamatā
 esošu preci vai preces atvasinājumu. Delta koeficients attiecīgā gadījumā ir
 attiecīgās valūtas delta, ja ir saņemta kompetento
 iestāžu atļauja, tajos gadījumos, kad tā nav pieejama,
 vai ārpusbiržas nākotnes iespēju
 līgumiem — delta, kuru aprēķinājusi iestāde
 pati, izmantojot atbilstīgu modeli. Atļauju piešķir, ja modelis pienācīgi
 aprēķina iespēju līguma vai galvojuma vērtības
 izmaiņu likmi saistībā ar nelielām izmaiņām
 pamatā esošā instrumenta tirgus cenā.
 Papildus delta riskam iestādes savās
 pašu kapitāla prasībās atbilstoši atspoguļo citus riskus,
 kas saistīti ar iespēju līgumiem.
 4.
 EBI izstrādā regulatīvu tehnisko
 standartu projektus, nosakot vairākas metodes, ar mērķi papildus
 delta riskam atspoguļot pašu kapitāla prasības
 attiecībā uz citiem riskiem tā, lai tiktu ievērota
 proporcionalitāte attiecībā pret iestāžu darbību apmēru
 un sarežģītību iespēju līgumu un garantiju jomā.
 EBI līdz 2013. gada 1. janvārim
 iesniedz šos regulatīvo tehnisko standartu projektus Komisijai.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar Regulas (ES)
 Nr. 1093/2010 10. līdz 14. pantu.
 5.
 Ja iestāde ir kāda no turpmāk
 minētajām personām, tā iekļauj attiecīgās
 preces savas preču riska pašu kapitāla prasības
 aprēķinā:
 a) persona, kas nodod preces vai garantētas tiesības, kuras
 attiecas uz preču īpašumtiesībām atpirkuma
 līgumā;
 b) persona, kas aizdod preces preču aizdevuma līgumā.
 348. pants
 Termiņa sadalījums
 1.
 Katrai precei attiecīgās iestādes
 izmanto atsevišķu termiņa sadalījuma izkārtojumu
 saskaņā ar 1. tabulu. Visas
 šīs preces pozīcijas ievieto attiecīgos termiņa
 intervālos. Fiziskos
 krājumus ievieto pirmajā termiņu intervālā starp 0 un
 līdz 1 mēnesim ieskaitot.
 1. tabula
 Termiņa intervāls (1) || Izplatīšanas likme (%) (2)
 0 ≤ 1 mēnesi || 1,50
 > 1 ≤ 3 mēnešiem || 1,50
 > 3 ≤ 6 mēnešiem || 1,50
 > 6 ≤ 12 mēnešiem || 1,50
 >1 ≤ 2 gadi || 1,50
 >2 ≤ 3 gadi || 1,50
 > 3 gadi || 1,50
 2.
 Tās pašas preces pozīcijas var
 kompensēt un ievietot attiecīgos termiņa intervālos,
 pamatojoties uz neto pamata vērtību:
 pozīcijām
 līgumos, kuru termiņš beidzas tajā pašā dienā;
 (pp) pozīcijām līgumos, kuru termiņš beidzas
 10 dienu laikā pēc otras pozīcijas termiņa beigām,
 ja līgumus tirgo tirgos, kam ir katras dienas piegādes datumi.
 3.
 Pēc tam iestāde summē garās
 pozīcijas un īsās pozīcijas katrā termiņa
 intervālā. Garo
 pozīciju summa, kas ir saskaņota ar īso pozīciju summu
 konkrētā termiņa intervālā, ir saskaņotās
 pozīcijas šajā intervālā, kamēr pārējās
 garās vai īsās pozīcijas ir tā paša intervāla
 nesaskaņotās pozīcijas.
 4.
 Konkrētā termiņa intervāla
 nesaskaņotās garās pozīcijas daļa, kas ir
 saskaņota ar nākamā termiņa intervāla nesaskaņoto
 īso pozīciju, vai otrādi, ir starp diviem termiņa
 intervāliem saskaņotā pozīcija. Nesaskaņotās garās vai nesaskaņotās
 īsās pozīcijas daļa, ko nevar šādi saskaņot, ir
 nesaskaņotā pozīcija.
 5.
 Iestādes pašu kapitāla prasību
 katrai precei aprēķina, pamatojoties uz attiecīgo termiņa
 sadalījumu, saskaitot:
 saskaņoto
 garo un īso pozīciju summu, kas ir reizināta ar atbilstīgu
 izplatīšanas likmi katram termiņa intervālam, kā
 norādīts 1. tabulas otrā slejā, un ar preces
 tūlītējo cenu;
 (qq) saskaņoto pozīciju starp diviem termiņa intervāliem
 katram termiņa intervālam, kurā nesaskaņota pozīcija
 tiek pārcelta tālāk, reizinot ar 0,6 %, kas ir
 piedāvājuma likme, un ar preces tūlītējo cenu;
 (rr)
 pārējās nesaskaņotās
 pozīcijas un reizinot ar 15 %, kas ir tiešā darījuma likme,
 un ar preces tūlītējo cenu.
 6.
 Iestādes kopējo preču riska pašu
 kapitāla prasību aprēķina, saskaitot pašu kapitāla
 prasības, kas aprēķinātas katrai precei saskaņā
 ar 5. punktu.
 349. pants
 Vienkāršotā pieeja
 1.
 Iestādes pašu kapitāla prasību
 katrai precei aprēķina, saskaitot:
 15 % no
 neto pozīcijas, garās vai īsās, kas ir reizināti ar
 preces tūlītējo cenu;
 (ss)
 3 % no bruto pozīcijas, garās plus
 īsās, kas ir reizināti ar preces tūlītējo cenu.
 2.
 Iestādes kopējo preču riska pašu
 kapitāla prasību aprēķina, saskaitot pašu kapitāla
 prasības, kas aprēķinātas katrai precei saskaņā
 ar 1. punktu.
 350. pants
 Paplašināts termiņa sadalījums
 Iestādes var 348. pantā
 norādīto likmju vietā izmantot minimālās
 izplatīšanas, piedāvājuma un tiešās likmes, kas ir
 norādītas 2. tabulā turpmāk, ar nosacījumu, ka iestādes:
 veic
 nozīmīgu uzņēmējdarbību ar precēm;
 tām ir
 atbilstoši diversificēts preču portfelis;
 tās nav
 gatavas izmantot iekšējos modeļus, lai aprēķinātu
 preču riska pašu kapitāla prasību.
 Iestādes kompetentajām
 iestādēm paziņo par to, kā tās izmanto šo pantu,
 iesniedzot arī liecības par saviem centieniem īstenot
 iekšējo modeli, lai aprēķinātu preču riska pašu
 kapitāla prasību.
 2. tabula
 || Dārgmetāli, (izņemot zeltu) || Parastie metāli || Lauksaimniecības produkti || Citas preces, tostarp energoprodukti
 Izplatīšanas likme (%) || 1,0 || 1,2 || 1,5 || 1,5
 Piedāvājuma likme (%) || 0,3 || 0,5 || 0,6 || 0,6
 Tiešā likme (%) || 8 || 10 || 12 || 15
 5. nodaļa
 Iekšējo modeļu izmantošana pašu kapitāla prasību
 aprēķināšanai
 1. iedaļa
 Atļauja un pašu kapitāla prasības
 351. pants
 Specifiskie un vispārējie riski
 Tirgojama parāda instrumenta vai
 kapitāla instrumenta, vai atvasinātā finanšu instrumenta
 pozīcijas risku šīs nodaļas vajadzībām var
 sadalīt divās daļās. Pirmā
 ir pozīcijas specifiskā riska daļa un ietver cenu izmaiņas
 risku attiecīgajā instrumentā tādu faktoru dēļ,
 kas saistīti ar instrumenta emitentu vai — atvasinātā
 finanšu instrumenta gadījumā — pamatā esošā
 instrumenta emitentu. Otrā
 daļa ir pozīcijas vispārējais risks un ietver cenu
 izmaiņas risku instrumentā procenta likmju līmeņa
 maiņu dēļ — ja tas ir tirgojams parāda instruments
 vai parāda atvasinātais finanšu instruments — vai lielu
 kapitāla tirgus pārmaiņu dēļ — ja tas ir
 pašu kapitāls vai atvasināts kapitāla
 instruments —, kas nav saistītas ar atsevišķu
 vērtspapīru īpašām iezīmēm.
 352. pants
 Atļauja izmantot iekšējos modeļus
 Pēc iestādes atbilstības
 pārbaudīšanas 2., 3. un 4. iedaļas prasībām
 kompetentās iestādes piešķir iestādēm atļauju
 pašu kapitāla prasību aprēķināšanai vienai vai
 vairākām no turpmāk nosauktajām riska kategorijām
 izmantot iekšējos modeļus 2.–4. nodaļā
 norādīto metožu vietā vai kopā ar tām:
 kapitāla
 instrumentu vispārējais risks;
 (tt)
 kapitāla instrumentu specifiskais risks;
 (uu) parāda instrumentu vispārējais risks;
 (vv) parāda instrumentu specifiskais risks;
 (ww) ārvalstu
 valūtas risks;
 (xx) preču risks.
 6.
 Riska kategorijām, kam iestāde nav
 saņēmusi 1. punktā minēto atļauju izmantot savus
 iekšējos modeļus, tā turpina aprēķināt pašu
 kapitāla prasības saskaņā ar 2., 3. un 4. nodaļu
 pēc vajadzības. Kompetento
 iestāžu atļauja izmantot iekšējos modeļus ir vajadzīga
 katrai riska kategorijai. Atsevišķa
 kompetento iestāžu atļauja ir vajadzīga būtisku
 izmaiņu gadījumā attiecībā uz iekšējo modeļu
 izmantošanu, iekšējo modeļu plašākas izmantošanas
 gadījumā — it sevišķi papildu riska
 kategorijām — un stresam pakļautās riska
 vērtības sākotnējā aprēķina
 gadījumā saskaņā ar 354. panta 2. punktu.
 7.
 EBI izstrādā regulatīvu tehnisko
 standartu projektus, lai precizētu:
 nosacījumus
 paplašinājumu un izmaiņu attiecībā uz iekšējo
 modeļu izmantošanu būtiskuma novērtēšanai;
 (yy) novērtēšanas metodiku, ar kādu kompetentās
 iestādes atļauj iestādēm izmantot iekšējos
 modeļus.
 EBI līdz 2013. gada
 1. janvārim iesniedz šos regulatīvo tehnisko standartu projektus
 Komisijai.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 353. pants
 Pašu kapitāla prasības, izmantojot iekšējos modeļus
 Visas iestādes, kas izmanto iekšējo
 modeli, papildus pašu kapitāla prasībām, kuras
 aprēķinātas saskaņā ar 2., 3. un 4. nodaļu
 tām riska kategorijām, kam nav piešķirta atļauja izmantot
 iekšējo modeli, ievēro pašu kapitāla prasību, kura izteikta
 kā a) un b) apakšpunktos noteikto vērtību summa:
 a) lielāko no turpmāk minētajiem lielumiem:
 i) iepriekšējās dienas augstākais
 aprēķinātais riska vērtību skaitlis, kas
 aprēķināts saskaņā ar 354. panta 1. punktu
 (VaRt-1),
 ii) dienas augstākās vidējās riska vērtības
 skaitlis, kas aprēķināts saskaņā ar 354. panta
 1. punktu, visu iepriekšējo sešdesmit
 uzņēmējdarbības dienu periodā (VaRavg),
 reizinot to ar koeficientu (mc) atbilstīgi 355. pantam;
 b) lielāko no turpmāk minētajiem lielumiem:
 i) pēdējais pieejamais augstākais
 aprēķinātais riska vērtību skaitlis, kas
 aprēķināts saskaņā ar 354. panta 2. punktu
 (VaRt-1),
 ii) augstākā vidējā dienas laikā
 aprēķinātā stresam pakļautā riska
 vērtība, kas aprēķināta tādā veidā un
 tik bieži, kā noteikts 354. panta 2. punktā, visām
 iepriekšējām sešdesmit uzņēmējdarbības
 dienām (sVaRavg), reizinot to ar koeficientu (ms) saskaņā ar
 355. pantu.
 8.
 Iestādes, kas izmanto iekšējo modeli, lai
 aprēķinātu pašu kapitāla prasību parāda
 instrumentu specifiskajam riskam, ievēro papildu pašu kapitāla
 prasību, kura izteikta kā a) un b) apakšpunktos noteikto
 vērtību summa:
 a) pašu kapitāla prasība, kas aprēķināta saskaņā
 ar 326. un 327. pantu attiecībā uz vērtspapīrošanas
 pozīciju specifisko risku un n-tajiem saistību nepildīšanas
 kredīta atvasinātajiem instrumentiem tirdzniecības
 portfelī, izņemot pozīcijas, kuras ietvertas pašu kapitāla
 prasībā attiecībā uz specifisko risku korelācijām
 tirdzniecības portfelī saskaņā ar 4. iedaļu, un
 attiecīgā gadījumā pašu kapitāla prasība
 attiecībā uz specifisko risku atbilstīgi 2. nodaļas
 6. iedaļai šīm pozīcijām CIU, par kurām
 nav izpildīti ne 339. panta 1. punkta, ne 339. panta 2. punkta
 nosacījumi;
 b) augstākā no:
 i) pieaugošās saistību nepildīšanas un migrācijas
 riska jaunākais riska skaitlis, ko aprēķina saskaņā ar
 3. iedaļu,
 ii) šī skaitļa vidējā vērtība
 iepriekšējo 12 nedēļu laikā.
 9.
 Iestādes, kam ir korelācijas
 tirdzniecības portfelis, kurš atbilst 327. panta 1.–3. punkta
 prasībām, ievēro papildu pašu kapitāla prasību, ko
 aprēķina kā augstāko vērtību no turpmāk
 nosauktajām:
 a) korelācijas tirdzniecības portfeļa jaunākais riska
 skaitlis, ko aprēķina saskaņā ar 5. iedaļu;
 b) šī skaitļa vidējā vērtība
 iepriekšējo 12 nedēļu laikā;
 c) 8 % no pašu kapitāla
 prasības, kas a) apakšpunktā minētā jaunākā
 riska skaitļa aprēķināšanas laikā tiktu
 aprēķinātas saskaņā ar 327. panta 4. punktu
 visām tām pozīcijām, kuras ietvertas korelācijas tirdzniecības
 portfeļa iekšējā modelī.
 2. iedaļa
 Vispārīgas prasības
 354. pants
 Riska vērtība un stresam pakļautas riska vērtības
 aprēķināšana
 1.
 Šīs regulas 353. pantā
 minētās riska vērtības aprēķināšanai
 piemēro šādas prasības:
 a) riska vērtības aprēķināšana ik dienas;
 b) pārskata datu 99 % uzticamība ar precizitāti
 līdz vienam ciparam (aiz komata);
 c) 10 dienu turēšanas periods;
 d) vismaz viena gada faktiskas vēsturiskas novērošanas periods,
 izņemot gadījumu, kad īsāku novērošanas periodu
 attaisno nozīmīgas cenu svārstības;
 e) atjauninājumi, ko nosaka vismaz ikmēneša dati.
 Iestāde var izmantot riska
 vērtības, kas aprēķinātas atbilstīgi
 turēšanas periodiem, kuri īsāki par 10 dienām un kuri
 nepārsniedz 10 dienas, piemērojot attiecīgu metodiku, ko
 regulāri pārskata.
 2.
 Turklāt iestāde vismaz reizi
 nedēļā aprēķina savas pašreizējā
 portfeļa „stresam pakļautās riska vērtības”
 saskaņā ar pirmajā daļā noteiktajām prasībām,
 pievienojot riskam pakļauto vērtību modeļus, kuri attiecas
 uz vēsturiskajiem datiem ievērojamu nepārtrauktu 12 mēnešu
 laika posmu finansiāla stresa periodos, kas atbilst iestādes
 portfelim. Iestāde vismaz reizi
 gadā pārskata šo vēsturisko datu izvēli un par
 rezultātiem informē kompetentās iestādes. EBI uzrauga stresam pakļautās riska
 vērtības aprēķina prakšu kopumu un saskaņā ar
 Regulas (ES) Nr. 1093/2010 16. pantu pieņem
 pamatnostādnes par šādām praksēm.
 355. pants
 Regulatīvas pretpārbaudes un reizinājuma koeficienti
 1.
 Šīs regulas 354. pantā minēto
 aprēķinu rezultātus palielina ar reizinājuma koeficientiem (mc)
 un (ms).
 2.
 Katrs reizinājuma koeficients (mc)
 un (ms) ir summa, ko iegūst no 3, un otrais saskaitāmais
 starp 0 un 1 saskaņā ar 1. tabulu. Šis otrais saskaitāmais
 ir atkarīgs no noviržu skaita pēdējās 250 darba
 dienās, kā atbilstīgi 354. panta 1. punktam
 konstatēts iestādes riska vērtību novērtējuma
 pretpārbaudē.
 1. tabula
 Noviržu skaits || Otrais saskaitāmais
 Mazāk par 5 || 0,00
 5 || 0,40
 6 || 0,50
 7 || 0,65
 8 || 0,75
 9 || 0,85
 10 un vairāk || 1,00
 3.
 Iestādes aprēķina katras dienas
 novirzes saskaņā ar portfeļa vērtības faktisko vai
 iespējamo izmaiņu pretpārbaudi. Novirze ir vienas dienas izmaiņas portfeļa
 vērtībā, kas pārsniedz attiecīgo vienas dienas riska
 vērtību, kuru aprēķina, izmantojot iestādes modeli. Lai noteiktu otro saskaitāmo, noviržu skaitu
 izvērtē vismaz reizi ceturksnī, un tam ir jābūt
 vienādam ar lielāko noviržu skaitu portfeļa vērtības
 hipotētiskajās un faktiskajās izmaiņās.
 Portfeļa vērtības iespējamo
 izmaiņu pretpārbaudē salīdzina portfeļa
 vērtību dienas beigās un nākamās dienas beigās,
 pieņemot nemainīgas pozīcijas.
 Portfeļa vērtības faktisko
 izmaiņu pretpārbaudē salīdzina portfeļa
 vērtību dienas beigās un tā faktisko vērtību
 nākamās dienas beigās, neietverot maksas, komisijas maksas un
 neto procentu ienākumus.
 4.
 Kompetentās iestādes var atsevišķos
 gadījumos ierobežot otro saskaitāmo, nosakot to vērtību
 apmērā, ko iegūst no pretpārbaudes saskaņā ar
 iespējamām izmaiņām, ja konkrēts skaits
 pretpārbaužu saskaņā ar faktiskajām izmaiņām
 neizraisa iekšējā modeļa nepilnības.
 5.
 Lai kompetentās iestādes varētu regulāri
 uzraudzīt reizinājuma koeficientu atbilstību, iestādes
 nekavējoties — un katrā ziņā ne vēlāk
 kā piecu darba dienu laikā — paziņo kompetentajām
 iestādēm par novirzēm, ko iegūst no to pretpārbaužu
 programmas rezultātiem.
 356. pants
 Riska mērīšanas prasības
 1.
 Visi iekšējie modeļi, ko izmanto, lai
 aprēķinātu kapitāla prasības pozīcijas riskam,
 ārvalstu valūtas riskam, preču riskam, kā arī visi
 iekšējie modeļi, kuri paredzēti korelāciju
 tirdzniecībai, atbilst šādām prasībām:
 modelis
 precīzi aptver visus būtiskos cenas riskus;
 (zz)
 modelis aptver pietiekamu skaitu riska faktoru
 atkarībā no iestādes darbības līmeņa
 attiecīgos tirgos; iestāde
 savā modelī iekļauj vismaz tos riska faktorus, kas ir ietverti
 tās cenu noteikšanas modelī; riska aprēķina modelis ietver iespēju līgumu un
 citu produktu nelineāro būtību, kā arī
 korelācijas risku un bāzes risku; ja izmanto riska faktoru tuvinātās vērtības, veic
 faktisko pozīciju uzskaiti.
 2.
 Visi iekšējie modeļi, ko izmanto, lai
 aprēķinātu kapitāla prasības pozīcijas riskam,
 ārvalstu valūtas riskam vai preču riskam, atbilst
 šādām prasībām:
 modelī
 ietver riska faktoru kopumu, kas atbilst katras tās valūtas procentu
 likmēm, kurās iestādei ir bilances vai ārpusbilances
 pozīcijas, kuras ietekmē procentu likme; iestāde izstrādā ienākumu līknes, izmantojot
 kādu no vispārpieņemtām pieejām; procentu likmju būtiskiem riska darījumiem galvenajās
 valūtās un tirgos ienākumu līkni sadala vismaz sešos
 termiņa segmentos, lai aptvertu likmju svārstīguma
 atšķirības visā ienākumu līknē; modelis aptver arī risku, ko nosaka
 dažādu ienākuma līkņu dinamika, kas nav pilnīgi
 savstarpēji saistīta;
 (aaa) modelī ietver riska faktorus, kas atbilst zeltam un
 atsevišķām ārvalstu valūtām, kurās
 denominētas iestādes pozīcijas; attiecībā uz CIU ņem vērā CIU faktiskās
 ārvalstu valūtas pozīcijas; iestādes var paļauties uz trešo personu pārskatiem par CIU
 ārvalstu valūtas pozīcijām, ja ir atbilstoši
 nodrošināta šo pārskatu pareizība; ja iestādei nav zināmas CIU ārvalstu valūtas
 pozīcijas, šo pozīciju sadala un izmanto saskaņā ar
 342. panta 3. punktu;
 (bbb) modelī
 izmanto atsevišķu riska faktoru vismaz katram no kapitāla tirgiem,
 kuros iestādei ir nozīmīgas pozīcijas;
 (ccc) modelī izmanto atsevišķu riska faktoru vismaz katrai precei,
 kurā iestādei ir nozīmīgas pozīcijas; modelim ir jāaptver risks, ko rada
 līdzīgu, bet ne vienādu preču korelējoša dinamika,
 kura nav pilnīgi saistīta, un pakļautība termiņa cenu
 izmaiņām, ko rada termiņa nesakritības; tajā arī ņem vērā tirgus
 īpatnības, jo īpaši piegādes datumus un tirgotājiem
 paredzēto iespēju izslēgt pozīcijas;
 (ddd) iestādes
 iekšējais modelis pie reālistiskiem tirgus scenārijiem
 piesardzīgi novērtē risku, kas rodas no mazāk
 likvīdām pozīcijām un pozīcijām ar ierobežotu
 cenu pārredzamību; turklāt
 iekšējais modelis atbilst obligātajiem datu standartiem; pilnvaras
 ir atbilstoši konservatīvas, un tās izmanto tikai tur, kur pieejamie
 dati ir nepietiekami vai neatspoguļo pozīcijas vai portfeļa
 patieso svārstīgumu.
 3.
 Iestādes var — jebkurā
 iekšējā modelī, ko izmanto šīs nodaļas
 vajadzībām, — riska kategorijās un starp tām
 izmantot empīriskas korelācijas tikai tad, ja iestādes
 korelāciju aprēķina pieeja ir pilnvērtīga un to
 īsteno godprātīgi.
 357. pants
 Kvalitatīvās prasības
 1.
 Visi iekšējie modeļi, ko izmanto šīs
 nodaļas vajadzībām, ir konceptuāli pilnvērtīgi, un
 tos īsteno godprātīgi, kā arī it sevišķi
 nodrošina atbilstību visām šīm kvalitatīvajām
 prasībām:
 visi
 iekšējie modeļi, ko izmanto, lai aprēķinātu
 kapitāla prasības pozīcijas riskam, ārvalstu valūtas
 riskam vai preču riskam, ir tieši iekļauti iestādes ikdienas
 riska pārvaldības procesā un ir pamats pārskatam par riska
 darījumiem, kuru gatavo iestādes augstākajai vadībai;
 (eee) iestādei ir riska kontroles struktūrvienība, kas ir
 neatkarīga no darījumu tirdzniecības
 struktūrvienībām un ir tieši pakļauta augstākajai
 vadībai; šī
 struktūrvienība atbild par visu to iekšējo modeļu
 plānošanu un īstenošanu, ko izmanto šīs nodaļas
 vajadzībām; tā veic
 sākotnējās un regulārās pārbaudes
 attiecībā uz visiem iekšējiem modeļiem, ko izmanto šīs
 nodaļas vajadzībām; struktūrvienība
 sagatavo un analizē dienas pārskatus par iekšējā
 modeļa, ko izmanto, lai aprēķinātu kapitāla
 prasības pozīcijas riskam, ārvalstu valūtas riskam vai
 preču riskam, rezultātiem un par atbilstīgiem tirdzniecības
 ierobežojumu pasākumiem, kuri jāīsteno;
 (fff)
 iestādes vadības struktūra un
 augstākā vadība aktīvi iesaistās riska kontroles
 procesā, un dienas pārskatus, ko sagatavo riska kontroles
 struktūrvienība, pārskata tāda līmeņa vadība,
 kuras pilnvaras ir pietiekamas, lai mazinātu gan atsevišķu
 tirgotāju pozīcijas, gan arī iestādes kopējo risku;
 (ggg) iestādei ir pietiekams skaits darbinieku, kas ir kvalificēti
 izmantot sarežģītus iekšējos modeļus — tai
 skaitā tos, ko izmanto šīs nodaļas
 vajadzībām, — tirdzniecībā, riska kontrolē,
 revīzijā un atbalsta sistēmu jomā;
 (hhh) iestāde ir ieviesusi procedūras, lai uzraudzītu un
 nodrošinātu atbilstību iekšējai politikai, kas dokumentāri
 apstiprināta, un kontroli attiecībā uz tās iekšējo
 modeļu vispārējo darbību, tai skaitā to, kurus izmanto
 šīs nodaļas vajadzībām;
 (iii)
 visiem iekšējiem modeļiem, ko izmanto
 šīs nodaļas vajadzībām, ir pārbaudīta
 virzības uzskaite ar atbilstīgu riska aprēķina
 precizitāti;
 (jjj)
 iestāde bieži īsteno stingru stresa
 pārbaudes programmu, ietverot arī atgriezeniskā stresa testus,
 un šāda programma iekļauj visus iekšējos modeļus, ko
 izmanto šīs nodaļas vajadzībām, savukārt
 augstākā vadība pārskata šo pārbaužu rezultātus
 un atspoguļo tos politikā un ierobežojumos, kurus tā nosaka; šis process sevišķi attiecas uz to tirgu
 nelikviditāti, kuri darbojas stresa tirgus apstākļos, ar
 koncentrācijas risku, uz vienvirziena tirgiem, gadījuma un
 saistību nepildīšanas risku, produktiem, kas nav lineāri, kam ir
 nopietnas materiālās problēmas, situācijām, kuras
 saistītas ar cenu atšķirībām, un uz citiem riskiem, kas nav
 pilnībā ietverti iekšējā modelī; piemērotie šoki atspoguļo portfeļu būtību un
 laikposmu, kas būtu vajadzīgs, lai izvairītos vai apietu riskus
 smagos tirgus apstākļos;
 (kkk) iestāde
 saistībā ar savu regulārās iekšējās
 revīzijas procesu neatkarīgi pārskata savus iekšējos
 modeļus, arī tos, ko izmanto šīs nodaļas
 vajadzībām.
 2.
 Pārskats, kas minēts pirmās
 daļas h) apakšpunktā, aptver gan darījumu
 tirdzniecības struktūrvienību, gan neatkarīgās riska
 kontroles struktūrvienības darbības. Iestāde vismaz reizi gadā veic sava vispārējā
 riska pārvaldības procesa pārbaudi. Pārbaudē izvērtē:
 riska
 pārvaldības sistēmas un riska kontroles
 struktūrvienības procesu un organizācijas dokumentācijas
 atbilstību;
 (lll)
 riska pasākumu integrāciju ikdienas riska
 pārvaldībā un vadības informācijas sistēmas
 vienotību;
 (mmm)
 kā iestāde izmanto apstiprināšanai
 riska cenu noteikšanas modeļus un novērtēšanas sistēmas, ko
 lieto darījumu un atbalsta sistēmu personāls;
 (nnn) tirgus riska apmēru, ko aptver riska aprēķina modelis,
 un to, kā apstiprina visas nozīmīgās izmaiņas riska
 aprēķina procesā;
 (ooo) cik
 precīzi un pilnīgi ir pozīcijas dati, to, cik precīzi un
 atbilstīgi ir nestabilitātes un korelācijas pieņēmumi
 un cik precīzi ir vērtējumi un riska jutīguma
 aprēķini;
 (ppp) pārbaudes
 procesu, ko iestāde izmanto, lai izvērtētu iekšējam modelim
 izmantoto datu avotu konsekvenci, laicīgumu un ticamību, kā
 arī šādu datu avotu neatkarību;
 (qqq) pārbaudes
 procesu, ko iestāde izmanto, lai izvērtētu pretpārbaudi,
 kuru veic, lai novērtētu modeļa precizitāti.
 3.
 Tā kā paņēmieni un
 labākās prakses attīstās, iestādes visos iekšējos
 modeļos, ko izmanto šīs nodaļas vajadzībām, izmanto
 šos jaunos paņēmienus un prakses.
 358. pants
 Iekšējais apstiprināšanas process
 1.
 Iestādēm ir procesi, lai
 nodrošinātu, ka to iekšējos modeļus, ko izmanto šīs
 nodaļas vajadzībām, atbilstoši apstiprina kvalificētas
 personas, kuras ir neatkarīgas no izstrādes procesa, lai
 nodrošinātu, ka tie ir konceptuāli atbilstīgi un attiecīgi
 risina visus būtiskos riskus. Šo
 apstiprināšanu veic pēc tam, kad iekšējais modelis ir
 sākotnēji izstrādāts un kad iekšējam modelim ir
 veiktas jebkāda veida būtiskas izmaiņas. Apstiprināšanu veic arī regulāri, bet īpaši
 gadījumos, ja ir bijušas kādas būtiskas strukturālas
 izmaiņas tirgū vai izmaiņas portfeļa sastāvā, kas
 iekšējo modeli var padarīt neatbilstīgu. Tā kā paņēmieni un labākās prakses
 attīstās, iestādes piemēro šos uzlabojumus. Iekšējā modeļa apstiprināšanu
 nodrošina ne tikai ar pretpārbaudēm, bet arī ietver vismaz
 šādas darbības:
 pārbaudes,
 lai parādītu, ka jebkuri pieņēmumi, kas izdarīti
 iekšējā modelī, ir atbilstoši, kā arī pietiekami
 novērtē riska līmeni un nenovērtē to par augstu;
 (rrr) papildus regulārām pretpārbaudes programmām
 iestādes veic savas iekšējā modeļa apstiprināšanas
 pārbaudes, tai skaitā pretpārbaudes, attiecībā uz savu
 portfeļu riskiem un struktūrām;
 (sss) iespējamā portfeļu izmantošana, lai nodrošinātu to,
 ka iekšējais modelis spēj novērtēt īpašas
 strukturālas iezīmes, kas var
 parādīties, piemēram, būtiskus bāzes riskus un
 koncentrācijas riskus.
 2.
 Iestāde veic pretpārbaudes
 attiecībā uz portfeļa vērtības faktiskajām un
 iespējamām izmaiņām.
 3. iedaļa
 Specifiskā riska modelēšanas prasības
 359. pants
 Specifiskā riska modelēšanas prasības
 Iekšējais modelis, ko izmanto pašu
 kapitāla prasību aprēķināšanai specifiskajam riskam,
 un korelāciju tirdzniecības iekšējais modelis atbilst
 šādām papildu prasībām:
 a) tas skaidro vēsturiskās portfeļa cenas izmaiņas;
 b) tas aptver portfeļa svarīguma koncentrāciju un
 izmaiņas struktūrā;
 c) tas ir izturīgs pret nelabvēlīgu vidi;
 d) tas ir apstiprināts ar pretpārbaudi nolūkā
 novērtēt, vai konkrētais risks ir aptverts precīzi; ja iestāde veic šādu pretpārbaudi,
 pamatojoties uz attiecīgiem apakšportfeļiem, tie jāizvēlas
 konsekventi;
 e) tas ietver ar vārdu saistīto bāzes risku un ir
 jutīgs pret būtiskām īpatnējām
 atšķirībām starp līdzīgām, bet ne identām
 pozīcijām;
 f) tas ietver gadījuma risku.
 360. pants
 Specifiskā riska modeļu izņēmumi
 1.
 Iestāde var izvēlēties sava
 specifiskā riska pašu kapitāla prasības aprēķinā,
 izmantojot iekšējo modeli, neietvert pozīcijas, kas atbilst pašu
 kapitāla prasībai specifiskajam riskam saskaņā ar
 353. panta 3. punktu.
 2.
 Iestādei var izvēlēties neietvert
 parāda instrumentu saistību nepildīšanas un migrācijas
 riskus iekšējā modelī, kurā tā ietver šos riskus
 saskaņā ar 4. iedaļā noteiktajām
 prasībām.
 4. iedaļa
 Iekšējais modelis pieaugošās saistību nepildīšanas un
 migrācijas riskam
 361. pants
 Prasība ieviest iekšējo IRC modeli
 Iestāde, kas izmanto iekšējo modeli
 parāda instrumentu specifiskā riska pašu kapitāla prasību
 aprēķināšanai, ievieš arī iekšējo pieaugošās saistību
 nepildīšanas un migrācijas (turpmāk — IRC)
 modeli, lai ietvertu tirdzniecības portfeļa pozīciju
 saistību nepildīšanas un migrācijas riskus, kuriem ir pieaugums
 salīdzinājumā ar riskiem, kas ietverti riska vērtības
 aprēķinā, kā norādīts 354. panta 1. punktā. Iestāde parāda, ka tās
 iekšējais modelis atbilst pilnvērtīguma standartiem, kas
 salīdzināmi ar IRB pieeju attiecībā uz
 kredītrisku, pieņemot nemainīgu riska līmeni, un
 vajadzības gadījumā tiek pielāgots, lai atspoguļotu
 likviditātes ietekmi, koncentrācijas, nodrošinājumus un
 neobligātumu.
 362. pants
 Iekšējā IRC modeļa darbības joma
 Iekšējais IRC modelis ietver visas
 pozīcijas, kam piemēro specifiskā procenta likmju riska pašu
 kapitāla prasību, tai skaitā tās, kurām piemēro
 0 % specifiskā riska kapitāla prasību saskaņā ar
 325. pantu, bet neietver vērtspapīrošanas pozīcijas un n-to
 saistību nepildīšanas gadījumu kredīta atvasinātos
 instrumentus.
 Iestādes, saņemot kompetento
 iestāžu atļauju, var izvēlēties konsekventi ietvert visas
 reģistrētās kapitāla pozīcijas un
 atvasinātās pozīcijas, pamatojoties uz reģistrētajiem
 kapitāla instrumentiem. Atļauju
 piešķir, ja šāda pozīciju ietveršana atbilst iestādes
 iekšējiem pasākumiem un tam, kā tā pārvalda risku.
 363. pants
 Iekšējā IRC modeļa parametri
 1.
 Iestādes izmanto iekšējo modeli, lai
 aprēķinātu saistību nepildīšanas vai iekšējo vai
 ārējo reitingu migrācijas radītos zaudējumus ar
 99,9 % ticamību attiecībā uz vienu gadu. Iestādes šo aprēķinu veic vismaz
 reizi nedēļā.
 2.
 Korelācijas pieņēmumus pamato ar
 konceptuāli pilnvērtīgas sistēmas objektīvo datu
 analīzi. Iekšējais modelis
 attiecīgi atspoguļo emitentu koncentrācijas procesu. Atspoguļo arī stresa
 apstākļos notiekošo koncentrācijas procesu saistībā ar
 produktu veidiem un to ietvaros.
 3.
 Iekšējais IRC modelis atspoguļo
 saikni starp saistību nepildīšanas un migrācijas
 gadījumiem. Tas neatspoguļo
 ietekmi, ko rada diversifikācija starp, no vienas puses, saistību
 nepildīšanas un migrācijas gadījumiem un, no otras puses, citiem
 tirgus riska faktoriem.
 4.
 Iekšējā modeļa pamatā ir
 pieņēmums par nemainīgu riska līmeni gada laikā,
 netieši norādot, ka katra tirdzniecības portfeļa pozīcijai
 vai pozīciju kopumam, kas ir pārsniedzis saistību
 nepildīšanas un migrācijas noteikto likviditātes
 rādītāju robežu, šo robežu sasniedzot, ir jālīdzsvaro
 savi likviditātes rādītāji, lai sasniegtu
 sākotnējo riska līmeni. Kā alternatīvu iestāde var konsekventi piemērot
 viena gada laikā nemainīgo pozīciju pieņēmumus.
 5.
 Likviditātes rādītājus nosaka
 proporcionāli laikam, kas nepieciešams, lai stresa tirgus
 apstākļos pārdotu attiecīgo pozīciju vai ierobežotu
 visus reālās cenas riskus, īpaši ņemot vērā
 pozīcijas lielumu. Likviditātes
 rādītāji atspoguļo praksi un pieredzi, ko reāli
 piemēro gan paredzamās, gan arī specifiskās stresa
 situācijās. Likviditātes
 rādītājus mēra, izmantojot piesardzīgus
 pieņēmumus, un dara to pietiekami ilgā laika posmā, lai
 pati pārdošanas vai nodrošinājuma darbība būtiski
 neietekmētu cenu, kas noteikta pārdošanas vai nodrošinājuma
 darījumam.
 6.
 Atbilstīgos likviditātes
 rādītājus pozīcijām vai pozīciju kopumam nosaka
 vismaz trim mēnešiem.
 7.
 Nosakot atbilstīgos likviditātes
 rādītājus pozīcijām vai pozīciju kopumam,
 ņem vērā iestādes iekšējo politiku attiecībā
 uz kredītvērtējuma korekcijām un prasībām
 neatbilstīgu pozīciju pārvaldību. Ja iestāde likviditātes rādītājus nosaka nevis
 atsevišķām pozīcijām, bet pozīciju kopumiem, tad
 pozīciju kopuma definēšanas kritērijus nosaka tādā
 veidā, kas jēgpilni atspoguļo likviditātes
 atšķirības. Likviditātes
 rādītāji koncentrētām pozīcijām ir
 augstāki un atspoguļo ilgāku periodu, kas nepieciešams, lai
 šīs pozīcijas likvidētu. Vērtspapīrošanas darījumu likviditātes
 rādītāji atspoguļo laiku, kas nepieciešams, lai izveidotu,
 pārdotu un vērtspapīrotu aktīvus vai stresa tirgus
 apstākļos ierobežotu būtiskus riska faktorus.
 364. pants
 Riska ierobežojumu atzīšana iekšējā IRC modelī
 1.
 Riska ierobežojumus var iekļaut iestādes
 iekšējā modelī, lai aptvertu pieaugošās saistību
 nepildīšanas un migrācijas riskus. Pozīcijām var veikt savstarpējo ieskaitu, ja garās
 vai īsās pozīcijas attiecas uz vienu un to pašu finanšu
 instrumentu. Nodrošināšanas vai
 diversifikācijas efektu, ko rada garās un īsās
 pozīcijas, iekļaujot atšķirīgus instrumentus vai
 atšķirīgus nodrošinājumus vienam un tam pašam parādniekam,
 kā arī garās un īsās pozīcijas
 atšķirīgiem emitentiem, var pieņemt, tikai skaidri
 modelējot atšķirīgu instrumentu bruto garās un
 īsās pozīcijas. Iestādes
 atspoguļo visus būtiskos riskus, kas varētu rasties
 atšķirību dēļ starp riska nodrošinājumu termiņiem
 un likviditātes rādītājiem, kā arī
 varbūtējiem būtiskajiem bāzes riskiem, nodrošinot produkta
 stratēģiju, kapitāla struktūras pakāpēm,
 iekšējo vai ārējo novērtējumu, termiņiem,
 emisijas datumiem un citām instrumentu atšķirībām. Iestāde atspoguļo riska ierobežojumu
 tikai tādā mērā, lai debitoram tas būtu pieejams
 kredīta vai citos gadījumos.
 2.
 Tirdzniecības portfeļa
 pozīcijām, kurām izmanto dinamiskās riska ierobežošanas
 stratēģijas, nodrošinājuma līdzsvara atjaunošanu pret
 nodrošinātās pozīcijas likviditātes rādītājiem
 var atzīt, ja šī iestāde:
 izvēlas
 riska ierobežošanas līdzsvara atjaunošanas modeli konsekventi visam
 attiecīgā tirdzniecības portfeļa pozīciju kopumam;
 (ttt)
 parāda, ka tā izmanto līdzsvara
 atjaunošanas rezultātus, lai labāk aprēķinātu risku;
 (uuu) parāda, ka instrumentu tirgi, ko izmanto riska ierobežošanai, ir
 pietiekami likvīdi, lai šādu līdzsvara atjaunošanu spētu
 veikt arī stresa periodos; visi
 pārējie riski, ko rada dinamiskā nodrošinājuma
 stratēģija, jāatspoguļo kapitāla prasībās.
 365. pants
 Īpašas prasības attiecībā uz IRC modeli
 1.
 Iekšējais modelis, kurā ietver
 pieaugošās saistību nepildīšanas risku vai migrācijas
 risku, atspoguļo iespēju līgumu nelineāro ietekmi,
 strukturētos kredīta atvasinātos instrumentus un citas
 pozīcijas, kam raksturīga būtiska nelinearitāte saistībā
 ar cenu izmaiņām. Iestādes
 pienācīgi ņem arī vērā modeļu riska
 pakāpi, kas raksturīga cenas risku novērtējumam un
 aprēķināšanai attiecībā uz šādiem produktiem.
 2.
 Iekšējā modeļa pamatā ir
 objektīvi un atjaunināti dati.
 3.
 Saistībā ar neatkarīgo pārbaudi
 un savu iekšējo modeļu, ko izmanto šīs nodaļas
 vajadzībām, apstiprināšanu, iestāde jo īpaši:
 apstiprina, ka
 modelis, ko tā izmanto korelāciju un cenu izmaiņu
 gadījumos, atbilst tirdzniecības portfelim, kā arī
 sistēmisko riska faktoru izvēlei un svērumam;
 (vvv) veic dažādus stresa testus, arī jutīguma analīzi un
 scenāriju analīzi, lai kvalitatīvi un kvantitatīvi
 novērtētu iekšējā modeļa lietderību, īpaši
 attiecībā uz koncentrāciju; šādus testus attiecina ne tikai uz jau notikušiem gadījumiem;
 (www)
 piemēro attiecīgu kvalitātes
 apstiprinājumu, iekļaujot arī atbilstošus iekšējo
 modeļu veidošanas standartus.
 4.
 Iekšējais modelis ir konsekvents pret
 iestādes iekšējām riska pārvaldības metodēm, kas
 nosaka, aprēķina un pārvalda tirdzniecības riskus.
 5.
 Iestādes dokumentē savus iekšējos
 modeļus, lai tās korelācijas un citi modelēšanas
 pieņēmumi būtu pārredzami kompetentajām
 iestādēm.
 6.
 Iekšējais modelis pie reālistiskiem
 tirgus scenārijiem piesardzīgi novērtē risku, kas rodas no
 mazāk likvīdām pozīcijām un pozīcijām ar
 ierobežotu cenu pārredzamību. Turklāt iekšējais modelis atbilst obligātajiem datu
 standartiem. Pilnvaras ir atbilstoši
 konservatīvas, un tās var izmantot tikai tur, kur pieejamie dati ir
 nepietiekami vai neatspoguļo pozīcijas vai portfeļa patieso
 svārstīgumu.
 366. pants
 Daļēji atbilstīgas IRC
 pieejas
 Ja iestāde
 izmanto iekšējo modeli, lai aptvertu pieaugošās saistību
 nepildīšanas risku un migrācijas risku, un šis modelis neatbilst
 kādai no 363., 364. un 365. panta prasībām, bet ir
 konsekvents pret iestādes iekšējām pieaugošās saistību
 nepildīšanas riska un migrācijas riska noteikšanas,
 aprēķina un pārvaldības metodēm, iestādei
 jāspēj pierādīt, ka tās iekšējais modelis
 rezultātā nodrošina pašu kapitāla prasību, kas ir vismaz
 tik augsta, kāda tā būtu, ja tās pamatā būtu
 modelis, kurš pilnībā atbilst minēto pantu prasībām. Kompetentās iestādes vismaz reizi
 gadā pārbauda atbilstību iepriekšējā teikumā
 minētajām prasībām. EBI uzrauga to prakšu kopumu, ko piemēro iekšējiem
 modeļiem, kuri neatbilst kādai no 363., 364. un 365. panta prasībām,
 un saskaņā ar Regulas (ES) Nr. 1093/2010 16. pantu
 pieņem pamatnostādnes par šādām praksēm.
 5. iedaļa
 Korelācijas tirdzniecības iekšējais modelis
 367. pants
 Prasības, kas attiecas uz korelācijas tirdzniecības iekšējo
 modeli
 1.
 Šīs regulas 327. pantā paredzēto
 pašu kapitāla prasības vietā kompetentās iestādes
 piešķir atļauju izmantot iekšējo modeli, lai
 aprēķinātu korelācijas tirdzniecības portfeļa
 specifiskā riska pašu kapitāla prasību, iestādēm, kam
 ir atļauts izmantot iekšējo modeli parāda instrumentu
 specifiskā riska mērīšanai un kas atbilst 2.–6. punkta,
 kā arī 356. panta 1. punkta, 357. panta,
 358. panta un 359. panta prasībām.
 2.
 Iestādes šo iekšējo modeli izmanto, lai
 aprēķinātu visus cenas riskus viena gada laikposmā ar
 99,9 % ticamību, pieņemot nemainīgu riska pakāpi un
 vajadzības gadījumā veicot korekcijas, lai atspoguļotu
 likviditātes ietekmi, koncentrācijas, nodrošinājumu un
 neobligātumu. Iestādes šo
 aprēķinu veic vismaz reizi nedēļā.
 3.
 Šā panta 1. punktā
 minētajā modelī attiecīgi ietver šādus riskus:
 kumulatīvo
 risku, kas izriet no vairākkārtējas saistību
 nepildīšanas, arī no saistību nepildīšanas sadalītajos
 produktos;
 (xxx) kredītu ienākumu/izdevumu starpības risku,
 iekļaujot arī gamma un cross-gamma faktoru ietekmi;
 (yyy) implicēto korelāciju svārstības, tostarp
 ienākumu/izdevumu starpību un korelāciju savstarpēji
 saistīto ietekmi;
 (zzz) bāzes risku, kas ietver:
 i) indeksa likmju starpības un tajā ietilpstošo atsevišķo
 nosaukumu starpības bāzi,
 ii) indeksa un pasūtītā portfeļa implicētās
 korelācijas bāzi;
 (aaaa)atgūšanas likmes svārstības, kā tās ir
 saistītas ar atgūšanas likmes tendenci ietekmēt laidiena cenas;
 (bbbb)
 ciktāl vispusīgs riska aprēķins
 ietver ieguvumus no dinamiskās riska ierobežošanas stratēģijas,
 nodrošinājuma novirzes risku un iespējamās izmaksas, lai atkal atjaunotu
 šādu nodrošinājumu līdzsvaru;
 (cccc)jebkādus citus būtiskus pozīcijas cenas riskus
 korelācijas tirdzniecības portfelī.
 4.
 Iestāde 1. punktā minētajā
 modelī izmanto pietiekamus tirgus datus, lai nodrošinātu, ka tā
 savā iekšējā pieejā pilnībā aptver šo riska
 darījumu būtiskākos riskus saskaņā ar šajā
 pantā noteiktajām prasībām. Ar pretpārbaudi vai citiem piemērotiem līdzekļiem
 iestādei jāspēj kompetentajai iestādei pierādīt,
 ka tās modelis var atbilstīgi skaidrot šo produktu cenu izmaiņas
 laika gaitā.
 Iestādei ir atbilstoša politika un
 procedūras, lai nošķirtu pozīcijas, par kurām tai
 piešķirta atļauja tās ietvert pašu kapitāla
 prasībā saskaņā ar šo pantu, no citām
 pozīcijām, kam tā nav saņēmusi šādu atļauju.
 5.
 Attiecībā uz visu to pozīciju
 portfeli, kas ietvertas 1. punktā minētajā modelī,
 iestāde regulāri piemēro īpašu, iepriekš noteiktu stresa
 scenāriju kopumu. Ar šiem
 stresa scenārijiem pārbauda stresa ietekmi uz saistību
 nepildīšanas rādītājiem, atgūšanas
 rādītājiem, kredītu ienākumu/izdevumu
 starpībām, bāzes risku, korelācijām un citiem
 attiecīgajiem riska faktoriem korelācijas tirdzniecības
 portfelī. Iestāde
 piemēro šos stresa scenārijus vismaz reizi nedēļā un
 vismaz reizi ceturksnī paziņo kompetentajām iestādēm
 rezultātus, tostarp salīdzinājumus ar iestādes pašu
 kapitāla prasībām saskaņā ar šo pantu. Par ikvienu gadījumu, kad stresa testu
 rezultāti būtiski pārsniedz pašu kapitāla prasību
 attiecībā uz korelācijas tirdzniecības portfeli, laikus
 ziņo kompetentajām iestādēm.
 6.
 Iekšējais modelis pie reālistiskiem
 tirgus scenārijiem piesardzīgi novērtē risku, kas rodas no
 mazāk likvīdām pozīcijām un pozīcijām ar
 ierobežotu cenu pārredzamību. Turklāt iekšējais modelis atbilst obligātajiem datu
 standartiem. Pilnvaras ir atbilstoši
 konservatīvas, un tās var izmantot tikai tur, kur pieejamie dati ir
 nepietiekami vai neatspoguļo pozīcijas vai portfeļa patieso
 svārstīgumu.
 V sadaļa
 Pašu kapitāla prasības attiecībā uz norēķinu
 risku
 368. pants
 Norēķinu/piegādes risks
 Attiecībā uz darījumiem, kuros
 pēc attiecīgā piegādes datuma nav nokārtots
 norēķins attiecībā uz parāda instrumentiem,
 kapitāla instrumentiem, ārvalstu valūtām un precēm,
 izņemot repo darījumus un vērtspapīru vai preču
 aizdevumus, kā arī vērtspapīru vai preču
 aizņēmumus, iestāde aprēķina cenas
 atšķirību, kas tai var rasties.
 Cenu aprēķina kā
 atšķirību starp konkrētā parāda instrumenta,
 kapitāla instrumenta, ārvalstu valūtas vai preces līgto
 norēķinu cenu un tās pašreizējo tirgus vērtību,
 ja atšķirība varētu kredītiestādei radīt
 zaudējumu.
 Iestāde šo cenas atšķirību
 reizina ar attiecīgu 1. tabulas A slejā norādīto pakāpi,
 lai aprēķinātu pašu kapitāla prasību
 norēķinu riskam.
 1. tabula
 Darba dienu skaits pēc noteiktās norēķinu dienas || ( %)
 5–15 || 8
 16–30 || 50
 31–45 || 75
 46 un vairāk || 100
 369. pants
 Bezmaksas piegādes
 1.
 Iestādei jābūt turējumā
 pašu kapitālam, kā tas noteikts 2. tabulā, ja:
 tā ir
 samaksājusi par vērtspapīriem, ārvalstu valūtām
 vai precēm, pirms saņēmusi tās, vai ir nodevusi
 vērtspapīrus, ārvalstu valūtas vai preces, pirms
 saņēmusi samaksu par tām;
 (dddd)
 pārrobežu darījumu gadījumā ir
 pagājusi viena vai vairākas dienas, kopš tā ir veikusi samaksu
 vai piegādi.
 2. tabula
 Kapitāla režīms attiecībā uz bezmaksas piegādēm
 1. sleja || 2. sleja || 3. sleja || 4. sleja
 Darījuma veids || Līdz pirmajam līguma maksājumam vai piegādei || No pirmā līguma maksājuma vai piegādes līdz četrām dienām pēc otrā līguma maksājuma vai piegādes || No 5 darba dienām pēc otrā līguma maksājuma vai piegādes izsūtīšanas līdz darbības izbeigšanai
 Bezmaksas piegāde || Nav kapitāla prasības || Uzskata par riska darījumu || Uzskata par riska darījumu ar 1250 % pakāpi
 2.
 Piemērojot riska pakāpi bezmaksas
 piegādes darījumiem, kam piemēro režīmu saskaņā
 ar 2. tabulas 3. sleju, iestāde, kura izmanto uz iekšējiem
 reitingiem balstītu pieeju, kas noteikta 3. nodaļas
 II sadaļas III daļā, var piešķirt PD
 darījumu partneriem, kuriem tai nav citu netirdzniecības
 portfeļa darījumu, pamatojoties uz darījumu partneru
 ārējo vērtējumu. Iestādes,
 kas izmanto pašu LGD aplēses, var piemērot 157. panta
 1. punktā noteikto LGD bezmaksas piegādes riska
 darījumiem, kuriem piemēro režīmu saskaņā ar
 2. tabulas 3. sleju, ar nosacījumu, ka to piemēro visiem
 šāda veida riska darījumiem. Iestādes, kas izmanto uz iekšējiem reitingiem balstītu
 pieeju, kura noteikta 3. nodaļas II sadaļas
 III daļā, kā alternatīvu var piemērot
 standartizētās pieejas riska pakāpes, kā noteikts
 2. nodaļas II sadaļas III daļā, ar
 nosacījumu, ka to piemēro visiem šāda veida riska
 darījumiem, vai var piešķirt 100 % riska pakāpi visiem
 šāda veida riska darījumiem.
 Ja pozitīva riska darījuma apmērs,
 kas izriet no bezmaksas piegādes darījuma, nav būtisks,
 iestādes šiem riska darījumiem var piešķirt 100 % riska pakāpi,
 izņemot gadījumus, kad ir jāpiemēro 1250 % riska
 pakāpe saskaņā ar 1. punktā ietvertās
 2. tabulas 4. sleju.
 3.
 Kā alternatīvu 1250 % riska pakāpi
 piemērošanai bezmaksas piegādes riska darījumiem
 saskaņā ar 1. punktā ietvertās 2. tabulas
 4. sleju iestādes var atskaitīt pārskaitīto
 vērtību, kam pieskaita faktisko pozitīvo riska darījumu
 vērtību, no 1. līmeņa pamata kapitāla
 posteņiem saskaņā ar 33. panta 1. punkta
 k) apakšpunktu.
 370. pants
 Atbrīvojums
 Plašu bojājumu gadījumā
 norēķinu vai ieskaita sistēmā kompetentās
 iestādes var nepiemērot pašu kapitāla prasības, ko
 aprēķina saskaņā ar 368. un 369. pantu, līdz brīdim,
 kad situācija tiek nostabilizēta. Šajā gadījumā darījuma partnera nespēju veikt
 tirdzniecības norēķinus neuzskata par saistību
 nepildīšanu kredītriska nozīmē.
 VI sadaļa
 Pašu kapitāla prasības kredītvērtējuma korekcijas
 riskam
 371. pants
 Kredītvērtējuma korekcijas nozīme
 Šīs sadaļas un III sadaļas
 6. nodaļas vajadzībām „kredītvērtējuma
 korekcija” vai „CVA” ir darījuma partnera darījumu
 portfeļa vidējā tirgus vērtējuma korekcija. Šī
 korekcija atspoguļo darījuma partnera kredītriska
 pašreizējo tirgus vērtību iestādei, bet neatspoguļo
 iestādes kredītriska pašreizējo tirgus vērtību
 darījuma partnerim.
 372. pants
 Darbības joma
 1.
 Saskaņā ar šo sadaļu iestāde
 aprēķina savas pašu kapitāla prasības CVA riskam
 attiecībā uz visiem ārpusbiržas atvasinātajiem finanšu
 instrumentiem saistībā ar visām tās
 uzņēmējdarbības aktivitātēm, kas nav kredīta
 atvasinātie instrumenti, kuri ir atzīti riska darījumu riska
 svērtās vērtības samazināšanai attiecībā uz
 kredītrisku.
 2.
 Iestāde 1. punktā
 paredzētajā pašu kapitāla aprēķinā ietver
 vērtspapīru finansēšanas darījumus, ja kompetentā
 iestāde nosaka, ka iestādes CVA riska darījumi, kas
 izriet no minētajiem darījumiem, ir būtiski.
 3.
 Darījumus ar centrālo darījuma
 partneri neietver pašu kapitāla prasībās CVA riskam.
 373. pants
 Progresīvā metode
 1.
 Iestāde, kam ir atļauts izmantot
 iekšējo modeli attiecībā uz parāda instrumentu specifisko
 risku saskaņā ar 352. pantu, visiem darījumiem, kuriem tai
 ir atļauts izmantot iekšējā modeļa metodi
 (turpmāk — IMM), lai izmantotu riska darījuma
 vērtību saistītu darījuma partneru kredītriskam
 atbilstīgi 277. pantam, nosaka pašu kapitāla prasības CVA
 riskam, modelējot darījuma partneru kredītu
 ienākumu/izdevumu starpību izmaiņu ietekmi uz visu šo
 darījumu partneru CVA, ņemot vērā CVA riska
 ierobežojumus, kas ir atbilstīgi saskaņā ar 375. pantu.
 Iestāde izmanto savu iekšējo modeli, lai
 noteiktu pašu kapitāla prasības specifiskajam riskam, kas
 saistīts ar tirgotajām parādu pozīcijām, un
 piemēro 99 % ticamību, kā arī 10 dienu
 turēšanas periodu. Iekšējo
 modeli izmanto tā, lai tas veicinātu izmaiņas darījuma
 partneru kredītu ienākumu/izdevumu starpībās, bet tajā
 nemodelē CVA jutīgumu pret citu tirgus faktoru
 izmaiņām, tai skaitā atsauces aktīvu, preču,
 valūtu vērtības vai atvasināto finanšu instrumentu procentu
 likmju izmaiņām.
 CVA riska pašu
 kapitāla prasības katram darījuma partnerim aprēķina
 saskaņā ar šādu formulu:
 kur
 ti
 = i-tās
 pārvērtēšanas laiks, sākot no t0=0;
 tT
 = garākais
 līgumā noteiktais termiņš savstarpējā ieskaita
 kopās ar darījuma partneri;
 si
 = darījuma
 partnera kredītu ienākumu/izdevumu starpības ar parametru ti,
 ko izmanto, lai aprēķinātu darījuma partnera CVA; ja ir pieejama darījuma partnera
 kredītsaistību nepildīšanas mijmaiņas līguma
 ienākumu/izdevumu starpība, iestāde izmanto šo starpību; ja šāda kredītsaistību
 nepildīšanas mijmaiņas līguma ienākumu/izdevumu
 starpība nav pieejama, iestāde izmanto starpnieka
 ienākumu/izdevumu starpību, kas ir atbilstoša, ņemot
 vērā darījuma partnera reitingu, nozari un reģionu;
 LGDMKT
 = darījuma partnera
 zaudējumi, kas var rasties saistību nepildīšanas
 gadījumā, pamatojoties uz darījuma partnera tirgus instrumenta
 ienākumu/izdevumu starpību, ja ir pieejams darījuma partnera
 instruments; ja darījuma
 partnera instruments nav pieejams, par pamatu izmanto starpnieka
 ienākumu/izdevumu starpību, kas ir atbilstoša, ņemot
 vērā darījuma partnera reitingu, nozari un reģionu; pirmais formulas faktors atspoguļo tirgus
 tuvināšanu, uz ko norāda saistību nepildīšanas kritiska
 iespējamība laikposmā no ti-1 līdz ti;
 EEi
 = paredzamais riska
 darījums ar darījuma partneri pārvērtēšanas laikā
 ti, kā noteikts 267. panta 19. punktā, ja tiek
 pievienoti dažādu savstarpējās ieskaita kopu riska darījumi
 šādam darījuma partnerim un ja katras ieskaita kopas garāko
 termiņu paredz garākais līgumā noteiktais termiņš
 savstarpējā ieskaita kopas ietvaros; iestāde piemēro
 2. punktā minēto režīmu akciju pirkšanai par
 aizņemtiem līdzekļiem, ja iestāde izmanto
 sagaidāmā pozitīvā riska darījuma
 (turpmāk — EPE) pasākumu, kas minēts
 279. panta 1. punkta a) vai b) apakšpunktā
 attiecībā uz akciju pirkšanu par aizņemtiem
 līdzekļiem;
 Di
 = diskonta faktors,
 kas nav saistīts ar saistību nepildīšanas risku, laikā ti,
 kur D0 =1.
 2.
 Aprēķinot pašu kapitāla
 prasības darījuma partnera CVA riskam, iestāde visus
 parāda instrumentu specifiskā riska iekšējā modelī
 izmantotos datus aprēķina ar šādu formulu (pēc
 vajadzības):
 ja modeļa
 pamatā ir kredītu ienākumu/izdevumu starpību jutīgumi
 pret konkrētiem parametriem, iestāde katras kredītu
 ienākumu/izdevumu starpības jutīgumu
 (regulatīvais CS01) aprēķina ar šādu formulu:
 ;
 b) ja modelī izmanto kredītu ienākumu/izdevumu
 starpību jutīgumus pret kredītu ienākumu/izdevumu
 starpību paralēlām pārmaiņām, iestāde
 izmanto šādu formulu:
 ;
 c) ja modelī izmanto pakārtotus jutīgumus pret kredītu
 ienākumu/izdevumu starpību (starpību gamma)
 pārmaiņām, minētās gammas aprēķina,
 pamatojoties uz 1. punktā norādīto formulu.
 3.
 Iestāde, kas izmanto EPE pasākumu,
 nodrošinātiem ārpusbiržas atvasinātajiem finanšu instrumentiem,
 kuri minēti 279. panta 1. punkta a) vai
 b) apakšpunktā, nosakot pašu kapitāla prasības CVA
 riskam saskaņā ar 1. punktu, rīkojas šādi:
 a)
 pieņem nemainīgu sagaidāmā
 riska darījuma (turpmāk — EE) profilu;
 b)
 nosaka EE, kas līdzvērtīgs
 efektīvajam sagaidāmajam riska darījumam, kurš
 aprēķināts saskaņā ar 279. panta 1. punkta
 b) apakšpunktu attiecībā uz termiņu, kas vienāds ar
 garāko no šādiem termiņiem:
 i)
 puse garākā termiņa
 savstarpējā ieskaita kopā,
 ii)
 visu darījumu nosacītais svērtais vidējais
 termiņš savstarpējā ieskaita kopā.
 4.
 Iestāde, kam kompetentā iestāde
 saskaņā ar 277. pantu ir atļāvusi izmantot IMM, lai
 aprēķinātu riska darījumu vērtības
 saistībā ar lielāko daļu tās uzņēmējdarbības,
 bet kas izmanto 6. nodaļas II sadaļas 3. vai 4. iedaļā
 noteikto metodi attiecībā uz mazākiem portfeļiem, kā
 arī kam ir atļauts izmantot tirgus riska iekšējo modeļu
 pieeju attiecībā uz parāda instrumentu specifiskiem riskiem
 atbilstīgi 352. pantam, var, saņemot kompetento iestāžu
 atļauju, aprēķināt pašu kapitāla prasības CVA
 riskam saskaņā ar 1. punktu attiecībā uz
 savstarpējā ieskaita kopām, uz kurām neattiecina IMM. Kompetentās iestādes šādu
 atļauju piešķir tikai tad, ja iestāde 6. nodaļas
 II sadaļas 3. vai 4. iedaļā noteikto metodi izmanto
 attiecībā uz noteiktu skaitu mazāku portfeļu.
 Šā punkta iepriekšējā
 daļā paredzētā aprēķina
 vajadzībām un ja IMM modeļa rezultāti nenodrošina
 sagaidāmā riska darījuma profilu, iestāde:
 a)
 pieņem nemainīgu sagaidāmā
 riska darījuma (turpmāk — EE) profilu;
 b)
 nosaka EE, kas līdzvērtīgs
 riska darījuma vērtībai, kuru aprēķina
 saskaņā ar 6. nodaļas II sadaļas 3. vai
 5. iedaļā noteiktajām metodēm, vai IMM
 attiecībā uz termiņu, kas vienāds ar garāko no
 šādiem termiņiem:
 i) puse garākā termiņa savstarpējā ieskaita
 kopā,
 ii) visu darījumu nosacītais svērtais vidējais
 termiņš savstarpējā ieskaita kopā.
 5.
 Iestāde nosaka pašu kapitāla
 prasības CVA riskam kā stresam nepakļautu un stresam
 pakļautu riska vērtību summu, ko aprēķina šādi:
 a)
 stresam nepakļautās riska
 vērtības vajadzībām izmanto pašreizējo parametru
 kalibrējumus attiecībā uz sagaidāmo riska darījumu;
 b)
 stresam pakļautās riska
 vērtības vajadzībām izmanto nākotnes darījuma
 partneru EE profilus, izmantojot stresam pakļautos
 kalibrējumus, kā izklāstīts 286. panta
 2. punktā; kredītu ienākumu/izdevumu
 starpību parametru stresa periods ir grūtākais stresa periods
 viena gada laikā, kas ietverts riska darījumu parametru trīs
 gadu stresa periodā.
 6.
 EBI izstrādā regulatīvu tehnisko
 standartu projektus, lai precizētu:
 a) kā jānosaka starpnieku ienākumu/izdevumu starpības,
 lai noteiktu LGDMKT 1. punktā paredzēto
 aprēķinu vajadzībām;
 b) to portfeļu skaitu un apmēru, kas atbilst kritērijam par
 4. punktā minēto mazāku portfeļu noteiktu skaitu.
 EBI līdz 2013. gada
 1. janvārim iesniedz šos regulatīvo tehnisko standartu projektus
 Komisijai.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 374. pants
 Standartizētā metode
 1.
 Iestāde, kas pašu kapitāla prasības CVA
 riskam attiecībā uz saviem darījuma partneriem
 neaprēķina saskaņā ar 373. pantu, portfeļa pašu
 kapitāla prasības CVA riskam attiecībā uz katru
 darījuma partneri aprēķina ar šādu formulu, ņemot
 vērā CVA riska ierobežojumus, kuri ir atbilstīgi
 saskaņā ar 375. pantu:
 kur
 h = viena gada riska
 diapazons (gada vienībās); h = 1;
 wi = darījuma partnerim
 „i” piemērojamā pakāpe.
 Darījuma partneri „i” samēro ar vienu no
 septiņām pakāpēm wi, pamatojoties uz
 norīkotas ĀKNI ārējo kredīta novērtējumu,
 kā izklāstīts 1. tabulā. Attiecībā uz
 darījuma partneri, kam nav pieejams norīkotas ĀKNI
 ārējais kredīta novērtējums:
 a) iestāde, kura izmanto
 3. nodaļas II sadaļā noteikto pieeju, samēro
 darījuma partnera iekšējo reitingu ar vienu no ārējiem
 kredīta novērtējumiem;
 b) iestāde, kura izmanto
 2. nodaļas II sadaļā noteikto pieeju, šim
 darījuma partnerim piešķir 3. kredīta kvalitātes
 pakāpi.
 = darījuma partnera „i” kredītriska darījuma, arī
 ķīlas, kopējā vērtība (ko summē visās savstarpējā
 ieskaita kopās) saskaņā ar 6. nodaļas
 II sadaļas 3.–6. iedaļā noteiktajām metodēm
 pēc vajadzības attiecībā uz konkrētā
 darījuma partnera pašu kapitāla prasību
 aprēķināšanu darījuma partnera kredītriskam.
 Iestāde, kas neizmanto 6. nodaļas
 II sadaļas 6. iedaļā noteikto metodi, riska
 darījumu diskontē, piemērojot šādu faktoru:
 ;
 Bi = iegādāto viena nosaukuma kredītsaistību
 nepildīšanas mijmaiņas līgumu riska ierobežojumu
 nosacītā vērtība (ko summē, ja ir vairāk par
 vienu pozīciju), atsaucoties uz darījuma partneri „i”, un šo
 vērtību izmanto CVA riska ierobežošanai.
 Šo nosacīto vērtību diskontē,
 piemērojot šādu faktoru:
 ;
 Bind = ir nopirktas aizsardzības viena vai vairāku indeksa
 kredītsaistību nepildīšanas mijmaiņas līgumu pilna
 nosacītā vērtība, ko izmanto CVA riska
 ierobežošanai.
 Šo nosacīto vērtību diskontē,
 piemērojot šādu faktoru:
 ;
 wind
 = indeksa risku ierobežojumiem piemērojamā pakāpe.
 Iestāde samēro indeksus ar vienu no septiņām
 pakāpēm wi, pamatojoties uz indeksa „ind” vidējo
 ienākumu/izdevumu starpību;
 Mi
 = faktiskais termiņš darījumiem ar darījuma partneri „i”.
 Iestādei, kas izmanto 6. nodaļas
 II sadaļas 6. iedaļā noteikto metodi, Mi aprēķina
 saskaņā ar 158. panta 2. punkta f) apakšpunktu.
 Iestādei, kas neizmanto 6. nodaļas
 II sadaļas 6. iedaļā noteikto metodi, Mi ir
 vidējais nosacītais svērtais termiņš, kā minēts
 158. panta 2. punktā.
 = riska ierobežošanas instrumenta termiņš ar nosacīto Bi
 (lielumus Mihedge Bi summē, ja ir
 vairākas pozīcijas).
 Mind
 = indeksa riska ierobežojuma „ind” termiņš.
 Ja ir vairāk par vienu indeksa riska
 ierobežošanas pozīciju, Mind ir nosacītais svērtais
 termiņš.
 2.
 Ja darījuma partneris ir ietverts
 indeksā, uz kuru pamatojas kredītsaistību nepildīšanas
 mijmaiņas līgums, ko izmanto riska ierobežojuma sniedzošā
 darījuma partnera kredītriskam, iestāde var atskaitīt
 nosacīto vērtību, kura attiecināma uz šo darījuma
 partneri, saskaņā ar savu atsauces vienības pakāpi no
 indeksa kredītsaistību nepildīšanas mijmaiņas līguma
 nosacītās vērtības, un kurai piemēro režīmu,
 kādu piemēro atsevišķa darījuma partnera viena nosaukuma
 riska ierobežojumam (Bi), ja termiņa pamatā ir indeksa
 termiņš.
 1. tabula
 Kredīta kvalitātes pakāpe || Pakāpe wi
 1 || 0,7 %
 2 || 0,8 %
 3 || 1,0 %
 4 || 2,0 %
 5 || 3,0 %
 6 || 10,0 %
 375. pants
 Atbilstīgi riska ierobežojumi
 1.
 CVA riska pašu
 kapitāla prasību aprēķināšanas vajadzībām
 saskaņā ar 373. un 374. pantu riska ierobežojumi ir
 „atbilstīgi riska ierobežojumi” tikai tad, ja tos izmanto CVA riska
 mazināšanas un pārvaldības mērķiem un ja tie ir
 kāds no turpmāk nosauktajiem:
 a)
 viena nosaukuma kredītsaistību
 nepildīšanas mijmaiņas līgumi vai citi
 līdzvērtīgi riska ierobežošanas instrumenti, kas tieši atsaucas
 uz darījuma partneri;
 b)
 indeksa kredītsaistību nepildīšanas
 mijmaiņas līgumi ar nosacījumu, ka pamats starp jebkura
 atsevišķa darījuma partnera ienākumu/izdevumu starpību un
 indeksa kredītsaistību nepildīšanas mijmaiņas līgumu
 riska ierobežojumu ienākumu/izdevumu starpībām ir atspoguļots
 riska vērtībā.
 Šā punkta b) apakšpunkta prasība,
 ka pamats starp jebkura atsevišķa darījuma partnera
 ienākumu/izdevumu starpību un indeksa kredītsaistību
 nepildīšanas mijmaiņas līgumu riska ierobežojumu ienākumu/izdevumu
 starpībām ir jāatspoguļo riska vērtībā,
 attiecas arī uz gadījumiem, kad darījuma partnera
 ienākumu/izdevumu starpībai izmanto starpnieku.
 Attiecībā uz visiem darījuma
 partneriem, kam izmanto starpnieku, iestāde izmanto saprātīgus
 pamata laikposmus, kurus iegūst no līdzīgu nosaukumu reprezentatīvas
 grupas, par ko ir pieejama ienākumu/izdevumu starpība.
 Ja pamats starp jebkura atsevišķa
 darījuma partnera ienākumu/izdevumu starpību un indeksa
 kredītsaistību nepildīšanas mijmaiņas līgumu riska
 ierobežojumu ienākumu/izdevumu starpībām nav atspoguļots
 kompetentajai iestādei pieņemamā veidā, iestāde riska
 vērtībā atspoguļo tikai 50 % no indeksa riska
 ierobežojumu nosacītās vērtības.
 Šā punkta b) apakšpunktā
 minētos riska ierobežojumus var izmantot CVA riska pašu
 kapitāla prasību aprēķināšanai saskaņā ar
 373. pantu.
 2.
 Iestāde CVA riska pašu kapitāla
 prasību aprēķinā neatspoguļo citus darījuma
 partnera riska ierobežojumu veidus. It sevišķi CVA riska pašu kapitāla prasību
 aprēķināšanas vajadzībām par atbilstīgiem riska
 ierobežojumiem neuzskata vairākos laidienos sadalītus vai n-tā
 saistību nepildīšanas gadījuma kredītsaistību
 nepildīšanas mijmaiņas līgumus, kā arī ar
 kredītiem saistītas parādzīmes.
 3.
 Atbilstīgus riska ierobežojumus, kuri nav
 ietverti CVA riska pašu kapitāla prasību
 aprēķinā, neietver specifiskā riska pašu kapitāla
 prasību aprēķinā, kā noteikts
 IV sadaļā, un tiem nepiemēro režīmu, kādu
 piemēro tāda kredītriska mazināšanai, kas nav tā paša
 darījumu portfeļa darījuma partnera kredītrisks.
 CETURTĀ DAĻA
 LIELI RISKA DARĪJUMI
 I sadaļa
 Lielu riska darījumu režīms
 376. pants
 Priekšmets
 Iestādes uzrauga un kontrolē savus
 lielos riska darījumus saskaņā ar šo daļu.
 377. pants
 Negatīvā darbības joma
 Šo daļu nepiemēro ieguldījumu
 sabiedrībām, kas atbilst 90. panta 1. punktā vai
 91. panta 1. punktā noteiktajiem kritērijiem.
 378. pants
 Definīcija
 Šīs daļas vajadzībām
 izmanto turpmāk minēto definīciju.
 „Riska darījumi” šīs daļas
 vajadzībām ir jebkurš aktīvs vai ārpusbilances postenis,
 kas minēts 2. nodaļas II sadaļas
 III daļā, bez riska pakāpēm vai riska
 līmeņiem.
 379. pants
 Riska darījuma vērtības aprēķins
 Riska darījumus no posteņiem, kas
 minēti II pielikumā, aprēķina saskaņā ar
 kādu no 6. nodaļas II sadaļas III daļā
 izklāstītajām metodēm.
 10.
 Iestādes, kam ir atļauts izmantot
 iekšējā modeļa metodi saskaņā ar 277. pantu, var
 izmantot iekšējā modeļa metodi, lai aprēķinātu
 riska darījuma vērtību repo darījumiem,
 vērtspapīru vai preču aizdevuma vai aizņēmuma darījumiem,
 maržinālo aizdevumu darījumiem un ilgstošo norēķinu
 darījumiem.
 11.
 Riska darījumus ar atsevišķiem klientiem,
 kas ir tirdzniecības portfelī, aprēķina tās
 iestādes, kuras savas tirdzniecības portfeļa
 uzņēmējdarbības pašu kapitāla prasības
 aprēķina saskaņā ar 2. nodaļas
 IV sadaļas III daļu, 293. pantu un V sadaļas
 III daļu, kā arī pēc vajadzības saskaņā
 ar 5. nodaļas IV sadaļas III daļu, saskaitot
 šādus posteņus:
 a)
 iestādes garo pozīciju pārpalikumu,
 ja tas ir pozitīvs, pār īsajām pozīcijām visos
 attiecīgā klienta emitētajos finanšu instrumentos, un visu
 dažādo instrumentu neto pozīciju aprēķina saskaņā
 ar 2. nodaļas IV sadaļas III daļā
 noteiktajām metodēm;
 b)
 neto riska darījumu, ja paraksta parādu
 vai kapitāla instrumentu;
 c)
 riska darījumus, kas radušies ar
 attiecīgo klientu noslēgto tādu darījumu, vienošanos un
 līgumu dēļ, kuri minēti 293. un 368.–370. pantā;
 šādus riska darījumus aprēķina tā, kā noteikts
 minētajos pantos, lai aprēķinātu riska darījumu
 vērtības.
 Šā punkta b) apakšpunkta
 vajadzībām neto riska darījumu aprēķina, atņemot
 tās parakstītās pozīcijas, uz kurām
 parakstījušās vai kuras otrreiz parakstījušas trešās
 personas uz formālu līgumu pamata, ko mazina 334. pantā
 noteiktie faktori.
 Šā punkta b) apakšpunkta
 vajadzībām iestādes izveido sistēmas, lai uzraudzītu
 un kontrolētu savus parakstītos riska darījumus laikā no
 brīža, kad sākas saistības, līdz nākamajai darba
 dienai, ņemot vērā attiecīgajos tirgos pastāvošo risku
 būtību.
 Šā punkta c) apakšpunkta
 vajadzībām 293. pantā minētajā atsaucē
 neietver 3. nodaļas II sadaļas III daļu.
 4.
 Atsevišķu klientu vai saistītu klientu
 grupu kopējos riska darījumus aprēķina, saskaitot
 tirdzniecības portfeļa riska darījumus un riska darījumus netirdzniecības
 portfeļa.
 5.
 Saistītu klientu grupu riska darījumus
 aprēķina, saskaitot riska darījumus ar atsevišķiem grupas
 klientiem.
 6.
 Riska darījumi nav neviens no šādiem darījumiem:
 a)
 attiecībā uz darījumiem ar
 ārvalstu valūtu — riska darījumi, kas radušies
 parastajā norēķinu kārtībā divas darba dienas
 pēc maksājuma;
 b)
 attiecībā uz vērtspapīru
 pirkšanas vai pārdošanas darījumiem — riska darījumi,
 kuri radušies parastajā norēķinu kārtībā
 piecās darba dienās pēc maksājuma vai pēc
 vērtspapīru piegādes, atkarībā no tā, kas notiek
 agrāk;
 c)
 gadījumā, kad klientiem tiek
 nodrošināti naudas pārskaitīšanas, tostarp maksājumu,
 tīrvērtes un norēķinu pakalpojumi jebkurā
 valūtā un jebkurā korespondentbankā vai finanšu instrumentu
 tīrvērtes, norēķinu un glabāšanas
 pakalpojumi — kavējumi finansējuma saņemšanā un
 citi riska darījumi, kas radušies klientu darbības rezultātā
 un neilgst vairāk kā līdz nākamajai darba dienai;
 d)
 gadījumā, kad klientiem tiek
 nodrošināti naudas pārskaitīšanas, tostarp maksājumu,
 tīrvērtes un norēķinu pakalpojumi jebkurā
 valūtā un jebkurā korespondentbankā — riska
 darījumi vienā dienā ar iestādēm, kas sniedz šos
 pakalpojumus.
 e)
 riska darījumi, ko atskaita no pašu
 kapitāla saskaņā ar 33., 53. un 63. pantu.
 7.
 Lai konstatētu, ka pastāv saistītu
 klientu grupa saistībā ar 107. panta l) un
 n) apakšpunktā minētajiem riska darījumiem un
 saistībā ar riska darījumiem, kas minēti 107. panta p) apakšpunktā,
 ja ir ieviesta shēma un ir riska darījums ar pakārtoto
 aktīvu, iestāde novērtē shēmu vai bāzes riska
 darījumu, vai abus. Šajā
 nolūkā iestāde novērtē darījuma ekonomisko
 būtību un tā struktūrai raksturīgos riskus.
 8.
 EBI izstrādā regulatīvu tehnisko
 standartu projektus, lai precizētu:
 kuriem 107. panta
 p) apakšpunktā minētajiem riska darījumiem piemēro
 šajā punktā noteikto režīmu;
 (eeee)nosacījumus un metodiku, ko izmanto, lai konstatētu, vai
 pastāv saistītu klientu grupa saistībā ar šādiem riska
 darījumiem.
 EBI līdz 2014. gada
 1. janvārim iesniedz šos regulatīvo tehnisko standartu projektus
 Komisijai.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 380. pants
 Iestādes definīcija lielo riska darījumu vajadzībām
 Riska darījumu vērtības
 aprēķināšanai saskaņā ar šo daļu termins
 „iestāde” nozīmē arī jebkuru privātu vai valsts
 uzņēmumu, arī tā filiāles, kas atbilst „iestādes”
 definīcijai un kam ir piešķirta atļauja trešā valstī.
 381. pants
 Liela riska darījuma definīcija
 Iestādes riska darījumu ar kādu
 klientu vai saistītu klientu grupu uzskata par lielu riska darījumu,
 ja tā vērtība atbilst 10 % vai vairāk no iestādes
 pašu kapitāla.
 382. pants
 Spēja konstatēt un pārvaldīt lielus riska darījumus
 Iestādei ir pilnvērtīgas
 administratīvās un grāmatvedības procedūras, kā
 arī atbilstīgi iekšējās kontroles mehānismi, lai
 konstatētu, pārvaldītu, uzraudzītu un uzskaitītu visus
 lielos riska darījumus un to turpmākās izmaiņas, kā
 arī ziņotu par šiem riska darījumiem un to izmaiņām
 saskaņā ar šo regulu.
 383. pants
 Pārskatu sniegšanas prasības
 1.
 Iestāde sniedz pārskatus
 kompetentajām iestādēm, iekļaujot turpmāk minēto
 informāciju par katru lielu riska darījumu, arī par lieliem
 riska darījumiem, kuriem nepiemēro 384. panta 1. punktu:
 a)
 tāda klienta vai tādas saistītu
 klientu grupas konstatēšana, ar kuru iestādei ir liels riska
 darījums;
 b)
 attiecīgā
 gadījumā — riska darījuma vērtība, pirms
 ņemta vērā kredītriska mazināšanas ietekme;
 c)
 fondētās un nefondētās
 kredīta aizsardzības veids, ja tādu izmanto;
 d) šīs regulas 384. panta 1. punkta
 vajadzībām aprēķinātā riska darījuma
 vērtība pēc tam, kad ņemta vērā kredītriska
 mazināšanas ietekme.
 Ja uz iestādi attiecas 3. nodaļas
 II sadaļas III daļa, tās 20 lielākos riska
 darījumus, izņemot tos, kuriem nepiemēro 384. panta
 1. punktu, konsolidēti dara pieejamus kompetentajām
 iestādēm.
 2.
 Pārskatus sniedz vismaz divas reizes
 gadā.
 3.
 EBI izstrādā īstenošanas tehnisko
 standartu projektus, lai precizētu:
 a) vienotus formātus 2. punktā minēto pārskatu
 sniegšanai, un tie ir samērīgi ar iestādes darbības
 būtību, apjomu un sarežģītību, kā arī šo
 formātu izmantošanas norādes;
 b) 2. punktā minēto pārskatu biežumu un datumus;
 c) IT risinājumus, kas jāizmanto 2. punktā
 minētajiem pārskatiem.
 EBI līdz 2013. gada
 1. janvārim iesniedz šos īstenošanas tehnisko standartu
 projektus Komisijai.
 Komisija ir pilnvarota pieņemt pirmajā
 daļā minētos īstenošanas tehniskos standartus
 saskaņā ar procedūru, kas noteikta Regulas (ES)
 Nr. 1093/2010 15. pantā.
 384. pants
 Lielu riska darījumu ierobežojums
 1.
 Iestāde neiesaistās riska
 darījumā — pēc tam, kad ņemta vērā
 kredītriska mazināšanas ietekme saskaņā ar
 388.–392. pantu, — ar klientu vai ar saistītu klientu
 grupu, ja darījuma vērtība pārsniedz 25 % no tās atbilstošā
 kapitāla. Ja klients ir
 iestāde vai ja saistītu klientu grupā ir viena vai vairākas
 iestādes, šī vērtība nepārsniedz 25 % no
 iestādes atbilstošā kapitāla vai 150 miljonus euro,
 atkarībā no tā, kura summa ir lielāka, ar nosacījumu,
 ka riska darījumu vērtību summa — pēc tam, kad
 ņemta vērā kredītriska mazināšanas ietekme
 saskaņā ar 388.–392. pantu, — ar visiem
 saistītajiem klientiem, kas nav iestādes, nepārsniedz 25 %
 no iestādes atbilstošā kapitāla.
 Ja 150 miljoni euro ir vairāk nekā
 25 % no iestādes atbilstošā kapitāla, riska darījuma
 vērtība — pēc tam, kad ņemta vērā
 kredītriska mazināšanas ietekme saskaņā ar
 388.–392. pantu, — nepārsniedz saprātīgu ierobežojumu,
 ņemot vērā iestādes atbilstošo kapitālu. Minēto ierobežojumu nosaka iestāde
 saskaņā ar Direktīvas [inserted by OP] 79. pantā
 minētajiem politikas virzieniem un procedūrām, lai risinātu
 un kontrolētu koncentrācijas risku. Šis ierobežojums nepārsniedz 100 % no iestādes atbilstošā
 kapitāla.
 Kompetentās iestādes var noteikt
 ierobežojumu, kas ir mazāks par 150 miljoniem euro, un par to
 informē EBI un Komisiju.
 2.
 Piemērojot 385. pantu, iestāde vienmēr
 ievēro attiecīgo ierobežojumu, kas noteikts 1. punktā.
 3.
 Aktīviem, kurus veido prasījumi pret un citi
 riska darījumi ar atzītām trešo valstu ieguldījumu
 sabiedrībām, var piemērot tādu pašu režīmu, kāds
 noteikts 1. punktā.
 4.
 Šajā pantā noteiktos ierobežojumus var
 pārsniegt riska darījumiem iestādes tirdzniecības
 portfelī, ja ir izpildīti šādi nosacījumi:
 a)
 netirdzniecības portfeļa klienta vai
 attiecīgās klientu grupas riska darījumi nepārsniedz
 1. punktā noteikto ierobežojumu, kas aprēķināts,
 atsaucoties uz pašu atbilstošo kapitālu, tā, lai pārsniegums
 rodas vienīgi tirdzniecības portfelī,
 b)
 iestāde atbilst papildu pašu kapitāla
 prasībai par 1. punktā noteiktā ierobežojuma
 pārsniegšanu, ko aprēķina saskaņā ar 386. un
 387. pantu;
 c)
 ja kopš brīža, kad pārsniegums
 parādījies, pagājušas ne vairāk kā 10 dienas,
 klientu vai attiecīgo saistītu klientu grupu tirdzniecības
 portfeļu riska darījumi nedrīkst pārsniegt 500 % no
 iestādes atbilstošā kapitāla;
 d)
 visi pārsniegumi, kas pastāv ilgāk par
 10 dienām, kopumā nedrīkst pārsniegt 600 % no
 iestādes atbilstošā kapitāla.
 Par katru gadījumu, kad ierobežojums tiek
 pārsniegts, iestāde nekavējoties ziņo kompetentajām
 iestādēm par pārsnieguma apmēru un dara zināmu
 attiecīgā klienta nosaukumu.
 385. pants
 Atbilstība lielu riska darījumu prasībām
 1.
 Ja izņēmuma gadījumā riska
 darījumi pārsniedz 384. panta 1. punktā noteikto
 ierobežojumu, iestāde par riska darījuma vērtību
 nekavējoties ziņo kompetentajām iestādēm, kuras, ja
 apstākļi to pamato, var dot kredītiestādei konkrētu
 laiku, lai panāktu atbilstību ierobežojumam.
 Ja piemēro 384. panta 1. punktā
 minēto summu 150 miljonu euro apmērā, kompetentās
 iestādes var, izskatot katru gadījumu atsevišķi, atļaut
 pārsniegt 100 % ierobežojumu attiecībā uz iestādes
 pašu kapitālu.
 2.
 Ja saskaņā ar 6. panta
 1. punktu iestādei vairs nepiemēro iespēju šajā
 daļā noteiktos pienākumus izpildīt individuāli vai
 subkonsolidācijas līmenī vai ja mātesuzņēmumiem
 dalībvalstī piemēro 8. pantu, ir jāveic pasākumi,
 lai nodrošinātu pietiekamu riska sadali attiecīgajā grupā.
 386. pants
 Papildu pašu kapitāla prasību aprēķināšana lieliem
 riska darījumiem tirdzniecības portfelī
 1.
 Pārsniegumu, kas minēts 384. panta
 4. punkta b) apakšpunktā, aprēķina,
 izvēloties tos komponentus klienta vai attiecīgās klientu grupas
 kopējos tirdzniecības riska darījumos, kuri piesaista
 augstākās specifiskā riska prasības atbilstīgi
 2. nodaļas IV sadaļas III daļai un/vai
 prasības atbilstīgi 293. pantam un V sadaļas
 III daļai, kuru summa vienāda ar pārsnieguma summu, kas
 minēta 384. panta 4. punkta a) apakšpunktā.
 2.
 Ja pārsniegums nepastāv ilgāk par
 10 dienām, papildu kapitāla prasība šiem komponentiem ir
 200 % no 1. punktā minētajām prasībām.
 3.
 Desmit dienas pēc tam, kad pārsniegums
 parādījies, tā komponentus, ko izvēlas saskaņā ar
 1. punktu, ievada 1. tabulas 1. slejas attiecīgajā
 rindā specifiskā riska prasību augošā secībā
 atbilstīgi 2. nodaļas IV sadaļas III daļai
 un/vai 293. pantam un V sadaļas III daļai. Papildu
 pašu kapitāla prasība ir vienāda ar 2. nodaļas
 IV sadaļas III daļā un/vai 293. pantā un
 V sadaļas III daļā minēto specifiskā riska
 prasību summu šiem komponentiem, ko reizina ar attiecīgo faktoru no
 1. tabulas 2. slejas.
 1. tabula
 1. sleja: pārsniegums (pamatojoties uz atbilstošā kapitāla procentuālo attiecību) || 2. sleja: faktori
 Līdz 40 % || 200 %
 No 40 % līdz 60 % || 300 %
 No 60 % līdz 80 % || 400 %
 No 80 % līdz 100 % || 500 %
 No 100 % līdz 250 % || 600 %
 Virs 250 % || 900 %
 387. pants
 Procedūras, lai novērstu izvairīšanos no papildu pašu
 kapitāla prasībām
 Iestādes tīši neizvairās no
 386. pantā noteiktajām papildu pašu kapitāla
 prasībām, kuras pretējā gadījumā tās
 piemērotu riska darījumiem, kas pārsniedz 384. panta 1. punktā
 paredzētos ierobežojumus, ja šīs pozīcijas ir uzturētas
 ilgāk par 10 dienām, uz laiku minētās pozīcijas
 nododot citam uzņēmumam neatkarīgi no tā, vai tas pieder
 tai pašai grupai vai ne, un/vai veicot mākslīgus darījumus, lai
 pozīciju uz 10 dienām izslēgtu un izveidotu jaunu riska darījumu.
 Iestādes uztur sistēmas, kas
 nodrošina, ka par ikvienu pirmajā daļā minēto nodošanu
 nekavējoties tiek ziņots kompetentajām iestādēm.
 388. pants
 Atbilstīgi kredītriska mazināšanas paņēmieni
 1.
 Šīs regulas 389.–392. panta vajadzībām
 termins „garantija” ietver kredīta atvasinātos instrumentus, kas
 atzīti saskaņā ar 4. nodaļas II sadaļas
 III daļu un kas nav ar kredītu saistītas
 parādzīmes.
 2.
 Ievērojot šā panta 3. punktu, tajos
 gadījumos, kad saskaņā ar 389.–392. pantu ir atļauta
 fondētā vai nefondētā kredīta aizsardzība,
 piemēro nosacījumu, ka ir jāievēro atbilstības
 prasības un citas prasības, kas ir noteiktas 4. nodaļas
 II sadaļas III daļā.
 3.
 Ja iestāde piemēro 390. panta
 2. punktu, fondētās kredīta aizsardzības
 atzīšanai piemēro attiecīgās prasības
 saskaņā ar 3. nodaļas II sadaļas
 III daļu. Šīs iedaļas vajadzībām ītiestāde
 neņem vērā 195. panta 3.–5. punktā minēto
 nodrošinājumu, ja vien to pieļauj 391. pants.
 4.
 Iestādes analizē, ciktāl tas
 iespējams, savus riska darījumus ar nodrošinājuma devējiem,
 nefondētās kredīta aizsardzības sniedzējiem un
 pakārtotajiem aktīviem saskaņā ar 379. panta
 7. punktu attiecībā uz iespējamu koncentrāciju un
 vajadzības gadījumā veic pasākumus un ziņo
 attiecīgajai kompetentajai iestādei par ikvienu būtisku
 konstatējumu.
 389. pants
 Atbrīvojumi
 1.
 Šādus riska darījumus atbrīvo no
 384. panta 1. punkta piemērošanas:
 a)
 aktīvu posteņus, kas ir prasījumi
 pret centrālajām valdībām vai centrālajām
 bankām un kam saskaņā ar 2. nodaļas
 II sadaļas III daļu bez nodrošinājuma būtu
 piešķirta 0 % riska pakāpe;
 b)
 aktīvu posteņus, kas ir prasījumi
 pret starptautiskām organizācijām vai daudzpusējām
 attīstības bankām un kam saskaņā ar
 2. nodaļas II sadaļas III daļu bez nodrošinājuma
 būtu piešķirta 0 % riska pakāpe;
 c)
 aktīvu posteņus, kas ir prasījumi,
 kurus pilnībā garantē centrālās valdības,
 centrālās bankas, starptautiskās organizācijas,
 daudzpusējās attīstības bankas vai valsts sektora
 struktūras, ja nenodrošinātiem prasījumiem pret struktūru,
 kas sniedz garantiju, saskaņā ar 2. nodaļas
 II sadaļas III daļu būtu piešķirta 0 % riska
 pakāpe;
 d)
 citus riska darījumus, kas ir attiecināmi
 uz centrālajām valdībām, centrālajām bankām,
 starptautiskām organizācijām, daudzpusējām
 attīstības bankām vai valsts sektora struktūrām vai ko
 tās garantē, ja nenodrošinātiem prasījumiem pret
 struktūru, uz kuru ir attiecināms riska darījums vai kurš to
 garantē, saskaņā ar 2. nodaļas II sadaļas
 III daļu būtu piešķirta 0 % riska pakāpe;
 e)
 aktīvu posteņus, kas ir prasījumi
 pret dalībvalstu reģionālajām pašvaldībām vai
 vietējām pašpārvaldēm, ja prasījumiem pret tām
 būtu piešķirta 0 % riska pakāpe saskaņā ar
 2. nodaļas II sadaļas III daļu, un citus riska
 darījumus ar šādām reģionālajām
 pašvaldībām vai vietējām pašpārvaldēm vai citus
 riska darījumus, kurus tās ir garantējušas, ja prasījumiem
 pret tām būtu piešķirta 0 % riska pakāpe
 saskaņā ar 2. nodaļas II sadaļas
 III daļu;
 f)
 riska darījumus ar 108. panta
 6. punktā vai 108. panta 7. punktā minētajiem
 darījuma partneriem, ja tiem būtu piešķirta 0 % riska
 pakāpe saskaņā ar 2. nodaļas II sadaļas
 III daļu; riska darījumus, kas neatbilst šiem kritērijiem,
 neatkarīgi no tā, vai tie ir vai nav atbrīvoti no
 384. panta 1. punkta piemērošanas, pielīdzina riska
 darījumiem ar trešo personu;
 g)
 aktīvu posteņus un citus riska
 darījumus, ko nodrošina ar skaidras naudas depozītiem, kurus nogulda
 aizdevējā iestādē vai iestādē, kas ir
 aizdevējas iestādes mātesuzņēmums vai
 meitasuzņēmums;
 h)
 aktīvu posteņus un citus riska
 darījumus, ko nodrošina ar depozītu sertifikātiem, kurus izdod
 aizdevēja iestāde vai iestāde, kas ir aizdevējas
 iestādes mātesuzņēmums vai meitasuzņēmums, un
 kuri glabājas kādā no tām;
 i)
 riska darījumus, kas izriet no neizmantotiem
 kredītiem, kuri ir I pielikumā klasificēti kā zema
 riska ārpusbilances posteņi, ar nosacījumu, ka ir noslēgts
 līgums ar klientu vai ar saistītu klientu grupu, kurā noteikts,
 ka kredītu iespējams izmantot tikai tad, ja ir gūta
 pārliecība, ka tas neizraisīs 384. panta
 1. punktā minētā piemērojamā ierobežojuma pārsniegšanu;
 j)
 tirdzniecības riska darījumus ar
 centrālajiem darījuma partneriem un iemaksas centrālo
 darījuma partneru rezerves fondā;
 k)
 riska darījumus ar noguldījumu garantiju
 sistēmām saskaņā ar Direktīvu 94/19/EK, kuri
 izriet no šādu shēmu finansēšanas, ja shēmas
 dalībniecēm iestādēm ir juridisks vai līgumisks
 pienākums finansēt minēto shēmu.
 Skaidra nauda, kas saņemta pēc
 iestādes emitētas ar kredītrisku saistītas
 parādzīmes, un darījuma partnera aizdevumi vai noguldījumi
 iestādē vai no iestādes, par kuriem noslēgts 4. nodaļas
 II sadaļas III daļā paredzētais bilances
 posteņu savstarpējā ieskaita līgums, attiecināmi uz
 g) apakšpunkta darbības jomu.
 2.
 Dalībvalstis vai kompetentās
 iestādes var pilnībā vai daļēji atbrīvot
 turpmāk minētos riska darījumus no 384. panta
 1. punkta piemērošanas:
 a)
 segtās obligācijas, kam piemēro
 124. panta 1. punkta un 124. panta 2. punkta noteikumus;
 b)
 aktīvu posteņus, kas ir prasījumi
 pret dalībvalstu reģionālajām pašvaldībām vai
 vietējām pašpārvaldēm, ja prasījumiem pret tām
 būtu piešķirta 20 % riska pakāpe saskaņā ar
 2. nodaļas II sadaļas III daļu, un citus riska
 darījumus ar šādām reģionālajām
 pašvaldībām vai vietējām pašpārvaldēm vai citus
 riska darījumus, kurus tās ir garantējušas, ja prasījumiem
 pret tām būtu piešķirta 20 % riska pakāpe
 saskaņā ar 2. nodaļas II sadaļas
 III daļu;
 c)
 iestādes riska darījumus, arī
 līdzdalības vai cita veida līdzdalības, ar tās
 mātesuzņēmumu, citiem šā mātesuzņēmuma
 meitasuzņēmumiem vai saviem meitasuzņēmumiem, ciktāl
 šie uzņēmumi ir pakļauti konsolidētai uzraudzībai,
 kurai pakļauta arī pati iestāde, saskaņā ar šo regulu
 vai trešā valstī spēkā esošiem līdzvērtīgiem
 standartiem; riska darījumus, kas neatbilst šiem kritērijiem,
 neatkarīgi no tā, vai tie ir vai nav atbrīvoti no
 384. panta 1. punkta piemērošanas, pielīdzina riska
 darījumiem ar trešo personu;
 d)
 aktīvu posteņus, kas ir prasījumi
 pret un citi riska darījumi, arī līdzdalība vai cita veida
 līdzdalības, ar reģionālajām vai centrālajām
 kredītiestādēm, ar kurām kredītiestāde ir
 saistīta tīklā saskaņā ar juridiskajiem vai
 tiesību aktu noteikumiem un kuras saskaņā ar šiem noteikumiem ir
 atbildīgas par skaidras naudas tīrvērtes operācijām
 tīklā;
 e)
 aktīvu posteņus, kuri ir prasījumi
 pret kredītiestādēm un citi riska darījumi ar
 kredītiestādēm, kas rodas kredītiestādēm, kuras
 darbojas ārpus konkurences, sniedzot aizdevumus atbilstīgi likumdošanas
 programmām vai to statūtiem ar mērķi veicināt
 konkrētas ekonomikas nozares valdības īstenotā
 pārraudzībā un ievērojot ierobežojumus šo aizdevumu
 izlietojumā, ar nosacījumu, ka attiecīgos riska darījumus,
 kas izriet no šiem aizdevumiem, citas kredītiestādes nodod
 saņēmējiem;
 f)
 aktīvu posteņus, kas ir prasījumi
 pret iestādēm un citi riska darījumi ar iestādēm, ar
 nosacījumu, ka šie riska darījumi nav šādu iestāžu pašu
 kapitāls, neilgst vairāk kā līdz nākamajai darba
 dienai un nav denominēti kādā no galvenajām
 tirdzniecības valūtām;
 g)
 aktīvu posteņus, kas ir prasījumi
 pret centrālajām bankām obligāto rezervju formā, kuras
 ir šo centrālo banku turējumā, un kas ir denominēti to
 valstu valūtās;
 h)
 aktīvu posteņus, kas ir prasījumi
 pret centrālajām valdībām tiesību aktos noteikto
 likviditātes prasību formā, kuras ir turējumā kā
 valdības vērtspapīri, un kas ir denominēti vai
 finansēti to valstu valūtās, ja, pēc kompetentās
 iestādes ieskatiem, šo centrālo valdību kredīta
 novērtējums, kuru veikusi norīkota ĀKNI, ir atbilstīgs
 ieguldījumu kategorijai;
 i)
 50 % no vidēja/zema riska
 ārpusbilances akreditīviem un vidēja/zema riska
 ārpusbilances neizmantotiem kredītiem, kas minēti
 I pielikumā, saņemot kompetento iestāžu piekrišanu;
 80 % no garantijām — izņemot aizdevumu garantijas —, kurām
 ir juridisks vai regulatīvs pamats un kuras saviem dalībniekiem,
 pateicoties savstarpējo garantiju shēmām, nodrošina ar
 kredītiestādes statusu;
 j)
 tiesību aktos noteiktās garantijas, ko
 izmanto gadījumos, kad hipotekāro aizdevumu, kuru finansē, emitējot
 hipotekārās ķīlas zīmes, piešķir
 hipotekārā kredīta ņēmējam pirms hipotēkas
 galīgās ierakstīšanas zemesgrāmatā ar nosacījumu,
 ka garantiju neizmanto, lai mazinātu risku, aprēķinot
 aktīvu riska svērto vērtību;
 k)
 aktīvus, kas ir prasījumi pret regulētiem
 tirgiem un citi riska darījumi ar regulētiem tirgiem.
 390. pants
 Kredītriska mazināšanas paņēmienu izmantošanas ietekmes
 aprēķināšana
 1.
 Lai aprēķinātu riska darījuma
 vērtību saskaņā ar 384. panta 1. punktu,
 iestāde var izmantot “pilnībā koriģētu riska darījuma
 vērtību”, ko aprēķina atbilstīgi 4. nodaļas
 II sadaļas III daļai, ņemot vērā
 kredītriska mazināšanu, svārstīguma korekcijas un jebkura
 veida termiņu nesakritību (turpmāk — E*).
 2.
 Iestādei, kam atļauts izmantot pašu
 aplēses attiecībā uz LGD un konversijas koeficientus
 riska darījumu kategorijai saskaņā ar 3. nodaļas
 II sadaļas III daļu, saņemot kompetento iestāžu
 atļauju, var atzīt finanšu nodrošinājuma ietekmi, kad tā
 aprēķina riska darījumu vērtību 384. panta
 1. punkta vajadzībām.
 Kompetentās iestādes iepriekšējā
 daļā minēto atļauju piešķir tikai tad, ja iestāde
 var finanšu nodrošinājuma ietekmi uz saviem riska darījumiem
 aprēķināt atsevišķi no citiem ar LGD saistītiem
 aspektiem.
 Iestāde šādas procedūras
 piemēro tā, lai tās aplēses būtu pietiekami atbilstīgas
 riska darījumu vērtības samazināšanai un atbilstības
 nodrošināšanai 384. panta noteikumiem.
 Ja iestādei ir atļauts izmantot pašu
 aplēses attiecībā uz finanšu nodrošinājuma ietekmi,
 iestāde to dara saderīgi ar pieeju, ko izmanto pašu kapitāla
 prasību aprēķināšanai saskaņā ar šo regulu.
 Iestādes, kurām ir atļauts izmantot
 pašu aplēses attiecībā uz LGD un konversijas koeficientus
 riska darījumu kategorijā saskaņā ar 3. nodaļas
 II sadaļas III daļu un kuras riska darījumu
 vērtības aprēķināšanai neizmanto šā punkta
 pirmajā daļā minēto metodi, riska darījumu
 vērtības aprēķināšanai var izmantot finanšu
 nodrošinājuma paplašināto metodi vai 392. panta 1. punkta
 b) apakšpunktā izklāstīto pieeju.
 3.
 Iestāde, kura izmanto finanšu
 nodrošinājuma paplašināto metodi vai kurai ir atļauts izmantot
 šā panta 2. punktā izklāstīto metodi riska
 darījuma vērtības aprēķināšanai 384. panta
 1. punkta vajadzībām, regulāri veic kredītrisku koncentrācijas
 stresa testus, tostarp attiecībā uz jebkāda pieņemtā
 nodrošinājuma realizējamo vērtību.
 Pirmajā daļā minētajos
 regulārajos stresa testos ņem vērā riskus, ko rada
 iespējamās tirgus apstākļu izmaiņas, kuras varētu
 nelabvēlīgi ietekmēt iestādes pašu kapitāla
 pietiekamību, un riskus, ko rada nodrošinājuma izmantošana stresa
 situācijās.
 Veiktie stresa testi ir piemēroti un
 atbilstīgi šādu risku novērtēšanai.
 Tajā gadījumā, ja šāds stresa
 tests uzrāda pieņemtā nodrošinājuma realizējamo
 vērtību, kas ir zemāka par vērtību, kuru būtu
 atļauts ņemt vērā, attiecīgi izmantojot finanšu
 nodrošinājuma paplašināto metodi vai 2. punktā
 izklāstīto metodi, ir attiecīgi jāsamazina
 nodrošinājuma vērtība, ko atļauts atzīt riska
 darījumu vērtības aprēķināšanai 384. panta
 1. punkta vajadzībām.
 Pirmajā daļā minētās
 iestādes savā koncentrācijas riska stratēģijā iekļauj:
 a)
 politikas virzienus un procedūras
 attiecībā uz riskiem, ko rada termiņu nesakritības starp
 riska darījumiem un jebkuru kredīta aizsardzību šiem riska
 darījumiem;
 b)
 politikas virzienus un procedūras
 gadījumiem, kad stresa tests uzrāda nodrošinājuma realizējamo
 vērtību, kas ir zemāka nekā tā, kura ņemta
 vērā, izmantojot finanšu nodrošinājuma paplašināto metodi
 vai 2. punktā izklāstīto metodi;
 c)
 politikas virzienus un procedūras
 attiecībā uz koncentrācijas risku, ko rada kredītriska
 mazināšanas paņēmienu piemērošana, jo īpaši lieliem
 netiešiem kredītu riska darījumiem, piemēram, viena emitenta
 vērtspapīri, kuri pieņemti kā nodrošinājums.
 391. pants
 Riska darījumi, kas saistīti ar hipotekārajiem kredītiem
 1.
 Aprēķinot riska darījumu vai
 jebkuras riska darījuma daļas, ko nodrošina hipotēkas vai
 mājokļa īpašums, vērtību, iestāde var
 samazināt riska darījuma vērtību ne vairāk kā par
 50 % no attiecīgā mājokļa vērtības, ja ir
 izpildīts kāds no šiem nosacījumiem:
 a)
 riska darījums ir nodrošināts ar
 mājokļa hipotēku vai ar akcijām Somijas mājokļu
 sabiedrībās, kuras darbojas saskaņā ar Somijas
 1991. gada Mājokļu sabiedrību likumu vai turpmākiem
 līdzvērtīgiem tiesību aktiem;
 b)
 riska darījums attiecas uz nomas
 darījumu, ar kuru iznomātājs saglabā pilnas
 īpašumtiesības uz iznomāto mājokli, kamēr nomnieks nav
 izmantojis izpirkuma tiesības.
 Īpašuma vērtību aprēķina,
 pamatojoties uz piesardzīgiem vērtēšanas standartiem, kas
 noteikti tiesību aktos, noteikumos vai administratīvos noteikumos. Mājokļa vērtēšanu veic vismaz
 reizi trijos gados.
 Šā punkta vajadzībām piemēro
 prasības, kas paredzētas 203. pantā un 224. panta
 1. punktā.
 „Mājokļa īpašums” ir
 apdzīvojamā platība, kuru īpašnieks apdzīvo vai
 izīrē.
 2.
 Aprēķinot riska darījumu vai
 jebkuras riska darījuma daļas, ko nodrošina hipotēkas vai
 komerciāls īpašums, vērtību, iestāde var
 samazināt riska darījuma vērtību ne vairāk kā par
 50 % no attiecīgā komerciālā īpašuma
 vērtības tikai tad, ja attiecīgās kompetentās
 iestādes dalībvalstī, kurā komerciālais īpašums
 atrodas, ļauj saskaņā ar 121. panta nosacījumiem
 piešķirt 50 % riska pakāpi šādiem riska darījumiem:
 a)
 riska darījumiem, kas nodrošināti ar
 biroju vai citu komerciālo telpu hipotēkām vai ar akcijām
 Somijas mājokļu sabiedrībās, kuras darbojas
 saskaņā ar Somijas 1991. gada Mājokļu sabiedrību
 likumu vai turpmākiem līdzvērtīgiem tiesību aktiem,
 attiecībā uz birojiem vai citām komerciālām
 telpām;
 b)
 riska darījumiem, kas saistīti ar
 īpašuma izpirkumnomas darījumiem, attiecībā uz birojiem vai
 citām komerciālām telpām.
 Īpašuma vērtību aprēķina,
 pamatojoties uz piesardzīgiem vērtēšanas standartiem, kas
 noteikti tiesību aktos, noteikumos vai administratīvos noteikumos.
 Komerciālais īpašums ir
 pilnībā uzbūvēts, iznomāts un nodrošina atbilstošus
 īres ienākumus.
 392. pants
 Aizvietošanas pieeja
 Ja riska darījumu ar klientu garantē
 trešā persona vai ja tas ir nodrošināts ar trešās personas
 izsniegtu nodrošinājumu, iestāde var:
 a)
 uzskatīt, ka riska darījuma
 garantētā daļa ir ar garantijas sniedzēju, nevis ar
 klientu, ja nenodrošinātajam riska darījumam ar garantijas
 sniedzēju tiktu piešķirts vienāds vai zemāka riska
 pakāpe nekā riska pakāpe nenodrošinātajam riska
 darījumam ar klientu saskaņā ar 2. nodaļas
 II sadaļas III daļu;
 b)
 uzskatīt, ka riska darījuma daļa,
 kura ir nodrošināta ar atzītā nodrošinājuma tirgus vērtību,
 ir ar trešo personu, nevis ar klientu, ja riska darījums ir
 nodrošināts ar nodrošinājumu un ja nodrošinātajai riska
 darījuma daļai tiktu piešķirts vienāds vai zemāka riska
 pakāpe nekā riska pakāpe nenodrošinātajam riska
 darījumam ar klientu saskaņā ar 2. nodaļas
 II sadaļas III daļu.
 Iestāde neizmanto pirmās daļas
 b) apakšpunktā minēto pieeju, ja pastāv nesakritība
 starp riska darījuma termiņu un kredīta aizsardzības
 termiņu.
 Šīs daļas vajadzībām
 iestāde var izmantot gan finanšu nodrošinājuma paplašināto
 metodi, gan pirmās daļas b) apakšpunktā paredzēto
 režīmu tikai gadījumos, kad ir atļauts izmantot gan finanšu
 nodrošinājuma paplašināto metodi, gan finanšu nodrošinājuma
 vienkāršo metodi 87. panta vajadzībām.
 12.
 Ja iestāde piemēro 1. punkta
 a) apakšpunktu:
 a)
 gadījumos, kad galvojums ir denominēts
 valūtā, kas nav riska darījuma denominācijas valūta,
 par nodrošinātu uzskatāmo riska darījuma summu
 aprēķina saskaņā ar 4. nodaļas II sadaļas
 III daļā paredzētajiem noteikumiem par valūtu
 nesakritību nefondētajai kredīta aizsardzībai;
 b)
 nesakritībai starp riska darījuma
 termiņu un kredīta aizsardzības termiņu piemēro
 4. nodaļas II sadaļas III daļā
 paredzētos noteikumus par termiņu nesakritību;
 c)
 daļēju nodrošinājumu var atzīt
 atbilstoši 4. nodaļas II sadaļas III daļā paredzētajam
 režīmam.
 PIEKTĀ DAĻA
 RISKA DARĪJUMI ATTIECĪBĀ UZ NODOTU KREDĪTRISKU
 I sadaļa
 Šīs daļas vispārīgie noteikumi
 393. pants
 Piemērošanas joma
 Šīs
 daļas II un III sadaļu piemēro jauniem
 vērtspapīrošanas darījumiem, kas veikti, sākot no vai
 pēc 2011. gada 1. janvāra. Šīs daļas II un
 III sadaļu jau veiktajiem vērtspapīrošanas darījumiem
 piemēro pēc 2014. gada 31. decembra, ja pēc šīs
 dienas tiek pievienoti jauni vai aizstāti bāzes riska darījumi.
 II sadaļa
 Prasības attiecībā uz iestādēm
 ieguldītājām
 394. pants
 Emitētāja saglabātā ieinteresētība
 Iestādi, izņemot, ja tā
 rīkojas kā iniciatore, sponsore vai sākotnējā
 aizdevēja, var pakļaut kredītriskam, ko rada tirdzniecības
 portfelī vai netirdzniecības portfeļa iekļautas
 vērtspapīrošanas pozīcijas, tikai tad, ja iniciators, sponsors
 vai sākotnējais aizdevējs ir nepārprotami informējis
 iestādi, ka tas pastāvīgi saglabās būtisku tīro
 ekonomisko ieinteresētību, kura jebkurā gadījumā
 nebūs mazāka par 5 %.
 Būtiskas tīrās ekonomiskās
 ieinteresētības 5 % apmērā saglabāšana ir:
 a)
 saglabāšana vismaz 5 % apmērā
 no katra ieguldītājiem pārdotā vai nodotā laidiena
 nominālās vērtības;
 b)
 gadījumā, ja atjaunojamu riska
 darījumu vērtspapīro, — iniciatora procenti ne
 mazāk kā 5 % apmērā no vērtspapīroto riska
 darījumu nominālās vērtības;
 c)
 nejauši izvēlētu riska darījumu
 uzturēšana, kas atbilst ne mazāk kā 5 % no
 vērtspapīrojamu riska darījumu summas, ja citā
 gadījumā šādus riska darījumus nodrošinātu ar vērtspapīrošanu
 ar nosacījumu, ka potenciāli vērtspapīrojamo riska
 darījumu skaits sākumā nav mazāks par 100;
 d)
 pirmās kārtas zaudējumu laidiena
 saglabāšana un, ja vajadzīgs, citu laidienu, kuriem ir
 līdzīgs vai augstāks riska profils nekā
 ieguldītājiem piešķirtajiem vai pārdotajiem laidieniem un
 kuru derīguma termiņš nebeidzas pirms ieguldītājiem
 piešķirto vai pārdoto laidienu termiņa, lai kopumā
 saglabāšana būtu ne mazāka par 5 % no
 vērtspapīroto riska darījumu nominālās
 vērtības.
 Tīro ekonomisko ieinteresētību
 mēra darbības sākumā un pastāvīgi uztur. Tīro ekonomisko ieinteresētību,
 ieskaitot saglabātās pozīcijas, ieinteresētību vai
 riska darījumus, neietekmē kredītriska mazināšana, citas
 īsās pozīcijas vai citi riska ierobežošanas veidi, un to
 nepārdod. Tīro ekonomisko
 ieinteresētību nosaka pēc ārpusbilances posteņu
 nosacītās vērtības.
 Saglabāšanas prasības
 attiecībā uz vērtspapīrošanu nedrīkst piemērot
 vairākkārtēji.
 13.
 Ja ES mātesuzņēmums, kas ir
 kredītiestāde vai kas ir finanšu kontrolakciju sabiedrība, vai
 viens no tā meitasuzņēmumiem kā iniciators vai sponsors
 vērtspapīro riska darījumus no vairākām
 kredītiestādēm, ieguldījumu sabiedrībām vai
 citām finanšu iestādēm, kuras tiek konsolidēti
 uzraudzītas, 1. punktā minēto prasību var nodrošināt,
 pamatojoties uz attiecīgā ES mātesuzņēmuma, kas ir
 kredītiestāde vai kas ir finanšu kontrolakciju sabiedrība,
 konsolidēto finanšu stāvokli.
 Pirmo daļu piemēro tikai tad, ja
 kredītiestādes, ieguldījumu sabiedrības vai finanšu
 iestādes, kuras veica vērtspapīrošanas riska darījumus, ir
 apņēmušās izpildīt 397. pantā minētās
 prasības un laikus sniegt iniciatoram vai sponsoram un ES
 mātesuzņēmumam, kas ir iestāde vai kas ir finanšu
 kontrolakciju sabiedrība, informāciju, kura nepieciešama, lai
 izpildītu 398. pantā minētās prasības.
 14.
 Šā panta 1. punktu nepiemēro, ja
 vērtspapīrotie riska darījumi ir prasījumi vai
 iespējamie prasījumi pret turpmāk minētajām
 struktūrām vai riska darījumi, ko kopumā, bez
 nosacījumiem un neatsaucami garantējušas turpmāk
 minētās struktūras:
 a) centrālās valdības vai centrālās bankas;
 b) dalībvalsts reģionālās pašvaldības,
 vietējās pašpārvaldes vai valsts sektora struktūras;
 c) iestādes, kurām saskaņā ar 2. nodaļas
 II sadaļas III daļu ir piešķirts 50 % vai
 mazāka riska pakāpe;
 d) daudzpusējās attīstības bankas.
 15.
 Šā panta 1. punktu nepiemēro:
 a) darījumiem, kuri pamatojas uz skaidru, pārredzamu un pieejamu
 indeksu, ja pamatā esošās atsauces vienības ir identas tām,
 kas veido biržā plaši tirgotu vienību indeksu, vai ja tās ir
 citi biržā tirgoti vērtspapīri, kuri nav vērtspapīrošanas
 pozīcijas;
 b) sindicētiem aizdevumiem, pārpirktiem debitoru parādiem
 vai kredītsaistību nepildīšanas mijmaiņas līgumiem, ja
 šos instrumentus neizmanto, lai strukturētu un/vai ierobežotu
 vērtspapīrošanu, uz ko attiecas 1. punkts.
 395. pants
 Uzticamības pārbaude
 1.
 Pirms un attiecīgos gadījumos pēc
 ieguldījumu veikšanas iestādes spēj par katru no to
 atsevišķajām vērtspapīrošanas pozīcijām
 kompetentajām iestādēm pierādīt, ka tām ir
 vispusīga un pamatīga izpratne par turpmāk minētajiem
 jautājumiem un ir īstenota oficiāla politika un procedūras,
 kas atbilst to tirdzniecības portfelim un darījumiem netirdzniecības
 portfeļa, kā arī kas ir proporcionālas to riska profilam
 attiecībā uz ieguldījumiem vērtspapīrotās
 pozīcijās, lai tos analizētu un reģistrētu:
 a)
 informācija, ko saskaņā ar
 394. panta 1. punktu atklājuši iniciatori vai sponsori, lai
 precizētu tīro ekonomisko ieinteresētību, kuru tie
 pastāvīgi saglabā attiecībā uz
 vērtspapīrošanu;
 b)
 atsevišķu vērtspapīrošanas
 pozīciju riska raksturīgās iezīmes;
 c)
 riska raksturīgās iezīmes riska
 darījumiem, kas ir pamatā vērtspapīrošanas
 pozīcijām;
 d)
 iniciatoru vai sponsoru reputācija un
 zaudējumu pieredze saistībā ar agrāk veiktu
 vērtspapīrošanu attiecīgajā to riska darījumu
 kategorijā, kas attiecas uz vērtspapīrošanas pozīciju;
 e)
 iniciatoru vai sponsoru vai to aģentu vai
 padomdevēju apliecinājumi un informācija par to uzticamības
 pārbaudi attiecībā uz vērtspapīroto riska
 darījumu kvalitāti un attiecīgā gadījumā
 attiecībā uz vērtspapīroto riska darījumu
 nodrošinājuma kvalitāti;
 f)
 attiecīgā gadījumā metodika un
 koncepcijas, uz ko pamatojas vērtspapīroto riska darījumu
 nodrošinājuma vērtēšana, un iniciatora vai sponsora
 īstenotā politika, lai nodrošinātu vērtētāja
 neatkarību;
 g)
 vērtspapīrošanas visas
 strukturālās iezīmes, kas iestādē var būtiski
 ietekmēt rezultātus saistībā ar vērtspapīrošanas
 pozīcijām.
 Iestādes regulāri veic pašas savus
 stresa testus atbilstīgi to vērtspapīrošanas
 pozīcijām. Šajā
 nolūkā iestādes var paļauties uz ĀKNI
 izstrādātiem finanšu modeļiem ar nosacījumu, ka
 iestādes var pēc pieprasījuma pierādīt, ka tās
 piemēroja pienācīgu rūpību, pirms veica
 ieguldījumus, lai apstiprinātu attiecīgos modeļos un to
 izveidē izmantotos pieņēmumus, kā arī lai izprastu
 attiecīgo metodiku, pieņēmumus un rezultātus.
 2.
 Iestādes, izņemot, ja tās
 rīkojas kā iniciatori, sponsori vai sākotnējie aizdevēji,
 izveido formālas procedūras, kas atbilst to tirdzniecības
 portfelim un darījumiem netirdzniecības portfeļa un kas ir
 proporcionālas riska profilam, kurš attiecas uz to ieguldījumiem
 vērtspapīrotās pozīcijās, lai
 pastāvīgi un laikus uzraudzītu informāciju par
 izpildes rādītājiem saistībā ar riska darījumiem,
 kas ir pamatā vērtspapīrošanas pozīcijām. Attiecīgā gadījumā tā
 ietver riska darījuma veidu, to aizdevumu procentuālo attiecību,
 kuru termiņš nokavēts par 30, 60 un 90 dienām,
 saistību nepildīšanas līmeni, avansa maksājumu līmeni,
 aizdevumus, kam zaudētas tiesības ieķīlātā
 īpašuma izpirkšanai, nodrošinājuma veidu un izmantojumu un
 kredītvērtējumu vai citu kredītspējas mērījumu
 biežuma sadalījumu pa bāzes riska darījumiem, nozaru un
 ģeogrāfisko diversifikāciju, aizdevuma un vērtības
 attiecības biežuma sadalījumu pa intervāliem, kas veicina
 pienācīgu jutīguma analīzi. Ja bāzes riska darījumi paši ir vērtspapīrošanas
 pozīcijas, iestādēm ir šajā daļā
 norādītā informācija — ne tikai par
 pakārtotajiem vērtspapīrošanas laidieniem, piemēram,
 emitenta vārdu un kredīta kvalitāti, bet arī par
 kopējo fondu, kuri saistīti ar šiem vērtspapīrošanas
 laidieniem, raksturīgajām iezīmēm un izpildes rādītājiem.
 Iestādēm ir pamatīga izpratne par
 visām tādu vērtspapīrošanas darījumu
 strukturālajām iezīmēm, kuri varētu būtiski
 ietekmēt to riska darījumu izpildes rezultātus, piemēram,
 „līgumsaistību ūdenskritums” un ar „ūdenskritumu”
 saistīti katalizatori, kredītu uzlabojumi, likviditātes
 uzlabojumi, tirgus vērtības katalizatori un konkrētam
 darījumam specifisku saistību nepildīšanas definīcija.
 396. pants
 Papildu riska pakāpe
 Ja, no kāda būtiska aspekta
 raugoties, iestādes nolaidības vai bezdarbības dēļ nav
 izpildītas 394. vai 395. panta prasības, kompetentās
 iestādes nosaka proporcionālu papildu riska pakāpi ne mazāk
 kā 250 % apmērā (maksimālā
 vērtība — 1250 %), ko piemēro
 attiecīgajām vērtspapīrošanas pozīcijām
 saskaņā ar 240. panta 6. punktu vai 326. panta
 3. punktu. Papildu riska pakāpi
 pakāpeniski palielina ar katru nākamo reizi, kad ir
 pārkāpti uzticamības pārbaudes noteikumi.
 Kompetentās iestādes ņem
 vērā 394. panta 3. punktā minētos
 atbrīvojumus attiecībā uz atsevišķiem
 vērtspapīrošanas darījumiem, samazinot riska pakāpi, ko
 pretējā gadījumā tās saskaņā ar šo pantu
 piemērotu tādai vērtspapīrošanai, uz kuru attiecas
 394. panta 3. punkts.
 III sadaļa
 Prasības attiecībā uz iestādēm sponsorēm un
 iestādēm iniciatorēm
 397. pants
 Kredītu piešķiršanas kritēriji
 Iestādes sponsores un iestādes
 iniciatores saskaņā ar Direktīvas [inserted by OP]
 77. panta prasībām vērtspapīrošanas riska
 darījumiem piemēro tos pašus pamatotos un precīzi definētos
 kredīta piešķiršanas kritērijus, ko tās piemēro riska
 darījumiem, kuriem jābūt pašu iestāžu portfelī. Šajā nolūkā iestādes
 sponsores un iestādes iniciatores piemēro tos pašus procesus
 kredītu apstiprināšanai un attiecīgā gadījumā to
 grozījumiem, atjaunošanai un refinansēšanai. Iestādes arī piemēro tos pašus analīzes standartus
 attiecībā uz ieguldījumiem vai parakstīšanu
 saistībā ar vērtspapīrošanu, ko veic trešās personas,
 neatkarīgi no tā, vai šāds ieguldījums vai
 parakstīšana ir to tirdzniecības portfelī vai netirdzniecības
 portfelī.
 Ja nav izpildītas šā panta
 pirmās daļas prasības, iestāde iniciatore nepiemēro
 240. panta 1. punktu un šai iestādei iniciatorei nav
 atļauts vērtspapīrotos riska darījumus svītrot no
 tās kapitāla prasību aprēķina saskaņā ar šo
 regulu.
 398. pants
 Informācijas paziņošana ieguldītājiem
 Iestādes sponsores un iestādes
 iniciatores paziņo ieguldītājiem informāciju par 394. pantā
 paredzētās apņemšanās līmeni uzturēt tīro
 ekonomisko ieinteresētību saistībā ar
 vērtspapīrošanu. Iestādes
 sponsores un iestādes iniciatores nodrošina, ka iespējamiem
 ieguldītājiem ir viegli pieejami visi būtiski svarīgie dati
 par kredīta kvalitāti un atsevišķu attiecīgo riska
 darījumu rezultātiem, naudas plūsmām un
 vērtspapīrošanas riska darījuma nodrošinājumu, kā
 arī tāda informācija, kas nepieciešama, lai uz tās pamata
 veiktu vispusīgus stresa testus par naudas plūsmām un bāzes
 riska darījumu nodrošinājuma vērtībām. Minētajā nolūkā „būtiski
 svarīgos datus” nosaka tajā dienā, kad veic
 vērtspapīrošanu, un attiecīgā gadījumā
 vērtspapīrošanas iezīmju dēļ — arī pēc
 minētās dienas.
 399. pants
 Vienots piemērošanas nosacījums
 1.
 EBI reizi gadā Komisijai iesniedz pārskatu
 par kompetento iestāžu veiktajiem pasākumiem, lai nodrošinātu
 iestāžu atbilstību II un III sadaļas prasībām.
 2.
 EBI izstrādā īstenošanas tehnisko
 standartu projektus, lai veicinātu uzraudzības prakšu
 konverģenci saistībā ar 394.–398. pantu, ieskaitot arī
 pasākumus, kas jāpiemēro uzticamības pārbaudes un
 riska pārvaldības pienākumu pārkāpuma
 gadījumā.
 EBI līdz 2014. gada
 1. janvārim iesniedz šos īstenošanas tehnisko standartu
 projektus Komisijai.
 Komisija ir pilnvarota pieņemt pirmajā
 daļā minētos īstenošanas tehniskos standartus
 saskaņā ar procedūru, kas noteikta Regulas (ES)
 Nr. 1093/2010 15. pantā.
 SESTĀ DAĻA
 LIKVIDITĀTE
 I sadaļa
 Definīcijas un likviditātes seguma prasība
 400. pants
 Definīcijas
 Šajā daļā piemēro
 šādas definīcijas:
 (1)
 „finanšu klients” ir klients, kas kā savu
 galveno uzņēmējdarbības aktivitāti veic vienu vai
 vairākas no Direktīvas [inserted by OP] I pielikumā
 uzskaitītajām darbībām vai kas ir kāda no turpmāk
 nosauktajām struktūrām:
 (a) kredītiestāde,
 (b) ieguldījumu sabiedrība,
 (c) SSPE,
 (d) CIU,
 (e) noteikta termiņa ieguldījumu shēma,
 (f) apdrošināšanas sabiedrība,
 (g) finanšu kontrolakciju sabiedrība vai jauktas darbības
 kontrolakciju sabiedrība;
 (2) „privātpersonu
 vai MVU noguldījumi” ir saistības pret fizisku personu vai mazu un
 vidēju uzņēmumu, ja kopējās saistības pret
 šādiem klientiem vai saistītu klientu grupu nepārsniedz
 1 miljonu euro.
 401. pants
 Likviditātes seguma prasība
 Iestāžu turējumā vienmēr ir
 likvīdi aktīvi, kuru vērtību summa atbilst vai ir
 lielāka par likviditātes ienākošajām naudas plūsmām,
 no kā atņem ienākošās likviditātes naudas plūsmas
 stresa apstākļos, lai nodrošinātu, ka iestādes uztur
 likviditātes rezervju līmeņus, kas ir atbilstīgi, lai
 risinātu jebkādu nelīdzsvarotību starp likviditātes ienākošajām
 un izejošajām naudas plūsmām stresa apstākļos
 īsā laikposmā.
 16.
 Iestādes neuzskaita divreiz likviditātes ienākošās
 naudas plūsmas un likvīdus aktīvus.
 17.
 Iestādes var izmantot 1. punktā
 minētos likvīdos aktīvus, lai pildītu savas saistības stresa
 apstākļos, kā norādīts 402. pantā.
 18.
 Šīs nodaļas II sadaļā
 paredzētos noteikumus piemēro tikai 403. pantā
 izklāstīto pārskatu sniegšanas pienākumu noteikšanai.
 402. pants
 Atbilstība likviditātes prasībām
 Ja iestāde nepilda vai ja ir
 paredzams, ka tā nepildīs 401. panta 1. punktā
 noteiktās prasības, tā nekavējoties informē
 kompetentās iestādes, kā arī bez nevajadzīgas
 kavēšanās iesniedz kompetentajai iestādei plānu, kā
 laikus atjaunot atbilstību 401. pantam. Kamēr šāda
 atbilstība nav atjaunota, iestāde ik dienu līdz katras darba
 dienas beigām ziņo par posteņiem, ja kompetentā
 iestāde neatļauj to darīt retāk un ar ilgāku
 kavēšanos. Šādas atļaujas kompetentās iestādes
 piešķir, vienīgi pamatojoties uz iestādes individuālo
 situāciju. Tās uzrauga atbilstības atjaunošanas plāna
 īstenošanu un attiecīgā gadījumā pieprasa
 laicīgāku atjaunošanu.
 II sadaļa
 Pārskatu sniegšana par likviditāti
 403. pants
 Pārskatu sniegšanas pienākums un pārskatu formāts
 1.
 Iestādes kompetentajām iestādēm
 ziņo par II un III sadaļā minētajiem
 posteņiem un to komponentiem, tai skaitā par savu likvīdo
 aktīvu sastāvu saskaņā ar 404. pantu un
 III pielikumu. Pārskatus
 sniedz vismaz reizi mēnesī attiecībā uz
 II sadaļā un III pielikumā paredzēto prasību
 un vismaz reizi ceturksnī attiecībā uz III sadaļā
 minētajiem posteņiem.
 Kompetentās iestādes atļauj pārskatus
 sniegt retāk vai ar ilgāku kavēšanos, tikai pamatojoties uz
 iestādes individuālo situāciju. Tās uzrauga šajā pantā minētā atjaunošanas
 plāna īstenošanu un, ja tas ir atbilstīgi, pieprasa
 laicīgāku atjaunošanu, nekā ir noteikts plānā.
 2.
 Ja kompetentā iestāde izlemj, ka
 iestādei ir būtisks likviditātes risks citā
 valūtā vai būtiska filiāle, kā noteikts
 Direktīvas [inserted by OP] 52. pantā,
 uzņēmējā dalībvalstī, kura neizmanto valūtu,
 ko izmanto tās izcelsmes dalībvalsts, iestāde izcelsmes
 dalībvalsts kompetentajām iestādēm sniedz atsevišķus pārskatus
 par posteņiem, kuri denominēti vai indeksēti iepriekš
 minētajā valūtā.
 3.
 EBI izstrādā īstenošanas tehnisko
 standartu projektus, lai precizētu:
 a)
 vienotus formātus un ar tiem saistītās
 norādes par pārskatu sniegšanu, kā arī pārskatu
 regularitāti, datumiem un kavējumiem; pārskatu formāti un regularitāte ir samērīga
 ar dažādu iestāžu darbību būtību, apjomu un
 sarežģītību, kā arī ietver pārskatus, ko paredz
 saskaņā ar 1. un 2. punktu;
 b)
 vajadzīgo papildu likviditātes
 uzraudzības metriku, lai kompetentās iestādes varētu
 iegūt vispusīgu skatījumu par likviditātes riska profilu,
 un šāda rādītāju sistēma ir samērīga ar
 iestādes darbības būtību, apjomu un
 sarežģītību;
 c)
 IT risinājumu, kas jāizmanto
 šādu pārskatu sniegšanai, lai nodrošinātu tiešu un
 tūlītēju elektronisko piekļuvi iestādes pārskatiem,
 kad to paredz Direktīva [inserted by OP] un šī regula.
 EBI līdz
 2013. gada 1. janvārim iesniedz šos tehnisko standartu projektus
 Komisijai.
 Komisija ir pilnvarota
 pieņemt pirmajā daļā minētos īstenošanas tehnisko
 standartu projektus saskaņā ar procedūru, kas noteikta Regulas
 (ES) Nr. 1093/2010 15. pantā.
 4.
 Izcelsmes dalībvalsts kompetentās
 iestādes pēc pieprasījuma nodrošina uzņēmējas
 dalībvalsts kompetentajām iestādēm un valsts
 centrālajai bankai, kā arī EBI tiešu un tūlītēju
 elektronisko piekļuvi atsevišķiem pārskatiem saskaņā
 ar šo pantu.
 5.
 Kompetentās iestādes, kas īsteno
 konsolidēto uzraudzību saskaņā ar
 Direktīvas [inserted by OP] 107. pantu, pēc pieprasījuma
 nodrošina turpmāk nosauktajām iestādēm tiešu un
 tūlītēju elektronisko piekļuvi pārskatiem, kurus
 iestāde iesniegusi saskaņā ar šo pantu:
 a)
 tās uzņēmējas dalībvalsts
 kompetentajām iestādēm un valsts centrālajai bankai,
 kurā atrodas mātesuzņēmuma meitasuzņēmumu
 filiāles vai iestādes, ko kontrolē tas pats
 mātesuzņēmums, kurš ir finanšu kontrolakciju sabiedrība;
 b)
 kompetentajām iestādēm, kas ir
 izsniegušas atļauju mātesuzņēmuma
 meitasuzņēmumiem vai iestādēm, kuras kontrolē tas pats
 mātesuzņēmums, kas ir finanšu kontrolakciju sabiedrība, un
 tās pašas dalībvalsts valsts centrālā banka;
 c)
 EBI;
 d)
 ECB.
 6.
 Kompetentās iestādes, kuras ir
 izsniegušas atļauju iestādei, kas ir mātesuzņēmuma vai
 mātesuzņēmuma, kurš ir finanšu kontrolakciju sabiedrība,
 meitasuzņēmums, pēc pieprasījuma nodrošina
 kompetentajām iestādēm, kas īsteno konsolidēto
 uzraudzību saskaņā ar Direktīvas [inserted by OP]
 106. pantu, tās dalībvalsts centrālajai bankai, kurā iestādei
 ir piešķirta atļauja, un EBI tiešu un tūlītēju
 elektronisko piekļuvi visiem pārskatiem, ko iestāde iesniegusi
 saskaņā ar 3. punktā minēto vienoto formātu.
 404. pants
 Pārskatu sniegšana par likvīdiem aktīviem
 1.
 Iestādes iekļauj pārskatos
 turpmāk nosauktos elementus kā likvīdus aktīvu, ja vien tos
 neizslēdz saskaņā ar 2. punktu, un tikai tad, ja
 likvīdie aktīvi atbilst 3. punkta nosacījumiem:
 a)
 skaidru naudu un noguldījumus
 centrālajās bankās, ciktāl šos noguldījumus var
 izmantot stresa periodā;
 b)
 pārvedamus aktīvus, kam ir
 ārkārtīgi augsta likviditāte un kredīta
 kvalitāte;
 c)
 pārvedamus aktīvus, kas ir prasījumi
 pret dalībvalsts vai trešās valsts centrālo valdību vai ko
 garantē šāda centrālā valdība, ja iestāde
 minētajā dalībvalstī vai trešā valstī saskaras ar
 likviditātes risku, kuru tā sedz, pateicoties tam, ka tās
 turējumā ir šie likvīdie aktīvi;
 d)
 pārvedamus aktīvus, kam ir augsta
 likviditāte un kredīta kvalitāte.
 Kamēr nav pieņemta vienota
 definīcija saskaņā ar 481. panta 2. punktu par augstu
 un ārkārtīgi augstu likviditāti un kredīta
 kvalitāti, iestādes pašas nosaka attiecīgajā valūtā
 pārvedamus aktīvus, kam attiecīgi ir augsta vai
 ārkārtīgi augsta likviditāte un kredīta
 kvalitāte. Līdz vienotas
 definīcijas pieņemšanai kompetentās iestādes var,
 ņemot vērā 481. panta 2. punktā uzskaitītos
 kritērijus, sniegt vispārējas norādes, ko iestādes ievēro,
 nosakot aktīvus, kuriem ir augsta vai ārkārtīgi augsta
 likviditāte un kredīta kvalitāte. Ja šādu norāžu nav, iestādes šajā nolūkā
 izmanto pārredzamus un objektīvus kritērijus, tai skaitā
 dažus vai visus no 481. panta 2. punktā uzskaitītajiem
 kritērijiem.
 2.
 Par likvīdiem aktīviem neuzskata:
 a)
 aktīvus, ko emitējusi
 kredītiestāde, ja tie neatbilst kādam no šiem nosacījumiem:
 i) tie ir obligācijas, kam piemērojams 124. panta 3. vai
 4. punktā noteiktais režīms,
 ii) tie ir obligācijas, kas noteiktas Direktīvas 2009/65/EK
 52. panta 4. punktā un kas nav i) daļā
 minētās obligācijas,
 iii) kredītiestādi ir reģistrējusi un sponsorē
 dalībvalsts centrālā valdība vai reģionālā
 pašvaldība, aktīvu garantē šī valdība vai
 pašvaldība, un to izmanto, lai finansētu veicināšanas
 aizdevumus, ko piešķir bez konkurences un ko piešķir nevis
 peļņas nolūkā, bet lai veicinātu valsts politikas
 mērķus;
 b)
 aktīvus, ko emitējusi kāda no
 šīm struktūrām:
 i) ieguldījumu sabiedrība,
 ii) apdrošināšanas sabiedrība,
 iii) finanšu kontrolakciju sabiedrība,
 iv) jauktas darbības kontrolakciju sabiedrība,
 v) jebkura no struktūrām, kas kā savu galveno
 uzņēmējdarbības aktivitāti veic vienu vai
 vairākas no Direktīvas [inserted by OP] I pielikumā
 uzskaitītajām darbībām.
 3.
 Iestādes savos pārskatos uzrāda
 aktīvus par likvīdiem aktīviem tikai tad, ja tie atbilst visiem
 šiem nosacījumiem:
 a)
 tos nav emitējusi iestāde pati vai
 tās mātesuzņēmums vai meitasuzņēmumi, vai cits
 meitasuzņēmums vai tā mātesuzņēmums, vai
 mātesuzņēmums, kas ir finanšu kontrolakciju sabiedrība;
 b)
 tie ir atbilstīgi, lai tos normālos
 tirgus apstākļos izmantotu kā nodrošinājumu
 dalībvalsts centrālās bankas vai, ja likvīdos aktīvus
 tur, lai nodrošinātu likviditātes izejošās naudas plūsmas
 trešās valsts valūtā, šīs trešās valsts
 likviditātes vajadzībām vienas dienas ietvaros un uz nakti
 piesaistītajiem likviditātes instrumentiem;
 c)
 to cenu var noteikt, piemērojot formulu, ko
 var viegli aprēķināt, pamatojoties uz publiski pieejamiem
 datiem, un kas nav atkarīga no spēcīgiem pieņēmumiem,
 kā tas ir raksturīgi strukturētu vai eksotisku produktu
 gadījumā;
 d)
 tie ir reģistrēti regulētā
 tirgū;
 e)
 tie ir tirgojami aktīvos tiešo darījumu
 vai atpirkuma līgumu tirgos ar lielu skaitu dažādu tirgus
 dalībnieku, lielu tirdzniecības apjomu, kā arī tirgus
 apmēru un dziļumu.
 Šā punkta b) apakšpunkta nosacījumu
 nepiemēro tādu likvīdu aktīvu gadījumā, ko tur,
 lai nodrošinātu likviditātes plūsmas valūtā, kurā
 ir ārkārtīgi šaura centrālās bankas atbilstības
 definīcija. Trešo valstu
 valūtu gadījumā šo izņēmumu piemēro; un to
 piemēro tikai tad, ja trešās valsts kompetentās iestādes
 piemēro tādu pašu izņēmumu un ja trešai valstij ir
 ieviestas salīdzināmas pārskatu sniegšanas prasības.
 4.
 EBI izstrādā īstenošanas tehnisko
 standartu projektus, uzskaitot valūtas, kas atbilst 3. punkta
 otrajā daļā paredzētajiem nosacījumiem.
 EBI līdz 2013. gada
 1. janvārim iesniedz šos tehnisko standartu projektus Komisijai.
 Komisija ir pilnvarota pieņemt pirmajā
 daļā minētos īstenošanas tehniskos standartus
 saskaņā ar procedūru, kas noteikta Regulas (ES) Nr. 1093/2010 15. pantā.
 Pirms iepriekšējā daļā
 minēto tehnisko standartu stāšanās spēkā iestādes
 var turpināt piemērot pirmajā daļā noteikto
 režīmu, ja kompetentās iestādes ir šādu režīmu
 piemērojušas pirms 2013. gada 1. janvāra.
 5.
 Akcijas vai ieguldījumu apliecības CIU
 var uzskatīt par likvīdiem aktīviem līdz maksimālajai
 summai 250 miljonu euro apmērā ar nosacījumu, ka ir
 izpildītas 127. panta 3. punkta prasības un ka CIU — papildus
 atvasinātajiem finanšu instrumentiem, lai mazinātu procentu likmes
 vai kredītrisku, — iegulda tikai likvīdos aktīvos.
 6.
 Ja likvīds aktīvs vairs neatbilst
 1. punktam, iestāde tomēr var turpināt to uzskatīt par
 likvīdu aktīvu uz papildu 30 kalendārajām dienām.
 405. pants
 Operacionālās prasības attiecībā uz ieguldījumiem
 likvīdos aktīvos
 Iestāde pārskatos uzrāda ieguldījumus
 likvīdos aktīvos pie likvīdiem aktīviem tikai tad, ja tie
 atbilst šādiem nosacījumiem:
 a)
 tie ir pietiekami diversificēti;
 b)
 ne mazāk kā 60 % no likvīdajiem
 aktīviem, ko šī iestāde uzrāda pārskatā, ir
 404. panta 1. punkta a)–c) apakšpunktā minētie
 aktīvi; aktīvi, ko
 iestāde ir parādā, kas ir jāatmaksā vai kas ir
 izpērkami 30 kalendāro dienu laikā, netiek ietverti
 minētajos 60 %, ja šie aktīvi nav iegūti pret
 nodrošinājumu, kurš arī ir atbilstīgs saskaņā ar
 404. panta 1. punkta a)–c) apakšpunktu;
 c)
 tie ir juridiski un praktiski nekavējoties
 pieejami jebkurā laikā nākamo 30 dienu periodā, lai
 tos likvidētu, izmantojot tiešo pārdošanu vai atpirkuma līgumu,
 lai nodrošinātu aktuālās finansiālās saistības; šīs regulas 404. panta 1. punktā
 minētos likvīdos aktīvus, kas tiek turēti trešās
 valstīs, kurās pastāv pārskaitījumu ierobežojumi, vai
 kas ir denominēti nekonvertējamās valūtās, uzskata par
 pieejamiem, ciktāl tie atbilst plūsmām attiecīgajā
 trešā valstī vai valūtā;
 d)
 likvīdos aktīvus kontrolē
 likviditātes pārvaldības funkcija;
 e)
 daļu likvīdo aktīvu regulāri un
 vismaz reizi gadā likvidē, izmantojot tiešo pārdošanu vai
 atpirkuma līgumus, šādiem nolūkiem:
 i) lai pārbaudītu šo aktīvu piekļuvi tirgum,
 ii) lai pārbaudītu iestādes procesu efektivitāti šo
 aktīvu likvidēšanai,
 iii) lai pārbaudītu šo aktīvu atbilstošību,
 iv) lai maksimāli samazinātu negatīvu vēstījumu
 risku stresa periodā;
 f)
 ar aktīviem saistītos cenas riskus var
 ierobežot, taču likvīdajiem aktīviem piemēro
 atbilstīgus iekšējos pasākumus, kas nodrošina, ka tos neizmantos
 citām jau esošām operācijām, tai skaitā:
 i) riska ierobežošanai vai citām tirdzniecības
 stratēģijām,
 ii) kredītu uzlabojumu nodrošināšanai strukturētos
 darījumos,
 iii) lai segtu darbības izmaksas;
 g)
 likvīdo aktīvu denominācija atbilst
 likviditātes izejošo naudas plūsmu sadalījumam pēc
 valūtām pēc ierobežoto likviditātes ienākošo naudas
 plūsmu atskaitīšanas.
 406. pants
 Likvīdu aktīvu novērtēšana
 Likvīda aktīva vērtība, kas
 jāietver pārskatā, ir tā tirgus vērtība,
 piemērojot atbilstīgus diskontus, kuri atspoguļo vismaz ilgumu,
 kredītrisku un likviditātes risku, kā arī raksturīgos
 repo diskontus vispārējas tirgus stresa periodos. Diskonti nav mazāki par 15 %
 aktīviem, kas minēti 404. panta 1. punkta
 d) apakšpunktā. Ja
 iestāde ierobežo ar aktīvu saistīto cenas risku, tā
 ņem vērā skaidras naudas plūsmu, kas izriet no riska
 ierobežošanas iespējamās slēgšanas.
 19.
 Akcijām un ieguldījumu
 apliecībām CIU, kā minēts 404. panta 5. punktā,
 piemēro diskontus, caurskatot pakārtotos aktīvus:
 a)
 0 % aktīviem, kas minēti
 404. panta 1. punkta a) apakšpunktā;
 b)
 5 % aktīviem, kas minēti
 404. panta 1. punkta b) un c) apakšpunktā;
 c)
 20 % aktīviem, kas minēti
 404. panta 1. punkta d) apakšpunktā.
 „Caurskatīšanas” pieeju piemēro
 šādi:
 a)
 ja iestādei ir zināms par CIU
 pamatā esošiem riska darījumiem, tā var caurskatīt šos
 bāzes riska darījumus, lai uz tiem attiecinātu 404. panta
 1. punkta a)–d) apakšpunktu;
 b)
 ja iestādei nav zināms par CIU
 bāzes riska darījumiem, tā pieņem, ka CIU
 dilstošā secībā iegulda tā pilnvarojumā atļauto
 maksimālo apmēru aktīvu kategorijās, kas minētas
 404. panta 1. punkta a)–d) apakšpunktā, līdz ir
 sasniegts maksimālais kopējais ieguldījumu ierobežojums.
 20.
 Iestādes var uzdot turpmāk
 minētajām trešām personām aprēķināt akciju
 un ieguldījumu apliecību CIU diskontus saskaņā ar
 2. punkta otrās daļas a) un b) apakšpunktā
 izklāstītajām metodēm un sniegt pārskatus par
 tām:
 a)
 CIU noguldījumu
 iestādei, ja CIU iegulda tikai vērtspapīros un visus
 noguldījumus veic savā noguldījumu iestādē;
 b)
 pārējo CIU gadījumā — CIU
 pārvaldības uzņēmumam ar nosacījumu, ka CIU pārvaldības
 uzņēmums atbilst 127. panta 3. punkta
 a) apakšpunktā noteiktajiem kritērijiem.
 Noguldījumu iestādes vai CIU pārvaldības
 uzņēmuma aprēķinu pareizību apstiprina
 ārējais revidents.
 407. pants
 Valūtas, kurās likvīdu aktīvu pieejamība ir ierobežota
 1.
 EBI novērtē 404. panta
 1. punkta b) apakšpunktā minēto likvīdo aktīvu
 pieejamību iestādēm valūtās, kas ir būtiskas ES
 iestādēm.
 2.
 Ja pamatotās vajadzības pēc
 likvīdiem aktīviem, ņemot vērā 401. pantā noteikto
 prasību, pārsniedz šo likvīdu pieejamību kādā
 valūtā, piemēro vienu vai vairākus no šādiem
 izņēmumiem:
 a) neskarot 405. panta b) apakšpunktu, 404. panta
 1. punkta a)–c) apakšpunktā minēto aktīvu
 procentuālā daļa likvīdajos aktīvos, par kuriem
 šī iestāde sniedz pārskatu, var būt mazāka par
 60 %;
 b) neskarot 405. panta g) apakšpunktu, likvīdo aktīvu
 denominācija var neatbilst likviditātes izejošo naudas plūsmu
 sadalījumam pēc valūtām pēc ierobežoto ienākošo likviditātes
 naudas plūsmu atskaitīšanas;
 c) trešo valstu valūtām — vajadzīgos
 likvīdos aktīvus var aizstāt ar šo trešo valstu
 centrālās bankas kredītlīnijām, kas ir līgumiski
 neatsaucamas nākamās 30 dienas un kam noteikta godīga cena
 neatkarīgi no pašlaik izņemtās summas, ar nosacījumu, ka
 trešās valsts kompetentās iestādes rīkojas tāpat un ka
 šai trešai valstij ir salīdzināmas pārskatu sniegšanas
 prasības.
 3.
 Saskaņā ar 2. punktu piemērotie
 izņēmumi ir pretēji proporcionāli attiecībā pret
 attiecīgo aktīvu pieejamību. Iestādes pamatotās vajadzības tiek novērtētas,
 ņemot vēra to spēju, īstenojot pilnvērtīgu
 likviditātes pārvaldību, samazināt vajadzību pēc
 šiem likvīdajiem aktīviem un citu tirgus dalībnieku ieguldījumu
 šajos aktīvos.
 4.
 EBI izstrādā īstenošanas tehnisko
 standartu projektus, uzskaitot valūtas, kas atbilst šajā pantā
 paredzētajiem nosacījumiem.
 EBI līdz 2013. gada
 1. janvārim iesniedz šos īstenošanas tehnisko standartu
 projektus Komisijai.
 Komisija ir pilnvarota pieņemt pirmajā
 daļā minētos īstenošanas tehniskos standartus
 saskaņā ar procedūru, kas noteikta Regulas (ES)
 Nr. 1093/2010 15. pantā.
 5.
 EBI izstrādā regulatīvu tehnisko
 standartu projektus, precizējot 2. punktā minētos
 izņēmumus.
 EBI līdz 2013. gada
 1. janvārim iesniedz šos regulatīvo tehnisko standartu projektus
 Komisijai.
 Komisija ir pilnvarota pieņemt pirmajā
 daļā minētos regulatīvos tehniskos standartus
 saskaņā ar procedūru, kas noteikta Regulas (ES)
 Nr. 1093/2010 10.–14. pantā.
 6.
 EBI līdz 2013. gada 31. decembrim
 nodrošina Komisijai konsultācijas par atbilstīgām diskontiem
 aktīviem, kas ir turējumā 2. punkta
 a) apakšpunktā minētā izņēmuma
 rezultātā.
 408. pants
 Likviditātes izejošās naudas plūsmas
 1.
 Likviditātes izejošās naudas plūsmas,
 kas jāiekļauj pārskatā, aprēķina, saskaitot
 šādus posteņus:
 a)
 privātpersonu vai MVU noguldījumu
 pašreizējās neizmaksātās summas procentuālā
 daļa, kā noteikts 409. pantā;
 b)
 citu tādu saistību pašreizējo
 neizmaksāto summu procentuālā daļa, kas ir
 jāatmaksā, kam var pieprasīt izmaksāšanu vai kas
 saistīta ar netiešu finansējuma sniedzēja prasību, ka iestāde
 atmaksās šo saistību nākamo 30 dienu laikā, kā
 noteikts 410. pantā;
 c)
 papildu izejošās naudas plūsmas, kā
 minēts 411. pantā;
 d)
 tās maksimālas summas
 procentuālā daļa, ko var izņemt nākamo 30 dienu
 laikā no neizņemtā kredīta, un likviditātes
 instrumenti, kuri atbilst vidēja vai vidēja līdz zema riska
 definīcijai saskaņā ar I pielikumu, kā noteikts
 412. pantā;
 e)
 papildu izejošās naudas plūsmas, kas
 noteiktas novērtējumā saskaņā ar 2. punktu.
 2.
 Iestādes regulāri novērtē
 likviditātes izejošo naudas plūsmu iespējamību un potenciālo
 apmēru nākamo 30 dienu laikā, ciktāl tas skar
 produktus vai pakalpojumus, kas nav ietverti 410.–412. pantā un ko
 šīs iestādes piedāvā vai sponsorē, vai ko
 potenciālie pircēji uzskatītu par saistītiem ar šīm
 iestādēm, tai skaitā līgumiskus pasākumus, piemēram,
 citas ārpusbilances un iespējamās finansējuma
 saistības. Šīs izejošās
 naudas plūsmas novērtē saskaņā ar pieņēmumu
 par apvienotu specifisko un tirgus mēroga stresa scenāriju.
 Šim novērtējumam iestādes
 īpaši ņem vērā būtisku reputācijas
 kaitējumu, ko varētu izraisīt likviditātes atbalsta
 nesniegšana šādiem produktiem vai pakalpojumiem. Iestādes ziņo par produktiem un pakalpojumiem, kuru
 pirmajā daļā minētā iespējamība un
 apmērs ir būtisks kompetentajām iestādēm, vismaz reizi
 gadā, un kompetentās iestādes nosaka iedalāmās izejošās
 naudas plūsmas.
 Kompetentās iestādes vismaz reizi
 gadā ziņo EBI par tiem produktu vai pakalpojumu veidiem, kam tās
 ir noteikušas izejošās naudas plūsmas, pamatojoties uz iestāžu pārskatiem. Šajā pārskatā kompetentās
 iestādes arī izskaidro izejošo naudas plūsmu noteikšanā
 izmantoto metodiku.
 3.
 EBI izstrādā regulatīvu tehnisko
 standartu projektus, precizējot režīmu, ko piemēro
 2. punktā minētajiem produktiem un pakalpojumiem, un nosakot
 produktus vai pakalpojumus, kurus ietver šādiem nolūkiem, un
 atbilstīgas metodes, lai noteiktu iedalāmās izejošās naudas
 plūsmas.
 EBI
 līdz 2014. gada 30. jūnijam iesniedz šos regulatīvo
 tehnisko standartu projektus Komisijai.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 409. pants
 Privātpersonu vai MVU noguldījumu izejošās naudas plūsmas
 1.
 Iestādes reizina privātpersonu vai MVU
 noguldījumu apmēru, kas ietverts noguldījumu garantiju
 sistēmā saskaņā ar Direktīvu 94/19/EK vai
 līdzvērtīgā noguldījumu garantiju sistēmā
 trešā valstī, vismaz ar 5 %, ja noguldījums vai nu:
 a)
 ietilpst iedibinātās
 attiecībās, kā rezultātā tā izņemšana ir maz
 ticama, vai
 b)
 tiek turēts darījumu kontā, turklāt
 arī tajos kontos, kuros regulāri ieskaita algu.
 2.
 Iestādes reizina citus privātpersonu vai
 MVU noguldījumus, kas nav minēti 1. punktā, vismaz ar
 10 %.
 3.
 EBI izstrādā īstenošanas tehnisko
 standartu projektus, lai noteiktu nosacījumus 1. un 2. punkta piemērošanai
 saistībā ar tādu privātpersonu vai MVU noguldījumu
 noteikšanu, kas pakļauti lielākām izejošām naudas
 plūsmām, nekā noteikts 1. vai 2. punktā, un produktu
 un atbilstīgo izejošo likviditātes naudas plūsmu
 definīcijas šīs sadaļas vajadzībām. Šajos standartos ņem vērā
 iespējamību, ka šo noguldījumu rezultātā radīsies
 izejošās naudas plūsmas nākamo 30 dienu laikā. Šīs izejošās naudas plūsmas
 novērtē saskaņā ar pieņēmumu par apvienotu
 specifisko un tirgus mēroga stresa scenāriju.
 EBI līdz 2013. gada 1. janvārim
 iesniedz šos īstenošanas tehnisko standartu projektus Komisijai.
 Komisija ir pilnvarota pieņemt pirmajā
 daļā minētos īstenošanas tehniskos standartus
 saskaņā ar procedūru, kas noteikta Regulas (ES)
 Nr. 1093/2010 15. pantā.
 4.
 Iestādes reizina privātpersonu vai MVU
 noguldījumus, ko tās ir saņēmušas trešās valstīs,
 ar augstāku procentuālo attiecību, nekā paredzēts 1.
 un 2. punktā, ja šādu procentuālu attiecību paredz
 salīdzināmas pārskatu sniegšanas prasības trešā
 valstī.
 5.
 Iestādes var izejošo naudas plūsmu
 aprēķinā neietvert konkrētas skaidri ierobežotas privātpersonu
 vai MVU noguldījumu kategorijas, ja ikvienā gadījumā
 iestāde stingri piemēro turpmāk noteikto attiecībā uz
 visu šo noguldījumu kategoriju, izņemot atsevišķi pamatotus
 noguldītāja apstākļus:
 a)
 30 dienu laikā noguldītājam nav
 atļauts izņemt noguldījumu;
 b)
 priekšlaicīgas izņemšanas
 gadījumā 30 dienu laikā noguldītājam ir
 jāmaksā naudassods par priekšlaicīgu izņemšanu, kas ir
 būtiski lielāks par zaudētajiem procentiem, kurus noguldītājs
 iegūtu par atlikušo termiņu, ja nebūtu priekšlaicīgas
 izņemšanas; neatkarīgi no
 pirmā teikuma naudassodam nav jābūt lielākam par
 procentiem, kas pienākas par laikposmu, kurš pagājis, kopš notika
 vienošanās par pašreizējo noguldījuma termiņu.
 410. pants
 Citu saistību izejošās naudas plūsmas
 1.
 Iestādes reizina saistības, kas izriet no
 iestāžu pašas darbības izmaksām, ar 0 %.
 2.
 Iestādes reizina saistības, kas izriet no
 nodrošinātiem aizdevumiem un citiem kapitāla tirgus darījumiem,
 kā noteikts 188. pantā, ja tie ir nodrošināti ar
 aktīviem, kurus varētu uzskatīt par likvīdiem aktīviem
 saskaņā ar 404. pantu, ar:
 a) 0 % līdz likvīdo
 aktīvu vērtībai saskaņā ar 406. pantu;
 b) 100 % pārējām
 saistībām.
 3.
 Iestādes reizina saistības, kas izriet no
 nodrošinātiem aizdevumiem un citiem kapitāla tirgus darījumiem,
 kā noteikts 188. pantā, ar 25 %, ja šos aktīvus
 nevarētu uzskatīt par likvīdiem aktīviem saskaņā
 ar 404. pantu un ja aizdevējs ir tādas dalībvalsts
 centrālā banka vai cita valsts sektora struktūra, kurā
 iestāde saņēmusi atļauju.
 4.
 Iestādes reizina saistības, kas izriet no
 noguldījumiem, kuri ir jāuztur:
 a)
 noguldītājam, lai saņemtu
 tīrvērtes, kontu turēšanas vai skaidras naudas
 pārvaldības pakalpojumus no iestādes;
 b)
 kopēju uzdevumu veikšanai saistībā
 ar institucionālās aizsardzības shēmu, kas atbilst
 108. panta 7. punkta prasībām, vai kā juridisks vai
 tiesību aktos noteikts minimālais noguldījums, ko īsteno
 cita struktūra, kura ir tās pašas institucionālās
 aizsardzības shēmas locekle;
 ar 5 % a) apakšpunktā
 noteiktajā gadījumā, ciktāl tie ir ietverti
 noguldījumu garantiju sistēmā saskaņā ar
 Direktīvu 94/19/EK vai līdzvērtīgā
 noguldījumu garantiju sistēmā trešā valstī, vai ar 25
 % pārējos gadījumos.
 Šī punkta a) apakšpunktā
 minētie tīrvērtes, kontu turēšanas vai skaidras naudas
 pārvaldības pakalpojumi ietver šādus pakalpojumus, ciktāl
 tos sniedz saistība ar iedibinātām attiecībām, no
 kurām noguldītājs ir būtiski atkarīgs. Tie nav tikai korespondentbankas vai galvenā
 brokera darījumu pakalpojumi, un iestādes rīcībā ir
 objektīvas liecības, ka klients nespēj izņemt šīs
 summas 30 dienu laikā, neapdraudot iestādes operacionālo
 darbību.
 5.
 Iestāde reizina saistības, kas izriet no
 tādu klientu noguldījumiem, kuri nav finanšu klienti, ar 75 %,
 ciktāl uz tiem neattiecas 4. punkts.
 6.
 Iestādes ņem vērā parādu
 un debitoru parādu, kas sagaidāmi 30 dienu laikā no
 II pielikumā uzskaitītajiem darījuma partneru
 līgumiem, neto apmēru un reizina to ar 100 % no
 maksājamās neto summas. Neto
 apmērs nozīmē arī neto apmēru no nodrošinājuma,
 ko saņems un ko var uzskatīt par likvīdiem aktīviem
 saskaņā ar 404. pantu.
 7.
 Iestādes pārējās
 saistības, uz kurām neattiecas 1.–5. punkts, reizina ar
 100 %.
 8.
 Neskarot 7. punktu, kompetentās
 iestādes var piešķirt atļauju piemērot zemāku
 procentuālo attiecību, izskatot katru gadījumu atsevišķi,
 ja ir izpildīti visi turpmāk minētie nosacījumi:
 a)
 noguldītājs ir iestādes
 mātesuzņēmums vai meitasuzņēmums vai tā paša
 mātesuzņēmuma cits meitasuzņēmums, vai to ar
 iestādi saista attiecības Direktīvas 83/349/EEK 12. panta
 1. punkta izpratnē;
 b)
 ir pamats sagaidīt mazāku izejošo naudas plūsmu
 nākamo 30 dienu laikā pat kombinētā iestāžu un
 tirgus stresa scenārija gadījumā;
 c)
 neskarot 413. pantu, noguldītājs
 nodrošina atbilstīgu simetrisku vai konservatīvāku
 pieplūdumu;
 d)
 iestāde un noguldītājs ir
 reģistrēti tajā pašā dalībvalstī, ja vien
 nepiemēro 18. panta 1. punkta b) apakšpunktu.
 Ja ir atļauts piemērot šādu
 zemāku izejošo naudas plūsmu, kompetentās iestādes
 informē EBI par šo lēmumu un tā pamatojumu.
 Kompetentās iestādes regulāri pārskata
 šādu zemāku izejošo naudas plūsmu nosacījumus.
 411. pants
 Papildu izejošās naudas plūsmas
 1.
 Nodrošinājumam, kas nav aktīvi, kuri
 atbilst 404. panta 1. punkta a)–c) apakšpunktam, un ko
 iestāde reģistrē II pielikumā uzskaitītajiem
 līgumiem, piemēro papildu izejošo naudas plūsmu 15 %
 apmērā no tādu aktīvu tirgus vērtības, kuri
 atbilst 404. panta 1. punkta d) apakšpunktam, un 20 %
 apmērā no pārējo aktīvu tirgus vērtības.
 2.
 Ja kompetentā iestāde uzskata, ka
 iestādes kapitāla tirgus darījumi, kā noteikts
 188. pantā, vai darījumi saistībā ar
 II pielikumā uzskaitītajiem līgumiem, ir būtiski
 attiecībā uz iestādes iespējamām likviditātes ienākošajām
 naudas plūsmām, iestāde pievieno papildu izejošo naudas plūsmu
 papildu nodrošinājuma vajadzībām,
 kas — saskaņā ar iestādes noslēgtajiem
 līgumiem — izriet no iestādes kredīta kvalitātes
 būtiskas pasliktināšanās, piemēram, tās
 ārējā kredītvērtējuma pazemināšana par trim
 pakāpēm. Šīs
 būtiskās pasliktināšanās apmēru regulāri
 pārskata un paziņo kompetentajai iestādei.
 3.
 Iestāde pievieno papildu izejošo naudas plūsmu,
 kas atbilst nodrošinājuma vajadzībām, kuras izrietētu no
 negatīva tirgus scenārija ietekmes uz iestādes darījumiem
 saistībā ar II pielikumā uzskaitītajiem līgumiem,
 ja šāda ietekme ir būtiska.
 EBI izstrādā regulatīvu tehnisko
 standartu projektus, lai noteiktu piemērošanas nosacījumus
 saistībā ar būtiskuma jēdzienu un šīs papildu izejošās
 naudas plūsmas aprēķināšanas metodes.
 EBI līdz 2013. gada
 1. janvārim iesniedz šos regulatīvo tehnisko standartu projektus
 Komisijai.
 Komisijai tiek deleģētas pilnvaras
 pieņemt otrajā daļā minētos regulatīvos tehniskos
 standartus saskaņā ar procedūru, kas noteikta Regulas (ES)
 Nr. 1093/2010 10.–14. pantā.
 4.
 Iestāde pievieno papildu izejošo naudas plūsmu,
 kas atbilst tādu vērtspapīru vai citu aktīvu tirgus
 vērtībai, kuri ir pārdoti kā īsās pozīcijas
 un kuri ir jāpiegādā 30 dienu laikā, ja vien
 iestādei nepieder piegādājamie vērtspapīri vai ja vien
 tā nav tos aizņēmusies ar noteikumiem, kas paredz to atdošanu
 pēc 30 dienām, kā arī ja vien vērtspapīri
 neveido daļu no iestādes likvīdajiem aktīviem.
 412. pants
 Izejošās naudas plūsmas no kredīta un likviditātes
 instrumentiem
 1.
 Iestādes sniedz pārskatus par izejošajām
 naudas plūsmām no kredīta un likviditātes instrumentiem, un
 šīs izejošās naudas plūsmas nosaka kā procentuālo
 daudzumu no maksimālās summas, ko var izņemt. Šo maksimālo summu, ko var izņemt,
 saskaņā ar 406. pantu var novērtēt kā neto
 vērtību no nodrošinājuma, kurš jāsniedz, ja iestāde
 var atkārtoti izmantot šo nodrošinājumu un ja nodrošinājums ir
 likvīdi aktīvi atbilstīgi 404. pantam. Sniedzamais
 nodrošinājums nedrīkst būt aktīvi, ko emitējis
 instrumenta darījuma partneris vai viena no tā saistītajām
 struktūrām. Ja iestādei ir pieejama vajadzīgā
 informācija, maksimālo summu, ko var izņemt kredīta un
 likviditātes instrumentiem, kurus nodrošina SSPE, nosaka kā
 maksimālo summu, ko varētu izņemt, ja SSPE pašas
 saistības būtu jāapmaksā nākamo 30 dienu
 laikā.
 2.
 Maksimālo summu, ko var izņemt no
 neizmantotiem kredīta un likviditātes instrumentiem, reizina ar
 5 %, ja tie atbilst riska darījumu kategorijai ar
 privātpersonām vai MVU saskaņā ar standartizēto pieeju
 vai IRB pieeju attiecībā uz kredītrisku.
 3.
 Maksimālo summu, ko var izņemt no
 neizmantotiem kredīta un likviditātes instrumentiem, reizina ar
 10 %, ja tie atbilst šādiem nosacījumiem:
 a) tie neatbilst riska darījumu
 kategorijai ar privātpersonām vai MVU saskaņā ar
 standartizēto pieeju vai IRB pieeju attiecībā uz
 kredītrisku;
 b) tos nodrošina klienti, kas nav finanšu
 klienti;
 c) tie nav nodrošināti, lai aizvietotu
 klienta finansējumu situācijās, kad klients nespēj
 nodrošināt savas finansējuma vajadzības finanšu tirgos.
 4.
 Maksimālo summu, ko var izņemt no citiem
 neizmantotiem kredīta un likviditātes instrumentiem, reizina ar
 100 %. Tas jo īpaši attiecas uz:
 a)
 likviditātes instrumentiem, ko iestāde ir
 piešķīrusi SSPE;
 b)
 nosacījumiem, ar kādiem iestādei ir
 jāpērk aktīvi no SSPE vai jāīsteno aktīvu
 mijmaiņa.
 5.
 Iestādes, ko reģistrējusi un
 sponsorē dalībvalsts centrālā valdība vai
 reģionālā pašvaldība, var piemērot 2. un
 3. punktā noteiktos režīmus, neskarot 4. punktu, arī
 attiecībā uz kredīta un likviditātes instrumentiem, kurus
 nodrošina iestādēm tikai, lai tieši vai netieši finansētu
 veicinošus aizdevumus, kas atbilst minētajos punktos
 paredzētajām riska darījumu kategorijām. Veicinošie aizdevumi ir pieejami tikai
 personām, kas nav finanšu klienti, un tos piešķir bez konkurences un
 piešķir nevis peļņas nolūkā, bet lai veicinātu
 minētās dalībvalsts centrālās valdības vai
 reģionālās pašvaldības valsts politikas mērķus. Šādus instrumentus ir iespējams
 izņemt, tikai iesniedzot pieprasījumu par veicinošu atbalstu, un
 apmērā, kāds noteikts minētajā pieprasījumā.
 413. pants
 Ienākošās naudas plūsmas
 Iestādes sniedz pārskatus par savām
 ierobežotajām likviditātes ienākošās naudas
 plūsmām. Ierobežotas
 likviditātes ienākošās naudas plūsmas ir likviditātes ienākošās
 naudas plūsmas, kas ir ierobežotas 75 % apmērā no
 likviditātes ienākošajām naudas plūsmām. Iestādes šo ierobežojumu var nepiemērot
 likviditātes ienākošajām naudas plūsmām no
 noguldījumiem, kas veikti citās iestādēs un ir
 atbilstīgi, lai tiem piemērotu 108. panta 6. punktā
 vai 108. panta 7. punktā noteiktos režīmus.
 21.
 Likviditātes ienākošās naudas
 plūsmas novērtē nākamo 30 dienu laikā. Tie ietver tikai līgumos noteiktos
 pieplūdumus no riska darījumiem, kuriem nav pagājis atmaksas
 termiņš un par kuriem bankai nav pamata sagaidīt, ka nākamo
 30 dienu laikā notiks saistību nepildīšana. Pieplūdumu ņem vērā
 pilnībā, izņemot:
 a)
 naudas līdzekļus, kuri pienākas no
 klientiem, kas nav finanšu klienti, samazina par 50 % no to
 vērtības vai par līgumā noteiktajām
 saistībām šiem klientiem, lai pagarinātu finansējumu,
 atkarībā no tā, kura vērtība ir lielāka; tas neattiecas uz naudas līdzekļiem,
 kas maksājami no nodrošinātiem aizdevumiem un ar kapitāla tirgu saistītiem
 darījumiem, kā noteikts 188. pantā, kuri nodrošināti
 ar likvīdiem aktīviem atbilstīgi 404. pantam;
 b)
 naudas līdzekļus, kas maksājami no
 nodrošinātiem aizdevumiem un ar kapitāla tirgu saistītiem
 darījumiem, kā noteikts 188. pantā, ja tie ir nodrošināti
 ar likvīdiem aktīviem, neņem vērā līdz
 likvīdo aktīvu diskontus neto vērtībai un pilnībā
 ņem vērā pārējos maksājamos naudas
 līdzekļus;
 c)
 maksājamos naudas līdzekļus, kuriem
 iestāde, kas ir šos naudas līdzekļus parādā,
 piemēro režīmu atbilstīgi 410. panta 4. punktam, visus
 neizmantotos kredīta vai likviditātes instrumentus, kā arī
 jebkādas citas saņemtās saistības neņem
 vērā.
 22.
 Atspoguļo parādu un debitoru parādu,
 kas sagaidāmi 30 dienu laikā no II pielikumā
 uzskaitītajiem līgumiem, neto apmēru un reizina to ar 100 %
 no parāda neto summas. Neto
 apmērs nozīmē arī neto apmēru no nodrošinājuma,
 ko saņems un ko var uzskatīt par likvīdiem aktīviem
 saskaņā ar 404. pantu.
 23.
 Kompetentās iestādes var piešķirt
 atļauju piemērot, neskarot 2. punkta c) apakšpunktu, augstākas
 ienākošas naudas plūsmas, izskatot katru gadījumu
 atsevišķi, ja ir izpildīti visi šie nosacījumi:
 a)
 ir pamats sagaidīt augstākas ienākošās
 naudas plūsmas pat iestāžu stresa apstākļos;
 b)
 darījuma partneris ir iestādes
 mātesuzņēmums vai meitasuzņēmums vai tā paša
 mātesuzņēmuma cits meitasuzņēmums, vai to ar
 iestādi saista attiecības Direktīvas 83/349/EEK
 12. panta 1. punkta izpratnē;
 c)
 iestāde un darījuma partneris ir
 reģistrēti tajā pašā dalībvalstī, ja vien
 nepiemēro 18. panta 1. punkta b) apakšpunktu.
 Ja ir atļauts piemērot šādu lielāku
 ienākošo naudas plūsmu, kompetentās iestādes informē
 EBI par šo lēmumu un tā pamatojumu. Kompetentās iestādes regulāri pārskata šādu lielāku
 ienākošo naudas plūsmu nosacījumus.
 24.
 Iestādes nesniedz pārskatus par ienākošajām
 naudas plūsmām no jebkādiem likvīdiem aktīviem, par
 kuriem sniegts pārskats saskaņā ar 404. pantu, ja tie nav
 maksājumi, kas jāveic par aktīviem, kuri nav atspoguļoti
 aktīva tirgus vērtībā.
 25.
 Iestādes nesniedz pārskatus par ienākošajām
 naudas plūsmām no jebkādām jaunām emitētām
 saistībām.
 26.
 Iestādes ņem vērā
 likviditātes ienākošās naudas plūsmas, ko ir paredzēts
 saņemt trešās valstīs, kurās pastāv pārskaitījumu
 ierobežojumi, vai kas ir denominēti nekonvertējamās
 valūtās, ciktāl tie atbilst ienākošajām naudas
 plūsmām attiecīgajā trešā valstī vai
 valūtā.
 III sadaļa
 Pārskatu sniegšana par stabilu finansējumu
 414. pants
 Posteņi, kas nodrošina stabilu finansējumu
 Kompetentajām iestādēm sniedz
 atsevišķus pārskatus par turpmāk nosauktajiem posteņiem,
 lai varētu novērtēt stabila finansējuma pieejamību:
 a) pašu kapitāls;
 b) šādas saistības, kas nav ietvertas a) apakšpunktā:
 i) privātpersonu vai MVU noguldījumi, kas kvalificējas 409. panta
 1. punktā noteiktā režīma piemērošanai;
 ii) privātpersonu vai MVU noguldījumi, kas kvalificējas
 409. panta 2. punktā noteiktā režīma
 piemērošanai;
 iii) noguldījumi, kas kvalificējas 410. panta 4. punktā
 noteiktā režīma piemērošanai;
 iv) no iii) daļā minētajiem noguldījumiem tie
 noguldījumi, kas ietilpst noguldījumu garantiju sistēmā
 saskaņā ar Direktīvu 94/19/EK
 līdzvērtīgā noguldījumu garantiju sistēmā
 trešā valstī atbilstīgi 409. panta 2. punkta
 noteikumiem;
 v) no iii) daļā minētajiem noguldījumiem tie
 noguldījumi, uz kuriem attiecas 410. panta 3. punkts;
 vi) noguldītās summas, kas neietilpst i) vai
 iii) daļā, ja tās nav noguldījuši finanšu klienti;
 vii) viss finansējums, kas iegūts no finanšu klientiem;
 viii) atsevišķi attiecībā uz summām, kas attiecīgi
 ietilpst vi) un vii) daļā — finansējums no
 nodrošinātiem aizdevumiem un citiem kapitāla tirgus darījumiem,
 kā noteikts 188. pantā,
 –
 kuri nodrošināti ar likvīdiem
 aktīviem atbilstīgi 404. pantam;
 –
 kuri nodrošināti ar jebkādiem citiem
 aktīviem;
 ix) saistības, kas izriet no emitētajiem vērtspapīriem
 un kas atbilst 124. panta režīmam;
 x) citas saistības, kas izriet no emitētajiem
 vērtspapīriem;
 xi) jebkādas citas saistības.
 27.
 Attiecīgā gadījumā visus
 posteņus atspoguļo turpmāk nosauktajos piecos laikposmos
 saskaņā ar to, kas ir tuvāks to termiņam un agrākajam
 datumam, kad tos saskaņā ar līgumu var izpirkt:
 a)
 trīs mēnešu laikā;
 b)
 trīs līdz sešu mēnešu laikā;
 c)
 sešu līdz deviņu mēnešu laikā;
 d)
 deviņu līdz divpadsmit mēnešu
 laikā;
 e)
 pēc divpadsmit mēnešiem.
 415. pants
 Posteņi, kam vajadzīgs stabils finansējums
 Kompetentajām iestādēm sniedz
 atsevišķus pārskatus par turpmāk nosauktajiem posteņiem,
 lai varētu novērtēt stabila finansējuma
 nepieciešamību:
 šīs
 regulas 404. pantā minētie aktīvi, sadalot pēc
 aktīvu veida;
 (ffff) vērtspapīru un naudas līdzekļu tirgus instrumenti,
 kas nav ietverti a) apakšpunktā;
 (gggg)struktūru, kas nav finanšu struktūras, kuras uzskaitītas
 regulētu tirgu kādā no galvenajiem indeksiem, kapitāla
 vērtspapīri;
 (hhhh)citi kapitāla vērtspapīri;
 (iiii)
 zelts;
 (jjjj) citi dārgmetāli;
 (kkkk)
 neatjaunojami aizdevumi un debitoru parādi, tādi,
 kuru aizņēmēji ir:
 i) fiziskas personas, kas nav vienīgais komerciālais
 īpašnieks, un partnerattiecības un mazi un vidēji
 uzņēmumi, ja šī klienta vai saistītu klientu grupas
 kopējais noguldījums nepārsniedz 1 miljonu euro,
 ii) valstis, centrālās bankas un publiskā sektora struktūras,
 iii) klienti, kas nav minēti i) un ii) daļā un kas nav
 finanšu klienti,
 iv) citi aizņēmēji;
 (llll)
 atvasinātie debitoru parādi;
 (mmmm)
 citi aktīvi;
 (nnnn)neizmantoti kredīta instrumenti, kas atbilst „vidēja riska”
 vai „vidēja/zema riska” pakāpei saskaņā ar
 I pielikumu.
 28.
 Attiecīgā gadījumā visus
 posteņus atspoguļo piecos laikposmos, kā norādīts
 414. panta 2. punktā.
 SEPTĪTĀ DAĻA
 AIZŅEMTIE LĪDZEKĻI
 416. pants
 Aizņemto līdzekļu rādītāja
 aprēķināšana
 1.
 Iestādes aprēķina savu aizņemto
 līdzekļu rādītāju saskaņā ar
 2.–10. punktā noteikto metodiku.
 2.
 Aizņemto līdzekļu rādītāju
 aprēķina kā iestādes kapitālu, ko dala ar šīs
 iestādes kopējiem riska darījumiem un ko izsaka kā
 procentuālu lielumu.
 Iestādes aprēķina aizņemto
 līdzekļu rādītāju kā ikmēneša aizņemto
 līdzekļu rādītāju vienkāršu aritmētisko
 vidējo rādītāju ceturksnī.
 3.
 Šā panta 2. punkta vajadzībām
 kapitāls ir 1. līmeņa kapitāls.
 4.
 Kopējie riska darījumi ir visu
 aktīvu un ārpusbilances posteņu riska darījumu
 vērtību summa, kas nav atskaitīta, nosakot 3. punktā
 minēto kapitālu.
 Ja iestādes ietver attiecīgās
 struktūras, kurās tām ir būtiski ieguldījumi,
 savā konsolidācijā saskaņā ar attiecīgo
 grāmatvedības regulējumu, nevis savā konsultatīvās
 uzraudzības konsolidācijā atbilstīgi I daļas
 II sadaļas 2. nodaļai, tās samazina riska darījumu
 par apmēru, kas iegūts, reizinot a) apakšpunktā noteikto
 summu ar b) apakšpunktā noteikto faktoru:
 to
 attiecīgo sabiedrību visu aktīvu riska darījumu
 vērtību summa, kuras ir ietvertas konsolidācijā
 saskaņā ar attiecīgo grāmatvedības regulējumu,
 nevis konsultatīvās uzraudzības konsolidācijā
 atbilstīgi I daļas II sadaļas 2. nodaļai;
 (oooo)
 atskaitījumu no 33. panta 1. punkta
 i) apakšpunktā un 53. panta d) apakšpunktā
 noteiktajiem 1. līmeņa kapitāla posteņiem summa,
 ko dala ar 1. līmeņa kapitāla posteņu kopsummu.
 Iestādes apstiprina aktīvu un
 ārpusbilances posteņu novērtējuma spēkā
 esību saskaņā ar 94. pantu.
 5.
 Iestādes nosaka aktīvu riska
 darījumu vērtību saskaņā ar šādiem principiem:
 a)
 aktīvu riska darījumu vērtības,
 izņemot II pielikumā uzskaitītos posteņus un
 kredīta atvasinātos instrumentus, ir riska darījumu
 vērtības, kā noteikts 106. panta 1. punktā;
 b)
 fizisku vai finanšu nodrošinājumu, garantijas
 vai iegādāto kredītriska mazinājumu neizmanto, lai
 samazinātu aktīvu riska darījumu vērtības;
 c)
 nav atļauts aizdevumu un noguldījumu
 savstarpējais ieskaits.
 6.
 Iestādes nosaka II pielikumā
 uzskaitīto posteņu un kredīta atvasināto instrumentu riska
 darījumu vērtību atbilstoši vai nu tirgus vērtības
 metodei, kas izklāstīta 269. pantā, vai
 sākotnējās vērtības metodei, kura izklāstīta
 270. pantā. Iestādes var izmantot sākotnējās
 vērtības metodi, lai noteiktu II pielikumā uzskaitīto
 posteņu un kredīta atvasināto instrumentu riska darījumu
 vērtību, tikai tad, ja tās šo metodi izmanto arī šo
 posteņu riska darījumu vērtības noteikšanai, lai
 nodrošinātu atbilstību pašu kapitāla prasībām, kā
 noteikts 87. pantā.
 Nosakot II pielikumā uzskaitīto
 posteņu un kredīta atvasināto instrumentu riska darījumu
 vērtību, iestādes ņem vērā pārjaunojuma
 līgumu un citu ieskaita līgumu, izņemot līgumiskos dažādu
 produktu savstarpējā ieskaita līgumus, ietekmi saskaņā
 ar 289. pantu.
 7.
 Iestādes nosaka riska darījuma
 vērtību repo darījumiem, vērtspapīru vai preču
 aizdevuma vai aizņēmuma darījumiem, ilgstošo norēķinu
 darījumiem un maržinālo aizdevumu darījumiem saskaņā
 ar 215. panta 1.–3. punktu un ņem vērā
 savstarpējā ieskaita jumta līgumu, izņemot līgumiskos
 dažādu produktu savstarpējā ieskaita līgumus, ietekmi
 saskaņā ar 201. pantu.
 8.
 Iestādes nosaka ārpusbilances
 posteņu, izņemot II pielikumā uzskaitītos
 posteņus, kredīta atvasināto instrumentu, repo darījumu,
 vērtspapīru vai preču aizdevuma vai aizņēmuma
 darījumu, ilgstošo norēķinu darījumu un maržinālo
 aizdevumu darījumu riska darījuma vērtību saskaņā
 ar 106. panta 1. punktu, piemērojot šādas izmaiņas
 specifiskā kredītriska korekcijās, kas uzskaitītas
 minētajā pantā:
 a)
 specifiskā kredītriska korekcija
 neizmantotiem kredīta instrumentiem, kuru var bez nosacījumiem
 anulēt jebkurā brīdī bez paziņošanas, kā
 minēts I pielikuma 4. punkta pirmajā ievilkumā, ir
 10 %;
 b)
 specifiskā kredītriska korekcija visiem
 pārējiem ārpusbilances posteņiem, kas uzskaitīti
 I pielikumā, ir 100 %.
 9.
 Iestādes nosaka riska darījuma
 vērtības posteņiem, kas uzskaitīti II pielikumā,
 un kredīta atvasinātajiem instrumentiem, kuri ir ārpusbilances
 posteņi, saskaņā ar 6. punktā noteikto pieeju.
 Iestādes nosaka riska darījuma
 vērtības repo darījumiem, vērtspapīru vai preču
 aizdevuma vai aizņēmuma darījumiem, ilgstošo norēķinu
 darījumiem un maržinālo aizdevumu darījumiem, kas ir
 ārpusbilances posteņi, saskaņā ar 7. punktā
 noteikto pieeju.
 10.
 Šā panta 6., 7. un 9. punktā
 noteikto aprēķinu vajadzībām iestādes var
 izvēlēties nepiemērot 5. punkta b) apakšpunktā
 noteikto principu.
 417. pants
 Pārskatu sniegšanas prasība
 1.
 Iestādes sniedz kompetentajām
 iestādēm visu vajadzīgo informāciju par aizņemto
 līdzekļu rādītāju un tā komponentiem, kā
 noteikts 416. pantā. Kompetentās iestādes šo
 informāciju ņem vērā, veicot uzraudzības
 pārbaudi, kā minēts Direktīvas [inserted by OP]
 92. pantā.
 Kompetentās iestādes iesniedz
 saņemto informāciju EBI pēc tās pieprasījuma, lai
 atbalstītu 482. pantā minēto pārbaudi.
 2.
 EBI izstrādā īstenošanas tehnisko
 standartu projektus, lai noteiktu vienotas pārskatu veidnes saturu un
 formātu 1. punktā minētās pārskatu sniegšanas
 prasības vajadzībām, norādes, kā izmantot šādu
 veidni, un pārskatu regularitāti un datumus.
 EBI līdz 2013. gada
 1. janvārim iesniedz šos īstenošanas tehnisko standartu
 projektus Komisijai.
 Komisija ir pilnvarota pieņemt pirmajā
 daļā minētos īstenošanas tehniskos standartus
 saskaņā ar procedūru, kas noteikta Regulas (ES)
 Nr. 1093/2010 15. pantā.
 ASTOTĀ
 DAĻA
 IESTĀŽU ĪSTENOTĀ INFORMĀCIJAS ATKLĀŠANA
 I sadaļa
 Vispārēji principi
 418. pants
 Informācijas atklāšanas prasību darbības joma
 1.
 Iestādes publisko II sadaļā
 noteikto informāciju, piemērojot 419. panta noteikumus.
 2.
 Kompetento iestāžu atļaujai
 saskaņā ar III daļu par III sadaļā
 minētajiem instrumentiem un metodikām piemēro minētajā
 sadaļā noteiktās informācijas atklāšanas prasību
 iestādēm.
 3.
 Iestādes apstiprina šajā daļā
 noteikto informācijas atklāšanas prasību izpildes formālo
 politiku un politikas, lai novērtētu atklātās informācijas
 atbilstību, ieskaitot informācijas pārbaudes kārtību un
 publicēšanas regularitāti. Iestādēm ir arī politika,
 lai novērtētu, vai atklātā informācija tirgus dalībniekiem
 sniedz pietiekami plašu pārskatu par iestādes riska profilu.
 Ja šī informācija tirgus
 dalībniekiem nesniedz pietiekami plašu pārskatu par riska profilu,
 iestādes atklāj nepieciešamo informāciju papildus
 1. punktā noteiktajai informācijai. Tomēr tām ir
 pienākums atklāt tikai tādu informāciju, kas
 saskaņā ar 419. pantu ir būtiska un nav aizsargājama vai
 konfidenciāla.
 4.
 Iestādes, ja tām pieprasa, paskaidro
 savus reitingu lēmumus mazajiem un vidējiem uzņēmumiem,
 kā arī citām juridiskām personām, kas vēlas
 saņemt aizdevumus, pēc pieprasījuma sniedzot rakstisku
 paskaidrojumu. Paskaidrojuma administratīvās izmaksas ir
 samērīgas ar aizdevuma apmēru.
 419. pants
 Nebūtiska, aizsargājama vai konfidenciāla informācija
 1.
 Iestādes var neatklāt informāciju
 par vienu vai vairākiem II sadaļā uzskaitītajiem
 jautājumiem, ja šī informācija nav uzskatāma par
 būtisku, izņemot informāciju, kas jāsniedz
 saskaņā ar 424. pantu.
 Informāciju uzskata par būtisku
 informācijas atklāšanā, ja tās neatklāšana vai
 nepareizs izklāsts varētu mainīt vai ietekmēt tāda
 lietotāja novērtējumu vai lēmumu, kurš šo informāciju
 izmanto ekonomiska lēmuma pieņemšanai.
 2.
 Iestādes var arī neatklāt
 informāciju par vienu vai vairākiem II un III sadaļā
 uzskaitītajiem jautājumiem, ja šie jautājumi ietver informāciju,
 ko uzskata par aizsargājamu vai par konfidenciālu saskaņā
 ar otro un trešo daļu, izņemot 424. pantā noteiktās
 informācijas atklāšanu.
 Informāciju uzskata par aizsargājamu
 iestādei, ja šīs informācijas publiskošana var vājināt
 tās konkurētspēju. Tā var iekļaut informāciju par
 produktiem vai sistēmām, kas, ja kļūtu zināma
 konkurentiem, varētu mazināt iestādes ieguldījumu
 vērtību tajās.
 Informāciju uzskata par konfidenciālu,
 ja pastāv saistības pret klientiem vai citiem darījuma
 partneriem, kas iestādei uzliek konfidencialitātes pienākumu.
 3.
 Gadījumos, kas minēti
 2. punktā, attiecīgā iestāde, atklājot
 informāciju, norāda faktu, ka tās atklātajā
 informācijā atsevišķi jautājumi nav atklāti,
 informācijas neatklāšanas iemeslus, kā arī publicē
 vispārīgas ziņas par pieprasīto informāciju,
 izņemot gadījumus, kad informācija ir aizsargājama vai
 konfidenciāla.
 420. pants
 Informācijas atklāšanas regularitāte
 Iestādes publicē informāciju,
 kas pieprasīta saskaņā ar šo daļu, vismaz vienu reizi
 gadā.
 Reizi gadā atklājamo
 informāciju publicē reizē ar finanšu pārskatu
 publikācijas datiem.
 Iestādes novērtē
 nepieciešamību publicēt atsevišķu vai visu informāciju
 biežāk nekā reizi gadā, ņemot vērā iestādes
 darbības būtiskās iezīmes, tādas kā
 operāciju apjoms, operāciju dažādība, darbība
 dažādās valstīs, darbība dažādos finanšu sektoros un
 dalība starptautiskajos finanšu tirgos un maksājumu,
 norēķinu un ieskaita sistēmās. Šajā
 novērtējumā īpašu uzmanību pievērš
 iespējamai vajadzībai biežāk sniegt informāciju, kas
 noteikta 424. pantā un 425. panta b)–e) apakšpunktā,
 un informāciju par riska darījumiem un citiem posteņiem, kuriem
 ir raksturīgas straujas izmaiņas.
 421. pants
 Informācijas atklāšanas līdzekļi
 1.
 Iestādes var pašas noteikt piemērotus
 informācijas nesējus, vietu un pārbaudes līdzekļus,
 lai efektīvi izpildītu šajā daļā noteiktās
 informācijas atklāšanas prasības. Visa informācija atklājama vienā informācijas
 nesējā vai vietā, ciktāl tas ir iespējams.
 2.
 Līdzvērtīgu informācijas atklāšanu,
 ko iestādes veic atbilstoši grāmatvedības, regulētā
 tirgus vai citām prasībām, var uzskatīt par šīs
 daļas prasību izpildi. Ja
 informācija netiek atklāta finanšu pārskatos, iestādes
 norāda, kur tā ir pieejama.
 II sadaļa
 Pārredzamības un informācijas atklāšanas tehniskie
 kritēriji
 422. pants
 Riska pārvaldības mērķi un politikas
 1.
 Iestādes atklāj informāciju par
 saviem riska pārvaldības mērķiem un par katru
 atsevišķu riska kategoriju, ieskaitot riskus, kas minēti šajā
 sadaļā. Atklājamajā
 informācijā ietilpst:
 a) šo risku pārvaldības stratēģija un procesi;
 b) attiecīgās riska pārvaldības funkcijas
 struktūra un organizācija, tai skaitā informācija par
 šīs funkcijas pilnvarām un noteikumiem, vai citiem atbilstīgiem
 pasākumiem;
 c) riska ziņošanas sistēmas kompetence un būtība un riska
 mērīšanas sistēma;
 d) riska ierobežošanas un mazināšanas politika, kā arī
 stratēģija un procesi riska ierobežošanas un mazināšanas
 pastāvīgas efektivitātes kontrolei;
 e) vadības struktūras apstiprināts papārskats par
 iestādes riska pārvaldības pasākumu atbilstību, lai nodrošinātu
 pārliecību, ka ieviestās riska pārvaldības
 sistēmas atbilst iestādes profilam un stratēģijai;
 f) riska pārskata kopsavilkums, ko apstiprinājusi vadības
 struktūra, īsumā aprakstot iestādes vispārējo
 riska profilu, kurš saistīts ar uzņēmējdarbības stratēģiju. Šajā pārskatā ietver galvenos rādītājus
 un datus, kas ieinteresētām pusēm sniedz īsu, bet
 vispusīgu skatījumu par to, kā iestādes riska profils
 mijiedarbojas ar vadības struktūras noteikto riska pieļaujamo
 līmeni.
 2.
 Iestādes atklāj turpmāk norādīto
 informāciju, ietverot regulārus — vismaz reizi
 gadā — atjauninājumus, par pārvaldības
 pasākumiem:
 a) direktora amatu skaits, ko ieņem
 vadības struktūras locekļi;
 b) darbā pieņemšanas politika
 vadības struktūras locekļu atlasei un viņu faktiskās
 zināšanas, prasmes un kompetence;
 c) daužādas politikas
 attiecībā uz vadības struktūras locekļu atlasi,
 tās mērķi un visi attiecīgie uzdevumi, kas noteikti
 šajā politikā, kā arī tas, kādā mērā
 šie mērķi un uzdevumi ir sasniegti;
 d) vai iestāde ir vai nav izveidojusi
 atsevišķu riska pārvaldības komiteju, un cik reižu šī riska
 pārvaldības komiteja ir sanākusi kopā;
 e) apraksts par riska pārvaldības informācijas
 plūsmu uz vadības struktūru saistībā ar tās
 uzraudzības funkcijām.
 423. pants
 Piemērošanas joma
 Iestādes attiecībā uz šīs
 regulas prasību piemērošanas jomu saskaņā ar
 Direktīvu [inserted by OP] atklāj šādu informāciju:
 a)
 iestādes nosaukums, kurai piemēro
 šīs regulas prasības;
 b)
 ziņas par atšķirībām
 konsolidācijā uzskaites un uzraudzības vajadzībām,
 sniedzot apkopojošu aprakstu par savām struktūrām, paskaidrojot,
 vai tās ir:
 i) pilnībā konsolidētas,
 ii) proporcionāli konsolidētas,
 iii) atskaitītas no pašu kapitāla,
 iv) nav ne konsolidētas, ne
 atskaitītas;
 c)
 jebkuri esoši vai paredzami būtiski praktiski
 vai juridiski šķēršļi tam, lai varētu veikt
 tūlītēju pašu kapitāla pārskaitīšanu vai
 saistību atmaksāšanu starp mātesuzņēmumu un tā
 meitasuzņēmumiem;
 d)
 kopējā summa, par kuru faktiskais pašu
 kapitāls ir mazāks nekā prasītais kapitāls visos
 meitasuzņēmumos, kas nav iekļauti konsolidācijā, un
 šādu meitasuzņēmumu nosaukumi;
 e)
 ja nepieciešams, apstākļi, kādos ir
 izmantoti 6. un 8. pantā minētie noteikumi.
 424. pants
 Pašu kapitāls
 1.
 Iestādes par pašu kapitālu atklāj
 šādu informāciju:
 a)
 1. līmeņa pamata kapitāla
 posteņu, 1. līmeņa papildu kapitāla posteņu,
 2. līmeņa papildu kapitāla posteņu, kā arī
 saskaņā ar 29.–32., 33., 53., 63. un 74. pantu piemēroto
 filtru un atskaitījumu pilnīga saskaņošana ar iestādes pašu
 kapitālu un iestādes revidēto finanšu pārskatu bilanci;
 b)
 iestādes emitēto 1. līmeņa
 pamata kapitāla, 1. līmeņa papildu kapitāla un
 2. līmeņa papildu kapitāla instrumentu galveno iezīmju
 apraksts;
 c)
 izsmeļoši noteikumi un nosacījumi par visiem
 1. līmeņa pamata kapitāla, 1. līmeņa papildu
 kapitāla un 2. līmeņa papildu kapitāla instrumentiem;
 d)
 atsevišķa informācija par
 būtību un apmēriem saistībā ar:
 i) katru uzraudzības filtru, ko piemēro saskaņā ar
 29.–32. pantu,
 ii) katru atskaitījumu, ko veic saskaņā ar 33., 53. un
 63. pantu,
 iii) posteņiem, ko neatskaita saskaņā ar 44., 45., 53., 63.
 un 74. pantu;
 e)
 apraksts par visiem ierobežojumiem, ko piemēro
 pašu kapitāla aprēķināšanai saskaņā ar šo regulu,
 un instrumentiem, uzraudzības filtriem un atskaitījumiem, kuriem šos
 ierobežojumus piemēro;
 f)
 ja iestādes atklāj informāciju par
 kapitāla rādītājiem, kas aprēķināti,
 izmantojot pašu kapitāla elementus, kuri noteikti saskaņā ar
 citu pamatojumu, nevis šajā regulā
 noteikto — vispusīgu paskaidrojumu par pamatojumu, kas izmantots
 kapitāla rāditāju aprēķināšanai.
 2.
 EBI izstrādā īstenošanas tehnisko
 standartu projektus, lai noteiktu vienotas veidnes informācijas atklāšanai
 saskaņā ar 1. punkta a), b), d) un e) apakšpunktu.
 EBI līdz 2013. gada 31. decembrim
 iesniedz šos īstenošanas tehnisko standartu projektus Komisijai.
 Komisijai tiek deleģētas pilnvaras
 pieņemt pirmajā daļā minētos īstenošanas
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 425. pants
 Pašu kapitāla prasības
 Iestādes atklāj šādu
 informāciju par iestādes atbilstību
 Direktīvas [inserted by OP] 87. un 72. pantā
 noteiktajām prasībām:
 a)
 kopsavilkums par to, kā iestāde
 novērtē iekšējā kapitāla pietiekamību pašreizējās
 un plānotās darbības nodrošināšanai;
 b)
 iestādēm, kuras aprēķina riska darījumu
 riska svērtās vērtības saskaņā ar
 II sadaļās III daļas 2. nodaļu, 8 % no
 riska darījumu riska svērtās vērtības visām riska
 darījumu kategorijām, kas norādītas 107. pantā;
 c)
 iestādēm, kuras aprēķina riska darījumu
 riska svērtās vērtības saskaņā ar
 II sadaļas III daļas 3. nodaļu, 8 % no riska
 darījumu riska svērtās vērtības visām riska
 darījumu kategorijām, kas norādītas 142. pantā.
 riska darījumu ar privātpersonām vai MVU kategorijā šo
 prasību piemēro katram riska darījumam, uz kuru attiecas
 kāda no attiecīgajām korelācijām, kas uzskaitītas
 149. panta 1.–4. punktā. Kapitāla instrumentu riska
 darījumu kategorijā šo prasību piemēro:
 i) katrai no 150. pantā paredzētajām pieejām,
 ii) biržā tirgotiem riska darījumiem, privātā
 kapitāla instrumentu riska darījumiem, kuru portfelis ir pietiekami
 diversificēts, un citiem riska darījumiem,
 iii) riska darījumiem, kuriem piemēro uzraudzības
 pārejas noteikumus attiecībā uz pašu kapitāla
 prasībām,
 iv) riska darījumiem, kuriem piemēro tiesības saglabāt
 iepriekš spēkā esošos nosacījumus attiecībā uz pašu
 kapitāla prasībām;
 d)
 pašu kapitāla prasības, kas
 aprēķinātas saskaņā ar 87. panta b) un
 c) apakšpunktu;
 e)
 pašu kapitāla prasības, kas
 aprēķinātas saskaņā ar III daļas
 III sadaļas 2.–4. iedaļu un par ko informāciju atklāj
 atsevišķi.
 Iestādes, aprēķinot riska darījumu
 riska svērtās vērtības saskaņā ar 148. panta
 5. punktu vai 150. panta 2. punktu, atklāj informāciju
 par riska darījumiem, kas iedalīti katrā kategorijā
 atbilstīgi 1. tabulai 148. panta 5. punktā, vai katrai
 riska pakāpei, kura minēta 150. panta 2. punktā.
 426. pants
 Darījuma partnera kredītriska apmērs
 Iestādes attiecībā uz
 iestādes darījuma partnera kredītriska apmēru, kā
 noteikts 6. nodaļas III sadaļā, atklāj šādu
 informāciju:
 a)
 metodikas aprakstu, ko izmanto, lai piešķirtu
 iekšējo kapitālu un kredīta limitus darījuma partnera
 kredītriskiem;
 b)
 politikas aprakstu, lai paredzētu
 nodrošinājumu un izveidotu kredīta rezerves;
 c)
 politikas aprakstu attiecībā uz nepareiza
 veida riska darījumiem;
 d)
 aprakstu par izmaiņām nodrošinājuma
 apmērā, kurš iestādei būtu jānodrošina, ņemot
 vērā tās kredītreitinga pazemināšanos;
 e)
 kopējo pozitīvo līgumu patieso
 vērtību, savstarpējā ieskaita summas, kredītriskam
 pakļautās vērtībaspēc savstarpējā ieskaita
 piemērošanas, saņemtā nodrošinājuma vērtību un
 atvasināto finanšu instrumentu kredītriskam pakļauto tīro
 vērtību. Atvasināto
 finanšu instrumentu kredītriskam pakļautā tīrā
 vērtība ir atvasināto finanšu instrumentu kredītriskam
 pakļautā vērtība, kas samazināta par tiesiski
 īstenojamiem savstarpējā ieskaita līgumu summām un
 nodrošinājuma līgumu ieguvumiem;
 f)
 riska darījumu vērtības noteikšanas
 kārtība saskaņā ar 6. nodaļas
 III sadaļas 3.–6. iedaļā izklāstītajām
 metodēm, atkarībā no tā, kura no tām ir
 piemērojama;
 g)
 kredītriska ierobežošanai izmantoto
 kredīta atvasināto finanšu instrumentu nosacītā
 vērtība un kredītriskam pakļautās vērtības
 sadalījums pēc kredītriska darījumu veida;
 h)
 kredīta atvasināto instrumentu nosacīto
 vērtību sadalījumā pa izmantošanas veidiem starp pašas
 iestādes kredītportfelī, kā arī tās
 starpniecības darījumos, tostarp izmantoto kredīta atvasināto
 instrumentu veidu sadalījums, kas tālāk sadalīts katrā
 produktu grupā pēc nopirktās un pārdotās
 aizsardzības;
 i)
 α novērtējums, ja iestāde ir
 saņēmusi kompetento iestāžu atļauju
 vērtēt α.
 427. pants
 Kapitāla rezerves
 Iestāde saistībā ar savu
 atbilstību Direktīvas [inserted by OP] 4. nodaļas
 VII sadaļā minētajai prasībai par pretcikliskajām
 kapitāla rezervēm atklāj šādu informāciju:
 a) to iestādes kredītriskam pakļauto darījumu
 ģeogrāfiskais iedalījums, kuri ir būtiski tās
 pretciklisko kapitāla rezervju aprēķināšanai;
 b) iestādes specifisko pretciklisko kapitāla rezervju
 sastāvs.
 29.
 EBI izstrādā uzraudzības tehnisko
 standartu projektus, precizējot 1. punktā minētās
 informācijas atklāšanas prasības.
 EBI līdz
 2014. gada 31. decembrim iesniedz šos uzraudzības tehnisko
 standartu projektus Komisijai.
 Komisijai tiek deleģētas pilnvaras
 pieņemt pirmajā daļā minētos uzraudzības
 tehniskos standartus saskaņā ar procedūru, kas noteikta Regulas
 (ES) Nr. 1093/2010 10.–14. pantā.
 428. pants
 Kredītriska korekcijas
 Iestādes attiecībā uz savu
 kredītriska un atgūstamās vērtības samazinājuma
 riska apmēru atklāj šādu informāciju:
 a)
 definīcijas, ko uzskaites vajadzībām
 piemēro jēdzieniem „kavēts” un „vērtības
 samazināšanās zaudējumi”;
 b)
 apraksts par pieejām un metodēm, kas piemērotas
 specifiskā un vispārējā kredītriska korekciju
 noteikšanai;
 c)
 kopējā riska darījumu summa pēc
 savstarpējo prasījumu ieskaita un neņemot vērā
 kredītriska mazināšanas ietekmi, un riska darījumu vidējo apmēru
 periodā ar iedalījumu dažādās riska darījumu kategorijās;
 d)
 riska darījumu ģeogrāfiskais
 iedalījums, kas tālāk sadalīts pēc
 nozīmīgākajiem reģioniem un būtiskākajām
 riska darījumu kategorijām, norādot sīkāku iedalījumu,
 ja tāds ir nepieciešams;
 e)
 riska darījumu iedalījums pēc
 nozarēm vai darījuma partnera veida, kas savukārt iedalīts
 riska darījumu kategorijās, norādot sīkāku
 iedalījumu, ja tāds ir nepieciešams;
 f)
 iedalījums pēc atlikušā termiņa
 visiem riska darījumiem, kas savukārt iedalīts riska
 darījumu kategorijās, norādot sīkāku iedalījumu,
 ja tāds ir nepieciešams;
 g)
 būtiskas nozares vai darījuma partneru
 veidi, norādot šādas summas:
 i) riska darījumu vērtības samazināšanās
 zaudējumi un kavēti riska darījumi, norādot atsevišķi,
 ii) specifiskā un vispārējā kredītriska korekcijas,
 iii) specifiskā un vispārējā kredītriska korekciju
 prasības pārskata periodā;
 h)
 riska darījumu vērtības
 samazināšanās apmērs un kavēto riska darījumu apmērs,
 norādot atsevišķi, detalizētāku sadalījumu pa nozīmīgākajiem
 ģeogrāfiskajiem reģioniem, iekļaujot, ja tas ir
 lietderīgi, specifiskā un vispārējā kredītriska
 korekcijas, kas saistītas ar katru ģeogrāfisko reģionu;
 i)
 kustības pārskats specifiskā un
 vispārējā kredītriska korekcijās riska darījumu
 vērtības samazināšanājumam, norādot atsevišķi. Informācijā ietilpst:
 i) specifiskā un vispārējā kredītriska korekciju
 veidu apraksts,
 ii) sākuma atlikumi,
 iii) ienākumu summas attiecībā pret specifiskā un
 vispārējā kredītriska korekcijām pārskata
 periodā,
 iv) summas, kas pārskata perioda laikā ir atliktas vai
 dzēstas paredzamiem iespējamiem zaudējumiem riska
 darījumos, un visas citas korekcijas, arī tās, kuras
 nepieciešamas saistībā ar valūtas maiņas kursa
 starpībām, uzņēmējdarbības apvienošanas,
 meitasuzņēmumu iegādi un pārdošanu, kā arī pārskaitījumus
 starp kredītriska korekcijām,
 v) beigu atlikumi.
 Specifiskā kredītriska korekcijas un
 atgūtos līdzekļus, kas atzīti tieši peļņas un
 zaudējumu aprēķinā, atklāj atsevišķi.
 429. pants
 ĀKNI izmantošana
 Iestādes, kuras riska darījumu riska
 svērtās vērtības aprēķina saskaņā ar
 2. nodaļas II sadaļas III daļu, par visām
 riska darījumu kategorijām, kas norādītas
 107. pantā, atklāj šādu informāciju:
 a)
 nominēto ĀKNI vai eksporta kreditēšanas
 aģentūru (turpmāk — EKA) nosaukumi, kā arī
 visu izmaiņu iemeslus;
 b)
 riska darījumu kategorijas, kurās izmanto
 ĀKNI vai EKA;
 c)
 apraksts par procedūru, ko izmanto, lai attiecinātu
 emitenta un emisijas kredīta novērtējumu uz citiem
 posteņiem, kuri iekļauti netirdzniecības portfelī;
 d)
 katras kredītu kvalitātes
 novērtējumam izmantotās ĀKNI vai EKA piešķirtā ārējā
 reitinga atbilstību kredīta kvalitātes pakāpēm, kas
 paredzētas 2. nodaļas II sadaļas
 III daļā, ņemot vērā, ka šī informācija
 nav jāatklāj, ja iestāde atbilst EBI publicētajiem
 standartiem;
 e)
 riska darījumu vērtības un riska
 darījumu vērtības pēc kredītriska mazināšanas,
 kas piesaistītas katrai kredīta kvalitātes pakāpei, kura
 paredzēta 2. nodaļas II sadaļas
 III daļā, kā arī riska darījumu
 vērtības, kas veido pašu kapitāla samazinājumu.
 430. pants
 Tirgus riska apmērs
 Iestādes, kas aprēķina savas
 pašu kapitāla prasības saskaņā ar 87. panta
 3. punkta b) un c) apakšpunktu, atklāj informāciju par
 šīm prasībām atsevišķi katram minētajos noteikumos
 paredzētajam riskam. Turklāt
 pašu kapitāla prasības attiecībā uz specifisko procentu
 likmju risku vērtspapirizēšanas pozīcijām atklāj
 atsevišķi.
 431. pants
 Operacionālais risks
 Iestādes atklāj informāciju par
 pieejām operacionālā riska pašu kapitāla prasību
 novērtējumam, kuru prasībām iestāde atbilst;
 301. panta 2. punktā izklāstītās metodikas
 aprakstu, ja iestāde to izmanto, ietverot arī uzskaitījumu par
 attiecīgajiem iekšējiem un ārējiem datiem, ko iestāde
 ņēmusi vērā aprēķina pieejā, un, ja pieeju
 izmanto daļēji, dažādu izmantoto metodiku aprakstu un
 piemērošanas jomu.
 432. pants
 Kapitāla instrumentu riska darījumi, kas iekļauti netirdzniecības
 portfelī
 Attiecībā uz kapitāla
 instrumentu riska darījumiem, kas iekļauti netirdzniecības
 portfelī, iestādes atklāj šādu informāciju:
 a)
 riska darījumu diferencēšana,
 pamatojoties uz to mērķiem, tostarp iegādāti ar kapitāla
 pieauguma mērķi un stratēģisko apsvērumu, izmantoto
 grāmatvedības metožu un vērtēšanas metodiku apraksts,
 ieskaitot galvenos pieņēmumus un praksi, kas ietekmē
 vērtēšanu, kā arī būtiskas izmaiņas šajā
 praksē;
 b)
 uzskaites vērtība, patiesā
 vērtība un regulētā tirgū tirgoto kapitāla
 instrumentu salīdzinājums ar tirgus vērtību, ja tā
 būtiski atšķiras no patiesās vērtības;
 c)
 regulētā tirgū tirgoto riska
 darījumu, regulētā tirgū netirgoto kapitāla
 instrumentu riska darījumu, kuru portfelis ir pietiekami
 diversificēts, un citu riska darījumu veidi, būtība un
 summas;
 d)
 kumulatīvi realizētie guvumi vai
 zaudējumi, kas rodas no pārdošanas un izslēgšanas periodā;
 e)
 kopējie nerealizētie guvumi vai
 zaudējumi, kopējie pārvērtēšanas rezervju guvumi vai
 zaudējumi un jebkuras no šīm summām, kas ir iekļautas pamata
 vai papildu pašu kapitālā.
 433. pants
 Procentu likmju riska darījumi pozīcijās, kas iekļautas netirdzniecības
 portfelī
 Attiecībā uz procentu likmju riska
 darījumiem pozīcijās, kas iekļautas netirdzniecības
 portfelī, iestādes atklāj šādu informāciju:
 a)
 procentu likmju riska būtība un galvenie
 pieņēmumi (starp tiem arī pieņēmumi
 attiecībā uz aizdevumu priekšapmaksu un beztermiņa
 ieguldījumu norises), kā arī procentu likmju riska
 mērīšanas regularitāte;
 b)
 ieņēmumu svārstības,
 ekonomiskās vērtības svārstības vai citi piemēroti
 aprēķini, ko vadība izmanto likmju paaugstināšanās vai
 pazemināšanās šoka gadījumiem saskaņā ar vadības
 metodi procentu likmju riska mērīšanai, kuri sadalīti pa
 valūtām.
 434. pants
 Riska darījumi ar vērtspapīrošanas pozīcijām
 Iestādes, kas riska darījumu riska svērto
 vērtību aprēķina atbilstīgi 5. nodaļas
 II sadaļas III daļai vai pašu kapitāla
 prasībām saskaņā ar 326. vai 327. pantu,
 attiecīgā gadījumā atklāj šādu informāciju
 par saviem tirdzniecības un netirdzniecības portfeļiem
 atsevišķi:
 a)
 iestādes mērķu apraksts
 attiecībā uz vērtspapīrošanu;
 b)
 citu risku būtība, tostarp
 vērtspapīrotiem aktīviem piemītošais likviditātes
 risks;
 c)
 riska veidi attiecībā uz
 pakārtotajām vērtspapīrošanas pozīciju
 pakāpēm un šo vērtspapīrošanas pozīciju
 pakārtotajiem aktīviem, kuras pieņemtas un saglabātas,
 izmantojot atkārtotu vērtspapīrošanu;
 d)
 iestādes atšķirīgās
 nozīmes vērtspapīrošanas procesā;
 e)
 norāde par iestādes iesaistes apmēru
 katrā no d) apakšpunktā minētajām nozīmēm;
 f)
 procesu apraksts, kā notiek riska
 darījumu vērtspapīrošanas kredītriska un tirgus riska
 pārmaiņu uzraudzība, ieskaitot to, kā pakārtotie
 aktīvi ietekmē riska darījumu vērtspapīrošanu, un
 apraksts, kā šie procesi atšķiras no atkārtotas
 vērtspapīrošanas riska darījumiem;
 g)
 apraksts par iestādes politiku, ar kuru
 pārvalda riska ierobežojumus un nefondēto kredītu
 aizsardzību, lai mazinātu riskus, kas saistīti ar saglabāto
 vērtspapīrošanu un atkārtotu vērtspapīrošanu, nosakot
 arī materiālā riska ierobežojuma puses attiecīgā riska
 darījuma veidam;
 h)
 riska darījumu riska svērtās
 vērtības aprēķināšanas pieejas, ko iestāde
 piemēro vērtspapīrošanai, ieskaitot arī visus
 vērtspapīrošanas riska darījumu veidus, uz kuriem attiecas katra
 metode;
 i)
 SSPE veidi, ko
 iestāde kā sponsore izmanto, lai vērtspapīrotu trešo
 personu riska darījumus,
 arī informācija, kādā veidā un
 kādā apmērā un vai vispār iestāde ir veikusi
 riska darījumus ar šīm SSPE, atsevišķi gan bilances, gan
 arī ārpusbilances riska darījumiem, kā arī to
 vienību saraksts, kuras iestāde pārvalda vai konsultē un
 kuras iegulda vai nu vērtspapīrošanas pozīcijās, kuras
 iestāde ir vērtspapīrojusi, vai SSPE, ko iestāde
 sponsorē;
 j)
 iestādes vērtspapīrošanas
 grāmatvedības politikas apkopojums, turklāt arī:
 i) vai darījumi uzskatīti par pārdošanu vai
 finansēšanu,
 ii) pārdošanas ieņēmumu atzīšana,
 iii) metodes, galvenie pieņēmumi, izmantotie dati, kā
 arī izmaiņas salīdzinājumā ar iepriekšējo
 periodu, novērtējot vērtspapīrošanas pozīcijas,
 iv) sintētiskās vērtspapīrošanas režīms, ja
 tā nav izklāstīta citos grāmatvedības politikas virzienos,
 v) kā novērtē paredzamās vērtspapīrošanas
 aktīvus, un vai tie ir reģistrēti iestādes
 tirdzniecības portfelī vai netirdzniecības portfelī,
 vi) saistību atzīšanas politikas virzieni bilancē
 attiecībā uz pasākumiem, kas prasītu no iestādes
 finansēt vērtspapīrotos aktīvus;
 k)
 ĀKNI nosaukumi, kuras ir izmantotas
 vērtspapīrošanai, un riska darījumu veidi, kuriem ir izmantota
 katra aģentūra;
 l)
 ja nepieciešams, iekšējā
 novērtējuma metodes apraksts, kā noteikts III daļas
 II sadaļas 5. nodaļas 3. iedaļā, citstarp
 arī iekšējo novērtējumu procesa struktūra un saikne
 starp iekšējo novērtējumu un ārējiem reitingiem,
 iekšējā novērtējuma izmantošana citā nolūkā,
 nekā paredz kapitāla iekšējā novērtējuma metodes
 mērķi, iekšējā novērtējuma procesa kontroles
 mehānismi, starp tiem arī diskusijas par neatkarību,
 pārskatatbildību un iekšējā novērtējuma procesa
 pārbaudi, riska darījumu veidi, kam piemēro iekšējā
 novērtējuma procesu, un stresa faktori, kurus izmanto, lai
 piešķirtu kredīta kvalitātes uzlabošanas līmeņus,
 norādot pa riska darījuma veidiem;
 m)
 šā punkta n)–q) apakšpunktos
 sniegtās kvantitatīvās informācijas būtisko
 izmaiņu, kas notikušas kopš pēdējā pārskata perioda,
 skaidrojums;
 n)
 attiecībā uz tirdzniecības portfeli
 un netirdzniecības portfeli atklāj šādu informāciju, norādot
 pēc riska darījumu veidiem:
 i) neatmaksāto riska darījumu kopējais apmērs, ko
 iestāde vērtspapīro atsevišķi tradicionālajiem un
 sintētiskajiem vērtspapīrošanas darījumiem, kā
 arī vērtspapīrošanas darījumiem, kurus iestāde tikai
 sponsorē;
 ii) saglabāto vai nopirkto bilances vērtspapīrošanas
 pozīciju un ārpusbilances vērtspapīrošanas riska
 darījumu kopējais apmērs;
 iii) aktīvu kopējais apmērs, kam paredzēta
 vērtspapīrošana;
 iv) vērtspapīrotie darījumi, kam piemēro
 priekšlaicīgu amortizāciju, iestādes iniciatores un
 ieguldītāju interesēs veikto pabeigto riska darījumu
 kopējais apmērs, iestādes kopējās kapitāla
 prasības attiecībā pret iestādes iniciatores interesēm
 un neizmantoto kredītu saglabātajām daļām, kā
 arī iestādes kopējām kapitāla prasībām pret
 ieguldītāja akcijām pārdotajos kredītos un
 neizmantotajos kredītos;
 v) vērtspapīrošanas pozīciju apmērs, kas
 atskaitīts no pašu kapitāla vai kam aprēķināta riska
 pakāpe 1250 % apmērā;
 vi) pašreizējā pārskata perioda vērtspapīroto
 darbību apkopojums, ieskaitot arī vērtspapīroto riska
 darījumu apmēru un atzīto peļņu vai zaudējumus;
 o)
 attiecībā uz tirdzniecības portfeli
 un netirdzniecības portfeli atklāj atsevišķu informāciju
 par:
 i) saglabāto vai nopirkto vērtspapīrošanas pozīciju
 apmēru un ar tām saistītajām kapitāla
 prasībām, ko iedala riska darījumu
 vērtspapīrošanā un atkārtotas vērtspapīrošanas
 pozīcijās, kā arī sīkāk iedala būtiskā
 skaitā riska pakāpju vai kapitāla prasību grupu, kur katrai
 piemēro kapitāla prasību pieeju;
 ii) saglabāto vai nopirkto riska darījumu atkārtotas
 vērtspapīrošanas kopējo apmēru, ko iedala attiecīgi
 riska darījumos pirms un pēc riska ierobežošanas/apdrošināšanas
 un atkarībā no finanšu galvotājiem, kā arī sīkāk
 iedala atbilstīgi galvotāja kredītspējas kategorijām
 vai galvotāja vārdam;
 p)
 attiecībā uz netirdzniecības
 portfeli un riska darījumiem, ko iestāde
 vērtspapīro, — sliktas kvalitātes/kavētu
 vērtspapīrotu aktīvu apmērs un zaudējumi, kurus
 iestāde atzinusi pašreizējā pārskata periodā, iedalot
 tos pēc riska darījumu veidiem;
 q)
 kapitāla prasībām tirdzniecības
 portfelim attiecībā uz tirgus riskiem — atbilstīgo
 neatmaksāto riska darījumu kopējais apmērs, ko iestāde
 vērtspapīro un ko iedala tradicionālajos/sintētiskajos un
 pēc riska darījumu veidiem;
 r)
 attiecīgā
 gadījumā — vai iestāde ir sniegusi atbalstu
 saskaņā ar 243. panta 1. punkta noteikumiem, un pašu
 kapitāla ietekme.
 435. pants
 Atalgojuma politika
 1.
 Attiecībā uz to iestādes atalgojuma
 politiku un praksi saistībā ar darbiniekiem, kuru
 profesionālā darbība būtiski ietekmē iestādes
 riska profilu, iestāde atklāj šādu informāciju:
 a) par lēmumu pieņemšanas procedūru atalgojuma politikas
 noteikšanai, attiecīgā gadījumā iekļaujot arī
 informāciju par atalgojuma komitejas sastāvu un pilnvarām, par
 ārējo konsultantu, kura pakalpojumi izmantoti atalgojuma politikas
 noteikšanas procesā, un ieinteresēto pušu lomu;
 b) par saikni starp atalgojumu un darbības rezultātiem;
 c) svarīgākās atalgojuma sistēmas izstrādes
 iezīmes, tostarp informācija par darbības rezultātu
 novērtējuma kritērijiem un riska korekcijām, atalgojuma
 mainīgās daļas atlikšanas politiku un neatsaucamo tiesību
 iegūšanas kritērijiem;
 d) par darbības rezultātu kritērijiem, pamatojoties uz
 kuriem iegūst tiesības uz akcijām, akciju opcijām vai
 atalgojuma mainīgās daļas lielumiem;
 e) galvenie rādītāji un loģiskais pamatojums, uz
 kā balstās mainīgās daļas elementi un citas
 priekšrocības, kuras nav saistītas ar samaksu skaidrā
 naudā;
 f) apkopoti skaitliskie dati par atalgojumu, kuri sadalīti pa
 darbības veidiem;
 g) apkopoti skaitliskie dati par atalgojumu, sadalījumā starp
 augstākās vadības darbiniekiem un tiem darbiniekiem, kas ar savu
 darbību būtiski ietekmē iestādes riska profilu,
 norādot:
 i) atalgojuma apmērs finanšu gadā, iedalot atalgojuma mainīgajā
 daļā un nemainīgajā daļā, un
 saņēmēju skaitu;
 ii) atalgojuma mainīgās daļas apmērs un struktūra,
 iedalot skaidrā naudā, akcijās un ar akcijām saistītos
 instrumentos, kā arī citos veidos;
 iii) neizmaksātās atalgojuma mainīgās daļas atliktās
 daļas apmērs, iedalot daļā uz kuru iegūtas
 neatsaucamas tiesības un daļā uz kuru nav iegūtas
 neatsaucamas tiesības;
 iv) atalgojuma mainīgās daļas atliktās daļas
 apmērs, kas finanšu gadā piešķirts, izmaksātais un
 samazinājums, kas koriģē atliktās daļas
 rezultātus;
 v) finanšu gada laikā izmaksātās atlīdzības par
 darba attiecību uzsākšanu un darba attiecību izbeigšanu,
 kā arī šādu atlīdzības saņēmēju skaitu;
 vi) finanšu gadā piešķirto atlīdzības apmēru par darba
 attiecību izbeigšanu, saņēmēju skaitu un lielāko
 šādi piešķirto atlīdzības apmēru vienai personai;
 h) par to personu skaitu, kas finanšu gada laikā atalgojumā
 saņem 1 miljonu euro un vairāk, sadalot samaksas daļās
 500 000 euro apmērā.
 2.
 Attiecībā uz tādu iestāžu
 direktoriem, kuras ir nozīmīgas to lieluma, iekšējās
 struktūras un būtības, kā arī darbības jomas un
 darbību sarežģītības ziņā, šajā pantā
 minētie skaitliskie dati tiek publiskoti, atklājot informāciju
 par personām, kas tieši vada iestādi, Direktīvas [inserted
 by OP] 13. panta 1. punkta nozīmē.
 Iestādes ievēro šā panta
 prasības atbilstīgi to izmēram, iekšējai organizācijai
 un to darbību būtībai, jomai un sarežģītībai,
 kā arī neskarot Direktīvu 95/46/EK.
 436. pants
 Aizņemtie līdzekļi
 1.
 Attiecībā uz savu aizņemto
 līdzekļu rādītāju, kā noteikts
 416. pantā, un pārmērīgu aizņemto
 līdzekļu riska pārvaldību, kā izklāstīts
 Direktīvas [inserted by OP] 4. panta 2. punkta
 B) apakšpunktā, iestādes atklāj šādu informāciju:
 a)
 aizņemto līdzekļu rādītājs;
 b)
 kopējā riska darījumu apmēra
 sadalījums;
 c)
 apraksts par procedūrām, ko izmanto, lai
 pārvaldītu pārmērīgu aizņemto līdzekļu
 risku;
 d)
 apraksts par faktoriem, kas ir ietekmējuši
 aizņemto līdzekļu rādītāju pārskata periodā,
 par kuru atklāj informāciju.
 2.
 EBI izstrādā īstenošanas tehnisko
 standartu projektus, lai noteiktu vienotu informācijas atklāšanas
 veidni informācijai, kas minēta 1. punktā, un norādes
 par šādas veidnes izmantošanu.
 EBI līdz 2014. gada
 30. jūnijam iesniedz šos īstenošanas tehnisko standartu
 projektus Komisijai.
 Komisija ir pilnvarota pieņemt pirmajā
 daļā minētos īstenošanas tehniskos standartus
 saskaņā ar procedūru, kas noteikta Regulas (ES)
 Nr. 1093/2010 15. pantā.
 III sadaļa
 Atbilstības prasības īpašu instrumentu un metodiku izmantošanai
 437. pants
 IRB pieejas izmantošana attiecībā uz kredītrisku
 Iestādes, kas aprēķina riska darījumu
 riska svērto vērtību saskaņā ar IRB pieeju, atklāj
 šādu informāciju:
 a)
 kompetentās iestādes atļauja pieejas
 izmantošanai vai apstiprinātie pakāpeniskas pārejas noteikumi;
 b)
 paskaidrojums un apraksts par:
 i) iekšējo reitingu sistēmas struktūru un saistību
 starp iekšējiem un ārējiem reitingiem,
 ii) iekšējo aplēšu izmantošanu, kuras nav paredzētas riska darījumu
 riska svērtās vērtības aprēķināšanai
 saskaņā ar 3. nodaļas II sadaļas
 III daļu,
 iii) kredītriska mazināšanas pārvaldības un
 atzīšanas procesu,
 iv) reitingu sistēmu kontroles mehānismiem, iekļaujot
 arī aprakstu par neatkarību, pakļautību un reitingu
 sistēmas pārbaudi;
 c)
 iekšējo reitingu procesa apraksts
 atsevišķi katrai riska darījumu kategorijai:
 i) centrālajām valdībām un centrālajām
 bankām,
 ii) iestādēm,
 iii) uzņēmumiem, tostarp MVU, specializētajiem
 aizņēmumiem un iegādātājiem uzņēmumu
 debitoru parādiem,
 iv) riska darījumu ar privātpersonām vai MVU kategorijā — katrai
 riska darījumu kategorijai, uz kuru attiecas kāda no
 attiecīgajām korelācijām, kas uzskaitītas
 149. panta 1.–4. punktā,
 v) kapitāla instrumentiem;
 d)
 riska darījumu apmēru katrai riska
 darījumu kategorijai, kas norādīta 142. pantā. Informāciju
 par riska darījumiem ar centrālajām valdībām un
 centrālajām bankām, iestādēm un uzņēmumiem,
 kuriem iestādes izmanto LGD pašu aplēses vai korekcijas
 pakāpes riska darījumu riska svērtās vērtības
 aprēķināšanai, vērtību norāda atsevišķi no
 riska darījumiem, kuriem iestādes neizmanto šādas aplēses;
 e)
 par katru riska darījumu kategoriju ar
 centrālajām valdībām un centrālajām bankām,
 iestādēm, uzņēmumiem un kapitāla instrumentiem,
 kā arī par pietiekami detalizētu parādnieku kategoriju
 (arī par tiem, kuri nepilda saistības) griezumā, kas ļauj
 pareizi iedalīt kredītrisku, iestādes atklāj šādu
 informāciju:
 i) kopējais riska darījumu
 apmērs, ieskaitot riska darījumu kategorijas ar centrālajām
 valdībām un centrālajām bankām, iestādēm un
 uzņēmumiem, kur uzrāda neatmaksāto aizdevumu apmēru un
 neizmantoto saistību apmēru, un kapitāla instrumentiem
 uzrāda atlikušo vērtību;
 ii) riska darījuma svērtā vidējā
 riska pakāpe;
 iii) iestādēm, kas izmanto pašu
 noteiktās korekcijas pakāpes riska darījumu riska svērto
 vērtību aprēķināšanai, — neizmantoto
 saistību apmērs un riska darījumu svērto vidējā
 riska darījumu vērtību visām riska darījumu
 kategorijām;
 f)
 par privātpersonu vai MVU riska darījumu
 kategoriju un katru kategoriju, kas noteikta c) apakšpunkta
 iv) daļā, atklāj vai nu e) apakšpunktā
 izklāstīto informāciju (ja tādu piemēro, iedalot uz
 portfeļa bāzes) vai riska darījumu analīzi
 (neatmaksātie aizdevumi un neizmantoto saistību riska darījumu
 vērtības), iedalot pēc pietiekama skaita paredzamo
 zaudējumu kategorijām, kuras ļauj pareizi iedalīt
 kredītriskus (ja tādu piemēro, iedalot uz portfeļa
 bāzes);
 g)
 faktiskās specifiskā kredītriska vērtību
 korekcijas iepriekšējā periodā katrai riska darījumu
 kategorijai (riska darījumiem ar privātpersonām vai MVU — katrai
 kategorijai, kas noteikta c) apakšpunkta iv) daļā) un to
 atšķirības, salīdzinot ar iepriekšējo periodu;
 h)
 to faktoru apraksts, kuri ir ietekmējuši faktiskos
 zaudējumus iepriekšējā periodā (piemēram, vai
 saistību nepildīšanas gadījumu līmenis iestādei ir
 bijis augstāks nekā vidēji, vai ir bijuši augstāki
 vidējie LGD un korekcijas pakāpes);
 i)
 iestādes aplēses, salīdzinot ar
 faktiskajiem rezultātiem ilgākā laikposmā. Šeit
 iekļauj vismaz informāciju par zaudējumu aplēses
 salīdzinājumu ar faktiskajiem zaudējumiem katrā riska
 darījumu kategorijā (riska darījumiem ar
 privātpersonām vai MVU — katrai kategorijai, kas noteikta
 c) apakšpunkta iv) daļā) par periodu, kas ir pietiekams,
 lai pareizi novērtētu iekšējo reitingu procesu efektivitāti
 katrai riska darījumu kategorijai (mazajiem
 darījumiem — katrai kategorijai, kas noteikta
 c) apakšpunkta iv) daļā). Ja tas ir lietderīgi,
 iestāde atklāj papildu informāciju par PD analīzi, un,
 ja iestāde izmanto LGD pašu aplēses un/vai korekcijas
 pakāpes, LGD un korekcijas pakāpes rezultātu
 salīdzina ar aplēsēm, kas sniegtas kvantitatīvajā
 riska novērtējuma informācijā, kā minēts
 iepriekš;
 j)
 par visām 142. pantā
 minētajām riska darījumu kategorijām un katru riska
 darījumu kategoriju, uz kuru attiecas kāda no attiecīgajām
 korelācijām, kas uzskaitītas 149. panta
 1.–4. punktā:
 i) iestādēm, kas izmanto LGD
 pašu aplēses riska darījumu riska svērto vērtību
 aprēķināšanai, — LGD un PD riska
 darījuma vidējā riska pakāpe procentos katram kredīta
 riska darījuma attiecīgajam ģeogrāfiskajam reģionam;
 ii) iestādēm, kas neizmanto LGD
 pašu aplēses, — PD riska darījuma vidējā riska
 pakāpe procentos katram kredītriska darījuma attiecīgajam
 ģeogrāfiskajam reģionam.
 Šā punkta c) apakšpunkta
 vajadzībām aprakstā iekļauj riska darījumu veidus, kas
 iekļauti riska darījumu kategorijā, definīcijas, metodes un
 datus PD aprēķināšanai un apstiprināšanai un, ja
 nepieciešams, LGD un korekcijas pakāpes, tostarp
 pieņēmumus, kurus izmanto šo mainīgo lielumu
 aprēķināšanai, kā arī aprakstu par būtiskām
 atkāpēm no saistību nepildīšanas definīcijas, kas
 noteikta 174. pantā, arī par plašākiem segmentiem, kurus
 skar šādas atkāpes.
 Šā punkta j) apakšpunkta
 vajadzībām „kredītriska darījuma attiecīgais
 ģeogrāfiskais reģions” ir riska darījumi
 dalībvalstīs, kurās iestāde ir saņēmusi
 atļauju, un dalībvalstīs vai trešās valstīs,
 kurās iestādes veic darbības, izmantojot filiāli vai
 meitasuzņēmumu.
 438. pants
 Kredītriska mazināšanas paņēmienu izmantošana
 Iestādes, kas piemēro
 kredītriska mazināšanas paņēmienus, atklāj šādu
 informāciju:
 a)
 bilances un ārpusbilances posteņu
 savstarpējā ieskaita politikas un procedūras, kā arī informāciju
 par to, kādā mērā iestāde to izmanto;
 b)
 nodrošinājuma novērtēšanas un
 pārvaldīšanas politikas un procedūras;
 c)
 apraksts par galvenajiem nodrošinājuma
 veidiem, ko iestāde akceptējusi;
 d)
 lielāko galvotāju un kredīta
 atvasināto instrumentu darījuma partneru galvenie veidi, kā
 arī šo partneru kredītspēja;
 e)
 informācija par tirgus riska vai
 kredītriska koncentrāciju, kas rodas kredītriska mazināšanas
 rezultātā;
 f)
 iestādes, kas riska darījumu riska
 svērtās vērtības aprēķina saskaņā ar
 standartizēto pieeju vai IRB pieeju, bet nenodrošina LGD
 pašu aplēses vai korekcijas pakāpes attiecībā uz riska
 darījumu kategoriju — katrai riska darījuma kategorijai
 atsevišķi atklāj informāciju par riska darījumu kopsummu (ja
 tādu piemēro, pēc bilances un ārpusbilances posteņu
 savstarpējo prasījumu ieskaita), kura pēc svārstību
 korekciju piemērošanas ir segta ar piemērotu finanšu
 nodrošinājumu vai citu piemērotu nodrošinājumu;
 g)
 iestādes, kas riska darījumu riska svērtās
 vērtības aprēķina saskaņā ar standartizēto
 pieeju vai IRB pieeju, — katrai riska darījuma
 kategorijai atsevišķi atklāj informāciju par riska darījumu
 kopsummu (ja tādu piemēro, pēc bilances un ārpusbilances
 posteņu savstarpējo prasījumu ieskaita), kura ir segta ar
 galvojumiem vai kredīta atvasinātajiem instrumentiem. Kapitāla
 instrumentu riska darījumu kategorijā šo prasību piemēro
 katrai no pieejām, kas paredzēta 150. pantā.
 439. pants
 Attīstītā operacionālā riska mērīšanas
 pieeja
 Iestādes, kas operacionālā
 riska pašu kapitāla prasību aprēķināšanai izmanto
 310.–313. pantā izklāstīto attīstīto
 operacionālā riska mērīšanas pieeju, atklāj informāciju
 par to, kā apdrošināšanu un citus riska nodošanas mehānismus
 izmanto šā riska mazināšanai.
 440. pants
 Iekšējo tirgus riska modeļu izmantošana
 Iestādes, kas savas kapitāla
 prasības aprēķina saskaņā ar 352. pantu, atklāj
 šādu informāciju:
 a)
 katram ietvertajam apakšportfelim:
 i) izmantoto modeļu aprakstu,
 ii) attiecīgā gadījumā attiecībā uz
 iekšējiem pieaugošās saistību nepildīšanas un migrācijas
 modeļiem, kā arī uz korelāciju tirdzniecību — izmantotās
 metodikas un riska aprēķinus, ko veic, izmantojot iekšējo
 modeli, tostarp iestādes izmantotās pieejas aprakstu, lai noteiktu likviditātes
 rādītājus, metodikas, kuras izmanto, lai panāktu
 kapitāla novērtējumu, kas atbilst piemērotajam pilnvērtīguma
 standartam, un pieejas, kuras izmanto modeļa apstiprināšanā;
 iii) katram apakšportfelim piemēroto stresa testu aprakstu;
 iv) aprakstu par pieejām, ko izmanto atpakaļejošo pārbaužu
 veikšanai un iekšējo modeļu un modelēšanas procesu
 precizitātes un konsekvences apstiprināšanai;
 b)
 saņemtās kompetento iestāžu
 atļaujas darbības joma;
 c)
 apraksts par apjomu un metodikām
 attiecībā uz atbilstību prasībām, kas noteiktas 99. un
 100. pantā;
 d)
 augstāko, zemāko un vidējo
 vērtību šādiem elementiem:
 i) katras aprēķina dienas riskam pakļauto vērtību
 pārskata periodā un riskam pakļauto vērtību
 pārskata perioda beigās,
 ii) riskam pakļauto vērtību stresa testu rezultātus
 pārskata periodā un pārskata perioda beigās
 prēķini,
 iii) pieaugošās saistību nepildīšanas un migrācijas
 riska, kā arī korelāciju tirdzniecības portfeļa
 specifiskā riska dati pārskata periodā un pārskata perioda
 beigās;
 e)
 elementi pašu kapitāla prasībām,
 kā noteikts 353. pantā;
 f)
 vidējie svērtie likviditātes
 rādītāji katram apakšportfelim, kas ietverts pieaugošās
 saistību nepildīšanas un migrācijas riska, kā arī
 korelāciju tirdzniecības iekšējos modeļos;
 g)
 riskam pakļautās vērtības
 katras aprēķina dienas beigās salīdzinājums ar
 izmaiņām nākamās dienas portfeļa
 vērtībā kopā ar analīzi par būtiskiem
 vērtības pārsniegumiem pārskata periodā.
 DEVĪTĀ DAĻA
 DELEĢĒTIE UN ĪSTENOŠANAS AKTI
 441. pants
 Deleģētie akti
 Komisija ir pilnvarota pieņemt
 deleģētos aktus saskaņā ar 445. pantu
 attiecībā uz šādiem aspektiem:
 a)
 precizējumi attiecībā uz 4., 22.,
 137., 148., 188., 237., 267., 294., 371. un 400. pantā
 noteiktajām definīcijām, lai nodrošinātu šīs regulas
 vienotu piemērošanu;
 b)
 precizējumi attiecībā uz 4., 22.,
 137., 148., 188., 237., 267., 294., 371. un 400. pantā
 noteiktajām definīcijām, lai, piemērojot šo regulu,
 ņemtu vērā izmaiņas finanšu tirgos;
 c)
 grozījumi 107. un 142. pantā
 minētajā riska darījumu kategoriju sarakstā, lai ņemtu
 vērā izmaiņas finanšu tirgos;
 d)
 šīs regulas 118. panta
 c) apakšpunktā, 142. panta 5. punkta
 a) apakšpunktā, 148. panta 4. punktā un
 158. panta 4. punktā minētā summa, lai ņemtu
 vērā inflācijas ietekmi;
 e)
 regulas I un II pielikumā minētais
 ārpusbilances posteņu uzskaitījums un klasifikācija;
 f)
 korekcijas 90. panta 1. punktā un
 91. panta 1. punktā noteiktajām ieguldījumu
 sabiedrību kategorijām, lai ņemtu vērā izmaiņas
 finanšu tirgos;
 g)
 precizējums attiecībā uz
 92. pantā paredzēto prasību, lai nodrošinātu šīs
 regulas vienotu piemērošanu;
 h)
 precizējums attiecībā uz
 389. pantā paredzētajiem atbrīvojumiem;
 i)
 divpadsmit mēnešu pagarinājums
 prasībai nodrošināt pašu kapitālu, kam vienmēr
 jābūt vairāk par vai vienādam ar 476. pantā
 nosaukto apmēru, piemērojot laikposmus, kuri iestājas
 vēlāk nekā šā panta 1. un 2. punktā
 paredzētie laikposmi;
 j)
 šīs regulas 416. panta
 2. punktā minētā aizņemto līdzekļu
 kapitāla un kopējo riska darījumu izmaiņas, lai izlabotu
 visas nepilnības, kas atklātas, pamatojoties uz 417. panta
 1. punktā minētajiem pārskatiem, pirms aizņemto
 līdzekļu rādītājs iestādēm ir
 jāpublicē, kā noteikts 436. panta 1. punkta
 a) apakšpunktā; šai
 pilnvaru deleģēšanai piemēro 446. pantā minēto
 procedūru.
 Komisija var pieņemt 1. punkta
 i) apakšpunktā minēto pasākumu vairākas reizes ar
 nosacījumu, ka prasība nodrošināt pašu kapitālu, kam
 vienmēr jābūt vairāk par vai vienādam ar
 476. pantā nosaukto apmēru, tiek pagarināta par
 secīgiem divpadsmit mēnešu laikposmiem. Tomēr prasību nevar pagarināt pēc 2018. gada
 31. decembra. Ja prasība netiek pagarināt pirms
 attiecīgā divpadsmit mēnešu laikposma beigām, Komisija
 nedrīkst pieņemt nekādus turpmākus pasākumus
 saskaņā ar 1. punkta i) apakšpunktu.
 Līdz 2015. gada
 30. jūnijam EBI iesniedz Komisijai pārskatu par to, vai
 esošā ekonomikas situācija un attiecīgo regulatīvo
 prasību tendences pamatotu 476. pantā noteikto prasību
 pagarināšanu.
 442. pants
 Tehniski pielāgojumi un korekcijas
 Komisija ir pilnvarota pieņemt
 deleģētos aktus saskaņā ar 445. pantu, lai veiktu
 tehniskus pielāgojumus un korekcijas attiecībā uz
 nebūtiskiem elementiem turpmāk minētajos noteikumos ar
 mērķi ņemt vērā izmaiņas finanšu tirgos, it
 sevišķi finanšu produktos, lai veiktu pielāgojumus izmaiņām
 pēc šīs regulas pieņemšanas citos ES tiesību aktos par
 finanšu pakalpojumiem un grāmatvedību, tostarp
 grāmatvedības standartos, pamatojoties uz Regulu
 Nr. (ES) 1605/2002, vai lai atspoguļotu uzraudzības prakses
 konverģenci:
 a) kredītriska pašu kapitāla
 prasības, kas noteiktas 106.–129. pantā un
 138.–187. pantā;
 b) kredītriska mazināšanas
 ietekme saskaņā ar 189.–236. pantu;
 c) vērtspapīrošanas pašu
 kapitāla prasības, kas noteiktas 238.–261. pantā;
 d) darījuma partnera
 kredītriska pašu kapitāla prasības, kas noteiktas
 267.–300. pantā;
 e) operacionālā riska pašu
 kapitāla prasības, kas noteiktas 304.–313. pantā;
 f) tirgus riska pašu kapitāla
 prasības, kas noteiktas 314.–367. pantā;
 g) norēķinu riska pašu
 kapitāla prasības, kas noteiktas 368. un 369. pantā;
 h) kredītvērtējuma
 korekcijas riska pašu kapitāla prasības, kas noteiktas 373., 374. un
 375. pantā;
 i) II daļa un 95. pants
 saistībā ar izmaiņām grāmatvedības standartos vai
 prasībās, ņemot vērā Savienības tiesību
 aktus, vai saistībā ar uzraudzības prakses konverģenci.
 443. pants
 Konsultatīvās uzraudzības prasības
 Komisija ir pilnvarota pieņemt
 deleģētos aktus saskaņā ar 445. pantu, lai uz laiku
 piemērotu stingrākas konsultatīvās uzraudzības
 prasības visiem riska darījumiem vai riska darījumiem vienā
 vai vairākās nozarēs, reģionos vai dalībvalstīs,
 ja ir jārisina mikrouzraudzības un makrouzraudzības risku
 intensitātes izmaiņas, kuras izraisa tirgus izmaiņas, kas
 attīstījušās pēc šīs regulas stāšanās
 spēkā, it sevišķi pēc Eiropas Sistēmisko risku
 kolēģijas (turpmāk — ESRK) ieteikuma vai atzinuma, attiecībā
 uz turpmāk minēto:
 a) šīs regulas 87. pantā
 noteiktā pašu kapitāla līmeņa paaugstināšana uz laiku;
 b) šīs regulas
 29.–32. pantā noteiktie uzraudzības filtri;
 c) šīs regulas 33., 53. un
 63. pantā noteiktie atskaitījumi no pašu kapitāla
 elementiem;
 d) kredītriska pašu kapitāla
 prasības, kas noteiktas 106.–129. pantā un
 138.–187. pantā;
 e) kredītriska mazināšanas
 ietekme saskaņā ar 189.–236. pantu;
 f) vērtspapīrošanas pašu
 kapitāla prasības, kas noteiktas 238.–261. pantā;
 g) kredītriska pašu kapitāla
 prasības, kas noteiktas 268.–300. pantā;
 h) operacionālā riska pašu
 kapitāla prasības, kas noteiktas 304.–313. pantā;
 i) tirgus riska pašu kapitāla
 prasības, kas noteiktas 314.–367. pantā;
 j) norēķinu riska pašu
 kapitāla prasības, kas noteiktas 368. un 369. pantā;
 k) kredītvērtējuma
 korekcijas riska pašu kapitāla prasības, kas noteiktas 373., 374. un
 375. pantā.
 Šai pilnvaru deleģēšanai piemēro
 446. pantā minēto procedūru.
 444. pants
 Likviditāte
 1. Komisija ir pilnvarota
 pieņemt deleģētos aktus saskaņā ar 445. pantu,
 lai sīki precizētu 401. pantā paredzēto
 vispārīgo prasību. Šāda precizējuma pamatā ir
 posteņi, par kuriem sniedz pārskatu saskaņā ar
 VI daļas II sadaļu. Deleģētajos aktos arī
 precizē, kādos apstākļos kompetentajām
 iestādēm ir iestādēm jāpiemēro konkrēti
 pieplūdumu un plūsmu līmeņi, lai aptvertu specifiskos
 riskus, ar ko šīs iestādes saskaras.
 2. Komisija ir pilnvarota
 izmainīt 1. punktā minētos posteņus vai pievienot
 papildu posteņus tikai tad, ja ir atbilstība vienam no šādiem
 nosacījumiem:
 a)
 likviditātes seguma prasībai, kuras
 pamatā ir šie kritēriji, to apsverot vai nu individuāli, vai
 kopā, būtu būtiska negatīva ietekme uz Eiropas iestāžu
 uzņēmējdarbību un riska profilu vai uz finanšu tirgiem vai
 ekonomiku;
 b)
 izmaiņas ir atbilstīgas, lai tās saskaņotu
 ar starptautiski noteiktiem standartiem attiecībā uz
 likviditātes uzraudzību.
 Šā punkta a) apakšpunkta
 vajadzībām, novērtējot tādas likviditātes seguma
 prasības ietekmi, kuras pamatā ir šie kritēriji, Komisija
 ņem vērā 481. panta 1. un 2. punktā minētos pārskatus.
 3. Komisija pieņem pirmos
 deleģētos aktus, kas minēti 1. punktā, ne
 vēlāk kā līdz 2015. gada 31. decembrim.
 Tomēr saskaņā ar šo pantu pieņemtos deleģētos
 aktus nepiemēro pirms 2015. gada 1. janvāra.
 445. pants
 Deleģēšanas īstenošana
 1.
 Pilnvaras pieņemt deleģētus aktus
 Komisijai piešķir, ievērojot šajā pantā paredzētos
 nosacījumus.
 2.
 Regulas 441.–444. pantā minētās
 pilnvaras deleģē uz nenoteiktu laiku, sākot ar
 488. pantā noteikto dienu.
 3.
 Regulas 441.–444. pantā minētās
 pilnvaras jebkurā laikā var atsaukt Eiropas Parlaments vai Padome. Ar atsaukšanas lēmumu tiek izbeigta
 minētajā lēmumā norādīto pilnvaru
 deleģēšana. Lēmums
 stājas spēkā nākamajā dienā pēc tā
 publicēšanas Eiropas Savienības Oficiālajā
 Vēstnesī vai vēlākā datumā, kas tajā
 noteikts. Lēmums neskar jau
 spēkā esošos deleģētos aktus.
 4.
 Tiklīdz Komisija pieņem
 deleģēto aktu, tā par to vienlaikus paziņo Eiropas
 Parlamentam un Padomei.
 5.
 Deleģēts akts, kas pieņemts
 saskaņā ar 441.–444. pantu, stājas spēkā tikai
 tad, ja ne Eiropas Parlaments, ne Padome 2 mēnešu laikā pēc
 minētā akta paziņošanas Eiropas Parlamentam un Padomei nav
 izvirzījuši iebildumus vai ja pirms minētā termiņa
 beigām gan Eiropas Parlaments, gan Padome ir informējuši Komisiju, ka
 neizvirzīs iebildumus. Pēc
 Eiropas Parlamenta vai Padomes ierosmes minēto termiņu pagarina par
 2 mēnešiem.
 446. pants
 Steidzamības procedūra
 1.
 Deleģētie akti, kas pieņemti
 saskaņā ar šo pantu, stājas spēkā nekavējoties,
 un tos piemēro, kamēr nav izteikti iebildumi atbilstīgi
 2. punktam. Paziņojot par deleģēto aktu Eiropas Parlamentam
 un Padomei, norāda iemeslus, kādēļ tiek izmantota
 steidzamības procedūra.
 2.
 Gan Eiropas Parlaments, gan Padome
 saskaņā ar 445. panta 5. punktā minēto
 procedūru var iebilst pret deleģēto aktu. Šādā
 gadījumā pēc tam, kad ir saņemts papārskats par
 Eiropas Parlamenta vai Padomes lēmumu noraidīt šo aktu, Komisija to
 nekavējoties atceļ.
 447. pants
 Eiropas Banku komiteja
 1. Īstenošanas aktu pieņemšanā
 Komisijai palīdz Eiropas Banku komiteja, kas izveidota ar Komisijas
 Lēmumu 2004/10/EK. Minētā komiteja ir komiteja
 Regulas (ES) Nr. 182/2011 3. panta 2. punkta
 nozīmē.
 2. Ja ir atsauce uz šo punktu, piemēro
 Regulas (ES) Nr. 182/2011 5. pantu.
 DESMITĀ DAĻA
 PĀREJAS NOTEIKUMI, PĀRSKATI UN PĀRSKATI
 I sadaļa
 Pārejas noteikumi
 1. nodaļa
 Pašu kapitāla prasības, nerealizētā peļņa un
 zaudējumi, kas novērtēti pēc to patiesās
 vērtības, un atskaitījumi
 1. iedaļa
 Pašu kapitāla prasības
 448. pants
 Pašu kapitāla prasības
 1.
 Neskarot 87. panta 1. punkta a) un
 b) apakšpunktu, iestādes izpilda šādas pašu kapitāla
 prasības:
 a)
 pastāvīgi laikposmā no
 2013. gada 1. janvāra līdz 2013. gada
 31. decembrim:
 i) 1. līmeņa pamata
 kapitāla attiecība tādā līmenī, kurā
 diapazona zemākā vērtība ir 3,5 % un
 augstākā vērtība ir 4,5 %;
 ii) 1. līmeņa kapitāla
 attiecība tādā līmenī, kurā diapazona
 zemākā vērtība ir 4,5 % un augstākā
 vērtība ir 6 %;
 b)
 pastāvīgi laikposmā no
 2014. gada 1. janvāra līdz 2014. gada
 31. decembrim:
 i) 1. līmeņa pamata
 kapitāla attiecības līmenis ir diapazonā no 4 %
 līdz 4,5 %;
 ii) 1. līmeņa kapitāla
 attiecības līmenis ir diapazonā no 4,5 % līdz
 6 %.
 2.
 Kompetentās iestādes:
 a)
 nosaka 1. līmeņa pamata
 kapitāla un 1. līmeņa kapitāla attiecības
 1. punkta a) un b) apakšpunktu diapazonos, kas
 iestādēm ir jāizpilda;
 b)
 publicē šo saskaņā ar
 a) apakšpunktu noteiktos piemērojamos procentus.
 2. iedaļa
 Nerealizētā peļņa un zaudējumi, kas
 novērtēti pēc to patiesās vērtības
 449. pants
 Nerealizētie zaudējumi, kas novērtēti pēc to
 patiesās vērtības
 1.
 Neskarot 32. pantu, laikposmā no
 2013. gada 1. janvāra līdz 2017. gada
 31. decembrim iestādes savu 1. līmeņa pamata
 kapitāla posteņu aprēķināšanā iekļauj tikai
 piemērojamos nerealizēto zaudējumu, kas novērtēti
 pēc patiesās vērtības, procentus, izņemot tos, kas
 minēti 30. pantā.
 2.
 Šā panta 1. punkta nolūkos
 piemērojamie procenti iekļaujas šādos diapazonos:
 a)
 0 % līdz 100 % laikposmā no
 2013. gada 1. janvāra līdz 2013. gada
 31. decembrim;
 b)
 20 % līdz 100 % laikposmā no
 2014. gada 1. janvāra līdz 2014. gada
 31. decembrim;
 c)
 40 % līdz 100 % laikposmā no
 2015. gada 1. janvāra līdz 2015. gada 31. decembrim;
 d)
 60 % līdz 100 % laikposmā no
 2016. gada 1. janvāra līdz 2016. gada
 31. decembrim;
 e)
 80 % līdz 100 % laikposmam no
 2017. gada 1. janvāra līdz 2017. gada
 31. decembrim.
 3.
 Kompetentās iestādes:
 a)
 nosaka piemērojamos procentus 2. punkta
 a) līdz e) apakšpunktā paredzētajos diapazonos;
 b)
 publicē šos saskaņā ar
 a) apakšpunktu noteiktos piemērojamos procentus.
 450. pants
 Nerealizētā peļņa, kas novērtēta pēc
 tās patiesās vērtības
 1.
 Neskarot 32. pantu, laikposmā no
 2013. gada 1. janvāra līdz 2017. gada
 31. decembrim iestādes nepārceļ no sava 1. līmeņa
 pamata kapitāla posteņiem piemērojamos nerealizētās
 peļņas, kas novērtēta pēc tās patiesās
 vērtības, procentus, izņemot tos, kas minēti
 30. pantā. Radušos atlikušo summu pārceļ no 1. līmeņa
 pamata kapitāla posteņiem.
 2.
 Šā panta 1. panta nolūkos
 laikposmā no 2013. gada 1. janvāra līdz
 2013. gada 31. decembrim piemērojamie procenti ir 0 % un
 pēc šā datuma iekļaujas šādos diapazonos:
 a)
 0 % līdz 20 % laikposmā no
 2014. gada 1. janvāra līdz 2014. gada
 31. decembrim;
 b)
 0 % līdz 40 % laikposmā no
 2015. gada 1. janvāra līdz 2015. gada
 31. decembrim;
 c)
 0 % līdz 60 % laikposmā no
 2016. gada 1. janvāra līdz 2016. gada
 31. decembrim;
 d)
 0 % līdz 80 % laikposmam no
 2017. gada 1. janvāra līdz 2017. gada
 31. decembrim.
 3.
 Neskarot 59. pantu, iestādes atlikušās
 summas, kura saskaņā ar 1. punktu pārcelta no 1. līmeņa
 pamata kapitāla uz 2. līmeņa kapitāla posteņiem,
 piemērojamos procentus iekļauj tādā apmērā, lai
 šī nerealizētā peļņa, kas novērtēta pēc
 tās patiesās vērtības, tiktu atzīta kā papildu
 pašu kapitāls saskaņā ar Direktīvas 2006/48/EK
 transponēšanu valsts tiesību aktos. Piemērojamie procenti ir
 šādi:
 a)
 100 % laikposmā no 2013. gada
 1. janvāra līdz 2013. gada 31. decembrim;
 b)
 80 % laikposmā no 2014. gada
 1. janvāra līdz 2014. gada 31. decembrim;
 c)
 60 % laikposmā no 2015. gada
 1. janvāra līdz 2015. gada 31. decembrim;
 d)
 40 % laikposmā no 2016. gada
 1. janvāra līdz 2016. gada 31. decembrim;
 e)
 20 % laikposmā no 2017. gada
 1. janvāra līdz 2017. gada 31. decembrim.
 4.
 Kompetentās iestādes:
 a)
 nosaka piemērojamos procentus 2. punkta
 a)–d) apakšpunktā noteiktajos diapazonos nerealizētajai
 peļņai, kas netiek pārvietota no 1. līmeņa pamata
 kapitāla;
 b)
 publicē šos saskaņā ar
 a) apakšpunktu noteiktos piemērojamos procentus.
 3. iedaļa
 Atskaitījumi
 1. apakšiedaļa
 Atskaitījumi no 1. līmeņa pamata kapitāla
 posteņiem
 451. pants
 Atskaitījumi no 1. līmeņa pamata kapitāla
 posteņiem
 1.
 Neskarot 33. panta 1. punktu,
 laikposmā no 2013. gada 1. janvāra līdz
 2017. gada 31. decembrim piemēro turpmāk minēto:
 a)
 iestādes no 1. līmeņa pamata
 kapitāla posteņiem atskaita 458. pantā norādītos
 piemērojamos procentus no summām, kas atskaitāmas
 saskaņā ar 33. panta 1. punkta a)–h) apakšpunktu,
 izņemot atliktos nodokļu aktīvus, kuru realizācija atkarīga
 peļņas gūšanas nākotnē un izriet no laika noviržu
 izraisītas pagaidu starpības;
 b)
 iestādes piemēro 453. pantā
 paredzētos saistītos noteikumus to posteņu atlikušajām
 summām, kas atskaitāmas saskaņā ar 33. panta
 1. punkta a)–h) apakšpunktu, izņemot atliktajiem nodokļu
 aktīviem, kuru realizācija atkarīga peļņas gūšanas
 nākotnē un izriet no laika noviržu izraisītas pagaidu
 starpības;
 c)
 iestādes no 1. līmeņa pamata
 kapitāla posteņiem atskaita 458. pantā norādītos
 piemērojamos procentus no kopējās vērtības, kas ir
 atskaitāma saskaņā ar 33. panta 1. punkta c) un
 i) apakšpunktu pēc 452. panta piemērošanas;
 d)
 iestādes piemēro posteņu
 kopējai atlikušajai summai, kas atskaitāma saskaņā ar
 33. panta 1. punkta c) un i) apakšpunktu pēc
 452. panta piemērošanas, atbilstīgi 453. panta 4. punkta
 vai 453. panta 10. punkta prasības.
 2.
 Iestādes nosaka to 1. punkta
 d) apakšpunktā minētās atlikušās summas daļu, uz
 kuru attiecas 453. panta 4. punkts, izdalot summu, kas
 norādīta a) apakšpunktā, ar summu, kas norādīta
 b) apakšpunktā:
 a)
 452. panta 2. punkta
 a) apakšpunktā minēto atlikto nodokļu aktīvu, kuru
 realizācija atkarīga peļņas gūšanas nākotnē
 un izriet no laika noviržu izraisītas pagaidu starpības, summa;
 b)
 452. panta 2. punkta a) un
 b) apakšpunktā minēto summu kopsumma.
 3.
 Iestādes nosaka to 1. punkta
 d) apakšpunktā minētās atlikušās summas daļu, uz
 kuru attiecas 453. panta 10. punkts, izdalot summu, kas
 norādīta a) apakšpunktā, ar summu, kas norādīta
 b) apakšpunktā:
 a)
 452. panta 2. punkta
 b) apakšpunktā minēto 1. līmeņa pamata
 kapitāla instrumentu tiešo un netiešo ieguldījumu summa;
 b)
 452. panta 2. punkta a) un
 b) apakšpunktā minēto summu kopsumma.
 452. pants
 Atbrīvojums no atskaitījuma no 1. līmeņa pamata
 kapitāla posteņiem
 1.
 Šā panta
 nolūkos — saistītos 1. līmeņa pamata
 kapitāla posteņus veido iestādes 1. līmeņa pamata
 kapitāla posteņi, kas aprēķināti pēc tam, kad ir
 piemēroti 3. panta noteikumi un ir veikti atskaitījumi
 saskaņā ar 33. panta 1. punkta a)–h) un j), k) un
 l) apakšpunktu, izņemot atliktos nodokļu aktīvus, kuru
 realizācija atkarīga peļņas gūšanas nākotnē
 un izriet no laika noviržu izraisītas pagaidu starpības.
 2.
 Neskarot 45. panta 1. punktu,
 laikposmā no 2013. gada 1. janvāra līdz
 2017. gada 31. decembrim iestādes neatskaita posteņus, kas
 uzskaitīti a) un b) apakšpunktā un kas kopā atbilst
 15 % vai ir mazāki par 15 % no iestādes saistītajiem 1. līmeņa
 pamata kapitāla posteņiem:
 a)
 atliktie nodokļu aktīvi, kuru
 realizācija atkarīga peļņas gūšanas nākotnē
 un izriet no laika noviržu izraisītas pagaidu starpības, kā
 arī kas kopā atbilst 10 % vai ir mazāk par 10 % no
 saistītajiem 1. līmeņa pamata kapitāla posteņiem;
 b)
 ja iestādei ir būtisks ieguldījums attiecīgā
 sabiedrībā, šīs iestādes tiešie un netiešie
 ieguldījumi šīs sabiedrības 1. līmeņa pamata
 kapitāla instrumentos, kas kopā atbilst 10 % vai ir mazāk
 par 10 % no saistītajiem 1. līmeņa pamata kapitāla
 posteņiem.
 3.
 Neskarot 45. panta 2. punktu,
 posteņiem, kuri ir atbrīvoti no atskaitījuma saskaņā
 ar 2. punktu, piemēro 250 % riska pakāpi. Šā panta
 2. punkta b) apakšpunktā minētajiem posteņiem
 attiecīgi piemēro trešās daļas IV sadaļas
 prasības.
 453. pants
 Posteņi, kurus neatskaita no 1. līmeņa pamata kapitāla
 1.
 Neskarot 33. panta 1. punkta
 a)–i) apakšpunktu, laikposmā no 2013. gada 1. janvāra
 līdz 2017. gada 31. decembrim iestādes piemēro šo
 pantu 451. panta 1. punkta b) un d) apakšpunktā
 minēto posteņu atlikušajām summām.
 2.
 Iestādes piemēro 33. panta
 1. punkta a) apakšpunktā minēto kārtējā
 finanšu gada zaudējumu atlikušajai summai turpmāk norādīto:
 a)
 zaudējumus, kas ir būtiski, atskaita no
 1. līmeņa kapitāla posteņiem;
 b)
 zaudējumus, kas nav būtiski, neatskaita.
 3.
 Iestādes no 1. līmeņa
 kapitāla posteņiem atskaita 33. panta 1. punkta
 b) apakšpunktā minēto nemateriālo aktīvu atlikušo
 summu.
 4.
 Regulas 33. panta 1. punkta
 c) apakšpunktā minēto atlikto nodokļu aktīvu atlikušo
 summu neatskaita, un tai piemēro 0 % riska pakāpi.
 5.
 Regulas 33. panta 1. punkta
 d) apakšpunktā minēto posteņu atlikušo summu
 atskaita — pusi no 1. līmeņa kapitāla
 posteņiem un pusi no 2. līmeņa kapitāla
 posteņiem.
 6.
 Regulas 33. panta 1. punkta
 e) apakšpunktā minēto noteikto pabalstu pensijas fondu
 aktīvu atlikušo summu neatskaita ne no viena pašu kapitāla elementa
 un iekļauj 1. līmeņa pamata kapitāla posteņos
 tādā apmērā, kādā summa būtu atzīta
 kā pirmā līmeņa kapitāls saskaņā ar
 Direktīvas 2006/48/EK 57. panta a)–ca) apakšpunktu valstu
 transponēšanas pasākumiem.
 7.
 Iestādes 33. panta 1. punkta
 f) apakšpunktā minēto ieguldījumu 1. līmeņa
 pamata kapitāla instrumentos atlikušajai summai piemēro turpmāk
 norādīto:
 a)
 tiešo ieguldījumu summas atskaita no
 1. līmeņa kapitāla posteņiem;
 b)
 netiešo ieguldījumu summas, ieskaitot 1. līmeņa
 pamata kapitāla instrumentus, kurus iestādei varētu būt
 jānopērk saskaņā ar esošām vai iespējamām
 līgumsaistībām, neatskaita, un tām piemēro riska pakāpi
 atbilstīgi saskaņā ar 3. daļas II sadaļas
 2. vai 3. nodaļu un saskaņā ar trešās daļas
 IV sadaļu.
 8.
 Iestādes 33. panta 1. punkta
 g) apakšpunktā minēto ieguldījumu attiecīgo sabiedrību
 1. līmeņa pamata kapitāla instrumentos, ja šīm sabiedrībām
 kopā ar iestādi ir savstarpēja līdzdalība, atlikušajai
 summai piemēro turpmāk norādīto:
 a)
 ja iestādei nav būtiska ieguldījuma
 attiecīgajā sabiedrībā, tās ieguldījuma šās sabiedrības
 1. līmeņa pamata kapitāla instrumentos summai piemēro
 tādu režīmu, it kā tā atbilstu 33. panta
 1. punkta h) apakšpunktam;
 b)
 ja iestādei ir būtisks ieguldījums
 attiecīgajā sabiedrībā, tās ieguldījuma šās sabiedrības
 1. līmeņa pamata kapitāla instrumentos summai piemēro
 tādu režīmu, it kā tā atbilstu 33. panta
 1. punkta i) apakšpunktam.
 9.
 Iestādes 33. panta 1. punkta
 h) apakšpunktā minēto posteņu atlikušajai summai
 piemēro turpmāk norādīto:
 a)
 summas, kuras ir prasīts atskaitīt
 saistībā ar tiešo ieguldījumu, atskaita — pusi no
 1. līmeņa kapitāla posteņiem un pusi no
 2. līmeņa kapitāla posteņiem;
 b)
 summas, kas saistītas ar netiešo ieguldījumu,
 netiek atskaitītas, un tām piemēro riska pakāpes atbilstīgi
 saskaņā ar 3. daļas II sadaļas 2. vai
 3. nodaļu un 3. daļas IV sadaļā
 paredzētajiem noteikumiem.
 10.
 Iestādes 33. panta 1. punkta
 i) apakšpunktā minēto posteņu atlikušajai summai
 piemēro turpmāk norādīto:
 a)
 summas, kuras ir prasīts atskaitīt
 saistībā ar tiešo ieguldījumu, atskaita — pusi no
 1. līmeņa kapitāla posteņiem un pusi no
 2. līmeņa kapitāla posteņiem;
 b)
 summas, kas saistītas ar netiešo ieguldījumu,
 netiek atskaitītas, un tām piemēro riska pakāpes
 atbilstīgi saskaņā ar 3. daļas II sadaļas 2. vai
 3. nodaļu un 3. daļas IV sadaļā
 paredzētajiem noteikumiem.
 2. apakšiedaļa
 Atskaitījumi no 1. līmeņa papildu kapitāla
 posteņiem
 454. pants
 Atskaitījumi no 1. līmeņa papildu kapitāla
 posteņiem
 Neskarot
 53. pantu, laikposmā no 2013. gada 1. janvāra
 līdz 2017. gada 31. decembrim ir jāpiemēro
 turpmāk minētais:
 a) iestādes no 1. līmeņa
 papildu kapitāla posteņiem atskaita piemērojamos procentus, kas
 minēti 458. pantā, no summām, kuras ir prasīts
 atskaitīt saskaņā ar 53. pantu;
 b) to posteņu, kurus ir
 prasīts atskaitīt saskaņā ar 53. pantu,
 atlikušajām summām iestādes piemēro 455. pantā
 paredzētās prasības.
 455. pants
 Posteņi, kurus neatskaita no 1. līmeņa papildu
 kapitāla posteņiem
 1.
 Neskarot 53. pantu, laikposmā no
 2013. gada 1. janvāra līdz 2017. gada
 31. decembrim šajā pantā paredzētās prasības ir
 piemērojamas 454. panta b) apakšpunktā minētajām
 atlikušajām summām.
 2.
 Iestādes 53. panta
 a) apakšpunktā minēto posteņu atlikušajai summai
 piemēro turpmāk norādīto:
 a)
 tiešo ieguldījumu pašu 1. līmeņa
 papildu kapitāla instrumentos, kas ir akcijas, saskaņā ar to
 uzskaites vērtību atskaita no 1. līmeņa
 posteņiem;
 b)
 tiešo ieguldījumu pašu 1. līmeņa
 papildu kapitāla instrumentos, kas nav akcijas, neatskaita, un tai
 piemēro riska pakāpi atbilstīgi saskaņā ar
 3. daļas II sadaļas 2. vai 3. nodaļu, kā arī
 piemērojot 3. daļas IV sadaļas prasības;
 c)
 netiešo ieguldījumu pašu 1. līmeņa
 papildu kapitāla instrumentos, ieskaitot pašu 1. līmeņa
 papildu kapitāla instrumentus, kurus iestādei varētu būt
 jānopērk saskaņā ar esošām vai iespējamām
 līgumsaistībām, neatskaita, un tai piemēro riska pakāpi
 atbilstīgi saskaņā ar 3. daļas II sadaļas
 2. vai 3. nodaļu, kā arī piemērojot
 3. daļas IV sadaļas prasības.
 3.
 Iestādes 53. panta
 b) apakšpunktā minēto posteņu atlikušajai summai
 piemēro turpmāk norādīto:
 a)
 ja iestādei nav būtiska ieguldījuma
 attiecīgajā sabiedrībā, ar kuru tai ir savstarpēja
 līdzdalība, tās tiešais un netiešais ieguldījums šās sabiedrības
 1. līmeņa papildu kapitāla instrumentos summai piemēro
 tādu režīmu, it kā tā atbilstu 53. panta
 c) apakšpunktam;
 b)
 ja iestādei ir būtisks ieguldījums
 attiecīgajā sabiedrībā, ar kuru tai ir savstarpēja
 līdzdalība, tās tiešais un netiešais ieguldījums šās sabiedrības
 1. līmeņa papildu kapitāla instrumentos summai piemēro
 tādu režīmu, it kā tā atbilstu 53. panta d) apakšpunktam;
 4.
 Iestādes 53. panta c) un
 d) apakšpunktā minēto posteņu atlikušajai summai
 piemēro turpmāk norādīto:
 a)
 summu, kas saistīta ar tiešu ieguldījumu,
 kuru ir prasīts atskaitīt saskaņā ar 53. panta
 c) un d) apakšpunktu, atskaita — pusi no
 1. līmeņa kapitāla posteņiem un pusi no
 2. līmeņa kapitāla posteņiem;
 b)
 summu, kas saistīta ar netiešu ieguldījumu,
 kuru ir prasīts atskaitīt saskaņā ar 53. panta c) un
 d) apakšpunktu, neatskaita, un tai piemēro atbilstīgi riska pakāpi
 saskaņā ar 3. daļas II sadaļas 2. vai
 3. iedaļu, kā arī piemērojot 3. daļas IV
 sadaļas prasības.
 3. apakšiedaļa
 Atskaitījumi no 2. līmeņa kapitāla posteņiem
 456. pants
 Atskaitījumi no 2. līmeņa kapitāla posteņiem
 1.
 Neskarot 63. pantu, laikposmā no
 2013. gada 1. janvāra līdz 2017. gada 31. decembrim
 ir jāpiemēro turpmāk minētais:
 a)
 iestādes no 2. līmeņa
 kapitāla posteņiem atskaita piemērojamos procentus, kas
 minēti 458. pantā, no summām, kuras ir prasīts
 atskaitīt saskaņā ar 63. pantu;
 b)
 atlikušajām summām, kuras ir prasīts
 atskaitīt saskaņā ar 63. pantu, iestādes piemēro
 457. pantā paredzētās prasības.
 457. pants
 Atskaitījumi no 2. līmeņa kapitāla posteņiem
 1.
 Neskarot 63. pantu, laikposmā no
 2013. gada 1. janvāra līdz 2017. gada
 31. decembrim šajā pantā paredzētās prasības ir
 piemērojamas 456. panta b) apakšpunktā minētajām
 atlikušajām summām.
 2.
 Iestādes 63. panta
 a) apakšpunktā minēto posteņu atlikušajai summai
 piemēro turpmāk norādīto:
 a)
 tiešo ieguldījumu pašu
 2. līmeņa kapitāla instrumentos, kas ir akcijas,
 saskaņā ar to uzskaites vērtību atskaita no
 2. līmeņa kapitāla posteņiem;
 b)
 tiešo ieguldījumu pašu
 2. līmeņa kapitāla instrumentos, kas nav akcijas,
 neatskaita, un tai atbilstīgi piemēro riska pakāpi
 saskaņā ar 3. daļas II sadaļas 2. vai
 3. nodaļu, kā arī piemērojot 3. daļas IV
 sadaļas prasības;
 c)
 netiešo ieguldījumu pašu
 2. līmeņa kapitāla instrumentos, ieskaitot pašu
 2. līmeņa kapitāla instrumentus, kurus iestādei
 varētu būt jānopērk saskaņā ar esošām vai
 iespējamām līgumsaistībā, neatskaita, un tai
 piemēro riska pakāpi atbilstīgi saskaņā ar
 3. daļas II sadaļas 2. vai 3. nodaļu,
 kā arī piemērojot 3. daļas IV sadaļas
 prasības.
 3.
 Iestādes 63. panta
 b) apakšpunktā minēto posteņu atlikušajai summai
 piemēro turpmāk norādīto:
 a)
 ja iestādei nav būtiska ieguldījuma
 attiecīgajā sabiedrībā, ar kuru tai ir savstarpēja
 līdzdalība, tās tiešā un netiešā ieguldījuma
 šās iestādes 2. līmeņa kapitāla instrumentos
 summai piemēro tādu režīmu, it kā tā atbilstu
 63. panta c) apakšpunktam;
 b)
 ja iestādei ir būtisks ieguldījums
 attiecīgajā sabiedrībā, ar kuru tai ir savstarpēja
 līdzdalība, tās tiešā un netiešā ieguldījuma
 šās atbilstīgās sabiedrības 2. līmeņa
 kapitāla instrumentos summai piemēro tādu režīmu, it
 kā tā atbilstu 63. panta d) apakšpunktam.
 4.
 Iestādes 63. panta c) un
 d) apakšpunktā minēto posteņu atlikušajai summai
 piemēro turpmāk norādīto:
 a)
 summu, kas saistīta ar tiešu ieguldījumu,
 kuru ir prasīts atskaitīt saskaņā ar 63. panta
 c) un d) apakšpunktu, atskaita — pusi no
 1. līmeņa kapitāla posteņiem un pusi no
 2. līmeņa kapitāla posteņiem;
 b)
 summu, kas saistīta ar netiešu ieguldījumu,
 kuru ir prasīts atskaitīt saskaņā ar 63. panta c) un
 d) apakšpunktu, neatskaita, un tai piemēro atbilstīgi riska pakāpi
 saskaņā ar 3. daļas II sadaļas 2. vai
 3. iedaļu un 3. daļas IV sadaļā
 izklāstītās prasības.
 4. apakšiedaļa
 Piemērojamie atskaitījumu procenti
 458. pants
 Piemērojamie procenti atskaitījumiem no 1. līmeņa
 pamata kapitāla, 1. līmeņa papildu kapitāla un
 2. līmeņa kapitāla posteņiem
 1.
 Piemērojamie procenti 451. panta
 1. punkta a) un c) apakšpunkta, 454. panta a) apakšpunkta
 un 456. panta a) apakšpunkta nolūkiem iekļaujas šādos
 diapazonos:
 a) 0 % līdz 100 % laikposmam no 2013. gada
 1. janvāra līdz 2013. gada 31. decembrim;
 b) 20 % līdz 100 % laikposmam no 2014. gada
 1. janvāra līdz 2014. gada 31. decembrim;
 c) 40 % līdz 100 % laikposmam no 2015. gada
 1. janvāra līdz 2015. gada 31. decembrim;
 d) 60 % līdz 100 % laikposmam no 2016. gada
 1. janvāra līdz 2016. gada 31. decembrim;
 e) 80 % līdz 100 % laikposmam no 2017. gada
 1. janvāra līdz 2017. gada 31. decembrim.
 2.
 Kompetentās iestādes:
 a)
 nosaka piemērojamos procentus
 1. punktā minētajos diapazonos katram no turpmāk
 minētajiem:
 i) 33. panta 1. punkta a)–h) apakšpunktā minētajiem
 posteņiem, izņemot atliktos nodokļu aktīvus, kuru
 realizācija atkarīga peļņas gūšanas nākotnē
 un izriet no laika noviržu izraisītas pagaidu starpības;
 ii) atliktos nodokļu aktīvus, kuru realizācija atkarīga
 peļņas gūšanas nākotnē un izriet no laika noviržu
 izraisītas pagaidu starpības un 33. panta 1. punkta
 i) apakšpunktā minētajiem posteņiem;
 iii) posteņiem, kas minēti 53. panta
 a)–d) apakšpunktā;
 iv) posteņiem, kas minēti 63. panta
 a)–d) apakšpunktā;
 b)
 publicē šos saskaņā ar
 a) apakšpunktu noteiktos piemērojamos procentus.
 4. sadaļa
 Mazākuma līdzdalība un meitasuzņēmumu emitēti 1. līmeņa
 papildu un 2. līmeņa kapitāla instrumenti
 459. pants
 Tādu instrumentu un posteņu atzīšana konsolidētajā 1. līmeņa
 pamata kapitālā, kuri nav kvalificējami kā mazākuma
 līdzdalība
 1.
 Neskarot 2. daļas III sadaļu,
 laikā no 2013. gada 1. janvāra līdz 2017. gada
 31. decembrim tādu posteņu atzīšanu konsolidētajā
 pašu kapitālā, kuri ir kvalificējami kā
 konsolidētās rezerves saskaņā ar valsts transponēšanas
 pasākumiem atbilstoši Direktīvas 2006/48/EK 65. pantam, kas
 jebkura no turpmāk norādītajiem iemesla dēļ nav
 kvalificējamas kā 1. līmeņa pamata kapitāls,
 kompetentās iestādes nosaka saskaņā ar 2. un
 3. punktu:
 a)
 instruments nav kvalificējams kā 1. līmeņa
 pamata kapitāla instruments, un attiecīgi ar to saistītā
 nesadalītā peļņa un akciju emisijas uzcenojuma konti nav
 kvalificējami kā konsolidētā 1. līmeņa
 pamata kapitāla posteņi;
 b)
 izrietot no 76. panta 2. punkta;
 c)
 tādēļ, ka meitasuzņēmums
 nav iestāde vai sabiedrība, kam atbilstīgi spēkā
 esošajiem valsts tiesību aktiem piemēro šīs regulas un
 Direktīvas [inserted by OP] prasības;
 d)
 tādēļ, ka meitasuzņēmums
 nav pilnībā ietverts konsolidācijā saskaņā ar
 1. daļas II sadaļas 2. nodaļu.
 2.
 Piemērojamie procenti 1. punktā
 minētajiem posteņiem, kas būtu kvalificējami kā
 konsolidētās rezerves saskaņā ar valstu transponēšanas
 pasākumiem Direktīvas 2006/48/EK 65. pantam, ir
 kvalificējami kā konsolidētais 1. līmeņa pamata
 kapitāls.
 3.
 Šā panta 2. punkta nolūkos šie
 piemērojamie procenti iekļaujas šādos diapazonos:
 a)
 0 % līdz 100 % laikposmam no
 2013. gada 1. janvāra līdz 2013. gada
 31. decembrim;
 b)
 0 % līdz 80 % laikposmam no
 2014. gada 1. janvāra līdz 2014. gada
 31. decembrim;
 c)
 0 % līdz 60 % laikposmam no
 2015. gada 1. janvāra līdz 2015. gada
 31. decembrim;
 d)
 0 % līdz 40 % laikposmam no
 2016. gada 1. janvāra līdz 2016. gada
 31. decembrim;
 e)
 0 % līdz 20 % laikposmam no
 2017. gada 1. janvāra līdz 2017. gada
 31. decembrim.
 4.
 Kompetentās iestādes:
 a)
 nosaka piemērojamos procentus
 3. punktā noteiktajos diapazonos;
 b)
 publicē šos saskaņā ar
 a) apakšpunktu noteiktos piemērojamos procentus.
 460. pants
 Mazākuma līdzdalības konsolidētā pašu kapitāla
 atzīšana un 1. līmeņa papildu un 2. līmeņa
 kapitāla kvalificēšana
 1.
 Neskarot 79. panta b) apakšpunktu,
 80. panta b) apakšpunktu un 82. panta b) apakšpunktu,
 laikposmā no 2013. gada 1. janvāra lūdz
 2017. gada 31. decembrim šajos pantos minētos procentus reizina
 ar piemērojamo pakāpi.
 2.
 Šā panta 1. punkta nolūkos šis
 piemērojamais koeficients iekļaujas šādos diapazonos:
 a)
 0 līdz 1 laikposmā no 2013. gada
 1. janvāra līdz 2013. gada 31. decembrim;
 b)
 0,2 līdz 1 laikposmā no 2014. gada
 1. janvāra līdz 2014. gada 31. decembrim;
 c)
 0,4 līdz 1 laikposmā no 2015. gada
 1. janvāra līdz 2015. gada 31. decembrim;
 d)
 {0>0.6 to 1 in the period from 1 January 2016 to
 31 December 2016; and<}79{>»0,6 līdz 1 laikposmā no 2016. gada 1. janvāra
 līdz 2016. gada 31. decembrim;
 e) 0,8 līdz 1
 laikposmā no 2017. gada 1. janvāra līdz
 2017. gada 31. decembrim.
 3.
 Kompetentās iestādes:
 a)
 nosaka piemērojamā koeficienta
 vērtību 2. punktā noteiktajos diapazonos;
 b)
 publicē šo saskaņā ar
 a) apakšpunktu noteiktos piemērojamos procentus.
 5. iedaļa
 Papildu filtri un atskaitījumi
 461. pants
 Papildu filtri un atskaitījumi
 1.
 Neskarot 29. līdz 33. pantu, 53. un
 63. pantu, laikposmā no 2013. gada 1. janvāra
 līdz 2017. gada 31.decembrim iestādes veic korekcijas, lai
 iekļautu vai atskaitītu no 1. līmeņa pamata
 kapitāla posteņiem, 1. līmeņa kapitāla
 posteņiem, 2. līmeņa kapitāla posteņiem vai pašu
 kapitāla posteņiem piemērojamos filtru vai atskaitījumu
 procentus, kas ir prasīti saskaņā ar Direktīvas 2006/48/EK
 57. un 66. panta un Direktīvas 2006/49/EK 13. un 16. panta
 valstu transponēšanas pasākumiem un kas nav prasīti
 saskaņā ar 2. daļu.
 2.
 Šā panta 1. punkta nolūkos šie
 piemērojamie procenti iekļaujas šādos diapazonos:
 a)
 0 % līdz 100 % laikposmam no
 2013. gada 1. janvāra līdz 2013. gada
 31. decembrim;
 b)
 0 % līdz 80 % laikposmam no 2014. gada
 1. janvāra līdz 2014. gada 31. decembrim;
 c)
 0 % līdz 60 % laikposmam no
 2015. gada 1. janvāra līdz 2015. gada
 31. decembrim;
 d)
 0 % līdz 40 % laikposmam no
 2016. gada 1. janvāra līdz 2016. gada
 31. decembrim;
 e)
 0 % līdz 20 % laikposmam no
 2017. gada 1. janvāra līdz 2017. gada
 31. decembrim.
 3.
 Katram 1. punktā minētajam filtram
 un atskaitījumam kompetentās iestādes:
 a)
 nosaka piemērojamos procentus
 2. punktā noteiktajos diapazonos;
 b)
 publicē šos saskaņā ar
 a) apakšpunktu noteiktos piemērojamos procentus.
 4.
 EBI izstrādā regulatīvu tehnisko
 standartu projektus, lai precizētu nosacījumus, ar kādiem
 kompetentās iestādes nosaka, vai korekcijas, kas veiktas pašu
 kapitālam vai tā elementiem saskaņā ar Direktīvas
 2006/48/EK vai Direktīvas 2006/49/EK valstu transponēšanas pasākumiem
 un kas nav iekļautas 2. daļā šā panta nolūkos,
 būtu jāveic arī 1. līmeņa pamata kapitāla
 posteņiem, 1. līmeņa papildu kapitāla posteņiem,
 1. līmeņa kapitāla posteņiem, 2. līmeņa
 kapitāla posteņiem vai pašu kapitālam.
 EBI līdz 2013. gada 1. janvārim
 iesniedz šos regulatīvo tehnisko standartu projektus Komisijai.
 Komisijai tiek deleģētas pilnvaras
 pieņemt pirmajā daļā minētos regulatīvos
 tehniskos standartus saskaņā ar procedūrām, kas noteiktas
 Regulas (ES) Nr. 1093/2010 10.–14. pantā.
 2. nodaļa
 Tiesības saglabāt iepriekš spēkā esošos nosacījumus
 attiecībā uz kapitāla instrumentiem
 1. iedaļa
 Instrumenti, kas uzskatāmi par valsts atbalstu
 462. pants
 Tiesības saglabāt iepriekš spēkā esošos nosacījumus
 attiecībā uz valsts atbalsta instrumentiem
 1.
 Neskarot 24. līdz 27. pantu, 48., 49.,
 59. un 60. pantu, laikposmā no 2013. gada
 1. janvāra līdz 2017. gada 31. decembrim šis pants ir
 piemērojams kapitāla instrumentiem, kuri atbilst šādiem nosacījumiem:
 a)
 instrumenti emitēti pirms 2011. gada
 20. jūlija;
 b)
 instrumenti ir uzskatāmi par valsts atbalstu;
 c)
 Komisija ir uzskatījusi, ka instrumenti ir
 saderīgi ar iekšējo tirgu saskaņā ar LESD 107. pantu.
 2.
 Instrumenti, kas kvalificēti saskaņā
 ar Direktīvas 2006/48/EK 57. panta a) apakšpunkta valstu
 transponēšanas pasākumiem, ir kvalificējami kā 1. līmeņa
 pamata kapitāla instrumenti, neraugoties uz turpmāk
 norādīto:
 a)
 nav izpildīti 26. panta nosacījumi;
 b)
 instrumentus ir emitējis 25. pantā
 minētais uzņēmums, un nav izpildīti, atbilstīgi, 26.
 un 27. panta noteikumi.
 3.
 Instrumenti, kas kvalificēti saskaņā
 ar Direktīvas 2006/48/EK 57. panta ca) apakšpunkta un 66. panta
 1. punkta valstu transponēšanas pasākumiem, ir
 kvalificējami kā 1. līmeņa papildu kapitāla
 instrumenti, neraugoties uz to, ka nav izpildīti 49. panta
 1. punkta nosacījumi.
 4.
 Posteņi, kas kvalificēti
 saskaņā ar Direktīvas 2006/48/EK 57. panta f), g) vai
 h) apakšpunkta un 66. panta 1. punkta valstu transponēšanas
 pasākumiem, ir kvalificējami kā 2. līmeņa
 kapitāla instrumenti, neraugoties uz to, ka posteņi nav minēti
 59. pantā, vai to, ka nav izpildīti 60. pantā
 paredzētie nosacījumi.
 2. iedaļa
 Instrumenti, kas nav uzskatāmi par valsts atbalstu
 1. apakšiedaļa
 tiesību saglabāt iepriekš spēkā esošos nosacījumus atbilstība
 un ierobežojumi
 463. pants
 To posteņu atbilstība tiesībām saglabāt iepriekš
 spēkā esošos nosacījumus, kas kvalificējami kā pašu
 kapitāls saskaņā ar Direktīvas 2006/48/EK valstu
 transponēšanas pasākumiem
 1.
 Šis pants ir piemērojams vienīgi
 instrumentiem, kas emitēti pirms 2011. gada 20. jūlija, un
 tie nav tie, kas minēti 462. panta 1. punktā.
 2.
 Neskarot 24. līdz 27. pantu, 48., 49.,
 59. un 60. pantu, šis pants ir piemērojams laikposmā no
 2013. gada 1. janvāra līdz 2021. gada
 31. decembrim.
 3.
 Ievērojot ierobežojumus, kas noteikti
 464. panta 2. punktā, kapitāls Direktīvas 86/365/EK
 22. panta izpratnē un saistītie akciju emisijas uzcenojuma
 konti, kas saskaņā ar Direktīvas 2006/48/EEK 57. panta
 a) apakšpunkta valstu transponēšanas pasākumiem kvalificēti
 kā 1. līmeņa kapitāls, ir kvalificējami kā 1. līmeņa
 pamata kapitāla posteņi, neraugoties uz to, ka kapitāls
 neatbilst, attiecīgi, 262. vai 27. pantā paredzētajiem
 nosacījumiem.
 4.
 Ievērojot ierobežojumus, kas noteikti
 464. panta 3. punktā, instrumenti un saistītie akciju
 emisijas uzcenojuma konti, kuri saskaņā ar Direktīvas 2006/48/EK
 57. panta ca) apakšpunkta un 154. panta 8. un 9. punkta
 valstu transponēšanas pasākumiem kvalificēti kā 1. līmeņa
 kapitāls, ir kvalificējami kā 1. līmeņa papildu
 kapitāla posteņi, neraugoties uz to, ka nav izpildīti
 49. pantā paredzētie nosacījumi.
 5.
 Ievērojot ierobežojumus, kas noteikti
 464. panta 4. punktā, posteņi un saistītie akciju
 emisijas uzcenojuma konti, kuri kvalificēti saskaņā ar
 Direktīvas 2006/48/EK 57. panta f), g) vai h) apakšpunkta valstu
 transponēšanas pasākumiem, ir kvalificējami kā 2. līmeņa
 kapitāla posteņi, neraugoties uz to, ka tie nav iekļauti
 59. pantā vai nav izpildīti 60. pantā paredzētie
 nosacījumi.
 464. pants
 Posteņu tiesību saglabāt iepriekš spēkā esošos
 nosacījumus ierobežojumi 1. līmeņa pamata kapitāla, 1. līmeņa
 papildu kapitāla un 2. līmeņa kapitāla posteņiem
 1.
 Laikposmā no 2013. gada
 1. janvāra līdz 2021. gada 31. decembrim, apmēru,
 kādā 463. pantā minētie instrumenti ir
 kvalificējami kā pašu kapitāls, ierobežo saskaņā ar šo
 pantu.
 2.
 Regulas 463. panta 3. punktā
 minēto posteņu vērtību, kas kvalificējama kā 1. līmeņa
 pamata kapitāla posteņi, ierobežo līdz piemērojamajiem
 procentiem no a) un b) apakšpunktos minēto vērtību summas:
 a)
 463. panta 3. punktā
 minētā kapitāla, kas ir emitēts 2012. gada
 31. decembrī, nominālā vērtība;
 b)
 akciju emisijas uzcenojuma konti, kas saistīti
 ar a) apakšpunktā minētajiem posteņiem.
 3.
 Regulas 463. panta 4. punktā
 minēto posteņu vērtību, kas kvalificējama kā 1. līmeņa
 papildu kapitāla posteņi, ierobežo līdz piemērojamajiem
 procentiem, kuri reizināti ar rezultātu, kas iegūts, no a) un
 b) apakšpunktos minēto vērtību summas atņemot c)
 līdz f) punktā minēto vērtību summu:
 a)
 463. panta 4. punktā minēto
 instrumentu, kas palikuši emisijā 2012. gada 31. decembrī,
 nominālā vērtība;
 b)
 akciju emisijas uzcenojuma konti, kas saistīti
 ar a) apakšpunktā minētajiem instrumentiem;
 c)
 to 463. panta 4. punktā minēto
 instrumentu vērtība, kas 2012. gada 31. decembrī
 pārsniedza ierobežojumus, kas noteikti Direktīvas 2006/48/EK
 66. panta 1. punkta un 66. panta 1.a punkta valstu transponēšanas
 pasākumos;
 d)
 akciju emisijas uzcenojuma konti, kas saistīti
 ar c) apakšpunktā minētajiem instrumentiem;
 e)
 to 463. panta 4. punktā minēto
 instrumentu nominālā vērtība, kuri 2012. gada
 31. decembrī bija emisijā, bet nav kvalificējami kā 1. līmeņa
 papildu instrumenti saskaņā ar 467. panta 4. punktu;
 f)
 akciju emisijas uzcenojuma konti, kas saistīti
 ar e) apakšpunktā minētajiem instrumentiem.
 4.
 Regulas 463. panta 5. punktā
 minēto posteņu vērtību, kas kvalificējama kā
 2. līmeņa kapitāla posteņi, ierobežo līdz piemērojamajiem
 procentiem no rezultāta, kurš iegūts, no a) līdz
 d) apakšpunktos minēto vērtību summas atņemot e)
 līdz h) punktā minēto vērtību summu:
 a)
 463. panta 5. punktā minēto
 instrumentu, kas palikuši emisijā 2012. gada 31. decembrī,
 nominālā vērtība;
 b)
 akciju emisijas uzcenojuma konti, kas saistīti
 ar a) apakšpunktā minētajiem instrumentiem;
 c)
 subordinētā aizdevuma kapitāla, kas
 palika emisijā 31. decembrī, nominālā
 vērtība, kura samazināta par noteikto summu saskaņā ar
 Direktīvas 2006/48/EK 64. panta 3. punkta c) apakšpunkta
 valstu transponēšanas pasākumiem;
 d)
 463. panta 5. punktā minēto
 posteņu, izņemot šā punkta a) un c) apakšpunktā
 minētos instrumentus un subordinēto aizdevuma kapitālu, kuri
 bija emisijā 2012. gada 31. decembrī, nominālā
 vērtība;
 e)
 to 463. panta 5. punktā minēto
 instrumentu, kas bija emisijā 2012. gada 31. decembrī,
 nominālā vērtība, kura pārsniedza ierobežojumus, kas
 noteikti Direktīvas 2006/48/EEK 66. panta 1. punkta
 a) apakšpunkta valstu transponēšanas pasākumos;
 f)
 akciju emisijas uzcenojuma konti, kas saistīti
 ar e) apakšpunktā minētajiem instrumentiem;
 g)
 to 463. panta 5. punktā minēto
 instrumentu nominālā vērtība, kuri 2012. gada
 31. decembrī bija emisijā, bet nav kvalificējami kā
 2. līmeņa kapitāla instrumenti saskaņā ar
 468. panta 4. punktu;
 h)
 akciju emisijas uzcenojuma konti, kas saistīti
 ar g) apakšpunktā minētajiem instrumentiem.
 5.
 Šā panta nolūkos šie 2. līdz
 4. punktā minētie piemērojamie procenti iekļaujas
 šādos diapazonos:
 a)
 0 % līdz 90 % laikposmā no
 2013. gada 1. janvāra līdz 2013. gada 31. decembrim;
 b)
 0 % līdz 80 % laikposmā no
 2014. gada 1. janvāra līdz 2014. gada
 31. decembrim;
 c)
 0 % līdz 70 % laikposmā no
 2015. gada 1. janvāra līdz 2015. gada
 31. decembrim;
 d)
 0 % līdz 60 % laikposmā no
 2016. gada 1. janvāra līdz 2016. gada
 31. decembrim;
 e)
 0 % līdz 50 % laikposmā no
 2017. gada 1. janvāra līdz 2017. gada
 31. decembrim;
 f)
 0 % līdz 40 % laikposmā no
 2018. gada 1. janvāra līdz 2018. gada
 31. decembrim;
 g)
 0 % līdz 30 % laikposmā no
 2019. gada 1. janvāra līdz 2019. gada
 31. decembrim;
 h)
 0 % līdz 20 % laikposmā no
 2020. gada 1. janvāra līdz 2020. gada
 31. decembrim;
 i)
 0 % līdz 10 % laikposmā no
 2021. gada 1. janvāra līdz 2021. gada
 31. decembrim.
 6.
 Kompetentās iestādes:
 a)
 nosaka piemērojamos procentus
 5. punktā noteiktajos diapazonos;
 b)
 publicē šos saskaņā ar a) apakšpunktu
 noteiktos piemērojamos procentus.
 465. pants
 Posteņi, kas izslēgti no tiesībām saglabāt iepriekš
 spēkā esošos nosacījumus 1. līmeņa pamata
 kapitāla vai 1. līmeņa papildu kapitāla posteņos
 citos pašu kapitāla elementos
 1.
 Neskarot 48., 49., 59. un 60. pantu,
 laikposmā no 2013. gada 1. janvāra līdz
 2021. gada 31. decembrim iestādes var kapitālam un
 saistītajiem akciju emisijas uzcenojuma kontiem, kas minēti
 463. panta 3. punktā, kuri ir izslēgti no 1. līmeņa
 pamata kapitāla tādēļ, ka tie ir pārsnieguši
 piemērojamos procentus, kas norādīti 464. panta
 2. punktā, piemērot tādu pašu režīmu kā
 463. panta 4. punktā minētajiem posteņiem
 tādā apmērā, lai šā kapitāla un saistīto
 akciju uzcenojuma kontu iekļaušana nepārsniegtu 464. panta
 3. punktā noteiktos procentus.
 2.
 Neskarot no 48., 49., 59. un 60. pantu,
 laikposmā no 2013. gada 1. janvāra līdz
 2021. gada 31. decembrim iestādes turpmāk minētajam
 var piemērot tādu pašu režīmu kā posteņiem, kas
 minēti 463. panta 5. punktā, ar noteikumu, ka to
 iekļaušana nepārsniedz piemērojamās procentu robežas, kuras
 minētas 464. panta 4. punktā:
 a)
 kapitāls un saistītie akciju emisijas
 uzcenojuma konti, kas minēti 463. panta 3. punktā, kuri ir
 izslēgti no 1. līmeņa pamata kapitāla
 tādēļ, ka tie ir pārsnieguši piemērojamos procentus,
 kas norādīti 464. panta 2. punktā;
 b)
 instrumenti un saistītie akciju emisijas
 uzcenojuma konti, kas minēti 463. panta 4. punktā, kuri
 pārsnieguši piemērojamos procentus, kas minēti 464. panta
 3. punktā.
 3.
 EBI izstrādā regulatīvu tehnisko
 standartu projektus, lai precizētu nosacījumus, kas piemērojami
 1. un 2. punktā minētajiem pašu kapitāla instrumentiem, uz
 kuriem laikposmā no 2013. gada 1. janvāra līdz
 2021. gada 31. decembrim attiecas 464. panta 4. vai
 5. punkts.
 EBI līdz
 2013. gada 1. janvārim iesniedz šos regulatīvo tehnisko
 standartu projektus Komisijai.
 Komisijai tiek
 deleģētas pilnvaras pieņemt pirmajā daļā
 minētos regulatīvos tehniskos standartus saskaņā ar
 procedūru, kas noteikta Regulas (ES) Nr. 1093/2010
 10.–14. pantā.
 466. pants
 Tādu posteņu amortizācija, kam piemērotas tiesības saglabāt
 iepriekš spēkā esošo 2. līmeņa kapitāla
 posteņa klasifikāciju
 Uz
 463. panta 5. punktā minētajiem posteņiem, kas
 saskaņā ar 463. panta 5. punktu vai 464. panta
 2. punktu ir kvalificējami kā 2. līmeņa
 kapitāla posteņi, attiecas 61. pantā paredzētās
 prasības.
 2. apakšiedaļa
 Instrumentu ar atpirkšanas vai pirmstermiņa dzēšanas
 piedāvājumu un dzēšanu veicinošiem nosacījumiem
 iekļaušana 1. līmeņa un 2. līmeņa
 kapitāla posteņos
 467. pants
 Hibrīdkapitāla instrumenti ar atpirkšanas vai pirmstermiņa
 dzēšanas piedāvājumu un dzēšanu vicinošiem
 nosacījumiem
 1.
 Neskarot 48. un 49. pantu, laikposmā no
 2013. gada 1. janvāra līdz 2021. gada
 31. decembrim 463. panta 4. punktā minētajiem
 instrumentiem, kuri kvalificēti saskaņā ar Direktīvas
 2006/48/EK 57. panta ca) apakšpunkta valstu transponēšanas
 pasākumiem un kuru noteikumos un nosacījumos ir iekļauts atpirkšanas
 vai pirmstermiņa dzēšanas piedāvājums un dzēšanu
 vicinoši nosacījumi, ir piemērojamas 2. līdz 7. pantā
 noteiktās prasības.
 2.
 Kapitāla instrumentus kvalificē kā 1. līmeņa
 papildu kapitāla instrumentus ar noteikumu, ka ir izpildīti šādi
 nosacījumi:
 a)
 iestāde atpirkšanas vai pirmstermiņa
 dzēšanas piedāvājumu ar dzēšanu vicinošiem
 nosacījumiem spēja īstenot tikai līdz 2013. gada
 1. janvārim;
 b)
 iestāde neīstenoja atpirkšanas vai
 pirmstermiņa dzēšanas piedāvājumu;
 c)
 ar 2013. gada 1. janvāri ir
 izpildīti 49. pantā paredzētie nosacījumi.
 3.
 Instrumenti ir kvalificējami kā 1. līmeņa
 papildu kapitāla instrumenti saskaņā ar 463. panta
 4. punktu laikā no 2013. gada 1. janvāra līdz to
 faktiskā termiņa datumam un pēc tam kvalificējami kā 1. līmeņa
 papildu kapitāla posteņi bez ierobežojuma ar noteikumu, ka:
 a)
 iestāde atpirkšanas vai pirmstermiņa
 dzēšanas piedāvājumu ar dzēšanu vicinošiem
 nosacījumiem spēja īstenot tikai 2013. gada
 1. janvārī vai pēc tā;
 b)
 iestāde neīstenoja atpirkšanas vai
 pirmstermiņa dzēšanas piedāvājumu instrumentu faktiskā
 termiņa datumā;
 c)
 sākot ar instrumentu faktiskā
 termiņa datumu, ir izpildīti 49. pantā paredzētie
 nosacījumi.
 4.
 Instrumenti nav kvalificējami kā 1. līmeņa
 papildu instrumenti, sākot ar 2013. gada 1. janvāri, un uz
 tiem neattiecas 463. panta 4. punkts, ja ir izpildīti šādi
 nosacījumi:
 a)
 iestāde atpirkšanas vai pirmstermiņa
 dzēšanas piedāvājumu ar dzēšanu veicinošiem nosacījumiem
 spēja īstenot laikā no 2011. gada 20. jūlija
 līdz 2013. gada 1. janvārim;
 b)
 iestāde neīstenoja atpirkšanas vai
 pirmstermiņa dzēšanas piedāvājumu instrumentu faktiskā
 termiņa datumā;
 c)
 sākot ar instrumentu faktiskā
 termiņa datumu, nav izpildīti 49. pantā paredzētie
 nosacījumi.
 5.
 Instrumenti ir kvalificējami kā 1. līmeņa
 papildu kapitāla instrumenti saskaņā ar 463. panta
 4. punktu laikā no 2013. gada 1. janvāra līdz to
 faktiskā termiņa datumam un nav kvalificējami kā 1. līmeņa
 papildu kapitāla instrumenti, ja ir izpildīti šādi
 nosacījumi:
 a)
 iestāde atpirkšanas vai pirmstermiņa
 dzēšanas piedāvājumu ar dzēšanu veicinošiem
 nosacījumiem spēja īstenot 2013. gada
 1. janvārī vai pēc tā;
 b)
 iestāde neīstenoja atpirkšanas vai
 pirmstermiņa dzēšanas piedāvājumu instrumentu faktiskā
 termiņa datumā;
 c)
 sākot ar instrumentu faktiskā
 termiņa datumu, nav izpildīti 49. pantā paredzētie
 nosacījumi.
 6.
 Instrumenti ir kvalificējami kā 1. līmeņa
 papildu instrumenti saskaņā ar 463. panta 4. punktu, ja ir
 izpildīti šādi nosacījumi:
 a)
 iestāde atpirkšanas vai pirmstermiņa
 dzēšanas piedāvājumu ar dzēšanu veicinošiem
 nosacījumiem spēja īstenot tikai līdz 2011. gada
 20. jūlijam vai šajā datumā;
 b)
 iestāde neīstenoja atpirkšanas vai
 pirmstermiņa dzēšanas piedāvājumu instrumentu faktiskā
 termiņa datumā;
 c)
 līdz instrumentu faktiskā termiņa
 datumam nebija izpildīti 49. pantā paredzētie
 nosacījumi.
 468. pants
 2. līmeņa kapitāla posteņi ar dzēšanu veicinošiem
 nosacījumiem
 1.
 Neskarot 59. un 60. pantu, laikposmā no
 2013. gada 1. janvāra līdz 2021. gada 31. decembrim
 463. panta 5. punktā minētajiem posteņiem, kuri
 kvalificēti saskaņā ar Direktīvas 2006/48/EK 57. panta
 f), g) vai h) apakšpunkta valstu transponēšanas pasākumiem
 un kuru noteikumos un nosacījumos ir iekļauts atpirkšanas vai
 pirmstermiņa dzēšanas piedāvājums ar dzēšanu
 veicinošiem nosacījumiem, ir piemērojamas 2. līdz
 7. pantā noteiktās prasības.
 2.
 Posteņi ir kvalificējami kā
 2. līmeņa kapitāla instrumenti ar noteikumu, ka:
 a)
 iestāde atpirkšanas vai pirmstermiņa
 dzēšanas piedāvājumu ar dzēšanu veicinošiem nosacījumiem
 spēja īstenot tikai līdz 2013. gada 1. janvārim;
 b)
 iestāde neīstenoja atpirkšanas vai
 pirmstermiņa dzēšanas piedāvājumu;
 c)
 līdz 2013. gada 1. janvārim ir
 izpildīti 60. pantā paredzētie nosacījumi.
 3.
 Posteņi ir kvalificējami kā
 2. līmeņa kapitāla instrumenti saskaņā ar
 463. panta 5. punktu laikā no 2013. gada
 1. janvāra līdz to faktiskā termiņa datumam un
 pēc tam ir kvalificējami kā 2. līmeņa
 kapitāla instrumenti bez ierobežojuma, ja ir izpildīti šādi
 nosacījumi:
 a)
 iestāde atpirkšanas vai pirmstermiņa dzēšanas
 piedāvājumu ar dzēšanu veicinošiem nosacījumiem spēja
 īstenot tikai 2013. gada 1. janvārī vai pēc
 tā;
 b)
 iestāde neīstenoja atpirkšanas vai
 pirmstermiņa dzēšanas piedāvājumu posteņu
 faktiskā termiņa datumā;
 c)
 līdz posteņu faktiskā termiņa
 datumam ir izpildīti 60. pantā paredzētie nosacījumi.
 4.
 Sākot ar 2013. gada 1. janvāri,
 posteņi nav kvalificējami kā 2. līmeņa
 kapitāla posteņi, ja ir izpildīti šādi nosacījumi:
 a)
 iestāde atpirkšanas vai pirmstermiņa
 dzēšanas piedāvājumu ar dzēšanu veicinošiem
 nosacījumiem spēja īstenot vienīgi laikā no
 2011. gada 20. jūlija līdz 2013. gada
 1. janvārim;
 b)
 iestāde neīstenoja atpirkšanas vai
 pirmstermiņa dzēšanas piedāvājumu posteņu
 faktiskā termiņa datumā;
 c)
 līdz posteņu faktiskā termiņa
 datumam nav izpildīti 60. pantā paredzētie nosacījumi.
 5.
 Posteņi ir kvalificējami kā
 2. līmeņa kapitāla instrumenti saskaņā ar
 463. panta 5. punktu laikā no 2013. gada
 1. janvāra līdz to faktiskā termiņa datumam, un pēc
 tam nav kvalificējami kā 2. līmeņa kapitāla
 instrumenti, ja:
 a)
 iestāde atpirkšanas vai pirmstermiņa
 dzēšanas piedāvājumu ar dzēšanu veicinošiem
 nosacījumiem spēja īstenot 2013. gada
 1. janvārī vai pēc tā;
 b)
 iestāde neīstenoja atpirkšanas vai
 pirmstermiņa dzēšanas piedāvājumu to faktiskā
 termiņa datumā;
 c)
 līdz posteņu faktiskā termiņa datumam
 nav izpildīti 60. pantā paredzētie nosacījumi.
 6.
 Posteņi ir kvalificējami kā
 2. līmeņa kapitāla posteņi saskaņā ar
 463. panta 5. punktu, ja:
 a)
 iestāde atpirkšanas vai pirmstermiņa
 dzēšanas piedāvājumu ar dzēšanu veicinošiem
 nosacījumiem spēja īstenot tikai līdz 2011. gada
 20. jūlijam vai šajā datumā;
 b)
 iestāde neīstenoja atpirkšanas vai
 pirmstermiņa dzēšanas piedāvājumu posteņu
 faktiskā termiņa datumā;
 c)
 līdz posteņu faktiskā termiņa
 datumam nav izpildīti 60. pantā paredzētie nosacījumi.
 469. pants
 Faktiskais termiņš
 Regulas 467. un 468. panta
 nolūkos faktisko termiņu nosaka šādi:
 a)
 šo pantu 3. un 5. punktā minētajiem
 posteņiem tas ir datums pirmās atpirkšanas vai pirmstermiņa
 dzēšanas piedāvājumam ar dzēšanu veicinošiem
 nosacījumiem, kurš ir 2013. gada 1. janvārī vai
 pēc tā;
 b)
 šo pantu 4. punktā minētajiem
 posteņiem tas ir datums pirmās atpirkšanas vai pirmstermiņa
 dzēšanas piedāvājumam ar dzēšanu veicinošiem
 nosacījumiem datums, kurš ir laikā no 2011. gada
 20. jūlija līdz 2013. gada 1. janvārim;
 c)
 šo pantu 6. punktā minētajiem
 posteņiem tas ir datums pirmās atpirkšanas vai pirmstermiņa
 dzēšanas piedāvājumam ar dzēšanu veicinošiem
 nosacījumiem datums, kurš ir pirms 2011. gada 20. jūlija.
 3. nodaļa
 Pārejas noteikumi pašu kapitāla atklāšanai
 470. pants
 Pašu kapitāla atklāšana
 1.
 Iestādes šo pantu piemēro laikposmā
 no 2013. gada 1. janvāra līdz 2021. gada
 31. decembrim.
 2.
 Laikposmā no 2013. gada
 1. janvāra līdz 2015. gada 31. decembrim iestādes
 izpauž, cik lielā mērā 1. līmeņa pamata
 kapitāla un 1. līmeņa kapitāla līmenis
 pārsniedz 448. pantā paredzētās prasības.
 3.
 Laikposmā no 2013. gada
 1. janvāra līdz 2017. gada 31. decembrim iestādes
 par savu pašu kapitālu izpauž šādu papildu informāciju:
 a)
 individuālo filtru un atskaitījumu, kas
 piemēroti saskaņā ar 449. līdz 452. pantu, 454.,
 456. un 459. pantu, būtība un ietekme uz 1. līmeņa
 pamata kapitālu, 1. līmeņa papildu kapitālu,
 2. līmeņa kapitālu un pašu kapitālu;
 b)
 vērtību mazākuma
 līdzdalībai un 1. līmeņa papildu un
 2. līmeņa kapitāla instrumentiem, saistītajai
 nesadalītajai peļņai un akciju emisijas uzcenojuma kontiem, ko
 emitējuši meitasuzņēmumi, kuri ir iekļauti
 konsolidētajā 1. līmeņa pamata kapitālā, 1. līmeņa
 papildu kapitālā, 2. līmeņa kapitālā un pašu
 kapitālā saskaņā ar 1. nodaļas
 4. iedaļu;
 c)
 individuālo filtru un atskaitījumu, kas
 piemēroti saskaņā ar 461. pantu, ietekme uz 1. līmeņa
 pamata kapitālu, 1. līmeņa papildu kapitālu,
 2. līmeņa kapitālu un pašu kapitālu;
 d)
 posteņu, kas kvalificējami kā 1. līmeņa
 pamata kapitāla posteņi, 1. līmeņa kapitāla
 posteņi un 2. līmeņa kapitāla posteņi,
 būtība un vērtība, piemērojot 2. nodaļas
 2. iedaļā paredzētās atkāpes.
 4.
 Laikposmā no 2013. gada
 1. janvāra līdz 2021. gada 31. decembrim iestādes
 izpauž to instrumentu vērtību, kas kvalificējami kā 1. līmeņa
 pamata kapitāla instrumenti, 1. līmeņa papildu
 kapitāla instrumenti un 2. līmeņa kapitāla
 instrumenti, piemērojot 463. pantu.
 4. nodaļa
 Lieli riska darījumi, pašu kapitāla prasības, aizņemtie
 līdzekļi un “Bāzeles I” minimums
 471. pants
 Pārejas noteikumi lielajiem riska darījumiem
 1.
 Regulas 376. līdz 392. pantā
 paredzētos noteikumus par lielajiem riska darījumiem nepiemēro
 ieguldījumu sabiedrībām, kuru pamatdarbība ir tikai un
 vienīgi ieguldījumu pakalpojumu sniegšana vai ar finanšu
 instrumentiem saistītas darbības saskaņā ar Direktīvas
 2004/39/EK I pielikuma C iedaļas 5., 6., 7., 9. un 10. punktu un
 kurām 2006. gada 31. decembrī nepiemēroja Direktīvu
 93/22/EEK. Šo atbrīvojumu var izmantot līdz 2014. gada 31. decembrim
 vai līdz datumam, kad stājas spēkā jebkādas
 izmaiņas saskaņā ar šā panta 2. punktu, atkarībā
 no tā, kurš datums ir agrāk. Šo atbrīvojumu var izmantot
 līdz 2014. gada 31. decembrim vai līdz datumam, kad stājas
 spēkā jebkādas izmaiņas saskaņā ar šā panta
 2. punktu, atkarībā no tā, kurš datums ir agrāk.
 2.
 Līdz 2014. gada 31. decembrim Komisija,
 pamatojoties uz publisku apspriešanu un ņemot vērā apspriedes ar
 kompetentajām iestādēm, ziņo Eiropas Parlamentam un Padomei
 par:
 a) piemērotu režīmu tādu
 ieguldījumu sabiedrību konsultatīvai uzraudzībai, kuru
 pamatdarbība ir tikai un vienīgi ieguldījumu pakalpojumu
 sniegšana vai darbības, kas saistītas ar atvasinātiem preču
 instrumentiem vai atvasināto instrumentu līgumiem saskaņā
 ar Direktīvas 2004/39/EK I pielikuma C iedaļas 5., 6, 7., 9. un
 10. punktu;
 b) vajadzību grozīt Direktīvu
 2004/39/EK, lai izveidotu vēl vienu ieguldījumu sabiedrību
 kategoriju, kuru pamatdarbība ir tikai un vienīgi ieguldījumu
 pakalpojumu sniegšana vai ar finanšu instrumentiem saistītas darbības
 saskaņā ar Direktīvas 2004/39/EK I pielikuma C iedaļas
 5., 6., 7., 9. un 10. punktu attiecībā uz energoresursu
 piegādēm.
 Pamatojoties
 uz šo pārskatu, Komisija var iesniegt priekšlikumus šās regulas
 grozījumiem.
 472. pants
 Pašu kapitāla prasības saskaņā ar IRB pieeju
 1.
 Neskarot 3. daļas 3. nodaļu,
 līdz 2017. gada 31. decembrim kompetentā iestāde var
 atbrīvot no IRB režīma noteiktas kapitāla riska
 darījumu kategorijas, kas ir iestāžu un iestāžu ES
 meitasuzņēmumu šajā dalībvalstī turējumā
 2007. gada 31. decembrī. Kompetentās iestādes
 publicē to kapitāla riska darījuma kategorijas, kuras gūst
 labumu no šā režīma saskaņā ar Direktīvas [inserted by
 OP] 133. pantu.
 Atbrīvoto pozīciju aprēķina
 pēc akciju skaita 2007. gada 31. decembrī un jebkurām
 papildu akcijām, kas rodas tieši no šās līdzdalības, ja
 vien tās nepalielina īpašuma tiesību proporcionālo
 daļu portfeļa sabiedrībā.
 Ja iegāde palielina īpašuma tiesību
 proporcionālo daļu noteiktai līdzdalībai,
 līdzdalības pārsniedzošajai daļai nepiemēro šo
 atbrīvojumu. Šo atbrīvojumu nepiemēro arī līdzdalībai,
 kurai sākotnēji tas tika piemērots, taču šī
 līdzdalība tika pārdota un pēc tam atpirkta.
 Kapitāla riska darījumiem, uz kuriem
 attiecas šis noteikums, pēc vajadzības piemēro kapitāla
 prasības, kas aprēķinātas saskaņā ar
 III daļas II nodaļas 2. sadaļā paredzēto
 standartizēto pieeju, un prasības, kas izklāstītas
 3. daļas IV sadaļā.
 Kompetentās iestādes ziņo Komisijai
 un EBI par šā punkta īstenošanu.
 2.
 Aprēķinot riska darījumu riska svērtās
 vērtības 109. panta 4. punkta nolūkiem, riska
 darījumiem ar dalībvalstu centrālajām valdībām
 vai centrālajām bankām, kuri denominēti vai finansēti
 jebkuras dalībvalsts valūtā, līdz 2015. gada
 31. decembrim piešķir to pašu riska pakāpi, kas tiktu
 piešķirta šādiem riska darījumiem, kuri denominēti un
 finansēti attiecīgās dalībvalsts valūtā.
 3.
 EBI izstrādā regulatīvu tehnisko
 standartu projektus, lai precizētu nosacījumus, ar kādiem
 dalībvalstis piešķir 1. punktā minēto
 atbrīvojumu.
 EBI līdz
 2013. gada 1. janvārim iesniedz šos regulatīvo tehnisko
 standartu projektus Komisijai.
 Komisijai tiek
 deleģētas pilnvaras pieņemt pirmajā daļā
 minētos regulatīvos tehniskos standartus saskaņā ar
 procedūru, kas noteikta Regulas (ES) Nr. 1093/2010
 10.–14. pantā.
 473. pants
 Pašu kapitāla prasības segtajām obligācijām
 1.
 Līdz 2014. gada 31. decembrim
 vērtspapīriem ar pirmajām daļām, ko emitējis
 Francijas Fonds Communs de Créances vai līdzvērtīgas
 124. panta 1. punkta d) un e) apakšpunktā
 norādītas vērtspapīrošanu veicošas sabiedrības,
 nepiemēro 10 % augšējo robežu ar nosacījumu, ka:
 a) vērtspapīrotos riska
 darījumus ar mājokļa vai komerciāliem nekustamajiem
 īpašumiem ir veicis tās pašas konsolidētās grupas loceklis,
 kurā ietilpst arī segto obligāciju emitents, vai arī sabiedrība,
 kas ir saistīta ar to pašu centrālo institūciju, ar kuru ir
 saistīts arī segto obligāciju emitents, šādu dalību
 konsolidētā grupā vai saistību ar centrālo
 institūciju jānosaka brīdī, kad pirmās daļas tiek
 noteiktas par segto obligāciju ķīlu;
 b) tās pašas konsolidētās
 grupas loceklis, kurā ietilpst arī segto obligāciju emitents,
 vai arī sabiedrība, kas ir saistīta ar to pašu centrālo
 institūciju, ar kuru ir saistīts arī segto obligāciju
 emitents, saglabā visu pirmās kārtas zaudējumu laidienu, ar
 ko aizsargā šīs pirmās daļas.
 2.
 Līdz 2013. gada 1. janvārim Komisija
 pārskata 1. punktā minētās atkāpes
 atbilstību un attiecīgajā gadījumā pārskata, cik
 atbilstīgi ir piemērot līdzīgas darbības jebkuriem
 citiem segto obligāciju veidiem. Ņemot vērā šo
 pārskatīšanu, ja ir atbilstīgi, Komisija var pieņemt deleģētos
 aktus saskaņā ar 445. pantu, lai atkāpi noteiktu kā
 pastāvīgu, vai izteikt leģislatīvus priekšlikumus, lai to
 attiecinātu arī uz citiem segto obligāciju veidiem.
 3.
 Regulas 124. panta 1. punkta
 c) apakšpunkta nolūkos līdz 2014. gada 31. decembrim
 iestādes augstāka ranga nenodrošinātie riska darījumi, kas
 saskaņā ar valstu tiesību aktiem pirms šās regulas
 spēkā stāšanās ir kvalificējami 20 % riska
 pakāpei, ir uzskatāmi par tādiem, kuri kvalificējami
 1. riska kvalitātes pakāpē.
 4.
 Regulas 124. panta 3. punkta nolūkos
 līdz 2014. gada 31. decembrim iestādes augstāka ranga
 nenodrošinātie riska darījumi, kas saskaņā ar valstu
 tiesību aktiem pirms šās regulas spēkā stāšanās
 ir kvalificējami 20 % riska pakāpei, ir uzskatāmi par
 tādiem, kuri kvalificējami 20 % riska pakāpei.
 474. pants
 Atbrīvojums preču tirgotājiem
 1.
 Šajā regulā noteiktās prasības
 attiecībā uz kapitāla prasībām nav piemērojamas
 ieguldījumu sabiedrībām, kuru pamatdarbība ir tikai un
 vienīgi ieguldījumu pakalpojumu sniegšana vai ar finanšu
 instrumentiem saistītas darbības saskaņā ar Direktīvas
 2004/39/EK I pielikuma C iedaļas 5., 6., 7., 9. un
 10. punktu un kurām 2006. gada 31. decembrī nebija
 piemērojama Direktīva 93/22/EEK.
 Šis atbrīvojums ir piemērojams līdz
 2014. gada 31. decembrim vai līdz datumam, kad stājas spēkā
 jebkādas izmaiņas saskaņā ar 2. un 3. punktu,
 atkarībā no tā, kurš datums ir agrāk.
 2.
 Līdz 2014. gada 31. decembrim
 Komisija, pamatojoties uz publisku apspriešanu un ņemot vērā
 apspriedes ar kompetentajām iestādēm, ziņo Eiropas
 Parlamentam un Padomei par:
 a)
 piemērotu režīmu tādu
 ieguldījumu sabiedrību konsultatīvai uzraudzībai, kuru
 pamatdarbība ir tikai un vienīgi ieguldījumu pakalpojumu
 sniegšana vai darbības, kas saistītas ar atvasinātiem preču
 instrumentiem vai atvasināto instrumentu līgumiem saskaņā
 ar Direktīvas 2004/39/EK I pielikuma C iedaļas 5., 6, 7., 9. un
 10. punktu;
 b)
 vajadzību grozīt Direktīvu
 2004/39/EK, lai izveidotu vēl vienu ieguldījumu sabiedrību
 kategoriju, kuru pamatdarbība ir tikai un vienīgi ieguldījumu
 pakalpojumu sniegšana vai ar finanšu instrumentiem saistītas darbības
 saskaņā ar Direktīvas 2004/39/EK I pielikuma C iedaļas
 5., 6., 7., 9. un 10. punktu attiecībā uz energoresursu
 piegādēm (tostarp elektrības, ogļu, gāzes un naftas
 produktu piegādes).
 3.
 Pamatojoties uz 2. punktā minēto pārskatu,
 Komisija var iesniegt priekšlikumus šās regulas grozījumiem.
 475. pants
 Aizņemtie līdzekļi
 1.
 Neskarot 416. un 417. pantu, laikposmā no
 2013. gada 1. janvāra līdz 2021. gada
 31. decembrim iestādes aprēķina aizņemto
 līdzekļu rādītāju un ziņo par to, izmantojot abus
 minētos kapitāla pasākumus:
 a)
 1. līmeņa kapitālu;
 b)
 1. līmeņa kapitālu,
 piemērojot šās sadaļas 2. un 3. nodaļā
 paredzētās atkāpes.
 2.
 Neskarot 436. panta 1. punktu,
 iestādes var izvēlēties, vai atklāt informāciju par
 aizņemto līdzekļu rādītāju, balstoties vai nu
 tikai uz vienu, vai abām kapitāla pasākuma definīcijām,
 kas minētas 1. punkta a) un b) apakšpunktā. Ja
 iestādes maina savu lēmumu par to, kuru aizņemto
 līdzekļu rādītāju atklāt, pirmajā atklāšanā,
 kas notiek pēc šādām izmaiņām, ir jāiekļauj
 saskaņota informācija par visiem aizņemto līdzekļu rādītājiem
 līdz izmaiņu brīdim.
 3.
 Neskarot 416. panta 2. punktu,
 laikposmā no 2013. gada 1. janvāra līdz
 2017. gada 31. decembrim kompetentās iestādes var
 atļaut iestādēm aprēķināt ceturkšņa beigu aizņemto
 līdzekļu rādītāju, ja tās uzskata, ka
 iestādei varētu nebūt pietiekami labas kvalitātes dati, lai
 aprēķinātu aizņemto līdzekļu rādītāju,
 kas ir ikmēneša aizņemto līdzekļu vidējais
 aritmētiskais lielums ceturkšņa laikā.
 476. pants
 Pārejas noteikumi — „Bāzeles I” minimums
 1.
 Līdz 2015. gada 31. decembrim
 iestādes, kas riska darījumu riska svērto vērtību
 kopsummu aprēķina saskaņā ar 3. daļas II
 sadaļas 3. nodaļu, un iestādes, kas operacionālā
 riska pašu kapitāla prasību aprēķināšanai izmanto
 3. daļas III sadaļas 4. nodaļā
 paredzēto attīstītās mērīšanas pieeju,
 izpilda abas šīs prasības:
 to
 turējumā jābūt pašu kapitālam, kā ir
 norādīts 3. daļas II sadaļas
 1. nodaļā;
 tām
 ir jābūt pagaidu kapitāla rādītājam, kas nav
 mazāks par 6,4 %; pagaidu kapitāla rādītājs ir
 iestādes pašu kapitāls, kas izteikts kā riska koriģētu
 aktīvu un ārpusbilances posteņu procentuālā
 attiecība, kā ir noteikts IV pielikumā.
 2.
 Pēc konsultēšanās ar EBI
 kompetentās iestādes var atteikties no 1. punkta
 b) apakšpunkta piemērošanas iestādēm ar noteikumu, ka ir
 izpildītas visas prasības attiecībā uz 3. daļas
 II sadaļas 3. nodaļas 6. iedaļā noteikto uz
 iekšējiem reitingiem balstīto pieeju un ir izpildīti
 kvalifikācijas kritēriji, lai varētu izmantot 3. daļas
 III sadaļas 4. nodaļā paredzēto attīstītās
 mērīšanas pieeju.
 II sadaļa
 Pārskati un pārskatīšana
 477. pants
 Minimālo kapitāla prasību cikliskums
 Komisija, sadarbojoties ar EBI, ESRK un
 dalībvalstīm un ņemot vērā Eiropas Centrālās
 bankas ieguldījumu, regulāri uzrauga, vai šai regulai kopumā,
 līdz ar Direktīvu [inserted by OP], ir būtiska ietekme uz
 ekonomisko ciklu, un, ņemot vērā šo pārbaudi, apsver, vai
 ir pamatoti kādi koriģējoši pasākumi. Līdz
 2013. gada 31. decembrim EBI ziņo Komisijai, vai un kā
 iestāžu metodika saskaņā ar IRB pieeju ir
 jākonverģē, lai, mazinot procikliskumu, panāktu
 salīdzināmākas kapitāla prasības.
 Pamatojoties uz šo analīzi un
 ņemot vērā Eiropas Centrālās bankas ieguldījumu,
 Komisija reizi divos gados sagatavo un iesniedz Eiropas Parlamentam un Padomei pārskatu
 kopā ar atbilstīgiem priekšlikumiem. Izstrādājot pārskatu,
 pienācīgi ņem vērā kredītņēmēju un
 kredīta devēju ieguldījumu.
 478. pants
 Pašu kapitāla prasības riska darījumiem segtu obligāciju
 veidā
 Komisija līdz 2015. gada
 31. decembrim un pēc apspriešanās ar EBI ziņo Parlamentam
 un Padomei, iesniedzot atbilstošus priekšlikumus, par to, vai riska pakāpes,
 kas paredzētas 124. pantā, un īpašā riska pašu
 kapitāla prasības, kuras noteiktas 325. panta
 5. punktā, ir piemērotas finanšu instrumentiem, kas
 kvalificējas šiem režīmiem, un vai ir jānosaka stingrāki
 124. panta kritēriji.
 479. pants
 Lieli riska darījumi
 Līdz 2013. gada 31. decembrim
 Komisija pārskata 389. panta 1. punkta j) apakšpunktu un
 389. panta 2. punktu un ziņo par to piemērošanu, kā
 arī par to, vai 389. panta 2. punkta izņēmumi
 būtu jāatstāj dalībvalstu ziņā, un iesniedz
 Eiropas Parlamentam un Padomei šo pārskatu un, ja ir atbilstīgi,
 leģislatīvu priekšlikumu.
 Attiecībā uz iespēju
 lēmumu pieņemšanu turpmāk neatstāt dalībvalstu
 ziņā saskaņā ar 389. panta 2. punkta
 c) apakšpunktu un to iespējamu pieņemšanu Savienības līmenī,
 pārskatīšanā īpaši ņem vērā grupas
 veiktās riska pārvaldības efektivitāti, nodrošinot, ka ir
 veikti pietiekami aizsardzības pasākumi, lai nodrošinātu finanšu
 sistēmas stabilitāti visās dalībvalstīs, kurās
 grupas struktūra ir reģistrēta.
 480. pants
 Piemērošanas līmenis
 1.
 Līdz 2013. gada 31. decembrim
 Komisija pārskata 1. daļas II sadaļas un
 108. panta 6. un 7. punkta piemērošanu, sagatavo par to pārskatu un iesniedz Eiropas
 Parlamentam un Padomei šo pārskatu, un, ja ir atbilstīgi,
 leģislatīvu priekšlikumu.
 2.
 Līdz 2014. gada 31. decembrim
 Komisija ziņo par to, vai un kā likviditātes seguma
 prasība, kas paredzēta 401. pantā, ir piemērojama
 ieguldījumu sabiedrībām, un pēc apspriešanās ar EBI
 iesniedz Eiropas Parlamentam un Padomei šo pārskatu un, ja ir atbilstīgi, leģislatīvu
 priekšlikumu.
 481. pants
 Likviditātes prasības
 1.
 EBI uzrauga un novērtē pārskatus,
 kas veikti saskaņā ar 403. panta 1. punktu, par
 dažādām valūtām un dažādos darbības modeļos.
 EBI pēc apspriešanas ar ESRK ik gadu un pirmo reizi līdz
 2013. gada 31. decembrim ziņo Komisijai par to, vai
 401. panta vispārējai likviditātes seguma prasības
 specifikācijai, pamatojoties uz ziņošanas par likviditāti
 kritērijiem, kas izklāstīti 6. daļas II sadaļā,
 ņemot tos vērā individuāli vai kopā, varētu
 būt būtiska kaitējoša ietekme uz Savienības iestāžu
 darbību un riska profilu vai uz finanšu tirgiem, uz ekonomiku un banku
 aizdevumiem, it īpaši koncentrējoties uz aizdevumiem maziem un
 vidējiem uzņēmumiem un uz tirdzniecības finansēšanu,
 ieskaitot aizdevumus saskaņā ar oficiālām eksporta
 kredītu apdrošināšanas shēmām.
 EBI šajā pārskatā jo īpaši
 pārskata to, cik atbilstīga ir turpmāk minēto elementu
 kalibrēšana:
 a) mehānismi, kas ierobežo likvīdo
 aktīvu palielināšanos;
 b) samazināšanās saskaņā
 ar 410. panta 5. punktu;
 c) atbilstīgi diskonti 406. panta
 nolūkos aktīviem, kas ir turējumā saskaņā ar
 407. pantā noteiktajām atkāpēm.
 2.
 EBI līdz 2013. gada 31. decembrim
 ziņo Komisijai par atbilstīgām saskaņotām
 definīcijām augstai un ļoti augstai likviditātei un
 pārvedamu aktīvu kredīta kvalitātei 404. panta
 nolūkos. EBI it īpaši pārbauda turpmāk minēto
 kritēriju atbilstīgumu un šādu definīciju attiecīgos
 līmeņus:
 a)
 aktīvu minimālais tirdzniecības
 apmērs;
 b)
 aktīvu minimālais neapmaksātais
 apmērs;
 c)
 pārredzama cenu noteikšanas un
 pēctirdzniecības informācija;
 d)
 kredīta kvalitātes pakāpes, kas
 minētas trešās daļas II sadaļas
 2. nodaļā;
 e)
 pierādīts ieraksts par cenu
 stabilitāti;
 f)
 vidējais tirgotais apmērs un
 vidējais tirdzniecības apmērs;
 g)
 maksimālā solīšanas/prasīšanas
 starpība;
 h)
 atlikušais termiņa laiks;
 i)
 minimālais apgrozījuma rādītājs.
 3.
 Līdz 2015. gada 31. decembrim EBI
 ziņo Komisijai par to, vai un kā būtu atbilstīgi
 nodrošināt, lai iestādes izmanto stabilu finansēšanas avotu,
 ieskaitot ietekmes novērtējumu uz Savienības iestāžu
 darbību un riska profilu vai uz finanšu tirgiem vai ekonomiku un banku
 aizdevumiem, īpaši koncentrējoties uz aizdevumiem maziem un
 vidējiem uzņēmumiem un uz tirdzniecības finansēšanu,
 ieskaitot aizdevumus saskaņā ar oficiālu eksporta kredītu
 apdrošināšanas shēmu.
 Līdz 2016. gada 31. decembrim
 Komisija, pamatojoties uz šiem pārskatiem, iesniedz Eiropas Parlamentam un
 Padomei pārskatu un, ja ir atbilstīgi, leģislatīvu
 priekšlikumu.
 482. pants
 Aizņemtie līdzekļi
 1.
 Komisija līdz 2016. gada
 31. decembrim iesniedz Eiropas Parlamentam un Padomei pārskatu par
 aizņemto līdzekļu rādītāja ietekmi un
 efektivitāti. Ja ir atbilstīgi, pārskatam pievieno
 leģislatīvu priekšlikumu par viena vai vairāku aizņemto
 līdzekļu rādītāja līmeņu ieviešanu, kas
 iestādēm būtu jāievēro, ierosinot šiem
 līmeņiem atbilstīgu kalibrēšanu un pienācīgas
 kapitāla pasākuma un kopējā riska darījuma
 pasākuma korekcijas, kā ir noteikts 416. pantā.
 2.
 Šā panta 1. punkta nolūkos līdz
 2016. gada 31. oktobrim EBI ziņo Komisijai vismaz par
 turpmāk minēto:
 a)
 vai Direktīvas [inserted by OP] 75. un
 85. pantā noteiktās prasības saskaņā ar
 Direktīvas [inserted by OP] 72. un 92. pantu par
 pārmērīgu aizņemto līdzekļu riska novēršanu
 nodrošina iestāžu veiktu saprātīgu šā riska
 pārvaldību un, ja tā nav, kādi vēl uzlabojumi ir
 vajadzīgi, lai nodrošinātu šos mērķus;
 b)
 vai — un, ja tā ir, tad kādas —
 izmaiņas aprēķināšanas metodikā, kas sīki
 izklāstīta 416. pantā, ir vajadzīgas, lai
 nodrošinātu to, ka aizņemto līdzekļu rādītāju
 var izmantot kā atbilstīgu iestādes pārmērīga
 aizņemto līdzekļu riska rādītāju;
 c)
 vai, aprēķinot aizņemto
 līdzekļu rādītāja kopējā riska darījuma
 pasākumu, II pielikumā uzskaitīto posteņu riska
 darījumu vērtība un kredīta atvasināto instrumentu
 vērtība, kas noteikta, izmantojot sākotnējās
 vērtības metodi, būtiski atšķiras no riska darījuma
 vērtības, kas noteikta, izmantojot tirgus vērtības metodi;
 d)
 vai pašu kapitāla vai 1. līmeņa
 pamata kapitāla kā aizņemto līdzekļu rādītāja
 kapitāla pasākuma izmantošana varētu būt atbilstošāka
 paredzētajam nolūkam izsekot pārmērīgu aizņemto
 līdzekļu risku un, ja tā ir, kāda būtu atbilstīga
 aizņemto līdzekļu rādītāja koriģēšana;
 e)
 vai 10 % korekcijas pakāpe
 saistībām, kuras ir beznosacījumu kārtā
 anulējamas, ir atbilstīgi piesardzīga, pamatojoties uz
 pierādījumiem, kas savākti novērošanas laikposmā;
 f)
 vai 436. pantā minēto posteņu atklāšanas
 biežums un formāts ir atbilstoši;
 g)
 vai 3 % ir atbilstošs aizņemto
 līdzekļu rādītāja līmenis, pamatojoties uz
 1. līmeņa kapitālu, un, ja tā nav, kāds
 līmenis būtu atbilstīgs;
 h)
 vai aizņemto līdzekļu rādītāja
 kā prasības ieviešana iestādēm prasītu kādas
 izmaiņas aizņemto līdzekļu rādītāja
 sistēmā, kas paredzēta šajā regulā, un, ja tā ir,
 tad kādas;
 i)
 vai aizņemto līdzekļu rādītāja
 kā prasības ieviešana iestādēm efektīvi ierobežotu
 pārmērīgu aizņemto līdzekļu risku daļai šo
 iestāžu un, ja tā ir, vai aizņemto līdzekļu rādītāja
 līmenim visām iestādēm ir jābūt vienādam,
 vai tam ir jābūt atšķirīgam dažāda veida
 iestādēm, un kādas papildu kalibrēšanas būtu
 nepieciešamas pēdējā minētajā gadījumā.
 3.
 Šā panta 2. punktā minētais pārskats
 attiecas vismaz uz periodu no 2013. gada 1. janvāra līdz
 2016. gada 30. jūnijam, un tajā ņem vērā
 vismaz turpmāk minēto:
 a)
 aizņemto līdzekļu rādītāja,
 kas noteikts saskaņā ar 416. pantu, ieviešanas kā
 prasības, kura iestādēm ir jāizpilda, ietekmi uz:
 i) finanšu tirgiem kopumā un repo
 darījumu tirgiem, atvasinātajiem finanšu instrumentiem un,
 konkrētāk, uz segtajām obligācijām;
 ii) iestāžu stabilitāti;
 iii) iestāžu darbības
 modeļiem un bilances struktūrām;
 iv) riska darījumu migrāciju uz
 struktūrām, kurām nepiemēro konsultatīvo
 uzraudzību;
 v) finanšu inovācijām, it
 īpaši tādu finanšu instrumentu izstrādē, kuros
 integrēti aizņemtie līdzekļi;
 vi) iestādes rīcību,
 uzņemoties risku;
 vii) tīrvērti, norēķina
 un kontu turēšanas darbībām;
 viii) aizņemto līdzekļu rādītāja
 kapitāla mēra un kopējā riska darījuma mēra
 cikliskumu;
 ix) banku aizdevumiem, īpaši
 koncentrējoties uz aizdevumiem maziem un vidējiem
 uzņēmumiem un uz tirdzniecības finansēšanu, ieskaitot
 aizdevumus saskaņā ar oficiālām eksporta kredītu
 apdrošināšanas shēmām;
 b)
 aizņemto līdzekļu rādītāja
 mijiedarbību ar uz risku balstītām pašu kapitāla
 prasībām un likviditātes prasībām, kā ir noteikts
 šajā regulā;
 c)
 grāmatvedības atšķirību starp
 grāmatvedības standartiem, kas piemērojami saskaņā ar
 Regulu (EK) Nr. 1606/2002, grāmatvedības standartiem, kas
 piemērojami saskaņā ar Direktīvu 86/635/EEK, un citiem
 saistītiem grāmatvedības standartiem ietekmi uz aizņemto
 līdzekļu rādītāja salīdzināmību.
 483. pants
 Riska darījumi attiecībā uz pārceltu kredītrisku
 Līdz 2013. gada 31. decembrim
 Komisija ziņo Eiropas Parlamentam un Padomei par 5. daļas
 noteikumu piemērošanu un efektivitāti, ņemot vērā
 starptautiskā tirgus attīstību.
 484. pants
 Darījuma partnera kredītrisks un sākotnējās
 vērtības metode
 Līdz 2016. gada 31. decembrim
 Komisija pārskata 270. panta piemērošanu, sagatavo par to pārskatu un iesniedz Eiropas
 Parlamentam un Padomei šo pārskatu un, ja ir atbilstīgi,
 leģislatīvu priekšlikumu.
 485. pants
 Riska darījumi ar privātpersonām vai MVU
 Komisija 24 mēnešu laikā kopš šās
 regulas stāšanās spēkā ziņo par šajā regulā
 noteikto pašu kapitāla prasību ietekmi, par aizdevumiem maziem un
 vidējiem uzņēmumiem un fiziskām personām un iesniedz
 Eiropas Parlamentam un Padomei šo pārskatu un,
 ja ir atbilstīgi, leģislatīvu priekšlikumu.
 Šim nolūkam EBI ziņo Komisijai par
 turpmāk minēto saistībā ar 118. pantu:
 a)
 salīdzinājumu starp faktiskajiem
 neparedzētajiem kredīta zaudējumiem par aizdevumiem maziem un
 vidējiem uzņēmumiem un fiziskām personām Eiropas
 Savienībā pilnā ekonomikas ciklā un neparedzētiem
 kredīta zaudējumiem, balstoties uz riska pakāpēm, kas
 piemērojamas aizdevumiem maziem un vidējiem uzņēmumiem;
 b)
 analīzi par to, vai ierobežojums viena
 1 miljona euro apmērā kavē atbilstīgu riska
 pakāpes piemērošanu.
 486. pants
 Atbilstošā kapitāla definīcija
 Līdz 2013. gada 31. decembrim
 Komisija pārskata un ziņo par atbilstošā kapitāla
 definīcijas, kuru piemēro 2. daļas un 4. daļas IV
 sadaļas nolūkos, atbilstību un iesniedz Eiropas Parlamentam un
 Padomei pārskatu un, atbilstīgā gadījumā,
 leģislatīvu priekšlikumu.
 VIENPADSMITĀ DAĻA
 NOBEIGUMA NOTEIKUMI
 487. pants
 1.
 Izņemot 2. punktā noteikto, šī
 regula ir piemērojama, sākot ar 2013. gada 1. janvāri.
 2.
 Regulas 436. panta 1. punkts ir
 piemērojams, sākot ar 2015. gada 1. janvāri.
 488. pants
 Šī regula stājas spēkā
 nākamajā dienā pēc tās publicēšanas Eiropas
 Savienības Oficiālajā Vēstnesī.
 Šī regula uzliek saistības
 kopumā un ir tieši piemērojama visās dalībvalstīs.
 Briselē,
 Eiropas Parlamenta
 vārdā — Padomes vārdā —
 priekšsēdētājs priekšsēdētājs
 I pielikums
 Ārpusbilances posteņu klasifikācija
 1.
 Pilns risks:
 –
 garantijas, kas aizstāj kredītu;
 –
 kredītu atvasinātie instrumenti;
 –
 pieņemtie vekseļi;
 –
 indosamenti uz vekseļiem, uz kuriem nav citas
 iestādes nosaukuma;
 –
 darījumi ar regresa tiesībām;
 –
 neatsaucami rezerves akreditīvi, kas
 aizstāj kredītu;
 –
 aktīvi, kas iegādāti
 saskaņā ar līgumiem par nākotnes pirkumu par
 tūlītēju samaksu;
 –
 nākotnes depozīti;
 –
 daļēji samaksāto akciju un
 vērtspapīru nesamaksātā daļa;
 –
 aktīvu pārdošanas un atpirkšanas
 līgumi, kas definēti Direktīvas 86/635/EEK 12. panta 3. un 5.
 punktā;
 –
 pārējie pilna riska posteņi.
 2.
 Vidējs risks:
 –
 emitēti un apstiprināti akreditīvi
 (sk. arī „vidējs/zems risks”);
 –
 garantijas un nodrošinājums (tostarp publisko
 pasūtījumu galvojums, izpildījuma nodrošinājums, muitas un
 nodokļu galvojumi), kā arī galvojumi, kas neaizstāj
 kredītu;
 –
 neatsaucami rezerves akreditīvi, kas
 neaizstāj kredītu;
 –
 neizmantoti kredīti (kreditēšanas,
 vērtspapīru pirkuma, galvojuma vai akcepta kredītu līgumu
 saistības), kuru sākotnējais termiņš ir vairāk
 nekā viens gads;
 –
 parāda vērtspapīru emitēšanas
 līdzekļi (NIF) un atjaunojamas parakstīšanās
 sistēma (RUF);
 –
 pārējie vidēja riska posteņi un
 tie, kas paziņoti EBI.
 3.
 Vidējs/zems risks:
 –
 akreditīvi, kam par nodrošinājumu ir
 attiecīgās preces, un citas pašlikvidācijas operācijas;
 –
 neizmantoti kredīti (kreditēšanas,
 vērtspapīru pirkuma, galvojuma vai pārvedu vekseļu
 saistības) ar sākotnējo termiņu, kas nav ilgāks par
 vai ir vienāds ar vienu gadu, kurus nevar atcelt jebkurā laikā
 bez nosacījumiem un paziņošanas vai kuri automātiski netiek
 atcelti, ja samazinās aizņēmēja kredītspēja;
 –
 pārējie vidēja/zema riska
 posteņi un tie, kas paziņoti EBI.
 4.
 Zems risks:
 –
 neizmantoti kredīti (kreditēšanas,
 vērtspapīru pirkuma, galvojuma vai pārvedu vekseļu
 saistības), kurus jebkurā laikā bez nosacījumiem un
 paziņošanas var atcelt vai kuri automātiski tiek atcelti, ja
 samazinās aizņēmēja kredītspēja; mazās
 kredītlīnijas var uzskatīt par beznosacījumu
 kārtā anulējamām, ja noteikumi ļauj iestādei
 tās anulēt tādā pilnā apmērā, kādu
 pieļauj tiesību akti patērētāju aizsardzības
 jomā un ar to saistītajās jomās;
 –
 pārējie zema riska posteņi un tie,
 kas paziņoti EBI.
 II pielikums
 Atvasināto finanšu instrumentu veidi
 Procentu likmju līgumi:
 a)
 vienas valūtas procentu likmes mijmaiņas
 līgumi;
 b)
 pamata mijmaiņas līgumi;
 c)
 nestandartizēti procentu likmes nākotnes
 līgumi;
 d)
 standartizēti procentu likmes nākotnes
 līgumi;
 e)
 nopirkti procentu likmes iespēju līgumi;
 f)
 citi līdzīgi līgumi.
 30.
 Ārvalstu valūtas maiņas līgumi
 un līgumi par zeltu:
 a)
 dažādu valūtu procentu likmes mijmaiņas
 līgumi;
 b)
 ārvalstu valūtas maiņas
 nākotnes līgumi;
 c)
 standartizēti nākotnes līgumi par
 valūtu;
 d)
 nopirkti valūtas iespēju līgumi;
 e)
 citi līdzīgi līgumi;
 f)
 iepriekš a) līdz e) apakšpunktā
 minētajiem līgumiem līdzīgi līgumi par zeltu.
 31.
 Pielikuma 1. punkta a) līdz e)
 apakšpunktā un 2. punkta a) līdz d) apakšpunktā
 minētajiem līgumiem līdzīgi līgumi par citiem atsauces
 posteņiem vai indeksiem. Tas ietver vismaz visus instrumentus, kas
 norādīti Direktīvas 2004/39/EK I pielikuma
 C iedaļas 4. līdz 7., 9. un 10. punktā, ja
 nav iekļauti 1. un 2. punktā.
 III pielikums
 Posteņi, kam piemērojama papildu ziņošana par likvīdiem
 aktīviem
 Nauda.
 Centrālās
 bankas rezerves tādā apmērā, kādā šās
 rezerves var norakstīt stresa apstākļos.
 Pārvedami vērtspapīri, kuri ir
 prasījumi pret vai prasījumi, kurus garantē valstis,
 centrālās bankas, valsts sektora struktūras,
 reģionālās pašvaldības un vietējās
 pašpārvaldes, Starptautisko norēķinu banka, Starptautiskais Valūtas
 fonds, Eiropas Komisija vai daudzpusējas attīstības bankas, un
 tie atbilst visiem turpmāk minētajiem nosacījumiem:
 a)
 tiem saskaņā ar 2. nodaļas
 III sadaļas 2. iedaļu ir piešķirta 0 % riska
 pakāpe;
 b)
 tos tirgo saskaņā ar plašu,
 padziļinātu un aktīvu atpakaļpirkuma līgumu vai naudas
 tirgos, kurus raksturo zems koncentrācijas līmenis;
 c)
 tiem ir pierādīts ieraksts kā
 ticamam likviditātes avotam vai nu saskaņā ar
 atpakaļpirkuma līgumu, vai pārdošanu pat saspringtos tirgus
 apstākļos;
 d)
 tie nav iestādes vai kādas ar to
 saistītas struktūras saistības.
 32.
 Citi pārvedami vērtspapīri, kas nav
 minēti 3. punktā un kas ir vietējās valūtās
 emitēti prasījumi pret vai prasījumi, kurus garantē valstis
 vai centrālās bankas un kurus valsts vai centrālā banka
 emitējusi valūtā tajā valstī, kurā uzņemas
 likviditātes risku, vai emitē ārvalstu valūtās
 tādā apmērā, ka šāda parāda turēšana atbilst
 likviditātes vajadzībām bankas darbībām šajā
 trešā valūtā.
 33.
 Pārvedami vērtspapīri, kas ir
 prasījumi pret vai prasījumi, kurus garantē valstis,
 centrālās bankas, valsts sektora struktūras,
 reģionālās pašvaldības un vietējās
 pašpārvaldes vai daudzpusējas attīstības bankas, un kas
 atbilst turpmāk norādītajiem nosacījumiem:
 a)
 tiem saskaņā ar 2. nodaļas
 III sadaļas 2. iedaļu ir piešķirta 20 % riska
 pakāpe;
 b)
 tos tirgo saskaņā ar plašu,
 padziļinātu un aktīvu atpakaļpirkuma līgumu vai naudas
 tirgos, kurus raksturo zems koncentrācijas līmenis;
 c)
 tiem ir pierādīts ieraksts kā
 ticamam likviditātes avotam vai nu saskaņā ar
 atpakaļpirkuma līgumu, vai pārdošanu pat saspringtos tirgus
 apstākļos;
 d)
 tie nav iestādes vai kādas ar to
 saistītas struktūras saistības.
 34.
 Citi pārvedami vērtspapīri, kas nav
 minēti 3. līdz 5. punktā un kas saskaņā ar
 2. nodaļas III sadaļas 2. iedaļu ir
 kvalificējami 20 % vai labākam riska pakāpei vai
 iekšēji novērtēti kā tādi, kuriem ir
 līdzvērtīga kredīta kvalitāte, un tie izpilda
 kādu no turpmāk minētajiem nosacījumiem:
 a)
 tie nav prasījums pret SSPE,
 iestādi vai kādu no saistītām struktūrām;
 b)
 tās ir obligācijas, kā ir noteikts
 Direktīvas 85/611/EEK 22. panta 4. punktā, kuras kvalificējas
 124. pantā paredzētā režīma piemērošanai.
 IV pielikums
 Riska koriģēti aktīvi un ārpusbilances posteņi pagaidu
 kapitāla proporcijai
 1. daļa. Definīcijas
 1.
 „A zona” ir visas dalībvalstis un visas
 pārējās valstis, kas ir pilntiesīgas Ekonomiskās
 sadarbības un attīstības organizācijas (ESAO) locekles, un
 visas tās valstis, kas saskaņā ar Starptautiskā
 Valūtas fonda (SVF) vispārējiem aizņēmuma
 nolīgumiem (VAN) noslēgušas īpašus aizdevuma līgumus ar
 SVF. Valstis, kas pārskata sava ārējā parāda
 atmaksājuma grafiku, piecus gadus nevar būt A zonas valstis.
 2.
 „B zona” ir visas valstis, kas neietilpst A
 zonā.
 3.
 „A zonas kredītiestādes” ir visas
 dalībvalstīs atzītās kredītiestādes, ieskaitot to
 filiāles trešās valstīs, un visas kredītiestādes, kas
 atzītas citās A zonas valstīs, ieskaitot to filiāles.
 4.
 „B zonas kredītiestādes” ir visas
 kredītiestādes, kas atzītas ārpus A zonas, ieskaitot
 to filiāles Savienībā.
 5.
 „Nebanku sektors” ir visi aizņēmēji,
 kas nav kredītiestādes, centrālās valdības un
 centrālās bankas, reģionālās pašvaldības un
 vietējās pašpārvaldes, Eiropas Savienība, Eiropas
 Investīciju banka (EIB) un daudzpusējas attīstības bankas.
 6.
 Daudzpusējas attīstības bankas, kas
 minētas 112. pantā.
 2. daļa. Riska
 koriģēti aktīvi un ārpusbilances posteņi
 7.
 Kredītriska apmērus, kas izteikti kā
 pakāpes procentos, aktīvu posteņiem nosaka saskaņā ar
 3. un 4. daļu, īpašos gadījumos — saskaņā ar
 5. daļu. Tad katra aktīva bilances vērtību reizina ar
 attiecīgo pakāpi, lai iegūtu vērtību, kam
 piemērota riska pakāpe.
 8.
 To ārpusbilances posteņu
 gadījumā, kas uzskaitīti I pielikumā, izmanto divu
 posmu aprēķinu, kurš paredzēts 17. punktā.
 9.
 To ārpusbilances posteņu
 gadījumā, kas minēti 17. punktā, iespējamās
 izmaksas, aizvietojot līgumus darījuma partnera saistību
 neizpildes gadījumā, aprēķina, izmantojot vienu no
 divām II pielikumā minētajām metodēm. Šīs izmaksas
 reizina ar attiecīgajām 11.–15. punktā minētajiem
 darījuma partnera pakāpēm, izņemot 100 % pakāpes,
 kas aizvietojamas ar 50 % pakāpēm, lai noteiktu riska
 koriģētās vērtības.
 10.
 Tādu 8. un 9. punktā minēto
 aktīvu un ārpusbilances posteņu kopsumma, kam piemērota riska
 pakāpe, ir maksātspējas koeficienta saucējā.
 3. daļa. Riska pakāpes
 11.
 Dažādu aktīvu kategoriju posteņiem
 piemēro šādus pakāpes, lai gan kompetentās iestādes
 var noteikt augstākas pakāpes, ja tās uzskata to par
 vajadzīgu:
 12.
 nulles pakāpe:
 a)
 nauda kasē un līdzvērtīgi
 posteņi;
 b)
 aktīvu posteņi, kas ir prasījumi
 pret A zonas centrālajām valdībām un centrālajām
 bankām;
 c)
 aktīvu posteņi, kas ir prasījumi
 pret Eiropas Savienību;
 d)
 aktīvu posteņi, kas ir prasījumi,
 kuri nodrošināti ar skaidri izteiktiem A zonas centrālo valdību
 un centrālo banku vai Eiropas Savienības galvojumiem;
 e)
 aktīvu posteņi, kas ir prasījumi
 pret B zonas valstu centrālajām valdībām un
 centrālajām bankām un kas denominēti un finansēti
 aizdevuma ņēmēju valsts valūtās;
 f)
 aktīvu posteņi, kas ir prasījumi,
 kuri nodrošināti ar skaidri izteiktiem B zonas valstu centrālo
 valdību un centrālo banku galvojumiem un kuri izteikti un
 finansēti galvotājam un aizdevuma ņēmējam kopīgajā
 valsts valūtā;
 g)
 aktīvu posteņi, kas atbilstīgi
 kompetento iestāžu prasībām nodrošināti ar A zonas
 centrālo valdību vai centrālo banku vai Eiropas Savienības
 vērtspapīriem, vai ar skaidras naudas depozītiem
 kreditētājā iestādē, vai ar depozīta
 sertifikātiem, vai ar līdzīgiem finanšu instrumentiem, ko izdod
 iepriekš minētā iestāde vai kas tai iesniegti;
 13.
 20 % pakāpe:
 a)
 aktīvu posteņi, kas ir prasījumi
 pret EIB;
 b)
 aktīvu posteņi, kas ir prasījumi
 pret daudzpusējām attīstības bankām;
 c)
 aktīvu posteņi, kas ir prasījumi,
 kuri nodrošināti ar skaidri izteiktu EIB galvojumu;
 d)
 aktīvu posteņi, kas ir prasījumi,
 kuri nodrošināti ar skaidri izteiktiem daudzpusējo
 attīstības banku galvojumiem;
 e)
 aktīvu posteņi, kas ir prasījumi
 pret A zonas reģionālajām pašvaldībām vai
 vietējām pašpārvaldēm, saskaņā ar 4. daļu;
 f)
 aktīvu posteņi, kas ir prasījumi,
 kuri nodrošināti ar skaidri izteiktiem A zonas reģionālo
 pašvaldību vai vietējo pašpārvalžu galvojumiem,
 saskaņā ar 4. daļu;
 g)
 aktīvu posteņi, kas ir prasījumi
 pret A zonas kredītiestādēm, bet nav šo kredītiestāžu
 pašu kapitāls;
 h)
 aktīvu posteņi, kas ir prasījumi,
 kuru termiņš ir viens gads vai mazāk, pret B zonas
 kredītiestādēm, izņemot šādu iestāžu
 emitētus vērtspapīrus, kas atzīti par šo iestāžu pašu
 kapitāla daļu;
 i)
 aktīvu posteņi, kas nodrošināti ar
 skaidri izteiktiem A zonas kredītiestāžu galvojumiem;
 j)
 aktīvu posteņi, kas ir prasījumi,
 kuru termiņš ir viens gads vai mazāk, kas nodrošināti ar skaidri
 izteiktiem B zonas kredītiestāžu galvojumiem;
 k)
 aktīvu posteņi, kas atbilstīgi
 kompetento iestāžu prasībām nodrošināti ar EIB vai
 daudzpusēju attīstības banku vērtspapīriem;
 l)
 skaidras naudas posteņi iekasēšanas
 procesā;
 14.
 50 % pakāpe:
 a)
 aizdevumi, kas atbilstīgi kompetento
 iestāžu prasībām ir pilnīgi nodrošināti ar tāda
 mājokļa hipotēku, kuru aizdevuma ņēmējs
 aizņem vai izīrē/iznomā vai aizņems vai
 izīrēs/iznomās nākotnē, un aizdevumi sakarā ar
 mājokļa īpašumu, ko aizdevuma ņēmējs aizņem
 vai izīrē/iznomā vai aizņems vai
 izīrēs/iznomās nākotnē, kuri atbilstīgi kompetento
 iestāžu prasībām ir pilnīgi nodrošināti ar
 daļām Somijas mājokļu sabiedrībās, kas darbojas
 saskaņā ar Somijas 1991. gada Mājokļu sabiedrību
 likumu vai vēlāku līdzvērtīgu likumu;
 b)
 „ar hipotēkām nodrošināti
 vērtspapīri”, ko var pielīdzināt a) apakšpunktā
 minētajiem aizdevumiem, ja kompetentās iestādes, ņemot
 vērā katrā dalībvalstī spēkā esošo tiesisko regulējumu,
 uzskata, ka kredītriska ziņā tie ir līdzvērtīgi; neierobežojot vērtspapīru veidus, uz ko
 var attiekties šis 1. punkts un kas var atbilst tā prasībām, „ar
 hipotēkām nodrošināti vērtspapīri” var ietvert finanšu
 instrumentus, uz kuriem attiecas Direktīvas 2004/39/EK I pielikuma
 C sadaļas 1. un 3. punkts; kompetentajām iestādēm
 it īpaši jābūt pārliecinātām par to, ka:
 i) šādi vērtspapīri ir
 pilnīgi un tieši nodrošināti ar hipotēku kopumu, kam ir
 tāds pats veids kā a) apakšpunktā definētajiem, un tie
 darbojas pilnā mērā, kad tiek emitēti šie ar
 hipotēkām nodrošinātie vērtspapīri;
 ii) vai nu tieši ieguldītājiem ar
 hipotēkām nodrošinātos vērtspapīros, vai arī
 viņu vārdā uzticības personai vai pilnvarotam
 pārstāvim ir pieņemamas prioritāras tiesības uz garantētajiem
 hipotēku aktīviem atbilstīgi viņu turējumā esošo
 vērtspapīru proporcijai;
 c)
 priekšsamaksa un uzkrātie ieņēmumi:
 uz šiem aktīviem attiecas darījuma partnerim atbilstīgā pakāpe,
 kad kredītiestāde to var noteikt saskaņā ar Direktīvu
 86/635/EEK; pretējā gadījumā, kad tā nespēj
 noteikt attiecīgo darījuma partneri, tā piemēro vienotas
 likmes 50 % pakāpi;
 15.
 100 % pakāpe:
 a)
 aktīvu posteņi, kas ir prasījumi
 pret B zonas valstu centrālajām valdībām un
 centrālajām bankām, izņemot gadījumus, kad tie
 denominēti un finansēti aizdevuma ņēmēju valsts
 valūtā;
 b)
 aktīvu posteņi, kas ir prasījumi
 pret B zonas reģionālajām pašvaldībām vai
 vietējām pašpārvaldēm;
 c)
 aktīvu posteņi, kas ir prasījumi,
 kuru termiņš ir vairāk nekā gads, pret B zonas
 kredītiestādēm;
 d)
 aktīvu posteņi, kas ir prasījumi
 pret A zonas vai B zonas nebanku sektoriem;
 e)
 materiāli aktīvi Direktīvas
 86/635/EEK 4. panta 10. punkta nozīmē;
 f)
 akciju, daļu vai citu kredītiestāžu
 pašu kapitāla elementu portfeļi, kas nav atskaitīti no
 aizdevējas iestādes pašu kapitāla;
 g)
 visi pārējie aktīvi, izņemot
 tos, kas atskaitīti no pašu kapitāla.
 16.
 Turpmāk aprakstīto režīmu
 piemēro ārpusbilances posteņiem, uz kuriem neattiecas 17.
 punkts. Vispirms tos grupē saskaņā ar II pielikumā
 noteiktajām riska grupām. Tiek ņemta vērā pilna riska
 posteņu pilnā vērtība, 50 % no vidēja riska
 posteņu vērtības un 20 % no vidēja/zema riska
 posteņiem, savukārt zema riska posteņu vērtība ir
 nulle. Otrajā posmā ārpusbilances vērtības, kas
 koriģētas, kā aprakstīts iepriekš, reizina ar
 pakāpēm, kuras piešķirtas attiecīgajiem darījuma
 partneriem saskaņā aktīvu posteņu režīmu, kas
 aprakstīts 11.–15. punktā un 4. daļā. Aktīvu
 pārdošanas un atpirkšanas līgumu un nākotnes pirkumu par
 tūlītēju samaksu gadījumā izmanto konkrētajiem
 aktīviem atbilstīgās pakāpes, nevis darījumu partneru pakāpes.
 Neiemaksāta kapitāla daļai, kas parakstīta Eiropas
 Investīciju fondā, piemēro 20 % pakāpi.
 17.
 Regulas II pielikumā
 izklāstītās metodes piemēro ārpusbilances
 posteņiem, kas uzskaitīti I pielikumā, izņemot:
 a)
 līgumus, ko tirgo regulētos tirgos,
 b)
 valūtas līgumus (izņemot
 līgumus par zeltu) ar 14 kalendāra dienu vai īsāku
 sākotnējo termiņu.
 18.
 Ja ārpusbilances posteņi nodrošināti
 ar skaidri izteiktiem galvojumiem, tos sver tā, it kā tie būtu
 nolīgti par galvotāja, nevis faktiskā darījuma partnera
 līdzekļiem. Kad iespējamais riska darījums, ko rada
 ārpusbilances darījumi, atbilstīgi kompetento iestāžu
 prasībām ir pilnīgi nodrošināts ar jebkuru aktīvu
 posteni, kurš atzīts par nodrošinājumu 12. punkta g)
 apakšpunktā un 13. punkta k) apakšpunktā, piemēro nulles vai 20
 % pakāpi atkarībā no konkrētā nodrošinājuma.
 19.
 Dalībvalstis 50 % pakāpi var
 piemērot ārpusbilances posteņiem, kas ir galvojumi vai
 garantijas, kuri aizstāj kredītu un kuri atbilstīgi kompetento
 iestāžu prasībām ir pilnīgi nodrošināti ar hipotēkām,
 kas atbilst 14. punkta a) apakšpunkta nosacījumiem, ja vien
 attiecīgajam galvotājam ir tiešas tiesības uz šo
 nodrošinājumu.
 20.
 Kad uz aktīva vai ārpusbilances
 posteņiem attiecina kādu mazāku pakāpi
 tādēļ, ka pastāv kompetentajām iestādēm
 pieņemams noteikts galvojums vai nodrošinājums, mazāko pakāpi
 piemēro tikai tai daļai, par kuru ir galvojums vai kura ir
 pilnīgi nodrošināta.
 4. daļa. Dalībvalstu
 reģionālo pašvaldību un vietējo pašpārvalžu
 prasījumu pakāpes
 21.
 Neatkarīgi no 13. punkta
 prasībām dalībvalstis var noteikt nulles pakāpi
 attiecībā uz savām reģionālajām
 pašvaldībām un vietējām pašpārvaldēm, ja riska
 ziņā nepastāv atšķirības starp prasījumiem pret
 tām un centrālajām valdībām, jo
 reģionālajām pašvaldībām un vietējām
 pašpārvaldēm ir tiesības gūt ienākumus un pastāv
 īpaša institucionāla kārtība, kuras uzdevums ir
 mazināt iespējas nepildīt saistības, ko
 uzņēmušās minētās iestādes. Nulles pakāpi,
 kas noteikta saskaņā ar šiem kritērijiem, piemēro
 prasījumiem pret šīm reģionālajām
 pašvaldībām, vietējām pašpārvaldēm un
 ārpusbilances posteņiem, kuri tiek turēti par šo iestāžu
 līdzekļiem, un prasījumiem pret trešām personām,
 kā arī ārpusbilances posteņiem par trešo personu līdzekļiem,
 par ko galvo minētās reģionālās pašvaldības vai
 vietējās pašpārvaldes vai kas atbilstīgi kompetento
 iestāžu prasībām ir nodrošināti ar vērtspapīriem,
 kurus izdevušas šīs reģionālās pašvaldības vai
 vietējās pašpārvaldes.
 22.
 Dalībvalstis paziņo EBI, ja tās
 uzskata, ka, ņemot vērā kritērijus, kas noteikti
 21. punktā, pamatota ir nulles pakāpe. Citas dalībvalstis
 kredītiestādēm, kas ir to kompetento iestāžu
 uzraudzībā, var dot iespēju piemērot nulles pakāpi, ja
 tās sadarbojas ar attiecīgajām reģionālajām
 pašvaldībām vai vietējām pašpārvaldēm vai ja
 tām ir prasījumi, par ko galvojušas šīs iestādes, tostarp
 ar nodrošinājumu, izmantojot vērtspapīrus.
 5. daļa. Citas pakāpes
 23.
 Neskarot 21. punktu, dalībvalstis var
 piemērot 20 % pakāpi aktīvu posteņiem, kas
 atbilstīgi kompetento iestāžu prasībām ir nodrošināti
 ar A zonas reģionālo pašvaldību vai vietējo
 pašpārvalžu emitētiem vērtspapīriem, ar A zonas
 kredītiestādēm, kuras nav aizdevējiestādes, iesniegtu
 depozītu vai šādu kredītiestāžu izdotu depozīta
 sertifikātu vai līdzīgu instrumentu.
 24.
 Dalībvalstis var piemērot 10 % pakāpi
 prasījumiem pret iestādēm, kas savās dalībvalstīs
 specializējas starpbanku un valsts parāda tirgos un uz ko attiecas
 kompetento iestāžu cieša uzraudzība, ja minētie aktīvu
 posteņi ir atbilstīgi kompetento iestāžu prasībām
 pilnīgi nodrošināti ar tādu aktīvu posteņu kopumu, kuri
 minēti 12. un 13. punktā un kurus kompetentās iestādes
 atzinušas par pietiekamu nodrošinājumu.
 25.
 Dalībvalstis ziņo EBI par visiem
 noteikumiem, kas pieņemti saskaņā ar 23. un 24. punktu, un
 par šo noteikumu pamatojumu.
 6. daļa.
 Administratīvās struktūras un bezpeļņas
 uzņēmumi
 26.
 Pielikuma 13. punkta nolūkos
 kompetentās iestādes reģionālo pašvaldību un
 vietējo pašpārvalžu jēdzienā var ietvert
 bezpeļņas administratīvās struktūras, kas ir
 pakļautas reģionālajām pašvaldībām vai
 vietējām pašpārvaldēm, vai pašvaldības vai
 pašpārvaldes, kuras, pēc kompetento iestāžu atzinuma, pilda
 tādus pašus uzdevumus kā reģionālās pašvaldības
 un vietējās pašpārvaldes.
 27.
 Tāpat reģionālo pašvaldību un
 vietējo pašpārvalžu jēdzienā kompetentās iestādes
 var iekļaut arī baznīcas un draudzes, kas ir juridiskas personas
 atbilstīgi publiskajām tiesībām, ciktāl tās
 iekasē nodokļus saskaņā ar likumiem, ar kuriem tām
 piešķir tiesības to darīt. Tomēr šādā gadījumā
 nepiemēro 4. daļā paredzētās iespējas.
 V pielikums
 Atbilstības tabula
 Šī regula || Direktīva 2006/48/EK || Direktīva 2006/49/EK
 1. pants || ||
 2. pants || ||
 3. pants || ||
 4. panta 1., 3.–5., 10., 16.–22., 24.–38., 42., 47., 60., 61., 63., 66., 67., 71., 72. punkts || 4. pants ||
 4. panta 6., 7., 56., 81. punkts || || 3. pants
 4. panta 2., 9., 11.–15., 23., 40., 41., 48., 55., 57., 59., 62., 64., 65., 68., 69., 70., 73.–80., 82.–86. punkts || ||
 4. panta 50. punkts || 77. pants ||
 4. pants || || 3. panta 1. punkta m) apakšpunkts
 4. pants || || 3. panta 1. punkta o) apakšpunkts
 4. pants || || 3. panta 1. punkta e) apakšpunkts
 4. pants || 4. panta 14. punkts ||
 4. pants || 4. panta 16. punkts ||
 4. pants || 4. panta 4. punkts || 3. panta 3. punkta c) apakšpunkts
 4. pants || 4. panta 5. punkts ||
 5. panta 1. punkts || 68. panta 1. punkts ||
 5. panta 2. punkts || 68. panta 2. punkts ||
 5. panta 3. punkts || 68. panta 3. punkts ||
 5. panta 4. punkts || ||
 5. panta 5. punkts || ||
 6. panta 1. punkts || 69. panta 1. punkts ||
 6. panta 2. punkts || 69. panta 2. punkts ||
 6. panta 3. punkts || 69. panta 3. punkts ||
 7. panta 1. punkts || ||
 7. panta 2. punkts || ||
 7. panta 3. punkts || ||
 8. panta 1. punkts || 70. panta 1. punkts ||
 8. panta 2. punkts || 70. panta 2. punkts ||
 8. panta 3. punkts || 70. panta 3. punkts ||
 9. pants || 3. panta 1. punkts ||
 10. panta 1. punkts || 71. panta 1. punkts ||
 10. panta 2. punkts || 71. panta 2. punkts ||
 10. panta 3. punkts || ||
 10. panta 4. punkts || ||
 11. pants || ||
 12. panta 1. punkts || 72. panta 1. punkts ||
 12. panta 2. punkts || 72. panta 2. punkts ||
 12. panta 3. punkts || 72. panta 3. punkts ||
 12. panta 4. punkts || ||
 13. panta 1. punkts || 73. panta 3. punkts ||
 13. panta 2. punkts || ||
 13. panta 3. punkts || ||
 14. pants || || 22. panta 1. punkts
 15. panta 1. punkts || || 23. pants
 15. panta 2. punkts || ||
 15. panta 3. punkts || ||
 16. panta 1.–3. punkts || 133. panta 1. punkts ||
 16. panta 4. punkts || 133. panta 2. punkts ||
 16. panta 5. punkts || 133. panta 3. punkts ||
 16. panta 6. punkts || 134. panta 1. punkts ||
 16. panta 7. punkts || ||
 16. panta 8. punkts || 134. panta 2. punkts ||
 17. panta 1. punkts || 73. panta 1. punkts ||
 17. panta 2. punkts || ||
 17. panta 3. punkts || ||
 18. panta 1. punkts || ||
 18. panta 2. punkts || ||
 18. panta 3. punkts || ||
 18. panta 4. punkts || ||
 18. panta 5. punkts || ||
 18. panta 6. punkts || ||
 18. panta 7. punkts || ||
 19. panta 1. punkts || ||
 19. panta 2. punkts || ||
 19. panta 3. punkts || ||
 19. panta 4. punkts || ||
 20. pants || 73. panta 2. punkts ||
 21. pants || || 3. panta 1. punkta 2. daļa
 22. pants || ||
 23. pants || ||
 24. pants || ||
 25. pants || ||
 26. pants || ||
 27. pants || ||
 28. pants || ||
 29. pants || ||
 30. pants || ||
 31. pants || ||
 32. pants || ||
 33. pants || ||
 34. pants || ||
 35. pants || ||
 36. pants || ||
 37. pants || ||
 38. pants || ||
 39. pants || ||
 40. pants || ||
 41. pants || ||
 42. pants || ||
 43. pants || ||
 44. pants || ||
 45. pants || ||
 46. pants || ||
 47. pants || ||
 48. pants || ||
 49. pants || ||
 50. pants || ||
 51. pants || ||
 52. pants || ||
 53. pants || ||
 54. pants || ||
 55. pants || ||
 56. pants || ||
 57. pants || ||
 58. pants || ||
 59. pants || ||
 60. pants || ||
 61. pants || ||
 62. pants || ||
 63. pants || ||
 64. pants || ||
 65. pants || ||
 66. pants || ||
 67. pants || ||
 68. pants || ||
 69. pants || ||
 70. pants || ||
 71. pants || ||
 72. pants || ||
 73. pants || ||
 74. pants || ||
 75. pants || ||
 76. pants || ||
 77. pants || ||
 78. pants || ||
 79. pants || ||
 80. pants || ||
 81. pants || ||
 82. pants || ||
 83. pants || ||
 84. panta 1. un 2. punkts || 120. pants ||
 84. panta 3. punkts || ||
 84. panta 4. punkts || ||
 85. pants || ||
 86. pants || ||
 87. pants || ||
 88. panta 1.–4. punkts || 10. panta 1.–4. punkts ||
 88. panta 5. punkts || ||
 89. pants || || 18. panta 2.–4. punkts
 90. pants || ||
 91. pants || ||
 92. pants || ||
 93. pants || || 24. pants
 94. pants || 74. panta 1. punkts ||
 95. panta 1. punkts || 74. panta 2. punkts ||
 95. panta 2. punkts || ||
 96. panta 1. punkts || ||
 96. panta 2. punkts || ||
 96. panta 3. punkts || ||
 97. panta 1. punkts || || 11. panta 1. punkts
 97. panta 2. punkts || || 11. panta 3. punkts
 97. panta 3. punkts || || 11. panta 4. punkts
 97. panta 4. punkts || || VII pielikuma C daļas 1. punkts
 98. pants || || VII pielikuma A daļas 1. punkts
 99. panta 1. punkts || || VII pielikuma D daļas 1. punkts
 99. panta 2. punkts || || VII pielikuma D daļas 2. punkts
 100. panta 1. punkts || || 33. panta 1. punkts
 100. panta 2.–10. punkts || || VII pielikuma B daļas 1.–9. punkts
 100. panta 11.–13. punkts || || VII pielikuma B daļas 11.–13. punkts
 101. pants || || VII pielikuma C daļas 1.–3. punkts
 102. pants || 76. pants ||
 103. panta 1. punkts || 91. pants ||
 103. panta 2. punkts || ||
 104. pants || 94. pants ||
 105. pants || ||
 106. pants || 78. panta 1.–3. punkts ||
 107. pants || 79. panta 1. punkts ||
 108. panta 1. punkts || 80. panta 1. punkts ||
 108. panta 2. punkts || 80. panta 2. punkts ||
 108. panta 3. punkts || 80. panta 4. punkts ||
 108. panta 4. punkts || 80. panta 5. punkts ||
 108. panta 5. punkts || 80. panta 6. punkts ||
 108. panta 6. punkts || 80. panta 7. punkts ||
 108. panta 7. punkts || 80. panta 8. punkts ||
 108. panta 8. punkts || ||
 109. pants || VI pielikuma I daļas 1.–5. punkts ||
 110. panta 1. punkts || ||
 110. panta 2.–5. punkts || VI pielikuma I daļas 8.–11. punkts ||
 111. panta 1. punkts || ||
 111. panta 2. punkts || ||
 111. panta 3. punkts || ||
 111. panta 4. punkts || ||
 111. panta 5. punkts || VI pielikuma I daļas 15. punkts ||
 111. panta 6. punkts || VI pielikuma I daļas 17. punkts ||
 112. panta 1. punkts || VI pielikuma I daļas 18. un 19. punkts ||
 112. panta 2. punkts || VI pielikuma I daļas 20. punkts ||
 112. panta 3. punkts || VI pielikuma I daļas 21. punkts ||
 113. pants || VI pielikuma I daļas 22. punkts ||
 114. panta 1. punkts || ||
 114. panta 2. punkts || VI pielikuma I daļas 37. un 38. punkts ||
 114. panta 3. punkts || VI pielikuma I daļas 40. punkts ||
 114. panta 4. punkts || ||
 114. panta 5. punkts || ||
 115. panta 1. punkts || VI pielikuma I daļas 29. punkts ||
 115. panta 2. punkts || VI pielikuma I daļas 31. punkts ||
 115. panta 3. punkts || VI pielikuma I daļas 33.–36. punkts ||
 116. panta 1. punkts || VI pielikuma I daļas 26. punkts ||
 116. panta 2. punkts || VI pielikuma I daļas 25. punkts ||
 116. panta 3. punkts || VI pielikuma I daļas 27. punkts ||
 117. pants || VI pielikuma I daļas 41. un 42. punkts ||
 118. pants || 79. panta 2. un 3. punkts un VI pielikuma I daļas 43. punkts ||
 119. panta 1. punkts || VI pielikuma I daļas 44. punkts ||
 119. panta 2. punkts || ||
 119. panta 3. punkts || ||
 120. panta 1.–3. punkts || VI pielikuma I daļas 45.–49. punkts ||
 120. panta 4. punkts || ||
 121. panta 1. un 2. punkts || VI pielikuma I daļas 51.–55. punkts ||
 121. panta 3. un 4. punkts || VI pielikuma I daļas 58. un 59. punkts ||
 122. panta 1. un 2. punkts || VI pielikuma I daļas 61. un 62. punkts ||
 122. panta 3. un 4. punkts || VI pielikuma I daļas 64. un 65. punkts ||
 123. panta 1. punkts || VI pielikuma I daļas 66. un 76. punkts ||
 123. panta 2. punkts || VI pielikuma I daļas 66. punkts ||
 123. panta 3. punkts || ||
 124. panta 1. punkts || VI pielikuma I daļas 68. punkta 1. un 2. apakšpunkts ||
 124. panta 2. punkts || VI pielikuma I daļas 69. punkts ||
 124. panta 3. punkts || VI pielikuma I daļas 71. punkts ||
 124. panta 4. punkts || VI pielikuma I daļas 70. punkts ||
 124. panta 5. punkts || ||
 125. pants || VI pielikuma I daļas 72. punkts ||
 126. pants || VI pielikuma I daļas 73. punkts ||
 127. panta 1. punkts || VI pielikuma I daļas 74. punkts ||
 127. panta 2. punkts || VI pielikuma I daļas 75. punkts ||
 127. panta 3. punkts || VI pielikuma I daļas 77. un 78. punkts ||
 127. panta 4. punkts || VI pielikuma I daļas 79. punkts ||
 127. panta 5. punkts || VI pielikuma I daļas 80. un 81. punkts ||
 128. panta 1. punkts || VI pielikuma I daļas 86. punkts ||
 128. panta 2. punkts || ||
 128. panta 3. punkts || ||
 129. panta 1.–3. punkts || VI pielikuma I daļas 82.–84. punkts ||
 129. panta 4.–7. punkts || VI pielikuma I daļas 87.–90. punkts ||
 130. pants || 81. panta 1., 2. un 4. punkts ||
 131. panta 1. punkts || 82. panta 1. punkts ||
 131. panta 2. punkts || VI pielikuma 2. daļas 12.–16. punkts ||
 131. panta 3. punkts || 150. panta 3. punkts ||
 132. panta 1. punkts || VI pielikuma I daļas 6. punkts ||
 132. panta 2. punkts || VI pielikuma I daļas 7. punkts ||
 132. panta 3. punkts || ||
 133. pants || VI pielikuma III daļas 1.–7. punkts ||
 134. pants || VI pielikuma III daļas 8.–17. punkts ||
 135. panta 1. punkts || ||
 135. panta 2. punkts || ||
 136. pants || ||
 137. panta 1. punkts || ||
 137. panta 2. punkts || ||
 138. panta 1. punkts || 84. panta 1. punkts un VII pielikuma 4. daļas 1. punkts ||
 138. panta 1. punkts || 84. panta 2. punkts ||
 138. panta 1. punkts || 84. panta 3. punkts ||
 138. panta 1. punkts || 84. panta 4. punkts ||
 138. panta 1. punkts || ||
 139. pants || ||
 140. pants || ||
 141. pants || ||
 142. panta 1. punkts || 86. panta 9. punkts ||
 142. panta 2.–9. punkts || 86. panta 1.–8. punkts ||
 143. panta 1. punkts || 85. panta 1. punkts ||
 143. panta 2. punkts || 85. panta 2. punkts ||
 143. panta 3. punkts || ||
 143. panta 4. punkts || 85. panta 3. punkts ||
 143. panta 5. punkts || ||
 143. panta 1. punkts || ||
 144. pants || 85. panta 4. un 5. punkts ||
 145. panta 1. punkts || 89. panta 1. punkts ||
 145. panta 2. punkts || 89. panta 2. punkts ||
 145. panta 3. punkts || ||
 145. panta 4. punkts || ||
 146. pants || 87. panta 1.–10. punkts ||
 147. panta 1. un 2. punkts || 87. panta 11. punkts ||
 147. panta 3. un 4. punkts || 87. panta 12. punkts ||
 147. panta 5. punkts || ||
 148. panta 1. punkts || VII pielikuma I daļas 3. punkts ||
 148. panta 2. punkts || ||
 148. panta 3.–8. punkts || VII pielikuma I daļas 4.–9. punkts ||
 148. panta 9. punkts || ||
 149. pants || VII pielikuma I daļas 10.–16. punkts ||
 150. panta 1. punkts || VII pielikuma I daļas 17. un 18. punkts ||
 150. panta 2. punkts || VII pielikuma I daļas 19.–21. punkts ||
 150. panta 3. punkts || VII pielikuma I daļas 22.–24. punkts ||
 150. panta 4. punkts || VII pielikuma I daļas 25.–26. punkts ||
 151. pants || ||
 152. pants || VII pielikuma I daļas 27. punkts ||
 153. panta 1. punkts || VII pielikuma I daļas 28. punkts ||
 153. panta 2.–5. punkts || ||
 154. panta 1. punkts || 88. panta 2. punkts ||
 154. panta 2. punkts || 88. panta 3. punkts ||
 154. panta 3. punkts || 88. panta 4. punkts ||
 154. panta 4. punkts || 88. panta 6. punkts ||
 154. panta 5. punkts || VII pielikuma I daļas 30. punkts ||
 154. panta 6. punkts || VII pielikuma I daļas 31. punkts ||
 154. panta 7. punkts || VII pielikuma I daļas 32. punkts ||
 154. panta 8. punkts || VII pielikuma I daļas 33. punkts ||
 154. panta 9. punkts || VII pielikuma I daļas 34. punkts ||
 154. panta 10. punkts || VII pielikuma I daļas 35. punkts ||
 154. panta 11. punkts || ||
 155. pants || VII pielikuma I daļas 36. punkts ||
 156. panta 1. punkts || VII pielikuma II daļas 2. punkts ||
 156. panta 2. punkts || VII pielikuma II daļas 3. punkts ||
 156. panta 3. punkts || VII pielikuma II daļas 4. punkts ||
 156. panta 4. punkts || VII pielikuma II daļas 5. punkts ||
 156. panta 5. punkts || VII pielikuma II daļas 6. punkts ||
 156. panta 6. punkts || VII pielikuma II daļas 7. punkts ||
 156. panta 7. punkts || VII pielikuma II daļas 7. punkts ||
 157. panta 1. punkts || VII pielikuma II daļas 8. punkts ||
 157. panta 2. punkts || VII pielikuma II daļas 9. punkts ||
 157. panta 3. punkts || VII pielikuma II daļas 10. punkts ||
 157. panta 4. punkts || VII pielikuma II daļas 11. punkts ||
 158. panta 1. punkts || VII pielikuma II daļas 12. punkts ||
 158. panta 2. punkts || VII pielikuma II daļas 13. punkts ||
 158. panta 3. punkts || VII pielikuma II daļas 14. punkts ||
 158. panta 4. punkts || VII pielikuma II daļas 15. punkts ||
 158. panta 5. punkts || VII pielikuma II daļas 16. punkts ||
 159. panta 1. punkts || VII pielikuma II daļas 17. punkts ||
 159. panta 2. punkts || VII pielikuma II daļas 18. punkts ||
 159. panta 3. punkts || VII pielikuma II daļas 19. punkts ||
 159. panta 4. punkts || VII pielikuma II daļas 20. punkts ||
 160. panta 1. punkts || VII pielikuma II daļas 21. punkts ||
 160. panta 2. punkts || VII pielikuma II daļas 22. punkts ||
 160. panta 3. punkts || VII pielikuma II daļas 23. punkts ||
 160. panta 4. punkts || ||
 161. panta 1. punkts || VII pielikuma II daļas 24. punkts ||
 161. panta 2. punkts || VII pielikuma II daļas 25. un 26. punkts ||
 161. panta 3. punkts || VII pielikuma II daļas 27. punkts ||
 162. panta 1. punkts || VII pielikuma III daļas 1. punkts ||
 162. panta 2. punkts || VII pielikuma III daļas 2. punkts ||
 162. panta 3. punkts || VII pielikuma III daļas 3. punkts ||
 162. panta 4. punkts || VII pielikuma III daļas 4. punkts ||
 162. panta 5. punkts || VII pielikuma III daļas 5. punkts ||
 162. panta 6. punkts || VII pielikuma III daļas 6. punkts ||
 162. panta 7. punkts || VII pielikuma III daļas 7. punkts ||
 162. panta 8. punkts || VII pielikuma III daļas 9. punkts ||
 162. panta 9. punkts || VII pielikuma III daļas 10. punkts ||
 162. panta 10. punkts || VII pielikuma III daļas 11. punkts ||
 163. panta 1. punkts || VII pielikuma III daļas 12. punkts ||
 163. panta 2. punkts || ||
 164. pants || VII pielikuma III daļas 13. punkts ||
 165. panta 1. punkts || VII pielikuma IV daļas 1. punkts ||
 165. panta 2. punkts || VII pielikuma IV daļas 2. punkts ||
 165. panta 3. punkts || VII pielikuma IV daļas 3. punkts ||
 166. panta 1. punkts || VII pielikuma IV daļas 5. punkts ||
 166. panta 2. punkts || VII pielikuma IV daļas 12. punkts ||
 166. panta 3. punkts || VII pielikuma IV daļas 13.–15. punkts ||
 166. panta 4. punkts || VII pielikuma IV daļas 16. punkts ||
 167. panta 1. punkts || VII pielikuma IV daļas 17. punkts ||
 167. panta 2. punkts || VII pielikuma IV daļas 18. punkts ||
 168. panta 1. punkts || VII pielikuma IV daļas 19.-23. punkts ||
 168. panta 2. punkts || VII pielikuma IV daļas 24. punkts ||
 168. panta 3. punkts || VII pielikuma IV daļas 25. punkts ||
 169. panta 1. punkts || VII pielikuma IV daļas 26.–28. punkts ||
 169. panta 2. punkts || VII pielikuma IV daļas 29. punkts ||
 169. panta 3. punkts || ||
 170. pants || VII pielikuma IV daļas 30. punkts ||
 171. panta 1. punkts || VII pielikuma IV daļas 31. punkts ||
 171. panta 2. punkts || VII pielikuma IV daļas 32. punkts ||
 171. panta 3. punkts || VII pielikuma IV daļas 33. punkts ||
 171. panta 4. punkts || VII pielikuma IV daļas 34. punkts ||
 171. panta 5. punkts || VII pielikuma IV daļas 35. punkts ||
 172. panta 1. punkts || VII pielikuma IV daļas 36. punkts ||
 172. panta 2. punkts || VII pielikuma IV daļas 37. punkta 1. apakšpunkts ||
 172. panta 3. punkts || VII pielikuma IV daļas 37. punkta 2. apakšpunkts ||
 172. panta 4. punkts || VII pielikuma IV daļas 38. punkts ||
 172. panta 5. punkts || VII pielikuma IV daļas 39. punkts ||
 173. panta 1. punkts || VII pielikuma IV daļas 40. punkts ||
 173. panta 2. punkts || VII pielikuma IV daļas 41. punkts ||
 173. panta 3. punkts || VII pielikuma IV daļas 42. punkts ||
 174. panta 1. punkts || VII pielikuma IV daļas 44. punkts ||
 174. panta 2. punkts || VII pielikuma IV daļas 45. punkts ||
 174. panta 3. punkts || VII pielikuma IV daļas 46. punkts ||
 174. panta 4. punkts || VII pielikuma IV daļas 47. punkts ||
 174. panta 5. punkts || ||
 174. panta 6. punkts || ||
 175. panta 1. punkts || VII pielikuma IV daļas 43. un 49.–56. punkts ||
 175. panta 2. punkts || VII pielikuma IV daļas 57. punkts ||
 176. panta 1. punkts || VII pielikuma IV daļas 59.–66. punkts ||
 176. panta 2. punkts || VII pielikuma IV daļas 67.–72. punkts ||
 176. panta 3. punkts || ||
 177. panta 1. punkts || VII pielikuma IV daļas 73.–81. punkts ||
 177. panta 2. punkts || VII pielikuma IV daļas 82. punkts ||
 177. panta 3. punkts || VII pielikuma IV daļas 83.–86. punkts ||
 178. panta 1. punkts || VII pielikuma IV daļas 87.–92. punkts ||
 178. panta 2. punkts || VII pielikuma IV daļas 93. punkts ||
 178. panta 3. punkts || VII pielikuma IV daļas 94. un 95. punkts ||
 178. panta 4. punkts || ||
 179. panta 1. punkts || VII pielikuma IV daļas 98.–100. punkts ||
 179. panta 2. punkts || VII pielikuma IV daļas 101. un 102. punkts ||
 179. panta 3. punkts || VII pielikuma IV daļas 103. un 104. punkts ||
 179. panta 4. punkts || VII pielikuma IV daļas 96. punkts ||
 179. panta 5. punkts || VII pielikuma IV daļas 97. punkts ||
 179. panta 6. punkts || ||
 180. panta 1. punkts || ||
 180. panta 2. punkts || VII pielikuma IV daļas 105. punkts ||
 180. panta 3. punkts || VII pielikuma IV daļas 106. punkts ||
 180. panta 4. punkts || VII pielikuma IV daļas 107. punkts ||
 180. panta 5. punkts || VII pielikuma IV daļas 108. punkts ||
 180. panta 6. punkts || VII pielikuma IV daļas 109. punkts ||
 181. pants || VII pielikuma IV daļas 110.–114. punkts ||
 182. pants || VII pielikuma IV daļas 115. punkts ||
 183. pants || VII pielikuma IV daļas 116. punkts ||
 184. pants || VII pielikuma IV daļas 117.–123. punkts ||
 185. panta 1. punkts || VII pielikuma IV daļas 124. punkts ||
 185. panta 2. punkts || VII pielikuma IV daļas 125. un 126. punkts ||
 185. panta 3. punkts || VII pielikuma IV daļas 127. punkts ||
 185. panta 4. punkts || ||
 186. panta 1. punkts || VII pielikuma IV daļas 128. punkts ||
 186. panta 2. punkts || VII pielikuma IV daļas 129. punkts ||
 187. pants || VII pielikuma IV daļas 131. punkts ||
 188. pants || 90. pants un VIII pielikuma 1. daļas 2. punkts ||
 189. panta 1. punkts || 93. panta 2. punkts ||
 189. panta 2. punkts || 93. panta 3. punkts ||
 189. panta 3. punkts || VIII pielikuma III daļas 1. punkts ||
 189. panta 4. punkts || VIII pielikuma III daļas 2. punkts ||
 189. panta 5. punkts || VIII pielikuma V daļas 1. un 2. punkts ||
 189. panta 6. punkts || ||
 190. panta 1. punkts || 92. panta 1. punkts ||
 190. panta 2. punkts || 92. panta 2. punkts ||
 190. panta 3. punkts || 92. panta 3. punkts ||
 190. panta 4. punkts || 92. panta 4. punkts ||
 190. panta 5. punkts || 92. panta 5. punkts ||
 190. panta 6. punkts || 92. panta 6. punkts ||
 190. panta 7. punkts || VIII pielikuma II daļas 1. punkts ||
 190. panta 8. punkts || VIII pielikuma II daļas 2. punkts ||
 190. panta 9. punkts || ||
 190. panta 10. punkts || ||
 191. pants || VIII pielikuma I daļas 3. un 4. punkts ||
 192. pants || VIII pielikuma I daļas 5. punkts ||
 193. panta 1. punkts || VIII pielikuma I daļas 7. punkts ||
 193. panta 2. punkts || VIII pielikuma I daļas 8. punkts ||
 193. panta 3. punkts || VIII pielikuma I daļas 9. punkts ||
 193. panta 4. punkts || VIII pielikuma I daļas 10. punkts ||
 193. panta 5.–9. punkts || ||
 194. panta 1. punkts || VIII pielikuma I daļas 11. punkts ||
 194. panta 2. punkts || ||
 195. panta 1. punkts || VIII pielikuma I daļas 12. punkts ||
 195. panta 2. punkts || VIII pielikuma I daļas 13.–17. punkts ||
 195. panta 3. punkts || VIII pielikuma I daļas 20. punkts ||
 195. panta 4. punkts || VIII pielikuma I daļas 21. punkts ||
 195. panta 5. punkts || VIII pielikuma I daļas 22. punkts ||
 195. panta 6.–10. punkts || ||
 196. pants || VIII pielikuma I daļas 23.–25. punkts ||
 197. panta 1. punkts || VIII pielikuma I daļas 26. punkts ||
 197. panta 2. punkts || VIII pielikuma I daļas 27. punkts ||
 198. pants || VIII pielikuma I daļas 29. punkts ||
 199. panta 1. punkts || VIII pielikuma I daļas 30. un 31. punkts ||
 199. panta 2. punkts || VIII pielikuma I daļas 32. punkts ||
 200. pants || VIII pielikuma II daļas 3. punkts ||
 201. pants || VIII pielikuma II daļas 4.–5. punkts ||
 202. panta 1. punkts || VIII pielikuma II daļas 6. punkts ||
 202. panta 2. punkts || VIII pielikuma II daļas 6. punkta a) apakšpunkts ||
 202. panta 3. punkts || VIII pielikuma II daļas 6. punkta b) apakšpunkts ||
 202. panta 4. punkts || VIII pielikuma II daļas 6. punkta c) apakšpunkts ||
 202. panta 5. punkts || VIII pielikuma II daļas 7. punkts ||
 203. panta 1. punkts || VIII pielikuma II daļas 8. punkts ||
 203. panta 2. punkts || VIII pielikuma II daļas 8. punkta a) apakšpunkts ||
 203. panta 3. punkts || VIII pielikuma II daļas 8. punkta b) apakšpunkts ||
 203. panta 4. punkts || VIII pielikuma II daļas 8. punkta c) apakšpunkts ||
 203. panta 5. punkts || VIII pielikuma II daļas 8. punkta d) apakšpunkts ||
 204. panta 1. punkts || ||
 204. panta 2. punkts || VIII pielikuma II daļas 9. punkta a) apakšpunkts ||
 204. panta 3. punkts || VIII pielikuma II daļas 9. punkta b) apakšpunkts ||
 205. pants || VIII pielikuma II daļas 10. punkts ||
 206. pants || VIII pielikuma II daļas 11. punkts ||
 207. panta 1. punkts || VIII pielikuma II daļas 12. punkts ||
 207. panta 2. punkts || VIII pielikuma II daļas 13. punkts ||
 208. panta 1. punkts || VIII pielikuma II daļas 14. punkts ||
 208. panta 2. punkts || VIII pielikuma II daļas 15. punkts ||
 208. panta 3. punkts || ||
 209. panta 1. punkts || VIII pielikuma II daļas 16. punkts ||
 209. panta 2. punkts || VIII pielikuma II daļas 17. punkts ||
 209. panta 3. punkts || ||
 210. panta 1. punkts || VIII pielikuma II daļas 18. punkts ||
 210. panta 2. punkts || VIII pielikuma II daļas 19. punkts ||
 211. panta 1. punkts || VIII pielikuma II daļas 20. punkts ||
 211. panta 2. punkts || VIII pielikuma II daļas 21. punkts ||
 212. panta 1. punkts || VIII pielikuma II daļas 22. punkts ||
 212. panta 2. punkts || ||
 212. panta 3. punkts || ||
 213. pants || VIII pielikuma III daļas 3. punkts ||
 214. pants || VIII pielikuma III daļas 4. punkts ||
 215. panta 1. punkts || VIII pielikuma III daļas 5. punkts ||
 215. panta 2. punkts || VIII pielikuma III daļas 6.–10. punkts ||
 215. panta 3. punkts || VIII pielikuma III daļas 11. punkts ||
 215. panta 4. punkts || VIII pielikuma III daļas 22. un 23. punkts ||
 215. panta 5. punkts || ||
 216. panta 1. punkts || VIII pielikuma III daļas 12.–15. punkts ||
 216. panta 2. punkts || VIII pielikuma III daļas 16. punkts ||
 216. panta 3. punkts || VIII pielikuma III daļas 17. punkts ||
 216. panta 4. punkts || VIII pielikuma III daļas 18. un 19. punkts ||
 216. panta 5. punkts || VIII pielikuma III daļas 20. un 21. punkts ||
 216. panta 6. punkts || VIII pielikuma III daļas 22. un 23. punkts ||
 216. panta 7.–9. punkts || ||
 217. panta 1. punkts || VIII pielikuma III daļas 24. punkts ||
 217. panta 2. punkts || VIII pielikuma III daļas 25. punkts ||
 217. panta 3. punkts || VIII pielikuma III daļas 26. punkts ||
 217. panta 4. punkts || VIII pielikuma III daļas 27. punkts ||
 217. panta 5. punkts || VIII pielikuma III daļas 28. punkts ||
 217. panta 6. punkts || VIII pielikuma III daļas 29. punkts ||
 217. panta 7. punkts || ||
 218. panta 1. punkts || VIII pielikuma III daļas 30.–32. punkts ||
 218. panta 2. punkts || VIII pielikuma III daļas 33. punkts ||
 218. panta 3. punkts || VIII pielikuma III daļas 34.–35. punkts ||
 218. panta 4.–7. punkts || ||
 219. panta 1. punkts || VIII pielikuma III daļas 36. punkts ||
 219. panta 2. punkts || VIII pielikuma III daļas 37.–40. punkts ||
 219. panta 3.–6. punkts || ||
 220. panta 1. punkts || VIII pielikuma III daļas 42.–46. punkts ||
 220. panta 2. punkts || VIII pielikuma III daļas 47.–52. punkts ||
 220. panta 3. punkts || VIII pielikuma III daļas 53.–56. punkts ||
 221. pants || VIII pielikuma III daļas 57. punkts ||
 222. panta 1. punkts || VIII pielikuma III daļas 58. punkts ||
 222. panta 2. punkts || ||
 222. panta 3. punkts || ||
 223. panta 1. punkts || VIII pielikuma III daļas 60. punkts ||
 223. panta 2. punkts || VIII pielikuma III daļas 61. punkts ||
 224. panta 1. punkts || VIII pielikuma III daļas 62.–65. punkts ||
 224. panta 2. punkts || VIII pielikuma III daļas 66. punkts ||
 224. panta 3. punkts || VIII pielikuma III daļas 67. punkts ||
 225. panta 1. punkts || VIII pielikuma III daļas 68.–71. punkts ||
 225. panta 2. punkts || VIII pielikuma III daļas 72. punkts ||
 225. panta 3. punkts || VIII pielikuma III daļas 73. un 74. punkts ||
 226. panta 1. punkts || VIII pielikuma III daļas 76. punkts ||
 226. panta 2. punkts || VIII pielikuma III daļas 77. punkts ||
 226. panta 3. punkts || VIII pielikuma III daļas 78. punkts ||
 227. panta 1. punkts || VIII pielikuma III daļas 79. punkts ||
 227. panta 2. punkts || VIII pielikuma III daļas 80. punkts ||
 227. panta 3. punkts || VIII pielikuma III daļas 80. punkta a) apakšpunkts ||
 227. panta 4. punkts || VIII pielikuma III daļas 81. un 82. punkts ||
 228. panta 1. punkts || VIII pielikuma III daļas 83. punkts ||
 228. panta 2. punkts || VIII pielikuma III daļas 83. punkts ||
 228. panta 3. punkts || VIII pielikuma III daļas 84. punkts ||
 228. panta 4. punkts || VIII pielikuma III daļas 85. punkts ||
 229. pants || VIII pielikuma III daļas 86. punkts ||
 230. panta 1. punkts || VIII pielikuma III daļas 87. punkts ||
 230. panta 2. punkts || VIII pielikuma III daļas 88. punkts ||
 230. panta 3. punkts || VIII pielikuma III daļas 89. punkts ||
 231. panta 1. punkts || VIII pielikuma III daļas 90. punkts ||
 231. panta 2. punkts || VIII pielikuma III daļas 91. punkts ||
 231. panta 3. punkts || VIII pielikuma III daļas 92. punkts ||
 232. panta 1. punkts || VIII pielikuma IV daļas 1. punkts ||
 232. panta 2. punkts || VIII pielikuma IV daļas 2. punkts ||
 233. panta 1. punkts || VIII pielikuma IV daļas 3. punkts ||
 233. panta 2. punkts || VIII pielikuma IV daļas 4. punkts ||
 233. panta 3. punkts || VIII pielikuma IV daļas 5. punkts ||
 234. panta 1. punkts || VIII pielikuma IV daļas 6. punkts ||
 234. panta 2. punkts || VIII pielikuma IV daļas 7. punkts ||
 234. panta 3. punkts || VIII pielikuma IV daļas 8. punkts ||
 235. pants || VIII pielikuma VI daļas 1. punkts ||
 236. pants || VIII pielikuma VI daļas 2. punkts ||
 237. panta 1.–9. punkts || IX pielikuma I daļas 1. punkts ||
 237. panta 10. punkts || 4. panta 37. punkts ||
 237. panta 11. punkts || 4. panta 38. punkts ||
 237. panta 12. punkts || 4. panta 41. punkts ||
 237. panta 13. punkts || ||
 237. panta 14. punkts || ||
 238. panta 1. punkts || IX pielikuma II daļas 1. punkts ||
 238. panta 2. punkts || IX pielikuma II daļas 1. punkta a) apakšpunkts ||
 238. panta 3. punkts || IX pielikuma II daļas 1. punkta b) apakšpunkts ||
 238. panta 4. punkts || IX pielikuma II daļas 1. punkta c) apakšpunkts ||
 238. panta 5. punkts || IX pielikuma II daļas 1. punkta d) apakšpunkts ||
 238. panta 6. punkts || ||
 239. panta 1. punkts || IX pielikuma II daļas 2. punkts ||
 239. panta 2. punkts || IX pielikuma II daļas 2. punkta a) apakšpunkts ||
 239. panta 3. punkts || IX pielikuma II daļas 2. punkta b) apakšpunkts ||
 239. panta 4. punkts || IX pielikuma II daļas 2. punkta c) apakšpunkts ||
 239. panta 5. punkts || IX pielikuma II daļas 2. punkta d) apakšpunkts ||
 239. panta 6. punkts || ||
 240. panta 1. punkts || 95. panta 1. punkts ||
 240. panta 2. punkts || 95. panta 2. punkts ||
 240. panta 3. punkts || 96. panta 2. punkts ||
 240. panta 4. punkts || 96. panta 3. punkts ||
 240. panta 5. punkts || 96. panta 4. punkts ||
 240. panta 6. punkts || ||
 241. panta 1. punkts || IX pielikuma IV daļas 2. un 3. punkts ||
 241. panta 2. punkts || IX pielikuma IV daļas 5. punkts ||
 241. panta 3. punkts || IX pielikuma IV daļas 5. punkts ||
 242. panta 1. punkts || IX pielikuma IV daļas 60. punkts ||
 242. panta 2. punkts || IX pielikuma IV daļas 61. punkts ||
 242. panta 3. punkts || ||
 242. panta 4. punkts || ||
 243. panta 1. punkts || 101. panta 1. punkts ||
 243. panta 2. punkts || 101. panta 2. punkts ||
 243. panta 3. punkts || ||
 244. pants || IX pielikuma II daļas 3. un 4. punkts ||
 245. pants || IX pielikuma II daļas 5.–7. punkts ||
 246. pants || IX pielikuma IV daļas 6. un 7. punkts ||
 247. pants || IX pielikuma IV daļas 8. punkts ||
 248. panta 1. punkts || IX pielikuma IV daļas 9. un 10. punkts ||
 248. panta 2. punkts || IX pielikuma IV daļas 10. punkts (mainīts) ||
 249. pants || IX pielikuma IV daļas 11. un 12. punkts ||
 250. panta 1. punkts || IX pielikuma IV daļas 13. punkts ||
 250. panta 2. punkts || IX pielikuma IV daļas 15. punkts ||
 251. panta 1. punkts || 100. pants ||
 251. panta 2. punkts || IX pielikuma IV daļas 17.–20. punkts ||
 251. panta 3. punkts || IX pielikuma IV daļas 21. punkts ||
 251. panta 4. punkts || IX pielikuma IV daļas 22. un 23. punkts ||
 251. panta 5. punkts || IX pielikuma IV daļas 24. un 25. punkts ||
 251. panta 6. punkts || IX pielikuma IV daļas 26.–29. punkts ||
 251. panta 7. punkts || IX pielikuma IV daļas 30. punkts ||
 251. panta 8. punkts || IX pielikuma IV daļas 32. punkts ||
 251. panta 9. punkts || IX pielikuma IV daļas 33. punkts ||
 252. pants || IX pielikuma IV daļas 34. punkts ||
 253. pants || IX pielikuma IV daļas 35. un 36. punkts ||
 254. panta 1. punkts || IX pielikuma IV daļas 38., 39. un 41. punkts ||
 254. panta 2. punkts || IX pielikuma IV daļas 42. punkts ||
 254. panta 3. punkts || IX pielikuma IV daļas 43. punkts ||
 254. panta 4. punkts || IX pielikuma IV daļas 44. punkts ||
 254. panta 5. punkts || ||
 255. pants || IX pielikuma IV daļas 45. punkts ||
 256. panta 1. punkts || IX pielikuma IV daļas 46., 47. un 49. punkts ||
 256. panta 2. punkts || IX pielikuma IV daļas 51. punkts ||
 257. panta 1. punkts || IX pielikuma IV daļas 52. punkts ||
 257. panta 2. punkts || IX pielikuma IV daļas 53. punkts ||
 257. panta 3. punkts || IX pielikuma IV daļas 54. punkts ||
 257. panta 4. punkts || ||
 258. panta 1. punkts || IX pielikuma IV daļas 55. un 57. punkts ||
 258. panta 2. punkts || IX pielikuma IV daļas 58. punkts ||
 258. panta 3. punkts || IX pielikuma IV daļas 59. punkts ||
 259. panta 1. punkts || IX pielikuma IV daļas 62. punkts ||
 259. panta 2. punkts || IX pielikuma IV daļas 63.–65. punkts ||
 259. panta 3. punkts || IX pielikuma IV daļas 66. un 67. punkts ||
 259. panta 4. punkts || ||
 260. panta 1. punkts || IX pielikuma IV daļas 68. punkts ||
 260. panta 2. punkts || IX pielikuma IV daļas 70. punkts ||
 260. panta 3. punkts || IX pielikuma IV daļas 71. punkts (mainīts) ||
 261. panta 1. punkts || IX pielikuma IV daļas 72. punkts ||
 261. panta 2. punkts || IX pielikuma IV daļas 73. punkts ||
 261. panta 3. punkts || IX pielikuma IV daļas 74. un 75. punkts ||
 261. panta 4. punkts || IX pielikuma IV daļas 76. punkts ||
 262. panta 1. punkts || 97. panta 1. punkts ||
 262. panta 2. punkts || 97. panta 2. punkts ||
 262. panta 3. punkts || 97. panta 3. punkts ||
 263. pants || IX pielikuma III daļas 1. punkts ||
 264. pants || IX pielikuma III daļas 2.–7. punkts ||
 265. pants || 98. panta 1. punkts un IX pielikuma III daļas 8. un 9. punkts ||
 266. panta 1. punkts || || CAD II pielikuma 5. punkts
 266. panta 2. punkts || ||
 267. panta 1. punkts || III pielikuma I daļas 2. punkts ||
 267. panta 2. punkts || III pielikuma I daļas 3. punkts ||
 267. panta 3. punkts || III pielikuma I daļas 4. punkts ||
 267. panta 4. punkts || III pielikuma I daļas 5. punkts ||
 267. panta 5. punkts || III pielikuma I daļas 6. punkts ||
 267. panta 6. punkts || III pielikuma I daļas 7. punkts ||
 267. panta 7. punkts || III pielikuma I daļas 8. punkts ||
 267. panta 8. punkts || III pielikuma I daļas 9. punkts ||
 267. panta 9. punkts || III pielikuma I daļas 10. punkts ||
 267. panta 10. punkts || III pielikuma I daļas 11. punkts ||
 267. panta 11. punkts || III pielikuma I daļas 12. punkts ||
 267. panta 12. punkts || III pielikuma I daļas 13. punkts ||
 267. panta 13. punkts || III pielikuma I daļas 14. punkts ||
 267. panta 14. punkts || III pielikuma I daļas 15. punkts ||
 267. panta 15. punkts || III pielikuma I daļas 16. punkts ||
 267. panta 16. punkts || III pielikuma I daļas 17. punkts ||
 267. panta 17. punkts || III pielikuma I daļas 18. punkts ||
 267. panta 18. punkts || III pielikuma I daļas 19. punkts ||
 267. panta 19. punkts || III pielikuma I daļas 20. punkts ||
 267. panta 20. punkts || III pielikuma I daļas 21. punkts ||
 267. panta 21. punkts || III pielikuma I daļas 22. punkts ||
 267. panta 22. punkts || III pielikuma I daļas 23. punkts ||
 267. panta 23. punkts || III pielikuma I daļas 26. punkts ||
 267. panta 24. punkts || III pielikuma I daļas 27. punkts ||
 267. panta 25. punkts || III pielikuma I daļas 28. punkts ||
 267. panta 26. punkts || III pielikuma VII daļas a) apakšpunkts ||
 267. panta 27. punkts || III pielikuma VII daļas a) apakšpunkts ||
 267. panta 28.–31. punkts || ||
 268. panta 1. punkts || III pielikuma II daļas 1. punkts ||
 268. panta 2. punkts || III pielikuma II daļas 2. punkts ||
 268. panta 3. punkts || III pielikuma II daļas 3. punkta 1. un 2. apakšpunkts ||
 268. panta 4. punkts || III pielikuma II daļas 3. punkta 3. apakšpunkts ||
 268. panta 5. punkts || III pielikuma II daļas 4. punkts ||
 268. panta 6. punkts || III pielikuma II daļas 5. punkts ||
 268. panta 7. punkts || III pielikuma II daļas 7. punkts ||
 268. panta 8. punkts || III pielikuma II daļas 8. punkts ||
 269. panta 1. punkts || III pielikuma III daļa ||
 269. panta 2. punkts || III pielikuma III daļa ||
 269. panta 3. punkts || III pielikuma III daļa ||
 270. panta 1. punkts || III pielikuma IV daļa ||
 270. panta 2. punkts || III pielikuma IV daļas 4. zemsvītras piezīme ||
 271. panta 1. punkts || III pielikuma V daļas 1. punkts ||
 271. panta 2. punkts || III pielikuma V daļas 2. punkts ||
 272. panta 1. punkts || III pielikuma V daļas 3. un 4. punkts ||
 272. panta 2. punkts || III pielikuma V daļas 5. punkts ||
 272. panta 3. punkts || ||
 272. panta 4. punkts || ||
 273. panta 1. punkts || ||
 273. panta 2. punkts || III pielikuma V daļas 6. punkts ||
 273. panta 3. punkts || III pielikuma V daļas 7. punkts ||
 273. panta 4. punkts || III pielikuma V daļas 8. punkts ||
 274. panta 1. punkts || III pielikuma V daļas 11. punkts ||
 274. panta 2. punkts || III pielikuma V daļas 12. punkts ||
 275. panta 1. punkts || ||
 275. panta 2. punkts || III pielikuma V daļas 13. punkts ||
 275. panta 3. punkts || III pielikuma V daļas 14. punkts ||
 276. panta 1. punkts || ||
 276. panta 2. punkts || III pielikuma V daļas 15. punkts ||
 276. panta 3. punkts || III pielikuma V daļas 16. punkts ||
 276. panta 4. punkts || III pielikuma V daļas 17. punkts ||
 276. panta 5. punkts || III pielikuma V daļas 18. punkts ||
 276. panta 6. punkts || III pielikuma V daļas 19. punkts ||
 276. panta 7. punkts || III pielikuma V daļas 20. punkts ||
 276. panta 8. punkts || III pielikuma V daļas 21. punkts ||
 277. panta 1. punkts || III pielikuma VI daļas 1. punkts ||
 277. panta 2. punkts || III pielikuma VI daļas 2. punkts ||
 277. panta 3. punkts || III pielikuma VI daļas 3. punkts ||
 277. panta 4. punkts || III pielikuma VI daļas 4. punkts ||
 277. panta 5. punkts || ||
 277. panta 6. punkts || ||
 278. panta 1. punkts || III pielikuma VI daļas 5. punkts ||
 278. panta 2. punkts || III pielikuma VI daļas 6. punkts ||
 278. panta 3. punkts || III pielikuma VI daļas 6. punkts ||
 278. panta 4. punkts || III pielikuma VI daļas 7. punkts ||
 278. panta 5. punkts || III pielikuma VI daļas 8. punkts ||
 278. panta 6. punkts || III pielikuma VI daļas 9. punkts ||
 278. panta 7. punkts || III pielikuma VI daļas 10. punkts ||
 278. panta 8. punkts || III pielikuma VI daļas 11. punkts (mainīts) ||
 278. panta 9. punkts || III pielikuma VI daļas 12. punkts ||
 278. panta 10. punkts || III pielikuma VI daļas 13. punkts ||
 278. panta 11. punkts || III pielikuma VI daļas 14. punkts ||
 278. panta 12. punkts || III pielikuma VI daļas 15. punkts ||
 278. panta 13. punkts || ||
 279. panta 1. punkts || III pielikuma VI daļas 16. punkts ||
 279. panta 2.–7. punkts || ||
 280. panta 1. punkts || III pielikuma VI daļas 18. un 25. punkts ||
 280. panta 2. punkts || III pielikuma VI daļas 19. punkts ||
 280. panta 3. punkts || ||
 280. panta 4. punkts || III pielikuma VI daļas 20. punkts ||
 280. panta 5. punkts || III pielikuma VI daļas 21. punkts ||
 280. panta 6. punkts || III pielikuma VI daļas 22. punkts ||
 280. panta 7. punkts || III pielikuma VI daļas 23. punkts ||
 280. panta 8. punkts || III pielikuma VI daļas 24. punkts ||
 281. panta 1. punkts || III pielikuma VI daļas 17. punkts ||
 281. panta 2. punkts || ||
 281. panta 3. punkts || ||
 281. panta 4. punkts || ||
 282. pants || III pielikuma VI daļas 26. punkts ||
 283. panta 1. punkts || III pielikuma VI daļas 27. punkts ||
 283. panta 2. punkts || III pielikuma VI daļas 28. punkts ||
 283. panta 3. punkts || ||
 283. panta 4. punkts || III pielikuma VI daļas 29. punkts ||
 283. panta 5. punkts || III pielikuma VI daļas 30. punkts ||
 283. panta 6. punkts || III pielikuma VI daļas 31. punkts ||
 284. panta 1. punkts || III pielikuma VI daļas 32. punkts ||
 284. panta 2. punkts || III pielikuma VI daļas 33. punkts ||
 284. panta 3.–10. punkts || ||
 285. panta 1. punkts || III pielikuma VI daļas 34. punkts ||
 285. panta 2. punkts || III pielikuma VI daļas 35. punkts ||
 285. panta 3. punkts || ||
 285. panta 4. punkts || ||
 285. panta 5. punkts || ||
 285. panta 6. punkts || ||
 286. panta 1. punkts || III pielikuma VI daļas 36. punkts ||
 286. panta 2. punkts || ||
 286. panta 3. punkts || III pielikuma VI daļas 38. punkts ||
 286. panta 4. punkts || III pielikuma VI daļas 39. punkts ||
 286. panta 5. punkts || III pielikuma VI daļas 40. punkts ||
 286. panta 6. punkts || III pielikuma VI daļas 41. punkts ||
 286. panta 7. punkts || ||
 286. panta 8. punkts || ||
 286. panta 9. punkts || ||
 286. panta 10. punkts || ||
 287. panta 1. punkts || III pielikuma VI daļas 42. punkts ||
 287. panta 2.–5. punkts || ||
 287. panta 6. punkts || III pielikuma VI daļas 42. punkts ||
 288. panta 1. punkts || ||
 288. panta 2. punkts || ||
 288. panta 3. punkts || ||
 289. pants || III pielikuma VII daļas a) apakšpunkts ||
 290. panta 1. punkts || ||
 290. panta 2. punkts || III pielikuma VII daļas 5. punkta b) apakšpunkts ||
 290. panta 3. punkts || ||
 291. panta 1. punkts || III pielikuma VII daļas b) punkta iii) apakšpunkts ||
 291. panta 2. punkts || III pielikuma VII daļas b) punkta iv) apakšpunkts ||
 291. panta 3. punkts || III pielikuma VII daļas b) punkta v) apakšpunkts ||
 291. panta 4. punkts || III pielikuma VII daļas b) punkta 5. apakšpunkta c) un d) apakšpunkts ||
 292. panta 1. punkts || III pielikuma VII daļas c) apakšpunkts ||
 292. panta 2. punkts || III pielikuma VII daļas c) apakšpunkts ||
 292. panta 3. punkts || III pielikuma VII daļas c) apakšpunkts ||
 292. panta 4. punkts || ||
 293. panta 1. punkts || ||
 293. panta 2. punkts || || II pielikuma 7.–11. punkts
 294. panta 1. punkts || ||
 295. pants || ||
 296. pants || ||
 297. pants || ||
 298. pants || ||
 299. pants || ||
 300. pants || ||
 301. panta 1. punkts || 104. panta 6. punkts ||
 301. panta 2. punkts || 105. panta 1. un 2. punkts ||
 301. panta 3. punkts || ||
 302. panta 1. punkts || 102. panta 2. un 3. punkts ||
 302. panta 2. punkts || ||
 303. panta 3. punkts || 102. panta 4. punkts ||
 303. panta 3. punkts || X pielikuma IV daļas 1. punkts ||
 303. panta 3. punkts || X pielikuma IV daļas 2. punkts ||
 303. panta 4. punkts || ||
 303. panta 5. punkts || ||
 304. panta 1. punkts || X pielikuma I daļas 1. punkts ||
 305. panta 2. punkts || X pielikuma I daļas 2.–4. punkts ||
 305. panta 3. punkts || X pielikuma I daļas 5. un 6. punkts ||
 305. panta 3. punkts || ||
 306. panta 1. punkts || 104. panta 1. punkts ||
 306. panta 2. punkts || X pielikuma II daļas 1. punkta pirmais teikums ||
 306. panta 3. punkts || X pielikuma II daļas 1. punkta otrais teikums ||
 306. panta 4. punkts || X pielikuma II daļas 2. punkts ||
 307. panta 1. punkts || X pielikuma II daļas 4. punkts ||
 307. panta 2. punkts || ||
 307. panta 3. punkts || ||
 308. panta 1. punkts || X pielikuma II daļas 5.–7. punkts ||
 308. panta 2. punkts || X pielikuma II daļas 10. un 11. punkts ||
 309. pants || X pielikuma II daļas 12. punkts ||
 310. pants || X pielikuma III daļas 1.–7. punkts ||
 311. panta 1. punkts || X pielikuma III daļas 1. punkts ||
 311. panta 2. punkts || X pielikuma III daļas 8.–12. punkts ||
 311. panta 3. punkts || X pielikuma III daļas 13.–18. punkts ||
 311. panta 4. punkts || X pielikuma III daļas 19. punkts ||
 311. panta 5. punkts || X pielikuma III daļas 20. punkts ||
 311. panta 6. punkts || X pielikuma III daļas 21.–24. punkts ||
 311. panta 7. punkts || ||
 312. panta 1. punkts || X pielikuma III daļas 25. punkts ||
 312. panta 2. punkts || X pielikuma III daļas 26. punkts ||
 312. panta 3. punkts || X pielikuma III daļas 27. punkts ||
 312. panta 4. punkts || X pielikuma III daļas 28. punkts ||
 312. panta 5. punkts || X pielikuma III daļas 29. punkts ||
 313. pants || X pielikuma V daļa ||
 314. panta 1. punkts || || 26. pants
 314. panta 2. punkts || || 26. pants
 314. panta 3. punkts || ||
 315. pants || ||
 316. panta 1. punkts || || I pielikuma 1. punkts
 316. panta 2. punkts || || I pielikuma 2. punkts
 316. panta 3. punkts || || I pielikuma 3. punkts
 317. panta 1. punkts || || I pielikuma 4. punkts
 317. panta 2. punkts || ||
 318. panta 1. punkts || || I pielikuma 5. punkts
 318. panta 2. punkts || ||
 319. pants || || I pielikuma 7. punkts
 320. panta 1. punkts || || I pielikuma 9. punkts
 320. panta 2. punkts || || I pielikuma 10. punkts
 321. panta 1. punkts || || I pielikuma 8. punkts
 321. panta 2. punkts || || I pielikuma 8. punkts
 322. pants || || I pielikuma 11. punkts
 323. pants || || I pielikuma 13. punkts
 324. pants || || I pielikuma 14. punkts
 325. panta 1. punkts || || I pielikuma 14. punkts
 325. panta 2. punkts || || I pielikuma 14. punkts
 325. panta 3. punkts || || I pielikuma 14. punkts
 325. panta 4. punkts || || 19. panta 1. punkts
 326. panta 1. punkts || || I pielikuma 16. punkta a) apakšpunkts
 326. panta 2. punkts || || I pielikuma 16. punkta a) apakšpunkts
 326. panta 3. punkts || || I pielikuma 16. punkta a) apakšpunkts
 326. panta 4. punkts || || I pielikuma 16. punkta a) apakšpunkts
 326. panta 4. punkts || || I pielikuma 16. punkta a) apakšpunkts
 327. panta 1. punkts || || I pielikuma 14. punkta a) apakšpunkts
 327. panta 2. punkts || || I pielikuma 14. punkta b) apakšpunkts
 327. panta 3. punkts || || I pielikuma 14. punkta c) apakšpunkts
 327. panta 4. punkts || || I pielikuma 14. punkta a) apakšpunkts
 328. panta 1. punkts || || I pielikuma 17. punkts
 328. panta 2. punkts || || I pielikuma 18. punkts
 328. panta 3. punkts || || I pielikuma 19. punkts
 328. panta 4. punkts || || I pielikuma 20. punkts
 328. panta 5. punkts || || I pielikuma 21. punkts
 328. panta 6. punkts || || I pielikuma 22. punkts
 328. panta 7. punkts || || I pielikuma 23. punkts
 328. panta 8. punkts || || I pielikuma 24. punkts
 328. panta 9. punkts || || I pielikuma 25. punkts
 329. panta 1. punkts || || I pielikuma 26. punkts
 329. panta 2. punkts || || I pielikuma 27. punkts
 329. panta 3. punkts || || I pielikuma 28. punkts
 329. panta 4. punkts || || I pielikuma 29. punkts
 329. panta 5. punkts || || I pielikuma 30. punkts
 329. panta 6. punkts || || I pielikuma 31. punkts
 329. panta 7. punkts || || I pielikuma 32. punkts
 330. panta 1. punkts || || I pielikuma 33. punkts
 330. panta 2. punkts || || I pielikuma 33. punkts
 330. panta 3. punkts || ||
 331. pants || || I pielikuma 34. punkts
 332. pants || || I pielikuma 36. punkts
 333. panta 1. punkts || ||
 333. panta 2. punkts || || I pielikuma 37. punkts
 333. panta 3. punkts || || I pielikuma 38. punkts
 334. panta 1. punkts || || I pielikuma 41. punkts
 334. panta 2. punkts || || I pielikuma 41. punkts
 335. panta 1. punkts || || I pielikuma 42. punkts
 335. panta 2. punkts || ||
 335. panta 3. punkts || || I pielikuma 43. punkts
 335. panta 4. punkts || || I pielikuma 44. punkts
 335. panta 5. punkts || || I pielikuma 45. punkts
 335. panta 6. punkts || || I pielikuma 46. punkts
 336. pants || || I pielikuma 8. punkts
 337. panta 1. punkts || || I pielikuma 48. un 49. punkts
 337. panta 2. punkts || || I pielikuma 50. punkts
 338. pants || || I pielikuma 51. punkts
 339. panta 1. punkts || || I pielikuma 53. punkts
 339. panta 2. punkts || || I pielikuma 54. punkts
 339. panta 3. punkts || || I pielikuma 55. punkts
 339. panta 4. punkts || || I pielikuma 56. punkts
 340. pants || || III pielikuma 1. punkts
 341. panta 1. punkts || || III pielikuma 2. punkts un 2. punkta 4. apakšpunkts
 341. panta 2. punkts || || III pielikuma 2. punkta 2. apakšpunkts
 341. panta 3. punkts || || III pielikuma 2. punkta 1. apakšpunkts
 341. panta 4. punkts || || III pielikuma 2. punkta 2. apakšpunkts
 341. panta 5. punkts || ||
 342. panta 1. punkts || || III pielikuma 2. punkta 1. apakšpunkts
 342. panta 2. punkts || || III pielikuma 2. punkta 1. apakšpunkts
 342. panta 3. punkts || || III pielikuma 2. punkta 1. apakšpunkts
 343. panta 1. punkts || || III pielikuma 3. punkta 1. apakšpunkts
 343. panta 2. punkts || || III pielikuma 3. punkta 2. apakšpunkts
 343. panta 3. punkts || || III pielikuma 3. punkta 2. apakšpunkts
 343. panta 4. punkts || ||
 344. pants || ||
 345. pants || ||
 346. panta 1. punkts || || IV pielikuma 1. punkts
 346. panta 2. punkts || || IV pielikuma 2. punkts
 346. panta 3. punkts || || IV pielikuma 3. punkts
 346. panta 4. punkts || || IV pielikuma 4. punkts
 346. panta 5. punkts || || IV pielikuma 6. punkts
 347. panta 1. punkts || || IV pielikuma 8. punkts
 347. panta 2. punkts || || IV pielikuma 9. punkts
 347. panta 3. punkts || || IV pielikuma 10. punkts
 347. panta 4. punkts || || IV pielikuma 12. punkts
 348. panta 1. punkts || || IV pielikuma 13. punkts
 348. panta 2. punkts || || IV pielikuma 14. punkts
 348. panta 3. punkts || || IV pielikuma 15. punkts
 348. panta 4. punkts || || IV pielikuma 16. punkts
 348. panta 5. punkts || || IV pielikuma 17. punkts
 348. panta 6. punkts || || IV pielikuma 18. punkts
 349. panta 1. punkts || || IV pielikuma 19. punkts
 349. panta 2. punkts || || IV pielikuma 20. punkts
 350. pants || || IV pielikuma 21. punkts
 351. pants || ||
 352. panta 1. punkts || || V pielikuma 1. punkts
 352. panta 2. punkts || ||
 352. panta 3. punkts || ||
 353. panta 1. punkts || || V pielikuma 10. punkta b) apakšpunkts
 353. panta 2. punkts || ||
 353. panta 3. punkts || ||
 354. panta 1. punkts || || V pielikuma 10. punkts
 354. panta 2. punkts || || V pielikuma 10. punkta a) apakšpunkts
 355. panta 1. punkts || || V pielikuma 7. punkts
 355. panta 2. punkts || || V pielikuma 8. punkts
 355. panta 3. punkts || || V pielikuma 9. punkts
 355. panta 4. punkts || || V pielikuma 10. punkts
 355. panta 5. punkts || || V pielikuma 8. punkts
 356. panta 1. punkts || || V pielikuma 11. punkts
 356. panta 2. punkts || || V pielikuma 12. punkts
 356. panta 3. punkts || || V pielikuma 12. punkts
 357. panta 1. punkts || || V pielikuma 2. punkts
 357. panta 2. punkts || || V pielikuma 2. punkts
 357. panta 3. punkts || || V pielikuma 5. punkts
 357. panta 4. punkts || ||
 358. panta 1. punkts || || V pielikuma 3. punkts
 358. panta 2. punkts || ||
 359. panta 1. punkts || || V pielikuma 5. punkts
 360. panta 1. punkts || || V pielikuma 5. punkts
 360. panta 2. punkts || ||
 361. pants || || V pielikuma 5. punkta a) apakšpunkts
 362. pants || || V pielikuma 5. punkta b) apakšpunkts
 363. panta 1. punkts || || V pielikuma 5. punkta c) apakšpunkts
 363. panta 2. punkts || || V pielikuma 5. punkta d) apakšpunkts
 363. panta 3. punkts || || V pielikuma 5. punkta d) apakšpunkts
 363. panta 4. punkts || || V pielikuma 5. punkta d) apakšpunkts
 363. panta 5. punkts || || V pielikuma 5. punkta d) apakšpunkts
 363. panta 6. punkts || || V pielikuma 5. punkta d) apakšpunkts
 363. panta 7. punkts || ||
 364. panta 1. punkts || || V pielikuma 5. punkta a) apakšpunkts
 364. panta 2. punkts || || V pielikuma 5. punkta e) apakšpunkts
 365. panta 1. punkts || || V pielikuma 5. punkta f) apakšpunkts
 365. panta 2. punkts || || V pielikuma 5. punkta g) apakšpunkts
 365. panta 3. punkts || || V pielikuma 5. punkta h) apakšpunkts
 365. panta 4. punkts || || V pielikuma 5. punkta h) apakšpunkts
 365. panta 5. punkts || || V pielikuma 5. punkta i) apakšpunkts
 365. panta 6. punkts || || V pielikuma 5. punkts
 366. pants || || V pielikuma 5. punkta j) apakšpunkts
 367. pants || ||
 367. panta 4. punkts || || V pielikuma 5. punkta l) apakšpunkts
 367. panta 5. punkts || || V pielikuma 5. punkta l) apakšpunkts
 367. panta 6. punkts || || V pielikuma 5. punkta l) apakšpunkts
 368. pants || || II pielikuma 1. punkts
 369. panta 1. punkts || || II pielikuma 2. punkts
 369. panta 2. punkts || || II pielikuma 3. punkts
 369. panta 3. punkts || ||
 370. pants || || II pielikuma 4. punkts
 371. pants || ||
 372. pants || ||
 373. pants || ||
 374. pants || ||
 375. pants || ||
 376. pants || || 28. panta 1. punkts
 377. pants || ||
 378. pants || ||
 379. panta 1. punkts || 106. panta 1. punkts ||
 379. panta 2. punkts || 106. panta 1. punkts ||
 379. panta 3. punkts || || 29. panta 1. punkts
 379. panta 4. punkts || || 30. panta 1. punkts
 379. panta 5. punkts || || 29. panta 2. punkts
 379. panta 6. punkts || 106. panta 2. punkts ||
 379. panta 7. punkts || 106. panta 3. punkts ||
 379. panta 8. punkts || ||
 380. pants || 107. pants ||
 381. pants || 108. pants ||
 382. pants || 109. pants ||
 383. panta 1. punkts || 110. panta 1. punkts ||
 383. panta 2. punkts || 110. panta 2. punkts ||
 384. panta 1. punkts || 111. panta 1. punkts ||
 384. panta 2. punkts || 111. panta 4. punkts ||
 384. panta 3. punkts || 30. panta 4. punkts ||
 384. panta 4. punkts || || 31. pants
 385. pants || ||
 386. panta 1. punkts || || VI pielikuma 1. punkts
 386. panta 2. punkts || || VI pielikuma 2. punkts
 386. panta 3. punkts || || VI pielikuma 3. punkts
 387. pants || || 32. panta 1. punkts
 388. panta 1. punkts || 112. panta 1. punkts ||
 388. panta 2. punkts || 112. panta 2. punkts ||
 388. panta 3. punkts || 112. panta 3. punkts ||
 388. panta 4. punkts || ||
 389. panta 1. punkts || 113. panta 3. punkts ||
 389. panta 2. punkts || 113. panta 4. punkts ||
 390. panta 1. punkts || 114. panta 1. punkts ||
 390. panta 2. punkts || 114. panta 2. punkts ||
 390. panta 3. punkts || 114. panta 3. punkts ||
 391. panta 1. punkts || 115. panta 1. punkts ||
 391. panta 2. punkts || 115. panta 2. punkts ||
 392. panta 1. punkts || 117. panta 1. punkts ||
 392. panta 2. punkts || 117. panta 2. punkts ||
 393. pants || ||
 394. panta 1. punkts || 122. panta a) punkta 1. apakšpunkts ||
 394. panta 2. punkts || 122. panta a) punkta 2. apakšpunkts ||
 394. panta 3. punkts || 122. panta a) punkta 3. apakšpunkts ||
 394. panta 4. punkts || 122. panta a) punkta 4. apakšpunkts ||
 395. pants || ||
 396. pants || ||
 397. pants || ||
 398. pants || ||
 399. pants || ||
 400. pants || ||
 401. pants || ||
 402. pants || ||
 403. pants || ||
 404. pants || ||
 405. pants || ||
 406. pants || ||
 407. pants || ||
 408. pants || ||
 409. pants || ||
 410. pants || ||
 411. pants || ||
 412. pants || ||
 413. pants || ||
 414. pants || ||
 415. pants || ||
 416. pants || ||
 417. pants || ||
 418. panta 1. punkts || 145. panta 1. punkts ||
 418. panta 2. punkts || 145. panta 2. punkts ||
 418. panta 3. punkts || 145. panta 3. punkts ||
 418. panta 4. punkts || 145. panta 4. punkts ||
 419. panta 1. punkts || XII pielikuma I daļas 1. punkts un 146. panta 1. punkts ||
 419. panta 2. punkts || 146. panta 2. punkts un XII pielikuma 1. daļas 2. un 3. punkts ||
 419. panta 3. punkts || 146. panta 3. punkts ||
 420. pants || 147. pants un XII pielikuma 1. daļas 4. punkts ||
 421. panta 1. punkts || 148. pants ||
 421. panta 2. punkts || ||
 422. panta 1. punkts || XII pielikuma II daļas 1. punkts ||
 422. panta 2. punkts || ||
 423. pants || XII pielikuma II daļas 2. punkts ||
 424. pants || ||
 425. pants || XII pielikuma II daļas 4. un 8. punkts ||
 426. pants || XII pielikuma II daļas 5. punkts ||
 427. pants || ||
 428. pants || XII pielikuma II daļas 6. punkts ||
 429. pants || XII pielikuma II daļas 7. punkts ||
 430. pants || XII pielikuma II daļas 9. punkts ||
 431. pants || XII pielikuma II daļas 11. punkts ||
 432. pants || XII pielikuma II daļas 12. punkts ||
 433. pants || XII pielikuma II daļas 13. punkts ||
 434. pants || XII pielikuma II daļas 14. punkts ||
 435. panta 1. punkts || XII pielikuma II daļas 15. punkts ||
 435. panta 2. punkts || ||
 436. pants || ||
 437. pants || XII pielikuma III daļas 1. punkts ||
 438. pants || XII pielikuma III daļas 2. punkts ||
 439. pants || XII pielikuma III daļas 3. punkts ||
 440. pants || ||
 441. panta 1. daļa || 150. panta 1. punkts || 41. pants
 441. panta 2. daļa || ||
 442. pants || ||
 443. pants || ||
 444. pants || ||
 445. panta 1. punkts || 151. panta a) apakšpunkts ||
 445. panta 2. punkts || 151. panta a) apakšpunkts ||
 445. panta 3. punkts || 151. panta a) apakšpunkts ||
 445. panta 4. punkts || ||
 445. panta 5. punkts || ||
 446. pants || ||
 447. pants || ||
 448. pants || ||
 459. pants || ||
 450. pants || ||
 451. pants || ||
 452. pants || ||
 453. pants || ||
 454. pants || ||
 455. pants || ||
 456. pants || ||
 457. pants || ||
 458. pants || ||
 459. pants || ||
 460. pants || ||
 461. pants || ||
 462. pants || ||
 463. pants || ||
 464. pants || ||
 465. pants || ||
 466. pants || ||
 467. pants || ||
 468. pants || ||
 469. pants || ||
 470. pants || ||
 471. pants || ||
 472. pants || ||
 473. pants || ||
 474. pants || ||
 475. pants || ||
 476. pants || 152. panta 5. punkts ||
 477. pants || ||
 478. pants || ||
 479. pants || ||
 480. pants || ||
 481. pants || ||
 482. pants || ||
 483. pants || ||
 484. pants || ||
 485. pants || ||
 486. pants || ||
 487. pants || ||
 488. pants || ||
 I pielikums || II pielikums ||
 II pielikums || IV pielikums ||
 III pielikums || ||
 IV pielikuma 1. daļa || 152. panta 5. punkts un Direktīvas 2000/12/EK 1. panta 14.–19. punkts ||
 IV pielikuma 2. daļa || 152. panta 5. punkts un Direktīvas 2000/12/EK 42. pants ||
 IV pielikuma 3. daļa || 152. panta 5. punkts un Direktīvas 2000/12/EK 43. pants ||
 IV pielikuma 4. daļa || 152. panta 5. punkts un Direktīvas 2000/12/EK 44. pants ||
 IV pielikuma 5. daļa || 152. panta 5. punkts un Direktīvas 2000/12/EK 45. pants ||
 IV pielikuma 6. daļa || 152. panta 5. punkts un Direktīvas 2000/12/EK 46. pants ||
 TIESĪBU AKTA PRIEKŠLIKUMA
 FINANŠU PĀRSKATS
 1. PRIEKŠLIKUMA/INICIATĪVAS
 KONTEKSTS
 1.1. Priekšlikuma/iniciatīvas nosaukums
 1.2. Attiecīgās politikas jomas ABM/ABB
 struktūrā
 1.3. Priekšlikuma/iniciatīvas
 būtība
 1.4. Mērķi
 1.5. Priekšlikuma/iniciatīvas pamatojums
 1.6. Ilgums un finansiālā ietekme
 1.7. Paredzētie pārvaldības veidi
 2. PĀRVALDĪBAS PASĀKUMI
 2.1. Uzraudzības un ziņošanas noteikumi
 2.2. Pārvaldības un kontroles
 sistēma
 2.3. Krāpšanas un pārkāpumu
 apkarošanas pasākumi
 3. PRIEKŠLIKUMA/INICIATĪVAS
 PAREDZAMĀ FINANSIĀLĀ IETEKME
 3.1. Attiecīgās daudzgadu finanšu
 shēmas izdevumu kategorijas un budžeta izdevumu pozīcijas
 3.2. Paredzamā ietekme uz izdevumiem
 3.2.1. Paredzamās ietekmes uz izdevumiem kopsavilkums
 3.2.2. Paredzamā ietekme uz darbības apropriācijām
 3.2.3. Paredzamā ietekme uz administratīvo izmaksu
 apropriācijām
 3.2.4. Saderība ar kārtējo daudzgadu finanšu shēmu
 3.2.5. Trešo personu dalība finansējumā
 3.3. Paredzamā ietekme uz ieņēmumiem
 TIESĪBU
 AKTA PRIEKŠLIKUMA FINANŠU PĀRSKATS
 1.
 PRIEKŠLIKUMA/INICIATĪVAS KONTEKSTS
 1.1.
 Priekšlikuma/iniciatīvas nosaukums
 Priekšlikums Eiropas Parlamenta un Padomes regulai par
 kredītiestāžu un ieguldījumu sabiedrību
 konsultatīvās uzraudzības prasībām
 1.2.
 Attiecīgās politikas jomas ABM/ABB
 struktūrā[1]
 Iekšējais tirgus — finanšu tirgi
 Iekšējais tirgus — finanšu iestādes
 1.3.
 Priekšlikuma/iniciatīvas būtība
 ý Priekšlikums/iniciatīva attiecas
 uz jaunu darbību
 ̈ Priekšlikums/iniciatīva
 attiecas uz jaunu darbību, pamatojoties uz izmēģinājuma
 projektu/sagatavošanas darbību[2]
 ̈ Priekšlikums/iniciatīva attiecas uz esošas
 darbības pagarināšanu
 ̈ Priekšlikums/iniciatīva
 attiecas uz darbību, kas pārveidota jaunā darbībā
 1.4.
 Mērķi
 1.4.1.
 Komisijas daudzgadu stratēģiskie
 mērķi, kurus plānots sasniegt ar priekšlikumu/iniciatīvu
 Pirmkārt un galvenokārt šī iniciatīva ir
 saistīta ar stratēģisku mērķi, proti, uzlabot finanšu
 tirgu regulējumu un uzraudzību. Bankām
 sniegtā fiskālā atbalsta nepieredzētais līmenis ir
 jāpapildina ar stingru reformu, ar kuras palīdzību varētu
 risināt finanšu krīzes laikā atklātās
 regulatīvās nepilnības. Šī ES banku regulējuma reforma
 atspoguļo rezultātus starptautiski koordinētam darbam
 saistībā ar “Bāzeles III” banku kapitālu un
 likviditātes regulējumu un atbilst vēl vienam
 stratēģiskam mērķim ― globālu standartu
 noteikšanai, pamatojoties uz sadarbību un nolīgumiem ar
 starptautiskajiem partneriem.
 1.4.2.
 Konkrētie mērķi un
 attiecīgās ABM/ABB darbības
 Konkrētais mērķis Nr. 1. (Iekšējais tirgus — finanšu iestādes)
 Uzlabot banku pakalpojumu, apdrošināšanas un pensiju
 nozares kapitāla prasību režīmu.
 Konkrētais
 mērķis Nr. 1. (Iekšējais
 tirgus — finanšu tirgi)
 Sekmēt finanšu tirgu stabilitāti un
 integritāti ar atbilstošas pārraudzības, spēcīgas
 tirgus infrastruktūras un augsta līmeņa pārredzamības
 palīdzību.
 Papildus
 diviem iepriekš minētajiem konkrētajiem mērķiem, kas
 noteikti 2011. gada MARKT pārvaldības plānā,
 šīs iniciatīvas mērķis ir veicināt šādus ietekmes
 novērtējumos noteiktos konkrētos mērķus, kas
 pievienoti priekšlikumiem:
 -
 uzlabot banku risku pārvaldību;
 -
 novērst regulatīvās patvaļas iespējas;
 -
 uzlabot juridisko skaidrību;
 -
 mazināt atbilstības nodrošināšanas slogu;
 -
 uzlabot vienlīdzīgus konkurences nosacījumus;
 -
 uzlabot sadarbību un konverģenci uzraudzības jomā;
 -
 samazināt bankas aizdevumu cikliskumu.
 Attiecīgās ABM/ABB darbības
 Finanšu tirgi, finanšu iestādes
 1.4.3.
 Paredzamie rezultāti un ietekme
 Norādīt,
 kāda ir priekšlikuma/iniciatīvas iecerētā ietekme uz
 finansējuma saņēmējiem/mērķgrupām.
 Priekšlikumiem jāuzlabo ES banku pakalpojumu nozares
 kapitalizācija un likviditātes riska pārvaldība. Tam,
 savukārt, jāsamazina sistēmisku banku krīžu biežums
 nākotnē. Paredzams, ka uzlabota finanšu stabilitāte
 nodrošinās arī neto ekonomiskos ieguvumus ES IKP ikgadēja
 pieauguma veidā, proti, no 0,3 % līdz 2 %. Šie
 ieguvumi radīsies plašam ieinteresēto personu lokam, tostarp
 individuāliem, MVU un lielu korporatīvo banku
 aizņēmējiem un kreditoriem, valdībām un ES
 pilsoņiem kopumā.
 Eiropas Banku iestādei (EBI) būs būtiska
 nozīme šo rezultātu sasniegšanā, jo priekšlikumi paredz, ka tai
 jāizstrādā vairāk nekā 50 saistošie tehniskie
 standarti (turpmāk ― STS) par dažādiem politikas
 jautājumiem. STS, ko laika gaitā apstiprinātu Komisija,
 būs svarīgākais aspekts tehnisko noteikumu saskaņotai
 īstenošanai visā ES un ierosināto politikas virzienu
 darbībai paredzētajā veidā. Tādēļ EBI darbam jāveicina
 atbilstošu stratēģisku un konkrētu 1. iedaļas
 4. panta 1. un 2. punktā izklāstīto
 mērķu sasniegšana.
 1.4.4.
 Rezultātu un ietekmes rādītāji
 Norādīt
 priekšlikuma/iniciatīvas īstenošanas uzraudzībā atbilstošos
 rādītājus.
 1. Paredzamie rezultāti:
 - uzlabota finanšu stabilitāte, pateicoties
 labākam banku regulējumam un uzraudzībai;
 - uzlabota ES banku kapitalizācija un likviditātes
 riska pārvaldība.
 Rādītāji:
 - aizsardzības izmaksu tendences pret finanšu
 iestāžu maksātnespēju;
 - banku procentuālā daļa, kas veiksmīgi
 veikušas ES stresa pārbaudes;
 - kapitāla rāditāji un kapitāla
 rezerves, kas pārsniedz ES banku kapitāla prasības.
 2. Paredzamie
 rezultāti:
 - augstāka ES banku regulējuma un uzraudzības
 efektivitāte.
 Rādītājs:
 - vairāki saistoši tehniskie standarti, ko
 paredzētajā laikā izstrādājusi EBI.
 1.5.
 Priekšlikuma/iniciatīvas pamatojums
 1.5.1.
 Īstermiņa vai ilgtermiņa
 vajadzības
 Pamatojoties uz diviem priekšlikumiem, apmēram
 60 % no STS, ko EBI ir lūgts sagatavot, termiņš būs
 pienācis 2013. gadā, tādēļ, lai spētu tikt
 galā ar darba slodzi, ir nepieciešams lielāks FTE skaits. Lai
 grozītu jau izstrādātos STS un sagatavotu pārējos
 40 % STS, FTE pieaugums būs jāsaglabā arī
 turpmākajos gados. Turklāt ilgtermiņā papildu darba
 slodzi, kas saistīta ar STS izstrādāšanu, radīs
 turpmākie tiesību aktu priekšlikumi ES banku regulējuma
 nozarē.
 1.5.2.
 ES iesaistīšanās pievienotā
 vērtība
 Šajā iniciatīvā ir vairāki būtiski
 pamatojumi attiecībā uz ES iesaistīšanās pievienoto
 vērtību. Starp tiem arī:
 - nepieciešamība uzlabot ES iekšējā banku
 tirgus integrāciju;
 - labot vairākas finanšu krīzes laikā
 atklātās tirgus un regulējuma nepilnības;
 - labot regulatīvās patvaļas iespējas,
 ko sniedz spēkā esošie tiesību akti;
 - nodrošināt konsekventu pieeju visā ES
 dažādu problēmu risināšanai, uz kurām attiecas šīs
 iniciatīvas darbības joma, mazinot dalībvalstīm
 nepieciešamību izmantot individuālas pieejas, jo
 tādējādi pastāv risks sadrumstalot iekšējo tirgu.
 Visbūtiskākais ir fakts, ka tikai kopēja ES
 līmeņa pieeja varētu efektīvi nodrošināt finanšu
 stabilitāti un iegrožot pārmērīgu finanšu procikliskumu, jo
 spēkā esošie politikas virzieni, kas vērsti uz šiem galvenajiem
 sistēmiskajiem aspektiem, vai nu ir pielāgoti valstu
 vajadzībām, vai to nav vispār.
 1.5.3.
 Līdzīgas līdzšinējās
 pieredzes rezultātā gūtās atziņas
 Attiecībā uz STS, 2011. gads ir pirmais EBI
 darbības gads. Tādēļ pirmās STS kopas, kas ir
 saistītas ar spēkā esošo tiesisko regulējumu, Komisijai
 vēl iesniegs.
 1.5.4.
 Saderība un iespējamā sinerģija
 ar citiem attiecīgajiem instrumentiem
 Priekšlikums atbilst Eiropas Parlamenta un Padomes
 2010. gada 24. novembra Regulai (ES) Nr. 1093/2010, ar ko
 izveido Eiropas Uzraudzības iestādi (Eiropas Banku iestādi).
 1.6.
 Ilgums un finansiālā ietekme
 ̈ Ierobežota ilguma priekšlikums/iniciatīva
 –
 ̈ Priekšlikuma/iniciatīvas darbības
 laiks: [DD.MM.]GGGG.–[DD.MM.]GGGG.
 –
 ̈ Finansiālā ietekme: GGGG.– GGGG.
 ý Beztermiņa priekšlikums/iniciatīva
 –
 Īstenošana ar uzsākšanas periodu no GGGG.
 līdz GGGG.,
 –
 pēc kura turpinās normāla
 darbība.
 1.7.
 Paredzētie pārvaldības veidi[3]
 ̈ Komisijas īstenota centralizēta
 tieša pārvaldība
 ̈ Centralizēta netieša
 pārvaldība, izpildes uzdevumus deleģējot:
 –
 ̈ izpildaģentūrām
 –
 ý Kopienu izveidotām struktūrām[4]
 –
 ̈ valstu publiskā sektora
 struktūrām vai struktūrām, kas veic valsts pārvaldes
 uzdevumus
 –
 ̈ personām, kurām ir uzticēts
 veikt īpašas darbības saskaņā ar Līguma par Eiropas
 Savienību V sadaļu un kuras ir noteiktas attiecīgā
 pamataktā Finanšu regulas 49. panta nozīmē
 ̈ Dalīta pārvaldība kopā ar dalībvalstīm
 ̈ Decentralizēta
 pārvaldība kopā ar trešām
 valstīm
 ̈ Pārvaldība kopā ar starptautiskām organizācijām (precizēt)
 Ja norādīti
 vairāki pārvaldības veidi, sniedziet papildu informāciju
 iedaļā „Piezīmes”.
 Piezīmes
 2.
 PĀRVALDĪBAS PASĀKUMI
 2.1.
 Uzraudzības un ziņošanas noteikumi
 Norādīt
 biežumu un nosacījumus.
 Saskaņā ar Regulas (ES) Nr. 1093/2010
 81. pantu līdz 2014. gada 2. janvārim un pēc tam
 ik pēc trim gadiem Komisija publicē vispārēju pārskatu
 par pieredzi, kas uzkrāta EBI darbības un šajā regulā
 noteikto procedūru rezultātā. Minētajā pārskatā
 cita starpā izvērtē uzraudzības prakses konverģences pakāpi,
 ko sasniegušas valstu uzraudzības iestādes, un to, vai EBI resursi ir
 pietiekami, lai tā pildītu savus pienākumus. Šo pārskatu
 nodod Eiropas Parlamentam un Padomei.
 2.2.
 Pārvaldības un kontroles sistēma
 2.2.1.
 Apzinātie riski
 Attiecībā uz šiem diviem priekšlikumiem veikti
 trīs ietekmes novērtējumi, nosakot izmaksas un ieguvumus, kas
 saistīti ar dažādām politikas iespējām konstatēto
 problēmu risināšanai.
 Attiecībā uz EBI pienākumiem pastāv
 risks, ka ierosināto noteikumu efektivitāti varētu negatīvi
 ietekmēt iestādes nespēja cilvēkresursu trūkuma
 dēļ nodrošināt augstas kvalitātes STS termiņos, kas
 noteikti Komisijas priekšlikumā.
 2.2.2.
 Paredzētās kontroles metodes
 EBI pārvaldības un kontroles sistēmas ir
 izklāstītas Regulas (ES) Nr. 1093/2010
 III nodaļā.
 Tāpat, kā minēts saskaņā ar
 2. iedaļas 1. pantu, saskaņā ar šīs regulas
 81. pantu Komisijai reizi trijos gados jāpublicē pārskats
 par pieredzi, kas uzkrāta EBI darbības un šajā regulā
 noteikto procedūru rezultātā.
 2.3.
 Krāpšanas un pārkāpumu apkarošanas
 pasākumi
 Norādīt
 esošos vai plānotos novēršanas un aizsardzības pasākumus.
 Saskaņā ar Regulas (ES) Nr. 1093/2010
 66. pantu krāpšanas, korupcijas un citu nelikumīgu darbību
 apkarošanas mērķiem EBI bez ierobežojumiem tiek piemērota Regula
 (EK) Nr. 1073/1999. EBI pievienojas Iestāžu nolīgumam par
 iekšējo izmeklēšanu, ko veic OLAF, un nekavējoties
 pieņem atbilstīgus noteikumus attiecībā uz visu EBI
 personālu.
 Lēmumi par finansējumu un nolīgumi, kā
 arī no tiem izrietošie īstenošanas pasākumi skaidri nosaka, ka
 Revīzijas palāta un OLAF nepieciešamības
 gadījumā var veikt EBI izmaksāto līdzekļu
 saņēmēju, kā arī par šo līdzekļu sadali
 atbildīgā personāla pārbaudes uz vietas.
 3.
 PRIEKŠLIKUMA/INICIATĪVAS PAREDZAMĀ FINANSIĀLĀ
 IETEKME
 3.1.
 Attiecīgās daudzgadu finanšu shēmas
 izdevumu kategorijas un budžeta izdevumu pozīcijas
 · Esošās budžeta izdevumu pozīcijas
 Sarindotas pa
 daudzgadu finanšu shēmas izdevumu kategorijām un budžeta
 pozīcijām.
 Daudzgadu finanšu shēmas izdevumu kategorija || Budžeta pozīcija || Izdevumu veids || Iemaksas
 Nr. 1A Konkurētspēja izaugsmei un nodarbinātībai || Dif./nedif. ([5]) || no EBTA[6] valstīm || no kandidātvalstīm[7] || no trešām valstīm || Finanšu regulas 18. panta 1. punkta aa) apakšpunkta nozīmē
 [...] || 12.04.02.01 EBI subsīdija saskaņā ar 1. un 2. sadaļu (Personāla un administratīvie izdevumi) || Dif. || JĀ || NĒ || NĒ || NĒ
 · No jauna veidojamās budžeta pozīcijas
 Sarindotas pa daudzgadu finanšu shēmas izdevumu
 kategorijām un budžeta pozīcijām.
 Daudzgadu finanšu shēmas izdevumu kategorija || Budžeta pozīcija || Izdevumu veids || Iemaksas
 Numurs [Izdevumu kategorija............................................] || Dif./nedif. || no EBTA valstīm || no kandidātvalstīm || no trešām valstīm || Finanšu regulas 18. panta 1. punkta aa) apakšpunkta nozīmē
 [...] || [XX.YY.YY.YY] [...] || [...] || JĀ/NĒ || JĀ/NĒ || JĀ/NĒ || JĀ/NĒ
 3.2.
 Paredzamā ietekme uz izdevumiem
 3.2.1.
 Paredzamās ietekmes uz izdevumiem kopsavilkums
 Miljonos EUR (3 zīmes aiz komata)
 Daudzgadu finanšu shēmas izdevumu kategorija: || Nr. 1A || Konkurētspēja izaugsmei un nodarbinātībai
 ĢD: MARKT || || || 2013. gads[8] || 2014. gads || 2015. gads || KOPĀ
  Darbības apropriācijas || || || ||
 12.04.02.01 || Saistības || (1) || 0,690 || 0,590 || 0,590 || 1,870
 Maksājumi || (2) || 0,690 || 0,590 || 0,590 || 1,870
 Administratīvās apropriācijas, kas tiek finansētas no konkrētu programmu piešķīrumiem[9] || || || ||
 Budžeta pozīcijas numurs || || (3) || || || ||
 KOPĀ ― apropriācijas MARKT ĢD || Saistības || =1+1a +3 || 0,690 || 0,590 || 0,590 || 1,870
 Maksājumi || =2+2a +3 || 0,690 || 0,590 || 0,590 || 1,870
  KOPĀ ― darbības apropriācijas || Saistības || (4) || 0,690 || 0,590 || 0,590 || 1,870
 Maksājumi || (5) || 0,690 || 0,590 || 0,590 || 1,870
  KOPĀ ― administratīvās apropriācijas, kas tiek finansētas no konkrētu programmu piešķīrumiem || (6) || || || ||
 KOPĀ ― apropriācijas daudzgadu finanšu shēmas <1A> IZDEVUMU KATEGORIJĀ || Saistības || =4+ 6 || 0,690 || 0,590 || 0,590 || 1,870
 Maksājumi || =5+ 6 || 0,690 || 0,590 || 0,590 || 1,870
 Gadījumā, ja priekšlikums/iniciatīva
 ietekmē vairākas izdevumu kategorijas
  KOPĀ ― darbības apropriācijas || Saistības || (4) || || || ||
 Maksājumi || (5) || || || ||
  KOPĀ ― administratīvās apropriācijas, kas tiek finansētas no konkrētu programmu piešķīrumiem || (6) || || || ||
 KOPĀ ― apropriācijas daudzgadu finanšu shēmas 1.–4. IZDEVUMU KATEGORIJĀ (Pamatsumma) || Saistības || =4+ 6 || || || ||
 Maksājumi || =5+ 6 || || || ||
 Daudzgadu finanšu shēmas izdevumu kategorija: || 5 || „Administratīvie izdevumi”
 Miljonos EUR (3 zīmes aiz komata)
 || || || N gads || N+1 gads || N+2 gads || N+3 gads || Iekļauj ietekmes atspoguļošanai vajadzīgo gadu skaitu (sk. 1.6. punktu) || KOPĀ
 ĢD: <.......> ||
  Cilvēkresursi || || || || || || || ||
  Pārējie administratīvie izdevumi || || || || || || || ||
 KOPĀ ― <.......> ĢD || Apropriācijas || || || || || || || ||
 KOPĀ ― apropriācijas daudzgadu finanšu shēmas 5. IZDEVUMU KATEGORIJĀ || (Saistību summa = maksājumu summa) || || || || || || || ||
 Miljonos EUR (3 zīmes aiz komata)
 || || || 2013. gads[10] || 2014. gads || 2015. gads || KOPĀ
 KOPĀ ― apropriācijas daudzgadu finanšu shēmas 1.–5. IZDEVUMU KATEGORIJĀ || Saistības || 0,690 || 0,590 || 0,590 || 1,870
 Maksājumi || 0,690 || 0,590 || 0,590 || 1,870
 3.2.2.
 Paredzamā ietekme uz darbības
 apropriācijām
 –
 ̈ Priekšlikums/iniciatīva neparedz
 darbības apropriāciju izmantošanu
 –
 ý Priekšlikums/iniciatīva paredz
 darbības apropriāciju izmantošanu šādā veidā
 Priekšlikuma
 konkrētie mērķi ir norādīti 1.4.2. punktā.
 Galvenais dokuments, kas EBI ir jāsagatavo, izmantojot pieprasītos
 resursus, ir saistoši tehniskie standarti (STS). Priekšlikumi
 nosaka, ka EBI jāizstrādā apmēram 55 STS, no kuriem
 60 % jāsagatavo jau 2013. gadā. Tomēr
 iniciatīvas īpatnību dēļ turpmāk redzamo tabulu
 nevar aizpildīt, jo nav iespējams piešķirt STS vienam
 konkrētam mērķim, jo viens STS parasti vienlaikus veicina
 vairāku konkrētu mērķu sasniegšanu. Piemēram, STS par
 atskaitījumu no regulējošām kapitāla prasībām
 saskaņotu piemērošanu veicinātu: i) banku risku pārvaldības
 uzlabošanu; ii) regulatīvās patvaļas iespēju
 novēršanu; iii) juridiskās skaidrības uzlabošanu; iv)
 vienlīdzīgu konkurences nosacījumu uzlabošanu; v)
 sadarbības un konverģences uzlabošanu uzraudzības jomā.
 Saistību apropriācijas miljonos EUR
 (3 zīmes aiz komata)
 Norādīt mērķus un rezultātus ò || || || N gads || N+1 gads || N+2 gads || N+3 gads || Iekļauj ietekmes atspoguļošanai vajadzīgo gadu skaitu (sk. 1.6. punktu) || KOPĀ
 REZULTĀTI
 Rezultāta veids[11] || Rezultātu vidējās izmaksas || Daudzums || Izmaksas || Daudzums || Izmaksas || Daudzums || Izmaksas || Daudzums || Izmaksas || Daudzums || Izmaksas || Daudzums || Izmaksas || Daudzums || Izmaksas || Kopējais rezultātu daudzums || Kopējās izmaksas
 KONKRĒTAIS MĒRĶIS Nr. 1[12]... || || || || || || || || || || || || || || || ||
 Rezultāts || || || || || || || || || || || || || || || || || ||
 Rezultāts || || || || || || || || || || || || || || || || || ||
 Rezultāts || || || || || || || || || || || || || || || || || ||
 Starpsumma — konkrētais mērķis Nr. 1 || || || || || || || || || || || || || || || ||
 KONKRĒTAIS MĒRĶIS Nr. 2... || || || || || || || || || || || || || || || ||
 Rezultāts || || || || || || || || || || || || || || || || || ||
 Starpsumma — konkrētais mērķis Nr. 2 || || || || || || || || || || || || || || || ||
 KOPĒJĀS IZMAKSAS || || || || || || || || || || || || || || || ||
 3.2.3.
 Paredzamā ietekme uz administratīvo
 izmaksu apropriācijām ― nepiemēro
 3.2.3.1.
 Kopsavilkums
 –
 ̈ Priekšlikums/iniciatīva neparedz
 administratīvo apropriāciju izmantošanu
 –
 ̈ Priekšlikums/iniciatīva paredz
 administratīvo apropriāciju izmantošanu šādā veidā:
 Miljonos EUR
 (3 zīmes aiz komata)
 || N gads [13] || N+1 gads || N+2 gads || N+3 gads || Iekļauj ietekmes atspoguļošanai vajadzīgo gadu skaitu (sk. 1.6. punktu) || KOPĀ
 Daudzgadu finanšu shēmas 5. IZDEVUMU KATEGORIJĀ || || || || || || || ||
 Cilvēkresursi || || || || || || || ||
 Pārējie administratīvie izdevumi || || || || || || || ||
 Starpsumma ― daudzgadu finanšu shēmas 5. IZDEVUMU KATEGORIJĀ || || || || || || || ||
 Ārpus daudzgadu finanšu shēmas 5. IZDEVUMU KATEGORIJĀ[14] || || || || || || || ||
 Cilvēkresursi || || || || || || || ||
 Pārējie administratīvie izdevumi || || || || || || || ||
 Starpsumma ― ārpus daudzgadu finanšu shēmas 5. IZDEVUMU KATEGORIJĀ || || || || || || || ||
 KOPĀ || || || || || || || ||
 3.2.3.2.
 Paredzamās
 cilvēkresursu vajadzības
 –
 ̈ Priekšlikums/iniciatīva neparedz
 cilvēkresursu izmantošanu
 –
 ̈ Priekšlikums/iniciatīva paredz
 cilvēkresursu izmantošanu šādā veidā:
 Paredzamais apmērs izsakāms veselos
 skaitļos (vai maksimāli ar vienu zīmi aiz komata)
 || N gads || N+1 gads || N+2 gads || N+3 gads || Iekļauj ietekmes atspoguļošanai vajadzīgo gadu skaitu (sk. 1.6. punktu)
  Štatu sarakstā ietvertās amata vietas (ierēdņi un pagaidu darbinieki) ||
 XX 01 01 01 (Galvenā mītne un Komisijas pārstāvniecības) || || || || || || ||
 XX 01 01 02 (Delegācijas) || || || || || || ||
 XX 01 05 01 (Netiešā pētniecība) || || || || || || ||
 XX 01 05 01 (Tiešā pētniecība) || || || || || || ||
  Ārštata darbinieki (izsakot ar pilnslodzes ekvivalentu ― FTE)[15] ||
 XX 01 02 01 (CA, INT, SNE, ko finansē no vispārīgajām apropriācijām) || || || || || || ||
 XX 01 02 02 (CA, INT, JED, LA un SNE delegācijās) || || || || || || ||
 XX 01 04 yy [16] || - Galvenā mītne[17] || || || || || || ||
 - Delegācijas || || || || || || ||
 XX 01 05 02 (CA, INT, SNE ― netiešā pētniecība) || || || || || || ||
 10 01 05 02 (CA, INT, SNE ― tiešā pētniecība) || || || || || || ||
 Citas budžeta pozīcijas (precizēt) || || || || || || ||
 KOPĀ || || || || || || ||
 XX ir
 attiecīgā politikas joma vai budžeta sadaļa.
 Cilvēkresursu
 vajadzības tiks nodrošinātas, izmantojot attiecīgā ĢD
 darbiniekus, kuri jau ir iesaistīti darbības
 pārvaldībā un/vai ir pārgrupēti attiecīgajā
 ĢD, vajadzības gadījumā izmantojot vadošajam ĢD gada
 budžeta sadales procedūrā piešķirtos papildu resursus un
 ņemot vērā budžeta ierobežojumus.
 Veicamo uzdevumu
 apraksts.
 Ierēdņi un pagaidu darbinieki ||
 Ārštata darbinieki ||
 3.2.4.
 Saderība ar kārtējo daudzgadu finanšu
 shēmu
 –
 ̈ Priekšlikums/iniciatīva atbilst
 kārtējai daudzgadu finanšu shēmai.
 –
 ý Pieņemot priekšlikumu/iniciatīvu,
 jāpārplāno attiecīgā izdevumu kategorija daudzgadu
 finanšu shēmā.
 Aprakstīt, kas jāpārplāno,
 norādot attiecīgās budžeta pozīcijas un summas
 Jauna Komisijas iniciatīva
 –
 ̈ Pieņemot priekšlikumu/iniciatīvu,
 jāpiemēro elastības instruments vai jāpārskata
 daudzgadu finanšu shēma[18].
 Aprakstīt, kas jādara, norādot
 attiecīgās izdevumu kategorijas, budžeta pozīcijas un summas.
 [...]
 3.2.5.
 Trešo personu iemaksas
 –
 Priekšlikums/iniciatīva paredz šādu
 līdzfinansējumu:
 Apropriācijas miljonos EUR (3 zīmes aiz
 komata)
 || 2013. gads || 2014. gads || 2015. gads || Kopā
 Norādīt līdzfinansējuma struktūru || 60 % no kopējām vajadzībām sedz dalībvalstis ar EBI starpniecību
 KOPĀ — līdzfinansējuma apropriācijas || 1,035 || 0,885 || 0,885 || 2,805
 3.3.
 Paredzamā ietekme uz ieņēmumiem
 –
 ý Priekšlikums/iniciatīva finansiāli
 neietekmē ieņēmumus
 –
 ̈ Priekšlikums/iniciatīva finansiāli
 ietekmē:
 ̈ pašu resursus
 ̈ dažādus ieņēmumus
 Miljonos EUR (3 zīmes aiz komata)
 Budžeta ieņēmumu pozīcija: || Kārtējā budžeta gadā pieejamās apropriācijas || Priekšlikuma/iniciatīvas ietekme[19]
 N gads || N+1 gads || N+2 gads || N+3 gads || Iekļauj ietekmes ilguma atspoguļošanai vajadzīgo aiļu skaitu (sk. 1.6. punktu)
 ............. pants || || || || || || || ||
 Attiecībā uz
 īpaši novirzāmiem dažādajiem ieņēmumiem
 norādīt attiecīgo(-ās) izdevumu pozīciju(-as).
 [...]
 Norādīt
 ietekmes uz ieņēmumiem aprēķināšanai izmantoto metodi.
 [...]
 Pielikums tiesību akta finanšu pārskatam, kas
 attiecas uz priekšlikumu Regulai par kredītiestāžu un
 ieguldījumu sabiedrību konsultatīvās uzraudzības
 prasībām un Direktīvai par kredītiestāžu darbības
 sākšanu un veikšanu un kredītiestāžu un ieguldījumu
 sabiedrību konsultatīvo uzraudzību
 Piemērotā metodika un galvenie
 izmantotie pieņēmumi
 Izmaksas saistībā ar EBI veicamajiem
 uzdevumiem, kas izriet no diviem priekšlikumiem, ir aprēķinātas
 attiecībā uz personāla izdevumiem (1. sadaļa)
 atbilstoši izmaksu kategorijām Komisijai iesniegtajā EBI
 2012. gada budžeta projektā.
 Komisijas divi priekšlikumi ietver
 priekšlikumus EBI izstrādāt apmēram 55 jaunu saistošu
 tehnisko standartu (STS) kopas tehnisko noteikumu saskaņotai
 īstenošanai visā ES.[20]
 Saskaņā ar priekšlikumiem EBI ir jāsagatavo apmēram
 60 % no jaunajiem STS jau 2013. gadā. Lai sasniegtu šo
 mērķi, jau sākot no 2013. gada ir jāpalielina
 darbinieku skaits. Attiecībā uz amatiem veiksmīgai un
 laicīgai jauno STS izstrādei jo īpaši būs nepieciešami
 papildu atbildīgie par politiku, juristi un atbildīgie par ietekmes
 novērtējumu.
 Pamatojoties uz Komisijas dienestu un EBI
 aplēsēm, lai novērtētu ietekmi uz FTE, kas
 nepieciešami, lai izstrādātu STS attiecībā uz šiem diviem
 priekšlikumiem, izmantoja šādus pieņēmumus:
 –
 viens atbildīgais par politiku
 izstrādā 2 vidējas sarežģītības STS
 projektus; tas nozīmē, ka 2013. gadā nepieciešami
 17 atbildīgie par politiku;
 –
 vienam atbildīgajam par ietekmes
 novērtējumu ir jāpiedalās 8 STS procesos; tas
 nozīmē, ka 2013. gadā ir nepieciešami
 4 atbildīgie par ietekmes novērtējumu;
 –
 vienam juristam ir jāpiedalās 5 STS
 projektu izstrādē, tas nozīmē, ka 2013. gadā ir
 nepieciešami 7 juristi;
 –
 divi papildu atbalsta FTE ir nepieciešami,
 lai ikdienas darbā sniegtu atbalstu iepriekš minētajiem darbiniekiem.
 Tāpēc
 līdz 2013. gadam sagatavojamajiem STS ir nepieciešami 30 FTE.
 Saskaņā ar EBI pausto — līdz 2011. gada
 beigām saistībā ar STS izstrādi strādās
 14 eksperti. Paredzot ar STS izstrādi saistīto darba slodzes
 pieaugumu, 2012. gada budžeta projektā, kas iesniegts Komisijai, EBI
 jau pieprasījusi papildu 22 FTI, no kurām 7 jau
 rezervētas darbam saistībā ar STS.[21] Savā 2012. gada
 iesniegtajā budžeta projektā EBI neiekļāva
 pieprasījumu atlikušajiem 9 FTE, jo iestāde nebija
 informēta par STS skaitu, kas jāizstrādā šo divu
 priekšlikumu ietvaros. Tomēr šos amatus iekļaus nākamajos EBI
 gada budžeta pieprasījumos.
 Citi pieņēmumi:
 −
 pamatojoties uz FTE sadalījumu
 2012. budžeta projektā, paredzēts, ka papildu 9 FTE
 ietvers 7 pagaidu darbiniekus (79 %), 1 valstu norīkoto
 ekspertu (14 %) un 1 līgumdarbinieku (7 %);
 −
 vidējās gada algas izmaksas
 dažādām personāla kategorijām pamatojas uz Budžeta ĢD
 norādījumiem;
 −
 algas piemaksas koeficients Londonai ―
 1,344;
 −
 apmācību izmaksas lēš 1000 euro
 apmērā uz vienu FTE gadā;
 −
 komandējuma izmaksas 9700 euro
 apmērā aprēķinātas, pamatojoties uz 2012. gada
 budžeta projektu komandējumiem vidēji uz vienu FTE;
 −
 ar darbā pieņemšanu saistītas
 izmaksas (ceļa, viesnīcu, medicīnisko pārbaužu,
 iekārtošanās un citi pabalsti, personāla pārcelšanās
 izmaksas u. c.) 27 7000 euro apmērā, kas
 aprēķinātas, pamatojoties uz 2012. gada budžeta projektu
 pieņemšanai darbā uz vienu amatu.
 Pieņēma, ka darba slodze, ko veido
 iepriekš minētais FTE pieaugums, saglabāsies arī pēc
 2014. gada un ka tā ir saistīta gan ar jau izstrādāto
 STS grozījumiem, gan arī ar atlikušo 40 % STS sagatavošanu
 saskaņā ar diviem tiesību akta priekšlikumiem un citiem
 turpmākiem tiesību akta priekšlikumiem banku regulējuma
 nozarē.
 Nākamajos trīs gados
 nepieciešamā budžeta pieauguma aprēķināšanas metode ir
 sīkāk izklāstīta turpmāk tabulā. Aprēķins liecina, ka Komisijas budžets finansē
 40 % no izmaksām.
 Summa (tūkstošos)
 Šī tabula atspoguļo ierosināto
 štatu sarakstu septiņiem pagaidu darbinieku amatiem:
 [1] ABM ― budžeta vadība pa darbības jomām, ABB ― budžeta līdzekļu sadale pa
 darbības jomām.
 [2] Kā paredzēts Finanšu regulas
 49. panta 6. punkta attiecīgi a) un
 b) apakšpunktā.
 [3] Skaidrojumus par
 pārvaldības veidiem un atsauces uz Finanšu regulu skatīt BudgWeb
 tīmekļa vietnē: http://www.cc.cec/budg/man/budgmanag/budgmanag_en.html
 [4] Kā paredzēts Finanšu
 regulas 185. pantā.
 [5] Dif. —
 diferencētās apropriācijas, nedif. —
 nediferencētās apropriācijas.
 [6] EBTA ― Eiropas Brīvās tirdzniecības
 asociācija.
 [7] Kandidātvalstis un
 attiecīgā gadījumā potenciālās kandidātvalstis
 no Rietumbalkāniem.
 [8] N gads ir gads, kurā
 sāk īstenot priekšlikumu/iniciatīvu.
 [9] Tehniskais un/vai
 administratīvais atbalsts un ES programmu un/vai darbību
 īstenošanas atbalsta izdevumi (kādreizējās „BA”
 pozīcijas), netiešā pētniecība, tiešā pētniecība.
 [10] N gads ir gads, kurā sāk
 īstenot priekšlikumu/iniciatīvu.
 [11] Rezultāti ir attiecīgie
 produkti vai pakalpojumi (piemēram, finansēto studentu apmaiņu skaits, uzbūvēto
 ceļu garums kilometros, utt.).
 [12] Kā aprakstīts
 1.4.2. iedaļā „Konkrētie mērķi...”
 [13] N gads ir gads, kurā sāk
 īstenot priekšlikumu/iniciatīvu.
 [14] Tehniskais un/vai
 administratīvais atbalsts un ES programmu un/vai darbību
 īstenošanas atbalsta izdevumi (kādreizējās „BA”
 pozīcijas), netiešā pētniecība, tiešā
 pētniecība.
 [15] CA ― līgumdarbinieki,
 INT ― pagaidu darbinieki ("Intérimaire"),
 JED ― jaunākie eksperti delegācijās ("Jeune
 Expert en Délégation"), LA ― vietējie darbinieki,
 SNE ― valstu norīkotie eksperti.
 [16] Saskaņā ar
 robežlielumiem attiecībā uz ārštata darbiniekiem, ko
 finansē no darbības apropriācijām
 (kādreizējām „BA” pozīcijām).
 [17] Galvenokārt
 struktūrfondi, Eiropas Lauksaimniecības fonds lauku
 attīstībai (ELFLA) un Eiropas Zivsaimniecības fonds (EZF).
 [18] Skatīt Iestāžu
 nolīguma 19. un 24. punktu.
 [19] Norādītajām
 tradicionālo pašu resursu (muitas nodokļi, cukura nodevas)
 summām jābūt neto summām, t. i., bruto summām, no
 kurām atskaitītas iekasēšanas izmaksas 25 %
 apmērā.
 [20] Tā kā EBI ir iestāde ar augsti
 specializētām zināšanām, to pilnvaroja izstrādāt
 STS, atbildot uz nepieciešamību ieviest efektīvu instrumentu
 saskaņotu regulatīvu tehnisko standartu pieņemšanai ES banku
 nozares tiesību aktos, lai, citā starpā izmantojot vienotu
 noteikumu krājumu, nodrošinātu vienādus noteikumus un atbilstīgu
 aizsardzību noguldītājiem, ieguldītājiem un patērētājiem
 visā Savienībā. Tāpēc
 EBI sagatavo regulatīvu tehnisko standartu projektus Savienības
 tiesību aktos noteiktajās jomās, kas neietver politikas
 izvēles un ko Komisija vēlāk apstiprina, izmantojot
 deleģētus aktus saskaņā ar LESD 290. pantu, lai nodrošinātu
 tiem saistošu juridisku spēku. Pirms STS projekta iesniegšanas Komisijai
 EBI jāveic ievērojams sagatavošanas darbs, kurā laikā
 arī jānodrošina apspriešanās par STS projektu ar
 ieinteresētajām personām un pienācīga iespēja
 tām sniegt komentārus par ierosinātajiem pasākumiem,
 jāveic regulējuma ietekmes novērtējumi, juridiskā
 izstrāde un citi uzdevumi.
 [21] Pārējie EBI pieprasītie amati 2012. gada budžeta
 projektā ir paredzēti prognozētajam darba slodzes pieaugumam
 uzraudzības un vadības departamentā. Pieprasījums par citu
 amatu skaita pieaugumu ir saistīts ar liecībām par resursu
 patēriņu, kas radās EBI pirmā darbības gada
 laikā, un ir paredzēts, lai nodrošinātu efektīvu EBI
 uzdevumu izpildi attiecībā uz likumpārkāpumiem, dalību
 uzraudzītāju kolēģijās, patērētāju
 dimensijā, starptautiskā dimensijā un citās jomās.